
Eulogius  Schneider 

et  Blad  af  Strassburgs  Historie. 


JJet  var  en  naturlig  Tingenes  Udvikling,  der  medførte, 
at  Ludvig  XVFs  Trone  styrtede  sammen  under  Stormene 
i  Slutningen  af  det  forrige  Aarhundrede.  Faa  Kongedøm- 
mer vare  i  saa  hej  Grad  som  det  franske  udgaaede  af 
Nationens  Midte,  befæstede  under  dens  Kampe  for  Enhed  og 
Selvstændighed  og  udviklede  i  en  saa  bestemt  national  Ket- 
ning;  men  intet  andet  havde  dog  i  Aarhundredernes  Løb 
vidst  at  isolere  sig  saa  fuldstændig  fra  Nationen,  maaske  med 
Undtagelse  af  de  højtelskede  Fætre,  Bourbonerne  i  Spanien 
og  Neapel.  Den  franske  Monark  var  bleven  en  Slags  Fetisch, 
omgiven  af  Hoffets  og  Etikettens  heje  Mur,  kun  tilgængelig 
for  faa  Udvalgte,  som  da  atter  indtoge  en  afsondret  Stilling 
fra  de  øvrige  Undersaatter.  Intet  Under  da,  at  den  vaagnende 
Folkebevidsthed  snart  erkjendte  Monarkiet  som  noget  udenfor 
sig  staaende  og  derfor  kastede  det  fra  sig  som  en  unyttig  og 
kostbar  Byrde.  Men  allerede  længe  før  hin  Avgustmorgen, 
da  Ludvig  XlV's  svage  Ætling  paa  en  saa  ussel  Maade  over- 
lod sin  Trone,  sit  Slot  og  sine  faa  trofaste,  altopofrende 
Tjenere  til  en  Pøbelhob,  længe  forinden  havde  det  franske 
Samfund  opgivet  den  absolute  Avtoritetstillid,  der  havde  samlet 
Folket  til  en  saa  tæt  sluttet  Masse  om  Ludvigerne.  Man 
adlød  ikke  længer,  men  gjorde  i  Grunden  kun,  hvad  man 
selv  lystede,  eller  højst,  hvad  ens  Venner  og  Parti  ansaa  for 

overensstemmende  med  den  Filosofi,  man  tilfældigvis  bekj endte 
sig  til. 

Og  dog  er  der  intet,  Franskmændene  saa  meget  have 
havt  og  endnu  have  Behov  som  et  Midtpunkt,  hvortil  de 
kunne  se  hen,  en  Myndighed,  hvad  enten  det  er  en  Krone, 
en  sejrrig  Kaarde  eller  endog  Guillotinens  Kniv,  som  de 
kunne  adlyde,  og  som  kan  lede  Nationens  uendelig  store 
Kræfter  og  glimrende  Egenskaber.  Nødvendigheden  heraf  er 
noget,  enhver  ærlig  og  fornuftig  Franskmand,  Kepublikaner 
eller  Monarkist,  hidtil  har  indset;  man  har  kun  været  saa 
saare  uenig  om,  hvori  denne  Myndighed  skulde  bestaa. 

En  uundgaaelig  Folge  af  denne  Grundmangel  i  Stats- 
systemet  efter  Tronens  Fald  var  derfor  den  forfærdelige  For- 
virring, denne  Famlen  i  Blinde,  som  betegner  den  nærmest 
følgende  Tid,  Rædselsperioden,  denne  gyselige,  skaanselsløse, 
blodige  Kamp  for  at  tilvejebringe  og  befæste  en  kraftig  Re- 
gering med  Evne  til  at  sætte  sin  Vilje  igjennem.  Denne 
Kamp,  som  afbrødes  ved  Robespierres  Fald  den  9de  Thermi- 
dor  Aar  II,  for  atter  at  indhylle  alt  i  kaotisk  Mørke,  endte 
først  ved  Statscoupet  den  18de  Brumaire  Aar  VIII,  da  Bona- 
parte, Republikens  første  Soldat,  som  han  udtrykte  sig, 
samlede  Frankrigs  Krone  op,  der  laa  henslængt  paa  Jorden. 
Nu  havde  Landet  endelig  en  fast  Regering,  og  man  lystrede 
Artillerilieutenanten  ligesaa  godt  som  Ludvig  XIV,  Kongen 
af  Guds  Naade. 

I  Mellemtiden  var  altsaa  Forvirringen  utrolig,  retskafne 
Folk  vidste  ej,  hvor  de  skulde  vende  sig  hen,  og  Voldsmæn- 
dene, der  væltede  frem  som  Paddehatte  efter  en  Sommerregn, 
glædede  sig  over  Ustraftetheden  og  mættede  sig  i  Udskejelser. 
I  Slutningen  af  1792  og  i  1793,  inden  Konventet  ret  fik 
Magten  i  sin  stærke  Haand,  saa  man  derfor  besynderlige 
Ting;  Landet  faldt  saa  at  sige  hen  i  mindre  Dele,  og  mange 
af  disse  isolerede  sig  næsten  til  selvstændige  Smaasamfund, 
som  kun  beskæftigede  sig  med  sine  egne  snevre  Forhold, 
medens  de  priste   deres  gode  Skæbne,    naar    de    kunde    faa 

Lov  til  at  lade  være  at  tænke  paa  Fædrelandet,  der  dog  var 
stædt  saa  haardt  i  Nød.  Den  lokale  Indflydelse  voxede  paa 
Statens  Bekostning,  hist  og  her  opkastede  en  eller  anden 
forud  mægtig  Mand  sig  fuldkommen  til  Herre  over  Befolk- 
ningen, gjorde  sig  til  Politimester,  til  Dommer  uden  Appel 
og  udskrev  til  sin  egen  Fordel  alle  de  Ydelser,  man  tidligere 
skyldte  Staten  og  dens  Overhoved. 

1  Keglen  var  det  dog  de  folkelige  Selskaber,  Jakobinerne, 
som  under  en  heftig  Strid  med  den  faldne  Regerings  Til- 
hængere, det  konstitutionelle  Parti  eller  Fayettisterne ,  be- 
mægtigede sig  Herredømmet,  Om  dette  nu  end  var  højst 
trykkende  og  i  mange  Henseender  aldeles  umoralsk,  var  der 
herved  dog  den  Fordel,  at  der  fremgik  en  Følelse  af  Sam- 
menhold og  Enhed;  thi  Jakobinernes  Kompas  pegede  altid 
hen  paa  Moderselskabet  i  Paris.  Derfor  støttede  National- 
konventets Repræsentanter  sig  næsten  alle  til  Jakobinerne, 
naar  de  bleve  sendte  ud  over  Landet  for  at  samle  det  til  én 
fælles  Ånstrængelse  mod  Republikens  Fjender.  Mange  Steder 
vege  ogsaa  Folkeselskaberne  og  de  af  dem  indsatte  Myndig- 
heder roligt  Højsædet  for  Repræsentanterne  og  understøttede 
dem  med  sand  Fædrelandskjærlighed  i  deres  store  Hverv; 
men  ogsaa  mellem  disse.  Revolutionens  ægte  Sønner,  kunde 
der  optræde  saa  grundfæstede  provinsielle  Fordomme,  saa 
fuldkommen  partikularistiske  Ideer,  at  de  fremkaldte  de  vold- 
somste Sammenstød. 

Som  et  af  Ofrene  i  disse  Kampe  faldt  Eulogius  Schnei- 
der, efter  at  han  i  en  kort  Tid  havde  været  i  Besiddelse  af 
den  mest  uindskrænkede  Magt,  der  forvirrede  hans  forfæn- 
gelige Hjerne  i  den  Grad,  at  han  vovede  at  gjøre  et  Forsøg 
paa  at  trodse  et  af  Konventets  stærkeste  Sendebud.  Han 
faldt  og  tog  Samtidens  næsten  udelte  Forbandelser  med  sig 
i  Graven,  hans  Navn  blev  overleveret  til  Efterverdenen  som 
et  af  de  skjændigste,  disse  Tider  havde  frembragt.  For  den, 
som  nu  til  Dags  uhildet  vil  dømme  derom,  stiller  Sagen  sig 
ej  saa  ganske  let;  i  Literaturen  findes  kun  enkelte  biografiske 

i  Klostret  under  klassiske  Studier  og  Taleøvelser,  og  han  maa 
formodentlig  have  opført  sig  exemplarisk,  thi  da  Kejser  Jo- 
sef II's  Reformplaner  vakte  stærk  Bevægelse  i  den  sydtyske 
Befolkning,  og  Jesuiterne  mente  at  maatte  anvende  aandelige 
Vækkelses  Midler  mod  disse  Kjætterier,  blev  Schneider  i 
1784  udvalgt  til  at  prædike  det  rettroende  Korstog. 

Klostertugtens  Jernhaand  gav  nu  SUp  paa  ham.  Fristel- 
sernes Tid  begyndte,  hans  Tro  skulde  i  det  praktiske  Livs 
Udsvøbe,  og  denne  faldt  overvættes  slet  ud;  han  skuffede 
alle  de  store  Forventninger,  man  havde  sat  til  ham  og  begik 
Udskejelser,  som  kun  en  frafalden  Munk  kunde  drives  til; 
karakteristisk  nok  traadte  just  alt  det,  han  ved  sine  gejst- 
lige Lofter  havde  afsvoret,  stærkest  frem  paa  hans  fortvivlede 
Liøbebane;  han  havde  svoret  at  leve  fattig,  nøjsom  og  kysk, 
og  netop  Pengebegjærlighed,  Vellevnet  og  Sandselighed  bleve 
hans  mest  iøjnefaldende  Særegenheder,  da  han  gav  alle  sine 
Lidenskaber  frit  Spillerum. 

Augsburg  blev  anvist  ham  til  Virkekreds;  han  begyndte 
ogsaa  at  prædike,  som  det  synes  i  den  rette  Aand;  men  al- 
lerede i  1785  forfærdede  han  sine  Foresatte  ved  pludselig  at 
gaa  over  i  den  modsatte  Lejr,  idet  han  i  Byens  Domkirke 
holdt  en  Prædiken,  som  i  de  stærkeste  Udtryk  gav  den  nyere 
Tid  Medhold  og  anbefalede  den  religiøse  Tolerance.  Dette 
gjorde  naturligvis  en  uhyre  Opsigt,  Schneiders  Navn  kom 
paa  alles  Læber,  han  udgav  snart  sin  «Toleranzpredigt')  og 
gjorde  derved  sit  gamle  Partis  Forbitrelse  endnu  større.  Det 
blev  ham  strængt  forbudt  at  prædike  her  mere,  og  han  skulde 
have  lidt  en  disciplinær  Straf,  hvis  ikke  Bestyreren  af  Augs- 
burgs  Bispedømme,  Baron  Welter,  havde  holdt  sin  Haand 
over  ham  og  friet  ham  herfra,  medens  han  dog  overholdt 
Forbudet  mod  at  prædike.  Schneiders  Hu  stod  imidlertid 
heller  ikke  til  at  holde  gejstlige  Taler,  han  trak  sig  tilbage 
til  Privatlivet  og  nød  rolig  i  Augsburg  sin  Popularitet. 

Adskillige  af  de  Forfattere,  som  have  berørt  Schneiders 
Historie,    antyde,    at  han  muligvis  har  staaet  i  Forbindelse 

med  lUuminaterne.  Paa  Grund  af  manglende  Bevis  lade  de 
det  dog  alle  henstaa  som  uafgjort.  Jeg  tror  dog,  at  dette 
maa  anses  for  hejst  sandsynligt  saavel  formedelst  hans  senere 
Optræden  som  af  andre  Aarsager.  lUuminaterne  vare  en 
hemmelig  Sekt,  stiftet  den  1ste  Maj  1776  af  Adam  Weishaupt, 
Professor  i  Lovkyndighed  ved  Universitetet  i  Ingolstadt.  Ligesom 
Schneider  var  han  opdraget  af  Jesuiterne,  og  da  han  blev  greben 
af  en  levende  Begejstring  for  Menneskeslægtens  Emancipation,  for 
Frihed  og  Lighed,  besluttede  han  at  danne  et  Brodersamfund, 
der  skulde  kæmpe  for  de  nye  Ideer  med  samme  altopofrende 
Iver  og  Troskab  som  den,  Jesuiterne  udfoldede  i  Kamp  for 
Pavedømmet.  Rimeligvis  har  ogsaa  personlig  Ærgjerrighed 
og  Forfængelighed  spillet  en  væsentlig  Rolle  i  Weishaupts 
Motiver,  da  han  grundlagde  Selskabet,  som  kom  til  at  be- 
staa  af  flere  strængt  sondrede  Klasser,  hver  med  sit  Navn, 
særegne  Formaal  og  Hemmeligheder.  Meget  af  dette  var 
selvfølgelig  rene  Narrestreger,  beregnede  paa  at  fange  Tos- 
serne. Ved  mystiske  Prøver  og  under  Aflæggelsen  af  ræd- 
selsfulde Eder  optoges  man  i  Selskabet  og  avancerede  i  Af- 
delingerne, ved  hvis  Toppunkt  Weishaupt  stod  med  Ordens- 
navnet  Spartacus.  Kun  de  allerfornemste  kjendte  ham  som 
den  ledende  Aand;  han  raadede  over  store  Pengemidler  og 
udfoldede  en  uhyre  Virksomhed  for  at  erhverve  Proselyter, 
hvilket  ej  var  saa  vanskeligt  i  disse  Tider,  da  saa  mange 
aandelige  Baand  løstes,  og  der  gjennem  alt  gik  en  Higen 
mod  et  taaget,  ubestemt  Maal;  en  Mængde  højtstaaende  Folk 
i  Tyskland  og  Frankrig,  Rusland,  Sverige  og  Holsten  traadte 
ind  i  lUuminaternes  mystiske  Rækker  og  forsvandt  her  under 
et  eller  andet  Navn,  laant  fra  Oldtidens  Annaler. 

Netop  i  1784  og  85  var  dette  Samfund  i  sin  højeste 
Flor;  den  moderne  Spartacus  omgikkes  med  den  storartede 
Plan  at  samle  alle  Frimurere  under  sine  Faner;  han  traadte  i 
Forbindelse  med  Hannoveraneren  Friherre  Knigge,  der  som 
Illuminat  blev  kaldt  Philon,  og  nu  begyndte  Sammensmelt- 
ningen   af  de    to    Samfund.      Imidlertid    foregik    dette    ikke 

ganske  efter  Weishaupts  ønsker;  Knigges  Ærgjerrighed  Tar 
ham  for  stor,  og  der  opstod  alvorlige  Uenigheder,  hvorved 
Selskabets  Bestaaen  truedes. 

Som  Munk  skulde  Schneider  jo  staa  fjernt  fra  slige  Sel- 
skaber; thi  Katholicismen  hader  dem  af  al  Magt  og  har  den 
ene  Gang  efter  den  anden  forsøgt  at  knuse  dem  med  sine 
Banstraaler.  Weishaupts  Udsendinge  synes  dog  med  Kjen- 
derblik  at  have  opdaget,  hvad  der  laa  i  ham ;  han  skal,  efter 
et  Eygte,  i  1785  have  gjennemgaaet  alle  Frimureriets  Grader 
og  være  bleven  indviet  i  llluminaternes  Mj'sterier.  Han  siges 
endog  at  være  traadt  i  direkte  Forbindelse  med  Spartacus, 
Cato  0.  s.  V.,  disse  Ordenens  mystiske  Mestre  eller  Areopagiter. 
Vil  man  søge  efter  Beviser  herfor  hos  Abbé  Barruél,  som 
har  skrevet  dette  Selskabs  Historie,  kommer  man  til  kort; 
Schneiders  Navn  nævnes  ikke  i  hans  Lister,  og  man  kan  dog 
stole  paa,  at  han  ikke  med  Vilje  har  glemt  en  Mand,  som 
var  egnet  til  at  kaste  et  slet  Lys  over  det  Barruél  saa  inderlig 
forhadte  Broderskab.  Og  dog  findes  Schneider  muligvis  i 
hans  Bog;  skulde  det  nemlig  ej  kunne  tænkes,  at  Abbéen 
ved  at  angive  Dietrich,  Revolutionens  store  Bøddel  i  Elsass, 
som  en  af  Weishaupts  ivrige  Tilhængere  tager  fejl  af  de  to 
Modstandere?  Som  vi  i  det  følgende  ville  se,  var  Dietrich  alt 
andet  end  Bøddel;  han  var  tvært  imod  Revolutionens  Ofifer. 
Forklaringen  heraf  maatte  da  søges  i,  at  Barruél,  der  var 
Emigrant,  skrev  hin  Bog  om  Illuminater,  Frimurere  og  Jako- 
binere (1797)  fjernt  fra  Frankrig,  uden  Kjendskab  til  Per- 
soner og  Forhold,  under  Indtryk  af  et  glødende  Had,  og 
dette  gjør  blind  ligesaa  godt  som  Kjærlighed. 

Mistanken  om  en  paa  denne  Maade  begaaet  Fejltagelse 
bestyrkes  ej  lidet  ved  den  Omstændighed,  at  Schneider  sidst 
i  178G  pludselig  forlod  Augsburg.  Samtidig  begyndte  nemlig 
Forfølgelsen  mod  Weishaupts  hemmelighedsfulde  Samfund, 
hvis  Magt  og  Betydning  i  høj  Grad  blev  overdreven  af  den 
offentlige  Mening  og  ængstede  den  bayerske  Regering  en 
Del.     Kurfyrsten  fik  i  Oktober  d.  A.  fat  paa  Selskabels  Kor- 

respondancer  og  Papirer,  flere  af  de  vigtigste  Illuminater 
fængsledes,  medens  de  andre,  som  vare  indenfor  Kurfyrstens 
Omraade,  flygtede  til  alle  Sider.  Der  blev  sat  en  Pris  paa 
Weishaupts  Hoved,  som  han  imidlertid  bragte  i  Sikkerhed 
hos  en  af  sine  hejbaarne  Disciple,  Timoleon,  ogsaa  kaldet 
Ludvig  Ernst  af  Sachsen-Gotha. 

Det  ligger  saare  nær  at  antage,  at  Kurfyrstens  Indfly- 
delse har  fremkaldt  lignende  Forfølgelser  mod  Uluminaterne 
i  det  klerikale  Augsburg;  som  sagt,  Schneider  flygtede  her- 
fra og  tyede  til  Wiirtemberg,  hvor  den  liberale  Hertug  Karl 
snart  gjorde  ham  til  Professor  ved  Universitetet  i  Stuttgart 
og  noget  senere  til  Hofprædikant.  Her  levede  han  i  3  Aar 
under  klassiske  og  theologiske  Studier,  hvis  Frugter  vare  for- 
skjellige  theologiske  Skrifter,  blandt  andre  »den  hellige  Chry- 
sostomus's  Homilier  over  Matthæus's  og  Johannes's  Evangelier«. 
Hans  Meninger  bleve  dog  efter  Haanden  mer  og  mer  stri- 
dende mod  den  strænge  Katholicisme,  en  Blanding  af  Skrift- 
lærdom og  moderne  Filosofi;  midt  imellem  Bibelsprog  tales 
om  Menneskerettigheder,  Sønderbryden  af  Overtroens  og  Dum- 
hedens Scepter  o.  s.  v.,  netop  de  samme  Stikord,  som  spillede 
saa  stor  en  Kolle  i  den  franske  Opposition.  I  det  hele  holdt 
han  paa  en  mærkelig  Maade  Skridt  med  Udviklingen  paa 
den  anden  Side  af  Rhinen. 

Retfærdighed  byder  her  at  meddele,  at  Schneider,  som  i 
disse  Aar  havde  rigelige  Indtægter,  anvendte  en  stor  Del  af 
dem  til  at  opdrage  sine  yngre  Soskende;  paa  den  anden  Side 
ymtes  der  ogsaa  om,  at  han  af  og  til  i  mindre  godt  Selskab 
sagte  at  adsprede  sig  efter  sine  Studier. 

Der  fandtes  dog  endnu  i  Tyskland  en  stormægtig  Prælat, 
Kurfyrsten  af  Koln,  der  var  saa  liberal  og  original,  at  han 
vovede  at  binde  an  med  Schneider,  uagtet  denne  allerede 
havde  Ry  for  at  være  en  slet  Katholik  og  en  frafalden  Præst. 
I  1789  kaldte  han  Schneider  til  Universitetet  i  Bonn  som 
Professor  i  Græsk;  men  i  denne  Stilling  holdt  han  sig  ikke 
ret  længe,   thi  efter  et  Strejftog  ud  paa  Æsthetikens  Ene- 

mærker  ved  Udgivelsen  af  «die  ersten  Grundsåtze  der  schonen 
Kunste»  vakte  han  paa  ny  stor  Forargelse  ved  sin  "kathe- 
ketischer  Unterricbt".  Heri  havde  han  saa  ganske  brudt  med 
alle  katholske  Trossætninger,  at  Gejtligheden  med  Bestemt- 
hed fordrede  hans  Fjernelse  fra  Universitetet,  hvilket  Kur- 
fyrsten efter  lang  Betænkning  og  Tilbøjelighed  til  Overbæ- 
renhed indrømmede. 

Nu  stod  Schneider  atter  ledig,  og  det  var  saa  rimeligt, 
at  han  kastede  sit  Blik  over  paa  den  anden  Side  af  Rhinen, 
hvor  det  nye  Frankrig  lige  som  han  var  i  uforsonlig  Krig 
med  det  romerske  Hierarki.  Den  konstituerende  Forsamling 
var  i  Grunden  optraadt  med  en  mærkværdig  Forsigtighed 
lige  over  for  Gejstligheden,  denne  »irritabile  vatum  genus« 
(Spaamændenes  eller  Digternes  let  opæggelige  Slægt).  Medens 
alle  andre  Forrettigheder  traadtes  i  Støvet,  vovede  man  kun 
smaa  og  forsigtige  Skridt  mod  Kirken,  hvis  Hoveder,  Bi- 
skopperne, til  Gjengjæld  med  rasende  Heftighed  modsatte  sig 
ethvert  Forsøg  paa  Omordning.  Da  de  gamle  Provinsers 
Ophævelse  saaledes  nødvendiggjorde  territoriale  Forandringer 
i  de  gejstlige  Omraader,  blev  dette  udraabt  som  et  Angreb 
paa  Troen;  Gejstligheden  indhyllede  sig  i  Sørgedragt,  strøede 
Aske  paa  sit  Hoved  og  satte  alle  svage  Gemytter  i  den  utro- 
ligste Bevægelse  ved  sine  Prædikener.  Den  nye  Stat,  som 
af  alle  fordrede  en  saa  absolut  Lydighed  mod  Loven,  kunde 
ikke  godt  finde  sig  i,  at  en  Mængde  indflydelsesrige  Stillin- 
ger vare  i  Hænderne  paa  saa  forbitrede  Fjender,  som  havde 
deres  Tyngdepunkt  udenfor  Landet,  i  Rom;  i  Oktober  1790 
forlangte  derfor  Forsamlingen,  at  alle  Gejstlige  skulde  aflægge 
Ed  paa  Forfatningen,  hvis  de  vilde  blive  i  deres  Kald. 

Adskillelsen  blev  nu  fuldstændig;  den  uhyre  Majoritet 
af  værdige  Gejstlige  nægtede  at  aflægge  Eden;  deres  Lydig- 
hed mod  Paven  var  en  Trossag,  og  de  foretrak  Martyriet 
for  at  gjøre  et  Frafald.  De  Præster,  som  svore,  vare  unæg- 
tehg  for  største  Delen  Folk,  der  fortrøde  deres  gejstlige  Løfter 
eller  vare  kjede  af  en  tvungen,  underordnet  Stilling  og  øn- 

skede  Forfremmelse  paa  Troens  Bekostning;  enkelte,  navnlig 
blandt  de  højere  Gejstlige,  aflagde  Eden  ligefrem  af  Frygt 
for  deres  Liv;  men  der  fandtes  ogsaa  Herrens  Tjenere  med 
en  ren  Tro,  som  valgte  Staten  og  Fædrelandet  fremfor  Paven, 
Folk,  som  besjælede  af  en  sand  Kjærlighed  til  deres  lidende 
Medskabninger,  mente  at  se  en  ny  Aand  indblæst  i  den 
gamle  katholske  Tro  ved  Frigjørelsen  af  den  store,  trælbundne 
Menneskehed. 

Følgen  af  Edsnægtelsen  var  en  uhyre  Mangel  paa  Præ- 
ster til  at  besætte  de  ledige  Embeder  med;  her  var  noget  at 
gjøre  for  Schneider;  han  betænkte  sig  ej  heller  længe  og 
drog  til  Strassburg,  hvor  han  ankom  den  12te  Juni  1791. 
Her  i  det  gamle  Elsass  vare  Forholdene  ganske  særegne;  en 
velhavende  og  flittig  Befolkning  holdt  med  kjærlig  Haard- 
nakkethed  fast  ved  sine  Fædres  Skikke  og  Sæder;  en  Told- 
grænse skilte  dem  fra  Frankrig,  mange  Strassburgske  Kjøb- 
mænd  havde  Filialhuse  i  Tyskland,  saa  at  de  kun  havde 
særdeles  lidet  Samkvem  med  Franskmændene.  Kort  sagt,  de 
materielle  Interesser  dreve  Elsasserne  østpaa;  men  de  aande- 
lige  Interesser  vare  aldeles  franske,  det  franske  Sprog  ud- 
bredte sig  stærkt  i  Byerne,  og  enkelte  franske  Kolonier,  saa- 
som  i  Bischweiler,  hvor  der  fra  Ludvig  XIV's  Tid  havde 
boet  Protestanter  fra  Cevennerne,  havde  en  stærk  Indflydelse 
paa  Naboerne.  Sproget  havde  den  Gang  saa  uendelig  lidet 
at  sige;  Nationalitetsprincipet  er  jo  af  yngre  Dato,  og  Befolk- 
ningen paa  den  franske  Rhinbred  havde  ved  Revolutionens 
Begyndelse  i  enhver  Henseende  sit  aandelige  Midtpunkt  i 
Paris;  alle  Tanker  og  Samtaler,  i  det  mindste  hos  den  Del 
af  Beboerne,  som  havde  højere  Interesser,  drejede  sig  om  de 
store  Begivenheder  i  Hovedstaden;  man  følte  sig  stolt  af  at 
høre  til  det  frie  Frankrig.  Intet  Steds  var  Ophævelsen  af  de 
gamle  provinsielle  Rettigheder  og  Særegenheder  gaaet  roligere 
af  end  i  Departementerne  Haut-  og  Bas -Rhin;  men  at  der 
dog  hist  og  her  ulmede  lidt  Misfornøjelse  med  disse  plud- 
selige Forandringer,  er  ikke  til  at  undres  over. 

II. 

Her  indfandt  Schneider  sig  altsaa,  efter  hans  Fjenders 
Sigende  fattig,  ynkehg,  ja  klædt  i  Pjalter,  medens  han  selv 
paastod  at  have  ført  en  lille  Formue  med  sig  til  sit  nye 
Fædreland.  Hvad  der  er  sandt,  er  vanskeligt  at  sige,  det 
rette  ligger  vel  i  Midten;  hans  Trang  var  i  hvert  Tilfælde 
snart  forbi,  han  aflagde  den  forlangte  Ed  til  Staten  og  blev 
14  Dage  efter  sin  Ankomst  valgt  til  Vikarius  hos  den  kon- 
stitutionelle Biskop  i  Strassburg,  Bråndel.  I  denne  Stilling 
blev  han  Kollega  af  Simond,  der  senere  fik  en  ligesaa  sør- 
gelig, om  end  mindre  velfortjent  Skæbne  som  Schneider. 
Schneider  blev  tillige  ansat  som  Dekanus  ved  det  theologiske 
Fakultet,  men  her  indskrænkede  hans  Virksomhed  sig  til  at 
anmelde  nogle  Forelæsninger  over  Kirkens  Forhold  til  den 
nye  Konstitution,  som  han  dog  aldrig  holdt. 

Saa  meget  desto  ivrigere  var  han  i  den  anden  Side  af 
sit  Kald;  med  Ord  og  Skrifter  kæmpede  hun  for  den  Sag, 
han  havde  svoret  til.  Han  tiltrak  sig  strax  en  vis  Opmærk- 
somhed ved  den  Prædiken,  han  holdt  i  Domkirken,  da  han 
aflagde  Borgereden;  kort  efter  udkom  den  i  Trykken  un- 
der Titel: 

Die  Uebereinstimmung  des  Evangeliums  mit 

der  neuen  Staatsverfassung  Frankreichs. 

Rede  von  Eulogius  Schneider, 

bischofflichen  Vikar. 

Gehalten 

am  zehnten  Heumonates  des  zweiten  Jahres 

der  Freiheit. 

Indholdet  gik  ud  paa,    at   Jesus  havde  villet,    at  alle 

skulde  være  lige  og  fri;  men  Fyrsternes  Magt  og  Præsternes 

List  havde  i  Forening  vidst  at  forhindre  det;   ligesom  Kristi 

Disciple  kæmpede  for  hans  Evangelium,  vilde  han  (Schneider) 

nu  kæmpe  for  Friheden.    «Ere  vi  ej  Borgere  i  Evropas  ferste 

Stat?   Ere  vi  ej  frie  Mænd?    Ere  vi  ej  Fransknaænd?    Skulle 

vi  skjælve  for  Despoternes  Hære?    Skulle  vi  frygte  for  at  dø 


Eulogius  Schneider.  J3 

for  Fædrelandet?  Nej,  Frihed  eller  Død  er  vort  Løsen! 
Med  dette  Sindelag  sværger  jeg  at  ville  være  tro  mod  Na- 
tionen og  Loven«.  Den  besynderlige  Blanding  af  Eeligion 
og  politisk  Fanatisme ,  som  udmærkede  Schneiders  Stil  i 
hans  Hjemstavn,  var,  som  man  ser,  ikke  bleven  mindre 
ved  at  være  bleven  omplantet  til  Frihedens  hellige  Jord- 
bund. 

Brudet  mellem  Staten  og  den  romerske  Kirke  blev 
imidlertid  hurtig  større  og  større;  man  tillod  endog  Præ- 
sterne at  gifte  sig,  den  største  Vederstyggelighed  en  ægte 
Katholik  kan  tænke  sig.  Strax  udtalte  Schneider  sit  Bifald 
med  denne  Forholdsregel  i  en  Tale,  som  han  udgav  paa 
Fransk:  « discours  sur  le  mariage  des  prétres«.  Men  det 
vilde  dog  ej  ret  gaa;  haus  daarlige  Fransk  lagde  ham  store 
Hindringer  i  Vejen  som  Prædikant,  og  hans  politiske  Ind- 
flydelse voxede  ikke  saa  hurtig,  som  han  kunde  ønske  sig. 
Byen  var  delt  i  to  Partier,  Jakobinerne  og  det  royalistisk- 
konstitutionelle Parti,  ledet  af  Baron  Dietrich,  Byens  Maire, 
en  ivrig  Tilhænger  af  Lafayette.  Dietrich  havde  sin  Støtte 
i  Stadens  Sektioner,  hvis  Centralkomité  bifaldt  alle  hans 
Foretagender,  saa  at  han  for  Tiden  var  enemægtig  i  ethvert 
Anliggende.  Jakobinerne  eller,  som  de  dengang  kaldtes,  «les 
amis  de  la  constitution«  havde  den  13de  Januar  1790  stiftet 
en  Filial  af  Klubben  i  rue  St.  Honoré  og  talte  i  deres  Midte 
foruden  virkelige  Venner  af  Frihed  og  Fremskridt  alle  Sta- 
dens urolige  Hoveder,  tyske  og  franske  imellem  hverandre. 
Det  var  en  Selvfølge,  at  Schneider  traadte  ind  i  dette  Sam- 
fund i  Sommeren  1791,  og  han  kom  herved  i  Berøring  med 
Folk,  der  senere  spillede  en  væsentlig  Rolle  i  hans  Liv. 
Først  møde  vi  her  Pierre  Franfois  Monet,  en  24-aarig 
Mand  fra  Savoyen,  kraftig,  raa,  hensynsløs,  i  Besiddelse  af  en 
vild,  revolutionær  Energi.  Hans  Ungdom  var  ham  til  væ- 
sentlig Hinder  for  at  naa  den  Magt,  han  stræbte  efter; 
men  han  vidste  at  sætte  sig  ud  derover  og  tvinge  andre  til 
det  samme.    Han  er  for  Resten  en  af  de  Figurer  i  dette  Drama, 

angaaende  hvilken  de  forskjellige  Forfattere  tale  med  mest 
iøjnefaldende  Uklarhed.  Endog  Louis  Blanc  tager  fejl  af 
ham;  men  det  er  heller  ikke  saa  let  at  undgaa.  Der  findes 
nemlig  2  Mænd  af  samme  Navn  og  mærkelig  nok  med 
samme  Fornavne,  begge  jævnaldrende;  men  den  ene,  en  for- 
henværende Præst,  var  Schneiders  Tilhænger,  medens  den 
anden  var  hans  svorne  Fjende;  den  ene  blev  henrettet  i 
Paris,  medens  den  anden  sad  i  sin  Magts  Fylde  i  Strassburg. 
Kun  naar  man  fastholder  dette,  kan  man  slippe  for  at  blande 
Billederne  af  disse  Mænd  sammon.  Der  er  overhovedet  et 
ganske  mærkeligt  Sammentræf  af  Navne  i  disse  faa  Blade  af 
Historien;  der  optræder  blandt  andet  ikke  mindre  end  4,  ja 
maaske  5  Personer  ved  Navn  Schneider,  hvoraf  den  ene  var 
i  en  lignende  Stilling  som  vor  Schneider,  da  han  var  Dom- 
mer ved  Departementet  Haut  -  Khins  extraordinaire  Militair- 
kommission. 

Ved  Siden  af  Monet  ses  en  ægte -Eventyrer  Laveaux,  en 
Franskmand  af  Fødsel,  som  havde  tumlet  sig  meget  i  Ver- 
den; sidst  havde  han  været  fransk  Sproglærer  i  Berlin  og 
ansaas  temmelig  almindelig  for  at  være  i  Kongen  af  Preus- 
sens og  Hertugen  af  Wiirtembergs  Sold.  Ligesom  Schneider 
var  Laveaux  i  1791  kommen  til  Strassburg  og  udmærkede 
sig  snart  ved  en  hensynsløs  Opposition  mod  Dietrich.  I  an- 
den Række  optraadte  hos  Jakobinerne  en  fattig  Skomager, 
Jung,  en  Mand  af  ualmindehge  Evner,  ærhg,  modig  og  hef- 
tig; han  havde  lært  sig  selv  Latin  og  Græsk,  var  en  ivrig 
Digter,  besang  alle  Tidens  Begivenheder  i  begejstrede  tyske 
Vers,  som  han  oplæste  i  Klubben,  og  repræsenterede  her  i 
Tidernes  Løb  de  provinsielle  tyske  Fordomme.  En  Forgylder 
ved  Navn  Clavel,  en  Skolelærer  Masse,  som  snart  blev  Ad- 
judant hos  Fæstningens  Kommandant,  Wolff,  Voigt,  om  hvem 
Jung  senere  sagde,  «at  han  var  en  Kloak  for  alle  Laster«, 
og  flere  andre  vare  stadige  Gjæster  ved  Selskabets  Møder  og 
støttede  ethvert  nok  saa  yderliggaaende  Forslag. 

Det  er  værd  at  lægge  Mærke  til,  at  Jakobinernes  For- 
handlinger fortes  paa  Tysk,  og  at  de  i  de  første  2  Aar  lige- 
som deres  Brødre  i  Paris  vare  afgjort  royalistisksindede;  de 
vilde  nok  beholde  Kongen,  naen  hvor  meget  de  end  kaldte  sig 
Konstitutionens  Venner,  vilde  de  dog  af  med  den  gamle 
Forfatning  for  at  faa  en  ny,  der  kunde  gjøre  dem  selv  til 
Herrer.  Først  i  Løbet  af  1792  fik  de  andre  Tanker  om 
Kongen,  som  kom  til  Orde  i  Bladet  Argus.  Schneider  be- 
gyndte dette  den  3dje  Juli  1792  og  udgav  det  lige  til  sit 
Fald,  uden  at  det  dog  fik  nogen  rigtig  Udbredelse,  da  det 
aldrig  naaede  højere  end  til  150  Abonnenter.  Han  forlangte 
heri  rentud  Kongens  Afsættelse,  og  da  dette  var  opnaaet, 
helligede  han  sig  med  en  Regnegats  fulde  Raseri  navnlig  til 
Forfølgelsen  af  de  ulykkelige,  edsnægtende  Præster.  Des- 
uden udgav  han  ved  enhver  Lejlighed  Flyveskrifter  for  at 
bearbejde  Stemningen,  og  som  en  Ytring,  der  er  betegnende 
for  hans  Sindstilstand  i  disse  Tider,  kan  man  anføre  hans 
Udraab:  « Børnene  skulle  for  Fremtiden  bruge  Dødningeben 
og  brudte  Sceptre  til  Rangler«. 

Jakobinerne  havde  i  November  1791  sat  igjennem,  at 
han  kom  ind  i  Municipalraadet;  men  han  og  hans  Venner 
formaaede  endnu  saa  lidt,  at  Dietrich  i  Sommeren  1792  fik 
vedtaget  en  Adresse  fra  alle  Byens  Avtoriteter  til  den  lov- 
givende Forsamling,  hvori  denne  opfordredes  til  strængt  at 
straffe  Ophavsmændene  til  Attentatet  den  20de  Juni  1792 
mod  Kongens  og  Statens  Værdighed.  Dette  Aktstykke,  som 
talte  i  hele  Byens  Navn,  blev  undertegnet  og  afsendt  den 
8de  Avgust;  2  Dage  efter  faldt  Kongedømmet  og  dermed 
det  konstitutionelle  Partis  Magt.  Den  ulykkelige  Adresse, 
der  blev  forelagt  Forsamlingen  den  15de  Avgust,  vakte  en 
uhyre  Forbitrelse  hos  det  sejrende  Parti,  som  strax  udvalgte 
Kommissairer  til  at  udføre  sin  Vilje  i  Strassburg  og  beordrede 
Dietrich  til  at  møde  for  Skranken;  men  da  han  vidste,  hvad 
dette  kunde  medføre,  flygtede  han  til  Basel.  Herfra  tilstillede 
han  Forsamlingen  en  Skrivelse,   hvori  han  forklarede,  at  han 

kun  var  flygtet  for  at  undgaa  personlig  Overlast;  Forsam- 
lingens eneste  Svar  bestod  imidlertid  i  ufortøvet  at  sætte  ham 
paa  Emigrantlisten,  den  største  Uret,  der  kunde  tænkes  mod 
en  saa  oprigtig  Patriot.  For  ej  at  lade  denne  Plet  sidde 
paa  sig  indstillede  han  sig  frivillig  som  Fange  i  Abbediet  i 
November  1792;  hans  yderligere  Skæbne  hører  egentlig  ikke 
herhen,  men  hans  Navn  dukker  saa  hyppig  frem  i  de  strass- 
burgske Jakobineres  Forhandlinger,  at  det  har  en  vis  Inter- 
esse at  følge  ham.  I  Forening  med  en  af  de  største  Uslinger, 
Revolutionen  havde  i  sin  Tjeneste,  Charles  Hesse,  forhen 
Prins  af  Hessen  -  Eheinfels  -  Rottenburg,  nu  kommanderende 
General  i  Besan9on,  Dietrichs  personlige  Uven,  dreve  Jako- 
binerne paa  hans  Domfældelse;  endelig  lykkedes  det  at  faa 
ham  stillet  for  Domstolen  i  Strassburg,  men  da  Dietrich  pro- 
testerede mod  dennes  Upartiskhed,  førtes  han  for  Retten  i 
Besan^on.  Udfaldet  blev  imidlertid  en  fuldstændig  Frifin- 
delse,  men  da  han  alligevel  blev  holdt  i  Fængsel  imod 
al  Ret,  naaede  Fouquier  Tinville  at  faa  ham  dømt  til  Døden 
som  Emigrant  den  8de  Nivose  Aar  II,  (den  28de  December 
1793). 

Umiddelbart  efter  Dietrichs  Flugt  ankom  Forsamlingens 
Kommissairer  til  Strassburg.  De  medbragte  et  Dekret  fra 
det  provisoriske  exekutive  Raad,  undertegnet  af  Indenrigs- 
ministeren Roland,  som  afsatte  alle  Byens  og  Departementets 
Avtoriteter  paa  Grund  af  Delagtighed  i  den  royalistiske 
Adresse.  Under  Kommissairernes  Auspicier  udvalgtes  nye 
Kræfter  med  det  udtrykkelige  Paalæg  at  indgive  en  Adresse 
til  Regeringen,  hvori  Resultaterne  af  den  10de  Avgust  bi- 
faldtes. Af  de  nye  Valg  ser  man  i  Grunden  bedst,  hvor  lidt 
Kjendskab  Regeringens  Udsendinge  havde  til  Forholdene. 
Maire  blev  Tiirkheim,  for  Tiden  Hovedet  for  det  partikula- 
ristisk-elsassiske  Parti,  og  i  mindre  vigtige  Poster  saa  man 
Dietrichs  Tilhængere,  blandede  med  ivrige  Jakobinere.  Den 
befalede  Adresse  blev  vedtagen  og  var  i  flere  Dage  fremlagt 
til  Underskrift   i    Byens    Sektioner,    hvorefter   den,    forseglet 

med  Municipalitetets  Segl,  overgaves  til  en  vis  Kivage,  der 
just  skulde  til  Paris  og  tilbod  at  besørge  den  for  halv  Pris 
til  dens  Bestemmelsessted.  Men  denne  Eivage  var  en  glubende 
Jakobiner,  en  Ven  af  Schneider,  og,  hvad  enten  det  nu  var 
en  forud  aftalt  Plan  eller  Følgen  af  senere  Overvejelse,  afle- 
verede han  aldrig  Adressen  til  rette  Vedkommende  i  Paris. 
Herved  fik  Byen  atter  Udseende  af  Ulydighed,  hvad  Lederne 
af  dens  Folkeparti  netop  ønskede,  og  medens  Laveaux  i  sit 
Blad,  Courrier  de  Strassburg,  agiterede  voldsomt  mod  de 
Moderate,  lykkedes  det  Jakobinerne  at  drive  Monets  Valg 
igjennem  til  Generalprokurør  i  Departementet  Bas  -  Rhin. 
Schneider  nøjedes  denne  Gang  med  at  blive  Maire  i  Hagenau 
(1ste  Oktober  1792);  sin  præstelige  Stilling  opgav  han  natur- 
ligvis, usikkert  paa  hvilket  Tidspunkt;  den  blev  mer  og  mer 
upopulær  i  Jakobinernes  -Øjne. 

Monet  brugte  sin  nye  Post  til  at  bringe  Bevægelse  i 
alle  Forhold  og  indbragte  snart  i  Municipalraadet  et  Forslag 
til  en  Adresse,  hvori  man  skulde  opfordre  Konventet  til  at 
sende  Kommissærer  med  uindskrænket  Fuldmagt  til  Strass- 
burg, da  Borgerkrigen  var  ved  at  udbryde  her.  Uagtet  der 
med  Rette  blev  indvendt,  at  Muligheden  for  Borgerkrig  ene 
udgik  fra  Forslagsstilleren  og  hans  Venner,  og  at  Adressen 
var  en  Bagtalelse  mod  Departementets  Indvaanere,  vidste 
Monet  dog  at  sætte  sin  Vilje  igjennem,  og  Adressen  afgik 
til  Paris.  Da  Strassburg  allerede  var  mistænkelig,  fordi  Kon- 
ventet ej  havde  modtaget  Byens  Tilslutning  til  den  10de 
Avgust,  og  der,  som  det  synes,  var  fremkommet  svage  Pro- 
tester mod  Kongens  endelige  Afsættelse  fra  enkelte  Med- 
lemmer af  dens  administrative  Korps,  besluttede  Konventet 
sig  til  at  afsende  3  Kommissærer  for  at  ordne  Forholdene. 

Hertil  valgtes  Repræsentanterne  Ruhl ,  Deputeret  fra 
Strassburg,  Couturier,  fra  et  af  de  lothringske  Valgsteder  og 
Dentzel  fra  Landau,  alle  3  af  Bjergpartiet.  Umiddelbart  efter 
deres  Ankomst  til  Byen  kasserede  de  uden  videre  Undersø- 
gelse ved  en  Proklamation  af  18de  Januar  1793  de  i  Avgust 

indsatte  Myndigheder  med  Undtagelse  af  et  Par  Jakobinere 
og  udnævnte  nye  med  Saum  som  Maire  i  Spidsen.  Men  dette 
fik  kun  en  meget  kort  Varighed.  Ruhl,  som  snart  blev  un- 
derrettet om  Sagens  sande  Sammenhæng,  blev  i  højeste  Grad 
forbitret,  overfusede  sine  Kolleger  med  Bebrejdelser,  meldte 
sig  syg  og  gik  til  Sengs.  Heraf  benyttede  det  jakobinske 
Parti  sig  og  bevægede  Couturier  og  Dentzel  til  at  udstede 
en  ny  Proklamation  den  21de  Januar,  hvorved  en  total  For- 
andring atter  iværksattes ;  de  for  3  Dage  siden  indsatte  Mænd 
havde  ej  været  yderliggaaende  nok. 

Monet  blev  nu  Maire,  Generalprokurør  blev  André,  en 
ivrig  Jakobiner  saaledes  som  alle  de  nye  Mænd,  der  nu  fik 
Byens  og  Departementets  Tojler  i  Hænde,  og  medens  Ruhl, 
der  ingenlunde  var  syg,  ilede  tilbage  til  Paris,  lod  den  nye 
Myndighed,  ved  en  Befaling  af  de  2  andre  Repræsentanter, 
de  den  18de  Januar  afsatte  Myndigheder  udjage  af  Byen. 

Man  maa  imidlertid  ej  tro,  at  det  mere  maadeholdne 
Parti  opgav  Haabet.  Sektionerne,  hvor  Dietrichs  Tilhængere 
forenede  sig  med  de  moderate  Republikanere,  erklærede  deres 
Centralkomité  for  permanent,  hvorved  de  opnaaede  altid  at 
have  deres  Ledere  paa  Post  mod  Fjendens  Anslag,  og  de 
udfærdigede  et  Andragende  til  Konventet  mod  Couturier  og 
Dentzel.  Heri  forlangtes  de  af  disse  udjagne  Patrioter  til- 
bage igjen,  og  Borgerne  Lauth  og  Liebig  afsendtes  til  Paris 
for  at  virke  herfor.  Til  at  modarbejde  disse  valgte  Jakobi- 
nerne to  af  deres  Midte,  som  ligeledes  afrejste  til  Hoved- 
staden, og  nu  forandrede  Kampen  Skueplads  for  det  første 
Par  Maaneder. 

Ruhl  var  langtfra  i  en  behagelig  Stilling  med  Hensyn 
til  denne  Sag;  han  var  Medlem  af  Bjerget,  om  end  et  af  de 
mindre  yderliggaaende,  og  nærede  derfor  meget  bitre  Følelser 
mod  det  maadeholdne  republikanske  Parti,  Gironden,  til  hvem 
han  dog,  naar  han  vilde  være  en  ærlig  Mand,  i  denne  Sag  maatte 
støtte  sig.  Man  saa  ham  derfor  gjore  de  mest  besynderlige 
Svingninger    mellem    sine  Partipligter    og  sin    Samvittighed. 

I  Begyndelsen  optraadte  han  kun  i  Hemmelighed  mod  Monet 
og  hans  Parti,  medens  han  skaanede  dem  fra  Talerstolen,  endog 
i  den  Grad,  at  Jakobinernes  Udsendinge  kom  til  ham  ved 
deres  Ankomst  til  Paris,  da  de  troede  i  ham  at  se  en  Støtte 
for  deres  Planer.  Dog  varede  det  ikke  længe,  før  han  kom 
op  at  skjændes  med  dem,  og  i  sin  Hidsighed  smed  han 
Sendebudene  ned  ad  Trapperne. 

Som  en  Følge  heraf  sluttede  Ruhl  sig  nu  ganske  til  For- 
samlingens højre  Side,  Gironden,  da  denne  uagtet  en  hæftig 
Modstand  fra  Bjerget,  navnhg  Couturier  og  Dentzel,  satte  to 
Dekreter  igjennem  den  17de  Marts  og  1ste  April,  som  gjen- 
indsatte  de  bortjagne.  Jakobinerklubbens  Udsendinge  lode 
sig  dog  ej  forknytte;  den  3dje  April  fremstillede  de  sig  for 
Konventets  Skranke  og  fik  begge  disse  Dekreter  tilbagekaldte, 
formodentlig  ved  at  benytte  en  tilfældig  Fraværelse  af  en 
Del  af  Højres  og  Centrums  Medlemmer;  thi  da  deres  Mod- 
standere, Lauth  og  Liebig,  Dagen  efter  fik  Ordet  som  Peti- 
tionærer, bleve  de  forkastede  Dekreter  atter  vedtagne,  især 
ved  Euhls  Understøttelse.  Om  Aftenen  skreve  Jakobinernes 
Udsendinge  derfor  hjem  til  deres  Meningsfæller  i  Strassburg, 
at  Ruhl  havde  forraadt  dem  og  solgt  Fædrelandet,  og  i  Klub- 
bens næste  Møde  udslettedes  den  frafaldne  af  dens  Lister, 
noget,  hvoraf  han,  efter  hans  eget  Sigende  i  et  Brev  til  Byens 
Sektioner,  lo  hjertelig.  Senere  kom  han  dog  imidlertid  ind 
i  Selskabet  igjen,  thi  vi  møde  ham  der,  da  Uenighederne 
mellem  Schneider  og  det  franske  Parti  var  i  fuld  Gang. 

At  vedtage  skjenne  Dekreter  var  en  let  Sag  for  Giron- 
den; men  at  sætte  dem  i  Udførelse  forstod  Partiet  ikke  saa 
godt.  Handlingens  Mænd  sade  saa  at  sige  alle  til  venstre  i 
Konventet.  Man  maa  derfor  ikke  undre  sig  over,  at  de  af- 
satte Avtoriteter  i  Strassburg  ganske  rolig  forbleve  paa  deres 
Poster.  Lauth  og  Liebig  bleve  i  Paris  og  arbejdede 
ivrig  paa  Udførelsen  af  Dekreterne,  men  aldeles  uden  Nytte, 
hvilket  man  kan  se  af  deres  forknytte  Breve  til  Hjemmet. 
Kampen   mellem    de   to   store  Partier  i  Konventssalen  blev 

Dag  for  Dag  voldsommere,  Medlemmerne  sluttede  sig  mer 
og  mer  bestemt  til  deres  ligesindede,  og  Ruhl  drev  paa  ny 
fast  paa  Bjergets  Højder.  Den  22de  Maj  ankom  til  Paris 
en  Adresse  fra  Strassburgs  Sektioner  for  at  stotte  Giron- 
dinerne  i  deres  fortvivlede  Kamp;  Ruhl  raadede  paa  det  be- 
stemteste Lauth  fra  at  indgive  Adressen,  da  den  forsvarede 
falske  Principer;  men  denne  gjorde  sig  dog  al  mulig  Umage 
for  at  bringe  den  frem,  uden  at  det  lykkedes. 

I  disse  Dage  naaede  fælles  Venner  paa  Bjerget  fuld- 
stændig at  forsone  Ruhl  med  hans  Modstandere,  men  saa- 
snart  Lauth  fik  dette  at  vide,  ilede  han  ud  paa  Gaden  og 
nedrev  fra  et  Hjørne  en  Plakat,  fuld  af  Fornærmelser  mod 
Ruhl,  der  umiddelbart  før  denne  Forsoning  var  bleven  op- 
slaaet  mod  ham.  Denne  Plakat  tilstilledes  nu  Ruhl,  der 
modtog  den  i  Konventets  Forsal,  og  næppe  havde  Ruhl  læst 
den,  før  han  i  det  voldsomste  Raseri  styrtede  ind  i  Salen, 
idet  han  holdt  den  fornærmelige  Skrivelse  udbredt  paa  sit 
Bryst.  Da  han  traf  den  ulykkelige  Forfatter,  (i  øvrigt  den 
bekjendte  Jakobiner  Bentabole)  udskjældte  han  ham,  truede 
med  at  knække  Arme  og  Ben  paa  ham,  og  det  vilde  sikkert 
være  kommet  til  Slagsmaal  i  « Lovenes  Helligdom«,  hvis 
Marat  ikke  havde  lagt  sig  imellem. 

Nu  forestod  Statscoupet  den  31te  Maj,  og  Ruhl,  der 
yderligere  var  bleven  ophidset  ved  en  nærgaaende  Rapport 
til  Konventet  fra  Couturier  og  Dentzel  om  Stridighederne  i 
Strassburg,  lovede  Lauth  at  støtte  Gironden  i  denne  Krise. 
Hvorledes  han  opfyldte  sine  Løfter,  ses  af  et  Brev  fra  Sek- 
tionernes Udsendinge  til  deres  Centralkomité.  Efter  at  Lauth 
havde  fulgt  ham  til  Forsamlingens  Porte,  gik  han  op  paa 
en  af  Tilhørerpladserne  og  saa  til  sin  store  Sorg  Ruhl  paa 
enhver  Maade  støtte  Bjerget,  da  det  proskriberede  de  22 
Girondinere.  I  den  Overbevisning,  at  hans  Sag  var  uigjen- 
kaldelig  tabt,  rejste  Lauth  hjem;  han  vilde  ej  gjøre  flere 
Forsøg  med  denne  Mand,  «som  af  Forfængelighed  eller  Hid- 
sighed hver  Dag  forandrede  Opførsel ».     Fra  nu  af  var  Sek- 

tionernes  Modstand  kun  meget  svag  mod  Jakobinernes  Al- 
magt. 

III. 

I  Strassburg  havde  Forholdene  under  disse  Begivenheder 
udviklet  sig  uden  store  Stridigheder  eller  Voldsomheder,  men 
afgjort  til  Fordel  for  Jakobinerne.  Schneider  havde  opgivet 
sin  ubetydelige  Stilling  i  Hagenau  og  var  vendt  tilbage  til 
Strassburg;  her  valgtes  han  i  Februar  1793  til  offentlig  An- 
klager ved  Departementets  kriminelle  Domstol,  noget,  han 
næppe  brød  sig  videre  om;  thi  han  begyndte  at  spille  en 
langt  større  Rolle  end  hidtil  i  Jakobinerklubben,  som  nu 
havde  taget  Navnet  <« Folkeselskab ».  Her  gjenfinde  vi  ham  i 
Foraaret  1793  med  en  Række  revolutionære  Forslag,  aldeles 
svarende  til,  hvad  der  fremkom  i  Moderselskabet  o:  Fordrin- 
ger om  Forholdsregler  mod  Kornhandel,  om  Maximum  paa 
alle  Levnetsmidler,  om  at  der  skulde  tages  Gidsler  mellem 
de  Rige  o.  s.  v.  Sidst  i  April  fik  han  vedtaget  en  Adresse 
til  Konventet,  hvori  man  ansøgte  om  Oprettelsen  af  en  Revo- 
lutionsdomstol  i  Strassburg,  overensstemmende  med  Dekretet 
af  9de  Marts  1793;  formodentlig  har  Ordren  desangaaende 
allerede  været  under  Vejs  fra  Paris,  thi  den  5te  Maj  ud- 
nævntes Schneider  til  offentlig  Anklager  ved  denne. 

Han  støttedes  under  sin  Optræden  i  Klubben  af  et  Slags 
Parti,  som  efter  Haanden  samlede  sig  om  ham,  tog  en  be- 
stemt Plads  i  Salen  og  gav  ham  sit  Bifald  tilkjende  med 
Raab  og  Tummel.  Imellem  hans  Tilhængere  fremtræder 
først  og  fremmest  en  Sværm  frafaldne  Præster,  af  hvilke 
nævnes  Taffin,  Monet  o.  Fl.  De  to  nævnte  vare  vistnok 
Franskmænd,  —  Taffin  var  efter  alle  Beretninger  en  rigtig 
Skurk  —  de  andre  vare  indvandrede  Tyskere,  eller,  som  de 
kaldtes  mellem  Befolkningen,  østerrigere;  thi  østerrig  var 
endnu  den  Gang  Tysklands  Leder  og  strakte  sine  rovbegjær- 
lige  Fingre  ud  efter  Elsass;  det  vidste  man  meget  godt. 

Man  kan  næppe  forestille  sig  don  Væmmelse,  som  denne 
Skare  Kenegater  opvakte  hos  den  Del  af  Befolkningen,  der 
holdt  fast  ved  sin  gamle  Tro.  Lapsede,  .med  pudret  Haar 
og  elegant  paaklædte  sværmede  de  om  paa  offentlige  Steder, 
svirede  og  støjede  og  lode  deres  Overmod  gaa  ud  over  alle, 
men  især  over  det  smukke  Kjen,  som  de  naturligvis  helligede 
en  ganske  særegen  Opmærksomhed.  Og  Schneider  stod  i 
denne  Henseende  ikke  tilbage  for  nogen  anden ;  dette  fremgaar 
af  et  Brev  til  Jakobinerne,  hvori  der  fortælles,  at  han  i  Som- 
meren 1793  ved  en  Folkefest  fornærmede  nogle  fredelige 
Borgerinder  paa  den  mest  uforskammede  Maade. 

Hvor  kildrende  den  Sensation,  de  vakte  i  Staden,  og 
den  Indflydelse,  de  havde  i  Folkeselskabet,  end  kunde  være 
for  disse  flotte  Fyres  Selvbevidsthed,  var  der  dog  en  Side  af 
den  jakobinske  Bevægelse,  som  ikke  passede  rigtig  i  deres 
Kram,  nemlig  Udviklingen  af  den  franske  Nationalfølelse. 
Den  kunde  de  ej  ret  forstaa,  eller  de  troede  snarere  i  deres 
tyske  Hovmod  at  kunne  hævde  Strassburgs  Tyskhed  mod  den 
franske  Gift,  men  denne  kom  dog  aldeles  uimodstaaelig.  Haand 
i  Haand  med  Begejstringen  over  «la  liberté«  og  orégalité« 
gik  en  usigelig  Stolthed  gjennem  Landet  over  at  være  Fransk- 
mænd, og  en  saadan  Følelse  standsedes  ej  af  smaalig  pro- 
vinsiel Forfængelighed.  Hos  Jakobinerne  havde  Monet  stillet 
sig  i  Spidsen  for  det  franske  Parti,  der  dog  endnu  var  for 
svagt  til  at  gjennemfere  hans  Forslag  om  fransk  Forretnings- 
sprog  i  Selskabet.  Han  drev  herved  nu  Jung  og  den  øvrige 
lokale  Opposition  til  at  slutte  sig  til  Schneider,  som  med 
Hæftighed  modsatte  sig  Mairens  Forslag;  ja  han  gik  endog 
saa  vidt,  at  han  i  Stridens  Varme  fra  Talerstolen  sagde,  at 
Strassburgerne  vare  aldeles  tyske,  og  at  Indvaanerne  i  Elsass 
vare  mere  østerrigsksindede  end  Wienerne.  Dette  var  for  stærkt; 
hans  Modstandere  bleve  aldeles  rasende,  og  for  at  blotte 
Schneider  offentliggjorde  de  disse  Ytringer  saa  vel  som  andre, 
der  vidnede  om  hans  mageløse  Hovmod;  man  fik  imidlertid 
snart  andet  at  tænke  paa,  Fædrelandets  Farer  voxede,  og  den 

revolutionære  Storm  tog  et  nyt  Tilløb,  under  hvilket  alle 
Partier  maatte  samle  sig;  man  gjemte  Schneiders  Brøde, 
men  man  glemte  den  ikke. 

I  Avgust  Maaned  1793  stode  Repii blikens  Sager  meget 
slet;  Mainz,  Condé  og  Valenciennes  havde  overgivet  sig  til 
Fjenden,  Vendéerne  trængte  sejrrige  frem  mod  le  Mans,  i 
Lyon  brød  Oprøret  ud  i  lys  Lue,  medens  Marseille  og  Bor- 
deaux aabenbart  sympathiserede  med  Oprørerne;  Spanierne 
rykkede  frem  i  Sydvest,  Pie  monteserne  laa  ved  den  sydøst- 
lige Grænse,  Englænderne  belejrede  Dunquerque  og  vare  paa 
Lur  overalt  langs  Kysterne.  Med  en  forfærdelig  Energi  sam- 
lede imidlertid  Konventet  Landet  til  en  Kraftanstrængelse: 
hundrede  Tusinder  stormede  slet  klædte  og  slet  bevæbnede, 
men  med  Marseillaisen  paa  Læberne  mod  Tyrannernes  lejede 
Skarer,  der  truede  med  at  oversvømme  Frihedens  Hjemstavn. 
Indadtil  hang  Guillotinens  Kniv  over  Hovedet  paa  enhver, 
der  ikke  havde  den  samme  urokkelige  Tillid  til  Folkets  retfær- 
dige Sag  som  Jakobinerne.  Revolutionsarmeerne  bragte  De- 
kreterne til  Udførelse;  Maximum  blev  overholdt  med  ubøjelig 
Strænghed ,  og  Regeringen  erklæredes  for  revolutionær  o: 
Konstitutionen  suspenderedes,  og  Velfærdskomitéen  overtog 
Diktaturet;  dennes  Udsendinge  og  Folkeselskaberne  bleve  al- 
deles eneraadige  i  Provinserne. 

Den  1ste  vendémiaire  H,  den  nye  Tidsregnings  første  Dag, 
Aarsdagen  for  Republikens  Proklamation  (den  22de  Septem- 
ber), havde  Forholdene  allerede  forandret  sig  betydelig,  hvad 
enten  nu  Republikanernes  Tapperhed  var  Skyld  deri  eller 
Fjendens  Mangel  paa  Energi  og  Enighed  eller  begge  Dele 
tilsammen,  hvad  der  er  det  rimeligste.  Lyon  var  paa  det 
yderste,  uden  Haab  om  Hjælp  udenfra,  Marseille  og  Bordeaux 
vare  bragte  til  Ro,  Mainzerarméen  under  Kleber  og  Aubert 
Dubayet  holdt,  om  end  med  meget  Besvær,  Vendéerne  Stan- 
gen, og  Sejren  ved  Hondschoote  hævede  Dunquerques  Belej- 
ring. Dog  var  der  endnu  saare  mange  morke  Punkter,  hvor 
iblandt  Rhingrænsen  ikke  var  det  mindste.    Efter  Lidtagelsen 

af  Mainz  rykkede  Preusserne  og  østerrigerne  frem  mod  Saar- 
og  Louterlinien ;  den  14de  September  havde  de  franske  Trop- 
per maattet  trække  sig  tilbage  efter  et  mindre  Nederlag  ved 
Pirmasens,  der  gav  Preusserne  Lejlighed  til  at  indeslutte 
Landau  og  true  Weissenburg,  medens  østerrigerne  og  Emi- 
granterne mere  Syd  paa  vendte  sig  mod  selve  Fæstningen 
Strassburg. 

Denne  By  var  kun  lidet  skikket  til  at  udholde  en  Belejring; 
Fæstningsværkerne  vare  forfaldne,  Levnetsmidler  manglede  i 
høj  Grad  og,  hvad  der  væsentlig  bidrog  til  at  forværre  Stil- 
lingen ,  Landbefolkningen  i  Rhindepartementerne  begyndte 
aabenhst  at  sympathisere  med  Fjenden.  Afset  fra  deres  tyske 
Oprindelse,  der  naturligvis  lettede  Fraterniseringen  med  de 
indtrængende  Preussere,  vare  Landboerne  hjærtelig  kjede  af 
Jakobinernes  Tyranni,  der  nu  havde  trykket  dem  i  over  et 
Aar,  hvorhos  det  syntes  dem  klart,  og  det  var  ikke  saa 
urimeligt  endda,  at  Konventet  umulig  kunde  staa  sig  mod 
sine  utallige  Fjender.  Derfor  kunde  de  jo  ligesaa  godt  strax 
se  at  gjøre  sig  gode  Venner  med  de  eventuelle  Sejrherrer, 
og  de  negtede  ligefrem  at  give  deres  Landsmænd  en  Haands- 
rækning,  da  man  forberedte  sig  til  at  forsvare  Fæstningen. 
Levnetsmidler  kunde  man  kun  faa  for  de.  mest  ublu  Priser, 
og  Assignaterne  faldt  i  en  særdeles  foruroligende  Grad,  saa 
at  de,  efter  en  Tidlang  at  have  gaaet  75  pCt.  under  deres 
paalydende  Værdi,  nu  saa  at  sige  ej  kunde  afsættes.  Man 
forsøgte  uden  Nytte  forskjellige  Midler  derimod;  blandt  andet 
befaledes  det,  at  Indvaanerne  i  Saarbriick  skulde  indbe- 
tale en  Million  francs  i  Sølv  for  samme  Sum  i  Sedler, 
hvorved  de  formodentlig  selv  skulde  blive  interesserede  i  at 
holde  Papirspengene  i  Pari.  Dette  hjalp  ikke,  endnu  stræn- 
gere  Forholdsregler  vare  nødvendige. 

Landet  vrimlede  af  Fjendens  Spioner,  Wurmser  ud- 
spredte overalt  Proklamationer  med  Opfordring  til  Befolknin- 
gen om  at  slutte  sig  til  de  tyske  Brødre,  og  der  var  Vished 
for,    at   han    havde  Forbindelse    med  Republikens  Fjender  i 

selve  Fæstningen.  Derhos  var  Disciplinen  i  de  franske  Hære 
paa  denne  Kant  aldeles  forsvunden,  Officerer  og  Soldater  for- 
lede ganske  roligt  deres  Poster,  droge  til  Byerne,  svirede  og 
sværmede  og  gjorde  forfærdelige  Skandaler.  Der  fortælles,  at 
hele  Batailloner  forlode  Armeen  og  tiggede  paa  Gaderne  i 
Departementernes  Byer,  og  saa  stor  var  Opløsningen  i  Kom- 
mandoforholdene, at  Cheferne  for  Armeens  Afdelinger  sendte 
militære  Meldinger  til  Strassburgs  Folkeselskab  i  Stedet  for 
til  den  øverstkommanderende  General.  En  Folkerepræsentant, 
der  i  Folkeselskabet  alvorlig  dadlede  disse  Misbrug,  blev 
øjeblikkelig  udslettet  af  Selskabets  Medlemslister. 

Der  maatte  skarpe  Midler  til  at  raade  Bod  paa  dette, 
men  derpaa  havde  Kepubliken  ikke  heller  nogen  Mangel;  en 
Skare  af  Repræsentanter  fra  Konventet  fandtes  ved  Rhin- 
og  Moselarmeerne,  en  Del  af  dem  samledes  i  Strassburg  og 
vedtog  en  Mængde  Befalinger,  som  skulde  gjenoprette  Or- 
denen. Den  15de  vendémiaire  suspenderedes  de  fleste  af 
Byens  og  Departementets  Avtoriteter  ved  en  Proklamation  af 
Monet,  og  2  Dage  efter  overdroges  al  Myndighed  til  en  «co- 
mité  de  surveillance  et  de  sureté  générale«,  som  udvalgtes 
af  Folkeselskabet;  Monet  blev  dens  Formand,  og  saavel 
Schneider  som  Jung  tilligemed  flere  andre  af  Selskabets  for- 
skjellige  Partier,  i  alt  12,  bleve  Medlemmer  deraf.  Der  synes 
altsaa  at  være  bleven  sluttet  en  Vaabenstilstand  mellem  de 
stridende.  Denne  Komité,  der  ligesom  lignende  rundt  om 
i  hele  Landet  kaldtes  Revolutionskomité,  var  i  Grunden  ikke 
andet  end  et  Slags  Overpolitimyndighed,  som  havde  uind- 
skrænket Raadighed  over  Medborgernes  Frihed,  og  under  den 
sorterede  de  nyindsatte  Administratorer  i  Byerne  og  Præsi- 
denter i  Landdistrikterne,  alle  trofaste  Jakobinere,  som  ud- 
leverede enhver.  Magthaverne  vilde  have  fat  i.  Ved  et  sær- 
egent Middel,  som  for  Resten  var  i  Gang  over  hele  Landet, 
de  saakaldte  Borgerkort,  «cartes  de  sureté«,  vidste  man  at 
gjøre   alle   fredelige  Borgere  til  Jakobinernes  Slaver;    enhver 

skulde  nemlig  være  forsynet  med  et  saadant  Kort,  der  ud- 
stedtes fra  Folkeselskaberne,  og  disse  gave  dem  ej  til  andre 
end  deres  gode  Venner.  Den,  der  ej  kunde  opnaa  et  saadant 
Pas,  var  intet  øjeblik  sikret  mod  at  blive  fængslet  eller  bort- 
vist fra  sit  Hjem  og  sin  Virkekreds. 

Man  havde  saaledes  Befolkningen  aldeles  i  sin  Magt,  og 
for  yderligere  at  give  det  nye  Polititilsyn  Kraft  oprettedes 
ved  et  Dekret  af  24de  vendémiaire  en  Revolutions-Armé  paa 
1,000  Mand  i  10  Kompagnier,  hvis  Officerer  og  Mandskab 
udtoges  af  Sansculotterne  i  Rhinarmeen  og  lonnedes  hejere 
end  deres  gamle  Kammerater.  Denne  Armé  deltes  i  to 
Hovedafdelinger,  én  til  hvert  af  Departementerne  Haut-  og 
Bas-Rhin,  som  hver  fik  en  saakaldet  Militærkommission,  en 
extraordinær  Domstol  efter  Dekretet  af  9de  Marts  1793. 
Hver  af  disse  Kommissioner  skulde  sammensættes  af  1  Præ- 
sident, 3  Dommere,  1  Sekretær  og  lededes  af  den  saakaldte 
Civilkommissær,  til  hvis  Raadighed  Armeens  enkelte  Afde- 
linger stode,  saa  at  han  blev  dens  faktiske  Chef. 

Instruxerne  for  denne  Armé  og  specielt  for  Civilkommis- 
særerne,-hvoraf,  som  vi  ville  faa  at  se,  Schneider  blev  den  ene, 
gik  ud  paa,  at  den  skulde  sørge  for  Rhinarmeens  Provian- 
tering, Udskrivning  af  Penge,  Udførelsen  af  Folkerepræsen- 
tanternes Dekreter,  og  fremfor  alt  straffe  « alle  Individer,  som 
gjorde  Forsøg  paa  at  desorganisere  Armeen  ved  at  forlede  til 
Insubordination  og  Foragt  for  øvrigheden,  og  fremdeles  En- 
hver, der  gav  sig  af  med  at  bagtale  Generaler  og  andre  of- 
fentlige Embedsmænd".  Dette  Dekret,  der  ydede  Vilkaarlig- 
heden  saa  rigt  Spillerum,  var  undertegnet  af  ikke  mindre  end 
9  Repræsentanter,  Milhaud,  Guyardin,  Ruamps  og  6  andre; 
men  de  3  nævnte  ere,  som  Dekretets  egentlige  Ophavnsmænd, 
navnlig  dem,  der  have  Ansvaret  for  det  deraf  opstaaede 
fabelagtige  Tyranni,  ligesom  Civilkommissærerne  senere  sor- 
terede direkte  under  dem  og  tilstillede  dem  Indberetningerne, 
der  derfra  gik  til  Sikkerhedskomiteen  i  Paris. 

St.  Just  Og  Lebas,  som  i  de  samme  Dage  passerede 
Strassburg  paa  deres  Vej  til  Ehinarmeen,  maa  altsaa  frikjen- 
des  for  enhver  Meddelagtigbed  i  Schneiders  Bedrifter  trods 
alt,  hvad  deres  Fjender  have  paastaaet.  Endskjont  de  og 
deres  Venner  havde  nok  paa  deres  Samvittighed,  da  de  gik  i 
Graven,  har  man  hidtil  ikke  taget  det  saa  noje  med  at  til- 
regne dem  enhver  Udskejelse  og  enhver  Forbrydelse,  der  fore- 
gik under  Revolutionen. 

Den  stolte  St.  Just,  Kobespierres  Beundrer  og  Medbejler, 
og  den  blide  Lebas,  Eobespierres  Svoger,  tiltraadte  deres 
første  Mission  i  Begj^ndelsen  af  vendémiaire  med  al  den 
Værdighed,  som  skikkede  sig  for  saa  betydningsfulde  Mænd. 
Man  maa  ikke  tro,  at  de  opførte  sig  i  Provinserne  paa 
samme  Maade  som  de  øvrige  Deputerede;  disse  tumlede  sig 
i  Folkeselskaberne  og  vare  Kammerater  med  Embedsmænd  og 
Officerer,  medens  St.  Just  og  Lebas,  naar  de  kom  til  en  By, 
med  Fornemhed  holdt  sig  for  sig  selv,  aldrig  gjengjældte 
Embedsmændenes  Besøg,  udstedte  Ordren  kort  og  bydende, 
og  vé  den,  som  vovede  at  stille  sig  i  Vejen  for  dem! 

De  to  Venner,  af  hvilke  det  dog  egentlig  var  St.  Just, 
det  kom  an  paa,  rejste  til  Ehingrænsen  med  det  specielle 
Hverv  at  gjenoprette  Disciplinen  i  Armeerne  og  skaffe  alt 
til  Veje  for  et  nyt  Felttog.  Med  ubøjelig  Strenghed,  haard, 
kold  og  skærende  som  den  øxe,  der  senere  afhuggede  hans 
skjønne  Hoved,  tog  St.  Just  fat  paa  Værket;  blodige,  men 
nødvendige  Straffe  exekveredes,  de  højeste  Officerer  degra- 
deredes til  Menige,  og  Hundreder,  ligefra  Generaler  til  simple 
Soldater,  bleve  i  Eedouten  ved  Hoenheim  nedskudte  af  deres 
egne  Kammerater  efter  hans  Vink,  naar  de  ikke  punktlig 
adlede  enhver  Befaling;  man  saa  Snese  af  Soldater  med  Ho- 
vederne glat  ragede  paa  Grund  af  Fejghed;  enhver,  som  led 
af  vanærende  Sygdomme,  udjoges  af  Armeernes  Eækker,  men 
Klæder,  Proviant  og  Munition  fik  Tropperne,  og  at  lystre  lærte 
de,  saa  at  de  med  Eaabet  «Landau  ou  la  mort»  fulgte  St. 
Justs  trefarvede  Fjerbusk,    da   han    førte   dem  mod  Landau, 

hvor  Dentzel*)  var  indesluttet  og  gjorde  Vidundere  af  Tap- 
perhed. 

Som  alle  de  andre  Fæstninger  paa  denne  Grænse  var 
Strassburg  ogsaa  lagt  under  St.  Justs  Myndighed,  og  derfor 
se  vi  ham  saa  jævnlig  dukke  frem  her,  men  altid  kun  for  en 
enkelt  eller  ganske  faa  Dage,  der  saa  mærkedes  ved  et  eller 
andet  kraftigt  revolutionært  Skridt.  Henimod  Slutningen  af 
vendémiaire  faldt  hans  første  Besog  i  Fæstningen;  han  tog 
altsaa  ingen  Del  i  Dannelsen  af  Revolutionsarmeen,  men 
udstedte  derimod  i  de  samme  Dage  et  andet  Dekret,  Sam- 
menkaldelsen af  Propagandaen,  en  af  de  mest  bizarre  blandt 
de  mange  forunderlige  Feberfantasier,  der  udsprang  af  Revo- 
lutionens ophidsede  Hjerner.  Man  kan  kun  forklare  sig  et 
saadant  Fænomen  ved  at  erindre,  at  intet  Samfund  nogen 
Sinde  har  levet  under  Ordets  Herredømme  saa  fuldstændig 
som  det  daværende  franske ;  de  store  Talere  havde  været  Re- 
volutionens Sapører,  deres  Røst  havde  styrtet  Tronerne  og 
bragt  Kongerne  til  at  skjælve.  Talerstolen  var  en  Valplads, 
hvor  Tankens  stærke  Gladiatorer  kæmpede  paa  Liv  og  Død; 
det  franske  Folk  levede  saa  at  sige  i  en  Ordets  Rus,  som 
bragtes  til  de  vildeste  Delirier  ved  hvert  af  disse  Tordenbrag, 
Dantons  Røst  fra  Konventets  Tribune  lod  lyde  ud  over  Lan- 
det. Det  var  da  ej  saa  besynderligt,  at  man  greb  til  Ordets 
og  Exemplets  Magt  for  at  omvende  de  vantro,  hvem  Egoisme 
og  Materialisme  gjorde  blinde  for  de  nye  Tiders  Evangelium. 

Derfor  spillede  den  Tanke  bestandig  en  stor  Rolle,  hver 
Gang  Konventet  var  blevet  Herre  over  nogle  af  Landets  op- 
rørske Børn,  at  man,  samtidig  med  at  udbrede  en  gavnlig 
Rædsel  ved  haarde  Straffedomme,  skulde  omvende  de  tilovers- 
blevne ved  Kolonier  af  Jakobinere;  thi  disse  og  ingen  andre 
vare  i  Besiddelse  af  den  rette  Kjærlighed  til  Frihed  og  Fæ- 


*)  Denne  var  en  Elsasser  og  havde  før  Revolutionen  været  prote- 
stantisk Præst  i  Landau,  som  valgte  ham  til  Medlem  af  Konventet; 
under  denne  Bys  Belejring  begyndte  hans  militære  Løbebane,  under 
hvilken  han  tilsidst  blev  General  og  Baron  af  Kejserdømmet. 

dreland,  de  vare  Vogtere  for  -.Frihedens  Ark».  Couthon 
forlangte  saaledes,  medens  han  laa  paa  sin  Baare  med  Ham- 
meren i  Haanden  midt  mellem  Lyons  Ruiner,  at  Jakobinerne 
i  Paris  skulde  sende  ham  40  Mand,  glødende  af  patriotisk 
Begejstring;  mærkelig  nok  vovede  Jakobinerne  ej  at  sende 
ham  dem  —  af  Frygt  for,  at  deres  Sal  skulde  komme  til  at 
staa  tom.  Fra  Belgien  hertes  lignende  ønsker,  efter  at  dette 
Land  var  erobret,  og  saasnart  St.  Just  kom  til  Strassburg, 
tænkte  han  paa  det  samme;  ved  et  bydende  Cirkulære  til 
Folkeselskaberne  i  de  nærliggende  franske  Departementer  op- 
fordrede han  dem  til  at  sende  Emissærer  til  Khingrænsen 
for  at  bringe  Liv  i  Befolkningen,  som  stagnerede  i  Egoismens 
tykke  Mørke. 

Befalingen  blev  punklig  adlydt;  faa  Dage  efter  strømmede 
sammen  i  Strassburg  fra  Metz,  Luneville,  Beaune,  Chålons, 
Pont  å  Mousson  og  flere  Steder  en  Skare  unge  Jakobinere  af  den 
rette,  ægte  Art.  De  vare  udtagne  med  en  vis  Omhu  af  Folke- 
selskaberne, opfyldte  af  Patriotismens  hellige  Ild,  næsten  alle 
smukke  Mennesker,  høje,  kraftige  med  lange,  flagrende  Lok- 
ker og  militært  Overskjæg;  deres  bare  Hals,  den  korte  Frakke, 
hvorom  der  sad  et  bredt,  broderet,  trefarvet  Bælte,  snevre 
Skindbenklæder ,  Halvstøvler  af  ungarsk  Læder  og  den  røde, 
frygiske  Hue  gave  dem  et  højst  fantastisk  Udseende.  Dertil 
vare  de  bevæbnede  til  Tænderne,  havde  Pistoler  med  elegant 
indlagte  Kolber  i  Bælterne  samt  lange,  blanke  Jagtknive  og 
optraadte  med  en  broutende  Overlegenhed  og  Bestemthed. 

Strax  efter  deres  Ankomst  fik  de  formelige  Fuldmagter 
af  Repræsentanterne,  som  gave  dem  en  militær  Æresgarde 
med  Skildvagter  udenfor  deres  Kvarter,  stillede  12  Ryttere 
til  deres  Disposition  som  Ordonnanser  og  overhovedet  gjorde 
saa  megen  Stads  af  dem,  at  hele  Byen,  fuld  af  Nysgjerrighed, 
strømmede  sammen  i  Fornuftens  Tempel  den  27de  vendé- 
miaire;  thi  paa  dette  Sted  havde  de  forlangt  at  mødes  med 
alle  Avtoriteter  og  Folkeselskabet  for  at  udtale  sig  om  de 
Principer,  de  vilde  udbrede. 

Hvad  Folk  her  fik  at  høre,  var  ikke  andet  end  en  Eække 
Lovtaler  over  den  nye  Keligion,  Fornuftens  og  Filosofiens 
Tilbedelse,  og  saa  gik  det  ud  over  de  ulykkelige  Præster, 
idet  man  satte  til  Afstemning,  om  Folket  vilde  vide  mer  af 
dem  at  sige  eller  ej.  Dette  blev  med  stor  Majoritet  besvaret 
benægtende;  men  man  kunde  den  Aften  ej  faa  mer  end  én 
Præst  til  offentlig  at  tilbagekalde  sin  hellige  Ed,  hvorefter 
man  sluttede  Modet  med  til  næste  décade,  den  30te  vende- 
miaire,  at  beramme  en  Fest  til  Fornuftens  Ære.  I  det  hele 
spillede  Tilbedelsen  af  den  nye  Guddoms  Aabenbaring  en  stor 
Rolle  i  Propagandaens  Virksomhed;  ved  enhver  Lejlighed  kom 
Forherligelsen  af  «déesse  raison«  frem,  og  man  stod  sig  ikke 
rigtig  vel  ved  at  have  andre  Meninger  end  de  nye  Profeter. 
Saaledes  holdt  en  Dag  en  vis  Delåtre,  Propagandist  fra  Metz, 
en  Tale  i  Folkeselskabet,  hvori  han  erklærede  Jesus-  Kristus 
for  den  største  Charlatan,  der  nogensinde  havde  existeret;  en 
Municipalbetjent  tillod  sig  da  at  paastaa,  at  Jesus  dog  ellers 
var  anset  for  at  have  været  en  god  Sansculotte;  men,  uagtet 
denne  Ytring  faa  Uger  i  Forvejen  havde  været  meget  paa 
Moden,  blev  han  øjeblikkelig  fængslet  og  ført  ad  Paris  til 
som  Revolutionens  Fjende.  Denne  Sag  har  det  dog  næppe 
været  St.  Justs  Mening  at  ville  udsende  Missionærer  for, 
men  han  fandt  sig  foreløbig  deri;  thi  for  øjeblikket  laa  det 
i  Robespierres  Politik  at  holde  gode  Miner  med  Atheisterne. 

Hvor  dette  derimod  faldt  i  god  Jord,  var  hos  Jakobinerne, 
thi  her  fik  Propagandaen  strax  en  uhyre  Indflydelse;  det 
franske  Sprog  blev  indført  som  Forretningssprog  i  Folkesel- 
skabet, og  der  udtoges  et  Antal  Medlemmer  til  i  Forening 
med  Propagandisterne  at  danne  et  Slags  Forretnings -Udvalg. 
Dette  fik  hele  Forsamlingens  store  Magt  i  Hænde  og  hjalp 
comité  de  surveillance  i  dens  Politiforretninger,  hvorved  dens 
Formand,  Monet,  erhvervede  et  stort  Herredømme  over  disse 
vilde  Mennesker.  I  Forening  modtoge  de  nu  Angivelser 
allevegnefra,  udførte  Monets  Ordrer,  holdt  6je  med  Fæng- 
slerne, undersøgte  Brevene  paa  Posthuset  o.  s.  v. 

En  af  de  berømteste  Forhandlinger,  Propagandaen  gav 
Anledning  til,  fandt  Sted,  da  man  i  Folkeselskabet  skulde 
afgjøre  de  talrige  Fangers  Skæbne,  som  overfyldte  Byens 
Fængsler.  Man  har  endnu  Protokollen  over  Møderne,  hvor 
dette  behandledes;  ethvert  Medlem  maatte  op  paa  Talerstolen 
for  at  sige  sin  Dom,  hvorved  hvert  Spor  af  Meningsfrihed 
forsvandt;  de  fleste  vilde  have  nedsat  en  Kommission,  som 
kunde  dømme  de  skyldige  til  Døden,  medens  adskillige  øn- 
skede, at  alle  uden  Forskjel  skulde  hugges  ned,  og  dette  blev 
med  stor  Iver  støttet  af  en  Propagandist,  Moreau,  som  i 
sansculottisk  Begejstring  havde  antaget  Tilnavnet  Marat,  og 
som  af  sine  Kammerater  rigtignok  blev  anset  for  bindegal. 
Han  raabte:  "Hvad  gjordet,  om  der  omkommer  en  eller  an- 
den, som  er  uskyldig!  Lader  os  i  en  Fart  septembrisere  alle 
Fangerne,  saa  kunne  vi  fylde  Fængslerne  paa  ny«.  Hvorledes 
Resultatet  blev  af  Afstemningen,  angives  ej,  men  sikkert  er 
det,  at  Marat  Mareau  ikke  fik  sin  Vilje,  Fangerne  fik  Lov 
til  at  beholde  Livet.  Denne  Overbefolkning  af  Fængslerne 
vedblev  dog  at  genere  Magthaverne,  som  forgjæves  brøde 
Hovederne  for  at  finde  Midlerne  derimod;  en  af  Schneiders 
Venner  siges  endog  at  have  tænkt  paa  at  gjøre  Rhinen  til 
»baignoire  nationale«  o:  at  foretage  Drukninger  i  stor  Maale- 
stok  af  Fangerne,  men  dette  blev  heldigvis  heller  ikke  til 
noget. 

En  væsentligere  Side  af  Propagandaens  Virksomhed  var 
Agitationen  mellem  Landbefolkningen;  med  deres  Ordonnanser 
efter  sig  gjennestrejfede  de  Landdistrikterne,  holdt  patriotiske 
Taler  og  ordnede  atheistiske  Fester,  hvor  glødende  Prædi- 
kener og  theatralske  Optog  gik  Haand  i  Haand  med  bacchan- 
tiske  Danse  og  Drikkelag.  Mødte  de  i  Byerne  Schneiders 
mørke  Tog,  saa  de  den  af  Blod  dampende  Guillotine  paa 
Torvene,  bleve  de  som  betagne  af  Raseri,  trængte  som  en 
Stormvind  gjennem  Menneskemassen,  der  omgav  Dødsred- 
skabet,  kastede  sig  paa  Knæ  foran  dette,  kyssede  Jorden, 
hvorpaa  det  stod,    og  udbrøde  i  begejstrede  Dithyramber  til 

dets  Ære.  Med  Forfærdelse  herte  Tilskuerne,  at  Guillotinens 
Kniv  blev  lovprist  som  Midlet  til  Fædrelandets  Foryngelse, 
og  at  de  skælvende  Slagtofre  erklæredes  for  lyksalige,  da  de 
med  deres  Blod  skulde  besegle  den  nye  Pagt  mellem  Frihe- 
dens Gud  og  Menneskeheden.  Det  er  ikke  vanskeligt  at 
gjøre  sig  et  Begreb  om  den  Rædsel  og  knugende  Skræk, 
disse  Fanatikere  opvakte  hos  den  hidtil  saa  rolige  og  sløve 
Befolkning. 

I  én  Henseende  fremkaldte  de  dog  snart  almindeligt 
Mishag,  endog  blandt  deres  politiske  Venner;  de  vare  sær- 
deles dyre  Gjæster  og  brugte  altfor  mange  Penge.  Efter 
Haanden  var  deres  Antal  voxet  til  60,  da  de  i  brumaire 
havde  forlangt  Forstærkninger  fra  Hjemmet,  og  i  mindre  end 
2  Maaneder  fik  disse  Mænd  40,000  francs  udbetalte  i  Gager 
foruden  Extrabetalinger  ved  enhver  Lejlighed;  dertil  levede 
de  aldeles  frit;  alt,  hvad  de  brugte,  skaffedes  til  Veje  ved 
Rekvisitioner,  og  hvad  de  forlangte,  var  ikke  Bagateller,  især 
i  disse  knappe  Tider.  Som  et  Exempel  kan  anføres,  blandt 
mange  andre,  en  Rekvisition  af  7de  frimaire  (28de  Novem- 
ber), hvor  der  forlanges  160  Pd.  Lys,  12  Pd.  Olivenolie,  4 
Skjæpper  Ærter  og  lige  saa  meget  af  Linser  og  Bønner  og 
saaledes  i  det  uendelige.  Det  var  derfor  ej  saa  underligt,  at 
der  mumledes  en  Del  hist  og  her  mod  Propagandisterne, 
hvoraf  disse  foranledigedes  til  at  udstede  en  Proklamation 
om  deres  store  Uegennyttighed,  endende  med  den  utvetydige 
Erklæring,  at  alle,  der  havde  en  anden  Mening,  vare  slette 
Patrioter. 

Nogle  Forfattere  have  paa  Charles  Nodiers  Avtoritet 
gjort  Schneider  til  Chef  for  Propagandaen,  og  det  kan  ved 
en  overfladisk  Betragtning  ogsaa  synes  rimeligt,  især  naar 
man  tager  Hensyn  til  den  Iver,  hvormed  Schneider  gik  ind 
paa  Atheismens  værste  Udskejelser.  Imidlertid  er  det  paa 
den  anden  Side  aldeles  utvivlsomt,  at  Propagandaens  ener- 
giske Bestræbelser  for  at  udrydde  tysk  Sprog  og  tyske  Skikke  i 
Elsass  bidrog  væsentlig  til  at  styrte  Schneider  og  hans  Parti, 

saa  at  de  næppe  have  staaet  paa  nogen  overordentlig  god 
Fod  med  hinanden.  Man  vil  ogsaa  se,  at  hans  Kammerater 
senere  under  deres  Fængsling  tilskreve  Propagandaen  største 
Delen  af  deres  Ulykker.  Kun  én  Ting  synes  at  kunne  vække 
nogen  Tvivl  i  denne  Henseende,  men  den  have  de  ovennævnte 
Forfattere  for  Kosten  slet  ikke  lagt  Mærke  til,  nemlig  at  Pro- 
pagandaen forsvandt  fra  Strassburg  2  eller  3  Dage  efter,  at 
Schneider  bagbunden  var  sendt  ad  Paris  til;  dette  kan  dog 
forklares  paa  en  anden  og  mere  fy Idestgj ørende  Maade,  naar 
man  ser  til  Bunds  i  Sagen. 

Den  2den  bruraaire  (23de  Oktober),  5  Dage  efter  Propa- 
gandaens første  Optræden,  valgte  Folkeselskabet  Medlemmerne 
til  Departementet  Bas  -  Ehins  extraordinære  Militærkommis- 
sion. Civilkommissær  eller  offentlig  Anklager  blev  Schneider, 
Taffin  blev  Præsident,  Clavel  og  Wulff  Dommere,  NestUn 
deres  Suppleant  og  Weis  Sekretær.  Civilkommissæren  og 
Præsidenten  kjende  vi,  og  de  andre  vare  saa  svage  Personer, 
at  de  tvende  med  Lethed  gjorde  sig  til  Herrer  over  dem. 

Schneider  var  nu  i  sin  Magts  Fylde,  og  det  træffer  sig 
saa  heldigt,  at  vi  just  fra  denne  Tid  have  en  Beskrivelse, 
den  eneste,  der  existerer  af  hans  Personlighed.  Charles  No- 
dier,  der  var  omtrent  11  Aar,  blev,  saa  løjerligt  det  end  kan 
synes,  i  Begyndelsen  af  bruraaire  af  sin  Fader  sendt  ind  til 
«Abbé«  Schneider  i  Strassburg  for  at  faa  Undervisning  i 
Græsk.  Efter  at  han  af  Husholdersken  havde  faaet  det  be- 
stemte Paalæg  at  titulere  "Abbéen»  med  Citoyen,  da  det 
ellers  let  kunde  gaa  galt,  fremstillede  Drengen  sig  for  den 
store  Mand,  medens  denne  sad  ved  Frokostbordet  med  en 
Portion  Østers  for  sig;  ved  Siden  af  Couverten  saas  Schnei- 
ders Tobakspibe  og  hans  Pistoler,  de  tyske  Aviser  og  et  Krus 
01,  hvortil  han  var  meget  forfalden.  Civilkommissæren  var 
en  lille,  svær  Mand,  styg,  rundrygget  og  med  kuglerundt 
Hoved,  der  var  prydet  med  et  tæt  klippet,  mørkt  Haar  og 
buskede  øjenbryn;  hans  Øjne  havde  et  skarpt,  stikkende 
Udtryk,  Ansigtsfarven  var  graalig,  oversaaet  med  røde  Pletter 

Historisk  Archiv.     1873.    I  -  3 


34  Eulogius  Schneider. 

Og  talrige  Kopper,  hvorved  hans  Aasyn  fik  »Frihedens  barske 
Træk»,  som  man  sagde  om  Dantons  af  Kopperne  furede  Fy- 
siognomi. Hans  Svar  paa  Nodiers  Hilsen  var  kort  og  studs; 
bydende  paatvang  han  Drengen  med  en  græsk  Floskel  et 
Krus  ^1,  som  denne  fuld  af  Forfærdelse  tomte,  og  dermed 
var  Avdiensen  til  Ende.  Med  de  græske  Timer  blev  det  aldrig 
til  noget,  Schneider  havde  ganske  andet  at  tænke  paa. 

Medens  den  revolutionære  Armé  organiseredes  og  Schnei- 
der forberedte  sig  til  sin  Rundrejse,  udkom  der  en  Mængde 
Dekreter  og  Bekjendtgjorelser  fra  de  forskjellige  Repræsen- 
tanter, fra  comité  de  surveillance  og  fra  Folkeselskabet,  som 
alle  sigtede  til  at  forsyne  Armeen,  straffe  de  slette  Patrioter 
og  løfte  Befolkningens  Aand  »å  la  hauteur  des  circonstances«. 
Forst  falde  St.  Justs  Befalinger  i  øjnene,  korte,  afgj erende 
og  truende. 

«Et  tvungent  Laan  paa  9  Millioner  fr.  udskrives  hos 
Strassburgs  Borgere;  3  Millioner  udtages  heraf  til  at  hjælpe 
trængende  Patrioter,  1  Million  til  at  forstærke  Byens  Fæst- 
ningsværker og  de  6  Millioner  gaa  i  Armeens  Kasse«. 

St.  Just.    Lebas. 

»Armeen  mangler  Kapper,  alle  Byen  Strassburgs  Kapper 
rekvireres  og  afleveres  i  Morgen  i  Republikens  Magasiner«. 

St.  Just.    Lebas. 

"10,000  Mand  i  Armeen  ere  barfodede,  alle  Strassburgs 
Aristokrater  skulle  af  med  deres  Fodtøj.  Inden  i  Morgen 
Formiddag  Kl.  10  maa  10,000  Par  Sko  være  undervejs  til 
Hovedkvarteret'). 

St.  Just.    Lebas. 

« Borgerinderne  i  Strassburg  opfordres  til  at  opgive  de 
tyske  Moder,  efterdi  deres  Hjerter  ere  franske«. 

St.  Just.     Lebas. 

Man  ser  her  den  saa  meget  atraaede  Korthed  i  Udtryk, 
som  Repræsentanterne  Baudot  og  Lemane  energisk  indskær- 
pede alle  Republikanere  i  en  Proklamation,  der  er  saa  karak- 

teristisk  for  Tidens  falske  Profeter,    saa   opstyltet    og  uægte, 
at  den  fortjener  at  meddeles  i  sin  Helhed: 

('Enhver  Borgers  Handlinger,  hans  Manerer,  hans  Stil, 
ja  alt  ber  i  en  Republik  bære  Frihedens  Stempel.  Lange 
Fraser  hore  hjemme  under  Enevælden,  lakonisk  Korthed  pas- 
ser for  en  Republikaner. 

Ti  Linier  ere  tilstrækkehge  til  en  Petition;  enhver,  som 
skriver  mere,  gjar  sig  mistænkt  for  at  ville  ødelægge  Revo- 
lutionen ved  lang  Snak». 

d.  19de  brumaire  11. 

I  Folkeselskabets  Møde  den  26de  vendémiaire  havde  man 
optaget  Schneiders  gamle  Forslag  om  at  tage  alle  rige  Folk 
til  Gisler  og  tilstillet  Folkerepræsentanterne  en  Opfordring 
om  at  bringe  dette  i  Udførelse;  Milhaud  og  Guyardin  grebe 
denne  Tanke  og  befalede  til  en  Begyndelse,  at  den  rigeste 
af  hver  Landkommunes  Aristokrater  samt  alle  Strassburgs 
Vexelerere,  Bankierer  og  Notarer  skulde  fængsles,  hvorhos 
deres  Formuer  lagdes  under  Beslag,  og  i  Lighed  hermed 
paabød  comité  de  surveillance  den  samme  Behandling  af  alle 
forhenværende  Amtmænd  og  deres  Sekretærer,  alle  Jagtbetjente 
og  Tyender  hos  bortflygtede  Aristokrater  og  alle  edsnægtende 
Præster.  Hvorvidt  man  gik  i  sine  Forfølgelser  mod  bestemte 
Klasser,  ses  bedst  af  en  Liste  over  mistænkte  fra  ovennævnte 
Komité,  rigtignok  af  en  noget  senere  Dato.  Efter  flere  Sider 
af  navngivne  nævnes  in  corpore  de  to  Tredjedele  af  Departe- 
mentets Kirurger,  Retsbetjente,  Parykmagere  og  Kjøbmænd, 
»næsten  alle»  Slagtere,  Bagere  (navnlig  Piccard),  Kornmaalere 
(fremfor  alle  Braun)  og  Værtshusholdere,  hvortil  specielt  føjes 
Jøder. 

Disse  stakkels  Mennesker  havde  man  nemlig  fattet  sær- 
deles Had  til,  da  man  havde  opdaget,  at  nogle  Jøder  i  Weis- 
senburg  havde  spioneret  for  -Østerrigerne;  man  sluttede  heraf, 
at  de  alle  vare  Republikens  svorne  Fjender,  og  det  blev  en 
formelig  Modesag  at  finde  paa  Straffemidler  mod  dem.  De 
udjoges  naturligvis  af  Strassburg,    og  i  Folkeselskabets  Dis- 

kussion  desaiigaaende  foreslog  en  Propagandist  at  tvinge  dem 
til  at  gifte  sig  med  Kristne,  (han  vilde  vel  derved  slaa  to 
Fluer  med  ét  Smæk),  medens  Repræsentanten  Baudot  fandt, 
at  «une  regeneration  guillotiniére«  var  den  rette  Kur.  Enden 
paa  Forhandlingerne  blev  et  Dekret,  som  forbed  Jøderne  at 
gaa  med  langt  Skjæg  og  at  omskære  deres  Drengebørn  samt 
befalede  dem  at  brænde  alle  deres  hellige  Bøger  næste  decadi 
ved  en  Autodafé  til  Ære  for  Sandhedens  Genius.  Det  er  en 
Selvfølge,  at  alle  disse  tyranniske  Forholdsregler  sloge  ned 
som  Lyn  mellem  de  frygtsomme  og  fredelige  Jøder,  der 
spredtes  ad  til  alle  Sider. 

De  edsnægtende  Præster  nævnes  ikke  i  disse  Lister;  men 
de  vare  allerede  tidligere  lyste  i  Ban,  Dødsstraf  truede  dem, 
og  Dødsstraf  truede  enhver,  som  hjalp  eller  skjulte  det  nye 
Samfunds  Pariaer,  og  det  var  ingen  let  Sag  at  skjule  sig, 
thi  Spionering  og  Angivelser  vare  stærkt  i  Mode;  disse  sidste 
regnede  ned  fra  alle  Sider  til  Komiteen,  hvor  Jung  især  var 
virksom,  ja  han  synes  at  have  staaet  for  alle  Fængslinger, 
navnlig  i  Byen.  Snart  faar  han  en  anonym  Melding  om  et 
Par  Nonners  Tilflugtssted,  snart  er  det  om  en  forhenvæ- 
rende Marquis;  saa  slaar  han  ned  over  de  ulykkelige  og 
sender  dem  ind  i  et  eller  andet  af  de  overfyldte  Arresthuse. 
En  Dag  faar  han  Ordre  fra  Milhaud  og  Guyardin  til  at 
fængsle  «den  Mand  med  den  grønne  Frakke  og  de  gule 
Buxer«  og  det  Fruentimmer,  han  bor  hos,  samt  at  undersøge 
hele  hendes  Hus,  ja  endog  at  brække  Gulvene  op.  En  an- 
den Dag  underretter  en  unavngiven  ham  om,  at  Borger  N.  N. 
har  en  "fleur  de  lys«  (Liljen,  det  kongelige  Vaabenmærke) 
til  Dørhammer  paa  sit  Hus,  hvorfor  100,000  fr.  kunde 
anses  for  en  passende  Mulkt,  eller  han  modtager  følgende 
skjemtefulde  Brev: 

Borger  Stor-Inkvisitor! 

Jeg  skynder  mig  med  at  medele  Dig,  at  den  store  «jean- 
fesse»,  Hoffkirch,  som  er  Staldkarl  hos  Borgerinde  Daigne, 
er   fræk    nok   til   at    møde   med  Gevær   og  Sabel   til  Exer- 

cits,  endskjønt  Du  har  forbudt  ham  det.    Tag  dem  fra  ham, 
giv  dem  til  en  Soldat  og  pynt  ham  med  et  Spyd. 

Ginsrot. 

E.  S. 

Murmester  Klotz  i  Thomasloch  er  en  Dagdriver,  han 
har  sit  Hus  ligesaa  fuldt  af  Fruentimmer  som  et  Nonne- 
kloster. 

Man  ser,  at  Politiet  var  ivrigt  nok,  og  naar  hertil  føjes, 
at  der  udkom  en  Masse  Bestemmelser  angaaende  Overhol- 
delsen af  Maximum  og  Assignaternes  Værdi,  om  Proviante- 
ringen af  Armeerne  og  Fæstningen  og  om  Fordelingen  af  de 
tvungne  Laan  baade  for  By  og  Land,  kan  man  nok  forstaa, 
at  der  var  tilstrækkeligt  at  gjere  for  den  ny  Civilkommissær, 
hans  Domstol  og  hans  revolutionære  Armé.  Før  han  be- 
gyndte at  tage  rigtig  fat,  udvalgte  han  en  Del  Underkom- 
missærer, som  han  spredte  over  hele  Departementet  for  at 
drive  Penge  ind  og  fængsle  de  gjenstridige;  de  vare  alle 
hans  trofaste  Tilhængere,  for  det  meste  frafaldne  Præster, 
Folk,  som  forstode  deres  Forretning :  at  fylde  Pengekasserne  og 
Fængslerne. 

IV. 

Den  militære  Kommission  begyndte,  som  det  synes,  først 
at  fungere  i  selve  Byen  Strassburg.  Dette  er  dog  ikke  saa 
ganske  let  at  afgjøre,  thi  Schneider  holdt  egentlig  ikke  af, 
at  der  blev  ført  Protokol  ved  Domstolens  Møder,  noget,  man 
dog  selv  i  Revolutionens  allermest  forvirrede  Tider  andre 
Steder  var  meget  omhyggelig  med.  I  de  første  Dage  er  der 
maaske  slet  ikke  gjort  Forsøg  paa  at  holde  Orden  i  Tingene; 
men  saa  kom  der  to  nye  Tolke  i  Kommissionens  Tjeneste  og 
de  fik  Sekretæren,  Weis,  med  til  at  nedlægge  en  Protest 
mod  den  herskende  Uorden.  Schneider  blev  aldeles  rasende; 
men  efter  at  have  udskjældt  dem  grundig  maatte  han  give 
dem  Lov  til  at  gjore  deres  Pligt;  han  tillod  imidlertid  aldrig 

Weis  at  føre  ordentlig  Eegister  over  de  henrettedes  Efter- 
ladenskaber; sligt  skulde  behandles  «révolutionnairementi),  o: 
han  vilde  ferst  udtage,  hvad  han  selv  havde  Lyst  til. 

Der  existerer  endnu  en  Slags  Liste  over  en  Del  af  Domfæl- 
delserne, men  utvivlsomt  en  meget  ufuldstændig,  og  man  har 
ligeledes  nogle  Plakater,  som  Schneider  lod  trykke  og  opslaa 
for  at  bekjendtgjore  Rettens  Forhandlinger.  Ved  Hjælp  af 
disse  kan  man  nogenlunde  gjere  sig  en  Forestilling  om  dens 
Bedrifter.  Og  dog  er  der  saa  stor  Forvirring  heri,  at  Buchez 
og  Roux  uagtet  al  deres  Grundighed  kunne  paastaa,  at 
Schneider  kun  fældede  12  Dødsdomme,  medens  man  kan  op- 
tælle i  det  mindste  det  tredobbelte  Antal. 

De  første  Domme  faldt  altsaa  i  Strassburg;  men  de  vare 
milde  i  Forhold  til  dem,  der  senere  bleve  afsagte ;  kun  3,000 
fr.  Mulkt,  6  Maaneders  Fængsel  og  2  Timers  Udstilling  paa 
Guillotinen  for  en  fattig  Kone,  som  havde  gjort  Forsøg  paa 
at  nedsætte  Assignaternes  Værdi  ved  at  forlange  20  sous  for 
to  Hoveder  Salat.  I  denne  By  brød  Schneider  sig  dog  ikke 
videre  om  at  optræde;  han  var  ej  Eneherre  her.  Jakobinerne 
og  Folkerepræsentanterne  vare  ham  for  stærke,  paa  Landet 
kunde  han  derimod  bedre  tumle  sig,  derfor  skyndte  han  sig  at 
komme  derud. 

Midt  i  brumaire  viste  Kommissionen  sig  for  Bønderne  i 
sin  fulde  Majestæt,  Civilkommissæren,  Præsidenten,  Dom- 
merne 0.  s.  V.  i  rekvirerede  Bøndervogne,  omringede  af  en 
Kavallerieskorte  med  dragne  Sabler,  "Dødens  Husarer«,  hvis 
Uniformer  prangede  med  Dødningehoveder  paa  Hue,  Bælte 
og  Sabeltaske;  bagerst  i  Rækken  kom  Bødlen,  en  lille,  bleg, 
alvorlig  Mand,  med  sine  rødklædte  Hjælpere  og  sin  Guillo- 
tine, hvis  røde  Arme  ragede  højt  op  i  Luften  og  paa  en  værdig 
Maade  sluttede  Toget.  Var  dette  kommet  til  sit  Bestem- 
melsessted, opstillede  man  først  Guillotinen  paa  Byens  Torv 
og  befalede  Indvaanerne  at  samles  for  at  overvære  Forhand- 
lingerne. Imidlertid  undersøgte  Schneider  Listerne  over  de 
for  Haanden  værende  Fanger,    gjennemgik  de  talrige  Angi- 

velser,  der  ventede  paa  ham,  gjorde  Husundersøgelser,  arre- 
sterede, ja  vendte  op  og  ned  paa  alting  for  at  faa  fat  i  de 
skyldige.  Han  gjorde  efter  sit  eget  Sigende  «det  umulige« 
for  at  opdage  Republikens  Fjender  og  kunde  faa  saa  heftige 
Anfald  af  Raseri,  naar  han  blev  skuffet  i  sine  Bestræbelser, 
at  han  kastede  sig  ned  paa  Gulvet,  skreg  og  rev  sig  i 
Haaret. 

Var  Vildtet  (gibier  de  la  guillotine  var  da  et  Modeud- 
tryk) drevet  sammen,  satte  man  Retten,  og  Vildt  var  der  i 
Reglen  nok  af.  Mærkelig  nok  meddeles  der  et  Steds  et  Brev 
fra  Schneider  til  en  af  hans  undergivne,  hvori  han  ønsker 
nogle  Hoveder  til  Guillotinen;  det  lader  altsaa  til,  at  der  en 
enkelt  Gang  har  været  Trang,  for  det  meste  var  der  Overflod 
af  Virksomhed.  Undertiden  holdt  man  Rettergang  om  For- 
middagen, men  ofte  naaede  man  først  at  holde  Møde  efter 
Middagsbordet,  naar  hele  Personalet  var  mer  eller  mindre 
drukkent.  Et  saadant  Møde  maa  have  været  besynderligt 
nok  at  overvære;  alle  Rettens  Medlemmer  sade  med  røde 
Huer  paa,  Schneider  plejede  ellers  at  optræde  i  Uniform  med 
trekantet  Hat,  men  i  Retten  brugte  man  Jakobinerhuer; 
hver  havde  sin  Sabel  og  sine  Pistoler  ved  Siden  af  sig,  og 
Bordet  flød  af  ø\  og  Vin,  medens  Luften  var  overfyldt  af 
Tobaksrøg.  Vi  faa  ej  let  et  bedre  Billed  af  Forretnings- 
gangen her  end  ved  at  læse  Udtoget  af  et  Forhor  over  Weis 
efter  Schneiders  Fald. 

« Civilkommissæren  havde  sendt  Kugler,  en  af  Rettens 
Betjente,  til  Illkirch  for  at  udspejde  Poirson  og  hans  Kone; 
snart  afleverede  han  dem  begge  to  til  Retten,  hvor  Konen 
blev  anklaget  for  at  have  havt  to  Priser*)  paa  sine  Varer 
og  Manden  for  at  være  hendes  medskyldige.  Som  Vidner 
mod  Ægteparret  mødte  Mairen  i  Illkirch  og  en  Kromand, 
som  imidlertid  ikke  fik  Lov  til  at  aflægge  deres  Vidnesbyrd 


*)  o:  en  offentlig  efter  Maximum  for  daarlige   og  en  hemmelig,  hojere, 
for  gode  og  brugelige  Varer. 

oifentlig,  men  bleve  udspurgte  af  Civilkommissæren  i  Enrum, 
og  det  eneste,  Mairen  sagde  for  Retten,  var,  at  det  var  ingen 
Skade  til,  om  disse  to  Hoveder  sprang.  Paa  denne  Vidne- 
førsel blev  Sagen  tagen  til  Doms,  hvorved  der  dog  opstod 
den  Vanskelighed,  at  én  af  Dommerne  var  aldeles  fuld  og 
snorksov.  Schneider  vækkede  ham  og  sagde,  at  naar  han 
vilde  sove,  skulde  han  hellere  gaa  til  Sengs,  hvorpaa  denne 
foer  op  og  uden  at  ane,  hvad  Talen  var  om,  svarede,  at  han 
var  ganske  af  Borger  Civilkommissærens  Mening.  Dette  var 
dog  den  anden  Dommer  for  stærkt,  og  han  tillod  sig  derfor 
nogle  svage  Indvendinger,  men  Schneider  bød  ham  holde 
Mund,  hvorefter  Poirsons  Kone  blev  dømt  til  Døden  og  øje- 
blikkelig henrettet,  medens  han  selv  slap  med  livsvarig  De- 
portation til  Madagascar'). 

Og  saadan  gik  det  hver  Dag;  vilde  Dommerne  ikke  som 
Schneider,  afgjorde  han  Sagen  ved  et  Magtsprog,  og  paa  alle 
deres  Bemærkninger  svarede  han  kun  med  Grovheder;  Bevi- 
ser havde  han  ikke  ret  megen  Brug  for,  og  et  Barns  Vid- 
nesbyrd var  tilstrækkeligt  til  at  foranledige  en  Dødsdom;  saa- 
ledes  maatte  en  Dag  3  Mænd  bøde  med  Livet  paa  en  fjortcn- 
aarig  Drengs  Ord. 

Man  kan  ved  at  gjennemlæse  de  saakaldte  Protokoller 
gjøre  sig  et  Begreb  om  det  Blodbad,  Domstolen  ^anrettede; 
men  det  bliver  alligevel  aldeles  ufuldstændigt,  thi  man  møder 
mellem  Ofrene  næsten  ikke  et  af  de  Navne,  som  senere  kom 
frem  i  Forhørene.  I  22  Retsmøder  imellem  den  8de  brumaire 
og  23de  frimairc  paadømtes  103  Sager,  iblandt  hvilke  der 
ikke  fældedes  mindre  end  26  Dødsdomme;  8  dømtes  til  De- 
portation, 26  til  Udstilling  i  flere  Timer  paa  Skafottet  i  For- 
bindelse med  anden  Straf,  21  til  Fængsel  i  længere  Tid,  ikke 
én  blev  frifunden,  og  om  end  enkelte  slap  fri,  fik  de  dog 
altid  en  klækkelig  Mulkt  til  Erindring.  Overhovedet  gik  det 
i  en  væsentlig  Grad  ud  over  Pengepungene;  havde  en  fattig 
Kone  solgt  et  Lys  eller  en  Sild  en  sou  over  Maximum,  strax 
en  Mulkt  af  et  eller  flere  Tusinde  fr.;    dem  var  der  natur- 

ligvis  ikke  Tale  om  at  kunne  betale,  hvorfor  Kepubliken 
nøjedes  med  at  konfiskere  hendes  Smule  Ejendom,  og  dog 
maatte  den  være  glad,  som  slap  ud  af  Schneiders  Klor  paa 
denne  Maade.  De  dødsdømtes  og  deporteredes  Ejendomme 
bleve  selvfølgelig  konfiskerede,  ja  Schneider  gik  endog  saa 
vidt,  at  han  dømte  de  anklagedes  Slægtninge  til  store  Boder 
paa  disses  Vegne,  naar  han  havde  udfundet,  at  der  var  noget 
at  plyndre. 

Det  var  et  mageløst  Talent,  denne  Bande  havde  til  at 
faa  Pengene  ud  af  Folk;  en  af  dem  sagde  selv  en  meget 
træffende  Vittighed  derom:  « Strassburg  og  Omegn  ligne  en 
stor  Bank,  saadan  Liv  er  der  i  Pengeomsætningerne«.  Det 
maa  i  Sandhed  have  været  et  velhavende  Land,  de  havde 
faaet  under  Behandling;  det  ses  bedst  af  de  Summer,  de  ud- 
pressede; Nestlin  og  en  anden  af  Schneiders  Underkommis- 
særer, Tisserand,  fik  saaledes  ved  en  Rejse  gjennem  7  Land- 
sogne 1,870,000  fr.,  hvoraf  i  et  af  disse  Sogne  3  Mænd  alene 
maatte  ud  med  150,000  fr.;  Clauer  inddrev  i  7  andre  Sogne 
967,000  fr.,  og  lignende  Tal  anføres  overalt.  Naar  Befolk- 
ningen ikke  har  havt  disse  Summer  liggende  i  rede  Penge, 
skulde  det  synes  umuligt  at  levere  dem  med  saa  korte  Var- 
sler; og  dog  ere  disse  Tal  ikke  overdrevne.  Byen  Strassburgs 
Tab  i  disse  Tider  anslaas  af  flere  Forfattere  til  ikke  mindre 
end  ca.  16  Millioner  fr. 

Alt  dette  gik  i  Republikens  haardt  trængende  Penge- 
kasse, men  meget  stak  Lovens  Haandhævere  i  deres  egne 
Lommer.  Det  er  blandt  andet  sikkert  nok,  at  navnlig  Nest- 
lin  gav  falske  Kvitteringer;  fik  han  3,000  fr.,  gav  han  kun 
Bevis  for  2,000,  og  saa  fremdeles.  Folk  kunde  ligefrem  kjøbe 
sig  fri  for  Fængsling;  men  dette  havde  Underkommissærerne 
ej  Myndighed  til  at  afgjore,  det  skulde  indstilles  til  Schneider, 
som  gav  den  fornødne  Tilladelse  og  bestemte  Summen;  en 
Madam  Appréderis  bød  f.  Ex.  10,000  fr.  for  sin  Frihed;  Un- 
derkommissærerne fik  Buddet  approberet  fra  deres  foresatte 
og  benyttede  sig  saa  godt  deraf,   at  de  pressede  100,000  fr. 


42  Eulogius  Schneider. 

ud  af  Familien.  Dette  foregik  den  22de  brumaire,  og  den 
17de  frimaire  maatte  Mdm.  Appréderis  alligevel  i  Fængsel, 
saa  hun  fik  ikke  stort  Udbytte  af  sine  Penge;  men  hun  maa 
vel  have  været  en  meget  forstokket  Aristokrat  eller  være 
bleven  fuldstændig  forarmet,  siden  de  vare  saa  haarde  imod 
hende.  Man  tog  dog  ogsaa  til  Takke  med  mindre  Løsepenge; 
en  Brygger  skal  være  sluppen  med  at  give  et  godt  Gilde  og 
en  Skomagerdreng  ved  at  tomme  sin  fattige  Sparebøsse. 

Denne  fortvivlede  Retsplejes  Udøvelse  kostede  oven  i  Kjøbet 
Departementet  en  Masse  Penge ;  alene  for  en  Rejse  fra  Strass- 
burg til  Obernay  forlangte  Schneider  6,000  fr.,  og  desuden 
indsendte  han  og  Taffin  de  mest  uforskammede  Regninger 
paa  deres  personlige  Udgifter.  En  Regning,  som  Weis  efter 
Befaling  indgav,  er  altfor  original  til  at  kunne  forbigaas;  den 
begynder  med 

Drikkepenge  til  Borger  Oberkirchs  Karl,  som  bragte 
udenlandsk  Vin  til  Dorastolen  i  Obernay  10  fr. 

Efter  Borger   Schneiders   Befaling  betalt 

til  Musikanterne  ved  Fornuftens  Fest  30  fr. 

Til  Barberen 1  fr.  5  sous 

Et  Par  Sølvsporer  til  Borger  Schneider .  90  fr. 

En  Pisk  til  Samme 3  fr. 

Et  Par  Benklæder  til  Præsidenten,  Bor- 
ger Taffin 35  fr. 

Saa  komme  ikke  mindre  end  13  Poster  for  Drikkevarer 
og  Middagsgilder,  hvortil  maa  bemærkes,  at  Domstolen  des- 
uden til  sit  Brug  under  Møderne  rekvirerede  øl  og  Vin,  leveret 
af  Kommunen,   hvor  Mødet  holdtes.       Regningen  ender  med 

Et  Par  Pistoler  til  Præsidenten 36  fr. 

Nedenunder  tilføjes  den  Bemærkning,  at  Borger  Taffin 
senere  brugte  en  af  disse  til  at  tage  sig  selv  af  Dage  med. 

Denne  sidste  Note  er  dog  muligvis  ikke  ganske  vel  be- 
grundet, thi  Taffin  havde  et  Par  andre  Pistoler,  som  havde 
en  vis  Berømmelse.  Den  2den  frimaire  (22de  November) 
dømte    nemlig  Kommissionen    en  Kapitajn   i  Gensdarmeriet, 


Eulogius  Schneider.  43 

Lambert,  til  Døden  for  Plagerier  mod  Landkommunerne  og 
for  i  disse  at  have  opvakt  Foragt  mod  Republikens  heldbrin- 
gende Love.  Denne  Kapitajn  havde  to  Par  meget  smukke 
Pistoler,  som  Taffin  og  Schneider  delte,  og  senere  paastodes 
det  bestemt,  at  disse  Pistoler  havde  opvakt  Rettens  Begjær- 
lighed  og  foranlediget  Dødsdommen.  Slige  spolia  opima  faldt 
der  jævnlig  af  til  Sejrherrerne;  navnlig  beskyldte  man  ganske 
almindelig  Schneider  for  at  tage  Broderparten  af  de  henret- 
tedes Løsøre,  og  efter  hans  Fald  var  der  i  et  af  Forhørene 
stærk  Efterspørgsel  om  3  Sølvspisebestik  og  en  eller  2  Ra- 
goutskeer, som  han  havde  bemægtiget  sig.  Paa  en  af  sine 
Rejser  lukkede  han  en  Klub  for  royalistiske  Sympathier  og 
tog  alle  dens  Møbler  til  sit  eget  Brug,  saa  man  kan  nok 
sætte  sig  ind  i,  at  han  ej  holdt  af  slige  Pedanterier  som 
Registreringer. 

Skrabede  han  end  meget  sammen,  gik  der  ogsaa  meget 
med;  thi  han  udplyndredes  igjen  af  en  Sværm  løsagtige 
Fruentimmer,  som  fulgte  om  med  Retten  og  levede  højt  med 
de  frafaldne  Munke  og  Præster,  ja  det  berettes  endog  udtryk- 
keligt hist  og  her  i  Forhørene,  at  disse  Kvinder  rapsede  til 
sig  alt,  hvad  de  kunde  faa  af  Byttet.  Og  havde  de  saa  dog 
ladet  sig  nøje  med  at  holde  deres  Orgier,  naar  Forretnin- 
gerne vare  forbi,  havde  de  været  tilfredse  med  at  udfolde 
deres  lapsede  Cynisme  paa  de  talrige  Fester  for  »la  déesse 
raison«,  som  Schneider  paabød  overalt,  saa  fik  det  endda  at 
gaa,  skjønt  det  var  galt  nok.  Men  al  Rettens  Virksomhed, 
dens  Domme,  ja  dens  Henrettelser  havde  et  særegent  Præg 
af  raa  og  hoverende  Lystighed ;  det  var,  som  om  Ofrene  igjen- 
nem  Vindunster  og  Tobaksrøg,  bag  Dommernes  af  Sviren  og 
Udsvævelser  opsvulmede  Ansigter  og  røde  Huer  saa  Guillo- 
tinen række  sine  Arme  ud  efter  dem. 

Vi  have  set,  med  hvilken  drukken  Flothed  Retten  gled 
hen  over  Beviser  og  Vidneførsel.  Dommeren  kunde  for  Fuld- 
skab knap  fremhikke  sit  Votum,  og  saa  var  Sagen  afgjort; 
paa  en  besynderlig  Maade  gjer  dette  lystige  Lune  sig  gjæl- 

dende  i  Domsakterne,  uden  at  man  strax  lægger  Mærke  til 
det,  naar  man  læser  dem  igjennem.  Retten  var  nemlig  saa 
spøgefuld,  at  man  den  ene  Dag  dømte  alle  Forbrydelser, 
hvilke  de  saa  vare,  til  samme  Straf,  og  den  næste  til  en 
ganske  anden,  men  atter  ensartet  for  alle  Syndere.  Saaledes 
maatte  f.  Ex.  alle  efter  Tour  op  paa  Guillotinen  for  at  ud- 
stilles i  nogle  Timer,  prydede  med  vanærende  Indskrifter, 
saasom  Snyder  eller  lignende,  og  midt  imellem  de  Varer, 
hvormed  de  havde  villet  bedrage  Folket,  en  Mælkekone  mel- 
lem sine  Kander  og  en  Gronthandlerske  med  Kaal  i  den  ene 
og  Bønner  i  den  anden  Haand.  Af  og  til  lød  Dommen  paa, 
at  alle  de  skyldige  skulde  fores  op  og  ned  foran  Fronten  af 
Revo]  utionsarm  een,  ligesaa  gemytlig  udstaferede  som  de  ud- 
stillede. Langt  værre  var  det  dog,  og  det  gik  ikke  saa  sj el- 
dent  paa,  naar  alle  dømtes  til  Døden,  5,  6  ja  8  ad  Gangen; 
paa  denne  Maade  maatte  den  15de  brumaire  7  Mænd  fra 
Byen  Geizpolzheim  vandre  paa  Skafottet  med  deres  Maire  i 
Spidsen  for  antikonstitutionel  Opførsel  —  og  det  paa  en  Tid, 
da  Konstitutionen  var  sat  ud  af  Kraft.  Man  faar  ogsaa  en 
Mistanke  om,  at  dette  kun  var  Paaskudet  til  at  tage  dem 
af  Dage;  det  har  rimeligvis  været  rige  Folk,  og  Schneider  har 
higet  efter  at  gjøre  Repubhken  til  deres  Arving,  hvilket  og- 
saa tilføjes  ved  hver  af  de  7  Dødsdomme.  Denne  Mistanke 
bekræftes  yderligere  ved  Visheden  om,  at  Schneiders  under- 
givne bogstavelig  opfyldte  Jakobinernes  ønsker  om  Fæng- 
slingen af  alle  rige  Folk,  ja  man  har  endnu  en  formelig 
Kvittering  til  Welcker  for  at  have  udleveret  de  7  rigeste 
Indvaanere  i  Oberschoeffolsheim. 

Den  allerstørste  Fest  var  dog,  naar  Forræderne  førtes 
til  "la  tres  sainte  dame  guillotine«,  til  «den  nationale  Rage- 
kniv«. Gaderne  vare  opfyldte  af  Folk,  som  af  underdanig 
Frygt  bivaanede  de  rædsomme  Scener,  og  om  saa  Dødsred- 
skabet  stod  lige  uden  for  Domhuset,  slæbtes  Delinkventerne 
om  i  alle  Gader  under  Trommeslag  og  Forhaanelser  af  Ret- 
tens  øjentjenere.     Nogle    kunde    vel   med   stoisk   Ro    bære 

dette  —  man  saa  den  Gang  saa  mange  Exempler  paa  Lige- 
gyldighed for  Døden  paa  Skafottet  — ,  men  de  fleste  lede 
dog  usigelig  under  de  forlængede  Dodskvaler.  Naaedes  saa 
endelig  Guillotinen,  stod  den  smykket  til  Festen  med  trefar- 
vede  Fjerbuske  øverst  oppe,  Slojfer  og  Grønt  spredte  paa 
Gulv  og  Stænger;  Retspersonalet  og  deres  Slæng  saa  drukne 
til  fra  nærliggende  Vinduer,  medens  Fædrelandets  Fjender 
•'nyste  i  Sækken ».  Det  eneste  alvorlige  var  Bødlens  blege, 
sørgmodige.  Ansigt;  thi  underlig  nok  havde  man  ikke  tænkt 
paa  at  faa  en  gemytlig  Skarpretter,  som  med  en  passende 
Vinladning  i  Livet  kunde  expedere  Ofrene. 

Til  yderligere  at  belyse  denne  djævelske  Lystighed,  denne 
haanende  Skoggerlatter  ved  de  dødsdømtes  Kvaler,  kan  følgende 
Historie  tjene;    for  Sandheden    er    det    umuligt    at  indestaa, 
den  eneste  Åvtoritet,  hvorpaa  den  støtter  sig,  er  Harmand  de 
la  Meuse,  som  i  sin  Rapport  over  Emigrationen  fra  Departe- 
menterne   Haut-    og   Bas  -  Rhin   den  5te  fructidor  V  (24de 
Avgust  1797)  fortalte  følgende  i  de  Gamles  Raad.    « En  Mand 
ved  Navn  Kuhn,  som  før  Revolutionen  havde  været  i  Kardi- 
nalen af  Rohans  Tjeneste,  var  Fredsdommer  i  sin  Kommune, 
da  Schneider  begyndte  sin  Rundrejse,    og  blev  strax  afsat  af 
dennes  Udsendinge.     Han  svævede  nu  i  stadig  Frygt  for  at 
blive  stillet  for  Domstolen  og  saa  derfor  en  Dag,  da  han  sad 
ved  Bordet   med    sin  Familie  og  nogle  Venner,    med  Skræk 
Schneider  drage  ind    i    Gaarden    med    sit    hele  Følge.      Da 
Ci\dlkommissæren  opdagede  det  velbesatte  Bord,    syntes   han 
at  bUve  mildere  stemt,  satte  sig  ned  og  lod  sig  beværte  paa 
det    bedste  af  den   ulykkelige  Familie,    som    troede  Faderen 
frelst,  da  Tyrannen  var  i  saa  godt  Humer.      Saasnart  denne 
var  bleven  hed  af  Vinen,  sagde  han  til  Kuhn:     «Har  Du  nu 
nogen    rigtig    fin  Vin?»     «Ja,    et   Par  Flasker«,    lød  Svaret. 
«Saa  kom  med  dem  da,    Du    kan    ligesaa    godt  drikke  dem 
strax,  thi  Du  har  kun  tre  Kvarter  tilbage  at  leve  i».    Under 
den    fortvivlede    Families    Jammerskrig    og   den    dødsdømtes 
Bønner   tømte  Schneider  og  hans  Venner  de  forlangte  Vin- 

flasker,  Skafottet  ble?  stillet  op  midt  i  Gaarden  og  Kuhn 
henrettet  i  Kones  og  Bmns  Paasyn». 

Historien  er  unægtelig  næsten  utrolig,  men  Harmands 
Rapport  bærer  helt  igjennem  Præg  af  den  usminkede  Sand- 
hed; blandt  andet  modstaar  han  Fristelsen  til  at  bagtale  de  den 
9de  Thermidor  overvundne  (Eobespierre  og  Tilhængere)  og 
renser  udtrykkelig  St.  Just  for  enhver  Skyld  i  Schneiders 
Brøde.  At  denne  i  dette  Tilfælde  satte  sig  ud  over  alle  For- 
maliteter med  Domstol  og  Domfældelse,  gjør  ej  Historien 
mere  urimelig;  thi  det  synes  afgjort,  at  saavel  han  som  hans 
Haandlangere  paa  Højdepunktet  af  deres  Tyranni  lode  Folk 
henrette  uden  mindste  Omsvøb,  i  Opbrusning  af  Vrede  eller 
efter  et  øjeblikkeligt  Lune. 

Følgerne  af  dette  gyselige  Regimente  udebleve  ej;  Ræd- 
sel og  Forfærdelse  udbredte  sig  over  det  ulykkelige  Depar- 
tement; enhver  ærlig  Mand,  der  havde  noget  at  tabe  og  ikke 
var  eller  hyklede  at  være  en  aldeles  udpræget  Sansculotte, 
frygtede  for  sit  Liv,  og  mangen  fattig  Bonde  foretrak  at 
undfly  fremfor  at  leve  med  Lovens  Glavind  hængende  i  et 
Haar  over  sit  Hoved.  I  Nattens  Mørke  strømmede  nu  skræk- 
slagne Mænd  og  Kvinder  med  deres  Børn  og  kostbareste 
Ejendele  over  Grænsen  gjennem  Fjendens  Forpostlinier  ind 
i  Tyskland,  og  den  ubønhørlige  republikanske  Lovgivning  er- 
klærede dem  snart  for  Emigranter  uden  Hensyn  til  Grunden 
til  deres  Udvandring.  Hvor  mange  der  paa  denne  Maade 
bleve  banlyste,  kan  ej  nojagtig  angives;  i  en  Proklamation 
af  6te  pluviose  H  (25de  Januar  1794)  erklærede  Repræsen- 
tanterne Baudot  og  Lacoste,  at  de  to  Femtedele  af  Depar- 
tementet Bas  -  Rhins  Befolkning  var  flygtet.  I  ventose  H 
(Februar-Marts  1794)  beretter  Departementets  Direktorium, 
at  alene  fra  Distrikterne  Hagenau  og  Weissenburg  vare  50,000 
Mennesker  udvandrede,  medens  Harmand  de  la  Meuse  i  sin 
Rapport  angiver  dette  sidste  Tal  for  begge  Departementerne 
Haut-  og  Bas -Rhin.  En  stor  Del  af  disse  ulykkelige  Væ- 
sener  levede  i  den  største  Elendighed  i  de    tyske   Grænse- 

lande,  og  naar  i  de  følgende  Åar  de  franske  Armeer  trængte 
frem  over  Khinen,  dreves  Skarer  af  disse  saakaldte  Emigranter 
foran  dem  af  Frygt  for  de  jernhaarde  Straffe,  som  truede  en- 
hver Emigrant.  Det  blev  senere  et  Stridspunkt  mellem  Par- 
tierne, om  man  til  Fordel  for  disse  skulde  gjore  en  Undta- 
gelse fra  Loven;  i  Grunden  vare  da  alle  enige  om,  at  de 
burde  hjælpes,  men  man  .befrygtede,  at  andre  skulde  snige 
sig  ind  i  Frankrig  under  Kategorien  elsassiske  Emigranter; 
forst  efter  Harmands  Kapport,  altsaa  efter  fire  Aars  Land- 
flygtighed fik  de  Lov  til  at  vende  hjem. 

Mange  af  de  Proskriberede  bleve  dog  i  Landet,  da  de 
dels  vidste,  hvad  det  betod  at  blive  erklæret  for  Emigrant,  dels 
vel  ogsaa,  fordi  de  ej  kunde  slippe  over  Grænsen.  De  sogte 
nu  et  Skjul,  hvor  de  kunde  finde  det,  og,  som  det  ses  af  en 
Pohtirapport  af  17de  frimaire,  vrimlede  snart  Departementets 
Skove  af  Flygtninge,  hvorfor  der  foresloges  en  formelig  Klap- 
jagt paa  dem. 

Om  man  nu  end  foler  nok  saa  stor  Modbydelighed  ved 
Schneiders  blodige  Færd,  skylder  man  dog  Sandheden  ogsaa  at 
se  Sagen  fra  den  anden  Side  og  slaa  fast,  at  han  udforte  det,  som 
var  blevet  ham  paalagt.  Assignaterne  stege  til  pari  og  bleve 
modtagne  af  alle,  indtil  Frygten  for  Dødsstraffen  atter  op- 
hørte. Varerne  solgtes  overalt  til  de  befalede  Priser,  Strass- 
burg og  Khinarmeen  forsynedes  med  enorme  Kvantiteter 
Korn  og  andre  Fodemidler,  og  de  Millioner,  Konventets 
Kommissærer  fordrede  af  Landet,  indkom  nøjagtig.  Be- 
folkningen fik  Kespekt  for  Kepublikens  Myndighed,  adlød 
uden  Tøven,  hvad  der  blev  befalet,  og  det  blev  Konventet 
en  let  Sag  at  tage  Tøjlerne  i  Hænde,  da  Schneider  var 
borte.  Det  kan  ej  godt  nægtes,  at  han  i  høj  Grad  bidrog  til 
at  dække  Rhingrænsen  og  samle  Armeen  til  det  Felttog, 
som  St.  Just  ledede  med  et  saa  heldigt  Resultat. 

Katastrofen  forestod  imidlertid,  Straffen  kunde  ej  ude- 
blive, og  et  frygteligt  Uvejr  trak  sammen  over  Hovedet  paa 
Schneider,   uden  at  han  i  sit  afsindige  Hovmod  ænsede  det, 

men  tvært  imod  vedblev  at  tumle  sig  i  tøjlesløst  Raseri. 
For  rigtig  at  kunne  forstaa,  hvorledes  alt  gik  til,  bliver  det 
nødvendigt  at  følge  Begivenhederne  i  kronologisk  Orden,  som 
de  udviklede  sig  i  frimaire. 

Efter  at  Folkeselskabet  fuldstændig  var  kommet  under 
Propagandaens  franske  Indflydelse,  havde  adskillige  Jakobinere, 
med  Jung  i  Spidsen,  nærmet  sig  Sektionerne  for  her  at  rejse 
en  tysk  Opposition  mod  «de  fremmede,  der  udelukkende 
omgave  Folkerepræsentanterne«,  som  Jung  sagde.  Sektionerne 
vare  villige  nok  og  begyndte  atter  at  holde  Møder,  hvorfor  Ja- 
kobinerne den  2den  frimaire  (22de  November)  indgave  et  An- 
dragende til  St.  Just  og  Lebas,  der  lige  vare  komne  til  Byen, 
om,  at  disse  Møder  maatte  blive  forbudte,  og  den  4de  kom 
ogsaa  det  forlangte  Forbud.  Stolte  heraf  berammede  Jako- 
binerne til  næste  Dags  Eftermiddagsmode  en  Diskussion  om 
de  Midler,  hvorved  Tyskerne  kunde  tvinges  til  at  tale  Fransk. 
Schneider,  Jung,  Clavel,  Wulff  og  deres  Venner  mødte  her, 
og  der  opstod  en  meget  heftig  Debat;  thi  det  tyske  Parti 
paastod,  at  det  var  aldeles  urimeligt  og  unaturligt  at  ville 
afskaffe  det  tyske  Sprog,  medens  Monet  paa  Franskmændenes 
Vegne  kom  med  Forslag  om  at  deportere  alle  Tyskere  og 
oprette  franske  Kolonier  i  deres  Sted  eller  at  lade  Guillotinen 
gjøre  en  Promenade  mellem  dem.  Der  faldt  haarde  Ord  og 
Eesultatet  blev,  at  Jakobinerne  nedsatte  en  Kommission,  be- 
staaende  af  Fæstningens  Kommandant,  General  Diéche,  Té- 
terel,  der  i  den  senere  Tid  var  bleven  Schneiders  og  Jungs 
dødelige  Fjende,  og  et  Par  andre  for  i  Forening  med  Propa- 
gandaen at  iværksætte  en  Udrensning  af  Selskabet;  disse  be- 
gyndte endnu  samme  Dag  med  at  udjage  en  af  Schneiders 
gode  Venner  paa  Grund  af  »Pengebegj ærlighed  og  Umo- 
ralitet«. 

Endnu  en  Tildragelse,  højst  karakteristisk  for  Tiden, 
foregik  denne  Aften;  i  Fornuftens  Tempel  nedlagde  5  prote- 
stantiske og  1  katholsk  Præst  deres  Præsteværdighed  og  er- 
klærede offentlig,  at  de  hidtil  mod  deres  bedre  Vidende  havde 

været  Bedragere,  blot  for  at  tjene  Penge.  Det  var  noget  for 
Jakobinerne,  som  lode  dette  indføre  i  Selskabets  Protokoller 
og  Dagen  efter  bekjendtgjorde  disse  Hædersmænds  Navne. 

Man  kan  nok  tænke  sig,  at  Schneider  forlod  Medet  i 
ondt  Lune,  og  dette  formindskedes  ikke  ved,  at  en  Flok  ind- 
flydelsesrige Jakobinere  bag  efter  antastede  ham,  og  at  en  af 
dem  i  voldsom  Vrede  udbrød:  «Vi  have  en  Gang  troet,  at 
Du  var  en  god  Borger,  nu  kjende  vi  Dig,  men  øjeblikket  er 
endnu  ikke  kommet  til  at  blotte  Dig.  Det  kommer  nok,  og 
saa  skal  Folket  faa  at  se,  hvad  Du  er  for  et  Uhyre«!  Schnei- 
ders Forsvar  for  det  tyske  Sprog  kan  dog  ikke  ganske  moti- 
vere dette  Had,  som  snarere  finder  sin  Forklaring  i  det  al- 
mindelig antagne,  fuldkommen  taabelige  Kygte,  at  han  pøn- 
sede paa  at  oprette  en  selvstændig  elsassisk  Kepublik.  Som 
et  Kuriosum  kan  nævnes  et  andet  Kygte,  der  toges  for  gode 
Varer  af  mange,  nemlig  at  Schneider  skulde  være  bestukken 
af  Jøderne  med  IV2  Million  fr.  for  at  bringe  den  størst  mu- 
lige Forvirring  i  Stand,  saa  at  der  kunde  blive  noget  at  fiske 
i  rørt  Vande. 

Om  ogsaa  disse  Historier  ej  havde  andet  at  betyde,  end 
at  de  satte  ondt  Blod,  var  der  andre  i  Gang,  der  havde  mere 
at  sige.  At  Fjenden  havde  Hjælpere  i  Fæstningen,  var  sikkert 
nok,  og  man  troede  at  være  kommen  paa  Spor  efter  en 
Sammensværgelse,  som  vilde  overlevere  Strassburg  til  Wurm- 
ser;  Forposterne  i  Lichtenberg  -  Skoven  havde  opsnappet  et 
Brev  fra  en  Marquis  de  St.  Hilaire  i  Condés  Armé  til  en 
unavngiven  i  Byen,  hvori  omtaltes  Emigranternes  Planer  og 
deres  Allierede  herinde.  Blandt  disse  nævntes  en  Mand,  som 
stammede  og  brugte  Briller,  og  ulykkeligvis  befandt  der  sig 
just  i  Byens  Municipalraad  en  Mand  med  disse  Kjendemær- 
ker,  Musikeren  Edelmann,  der  var  en  ivrig  Jakobiner;  St. 
Just  lod  nu  øjeblikkelig  hele  Municipalraadet  og  National- 
gardens Generalstab,  40  i  Tallet,  fængsle,  til  stor  Forfærdelse 
for  Monet,  der  havde  flere  Tilhængere  mellem  de  fængslede. 
Paa  hans  Forestillinger  svarede  St.  Just  kun:  »Naar  en  Blind 

skal  finde  en  Naal  i  en  Bunke  Støv,  gjør  han  bedst  i  at 
tage  hele  Bunken  paa  én  Gang« ;  det  lykkedes  dog  Monet  at 
faa  12  af  sine  Venner  fri,  men  endskjønt  det  senere  oplystes, 
at  Brevet,  hvorpaa  det  hele  var  bygget,  var  et  Falskneri  af 
en  forhenværende  protestantisk  Præst,  Edelmanns  Uven,  bleve 
de  avrige  i  Fængsel  indtil  videre. 

Var  man  ikke  mistænksom  tidligere,  blev  man  det  da 
nu.  Man  saa  Forræderi  alle  Vegne,  og  navnlig  vare  politiske 
Uvenner  særdeles  paapasselige  lige  over  for  hverandre;  at  Monet 
lurede  paa  en  Lejlighed  til  at  faa  fat  i  Jung  og  Konsorter, 
ses  af  et  Brev  fra  de  første  Dage  af  frimaire,  der  blev  fore- 
fundet mellem  hans  Papirer,  da  de  senere  bleve  beslaglagte. 
I  en  af  de  evindelige  Myndighedsstridigheder,  som  udspringe 
af  store  Mænds  Forfængelighed,  allermest  under  frie  Forhold, 
var  dette  Brev  vandret  frem  og  tilbage  mellem  Mairen  og 
Jung  og  blevet  pyntet  med  Spydigheder  fra  begge  Parter; 
men  tilsidst  beholdt  Monet  det  og  tilføjede  da  til  sin  egen 
Fornøjelse:  «Ja,  bi  Du  kun  lidt,  jeg  skal  snart  lære  dig  noget 
ganske  andet«.  En  Ordre  fra  ham,  midt  i  frimaire,  udstedt 
til  Propagandaen  om  at  undersøge  alle  Breve  paa  Posthuset, 
tyder  ogsaa  hen  paa,  at  han  troede  at  være  paa  Spor  efter 
en  af  de  saa  meget  efterspurgte  Sammensværgelser;  der  maa 
dog  hertil  bemærkes,  at  der  i  selve  Ordren  er  Tegn  til,  at 
denne  Forholdsregel  ikke  var  beregnet  paa  det  tyske  Parti 
alene. 

Omtrent  den  7de  frimaire  (27de  November)  forlod  St. 
Just  atter  Strassburg  for  at  begive  sig  til  Armeen,  og  3  Dage 
efter  drog  Schneider  ud  paa  en  ny  Rundrejse  med  sin  Kom- 
mission, som  i  nogle  Dage  ingen  Forestilling  havde  givet; 
der  havde  været  «relåche  au  théåtre  rouge«  (det  røde  Theater 
havde  holdt  Ferie),  som  flotte  Folk  dengang  udtrykte  sig. 
Den  10de  frimaire  kom  han  til  Barr,  en  lille  By  i  Departe- 
mentet, Sydvest  for  Strassburg;  Dagen  efter  holdt  han  en 
Rettergang  her,  som  ikke  omtales  i  de  efterladte  Protokoller, 
den  12te  frimaire  ligeledes  Retsmøde   i  Barr  med  en  Døds- 

dom  mod  en  Mand,  der  havde  været  fræk  nok  til  at  ytre,  at 
Krigen  ikke  vilde  være  forbi  saa  snart. 

Den  13de  friraaire  holdt  han  Dom  i  Byen  Obernay,  hvor 
3  Mænd  dømtes  til  Døden  for  oprørske  Talemaader;  en  af 
dem  havde  blandt  andet  sagt,  at  Eepubliken  gik  nok  ad 
Helvede  til;  en  fjerde  dømtes  til  Deportation  og  Republiken 
til  at  arve  dem  alle  fire.  Den  14de  holdt  Retten  Ferie  og 
gav  Møde  i  Barr,  hvis  Præsident,  Berghauer,  havde  sammen- 
kaldt hele  Egnen  til  en  storartet  Fest  til  Fornuftens  Ære. 
Denne  var  glimrende  og  begyndte  som  sædvanlig  med,  at 
nogle  tilstedeværende  Gejstlige ,  der  ikke  tidligere  havde 
besørget  dette,  nu  nedlagde  deres  Præsteværdighed;  iblandt 
dem,  som  forherligede  Dagen  hermed,  var  en  ung  Munk  fra 
Liittich  ved  Navn  Funck,  der  havde  været  Vikarius  hos  Berg- 
hauer, medens  denne  var  Præst  i  Barr.  Da  han  var  færdig, 
steg  Schneider  op  paa  Talerstolen,  saa  sig  om  og  sagde: 
»Det  forundrer  mig.  Borgerinder,  at  ingen  af  Eder  træder 
frem  og  tilbyder  Borger  Funck  sin  Haand!  Hvis  han  for- 
langer en  af  Eder  til  Ægte,  maa  jeg  bede  Eder  at  tage  Eder 
vel  iagt  for  at  sige  Nej ;  det  kunde  ellers  hænde,  at  I  maatte 
betragtes  som  mistænkelige«.  Funck  selv  havde  egentlig 
ikke  rigtig  Lyst  til  et  saadant  hovedkulds  Bryllup;  men  da 
Schneider  sagde,  at  han  nok  skulde  besørge  hans  Udstyr, 
overvandt  dette  alle  Betænkeligheder;  mulig  har  han  ogsaa 
taget  i  Betragtning,  at  han  omtrent  ligesaa  let  kunde  komme 
af  med  Konen  igjen.  Nu  begyndte  Gudstjenesten  med  pa- 
triotiske Sange,  med  Dandse  om  Fædrelandets  Alter,  og  inden 
Aften  havde  Funck  fundet  sig  en  Brud,  som  han  forestillede 
for  Forsamlingen  fra  Talerstolen.  Her  afløstes  han  atter  af 
Schneider,  som  opfordrede  de  tilstedeværende  til  ved  en  Ind- 
samling at  skaffe  de  nygifte  en  Medgift;  man  adlød  Anmod- 
ningen og  begyndte  strax  at  samle  Penge  sammen  « omkring 
Guillotinen«,  sige  alle  Beretninger,  medens  Berghauer  med 
høj  Røst  lod  Folket  vide,  at  man  ikke  lod  sig  nøje  med 
Smaapenge.   Det  blev  til  sidst  bekjendtgjort,  at  der  des  foruden 

i  alle  Distriktets  Kommuner  vilde  blive  sendt  Lister  rundt, 
hvor  Bidragene  skulde  tegnes,  og  som  senere  skulde  tjene 
Ketten  til  Vejledning  ved  Bedømmelsen  af  Folks  Patriotisme. 
Der  er  Grund  til  at  antage,  at  den  nygifte  Munk  har  gjort 
en  god  Forretning  ved  at  holde  Bryllup. 

Samme  Dag  fik  Schneider  en  utvetydig  Opfordring  fra 
Folkeselskabet  i  Barr  til  ogsaa  at  gifte  sig,  noget,  som  hans 
gamle  Ven,  Laveaux,  der  nu  var  en  stor  Mand  i  Paris,  al- 
lerede for  nogle  Maaneder  siden  havde  udtalt  i  et  aabent 
Brev  til  Strassburgs  Folkeselskab.  Det  var,  som  om  Jakobi- 
nerne ikke  rigtig  stolede  paa  de  frafaldne  Præster,  fer  de  ved 
at  gifte  sig  havde  bortvisket  «det  uudslettelige«,  havde  til- 
intetgjort deres  sakramentale  Indvielse.  Mærkelig  nok  skulde 
Schneider  just  ved  denne  Fest  have  Lejlighed  til  at  forny 
Bekjendtskabet  med  en  Familie,  med  hvilken  han  allerede  i  1791 
havde  været  sammen,  en  velhavende  Landmand  fra  Barrs  Om- 
egn, ved  Navn  Stamm;  han  havde  en  smuk  Datter,  Sarah, 
med  ved  Festen,  og  hende  blev  Schneider  strax  forelsket  i.  Det 
er  ligesaa  godt  til  en  Indledning  at  sige,  at  de  Eventyr,  der 
berettes  af  næsten  alle  Forfattere  om  dette  Giftermaal,  ere 
aldeles  ugrundede;  Historien  om,  at  Faderen  skulde  bave  været 
en  rig  Aristokrat,  hvis  Datter  for  at  frelse  ham  fra  den 
truende  Guillotine  i  Fortvivlelse  ægtede  Tyrannen,  om,  at 
Schneider  uden  videre  Ceremoni  sendte  Bud  efter  hende  om 
Natten  Kl.  1,  eller  om  den  saare  snilde  Plan,  Bruden  lagde 
for  at  kunne  komme  til  at  styrte  sig  for  St.  Justs  Fødder, 
inden  Vellystningen  fik  hende  i  sine  Arme  o.  s.  v.  — ,  alt  er 
Usandhed.  Stamm,  af  hvis  Slægt  flere  vare  ivrige  Tilhæn- 
gere af  Schneider,  var  selv  Jakobiner,  ja  beklædte  endog  en 
kommunal  Post  ved  Skattevæsenet,  hvorigjennem  han  var  i 
megen  Berøring  med  Magthaverne.  Desto  værre  for  alle 
disse  interessante  Eventyr  foreligger  der  en  Erklæring  fra 
Stamm  selv  efter  Schneiders  Fald,  og,  om  det  end  mulig 
kan  paastaas,    at    han   skjulte  Sandheden   af  Frygt   for,    at 

Svigersennen  kunde  vende  tilbage  igjen,  tyder  dog  alt  paa, 
at  hans  Ord  ere  sande. 

Bekjendtskabet  opfriskedes  altsaa  ved  Festen,  og  Schneider 
dansede  med  den  smukke  Sansculottinde;  den  næste  Dag,  den 
l5de  frimaire,  aflagde  Faderen  et  Besøg  hos  den  mægtige  Mand, 
medens  denne  holdt  Ketsmøde  i  Barr,  og  blev  da  indbuden 
til  med  sin  Familie  at  møde  i  denne  By  den  18de,  hvor 
der  igjen  skulde  holdes  Dom  over  Folkets  Fjender.  Den  16de 
toge  Schneider  og  Taffin  tilbage  til  Strassburg  og  bleve  her 
den  17de  over  for  at  affatte  og  indsende  en  Beretning  om 
Kommissionens  Virksomhed  til  Sikkerhedskomiteen  i  Paris, 
medens  Dommerne,  Wulff  og  Clavel,  toge  til  Andlau  for  at 
beære  Fornuftens  Fest  i  denne  By  med  deres  Nærværelse. 

Den  18de  frimaire  sattes  Retten  med  stor  Højtidelighed 
til  Ære  for  Familien  Stamm;  at  det  var  af  Hensyn  til  den 
unge  Dame,  kan  næppe  antages,  men  mærkelig  nok  fældtes 
der  denne  Dag  ikke  en  eneste  Dødsdom,  kun  Udstilling  paa 
Guillotinen  og  haarde  Pengebøder.  Efter  Retten  holdt  man 
Gilde,  hvor  det  gik  meget  flot  til,  i  det  mindste  maatte  Di- 
striktet Barr  bag  efter  betale  50  fr.  til  Musikanterne  og  700  fr. 
for  Middagen;  om  Aftenen  var  Byen  illumineret,  det  var 
noget,  Schneider  i  den  sidste  Tid  havde  forlangt,  overalt  hvor 
han  opholdt  sig,  ligesom  han  for  Resten  ogsaa  havde  begyndt 
at  lade  Guillotinen  festlig  oplyse,  naar  Henrettelserne  foregik 
noget  sent  paa  Dagen. 

Dagen  efter,  den  19de,  afrejste  Kommissionen  til  Epfig, 
ledsaget  af  en  talrig  Skare  beredne  Landboere,  og  den  20de, 
en  Decade  og  altsaa  Hviledag,  afsendte  Schneider  et  Gesant- 
skab,  som  var  ledsaget  af  en  talrig  Kavalerieskorte,  til 
Stamm;  Udsendingene  kom  noget  tidlig,  tog  Stamm  paa 
Sengen  og  overrakte  ham  et  Brev  fra  Civilkommissæren, 
hvori  denne  bad  om  hans  smukke  Datters  Haand  og  gav  sit 
republikanske  Ord  paa,  at  hun  skulde  blive  meget  lykkelig; 
derhos  havde  de  Ordre  til  mundtlig  at  forklare  sig  om  Schnei- 
ders  Formuesomstændigheder,   6,000  fr.,  som  han  angav  at 

have  medbragt  fra  Tyskland.    Til  Gjenstanden  for  sin  Kjær- 
lighed havde  han  ogsaa  medgivet  en  Skrivelse: 
Interessante  Borgerinde ! 

Jeg  elsker  Dig  og  har  til  Hensigt  at  forlange  Dig  til 
Ægte  af  dine  dydige  Forældre,  hvis  Du  vil  give  mig  din 
Haand;  jeg  agter  at  gjore  Dig  saare  lykkelig. 

Eulogius  Schneider. 

Stamm  blev  noget  overrasket  over  dette  Forslag,  søgte 
at  trække  Tiden  ud  og  fik  Underhandlerne  til  at  ryge  en 
Pibe  Tobak.  Han  tilstod  dem  nu  aabent,  at  han  aldeles  in- 
gen Formue  havde  og  endte  med  at  forlange  Betænkningstid. 
Det  var  jo  umuligt  at  have  det  mindste  mod  Schneider,  siger 
han  selv  i  den  ovennævnte  Erklæring;  denne  var  jo  en 
aandrig  og  talentfuld  Mand,  som  havde  fortræffelige  Prin- 
ciper og  store  Fortjenester  af  Revolutionen,  saa  at  han  rime- 
ligvis havde  en  glimrende  Fremtid.  Stamm  fik  ogsaa  24  Timer 
til  at  betænke  sig  i  og  til  at  raadfore  sig  med  sin  Kone  og 
Datter  og  modtog  en  Indbydelse  fra  Schneider  til  Fornuftens 
Fest  i  Epfig  samme  Dags  Eftermiddag. 

Den  unge  Pige,  hvem  Sagen  derpaa  blev  forelagt,  er- 
klærede sig  tilfreds  med  Partiet  og  troede,  at  hun  godt  kunde 
blive  lykkelig  med  Schneider,  hvorefter  hele  Familien  drog 
afsted  til  Epfig,  ledsaget  af  Udsendingene  og  deres  Eskorte. 
Paa  Vejen  m^dte  de  den  utaalmodige  Elsker  i  et  glimrende 
Optog,  der  lignede  en  Procession  «comme  ci-devant  å  Cérés«, 
fortæller  Stamm,  og  uden  Hensyn  til  Forældrenes  og  Pigens 
Samtykke  forestillede  han  hende  øjeblikkehg  for  Følget  som 
sin  Brud.  Til  Faderen  fortalte  ban  bag  efter,  at  hans  Virk- 
somhed som  Civilkommissær  kun  skulde  vare  to  Maaneder 
endnu,  saa  vilde  han  trække  sig  tilbage  til  det  private  Liv. 
Nu  drog  man  til  Templet,  drak,  sang  og  dansede  Carmag- 
nolen  til  Fornuftens  Pris,  og  om  Aftenen  vendte  Pigen  hjem 
igjen  med  sine  Forældre. 

At  Schneider  ej  lod  sig  rokke  i  sin  Dommervirksomhed 
af  Kjærligheden,  fik  Synderne  at  føle  den  21de  frimaire«,  thi 

til  denne  Dag  henlægges  den  ovenfor  omtalte  Henrettelse  af 
Kuhn,  ligesom  2  andre  Stakler  i  Epfig  maatte  »kige  ud  ad 
det  lille  Vindue«  formedelst  urepublikansk  Opførsel. 

Kommissionen  synes  at  have  holdt  Ferie  den  22de,  og 
Schneider  benyttede  sin  Fritid  til  at  gjere  sin  Giftermaals- 
erklæring  for  Mairen  i  Barr;  det  var  alle  de  Formaliteter, 
der  dengang  behøvedes.  Han  vilde  gjentage  den  i  Strass- 
burg den  næste  Dag  efter  at  have  holdt  Rettergang  i  Schlett- 
stadt,  hvor  han  fældede  adskillige  Bloddomme;  dette  trak 
dog  saa  længe  ud,  at  han  forst  hen  ad  Eftermiddagen  den 
23de  frimaire  (13de  December  1793)  med  stor  Pomp  nærmede 
sig  Fæstningen. 

Her  havde  hans  Fjender  under  hans  Fraværelse  arbejdet 
stærkt  imod  ham ;  de  satte  Mod  i  nogle  Landboere,  saa  at  de 
indgave  Klager  over  hans  grænseløse  Tyranni  til  de  forskjel- 
lige  Repræsentanter,  som  opholdt  sig  i  Byen,  og  til  sidst 
havde  Baudot  og  Lacoste,  om  end  med  megen  Betænkelighed, 
besluttet  sig  til  at  lade  ham  fængsle.  I  dette  -Øjeblik  kom 
St.  Just  og  Lebas  til  Byen ;  en  Pariser- Jakobiner,  der  var  Vel- 
færdskomiteens  Agent  ved  Rhinarmeen  og  hos  Baudot  havde 
hørt  Klagerne  over  Schneider,  erfarede  strax  deres  Ankomst, 
ilede  til  St.  Just  og  fremstillede  ham  Sagen;  herover  blev 
denne  ligesaa  vred  som  forbavset  og  udstedte,  uden  at  be- 
tænke sig.  Befaling  til  Kommandanten  om  Schneiders  Paa- 
gribelse. 

Netop  paa  dette  Tidspunkt  var  denne  udenfor  Fæstnin- 
gens Port,  som  paa  Grund  af  den  herskende  Belejringstilstand 
skulde  lukkes  Kl.  3  om  Eftermiddagen;  da  han  ikke  kunde 
være  der  fer  Kl.  3V2,  havde  han  sendt  en  Ordonnans  forud 
med  Befaling  til  at  lade  Porten  staa  aaben.  Dette  blev  na- 
turligvis ikke  adlydt,  St.  Just  var  i  Byen,  og  den  komman- 
derende Officer  havde  sit  Liv  for  kjært  —  Porten  var  lukket, 
da  Schneider  kom,  hvorpaa  han  uden  videre  lod  den  bryde 
op.  Medens  en  Melding  desangaaende  ilede  forud  til  St.  Just, 
drog  Skaren  ind  i  Gaderne.      Forrest  saa  man  Civilkommis- 

særen  selv  og  hans  unge  Kone  i  en  rødmalet  Bondevogn, 
forspændt  med  6  med  Baand  og  Sløjfer  pyntede  Heste  og 
omringet  af  en  stærk  Eskorte  af  « Dødens  Husarer«  med 
dragne  Sabler;  efter  dem  fulgte  Retspersonalet,  Skriverne 
0.  s.  V.  og  til  sidst  Guillotinen.  Med  Støj  og  Vaabenklirren 
passerede  de  gjennem  Gaderne,  idet  alle  med  Skræk  vege  til 
Side  for  dem,  indtil  de  kom  til  et  Hus,  paa  hvis  Balkon 
man  saa  en  spinkel,  ung  Mand,  klædt  med  elegant  Simpel- 
hed, med  vel  friseret  og  pudret  Haar  og  kulsorte  buskede 
■Øjenbryn.  St.  Just,  thi  ham  var  det,  betragtede  Optoget 
med  korslagte  Arme  og  iskold  Mine,  og  da  det  var  ud  for 
ham,  standsede  han  det  ved  en  bydende  Haandbevægelse; 
Husarerne,  som  kjendte  ham,  sænkede  Sablerne,  og  et  øje- 
blik efter  trak  Gensdarmerne  af  med  Schneider.  Efter  et 
Brev,  som  findes  i  Bladet  Argos,  skal  Fængslingen  dog  være 
foregaaet  paa  en  mindre  dramatisk  Maade,  idet  Civilkommis- 
særen først  efter  endt  Indtog  blev  afhentet  i  sit  Hjem  af 
Gensdarmerne. 

Hvad  Nodier  dernæst  fortæller  om  den  unge  Kones  Sam- 
tale med  St.  Just,  er  som  det  øvrige  ganske  grebet  ud  af 
Luften;  hun  bad  ikke  om  Naade  for  ham,  men  vendte  hjem 
til  sin  Fader  og  overlod  Manden  til  hans  Skjæbne;  dog  vilde 
hun  senere  paa  ingen  Maade  vidne  imod  ham.  St.  Just 
skal  i  nogen  Tid  være  vedbleven  at  gaa  op  og  ned  af 
Gulvet  med  knyttede  Hænder,  gjentagende:  «Nu  har  jeg  ham, 
den  forbandede  Munk!«  Efter  at  have  givet  de  nødvendige 
Befalinger  om  hans  videre  Behandling  skrev  han  et  Brev  til 
Robespierre  og  gjorde  ham  Eede  for  sin  Adfærd  mod  Revo- 
lutionsarmeens  Civilkommissær,  hvem  han  agtede  at  stille  for 
Revolutionsdomstolen  i  Paris,  da  det  var  aldeles  nødvendigt 
at  tæmme  Tyskerne  i  Elsass;  « Lader  os  blot  ikke  tro  de 
kosmopolitiske  Charlataner,  men  udelukkende  stole  paa  os 
selv»,  saaledes  ender  Brevet. 

I  Forbigaaende  kan  meddeles,  at  St.  Justs  Fjender  efter 
hans  Død  fortalte,    at   han   havde  ladet  Schneider   fængsle, 

fordi    denne    ikke    vilde    lade    6,000    Strassburgere    drukne, 
saaledes  som  St.  Just  fordrede. 


V. 

Næste  Formiddag  saa  Byen  en  Procession  af  en  ganske 
anden  Art,  Nu  hvilede  ogsaa  alle  øjne  paa  Schneider; 
imellem  2  rødklædte  Bøddelknægte,  som  holdt  ham  under 
Armene,  skred  han  bagbunden  hen  over  Fæstningens  Vaaben- 
plads;  to  af  hans  egen  Eskorte,  af  hans  egne  Dødens  Husarer, 
gik  bagefter  og  dreve  ham  under  raa  Haanlatter  frem  med 
Sabelspidserne;  hans  egen  Guillotine  og  dens  blege  Bøddel 
ventede  ham.  Det  var  hundekoldt,  en  sneblandet  Regn  faldt, 
Schneider  rystede  af  Kulde  og  Rædsel,  og  Angstens  Sved 
perlede  paa  hans  Pande;  under  Pøblens  Jubel  og  Hurraraab 
steg  han  op  paa  Skafottet,  hvor  Bødlen  først  rev  den  natio- 
nale Kokarde  af  ham,  tog  hans  Hat  og  militære  Frakke  af 
og  tvang  ham  ned  paa  det  skjæbnesvangre  Bræt.  Han  rul- 
lede den  ulykkelige  hen  under  Kniven  og  —  lod  ham  ligge 
saaledes  i  3  Timer  til  Skue  for  Befolkningen,  hvorfra  der  af 
og  til  hørtes  Raab  om  at  lade  Kniven  falde  hellere  end  at 
forlænge  den  forfærdelige  Dødsangst.  Henad  Kl.  2  førtes 
han  tilbage  til  Fængslet ,  og  strax  efter  aflagde  Kom- 
mandanten Beretning  til  St.  Just  om,  at  hans  Befalinger 
punktlig  vare  adlydte.  Inden  Aften  sendtes  »KoUnermunken') 
afsted  og  afleveredes  fra  den  ene  Gensdarmeribrigade  til  den 
anden,  indtil  han  naaede  Paris  den  30te  frimaire(20.  Decbr.). 

Blandt  Schneiders  Venner  og  Tilhængere  var  Forfærdelsen 
stor.  Jung,  som  var  den  eneste  Mand  af  Mod  i  hele  Flok- 
ken, tænkte  strax  paa  at  gjøre  Oprør  og  raabte:  « Lader  os 
svie  Diktatorens  Overskjæg  af  eller  dele  Schneiders  hæderlige 
Straf;  naar  Dyden  bukker  under,  er  enhver,  som  bliver  skaa- 
net,  en  Skurk«!  Men  ingen  vovede  at  følge  ham,  og  da 
han  om  Aftenen  i  Folkeselskabet  talte  om  at  hugge  Repræ- 
sentanterne ned,  vendte  Jakobinerne  ham  Ryggen  med  Kulde. 

Han  saa,  at  han  intet  Parti  havde  her  mere,  og  den  næste 
Dag  lod  han  sig  fængsle  uden  Modstand,  medens  hans  Ven- 
ner søgte  at  slippe  bort  ved  ilsom  P'lugt.  For  nogle  lykke- 
des dette,  navnlig  naaede  flere  af  de  indvandrede  tyske  Præster 
over  Grænsen,  efter  Sigende  med  store  Pengesummer;  men 
Taffin,  Wulff  og  flere  fængsledes  strax,  Nestlin  blev  tagen 
i  det  Øjeblik,  han  vilde  luske  ud  af  Byen,  og  Clavel,  som 
var  bleven  paa  Landet  og  ikke  havde  været  med  ved  det 
uheldige  Triumftog,  blev  senere  fængslet  efter  Baudots  og 
Lacostes  Ordre.  En  af  Schneiders  Underkommissærer  segte 
at  frelse  sig  ved,  saasnart  han  erfarede  Schneiders  Skæbne, 
at  ile  til  comité  de  surveillance  med  en  Angivelse  af  hans 
blodige  Bedrifter  paa  Landet;  men  Monet  lo  kun  ad  ham  og 
sendte  ham  ganske  rolig  i  Fængsel  til  hans  Kammerater. 

En  eneste  af  Schneiders  gamle  Venner  havde  Hjerte  til 
at  gjøre  noget  for  ham  og  rejste  til  Paris  for  at  tale  hans 
Sag  i  Regeringskomiteerne.  Hvem  det  var,  nævnes  ej,  men 
kun  at  Folkeselskabet  i  Strassburg  ejebhkkehg  udslettede 
ham  af  sin  Medlemsliste.  Mulig  var  det  dog  en  Jakobiner 
ved  Navn  Blanié,  thi  imellem  Robespierres  efterladte  Papirer 
fandt  man  et  Brev  fra  ham  til  St.  Just,  fuldt  af  heftige  An- 
greb paa  Monet,  navnlig  paa  Grund  af  dennes  Opførsel  mod 
de  fængslede  Patrioter. 

Umiddelbart  efter,  at  Schneider  var  fort  ad  Hovedstaden 
til,  sendte  St.  Just  Borger  René  Legrand  ud  i  Departementet 
for  at  samle  Oplysninger  om  hans  Forbrydelser  og  forhore 
alle,  der  havde  været  i  Berøring  med  ham,  i  den  Hensigt 
at  skaffe  Revolutionsdomstolen  i  Paris  Materiale  til  hans 
Proces.  Ved  en  Skrivelse  af  26de  frimaire  paalagde  St.  Just 
dernæst  comité  de  surveillance  at  rekonstruere  Schneiders 
Kommission,  hvorefter  Neumann  udnævntes  til  Civilkommissær, 
medens  Teterel  blev  en  af  Dommerne.  Denne  Domstol  fik 
samme  Instruxer  som  dens  Forgænger,  men  optraadte  med 
stor  Mildhed,  da  den  ikke  fældede  en  eneste  Dødsdom;  kun 
enkelte   UdstiUinger   paa   Guillotinen    fandt    Sted,   hvorimod 

man  indførte  en  ny  Straf,  Nedrivning  af  Syndernes  Huse, 
navnlig  paa  Grund  af  Foragt  for  de  ulykkelige  Assignater; 
thi  det  kan  ikke  nægtes,  at  de  faldt  i  en  Fart,  efter  at 
Skrækken  for  Schneider  var  hævet;  kort  for  Robespierres  Fald 
toges  de  i  Khindepartementerne  kun  for  15%  af  deres  Navne- 
værdi, og  navnlig  vilde  den  tyske  Befolkning  nødig  have  dem, 
saa  at  Eepræsentanterne  maatte  gribe  til  det  Middel,  som 
før  var  prøvet  uden  Held,  at  tvinge  Folk  til  at  udlevere 
deres  Guld-  og  Sølvmynt  mod  Sedler  til  pari  i  Bytte. 

Dette  var  ogsaa  den  eneste  Modstand,  Tyskerne  i  det 
gamle  Elsass  gjorde;  der  var  intet  Sammenhold  mere  imellem 
dem,  efter  at  deres  Chefer  vare  styrtede  den  23de  frimaire. 
Fjorten  Dage  senere,  den  9de  nivose  (29de  December),  ud- 
stedte St.  Just  og  Lebas  en  Bekjendtgjørelse,  hvorefter  der 
i  hver  Kommune  i  Departementet  Bas -Rhin  skulde  oprettes 
en  fransk  Skole  med  gratis  Undervisning;  Pengene  hertil 
vare  at  tage  af  det  tvungne  Laan,  der  var  inddrevet  af 
Schneider  hos  Departementets  rige  Folk.  Det  var  aabenbart 
den  rette  Vej,  der  her  blev  betraadt,  men  det  gik  Jakobi- 
nerne altfor  langsomt;  i  deres  Møder  vedbleve  de  at  forhandle 
om  Midlerne  til  at  udrydde  det  tyske  Sprog,  og  den  21de 
floréal  (10de  Maj  1794)  kom  Monet  frem  med  et  Forslag  om 
en  ny  Propaganda  af  franske  Invalider  og  andre  Republi- 
kanere, der  skulde  have  de  udvandredes  Huse  og  Ejendomme, 
saa  vilde  Befolkningen  nok  blive  fransk.  Det  kom  dog 
ikke  til  Udførelse,  og  om  end  Flygtningene  nogle  Aar  efter 
kom  hjem,  gjorde  de  dog  ej  deres  Fødeegn  tysk.  Endskjønt 
de  saavelsom  deres  Efterkommere  vedbleve  at  holde  paa 
deres  tyske  Sprog  og  gammeldags  Skikke,  følte  de  sig  dog  i 
deres  Hjerter  ligesaa  franske  som  noget  andet  Led  af  «den 
store  Nation«. 

I  en  tilsyneladendende  Modsætning  til  St.  Justs  knusende 
Slag  mod  det  tyske  Parti  stod,  som  allerede  antydet,  hans 
Adfærd  mod  Propagandaen.  En  af  de  sidste  Dage  i  frimaire, 
den  26de  eller  27de,  fik  disse  urolige  Hoveder  Rejsepas,  og 

Han  saa,  at  han  intet  Parti  havde  her  mere,  og  den  næste 
Dag  lod  han  sig  fængsle  uden  Modstand,  medens  hans  Ven- 
ner søgte  at  slippe  bort  ved  ilsom  Flugt.  For  nogle  lykke- 
des dette,  navnlig  naaede  flere  af  de  indvandrede  tyske  Præster 
over  Grænsen,  efter  Sigende  med  store  Pengesummer;  men 
Taffin,  Wulff  og  flere  fængsledes  strax,  Nestlin  blev  tagen 
i  det  -Øjeblik,  han  vilde  luske  ud  af  Byen,  og  Clavel,  som 
var  bleven  paa  Landet  og  ikke  havde  været  med  ved  det 
uheldige  Triumftog,  blev  senere  fængslet  efter  Baudots  og 
Lacostes  Ordre.  En  af  Schneiders  Underkommissærer  søgte 
at  frelse  sig  ved,  saasnart  han  erfarede  Schneiders  Skæbne, 
at  ile  til  comité  de  surveillance  med  en  Angivelse  af  hans 
blodige  Bedrifter  paa  Landet;  men  Monet  lo  kun  ad  ham  og 
sendte  ham  ganske  rolig  i  Fængsel  til  hans  Kammerater. 

En  eneste  af  Schneiders  gamle  Venner  havde  Hjerte  til 
at  gjøre  noget  for  ham  og  rejste  til  Paris  for  at  tale  hans 
Sag  i  Kegeringskomiteerne.  Hvem  det  var,  nævnes  ej,  men 
kun  at  Folkeselskabet  i  Strassburg  øjeblikkelig  udslettede 
ham  af  sin  Medlemsliste.  Mulig  var  det  dog  en  Jakobiner 
ved  Navn  Blanié,  thi  imellem  Robespierres  efterladte  Papirer 
fandt  man  et  Brev  fra  ham  til  St.  Just,  fuldt  af  heftige  An- 
greb paa  Monet,  navnlig  paa  Grund  af  dennes  Opførsel  mod 
de  fængslede  Patrioter. 

Umiddelbart  efter,  at  Schneider  var  ført  ad  Hovedstaden 
til,  sendte  St.  Just  Borger  René  Legrand  ud  i  Departementet 
for  at  samle  Oplysninger  om  hans  Forbrydelser  og  forhøre 
alle,  der  havde  været  i  Berøring  med  ham,  i  den  Hensigt 
at  skaffe  Revolutionsdomstolen  i  Paris  Materiale  til  hans 
Proces.  Ved  en  Skrivelse  af  26de  frimaire  paalagde  St.  Just 
dernæst  comité  de  surveillance  at  rekonstruere  Schneiders 
Kommission,  hvorefter  Neumann  udnævntes  til  Civilkommissær, 
medens  Teterel  blev  en  af  Dommerne.  Denne  Domstol  fik 
samme  Instruxer  som  dens  Forgænger,  men  optraadte  med 
stor  Mildhed,  da  den  ikke  fældede  en  eneste  Dødsdom;  kun 
enkelte   UdstiUinger   paa   Guillotinen    fandt    Sted,   hvorimod 

man  indførte  en  ny  Straf,  Nedrivninpj  af  Syndernes  Huse, 
navnlig  paa  Grund  af  Foragt  for  de  ulykkelige  Assignater; 
thi  det  kan  ikke  nægtes,  at  de  faldt  i  en  Fart,  efter  at 
Skrækken  for  Schneider  var  hævet;  kort  før  Robespierres  Fald 
toges  de  i  Khindepartementerne  kun  for  15%  af  deres  Navne- 
værdi, og  navnlig  vilde  den  tyske  Befolkning  nødig  have  dem, 
saa  at  Eepræsentanterne  maatte  gribe  til  det  Middel,  som 
før  var  prøvet  uden  Held,  at  tvinge  Folk  til  at  udlevere 
deres  Guld-  og  Sølvmynt  mod  Sedler  til  pari  i  Bytte. 

Dette  var  ogsaa  den  eneste  Modstand,  Tyskerne  i  det 
gamle  Elsass  gjorde;  der  var  intet  Sammenhold  mere  imellem 
dem,  efter  at  deres  Chefer  vare  styrtede  den  23de  frimaire. 
Fjorten  Dage  senere,  den  9de  nivose  (29de  December),  ud- 
stedte St.  Just  og  Lebas  en  Bekjendtgjerelse,  hvorefter  der 
i  hver  Kommune  i  Departementet  Bas  -  Rhin  skulde  oprettes 
en  fransk  Skole  med  gratis  Undervisning;  Pengene  hertil 
vare  at  tage  af  det  tvungne  Laan,  der  var  inddrevet  af 
Schneider  hos  Departementets  rige  Folk.  Det  var  aabenbart 
den  rette  Vej,  der  her  blev  betraadt,  men  det  gik  Jakobi- 
nerne altfor  langsomt;  i  deres  Møder  vedbleve  de  at  forhandle 
om  Midlerne  til  at  udrydde  det  tyske  Sprog,  og  den  21de 
floréal  (10de  Maj  1794)  kom  Monet  frem  med  et  Forslag  om 
en  ny  Propaganda  af  franske  InvaUder  og  andre  Republi- 
kanere, der  skulde  have  de  udvandredes  Huse  og  Ejendomme, 
saa  vilde  Befolkningen  nok  blive  fransk.  Det  kom  dog 
ikke  til  Udførelse,  og  om  end  Flygtningene  nogle  Aar  efter 
kom  hjem,  gjorde  de  dog  ej  deres  Fødeegn  tysk.  Endskjønt 
de  saavelsom  deres  Efterkommere  vedbleve  at  holde  paa 
deres  tyske  Sprog  og  gammeldags  Skikke,  følte  de  sig  dog  i 
deres  Hjerter  ligesaa  franske  som  noget  andet  Led  af  «den 
store  Nation«. 

I  en  tilsyneladendende  Modsætning  til  St.  Justs  knusende 
Slag  mod  det  tyske  Parti  stod,  som  allerede  antydet,  hans 
Adfærd  mod  Propagandaen.  En  af  de  sidste  Dage  i  frimaire, 
den  26de  eller  27de,  fik  disse  urolige  Hoveder  Rejsepas,  og 

den  29de  vare  de  borte  med  Undtagelse  af  to  fortvivlede 
Karle,  Eichard  fra  Metz  og  Dubois.  Dette  forklares  simpelt- 
hen af,  at  St.  Just  ikke  mer  havde  Brug  for  dem;  de  havde 
udført  deres  Mission  og  samlet  et  fransk  Parti,  som  nu  nok 
kunde  staa  paa  sine  egne  Ben  og  ej  havde  fremmed  Hjælp 
behov.  I  Velfærdskomiteens  Regeringsplan ,  der  krævede 
uvægerlig  og  blind  Lydighed,  passede  desuden  disse  ustyrlige 
Krabater  med  alle  deres  Rekvisitioner  og  deres  atheistiske 
Begejstring  særdeles  daarlig,  saa  det  laa  nær,  at  St.  Just, 
da  han  én  Gang  havde  begyndt  at  røre  op  i  Tingene,  ogsaa 
gjorde  Ende  paa  dette  Uvæsen*). 

De  to  ovennævnte  Propagandister  bleve  en  kort  Tid  i 
Strassburg,  hvor  navnlig  Richard  søgte  at  vække  Uro  i  Folke- 
selskabet, indtil  de  ogsaa  snart  bleve  jagne  hjem ;  her  geraadede 
Richard  dog  i  Forlegenhed  paa  Grund  af  sin  Opførsel  og 
blev  fængslet  af  Repræsentanten  Faure,  en  af  St.  Justs  Ven- 
ner. Faa  Dage  efter,  lidt  ind  i  nivose,  sendte  Jakobinerne  i 
Strassburg  en  Adresse  til  Konventet,  hvori  Propagandaens 
patriotiske  Jver  rostes,  om  end  i  temmelig  lunkne  Udtryk, 
og  hermed  forsvinder  den  af  Historien. 

Ved  Ankomsten  til  Paris  blev  Schneider  af  Gensdarmerne 
afleveret  ved  Fængslet  i  Abbediet,  hvor  han  sad  i  lang  Tid, 
uden  at  der  blev  foretaget  noget  Skridt  imod  ham.  Først 
da  man  begyndte  at  tage  fat  paa  ham,  blev  han  overført  til 
Fængslet  «la  Force«.  Det  er  vanskeligt  at  sige,  hvad  Grun- 
den har  været  til  denne  Ro ;  mulig  har  han  havt  formaaende 
Venner  i  Komiteerne;  man  véd  i  det  mindste  bestemt,  at 
han  stod  i  Forbindelse  med  sin  gamle  Kollega,  Repræsen- 
tanten Simond,  Dantons  Ven,  thi  der  existerer  endnu  Breve 
fra  Simond,  hvori  han  beroUger  Schneider  og  hans  Kamme- 
rater   med    Hensyn    til    deres  Fremtid.     Efter  Dantons  Død 


Netop  samtidig  begyndte  Robespierre  sit  Felttog  mod  Åtheisterne 
i  Paris  (Chaumette,  Clootz  og  andre);  St.  Just  har  derfor  højst 
sandsynlig  benyttet  den  givne  Anledning  til  at  fjerne  Propagan- 
daen for  at  give  deres  Meningsfæller  i  Paris  en  Advarsel. 

Søgte  Monet  i  en  Tale  i  Folkeselskabet  at  godtgjøre  den 
forbryderiske  Forbindelse,  der  havde  fundet  Sted  mellem 
Schneider  og  hin  store  Forræder;  men  den  Paastand  var  den- 
gang saa  gængs,  at  alle  faldne  Fjender  havde  været  hin- 
andens Medskyldige,  at  Monets  Ord  ej  have  videre  Beviskraft. 

Fangen  benyttede  imidlertid  sin  tvungne  Fritid  til  først 
i  nivose  (Slutningen  af  December)  at  skrive  en  Adresse  til 
Jakobinerselskabet  i  Paris,  hvori  han  anraabte  om  dettes  Hjælp 
og  fremstillede  sin  Adfærd  i  det  reneste  Lys.  «Mine  poli- 
tiske Anskuelser  have  altid  været  de  samme  som  Bjergets  og 
Jakobinernes.  Man  kaldte  mig  Strassburgs  Marat,  og  jeg  roser 
mig  deraf') ! 

Næppe  var  denne  Adresse  kommen  til  Bogtrykkeren,  før 
Velfærdskomiteen,  efter  Sigende  paa  Robespierres  Tilskyndelse, 
forbød  dens  Trykning ;  fra  Jakobinerne  kunde  Schneider  saa- 
ledes  ikke  vente  nogen  Hjælp,  og  han  gjorde  derfor  et  For- 
søg hos  sin  forhenværende  Kollega,  Fouquier  Tinville,  med 
hvem  han  i  sine  Velmagtsdage  havde  staaet  i  Brevvexling. 
Han  meddelte  ham  om  sin  sorgelige  Skjæbne,  om  den  Triumf, 
Aristokraterne  i  Strassburg  havde  havt  ved  at  se  ham  ud- 
stillet paa  Guillotinen,  og  paastod,  at  Repræsentanterne  vare 
forledede  af  falske  Angivelser,  da  de  lode  ham  gribe.  Til 
sidst  bad  han  om,  at  Fouquier  vilde  paaskynde  Processens 
Gang,  da  han  længtes  meget  efter  at  faa  sin  Dom. 

Dette  Skridt  havde  ikke  den  mindste  Virkning,  og 
Schneider  begyndte  muligvis  at  tro,  at  man  glemte  ham 
i  Fængslet,  et  Haab,  som  dog  snart  skulde  blive  skuffet. 
Thi  da  Robespierre  den  17de  pluviose  (5te  Februar  1794) 
forelagde  Konventet  sin  Rapport  over  den  revolutionære  Re- 
gerings Principer,  anvendte  han  Schneiders  Optræden  som  et 
Exempel  paa  de  Ultrarevolutionæres  Tyranni  mod  Folket. 
"Denne  Mands  tyranniske  Adfærd  gjør  alt»,  sagde  Robespierre, 
"hvad  man  fortæller  om  Caligula  og  Heliogabal  sandsynligt; 
han    drev    sit  Vanvid    saa  vidt,    at  han  rekvirerede   Fruen- 

timmer  til  sit  Brug,   ja  der  fortælles  endog,    at  han  giftede 
sig  efter  denne  Methode». 

Da  Schneider  erfarede  dette,  udfærdigede  han  en  Skri- 
velse til  Robespierre  og  søgte  heri  at  retfærdiggjøre  sig  for 
denne,  idet  han  pukkede  paa  sine  store  Fortjenester  af  Re- 
publiken,  «thi  han  alene  havde  forhindret,  at  der  opstod  et 
nyt  Vendée  ved  Rhinen;  Propagandaens  Had  og  Forfølgelser 
vare  Skyld  i  hans  Ulykker  o.  s.  v.«. 

Samtidig  med,  at  han  tilstillede  Robespierre  dette  Akt- 
stykke, som  mærkelig  nok  ikke  fandtes  mellem  dennes  efter- 
ladte Papirer,  vidste  han  at  faa  det  sendt  til  Strassburg, 
hvor  det  blev  trykt  i  begge  Sprog,  og  hvor  man  just  begyndte 
dets  Uddeling,  da  Departementets  Administration  fik  Nys 
derom,  forbød  Udgivelsen  og  imødegik  alle  Paastande  deri 
ved  et  Brev  af  8de  ventose  (26de  Februar)  til  Velfærds- 
komiteen.  Dette  indeholdt  en  Opregning  af  Schneiders  For- 
brydelser, lagde  særlig  Vægt  paa  hans  glødende  Had  til  alt 
Fransk  og  glemte  ej  at  gjøre  en  lille  Reklame  ved  at  paa- 
staa,  at  dets  Forfattere  havde  langt  større  Ret  end  Schneider 
til  at  kalde  sig  Fædrelandets  Forsvarere. 

Fangens  Henvendelse  gjorde  ikke  ganske  den  tilsigtede 
Virkning  paa  Robespierre;  denne  ofrede  ikke  mange  Ord  paa 
den  frafaldne  Præst,  en  Kaste,  som  han  nærede  et  ganske 
særegent  Had  til.  Fra  Konventets  Talerstol  udslyngede  han 
i  Løbet  af  en  Debat  et  af  disse  glubende  Ord,  der  lød  som 
Dødsklokkens  rungende  Toner:  « Præsten  fra  Strassburg  lever 
endnu »!  Sikkerhedskomiteen  forstod  Vinket,  tog  Sagen  i  sin 
Haand  og  gjorde  de  fornødne  Skridt,  blandt  andet  ved  at 
opfordre  Folkeselskabet  i  Strassburg  til  at  udtale  sig  om 
Schneider  og  give  Oplysninger  om  ham.  I  Selskabets  Mode 
den  21de  ventose  hævede  en  enkelt  Stemme  sig  vel  til  et 
svagt  Forsvar  for  Schneider;  men  i  det  hele  var  man  enig 
om,  at  om  han  end  engang  havde  været  Patriot,  var  han 
senere  bleven  en  Forræder,  som  havde  staaet  i  Forbindelse 
med   Emigranterne    og   østerrigerne,    havde   været   Skyld   i 

Weissenburgs  Tab  o.  s.  v.,  for  det  meste  aldeles  ubeviste  og 
urimelige  Beskyldninger,  medens  hans  egentlige  Forbrydelser 
meget  lidt  omtaltes.  Forinden  Selskabet  besvarede  Sikker- 
hedskomiteens Skrivelse,  nedsatte  det  et  Udvalg  til  at  mod- 
tage Angivelser  fra  Landbefolkningen  mod  den  anklagede, 
men  saa  stor  var  endnu  Rædselen  ved  Nævnelsen  af  dennes 
Navn,  at  det  udtrykkelig  maatte  bekjendtgjøres,  at  Angivernes 
Navne  skulde  holdes  hemmelige. 

Det  Haab,  Schneider  muligvis  havde  bygget  paa  Dantoni- 
sterne,  glippede  nu  aldeles.  Disse  fik  nok  at  gjøre  med  at  for- 
svare sig  selv,  deres  sidste  Kamp  forestod,  og  de  skulde  ikke 
overleve  ham  mange  Dage.  Efter  at  have  siddet  en  kort 
Tid  i  la  Force  overflyttedes  han  til  Conciergeriet,  og  den  12te 
germinal  (1ste  April  1794)  —  efter  Moniteuren  den  Ilte 
germinal  —  stilledes  han  for  Revolutionsdomstolen,  hvor  hans 
Ven  Fouquier  Tinville  ikke  synes  at  have  havt  nogen  ret 
Tro  til  hans  Fortjenester;  i  det  mindste  fremsatte  han  en 
Anklageakt  med  en  Mængde,  ca.  50,  grove  Sigtelser,  og  efter 
en  meget  kort  Diskussion  blev  Schneider  dømt  til  Døden. 
Dommens  Motiver  vare,  at  Schneider  «var  overbevist  om  at 
have  undertrykt,  bestjaalet  og  tilintetgjort  fredelige  Familiers 
Ære,  Formue  og  Ro  med  umoralske  og  grusomme  Udpres- 
ninger og  Nederdrægtigheder,  ved  den  mest  oprørende  og 
blodige  Misbrug  af  en  Revolutionskommissions  Myndighed  og 
Navn«.  Paa  denne  Maade  anføres  det  hos  Nodier;  men  i 
Moniteuren  af  21de  germinal  staar  « overbevist  om  Forbin- 
delse med  Landets  indre  og  ydre  Fjenders  det  første  synes 
unægtelig  mest  stemmende  med  Virkeligheden. 

Samme  Dags  Eftermiddag  blev  han  guillotineret  paa 
Revolutionspladscn  under  hoje  Bifåldsraab;  hans  sidste  Ord 
vare:  «Min  Henrettelse  er  den  største  Tjeneste,  man  kan 
gjøre  Fædrelandets  Fjender«. 

Jung  og  hans  Ulykkesfæller  havde  imidlertid  tilbragt 
Vinteren  paa  Slottet  i  Dijon  med  alleslags  Forsøg  paa  at 
slippe  løs;  de  henvendte  sig  snart  til  én  gammel  Ven,  snart 

til  en  anden  for  at  faa  Hjælp,  men  uden  Nytte.  I  pluviose 
udgave  de  en  Slags  Brochure  »om  Propagandaen  og  dens 
Mirakler«,  navnlig  rettet  mod  Monet  og  Téterel,  som  be- 
skyldtes for  at  have  villet  ødelægge  »Sansculotterne  af  89 », 
saaledes  underskreve  de  sig  nemlig: 

Masse.    Jung.    Vogt.    Wulff.    Daum. 
Sansculotter  af  89*), 
«som  ej  have  villet  gaa  videre  i  Revolutionen  end  Konventet 
og  Velfærdskomiteen«. 

Uagtet  denne  hofmandsmæssige  Slutningshenvendelse  til 
øjeblikkets  Herrer,  blev  deres  Sag  dog  værre,  og  den  for- 
bedredes ej  ved  fuldstændig  at  sammenblandes  med  den 
Proces,  man  anlagde  mod  Edelmann  og  hans  medskyldige, 
der  vare  fængslede -paa  Grund  af  den  formodede  Sammen- 
sværgelse med  Fjenden.  Taffin  aflivede  sig  selv,  og  nu  be- 
gyndte man  at  pille  ud  af  dem,  hvem  man  burde  fere  til 
Paris  for  at  gjøre  Bekjendtskab  med  Fouquier  Tinville.  Efter- 
haanden  se  vi  flere  af  dem  stige  op  paa  Guillotinen;  Jung 
blev  saaledes  henrettet  den  19de  messidor  (7de  Juli  1794), 
og  i  de  nærmest  følgende  Dage  fulgtes  han  af  Masse  og 
Edelmann.  De  øvrige  horer  man  ikke  mere  til;  de  maa 
vel  være  slupne  fri  efter  Eobespierres  og  St.  Justs  Død,  thi 
med  dem  faldt  alle,  der  over  hele  Landet  havde  været  knyttede 
til  dem,  saaledes  ogsaa  Schneiders  Fjende  Monet,  Strass- 
burgs Maire,  som  blev  afsat  og  fængslet,  efter  at  Jakobinerne, 
navnlig  Colmars  Folkeselskab ,  havde  vendt  deres  Vaaben 
imod  ham,  udraabt  ham  som  en  Tyran,  en  CatiHna  o.s.v.  Han 
slap  dog  der  fra  med  Livet,  men  maatte  først  ved  en  lang- 
varig Fængshng  erfare  som  alle  andre,  der  bleve  baarne  fremad 
af  Revolutionen,  at  man  ej  ustraffet  smager  Magtens  Sødme. 


")  o:  ligefra  Revolutionens  Begyndelse.  L.  F.  Toft. 

Jjlandt  den  store  Mængde  udmærkede  Kunstnere,  Spanien 
frembragte  i  det  17de  Aarhundrede,  indtager  Velasquez  en 
ganske  særegen  Plads;  han  kan  uden  Tvivl  kaldes  den  mest 
ejendommelig  « spanske«  af  alle  « spanske«  Malere. 

Don  Diego  Velasquez  de  Silva  eller,  som  han  efter 
spansk  Skik  egentlig  burde  kaldes,  Don  Diego  Rodriquez  de 
Silva  y  Velasquez,  blev  fodt  i  Sevilla  1599.  Hans  Fader,  der 
stammede  fra  Portugal,  hed  Juan  Rodriquez  de  Silva;  hans 
Moder  var  Geronima  Velasquez,  hvis  Familienavn  han  altsaa 
antog,  maaske  fordi  det  var  mere  spansk  end  Faderens. 
Medens  man  ikke  kjender  hans  Fødselsdag,  er  derimod  hans 
Daabsdag,  ligesom  M uriilos,  bekjendt;  han  blev  nemlig  døbt 
den  6te  Juni  1599  i  Kirken  San  Pedro.  Hans  Forældre 
havde  først  bestemt  ham  til  Studeringer;  men  da  han  be- 
standig tegnede  i  sine  Boger  i  Stedet  for  at  læse  i  dem,  og 
disse  Tegninger  røbede  umiskjendelige  Anlæg,  satte  de  ham 
i  Skole  hos  den  duelige  Maler  Francisco  Herrera  den  ældre. 
Denne  Mester  var  ikke  mindre  bekjendt  for  sin  ypperlige 
Pensel  end  for  sin  mørke,  voldsomme,  uomgængelige  Ka- 
rakter, der  bragte  ikke  alene  hans  Lærlinge,  men  ogsaa  hans 
egne  Børn  til  at  forlade  ham.  Sønnen  flygtede  til  Rom  og 
tog  alle  Faderens  Penge  med  sig;  Datteren  gik  i  Kloster  og 
tog  Sløret  for  at  undgaa  Faderens  raa  Behandling,  og  til  sidst 
levede  den  gamle  Herrera  i  fuldkommen  Ensomhed.      Skjont 

Velasquez  var  blid  og  eftergivende,  kunde  han  dog  ikke  i 
Længden  udholde  sin  Mesters  Hæftighed,  han  forlod  ham  og 
gik  til  Francisco  Pacheco.  Imidlertid  havde  han  lagt  en  god 
Grund  hos  Herrera,  der  var  den  forste  af  de  sevillanske 
Kunstnere,  som  havde  fjernet  sig  fra  den  frygtsomme  Efter- 
ligning af  den  romerske  Skole  og  var  slaaet  ind  paa  en  ny 
Stil,  der  var  ejendommelig  for  ham  og  mere  folkelig  spansk 
end  den  tidligere.  Under  sin  nye  Mester  opgav  Velasquez 
ikke  denne  Stil,  men  holdt  fast  ved  den,  udviklede  den  og 
overgav  den  til  sine  Lærlinge  og  navnlig  til  Murillo. 

Velasquez  kom  meget  godt  ud  af  det  med  Pacheco,  der 
var  ligesaa  elskværdig,  som  han  var  en  dygtig  Tegner  og  havde 
et  dybt  Kjendskab  til  Lys  og  Perspektiv;  tillige  var  han 
Digter  og  Forfatter,  og  alle  Sevillas  Skjonaander  samlede  sig 
i  hans  Hus  ligesom  i  et  Akademi.  Det  varede  ikke  længe, 
før  Velasquez  blev  hans  kjæreste  Elev;  efter  fem  Aars  For- 
løb gav  han  ham  endog  sin  Datter  Juana  til  Ægte,  som  han 
selv  siger,  «bevæget  ved  hans  Dyder,  hans  gode  Sæder  og 
de  Forhaabninger,  som  hans  store  naturlige  Anlæg  vakte«. 

Der  kan  ikke  være  Tvivl  om,  at  Velasquez  har  lært  meget 
hos  den  samvittighedsfulde  og  omhyggelige  Pacheco;  men  det 
er  lige  saa  vist,  at  han  ikke  lod  sig  neje  med  denne  Lærer 
alene,  men  søgte  til  Naturen,  som  han  bestandig  studerede. 
Snart  opnaaede  han  stor  Dygtighed  i  at  male  Hoveder  og 
gjengive  Ansigtstræk,  og  da  nogle  misundte  ham  hans  Me- 
sterskab heri  og  paastode,  at  det  var  det  eneste,  han  duede 
til,  sagde  han  med  Selvfølelse :  "Jeg  er  dem  meget  forbunden 
thi  jeg  kjender  ingen,  der  kan  male  et  Hoved  godt«.  Han 
øvede  sig  paa  alle  Naturgjenstande,  der  kunne  gjengives  af 
Kunsten,  og  efterlignede  med  den  sterste  Omhu  og  Nøjag- 
tighed først  livløse  Ting,  dernæst  Planter,  Frugter,  Fugle, 
Dyr  og  til  sidst  Mennesket,  hvis  enkelte  Legemsdele  bleve 
Gjenstand  for  et  meget  omhyggeligt  Studium,  ligesom  deres 
lidenskabelige  Bevægelser  og  Stillinger.  »Allerede  som  Lær- 
ling«, siger  Pacheco  i  sin  Bog  om  Malerkunsten,  « havde  han 

lejet  en  Bondekarl  for  at  tegne  ham  som  Model  i  for- 
skjellige  Stillinger,  selv  i  de  vanskeligste,  og  som  snart  skulde 
le,  snart  græde.  Efter  ham  tegnede  han  en  stor  Mængde 
Hoveder  med  Sortkridt  og  i  Relief  paa  blaat  Papir,  ligesom 
ogsaa  efter  andre  Folk,  hvorved  han  opnaaede  en  stor  Sik- 
kerhed i  at  male  Portræter ». 

Ved  saaledes  at  gjennemgaa  alle  Grader  af  Natiirgjen- 
stande  med  den  største  Flid  og  Omhyggelighed  naaede  han 
til  sidst  den  magelose  Sandhed  og  Naturlighed,  der  er  hans 
Ejendommelighed.  Man  havde  i  Sevilla  begyndt  at  gjøre 
Bekjendtskab  med  Malerier  fra  Italien  og  Flandern,  og  Ve- 
lasquez studerede  dem  med  største  Iver.  Han  begyndte  at 
fremstille  huslige  Scener  i  Teniers's  Manér,  og  man  har  flere 
Genrebilleder  af  ham  fra  den  Tid.  Men  især  foretrak  han 
dengang  den  toledanske  Maler  Luis  Tristan  paa  Grund  af  hans 
nøjagtige  Tegning  og  livlige  Opfattelse,  Egenskaber,  der  stem- 
mede saa  godt  med  Velasquez's  Smag.  Han  studerede  og 
kopierede  dennes  Værker,  som  han  erklærede  for  sine  sande 
Forbilleder;  og  nu  forlod  han  ganske  den  tørre  og  stive  Stil, 
som  han  havde  lært  af  sine  tidligere  Lærere. 

Snart  opstod  der  Lyst  hos  ham  til  at  besøge  Madrid 
for  at  studere  de  store  Mestre,  som  fandtes  der.  Det  var  i 
Foraaret  1622,  at  han  drog  derhen,  kun  23  Aar  gammel,  og 
han  fortsatte  sine  Studier  i  de  rige  kongelige  Samlinger  i 
Madrid  og  Escorial,  navnlig  af  den  venetianske  Skole  og  Ru- 
bens, til  hvem  han  siden  traadte  i  et  meget  venskabeligt 
Forhold,  og  som  havde  megen  Indflydelse  paa  Udviklingen  af 
hans  ejendommelige  Stil.  1  øvrigt  fandt  han  en  meget  venlig 
Modtagelse  hos  sine  der  værende  Landsmænd,  især  hos  Don 
Juan  de  Fonseca  y  Figueroa,  der  beklædte  det  vigtige  gejst- 
lige Embede  som  »sumiller  de  cortina»,  hvilket  egentlig  be- 
tyder « Gardintrækker«.  Hans  Bestilling  var  nemlig  at  trække 
Gardinerne  til  Side  og  igjen  sammen  i  den  Stol,  hvor  Kon- 
gen hørte  Messen. 


g3  Velasquez. 

Det  var  et  Portræt  af  denne  hans  Velynder,  som  først 
tiltrak  sig  Kong  Philip  IV's  Opmærksomhed  og  vakte  det 
jønske  hos  Kongen  at  knytte  ham  til  sit  Hof.  Næste  Åar 
kom  der  nemlig  et  Brev  fra  den  almægtige  Minister,  Her- 
tugen af  Olivares,  der  kaldte  ham  til  Hoffet  og  sendte  ham 
50  Dukater  til  Kejseudgifterne.  Paa  denne  anden  Rejse  til 
Madrid  ledsagedes  han  af  sin  Svigerfader  Pacheco,  der  anede 
den  Hæder  og  Lykke,  som  ventede  Svigersennen  i  Madrid. 

Allerede  den  6te  April  1623  blev  han  ved  et  kongeligt 
Brev  udnævnt  til  Kongens  Maler  med  20  Dukaters  Gage  om 
Maaneden  og  fik  Befaling  til  at  male  Kongens  Portræt.  Dette 
vandt  i  den  Grad  Kongens  Bifald,  at  han  lod  alle  tidligere 
Portræter  af  sin  kongelige  Person  samle  og  gjemme,  medens 
han  lod  dette  udstille  offentlig  paa  Gaden,  for  at  Folket 
kunde  beundre  det.  Tillige  udnævnte  han  Velasquez  til  sin 
Hofmaler  eller  Kammermaler  (pintor  de  camara).  I  Aaret 
1627  malede  han  tillige  med  Caxés,  Nardi  og  Carducho  for 
den  udsatte  Prisopgave  en  Fremstilling  af  Maurernes  For- 
drivelse, vandt  Prisen  og  blev  kongelig  Huissier  (ugier  de 
camara).  Han  vandt  nu  Kongens  Gunst  i  den  Grad,  at  han 
lige  som  Calderon  blev  hans  personlige  Ven  og  herte  til  de 
fortrolige  Hoffolk,  som  man  dengang  kaldte  privados  del  Rey. 
Hans  Lønning  blev  efterhaanden  forøget  indtil  1,000  Dukater 
om  Aaret,  hvortil  kom  de  betydelige  Priser,  han  fik  for  sine 
Malerier. 

Hoflivet  skadede  ligesaa  lidt  Velasquez's  Lyst  til  Arbejde  som 
hans  gode  Sæder  og  elskværdige  Karakter.  Da  Rubens  1628 
kom  til  Madrid,  besogte  han  den  unge  Portrætmaler  og  an- 
erkjendle  strax  hans  overlegne  Talent.  Han  opmuntrede  ham 
til  at  tage  større  Gjenstande  under  Behandling,  men  raadede 
ham  fremfor  alt  at  gaa  til  Italien  og  studere  Mestrene.  Det 
følgende  Aar  erholdt  han  Kongens  Tilladelse,  en  Understøt- 
telse samt  to  Aars  Lønning  og  sejlede  fra  Barcelona  til  Venedig, 
hvor  den  spanske  Gesant  modtog  ham  i  sit  Hotel.  Her 
studerede    han    omhyggelig   Titian,    Veronese    og    Tintoretto 

Og  begav  sig  derpaa  til  Kom,  hvor  Pave  Urban  VIII  gav 
ham  Tilladelse  til  at  bo  i  Vatikanet.  Han  kopierede  en  stor 
Del  af  Michel  Angelos  Dommedag,  af  Rafaels  Skolen  i  Athen 
og  Parnasset  foruden  andre  Mesterværker  af  disse  to  store 
Medbejlere  samt  studerede  Antikerne.  I  mere  end  et 
Aar  forte  han  et  tilbagetrukket  Liv,  aldeles  optagen  af  sine 
Arbejder,  besøgte  i  Neapel  sin  Landsmand  Ribera  (Espag- 
noletto),  der  dengang  stod  paa  sin  Berømmelses  Tinde,  og 
vendte  i  Begyndelsen  af  1631,  efter  næsten  to  Aars  Fra- 
værelse, tilbage  til  Madrid  som  en  fuldendt  moden  Kunstner. 
Herpaa  gav  han  et  slaaende  Bevis  i  de  to  Malerier,  han  forte 
hjem  med  sig,  nemlig  Josefs  Tunika  og  Vulkans  Værksted. 
Baade  han  og  hans  Værker  fandt  den  mest  glimrende  Mod- 
tagelse, og  han  indtog  nu  uden  Modsigelse  den  første  Plads 
blandt  sit  Fædrelands  Kunstnere. 

Med  Undtagelse  af  to  korte  Rejser  til  Arragonien,  hvor- 
hen han  ledsagede  Kongen  1642  og  1644,  forblev  Velasquez 
nu  i  mange  Aar  i  sit  Atelier,  hvor  Kong  Philip  IV,  der  ikke 
alene  var  en  stor  Ven  af  Kunsten,  men  ogsaa  en  Kunst- 
kjender  af  fin  Smag,  daglig  besogte  ham  for  at  glæde  sig 
over  hans  Mesterværker  og  omgikkes  med  ham  som  en  for- 
trolig Ven.  Dog  maatte  han  endnu  engang  til  Italien  1648, 
da  Kongen  havde  overdraget  ham  at  kjøbe  Kunstgjenstande 
der  til  et  Kunstakademi,  som  han  havde  tænkt  paa  at  op- 
rette i  Madrid.  Det  var  paa  denne  Rejse,  at  han  malede 
Pave  Innocens  X's  Portræt,  der  modtog  de  samme  Hæders- 
bevisninger af  Procession  og  Kroning  som  Rafaels  og  Titians 
store  Værker.  Han  gjensaa  Ribera,  besøgte  Bologna,  Flo- 
rents og  Parma,  hvor  Correggios  Arbejder  fængslede  ham,  og 
naaede  Genua  i  den  Hensigt  at  begive  sig  til  Paris.  Men 
da  der  netop  dengang  var  udbrudt  Krig  mellem  Frankrig 
og  Spanien,  maatte  han  opgive  denne  Plan  og  sejle  hjem  til 
Barcelona. 

Atter  tog  han  fat  paa  sine  Arbejder  og  malede  snart 
efter  det  store  Portrætmaleri,  der  er  bekjendt  under  Navn  af 

"Maleriets  Theologi«  eller  las  meninas,  Hofdamerne.  Paa 
dette  mærkelige  Billede  ser  man  til  venstre  Velasquez  selv  i 
sit  Atelier  med  sin  Palet,  beskæftiget  med  at  male  Philip  IV 
og  hans  Dronnings  Portræter,  som  kaste  Afglands  i  et  Spejl 
i  Baggrunden.  I  Forgrunden  staar  den  elleveaarige  Infantinde 
Margarita  Maria  af  østerrig,  klædt  i  en  stiv  Hofdragt  med 
Sølvbroderi  og  omgiven  af  to  skjønne  adelige  Hofdamer  og 
de  to  hæslige  Dværge  Maria  Barbola  og  Nicolasico  Pertusato, 
der  søge  at  more  hende  ved  at  drille  hendes  Yndlingshund. 
Denne  Hund,  der  ligger  med  lukkede  Ojne  og  med  Taalmo- 
dighed  finder  sig  i  alle  Hofnarrens  Spark  og  Drillerier,  er 
mesterlig  gjengivet.  Man  kan  fristes  til  at  klappe  dens  laadne 
Skind,  saa  naturtro  er  det,  skjønt  det  som  sædvanligt  hos 
Velasquez  kun  er  frembragt  ved  nogle  faa  raske  Penselstrøg. 
Der  er  en  slaaende  Modsætning  mellem  den  yndige  unge 
Hofdame,  der  knæler  ned,  og  den  frastødende,  hæslige 
Dværginde  Maria  Barbola  ved  hendes  Side.  Velasquez  selv 
fører  os  i  dette  Billede  ind  i  sit  Atelier  og  viser  sig  som  en 
ædel  spansk  Ridder  i  den  smagfulde  sorte,  spanske  Dragt; 
hans  Ansigt  har  et  mandigt  og  aandrigt  Udtryk,  der  hæver 
ham  højt  over  de  ubetydelige  Omgivelser. 

Da  Kunstneren  var  færdig  med  dette  Billede  og  viste 
Kongen  det,  blev  denne  henrykt  og  udbrød:  «Der  mangler  noget, 
kjære  Velasquez;  laan  mig  Deres  Pensel,  jeg  vil  selv  male 
det».  Ikke  uden  en  vis  Uro  opfyldte  Velasquez  hans  Ønske,  og 
nu  malede  Kongen  St.  Jagoordenens  røde  Kors  paa  hans 
Bryst,  saaledes  som  man  endnu  ser  det  paa  Billedet.  Det 
var  en  ligesaa  fin,  som  kongelig  Maade,  hvorpaa  Philip  be- 
lønnede sin  Kunstner,  da  han  skænkede  ham  Spaniens 
højeste  Orden.  Vist  er  det,  at  Velasquez  erholdt  denne  i 
Aaret  1658. 

Ved  sin  sidste  Tilbagekomst  fra  Italien  var  vor  Maler  ble- 
ven udnævnt  til  Overkvartérraester  eller  en  Slags  Kammerherre 
(aposentador  mayor).  I  denne  Egenskab  maatte  han  i  Aaret 
16G0  rejse  til  Iruu  ved  den  franske  Grænse    for   at  bestille 

Kvarterer  og  ordne  de  Festligheder,  der  skulde  finde  Sted, 
da  Philip  IV  drog  derop  raed  sin  Datter  Maria  Theresia  for 
at  overgive  hende  til  Ludvig  XIV,  som  mødte  her  for  at 
modtage  sin  tilkommende  Dronning.  Det  var  Velasquez, 
der  ordnede  de  glimrende  Højtideligheder,  som  fandt  Sted 
ved  den  unge  Prinsesses  Indtog  i  Irun,  og  som  opførte  den 
prægtige  Pavillon  paa  Fasanoen,  hvor  begge  Kongerne  holdt 
deres  Mode.  Han  kom  syg  hjem  til  Madrid  og  døde  der 
kort  efter,  den  7de  Avgust  1660,  61  Aar  gammel. 

Hans  Enke,  Dona  Juana  Pacheco,  overlevede  ham  kun 
7  Dage;  allerede  den  14de  fulgte  hun  trofast  sin  Ægtefælle 
i  Døden  og  ligger  begravet  ved  hans  Side,  i  Kirken  San-Juan. 

Velasquez  er  afgjort  Naturalist,  men  han  hævede  sig  til 
en  saadan  Hojde  af  ejendommelig  Kraft  og  Adel,  at  man 
med  Grund  har  stillet  ham  mellem  Rubens  og  Titian.  Naar 
han  undertiden  ikke  har  fundet  den  Anerkjendelse,  han  for- 
tjener, selv  hos  virkelige  Kunstkjendere,  er  Grunden  den,  at 
hans  Værker  næsten  alle  findes  i  Madrid  —  kun  nogle  faa  af 
Betydenhed  findes  i  Florents,  Miinchen,  Wien  og  England  — , 
og  at  man  altsaa  kun  kan  lære  ham  ret  at  kjende  i  Spaniens 
Hovedstad. 

Naar  vi  have  kaldt  Velasquez  Naturalist,  betænke  vi  os 
ikke  paa  at  lægge  til:  som  ingen  anden.  Ingen  har  været 
hans  Mester  i  Troskab  mod  Naturen.  Man  kommer  let  ved 
at  betragte  hans  større  Malerier,  som  las  meninas.  Lanserne, 
Drukkenboltene,  Spinderskerne  o.  s.  v.  til  at  give  Maleren 
Mengs  Ret,  naar  han  siger:  «De  ere  ikke  malede  med 
Haanden,  men  med  Viljen  alene«.  Man  skulde  virkelig  tro, 
at  Kunstnerens  Tanke  var  bleven  til  Virkelighed,  uden  at 
han  havde  gjort  sig  nogen  legemlig  J\Iøje  dermed. 

Hans  Landskaber  ere  Mesterstykker  af  Perspektiv,  hans 
Portræter  Naturen  selv.  Hans  spanske  Konger,  Dronninger, 
Infanter,  Hoffolk,  Hofdværge,  Betlere  ere  malede  med  en 
næsten  forfærdende  Sandhed,  saa  tro  er  Hoffets  Ubetydelig- 
hed  og   Dværgenes    og   Betlernes    Styghed   gjengivet.      Saa 

levende  ere  de,  at  man  kunde  vente,  at  de  skulde  stige  ud 
af  Rammerne.  I  Afstand  ser  det  nemlig  ud,  som  om  de 
løsnede  sig  fra  Baggrunden  og  traadte  frem. 

Kongen  selv,  fortæller  en  Anekdote  fra  hin  Tid,  skal 
engang  være  bleven  højlig  skuffet  ved  et  af  hans  Malerier. 
Han  traadte  ind  i  hans  Atelier  og  saa  Admiral  Pareja,  der 
for  flere  Uger  siden  skulde  være  rejst  til  sin  Post,  staaende 
i  et  Sideværelse.  I  sin  Vrede  bebrejdede  han  ham  hans 
Ulydigbed,  idet  han  traadte  nærmere;  da  opdagede  han,  at 
det  var  Admiralens  Billede,  hvorpaa  han  havde  skjændt. 

Admiral  Parejas  Portræt  vækker  endnu  Beundring,  lige- 
som den  stolte  Hertug  af  Olivares,  Philips  alt  formaaende 
Minister.  1  det  hele  levede  Velasquez  netop  paa  den  rette 
Tid  til  at  fastholde  paa  Lærredet  og  overlevere  os  hine  stolte 
spanske  Grander  med  deres  alvorlige  Gravitet,  ridderlige 
Holdning,  simple,  men  smagfulde  sorte  Dragter,  stive  Hals- 
kraver og  spidse  Skjæg,  inden  de  bleve  fortrængte  af  Alonge- 
parykkerne  og  de  smagløse  Moder  fra  Ludvig  XIV's  Tid,  der 
i  det  næste  Aarhundrede  ved  Philip  V  og  Huset  Bourbon 
bleve  herskende  ved  Hoffet  i  Madrid.  Det  var  ogsaa  som 
spansk  Grande,  at  Philip  IV  lod  sig  male  af  Velasquez  i  sit 
Privatliv  i  den  sorte  Kavalerdragt.  Denne  Konge,  der  var 
saa  ringe  som  Statsmand,  og  som  næsten  til  Spot  lod  sig 
kalde  «den  Store »  ,  medens  han  tabte  Artois,  Portugal, 
Roussillon  og  Catalonien,  trøstede  sig  ved  Kunsten  over  sine 
Tab  i  Politiken,  omgikkes  fortrolig  med  Kunstnere  og  ud- 
mærkede navnlig  frem  for  alle  Digteren  Calderon  og  Maleren 
Velasquez.  Han  kunde  ikke  blive  træt  af  at  lade  sig  male 
af  ham,  og  derfor  findes  der  en  saa  stor  Mængde  Portræter 
af  Kongen  i  forskjellig  Alder  og  Dragt,  som  Kriger,  Jæger 
eller  Hofmand,  alle  malede  af  Velasquez.  I  det  hele  gik 
Velasquez's  Malerier  ud  af  hans  Atelier  for  at  gaa  ind  i 
Kongens  Palads.  De  ere  derfor  den  Dag  i  Dag  den  spanske 
Krones  Ejendom,    men   findes   nu   i  det  kongelige  Museum. 

Det  er  der,   man  skal  lære  at  fejende  Velasquez  i  hans  64 
Billeder. 

Han  er  i  Sandhed  en  stor,  men  ejendommelig  Kunstner. 
Man  maa  ikke  se  hans  Malerier  for  nær  ved,  thi  han  malede 
med  hurtige,  brede,  kraftige  Penselstrøg,  saa  at  Farverne  ikke 
forene  sig  og  blande  sig  med  hverandre,  men  ligge  tykt  ved 
Siden  af  hverandre  som  Mosaik.  Men  træder  man  noget 
tilbage  fra  Maleriet,  da  afrundes  og  sammensmelte  disse  dri- 
stige Strøg,  og  alt  faar  et  vidunderligt  Liv. 

Der  er  noget  storslaaet  ved  Velasquez,  der  stiller  ham 
paa  samme  Plads  i  de  spanske  Skoler,  som  Michel  Angelo 
indtager  i  de  italienske.  Og  dette  storslaaede  er  hans  egent- 
lige Ejendommelighed.  I  øvrigt  er  han  stor  i  alle  Retninger 
af  Malerkunsten,  som  Landskabsmaler,  Historiemaler,  Genre- 
maler og  især  som  Portrætmaler.  Naar  han  maler  Land- 
skaber, da  er  den  livløse  Katur  ham  ikke  nok;  saaledes  op- 
liver han  Prospektet  fra  el  Pardo  med  en  Vildsvinejagt  og 
den  yndede  Spaseregang  i  Haven  ved  Aranjuez,  (.Dronningens 
Allé«  (calle  de  la  Keyna)  med  Datidens  spaserende  Hoffolk, 
hvorved  han  tillige  har  skænket  Efterverdenen  et  Maleri  af 
historisk  Værd,  da  det  giver  et  vigtigt  Bidrag  til  at  lære 
Datidens  Hoffolk,  deres  Sæder  og  Skikke    at  kjende. 

Som  Historiemaler  har  Velasquez  ikke  efterladt  mange 
Værker.  Det  værdiluldeste  er  las  Lanzas,  som  det  kaldes  af 
Spanierne,  eller  «Bredas  Overgivelse«.  Fæstningen  Bredas 
Kommandant,  Justin  af  Nassau,  overleverer  den  spanske  Felt- 
herre, Marquien  af  Spinola,  Fæstningens  Nøgler.  Af  dette 
simple  Stof  har  Velasquez  frembragt  en  Komposition,  fuld 
af  mesterligt  Liv  og  virkelige  Portrætfigurer.  Paa  begge 
Sider  ser  man  Krigere,  paa  den  venstre  hollandske,  paa  den 
højre  spanske;  en  Afdeling  af  disse  bærer  Lanser,  hvoraf 
man  har  givet  Maleriet  Navn.  I  det  aabne  Rum  i  Midten 
modtager  Spinola  med  Mildhed  og  Vandighed  Nøglerne; 
Modsætningen  mellem  den  ædle,  ridderlige  spanske  Feltherre 
og  den  forlegne,  kluntede  Hollænder  er  slaaende,  ligesom  i 

det  hele  mellem  de  slanke,  mørkhaarede,  blege  Spaniere  og 
de  velnærede,  blonde,  rodmussede  Hollændere.  Ifølge  en  al- 
mindelig Brug  hos  ældre  Malere  har  Velasquez  anbragt  sit 
eget  smukke  og  udtryksfulde  Ansigt  paa  en  Officer  i  det 
yderste  Hjørne  af  Maleriet.  Enkelthederne  ere  mesterlige 
lige  indtil  den  blege,  taagede,  fugtige  og  kolde  hollandske 
Luft,  der  er  malet  under  Spaniens  brændende  Sol  og  klare 
Himmel! 

Som  Genremaler  maa  Velasquez  beundres  af  enhver,  der 
har  set  hans  «Barrachos»  (Drukkenboltene),  en  aldeles  lig- 
nende Scene,  som  er  fremstillet  af  Bellmann  i  Fredmans 
sanger  under  Navnet:  -Bacchi  riddarslag«.  I  en  Kreds  af 
grinende  Svirebrødre  sidder  magister  bibendi  som  en  anden 
Bacchus  paa  en  Tønde,  bekranset  med  Vinløv,  og  bekranser 
en  af  Drikkebrodrene,  der  især  har  udmærket  sig.  Et  andet 
Maleri,  las  Hilanderas,  Tapetvæverskerne,  fører  os  ind  i  en 
Tapetfabrik,  hvor  man  ser  Kvinder  af  Folket  beskæftigede 
med  deres  forskjellige  Arbejder,  medens  Damer  se  paa  nogle 
færdige  Tapeter.  Beundringsværdig  er  den  klardunkle  Belys- 
ning, som  Mesteren  forstaar  at  anvende  til  et  ypperligt  Luft- 
perspektiv. Heri  havde  han  stor  Styrke,  og  mange  finde,  at 
han  har  naaet  det  højeste  Trin  af  Fuldkommenhed  i  dette 
Maleri.  Det  samme  gjælder  ogsaa  om  hans  « Vulkans  Sme- 
dies  hvor  Solen  trænger  ind  gjennem  den  halvtaabne  Dør 
og  kæmper  med  Lyset  fra  Ilden  paa  Skorstenen,  hvori  Jernet 

glødes. 

Men  allerstørst  er  Velasquez  som  Portrætmaler,  ja  maaske 
den  største  af  alle;  ingen  har  efterlignet  Mennesket  med 
saa  overordentligt  Held.  Betragter  man  hans  Portræt  af 
Philip  IV,  som  han  har  stillet  under  aaben  Himmel,  oplyst 
af  Spaniens  Sol,  uden  nogen  Skygge  eller  noget  af  de  mange 
smaa  Kunstens  Hjælpemidler,  der  kunne  lægges  ind  i  Omgi- 
velser, da  maa  man  indrømme,  at  han  har  naaet  de  yderste 
Grænserne,  der  ere  mulige  for  Illusionen.  Hvor  fuldendt  na- 
turligt er  ikke  hvert  Lem  og  dets  Stilling!    Man  skulde  tro, 

at  Haarene  bevægede  sig  i  Vinden,  at  Blodet  strømmede 
under  den  hvide  Hud,  at  Munden  vilde  aabne  sig  og  tale! 
Naar  man  i  nogen  Tid  har  fæstet  øjet  paa  dette  Portræt, 
bliver  Illusionen  næsten  forfærdende.  Og  saaledes  gaar  det 
ogsaa  med  de  andre  Portræter  af  den  kongelige  Familie,  af 
Dronningerne  Elisabeth  af  Frankrig  og  Mariane  af  Osterrig, 
af  den  lille  Infantinde  Margareta  og  Infanten  Don  Baltasar. 
I  Modsætning  til  deres  ubetydelige  Udtryk  bærer  den  mæg- 
tige Minister  Olivares's  Portræt  Præget  af  Adel  og  Kraft. 

Det  er  kun  faa  religiøse  Malerier,  Velasquez  har  efter- 
ladt sig ;  de  laa  aabenbart  ikke  for  hans  ejendommelige  Be- 
gavelse. Hans  iagttagende,  mathematiske  Aand  passede  for- 
trinlig til  en  nejagtig  Efterligning  af  Naturen,  men  mindre 
til  det  religiøse  Maleri,  der  kræver  særlig  Dybde  i  Tanken, 
Varme  i  Følelsen  eller  Begejstring,  med  ét  Ord:  en  Fylde  af 
Idealitet.  Det  er  som  Velasquez  ikke  kan  fole  sig  rigtig 
vel  iblandt  Guderne,  Englene  og  Helgenerne;  han  trænger 
kun  til  Mennesker;  dem  forstaar  han  at  behandle,  men  paa 
den  religiøse  Grund  maa  han  afgjort  overlade  Palmen  til 
Murillo.  Enkelthederne  kunne  være  fortrinlige,  men  de  vise 
netop  hen  til  hans  rette  Kald.  Saaledes  staar  hans  »Stephans 
Martyrdød"  meget  tilbage  for  Juanes's  Behandling  af  det 
samme  Emne,  men  man  kjender  Velasquez  paa  et  saadant 
Træk,  som  at  en  Dreng  efter  at  Bødlerne  ere  færdige,  uden 
Barmhjertighed  kaster  en  Sten  paa  den  faldne  Martyr.  Hvor 
det  ikke  gjælder  om  at  fremstille  det  ideale  eller  det  reli- 
giøse med  Begejstring,  men  Naturen  med  Sandhed,  er  Ve- 
lasquez Mesteren.  Man  har  derfor  kaldt  ham  oden  største 
Naturalist«. 

Blandt  Nutidens  spanske  Malere  har  der  dannet  sig  en 
Skole,  der  sætter  Velasquez  højest  blandt  Spaniens  Kunst- 
nere, altsaa  over  Murillo  selv,  og  søger  at  uddanne  sig  efter 
hans  Mønster.  Saa  meget  er  vist,  at  ingen  overgaar  ham  i 
Sandhed;  intet  er  søgt,  alt  derimod  naturhgt. 

Blandt  den  store  Mesters  Disciple  bleve  hans  Svigersøn, 
Juan  Batista  de  Mazo  Martinez,  og  hans  Slave,  Juan  Pareja, 
de  berorateste.  Den  sidste  øvede  sig  heramelig  og  mest  om 
Natten  efter  de  Arbejder,  der  fandtes  i  Atelieret,  da  den  op- 
højede Kunst  kun  passede  for  en  fri  Mand,  og  den  stakkels 
Mulat  overraskede  i  en  Alder  af  45  Aar  baade  sin  Herre  og 
Kongen  med  et  lille  Maleri,  der  nok  som  vidnede  om  hans 
store  Talent.  Han  fik  nu  paa  Kongens  Forbøn  sin  Frihed 
og  arbejdede  siden  i  sin  Mesters  Atelier  indtil  dennes  Død, 
hvorpaa  den  gamle  tro  Tjener  forblev  i  hans  Datters  Hus 
hos  Mazo  Martinez  indtil  sin  egen  Død  1670.  Det  er  en 
rørende  Historie,  at  denne  Slave  uden  sin  Mesters  Vidende 
ved  sin  utrættelige  Anstrængelse  blev  Kunstner. 

Å.  Fabricids. 

I. 

Rejsens  historiske  Betydning. 

i  Aarhundreder  har  Kampen  mellem  Rusland  0|?  Tyrkiet 
været  staaende;  der  var  en  Tid,  da  den  heje  Port  herskede 
over  alle  det  sorte  Havs  Kyster,  paa  den  nordlige  saavel  som 
paa  den  sydlige  Side,  og  da  Kusserne  ikke  mindre  end  Un- 
garerne og  Sydtyskerne  frygtede  de  fanatiske  Musselmænd; 
men  fra  Peter  den  stores  Tid  vendtes  Forholdene  lidt  efter 
lidt  om.  Allerede  denne  mægtige  Eegent  bragte  for  en  kort 
Stund  Fæstningen  Asov  i  sin  Magt,  og  allerede  1606  saa 
man  russiske  Gallejer  levere  sejrrige  Sokampe  i  det  sorte 
Havs  Vande*).  Fra  nu  af  stræber  Rusland  systematisk 
at  trænge  Tyrkerne  længere  og  længere  bort  fra  deres  Græn- 
ser, og  enhver  følgende  Regent  træder  kun  i  Peter  den  stores 
Fodspor.  Kejserinde  Anna  udvirkede  i  Aaret  1739,  at  den 
tyrkiske  Fæstning  Asov  blev  sløjfet,  og  opnaaede  Afstaaelsen 
af  en  Strækning  Land  mellem  Floderne  Bug  og  Doncz;  un- 
der Kejserinde  Elisabeth  foretoges  betydelige  Kolonisations- 
forsøg  i  Nyrusland,  der  til  Dels  fik  Kavnet:  Ny- Serbien,  efter 


*}  Om  Ruslands  tidlifyere  Kampe  mod  Tjrkerne  jfr.  Aflianrilingen:  Pe- 
ter den  store  og  Admiral  Lefort  i  Historisk  Arcluv  1871,  II. 

den  Befolkning,  som  særlig  blev  forflyttet  herhen;  men  det 
var  dog  navnlig  Kejserinde  Katharina  II,  som  gjorde  de 
mægtigste  Skridt  frem  paa  den  Bane,  Peter  den  store  havde 
anvist.  Ved  Freden  i  Kutschuk  -  Kainardschi  (1774)  maatte 
Tyrkiet  afstaa  en  Række  Fæstninger  langs  det  sorte  Havs 
Nordside  samt  anerkjende  de  tatariske  Stammers  Uafhængig- 
hed paa  Krim  og  paa  den  kubanske  Steppe.  Rusland  fik 
endvidere  fri  Skibsfart  gjennem  Dardanellerne  og  Ret  til 
at  blande  sig  i  det  tyrkiske  Riges  indre  Anliggender  til  For- 
del for  Sultanens  rettroende  Undersaatter.  Fra  nu  af  drømte 
Kejserinden  kun  om  Tyrkernes  endelige  Udjagelse  af  Evropa 
og  Grundlæggelsen  af  et  nyt  græsk  Kejserdømme  for  en  rus- 
sisk Prins,  og  uafbrudt  udvidede  Rusland  sig  længere  og 
længere  mod  Syd;  midt  under  den  dybeste  Fred  anekterede 
man  Krim  og  undertvang  de  kubanske  Tatarer,  Sevastopols 
Havn  truede  den  tyrkiske  Hovedstad,  og  den  russiske  Flaade 
viste  sig  i  det  sorte  Hav. 

Saaledes  opstod  det  orientalske  Spørgsmaal,  der  siden 
den  Tid  har  voldet  Diplomaterne  saa  meget  Besvær  og  har 
fremkaldt  en  saa  uendelig  Blodsudgydelse;  trods  alle  det 
vestlige  Evropas  Anstrængelser  for  at  holde  Liv  i  den  «syge 
Mand«  sygner  Tyrkiet  hen;  en  brat  Krisis  kan  indtræde, 
hurtigere  end  nogen  aner  det,  og  maaske  vil  Aaret  1874 
bringe  den  endelige  Løsning  paa  det  Spørgsmaal,  som  nu  i 
100  Aar  har  beskæftiget  Evropa.  Det  er  kun  i  Konsekvens 
med  sin  gamle  Politik,  naar  Rusland  i  vore  Dage  intriguerer 
ved  det  tyrkiske  Hof  og  understøtter  den  halvt  vanvittige 
Sultan  Abdul-Azis's  Planer  om  at  forandre  Tronfølgeordenen; 
en  saadan  Forandring  i  den  gamle  sædvansmæssige  Ret  vil 
fuldende  Tyrkiets  Opløsning,  og  Rusland  haaber  da  med  Sik- 
kerhed ikke  at  gaa  tomhændet  ud  af  det  Virvar,  som  vil 
hjemsøge  hele  Balkan  -  Halvøen.  Af  de  avrige  Stormagter 
skulde  man  synes,  at  -Østerrig-Ungarn  var  nærmest  opfordret 
til  at  hæmme  Ruslands  Planer;  dets  Interesser  byde  at  holde 
Liy  i  Tyrkiet  eller  under   alle  Omstændigheder   selv  at  be- 

mægtige  sig  Donaulandene*);  men  mærkelig  nok  hører  man 
i  vore  Dage  som  for  hundrede  Aar  siden,  at  -Østerrig  og 
Rusland  ere  enige  om  det  orientalske  Spørgsmaal.  Grunden 
til  dette  unaturlige  Forbund  var  dengang  som  nu  Preussens 
uhyre  Overvægt  i  Tyskland,  der  ikke  blot  havde  vist  sig  i 
Syvaarskrigen,  men  ogsaa  senere  forhindret  Østerrig  i  at  er- 
hverve Bayern;  dertil  kom,  at  Frankrig  dengang  som  nu  var 
optaget  af  sine  indre  Stridigheder  og  for  svagt  til  at  spille 
nogen  afgjørende  Rolle.  England  og  Preussen  bleve  saaledes 
naturlige  Allierede  og  søgte  at  hindre  de  to  andre  Stormagters 
Planer;  men  Preussen  lod  sig  dengang  tilfredsstille  ved  en 
Part  i  det  ulykkelige  Polen,  og  det  lod  sig  vel  tænke,  at  en 
utilstrækkelig  Godtgj oreise »  ogsaa  i  vore  Dage  vilde  kunne 
fyldestgjøre  dette  Land,  hvis  Uegennyttighed  og  ædle  Politik 
til  alle  Tider  næsten  er  bleven  et  Ordsprog. 

Disse  og  lignende  Sammenstillinger  mellem  de  oriental- 
ske Forhold  for  100  Aar  siden  og  dem,  som  gjøre  sig  gjæl- 
dende  i  vore  Dage,  paatrænge  sig  uvilkaarligen  enhver,  der 
noget  nøjere  beskæftiger  sig  med  hin  Tids  Historie,  og  en 
Fremstilling  af  Ruslands  politiske  Betydning  paa  hin  Tid  vil 
derfor  vistnok  ogsaa  interessere  dette  Tidsskrifts  Læsere.  Vi 
have  derfor  valgt  at  give  en  ny  Fremstilling  af  Kejserinde 
Katharina  Il's  berømte  Rejse  til  Sydrusland;  man  opfattede 
dengang  og  har  indtil  den  sidste  Tid  stadig  opfattet  denne 
Rejse  som  en  politisk  Demonstration,  som  en  Udfordring  til 
Tyrkiet  og  dets  Venner,  hvorfor  Sultanen  da  ogsaa  besvarede 
den  med  en  Krigserklæring.  Skjont  vor  følgende  Fremstilling 
vil  vise,  at  man  herved  tillagde  Rejsen  en  større  Betydning, 
end  Katharina  egentlig  tilsigtede,  vil  Rejsen  dog  stadig  be- 
vare sin  Betydning  for  Historien.  Den  blev  foretagen  med 
al  den  halvt  barbariske  og  østerlandske  Pragt,  som  dengang 
endnu  karakteriserede  det  russiske  Hof,  og  denne  Legen  med 


*)  Se  Afhandlingen:     Prins  P^ugen  af  Savoyen  og   hans  Samtid  i  Hi- 
storisk Archiv  1872  I,  pag.  206—11. 

Og  Trodsen  mod  Naturens  Hindringer,  som  idelig  gjorde  sig 
gjældendc,  har  i  Sagnet  omgivet  den  hele  Kejse  med  et  fuld- 
stændig æventyrligt  Skær.  Vor  Fremstilling  vil  naturligvis 
først  og  fremmest  beskæftige  sig  med  den  beremte  Kejserinde, 
som  ved  denne  Tid  var  i  sin  mest  glimrende  Periode;  men 
vore  Læsere  ville  ogsaa  gjøre  Bekjendtskab  med  en  Række 
af  andre  vigtige  historiske  Personer  som  Kejser  Josef  II,  den 
usle  polske  Konge  Stanislaus  August,  og  Katharinas  almæg- 
tige Yngling,  den  vældige,  men  uhyggelige  og  næsten  dæmo- 
niske Potemkin.  Kejserinden  tog  dernæst  ogsaa  sit  hele  Hof, 
sine  Ministre  og  Englands,  Frankrigs  og  -Østerrigs  Gesanter 
med  paa  denne  Kejse,  der  paa  én  Gang  skulde  være  en  poli- 
tisk Demonstration  og  en  Lysttour,  hvor  Fyrster  og  Stats- 
mænd, Skjønaander  og  Salonherrer  skulde  udfolde  al  deres 
Aand  og  Lune  til  Kejserindens  Forherligelse.  Kejsen  var  i 
sin  inderste  Kærne  vel  kun  et  lunefuldt  Indfald  af  den  aand- 
rige  Fystinde,  men  det  blev  en  Uvejrssky,  som  forkyndte  den 
sig  nærmende  Storm  og  saaledes  et  karakteristisk  Udtryk  for 
den  stolte,  erobringssyge  Politik,  der  betegner  ikke  blot  Ka- 
tharinas, men  i  det  hele  taget  Kuslands  Regering,  og  som  saa 
ofte  har  forfærdet  det  vestlige  Evropa. 

Vor  følgende  Fremstilling  er  i  det  hele  en  Gjengivelse 
af  Professor  A.  Briickners  Afhandling  i  Russische  Kevue,  II 
Band.  Denne  Forfatter  har  kunnet  benytte  en  Mængde  hid- 
til ukjendte  eller  kun  lidet  kjendte  russiske  Kilder,  af  hvilke 
en  Del  ere  citerede  i  det  følgende  i  Noterne,  og  vor  Afhand- 
ling vil  saaledes  ogsaa  i  denne  Henseende  ikke  være  uden 
Interesse. 


Den  berømte  Rejse  gik  altsaa  for  sig  i  Aaret  1787; 
men  der  havde  allerede  flere  Aar  tidligere  været  Tale  om 
samme  iblandt  de  Tone  angivende  Kredse  i  Rusland.  Rejsen 
blev   saaledes   alt   bragt   paa   Bane   ved   Katharina   IPs    og 

Josef  Il's  Sammenkomst  1780*),  og  Katharina  mindede  senere 
gjentagne  Gange  "Grev  Falkenstein-«  (Josef)    om  den  Indby- 
delse til  Cherson,  han  havde  lovet  at  følge.     Ogsaa  de  nær- 
mere Bestemmelser  synes  at  være  trufne  flere  Aar,  før  Rej- 
sen endelig  gik  for  sig.   Man  har  saaledes  en  Instrux  af  13de 
Oktober    1784    fra  Fyrst  Potemkin    til    Brigader  Sinelnikov, 
hvori  der  findes  Forskrifter  om  det  Antal  Heste,    der   maa 
holdes  i  Beredskab  ved  alle  Stationer,    om   de  Hvilepunkter, 
hvor  de  høje  Herskaber  ville  indtage  deres  Maaltider,  om  de 
Paladser,   som  efter  en  medfølgende  Plan  skulle  opføres,  om 
de  Boliger,   som  i  de  forskjellige  Byer  maa  staa  til  Raadig- 
hed  for  Kejserindens  Følge  o.  s.  v.     Man  har  ogsaa  et  Brev 
af  1ste  Juli  1787   fra  Kejserinden   til   den    tyske   filosofiske 
Forfatter  Zimmermann,  hvoraf  det  fremgaar,  at  hun  allerede 
et  Par  Aar  tidligere   har   beskæftiget  sig  med  Forberedelser 
til  denne  Kejse.     Hun  skriver  nemlig,   at  hun  ikke  kan  for- 
staa,   hvorfor  der  tales  saa  meget   baade  godt  og  ondt  om 
denne    Rejse;    den    var   allerede    bleven    aftalt  for    tre   Aar 
siden   for   at   adsprede    et  Anfald   af  Mismod  og  Melankoli; 
men  nu  for  Tiden  er  hun  rigtignok  bleven  fuldkommen  hel- 
bredet  for   sin  Svagelighed  ved  at  læse  Zimmermanns  Bog 
om  Ensomheden**). 

I  Juni  1784  døde  Kejserindens  Yndling  Lanskoj,  og  Alex- 
ander Petrovitsch  Jermolov  indtog  snart  den  Afdødes  Plads, 
indtil  han  i  Juli  1786  blev  afløst  af  Grev  Dmitrijev-Mamonov. 
Det  er  nu  en  gængse  Fortælling,  som  alt  skriver  sig  fra  for- 
rige Aarhundredes  Slutning,  at  Jermolov  har  tænkt  at  styrte 
Potemkin  ved  at  overtale  Kejserinden  til  denne  Rejse,  hvor 
hun  da  personlig  kunde  overbevise  sig  om  Fyrstens  mislige 
Forvaltning***).    I  Sammenhæng  hermed  staar  vel  en  anden 


'')  Alfred  v.  Arneth:     Joseph    II  und   Katharina  von  Rusland.     Wien 

1869.     P.  92  og  277. 
•)  Smirdin:  Kejserinde  Katharina  II's  Skrifter  III,  449. 
*)  Se  Helbigs  Biografi    af  Potemkin    i  Archenholtz's  Minerva.     Dette 

Skrift,  hvis  Forfatter  var   Sekretær  ved  det  sachsiske   Gesantskab, 
Historisk  Archiv.     1873.     II.  6 

Fortælling,  der  gaar  ud  paa,  at  Potemkin  af  Hensyn  til  Kej- 
serindens forestaaende  Eejse  allerede  i  1784  forflyttede  en 
meget  dygtig  Embedsmand,  Tutolmin,  fra  Syden,  hvor  han 
havde  været  meget  virksom,  til  Archangelsk,  for  at  Potem- 
kin ikke,  hvis  Kejserinden  følte  sig  tilfreds  med  Rejsens  Ud- 
bytte, skulde  komme  til  at  dele  hendes  Naade  med  nogen 
anden.  Læseren  vil  imidlerlid  allerede  af  det  foregaaende 
have  set,  at  Rejsen  havde  været  besluttet  flere  Aar,  før  Jer- 
molov  fik  nogen  Indflydelse,  og  hans  Fald  frembragte  ingen 
Forandringer  i  Kejserindens  Planer.  I  Foraaret  1786  skriver 
Katharina  saaledes  til  Moskvas  Politimester,  Acharov,  om  sin 
Beslutning  i  Begyndelsen  af  1787  at  besøge  nogle  Gouver- 
nementer,  og  hun  meddeler  ham  derhos  Enkelthederne  ved 
Rejserouten.  Samtidig  hermed  udsteder  Senatet  (den  13de 
Marts  1786)  en  Befaling  til  Potemkin  om  at  holde  et  pas- 
sende Antal  Heste  færdige  til  Kejserindens  Rejse,  om  at 
sætte  de  Egne,  hvor  man  vil  gjøre  Holdt  under  Rejsen,  i 
behørig  Stand,  o.  s.  v.  I  Avgust  1786,  altsaa  efter  at  Jer- 
molov  er  fjernet,  underretter  Kejserinden  sin  Ven  Kejser  Jo- 
sef om  sin  Plan  og  indbyder  ham  til  at  besøge  sig  i  Syd- 
rusland, og  i  Oktober  samme  Aar  skriver  hun  til  Zimmer- 
mann,  at  hun  har  paatænkt  i  Januar  næste  Aar  at  tage  til 
Krim;  i  et  andet  Brev  af  December  1786  udtaler  hun  den 
Forventning  at  være  tilbage  fra  sin  Udflugt  i  Juni  næste  Aar. 
Det  er  da  ogsaa  en  let  forstaaelig  Sag,  at  Kejserinden 
nærede  det  ønske  selv  at  overtyde  sig  om  det  heldige  Ud- 
fald af  Potemkins  administrative  Virksomhed  i  Syden.  Fyr- 
stens talrige  Misundere  havde  berettet  saa  meget  ufordelag- 
tigt herom  og  idelig  fremhævet,  at  de  uhyre  Summer,  som 
Potemkins  BestjTelse  kostede,  kunde  betragtes  som  fuldstæn- 
dig bortkastede;  man  havde  endog  ytret,  at  ikke  engang 
Krims  Erhvervelse  var  saa  mange  Opofrelser  værd.   Nu  havde 


er  omtrent    den  eneste  Kilde,    der    er   benyttet   selv   af  Forfattere 
som  Schlosser,  Herrmann  og  Blum. 

hun  i  Sinde  selv  at  bedømme,  hvorledes  Sagerne  egentlig 
forholdt  sig.  I  en  Samtale  med  den  franske  Gesant,  Grev 
Ségur,  fremhævede  Katharina  imidlertid,  at  hun  ikke  rejste 
for  at  se  Stæder  og  Provinser,  der  vare  hende  ret  vel  be- 
kjendte  gjennem  Planer  og  Tegninger;  men  hun  vilde  se  sine 
Undersaatter,  give  dem  Lejlighed  til  at  se  deres  Kejserinde, 
til  at  nærme  sig  hende  og  til  at  forebringe  deres  Klager; 
herved  skulde  mange  Misbrug,  Uretfærdigheder  og  Mangler 
afhjælpes,  ja  hun  haabede,  at  allerede  Rygtet  om  en  saadan 
forestaaende  Rejse  vilde  være  i  Stand  til  at  hidføre  en  For- 
bedring i  Undersaatternes  Stilling*).  Kejserinden  haabede 
altsaa  at  gavne  sine  Undersaatter  ved  en  saadan  Rejse  i  sit 
Land,  og  hertil  sigter  ogsaa  Indskriften  "Rejse  til  Nytte« 
paa  den  Medaille,  hun  lod  slaa  til  Mindet  om  sin  Rejse. 

Potemkin  maatte  i  avrigt  ogsaa  for  sit  Vedkommende 
ivrig  ønske  Kejserindens  Rejse;  thi  han  fik  saaledes  en  vel- 
kommen Lejlighed  til  at  triumfere  over  sine  Fjender  ved  at 
bevise,  hvor  ugrundede  alle  de  onde  Rygter  vare,  man  ud- 
spredte om  hans  Bestyrelse.  Steppelandskabernes  Produkt- 
rigdom, de  nylig  anlagte  Byers  raske  Fremblomstring,  den 
store  Masse  Krigsfornødenheder,  de  stærke  Fæstninger,  Trop- 
pernes udmærkede  Holdning,  de  nye  Søhavnes  strategiske 
Betydning,  den  Krimske  Halvøs  fortryllende  sydlige  Natur  — 
alt  dette  skulde  afvæbne  Potemkins  Modstandere,  vække  Kej- 
serindens Forbavselse  og  Evropas  Beundring.  Det  gjaldt  om 
at  vise  Vesten,  over  hvilke  Rigdomskilder  Rusland  kunde 
raade,  hvilken  Vælde  Riget  ved  Potemkins  Ledelse  var  i 
Stand  til  at  udfolde.  Fyrsten  haabede  paa  én  Gang  at  kunne 
glimre  som  en  genial  Administrator  og  at  kunne  spille  en 
Trumf  ud  mod  den  høje  Port  og  dens  Forbundsfæller.  Hvis 
Verden  kom  til  Kundskab  om,  hvad  Sevastopol  havde  at  be- 
tyde, hvorledes  man  fra  russisk  Side  kunde  beherske  det 
sorte  Hav  med  den  mægtige  Flaade  og  ved  mindste  Vink  ud- 


*=)  Ségur:  Mémoires  et  souvenirs  III,  56. 

sende  betydelige  Troppemasser,  der  stadig  holdtes  paa  Krigs- 
fod, kunde  man  mulig  alene  herved  indjage  Ruslands  Fjender 
Frygt.  Evropa  skulde  erfare,  at  det  ikke  var  saa  let,  som 
man  undertiden  antog,  igjen  at  fratage  Rusland  de  nylig 
erhvervede  Landsdele.  Forlystelsesrejsen  tilsigtede  altsaa  og- 
saa  en  politisk-militær  Demonstration.  Potemkin  haabede 
ikke  blot  at  kunne  vinde  Bifald  for  Katharinas  prevende 
Blikke,  men  han  gjorde  Regning  paa  at  besejre  sine  Mod- 
standere ved  Hove  og  at  sætte  sig  i  Respekt  hos  Evropas 
Statsmænd.  Men  havde  selve  Rejsen  ikke  ogsaa  et  andet, 
dybere  liggende  -Øjemed? 

Der  er  ingen  Tvivl  om,  at  den  russiske  Regering  paa 
hin  Tid  vel  tænkte  sig  Muligheden  af  en  Krig  med  Tyrkiet, 
men  Ségur  gaar  for  vidt,  naar  han  troer,  at  Potemkin  har 
villet  benytte  Rejsen  til  at  gjore  Katharina  saa  krigslysten 
som  muhg,  ja  muligen  fremkalde  et  Brud  mellem  hende  og 
Porten.  Man  maa  ikke  glemme,  at  Planen  til  den  hele  Rejse 
ikke  var  udgaaet  fra  Potemkin,  og  at  Katharina  ingenlunde 
ved  denne  Rejse  tilsigtede  at  ægge  Tyrkiet  til  Krig.  Det 
var  tilstrækkeligt,  at  Rejsen  gav  hende  Lejlighed  til  at  erfare, 
over  hvilke  Stridskræfter  Rusland  kunde  raade,  naar  man 
igjen  skulde  komme  i  Kamp  med  den  gamle  Fjende.  Hvis 
Kejserinden  havde  tænkt  sig  en  ny  Tyrkerkrig  som  sandsynlig 
i  den  allernærmeste  Tid,  hvis  hun  havde  tillagt  Rejsen  en 
saa  stor  Betydning,  at  den  muligvis  kunde  foranledige  en 
Krigserklæring  fra  Sultanens  Side,  vilde  hun  i  sine  Breve  til 
Kejser  Josef  have  lagt  ganske  anderledes  Vægt  paa  denne 
Rejse;  hun  vilde  ikke  ganske  lejlighedsvis  have  underrettet 
ham  om  samme,  da  hun  allerede  havde  truffet  alle  Foran- 
staltningerne til  den  og  fastsat  Tiden.  Allerede  fra  Aaret 
1780  havde  jo  de  to  Monarker  vexlet  Breve  om  det  orien- 
talske Spørgsmaal,  og  de  to  Landes  Interesser  vare  hgeover 
for  Tyrkiet  fast  forenede  ved  Forbundet  af  Aaret  1781.  Naar 
man  derfor  idelig  hos  Historikerne  linder  udtalt  den  An- 
skuelse,  at   man   ved  denne  Rejse  har  havt  til  Hensigt  at 

afslutte  et  fast  Forbund  mellem  Rusland  og  østerrige,  bør 
man  mindes,  at  et  saadant  Forbund  allerede  var  til  fra 
1781,  og  at  altsaa  en  Afslutning  af  et  saadant  Forbund  i 
Åaret  1787  simpelthen  kunde  gjælde  som  overflødig.  Den 
af  Arneth  foranstaltede  Udgave  af  Katharinas  og  Josefs  Breve 
belærer  os  ogsaa  om,  at  de  to  Regenter  i  Aarene  1781 — 83 
levende  beskæftigede  sig  med  de  tyrkiske  Anliggender,  medens 
det  orientalske  Spørgsmaal  netop  træder  i  Baggrunden  i  de 
Breve,  som  vexles  umiddelbart  før  Rejsen.  Man  kan  saa- 
ledes  næppe  længere  fastholde,  at  denne  Rejse  indeholdt 
noget  bestemt  politisk  Program  for  de  to  Rigers  udenlandske 
Politik,  og  man  kan  heraf  bedre  forklare  sig  den  noget  hen- 
synsløse Maade,  hvorpaa  Kejserinden  indbød  Josef  til  Mødet 
i  Cherson,  en  Hensynsløshed,  som  i  Virkeligheden  krænkede 
Kejseren  dybt*). 

Af  Arneths  gjentagne  Gange  omtalte  Brevvexling  frem- 
gaar  det  ogsaa,  at  Katharina  i  1781—83  var  mere  krigs- 
lysten  end  Josef;  da  denne  saaledes  havde  antydet,  at  han 
var  tilbøjelig  til  at  anbefale  Forsigtighed  overfor  Porten  for 
at  undgaa  en  Konflikt,  bemærkede  hun,  at  Rusland  i  Nøds- 
tilfælde ogsaa  nok  uden  østerrigs  Hjælp  kunde  blive  færdig 
med  Tyrkiet.  Da  Tyrkiets  Krigserklæring  alligevel  paafulgte 
i  Aaret  1787,  var  det  naturligvis  dog  af  den  største  Betyd- 
ning for  Rusland ,  at  Josef  II  opfyldte  sine  i  Aaret  1781 
indgaaede  Forpligtelser  og  erklærede  Tyrkiet  Krig.  Den  Kon- 
flikt, der  indtraadte,  maa  nærmest  tilskrives  Potemkin,  ikke 
de  to  Regenter.  Under  de  første  Dage  af  deres  Samværen  i 
Syden  drejede  Katharinas  og  Josefs  Samtaler  sig  omtrent 
slet  ikke  om  Politik,  og  i  det  hele  taget  synes  alle  de  Sam- 
taler, der  fandt  Sted  under  hele  Rejsen,  ikke  at  have  havt 
nogen  stor  Betydning.  Mere  i  Spøg  end  for  Alvor  berørte 
Josef,  Katharina,  Grev  Ségur,  Fyrst  Ligne  o.  fl.  i  deres  Sam- 
taler det  orientalske  Spørgsmaal;    men  der  fandt  ingen  Af- 


*)  Se  nærmere  i  Afsnit  V. 

taler  Sted,  der  kunde  tage  sig  ud  som  et  nyt  Forbund  eller 
nye  Overenskomster,  og  Josef  rejste  tilbage  til  Wien  uden  at 
have  nogen  Formodning  om,  at  en  Krig  stod  for  Døren. 
Heller  ikke  kunne  de  Underhandlinger,  som  fandt  Sted  mel- 
lem de  to  Regenters  diplomatiske  Følge,  paa  nogen  Maade 
karakteriseres  som  en  politisk  Kongres.  Medens  man  saa- 
ledes  i  Cherson  havde  felt  sig  tilbøjelig  til  at  optræde  med 
Maadehold  og  Forsigtighed  over  for  Tyrkiet,  optraadte  der- 
imod ganske  vist  den  russiske  Gesandt  Bulgakov  strax  efter 
sin  Tilbagevenden  til  Konstantinopel  paa  en  saa  udfordrende 
Maade,  at  Porten  saa  sig  tvungen  til  en  Krigserklæring; 
men  Gesantens  Adfærd  stod  ingenlunde  i  Harmoni  med 
Kejserindens  Holdning  under  Eejsen  i  Syden.  Bulgakov 
handlede  —  herom  kan  der  næppe  være  nogen  Tnvl  —  ikke 
efter  Katharinas  Befalinger,  men  fulgte  Potemkins  Indsky- 
delser. Denne  Mand  havde  ved  Katharinas  Eejse  set  sin  alt 
vaklende  Indflydelse  paa  ny  befæstet;  nu  vilde  han  gjøre  sig 
fuldstændig  uundværlig  ved  at  fremkalde  en  Krig,  hvis  Le- 
delse han  skulde  overtage,  hvis  Resultat  skulde  være  Grund- 
læggelsen af  et  nyt  græsk  Rige  under  Kejserindens  unge 
Sønnesøn  Konstantin;  i  sine  Drømme  tænkte  han  sig  vel 
allerede  som  dette  Riges  Bestyrer  under  Regentens  Mindre- 
aarighed.  Under  Rejsen  havde  Potemkin  dernæst  iagttaget, 
at  Forholdet  mellem  østerrig  og  Rusland  endnu  var  lige 
saa  hjerteligt  som  tidligere ;  han  kunde  altsaa  vente,  at  Øster- 
rig, naar  Krigen  først  engang  var  erklæret,  vilde  følge  Rus- 
land som  en  lydig  Drabant;  derfor  turde  han  altsaa  frem- 
kalde Konflikten  med  Tyrkiet.  Katharinas  Rejse  staar 
saaledes  ganske  sikkert  i  et  vist  Forhold  til  Tyrkerkrigen, 
men  man  kan  ikke  længere  fastholde,  at  Rejsen  var  Aar- 
sagen  til  Krigens  Udbrud,  hvilket  i  Grunden  allerede  ligger 
i  den  ovenfor  fremhævede  Kjendsgjerning,  at  Potemkin  slet 
ikke  var  den  egentlige  Ophavsmand  til  den  berømte  Udflugt. 


Kejserinde  Katharina  II's  Rejse  til  Sydrusland  1787.  87 

IL 

Kejse  forberedelser. 

Den  Glans  og  Pragt,  Katharina  udfoldede  under  Rejsen, 
vakte  Samtidens  Forbavselse;  men  ingen  overøste  dog  Kej- 
serinden med  mere  Ros  end  den  alt  nævnte  tyske  Filosof 
Zimmermann,  der  i  en  Skrivelse  udtalte  sig  omtrent  saa- 
ledes:  «Rejsen  tiltrækker  sig  Evropas  og  Asiens  Opmærksom- 
hed og  frembyder  et  mærkelig  Skuespil  for  Filosofen;  men 
mest  beundringsværdig  forekommer  det  mig  dog,  at  Kejser- 
inden, efter  at  have  overøst  sine  Undersaatter  med  Velgjer- 
ninger,  nu  har  ønsket  selv  at  se,  hvad  der  muligen  endnu 
staar  tilbage  at  udrette.  Denne  Rejse  maa  give  alle  Rus- 
lands Dele  nye  Kræfter  og  nyt  Liv ;  de  slette  ville  blive  satte 
i  Skræk,  og  de  dydige  ville  vise  sig  i  det  bedste  Lys.  Hi- 
storien, saaledes  slutter  han  sin  højtravende  Skrivelse,  vil 
optegne  alle  Kejserindens  store  og  af  Menneskekj ærlighed 
udsprungne  Gjerninger;  men  de  Fyrster,  som  i  dorsk  Ro 
dvæle  i  deres  Paladser,  ville  af  dette  Exempel  med  Bæven 
indse,  at  den  Hæder  at  bære  en  Krone  er  ringe  i  Sammen- 
ligning med  den  Hæder  at  vise  sig  Kronen  værdig". 

De  Omkostninger,  som  vare  forbundne  med  denne  Rejse, 
overgik  alle  rimelige  Grænser.  Man  fortalte,  at  Katharina 
havde  bestemt  en  Sum  af  10  Millioner  Rubler  til  dette  øje- 
med, men  at  denne  Sum  dog  langtfra  strakte  til.  Et  saadant 
Tal  findes  dog  intet  Steds  i  de  officielle  Kilder,  og  en  Be- 
regning af  Rejseomkostningerne  lader  sig  allerede  af  den 
Grund  ikke  opstille,  at  man  foruden  de  direkte  Udgifter  jo 
tillige  maa  tage  Hensyn  til  de  Bekostninger,  som  foranledigedes 
ved  Potemkins  storartede  Forberedelser.  Han  lod  bygge 
Veje  og  Broer,  opføre  Paladser,  anlægge  Haver,  foranstalte 
Afholdelser  af  Markeder  o.  s.  v.  Udgifterne  til  alt  dette  lade 
sig  ikke  engang  tilnærmelsesvis  ansætte. 

Med  Hensyn  til  Forberedelserne  kunne  folgende  Angi- 
velser  vistnok   være   af  nogen  Literesse.     Paa  Strækningen 

mellem  Kaidaki  og  Cherson  (omtrent  50  Mil  o:  en  Syvendedel 
af  Afstanden  mellem  St.  Petersborg  og  Krim)  maatte  der 
paa  25  Stationer  holdes  ikke  mindre  end  10,480  Heste,  5,040 
Kuske  og  9,636  Sadler  i  Beredskab.  Paa  de  Stationer,  hvor 
der  ikke  skulde  opføres  Paladser,  maatte  der  rejses  lukkede 
Tribuner  og  Galerier,  og  her  stod  der  Borde  med  alle  Slags 
Retter  og  Drikkevarer.  Ved  hver  Station  maatte  flere  Adels- 
mænd føre  Opsynet  med  det  talrige  Personale  og  Hestene; 
der  maatte  endvidere  være  en  Tømmermand  og  en  Smed  til 
Stede  med  det  nødvendige  Værktøj,  for  at  man  strax  kunde 
udføre  mulige  Reparationer.  Til  Oplysning  af  ethvert  Slot, 
som  Kejserinden  beboede,  medgik  der  500  Krukker  med  Talg, 
10  Lygter  og  6  Tjæretønder.  I  hver  Stad,  som  de  Reisende 
passerede,  var  der  25  fuldstændig  indrettede  Boliger  til  Kej- 
serindens Følge.  Hele  Skibsfarten  paa  Dnjepr  skulde  ophøre 
under  Rejsen  for  at  undgaa  al  mulig  Forsinkelse;  der  blev 
sørget  for,  at  alle  Rorfolkene,  der  færdedes  paa  Dnjepr,  vare 
godt  klædte.  Under  Kejserindens  Ophold  i  Krementschug 
maatte  mange  Adelsmænd  med  deres  Familier  flytte  ind  i 
Byen,  saa  vel  som  rige  Kjobmænd  og  ansete  Borgere,  for 
yderligere  at  forherlige  Kejserindens  Hof*).  I  alle  de  Byer, 
som  Kejserinden  berørte,  gaves  der  kostbare  Illuminationer  og 
Fyrværkerier.  Paa  begge  Sider  af  de  Veje,  som  Katharina 
passerede,  brændte  der  om  Aftenen  mægtige  Baal.  Alle  de 
Boliger,  som  paa  hele  Rejsen  vare  indrettede  for  Kejserinden, 
maatte  forsynes  med  fuldstændig  nye  Møbler.  Da  man  op- 
holdt sig  i  Kijev  tre  Maaneder  i  Træk,  vilde  Katharina  ikke 
tillade,  at  hendes  udenlandske  Gjæster  selv  sørgede  for  deres 
Ophold;  enhver  fik  for  denne  Tid  et  fuldstændigt  Hus  med 
et  stort  Antal  Lakejer,  Kokke,  Kuske,  Ekvipager,  Sølv-  og 
Porcelainsservicer  og  betydehge  Forraad  af  kostbare  Vine,  alt 
til  fuld  Raadighed**). 


*)  Se  II  Del  af  Skrifter,    udgivne   af  Selskabet  i  Odessa,  for  Historie 

og  Oldforskning. 
*)  Se  Ségur:    Memoires  III,  57  og  110 — 111;    Oeuvres    du  prince  de 

Indtil  Kijev  betjente  de  Kejsende  sig  af  forskjellige 
Kjøretojer;  der  var  i  alt  14  Vogne,  124  Slæder  og  40  Ee- 
serveekvipager.  Fra  Kijev  kunde  de  Rejsende  under  Farten 
paa  Dnjepr  raade  over  50  til  80  store,  særlig  for  dette  Øje- 
med byggede  og  overordentlig  elegant  indrettede  Galejer,  som 
vare  udstyrede  med  alle  optænkelige  Bekvemmeligheder. 

Kejserinden  skulde  under  hele  Rejsen  kun  glæde  sig  ved 
lyse  Billeder;  hun  skulde  overtydes  om,  at  Sydrusland  var 
rigt  og  lykkeligt.  De  udenlandske  Gjæster  talte  senere  ikke 
uden  Ironi  om  de  store  Folkemasser,  som  vare  drevne  sam- 
men paa  de  Steder,  hvor  Katharina  kom  igjennem.  Fyrsten 
af  Ligne  beretter,  at  Kejserinden,  idet  hun  pegede  paa  disse 
Menneskemasser,  har  spurgt  sine  Rejsefæller,  om  Abbé  Chappe, 
der  havde  kaldt  Rusland  en  -Ørken,  vel  ved  et  saadant  Syn 
vilde  driste  sig  til  at  holde  fast  ved  denne  Paastand.  Hist 
og  her  saa  man  ved  Flodens  Bredder  eller  i  pyntelige  Baade 
smukke  Grupper  af  syngende  Landboere;  alle  Huse  vare  be- 
hængte med  Blomster  og  Kranse;  paa  mange  Steder  saa  man 
mægtige  Kvæghjorde;  store  Markeder  med  de  mest  forskjel- 
lige Varer  bleve  arrangerede;  det  hele  var  kun  et  Skuespil, 
der  skulde  fryde  Kejserindens  -Øjne,  medens  alt,  hvad  der 
kunde  fremkalde  et  mindre  gunstigt  Indtryk,  omhyggelig 
blev  fjernet.  Et  Vidne,  hvis  Troværdighed  ikke  kan  angribes. 
Historieskriveren,  Fyrst  Schtscherbatov,  fortæller,  at  der  sam- 
tidig med  Kejserindens  Tilbagerejse  til  St.  Petersborg  over 
Moskva  herskede  en  usædvanlig  Dyrtid  i  denne  sidste  By. 
Alle  Tiggere,  som  hidtil  kummerlig  havde  slaaet  sig  igjennem 
ved  Befolkningens  Almisser,  bleve  nu  jagede  ud  af  Byen,  for 
at  ikke  Kejserindens  Hjerte  ved  Synet  af  saadanne  Ulykke- 
lige   skulde  smertehg  berøres  under  hendes  Ophold  i  Rigets 


Ligne,  1860.  II,  14  og  49.  Ségur  fortæller  blandt  andet:  »Man 
havde  antændt  uhyre  Baal  af  Fyr,  Gran  og  Birketræer,  saa  at  vor 
Vej  var  mere  glimrende  oplyst  end  selv  midt  om  Dagen;  i  de 
mørkeste  Nætter  havde  Nordens  stolte  Selvherskerinde  villet  og 
befalet:      »Bliv  Lys!«. 

gamle  Hovedstad.  I  grel  Modsætning  hertil  fortæller  Fyrsten 
af  Ligne,  at  han  under  Kejsen  gjentagne  Gange  i  Kejser- 
indens Navn  har  øst  hele  Haandfulde  af  Guldstykker  ud  til 
de  Folkemasser,  som  stimlede  sammen  om  Katharinas  Vogn. 
I  den  sidste  Tid  er  der  kommet  et  Aktstykke  for  Dagen, 
der  egentlig  først  giver  os  det  rette  Blik  paa  hele  Situationen 
og  lader  os  se,  hvorledes  de  administrative  Myndigheder  paa 
den  mest  kunstfærdige  Maade  arrangerede  alt,  for  at  Katha- 
rinas Rejse  kunde  gjøre  den  forønskede  Virkning.  Vi  sigte 
herved  til  en  Befaling  fra  Statholderen  i  Charkov,  Vassilij 
Tschertkov.  Den  indeholder  et  stort  Antal  Forskrifter  om, 
hvorledes  Befolkningens  forskjellige  Bestanddele  have  at  for- 
holde sig  under  Kejserindens  Gjennemrejse.  Her  bestemmes 
saaledes,  i  hvilken  Orden  alle  Rangspersoner,  Kredsforstandere, 
Adelens  Udsendinge  og  øvrige  Embedsmænd  saavel  som  Pu- 
blikum have  at  opstille  sig  ved  Kejserindens  Modtagelse.  Det 
befales  med  megen  Strenghed,  at  alle  skulle  have  deres 
bedste  Klæder  paa,  og  at  navnlig  Pigerne  skulle  møde  med 
elegant  Hovedpynt  og  Blomster.  Det  var  saa  ønskeligt,  at 
ingen  fremstillede  sig  i  smudsige  og  sønderrevne  Klæder 
eller  vel  endog  i  beruset  Tilstand,  at  Befalingerne  og  Trus- 
lerne angaaende  disse  Punkter  ikke  komme  mindre  end  tre 
Gange  igjen  i  Tschertkovs  Befahng.  Der  foreskrives  end- 
videre, at  alle  skulle  bukke  sig  dybt,  medens  Kejserinden 
kjører  forbi.  De  "bedste  blandt  Beboerne«  skulle  bringe 
«Salt  og  Brød",  medens  Konerne  og  Pigerne  skulle  bestrø 
Kejserindens  Vej  med  Blomster,  og  alle  andre  maa  lægge 
deres  Glæde  for  Dagen  ved  anstændige  Handlinger  og  Hils- 
ner. Langs  hele  den  Vej,  ad  hvilken  Kejserindens  Tog  rime- 
ligvis vil  komme,  maa  Husene  fremdeles  males  paa  ny,  alle 
Tage  og  Gærder  maa  udbedres,  alle  Døre  og  Vinduer  maa 
smykkes  med  Blomster  og  Grangrene;  saa  vidt  mulig  skal 
man  hænge  kostbare  Tøjer  og  Tæpper  ud  af  alle  Vinduer: 
det  fremhæves  udtrykkelig,  at  Buddet  gjælder  ikke  alene  om 
alle  de  Flækker,   som  ligge  langs  Kejserindens  Vej,  men  og- 

saa  om  Landsbyerne.  Alle  Musikanter  og  Kirkesangere  maa 
forsynes  med  nye  Uniformer,  i  alle  Huse  maa  der  træffes 
Foranstaltninger  til  glimrende  Illuminationer,  i  ethvert  Til- 
fælde maa  der  holdes  store  Tjæretønder  i  Beredskab.  For- 
uden de  Heste,  som  Centralbestyrelsen  paa  Embeds  Vegne 
har  fordret,  befaler  Statholderen  endvidere,  at  der  ved  hver 
Station  skal  holdes  ikke  mindre  end  200  Heste  beredte  som 
Reserve.  »Endvidere  haaber  jeg,  at  de  Herrer  Adelsmænd 
ville  gjøre  sig  Umage  for,  at  der  ved  hver  Station  holdes  12 
særdeles  smukke  og  vel  tilkjørte  Heste  med  godt  Seletøj  samt 
fire  Forridere  i  Beredskab  for  Kejserindens  Vogn.  Forriderne 
skulle  være  iførte  røde  Trøjer  med  røde,  opstaaende  Kraver 
og  grønne  Rabatter  paa  Ærmerne,  hvide  Veste  og  Benklæder 
samt  sorte  Huer.  I  det  hele  taget  haaber  jeg,  at  Adelen 
vil  sætte  sin  Ære  i  at  beværte  Kejserindens  allerhøjeste  Per- 
son og  i  Byen  Charkov  maa  Kjobmandsstanden  ikke  undlade 
at  tage  Del  heri».  Det  foreskrives  endvidere,  at  hele  Befolk- 
ningen under  Kejserindens  Rejse  vil  have  at  opføre  sig  paa 
en  sædelig  Maade,  undgaa  al  Larm  og  Optøjer.  Ingen  maa 
bede  om  Almisse,  ingen  maa  have  sig  en  Rus.  I  Stæder  og 
Landsbyer  maa  der  ved  Dag  og  Nat  færdes  Patrouiller,  som 
have  at  paase,  at  der  overalt  hersker  Stilhed,  Renlighed  og 
Sikkerhed.  Desuden  holder  Statholderen  det  for  hensigts- 
svarende  igjen  at  bringe  Loven  af  19de  Januar  1765  i  Erin- 
dring, ifølge  hvilken  ingen  maa  driste  sig  til  at  besvære 
Kejserinden  med  Overlevering  af  Bønskrifter  under  Straf  af  at 
dømmes  til  Militærtjeneste,  til  Tvangsarbejde,  til  Knut  eller 
Arbejde  i  Sibiriens  Bjergværker.  Paa  det  aller  strængeste 
forbydes  det  at  kjøre  Kejserinden  i  Møde  ad  de  Veje,  som 
hun  følger,  eller  vel  endogsaa  at  tage  i  samme  Retning  som 
Kejserinden  og  kjøre  forbi  hende.  Skulde  det  imidlertid  dog 
ske,  at  Kjoretøjer  komme  til  at  mode  Kejserinden,  og  det 
ikke  kan  lykkes  i  rette  Tid  at  bøje  ind  paa  en  Sidevej,  maa 
de  Kj  ørende  strax  blive  holdende  og  stige  ud  af  Vognene. — 
Alle   Myndighederne  i  Stæderne   faa   særlig   Paalæg   om   at 

paase,  at  der  ikke  finder  nogen  Prisforhøjelser  Sted,  navnlig 
da  ikke  paa  Spise-  og  Drikkevarer,  at  der  kun  kommer 
gode  Levnetsmidler  til  Forhandling,  at  Kjobmændene  og 
Kræmmerne  ere  renlig  og  anstændig  paaklædte,  med  rene 
Forklæder,  at  der  intet  Steds  er  ophængt  smudsige  Maatter 
for  at  skjule  noget,  at  ingen  drikker  sig  fuld  i  Kroerne;  i 
saa  Fald  vil  Kroejeren  være  at  arrestere  og  have  forbrudt 
sin  Ret  til  at  bestyre  sin  Kro,  ja  mulig  endog  efter  Brødens 
Størrelse  være  at  afstraffe  korporligen;  og  saa  fremdeles. 

Myndighederne  haabede  at  indrette  det  hele  saaledes,  at 
Kejserinden  saa  alt  i  den  gunstigste  Belysning,  i  den  behage- 
ligste Farve  og  Skikkelse.    Den  hensynsløse  Strænghed,  hvor- 
med  ovenstaaende   Forholdsregler   indskærpes ,    vise    tydelig 
nok,  at  Velstand,  Nethed,  Eenlighed,   Ædruelighed,  Anstæn- 
dighed  hørte  til  de  meget  sjeldne  Undtagelser,  medens  iv- 
righederne dog  vilde  bilde  Katharina  ind,  at  saadanne  Und- 
tagelser vare  den  almindelige  Regel.     Denne  Myndighedernes 
Adfærd  har  givet  Anledning  til  de  Rygter,    som   ogsaa   ere 
gaaede  over  i  den  historiske  Literatur,  at  man  langs  Kejser- 
indens Vej  ligefrem    har   opstillet  Theaterdekorationer,    Huse 
og  Byer,  som  vare  malede  paa  Lærred.   En  saadan  Angivelse 
maa  dog  ikke  tages  for  bogstavelig  Sandhed;  men  af  de  an- 
førte Kjendsgjerninger  vil  Læseren  dog  se,  hvor  stor  Afstand 
der  var  mellem  Ruslands  virkelige  Tilstand  og  det,  som  Kej- 
serinden skulde  se  og  saa;    overmaade  meget  var  kun  ydre 
Puds  og  ingenlunde  egnet  til  at  give  hende  et  rigtigt  Begreb 
om  hendes  Undersaatters  Velstand  og  Kulturtrin.   Fyrsten  af 
Ligne,    der  saa  meget  mere  end  Kejserinden    selv,    fortæller 
saaledes:  «Man  har  udbredt  den  latterlige  Fortælling,  at  der 
langs  vor  hele  Vej  blev  transporteret  hele  Landsbyer  af  Pap, 
at  Skibene  og  Kanonerne  vare  malede,  at  Rytterne  vare  uden 
Heste.     Jeg  véd  nu  meget  vel,  hvor  store  Taskenspilkunster 
der  anvendes.    Kejserinden  gaaer  aldrig  til  Fods  som  vi  an- 
dre, og  hun  maa  følgelig  tro,  at  nogle  Byer,  hvortil  hun  har 
givet  Penge,    ere  færdige,    medens   der   ofte   er  Byer  uden 

Gader,  Gader  uden  Huse  og  Huse  uden  Tage,  Døre  eller 
Vinduer.  Man  viser  kun  Kejserinden  nogle  smukt  byggede 
Stuebutiker  og  Statholderens  Paladser  med  deres  Kolonnader; 
alle  disse  42  Herrer  har  man  ogsaa  foræret  Sølvservicer  til 
100  Couverter.  I  Provinshovedstæderne  har  man  ofte  givet 
Soupeer  og  Baller  for  to  Hundrede  Personer.  Kjøbmands- 
konernes  Pelsværk  og  Guldkjæder,  deres  Grenaderhuer,  som 
ere  pyntede  med  Perler,  maa  tjene  som  Vidnesbyrd  om  Rig- 
dom».  Fyrst  Schtscherbatov  udtaler  den  rigtige  Dom  om 
den  hele  Komedie  med  et  uoversætteligt  russisk  Ordspil  paa 
følgende  Maade:  "Kejserinden  har  vel  set  meget,  men  dog 
kun  iagttaget  lidt;  netop  af  den  Grund  betyder  hendes  Vid- 
nesbyrd og  Ros  om  det  sete  slet  intet  og  viser  kun,  at  Re- 
genter gjøre  vel  i  ikke  at  rose  noget,  som  de  ikke  forstaa 
sig  paa». 

Vor  videre  Fremstilling  af  Rejsen  vil  sikkert  gjentagne 
Gange  hos  vore  Læsere  fremkalde  den  Tanke,  at  den  ydre 
Glans  ved  samme  egentlig  kun  stod  i  daarlig  Samklang 
med  Medaillens  Indskrift:    «Kun  til  Nytte«. 

III. 

Rejseselskabet.  —  Slædefarten.  —  Opholdet 

i  Kijev. 

Blandt  de  Personligheder,  der  ledsagede  Kejserinden, 
ville  vi  som  de  mest  betydelige  nævne  den  franske  Gesant, 
Grev  Ségur,  den  engelske  Gesant  Fitz- Herbert,  den  øster- 
rigske  Gesant,  Grev  Cobenzl,  den  russiske  Kantsier,  Grev 
Besborodko,  og  Kejserindens  daværende  Yndling,  Grev  Dmi- 
trijev-Mamonov.  Katharina  havde  ønsket  ogsaa  at  tage  sin 
Sønnesøn  Konstantin,  der  dengang  kun  var  otte  Aar  gam- 
mel, med  sig;  men  Barnet  blev  sygt  kort  før  Rejsen  og 
maatte  blive  tilbage  i  St.  Petersborg.  Katharina  var,  som 
Ségur  bemærker,  mismodig  over,  at  hun  nu  var  forhindret  i 

at   tage   Storfyrsten    med   sig    til   hans   tilkommende   Kiges 
Grænser. 

Eejsen  begyndte  midt  i  den  koldeste  Tid,  den  17de 
Januar  (ny  Stil).  Kejserinden  havde  inviteret  de  ovennævnte 
Gesanter  til  sit  Lystslot  Zarskoje  -  Selo,  og  endnu  Aftenen 
før  Afrejsen  var  den  snevrere  Hof  kreds  samlet  hos  Katha- 
rina, som  dog  imidlertid  tidligere  end  sædvanlig  trak  sig 
tilbage  til  sine  Gemaker  i  Forstemthed  over  Storfyrstens 
Sygdom  og  en  forbigaaende  Upasselighed  hos  hendes  Yndling 
Mamonov. 

Man  brød  op  ved  Morgenstunden.  De  fornemste  Rej- 
sende kjørte  i  fjorten  med  alle  Bekvemmeligheder  udstyrede 
Vogne,  som  man  havde  sat  paa  Kjælker.  Alle  de  Rejsende 
vare  indhyllede  i  prægtige  Pelse  af  Sobel,  Bjørne-  eller  Bæver- 
skind. Katharina  har  ladet  sig  og  sin  Yndling  male  i  dette 
pragtfulde  Eejsekostume,  og  Ségur  lod  senere  et  Staalstik 
et'ter  dette  Maleri  følge  med  tredje  Del  af  sine  Memoirer. 

Kejserinden  havde  under  hele  Rejsen  stadig  sin  Yndling, 
Grev  Dmitrijev  -  Mamonov,  og  en  af  sine  Kammerfrøkner  i 
sin  Vogn;  desuden  blev  snart  den  ene,  snart  den  anden  af 
de  øfvrige  Rejsende,  især  de  ovennævnte  Diplomater,  opfor- 
dret til  at  gjøre  Kejserinden  Selskab.  Skjønt  det  var  følelig 
koldt  —  ved  Afrejsen  viste  Thermometret  17  Graders  Kulde, 
og  det  faldt  senere  ned  til  20  og  25  Grader  —  følte  de 
Rejsende  sig  dog  ikke  besværede  af  den  lave  Temperatur. 
Slædekjørslen  gik  fortræJffelig ,  og  navnlig  undrede  de  uden- 
landske Herrer  sig  over  den  overordentlig  hurtige  Fart  og 
over  den  ødsle  Oplysning  langs  Landevejene  i  Aftentimerne. 
Man  levede  meget  regelmæssigt  under  Rejsen.  Kejserinden 
plejede  at  staa  op  Klokken  6  om  Morgenen,  hvorpaa  hun 
arbejdede  med  sin  Kantsier  Besborodko  eller  sin  Kabinets- 
sekretær, Chrapovitzki,  spiste  Frokost  og  modtog  Gesanterne. 
Klokken  9  plejede  man  at  bryde  op  og  fortsatte  nu  Farten 
til  Klokken  2,  da  man  standsede  for  at  spise  til  Middag. 
Efter  Taflet  rejste  man  igjen  til  Klokken  7  om  Aftenen,  ved 

hvilken  Tid  man  naaede  et  for  dette  øjemed  indrettet  Slot. 
Her  var  nu  Katharina  omgiven  af  sine  Medrejsende,  viste  sig 
forekommende,  spøgede  med  Gesanterne,  men  trak  sig  i 
Keglen  tilbage  Klokken  9  og  arbejdede  derpaa  endnu  nogle 
Timer,  før  hun  begav  sig  til  Ro.  Til  Kejserinden  var  over- 
alt Slotte  og  prægtige  Huse  i  Beredskab;  ogsaa  Gesanterne 
og  de  øvrige  Personer  i  Følget  fik  i  de  Stæder,  man  kom 
igjennem,  bekvemme  Boliger  hos  de  rigeste  Indbyggere.  I 
Landsbyerne  maatte  man  derimod  se  at  indrette  sig,  saa  godt 
man  kunde,  i  Bønderhusene. 

Baade  i  Kejserindens  Vogn  og  paa  de  enkelte  Holde- 
pladser førte  man  en  livlig,  aandrig  og  vittig  Underholdning, 
og  Samtalen  strejfede  ind  paa  de  forskjelligste  Omraader. 
Snart  vare  politiske  Vink  og  diplomatiske  Antydninger,  snart 
Vittigheder  og  Vers,  Ordspil  og  Anekdoter  paa  Banen.  Man 
talte  om  Mythologi  og  Historie,  om  Literatur  og  Filosofi,  om 
Statistik  og  Landhusholdning;  man  fortalte  Træk  af  Voltaires, 
Diderots  og  de  øvrige  store  franske  Forfatteres  Levnet;  om 
Aftenen  spillede  man  Kort,  gættede  Gaader  og  Karader. 
Ségur  udmærkede  sig  særlig  ved  Smaadigte  med  opgivne 
Enderim;  Fitz-Herbert  glimrede  ved  aandrige  og  dybsindige 
Bemærkninger,  som  han  fremførte  med  engelsk  Flegma  og 
ikke  uden  Anstrøg  af  Sentimentalitet;  Cobenzl  udmærkede 
sig  ved  sit  stadige  gode  Lune,  ved  sin  uforstyrrelige  Humor, 
ved  sit  Talent  til  at  opmuntre  Aftenselskaberne  med  alle 
Slags  pudsige  Indfald  eller  ved  at  arrangere  levende  Billeder. 
Gesanterne  rejste  uden  deres  Sekretærer  og  kun  med  nogle 
faa  Tjenere;  thi  Forretningerne  skulde  hvile,  ligesom  ogsaa 
den  strænge  Etikette  og  det  stive  Ceremoniel  var  indskrænket 
til  det  mindst  mulige.  Man  glædede  sig  ved  dette  mere 
ubundne  Omgangsliv  og  den  frie  Konversation. 

Katharina  forstod  med  overordentlig  Takt  at  lede  og 
oplive  Samtalen,    at  lægge  Baand  paa  Fyrst  Lignes*)  over- 


*)  Han  stødte  først  i  Kijev  til  det  øvrige  Selskab. 

modige  Indfald,  der  gjerne  vilde  strejfe  ind  paa  det  letfærdige, 
og  paa  Ségurs  Anekdoter,  der  hyppig  kom  ind  paa  det  tve- 
tydiges Omraade.  Hun  forstod  med  stor  Behændighed  at 
tale  om  Rusland,  om  russiske  Forhold  og  russisk  Politik 
samt  at  stille  alt  i  det  bedst  mulige  Lys.  Med  Veltalenhed 
skildrede  hun  den  formentlige  Velstand  hos  Befolkningen  i 
Volgaegnen,  som  hun  havde  besøgt  paa  en  tidligere  Kejse, 
samt  Jordbundens  Frugtbarhed,  de  indbringende  Fiskerier  og 
den  Lethed,  hvormed  man  under  saa  gunstige  Betingelser 
kunde  styre,  reformere  og  regere.  Jo  nøjere  hun  var  be- 
kjendt  med  Vestevropas  ugunstige  Domme  om  de  russiske 
Tilstande,  desto  mere  anstrængte  hun  sig  for  i  det  mindste 
at  bibringe  Gesanterne  en  gunstigere  Mening;  med  tilsyne- 
ladende Beskedenhed  kaldte  hun  sit  store  Rige  for  «sin  lille 
Husholdning!)  *). 

Gesanterne  lode  naturligvis,  som  om  de  vare  henrykte, 
og  overøste  Kejserinden  med  Ros,  fordi  hun  i  saa  kort  Tid 
havde  forstaaet  at  mildne  sit  Folks  raa  Sæder  og  hæve  Rus- 
lands Kultur.  Man  knyttede  til  disse  Emner  Undersøgelser 
om  Ruslands  Historie;  man  talte  om  Peter  den  store,  om 
Kejserinde  Anna  og  hendes  Yndling  Biron.  Kejserinden  bar 
stadig  Peter  den  stores  Billede  hos  sig  og  sagde,  at  hun 
gjorde  det,  fordi  hun  stedse  maatte  spørge  sig  selv,  hvad  hin 
store  Regent  vilde  have  gjort,  tænkt,  forbudt  eller  tilladt  i 
hendes  Sted. 

Trods  alt  dette  bemærker  Ségur  dog,  at  intet  var  natur- 
ligt, men  alt  var  sminket,  officielt  og  sat  paa  Skruer.  Man 
fik  snarere  Theater-  end  Rejseindtryk;  i  Stedet  for  at  iagt- 
tage var  man  selv  Gjenstand  for  Iagttagelser;  under  den 
evige  Rus  af  Fester,  Baller  og  Hyldninger  fik  man  aldrig  Ro 
til  roligt  Overlæg  eller  til  at  samle  sig.     Rusland  viste  sig 


*)  »Hvorledes  finder  De  min  lille  Husholdning?  Ikke  sandt,  den  for- 
øges, og  Udstyret  bliver  lidt  efter  lidt  bedre?  Jeg  har  ikke  mange 
Penge,  men  jeg  synes  ikke  at  anvende  dem  daarlig«.  Ségur: 
Mémoires  III,  Side  23. 

stadig  for  de  Kejsende  i  magisk  Belysning  som  i  en  Trylle- 
lygte eller  som  et  broget  kaleidoskopisk  Billede.  Alle  Ind- 
tryk vare  kunstig  beregnede,  og  den  saakaldte  Tvangløshed 
paalagde  den  storste  Tvang;  skjont  man  havde  erklæret,  at 
Etiketten  var  sat  til  Side,  gjorde  den  sig  idelig  gjældende: 
enten  man  var  i  Kejserindens  Vogn  eller  paa  en  hvilken 
som  helst  Station,  færdedes  man  dog  uafbrudt  som  i  den  lille 
Hofkreds  i  Eremitagen  eller  Lystslottet  Zarskoje  -  Selo.  De 
samme  Personer,  der  tilsyneladende  aldeles  ugenerte  morede 
sig  og  spøgede  med  hverandre,  maatte  dog  stadig  i  Mellem- 
tiden tænke  paa  Muligheden  at  et  forestaaende  Brud  mellem 
Kusland  og  Tyrkiet ;  de  maatte  beskæftige  sig  med  den  Krisis, 
der  var  paa  Nippet  til  at  udbryde  i  Frankrig  (den  store  Revo- 
lution), med  Englands  og  Frankrigs  gjensidige  Eivalitet  eller 
med  den  preussiske  Konge  Frederik  Vilhelm  II's  Stræben 
efter  at  vinde  en  afgjørende  Indflydelse  i  Evropa. 

Politiken  slumrede  saaledes  kun  tilsyneladende;  men  en- 
hver af  de  større  diplomatiske  Skuespillere  følte,  at  han  re- 
præsenterede bestemte  politiske  Interesser;  han  følte  sig  an- 
svarlig for  hvert  Ord,  han  udtalte;  gjennem  alle  Smigrerier 
og  Lovtaler,  Vink  og  Antydninger  slyngede  den  evropæiske 
Politiks  store  Spørgsmaal  sig  stadig  som  en  rød  Traad. 

Hele  dette  Spil  af  store  og  smaa  Eænker  blev  dog 
idelig  afbrudt  ved  de  Højtideligheder,  som  fremkaldtes  ved 
Kejserindens  Ankomst  til  de  forskjellige  Stæder;  her  var  der 
Taler  og  Adresser,  Audienser,  Illuminationer  og  Festoptog. 
I  Novgorod - Sjeversk  blev  der  givet  et  glimrende  Bal;  Felt- 
marschal,  Grev  Rumjanzov  gav  en  glimrende  Middag  paa  sit 
Gods  Vischenki,  nogle  Dage  tilbragte  man  ogsaa  i  Smolensk, 
hvor  Kejserindens  Bolig  stadig  var  omgivet  af  en  stor  Menne- 
skemasse; Kejserinden  sagde  derom  smilende:  « Ogsaa  naar 
man  viser  en  Bjørn  frem,  strømme  Folk  skarevis  til». 

Vi  ville  meddele  en  enkelt  af  de  Taler,  man  holdt  til 
Kejserinden,  som  et  Mønster  paa  dristig  Rhetorik.  I  Mstis- 
lavl  talte  en  Gejstlig  omtrent  paa  følgende  Maade:     Det  er 

vel  blevet  bevist,  at  Jorden  drejer  sig  omkring  Solen;  men 
Ruslands  Sol  bevæger  sig  derimod  omkring  mellem  sine 
Drabanter  og  til  disses  Bedste;  fra  det  baltiske  Hav  til  Pon- 
tus  Euxeinos  blive  alle  Undersaatter  opvarmede  af  Kejser- 
indens Naades  Sol;  ligesom  Planten  vender  sig  mod  Lyset, 
saaledes  vende  ogsaa  alles  Blikke  sig  mod  Kejserinden.  Gid 
hun  maa  fortsætte  sin  Eejse  med  Kæmpeskridt,  men  kun 
maa  hun  ikke  haste  med  at  begynde  paa  sin  nedadgaaende 
Bane;  i  saa  Fald  ville  alle  bede:  Sol  bliv  staaende,  til  alle 
Fjender  ere  besejrede  o.  s.  v." 

Rejsen  fra  St.  Petersborg  over  Smolensk  til  Kijev  med- 
tog 23  Dage,  fra  den  17de  Januar  til  den  9de  Februar. 
Opholdet  i  Kijev  varede  næsten  tre  Maaneder,  nemlig  fra 
den  9de  Februar  til  den  3dje  Maj.  Kejserinden  skriver  selv 
saaledes:  »Med  vor  Ankomst  til  Kijev  have  vi  tilbagelagt 
den  femte,  men  mest  anstrængende  Del  af  vor  Rejse.  Hvis 
Gud  bevarer  vor  Sundhed,  ville  vi  udhvile  os  her  og  afvente 
Isens  Opbrud  paa  Dnjepr;  undertiden  skal  man  allerede  be- 
gynde at  pløje  her  i  Marts«. 

Kijev  gjorde  just  intet  gunstigt  Indtrj'k  paa  Kejserinden; 
det  hele  Statholderskab,  som  var  overdraget  Feltmarschallen, 
Grev  Rumjanzov,  frembød  et  Ydre,  der  var  langt  mindre 
glimrende  end  mange  andre  Egne,  Kejserinden  var  kommen 
igjennem  paa  sin  Rejse.  Husene  i  Landsbyerne  syntes  uan- 
selige. Gaderne  i  Kijev  vare  urenlige  og  slet  brolagte,  B3^g- 
ningerne  vare  i  slet  Stand  og  vidnede  om  daarlig  Smag. 
Katharina  gav  selv  sin  Ærgrelse  Luft;  hun  klagede  over,  at 
man  i  Kijev  havde  ladet  det  mangle  paa  de  Udpyntninger, 
som  andetsteds  havde  givet  selv  de  mindre  Stæder  et  venligt 
Udseende;  hun  overdrog  sin  Yndling,  Grev  Dmitrijev-Ma- 
monov,  det  kildne  Hverv  at  udtrykke  hendes  Utilfredshed 
for  Feltmarschallen,  og  Greven  søgte  at  skille  sig  herfra  paa 
den  mest  skaansomme  Maade,  i  det  han  sagde  til  Rumjanzov, 
at  Kejserinden  havde  haabet  at  finde  Kijev  i  en  bedre  Til- 
stand.    Marschallen   hørte  rolig  paa  denne  Bemærkning   og 

svarede:  «Sig  hendes  Majestæt,  at  jeg  er  Feltmarschal ;  det 
er  min  Sag  at  indtage  Stæder,  men  ikke  at  bygge  og  endnu 
mindre  at  oppudse  dem«.  Da  Katharina  erfarede  dette  Svar, 
skal  hun  have  bemærket:  «Han  har  Ret;  lad  Eumjanzov 
kun  blive  ved  med  at  indtage  Byer;  jeg  skal  lægge  Vind  paa 
at  bygge  dem«*). 

For  ovrigt  lagde  ogsaa  Ségur  Mærke  til  den  paafaldende 
Forskjel  mellem  det  af  Eumjanzov  bestyrede  Statholderskab 
og  de  øvrige  Provinser.  Han  vil  give  Potemkins  Rænker 
Skyld  herfor;  thi  han  skal  have  ladet  Marschallen  i  Stikken  med 
de  nødvendige  Penge;  jo  mindre  Pragt,  Bekvemmelighed  og 
Velstand  Katharina  fandt  i  Kijev,  desto  større  Ånerkjendelse 
maatte  hun  senere,  naar  hun  betraadte  Potemkins  Stathol- 
derskab, lægge  for  Dagen  over  for  Fyrstens  rigtignok  ogsaa 
langt  kostbarere  Forvaltning.  Potemkin  benyttede  sin  Ind- 
flydelse til  at  skade  en  Modstander,  der  var  ham  forhadt 
paa  Grund  af  hans  Hæder,  og  han  søgte  at  lade  sit  eget  Lys 
straale  saa  klart  som  mulig. 

Katharina  satte  sin  Fornøjelse  i  at  spørge  enhver  Ge- 
sant,  hvorledes  han  fandt  Behag  i  Kijev.  Cobenzl,  som 
stedse  var  beredt  med  sine  hule  Fraser  og  grove  Smigrerier, 
svarede:  »Deres  Majestæt,  jeg  har  aldrig  set  en  skjønnere, 
prægtigere,  ;mere  storartet  Stad  end  Kijev«.  Fitz-Herbert 
bemærkede  med  engelsk  Plumphed:  « Oprigtig  talt,  er  det  et 
sørgeligt  Hul;  man  ser  kun  Ruiner  og  elendige  Hytter«. 
Ségur  sagde  derimod  med  diplomatisk  Finhed:  « Deres  Maje- 
stæt! Kijev  er  en  Fortidens  og  en  Fremtidens  Stad«. 

Katharina,  for  hvem  der  i  øvrigt  var  indrettet  et  fuld- 
stændigt Palads,  søgte  at  afhjælpe  Manglerne  ved  Stadens 
Bestyrelse.  Hun  anviste  blandt  andet  betydelige  Summer 
til  Udbedringen  af  Kirkerne  og  til  Opførelsen  af  forskjellige 
oflfenthge  Bygninger.  Den  2den  Maj  skrev  hun  til  Zimmer- 
mann:  «Kijev  har  en  meget  smuk  naturlig  Beliggenhed ;  men 

af  Fortidens  Herliglied  ere  kun  Kirkerne  bevarede.  Byens 
fire  Dele,  som  ligge  paa  Heje  og  i  Dalen,  ere  meget  vidt- 
strakte, men  kun  ufuldstændig  bebyggede.  Her  har  aldrig 
været  en  saadan  Mangel  paa  Boliger  som  under  mit  Op- 
hold; men  Tallet  paa  de  tilstedeværende  Kejsende  er  ogsaa 
enormt«. 

Der  var  i  Virkelighed  en  frygtelig  Trængsel  i  Kijev,  og 
Fyrst  Ligne  giver  et  livligt  Billede  af  den  brogede  Blanding 
Statsmænd,  Krigere,  Adelsmænd  og  Gejstlige,  Polaker,  Kav- 
kasiere  og  andre,  der  omgave  Kejserindens  Person.  Han  be- 
mærker, at  selv  en  Ludvig  XIV  med  al  sin  Lyst  til  Pragt 
let  vilde  kunnet  blive  misundelig,  naar  han  havde  set  Ka- 
tharinas Hof  i  Kijev. 

Der  var  navnlig  mødt  en  stor  Mængde  Polaker,  som 
udmærkede  sig  ved  deres  Kigdom  og  store  ødselhed,  ved 
deres  glimrende  Følge  og  Gjæstfrihed;  alle  Polens  forskjellige 
Partier  vare  repræsenterede,  navnlig  dog  Kong  Stanislaus 
Åvgust  Poniatovskis  politiske  Modstandere.  Ogsaa  tatariske, 
kalmukiske  og  kirgisiske  Gjæster  omgave  Kejserinden.  Spø- 
gende kunde  Katharina  derfor  skrive:  "Der  indtræffer  daglig 
nye  Gjæster,  og  det  ikke  blot  fra  Omegnen,  men  ogsaa  fra 
de  sydlige  Folkeslag.  Kævn  mig  blot  et  hvilket  som  helst 
Folk,  og  jeg  skal  strax  udpege  Dem  et  eller  andet  Exemplar 
af  samme;  jeg  har  endnu  aldrig  set  saa  mange  foVskjellige 
Mennesker,  skjønt  jeg  dog  er  vant  til  at  komme  sammen  med 
Repræsentanter  fra  alle  Slags  Nationaliteter.  Vi  have  her 
fire  spanske  Grander,  talløse  tyske  Rigsfyrster,  et  Myr  af 
Polaker,  fremdeles  Englændere,  Amerikanere,  Franskmænd 
og  Schweizere;  jeg  kunde  skrive  hele  Sider  uden  at  komme 
til  Ende  med  mine  Opregninger.  Der  er  endogsaa  mødt 
Kirgisere,  og  alle  leve  i  Hytter;  det  er  ubegribehgt,  hvorledes 
alle  kunne  finde  Plads ».  Til  Zimmermann  skriver  hun: 
«Det  er  vanskeligt  at  gætte,  hvad  der  kan  have  foranlediget 
alle  til  at  komme  hid;  thi  man  kan  dog  vel  ikke  antage,  at 
de  alle  have  fæstet  Lid  til  Aviserne,   som  idehg  fortælle  om 

min  forestaaende  Kroning  enten  her  eller  i  Taurien,  skjont 
jeg  ikke  i  mindste  Maade  har  havt  noget  lignende  i  Sinde«. 

Kejserinden  gav  hyppige  Selskaber  i  sit  Palads;  Baller 
for  fem  Hundrede  Personer  vexlede  med  smaa  Middage  i 
Gesanternes  Kredse  o.  s.  v.  Der  blev  navnlig  udfoldet  en 
særlig  Pragt  ved  Katharinas  Besøg  i  det  ældgamle,  berømte 
Hulekloster  og  ved  Gudstjenesten  paa  Paaskesøndagen.  Man 
søgte  at  adsprede  sig  paa  alle  mulige  Maader  og  saaledes 
navnlig  i  Cobenzl's  Bolig,  der  var  særdeles  rummelig,  og  som 
man  godt  kunde  have  kaldt:  Café  de  l'Europe.  Man  spillede 
Billard,  lavede  Vers,  foranstaltede  glimrende  Fyrværkerier, 
som  kostede  40,000  Kubler.  I  sine  ledige  Timer  studerede 
Kejserinden  Blackstones  Skrifter  om  den  engelske  Statsret, 
beskæftigede  sig  med  sit  eget  Lands  Lovgivning,  særlig  an- 
gaaende  Dueller,  søgte  at  skaffe  sig  Underretning  om  de 
fremmede  Gesanters  Beretninger,  korresponderede  meget 
flittig  og  beskæftigede  sig  lejlighedsvis  med  det  orientalske 
Spørgsmaal. 

Den  mest  originale  Figur  i  det  hele  brogede  Selskab  var 
utvivlsomt  Fyrsten  af  Ligne.  Han  var  dengang  52  Aar 
gammel,  men  syntes  at  være  yngre;  han  sprudlede  af  Vid  og 
Humor,  var  rig  paa  komiske  Indfald,  drillede  alle,  men  i  al 
Godmodighed,  var  aandrig,  men  uden  Grundsætninger,  og  i 
det  hele  taget  et  ghmrende  Exempel  paa  hin  Tids  fornemme 
Verden;  han  var  ridderlig  og  tapper,  hjemme  baade  i  Felten 
og  Salonen,  for  overfladisk  til  at  være  Feltherre,  for  flygtig 
til  at  gjælde  som  Statsmand,  men  derimod  en  uovertræffelig 
Selskabsmand  og  Korrespondent.  Han  kunde  gjælde  for  en 
militær  Celebritet;  thi  han  havde  gjort  ti  Felttog  og  været 
med  i  tolv  Slag.  Han  var  i  det  hele  en  Verdensborger,  efter 
sit  eget  Udsagn  en  Franskmand  i  østerrig,  en  østerriger  i 
Frankrig,  begge  Dele  til  sammen  i  Rusland.  Han  vidste 
saaledes  at  behage  overalt,  men  dog  samtidig  at  bevare  sin 
Uafhængighed.  Han  foregav  ikke  at  forstaa  sig  paa  Forret- 
ninger,   kaldte  sig  en  »diplomatisk  Jockey«,    der  hørte  med 

til  Armeernes  og  Gesandternes  Tros,  en  Eaadgiver  paa  Rej- 
ser, en  Quasilegationssekretær;  han  sammenlignede  sig  selv 
med  Yndlinge,  kongelige  Elskerinder  og  Skriftefædre,  der 
udøve  Indflydelse  uden  paa  nogen  som  helst  Maade  at  være 
ansvarlige.  Katharina  sagde  om  ham,  at  under  den  frivole 
Maske  skjulte  der  sig  en  skarpt  og  klart  dømmende,  dybt 
tænkende  Filosof.  Ségur  var  henrykt  over  hans  Talenter  og 
beklagede,  at  man  sjeldnere  og  sjeldnere  traf  en  saa  stor 
Ynde  i  Underholdningen,  saa  megen  Dannelse  og  Smidighed. 
Hans  Ankomst  til  Kijev  gjorde  i  det  hele  taget  en  betydelig 
Virkning.  Han  bragte  Friskhed  og  Bevægelse  ind  i  det  no- 
get kjedelige  Hofliv  og  gav  alle  Fornøjelser  et  nyt  Opsving; 
han  var  uudtømmelig  i  at  fortælle  Anekdoter,  i  at  recitere 
alle  Slags  Digte  og  Epigrammer;  hans  Vittigheder  vare  vel 
ofte  bidende  nok,  men  dog  ikke  egentlig  saarende;  han  for- 
stod at  blande  lidt  Politik  ind  i  sine  Madrigaler  og  Karader; 
hans  Lystighed  gik  vel  undertiden  lige  til  Kaadhed,  men 
han  kunde  dog,  medens  han  klaprede  og  raslede  med  sin 
Narrebrix,  holde  mangen  dyb,  træffende,  moralsk  Prædiken. 
Han  var  Hofmand  af  Vane,  Smigrer  af  System,  Filosof  af 
Karakter,  men  god  og  afholdt  af  alle.  Dette  er  Ségurs  Dom 
over  denne  mærkelige  Mand.  Med  stor  Elskværdighed  forstod 
Fyrsten  at  rette  paa  Katharinas  franske  Udtale,  at  gjøre  sig 
lystig  over  Cobenzl's  eller  Ségurs  Hypokondri,  at  komme  med 
mer  eller  mindre  dristige  Spotterier  over  alle  tilstedeværende, 
og  saaledes  bragte  han  Afvexling  og  Liv  ind  i  de  ensformige 
Hofkredse. 

Af  alle  de  Russere,  som  kom  til  Kijev,  var  Potemkin 
naturligvis  den  mest  fremtrædende.  Han  lod  længe  vente 
paa  sig,  da  han  var  beskæftiget  med  at  forberede  alt  til  Kej- 
serindens Modtagelse  i  sit  Statholderskab,  Sydrusland.  Skjønt 
han  var  almindelig  hadet  og  frygtet,  var  han  dog  næppe 
ankommen,  før  han  var  omringet  af  en  Hob  Smigrere.  Han 
havde  opslaaet  sin  Bolig  i  Huleklosteret,  og  her  gav  han  Av- 
dienser  som  en  tyrkisk  Storvezir.    I  sit  hele  Væsen  dannede 

denne  mærkelige  Mand  det  fuldstændigste  Modstykke  til  Fyr- 
sten af  Ligne;  lian  udmærkede  sig  særlig  ved  sit  daarlige 
Lune,  sin  Mangel  paa  Finhed  og  sin  Uelskværdiglied.  Hans 
besynderlige  Manerer  viste  sig  blandt  andet,  naar  han  snart 
modtog  Udlandets  og  Indlandets  fornemste  Mænd  i  den  mest 
glimrende  Pragt,  snart  derimod  liggende  paa  en  Sofa,  med 
uredt  Haar  og  i  Tafler,  halvt  nøgen  og  uden  Benklæder,  og 
ved  saadanne  Lejligheder  højst  sjeldent  bad  nogen  om  at  tage 
Plads.  Med  ét  Ord,  asiatisk  Overmod,  lømmelagtig  Skjodes- 
løshed  og  Menneskeforagt  vare  Hovedtrækkene  i  hans  Ka- 
rakter. Han  behandlede  Marschal  Kumjanzov  og  den  russiske 
Gesant  i  Warschau,  Grev  Stackelberg,  med  isnende  Kulde, 
ja  selv  Grev  Ségur  maatte  tage  hele  sin  usædvanlige  diplo- 
matiske Behændighed  til  Hjælp  for  ikke  at  lade  sig  ydmyge 
af  Potemkin.  For  øvrigt  søgte  navnlig  Polakerne  Yndlin- 
gens Gunst,  men  bleve  ogsaa  til  Gjengjæld  behandlede  ba- 
barisk  og  grovt  af  ham.  Da  den  polske  Storfeltherre  Branicki 
saaledes  engang  haardnakket  hævdede  en  af  ham  opstillet 
Sætning,  brølte  Potemkin  op  af  Vrede  og  truede  med  Næven 
ad  ham;  han  brugte  ofte  Skjældsord;  særlig  naar  han  talte 
med  Polaker,  kaldte  han  dem  Skurke,  Løgnere  o.  s.  v. 

I  Kijev  var  der  i  det  hele  kun  lidet  Tale  om  Politik; 
navnlig  havde  Kejserinden  ingen  alvorligere,  politiske  Samtaler 
med  Gesandterne,  skjønt  hun  saa  vidt  mulig  søgte  at  skaffe 
sig  Underretning  om,  hvad  de  tænkte,  talte  og  gjorde;  thi 
hun  vidste  helt  vel,  at  man  i  Evropa  fulgte  hendes  Kejse 
med  nogen  Spænding  og  var  tilbøjelig  til  at  tillægge  den  en 
vis  politisk  Betydning.  Af  Hensyn  hertil  lod  hun  trykke  et 
officielt  Referat  om  Rejsen  for,  som  hun  udtrykte  sig,  at 
holde  Publikum  i  Aande,  forhindre  tom  Snak  og  give  de 
politiske  Kandestøbere  i  Evropas  Hovedstæder  noget  at  tygge 
Drøv  paa.  Dette  Referat  var  dog  ingenlunde  ganske  paa- 
lideligt;  da  Kejserinden  saaledes  paa  et  Bal,  som  Grev  Co- 
benzl  gav  paa  Josef  H's  Navnedag,  havde  tømt  et  Glas  paa 
sin  Ven  Kejserens  Sundhed,  sørgede  hun  omhyggelig  for,  at 

dette  ikke  blev  omtalt  i  den  officielle  Rejseberetning.  Midt 
i  Forlystelsernes  Eus  gjorde  saaledes  de  politiske  Hensyn  sig 
idelig  gjældende,  hvor  meget  Katharina  end  i  sine  Samtaler 
søgte  at  slaa  det  hen  i  Spog.  Hun  fortalte  saaledes  engang, 
at  en  russisk  Søofficer  havde  ægtet  en  Negerinde,  og  bemær- 
kede smilende,  at  nu  kunde  man  da  ret  se,  hvorvidt  hendes 
ærgjerrige  Hensigter  gik,  thi  her  var  jo  aabenbart  Tale  om 
en  Formæling  mellem  den  russiske  Flaade  og  det  sorte  Hav. 
I  sine  Samtaler  med  Ségur  viste  hun  sig  meget  taknemlig 
over  Afslutningen  af  en  russisk  -  fransk  Handelstraktat,  men 
kunde  dog  ikke  undlade  at  komme  med  skarpe  Bemærkninger 
om  Tyrkerne.  Hun  hentydede  til  Sultanerne,  som  i  deres 
Harems  vare  hensunkne  i  Blødagtighed,  som  vare  i  Hæn- 
derne paa  deres  Janitsjarer,  ikke  i  Stand  til  at  tænke,  handle, 
regere  og  kæmpe  og  saaledes  paa  en  Maade  vare  umyndige 
hele  deres  Liv  igjennem.  «De  vil  ikke  tillade  mig  at  udjage 
Eders  Myndlinge;  det  er  rigtignok  et  net  Folk,  som  gjør 
Franskmændene  Ære.  Hvis  Frankrig  havde  saadanne  Naboer 
i  Piemont  og  Savoien,  der  aarlig  udsatte  Eders  Land  for 
Fare  ved  Hungersnod  eller  Pest  og  samtidig  bortforte  Tu- 
sinder af  Grænseboere  som  Fanger,  hvad  vilde  De  vel  saa 
sige,  hvis  det  faldt  mig  ind  at  ville  forsvare  saadanne  Na- 
boer? Ikke  sandt,  De  vilde  betragte  dette  som  et  Rænke- 
spil?« Saa  længe  saadanne  og  lignende  Bemærkninger  bleve 
henkastede  som  i  Spøg,  havde  Ségur  imidlertid  ingen  Anled- 
ning til  at  svare  i  en  alvorligere  Tone,  men  hjalp  sig  lige- 
ledes med  Vittigheder. 

I  sine  Fortroliges  Kreds,  navnlig  naar  hun  var  alene 
med  sin  Kabinetssekretær  Chrapovitzki*),  omtalte  Katharina 
rigtignok  Tyrkiet  paa  en  ganske  anden  Maade.  Saaledes 
bemærkede  hun  engang,  at  hendes  Hukommelse  var  bleven 
saa  svag,   især  nu,    «da  hun  beskæftigede  sig  med  Porten«; 


*)  Chrapovitzkis  Dagbøger  ere  trykte  1862  i  de  Skrifter,  som  udgives 
af  Moskvas  Selskab  for  Historie  og  Oldgranskning. 

en  anden  Gang  klagede  hun  over  de  evropæiske  Kabinetter, 
som  æggede  Tyrkerne  til  Krig,  og  tilføjede,  at  Kusland  i 
Stridighederne  angaaende  Kavkasus  og  Donaiifyrstendommerne 
havde  tilstrækkelige  Paaskud  til  at  « begynde«. 

Da  Katharina  intraf  i  Kijev,  herskede  der  en  stræng 
Kulde;  Thermometret  viste  20  Grader  under  Frysepunktet. 
« Imidlertid",  skriver  Kejserinden,  «er  Luften  her  ikke  saa 
skarp,  og  skjont  her  ere  saa  mange  Mennesker  samlede,  har 
man  dog  ikke  lagt  Mærke  til,  at  Næsen  eller  -Ørene  ere 
frosne  af  nogen«.  Den  27de  Februar  skriver  hun:  «Naar  vi 
kunne  bryde  op  igjen  fra  Kijew,  véd  kun  Gud  alene.  I 
Regien  pleier  Dnjepr  at  blive  fri  for  Is  i  Lebet  af  Marts 
Maaned,sjeldnere  allerede  i  Februar  og  endnu  sjeldnere  i  April*). 
I  Midten  af  April  haaber  jeg  at  være  paa  Dnjepr.  Til  Tau- 
rien  kommer  jeg  i  Maj  og  vil  ogsaa  forlade  det  i  samme 
Maaned;  til  Dato  have  alle  mine  Beregninger  med  Hensyn 
til  Rejsen  vist  sig  fuldkommen  rigtige«. 

I  Aaret  1787  herskede  der  imidlertid  en  særdeles  kold 
og  lang  Vinter.  Skjont  Kejserinden  endnu  den  3dje  Marts 
havde  skrevet  om  den  varme  Luft,  om  Solstraalernes  stærke 
Virkning  og  det  ubetydelige  Isdække,  klager  hun  dog  allerede 
den  9de  over  en  skarp  Nordenvind  med  10  Graders  Kulde. 
Den  19de  skriver  hun  igjen,  at  Vejret  er  afskyeligt,  og  at 
hun  er  meget  bange  for  at  komme  til  at  vente  her  Paasken 
over,  skjont  hun  ønskede  at  rejse  hurtig  videre.  Hvor  meget 
Kejserinden  end  syntes,  at  Vinteren  var  mild  i  Kijev  i  Sam- 
menligning med  St.  Petersborg,  hvor  hyppig  hun  end  er- 
klærede, at  det,  man  kalder  Vinter  i  Kijev,  egentlig  slet 
ikke  bor  betegnes  saaledes,    maatte   hun   dog   yderligere   og 


*)  Dnjepr  bliver  i  Keglen  fri  for  Is  den  25de  Marts;  i  Aaret  1787 
skete  det  dog  først  den  3dje  April.  Tatarerne  paastode,  at  Vin- 
teren var  bleven  koldere,  siden  Russerne  havde  taget  Krim  i  Be- 
siddelse. Den  berømte  Rejsende  Pallas  antager  imidlertid,  at 
denne  Vinter  var  særdeles  stræng;  paa  Krim  havde  man  18  Gra- 
ders Kulde,  det  asovske  Hav,  ja  endog  Bosporus  var  belagt  med  Is- 

yderligere  udsætte  sin  Eejse  for  det  kolde  Vejrs  Skyld.  I 
sine  Breve  til  Josef  II  beklager  hun  sig  ogsaa  over  det  Op- 
hold, som  fremkaldtes  af  Kulden  og  Stormene.  <<Vi  ligge 
her  som  Fisk  paa  det  tørre.  Paa  en  Landrejse  lader  der  sig 
nu  aldeles  ikke  tænke  for  de  slette  Vejes  Skyld«*). 

For  øvrigt  er  det  nok  muligt,  at  Chrapovitzki  har  Ket, 
naar  han  den  15de  April  noterer  i  sin  Dagbog:  « Kejserinden 
ønsker  at  rejse  snarest  mulig ,  skjønt  Potemkin  stræber 
at  forhale  Tidspunktet  for  Afrejsen,  da  han  endnu  ikke 
har  alt  færdig  til  Modtagelsen«.  Fyrsten  var  endnu  paa  den 
Tid  optaget  af  de  mest  omfattende  Forberedelser.  Galejflaa- 
den  paa  Dnjepr,  Cherson,  Sevastopol,  Bagtschissarai ,  alt 
skulde  gjøre  det  størst  mulige  Indtryk  paa  Kejserinden,  og 
derfor  var  der  endnu  meget  tilbage  at  udrette. 


IV. 

Paa  Dnjepr.  —  Mødet  med  den  polske  Konge. 

Den  3dje  Maj  kunde  de  Rejsende  endelig  begynde  Far- 
ten ned  ad  Dnjepr.  De  til  dette  øjemed  byggede  Galejer 
vare  svømmende  Paladser,  meget  store,  men  plumpe,  ud- 
smykkede efter  romersk  Mønster  og  udstyrede  med  alle  op- 
tænkelige Bekvemmeligheder.  Paa  Galejen  Desna  var  der  en 
uhyre  Spisesal,  hvor  Katharina  plejede  at  holde  sit  store 
Taffel,  ellers  befandt  hun  sig  i  Keglen  paa  Galejen  Dnjepr. 
Sejladsen  paa  Floden  var  ikke  ganske  uden  Fare,  skjønt 
Potemkin  netop  for  Eejsens  Skyld  havde  ladet  mange  Rev 
og  Stene  sprænge;  den  varede  desuden  flere  Dage  længere, 
end  man  havde  forudsat.  Katharina  klager  i  et  Brev  til 
Josef  over  Ubehagelighederne  ved  denne  Fart;  Fyrsten  af 
Ligne  skriver  om  en  Storm,  der  skal  have  slynget  tre  Galejer 

•)  Endnu  den  Dag  i  Dag  ere  Vejene  i  hine  Egne  aldeles  ufremkom- 
melige ved  Foraarstid;  Fyrst  Gallizin  maatte  dengang  lade  sin 
Vogn  trække  af  tolv  Oxer. 


Kejserinde  Katharina  II's  Rejse  til  Sydrusland  1787.  107 

ind  paa  en  Landrevle,  og  Ségur  bemærker,  at  det  slette 
Vejr  og  andre  Aarsager  hvert  -Øjeblik  fremkaldte  betydelige 
Forsinkelser.  Endogsaa  den  Galej,  paa  hvilken  Kejserinden 
var  om  Bord,  kom  i  nogen  Fare,  og  blev  af  den  stærke 
Strom  dreven  tæt  ind  paa  Kysten.  Chrapovitzki  fortæller, 
at  Kejserinden  befalede  at  stryge  en  Beretning  om  dette 
Uheld  i  det  officielle  Keferat,  der  blev  indrykket  i  de  to 
Hovedstæders  Dagblade,  da  en  saadan  Beretning  ellers  kunde 
give  Anledning  til  megen  unyttig  Snak.  De  i  St.  Petersborg 
tilbageblivende  Diplomater  erfarede  alligevel  tilstrækkelig  om 
denne  Episode,  til  at  de  i  deres  Fremstillinger  af  Rejsen 
kunde  tale  om  en  stor  Fare,  hvori  Kejserinden  skulde  have 
svævet.  Den  sachsiske  Gesant  Sacken  beretter  saaledes: 
«Alle  Skibe  bleve  spredte  ad.  Kejserindens  Galej  var  nær  ved 
at  strande,  Greverne  Anhalt  og  Besborodko  undgik  med  Nød 
og  næppe  at  drukne;  det  ene  Kjøkkenskib  brændte  op,  medens 
det  andet  nær  var  blevet  sejlet  i  Sænk  af  et  Fartøj,  som 
ankom  med  friske  Levnetsmidler.  Hvor  almindelig  Uordenen 
var,  kan  man  blandt  andet  se  deraf,  at  Kejserinden  blev 
nødt  til  at  holde  sit  Middagsmaaltid  Klokken  9  om  Aftenen 
og  nyde  sit  Aftensmaaltid  om  Morgenen  Klokken  5».  Den 
sachsiske  Legationssekretær  Helbig  skrev:  «Grev  Tscher- 
nischev  er  en  bedre  Admiral  til  Lands  end  til  Vands  og 
stillede  i  hvert  Tilfælde  ikke  ved  denne  Lejlighed  sin  Due- 
lighed i  det  bedste  Lys«.  Rimeligvis  er  der  en  Del  Over- 
drivelse i  disse  Skildringer;  men  det  er  dog  utvivlsomt,  at 
de  Rejsende  maatte  kæmpe  mod  alle  Slags  Hindringer.  Saa- 
ledes maatte  Kejserinden  modtage  sin  Gjæst  Josef  H  paa  det 
faste  Land,  da  hendes  Galej  var  strandet  Dagen  forud.  Fyr- 
sten af  Ligne  fortæller,  at  Samkvemet  mellem  Galejerne  fandt 
Sted  ved  smaa  Baade,  og  at  det  derfor  ofte  kunde  være  for- 
bundet med  nogen  Fare,  naar  Kejserindens  Gjæster  sent  om 
Aftenen  maatte  lade  sig  sætte  om  Bord  i  deres  egne  Galejer. 
Paa  de  50  eller,  efter  andre  Beretninger,  endog  80  Far- 
tøjer var  der  en  Besætning  af  henved  3,000  Mennesker;   det 

maatte  derfor  være  forbundet  med  største  Vanskelighed  at 
proviantere  et  saa  stort  Antal  Personer.  Kejser  Josef  skildrer 
den  Forvirring,  der  herskede  ved  Omladningen  af  Ba- 
gagen; andre  fortælle,  at  Eetterne  selv  ved  Kejserindens 
Taffel  vare  kolde  og  uappetitlige.  Man  kan  derfor  kun  undre 
sig  over,  at  den  lange  Kejse  med  alle  de  mange  Haande 
Ubekvemmeligheder  stadig  kunde  bevare  Karakteren  af  en 
Fornøjelsestur;  men  af  Ségurs  Memoirer  og  Lignes  Breve 
kunne  vi  dog  se,  at  dette  virkelig  var  Tilfældet. 

De  Rejsendes  Levevis  paa  den  8  Dages  Fart  fra  Kijev 
til  Krementschug  var  omtrent  følgende:  Om  Morgenen  var 
enhver  saa  at  sige  i  sit  Hjem;  man  beskæftigede  sig  med 
Læsning,  konverserede,  aflagde  Besøg  hos  gode  Venner  og 
Bekj endte  paa  deres  Galejer  eller  tog  sig  en  Spaseretur  paa 
Strandbredden,  hvad  der  meget  vel  lod  sig  gjøre  paa  Grund 
af  Fartøjernes  langsomme  Bevægelse.  Klokken  1  var  der 
Taffel  hos  Kejserinden,  hvor  man  med  mærkværdig  Udhol- 
denhed bevarede  sit  gode  Lune.  Man  blev  ikke  træt  af  at 
spøge  og  sige  Vittigheder,  trakterede  hverandre  med  Anek- 
doter, lod  hist  og  her  et  Ord  falde  om  Politik  eller  sagde 
Artigheder.  Man  talte  om  Kabinettet  i  St.  Petersborg,  og 
Kejserinden  bemærkede:  « Dette  Kabinet,  som  i  Dag  gynger 
paa  Dnjepr,  maa  være  meget  stort,  siden  alle  have  saa  travlt 
med  det->.  «Ja,  Madame !»  svarede  Fyrsten  af  Ligne,  «og 
dog  kjender  jeg  intet,  der  er  saa  lille;  thi  det  er  kun  nogle 
Tommer  i  Omfang;  det  strækker  sig  kun  fra  den  ene  Tin- 
ding til  den  anden  og  fra  Næse-  til  Haarroden».  Man  havde 
opgivet  at  spille  Kort,  da  flere  af  Selskabets  Hovedpersoner 
ikke  holdt  deraf.  Derimod  gav  man  nu  og  da  smaa  drama- 
tiske Forestillinger  i  Kejserindens  Kahyt,  og  ved  saadanne 
Lejligheder  lagde  navnlig  Grev  Cobenzl  stort  Talent  for  Da- 
gen; af  og  til  kom  man  vel  af  Kjedsomhed  paa  ret  snurrige 
Indfald.  Saaledes  kom  Staldmesteren  Naryschkin  engang  frem 
med  en  uhyre  Snurrepotte,  som  han  satte  i  Gang  midt  i 
Selskabet,   saa  at  den  stødte  paa  nogle  af  Gjæsterne,   drev 

ind  mellem  Kejserinden  og  Fyrsten  af  Ligne,  derpaa  prellede 
mod  Prinsen  af  Nassau  -  Siegen  og  sluttelig  gik  i  Stykker 
med  et  vældigt  Brag  —  alt  under  en  umaadelig  Munterhed. 
Kejserinden  var  saa  ivrig  ved  saadanne  Lejligheder,  at  hun 
engang  kom  frem  med  det  pudsige  Forslag  at  afskaffe  Ordet  »De« 
i  Samtalen  og  indfore  det  almindeUge  »Du«.  Fyrsten  af  Ligne 
gjorde  strax  den  Bemærkning,  at  »De"  jo  allerede  var  af- 
skaffet, naar  man  tiltalte  Gud ;  saaledes  havde  J.  J.  Rousseau 
sagt:  (iSeigneur,  dans  ta  gioire  adorablo",  og  i  en  gammel 
Bøn  hed  det  jo  allerede:  «Herre,  nu  lade  Du  din  Tjener 
fare  hen  i  Fred«.  «Ja,  saa  begriber  jeg  ikke,  hvorfor  man 
gjør  flere  Omstændigheder  med  mig»,  udbrød  Katharina  og 
begyndte  strax  at  dutte  sine  Gjæster,  hvorpaa  disse  aabnede 
en  sand  Krydsild  af  «Duer»,  dels  mod  hverandre,  dels  endog 
mod  Kejserinden  selv,  hvorved  naturligvis  Fyrstfen  af  Ligne 
udmærkede  sig  mest.  Man  lo  hjertelig,  men  Fyrsten  forsikrer, 
at  Kejserinden  trods  denne  hele  vovelige  Spøg  paa  det  mest 
afgjorende  hævdede  sin  Værdighed  som  Selvherskerinde  over 
alle  Russere,  "ja  næsten  over  alle  Verdensdelen.  Kun  lejhg- 
hedsvis  strjfede  man  ind  paa  Politikens  farhge  Enemærker. 
Katharina  bemærkede  blandt  andet  spøgende:  »Hendes  Rejse 
maatte  være  meget  farlig  for  hele  Evropa,  da  man  fortalte, 
at  hun  og  Josef  II  havde  i  Sinde  at  erobre  hele  Tyrkiet, 
Persien,  ja  sandsynligvis  ogsaa  Indien  og  Japan ». 

Vejret  var  for  det  meste  saa  smukt,  at  Selskabet  kunde 
opholde  sig  i  det  Frie.  Hist  og  her  saa  man  Tropper  ma- 
nøvrere, overalt  var  Befolkningen  i  fuld  Stads,  Salutskud 
knaldede  uafladeligen.  Katharina  mindedes  Vladimir  den 
stores  Tider,  da  de  Egne,  som  man  nu  rejste  igjennem,  vare 
Skuepladsen  for  store  historiske  Tildragelser.  Hun  udtalte 
sin  Beklagelse  over,  at  St.  Petersborg  ikke  var  bygget  ved 
Dnjepr;  thi  der  gaves  nu  ingen  Tatarer  mere  i  disse  Egne, 
og  Naboskabet  med  Tyrkiet  var  ikke  saa  farligt;  det  var 
ikke  mere  Tyrkerne  fra  de  gamle  Dage.  Kejserinden  selv 
skriver:     «Nu  ere  vi  midt  paa  Dnjepr;   den  venstre  Bred  er 

russisk,  den  højre  polsk;  begge  Bredder  ere  grønne,  og  alle 
Pile-  og  Birketræer  have  allerede  temmelig  store  Blade. 
Ænder  og  andet  Fuglevildt  flagre  med  tunge  Vingeslag  om 
-Ørene  paa  os.  Den  polske  Side  er  høj,  den  russiske  for  det 
meste  flad,  men  saadan  et  Skrig  af  Frøer  har  jeg  aldrig  før 
hørt  o.  s.  v.'>. 


Et  Par  Dage  efter,  at  Rejseselskabet  var  brudt  op  fra 
Kijev,  fandt  Mødet  mellem  Kejserinden  og  den  polske  Konge, 
Stanislaus  Avgust  Poniatovski,  Sted.  Kejserindens  Ankomst 
til  Dnjepr,  som  dengang  dannede  Grænsen  mod  Polen,  maatte 
under  de  daværende  polske  Forhold  være  en  vigtig  politisk 
Begivenhed'.  Kongen  og  hans  Parti  ønskede  at  afslutte  et 
Forbund  med  Rusland,  hvad  der  under  et  Brud  mellem  denne 
Magt  og  Tyrkiet  maatte  være  af  den  største  Betydning.  Og- 
saa  Kongens  Modstandere  ønskede  en  Tilnærmelse  til  Katha- 
rina og  Potemkin,  men  vilde  tillige  gribe  Lejligheden  til  at 
vække  den  franske  Gesant  Ségurs  Interesse  for  Polen.  Ig- 
natius  Potocki  fortalte  Ségur,  at  Kongen  kun  havde  ønsket 
denne  Sammenkomst  med  Kejserinden  for  at  ægge  hende  til 
Krig  mod  Tyrkiet. 

Kong  Stanislaus  Poniatovski  havde  allerede  forladt  sin 
Hovedstad  den  Ilte  Marts,  havde  i  flere  Uger  i  Byen  Kanev 
ventet  paa  Katharinas  Ankomst,  og  nogle  af  hans  Om- 
givelser rejste  gjentagne  Gange  frem  og  tilbage  mellem  denne 
By  og  Kijev,  der  kun  ligge  et  Par  Mil  fra  hinanden.  Endnu 
før  Kongen  ankom  til  Kanev,  havde  han  i  Chvostov  havt  en 
Samtale  med  Potemkin,  under  hvilken  han  navnlig  bekla- 
gede sig  over  sin  Hovedmodstander,  Storfeltherren  Branickis 
Holdning.  Ogsaa  nogle  russiske  Stormænd,  som  Staldmesteren 
Naryschkin,  Kantsleren  Besborodko  o.  fl.,  aflagde  Kongen 
Besøg.  Man  fortæller,  at  Kongen  ved  denne  Lejlighed  har 
forelagt  Besborodko   det  Spørgsmaal,    om    man  kunde  vente 

en  Krig  mellem  Rusland  og  Tyrkiet  i  den  nærmeste  Tid, 
hvorpaa  Kantsleren  imidlertid  svarede:  «Brudet  er  ikke  saa 
nært  forestaaende,  som  man  tror».  Han  havde  endvidere 
ved  den  russiske  Gesant,  Grev  Stackelberg,  overrakt  Katha- 
rina en  Memoire  om  de  polske  Forhold  under  Titlen:  »Kon- 
gens ønsker«  og  ventede  nu  Svar  paa  samme.  Kongen 
havde  deri  foreslaaet  Kejserinden  et  Forbund,  hvorved  han 
haabede  at  befæste  sin  Stilling;  Kejserindens  Svar  holdt  han 
velforvaret  i  sine  Gjemmer  og  gjorde  ikke  nogen  bekjendt 
med  samme.  Fra  russisk  Side  søgte  man  under  alle  Haande 
Paaskud  at  hindre  Kongen  i  at  aflægge  et  Besøg  i  Kijev, 
da  man  frygtede  for,  at  han  vilde  søge  at  sætte  sin  Broder- 
søns Valg  som  Tronfølger  igjennem.  I  øvrigt  gjorde  man 
sig  fra  flere  Sider  lystig  over  den  usle  Regent,  der  aldeles 
var  i  Ruslands  Magt.  Fyrst  Ligne  skriver:  «Han  har  i  3 
Maaneder  givet  3  Millioner  ud  for  at  kunne  besøge  Kejser- 
inden i  3  Timer ».  Essen  skriver:  « Denne  Rejse  vil  koste 
Kongen  100,000  Dukater,  hvoraf  største  Parten  er  bestemt 
til  Foræringer  for  Kejserindens  Hofmænd«. 

Kongen  havde,  som  sagt,  flere  Uger  maattet  vente  i 
Flækken  Kanev,  da  den  russiske  Galejflaade  endelig  den  6te 
Maj  kastede  Anker  udenfor  Stadens  Mure,  hvor  rigt  klædte 
Krigere  holdt  Vagt.  Grev  Besborodko  og  Fyrst  Barjatinski 
begave  sig  til  Kongen  for  at  invitere  ham  til  et  Besøg,  og 
Kongen  steg  derpaa  ned  i  en  prægtig  udstyret  Chaluppe  for 
at  forføje  sig  til  Katharina.  Da  han  steg  ned  i  Baaden, 
sagde  han  til  de  russiske  Hofmænd:  « Mine  Herrer!  Den  pol- 
ske Konge  har  paalagt  mig  at  anbefale  Grev  Poniatovski 
til  Dem». 

Det  var  en  velkjendt  Sag,  at  der  havde  bestaaet  et 
ømmere  Forhold  mellem  Katharina,  da  hun  endnu  kun  var 
Storfyrstinde,  og  den  polske  Grev  Poniatovski,  som  ved  den 
Tid  beklædte  en  diplomatisk  Stilling  ved  det  russiske  Hof. 
Det  var  nu  23  Aar  siden,  at  de  havde  set  hinanden;  den 
unge  Fyrstinde   var   bleven    Ruslands    mægtige  Herskerinde, 

Og  havde  hævet  sin  gamle  Elsker  paa  Polens  vaklende  Trone, 
men  havde  rigtignok  senere  været  meddelagtig  i  Polens  første 
Deling.  Med  stor  Spænding  iagttoge  nu  alle  de  tilstede- 
værende Kejserinden,  medens  hun  modtog  den  polske  Konge. 
Hun  udførte  dette  med  stor  Værdighed  og  fulgte  derpaa  Kongen 
ind  i  sit  Kabinet,  hvor  de  bleve  en  halv  Time  ene  sammen. 
Da  de  høje  Personer  igjen  viste  sig,  troede  de  tilstede- 
værende at  kunne  iagttage  en  Smule  Forvirring  i  Kejserindens 
Miner,  hvorimod  Kongen  lod  skimte  en  let  Sørgmodighed, 
men  dog  bevarede  en  rolig,  fast  Holdning  og  talte  med  stor 
Sikkerhed. 

Fyrst  Potemkin  havde  først  ganske  nylig  lært  Kongen  at 
kjende  og  skal  have  vist  sig  meget  tilfreds  med  ham;  man 
mente  endogsaa,  at  Polens  sidste  Konge  af  denne  Grund 
kom  til  at  sidde  nogle  Aar  længere  paa  sin  Trone.  Det  er 
heller  ikke  umuligt,  at  Potemkins  personlige  Interesser  tildels 
kunne  have  været  afhængige  af  hans  Forhold  til  Kongen; 
man  fortæller  i  det  mindste,  at  Stanislaus  Avgust  skal  have 
gjort  Potemkin  det  Forslag  at  ophøje  hans  store  polske  Ejen- 
domme til  et  Fyrstendømme,  der  skulde  staa  i  samme  poli- 
tiske Stilling  til  Polen  som  Kurland;  Fyrsten  skal  dog  have 
afslaaet  dette,  ligesom  han  allerede  tidligere  skal  have  vægret 
sig  ved  at  modtage  Kurland. 

Under  sin  Samtale  med  Katharina  skal  Kongen  have 
overleveret  hende  en  egenhændig  Memoire  om  Polens  Stil- 
ling, hvori  der  tillige  indeholdtes  Klager  over  de  russiske 
Troppers  Holdning  i  Polen.  Potemkin  søgte  at  stille  Kon- 
gen tilfreds,  idet  han  stillede  ham  betydelige  Fordele  i  Ud- 
sigt. Der  synes  her  at  have  været  Tale  om  Fordele  for 
Kongens  egen  Person;  i  det  mindste  gjorde  man  senere  Stanis- 
laus Avgust  Bebrejdelser  over  hans  Adfærd  ved  Sammen- 
komsten med  Kejserinden  og  vilde  paastaa,  at  Kongen  i 
Forening  med  nogle  Polaker  havde  stiftet  en  Slags  Sam- 
mensværgelse mod  Kongeriget.   I  Hermanns:  « Geschichte  des 

russischen  Staats«*)  vil  man  endog  finde  omtalt  en  i  Ka- 
nev  afsluttet  Overenskomst  med  Henvisning  til  Indberetninger 
fra  de  sachsiske  Gesanter  i  Varschav  og  St.  Petersborg 
som  Kilde,  og  i  Tillægene  af  sit  Værk  meddeler  Forfatteren 
endog  et  Udkast  til  en  saadan  Overenskomst.  Der  er  her 
Tale  om  det  Antal  Tropper,  som  Polen  vil  have  at  stille  i 
Tilfælde  af  Krig  saavel  som  om  de  Hjælpesummer,  Eusland 
skulde  udrede  herfor.  Endvidere  skulde  Kurland  i  Følge  dette 
Udkast  afstaas  til  Fyrst  Potemkin,  og  der  aabnedes  Kongen 
Udsigt  til  en  Forhøjelse  af  2  Millioner  i  hans  Indtægter  samt 
en  Betaling  af  hans  Gjæld.  Kejserinden  skulde  end  videre 
indrømme  enkelte  Udvidelser  af  hans  kongelige  Magt,  for 
saa  vidt  som  han  fik  Ket  til  at  udnævne  og  afskedige  sine 
Ministre,  til  at  stadfæste  eller  forkaste  Eigsdagsbeslutninger 
0.  s.  V.  At  et  Udkast  til  en  saadan  Forandring  i  den  for- 
tvivlede polske  Statsforfatning  har  existeret,  fremgaar  tilstræk- 
kelig af  den  Afskrift,  som  findes  i  det  sachsiske  Archiv  og 
meddeles  af  Hermann;  her  findes  endog  vedtegnet,  hvad 
Kejserinden  har  billiget,  og  hvad  hun  har  forkastet**);  men 
heraf  følger  endnu  kun,  at  der  har  været  Underhandlinger  i 
Gang  i  saa  Henseende,  og  det  er  jo  højst  rimeligt,  at  vi  her 
have  den  Mémoire,  som  Kong  Stanislaus  August  overrakte 
Katharina  i  Kanev.  At  nogen  endelig  Traktat  er  bleven  af- 
sluttet, er  derimod  ikke  bevist,  ja  næppe  engang  rimeligt. 
Katharina  kunde  ikke  holde  Afslutningen  af  en  Traktat  for 
særhg  presserende ;  thi  Krigen  med  Tyrkiet  blev  slet  ikke  anset 
for  sandsynlig  i  den  nærmeste  Fremtid;  det  russiske  Hof  øn- 
skede hverken  at  fremkalde  et  umiddelbart  Brud  med  Porten 
eller  at  tirre  de  evropæiske  Magter  ved  at  afslutte  en  saadan 
Traktat,  der  uundgaaelig  maatte  betragtes  som  et  fjendtligt 
Skridt  mod  Tyrkiet  og  saaledes  endog  vilde  have  vakt  Mis- 
billigelse hos  Josef  II.     En  saadan  Traktat  vilde  paa  denne 


')  VI,  Side  150,  522  og  537. 

*)  Man    uægtede    saaledes    f.  Ex.    at    anerkjeude   den  polske  Konges 
Brodersøn  som  Tronarving. 
Historisk  Archiv.     1873.    II.  8 

Maade  være  saa  langt  fra  at  gavne  Kusland,    at    den    endog 
ligefrem  vilde  kunne  blive  til  Skade. 

Sammenkomsten  mellem  de  to  Monarker  havde  over- 
vejende Karakteren  af  et  rent  Høflighedsbesøg.  Der  kan  ikke 
have  været  mange  Stunder  til  at  tale  om  Politik,  hvorimod 
man  sogte  at  fordrive  Tiden  ved  Speg  og  Fornøjelser.  Mid- 
dagstaflet  blev  holdt  om  Bord  paa  Galejen  Desna;  her  gik 
det  efter  et  øjenvidnes  Udsagn  livligt  til,  et  andet  beretter 
derimod,  at  man  kun  talte  og  spiste  lidt,  men  derimod  søgte 
at  gjøre  desto  flere  Iagttagelser.  Efter  Taflet  aflagde  Kongen 
som  Grev  Poniatovski  i  Følge  med  Potemkin  Besøg  hos  flere 
af  de  fornemste  russiske  Stormænd  og  Generaler  og  tilbragte 
derpaa  Aftenen  hos  Kejserinden.  Han  og  Katharina  stode 
Faddere  til  Grev  Tornovskis  Barn,  hvorpaa  de  spillede  et 
Parti  Kort  med  Potemkin,  Greverne  Stackelberg  og  Mamonov. 
Endelig  gav  Katharina  et  Tegn  til  Opbrud.  Stanislaus  Au- 
gust spurgte  sagte  Fyrsten:  «Er  der  ikke  Haab  om  et  læn- 
gere Ophold?"  hvilket  Potemkin  benægtede.  I  et  Sideværelse 
sagde  Katharina  til  Kongen:  <'Det  er  allerede  sent;  jeg  véd, 
at  De  har  Gjæster  til  Aften  hos  Dem;  min  Kejse  er  lang, 
og  jeg  maa  derfor  til  stor  Beklagelse  tage  Afsked  med  Dem ». 
Kongen  beklagede  levende,  at  han  kun  havde  kunnet  tilbringe 
saa  kort  Tid  sammen  med  Kejserinden,  hvorpaa  hun  trøstede 
ham  med  disse  Ord:  «Nær  nu  blot  ingen  Bekymringer,  men 
gjør  kun  Regning  paa  mit  Venskab  og  mine  velvillige  Hen- 
sigter mod  Dem  og  Deres  Eige«,  en  Erklæring,  som  ærlig 
talt  ikke  kunde  være  meget  trøstelig  for  Kongen,  naar  han 
mindedes  1772,  og  hvis  hele  Paalidelighed  skulde  lægge  sig 
for  Dagen  i  den  nærmeste  Fremtid. 

Ségur  fortæller  endnu  den  Anekdote,  at  Kongen,  da  han 
beredte  sig  til  at  tage  bort,  søgte  efter  sin  Hat,  og  at  Katharina 
lod  ham  overrække  denne,  hvorpaa  Stanislaus  August  bemær- 
kede: «Jeg  har  allerede  engang  tidligere  modtaget  en  Hoved- 
bedækning af  Katharinas  Hænder,  og  det  en  langt  prægtigere 
end  denne  —  nemlig  den  polske  Krone«.   Katharina  skænkede 

Kongen   Andreasordenen,    men   bevarede    imidlertid   til   det 
sidste  en  noget  kølig  Holdning. 

Derpaa  fulgte  der  et  glimrende  Bal  og  Aftensmaaltid  i 
Kanev  for  Kongens  Gjæster,  hvortil  ogsaa  Kejserindens  Følge 
var  inviteret.  Fra  Slottets  Vinduer  betragtede  Gjæsterne  et 
pragtfuldt  Fyrværkeri,  der  forestillede  et  Udbrud  af  Vesuv. 

Hermed  vare  Festlighederue  i  Kanev  forbi,  og  den  næste 
Morgen  lettede  Galejflaaden  for  at  fortsætte  Kejsen  videre 
ned  ad  Floden.  Fra  en  aldeles  troværdig  Kilde  (Chrapovitz- 
kis  Dagboger  under  den  7de  Maj)  erfare  vi,  at  Kejserinden 
«var  bjertelig  glad  over  at  være  fri  for  den  foregaaende  Dags 
Uroligheder ->.  Hun  beklagede  sig  paa  følgende  Maade: 
« Fyrst  Potemkin  sagde  ikke  et  Ord;  jeg  maatte  tale  uafbrudt ; 
saa  jeg  blev  ganske  tør  i  Halsen;  jeg  blev  næsten  ærgerlig 
over  Kongens  Bøn  om  at  dvæle  her  længere:  Han  søgte  at 
prutte;  først  forlangte  han  tre,  derpaa  to  Dage,  ja  sluttelig 
vilde  han  lade  sig  nøje  med,  at  jeg  blev  den  næste  Dags 
Middag  over«.  (Forts.) 

F.  C.  Granzow. 


8* 


Frederik,  Grreve  af  Danneskjold-Samsø.*) 


I. 

JJanmark  har  havt  det  sjeldne  Held,  at  de  to  betydeligste 
Kriser  i  dets  nyere  Udviklingshistorie  ikke  have  medført  saa- 
danne  voldsomme  indre  Rystelser,  som  ellers  pleje  at  karak- 
terisere lignende  Begivenheder ,  og  hvorpaa  andre  Staters 
Historie  frembyder  saa  mange  og  uhyggelige  Exempler.  Den 
ublodige  Revolution  1660  og  den  ligesaa  fredelige  Statsom- 
væltning i  1848  betegne  de  store  Vendepunkter  i  de  to  sidste 
Aarhundreder  af  vor  Historie,  og  ved  begge  Lejligheder  rorte 


« 


)  Kilder:  Treschow:  Bidrag  til  Frederik  Danneskjold  -  Samsøs 
Levnetsbeskrivelse  (Kjøbenhavu  1796).  —  Host:  Clio.  —  Riegels: 
Skilderi  af  Sjette  Christian  (Smaa  historiske  Skrifter,  3.  Bind).  — 
Et  Par  Bidrag  til  Grev  F.  Danneskjold-Samsøs  Historie,  meddelt 
af  Chr.  Bruun  og  Å.  Abrahams  (Danske  Samlinger  for  Historie, 
Topografi  o.  s.  v.  4.  B.  1869).  —  Nogle  Bidrag  til  Fr.  Greve  af  Danne- 
skjold-Samsøs Historie,  meddelte  af  Karl  Theisen  (Danske  Samlinger 
for  Historie,  Topografi  o.  s.  v.  1873).  —  Bidrag  til  Oplysning  om  Fr. 
Greve  af  Danneskjold  -  Samsøs  Virksomhed  under  Christian  VH 
(meddelte  af  H.  G.  Garde  i  Danske  Magazin  3.  Række,  3.  B.).  — 
Møller:  Mnemosyne,  1 — 4  B.  —  Helweg:  Christian  VI  og  deu 
Tids  religiøse  Bevægelse  (For  Literatur  og  Kritik,  3.  B.).  — 
Garde:  Den  dansk-norske  Sømagts  Historie  1700-1814.  —  Garde: 
Efterretninger  om  den  danske  og  norske  Sømagt,  1 — 4  B.  —  Ka- 
pitajii  Fr.  Liitkens  militære  Løbebane,  skreven  af  ham  selv,  med- 
delt af  Sønnesønnen,  Kommandør  M.  Liitken  (Nyt  Archiv  for  Sø- 
væsen,  1.  B.).  —  Dokumenter  angaaende  Uddybningen  af  Kallebo 
Strand  (Tidsskrift  for  Søvæsen  1858).  —  Bidrag  til  den  danske 
Flaades  Historie  (Tidsskr.  for  Søvæsen  1856).  —  Hedemann:  Sø- 
kadetakademiets  Historie   (Tidsskr.   for   Søvæsen  1862).    —    Efter- 

ganske  vist  Folkeaanden  sig  ogsaa  kraftig  og  bestemt;  men 
i  begge  Tilfælde  var  ogsaa  Jordbunden  forud  saa  tilstrækkelig 
forberedt,  at  f.  Ex.  Hans  Nansens  djærve  Henvisning  1660  til 
Stormklokken  i  Frue  Taarn,  der  finder  et  Sidestykke  i  Orla 
Lehmanns  bekjendte  Appel  1848  til  "Fortvivlelsens  Selvhjælp«, 
kun  staar  som  et  historisk  Vidnesbyrd  om  en  energisk  Vilje, 
der  under  en  bestemt  Modstand  vel  kunde  have  banet  sig  en 
blodig  Vej  til  sit  Maal,  men  som  under  de  givne  Forhold 
havde  Besindighed  nok  til  ikke  at  gaa  til  Yderligheder,  og 
hvis  Styrke  netop  laa  i  denne  Evne  til  at  begrændse  sig. 

De  to  omtalte  Revolutioner  indeslutte  det  Tidsrum  af 
vor  Historie,  da  det  absolute  Kongedømme  herskede  i  Dan- 
mark, og  hvis  det  er  mer  end  en  Paradox,  at  enhver  Stats- 
forfatning i  og  for  sig  er  god,  naar  den  passer  til  de  givne 
Forhold,  kan  man  ikke  nægte,  at  Danmark  i  største  Delen 
af  disse  188  Aar  var  ret  heldig  stillet;  thi  Folkets  store 
]\Iasse,  der  var  aldeles  politisk  umyndig,  overlod  villig  Stats- 
styrelsen  i  en  Selvherskers  Hænder  og  fandt  sin  højeste  og 
bedste  Glæde  i  »Skjoldungestammens«  Blomstren.  Uden  at 
ville  rose  Autokratiet  i  Danmark,  hvis  næsten  gjennemgaaende 


retninger  om  den  danske  Sø-Etat  fra  forrige  Tider  (Kbhavn  1790). 

—  Grev  Adam  G.  Moltkes  efterladte  Mindeskrifter  udg.  af  We- 
gener (Hist.  Tidsskrift.  4  R.,  2  B,).  —  Apologie  de  monsieur  le 
comte  de  Bernstoif  (1772).  —  Reverdil:  Struensee  og  Hoffet  i 
Kjøbenhavn  1770-1772.  —  Charlotte  Dorotli.  Biehls  historiske  Breve 
(Hist.  Tidsskr.  3  R.  4  B.).  —  Charles,  prince  de  Hesse:  Memoires 
de  mon  temps.  —  Holm:  Saldern  og  den  danske  Regering  (Hist. 
Tidsskr.  4  R.  3  B.).  —  Adressekontorets  Efterretninger  for  1766 
og  1767,  —  Malling:  Om  Sorø  Akademi  (Collins  Tidsskrift  for 
Historie  og  Statistik  1.  D.).  —  Luxdorphiana  1.  D.  (Grev  Danne- 
skjold mod  Professor  Basedow).  —  Rasmussen:  Gisselfelds  Historie. 

—  Holberg:  Dannemarks  og  Norges  gejstlige  og  verdslige  Staat. 
(1749  og  1762).  —  Aarsberetning  fra  Gehejmearchivet  2.  B.  (In- 
struxer  for  Kollegier  o.  s.  v.).  —  Pontoppidan:  Danske  Atlas.  — 
Thura:  Hafnia  hodierna.  —  Af  andre  kun  lejlighedsvis  benyttede 
Kilder  fremhæves  endnu:  Koniglich  Diinischer  Hof-  und  Staats- 
Calender,  der  fra  1733  udgaves  i  Altona  af  Matthias  Rohlfs. 

Mangel  paa  Følelse  for  den  danske  Nationalitet  og  deraf 
følgende  Beskyttelse  af  det  sig  mer  og  mer  bredende  Tyskeri 
kan  oprøre  enhver  Dansk,  maa  det  dog  indrømmes,  at  der 
over  hele  hin  Tid  er  udbredt  en  vis  rolig  Hygge,  der  med  al 
sin  smaalige  Spidsborgerlighed  har  noget  vist  tiltalende  ved 
sig.  Intetsteds  faar  man  et  livligere  og  fyldigere  Billede  af 
Datidens  Samfundsliv  end  det,  Holberg  med  saa  slaaende 
sande  Farver  har  udkastet  i  sine  Komedier.  Autokratiet 
udartede  ikke  hos  os  til  et  trykkende  Tyranni,  og  Landets 
Kræfter  ødedes  ikke  paa  Krige,  der  kun  paabødes  for  at  til- 
fredsstille en  Selvherskers  Luner  eller  krigerske  Ærgjerrighed ; 
thi  Kongerne  af  det  oldenborgske  Hus  vare  ligesaa  lidt  her- 
skesyge Despoter  som  ærgjerrige  Erobrere.  Ingen  af  Danmarks 
otte  Euevoldskonger  hævede  sig  over  en  temmelig  jævn  Be- 
gavelse, der  i  Forbindelse  med  en  vis  Godmodighed  kun 
gjorde  dem  lidet  skikkede  til  at  spille  nogen  fremragende 
politisk  Eolle.  Med  trættende  Ensformighed  gjentage  de 
samme  Hovedtræk  sig  hos  dem  alle  —  endog  de  to  samme 
Navne  skifte  idelig  —  naturligvis  ledsaget  af  visse  mindre 
individuelle  Forskjeliigheder,  der  dog  som  oftest  først  træde 
tydelig  frem  ved  et  nøjere  Kjendskab  til  deres  Historie.  Der 
er  en  slaaende  Forskjel  paa  Danmark-Norges  Konger  i  dette 
Tidsrum  og  de  svenske  Eegenter,  blandt  hvilke  deneneiojne- 
faldende  og  karakteristiske  Individualitet  træder  os  imode 
efter  den  anden.  Vi  behøve  blot  at  nævne  Navne  som  Karl  X, 
Karl  XI,  Karl  XII,  Gustaf  III  og  Karl  XIV  Johan  for  at 
lade  Billedet  af  lige  saa  mange  indbyrdes  forskjellige  og  hver 
for  sig  udprægede  Personligheder  fremtræde  for  Tanken. 
Slige  Regenter  kunde  ikke  blive  uden  personhg  Indflydelse 
paa  vort  Naboriges  Historie,  hvis  UdvikUng,  hvortil  natur- 
ligvis ogsaa  mange  andre  Forhold  medvirkede ,  foregaar 
gjennem  en  stor  Mængde  Svingninger  frem  og  tilbage,  der 
snart  hæve  Sverige  op  til  en  evropæisk  Stormagts  Stilling, 
snart  derefter  atter  styrter  det  ned  i  en  Afmagt,  hvor  dets 
Tilværelse   for  en  stor  Del  er  afhængig  af  Naboernes  Godt- 

befindende.  Samtidig  hermed  foregaar  Udviklingen  i  Dan- 
mark jævnt  og  rolig,  ja  synes  ofte  endog  ligefrem  at  stag- 
nere; men  under  disse  Forhold,  under  et  saadant  fredeligt, 
patriarkalsk  Enevælde  og  under  en  saadan  Række  af  godmo- 
dige og  lidet  fremtrædende  Regenter,  der  fodtes  til  at  være 
Arveenevoldskonger  og  troede  paa  Kongeloven  og  deres  egen 
Ufejlbarlighed  som  et  femte  Evangelium,  levede  det  danske  Folk 
imidlertid  i  det  hele  tilfreds  og  lykkeligt.  Naar  derfor  Fre- 
derik VI,  som  maaske  er  den  smukkeste  Repræsentant  for 
denne  faderlige  Enevælde,  kunde  udtale  sit  bekjendte:  «Vi 
alene  vide«,  da  gjorde  han  det,  fordi  det  var  hans  inderlige 
Overbevisning,  og  der  er  noget  rorende  i  denne  den  gamle 
Konges  Naivetet;  men  tænker  man  paa,  at  han  netop  var 
den  eneste,  der  ikke  kunde  se,  at  Tiden  var  lobet  fra  ham, 
tager  hans  Ytring  sig  jo  unægtelig  noget  komisk  ud. 

Som  en  Følge  af  de  her  berørte  Forhold  er  det  ganske 
naturligt,  om  Opmærksomheden  snarere  tiltrækkes  af  de  mere 
fremragende  Mænd,  der  optræde  under  Enevælden,  end  foler 
sig  hendragen  til  selve  Kongernes  noget  ubetydelige  Person- 
ligheder. Saadanne  storslaaede  og  selvstændige  Individualiteter, 
som  man  f.  Ex.  træffer  i  Unionstidens  Historie,  vil  man  gan- 
ske vist  kun  sjeldent  træffe  under  Enevældets;  men  dette 
finder  sin  ganske  naturlige  Forklaring  i  de  forandrede  Tids- 
forhold. Enevælden  kunde  i  F^lge  sin  hele  Natur  ikke  til- 
stede en  saa  fri  og  ubunden  Udvikling  af  den  enkelte  Per- 
sonlighed, der  nødvendigvis,  hvis  den  vilde  leve  i  Samfundet, 
og  navnlig  hvis  den  vilde  spille  en  Rolle,  maatte  affiles  og 
tildannes  efter  hele  den  regelbundne,  sirlige  og  ofte  opstyltede 
Tone,  der  vidste  at  paatrykke  alt  sit  Stempel  og  f.  Ex.  finder 
et  saa  karakteristisk  Udtryk  i  Datidens  Klædedragt  eller  i 
den  Kunstretning,  man  betegner  som  Roccocostilen.  Imid- 
lertid savner  Enevælden  dog  derfor  ingenlunde  dygtige  eller 
talentfulde  Mænd ;  Statsmænd  som  Griffenfeld  og  Bernstorfferne, 
Krigere  som  Niels  Juel  og  Tordenskjold,  Læjde  som  Holberg, 
Gram,  Langebek  og  mange  andre  kunne  maale  sig  med  enhver 

Tids  fremragende  Personligheder.  Maaske  noget  mindre  al- 
mindelig bekjendt,  men  i  sin  Retning  ikke  mindre  for- 
tjent er  Frederik,  Greve  af  Danneskjold -Samso,  hvis  Levnet 
her  skal  gjores  til  Gjenstand  for  en  nærmere  Beskrivelse. 

Han  fødtes  den  1ste  November  1703.  Faderen  Christian 
Gyldenlove  var  som  bekjendt  den  ældste  Søn  af  Christian  V 
og  Sofie  Amalie  Moth,  der  3677  ophøjedes  til  Grevinde  af 
Samsø,  idet  Samso  oprettedes  til  et  Lensgrevskab  for  hende 
og  hendes  Efterkommere  og  altsaa  ved  hendes  Død  skulde 
overgaa  til  Christian  Gyldenløve.  Denne  havde  først  været 
gift  med  sin  Kusine  Charlotte  Amalie,  Datter  af  Stathol- 
deren i  Norge  Ulrik  Frederik  Gyldenløve,  som  var  en  uægte 
Søn  af  Frederik  III.  Efter  hendes  Død  ægtede  han  Dorothea 
Krag,  Enke  efter  Gehejmeraad  Jens  Juel,  og  i  dette  sit  andet 
Ægteskab  havde  Christian  Gyldenlove  to  Sønner,  Christian 
og  Frederik,  som  imidlertid  ikke  fik  Navnet  Gyldenløve,  men 
efter  det  deres  Bedstemoder  skænkede  Grevskab  kaldtes  Grever 
af  Danneskjold-Samso.  Saaledes  var  det  nemlig  bestemt  ved 
en  kongelig  Resolution  af  4de  Maj  1695,  hvorved  der  tillige 
forundtes  Greverne  af  Danneskjold-Samsø  Ret  til  at  føre  en 
fyrstelig  Krone  i  deres  Vaaben.  Gyldenløve  døde  i  en  meget 
ung  Alder  den  15de  Juli  1703,  altsaa  halvfjerde  Maaned  før 
sin  yngste  Søns  Fødsel,  og  da  hans  Moder  først  døde  1719, 
kom  Gyldenløve  saaledes  ikke  i  Besiddelse  af  Grevskabet 
Samsø.  Derimod  ejede  han  Gisselfeld  og  Baroniet  Linden- 
borg og  havde  desuden  Exspectance  paa  Baroniet  Høegholm, 
naar  Høegherne  uddøde,  hvilket  dog  først  skete  1723.  End- 
videre vare  Indtægterne  af  Postvæsnet  overdragne  ham  som  en 
Dotation,  der  ikke  kunde  fratages  ham  og  hans  Descendenter. 
Efter  Gyldenloves  Død  sad  Dorothea  Krag  Enke  til  1715,  da 
hun  i  sit  40de  Aar  ægtede  Kammerherre  Hans  Adolf  v. 
Ahlefeldt,  i  hvilken  Anledning  Frederik  IV  skal  have  tilkjende- 
givet  hende  sin  Misfornøjelse  over,  at  hun,  der  havde  været 
gift  med  en  Kongesøn,  kunde  nedlade  sig  til  at  ægte  en  al- 
mindelig  Adelsmand.     Det   var   saa   meget   naturhgere,    at 

Frederik  IV  maatte  føle  sig  ilde  berørt  ved  dette  hans  Svi- 
gerindes Ægteskab,  som  hans  afdøde  Halvbroder  i  sit  Testa- 
ment  med  stor  Sikkerhed  havde  fremsat  den  Anskuelse,  at 
han  A^ar  "gantzlich  von  ihr  persvadiret,  dasz  sie  unverhey- 
rahtet  bleiben  wird".  Efter  hvad  der  fortælles,  tog  imidlertid 
Fru  Dorothea  sig  denne  kongelige  Reprimande  meget  let, 
idet  hun,  med  Hentydning  til  Gyldenløvernes  og  Ahlefeld- 
ternes  Skjoldmærke,  svarede:  «Sage  dem  Konige,  dasz  mir 
ein  lebendiger  Hund  weit  lieber  ist  als  ein  todter  L6we». 
Dorothea  Krag,  som  efter  Gyldenløves  Død  havde  bestyret 
Boet,  maatte  ved  sit  Ægteskab  med  Ahlefeldt  foretage  Skifte 
med  sine  Børn ;  men  Boet  var  under  hendes  slette  Bestyrelse 
og  paa  Grund  af  hendes  storartede  ødselhed  svundet  saa- 
ledes  ind,  at  Frederik  Danneskjolds  Arvepart  efter  Faderen 
blev  temmelig  ringe  i  Forhold  til  den  betydelige  Formue, 
Gyldenløve  havde  besiddet.  Godserne  tilfaldt  naturligvis  den 
ældste  af  Sønnerne  med  Undtagelse  af  Gisselfeld,  som  Doro- 
thea Krag  vedblev  at  besidde  til  sin  Død,  hvorefter  det  i 
Følge  Gyldenløves  Testamente  skulde  oprettes  til  et  Kloster. 
Om  Frederik  Danneskjolds  Barndom  fortælles  der  blandt 
andet,  at  han  skal  have  været  saa  svag,  at  han  endnu  i  sit 
femte  Aar  ikke  kunde  gaa,  hvilket  skrev  sig  fra  en  Sygdom, 
han  som  ganske  spæd  havde  gjennemgaaet.  Man  havde  den- 
gang allerede  anset  ham  for  død ;  men  en  tilkaldt  Læge  havde 
ved  kraftige  Midler  faaet  Liv  i  Barnet.  En  passende  Be- 
handling af  den  svagelige  Dreng  og  navnlig  Anvendelsen  af 
Myrebade  to  Gange  hver  Dag  gjengav  ham  lidt  efter  lidt 
hans  Helbred,  saa  at  han  allerede  i  en  Alder  af  ni  Aar  kunde 
sendes  bort  fra  Hjemmet.  Tilligemed  den  ældre  Broder  rejste 
han  nemlig  da  under  en  Hovmesters  Opsyn  til  England,  hvor 
Brødrene  opholdt  sig  i  syv  Aar  for  at  uddannes  i  Oxford. 
De  lagde  begge  her  Grunden  til  en  betydelig  alsidig  Dan- 
nelse, idet  de  ikke  blot  tilegnede  sig  de  Kundskaber,  som 
unge  Mænd  af  deres  Stand  nødvendigvis  maatte  være  i  Be- 
siddelse af,  men  tilhge  lagde  navnlig  den  yngre  sig  med  stor 

Iver  efter  Naturvidenskaber,  Mekanik  og  Skibsbyggeri,  medens 
den  ældres  Interesser  navnlig  synes  at  være  gaaede  i  historisk 
og  sproglig  Retning.  Fra  England  gik  Hjemrejsen  for  sig 
gjennem  Frankrig  og  Holland.  I  de  sidste  Lande  dvælede 
Bradrene  i  to  Aar,  og  Frederik  Danneskjold  havde  altsaa  en 
rig  Lejlighed  til  at  besøge  de  store  hollandske  Skibsværfter, 
hvad  han  da  heller  ikke  forsømte.  1721  rejste  Brødrene 
igjen  tilbage  til  Danmark,  og  den  yngre  var  altsaa  dengang 
18  Aar  gammel. 

Da  Frederik  Danneskjold  ved  sin  Hjemkomst  for  sin 
Farbroder,  den  i  Danmarks  Historie  ikke  ubekj endte  General- 
Admiral  Ulrik  Christian  Gyldenløve,  ytrede  ønske  om  at  faa 
en  Ansættelse  i  Søetaten,  efterdi  han  «ansaa  denne  for  Fæ- 
drenelandets sikreste  Værn«,  lod  Onklen  ham  examinere  i  sin 
Overværelse  af  Admiral  Sehested  og  erklærede  sig  velfornøjet 
med  hans  Kundskaber,  men  tog  samtidig  det  Løfte  af  ham, 
at  han  ikke  vilde  søge  Ansættelse  ved  Søetaten.  Om  Gyl- 
denløve tog  dette  Løfte  af  Brodersønnen,  fordi  han  selv  havde 
i  <> denne  Etat  udstaaet  saa  mange  Efterstræbelser  og  Fortræ- 
deligheder« —  som  Danneskjold  mener  —  eller  om  han  — 
hvad  en  anden  Beretning  angiver  —  gjorde  det,  fordi  den 
ældste  Broder  var  traadt  ind  i  et  af  Soetatens  Kollegier,  og 
han  af  den  Grund  frygtede  for,  at  to  Bradre  i  samme  Stil- 
ling skulde  staa  hverandre  i  Vejen,  kan  i  og  for  sig  være 
temmelig  ligegyldigt;  men  formedelst  sit  Løfte  maatte  nu 
den  yngre  Broder  forsøge  sin  Lykke  andetsteds  og  indgav 
derfor  Ansøgning  om  en  Officerspost  i  Hæren.  Da  imidlertid 
Admiral  Gyldenløve  kort  efter  døde,  og  Danneskjold  saa- 
ledes  mistede  dennes  Protektion  hos  Kongen,  fik  han  intet 
Svar  paa  sin  Ansøgning.  Ligesaa  frugtesløse  bleve  tre  andre 
Ansøgninger,  som  han  i  Løbet  af  et  Par  Aar  indsendte,  saa 
at  han  altsaa  i  disse  Aar  var  uden  nogen  egenthg  Beskæf- 
tigelse, hvad  der  i  høj  Grad  var  hans  virksomme  Natur  imod. 
Danneskjold  har  rimeligvis  ikke  været  vel  anskrevet  hos  Dron- 
ning Anna  Sofies  Søster,  Christine  Sofie  Eeventlov,  der  var 

gift  med  Danmarks  daværende  Storkantsler,  Ulrik  Adolf  Hol- 
stein. Medens  nemlig  Dronningen  selv  kun  skal  have  blan- 
det sig  overmaade  lidet  i  Regeringssager,  siges  derimod  hendes 
Søster,  der  havde  en  betydelig  Indflydelse  hos  Kongen,  fordi 
hun  i  sin  Tid  havde  hjulpet  ham  med  at  indlede  Forbindelsen 
med  Anna  Sofie  Eeventlov,  at  have  benyttet  denne  sin  Ind- 
flydelse i  en  saadan  Grad,  at  næsten  intet  Embede  blev  bort- 
givet  uden  efter  hendes  Vilje. 

For  dog  i  det  mindste  at  faa  et  Svar  besluttede  Danne- 
skjold endelig  at  overrække  sin  Ansøgning  i  Kongens  egne 
Hænder,  og  han  gjorde  det  med  den  Bemærkning,  at,  da  han 
hidtil  havde  søgt  forgæves,  vilde  han  nu  personlig  overrække 
sin  Ansøgning  til  Kongen,  for  at  han  af  dennes  egen  Mund 
kunde  erfare,  om  det  skulde  blive  ham  forundt  at  tjene  sit 
Fædreland,  eller  om  han  skulde  tvinges  til  at  søge  sin  Lykke 
i  et  fremmed  Land.  Kongen  modtog  vel  Ansøgningen,  men 
svarede  intet,  og  da  han  heller  ikke  i  den  nærmest  følgende 
Tid  fik  noget  Svar,  søgte  Danneskjold  og  fik  Løfte  om  en 
Ansættelse  i  den  sachsiske  Hær.  Han  forlod  altsaa  Kjoben- 
havn  for  at  begive  sig  til  Sachsen;  men  da  han  imidlertid 
havde  forlovet  sig  med  Komtesse  Dorothea  Wedel,  lagde  han 
Vejen  om  ad  Wedelsborg  for  før  sin  Bortrejse  at  tage  Afsked 
med  sin  Forlovede.  Sandsynligvis  har  Regeringen  faaet  Nys 
om  hans  Bestemmelse,  og  da  det  jo  unægtelig  vilde  tage 
sig  lidt  underligt  ud,  om  en  ung  Adelsmand,  der  var  Søn  af 
Kongens  Halvbroder,  havde  maattet  søge  fremmed  Tjeneste, 
fordi  han  ikke  kunde  faa  nogen  Ansættelse  i  Hjemmet,  gjorde 
man  ham  skyndsomst  til  Ridder  af  Dannebrog.  Han  modtog 
denne  Udnævnelse  paa  Wedelsborg  og  var  altsaa  nødsaget 
til  at  rejse  tilbage  til  Kjobenhavn  for  at  takke.  Da  han  fik 
Foretræde  hos  Kongen,  tilbød  denne  ham  strax  Kommandoen 
over  et  ledigt  Kavallerikompagni  i  General  Numsens  Regiment, 
og  da  Danneskjold  intet  ønskede  mer  end  at  kunne  forblive 
i  Danmark,  modtog  han  Tilbudet,  skjøndt  det  var  «det  slet- 
teste Kompagni  i  hele  Armeen«. 

I  1724  giftede  Danneskjold  sig,  og  ikke  længe  efter  fik 
han  et  Kompagni  i  Fodgarden,  som  hidtil  havde  været  kom- 
manderet af  hans  Svoger  Grev  Wedel,  der  med  Kongens 
Tilladelse  solgte  ham  det  for  4,000  Rdl.  Imidlertid  var  Danne- 
skjolds Broder  bleven  Præses  i  Admiralitetet  og  havde  til- 
trukket sig  almindelig  Opmærksomhed  som  Ynder  og  Be- 
skytter af  aandelige  Interesser.  Han  stod  i  personligt  Ven- 
skabsforhold til  Gram  og  havde  anvendt  betydelige  Summer 
paa  videnskabelige  Samlinger,  saa  at  han  f.  Ex.  besad  et  Bi- 
bliothek,  der  bestod  af  ikke  mindre  end  7,531  Bind  foruden 
867  Landkort  og  522  Manuskripter.  Ved  denne  sin  Broders 
meget  tidlige  Bøå  i  Februar  1728  (han  var  ikke  26  Aar 
gammel),  maatte  Frederik  Danneskjold  overtage  Formynder- 
skabet for  sine  umyndige  Broderbørn.  Da  dette  vilde  tage 
ham  en  Del  Tid  og  undertiden  vilde  nødsage  ham  til  at 
foretage  Rejser  til  Familiens  Godser,  ansøgte  han,  om  det 
maatte  tilstedes  ham,  naar  han  havde  sin  Obersts  Tilladelse, 
og  Tjenesten  ellers  ikke  led  derunder,  at  forlade  Byen  paa 
kortere  Tid  uden  særlig  kongelig  Tilladelse.  Skjont  man 
ellers  ikke  plejede  at  nægte  dette  i  lignende  Tilfælde,  sendte 
Frederik  IV  ham  Ansøgningen  tilbage  med  den  Paaskrift: 
«Grev  Danneskjold  tjener  til  Svar:  Han  kan  faa  sin  Af- 
sked«. Danneskjold,  der  altsaa  var  i  Unaade,  rejste  til  Jyl- 
land, hvor  han  opholdt  sig  til  Frederik  IV's  Død,  da  han 
atter  begav  sig  til  Kjøbenhavn  for  om  muligt  at  søge  en 
bedre  Lykke  hos  Christian  VI,  af  hvem  Danneskjold  havde 
en  saa  meget  større  Grund  til  at  haabe  paa  en  eller  anden 
Ansættelse,  som  han  havde  været  afholdt  af  den  nye  Konge, 
medens  denne  endnu  var  Kronprinds.  Det  er  jo  desuden 
bekjendt,  hvilket  mindre  heldigt  Forhold  der  havde  været 
mellem  Frederik  IV  og  hans  Søn,  som  havde  følt  sig  dybt 
krænket  ved  den  Behandling,  der  var  udvist  mod  hans  Mo- 
der, og  det  er  ligeledes  bekjendt,  at  det  at  have  været  i 
Gunst  hos  den  foregaaende  Regering  ingenlunde  var  nogen 
Anbefaling  hos  Christian  VI.    Ogsaa  set  fra  dette  Synspunkt 

syntes  Danneskjold  at  kunne  have  Haab  om  snart  at  komme 
i  en  Virksomhed,  der  tiltalte  ham  mer  end  hans  tidligere 
Ansættelse  i  Armeen.  Christian  VI  kjendte  Danneskjolds 
-Ønske  om  at  indtræde  i  et  af  Søetatens  Kollegier,  og  da  den 
ældre  Broder  var  død,  havde  Danneskjold  ikke  længer  nødig 
at  frygte  for  en  Rivaliseren  med  sin  egen  Broder.  Alt  syntes 
saaledes  at  love  godt  for  ham. 

Danneskjold  maatte  dog  imidlertid  endnu  vente  nogen 
Tid,  før  han  saa  sit  længe  nærede  ønske  opfyldt.  En  Hi- 
storieskriver (Riegels),  hvis  Dom  imidlertid  ikke  er  særdeles 
paalidelig,  har  beskyldt  Danneskjold  for  ved  hemmelige  An- 
givelser at  have  gjort  Christian  VI  mistænksom  mod  de 
Mænd,  der  paa  hin  Tid  ledede  Søetatens  Anliggender;  men 
denne  Insinuation  synes  at  være  greben  fuldstændig  ud  af 
Luften.  Derimod  er  det  naturligvis  klart,  at  han  oftere  søgte 
at  bringe  sig  i  Erindring  hos  de  ledende  Statsmænd,  og  ved 
en  saadan  Lejlighed  tilbød  Ludvig  Pless,  hvem  Ledelsen  af 
Finantsvæsenet  var  betroet,  og  som  bestyrede  sit  Kollegium 
ligesaa  dygtig  som  myndig,  ham  en  Plads  som  Assessor  i 
Højesteret,  men  tilføjede  samtidig,  at  Danneskjold  vel  næppe 
vilde  tage  derimod,  da  det  nemlig  efter  Datidens  Begreber 
ikke  var  en  standsmæssig  Post  for  en  Mand  af  Danneskjolds 
Rang.  Denne  tog  imidlertid  mod  Tilbudet,  da  det  foreløbig 
var  ham  mest  om  at  gjore  at  komme  i  Virksomhed.  Ikke 
længe  efter  indvikledes  han  ved  det  kongelige  Taffel  i  en 
Ordvexel  med  Ludvig  Pless  om  nogle  Skibe,  som  det  asiatiske 
Kompagni  havde  kjøbt,  idet  han  mod  denne  paastod,  at  de 
vare  slette  Soskibe  i  en  Storm  paa  Grund  af  visse  Fejl  ved 
deres  Konstruktion.  Da  det  nu  snart  efter  viste  sig,  at 
Danneskjold  havde  Ret,  og  da  der  tilfældigvis  samtidig  blev 
en  Plads  ledig  i  Søetatens  Generalkommissariat,  tilbød  Kon- 
gen ham  denne,  og  Danneskjold  fik  saaledes  efter  lang  Ven- 
ten og  mange  skuffede  Forhaabninger  endelig  sit  Ungdoms- 
anske   opfyldt.     Han   indtog   den    12te  December  1731   sin 

Plads  som  Deputeret  i  Generalkommiesariatet,  hvor  han  snart 
kom  til  at  spille  en  fremragende  Rolle. 

Fra  hans  Afsked  1728  til  hans  Ansættelse  1731  havde 
Danneskjold  udelukkende  været  henvist  til  den  mere  private, 
men  ingenlunde  ubetydelige  Virksomhed,  der  ved  Broderens 
Doå  var  falden  i  hans  Lod  som  Overformynder  for  dennes 
umyndige  Born.  Den  ældste  af  disse,  Grev  Frederik  Chri- 
stian Danneskjold-Samsø,  var  som  Stamherre  Arving  til  Grev- 
skabet Samsø  og  Baronierne  Køeghholm  og  Lindenborg  samt 
Indtægterne  af  Postvæsenet,  der  imidlertid  1712  vare  blevne 
ombyttede  med  en  aarlig  Erstatningssum.  Denne  inddroges 
senere  af  Christian  VI,  mod  at  Frederik  Christian  Danneskjold 
erholdt  som  Vederlag  Grevskabet  Løvenholm  i  Jylland.  Det 
var  saaledes  vidtløftige  Godser,  Danneskjold  som  Formynder 
var  kaldet  til  at  bestyre,  og  da  det  synes,  som  om  han  hver- 
ken har  havt  tilstrækkelig  Omsorg  for  eller  Indsigt  i  Besty- 
relsen af  Brodersønnens  store  Midler,  er  det  ikke  saa  under- 
ligt, at  disse  ingenlunde  forøgedes  under  Onklens  Admini- 
stration. Man  maa  dog  imidlertid  ikke  overse,  at  Danne- 
skjold fra  1731  maatte  hellige  sine  Embedsforretninger  største 
Delen  af  sin  Opmærksomhed,  og  at  Broderen  efterlod  sig  en 
meget  betydelig  privat  Gjæld,  der  dels  var  foranlediget  ved 
hans  storartede  Indkjob  af  Bøger,  Malerier,  Mønter  o.  s.  v. 
dels  ved  adskillige  betydelige  Kautionsforpligtelser  for  Stif- 
faderen,  den  tidligere  omtalte  Gehejmeraad  Ahlefeldt.  Da 
Auktionerne  over  Broderens  efterladte  Samlinger  ingenlunde 
kunde  dække  Gjælden,  greb  Danneskjold  til  den  Udvej  at 
betale  denne  ved  Indtægterne  af  Lensgodserne,  og  herved 
nedbragtes  Gjælden  ganske  vist  betydelig;  men  da  det  paa- 
lagdes  den  unge  Greve  ved  Boets  Slutning  i  1734  at  udrede 
betydelige  Pengesummer  til  sine  Søskende,  og  da  Onkelen 
desuden  under  sin  Administration  ikke  blot  ikke  havde  for- 
ringet den  paa  Godserne  hvilende  Gjæld,  men  endog  forøget 
den  med  75,000  Edl.,  medens  han  samtidig  havde  formind- 
sket Godserne  ved  ikke  ubetydelige  Frasalg,  befandt  den  unge 

Arving,  da  han  1740  selv  overtog  sine  Ejendommes  Besty- 
relse, sig  i  en  saa  forgjældet  Tilstand,  at  Overskudet  af  hans 
store  Godsbesiddelser  kun  beleb  sig  til  1,000  Rdl. 

Da  der  senere  vil  gives  Anledning  til  at  berøre  Danne- 
skjolds Mellemværende  i  denne  Henseende  med  sin  Brodersøn, 
ville  vi  nu  gaa  over  til  at  omtale  hans  Virksomhed  i  Søeta- 
tens  Tjeneste;  men  for  atter  at  stille  denne  i  dens  rette  Be- 
lysning, vil  det  være  nødvendigt  at  forudskikke  en  kort 
Oversigt  over  de  Principer,  der  da  gjorde  sig  gjældende  i 
Søetatens  Administration,  og  den  Tilstand,  hvori  Søværnet  i 
det  Hele  taget  befandt  sig. 


H. 

Ved  Eegeringsforandringen  1660  blev  en  kollegial  Be- 
styrelse oprettet  for  Flaadens  Vedkommende  ligesom  for  alle 
de  øvrige  Grene  af  Statsstyreisen.  Det  saakaldte  Admirali- 
tetskollegium,  hvis  Indretning  og  Sammensætning  allerede 
angives  i  sine  Hovedtræk  ved  Provisionalordonnansen  af  No- 
vember 1660,  var  baade  et  Kollegium  og  en  Overdomstol, 
idet  —  som  det  hedder  i  en  senere  Instrux  fra  1670  — 
«alle  Justitz  Sager,  som  angaar  voris  Søe  Estat  och  alle  de 
der  af  dependerende  Persohnem  skulde  behandles  for  Holmens 
Eet,  hvor  Holmens  Chef  præsiderede,  «oc  derfra  for  voris  Ad- 
miralitets Collegij  appelleris,  huor  da  udi  samme  Sag  for- 
suarlig  scbal  kiendes  og  dømmes  oc  derfra  siden  for  vores 
høyeste  Rett  appelleris ».  I  sin  første  Egenskab  bestyrede 
Admiralitetet,  hvis  Præses  Generaladmiralen  var,  og  i  hvilket 
alle  højere  Søofficerer  —  Schoutbynachter  inclusive  —  havde 
Sæde,  alle  Flaadens  Kommandosager.  Derimod  var  Ordnin- 
gen og  Ledelsen  af  Flaadens  og  Skibsværftets  hele  økonomi 
overdraget  til  Søetatens  Generalkommissariat.  Oprindelig 
havde  dette  Kollegium,    der  var  blevet   oprettet  1683,    havt 

Ledelsen  af  hele  Forsvarsvæsenets  •Økonomi  under  Navn  af 
General-Land-  og  S^kommissariatet;  men  da  denne  Ordning 
frembød  mange  Ulemper,  besluttede  Frederik  IV  1712  at 
dele  dette  Kollegium,  saa  at  hver  af  Etaterne  altsaa  fik  sit 
særlige  Generalkommissariat.  Imidlertid  virkede  det  dog 
endnu  ofte  hæmmende  paa  Søforsvarets  hele  Udvikling,  at 
Administrationen  for  en  stor  Del  var  i  Hænderne  paa  et 
Kollegium,  hvis  Medlemmer  i  Almindelighed  vare  fuldstæn- 
dig usøkyndige.  —  Ved  Delingen  af  det  forenede  General- 
kommissariat var  dog  ingenlunde  al  Fællesadministration  for 
de  to  Etater  ophævet,  idet  nemlig  det  saakaldte  Krigskancelli, 
gjennem  hvilket  Kongen  udstedte  alle  Ordrer  saavel  til  Ar- 
meen som  til  Flaaden  og  Holmen,  stod  tilbage  som  en  Fæl- 
lesinstitution  for  Land-  og  Søforsvaret.  Bestyrelsen  af  dette 
Krigskancelli  var  overdraget  til  en  Overkrigssekretær,  der  til- 
lige var  første  Medlem  af  begge  Generalkommissariaterne,  og 
hvem  det  paahvilede  at  referere  for  Kongen  ikke  alene  alle 
Kommissariatssager,  men  tillige  alle  Sager,  som  vedrørte 
baade  Admiralitetet  og  Generalitetet.  Han  blev  saaledes 
Kongens  Organ  overfor  begge  Etater  og  samtidig  dennes 
nærmeste  Kaadgiver  i  alle  militære  Anliggender.  Det  er 
klart,  at  den  Del  af  Forsvarsvæsenet,  for  hvilken  Oversekre- 
tæren havde  mindre  Interesse,  eller  i  hvis  Bestyrelse  han 
havde  mindre  Indsigt,  nødvendigvis  maatte  blive  noget  stif- 
moderlig  behandlet.  Det  var  som  oftest  Søetaten,  der  led 
under  dette  Forhold,  idet  aldeles  usøkyndige  Mænd  i  Aar- 
rækker  beklædte  Posten  som  Oversekretær;  men  undertiden 
hændte  dog  ogsaa  det  modsatte,  og  Landetaten  maatte  da 
finde  sig  i  at  være  Stifbarn  nogen  Tid. 

Dette  er  i  Korthed  Hovedtrækkene  af  Bestyrelsesorga- 
nismen  for  Søforsvaret,  da  Frederik  Danneskjold  -  Samsø  i 
December  1731  udnævntes  til  Deputeret  i  Søetatens  General- 
kommissariat. Overkrigssekretærposten  beklædtes  da  af  den 
for  sine  Bedrifter  i  russisk  Tjeneste  bekjendte  Generalmajor 
Povl  de  Løvenørn,   der  var  aldeles  usøkyndig,  og  som  1730 

havde  afløst  den  i  Sovæsenet  ligesaa  lidet  bevandrede  Gene- 
ralmajor Revenfeldt.  I  Begyndelsen  af  Aarhundredet  havde 
Danmark  taget  virksom  Del  i  den  store  nordiske  Krig,  og 
Flaaden  havde  i  denne  gjort  udmærket  Tjeneste;  men  den 
langvarige  Krig  havde  naturligvis  tæret  stærkt  paa  Sovæsenets 
hele  Materiel,  og  de  ti  Fredsaar,  Frederik  IV  oplevede  efter 
Freden  i  Frederiksborg,  vare  ikke  blevne  anvendte,  som  de 
burde,  for  atter  at  læge  Skaden.  Det  vil  være  tilstrækkeligt 
til  Bevis  herpaa  at  anføre  den  Kjendsgjerning,  at  der  i  De- 
cenniet 1720—29  (begge  iberegnede)  udgik  8  Linieskibe,  2 
Fregatter  og  2  Korvetter  af  Flaadens  Tal,  altsaa  ialt  12 
større  Skibe,  medens  der  kun  byggedes  4  nye  Linieskibe,  saa 
at  man  1730  kun  havde  i  Bebold  22  større  Skibe,  medens 
disses  Antal  ved  Krigens  Slutning  havde  været  30.  Det 
synes  endda,  som  om  adskillige  af  de  Skibe,  man  endnu  lod 
gjøre  Tjeneste,  vare  i  en  yderlig  slet  Forfatning;  thi  da  en 
engelsk  Flaade  under  Sir  Charles  Wager  ankom  til  øster- 
søen  1726  for  at  forhindre  et  Fredsbrud  mellem  Rusland  og 
Danmark,  og  da  en  dansk  Eskadre  under  Admiral  Michael 
Bille  udrustedes  for  at  understøtte  den  engelske  Somagts 
Operationer,  kunde  to  af  de  danske  Skibe  ikke  holde  Søen 
og  maatte  derfor  sendes  tilbage,  og  Sir  Charles  erklærede, 
at  Grunden,  hvorfor  de  øvrige  danske  Skibe  ikke  kunde  følge 
de  engelske,  ingenlunde  skyldtes  de  Danskes  Mangel  paa  Sø- 
mandsdygtighed,  som  han  tvært  imod  roser,  men  Skibenes 
gjennemgaaende  slette  Tilstand,  der  forhindrede  dem  i  at 
føre  den  tilstrækkelige  Sejlmasse. 

Det  var  navnlig  Pengemangel,  som  i  hele  dette  Tidsrum 
hæmmede  Søforsvarets  Udvikling,  og  som  virkede  uheldig 
ikke  blot  paa  Materiellet,  men  ogsaa  paa  Personalet,  der  ikke 
i  rette  Tid  fik  sine  Lønninger  udbetalte.  Under  Krigen  havde 
der  saaledes  været  en  forfærdelig  Nød  blandt  Mandskabets 
Familier,  saa  at  Admiralitetet  indberettede,  at  "de  strippe 
Gaderne  omkring  troppevis,  raabende  paa  Penge  og  Brød  til 
at  stille  deres  og  deres  usle  Børns  Hunger  og  Tørst».      Det 

var  saa  slemt,  mente  Admiralitetet,  at  man  kunde  frygte  for 
«en  eller  anden  farlig  Accidents«  fra  deres  Side.  Det  uhyg- 
gelige Billede,  som  ved  denne  Indberetning  træder  os  imøde, 
synes  ikke  at  være  malet  med  for  stærke  Farver,  naar  man 
tager  i  Betragtning,  at  Personalet  ved  Krigens  Slutning  havde 
omtrent  SVs  Million  tilgode  hos  Finantserne.  Desto  værre 
ydedes  der  i  de  følgende  Fredsaar  ikke  Søfolkene  den  Ret, 
som  deres  dygtige  og  farefulde  Tjeneste  i  Krigen  dog  i  saa 
høj  en  Grad  kunde  gjore  Fordring  paa;  thi  først  1730  ned- 
satte man  en  Kommission,  der  skulde  undersøge,'  hvor  meget 
enhver  kunde  gjore  Fordring  paa,  og  først  adskillige  Aar 
inde  i  Christian  VI's  Regering  udbetaltes  fuldstændig  de 
gamle  Restancer.  Disse  sørgelige  Forhold  bevirkede  ganske 
naturligt  en  moralsk  Slaphed  hos  det  engang  ansatte  Mand- 
skab ,  f.  Ex.  ved  talrige  Bestikkelser  og  storartede  Un- 
derslæb, og  de  medførte  tillige  betydelige  Vanskeligheder  ved 
Skibenes  Bemanding,  idet  Søfolkene  kun  nødig  lode  sig 
hverve  til  Flaaden,  da  de  havde  en  baade  større  og  sikrere 
Fortjeneste  ved  at  gaa  i  privat  Skibsfart.  Her  følte  man 
navnlig  Savnet  af  et  ordnet  IndruUeringsvæsen,  hvorved  Va- 
kancerne strax  kunde  fyldes,  et  Savn,  som  man  vel  havde 
forsøgt  at  afhjælpe  ved  en  Indrulleringsanordning  af  1723, 
hvilken  man  dog  desværre  snart  efter  atter  opgav  paa  Grund 
af  den  Modstand,  Anordningen  overalt  mødte. 

Christian  VI  havde  allerede  som  Kronprins  vist  en  be- 
tydelige Interesse  for  alle  xVnliggender,  der  vedrørte  Handel 
og  Søfart,  en  Interesse,  der  ogsaa  maatte  strække  sig  til 
Orlogsflaaden  og  aabne  hans  øjne  for  den  forsømte  Tilstand, 
hvori  denne  befandt  sig  ved  Faderens  Død.  Han  anviste 
derfor  ogsaa  strax  ved  sin  Tronbestigelse  betydelig  større 
Summer  til  Søværnet  end  tidligere;  men  da  General  Løvenørn 
ikke  var  den  Opgave  voxen  at  reformere  Bestyrelsen  af  Sø- 
etaten,  lededes  denne  dog  endnu  fra  1730  til  1735  efter  de 
samme  Principer  som  tidligere.  Lovenorn  lod  sig  lede  af  to 
Deputerede  i  Kommissariatet,    Fischer  og  Bentzen,    og  imod 

disse  begyndte  nu  Danneskjold  en  stærk  Opposition,  ved 
hvilken  han  søgte  at  drage  L^øvenern  over  paa  sin  Side.  Da 
denne,  der  hidtil  havde  været  Danneskjolds  private  Omgangs- 
ven, ikke  lod  sig  bevæge  til  at  foretage  noget  afgjørende 
Skridt  hos  Kongen  i  reformatorisk  Retning,  erklærede  Dan- 
neskjold til  sine  Kolleger,  at  han  vilde  henvende  sig  direkte 
til  Christian  VI  for  at  sige  ham  Sandheden  efter  bedste 
Overbevisning,  da  hans  Pligt  forbød  ham  at  tie  til  de  Uorde- 
ner, som  han  daglig  maatte  se  paa,  og  som  han  saa  ofte 
forgæves  havde  nedlagt  Indsigelser  mod  i  Kommissariatet. 
Danneskjold,  hvis  Ærgjerrighed  var  ligesaa  stor  som  hans 
Tjenstiver,  indgik  virkelig  ogsaa  snart  efter  med  en  skriftlig 
Erklæring  til  Kongen,  og  han  var  baade  dristig  og  ærlig  nok 
til  at  forsyne  den  med  sit  Navns  Underskrift.  Da  Kongen 
i  den  Anledning  bemærkede,  at  en  anonym  Skrivelse  dog 
maaske  var  hensigtsmæssigere,  efterdi  en  saadan  mindre  vilde 
lægge  ham  for  Had  blandt  hans  Kolleger,  svarede  Danne- 
slijold,  hvis  Adfærd  overfor  disse,  som  vi  have  set,  ogsaa  havde 
været  fuldstændig  aaben:  «Nej,  Deres  Majestæt!  En  ærlig 
Mand  bør  aldrig  sige  noget,  til  hvem  det  saa  er,  og  mindst 
til  sin  Konge,  uden  det,  han  tør  sætte  sit  Navn  under  og 
kan  bevise«. 

Skjont  der  var  meget  ved  Flaadens  Administration, 
hvorover  Danneskjold  ansaa  det  —  og  det  ganske  vist  med 
Rette  —  for  sin  Pligt  at  anke  hos  Kongen,  saa  var  der  dog 
navnlig  et  Stridssporgsmaal,  som  dengang  var  brændende, 
og  som  ansaas  for  saa  vigtigt,  at  det  ligefrem  havde  delt 
alle  med  Søvæsenet  bekjendte  Folk  i  to  Lejre,  der  bekæmpede 
hverandre  med  stor  Bitterhed.  Det  var  Spørgsmaalet  om  de 
Principer,  hvorefter  Orlogsskibene  skulde  bygges.  Admiral 
Judichær,  der  havde  været  Fabrikmester  under  Frederik  IV 
og  i  flere  Henseender  var  en  dygtig  og  begavet  Skibskon- 
struktør,  afskedigedes  1727  paa  Grund  af  den  slette  Tilstand, 
hvori  den  danske  Eskadre,  der  1726  havde  krydset  i  øster- 
søen,  havde  været.      Hans  Eftermand  Krag   fulgte    nærmest 

Judichær;  men  1729  blev  Kapitajnlieutenant  Benstrup,  der  i 
flere  Aar  havde  opholdt  sig  udenlands  for  at  studere  Skibs- 
bygningskunsten,  ansat  som  Fabrikmester,  og  han  anvendte 
nu  Principer  helt  modsatte  dem,  hans  Forgængere  vare 
gaaede  frem  efter  ved  Konstruktionen  af  Orlogsskibene.  De 
to  første  Skibe,  Benstrup  byggede.  Linieskibene  « Svanen«  og 
«Tre  Løver«,  vare  1731  blevne  besejlede  med  et  af  Judichær 
og  et  af  Erag  bygget  Linieskib,  og  Udfaldet  af  denne  Prøve 
havde  været  særdeles  heldigt  for  Benstrup;  thi  Admiralitetet 
indberettede  til  Kongen  om  de  to  benstrupske  Linieskibe,  der 
desuden  havde  den  Fordel  at  være  langt  smukkere  og  ele- 
gantere i  deres  Udseende  end  de  gamle,  at  »bedre  Søskibe 
har  Deres  Majestæt  aldrig  havt»,  hvorfor  det  vilde  være 
«den  største  Avantage«,  om  hele  Flaaden  bestod  af  slige 
Skibe.  Benstrup  forfremmedes  altsaa  til  Overfabrikmester  og 
Kommandørkapitajn  og  byggede  nu  Linieskibene  »Prinsesse  So- 
phie Hedevig«  og  «Christianus  Sextus«  efter  de  samme  Kon- 
struktionsprinciper, der  havde  vundet  Admiralitetets  højrø- 
stede Bifald.  Admiral  Bille  var  dengang  Chef  for  Holmen, 
og  det  paahvilede  derfor  ham  i  denne  Egenskab  at  føre 
Overtilsyn  med  Værftet  og  blandt  andet  ogsaa  paase,  at 
Skibene  byggedes  nøjagtig  efter  de  Tegninger,  der  gjennem 
Admiralitetets  Anbefaling  havde  vundet  kongelig  Approbation. 
Da  nu  imidlertid  Benstrup  under  Bygningen  af  «Christianus 
Sextus«  havde  anset  det  for  hensigtsmæssigt  at  gjøre  flere 
Afvigelser  fra  den  approberede  Tegning,  havde  Bille  uden  at 
indhente  Kongens  Samtykke  givet  ham  Tilladelse  hertil,  og 
Benstrups  Modstandere  benyttede  nu  Lejligheden  til  om  mu- 
lig at  styrte  dem  begge.  Blandt  andre  havde  Danneskjold 
med  stor  Iver  sluttet  sig  til  Oppositionen  med  Benstrup,  og 
ved  sin  tidligere  omtalte  Indberetning  til  Kongen  havde  han 
gjort  sig  til  Ordfører  for  og  Leder  af  dette  Modparti.  Til 
ham  sluttede  sig  navnlig  Kommandørkapitajn  Suhm,  Faderen 
til  den  bekjendte  Historiker,  den  tidligere  Fabrikmester  Krag, 
Holmens   Ekvipagemester  Neuspitzer   og   Danneskjolds  Ynd- 

ling  Kapitajnlieutenant  Thura,  der  var  Fabrikmester  paa  Hol- 
men undor  Benstrup. 

I  Anledning  af  Danneskjolds  Klage  nedsatte  Christian  VI 
1734  en  Kommission  under  selve  Danneskjolds  Ledelse  for 
at  undersøge  de  Misligheder,  der  skulde  have  fundet  Sted 
ved  Bygningen  af  «Christianus  Sextus«;  men  allerede  af 
Kommissionens  Sammensætning  var  det  tydeligt,  at  Kongen 
maatte  være  forud  indtaget  mod  Benstrup;  thi  alle  dennes 
tidligere  nævnte  ivrige  Modstandere  bleve  Medlemmer  af 
Kommissionen,  medens  kun  to  af  Benstrups  Tilhængere,  nem- 
lig Kapitajn  Liitken  og  Kapitajnlieutenant  Liitzov,  fik  Sæde 
deri.  At  Benstrups  Dom  allerede  forud  var  saa  godt  som 
fældet,  fremgaar  ogsaa  deraf,  at  han  under  Sagens  Behand- 
ling holdtes  arresteret  i  sin  Embedsbolig  paa  Holmen,  en 
Fremgangsmaade,  man  ellers  ikke  plejede  at  bringe  i  Anven- 
delse under  lignende  Forhold. 

Kommissionen  begyndte  først  sine  Møder  i  Begyndelsen 
af  Aaret  1735  og  afgav  sin  Betænkning  til  Kongen  i  Juni, 
hvori  Flertallet  var  kommet  til  et  for  Benstrup  og  det  af 
ham  byggede  Skib  <«Christianus  Sextus«  ugunstigt  Resultat. 
Denne  Betænkning  havde  imidlertid  hverken  Liitken  eller 
Liitzov  undertegnet,  og  Kongen  forlangte  derfor,  idet  han 
tillige  ønskede  nærmere  Oplysninger  om  Kommissionens  For- 
handlinger, en  Extrakt  af  de  under  Møderne  førte  Protokoller, 
skjønt  han  paa  Forhaand  havde  sluttet  sig  til  Flertallet  ved 
at  approbere  den  indgivne  Betænkning.  Det  forlangte  Uddrag 
af  Forhandlingsprotokollerne  indleveredes  i  September;  men 
heller  ikke  dette  vilde  Liitken  underskrive,  hvorimod  han 
indgav  en  selvstændig  "Memorial  og  Extrakt«,  hvori  han  be- 
skyldte Flertallet  for  en  unøjagtig  og  perfid  Gjengivelse  af 
Kjendsgjerninger  og  atter  fremsatte  sine  Anskuelser  om  «Chri- 
stianus  Sextus",  hvis  Konstruktion  han  tog  i  kraftigt  Forsvar. 
Han  var  imidlertid  herved  kommen  ind  paa  en  uheldig  Vej, 
da  han  ved  at  forsvare  «Christianus  Sextus »  paa  en  Maade 
stillede  sig  i  Opposition  mod  Kongen  selv,  der,  idet  han  havde 

approberet  Flertallets  Indstilling,  havde  fordømt  Bygningen 
af  dette  Linieskib.  Flertallet  har  sikert  ikke  forsømt  at  gjøre 
den  for  sin  souveræne  Myndighed  meget  omhyggelige  Konge 
opmærksom  herpaa,  og  det  er  sandsynligvis  ogsaa  denne 
Omstændighed,  der  bevirkede  Liitkens  Fald. 

Kongen,  som  samtidig  modtog  disse  to  hinanden  saa 
modsatte  Beretninger,  stævnede  Kommissionens  Medlemmer 
saaimen  paa  Kosenborg  den  28de  September  for  personlig  at 
examinere  og  damme  mellem  Kommissionens  uenige  Med- 
lemmer, og  at  han  ikke  agtede  at  bilægge  Sagen  i  Minde- 
lighed, men  vilde  optræde  som  den  strænge  Dommer,  frem- 
gik af  den  truende  Erklæring,  hvormed  han  aabnede  Mødet, 
at  «den,  der  ikke  kan  bevise,  det  han  siger,  han  skal  lide.  for 
det  paa  Kroppen ».  Llitken  har  selv  skildret  dette  Kongens 
Forhør,  og  man  faar  af  hans  Skildring  et  tydeligt  Indtryk  af 
hans  djærve  og  frimodige  Karakter,  der  end  ikke  fornægtede 
sig  overfor  den  absolute  Konge.  Det  er  jo  sandsynligt  nok, 
at  Kongen,  som  ellers  kun  hørte  de  krybende  og  bukkende 
Hofmænds  allerunderdanigste  Smigrerier,  har  følt  sig  noget 
stødt  over  Liitkens  frimodige  Sprog;  men  forøvrigt  fik  dog 
Liitken  selv  ikke  det  Indtryk;  thi  han  skriver,  at  Kongen 
ved  Mødets  Slutning  saa  naadig  til  ham  og  sagde:  «Ja  nu 
er  det  vel.  Vi  vil  siden  videre.  Saa  var  Klokken  11  og  vi 
ginge  alle  bort  og  jeg  som  en  Sejrvinder,  tænkende  aldrig, 
at  Greven  (Danneskjold)  skulde  se  Kongens  Ansigt  mere. 
Men  Greven  blev  efter ». 

Liitken  maa  dog  vistnok  have  taget  fejl  af  Kongens 
Holdning;  thi  allerede  i  Begyndelsen  af  Oktober  blev  der 
paa  kongelig  Befaling  nedsat  en  Krigsret  over  Liitken,  «dels 
fordi  han»  ,  som  Kongens  Ordre  til  Admiralitetet  ud- 
trykker sig,  "raisonnerer  imod  vor  Ordre  og  Kesolution,  dels 
egenraadig  gaar  videre,  end  vor  Resolution  hannem  tillader«. 
Krigsretten  forhørte  ikke  Liitken,  men  dømte  ham  uden  videre 
til  at  have  forbrudt  sin  Charge,  og  først  efter  Domfældelsen 
fik  han  Tilladelse  til  at  møde  i  Betten  og  diktere  sit  Forsvar 

til  Protokollen.  Imidlertid  forbedrede  dette  Forsvar  ligesaa 
lidet  Liitkens  Sag  som  hans  personlige  ydmyge  Henvendelse 
til  Danneskjold,  hvem  han  anraabte  «saa  hjerteligen  om  hans 
høje  Forbøn »  hos  Kongen;  thi  den  2dcn  Februar  1736  be- 
kræftede Kongen  den  én  Gang  fældede  Dom,  og  forgæves 
henvendte  baade  han  selv  og  flere  andre  sig  til  Kongen  og 
Danneskjold  om  en  Formildelse  i  Dommen.  Det  eneste,  han 
opnaaede  hos  Danneskjold,  var  at  denne  engang  haanlig 
lovede  at  ville  tænke  paa  ham,  hvis  der  blev  et  Færgested 
ledigt.  Man  gribes  af  den  dybeste  Medfølelse  med  den  haardt 
forurettede  Liitken,  naar  han  herom  skriver,  at  vel  var  han 
nu  selv  saa  kjed  af  Verden,  at  han  for  sit  eget  Vedkommende 
var  lige  glad;  «men  at  min  stakkels  Kone  (hun  var  en  Bro- 
derdatter af  Admiral  Sivers),  som  havde  baaren  min  Skæbne 
saa  ridderligt  med  mig,  skulde  blive  Færgekone,  det  brød 
dog  ret  mit  Hjerte«.  Endelig  fik  han  dog  1737  200 Rdl.  i 
Pension  og  Lov  til  at  bære  Felttegnet,  og  da  det  senere  lyk- 
kedes ham  at  forskaffe  sig  Hofpræst  Bluhmes  mægtige  Protek- 
tion, ansattes  den  saa  længe  og  saa  uforskyldt  forfulgte 
Mand  som  Translatør  ved  -Øresunds  Toldkammer  med  600 
Rdl.  i  aarlig  Gage. 

Liitken  ansaa  selv  Danneskjold  for  at  være  Ophavsman- 
den til  den  uretfærdige  og  haarde  Behandling,  han  maatte 
Ude,  og  har  vistnok  Eet  i  denne  sin  Anskuelse.  Danneskjolds 
Adfærd  i  hele  denne  Sag  staar  saaledes  i  et  meget  uheldigt 
Lys,  og  der  kan  næppe  anføres  nogen  som  helst  gyldig  Und- 
skyldning for  ham ;  thi  Liitkens  hele  Brøde  var  jo  i  Virke- 
ligheden kun  den,  at  han  havde  været  af  en  Anskuelse,  mod- 
sat Danneskjolds  og  de  øvrige  Kommissionsmedlemmers,  og 
havde  fremsat  sin  Mening  paa  en  djærv  og  frejdig  Maade. 
En  saadan  Uforsonlighed  overfor  sine  Modstandere,  selv  naar 
disse  ikke  længer  vare  farlige,  er  et  uheldigt  Træk  i  Danne- 
skjolds Karakter,  der  oftere  kommer  igjen.  Ogsaa  Benstrup 
behandledes  uforholdsmæssig  haardt;  men  der  er  dog  her 
enkelte  formildende  Omstændigheder.     Det  kan  saaledes  ikke 

nægtes,  at  Benstrup  havde  begaaet  den  Fejl  uden  Kongens 
Samtykke  at  afvige  fra  den  én  Gang  approberede  Tegning, 
ligesom  hans  senere  Forsvar  for  den  ofte  omtalte  Kommission 
baade  var  lidenskabeligt  og  efter  Datidens  Anskuelser  re- 
spektstridigt. Dette  bekræftes  navnlig  ved  en  Erklæring  fra 
en  af  hin  Tids  dygtigste  og  mest  retsindige  Mænd,  Uden- 
rigsministeren Iver  Eosenkrands,  der  lyder  paa,  at  "Benstrup 
sig  i  mange  Maader  groveligen  haver  forset  og  saaledes  Deres 
Majestæts  højeste  Unaade  billigen  haver  fortjent« ;  men  Ro- 
senkrands  holder  dog  for,  at  Benstrup  bør  indstævnes  for 
Overadmiralitetsretten ,  der  alene  var  i  Stand  til  at  fælde  en 
sagkyndig  Dom.  Dette  Raad  fulgtes  imidlertid  ikke;  thi 
efter  at  Benstrup  i  Maj  1736  var  bleven  hensat  i  strængt 
Fængsel  i  Citadellet,  nedsattes  der  en  kombineret  civil  og 
militær  Ret  for  at  paadømme  hans  Sag.  Llitken  fortæller, 
at  Rygtet  gik  i  Kjobenhavn,  at  Retten  havde  dømt  Benstrup 
fra  Ære,  Liv  og  Gods.  Om  dette  imidlertid  er  sandt,  vides 
ikke;  thi  hans  Dom  er  aldrig  bleven  offentliggjort;  men  har 
Retten  fældet  hin  strænge  eller  rettere  uretfærdige  Dom,  da 
maa  Kongen  have  benaadet  ham;  thi  Benstrup  henrettedes 
som  bekjendt  ikke,  men  holdtes  vedblivende  fængslet  i  om- 
trent tre  Aar,  da  Danneskjold  udvirkede  hans  Løsladelse  i 
Anledning  af  Dokkens  Indvielse.  Han  fik  ved  denne  Lejlig- 
hed 500  Rdl.  i  aarlig  Pension,  men  forvistes  fra  Kjobenhavn, 
hvorefter  han  bosatte  sig  i  Ebeltoft,  og  her  døde  han  1742. 
Den  danske  Søetats  Historieskriver,  Garde,  fortæller,  at  han 
fik  en  Pension  af  800  Rdl.  og  forvistes  til  Ebeltoft;  men  i 
den  officielle  Skrivelse  fra  Kongen  til  Admiralitetet  staar  der 
udtrykkelig:  «Vi  have  dog  af  særdeles  Clemence  bevilget 
hannem  af  hans  hidtil  havte  Gage  at  nyde  aarlig  500  Rdl. 
til  Pension.  Dog  skal  det  ej  være  hannem  tilladt  at  bo  udi 
Vores  Residentsstad  Kjobenhavn,  men  ellers  udi  Provindserne 
hvor  han  selv  vil».  Det  gjer  et  heldigt  Indtryk,  at  det  er 
Danneskjold,  Benstrups  tidligere  bitreste  Modstander,  som 
bevægede  Kongen  til  Mildhed,  og  at  det  virkelig  var  Danne- 

sljjold,  der  her  har  lagt  sin  mægtige  Indflydelse  i  Vægtskaalen 
til  Fordel  for  Benstrup,  freragaar  blandt  andet  ogsaa  af  den 
ovenfor  citerede  Skrivelse  til  Admiralitetet,  i  hvis  Begyndelse 
det  hedder:  »Som  Os  Elskelig  Greve  af  Danneskjold-Samsø 
allerunderdanigst  haver  udj^edet,  at  Vi  af  særdeles  Kongelig 
Naade  ville  accordere  Commandeur  -  Capitain  Benstrup  hans 
Pardon«)  o.  s.  v.  Benstrup  selv  anerkjendte  ogsaa  dette;  thi 
faa  Dage  efter  sin  Benaadning  tilstillede  han  Danneskjold 
en  Taksigelsesskrivelse  i  den  Anledning,  og  da  senere  Ad- 
miral Suhm  og  Thura,  der  da  var  forfremmet  til  Komandør- 
kapitajn,  fornyede  Angrebene  paa  den  allerede  saa  haardt 
forfulgte  Benstrup,  henvendte  denne,  som  imidlertid  i  Anled- 
ning af  de  fornyede  Klager  var  kaldt  til  Kjobenhavn,  sig  til 
Danneskjold  for  at  søge  hans  Beskyttelse  mod  sine  Fjender. 
Brevet,  der  ligesom  det  forhen  omtalte  først  nylig  er  blevet 
offentliggjort,  er  dateret  15de  Maj  1740  og  slutter  saaledes: 
« Deres  Høy  Grevelige  Excellence  har  eengang  hafft  den  Naade 
for  mig  ved  sin  Hoystformaaende  Intercession  at  forskaffe 
mig  ey  allene  friehed;  men  ogsaa  roelighed.  Da  Hans  Mayt' 
for  Deres  Høy  Grevelige  Excellences  Høye  forbøns  Skyld  al- 
lernaadigst  tilloed  mig  at  boe,    huor  jeg  vilde  i  Provincerne 

hav  nu  fremdeles  dend  Naade  for  mig  saaledes 

Naadigst  at  Protegere  mig,  at  jeg  kand  nyde  got  af  denn 
Høy  Kongl.  Naade,  for  huilken  jeg  har  deres  Høy  Grevl. 
Excellence  alleene  underdanigst  at  Takke«. 

Den  hæftige  Strid  om  de  Principer,  der  burde  gjøre  sig 
gjældende  ved  Bygningen  af  Orlogsskibene ,  og  i  hvilken 
Benstrup  og  Liitken  vare  faldne  som  Ofre,  vedvarede  endnu 
til  1743,  da  man  endelig  kom  til  et  sikkert  Resultat  efter 
talrige  famlende  Forsøg.  Men  imidlertid  var  der  foregaaet 
store  Forandringer  ved  hele  Flaadens  Bestyrelse,  og  da  Dan- 
neskjold heri  spiller  Hovedrollen,  er  det  nødvendigt  at  vende 
tilbage  til  Aaret  1735.  Under  de  hæftige  Stridigheder,  der 
havde  spaltet  Flaadens  Embedsmænd  i  to  fjendtlige  Partier, 
havde  det  vist  sig  klart  for  Kongen,    hvor  uheldigt  det  var, 

at  Posten  som  Oversekretær  beklædtes  af  en  saa  usøkyndig 
Mand  som  Løvenørn.  Denne  fik  derfor  sin  Afsked  i  Marts 
1735,  og  intet  var  naturligere,  end  at  Kongen  overdrog  Op- 
synet over  Flaaden  og  Holmen  til  Danneskjold,  der  var  den 
ledende  Aand  i  det  sejrende  Parti.  Imidlertid  udnævntes 
Danneskjold  dog  først  i  November  til  Oversekretær  for  Sø- 
etaten,  idet  Christian  VI  vel  sagtens  først  har  villet  prøve 
den  Mands  administrative  Duelighed,  til  hvem  han  betroede 
en  saa  vigtig  Post.  Ved  samme  LejHghed  opløstes  tillige 
det  sidste  Baand,  som  bandt  de  to  Militæretaters  Bestyrelse 
til  hinanden,  idet  hver  Etat  fik  sin  egen  Oversekretær  og  sit 
selvstændige  Krigskancelli.  I  Oktober  1736  lagdes  hele  Sø- 
etatens  saavel  civile  som  militære  Anliggender  fuldstændig  i 
Danneskjolds  Hænder,  idet  han  udnævntes  til  Intendant  for 
Marinen. 

Det  er  tidligere  omtalt,  i  hvilken  slet  Tilstand  Søetaten 
befandt  sig  ved  Frederik  IV's  Død,  og  det  skal  nu  paavises, 
hvorledes  Danneskjolds  Bestyrelse  medførte  en  fuldstændig 
Reorganisation  i  næsten  alle  Ketninger.  Hvad  saaledes  For- 
øgelsen af  Flaadens  Materiel  angaar,  vil  det  være  tilstræk- 
keligt at  anføre,  at  skjønt  Antallet  af  større  Skibe  1730  kun 
var  22,  var  disses  Antal  1740  steget  til  28,  og  da  Danne- 
skjold 1746  fratraadte  Marinens  Bestyrelse,  havde  man  i 
Behold  42  større  Skibe  (29  Linieskibe  og  13  Fregatter)  for- 
uden mindre  Krigsskibe.  Endvidere  fastsattes  der  1745,  at 
Flaadens  fremtidige  Normalstørrelse  skulde  være  30  Linie- 
skibe og  15  Fregatter,  hvilket  Antal  det  altsaa  næsten  lyk- 
kedes Danneskjold  at  naa  i  hans  Administrationstid. 

Christian  VI's  Eegering  var  fredelig,  og  der  er  altsaa  ingen 
Lejlighed  til  at  skildre  lysende  Krigsbedrifter.  Den  Fred,  der 
herskede  i  hele  dette  Tidsrum,  forstyrredes  kun  nu  og  da  ved 
en  eller  anden  diplomatisk  Forvikling,  der  maaske  kunde 
medføre  en  kortvarig  Spænding  med  en  eller  anden  Magt; 
men  Forviklingerne  vare  kun  sjeldent  af  en  saadan  Natur, 
at   de   medførte    nogen  som   helst   større   Udrustninger,    og 

endnu  mindre  var  der  nogen  Sinde  Anledning  til  at  gribe 
til  Sværdet.  Naturligvis  udrustedes  der  aarlig  et  vist  Antal 
Orlogsskibe  til  -Ovelser  for  Mandskabet  eller  til  Vagttjeneste; 
men  naar  man  saa  undtager  Udrustningen  af  nogle  mindre 
Eskadrer,  der  1734  og  Aaret  derefter  krydsede  i  Nordsøen 
for  at  opsnappe  Hamborgerskibe  i  Anledning  af  nogle  Riv- 
ninger med  denne  Handelsstad,  og  en  Expedition,  der  1746 
gik  for  sig  til  Middelhavet  under  Kommando  af  Ulrik  Adolf, 
Greve  af  Danneskjold-Samsø,  Marineintendantens  Brodersøn, 
for  at  beskytte  de  danske  Handelsskibe  mod  Barbareskernes 
Røverier,  forefaldt  der  for  øvrigt  kun  én  større  Flaadeudrust- 
ning.  Det  syntes  nemlig,  som  om  der  1743  vilde  trække  et 
Uvejr  op  paa  den  politiske  Horisont  i  Anledning  af  Forholdet 
til  Sverige.  Den  danske  Regering  havde  holdt  sig  neutral 
under  den  Kamp,  Sverige  1741  havde  begyndt  med  Rusland, 
skjønt  Sverige,  paa  hvis  Trone  Frederik  af  Hessen  dengang 
sad,  havde  gjort  glimrende  Tilbud  for  at  drage  Danmark  ind 
i  Striden.  Imidlertid  fik  Krigen  i  Finland  efter  Nederlaget 
ved  Yilmanstrand  og  Overgivelsen  af  den  stærke  Fæstning 
Helsingfors,  som  gik  for  sig  næsten  uden  Sværdslag,  et  for 
Sverige  meget  uheldigt  Udfald,  og  da  tillige  den  svenske 
Konges  barnløse  Ægteskab  og  Dronning  Ulrika  Eleonoras 
Død  1741  gjorde  et  nyt  Tronfolgervalg  til  en  Nødvendighed, 
benyttede  Danmark  Situationen  til  i  Begyndelsen  af  1743  at 
tilbyde  Naboriget  en  of-  og  defensiv  Alliance  samt  en  øje- 
blikkelig Hjælp  af  12  Orlogsskibe  og  12,000  Mand,  mod  at 
den  danske  Kronprins  udvalgtes  til  Tronfølger  i  Sverige.  Et 
stort  Parti  navnlig  blandt  den  svenske  Almue  understøttede 
de  danske  Fordringer,  som  man  fra  svensk  Side  benyttede 
med  stor  Snildhed  for  at  tvinge  Rusland  til  en  hurtig  og 
billig  Fred,  hvorved  Sverige  ancrkjendte  den  af  Kejserinde 
Ehsabet  til  svensk  Tronfølger  foreslaaede  Adolf  Frederik  af 
Holstein-Gottorp,  medens  den  danske  Gesant  i  Stockholm 
opholdtes  med  forstilte  Underhandlinger.  For  at  give  sit 
Forslag  mere  Vægt  havde  den  danske  Regering  ladet  foretage 


140  Frederik,  Greve  af  Danneskjold-Samsø. 

Troppesamlinger  saavel  paa  den  svensk  -  norske  Grænse  som 
i  Sjælland  og  tillige  udrustet  en  betydelig  Flaade.  Denne 
talte  ifølge  Danneskjolds  egen  Opgivelse  21  Linieskibe  og  15 
Fregatter,  hvorimod  Garde  kun  angiver  dens  Størrelse  til  18 
Linieskibe  og  6  Fregatter.  Danneskjold,  der  hidtil  ikke  havde 
havt  nogen  Lejlighed  til  at  aflægge  Prøve  paa  sin  mulige 
Dygtighed  som  praktisk  Sømand,  udnævntes  til  General- 
Admiral -Lieutenant  og  Flaadens  øverstkommanderende  og 
hejsede  sit  Flag  paa  det  meget  omtalte  Linieskib  «Christianus 
Sextusi).  I  denne  Anledning  udbryder  ogsaa  Llitken  i  sin 
Dagbog:  «Sextus,  som  Greven  havde  havt  saa  meget  at  sige 
paa,  og  som  han  havde  gjort  saa  mange  uskyldige  Mennisker 
ulykkelige  for,  den  vælger  han  nu  selv  til  sit  General  Skib 
fremfor  Elephanten,  som  var  bygget  under  hans  egen  Direk- 
tion. —  Aa!  Du  forunderlige  fromme,  langmodige  og  taal- 
modige  Gud!«  Det  saa  truende  nok  ud  i  Østersøen  i  dette 
Efteraar;  thi  foruden  den  paa  Kjøbenhavns  Rhed  liggende 
Flaade  krydsede  en  forenet  svensk  -  russisk  Sømagt  paa  ikke 
mindre  end  31  Linieskibe  ved  Sveriges  Sydkyst;  men  det 
blev  dog  kun  til  storartede  Demonstrationer  fra  begge  Sider, 
idet  Christian  VI  det  følgende  Aar,  om  end  nølende,  gav 
efter,  navnlig  overtalt  af  den  svenske  Gesant  i  Kjøbenhavn, 
den  berømte  Grev  Tessin. 

Den  betydelige  Flaadeudrustning  1743  havde  tydelig 
vist,  hvilken  uhyre  Fordel  Marinen  havde  havt  af  Danne- 
skjolds Administrationstalent;  thi  med  kort  Varsel  vare  alle 
brugbare  Orlogsskibe  blevne  udrustede  og  bemandede,  og  da 
de  lagde  ud  paa  Rheden,  vare  de  alle  i  fuldstændig  kamp- 
dygtig Stand,  medens  man  tidligere  forst  ved  Kastelspynten 
kunde  forsyne  Skibene  med  den  nødvendige  Ammunition  og 
Proviant,  fordi  Krigshavnen  ikke  var  tilstrækkelig  dyb.  Naar 
man  erindrer  sig,  at  Danmark  1726  kun  med  Nod  og  næppe 
havde  stillet  8  Linieskibe  og  4  Fregatter  ved  den  tidligere 
omtalte  Rustning  mod  Rusland,  og  naar  man  betænker,  at 
af  disse  vare  to  aldeles  ukampdygtige,  medens  de  evrige  kun 

vare  maadelig  forsynede  i  alle  Ketninger,  saa  er  det  unæg- 
teligt overraskende,  at  der  kun  17  Aar  derefter  kunde  stilles 
enFlaade  til  Kongens  Disposition,  som  var  omtrent  tre  Gange 
saa  stor,  og  hvis  Forsyning  i  ingen  Henseende  lod  noget 
tilbage  at  f)nske. 

Saadanne  Resultater  skyldtes  naturligvis  ingenlunde  alene 
den  forøgede  Nybygning  af  Skibe  paa  Værftet,  men  ligesaa 
meget  Danneskjolds  omfattende  Reformer  i  saa  godt  som  alle 
Flaadens  Administrationsgrene.  Det  vilde  imidlertid  blive 
altfor  vidtløftigt  at  fordybe  sig  i  Enkelthederne  af  dette  i 
Sandhed  storartede  Reformværk.  og  det  vil  ogsaa  være  til- 
strækkeligt kun  at  skænke  de  større  Foretagender  en  nær- 
mere Omtale  for  at  give  et  Begreb  om  denne  Mands  gavn- 
lige Virksomhed  i  Søetatens  Tjeneste.  I  en  af  Danneskjold 
selv  1766  forfattet  "Promemoria«  fremhæver  han  de  væsent- 
ligste og  mest  frugtbringende  af  de  Arbejder,  der  foretoges 
under  hans  Ledelse,  og  disse  kunne  passende  sammenfattes 
under  følgende  tre  Hovedafdelinger:  1)  Foretagender  sigtende 
til  Værftets  og  Krigshavnens  Udvidning,  2)  Reformer  i  Ma- 
rinens ^'konomi  og  3)  hensigtsmæssige  Forandringer  overfor 
Personalet,  dets  Vilkaar,  Uddannelse,  Indrullering  o.  s.  v. 

Hovedstaden  havde  fer  Danneskjolds  Tid  kun  en  tem- 
melig maadelig  Krigshavn,  hvis  Indlob  var  saa  tilstoppet,  at 
de  større  Krigsskibe  kun  med  Nød  kunde  passere  derigjennera, 
selv  uden  at  have  taget  Proviant  og  Ammunition  ind.  Or- 
logsværftet,  hvis  Magasiner  og  Værksteder  alle  laa  paa  Gam- 
melholm,  var  af  et  altfor  indskrænket  Omfang,  og  skjønt  Niels 
Juel  allerede  havde  begyndt  Anlæget  af  Nyholm,  havde  dette 
Arbejde  nu  hvilet  siden  hans  Tid,  standset  dels  af  den  lang- 
varige Krig  under  Frederik  IV,  dels  af  den  Slendrian,  der  i 
saa  mange  Aar  havde  gjort  sig  gjældende  ved  Marineadmi- 
nistrationen. Danneskjold  søgte  nu  at  afbjælpe  disse  Ulem- 
per ved  store  Opm udringsar bej der  baade  i  selve  Krigshavnen 
og  i  Indløbet  dertil,  idf^t  han  tiUige  lod  det  saakaldte  Nylob 
uddybe    mellem  Tolbodbommen  og  Nyholm,    for    at    navnlig 

de  mindre  Skibe  ad  denne  kortere  Vej  kunde  lægge  ud  paa 
Eheden.  Ved  Opmndringen  fik  man  tillige  Materiale  til  at 
fortsætte  det  standsede  Opfyldningsarbejde  paa  Nyholm,  der 
nu  skred  saa  rask  fremad,  at  det  nye  Værft  snart  kunde 
tages  i  Brug.  Nyholms  Vagt,  som  den  endnu  staar,  foruden 
adskillige  Værksteder  og  Beddinger  rejste  sig  snart  paa  den 
nylig  opfyldte  Grund,  og  for  at  beskytte  disse  Anlæg  saavel 
som  Krigshavnen,  der  hidtil  havde  ligget  fuldstændig  aaben, 
anlagdes  Batteriet  «Christianus  Sextus«.  Endvidere  kjøbte 
Kegeringen  en  ved  Sydsiden  af  Krigshavnen  liggende  O,  som 
dengang  kaldtes  Matzmanns  Plads,  og  efter  at  man  ved  Op- 
fyldninger havde  udvidet  denne,  indrettedes  den  under  Navn 
af  Christiansholm  til  Oplagssted  for  Flaadens  Artilleri  og 
Ammunition.  Ved  en  Bro  sattes  Christiansholm  i  Forbin- 
delse med  en  bagved  liggende  mindre  Holm,  der  ved  senere 
Opfyldninger  er  bleven  udvidet  til  den  i  vore  Dage  langt 
større  Arsenalo.  Paa  denne  anlagdes  de  store  Arsenalbyg- 
ninger, som  endnu  benyttes  den  Dag  i  Dag,  og  saaledes  fik 
Flaaden  et  selvstændigt  Tojhus  og  Oplagssteder  for  Ammu- 
nition, medens  hele  Marinens  Artillerigods  tidligere  havde 
været  opbevaret  i  Landetatens  Tøjhus.  Soartilleriet  var 
nemlig  hidtil  kun  blevet  betragtet  som  en  særegen  Afdeling 
af  Landartilleriet,  hvorfor  det  ogsaa  kommanderedes  af  Land- 
artilleriofficerer.  Først  1739  fik  Søetaten  sine  egne  Artilleri- 
officerer. Idet  for  øvrigt  forskjellige  andre  Anlæg  og  Nybyg- 
ninger ogsaa  paa  Gam  melholm  forbigaas,  maa  dog  Bygningen 
af  Dokken,  der  var  et  for  Datiden  enestaaende  Arbejde,  omtales 
lidt  nærmere. 

Man  havde  tidligere  forsøgt  Anlæget  af  en  Dok  paa 
Gammelholm;  men  dette  Foretagende,  der  allerede  var  blevet 
paabegyndt  under  Christian  V,  var  definitivt  blevet  opgivet  1728 
efter  at  have  kostet  en  hel  Del  Penge,  og  den  Anskuelse  havde 
derefter  gjort  sig  gjældende,  at  Jordbundens  Beskaffenhed  her 
til  Lands  vilde  bringe  ethvert  nyt  Forsøg  i  denne  Retning 
til  at   strande.      Imidlertid    hyldede    dog    Danneskjold    ikke 

denne  Mening,  og  det  havde  været  et  af  hans  allerførste 
Formaal,  efter  at  han  havde  begyndt  at  faa  Indflydelse  paa 
Marinens  Anliggender,  at  vinde  Kongen  for  Anlæget  af  en 
Dok.  Dette  lykkedes  ham  virkelig  ogsaa,  saa  at  man  allerede 
1735,  endnu  for  Danneskjold  var  udvalgt  til  Oversekretær, 
kunde  begynde  paa  dette  store  og  efter  den  almindelige  Me- 
ning ugjørlige  Foretagende.  Efter  omtrent  fire  Aars  Forløb 
var  Værket  til  almindelig  Forbavselse  fuldført  «ved  Guds 
Velsignelse  og  Vedkommendes,  allermest  General  -  Admiral- 
Lieutenant  Greve  af  Danneskjold-Samsøe,  hans  utrettelige 
Fliid  og  Stræbsomhed-),  som  Pontoppidan  i  «den  Danske 
Atlas«  udtrykker  sig;  men  nævnte  Forfatter  burde  billigvis 
ogsaa  have  omtalt  den  fra  Holland  indkaldte  Vandbygger 
Johan  Heinrich  Dumreicher,  der  var  Danneskjolds  trofaste 
Medhjælper,  og  hvis  tekniske  DygtigJied  overvandt  mange  af 
de  Vanskeligheder,  der  stillede  sig  i  Vejen  for  dette  navnlig 
efter  Datidens  Maalestok  storartede  Foretagende.  Danneskjold, 
i  hvis  hele  Liv  en  utrættelig  Arbejdsomhed  er  et  fremtrædende 
Træk,  sparede  naturligvis  ikke  sig  selv,  medens  Dokken,  hvis 
lykkelige  Fuldendelse  for  ham  baade  var  en  Æres-  og  Vel- 
færdssag,  stod  under  Bygning,  og  hver  Morgen  Kl,  4  kunde 
man  se  Marinens  Oversekretær  ivrig  beskæftiget  paa  selve 
Pladsen  ved  Arbejdets  Ledelse.  Da  han  desuden  havde  mange 
andre  Forretninger  at  varetage,  led  hans  Helbred  stærkt 
under  det  forcerede  Arbejde,  og  det  saa  meget  mer,  som  han 
ikke  tog  fjærneste  Hensyn  til  sin  egen  Sundhed.  Der  for- 
tælles saaledes,  at  da  han  engang  netop  maatte  holde  Sen- 
gen nogen  Tid,  kom  Dumreicher  midt  om  Natten  til  ham 
for  at  raadfore  sig  med  ham  i  Anledning  af  en  betydelig 
Kilde,  der  havde  vist  sig  i  Grunden,  og  hvis  Frembrud  truede 
med  at  tilintetgjøre  hele  Arbejdet.  Danneskjold  stod  da  strax 
op  trods  sin  Sygdom  og  begav  sig  til  Dokken,  hvor  det  og- 
saa efter  en  Del  Arbejde  lykkedes  ham  at  gjøre  Kilden 
uskadelig.  Det  havde  været  Danneskjolds  første  Plan  at  lade 
Dokken  sætte  af  Murværk,  men  han  opgav  atter  denne  Tanke, 

idet  man  antog,   at  Jordfugtighedens  Indflydelse  vilde  opløse 
Kalken,  og  bestemte  sig  derfor  til  at  anvende  Tømmer  i  dets 
Sted.     Hvilken  Beundring  hele  dette  Arbejde   opvakte,    kan 
blandt   andet   ses  i  Thuras   »Hafnia  hodierna«,    hvor   denne 
sagkyndige  Forfatter    udtrykker    sig  paa  følgende  Maade  om 
Dokkens  Fortømring:     "Hvo  der  i  og  ved  Arbejdet  har  havt 
Leylighed  til  at  see  den  uendelige  Mængde  af  Tømmer,  som 
dertil  blev  anvendt,  og  den  kunstige  og  fornuftige  Forbinding 
af  Tømmer  -  Værket,    der  blev  udfunden,    for  at  gjøre  dette 
store  Værk  tilforladeligt  og  sikkert  mod  Søens  Magt  og  stolte 
Bølger,    han  maa  billig  tilstaae,    at  dette  er  i  sit  Slags  det 
kunstigste    og    kostbareste   Værk,    som  Danmark    nogensinde 
har  seet  og  bragt  til  Veye«.    At  hele  dette  Foretagende  var 
kostbart,  som  Thura  bemærker,  er  selvfølgeligt.     Efter  Dan- 
neskjolds Angivelse   beløb  Udgifterne  derved  sig  til  232,000 
Edl.,  som  jo  efter  hine  Tiders  Pengeværdi  var  en  meget  be- 
tydelig Sum;  men  Danneskjold  havde  indført  en  saadan  Or- 
den i  alle  Grene  af  Forvaltningen,  at  Marinebudgettet  af  sine 
egne  Midler  havde  bestridt  den  allerstørste  Del  af  Udgifterne, 
saa  at  Rentekamret   kun    havde    udbetalt  55,000  Rdl.  extra- 
ordinært   i   denne  Anledning.      Naar   man   mindes,    hvilket 
bundløst  Virvar  og  sørgelig   Mangel   der  havde  været  i  Ma- 
rinens Finantsvæsen  hge  til  Frederik  IV's  Død,  er  et  saadant 
Resultat  unægtehg  et  talende  Bevis  for  Danneskjolds  udmær- 
kede Talenter  i  administrativ  og  finantsiel  Retning.    Desuden 
indvandt  selve  Dokken  i  Lebet   af  en  forholdsvis  kort  Aar- 
række    de    ved    dens    Bygning    anvendte    Pengesummer;    thi 
Kjølhalingen  af  et  Orlogsskib  kostede  efter  Danneskjolds  An- 
givelse 2-4,000  Rdl.,    medens    Dokningen    kun    beløb  sig  til 
150-200  Rdl.      Antallet    af  dokkede  Skibe  oversteg  1766  et 
Hundrede,  og  saaledes  havde  Dokken  allerede  dengang  rigelig 
dækket  de  til  dens  Bygning  anvendte  Summer.      Endnu  den 
Dag  i  Dag  staar  Danneskjolds  og  Durareichers  Værk  og  kan 
gjøre  Tjeneste  for  Handelsskibenes  Vedkommende,  medens  man 

for  Orlogsskibene  benytter  den  nyanlagte  mere  tidssvarende 
Dok  paa  Nyholm. 

Den  26de  Maj  1739  indviedes  Dokken  højtidelig  i  Hof- 
fets Overværelse;  Sluserne  aabnedes,  Bassinet  fyldtes  af  det 
indstrømmende  Vand,  og  ved  en  underlig  Skæbnens  Tilskik- 
kelse var  det  første  Skib,  som  haledes  ind  i  Dokken,  det  af 
Benstrup  byggede  og  saa  meget  omstridte  Linieskib  ><Chri- 
stianus  Sextus»,  der  nu  maatte  tjene  til  Forherligelse  for 
dets  Bygmesters  ivrigste  Modstander.  Danneskjold  stod 
imidlertid  heller  ikke  uden  aabenbare  Fjender  og  hemmelige 
Misundere,  og  Klafferen,  der  ved  Hoffet  idelig  havde  travlt 
med  at  nedsætte  Danneskjold  og  om  muhg  forstyrre  Dokkens 
Anlæg,  fulgte  endog  ud  med  ved  selve  Aabuingshajtidelig- 
heden,  idet  Admiral  Eosenpalm  skal  have  paastaaet,  at  Dok- 
ken var  for  lille  til  at  rumme  «Christianus  Sextus«,  hvortil 
Kongen  imidlertid  siges  at  have  svaret:  «En  Skræder  tager 
først  Maal  af  Kroppen,  for  han  gjør  Kjolen;  saaledes  har 
vel  ogsaa  Grev  Danneskjold  taget  Maal  af  Skibet,  før  han 
gjorde  Dokken". 

Foruden  de  Arbejder,  Danneskjold  lod  foretage  for  at 
udvide  og  forbedre  Værftet  og  Orlogshavnen  i  Kjøbenhavn, 
gjenoprettede  han  den  nedlagte  Flaadestation  i  Gliickstadt, 
hvor  Savnet  af  en  saadan  havde  været  føleligt  under  de  tid- 
ligere omtalte  Forviklinger  med  Hamburg.  Han  foretog  sig 
hyppige  Rejser  dertil,  og  omfattende  Arbejder  udførtes,  saa 
at  Anlæget  kunde  tages  i  Brug  1740;  men  efter  Danneskjolds 
Afgang  lod  man  Værket  forfalde,  saa  at  Havnen  tilmudredes. 
Danneskjold  omfattede  denne  Flaadestation  med  stor  Interesse, 
og  i  den  tidligere  omtalte  «Promemoria»,  som  han  1766  ind- 
gav til  Christian  VII,  søger  han  at  henvende  denne  Konges 
Opmærksomhed  paa  det  gluckstadtske  Havneanlæg,  idet  han 
beklager  sig  over,  at  et  «saa  gavnligt,  nødvendigt  og  vigtigt 
verk»  har  været  betroet  til  Folk,  der  »endten  inte  kand 
eller  vill  indsee  Fordelen  og  nødvendigheden  deraf;  eller  inte 

besidder  den  indsigt  og  Kyndighed  de  ber  besidde,  som  deres 
conservation  betroes ». 

For  end  videre  at  give  et  nogenlunde  klart  Overblik  over, 
hvad  Danneskjold  udrettede  i  den  forholdsvis  korte  Tid,  han 
ledede  Soetatens  Anliggender,  skal  her  blot  berøres,  at  han 
ordnede  Lodsvæsenet,  at  Bestyrelsen  af  de  to  Kongerigers 
Havne,  der  hidtil  havde  været  overdraget  Kentekamret,  henlagdes 
under  en  særegen  Havnekommission,  i  hvilken  Danneskjold  selv 
præsiderede,  at  Kvæsthuset,  hvis  Grundlæggelse  falder  under 
Frederik  HI,  men  hvis  nærmere  Organisation  skyldes  Niels 
Juel,  fik  en  mere  udvidet  Virksomhed  navnlig  som  Pensions- 
anstalt  for  afskedigede,  trængende  Søfolk ,  hvorfor  det  til 
Gjengjæld  skulde  oppebære  en  Procent  af  Mandskabets  Løn- 
ninger, og  at  end  videre  et  fast  Signalsystem  indførtes. 

Ogsaa  Opmaalingerne  af  de  danske  Farvande  beskæftigede 
i  høj  Grad  Danneskjold;  men  det  er  karakteristisk  for  Tiden, 
at  Kesultatet  af  disse  Opmaalinger  holdtes  hemmeligt  for 
fremmede  Nationer  navnlig  for  Belternes  Vedkommende,  idet 
man  saaledes  vilde  forhindre  Skibsfarten  gjennem  disse  for 
at  tvinge  den  gjennem  -Oresund.  Danneskjold  gik  endog  et 
Skridt  videre  i  denne  Eetning;  thi  han  udkastede  en  Plan, 
hvorved  han  haabede  at  kunne  lede  østersøfarten  gjennem 
selve  Kjøbenhavn  og  saaledes  gjøre  Danmarks  Hovedstad  til 
»Østersøens  Nøgle«,  en  Benævnelse,  man  hidtil  havde  yndet 
at  give  Kronborg,  men  som  kun  lidet  passede  til  de  faktiske 
Forhold,  efter  at  Skaane  var  bleven  frataget  Danmark.  I 
denne  Anledning  tænkte  Danneskjold  nemlig  paa  at  uddybe 
Kallebodstrand  saa  meget,  at  Orlogsskibene  kunde  løbe  der- 
igjennem,  og  naar  dernæst  Drogden,  Farvandet  mellem  Ama- 
ger og  Saltholmsgrunden  forsænkedes,  maatte  nødvendigvis 
ethvert  Skib,  der  agtede  sig  gjennem  Sundet,  søge  sin  Vej 
gjennem  selve  Kjøbenhavns  Havn,  idet  den  saakaldte  Flinte- 
rende,  der  danner  Løbet  mellem  Saltholm  og  Skaane,  den- 
gang endnu  var  aldeles  ubekjendt  og  tilmed  er  saa  vanskelig 
at  befare,  at  man  endnu  i  vore  Dage  kun  nødig  benytter  sig 


Frederik,  Greve  af  Danneskjold-Samsø.  147 

deraf.  At  dette  Foretagende  i  Virkeligheden  vilde  være  i 
hoj  Grad  upolitisk,  en  Handske  tilkastet  Evropas  øvrige  Sø- 
magter, lagde  Danneskjold  ingen  Vægt  paa  eller  havde  maa- 
ske  slet  ikke  ^je  derfor.  I  saa  Fald  delte  han  imidlertid  Skæbne 
med  Danmarks  da  ledende  Statsmænd;  thi  Johan  Ludvig 
Holstein,  hvis  Mening  Kongen  afæskede  i  denne  Sag,  erklæ- 
rede: «dass  diese  Arbeit  høchst  ntitzlich  sey,  daran  hat  wohl 
niemand  jemahls  gezweifelt«,  og  Schulin  ytrede  noget  lig- 
nende, idet  han  i  et  Brev  til  Kongen  paastod,  at  «der  darvon 
zu  erwachsende  grosse  und  vielfaltige  Nutzen  ohne  hin  je- 
derman  vor  Augen  lieget».  Ogsaa  Admiralitetet  som  det 
nærmest  sagkyndige  Kollegium  udtalte  sig  særdeles  fordel- 
agtigt om  hele  Planen,  der  efter  dets  Mening  baade  var 
« praktikabel"  og  saa  gavnlig,  «at  jo  den  anførte  Summa  af 
13  Tønder  Guld  er,  endskjønt  den  og  var  meget  sterre,  ej 
at  regne  imod  Verkets  Nytte,  naar  det  kand  komme  i  behørig 
Stand ».  Trods  denne  gunstige  Bedømmelse  fra  alle  Sider 
kom  dog  det  hele  Foretagende  ikke  videre,  end  at  man  fik 
foretaget  de  nødvendige  Opmaalinger  og  Pejlinger.  Hvad  der 
har  standset  dets  videre  Udførelse,  vides  ikke;  men  det  maa 
sikkert  betragtes  som  et  stort  Held;  at  denne  danneskjoldske 
Plan,  der  som  bekjendt  i  den  nyeste  Tid  er  bleven  gjenop- 
taget,  men  rigtignok  uden  det  farlige  Tillæg  om  Drogdens 
Forsænkning,  gik  over  Styr. 

En  vigtig  Side  af  Danneskjolds  Virksomhed  var  den  Or- 
den og  hensigtsmæssige  Regnskabsførsel,  der  indførtes  overalt 
saavel  paa  Værftet  som  i  Kontorerne  og  ,paa  de  søgaaende 
Skibe;  men  Behandlingen  af  dette  Emne  vilde  formentlig  let 
blive  trættende  i  sine  Enkeltheder.  Et  smukt  Resultat  af 
den  nye  Ordnings  Hensigtsmæssighed  er  imidlertid  allerede 
anført  i  Anledning  af  Udgifterne  ved  Dokkens  Anlæggelse, 
ligesom  ogsaa  den  Kjendsgjerning,  at  den  af  Danneskjold 
indførte  Forretningsgang  i  adskillige  Retninger  følges  endnu 
den  Dag  i  Dag,  er  et  ikke  ringe  Bevis  for  dens  Brugbarhed. 

10* 

Ogsaa  overfor  Mandskabet  vare  gjennemgribende  Reformer 
en  bydende  Nødvendighed,  og  Danneskjold  greb  ogsaa  her 
ind  med  rask  og  sikker  Haand.  For  saaledes  at  sikre  Flaa- 
den  det  nødvendige  Mandskab  ved  given  Lejlighed  optog 
han  atter  Tanken  om  en  Indrulleringsanordning,  som  man 
havde  forsøgt  1723,  men  ikke  havt  tiistækkelig  Kraft  til  at 
gjennemføre  overfor  den  stærke  Modstand,  Anordningen  mødte 
allevegne  fra.  Da  denne  Modstand  for  en  stor  Del  havde 
sin  Grund  deri,  at  Søfolkene  tidligere  vare  blevne  saa  slet 
behandlede  og  daarlig  lønnede,  at  det  betragtedes  som  et 
utaaleligt  Baand  at  ville  tvinge  det  unge  Mandskab  til  Or- 
logstjeneste,  maatte  Oppositionen  til  Dels  falde,  efter  at  Dan- 
neskjold havde  indført  en  regelmæssig  og  punktlig  Udbetaling 
af  Lønningerne.  Da  endvidere  Christian  VI  strax  ved  sin 
Tronbestigelse  havde  søgt  at  forbedre  Mandskabets  Stilling 
ved  at  forbyde  Officererne  personlig  at  afstraffe  Folkene  en- 
ten med  Stok  eller  Kaarde ,  og  da  Danneskjold  1737 
havde  ladet  en  Kommission  træde  sammen  for  at  ændre  de 
tidligere  barbariske  Søkrigsartikler  i  en  mere  human  Aand, 
bevirkedes  herved,  at  Orlogstjenesten  ikke  længere  betragtedes 
med  saa  mørke  Blikke  som  tidligere,  og  Vejen  var  saaledes 
banet  for  Indrulleringsanordningen,  som  Danneskjold  ogsaa 
lykkelig  gjennemforte  i  Aarene  1739-41.  Herved  forpligtedes 
alle  Søfarende  til  at  indstille  sig  til  Orlogstjeneste,  naar  Om- 
stændighederne fordrede  det,  og  denne  Indretning  har  ligesom 
ikke  faa  af  de  danneskjoldske  Anordninger  holdt  sig  til  vore 
Dage.  I  den  fiere  Gange  omtalte  Skrivelse,  som  Danneskjold 
1766  indgav  til  Christian  VII,  og  hvori  han  giver  et  kort 
Overblik  over  sin  Virksomhed,  kalder  han  med  Rette  Ind- 
rulleringen «een  af  de  gavnligste  og  umisteligste  indretninger«, 
og  han  havde  da  ogsaa  selv  den  Glæde  at  se  denne  Institu- 
tions gavnlige  Virkninger,  da  hele  Flaaden  1743  skulde  ud- 
rustes, idet  det  betydelige  Mandskab  i  meget  kort  Tid  til- 
vejebragtes udelukkende  ved  Udskrivning,  saa  at  man  slet 
ikke   havde   nødig   at  tage  sin  Tilflugt  til  hvervede  Søfolk. 

Det  hvervede  Mandskab,  der  for  en  stor  Del  bestod  af  Udskud 
fra  mange  forskjellige  Nationer,  men  navnlig  dog  af  Hollæn- 
dere, og  hvis  slette  Opførsel  for  en  stor  Del  retfærdiggjorde 
de  tidligere  gj ældende  strænge  Krigslove,  var  saaledes  for 
bestandig  forvist  fra  den  danske  Flaade,  paa  hvis  faste  Be- 
sætning af  Landets  egne  Børn  det  ofte  havde  hav.t  en  meget 
uheldig,  demoraliserende  Indflydelse. 

For  at  skaffe  Flaaden  dygtige  Befalingsmænd  havde  Fre- 
derik IV  1701  ladet  oprette  et  Kompagni  af  hundrede  Søka- 
detter,  der  1720  tilligemed  Landkadetkompagniet  havde  faaet 
anvist  Bolig  i  det  af  Frederik  IV  byggede  Operahus  paa 
Hjørnet  af  Bredgade  og  Fredericiagade.  Denne  Bygning  staar 
som  bekjendt  endnu  i  vore  Dage,  benyttedes  til  for  faa 
Aar  siden  af  Landkadetkorpset  og  gaar  i  den  Anledning 
almindeligvis  under  Navnet  Landkadetakademiet.  Land- 
kadetternes Chef  var  i  hin  Tid  Øverstkommanderende  for 
begge  Kompagnier,  og  Ff)lgen  deraf  var,  at  Sokadetterne  be- 
handledes som  Stifbørn.  Det  gik  her  som  alle  andre  Vegne, 
at  Landetaten  protegeredes  paa  Soetatens  Bekostning.  Der 
indløb  derfor  ogsaa  adskillige  Klager  i  den  Retning,  som  da 
Adjudanten  ved  Sokadetkompagniet  1736  i  en  Rapport  ind- 
berettede, at  Akademiets  daværende  Chef  uden  Grund  havde 
udskjældt  Kadetterne  for  "Jungens  und  Burser«  og  havde 
befalet  Adjudanten  «at  holde  Flab«,  da  denne  havde  søgt  at 
lægge  et  Ord  ind  for  Synderne.  Da  dette  Fællesskab  mellem 
Land-  og  Søkadetkompagnierne  medførte  mange  Ulemper, 
foruden  den  her  antydede,  bevirkede  Danneskjold,  efter  at 
han  1737  havde  faaet  overdraget  til  sig  selv  Overopsynet 
med  Sokadetkompagniet,  at  dette  fuldstændig  adskiltes  fra 
Landkadetkompagniet  og  fik  indr^fmmet  en  særegen  Del  af 
Bygningen,  ligesom  der  ansattes  særlige  Lærere  alene  for 
Sekadetterne. 

Naar  man  gjennemgaar  Lærefagene,  ser  man,  at  disse 
under  Danneskjolds  Bestyrelse  vare  følgende:  Navigation,  Ar- 
tillerividenskab,   Dans,   Fægtning,  Fransk,  Engelsk,  Religion, 

Tegning,  Regning,  Skrivning,  Mathematik,  Fysik,  Geografi  og 
Historie.  De  fire  sidste  Discipliner  vare  indførte  af  Danne- 
skjold. Mærkværdig  nok  ansaas  det  i  hin  Tyskhedens  Guld- 
alder i  Danmark  overflødigt  for  Søofficererne  at  kunne  Tysk. 
Danneskjold  bestemte  derfor  ogsaa,  at  den  daglige  Bon  fra 
nu  af  skulde  holdes  paa  Dansk,  da  man  ikke  turde  forud- 
sætte, at  Søkadetterne  forstode  det  tyske  Sprog.  Tidligere  da 
de  holdt  Bøn  sammen  med  Landkadetterne,  havde  de  daglig 
maattet  høre  paa  Fremsigelsen  af  tyske  Bønner,  hvoraf  de 
fleste  ikke  forstode  et  Ord.  Lærernes  Lønninger  vare  just 
ikke  meget  rigelige  navnlig  for  de  theoretiske  Fags  Vedkom- 
mende. Exempelvis  havde  Lærerne  i  Fransk  og  Engelsk  kun 
75  Rdl.  aarlig,  medens  Dansemesteren  lønnedes  med  100  Edl. 
Danneskjold  lod  desuden  oprette  saavel  Optagelses-  som  Af- 
gangsexamen.  Nødvendigheden  af  den  første  vil  være  ret 
indlysende,  naar  man  erfarer,  at  der  tidligere  var  optaget 
Kadetter,  som  hverken  kunde  læse  eller  skrive,  saa  at  Aka- 
demiet i  den  Anledning  havde  maattet  indrette  sig  som 
Pogeskole.  Ligeledes  søgte  han  at  sætte  visse  Aldersgrænser 
igjennem  ved  Optagelsen,  saa  at  der  fremtidig  i  Alminde- 
lighed ikke  optoges  nogen  som  Kadet  under  9  Aar  eller  over 
]  6  Aar.  Trods  denne  Bestemmelse  meldte  sig  dog  imidlertid 
ved  Optagelsesprøven  1740  Aspiranter  fra  4  indtil  20  Aar, 
og  der  anføres  om  en  af  disse,  der  var  5  Aar  gammel,  at 
han  "gaaer  endnu  i  lange  Klæder«.  Hvad  Afgangsexamen 
angaar,  var  det  naturligvis  Meningen,  at  enhver  Kadet  skulde 
bestaa  denne,  før  han  kunde  blive  Officer;  men  denne  Be- 
stemmelse overholdtes  ingenlunde,  naar  Kadetterne  vare  Bern 
af  formaaende  Mænd,  og  det  maa  desværre  tilstaas,  at  Dan- 
neskjold selv  krænkede  sine  Institutioner  ved  f.  Ex.  at  lade 
sin  Brodersøn  og  senere  Svigersøn  Ulrik  Adolf  Danneskjold- 
Samsø  springe  lige  fra  Akademiets  Skolebænk  til  Kapitajns 
Epauletterne,  og  det  skjont  han  dengang  endnu  kun  var  15 
Aar  gammel. 

Naar  her  er  brugt  Betegnelsen  Epaulet,  er  dette  egentlig 
en  Anakronisme,  thi  den  Slags  militære  Kjendetegn  brugtes 
endnu  ikke  paa  hin  Tid.  Sakadetternes  Uniform  havde  lige 
siden  Akademiets  Stiftelse  været  graa  med  rede  Opslag  og 
til  Gaia  forsynet  med  Guldgaloner.  I  det  hele  taget  var 
den  graa  Farve  gjennemgaaende  i  Søetatens  Uniformering, 
der  først  gjennemførtes  i  Begyndelsen  af  det  attende  Aar- 
hundrede.  Saaledes  erholdt  Skipperne  og  Overkanonererne 
1722  Befaling  til  for  egen  Regning  at  anskaffe  sig  Munde- 
ringer af  graat  Klæde  med  rødt  Underfoder,  hvorimod  Mand- 
skabet skulde  have  deres  Uniformer,  der  ligeledes  vare  graa, 
udleverede  af  Eegeringen.  Aaret  efter  anordnedes  der  ogsaa 
Uniformer  for  Officererne;  men  først  noget  senere  paalagdes 
det  dem  som  Pligt  altid  i  Tjenesten  eller  ved  Hove  at  være 
iført  Uniformen. 

For  at  befordre  Kadetternes  praktiske  Uddannelse  lod 
Danneskjold  hvert  Aar  et  øvelsesskib  løbe  ud,  og  paa  disse 
Togter,  der  i  Almindelighed  varede  tre  til  fire  Maaneder, 
maatte  de  unge  vordende  Søofficerer  deltage  i  al  Slags  Gjer- 
ning  ombord.  Forseelser  straffedes  naturligvis  strængt  dels 
med  Tamp  eller  Eis,  dels  paa  en  mere  raffineret  Maade  f.  Ex. 
ved  Kanonridning,  Flintebæren  eller  Sidden  paa  Pælen  i  et 
vist  Antal  Timer,  hvilke  Straffe  dog  alle  kun  betegnede  en 
mindre  Forseelse,  medens  Kadetterne  for  større  Forbrydelser 
maatte  undgjælde  med  Arrest,  Vand  og  Brød,  Fæstnings- 
arbejde  og  Degradering. 

Der  vilde  endnu  kunde  anføres  mange  og  ingenlunde 
uvigtige  Reformer,  som  det  danske  Søværn  skylder  Danne- 
skjolds Bestyrelse;  men  det  vil  allerede  være  tilstrækkelig 
indlysende  af  det  nu  udviklede,  hvilke  overordentlige  Frem- 
skridt der  i  dette  Tidsrum  gjordes  fra  den  Tilstand  og  de 
Forhold,  som  havde  været  de  herskende  i  Soetaten  umiddel- 
bart forud  for  Christian  VTs  Tronbestigelse.  Imidlertid  bør 
det  ogsaa  fremhæves,  at  Danmark  i  dette  Tidsrum  havde  en 
Konge,  der  trods  hans  øvrige  saa  ofte  omtalte  store  Mangler 

havde  Evne  til  at  indse  og  vurdere  Betydningen  af  Danne- 
skjolds Virksomhed  samt  Vilje  til  at  understotte  den ;  thi  det 
kan  ofte  være  meget  vanskeligt  for  den  enevældige  Konge  at 
skimte  den  rette  Vej  gjennem  det  Væv  af  Bagtalelser  og  fint 
spundne  Hofintriger,  der  pleje  at  trives  saa  frodig  i  Skyggen 
af  den  absolute  Kongemagt.  Christian  VI  bevarede  imidlertid 
en  urokkelig  Tillid  til  Danneskjold,  om  han  end  i  et  enkelt 
svagt  øjeblik  kunde  lytte  til  et  af  de  mange  offentlige 
eller  hemmelige  Angreb,  der  idelig  rettedes  mod  Marinens 
Intendant. 

Allerede  1737  udkom  der  et  anonymt  Skrift,  der  kriti- 
cerede  de  af  Danneskjold  foretagne  Keformer;  men  da  en 
nedsat  Kommission  stemplede  Angivelserne  som  falske,  og 
Forfatteren  ikke  vovede  at  mode  for  at  forsvare  sine  Paa- 
stande, brændtes  Skriftet  offentlig  af  Bødlen.  Adskillige 
andre  Kommissioner  anordnedes  i  de  folgende  Aar  for  at 
undersoge  snart  en,  snart  en  anden  Anklages  Berettigelse; 
men  vi  forbigaa  disse  for  med  nogle  Ord  at  omtale  den 
sidste  og  vigtigste  af  dem  alle,  der  nedsattes  1741  under 
Danneskjolds  Fraværelse  paa  en  Rejse  til  Gliickstadt.  Der 
havde  nemlig  cirkuleret  adskillige  Rygter,  som  gik  ud  paa, 
at  selve  Danneskjold  blev  ført  bag  Lyset  af  nogle  af  sine 
Underordnede,  navnlig  Holmens  Chef  Admiral  Suhm,  Takkel - 
mesteren  Kapitajn  Schumacher  og  Overskibsbygmesteren  Thu- 
resen. Kommissionen  bestod  af  Admiralerne  Rosenpalm  og 
Schindel,  Viceadmiralerne  Krag  og  Coningh  foruden  tre  Sø- 
officerer af  lavere  Grad  og  to  civile  Medlemmer,  nemlig  Ba- 
ron Giildencrone  og  Etatsraad  Lovenørn,  ikke  at  forvcxle 
med  Søetatens  tidligere  Oversekretær,  der  var  død  isåret  før 
Kommissionens  Nedsættelse.  Kongen  vilde  have,  at  Danne- 
skjold selv  skulde  have  Sæde  i  Kommissionen,  da  Anklagen 
gjaldt  hans  Undergivne  og  ikke  ham  selv;  men  Danneskjold 
frabad  sig  delte,  idet  han  gjorde  gjældende,  at  Ansvaret  for 
alle  mulige  Mangler  maatte  falde  paa  ham,  hvem  Overop- 
synet over  Flaaden  var   betroet,    og   at   han  saaledes  vilde 

komme  til  at  sidde  til  Doms  over  sig  selv,  hvilket  dog  vilde 
være  meningsløst.  Efter  syv  Maaneders  Efterforskninger  og 
Forhandlinger  indgav  Kommissionen  en  Betænkning  til  Kon- 
gen, i  hvilken  der  ikke  kunde  paapeges  andre  Mangler  end 
rene  Ubetydeligheder  som  f.  Ex.,  at  der  manglede  Gardiner  i 
et  af  Skibene,  eller  at  nogle  Laase  manglede  Smørelse,  hvor- 
for Kommissionen  ogsaa  slutter  sin  Betænkning  med  at  lyk- 
ønske Hs.  Majestæt  til  Flaadens  gode  Forfatning.  En  kon- 
gelig Kesolution  af  April  1742  forbod  derpaa  alle  under 
Straf  af  kongelig  Unaade,  deres  Chargers  Fortabelse  eller 
anden  stræng  Bode  (.fornærmelige  og  usandfærdige  Rygter 
om  Voris  Marines  Tilstand  og  Indretning  i  Publicum  at  ud- 
sprede«. Som  Bevis  paa  den  "kongelige  Naade  og  Velbehag » 
med  Danneskjolds  Tjeneste  befales  der  end  videre,  at  der  aar- 
lig  skulde  udbetales  ham  7,000  Rdl.,  saalænge  han  levede, 
og  hans  Enke  en  Pension  af  4,000  Rdl.  Ved  denne  Lejlig- 
hed fik  ogsaa  Admiral  Suhm  aarlig  1,000  Rdl.,  Kapitajn 
Schumacher  400  og  Thuresen  100  Rdl.  —  Da  hele  denne 
Sag  saaledes  endte  med  en  glimrende  Oprejsning  for  Dan- 
neskjold, søgte  man  at  aflede  Kongens  Interesse  fra  Marinens 
Anliggender,  idet  man  blandt  andet  fandt  paa  at  lade  nogle 
for  Sagen  vundne  Læger  erklære  for  Kongen,  at  han  var 
overanstrængt,  og  at  hans  Konstitution  navnlig  ikke  kunde 
taale  Soluften,  hvorfor  det  var  nødvendigt  at  ophøre  med  de 
tidligere  hyppige  Besøg  paa  Holmen  eg  Orlogsskibene.  Da 
Kongen  saaledes  ikke  selv  længer  overtydede  sig  om  Arbej- 
derne paa  Værftet,  vidste  man  ad  mangfoldige  forskjellige 
indirekte  Veje  at  faa  ham  indbildt,  at  der  gjorde  sig  en 
utilgivelig  Slendrian  gjældende  paa  Holmen,  og  da  Danne- 
skjold derfor  engang  forhørte  sig  hos  Kongen,  hvilke  Navne 
han  ønskede,  at  nogle  mindre  Skibe,  som  netop  vare  færdige 
til  at  løbe  af  Stabelen,  skulde  have,  bemærkede  Christian  VI, 
at  det  vistnok  ikke  hastede  saa  stærkt  med  at  døbe  Skibene, 
da  deres  Bygning,  efter  hvad  man  havde  sagt  ham,  endnu 
ikke  var  fuldendt.       Da  Danneskjold  imidlertid  forsikrede,  at 

Skibene  vare  færdige,  men  at  det  naturligvis  beroede  paa 
Kongen,  naar  de  skulde  sættes  i  Vandet,  besluttede  Kongen 
igjen  at  gjæste  Holmen,  og  han  skal  da  have  sagt  til  sit  Falge, 
idet  han  gned -Øjnene  som  for  at  klare  dem:  «Jeg  veed  ikke 
om  mine  øjne  slaa  mig  fejl;  men  mig  synes  dog,  at  her 
forrettes  en  Del  Arbejde •>.  Som  et  Bevis  paa  sin  Gunst  lod 
Kongen  samtidig  overrække  Danneskjold  en  gylden  Halskjæde 
med  sit  Billede  indfattet  i  Brillanter. 

Endnu  et  Angreb  rettedes  1743  mod  Danneskjold,  og 
det  fra  en  Side,  hvor  han  næppe  havde  ventet  det,  nemlig 
fra  Holmens  Chef,  den  flere  Gange  omtalte  Admiral  Suhm, 
der  netop  ved  Danneskjolds  Indflydelse  havde  faaet  sit  meget 
betroede  Embede.  Da  Suhm  imidlertid  ikke  dristede  sig  til  at 
bevise  sine  Angivelser  uden  Nedsættelsen  af  en  Kommission, 
erklærede  Kongen,  at  han  allerede  havde  havt  altfor  mange 
Kommissioner,  hvorfor  han  nu  engang  selv  vilde  være  Kom- 
missarius.  Suhm  fik  derpaa  sin  Afsked,  og  Danneskjold  ved- 
blev derefter  at  beholde  Kongens  stadige  Gunst  uanfægtet, 
hvorpaa  han  samme  Aar  fik  et  nyt  og  glimrende  Bevis,  idet 
han  udnævntes  til  General  -  Admiral  -  Lieutenant  og  øverst- 
kommanderende for  den  store  Flaade,  der  som  tidligere  om- 
talt udrustedes  1743  i  Anledning  af  det  svenske  Tronfølger- 
spBrgsmaal.  Da  Flaaden  imidlertid  ikke  kom  til  at  løbe  ud, 
fik  Danneskjold  ikke  Lejlighed  til  at  aflægge  noget  Vidnes- 
byrd om  sine  Evner  som  Anfører  i  Kampen,  hvad  der  maa- 
ske  var  ret  heldigt,  da  han,  der  aldrig  tidligere  havde  forsøgt 
sig  som  praktisk  Sømand  og  nu  fik  hele  den  søgaaende 
danske  Flaades  Ve  og  Vel  betroet,  muligvis  som  Kriger 
vilde  have  plettet  det  smukke  Eftermæle,  han  har  sat  sig 
som  Administrator.  —  Medens  Danneskjolds  Person  ofte 
stødte  hans  Omgivelser,  har  dog  ingen  nægtet,  at  han  var 
en  særdeles  nidkjær  og  arbejdsom  Mand,  hvad  der  ogsaa 
umiddelbart  fremgaar  af  den  Mængde  Arbejder  og  Reformer, 
som  under  hans  Ledelse  udfortes  ved  Søetaten;  men  man 
faar  et  endnu  fyldigere  Billede  af  hans  rastløse  Virksomhed, 

naar  man  erfarer,  at  hans  Evner  benyttedes  af  Kongen  ikke 
blot  i  denne  hans  Specialitet,  men  ogsaa  i  adskillige  andre 
Ketninger.  Det  er  saaledes  tidligere  omtalt,  at  han  havde 
siddet  som  stadig  Assessor  i  højeste  Ret  siden  Christian  VFs 
Tronbestigelse ,  og  det  er  en  Fejltagelse  af  Danneskjolds 
Biograf  Treschow,  naar  han  beretter,  at  Danneskjold  kun 
havde  Sæde  her  et  Aar,  thi  først  i  Februar  1742  betydede 
Kongen  ham  i  et  Brev,  «dasz  Er  nicht  nohtig  hat  weder 
diesmahl  noch  sonst  im  hochsten  gericht  zu  erscheinen,  die 
order  wird  inzwischen  alle  jahr  an  Ihm  ergehen,  welches 
aber  nun  mehr  geschiehet  um  anzuzeigen,  dasz  man  Ihm 
nicht  vergessen  hat«.  Danneskjold  anfører  end  videre  selv,  at 
han  havde  væsentlig  Indflydelse  paa  Dannelsen  af  den  kjø- 
benhavnske  Assignations-Vexel-  og  Laanebank,  der  oprettedes 
i  Oktober  1736;  men  selv  om  hans  Virksomhed  her  er  min- 
dre betydende,  spiller  han  dog  en  fremragende  Rolle  ved  de 
Forholdsregler,  Regeringen  greb  til  for  at  fremme  Landets 
Handel  og  Fabrikvæsen,  som  Kongen  ogsaa  omfattede  med 
en  ganske  særegen  Interesse.  Hans  Andel  i  Planen  til  Ge- 
neral-Land-økonomi-  og  Kommerce-Kollegiets  Stiftelse  var 
endog  saa  betydelig,  at  den  ældre  Bernstorf  ved  en  senere 
Lejlighed  kaldte  dette  Kollegium  Danneskjolds  Datter,  og  han 
var  ogsaa  første  Deputeret  i  Kollegiet  fra  dets  Oprettelse  i 
December  1735  til  Avgust  1740,  da  han  paa  Grund  af  sine 
mange  andre  Forretninger  trak  sig  tilbage  og  efterfulgtes  af 
Berkentin. 

Gjennemlober  man  det  Uddrag  af  Kommercekollegiets 
Protokoller  fra  dette  Tidsrum,  som  Treschow  meddeler  blandt 
Bilagene  til  sin  Biografi  af  Danneskjold,  vil  man  naturligvis 
finde  de  Forholdsregler,  Kollegiet  har  anvendt  for  at  fremme 
Handelen  og  Landets  Fabrikvirksomhed,  prægede  af  de  Be- 
skyttelsesprinciper,  som  vare  karakteristiske  for  det  18de  Aar- 
hundrede,  og  som  Danneskjold  hyldede  ligesaa  godt  som  hans 
hele  Samtid.  Saaledes  oprettedes  netop  under  Danneskjold 
det  bekjendte  Generalvaremagasin,  hvor  Fabrikanterne  kunde 

afhænde  deres  Varer  mod  kontant  Betaling,  og  hvorfra  atter 
Forbrugerne  kunde  tilkjøbe  sig  det  indenlandske  Fabrikat. 
Kongen  skænkede  Magasinet  en  Sum  paa  100,000  Kdl.,  og 
for  at  sikre  dets  Existens  udfærdigede  Kollegiet  med  en 
Ihærdighed,  der  var  en  langt  bedre  Sag  værdig,  den  ene  Re- 
solution efter  den  anden.  Snart  er  det  Forbud  mod  Ind- 
førsel af  udenlandske  Varer,  snart  en  for  Kjobmændene  højst 
byrdefuld  Tilladelse  til  at  sælge  Varer  en  detail  fra  Magasinet 
og  snart  en  for  Embedsstanden  meget  trykkende  Bestemmelse 
om,  at  alle  Statens  Tjenere  i  Løbet  af  et  Aar  skulde  afgive 
ikke  mindre  end  ti  Procent  af  deres  Lønning  til  Magasinet, 
hvilke  Penge  de  kun  kunde  indvinde  igjen  ved  efter  halv- 
andet Aars  Forløb  at  faa  deres  Udlæg  godtgjort  i  Varer  fra 
det  i  en  utaalelig  Grad  protegerede  Generalvaremagasin. 
Trods  alle  disse  kunstige  Midler  førte  dog  denne  Institution 
kun  en  kummerlig,  men  for  Staten  og  mange  af  Indbyggerne 
meget  kostbar  Tilværelse.  Karakteristisk  for  Tidens  Ansku- 
elser i  denne  Eetning  er  ogsaa  den  Mængde  Privilegier  til 
indenlandske  Fabriker,  der,  som  Uddraget  viser,  ere  udfærdigede 
fra  KommercekoUegiet  i  de  faa  Aar,  Danneskjold  bestyrede 
det.  Endelig  fortjener  ogsaa  et  ejendommeligt  Forbud,  der 
forbyder  Ikke-Kangspersoner  at  bære  visse  Slags  Silketøj,  at 
anføres  som  en  Illustration  af  Tidsaanden  og  som  et  Bevis 
paa,  at  Danneskjold,  der  i  disse  Aar  var  Kollegiets  ledende 
Tanke,  i  disse  Spørgsmaal  var  et  Barn  af  sin  Tid  og  her 
ingenlunde  havde  det  klare  Blik,  der  i  Forening  med  hans 
Nidkjærhed  og  sporet  af  hans  Ærgjærrighed  lod  ham  bryde 
saa  mange  nye  Baner  i  Administrationen  af  Søværnet. 

(Forts.) 
Karl  Theisen. 

JJer  er  vistnok  en  Del  af  dette  Tidsskrifts  Læsere,  hvem  det 
er  ubekjendt,  at  omtrent  10  Millioner  af  Frankrigs  Beboere 
tale  et  Sprog,  det  provencalske,  der  er  meget  afvigende  fra 
det  nordfranske  Sprog.  Det  provencalske  Sprog  var  Trouba- 
dourernes Sprog,  det  var  endnu  under  Ludvig  XIV  det  al- 
mindelig gængse  i  hele  Syden,  ja  lige  til  den  store  franske 
Revolution  taltes  det  i  Almindelighed  endog  af  den  dannede 
Befolkning.  Alt  som  Frankrig  imidlertid  mere  og  mere  sam- 
ledes til  en  fast  Enhed,  sank  det  provencalske  Sprog  mere 
og  mere  ned  til  et  rent  Bondesprog,  som  lidt  efter  lidt  vilde 
være  uddød.  Den  Digter,  hvis  Liv  og  Virksomhed  er  gjort 
til  Gjenstand  for  den  følgende  Fremstilling,  har  imidlertid  ind- 
pustet det  døende  Sprog  nyt  Liv;  man  har  kaldet  ham  <'den 
sidste  Troubadour«,  men  hans  Exempel  er  blevet  fulgt  af 
mange  Digtere  blandt  hans  Landsmænd,  og  det  synes  virkelig, 
som  om  han  ikke  skal  være  den  sidste  geniale  Afslutning 
paa  en  svunden  Tid,  men  snarere  som  om  han  skal  indlede 
en  ny  Opblomstring  af  Sydfrankrigs  skjonne,  velklingende 
Sprog.  Redaktionen  skal  henvise  de  Læsere,  der  Bnske  yder- 
ligere Oplysning  om  denne  mærkelige  Fremtoning,  til  Theo- 
dor Hagbergs  Afhandling:  «Den  provencalska  vitterhetens  åt- 
teruppståndelse  i  det  nittonde  århundradet«.  Ved  den  fore- 
liggende Afhandling  ere  flere  Oplysninger  og  Udvidelser  netop 
hentede  fra  Hagbergs  Arbejde. 


*)  Efter  »the  Broadway". 


158  I^sn  sidste  Troubadour. 

Denne  opvaagnende  Interesse  for  et  gammelt  Sprog  gjør 
imidlertid  ogsaa  fra  en  ganske  anden  Side  Fordring  paa  vor 
Opmærksomhed;  den  er  nemlig  paa  Nippet  til  at  vække  en 
særlig  sydfransk  Nationalfølelse  og  saaledes  vinde  praktisk 
Betydning  ogsaa  i  Politiken.  Hvert  Åar  udkommer  der  i 
Avignon  i  det  provencalske  Sprog  en  Almanak,  som  udgives 
af  Selskabet  »Felibre«,  et  Selskab,  som  blev  stiftet  den  21de 
Maj  1854,  hvis  øjemed  er  Gjenoplivelsen  af  det  provenfalske 
Sprog,  og  som  altsaa  vil  følge  Jasmins  Spor. 

Tager  man  nu  imidlertid  en  saadan  «Armana  prouven^au" 
f.  Ex.  et  Exemplar  fra  1871  i  Haanden,  vil  den  særlige  na- 
tionale Følelse,  der  her  gjør  sig  gjældende,  strax  springe  i 
•Øjnene.  Paa  Bagsiden  af  Titelbladet  findes  hele  Provences 
Historie  fra  Aaret  600  før  Kristus  til  1482  efter  Kristus  delt 
i  4  Perioder,  hver  paa  omtrent  500  Aar.  Disse  Perioder 
ere  den  græske,  den  romerske,  den  gotiske  og  det  uafhæn- 
gige Provence;  den  femte  Periode,  det  franske  Provence,  vil 
snart  have  endt  sit  Qerde  Aarhundrede,  og  mangen  Proveu- 
yaler  spørger  sig  selv,  om  den  vil  vare  et  Aarhundrede  endnu. 
Paa  den  følgende  Side  findes  en  Vindrose  med  Vindenes 
Navne  paa  Provenyalsk  og  der  under  følgende  Tankesprog: 
i'Eos  Norden,  men  hold  Dig  til  Syden;  ros  Bjerget,  men  hold 
Dig  til  Dalen;  ros  Havet,  men  hold  Dig  til  Landet;  ros 
Frankrig,  men  hold  Dig  til  Provence«. 

Vore  Læsere  ville  se,  at  det  ikke  er  løst  Paafund,  naar 
vi  tillægge  den  poetiske  og  sproglige  Bevægelse  en  praktisk 
Betydning.  Hvad  der  ligger  bag  ved  det  hele,  er  Protesten 
mod  Nordfrankrigs,  særUg  mod  Paris's  Overvægt;  det  er  med 
andre  Ord  Føderalismen,  som  under  den  store  franske  Revo- 
lutions Tid  var  Grundlaget  for  Girondens  politiske  Anskuelse, 
og  som  selv  Gambetta  i  vore  Dage  af  og  til  gjør  sig  til 
Tolk  for. 

«Lad  os  engang  ogsaa  drage  Nytte  af  vore  Ulykker; 
Pokker  i  Vold  med  Centralisationen,  denne  Trældomslænke, 
som  Despoterne  have  smeddet,    og   hvorved   de  have  styrtet 

Frankrig  uforberedt,  vaabenlast,  blottet  og  nøgen  i  en  uhyre 
Krig.  I  Stedet  for  at  uniformere  bele  Nationen  og  vænne 
den  til  et  Kaserneliv  ville  vi  forynge  den  ved  provinciel  og 
kommunal  Selvstændighed.  Gid  Departementerne  maa  virke 
for  deres  fælles  Interesser  med  forenede  Kræfter.  Lad  os 
i  Stedet  for  de  svage,  viljeløse  Departementsraad  faa  Gene- 
ralraad,  der  samles  efter  de  forskjellige  Landsdele  og  udrustes 
med  virkelig  Magt,  saa  at  de  ikke  mere  ere  Præfekternes 
lydige  Tjenere.  Lad  Nationalforsamlingen  ikke  mere  til 
Stadighed  samles  i  en  og  samme  Stad,  men  aarlig  skifte 
Plads  og  snart  træde  sammen  i  Norden,  snart  i  Syden.  Da 
ville  vi  ikke  mere  se  Kegeringen  falde  som  et  Bytte  for  en 
Usurpator,  eller  en  Haandfuld  Oprørere;  da  vil  der  spire  et 
frisk  Liv  frem  igjen  i  alle  Provinser;  en  ædel  Kappestrid  vil 
gjøre  sig  gi  ældende  paa  ny  med  en  kjærlig  Vedhængen  til 
Hjemmet;  Fædrelandskjærligheden  og  den  gamle  Stolthed  vil 
atter  vise  sig".  Dette  er  ikke  Deklamationer  af  en  eller  an- 
den fransk  Kevolutionær,  men  disse  politiske  Betragtninger 
findes  netop  i  selve  Almanaken,  udbredes  over  hele  Syd- 
rankrig  og  finde  overalt  Anklang.  Bevægelsen  har  et  endnu 
større  Omfang.  I  hele  det  spanske  Landskab  Catalonien 
tales  ogsaa  det  provencalske  Sprog ;  og  her  har  hele  Befolk- 
ningen, af  Had  til  den  hidtil  herskende  castilianske  Retning, 
varet  det  gamle  Sprog,  som  er  vidt  forskjelligt  fra  det  mo- 
derne spanske.  Derimod  hente  Digtere  fra  Catalonien  sig 
Belønninger  i  Provence,  og  en  catalonisk  Digter,  Albert  de 
uintana,  dedicerer  sit  Digt;  « Blomsterleg »  til  Selskabet 
Felibre  med  de  Ord:  « Brødre,  lader  os  tro  og  haabe!  Gud  give 
Eder  Provence  igjen«!  Læserne  ville  nu  kunne  forstaa,  hvor- 
ledes der  under  de  nuværende  spanske  Forvirringer  gjen- 
tagne  Gange  for  Alvor  har  været  Tale  om,  at  Catalonien  vil 
slutte  sig  til  Frankrig. 

Man  kunde  jo  paa  Forhaand  vide,  at  Tyskland  med 
Glæde  vilde  se  et  saadant  nyt  Tvistens  Emne  kastet  ind  i 
Frankrig.     « Disse  Tanker  ville  visselig  glæde  sig  ved  Tysk- 

lands  Sympathi«  ,  saaledes  udtrykker  den  tyske  Forfatter 
Eduard  Bohmer  sig,  som  dels  i  et  særligt  Skrift:  «Ueber  die 
provenzalische  Poesie  der  Gegenwart",  dels  i  adskillige  Af- 
handlinger i  tyske  Tidsskrifter  har  fremhævet  og  dvælet  ved 
den  hele  Bevægelses  politiske  Betydning.  Vi  tro  nu  dog  ikke,  at 
Tyskland  vil  faa  denne  Glæde,  eller  at  denne  Bevægelse  i 
Sydfrankrig  virkelig  vil  have  Udsigt  til  Sejr.  Frankrigs  Sam- 
menhold og  Enhedsfølelse  vil  vistnok  vise  sig  for  stærk  og 
Nordens  Overvægt  være  for  stor;  men  det  er  dog  interessant 
at  se,  hvorledes  en  stor  Mands  Virksomhed  kan  have  Følger, 
som  ligge  langt  udover,  hvad  han  selv  har  tænkt  sig;  thi 
Jasmin  har  næppe  nogensinde  drømt,  at  hans  poetiske  Virk- 
somhed skulde  kunne  faa  en  politisk  Betydning. 


Jacques  Jasmin,  den  sidste  Troubadour,  er  en  af 
den  moderne  Literaturs  mærkværdigste  Fremtoninger.  Han 
var  Søn  af  en  Skræder,  og  han  var  selv  Barber  til  sin  Døds- 
dag; men  trods  dette  kan  han  stilles  i  Bække  med  Digtere 
som  Skrædersønnen  Béranger,  Landmanden  Burns  og  Bageren 
Jean  Keboul,  og  han  har  endog  større  Krav  paa  vor  Op- 
mærksomhed end  disse  bekjendte  Digtere.  Han  var  i  hele 
sit  Liv  meget  populær  i  Frankrig,  men  kun  lidet  kjendt 
udenfor  sit  Fædreland. 

De  nys  nævnte  Digtere  skreve  paa  almindeligt  Engelsk 
og  Fransk  og  bleve  læste  overalt,  hvor  disse  Sprog  tales. 
Jasmin  derimod  nedskrev  sine  Tanker  i  et  Sprog,  der  nu  kun 
tales  af  Bønderne  i  det  sydlige  Frankrig,  og  han  skrev  for 
at  behage  de  Folk,  der  ligesom  han  selv  talte  dette  Sprog 
og  kun  havde  deres  Opdragelse  og  Dannelse  fra  Katurens 
Skole. 

Dette  Sprog,  som  indtil  hans  Tid  næsten  var  glemt,  har 
ikke  desto  mindre  en  hæderlig  Fortid.  Det  proven^alsk- 
romanske   Sprog  var   den   førstefødte   og   eleganteste    af  de 

Mundarter,  som  udsprang  af  det  latinske  Sprog,  og  det 
naaede  sit  Glanspunkt  i  det  tolvte  Aarhundrede;  det  gjordes 
bøjeligt  og  harmonisk  af  Troubadourer,  som  paa  deres  Van- 
dringer sang  om  Heltegjerninger  og  Kjærlighedshistorier; 
med  kun  smaa  dialektiske  Forandringer  udbredte  det  sig  til 
det  østlige  Spanien,  til  Kysten  af  Norditalien  og  de  baleari- 
ske -Øer,  og  det  hævdede  hæderlig  sin  Plads  i  Kampen  mod 
Langue  d'oil,  som  taltes  Nord  for  Loirefloden.  Men  Magt  og 
Fremgang  fandtes  mod  Nord,  medens  ødelæggelse  og  Elen- 
dighed i  det  trettende  Aarhundrede  brod  ind  over  Syden  un- 
der de  blodige  Keligionskrige  mod  Albigenserne.  Forgjæves 
kæmpede  Literatur  og  Sprog  nu  imod;  de  sygnede  begge 
hen  i  en  hurtig  Tilbagegang,  indtil  det  provencalske  Sprog 
eller  Langue  d'oc  blev  en  simpel  Mundart,  som  af  en  fransk 
Forfatter  kaldes  eet  gammelt  Sprog,  der  har  lidt  megen 
Modgang!),  og  af  en  anden  betegnes  som  « fordrevet  fra  Slottet 
til  Straataget«. 

Det  provencalske  Sprog  har  stadig  været  delt  i  en  Mængde 
Mundarter,  som  endnu  den  Dag  i  Dag  skifte  fra  By  til  By. 
Det  er  dog  fornemlig  tre  af  dem,  som  i  dette  Aarhundrede 
have  lagt  Beslag  paa  Opmærksomheden  ved  de  Digtninge, 
der  udkom  i  dem,  nemlig  den  gascogneske,  den  languedocske 
og  den  provencalske  i  indskrænket  Betj'dning.  Den  gascog- 
neske Mundart  eller,  som  den  ogsaa  kaldes,  Toulousemaalet, 
med  Toulouse  og  Agen  til  Hovedpunkter,  nærmer  sig  mest 
det  spanske,  er  haard  og  mandig.  Den  languedocske  Mund- 
art eller  Cevennermaalet,  med  Alais  og  Nimes  til  Hoved- 
punkter, er  munter  og  skæmtsom  og  egner  sig  bedst  til  For- 
tællinger af  Hverdagslivet.  Den  tredje  Mundart,  den  egent- 
lige provencalske  eller  Rhonemaalet,  med  Aries  og  Avignon 
til  Hovedpuneter,  nærmer  sig  mere  det  italienske ;  det  er  den 
blødeste  og  mest  vellydende  af  dem  alle  og  benævnes  ogsaa 
fortrinsvis  Kjærlighedens  Tungemaal. 

Blandt  disse  Mundarter  var  den  gascogneske  den  første, 
som  i  Begyndelsen  af  dette  Aarhundrede  atter  levede  op  som 

Skriftsprog  og  mindede  Verden  om,  at  de  gamle  Trouba- 
dourers Slægt  endnu  ikke  tilhørte  blot  en  svunden  Tid. 
Dette  Sprog  var  den  fattige  Barber-Digters  eneste  Arv;  men 
Jasmin  indsugede  Indspirering  fra  Livet  rundt  om  sig;  han 
lyttede  med  Glæde  til  Landboernes  simple  Historier  og  Tra- 
ditioner, og  i  et  Rim  som  Troubadourernes,  men  langt  liv- 
ligere og  mere  vexlende,  indvævede  han  dem  i  Sangens  Guir- 
lander paa  sine  beundrende  Kammeraters  Festdage.  Dette 
var  fra  Begyndelsen  hans  eneste  Maal;  men  hans  Ry  bredte 
sig  snart  til  Norden.  Det  blev  moderne,  at  Turister  fra  Pa- 
ris skulde  besoge  hans  ringe  Bod,  ligesom  ogsaa  Rejsende 
fra  andre  Lande  bleve  hiddragne  af  det  literære  Fænomen. 
Hans  Digtninge  bleve  oversatte  paa  Fransk,  Engelsk  og  Tysk, 
og  saaledes  indtog  hans  gamle  folkelige  Tungemaal,  der  i 
Åarhundreder  havde  været  glemt,  atter  sin  Plads  i  Litera- 
turen  blandt  de  andre  Skriftsprog. 

Hermed  har  Jasmin  gjort  sig  særlig  fortjent.  Vi  skulle 
nu  kortelig  kaste  et  Blik  paa  hans  Liv  og  hans  Værker.  Om 
hans  Liv  er  der  dog  kun  lidet  at  sige,  thi  det  var  ikke  rigt 
paa  Begivenheder.  Hans  Værker  fortjene  derimod  og  ville 
lønne  en  mere  igaaende  Betragtning. 

Jacques  Jasmin,  hvis  egentlige  Navn  var  Jansemin,  blev 
1797  eller  1798  født  i  Agen*),  den  største  By  i  Departe- 
mentet Lot-et-Garonne.  Det  fortjener  at  anføres,  at  den 
ældre  Scaliger  døde,  og  at  den  yngre  blev  født  her,  fordi  det 
Ry,  de  erhvervede  sig,  synes  at  have  fæstet  sig  i  Jasmins 
Erindring  og  ikke  at  have  været  uden  Paavirkning  paa  ham. 
Han  blev,  siger  han,  en  Drømmer  ved  Kilden,  da  man  for- 
talte ham,  at  <ien  berømt  Skribent  Jules-César  Scaliger  havde 
ladet  sine  udødelige  Vers  lyde  ved  dens  sølverrene  Bølgers 
Plasken«. 

Hans  første  poetiske  Forsøg,  der  vakte  almindelig  Op- 
mærksomhed, var  en  lille  Romance  «Me  cal  mouri')  (jeg  øn- 


*)  Her  blev  ogsaa  hans  Statue  afsløret  i  Maj  1870.  R.  A. 

sker  at  åø),  som  udkom  i  1822,  i  Løbet  af  faa  Dage  spred- 
tes over  hele  Sydfrankrig  og  overalt  vandt  meget  Bifald. 

I  en  af  hans  tidligste  Digtninge  «Mous  Soubenis«  (mine 
Erindringer,  mes  souvenirs),  der  udkom  i  1830,  giver  han  en 
simpel  og  rørende  Beretning  om  sine  yngre  Aar;  han  beskriver 
den  Nød  og  yderlige  Fattigdom,  der  var  knyttet  til  hans  Ungdom, 
og  giver  en  humoristisk  Skildring  af  sine  Gjenvordigheder.  Med 
en  uforlignelig  Godmodighed  fortæller  han  her,  hvorledes  en  Tirs- 
dag i  Fasteugen,  just  da  man  stod  i  Begreb  med  at  vende  Pande- 
kagerne, Sønnen  af  en  pukkelrygget  Fader  og  en  halt  Moder 
saa  Lyset  ved  den  bedøvende  Larm  af  en  Kattemusik,  som 
man  med  Kjedler  og  Horn  foranstaltede  for  en  af  Naboerne; 
Sønnen  var  ham  selv.  Mager  og  spæd,  men  næret  af  en 
sund  Modermælk  voxede  han  op  glad  som  en  Prins,  og  vi  se 
ham  siden  som  en  syvaars  Fyr  hjælpe  sin  Fader  med  at  ud- 
føre den  samme  Kattemusik,  som  han  var  bleven  Vidne  til 
ved  sin  Fødsel,  og  som  under  Navnet  wChalibari"  (Karivari) 
er  saa  almindelig  i  det  sydlige  Frankrig.  Men  Barndommens 
Paradis  havde  ogsaa  sine  Sorger.  Familien  Jasmins  Med- 
lemmer havde  gjennem  mange  Generationer  den  ulykkelige 
Vane  at  lægge  sig  til  at  dø  i  Fattighuset,  og  paa  en  rørende 
Maade  beskriver  Jasmin  nu,  hvorledes  han  tog  Afsked  med 
sin  stakkels  gamle  Bedstefader,  da  denne,  overvældet  af  Fat- 
tigdom og  Sygdom,  gav  sig  paa  Vej  til  det  samme  sidste 
Hvilested.  En  Gang  manglede  hans  Familie  endog  det  tørre 
Brød ;  som  en  sidste  Udvej  maatte  derfor  hans  Moders  Brude- 
ring afsted  til  Pantelaaneren.  Da  Maaltidet  kom,  lo  Børnene, 
spiste  og  støjede  uden  at  tænke  paa  den  Dag,  der  skulde 
følge  efter!  Saa  følger  Beretningen  om  Undervisningen  i 
Fattigskolen;  i  sex  Maaneder  lærte  han  at  læse,  et  Aar  der- 
efter blev  han  Kordreng  i  Klosterkirken  og  fik  endog  en  Fri- 
plads i  Seminariet.  Her  udviste  han  en  saadan  Flid,  at  han 
en  Gang  vandt  Præmien,  som  bestod  i  en  gammel,  slidt  Kaf- 
tan,  hvilken  hans  Fader,  der  jo  var  Skræder,  skulde  gjøre 
om  til  ham.      Men  «den  Onde,   denne  Ulykkesstifter,   havde 

11* 

sagt:  Du  skal  aldrig  bære  deri'),  og  fristede  ham  en  smuk 
Dag  til  at  liste  sig  op  ad  en  Stige,  paa  hvilken  en  ung 
Bondepige  i  al  Uskyldighed  var  klatret  op  for  at  se  til  Duerne 
i  et  Dueslag.  Følgen  blev,  at  Pigen,  ved  et  ufrivilligt  Suk 
fra  Jasmin,  vendte  sig  om  og  væltede  baade  Stigen  og  ham 
selv,  som  nu  til  Straf  for  sin  nærgaaende  Nyfigenhed  maatte  til- 
bringe selve  Festdagen,  da  han  skulde  have  Præmien,  inde- 
spærret i  et  Værelse  uden  anden  Adspredelse  end  noget  tørt 
Brød  og  lidt  Vand.  Nu  skete  det  imidlertid,  at  han,  ægget 
af  sin  gode  Appetit,  saa  sig  godt  om  i  Værelset  og  derved 
opdagede  et  Skab,  hvori  Priorens  Syltekrukker  gjemtes.  Jas- 
min modstod  ikke  Fristelsen,  men  var  just  i  Færd  med  at 
tage  godt  til  sig  af  Syltetøjet,  da  Prioren  i  egen  Person  ind- 
fandt sig  for  at  bringe  ham  sin  Tilgivelse,  der  nu  imidlertid 
blev  forvandlet  til  evig  Forvisning  fra  Skolen. 

Nogen  Tid  efter  gjenfinde  vi  ham  i  «la  maisonnette  bleue» 
som  Lærling  hos  Barberen,  af  hvem  han  skal  lære  »Rage- 
knivens og  Sæbeskaalens  sølverrene  Hemmeligheder«.  Han 
lærte  at  forfærdige  og  opsætte  Paryker,  at  klippe  og  bar- 
bere, men  samtidig  kom  Sangens  brændende  Lidenskab  over 
ham.  Sin  Fritid  tilbragte  han  med  Læsning  og  med  at 
digte,  og  han  sang  sine  Sange,  selv  naar  han  stod  med 
Saxen  eller  Kagekniven  i  Haanden.  Han  var  henrykt,  naar 
han  kunde  komme  i  Theatret,  og  under  disse  jævne,  daglig- 
dags Begivenheder  fødtes  der,  siger  han,  »en  dobbelt  Tilvæ- 
relse i  hans  Indre;  den  ene  krævede  Ensomhed,  i  hvilken  han 
drømte  om  tusinde  søde  Ting,  den  anden  søgte  den  glade 
Verden  med  dens  Myriader  af  Fornøjelser«.  I  en  Alder  af 
atten  Aar  giftede  han  sig,  og  paa  denne  Tid  forelagde  han 
sig  selv  det  Spargsmaal,  om  han  skulde  søge  sit  Udkomme 
ved  at  barbere  eller  ved  sine  Sange.  Da  han  tilfældigvis  i 
et  Provinsblad  saa  en  vis  Bemærkning  om,  at  »Pegasus  var 
den  Hestj  som  førte  Digterne  til  Fattighusets  Dør»,  traf  han 
en  endelig  Beslutning  og  bestemte,    at   han   vilde   tjene   sit 

Brød  med  Kagekniven  og  synge  for  sin  Fornojelse,    og  han 
opgav  aldrig  denne  Beslutning. 

Denne  simple  Beretning,  der  er  tagen  fra  lians  souvenirs, 
er  i  et  og  alt  betegnende  for  Manden;  han  var  stolt  af  sin 
Fattigdom,  stolt  af  sit  Haandværk  og  stolt  af  sine  Vers.  Han 
siger:  "Hvis  jeg  havde  villet,  kunde  jeg  ved  at  laane  løgn- 
agtige Farver  have  malet  smukke  Eventyr  og  derved  gjort 
mig  berømt,  thi  i  vor  med  Guld  og  Silke  dækkede  Tid  blæn- 
der og  behager  det  falske,  medens  Sandheden  trætter  og 
og  synes  kold.  Bort  med  Falskheden,  jeg  siger  det  sande. 
Lad  andre  lyve  i  deres  Værker;  hvad  mig  angaar,  er  jeg, 
hvad  jeg  er,  hverken  mere  eller  mindre.  Er  jeg  ikke  skjøn, 
er  jeg  i  det  mindste  virkelig«. 

I  Slutningen  af  sit  Digt  lægger  han  sin  glade  Filosofi 
for  Dagen  ved  at  sige  orn  Digtet: 

«Pérdi  moun  ten,  es  bray,  mais 
noun  pas  moun  papé, 
Boti  mous  vers  en  papillotos«. 
"Jeg  spilder  min  Tid,  det  er  sandt,  men  ikke  mit  Papir,  for 
det  kan  bruges  til  Krøllepapir ». 

En  af  de  forste  Digtninge,  han  offentliggjorde,  og  som  strax 
skaffede  ham  et  Navn,  var  «Lou  Chalibari«  (le  Charivari),  et 
tragi-komisk  Digt,  som  han,  uden  at  kjende  Homer  og  uden 
Skole,  dog  havde  udført  saa  korrekt  og  formfuldendt,  at 
Nodier  sætter  det  ligesaa  højt  som  Boileaus  Lutrin.  I  1835 
udkom  hans  lille  Hyrdedigt  "L'Abuglo  de  Castél-cuillé"  (den 
blinde  Pige  fra  C— c),  som  Leon  Lavergne  kalder  « Denne 
rorende  Historie,  der  har  fremkaldt  saa  mange  Taarer,  saa 
langt  Pyrenæerne  strække  sig".  Dette  Digt  er  oversat  paa 
Engelsk  af  Longfellow,  saa  godt  Sproget  tillod  det,  men  Histo- 
riens Friskhed  og  Naturlighed  og  Originalsprogets  harmoniske 
Blodhed  er  end  ikke  tilnærmelsesvis  gjengiven  i  Oversættelsen. 

I  1840  udgav  han  Pran9onneto  (Fran9onnette),  som  han 
tilegnede  Byen  Toulouse,  og  som  fremragende  Kritikere  have 
anset   for   hans   bedste  Digt.     Den  bedste  Del  af  Toulouses 

Beboere  havde  i  1836  givet  en  Banket  for  ham,  og  Præsi- 
denten havde  udbragt  en  Skaal  for:  "Byen  Toulouses  adop- 
terede Søn  —  Jasmin«.    Dette  Digt  var  hans  Svar. 

Fran^onuette  er  Landsbyens  Skjønhed  «La  Poulido  de 
las  Poulidos"  (la  jolie  des  jolies),  hvis  skjenne  Egenskaber 
Digteren  beskriver  i  begejstrede  Enkeltheder.  Hun  er  for- 
lovet med  Soldaten  Marcel,  hvem  hun  dog  ikke  elsker;  i 
Dansen,  hvor  efter  Skik  og  Brug  den  Pige,  der  bliver  træt, 
maa  finde  sig  i,  at  hendes  Kavaler  omfavner  hende,  giver 
hun  Smeden  Pascal  et  Kys  og  med  det  sit  Hjerte,  som  hidtil 
har  været  koldt.  Marcel  bliver  rasende  herover,  slaar  sin 
lykkelige  Medbejler  i  Ansigtet  og  bliver  derfor  selv  slaaet  til 
Jorden  og  dygtig  gjennembanket.  Han  pønser  nu  paa  Hævn, 
hvilket  er  Hovedmotivet  i  Digtet.  Ved  Julefesten  indfinder 
Marcel  sig,  forklædt  som  Troldmanden  fra  den  sorte  Skov, 
og  erklærer  den  stakkels  Pige  for  at  være  den  forbandede 
Datter  af  en  Huguenot  og  «solgt  til  Djævelen«;  den,  som 
ægter  hende,  vil  dø  første  Gang,  han  tager  hende  i  Favn 
efter  Bryllupet,  De  overtroiske  Landsbybeboere  sky  hende, 
Præsten  nægter  hende  at  gaa  til  Alters,  og  Hoben  stormer 
til  hendes  Hytte  for  at  opbrænde  hende;  da  vise  Pascal  og 
Marcel  sig  paa  Scenen,  og  da  Faren  er  storst,  blotter  den 
sidste  sin  List  og  overlader  hende  ædelmodig  til  Pascal. 
'Men  hvilke  Guirlander  af  Poesi  ere  ikke  slyngede  om  dette 
simple  Emne!  Hvilken  dramatisk  Virkning,  og  hvilken  lyrisk 
Skjønhed!  Intet  kan  være  smukkere  end  den  Kjærligheds- 
sang,  der  er  forfattet  af  Pascal  »æn  troubadour*  og  synges  for 
ham  af  hans  Ven  Thomas  »en  jongleur«*).  Digtets  Slutning 
er  paa  én  Gang  komisk  og  rorende.  Tidlig  om  Morgenen 
efter  Bryllupet  samler  den  glade  Ungdom,  der  endnu  ikke  er 
ganske  sikker  med  Hensyn  til  »Hexen»,  sig  foran  Huset  for 
at  faa  at  vide,    hvorledes    det   gaar   de   Nygifte;    Pascal  og 


*)  Om  Betydningen    af   disse    Ord    se   ludleduingeu   til   Afhandlingen 
Bertran  de  Bom  i  Hist.  Archiv  1872,  II,  p.  255—61. 

Fran9onnette  komme  hen  til  det  lille  Vindu,  og  blussende 
rod  fremviser  hun  de  to  Stykker  af  det  brudte  Strømpebaand, 
medens  de  unge  Mennesker,  der  nu  beundre  hende  mere  end 
nogensinde  før,  udbryde:  "Oh!  jamais  plus  non  creyren  as 
sourcies!"  (Vi  ville  aldrig  mere  tro  paa  Trolddom!) 

I  1840  udgav  Jasmin  sin  Maltro  l'Inoucento  —  den 
fjollede  Martha,  —  som  er  en  endnu  mere  rørende  Historie 
end  Fran^onnette,  om  den  end  ikke  er  saa  fuldendt  i  enhver 
Henseende  som  denne.  Det  følgende  Aar  udkom  »Lous  dus 
frays  bessons«  —de  to  Tvillingbrødre  —  og  i  1849  «Lasem- 
mano  d'un  fil"  (la  semaine  d'un  fils). 


Som  et  Bevis  paa  det  varme  Hjerte,  som  Jasmin,  der 
selv  var  et  Armodens  Barn,  altid  bevarede  for  Hyttens  Be- 
boere, og  paa  den  store  Finhed,  hvormed  han  forstaar  at  danne 
et  rørende  Drama  af  smaa  Begivenheder,  skulle  ^i  her  gjen- 
give  Indholdet  af  «En  Søns  Arbejdsuge«  og  en  Oversættelse 
paa  Prosa  af  «Den  fjollede  Martha«.  Det  førstnævnte  Digt 
aabnes  med  et  af  disse  simple,  men  rørende  Malerier,  som 
Jasmin  saa  mesterlig  forstod  at  udføre.  To  Bern,  Abel  og 
Jane,  Broder  og  Soster,  vandre  en  Hestaften,  da  det  gulnede 
Løv  falder  fra  Træernes  halvnøgne  Grene,  i  Maaneskinnet  ud 
af  Byen  og  falde  paa  Knæ  foran  et  Kors  ved  Vejkanten  for 
i  en  fælles  Bøn  at  anraabe  den  hellige  Jomfru  om  at  skænke 
deres  med  Døden  kæmpende  Fader,  en  fattig  Murer,  Hel- 
breden.  Jomfruen  hører  deres  Bøn;  den  gode  Fader  Alari 
vederkvæges  af  en  styrkende  Søvn,  og  da  den  felgende  Dags 
Morgensol  kastede  sine  gyldne  Straaler  paa  den  med  Papir 
lappede  Kude,  var  den  truende  Fare  forbi.  Den  syges  Kræf- 
ter vende  dog  kun  langsomt  tilbage,  og  der  maa  endnu  hen- 
gaa  nogen  Tid,  før  han  kan  gjenoptage  det  Arbejde,  hvorved 
han  skal  ernære  sin  Familie.  Urolig  for  sin  Søns  Fremtid 
tiltaler  Alari  ham  en  Dag  med  følgende  Ord:     «Abel,    min 

Smi,  vi  ere  fattige,  det  er  alene  mit  Arbejde,  som  skaffer  os 
Udkommet ;  Gud  har  villet  redde  os  ved  at  gjengive  mig  min 
Helbred.  Du,  min  Son,  er  allerede  femten  Aar;  Du  kan 
læse  og  skrive,    men  Du    er  tilbøjelig  til  at  søge  Ensomhed 

og  drømme ;  Du  maa  nu  tænke  paa  at  arbejde;  jeg 

véd,  at  Du  er  spinkel,  Du  bliver  jo  endog  af  og  til  afmægtig; 
Du  er  mere  smuk  end  stærk,  og  dine  svage  Arme  vilde  svigte 
under  Arbejdet  med  Stenen;  men  vor  Skolelærer  kan  godt 
Ude  Dig,  og  han  vil  gjøre  noget  ud  af  Dig.  Velan!  Gaa  til 
ham,  og  gjør  alt  for  at  behage  ham;  men  ingen  Hovmod, 
Abel;  Skriveren  og  Daglejeren  ere  begge  Arbejdere,  Pennen 
og  Hammeren  begge  Værktøj;  Sjælens  Arbejde  tærer  som 
Legemets  Arbejde  paa  vor  Livstraad.  Velan,  Abel,  min  Søn, 
jeg  haaber,  at  Du  aldrig  i  din  fine  Frakke  vil  rødme  over 
din  Faders  grove  Trøje«.  Fuld  af  Glæde  gaar  Abel  bort  for 
at  blive  undervist  af  Læreren ;  men  Glæden  er  af  kort  Va- 
righed for  den  fattige.  Alari  har  endnu  ikke  gjenvundet 
sine  Kræfter,  da  han  faar  Ordre  til  ufortøvet  at  gjenoptage 
sit  Arbejde,  hvis  han  ikke  vil  miste  det  for  bestandig.  «Jeg 
er  rask«),  siger  han  og  rejser  sig  op,  men  han  falder  strax 
udmattet  tilbage;  han  behøver  endnu  en  Uges  Hvile.  Da 
faar  Abel  en  Indskydelse;  han  iler  til  Formanden  for  Arbej- 
derne, vender  glædestraalende  tilbage  og  siger  til  sin  Fader: 
"Hvil  Dig  ud,  Fader,  en  Ven  har  paataget  sig  dit  Arbejde, 
Du  bliver  ikke  afskediget«.  Det  er  Abel  selv,  som  om  Da- 
gen gaar  bort  fra  Hjemmet,  ikke  for  at  studere,  men  for  at 
mure,  understøttet  i  sin  Bestræbelse  af  sin  Moder  og  Søster 
for  paa  denne  opofrende  Maade  at  føre  Faderen  bag  Lyset. 
Saaledes  gaar  Ugen,  Dag  for  Dag.  Om  Fredagen  kan  Alari 
gaa  ud,  men  "Fredag!  Du  er  en  ulykkebringende  Dag,  Gud 
har  skabt  dig  til  Lidelser«.  Varmet  af  Solens  Straaler,  gaar 
Faderen  ud  i  Byen  til  Byggepladsen  for  at  takke  den  Mand, 
som  har  påtaget  sig  Arbejdet  i  hans  Sted.  Nu  nærmer  han 
sig  Stedet,  men  der  er  ingen  Folk  paa  Stilladserne,  og  det  er 
dog  endnu  ikke  Frokosttid.    Men  hvilken  Stimmel  paa  Gaden! 

Han  spørger  om  Grunden  hertil;  en  Arbejder  er  falden  ned 
fra  Stilladset;  maaske  er  det  hans  Ven.  Han  skynder  sig 
fremad  og  ser  sin  Søn  Abel  ligge  blodig  paa  Gaden.  Ingen 
Redning!  Den  opofrende  Søn  har  endnu  kun  Kraft  nok  til  at 
hviske  til  Formanden  for  Arbejderne:  «Jeg  har  ikke  kunnet 
slutte  Ugen,  men  for  min  Moders  Skyld  maa  De  ikke  afske- 
dige min  Fader;  det  var  jo  blot  en  eneste  Dag »,  og  saa  døer 
han  med  Faderens  Haand  i  sin  og  med  et  Smil  paa  de  blege 
Læber. 

Fader  Alari  beholdt  sin  Plads,  ja,  man  forøgede  endog 
hans  Løn,  men  en  Morgen  lukkede  Sorgen  hans  øjne,  og 
han  førtes  ud  for  at  faa  Plads  ved  Sønnens  Side. 

Den  fjollede  Martha. 

Det  lille  Drama  om  den  fjollede  Martha  begynder  1798 
i  Lafitte,  en  nydelig  Landsby  ved  Bredden  af  Lotfloden,  og 
ender  i  Aaret  1802.  Paa  denne  Tid  undveg  Martha,  der  nu 
var  berøvet  sin  Forstand,  fra  Landsbyen,  og  man  saa  hende 
senere  ofte  paa  Gaderne  i  Agen,  hvor  hun  tiggede  om  Brød 
og  fuld  af  Forfærdelse  flygtede  for  Børnene,  som  raabte  efter 
hende:  « Mal  tro,  un  souldat »  (Martha,  en  Soldat).  Forfatteren 
tilstaar,  at  han  i  sin  Barndom  mere  end  de  fleste  andre  har 
forfulgt  den  stakkels  Martha;  den  Gang  drømte  han  kun 
lidet  om,  at  der  skulde  komme  en  Dag,  da  hans  Muse,  in- 
spireret af  den  sorgelige  Skæbne,  der  var  faldet  i  den  stak- 
kels Idiots  Lod,  skulde  have  hende  at  takke  for  et  af  sine 
mest  fuldendte  Værker.     Martha  døde  i  1834. 

I. 

Sessionen.  —  To  Hjerter. —  Kortene  lyve  aldrig. — 

Rekruten.  —  Eden. 
Ikke  langt  fra  de  Bredder,    som   den   smukke  lille  Flod 
Lot  bader  med  sine  gjennemsigtige  Vandes  kolde  Kys,  ligger 
der  en  lille  Hytte,  halvt  skjult  af  de  løvrige  Elmetræer. 

Paa  en  smuk  Åprilmorgen  sad  her  en  ung  Pige  i  dybe 
Tanker;  det  var  paa  den  Time,  da  en  Flok  kraftige  unge 
Mænd  i  Nabobyen  Touneins  i  Spænding  ventede  paa  Udfaldet 
af  den  Lodtrækning  ved  Sessionen,  der  skulde  afgjere  deres 
Skæbne.  Den  unge  Pige  ventede  ogsaa;  med  opløftet  Blik 
bad  hun  en  Bøn  til  Gud.  Man  kunde  se  paa  hende,  at  hun 
var  behersket  af  en  fortærende  Spænding;  Jorden  syntes  at 
brænde  under  hendes  Fødder.  Hvad  betød  dette?  Hun  var 
smuk;  hun  havde  alt,  hvad  Hjertet  kunde  ønske;  hun  besad 
en  Forening  af  Yndigheder,  som  sjelden  ses  i  de  lavere 
Klasser,  et  fintformet  Ansigt,  en  meget  hvid  Teint,  sort 
Haar  og  dertil  øjne,  saa  blaa  som  selve  Himlen.  Der 
var  noget  saa  elegant  i  hele  hendes  Fremtræden,  at  hun, 
der  dog  kun  var  en  Bondepige,  af  sine  Veninder  betragtedes 
som  en  fedt  Dame.  Og  alt  dette  vidste  hun  meget  godt; 
thi  ved  hendes  Seng  hang  der  et  klart  lille  Spejl.  I  Dag 
havde  hun  dog  ikke  en  eneste  Gang  set  i  det.  Hendes  Tan- 
ker vare  optagne  af  meget  alvorlige  Ting;  hendes  Sind  var 
forunderlig  bevæget;  ved  den  mindste  Lyd  farvedes  hendes 
blege  Ansigt  af  en  dyb  Rødme. 

Der  traadte  nogen  ind  i  Hytten,  det  var  hendes  Na- 
boerske og  Veninde  Annette.  Ved  det  første  Blik  kunde 
man  ikke  undgaa  at  se,  at  ogsaa  hun  var  urohg;  men  ved 
nærmere  at  se  paa  hende  maatte  man  sige  til  sig  selv:  «Det 
er  aldeles  tydeligt,  at  Ondet,  hvori  dette  saa  end  bestaar, 
dog  kun  bevæger  sig  rundt  om  hendes  Hjerte  og  ikke  slaar 
Rod  deri". 

—  Du  er  lykkelig,  Annette,  sagde  Martha ;  er  Sessionen 
forbi,  ere  de  slupne  fri;  er  han  fri? 

—  Jeg  véd  endnu  intet,  svarede  Annette;  men  fat  Mod, 
Kjære;  det  er  allerede  Middag;  vi  ville  snart  faa  det  at  vide. 
Du  skælver  jo  som  en  spinkel  Blomst:  Du  gjer  mig  ganske 
bange.  Hvis  nu  Jacques  blev  tagen  til  SoWat  og  blev  nødt 
til  at  rejse  bort,  vilde  Du  da  maaske  tage  Dig  din  Død  derover? 

—  Ak,  det  véd  jeg  ikke. 

—  Du  har  stor  Uret;  at  dø!  Hvor  barnagtigt!  Jeg  el- 
sker Josef;  hvis  han  maa  bort,  vilde  det  gjere  mig  ondt; 
jeg  vil  udgyde  et  Par  Taarer;  men  saa  vil  jeg  vente,  til  han 
kommer  tilbage,  uden  at  dø.  En  ung  Mand  døer  aldrig  for 
sin  Piges  Skyld,  aldrig  i  Verden;  og  de  have  Ret.  Sæt  nu 
et  muntert  Ansigt  op.  Har  Du  Lyst,  forsøge  vi  vor  Lykke 
i  Kortene.  Jeg  gjorde  det  i  Morges,  og  det  faldt  Altsammen 
meget  godt  ud;  det  gjør  det  ogsaa  nok  for  Dig.  Se  blot, 
hvor  rolig  jeg  er;  kom  nu  og  lad  os  se,  hvad  Kortene 
ville  sige. 

Den  muntre  unge  Pige  lader  Veninden  sætte  sig  ved 
Bordet  og  tager  selv  Kortene.  Marthas  pinte  Hjerte  hører 
en  Stund  op  at  banke  saa  voldsomt,  medens  hun  begjærlig 
ser  til  og  opfyldes  af  Haab. 

Et  efter  et  blive  Kortene  vendte,  lagte  i  Bunker,  saa 
lagte  sammen  og  blandede.  Der  tages  af  tre  Gange;  saa, 
nu  er  det  i  Orden.  Ah!  Det  er  et  godt  Tegn;  der  kommer 
en  Konge  først.  De  to  unge  Piger  danne  et  smukt  Billede 
—  to  aandeløse  og  stumme  Munde,  fire  smilende  og  dog 
ængstelige  -Øjne  følge  begjærlig  Fingrenes  Bevægelser.  Paa 
Marthas  Læber  svæver  der  nu  et  sødt  Smil  som  en  skjøn 
Blomst.  Hjerter-Dame  vendes  op,  og  derpaa  Kløver-Knægt. 
Hvis  der  nu  ikke  viser  sig  en  ond  Spader,  saa  er  Jacques 
frelst.  Syv  Spadere  ere  allerede  ude,  der  er  kun  én  tilbage 
i  Bunken;  der  kan  ikke  være  noget  at  frygte.  Den  smukke 
Spaakvinde  smiler  og  spøger  —  stille!  Som  en  grinende 
Hjerneskal,  der  kastes  midt  ind  i  en  festlig  Hob,  viser  Spa- 
der-Dame sig  for  at  forkynde  Ulykken. 

Tys!  Paa  Landevejen  høres  overgivne  Sange  og  den  lar- 
mende Tromme  som  en  spottende  Latter,  blandet  med  Lyden 
af  den  skingrende  Floite.  Man  gjætter  let,  at  det  er  de 
lykkelige  Fyre,  som  have  trukket  sig  fri,  hvem  Krigens  store 
Molok  i  et  Anfald  af  Medlidenhed  lod  Egnen  beholde.  Der 
komme  de  i  to  lange  Rækker,  dansende  og  hoppende,  enhver 
med  det  heldige  Numer  paa  sin  Hat.   Snart  samles  en  Skare 

af  Mødre  omkring  dem,  mange  grædende  af  Glæde  og  nogle 
af  Sorg. 

Hvilket  et  øjeblik  for  de  to  unge  Piger,  hvem  Kortene 
nylig  havde  gjort  saa  sorgfulde!  Den  støjende  Hob  kommer 
nærmere.  Martha  vil  gjøre  Ende  paa  den  pinlige  Uvished 
og  flyver  hen  til  det  lille  Vindu ;  men  strax  farer  hun  tilbage, 
udstøder  et  svagt  Skrig  og  falder  kold  og  afmægtig  om  ved 
Siden  af  Annette,  som  selv  bæver  af  Frygt.  Kortene  have 
ikke  skuifet  dem.  Midt  imellem  de  lykkelige  Mennesker 
staar  Josef.  Jacques  var  der  ikke;  han  havde  trukket  Nu- 
mer  3. 

Fjorten  Dage  efter  kommer  Annette  med  det  lette  Hjerte 
ud  fra  den  blomstersmykkede  Kirke,  viet  til  Josef;  men  i 
Sorgens  Hus  siger  den  ulykkelige  Rekrut  Jacques  med  Taarer  i 
-Øjnene  og  med  Tornistren  paa  Ryggen  Farvel  til  sin  forlovede 
i  rørende  Ord,  medens  hun  staar  foran  ham,  overvældet  af 
Sorg.  « Martha«,  siger  han,  «de  tvinge  mig  til  at  rejse; 
Lykken  svigter  os;  men  fat  Mod;  man  kommer  ogsaa  tilbage 
fra  Krigen.  Du  véd,  jeg  har  intet,  ingen  Fader,  ingen  Mo- 
der; kun  Dig  kan  jeg  skænke  min  Kjærlighed.  Hvis  Døden 
skaaner  mit  Liv,  tilhører  det  Dig.  Lad  os  haabe,  at  den 
lykkelige  Dag  vil  komme,  da  jeg  skal  fore  Dig  som  min 
Brud  til  Alteret«). 


n. 

En  stor  Sorg. —  Martha  reven  fra  Døden—  Den 
smukke  Bissekræmmerske. 

Den  smukke  Maj  Maaned,  hvis  nye  Fødsel  bringer  al- 
mindelig Glæde,  Kongen  for  alle  Maaneder,  lad  den  bære 
Kronen  og  omgive  sig  med  Fryd!  Maj  Maaned  er  kommen 
igjen.  Paa  Højens  Side  og  i  Dalene  forene  lykkelige  Hjerter 
sig  for  at  synge  dens  Pris;  den  kommer  sagte  og  mildt,  og 
som  en  Lynstraale   er    den  svunden  igjen.    Men,   saa  længe 

den  varer,  hører  man  alle  Steder  Lyden  af  melodiøse  Sange; 
alle  Vegne  ser  man  glade,  festlige  Grupper  svinge  sig  i  den 
muntre  Dans. 

Endelig  er  Foraaret  forbi.  —  Medens  Sporene  af  dens 
Hæder  endnu  ikke  ere  svundne  fra  Lunde  og  Marker,  hører 
man  i  den  lille  Hytte  der  nede  en  sød  Stemme  klage  i  en 
Sorgens  Sang:  »Svalerne  ere  komne  tilbage;  mine  to  ere  der 
oppe  i  deres  Rede;  de  ere  ikke  skilte  som  vi.  Nu  flyve  de 
ned;  se,  jeg  kan  lægge  min  Haand  paa  dem.  Hvor  de  dog 
ere  glatte  og  nydelige ;  de  have  endnu  de  Baand  om  Halsen, 
som  Jacques  fastbandt  der  paa  min  sidste  Fødselsdag,  da  de 
kom  for  at  snappe  de  smaa  Fluer,  som  vi  havde  fanget  til 
dem,  af  vore  Hænder.  De  kunde  godt  lide  Jacques;  deres 
smaa  -Øjne  søge  nu  efter  ham  her,  hvor  jeg  sidder.  Ah!  1 
kunne  gjerne  flyve  rundt  om  min  Stol,  stakkels  Fugle;  men 
Jacques  er  ikke  længere  her;  jeg  er  her  alene;  jeg  græder 
for  ham,  uden  at  eje  en  Ven.  Men  bliv  hos  mig;  jeg  vil 
gjøre  alt  for  at  faa  Eder  til  at  holde  af  mig.  Bliv!  I  kjære 
Fugle,  som  Jacques  holdt  af;  jeg  vil  tale  med  Eder  om  ham. 
Det  ser  ud,  som  om  de  vide,  at  deres  Nærværelse  trøster 
mig.  De  kysse  hinanden,  de  lykkelige  Smaavæsner.  Kys,  et 
langt  Kys;  Eders  Glæde  er  en  Balsam  for  mit  Hjerte.  Jeg 
elsker  dem,  fordi  de  ere  mig  tro,  hvad  Jacques  ogsaa  er. 
Men  ingen  dræber  Svaler;  det  er  kun  Menneskene,  der  dræbe 
hverandre.  Hvorfor  skriver  han  ikke  længere?  Min  Gud! 
Hvem  véd,  hvor  han  er?  Jeg  har  altid  en  Følelse  af,  at  no- 
gen skal  komme  og  fortælle  mig,  at  han  er  død.  Det  gyser 
i  mig;  denne  forfærdelige  Frygt  standser  mit  Hjertes  Slag. 
Hellige  Jomfru,  befri  mig  fra  den;  Gravens  Feber  brænder  i 
mit  Indre;  men.  Du  Guds  Moder!  Jeg  vil  saa  gjerne  leve, 
hvis  Jacques  endnu  er  i  Live!  Hvor  ere  I,  smukke  Svaler? 
Min  Sorg  har  været  for  støjende;  jeg  har  forskrækket  Eder. 
Kom  tilbage  og  bring  mig  Lykke.  Bliv  hos  mig,  I  Fugle, 
som  Jacques  holdt  af,  for  jeg  maa  tale  til  Eder  om  ham«. 

Saaledes  sørgede  den  forældreløse  Pige  Dag  efter  Dag, 
fordi  hendes  Elskede  var  borte.  Hendes  gamle  Onkel,  hendes 
eneste  Beskytter,  saa  hendes  Sorg  og  blev  selv  sørgmodig 
derved.  Hun  saa  ham  græde  og  dulgte  sin  egen  Smerte  for 
at  forjage  hans  Taarer.  Hun  søgte  at  skjule  sine  Sorger  for 
Verden,  den  letsindige,  hjerteløse  Verden,  som  er  rede  til  at 
finde  det  onde  i  enhver  Ting,  som  lo  ad  hendes  Sorg  og 
ikke  havde  nogen  Medfølelse  med  den. 

Da  Alle-Helgenes  Dag  kom,  saa  man  to  Voxlys  brænde 
for  den  Døende  paa  Jomfruens  Alter,  og  da  Præsten  sagde: 
"Døden  svæver  over  en  ung  og  lidende  Piges  Leje;  gode 
Sjæle,  beder  for  den  stakkels  Martha«,  da  bøjede  enhver 
skamfuld  Hovedet,  og  fra  hvert  Hjerte  opsteg  Bønnen,  badet 
i  Taarer. 

Men  hun  vil  ikke  dø.  Det  var  den  mørke  Time  før 
Daggry.  Den  grumme  Død  kan  atter  fylde  sin  nys  opkastede 
Grav.  Hendes  Onkel,  der  sidder  ved  hendes  Leje,  har  kun 
sagt  et  eneste  Ord;  men  det  naaede  dybt  ind  i  hendes  Hjerte; 
det  søde  Ord  gav  hende  tilbage  til  Livet;  hun  er  frelst!  Il- 
den vender  tilbage  til  hendes  Øje,  og  Blodet  begynder  atter 
at  flyde  under  hendes  hvide  Hud.  Livet  vender  tilbage  i 
store  Lysbølger.  «Alt  er  rede,  mit  Barn«,  siger  hendes 
smilende  Onkel,  og  hun  svarer:  «Ja,  lad  os  arbejde,  lad  os 
arbejde«. 

Til  alles  Forbavselse  fyldtes  Martha  ved  det  tilbageven- 
dende Liv  med  en  ny  Kjærlighed,  Kjærligheden  til  Penge. 
Hun  skraber  Penge  sammen,  hun  bliver  Gnier.  Penge  er 
hendes  alt;  hun  tilvejebragte  dem  gjerne  med  sit  eget  Blod; 
strængt  Arbejde  vil  skaffe  enhver  brav  Haand  Penge,  og  Mar- 
tha er  mere  end  brav. 

Hvem  er  den  Bissekræmmer,  som  i  Buegangen  uden 
Ophør  er  ivrig  beskæftiget  med  at  kjøbe  og  sælge?  Det  er 
Martha!  Alle  rose  hende,  saa  god,  saa  forekommende,  saa 
yndig  er  hun.  Kundernes  Antal  tager  til  som  en  rullende 
Sneboldt.    I  Gaar  havde  hun  tyve,   i  Dag  fyrgetyve;    Guldet 

strømmer  ned  over  hendes  lille  Butik.  Saaledes  gaar  et 
Åar.  Martha  er  lykkelig,  medens  hun  arbejder,  for  Jacques 
er  ikke  død.  Nu,  man  har  set  ham  mere  end  én  Gang  i 
Armeen.  Undertiden  synker  hendes  Arm,  og  hendes  Øje 
mister  sin  Glands,  naar  der  kommer  Efterretning  om  et  Slag; 
men  hendes  Mod  vender  snart  tilbage,  naar  Eygtet  ikke  om- 
taler et  Eegiment,  som  altid  er  i  hendes  Tanker. 

En  Dag  siger  hendes  Onkel  til  hende:  «For  at  opnaa 
din  længe  ønskede  Lykke  behøver  Du  tusinde  Pistoler,  og 
dem  vil  Du  snart  eje.  En  lille  Stabel  bliver  snart  stor.  Vi 
behøve  ikke  at  sælge  Hytten.  Se  i  din  Pengekasse.  Med 
Indtægten  af  min  Vingaard  og  det,  Du  bar  tjent,  har  Du 
allerede  Halvdelen  af  Summen.  Hav  Taalmodighed  et  halvt 
Aar  endnu.  Mit  Barn,  Lykke  koster  Tid,  Arbejde  og  Penge. 
Du  maa  selv  sætte  Kronen  paa  det  gode  Værk.  Jeg  er  til- 
freds, og  jeg  haaber  at  se  Dig  fuldstændig  lykkelig,  før  jeg 
døer«. 

Ak,  den  gamle  Mand  tog  fejl!  Fjorten  Dage  efter  luk- 
kede Døden  hans  Øje,  og  Martha  sad  paa  Kirkegaarden  og 
græd  ved  hans  Grav.  En  Aften  kunde  man  høre  hende 
mumle:  "Min  Kraft  er  udtømt;  velsignede,  kjærlige  Onkel, 
jeg  kan  ikke  vente  længere,  tilgiv  mig;  den  gode  Præst  bil- 
liger min  Handling'«. 

Til  alle  Landsbybeboernes  Forbavselse  skiftede  nu  alt, 
hvad  hun  ejede,  Butiken,  Huset  og  Møblerne,  Ejermand. 
Hun  solgte  alt  undtagen  et  forgyldt  Kors  og  den  røde  Kjole 
med  de  smaa  blaa  Blomster,  som  Jacques  syntes  saa  godt 
om  at  se  hende  iført.  Hun  havde  ønsket  Sølv,  hun  havde 
nu  nok  af  Guld;  de  tusinde  Pistoler  laa  i  hendes  Haand; 
men  hvad  skulde  hun,  saa  ung  og  uerfaren,  gjøre  med  dem? 
"Hvad  vil  det  stakkels  Barn  bruge  dem  til?»  spørger  Du. 
Hun  gaar  ud;  i  det  hun  forlader  sit  lille  Hjem,  ser  hun  ud 
som  et  Billede  af  Sorgens  Engel,  der  langsomt  gaar  den 
Lykke  i  Møde,  som  begynder  at  tilsmile  hende  paa  hendes 
Flugt.      Hun  træder  ind  i  et  roligt  lille  Hus,   hvor  der  sid- 

der  en  Mand  med  Haar  saa  hvide  som  Sne ;  det  er  Præsten, 
som  byder  hende  et  hjerteligt  Velkommen.  «Gode  Fader«, 
udbryder  hun  knælende,  <'jeg  bringer  Dem  hele  min  Ejendom. 
Nu  kan  De  skrive  og  kjobe  ham  fri.  Men  sig  ham  ikke, 
hvem  det  er,  der  gjengiver  ham  Friheden;  han  vil  nok  selv 
gjætte  det.  Nævn  ikke  engang  mit  Navn;  frygt  ikke  for  mig; 
jeg  har  Styrke  i  min  Arm.  Jeg  kan  arbejde  for  mit  Ud- 
komme. Gode  Fader,  hav  Medlidenhed;  bring  ham  tilbage 
til  mig!» 


m. 

Landsbypræsten.  —  Den  unge  Piges  Lykke.  —  Jac- 
ques er  fri.  —  Jacques  vender  tilbage.  —  Hvem  skulde 

have  tænkt  det? 

Jeg  kan  godt  lide  Landsbypræsten.  Han  behøver  ikke 
som  Præsten  i  Byen,  for  at  faa  Menneskene  til  at  tro  paa 
den  gode  Gud  eller  den  onde  Djævel,  at  bruge  sin  Kraft  til 
med  Bogen  foran  sig  at  bevise,  at  der  er  et  Paradis  saavel 
som  et  Helvede.  Rundt  om  ham  ere  alle  troende,  og  alle 
bede.  Til  Trods  herfor  synder  hans  Menighed,  som  vi  jo  alle 
gjøre;  men  lad  ham  blot  hæve  sit  Kors,  saa  bøjer  det  onde 
sig  for  ham,  og  den  nyfødte  Synd  kvæles  i  Væxten.  Medens 
han  hver  Dag  sidder  paa  sin  Træbænk,  undgaar  intet  hans 
Blik;  hans  øje  skuer  altid  ud  paa  hans  Hjord.  Synderen 
skyer  ham;  han  véd  det,  og  han  gaar  derfor  ud  for  at  søge 
Synderen.  For  Fejl  har  han  Tilgivelse,  for  Sorger  en  lægende 
Balsam.  Hans  Navn  er  paa  alles  Læber;  det  er  et  velsignet 
Navn,  Dalene  gjenlyde  af  det.  Enhver  kalder  ham:  "Sorgens 
store  Læge-),  og  dette  er  Grunden  til,  at  Martha  gik  til  ham 
med  sin  Sorg  og  fandt  en  Lægedom. 

Men  fra  det  lille,  ukjendte  Sogns  Midte  er  den  Guds 
Mand  langt  bedre  i  Stand  til  at  opdage  Synd  og  bortdrive 
onde  Tanker  end  til  at  finde  en  ubekjendt  Soldat,   som  ikke 

har  ladet  hore  fra  sig  i  tre  Aar,  og  navnlig  paa  en  Tid,  da 
sex  hundrede  Tusinde  Franskmænd  til  Lyden  af  Trompeter 
og  Kanoner  stolte  marchere  afsted  for  at  erobre  alle  Evropas 
Hovedstæder.  De  nedsloge  alle  Hindringer,  de  joge  alle  dem 
paa  Flugten,  der  stillede  sig  imod  dem,  de  standsede  kun  for 
at  drage  Åande  paa  den  fremmede  Jordbund  og  da  atter 
gaa  fremad  til  andre  og  større  Erobringer. 

Det  er  vel  sandt,  at  Marthas  Onkel  ofte  havde  skrevet 
i  det  forløbne  Foraar;  men  den  Gang  var  Armeen  netop  paa 
et  tredobbelt  Felttog;  de  fik  kun  at  vide,  at  Jacques  var 
forsat  til  et  andet  Regiment.  Nogle  havde  set  ham  i  Preus- 
sen, andre  andensteds  i  Tyskland;  noget  bestemt  vidste 
man  ikke  om  ham.  Han  havde  ingen  Slægtninge,  thi  den 
smukke  Karl  kj endte,  for  at  sige  Sandheden,  ikke  sine  For- 
ældre. Han  var  kommen  ud  fra  det  Asyl,  hvor  en  Mængde 
Børn  leve  af  den  offentlige  Barmhjertighed,  som  træder  dem 
i  Moders  Sted.  Som  Dreng  havde  han  længe  sogt  efter  sin 
Moder,  men  det  var  aldrig  lykkedes  ham.  Han  nærede  en 
brændende  Atraa  efter  at  blive  elsket;  han  vidste,  at  man 
elskede  ham  i  den  lille  Landsby,  og  havde  Krigen  ikke  været, 
vilde  han  have  levet  og  døet  der. 

Vi  ville  nu  forlade  den  gode  Præst  og  kaste  et  Blik  ind 
i  den  meget  ydmyge  Hytte,  hvor  den  stakkels  Martha  sidder 
og  arbejder  haardt.  Hvilken  Forandring!  I  Gaar  havde  hun 
sin  Brudegave;  der  var  Guld  i  hendes  Eje.  I  Dag  ejer  hun 
intet  andet  end  en  Stol,  et  Fingerbøl,  en  Naalebog  og  en 
Eok.  Hun  spinder  og  syer  uden  Ophør,  men  vi  behøve  ikke 
at  beklage  hende,  fordi  hun  anstrænger  sine  Fingre;  da  hun 
var  rig,  græd  hun;  nu,  da  hun  er  fattig,  smiler  hun  stadig. 
Jacques  vil  bUve  frelst  for  et  langt  og  lykkeligt  Liv;  og  Liv, 
Frihed,  alt  vil  han  skylde  hende  og  hende  alene.  Hvor  vil 
han  ikke  elske  hende!  Og  hvor  man  elsker  og  bliver  gjen- 
elsket,  der  er  Fattigdommen  magtesløs.  Hvor  hun  er  lykke- 
lig; hendes  Fremtidsbæger  er  fyldt  til  Randen  med  Honning, 
og  hendes  Hjerte  har  allerede  smagt  dens  første,  rige,  ovor- 

Historisk  Arcbiv.     1873.     H.  12 


178  ^^^  sidste  Troubadour. 

flydende  Draabe.  Alt  blomstrer  rundt  om  hende.  Saaledes 
arbejder  hun  fra  Uge  til  Uge,  medens  hun  indsuger  Honnin- 
gens Draaber  midt  i  en  Atmosfære  af  Vellugt.  Hendes  Hjul 
snurrer  uophørlig,  og  Haabet  væver  lige  saa  mange  skyfri 
Dage  ind  i  Fremtiden,  som  Rokken  spinder  Armfulde  af  Uld, 
og  Naalen  stikker  Huller  i  Tøjet. 

Alt  dette  er  vel  bekjendt  i  Egnen;  alle  Mennesker  staa 
nu  paa  hendes  Parti.  I  de  lyse  Nætter  bringer  man  hende 
Serenader,  og  Guirlander  af  Blomster  blive  hængte  paa  hen- 
des Dør.  Om  Morgenen  komme  Pigerne  med  kjærlige  Ønsker 
og  bringe  hende  smaa  Beviser  paa  deres  Medfølelse  og 
Agtelse. 

En  Søndag  Morgen  kommer  den  kjære  gamle  Præst 
hen  til  hende  efter  Messen;  hans  Ansigt  straaler  af  Glæde, 
og  i  sin  højre  Haand  holder  han  et  aabent  Brev.  Han  skjæl- 
ver,  men  det  er  mere  af  Glæde  end  af  Alderdom. 

«Min  Datter",  udbryder  han,  »Himlen  har  velsignet  Dig 
og  hørt  mine  Bønner;  jeg  har  fundet  ham;  han  var  i  Paris. 
Nu  er  det  sket;  Jacques  er  fri.  Han  vil  være  her  paa  Søn- 
dag, og  han  har  ingen  Anelse  om  dit  Forhold  til  denne  Sag. 
Han  tror,  at  hans  Moder  endelig  har  vist  sig,  at  hun  er  rig 
og  har  kjøbt  ham  fri.  Lad  ham  kun  komme,  og  naar  han 
faar  at  vide,  at  han  skylder  Dig  alt,  og  hvor  meget  Du  har 
gjort  for  ham,  saa  vil  han  elske  Dig  saa  meget  højere  end 
før,  mere  end  nogen  anden  undtagen  Gud.  Min  kjære  Datter, 
den  Dag,  da  Du  skal  have  din  Belønning,  er  i  Færd  med  at 
bryde  frem;  bered  dit  Hjerte  til  at  møde  den;  Jacques  vil 
ganske  sikkert  komme,  og  naar  den  lykkelige  Time  slaar, 
vil  jeg  være  hos  Dig.  Jeg  vil  i  alle  Folks  Nærværelse  sige 
ham,  hvor  lykkelig  han  maa  være  ved  at  blive  elsket  af  en 
Engel  som  Dig«. 

Man  siger,  at  de  gode  Aander  i  Paradis  bades  i  Lyk- 
salighed, naar  de  høre  Himlens  Harmonier.  Saaledes  var 
Marthas  Glæde,   da  disse  Ord  trængte  ind  til  hendes  Hjerte. 

Sondagen  er  kommen.  Alnaturen  lyser  i  grønt  og  gult 
under  den  skjønne  Junisols  Straaler.  Overalt  hører  man 
syngende  Skarer;  det  er  en  dobbelt  Festdag  for  alle.  Klok- 
ken slaar  tolv;  den  gode  gamle  Præst  forlader  det  hellige 
Alter  og  skrider  frem  ved  Siden  af  den  kjærlige,  uskyldige 
unge  Pige.  Hendes  ^jelaag  sænke  sig  ned  over  de  himmel- 
blaa  -Øjne;  hun  er  frygtsom,  og  hun  kan  ikke  tale,  men  en 
indre  Stemme  siger:  « Lykke !»>  Mængden  samles  omkring 
hende;  man  skulde  tro,  at  hele  Egnens  Befolkning  ventede 
paa  en  stor  Herres  Komme.  Ledsagede  af  Skaren,  gaa  de 
to  ud  af  Landsbyen,  og  med  Glæde  i  Hjerterne  tage  de  Plads 
ved  Landevejen. 

Der  er  intet  at  se  paa  den,  intet  andet  end  de  af  Sol- 
skinnet formede  Skygger.  Pludselig  viser  der  sig  et  lille 
sort  Punkt;  det  bliver  større,  det  bevæger  sig;  det  er  en 
Mand,  to  Mænd,  to  Soldater;  det  er  ham!  Hvor  han  ser 
godt  ud;  hvor  han  er  bleven  fyldig  i  Armeen!  De  komme 
stedse  nærmere;  den  anden  —  hvem  er  han?  Han  ser  ud 
som  en  Kvinde.  Ja,  det  er  en  Kvinde ;  hvor  hun  er  nydelig 
og  indtagende  i  sin  Marketenderskedragt!  En  Kvinde,  min 
Gud!  Og  med  Jacques?  Hvor  vil  hun  hen?  Marthas  Oje 
hviler  paa  hende,  sorgfuld  som  Dødens  øje.  Selv  Præsten 
ved  hendes  Side  skjælver  over  hele  Legemet.  Mængden  er 
tavs.  De  komme  stadig  nærmere;  nu  ere  de  kun  tyve  Skridt 
borte,  smilende  og  aandeløse.  Men  hvad  nu?  Jacques  ser 
pludselig  bekymret  ud;  han  har  set  Martha!  ....  Skjæl- 
vende  og  skamfuld  standser  han.  Præsten  kan  ikke  længere 
betvinge  sig.  Med  den  stærke,  fulde  Stemme,  med  hvilken 
han  taler  til  Synderen,  udbryder  han:  "Jacques,  hvem  er  den 
Kvinde?«,  Og  som  en  Forbryder  svarer  Jacques  med  bøjet 
Hoved:  <<Min,  Hr.  Pastor,  min;  jeg  er  gift». 

Man  hører  en  Kvinde  udstøde  et  Skrig.  Præsten  vender 
sig  om,  og  uroKg  for  Martha  siger  han:  «Min  Datter,  Mod! 
Her  nede  maa  vi  alle  lide«. 

Men  Martha  sukker  ikke  engang.  Alle  se  de  paa  hende; 
de  tro,  at  hun  er  Døden  nær.  Hun  døer  ikke;  hun  synes 
endog  at  være  rolig.  Hun  nejer  yndefuldt  for  Jacques,  og 
saa  brister  hun  ud  i  en  vild,  vanvittig  Latter.  Ak,  hun 
skulde  aldrig  mere  le  anderledes;  det  stakkels  Væsen  var 
blevet  afsindigt.  Ved  de  Ord,  der  udgik  fra  hendes  utro 
Elskers  Læber,  havde  den  stakkels  lidende  Skabning  mistet 
sin  Forstand  for  aldrig  mere  at  faa  den  tilbage. 

Da  Jacques  fik  alt  at  vide,  flygtede  han  bort  fra  Egnen. 
Man  siger,  at  han,  fortvivlet  af  Anger,  atter  traadte  ind  i 
Armeen  og  som  en  fortabt  Aand,  træt  af  sin  Tilværelse, 
slyngede  den  bort  ved  Kanonens  Munding.  Det  være  nu, 
som  det  vil,  men  hvad  der  er  sandt,  det  er,  at  Martha  en 
Nat  slap  bort  fra  de  Venner,  der  vaagede  over  hende,  og  fra 
den  Tid  blev  den  stakkels  Vanvittige  i  Løbet  af  tredive  Aar 
kun  af  og  til  set  i  vor  Landsby,  medens  hun  rakte  Haanden 
ud  efter  en  Gave.  I  Agen  sagde  Folk,  naar  hun  gik  forbi: 
»Martha  er  kommen  igjen;  hun  maa  være  sulten«.  De  vidste 
intet  om  hende;  men  alligevel  holdt  de  alle  af  hende.  Kun 
Børnene,  som  ikke  have  Medlidenhed  med  noget  som  helst, 
som  le  ad  alt,  hvad  der  er  sørgeligt,  raabte  efter  hende: 
« Martha,  en  Soldat!«,  og  med  en  dødelig  Frygt  for  Soldater 
flygtede  hun  bort,  naar  hun  hørfe  det. 

Og  nu  vide  I  alle,  hvorfor  hun  gyste  ved  at  høre  disse 
Ord.  Da  jeg,  som  over  hundrede  Gange  har  raabt  dem  efter 
hende,  hørte  hendes  Livs  rørende  Historie,  da  kunde  jeg 
gjerne  have  kysset  hendes  pjaltede  Kjole,  jeg  kunde  have 
bedet  hende  om  Tilgivelse  paa  mine  Knæ.  Jeg  fandt  kun 
en  Grav;  jeg  bedækker  den  med  Blomster. 


Vi  have  her  kun  omtalt  Jasmins  betydeligste  Digtninge, 
men  ogsaa  hans  mindre  Digte  udmærke  sig  ved  en  slaaende 
Skjonhed.     Jasmins  Poesi   kommer  frisk  fra  Hjertet  og  taler 

til  Hjertet  i  Folkets  Sprog.  Der  findes  ingen  rhetoriske 
Kunstgreb;  han  kjendte  ikke  til  Skolerne,  men  som  en  dyg- 
tig Maler  arbejdede  han  alligevel  efter  Regler,  som  han  selv 
havde  opstillet.  Han  dannede  Rammen,  han  studerede  sine 
enkelte  Figurer  og  Grupper  i  Livet,  han  fæstede  sit  Lærred, 
og  han  sparede  ingen  Møje  for  at  gjore  sine  Figurer  talende 
og  levende  for  os.  Hans  Digtninge  ere  i  sjelden  Grad  sande 
og  fuldendte  Kabinetsbilleder. 

Der  hændte  en  lille  Begivenhed,  som  viser,  hvor  højt 
han  vurderede  det  Arbejde,  som  Digtekunsten  med  Rette  ud- 
fordrer, og  som  samtidig  stiller  hans  Individualitet  i  det 
klareste  Lys.  En  vis  Peyrotte,  en  Folke-Digter  som  Jasmin 
selv,  fra  Departementet  Hérault  sendte  ham  ved  Juletid  1849 
en  Udfordring  til  at  fremsige  Vers  i  de  gamle  Troubadourers 
Stil  ved  de  offentlige  Fester  i  Montpellier.  Peyrotte  foreslog, 
at  flere  i  Literaturen  kjendte  Fersonligbedcr  skulde  opgive  tre 
Emner,  og  at  de  to  Digtere  skulde  lukkes  inde  i  fireogtyve  Timer 
og  behandle  disse  Emner  for  saa  at  kæmpe  om  Prisen  for 
Publikum.  Udæskningen  blev  offentliggjort,  og  Jasmin  be- 
svarede den  i  et  Brev  paa  følgende  Maade: 

"Min  Herre!  Først  i  Forgaars,  Aftenen  før  min  Afrejse, 
modtog  jeg  Deres  poetiske  Udfordring;  jeg  kan  dog  sige 
Dem,  at  selv  om  jeg  havde  modtaget  den  paa  en  mere  be- 
lejlig Tid,  vilde  jeg  ikke  have  været  i  Stand  til  at  mod- 
tage den. 

De  foreslaar  min  Muse,  som  i  saa  høi  Grad  elsker  frisk 
Luft  og  Frihed,  at  hun  skal  lukke  sig  inde  i  et  Værelse,  be- 
vogtet af  fire  Skildvagter,  som  ikke  ville  indlade  andet  end 
legemlig  Føde,  og  under  saadanne  Omstændigheder  skal  hun 
behandle  de  opgivne  Emner  i  fireogtyve  Timer!  Tre  Emner 
i  fireogtyve  Timer!  De  faar  mig  til  at  gyse.  Højstærede. 
Under  den  Fare,  for  hvilken  De  vil  udsætte  min  Muse,  skal 
jeg  i  al  Ydmyghed  tilstaa  Dem,  at  hun  er  saa  naiv  i  sin 
Hengivenhed  for  den  gamle  Skole,  at  hun  kun  er  i  Stand 
til  at  tilstaa    mig    to    eller    tre  Vers  om  Dagen.     Mine 

fem  Digtninge:  L'Aveugle,  Mes  Souvenirs,  Fran^onnette, 
Martha  la  Folie  og  Les  deux  Jumeaux  have  kostet  mig  tolv 
Aars  Arbejde,  og  de  indeholde  dog  ikke  mere  end  i  alt  to 
Tusinde  fire  Hundrede  Vers. 

De  ser,  at  Chancerne  ikke  vilde  være  lige.  Blive  vore 
to  Muser  fangne,  vilde  Deres  sagtens  have  fuldendt  det  tre- 
dobbelte Arbejde,  før  min  stakkels  lille  Tøs  vilde  have 
fundet  sin  første  Inspiration. 

Jeg  vover  derfor  ikke  at  optage  Kampen  med  Dem.  Den 
Hest,  som  med  Møje  trækker  afsted  med  sin  Vogn,  men  ikke 
desto  mindre  kommer  til  sin  Stald,  kan  ikke  kæmpe  med 
det  fyrige  Lokomotiv.  Den  Kunst,  som  skaber  Vers  et  for  et, 
kan  ikke  drage  i  Tvekamp  med  en  Vers-Fabrik. 

Min  Muse  erklærer  sig  derfor  forud  for  besejret,  og  jeg 
bemyndiger  Dem  til  at  offentliggjøre  denne  min  Erklæring. 
Jeg  har  den  Ære,  Højstærede,  at  sende  Dem  min  Hilsen. 

Jacques  Jasmin. 

P.  S.  —  Nu,  da  De  kjender  min  Muse,  skal  De  i  to 
Ord  lære  Manden  at  kjende.  Jeg  holder  af  Hæder,  men  an- 
dres Held  forstyrrer  aldrig  min  Søvn«. 

Karakteristisk  for  Jasmin  var  endvidere  hans  mærkelige 
Flersidethed.  De  fleste  Digtere  virke  bedst  i  en  enkelt  be- 
stemt Ketning;  Jasmin  var  ikke  blot  heldig  i  det  alvorlige 
og  i  det  muntre  hver  for  sig;  men  han  vidste  at  forene 
begge  paa  en  saadan  Maade,  at  han  i  høj  Grad  forstod  at 
fængsle  derved;  han  gik  fra  Latter  til  Taarer  med  fuldstæn- 
digt Herredømme  over  Situationen.  Han  besad  desuden  et 
stort  dramatisk  Talent.  Med  et  forunderlig  bevægeligt  An- 
sigt, en  virkningsfuld  og  dog  naturlig  Gestus,  en  klar  Udtale 
og  en  bøjelig  Stemme  fremsagde  og  spillede  han  sine  egne 
Digtninge  til  stor  Glæde  for  de  Tusinder,  der  begejstrede 
flokkedes  om  ham  for  at  høre  ham,  naar  han  foretog  sin 
aarlige  Rundrejse  i  Provinserne.  Ligesom  fordum  Trouba- 
dourerne vandrede  han  fra  Sted  til  Sted,  og  skjønne  Hænder 

pyntede  ogsaa  barn  med  Lavrbærkandsen  ved  smigrende  Fe- 
ster.    Men   medens   Troubadourerne    ofte    ved   deres  Sange 
tændte  Krigens  Luer  eller  den  glødende  Kjærlighedsild,  bavde 
derimod  Jasmin  et  ædlere  Maal  for  sine  Vandringer.     Snart 
stillede  ban  med  sin  Lyre  de  fattiges  Sult,  snart  tjente  bans 
Toner  til  at  grundlægge  et  Hospital  eller  et  Asyl;  ja  de  droge 
endog,  som  fordum  Amphions,  Stenene  sammen,  om  ikke  til 
en  hel  By,   saa  dog  til  et  Tempel,   som  da  ban  paa  en  Ud- 
flugt indsamlede  Midler  til  Kirken  i  Vergt.      Denne   Velgjø- 
renhed    erbvervede    ogsaa  Jasmins  Sangmø  det  smukke  Til- 
navn:    «Den  barmbjertige  Søster«.     Men   hvor    meget    ban 
end    fejredes    paa    disse  Ture,    glemte    han    dog    aldrig   sine 
jævne  Vaner;    han  vedblev  altid    at    være   den  samme  for- 
dringsløse Mand  som  før.      Ofte,  naar  han  i  sit  ringe  Hjem 
fik  Besøg  af  Fremmede  og  Turister,    ilede    han  fra   Barber- 
stuen  ind  i  det  lille  Bagværelse  med  Kniven  eller  Sæbeskaalen 
i  Haanden  og  sagde:  «Undskyld  mig  et  Par  Minuter,  jeg  er 
i  Færd  med  at  rage  en  Kunde«.     Naar  dette  var  sket,  kom 
han  tilbage  og  tog  sin  Mappe  frem,  idet  ban  sagde:    «Skal 
jeg  faa  Dem  til  at  le  eller  græde  eller  maaske  begge  Dele? 
Jeg  kan  gjøre  det«.     Og  skjønt  bans  Tilhørere  ikke  forstode 
Sproget,    foredrog   ban  dog  paa  en  saa  fortrinlig  Maade,    at 
de  fattede  Meningen    og   lo  og  græd,    medens    han    spillede 
paa  deres  Hjerters  Strenge.    De  saa  Historien  i  hans  Ansigt 
og  paa  hans  Fingerspidser.    Efter  at  Lavergne  engang  havde 
overværet  en  saadan  ForestiUing,   erklærede  han,  at  « Jasmin 
var  Tragiker  og  Komiker,  sublim  og  naiv  —  en  stor  Kunst- 
ner«.   Manden  var  selve  Digtningen,  den  sidste  og  den  største 
Troubadour,  udsprungen  af  Folket,   dets  Ven  og  dets  Digter 
som  fik  det  gamle  Maal  til  at  gjenlyde  rundt  om  i  Frankrig 
og   som    sang   om  Bondens  jævne  Liv  paa  en  rent  moralsk 
Maade,  aldrig  smittet  af  Vellystens  klamme  Aande. 

Jasmin  mistede  aldrig  sit  jævne,  ligefremme  Væsen,  men 
han  besad  dog  stedse  en  uskyldig  og,  hvad  man  kan  kalde 
selv-beskyttende  Forfængelighed.        Han  undervurderede  ikke 

sig  selv;  han  ansaa  sig  for  den  bedste  moderne  Digter,  som 
Frankrig  har  frembragt.  Højtstillede  Fremmede,  som  kom 
for  at  hore  ham,  modtog  han  i  sit  ringe  Hus  med  ægte 
godt  Humør,  men  uden  Underdanighed.  De  kom  til  ham, 
og  han  tjente  dem  i  at  deklamere  for  dem,  men  han  onskede 
intet  af  det,  de  kunde  tildele  ham.  Han  var  Digter-Konge 
i  Agen,  som  skænkede  ham  en  gylden  Krone;  i  Lyon  mod- 
tog han  to  Kroner;  han  var  Toulouses  adopterede  Barn. 
Man  opfordrede  ham  til  at  rejse  til  Paris,  hvor  han  blev 
venlig  modtagen  af  Louis  Philippe  og  hans  Familie;  han  fik 
Æreslegionens  Kors  og  blev,  hvad  han  satte  langt  mere  Pris 
paa,  hædret  med  et  Festmaaltid  af  Barbererne  i  Paris.  I  det 
franske  Akademis  Møde  den  20de  Avgust  1852  modtog  han 
den  «extraordinære  Præmie«  paa  fem  Tusinde  Francs  tillige- 
med en  for  ham  slaaet  Medaille.  Den  bekjendte  Forfatter 
Villemain,  Akademiets  Sekretær,  overrakte  ham  Prisen  med 
en  sjelden  skjon  og  formfuldendt  Lovtale,  hvori  han  frem- 
hævede det  originale  Talent,  som  »kun  aandede  de  reneste 
Følelser«,  en  Ros,  der  næppe  kan  tildeles  mange  af  de  mo- 
derne franske  Forfattere. 

Jasmin  blev  ofte  opfordret  til  at  tage  Sæde  i  Beskytteres 
eller  Hofgunstens  Solskin  i  Lyon  eller  Paris;  han  afslog  dog 
standhaftig  dette  og  vendte  lykkelig  og  tilfreds  tilbage  til  sit 
maisonnette  bleue,  hvor  han  døde  den  6te  Oktober  1864. 

Beknhard  Wclff. 


Don  Miguel  de  Cervantes  Saavedra. 


Uen  kastilianske  Linie  af  den  fra  Galicien  stammende  Adels- 
familie Cervantes,  der  havde  spredt  sig  over  hele  Spanien, 
og  hvis  Medlemmer  vare  naaede  til  Mexiko  og  andre  Egne 
af  Amerika,  var  henimod  Midten  af  det  16de  Aarhundrede 
saa  forarmet,  at  dens  fire  Hundrede  Aar  gamle  Adel  omtrent 
var  glemt.  En  af  dens  Ætlinge,  Rodrigue  de  Cervantes, 
levede  under  trange  Kaar  i  den  lille  By  Alcalå  de  Henares, 
nogle  Mil  fra  Madrid.  Det  var  Faderen  til  den  berømte 
Digter,  det  yngste  af  hans  fire  Børn,  som  blev  født  den  8de 
eller  9de  .Oktober  1547.  Man  véd,  at  han  er  debt  den  9de, 
og  da  Daaben  i  den  katholske  Kirke  folger  saa  hurtig  som 
mulig  efter  Barnets  Fødsel,  er  der  al  Sandsynlighed  for,  at 
Miguel  de  Cervantes  Saavedra*)  er  fedt  enten  samme  Dag 
eller  Dagen  før  sin  Daab.  Blandt  sine  kjæreste  Barndoms- 
erindringer omtaler  han  de  Skuespil,  som  den  geniale  Natur- 
digter og  Skuespiller  Lope  de  Eueda  (d.  1558)  opførte  med 
sin  omrejsende  Bande  fra  et  simpelt  Brædestillads  paa  Torvet, 
men  som  sprudlede  af  folkelig  og  sund  Lystighed  og  kunne 
betragtes  som  Grundvolden  for  det  senere  saa  rigt  blomstrende 
spanske  Nationaldrama.  Vi  vide  ligeledes  fra  ham  selv,  at 
han  fra  "Barndommens  Aar  elskede  den  skjønne  Poesis  søde 


Dette  sidste  Navn  stammede  fra  en  anden  adelig  Familie,  som  i 
det  femtende  Aarhundrede  ved  Giftermaal  forbandt  sig  med  Fami- 
lien Cervantes. 


136  ^^^  Miguel  de  Cervantes  Saavedra. 

Kunst",  Og  at  han  havde  en  saa  stor  Lyst  til  at  læse,  at 
han  endog  tog  Papirsstumper  op  fra  Gaden,  naar  han  ikke 
havde  anden  Læsning  ved  Haanden. 

Cervantes's  spanske  Biografer  mene,  at  han  en  Tid  har 
opholdt  sig  i  Madrid  for  at  studere,  efter  at  have  tilbragt  et 
Par  Aar  ved  Universitetet  i  Salamanca.  Hans  første  offent- 
lige Optræden  som  Digter  skriver  sig  fra  1569.  I  et  Bind 
Vers,  som  Professor  Lope  de  Hoyos  i  Madrid  udgav  i  An- 
ledning af  Isabella  af  Valois's,  Filip  Il's  Dronnings  Død, 
findes  sex  korte  Digte  af  Cervantes;  de  lade  sig  læse,  men 
love  i  ingen  Henseende  noget  usædvanligt.  Hoyos  kalder 
Cervantes  sin  »kjære«,  sin  « elskede  Discipel"  og  erklærer,  at 
"Elegien  er  skreven  i  alle  Studenternes  Navn«.  Uden  at  vi 
vide  noget  om,  hvorledes  det  er  gaaet  til,  træffe  vi  Aaret 
efter  Cervantes  i  Rom  som  Kammertjener  og  Sekretær  hos 
Monsignor  Aquaviva,  siden  Kardinal,  der  1568  var  bleven 
sendt  som  Legat  fra  Pave  Pius  V  til  Filip  II  for  at  virke 
for  Koalitionen  mellem  Paven,  Spanien  og  Venedig  mod  Sul- 
tan Selim.  Det  er  rimeligt,  at  denne  Prælat  som  saa  mange 
af  hans  Standsfæller  i  Italien  paa  Eenaissancens  Tid  har 
næret  Interesse  for  Literatur  og  Poesi,  og  at  dette  har  været 
Grunden  til,  at  han  tog  sig  af  Cervantes;  men  dennes  Op- 
hold i  Rom  blev  kun  kort;  haus  Stilling  har  sagtens  været 
tvungen,  og  hans  spanske  Blod  drev  ham  mod  Eventyr  og 
Ridderære.  Don  Juan  d'Austria,  Tidens  romantiske  Helt, 
skulde  kommandere  den  hellige  Ligues  Flaade  mod  de  enhver 
ægte  kastiliansk  Adelsmand  saa  forhadte  Vantro,  og  den  tre 
og  tyveaarige  Cervantes  gik  med  som  frivillig  i  denne  Expe- 
dition.  Han  siger  selv  i  sit  sidste  Værk  (Persiles  y  Sigis- 
munda):  «Der  gives  ikke  bedre  Soldater  end  de,  der  gaa  over 
fra  Studiernes  Land  til  Krigens  Marker;  ingen  blev  nogen- 
sinde fra  Student  til  Soldat,  som  ikke  var  det  rigtig  til  Gavns ». 
Han  var  med  i  Søslaget  ved  Lepanto  (7de  Oktober  1571) 
paa  et  af  de  stærkest  engagerede  Skibe  og  deltog,  skjent  syg 
af  Feber,  ivrig  i  Kampen,    hvor  af  han  bar  Mærker  hele  sit 

Liv,  thi  foruden  to  Saar  paa  Kroppen  fik  han  en  Kugle  i 
den  venstre  Haand,  der  blev  lam  for  bestandig.  Han  var 
Soldat  i  det  beromte  Regiment  «Tercio  de  Flåndes",  der 
kommanderedes  af  General  Lope  de  Figueroa,  af  hvilken  Ty- 
pus  for  en  ægte  spansk  Soldat  fra  den  Tid  Calderon  har 
efterladt  os  et  saa  levende  Billede  i  de  to  Stykker  « Kjærlig- 
hed efter  Doden«  og  navnlig  i  »Alcalden  fra  Zalamea«*). 
Efter  Slaget  blev  Cervantes  bragt  til  Lasarettet  i  Messina, 
hvor  han  laa  til  næste  Foraar,  og  han  deltog  derpaa  efter  sin 
Helbredelse  i  den  Expedition  til  Levanten,  som  komman- 
deredes af  Marc-Antonio  Colonna,  og  som  han  har  beskrevet 
i  den  Episode  af  Don  Quixote,  der  kaldes  Fangens  Historie. 
I  1573  deltog  han  endvidere  i  Træfningen  ved  Goleta  under 
Don  Juan  d'Austria  og  drog  med  sit  Regiment  gjennem 
Sicilien  og  Italien,  hvor  han  mest  opholdt  sig  i  Neapel,  thi 
i  sin  "Rejse  til  Parnasset«  siger  han: 

«Hin  Stad  er  Napoli,  den  vidtberømte, 
i  over  et  Aar  jeg  strejfed  paa  dens  Gader«. 
Cervantes  mindes  stadig  denne  sin  Krigertid  med  Glæde 
og  Stolthed;  i  Fortalen  til  2den  Del  af  Don  Quixote  siger 
han:  »Hvis  man  nu  foreslog  og  muliggjorde  mig  det  umu- 
lige (o:  at  leve  Livet  om  igjen),  vilde  jeg  langt  foretrække 
at  have  været  med  i  dette  herhge  Foretagende  end  ikke  at 
have  været  med,  selv  om  jeg  nu  var  fri  for  mine  Saar«.  I 
Aaret  1575  fik  han  Orlov  med  Anbefalingsbreve  fra  Hertugen 
af  Sesa  og  Don  Juan  til  den  spanske  Konge  og  begav  sig 
paa  Hjemrejsen;  men  Skibet,  hvorpaa  han  var,  blev  den  26de 
September  taget  af  algierske  Sørøvere,  og  Cervantes  tilbragte 
fire  Aar  som  Slave  i  Algier.  Han  gik  fra  Haand  til  Haand; 
først  tjente  han  en  græsk,  derpaa  en  venetiansk  Renegat,  der 
begge  med  udsøgt  Grusomhed  pinte  deres  Slaver;  endelig 
kom  han  til  at  tjene  selve  Deyen  af  Algier;    men  hans  Ho- 


■*)  I  sin  Tid,  men  under  en  forvansket  Form,   opført  paa  vort  konge- 
lige Theater  med  Navnet  "Bonden  som  Dommer«. 

ved  arbejdede  stadig  paa  Undvigelsesplaner ,  den  ene  mere 
dristig  end  den  anden.  Engang  søgte  han  at  flygte  over 
Land  til  den  spanske  Koloni  Oran,  men  hans  Ferer  forlod 
ham,  og  han  maatte  vende  tilbage ;  en  anden  Gang  holdt  han 
tretten  Lidelsesfæller  skjulte  i  en  Hule  ved  Kysten,  hvor  han 
med  Fare  for  sit  Liv  bragte  dem  Fode  og  andre  Fornøden- 
heder hele  LTger  igjennem.  De  tænkte  nemlig  paa  Flugt  ad 
Søvejen;  men  da  Planen  var  moden  til  Udførelse,  blev  den 
røbet  ved  Forræderi,  og  Cervantes  tog  hele  Skylden  paa  sig 
og  blev  straffet ;  alligevel  gjorde  han  to  lignende  Forsøg  kort 
Tid  efter,  men  de  fik  ikke  noget  bedre  Udfald.  Endelig 
tænkte  han  paa  at  rejse  alle  de  kristne  Slaver  til  Oprør, 
hvilken  Plan  ikke  var  saa  urimelig,  som  det  ved  første  øje- 
kast kunde  se  ud  til;  thi  deres  Tal  var  godt  og  vel  fem  og 
tyve  Tusinde.  En  Bog  af  Don  Diego  de  Haldo,  der  udkom 
1616  under  Navn  af  »Algiers  Topografi  og  Historie«,  og  som 
er  fuld  af  interessante  Fakta  angaaende  de  kristne  Slavers 
Liv  og  Vilkaar  i  Algier,  beretter,  at  Deyen  Hassan  Pascha 
blev  meget  skræm m et,  da  han  fik  at  vide,  at  sligt  var  i 
Gjære,  og  erklærede,  at  hvis  han  kunde  holde  denne  lam- 
haandede  Spanier  under  god  Bevogtning,  vilde  han  anse  sine 
Kristne,  sine  Skibe  og  sin  Hovedstad  for  vel  sikrede.  Al- 
ligevel synes  Cervantes  at  have  aftvunget  Deyen  en  vis  Ag- 
telse; thi  de  Straffe,  der  paalagdes  ham,  vare  vel  strænge, 
men  ikke  vanærende.  Fire  Timer  blev  han  engang  holdt  i 
Forventning  om  enten  at  blive  spiddet  eller  brændt;  en  an- 
den Gang  blev  der  lagt  ham  en  Strikke  om  Halsen  for  at 
fravriste  ham  Navnene  paa  hans  medskyldige,  men  forgjæves. 
Han  siger  selv  i  Don  Quixote  1ste  Del,  Kapitel  41:  "Den 
eneste,  der  kunde  komme  ud  af  det  med  Deyen,  var  en 
spansk  Soldat,  som  hed  Saavedra,  hvem  han,  skjont  Soldaten 
for  at  erhverve  Friheden  havde  gjort  Ting,  der  ville  blive 
mindede  af  disse  Folk  i  mange  Aar,  dog  aldrig  nogensinde 
selv  slog  eller  lod  andre  slaa  eller  sagde  et  ondt  Ord ;  og  for 
den  mindste  Ting  af  de  mange,  som  han  gjorde,  frygtede  vi 

alle,  at  han  skulde  blive  spiddet,  og  det  frygtede  han  selv 
for  mere  end  én  Gang». 

Som  allerede  berørt  var  Cervantes's  Familie  fattig.  Hans 
ældre  Broder  Eodrigue,  der  var  bleven  fangen  tilligemed  ham, 
havde  Familien  løskjobt  allerede  1577;  først  tre  Aar  efter 
lykkedes  det  hans  Moder,  som  var  Enke,  ved  at  ofre  alt, 
hvad  hun  ejede,  hendes  Døtres  Medgift  iberegnet,  at  rejse  en 
Sum,  som  endda  maatte  suppleres  ved  Laan  og  Bidrag  fra 
religiøse  Ordener,  der  virkede  for  kristne  Fangers  Frigivelse; 
denne  Sum  indtraf,  netop  som  Cervantes  var  i  Færd  med  at 
følge  sin  Herre  Hassan  Pascha  til  Konstantinopel,  den  19de 
September  1580.  I  Algier  efterlod  han  et  stort  Savn  hos 
de  tilbageblevne  Slaver,  der  dels  havde  beundret  hans  rid- 
derlige Mod ,  dels  havde  elsket  hans  milde  og  venlige 
Karakter. 

I  sit  33te  Aar  vendte  Cervantes  tilbage  til  sit  Fædre- 
land efter  ti  Aars  Fraværelse;  han  fandt  sin  Familie  i  Armod 
og  alle  Veje  lukkede  for  sig.  Der  var  intet  andet  for  ham 
at  gjore  end  at  blive  Soldat  paa  ny,  hvad  ogsaa  hans  ældre 
Broder  havde  set  sig  nødsaget  til;  sandsynligvis  gik  han  ind 
i  sit  gamle  Regiment.  Han  kom  strax  med  paa  en  Expe- 
dition  til  Portugal,  der  skulde  opretholde  Orden  i  dette  af 
Spaniens  Krone  nylig  erhvervede  Land,  og  1581  gik  han 
under  Marquien  af  Santa  Cruz  til  Azorerne,  der  endnu  ikke 
vilde  adlyde  Filip  II.  Vi  se  i  hans  senere  Værker  Beviser 
paa,  at  han  med  Interesse  og  Sympathi  har  sat  sig  ind  i 
den  portugisiske  Literatur,  hvis  Indflydelse  navnlig  spores  i 
hans  Hyrderoman  « Gaiatea ».  En  Prosaliteratur  i  Hyrdestilen 
havde  blomstret  i  Portugal  fra  omtrent  Aar  1500,  og  endnu 
sættes  Bernardino  Ribeyros  Pastorale  «Meninae  Mo^a«  af  Por- 
tugiserne paa  en  fremragende  Plads  blandt  deres  klassiske 
Værker.  Vi  erfare  endvidere  af  Cervantes  selv,  at  han  satte 
høj  Pris  paa  den  portugisiske  Digter  Jorge  af  Montemayors 
spanske  Hyrderoman  « Diana  enamorada»  og  Gil  Polos  Fort- 
sættelse deraf.    Cervantes's  « Gaiatea »,  som  blev  trykt  i  Slut- 


190  •'-^^'^  Miguel  de  Cervantes  Saavedra. 

ningen  af  Åaret  1584,  og  som  han  selv  kalder  en  Eklog  og 
"Førstegrøden  af  hans  ringe  Aand%  er  dediceret  til  hans 
gamle  Chef  Colonna.  Det  er  et  Prosaværk,  hvis  Forbillede 
Gil  Polo  er,  og  Cervantes  tilstaar  naivt,  «at  mange  af  de 
forklædte  Hyrder  ere  blot  Hyrder  i  Dragten«,  og  at  deres 
Samtaler  mere  bære  Præg  af  dannede  og  ved  Hoffet  opdragne 
Folk  end  af  saadanne,  der  ere  opvoxede  i  Hytter  paa  Landet. 
Hans  Originalitet  bryder  kun  glimtvis  frem  bag  denne  manie- 
rerede Opdyngning  af  FortælUnger,  i  hvilke  han  indstrør  søgte 
filosofiske  Reflexioner  og  temmelig  tarvelige  Digte,  som  ere 
fulde  af  den  i  Kenaissancetiden  saa  almindehge,  løjerlige 
Sammenblanding  af  Kristendom  og  antik  Mythologi;  sit  egent- 
lige Fysiognomi  aabenbarer  han ,  naar  han  f.  Ex.  i  5te  Bog 
fortæller  os  Timbrios  Hændelser  i  maurisk  Fangenskab,  hvor 
hans  egen,  oplevede  Erfaring  danner  Grundvolden.  For  Resten 
blev  Værket  aldrig  fuldendt,  men  Cervantes  arbejdede  stadig 
videre  paa  det  og  omtaler  det  endnu  i  Dedikationen  til 
«Persiles  y  Sigismunda«,  der  udkom  kort  for  hans  Død. 
Han  lader  Præsten  og  Barberen,  der  undersøge  Don  Quixotes 
Bogsamling,  finde  Gaiatea.  «Men  hvad  er  den  næste  Bog 
for  en?»,  sagde  Præsten.  « Gaiatea  af  Miguel  de  Cervantes«, 
svarede  Barberen.  « Denne  Cervantes«,  sagde  Præsten,  «har  i 
mange  Aar  været  min  gode  Ven,  og  jeg  véd,  at  han  er  mere 
øvet  i  Ulykker  end  i  Vers.  Hans  Bog  indeholder  et  og  an- 
det, som  er  vel  opfundet;  den  begynder  noget,  men  afslutter 
intet;  man  maa  vente  paa  den  anden  Del,  som  han  lover; 
maaske  han  ved  at  give  det  manglende  kan  opnaa  den 
Gunst,  som  nu  nægtes  ham,  og  indtil  man  faar  dette  at  se, 
saa  gjem  den  hjemme  hos  Jer,  Fa'erlilH.  Disse  Ytringer 
høre  til  de  mange,  vi  finde  hos  Cervantes,  der  udtrykke  hans 
milde  og  elskelige  Beskedenhed  og  Frihed  for  literær  Forfæn- 
gelighed. —  Det  er  en  almindelig  Tradition,  at  Gaiatea  var 
et  maskeret  Frieri  til  den  Dame,  der  i  December  1584  blev 
hans  Hustru,  og  med  hvem  han  levede  i  lykkeligt  Ægteskab 
i  32  Aar. 

Cervantes's  Hovedopholdssted  i  de  forste  Aar  efter  hans 
Giftermaal  var  Madrid;  det  var  nu  forbi  med  Eventyrlivet  og 
den  krigerske  Flakkefart.  1  disse  Aar  var  der  et  stærkt  Op- 
sving i  dramatisk  Digtning  og  Kunst;  allerede  1583  havde 
Madrid  saaledes  to  faste  Theatre.  Cervantes's  Barndoms- 
begejstring  for  Theatret  blev  atter  vakt,  og  det  synes  at  have 
været  hans  Hensigt  at  erhverve  sig  Livsopholdet  som  Theater- 
digter.  Endnu  vare  de  spanske  Dramaer  —  vi  tale  ikke  om 
Eenaissancens  Drivhusprodukter,  Hof-  og  Skoledramaet  — 
formløse  og  den  sceniske  Udstyrelse  særdeles  tarvelig.  Cer- 
vantes søgte  at  indføre  Forbedringer;  som  saadanne  betrag- 
tede han  de  fem  Akters  Eeduktion  til  tre  (hvad  forøvrigt 
Avendano  allerede  havde  gjort  ca.  1553)  og  Indførelsen  af 
allegoriske  Theaterfigurer  som  Krig,  Tvedragt  o.  desl.;  men 
dette  var  kun  en  Gjenoptagelse  af  de  gamle  religiøse  Skuespils 
Apparat  og  i  ethvert  Tilfælde  intet  mindre  end  en  Forbe- 
dring. Cervantes  var  og  blev  aldrig  dramatisk  Digter  i  Or- 
dets egentlige  Forstand.  Hans  første  Stykker  —  han  siger 
selv,  at  han  i  kort  Tid  skrev  en  tyve,  tredive  saadanne  — 
have  næppe  været  af  nogen  som  helst  Betydning,  skjønt  han 
siger,  at  de  bleve  modtagne  med  stort  Bifald.  Vi  kjende  kun 
to  af  dem:  «E1  trato  de  Aigel«  (Livet  i  Algier)  og  «Nu- 
mancia« ;  Eesten  synes  redningsløst  tabt.  Det  forste  er  løst 
i  Sammenføjningen  og  ubehjælpsomt  i  Dialogen;  det  synes 
at  være  en  Art  Tendentsstykke  med  den  Hensigt  at  vække 
Sympathi  for  de  algierske  Fanger,  hvis  Lidelser  Cervantes 
jo  kjendte  af  rig  personlig  Erfaring.  Nogle  af  de  bedste 
Scener  som  Pedro  Alvarez's  Forsøg  paa  at  flygte  til  Oran 
og  Scenen,  hvor  de  smaa  Børn  udstilles  paa  Slavemarkedet, 
ere  senere  benyttede  af  den  store  dramatiske  Digter  Lope  de 
Vega  i  hans  Drama  "Slaver  i  Algier«.  Det  andet  Drama  af 
Cervantes  har  som  Stof  taget  Numantias  heltemodige  Mod- 
stand mod  Eomerne.  Som  i  det  første  Stykke  vexler  Verse- 
maalet  mellem  Eedondillas  (o:  det  nationale  Ottestavelsesvers), 
Terziner,   Ottaver  og  femføddede,  rimfri  Jamber.    Det  har  4 

«jornadas»  (Akter)  og  er  ligeledes  fuldt  af  allegoriske  og 
symbolske  Figurer  som  Spanien,  Duerofloden,  Krig,  Sygdom, 
Hungersnød,  Berømmelse.  I  første  Akt  bebrejder  Scipio  sine 
Krigere,  at  de  ikke  endnu  efter  mange  Aars  Belejring  have 
kunnet  faa  Bugt  med  Staden,  men  erklærer,  at  nu  maa  den 
tvinges  ved  Hungersnød.  Dernæst  viser  Spanien  sig  som  en 
skjøn  Kvinde,  og,  angst  for  sin  Stads  Skæbne,  paakalder  hun 
Duerofloden  i  en  lang  Monolog,  der  ender  med  følgende 
Stanzer: 

Fagre  Duero,  der  saa  rigt  dig  slynger 
og  med  din  Bølge  mig  om  Barmen  væder, 
gid  Du  maa  vælde  i  din  Vove  Dynger 
af  gyldent  Sand,  hvorved  sig  Tajo  glæder, 
og  gid  de  lette  Nymfer,  som  i  Klynger 
paa  Engen  og  i  Lunden  Dansen  træder, 
maa  ydmyg  ty  til  dine  klare  Vande 
for  hyldende  at  bøje  deres  Pande. 

Laan  huldt  et  øre  til  min  bitre  Klage, 
o  hør  opmærksom,  hvad  jeg  dig  vil  bede: 
En  Stund  din  vante  Mildhed  du  forsage, 
lad  dig  bevæge  til  i  mægtig  Vrede 
imod  de  grumme  Romere  at  drage 
med  dine  Bølger  skummende  og  brede; 
hvis  ej,  Numantias  Folk  til  Død  er  kaaret, 
da  er  hvert  Haab  om  Frelse  det  afskaaret. 

Duero  viser  sig  med  tre  Bifloder,  men  giver  kun  Spanien 
Haab  om  Hævn  over  Rom  i  fjern  Fremtid  gjennem  Goterne, 
Konnetablen  af  Bourbon  og  Hertugen  af  Alba.  I  de  næste 
tre  Akter  ser  man  Belejringens  Rædsler,  den  sig  nærmende 
Undergang,  som  Numantinerne  forgjæves  søge  at  afvende  ved 
Ofringer  og  Bønner,  og  som  forudsiges  af  et  Lig,  der  ved 
Besværgelser  manes  frem  af  Graven,  og  endelig  de  overle- 
vendes frivillige  Død.  Stykket  slutter  med,  at  den  unge 
Viriathus,  der  holder  Nøglerne  til  Staden  i  sin  Haand,  styrter 

sig  ned  fra  et  Taarn,  og  at  Fama  lover  det  faldne  Numantia 
et  evigt  Liv  i  Digternes  Sange, 

Trods  Mangelen  paa  dramatisk  Bygning  og  paa  enhver 
Individualisering  af  de  optrædende  Personer  har  dette  Stykke 
Partier  af  en  lyrisk  Kraft,  der  er  Renaissancens  bedste  Dig- 
tere værdig;  men  den  brede  Khetorik,  et  Skjær,  som  de  ro- 
manske Nationers  Poesi  har  ondt  ved  at  klare,  undgaar  Cer- 
vantes ikke  heller.  Å.W.Schlegel  sætter  (i  sine  «Vorlesun- 
gen  iiber  dramatische  Kunst  und  Literatur«)  "Numancia"  som 
et  af  den  spanske  Scenes  Mesterværker;  men  det  er  sagtens 
Diktionens  lyriske  Skjonhed,  romantiske  Scener  som  det  døde 
Legeme,  i  hvilket  Aanden  manes  ind  med  Besværgelser,  eller 
som  den  udmærket  skjenne  1ste  Scene  i  3dje  Akt  mellem 
de  to  Elskende,  der  lide  under  Hungersnødens  Kvaler,  som 
have  betaget  den  tyske  Romantikers  Hjerte.  Imidlertid  inde- 
holder Dramaet  med  alle  sine  Mangler  saa  megen  sand,  ja 
paa  sine  Steder  storslaaet  Poesi,  at  det  rigelig  lønner  sig  at 
læse  det,  selv  om  det  ikke  sker  med  et  rent  literærhistorisk 
Formaal  for  øje. 

Cervantes  kunde  ikke  leve  af  Publikums  Bifald  alene,  og 
en  Theaterdigters  Stilling  var  navnlig  paa  hans  Tid  saare 
mislig  i  pekuniær  Henseende.  Han  havde  jo  nu  sin  Familie 
at  forsørge,  deriblandt  en  Søster,  som  var  Enke.  Efter  tre 
Aars  Kamp  for  Brødet  drog  han  1588  til  Sevilla,  som  han 
i  Novellen  "Hundenes  Samtale«  lader  en  af  Personerne  kalde 
"Støtte  for  fattige  og  Tilflugtssted  for  ulykkelige«;  Byen  var 
nemlig  Oplags-  og  Markedsplads  for  den  amerikanske  Han- 
del, der  beskæftigede  Masser  af  Betjente.  I  nogen  Tid  var 
han  en  Slags  Fuldmægtig  hos  den  kongelige  Flaadekommissær 
Antonis  de  Guevara;  siden  blev  han  Regeringens  Skatteopkræver, 
en  Stilling,  der  nærmest  er  at  ligne  med  vore  Rodemesteres, 
og  som  kun  gav  ham  et  saare  tarveligt  Udkomme.  Men 
naar  han  paa  Embedsvegne  gjennemrejste  Provinserne  Gra- 
nada og  Andalusien,  glædede  han  sig  ved  det  maleriske  og 
karakteristiske  Folkeliv,  til  hvilket  hans  Skrifter  røbe  et  for- 

troligt  Kjendskab  og  stor  Kjærlighed.  Det  er  vel  overhovedet 
sjeident,  at  poetiske  Naturer  ere  gode  Forretningsmænd; 
Cervantes  synes  heller  ikke  at  have  været  nogen  nøjagtig 
Regnskabsfører;  tilmed  spillede  hans  godmodige  Hjælpsomhed 
ham  et  Puds,  idet  en  Mand,  som  han  havde  laant  Penge  af 
sin  Kasse,  gik  fallit.  Hans  Underbalance  var  ubetydelig, 
næppe  et  Par  hundrede  Daler;  saa  meget  større  maa  hans 
Fattigdom  have  været,  naar  han  ikke  saa  sig  i  Stand  til  at 
dække  den.  Han  blev  arresteret  og  holdt  i  Fængsel  i  om- 
trent tre  Maaneder  (1597);  da  blev  han  efter  en  indgiven 
Ansøgning  til  Kongen  frigiven,  men  har  rimeligvis  aldrig 
dækket  sin  Kassemangel.  Hans  Ophold  i  Sevilla  varede  med 
nogle  Afbrydelser  fra  1588  til  1598,  og  stadig  saa  han  sig  om 
efter  en  Stilling.  I  det  saakaldte  indiske  Archiv  fandt  Præ- 
sten Cean  Bermudez  1808  Papirer  af  stor  Vigtighed  for  Kund- 
skaben til  Digterens  Liv,  deriblandt  fra  1590  en  Ansøgning 
til  Kongen,  motiveret  ved  en  udførlig  Eedegjørelse  for  hans 
Liv  som  Soldat  i  Levanten  og  Slave  i  Algier,  og  hvori  han 
begjærer  en  Ansættelse  i  Amerika  enten  som  Eevisor  i  Ny 
Granada  eller  som  Guvernør  i  Provinsen  Sonocusco  eller 
som  Corregidor  i  Paz.  Skjønt  man  til  disse  Embeder  tidt 
nøjedes  med  Folk,  der  maatte  regnes  blandt  mislykkede  Sub- 
jekter, opnaaede  den  stakkels  Digter  intet  af  dem.  Hans 
literære  Virksomhed  ydede  kun  faa  Frugter  i  disse  Aar; 
1595  vandt  han  ved  nogle  Smaavers  en  af  de  i  Anledning 
af  San  Jacintos  Kanonisation  i  Saragossa  udsatte  Prisbeløn- 
ninger; 1596  satiriserede  han  i  en  Sonet  over  en  stor  krige- 
risk Rejsning  i  Andalusien ,  som  var  blind  Allarm ,  da 
Englænderne  allerede  havde  rømmet  Cadiz,  som  de  en  kort 
Tid  havde  holdt  besat  under  Greven  af  Essex's  Anførsel,  og 
endelig  gjorde  han  i  1598  et  Spektakel  i  Domkirken  i  Se- 
villa, opstaaet  paa  Grund  af  Kjævlerier  mellem  Byraadet  og 
Inkvisitionen  om  Ceremoniellet  i  Anledning  af  Fihp  H's 
Død,    til  Gjenstand   for   lignende  Behandling.    Det    er    end 

videre  af  andre  Grunde  sandsynligt,   at  et  Par  Noveller  med 
stærk  sevillansk  Lokalfarve  have  set  Lyset  i  denne  Stad. 

Vi  komme  nu  til  en  Periode  i  Cervantes's  Liv,  hvor 
Efterretningerne  om  ham  ere  saare  faa  og  usikre,  og  det  er 
det  Tidsrum,  i  hvilket  han  maa  have  udarbejdet  første  Del 
af  sit  udødelige  Hovedværk.  En  almindelig,  men  ubevist 
Tradition  vil  lade  ham  have  en  Ansættelse  hos  Storprioren 
for  San  Juanordenen  i  La  Mancha  som  Ordenens  Skatteop- 
kræver; denne  Tradition  vil  vide,  at  Indbyggerne  i  Lands- 
byen Argamasilla  nægtede  at  betale  deres  Restancer  og  der- 
paa  efter  forskjellige  Forfølgelser  kastede  Cervantes  i  Fæng- 
sel, hvori  han  skulde  have  paabegyndt  Digtningen  af  Don 
Quixote,  hvis  første  Bedrifter  af  denne  Grund  spotvis  ere 
henlagte  til  La  Mancha.  At  Don  Quixote's  Begyndelse  er 
skrevet  i  et  Fængsel,  siger  Cervantes  selv  i  Fortalen;  men 
dermed  kan  være  sigtet  enten  til  hans  Fængsel  i  Sevilla  eller 
til  det  senere  i  Valladolid.  Herhen  havde  han  begivet  sig, 
efter  at  Hoffet  1603  havde  taget  Bolig  der,  fordi  Filip  HI's 
Yndling,  Hertugen  af  Lerma,  vilde  drage  Kongen  bort  fra 
hans  Tante,  Kejserinde  Marias  Indflydelse.  Ogsaa  i  Valla- 
dolid levede  Cervantes  i  Nød  og  Trang,  han  Hustru  og  Sø- 
ster maatte  ved  Syning  bidrage  til  Familiens  Underhold.  I 
1604  erhvervede  han  Tilladelse  til  at  lade  trykke  første  Del 
af  Don  Quixote,  der  udkom  1605  i  Madrid.  Men  forinden 
havde  han  været  i  Fængsel  i  Valladohd,  fordi  en  Mand  var 
bleven  dræbt  nær  ved  hans  Hus  i  et  natligt  Slagsmaal 
mellem  nogle  Hofmænd;  efter  de  da  herskende  spanske  Rets- 
begreber skulde  nemlig  ved  slig  en  Lejlighed  alle  baade  vir- 
kelige og  formodede  Vidner  holdes  i  Varetægtsarrest,  indtil 
Undersøgelsen  af  Sagen  fandt  Sted. 

Fra  1606  til  sin  Død  har  Cervantes  levet  i  Madrid. 
Her  gjorde  han  Bekjendtskab  med  Tidens  bedste  Digtere, 
Quevedo,  Espinel  og  Lope  de  Vega.  Denne  store  dramatiske 
Digter,  der  var  15  Aar  yngre  end  Cervantes,  stod  paa  sin 
Berømmelsestinde,  var  rig,  æret  og  anset;    den  fattige  Cer- 

vantes  hyldede  den  imponerende  Genius;  han  hyldede  endog 
dem,  der  stede  langt  under  ham  selv,  naar  han  blot  sporede 
noget  Talent  og  en  ærlig  Stræben  hos  dem,  og  det  som  oftest 
i  Tidens  extravagante  og  rosiflengiske  Stil ;  men  det  er  men- 
neskelig forklarligt,  at  en  bitter  Felelse  af  hans  egen  for- 
trykte Stilling  noget  har  kelnet  hans  Beundring  for  den  af 
Lykken  saa  begunstigede  Lope;  dette  er  den  rimelige  Grund 
til,  at  Cervantes  ikke  hyppigere  priste  sin  Tids  Underværk, 
og  muligvis  har  dette  atter  givet  Anledning  til,  at  Lope  er 
temmelig  tilbageholdende,  naar  han  nævner  Cervantes,  medens 
den  langt  yngre  Calderon  viser  sig  som  hans  hjertelige  Be- 
undrer. I  ethvert  Fald  foreligger  intet,  der  beviser  de  to 
store  Digteres  Venskab,  som  en  af  Cervantes's  Biografer 
(Navarrete)  vil  hævde,  eller  den  gjensidige  bitre  Skinsyge, 
som  en  anden  Biograf  (Huerta)  paastaar  har  hersket  imel- 
lem dem. 

Don  Quixote  overstraaler  alle  Cervantes's  evrige  Arbejder, 
og  den  tilhører  Verdensliteraturen.  Næppe  er  i  den  moderne 
Literatur  noget  Værk  i  den  Grad  udbredt  og  bekjendt;  næppe 
have  nogle  poetiske  typiske  Skikkelser  i  den  Grad  fæstet  Kod 
i  den  menneskelige  almene  Fantasi  som  de  evige  Figurer 
Don  Quixote,  den  magre,  himmelvendte  Idealist  og  hans 
Vaabendrager  Sancho  Pansa,  den  i  Kraft  af  sin  velnærede 
Tyngde  af  Hjertens  Lyst  mod  Jordens  Midtpunkt  søgende 
Materialist,  den  mest  udprægede  «Madstræver»,  man  kan 
forestille  sig.  Hvad  har  nu  Cervantes  ment  med  denne  Bog? 
Ja  derpaa  er  der  blevet  svaret  meget  forskjelligt.  Genferen 
Sismondi  —  i  hans  «Littérature  du  Midi  de  rEurope«  —  og 
tildels  Tyskeren  Bouterwek  —  i  hans  "Geschichte  der  Poesie 
und  Beredsamkeit«  —  tro,  at  Cervantes  med  melankolsk, 
næsten  fortvivlet  Blik  har  set  paa  Verden,  som  om  alt  Helte- 
mod, al  ideal  Virken  kun  var  en  Illusion,  medens  Egenkjær- 
lighedens  og  Prosaismens  nøgterne  Blik  paa  Tingene  var  den 
sande  Livsvisdom  eller  i  alt  Fald  den  eneste  gjennemferlige 
Livsfilosofi.    Andre  som  den  berømte  amerikanske  Forfatter 

til  det  store  Værk  over  Spaniens  Literaturhistorie,  Ticknor, 
holde  sig  bestemt  til  Cervantes's  egne  Ord  i  Prologen  til 
Bogens  første  Del,  at  han  kun  havde  i  Sinde  at  tilintetgjøre 
den  Anseelse  og  Udbredelse,  som  Ridderromanerne  havdo 
hos  høje  og  lave,  samt  til  Slutningen  af  anden  Del,  hvor  For- 
fatteren erklærer,  at  det  kun  har  været  hans  Onske  at  bringe 
Folk  til  at  afsky  Ridderbøgernes  falske  og  urimelige  Historier. 
Den  geniale  franske  Novelledigter  Prosper  Mérimée,  der  har 
skrevet  en  Biografi  af  Cervantes,  er  væsentlig  af  samme  Me- 
ning. Vi  tro  for  vort  Vedkommende,  at  Cervantes  virkelig 
har  havt  denne  Hensigt,  ligesom  jo  f.  Ex.  Holberg  efter  sit 
eget  Udsagn  har  villet  moralisere  med  sine  Komedier,  og  lige- 
som Wessel  tydelig  nok  ved  sin  « Kjærlighed  uden  Strømper« 
kun  har  villet  ramme  den  akademiske  Konvenientstragedie ; 
men  kan  man  nu  ikke  tænke  sig,  at  Geniet  stundom  opnaar 
mere,  end  det  med  Bevidsthed  vil  opnaa?  Ethvert  Geni, 
selv  det  største,  er  rodfæstet  og  dybt  rodfæstet  i  sin  Tid  og 
i  sit  Folk;  det  svæver  ikke  i  Luften;  det  kommerikke  dum- 
pende som  en  Meteorsten;  det  har  sine  reale  Livsbetingelser 
i  sin  Race,  sit  Land,  sin  Tids  Kultur  og  aandelige  Atmos- 
fære. Men  det  voxer  højere  end  Tiden,  fordi  det  har  optaget 
dennes  universelle  Indhold  i  den  ved  Tiden  givne  Form.  En 
reflekterende  filosofisk  Kritik  har  derfor  Lov  til  at  udvikle, 
hvad  der  ligger  i  et  Digterværk,  som  Folkene  med  instinkt- 
mæssig Sands  i  over  to  Aarhundreder  have  givet  en  af  de 
mest  fremragende  Pladser  i  Literaturens  Pantheon,  men  den 
maa  vogte  sig  for  at  lægge  noget  ind  i  det  udenfra.  Naar 
de  to  førstnævnte  Kritikere  have  troet,  at  den  hele  Bog  var 
skreven  ud  af  et  næsten  fortvivlet  Syn  paa  Tilværelsen,  saa 
have  de  sikkert  Uret.  Renaissancen  var  en  livsfrodig,  af. 
Mod  og  Tro  paa  Livet  svulmende  Tid,  og  Cervantes  var  selv 
en  mild,  harmonisk  og  kraftig  Natur.  Han  var  selv  Spanier 
og  Kriger,  Haab  om  store  Ridder-  og  Krigerbedrifter  havde 
begejstret  ham  i  hans  Ungdom;  men  han  levede  i  en  Tid, 
da    den    rationelle    Krigsførelse   allerede   havde    begyndt   at 

danne  sig;    man  førte  ikke  mere  Krig  som  paa  Troubadou- 
rernes Tid.    Kenaissancen  var  en  vidunderlig  broget  Periode, 
der  rummede  de  største  Modsætninger.    Medens  dens  aande- 
lige  Hovedstrøm  bar  bort  fra  det,  hvori  Middelalderen  havde 
hvilet,  se  vi  dog  dens  Digteres  Fantasi  ivrig  sysle  med  Mid- 
delalderen, og  det  var  langt  fra,  at  Ridderidealet  var  udryddet 
af  dens  Bevidsthed.     Lad  Pulci  og  Ariost  have  nok  saa  stor 
en  Skjælm  bag  -Øret,  naar  de  flette  deres  kunstige  Væv  om 
de   gamle  Paladiners  Bedrifter;    deres  Poesi   henter   dog   sit 
Næringsstof  fra  de  fantastiske  Sagn,    om  end  deres  kritiske 
Forstand    ikke   tror  stort  paa  dem.      Aldrig  har  Smagen  for 
ridderlige  Fester  og  Dystløb  været  større;  man  véd  jo,  hvor- 
ledes Frants  I  var  betaget  af  sligt.    De  Ridderromaner,  som 
Cervantes  vil  til  Livs,    ere  just  et  Bevis  paa  Tidens  Smag 
for  det  eventyrlige,  der  staar  i  en  underlig  Modsætning  med 
dens  Opfindelser  og  Opdagelser,    der   forberedte    en   rationel 
Verdensbetragtning ;  ja  Ariost   har    ikke  stærke  Ord  nok  til 
at  forbande  Skydevaabnene,    som   han  erklærer  for  en  øde- 
læggelse   for   den   gamle   ridderlige   Tapperhed,    for   brutale 
Mordredskaber   og   for   en  Forbandelse  for  Menneskeslægten. 
Cervantes   er   langt  fra  en  Fjende   af  de  gamle  Riddersagn. 
Man  læse  blot  det  berømte  6te  Kapitel  i  Don  Quixotes  før- 
ste Del,    hvor  Præsten  og  Barberen   gjennemsøge  Don  Qui- 
xotes Bibliothek.      «Amadis  af  Gallien«  erklæres  der  for  den 
bedste  af  Bøgerne,    og  den  bliver  skaanet  hgesom  Palmerin 
af  England.     Spaniernes   historiske    og   literære  Traditioner, 
Mindet  om  Kampene  mod  Maurerne  og  de  sig  dertil  knyt- 
tende Romancer,  ydre  historiske  Forhold  og  Folkets  hele  Na- 
turel hindrede  en  revolutionær  og  hedensk  Retning,    som  vi 
se  baade  i  den  italienske  og  franske,  og  under  andre  Former 
i  den  engelske  Renaissance.      De  Ridderromaner,    som  Cer- 
vantes vil  til  Livs,    ere  dem,    som  man  kan  kalde  den  Tids 
Industriliteratur;    de  slugtes  ligesaa   begjærlig  som  nu  Leje- 
bibliotheksromanerne ;  de  udøvede  en  forskruende  og  fordær- 
vende Indflydelse,  og  deres  monstrøse,    aandløst  og  udtværet 

fortalte  Begivenheder  vare  uden  al  sand  og  fra  Livet  ud- 
sprungen Poesi.  Cervantes's  godmodige  Sympathi  med  den 
Helt,  som  han  ler  af,  og  som  han,  trods  alt  det  halvgale 
Fantasteri,  hvormed  han  udstyrer  ham,  og  trods  den  Uendelighed 
af  latterlige  Eventyr,  som  han  fører  ham  ind  i,  dog  skildrer  som 
en  i  Grunden  ædel  og  hejbjertet  Mand,  kaster  et  eget  vemo- 
digt Skjær  over  den  magre  Ridder  paa  det  stivbenede  øg, 
og  selv  om  Sanchos  uimodstaaelige  Bondelogik  og  Realitetens 
Prosa  hvert  øjeblik  besejre  ham,  holde  vi  dog  saa  inderlig 
af  ham,  ja  tage  vel  endog  stundom  hans  Parti.  Hvor  gjerne 
vi  tro  Cervantes  paa  hans  Ord,  at  han  kun  har  villet  de 
daarlige  Ridderbeger  til  Livs,  interessere  vi  os  mere  for, 
hvad  han  har  naaet,  end  for,  hvad  han  har  villet;  Ridder- 
romanerne ere  glemte  saa  vel  som  von  Quotens  tyske  Kome- 
dier i  Brolæggerstræde,  men  Don  Quixote  og  Ulysses  von 
Ithacia  leve  evig.  Don  Quixote  er  voxet  op  til  en  almengyldig 
Typus  for  den  i  Tiden  og  Verden  vej  vilde  Idealisme  og  Sancho 
Pansa  for  den  svinepolidske  Bondekløgt,  der  kan  den  prak- 
tiske Logiks  lille  Tabel  paa  sine  Fingre;  men  begge  Typerne 
hvile  i  Virkelighedens  sunde  Grundvold,  og  derfor  ere  de 
ægte  poetiske.  At  Cervantes  i  de  indstrøede  Fortællinger, 
som  f.  Ex.  Chrysostomus's  Historie,  har  ofret  til  en  forgæn- 
gelig Tidssmag,  lader  sig  ikke  benægte;  at  Fortællingen  er 
bred  og  ligesaa  langsomt  fremskridende,  som  Ridderens  og 
hans  Vaabendragers  langsomme  Ridt  ad  Andalusiens  solvarme 
Veje,  hvor  der  er  Tid  til  at  spinde  en  lang  Ende,  kan  i  vor 
Jernbanetid  vel  afskrække  mangen  Læser;  men  i  saa  Hen- 
seende deler  Don  Quixote  Skæbne  med  Peder  Paars,  som 
ogsaa  bedst  læses  i  Smaapartier.  Men  Stoffet  grupperer  sig 
ogsaa  i  mange  prægtige  Smaahelheder;  ikke  alene  de  ind- 
lagte Noveller,  men  mange  af  den  vandrende  Ridders  enkelte 
Eventyr,  som  f.  Ex.  i  Kroen,  der  af  Helten  antages  for  en 
Ridderborg,  eller  hans  Kamp  med  Vejrmøllerne,  kunne  godt 
læses  for  sig. 

I  Aaret  1613  udkom  en  Novellesamling  af  Cervantes, 
hvoraf  en  Del  Fortællinger  skrive  sig  fra  ^tidligere  Datum: 
en  af  dem  er  endog  tagen  af  Don  Quixote.  De  ere  skrevne 
i  hans  lette  og  rige  Stil  og  med  en  romantisk  Lyrik,  navnlig 
i  Naturmalerierne.  Den  ferste  af  dem,  «Den  lille  Zigeuner- 
pige»,  har  i  en  langt  senere  Tid  maattet  afgive  Stof  til  det 
daarlige  Syngestykke  «Preciosa»;  «den  ædelmodige  Elsker« 
har  samme  Stof  som  Cervantes's  Drama  «Livet  i  Algier » : 
ciEiconete  og  CortadillO')  indeholder  hojst  fornøjelige  og  na- 
tursande Skildringer  af  det  spanske  Vagabond-  og  Banditliv. 
Det  er  der,  at  en  Bandit  paa  Kiconetes  Spørgsmaal:  «Er 
Eders  Velbyrdighed  maaske  Røver?«  naivt  svarer:  «Ja  for  at 
tjene  Gud  og  Godtfolk!«  Banditerne  bede  fromt  til  deres 
Helgener  og  lægge  en  Del  af  deres  Fortjeneste  til  Side  til 
Velgjørenheds-  og  andre  Kjærlighedsgjerninger.  Skjønt  disse 
Noveller  ere  de  første  i  deres  Art  i  den  spanske  Literatur, 
have  de  dog  ikke  overlevet  sig  selv;  de  læses  endnu  meget  i 
deres  Hjemstavn  og  ere  næppe  overgaaede  i  yndefuld  For- 
tællekunst. En  Fortælling  «Den  foregivne  Tante«  er  rime- 
ligvis paa  Grund  af  sit  drøje  Indhold  ikke  udgiven  paa  Cer- 
vantes's Tid.  En  preussisk  Gesant  i  Spanien  kom  i  dette 
Aarhundrede  i  Besiddelse  af  den  originale  Text,  og  Filologen 
F.A.Wolf  var  den  første,  der  offentliggjorde  Fortællingen  i 
dens  ægte  Form  i  et  Berlinertidsskrift  1818 ;  Læsere,  der 
ikke  forstaa  Spansk,  kunne  vi  henvise  til  Viardots  franske 
Oversættelse.  Et  mattere  satirisk  Digt  mod  de  daarlige  Poe- 
ter, skrevet  i  Terziner  og  kaldet  « Rejsen  til  Parnas«,  udkom 
1614;  men  det  fjerde  Kapitel  har  literærhistorisk  Interesse, 
idet  Cervantes  der  giver  en  Opregning  af  sine  Værker,  af 
hvilken  det  ses,  at  han  har  skrevet  mange  Ballader;  men 
disse  ere  tabte  med  Undtagelse  af  dem,  der  findes  spredte  i 
hans  større  Værker.  Han  taler  om,  at  han  til  Løn  for  sin 
Virksomhed  har  høstet  Fattigdom  og  Ringeagt,  men  han  gjør 
det  paa  en  halvt  spegende  Maade;  han  lader  Apollo  raade 
ham  til  at  lægge  sin  Kappe  dobbelt,    sætte  sig  paa  den  og 

tænke  paa,  hvorledes  den  Lykke,  man  har  fortjent,  er  bedi-e 
end  den,  man  virkelig  har  erhvervet;  han  lader  sig  derpaa 
selv  svare,  at  han  ulykkehgvis  ingen  Kappe  ejer.  Værket 
ender  med  en  Prosadialog  »Adjunta«,  hvori  han  beklager  sig 
over,  at  Skuespillerne  ikke  ville  spille  hans  dramatiske  Ar- 
bejder, sex  Stykker  af  almindelig  Længde  og  sex  Mellemspil. 
Da  han  Aaret  efter  havde  bragt  Tallet  paa  begge  Arter  op 
til  otte,  fandt  han  kun  med  stor  Vanskelighed  en  Udgiver; 
thi,  siger  Cervantes  i  Fortalen,  "Boghandleren  havde  af  en 
adelig  Forfatter  faaet  den  Besked,  at  Cervantes's  Prosa  kunde 
der  nok  tjenes  noget  paa,  men  ikke  paa  hans  Vers».  Hans 
tidligere  med  saa  stort  Bifald  optagne  Dramaer  huskede  in- 
gen mere;  nu  var  Lope  de  Vega  den  spanske  Scenes  uind- 
skrænkede Suveræn;  en  talrig  Skole  havde  sluttet  sig  om 
ham,  og  Cervantes  siger  i  Fortalen  til  sine  nye  Stykker: 
«Jeg  fik  andet  at  tage  vare  paa;  jeg  lod  Pennen  og  Kome- 
dierne ligge;  da  fremstod  strax  hint  .< Naturens  Vidunders 
den  store  Lope  de  Vega,  og  hævede  sig  til  Komediens  Monark; 
han  underkastede  sig  og  lagde  under  sit  Herredømme  alle 
Skuespillere,  fyldte  Verden  med  passende,  heldige  og  vel  ud- 
tænkte Komedier,  og  i  et  saadant  Antal,  at  de,  som  han  har 
skrevet,  fylde  mere  end  titusinde  Ark*),  og  hvad  der  er  det 
mærkeligste  ved  det  hele,  han  har  set  dem  spille  eller  faaet 
at  vide,  at  de  ere  spillede,  og  hvis  nogle  (og  det  er  Tilfældet 
med  mange)  have  ønsket  at  kappes  med  ham  og  faa  Del  i 
Æren  for  hans  Arbejder,  have  de  alle  tilsammen  med  alt, 
hvad  de  have  skrevet,  ikke  naaet  det  halve  af,  hvad  han  ene 
har  gjortn.  Ogsaa  Cervantes  slog  nu,  som  alle  den  Tids 
Dramatikere,  ind  i  Lopes  Manér,  hvad  Stilen  angaar.  Et  af 
hans  nye  Stykker,  « Algiers  Slavefængsler »,  er  tildels  en  Dra- 
matisering af .  Fangens  Historie  i  Don  Quixote;  «Den  tapre 
Spanier«  og  »Sultaninden«    spille  ligeledes  mellem   Spaniere 


')  Som  bekjendt  anslaas  Lope  de  Vegas  dramatiske  Arbejder  til  hen- 
ved halvtredietusinde. 

Og  Maurere;  «Den  lykkelige  Ryggesløse«  er  en  Slags  Don 
Juans  Omvendelseshistorie,  hvori  Cervantes  viser  sig  som  en 
ligesaa  paradox  Katholik  som  Calderon,  idet  den  omvendte 
Roué,  efter  at  han  ved  en  Række  strænge  Bodsøvelser  har 
erhvervet  sig  Hellighed,  overfører  alle  sine  opera  supere- 
rogatoria  (sin  overskydende  Fortjeneste)  paa  en  døende  Syn- 
derinde, tager  hendes  Synder  paa  sig  og  selv  begynder  sine 
forfærdelige  Selvpinsler  for  fra.  Vi  se,  hvor  dybt  den  reli- 
giøse Fanatisme  var  indgroet  i  Spaniernes  Bevidsthed,  naar 
selv  en  saa  klar  og  mild  Natur  som  Cervantes  var  modtagelig 
for  dens  Bræmsestik  og  gav  sig  de  samme  Fanatismens  Or- 
gier i  Vold  som  Calderon  i  sin  "Andagten  for  Korset«.  Men 
er  det  saa  ikke  underligt,  at  Cervantes  i  den  først  nævnte 
Komedie  tør  give  en  Præst  Narrerollen?  Er  det  Naturen,  der 
slaar  sig  løs  ligesom  i  de  Karrikaturer  af  Præster  og  Munke, 
som  vi  finde  afbildede  i  de  gamle  gotiske  Kirker?  I  øvrigt 
bruger  Cervantes  sit  gamle  Apparat  af  allegorisk  -  fantastiske 
Figurer:  Djævle,  Sjæle  fra  Skjærsilden,  Lucifer,  Frygt,  For- 
tvivlelse, Skinsyge  o.  dl.  Hans  Mellemspil  (Entremeses,  smaa, 
meget  korte  Farcer)  ere  morsomme  og  realistisk  holdte,  men 
i  det  hele  ser  man,  at  Cervantes  var  Epiker  og  ikke  Drama- 
tiker; hans  Stykker  mangle  indre  Sammenhæng  og  fast  Kom- 
position; den  ene  Scene  er  løst  kjædet  til  den  anden.  Senere 
har  en  spansk  Kritiker,  Bias  de  Nasarre,  fra  Midten  af  forrige 
Aarhundrede  fundet  paa,  at  Cervantes  i  sine  Komedier  har 
villet  parodiere  Lope  og  hans  Skole,  men  Paastanden  er  al- 
deles greben  ud  af  Luften.  Sagen  er,  at  Spanierne,  der  med 
Eette  vare  stolte  af  Cervantes,  vilde  hævde  hans  Geni  ogsaa 
i  Dramaet,  og  da  man  havde  en  Følelse  af  Komediernes 
Mangler,  søgte  man  at  tillægge  dem  en  skjult  Mening  og 
saaledes  gjøre  dem  interessante;  en  anden  Kritiker  fra  det 
18de  Aarhundredes  Slutning,  Lampillas,  paastaar,  at  Bog- 
handlerne have  udgivet  dem  i  en  forfalsket  Skikkelse;  men 
til  sligt  havde  Cervantes  vel  ligesaa  lidt  tiet  som  til  Avel- 
lanedas  Efterligning  og  Forkludring  af  hans  Don  Quixote. 

Don  Quixotes  anden  Del,  dediceret  til  Greven  af  Lemos, 
der  synes  at  have  understøttet  Cervantes  en  Smule  i  hans 
Fattigdom,  udkom  1615.  I  Fortalen  til  sine  Noveller  (1613) 
havde  han  allerede  bebudet  den.  Men  1614  udkom  en  Bog, 
kaldet  « Andet  Bind  om  den  sindrige  Ridder  Don  Quixote  af 
La  Mancha«  af  en  Forfatter,  der  kalder  sig  Fernandez  de 
Avellaneda,  men  mærkelig  nok  er  man  i  stor  Uvished  om, 
hvem  han  egentlig  var,  og  endnu  mærkeligere  er  det,  at  han 
aabenbart  har  kjendt  noget  til  Planen  af  Cervantes's  anden 
Del  til  den  virkelige  Don  Quixote,  som  endnu  ikke  var  fuld- 
endt. I  Fortalen  findes  nogle  plumpe  Udfald  mod  Cervantes 
med  Hentydninger  til  hans  Alder  og  hans  lamme  Haand,  og 
selve  Bogens  Helt  gjores  til  en  vanvittig  Person,  der  tror,  at 
han  er  Achilles.  Det  hele  er  holdt  i  en  lav  og  klodset  Tone 
og  krydret  med  Uanstændigheder,  om  end  Sancho  ikke  er  be- 
handlet uden  Lune.  Cervantes  maa  have  lært  Bogen  at 
kjende  midt  under  Udarbejdelsen  af  sin  2den  Del,  thi  fra  det 
59de  Kapitel  indeholder  den  næsten  bestandig  Angreb  paa 
den.  Efter  at  Cervantes  havde  afsluttet  sit  Værk,  hører  man 
intet  mere  til  Avellaneda,  skjønt  han  havde  bebudet  Fort- 
sættelsen af  sit  Arbejde.  At  Cervantes  har  vidst,  hvem  han 
var,  kan  næppe  betvivles;  men  hvis  en  Tradition,  der  til- 
skriver Kongens  Skriftefader,  Luis  de  Aliaga,  denne  lidet 
hæderlige  literære  Streg,  har  Ret,  kan  Frygten  for  Hoffet 
have  afholdt  Cervantes  fra  nærmere  at  betegne  ham. 

I  Dedikationen  til  Greven  af  Lemos  taler  Cervantes  om, 
at  det  gaar  stærkt  tilbage  med  hans  Helbred,  og  at  han  kun 
ventede  at  leve  i  faa  Maaneder.  Alligevel  arbejdede  han 
rask  fremad  paa  sin  Roman  «Persiles  og  Sigismundan.  I 
Foraaret  1616  gjorde  han  en  Rejse  til  Esquivias,  hvor  en 
lille  Landejendom,'  som  hans  Hustru  havde  bragt  ham,  laa. 
Efter  sin  Tilbagekomst  skrev  han  Fortalen  til  sin  endnu 
utrykte  Roman.  Her  fortæller  Cervantes,  at  han,  da  han  red 
tilbage  til  Madrid,  blev  overfaldet  af  en  medicinsk  Student, 
som    absolut  vilde   give  ham  gode  Raad  mod  den  Vattersot, 

hvoraf  han  led.  Cervantes  svarede  ham,  at  hans  Puls  al- 
lerede havde  sagt  ham,  at  han  ikke  vilde  leve  den  næste 
Sondag  over.  Han  ender  Fortalen  saaledes:  «0g  nu  Farvel 
Munterhed,  Farvel  mit  glade  Lune,  Farvel  mine  lystige  Ven- 
ner, jeg  føler,  at  jeg  skal  til  at  dø,  og  har  intet  andet  On- 
ske  end  at  se  Eder  lykkehge  i  det  andet  Liv».  Den  2den 
April  traadte  han  ind  i  Franciskanerordenen,  og  da  han  den 
18de  havde  taget  den  sidste  Ohe,  skrev  han  Dagen  efter 
Dedikationen  af  »Persiles  og  Sigismunda«  til  Greven  af  Le- 
mos.  Han  døde  den  23de  April  1616,  68  Aar  gammel,  og 
blev  begravet  i  Treenighedsordenens  Nonnekloster.  Men  dette 
blev  tre  Aar  efter  flyttet  til  en  anden  Del  af  Madrid,  og 
Cervantes's  Grav  er  indtil  Dato  ubekjendt.  Først  1835  rejstes 
der  en  Statue  af  ham  paa  Plaza  del  Estamento. 

Et  Aar  efter  hans  Død  udkom  hans  sidste  Koman.  Han 
har  her  villet  give  en  forstandig  Eidderbog,  og  efter  sine  egne 
Udtalelser  lovede  han  sig  ikke  ringe  Virkning  af  den;  men 
Cervantes's  Hovedaare  var  komisk,  og  hans  «Persiles  og  Si- 
gismunda", som  efter  Sainte-Beuves  Mening  er  forfattet  med 
Heliodoros's  « Theagenes  og  Chariklea»  som  Mønster,  er  langt 
fra  at  være  et  Mesterværk.  Forfatteren  kalder  den  selv  en 
nordisk  Roman;  Helten  er  gjort  til  en  Søn  af  en  Konge  paa 
Island  og  Heltinden  til  Kongen  af  Frieslands  Datter.  Det  er 
en  Samling  af  mange,  i  hverandre  sig  kunstig  slyngende 
FortæUinger,  der  vel  vidne  om  den  gamle  Digters  usvækkede 
Opfindelses-  og  Kombinationsevne;  men  hans  løse  Kjendskab 
til  og  forvirrede  Forestilling  om  Søkonger  og  Vikinger  og 
om  de  nordlige  Lande,  hvor  til  den  første  Halvdel  af  For- 
tællingen er  henlagt,  støder  en  nordisk  Læser  bort.  Bedre 
bliver  det,  da  Cervantes  fører  de  elskende  til  Syden;  deres 
Kejser  i  Itahen,  Spanien  og  Portugal  ere  skildrede  med  Træk, 
som  uden  Tvivl  ere  hentede  ud  af,  hvad  Digteren  selv  havde 
set  og  oplevet. 

Cervantes  er  den  største  og  frieste  Aand  blandt  de  store 
Digtere  fra  den  spanske  Literaturs  Blomstringstid,    som    da 

ogsaa  begynder  med  ham.  Desværre  savne  vi  tilstrækkelig 
detaillerede  Efterretninger,  der  kunne  give  os  et  ret  tydeligt 
Billede  af  hans  Individualitet;  væsentlig  maa  vi  læse  den  ud 
af  hans  Digtning.  Det  er  et  mildt  og  kraftigt  Fysiognomi, 
hvori  Humoristens  glade  Smil  er  forbundet  med  et  vist  vemo- 
digt Træk.  Denne  Spanier  fra  Kenaissancetiden  er  trods  sin 
orthodoxe  Katholicisme  en  af  de  mægtigste  Bebudere  af  en 
fri,  natur-  og  fornuftmæssig  Livsanskuelse.  Don  Quixote  for- 
kynder en  ny  Eetning  i  Åandens  Verden,  og  om  end  Latteren 
sprænger  de  fortryllede  Borgmure  fra  Middelalderen,  har  Dig- 
teren dog  Sympathi  for  den  gamle  Tids  Kuiner;  og  det  har 
han  netop,  fordi  han  er  Digter  i  eminent  Forstand.  Den 
nærmest  paafolgende  Poesi,  der  blomstrede  saa  yppig  frem 
i  Dramaet,  naar  ikke  Cervantes's  Åandsfrihed;  mange  af  dens 
ideale  Helte  ere  Don  Quixoter,  som  ere  tagne  for  Alvor  af 
Digteren,  der  kun  glimtvis  kan  ironisere  over  dem  i  Narrens 
parodiske  Efterligning.  Cervantes  sad  i  Skyggen,  medens 
han  levede;  det  var  forst  paa  Filip  IV's  Tid,  at  Poesien  ret 
fik  officiel  Ånerkjendelse  og  Anseelse,  og  i  selve  vor  Digters 
Natur  har  der  uden  Tvivl  været  en  vis  bly  Undseelse,  der  hin- 
drede ham  i  at  trænge  sig  frem.  Men  Invaliden  fra  Lepanto, 
Slaven  fra  Algier,  den  fattige  Literat  har  faaet  Oprejsning 
af  Historien,  thi  Don  Quixote  er  et  af  de  mest  glimrende 
Stjernebilleder  paa  Poesiens  Firmament. 

s.  SCHANDORPH. 

(Slutning,  se  S.  115). 


V. 

Krementschug.  —   Mødet   med   Josef  II.    —   Jeka- 
terinosslav  grundlægges. 

iNogle  Dage  efter  Opholdet  i  Kanev  naaede  Kejseselskabet 
Krementschug,  og  nu  begyndte  Potemkins  Triumfer.  Fyrsten 
havde  her  bygget  sig  en  Bolig  i  smukke  Omgivelser  og  med 
en  prægtig  Have,  der  var  rig  paa  store,  nylig  plantede  Træer. 
Kejserinden  opslog  nu  her  sin  Bolig  og  følte  sig  særlig  til- 
talt ved  Modsætningen  mellem  denne  nye  Stad  og  det  jam- 
merlige Kijev,  Hoffet  nylig  havde  forladt.  Hun  skriver  blandt 
andet:  «Det  er  her  lige  saa  varmt  som  hjemme  i  St.  Peters- 
borg i  Juli  Maaned;  jeg  logerer  i  et  charmant,  yndigt  Hus, 
bag  hvilket  der  findes  en  Skov  af  Egetræer  og  en  Have  med 
Hegn  af  Frugttræer«.  Kejserinden  var  saaledes  tilfreds,  men 
Fyrsten  havde  da  heller  ikke  sparet  nogen  Anstrængelse  for 
at  frembringe  et  gunstigt  Indtryk;  allerede  et  Aar  tidligere, 
i  Vinteren  1785-86,  havde  han  uddannet  et  helt  Selskab  af 
Kussere,  Moldauere,  Serbere  og  Grækere  til  Hofmænd  ved  at 
foranstalte  en  Kække  af  Baller,  Koncerter  og  Festligheder 
som  Prøver  til  det  store  Skuespil. 

Kejserinden  lagde  særlig  Vægt  paa,  at  hendes  Armé  var 
fuldstændig  kampberedt;  Potemkin  foranstaltede  en  Revue,  og 

hun  viste  sig  meget  tilfreds  med  Troppernes  Holdning.  Det 
var  derfor  en  beregnet  Demonstration  til  Gunst  for  Potem- 
kin,  naar  hun  i  denne  Anledning  skrev  til  Jerozkin:  «Jeg 
har  her  set  en  Tredjedel  af  hint  Rytteri,  om  hvilket  Personer, 
der  ikke  forstaa  sig  noget  paa  denne  Slags  Sager,  have  er- 
klæret, at  det  kun  var  til  paa  Papiret.  Dette  Rytteri  er 
virkelig  til  Stede  og  saa  fortrinligt,  at  det  maaske  ikke  nogen- 
sinde har  fundet  sin  Mage.  Det  kan  De  fortælle  nysgjerrige 
og  herved  paaberaabe  Dem  min  Skrivelse,  for  at  man  ende- 
lig engang  kan  høre  op  med  at  udbrede  Usandheder,  og  for 
at  man  kan  lade  den  Mand  vederfares  Retfærdighed,  som  saa 
ivrigen  befordrer  mine  og  Rigets  Interesser".  Hun  skriver  i 
et  andet  Brev:  "Her  har  jeg  fundet  det  lette  Rytteri,  om 
hvilket  salig  Panin*)  og  andre  gamle  Kærlinger  lod  udbrede, 
at  det  kun  var  til  paa  Papiret;  men  i  Gaar  har  jeg  med 
mine  egne  Øjne  set,  at  disse  Tropper  ikke  ere  blotte  Papir- 
soldater, men  virkelige  og  meget  fortræffelige  Skabninger«. 
Af  disse  og  lignende  Ytringer  er  det  klart  nok,  at  man  har 
søgt  at  bibringe  Katharina  meget  ugunstige  Meninger  om 
Potemkin,  men  at  alle  disse  Forsøg  nu  vare  strandede; 
Kejserindens  bestemte  Partitagen  for  Potemkin  beviser  imid- 
lertid dog  intet  med  Hensyn  til  selve  Beskyldningernes  Rig- 
tighed. Vi  træffe  dem  atter  i  Helbigs  ovenanførte  Levnets- 
beskrivelse,  hvor  man  vil  finde  den  højst  rimelige  Beskyld- 
ning, at  Potemkin  ved  andre  Uniformer  har  forandret  nogle 
Husarregimenter  til  det  lette  Rytteri,  om  hvis  virkelige  Exi- 
stens  der  herskede  en  saa  indgroet  og  almindelig  Tvivl. 

Katharina  roste  Potemkin  paa  enhver  Maade  og  gav 
derved  sin  Misfornøjelse  Luft  over  Grev  Rumjanzovs  man- 
gelfulde Bestyrelse.  Efter  at  hun  havde  opholdt  sig  tre  Dage 
i Krementschug,  skriver  hun  følgende:  «IKrementschug  finde 
vi  alle  Behag,  særlig  efter  at  vi  have  været  i  Kijev,  for  hvil- 


*)  En  Tid  lang  russisk  Udenrigsminister    og  Sjælen  i  den  bevæbnede 
Neutralitet. 

ken  By  ikke  en  eneste  af  os  har  følt  nogen  Begejstring. 
Hvis  jeg  havde  vidst,  hvor  smuk  denne  By  var,  vilde  jeg 
være  kommen  her  hen  for  længe  siden.  Den,  som  vil  over- 
tyde sig  om,  at  jeg  ikke  uden  Grund  sætter  saa  megen  Lid 
til  Feltmarschal,  Fyrst  Potemkins  Duelighed,  han  maa  be- 
rejse disse  Statholderskaber,  hvis  Bestyrelse  er  i  den  bedst 
mulige  Orden;  de  Tropper,  som  ligge  her,  vinde  selv  Udlæn- 
dingenes oprigtige  Kos ;  her  bygges  nye  Stæder,  her  er  der  ikke 
Skatterestancer.  I  de  tre  Statholderskaber  i  Lille  -  Rusland 
har  Stj' reisen  derimod  ikke  forstaaet  at  sætte  Sagerne  i  den 
rette  Gænge;  Stæderne  ere  afskyelige,  der  sker  ingen  Forbe- 
dringer, og  Skatterestancerne  ere  lobne  op  til  en  Million«. 

Kejserinden  saa  saaledes  Potemkins  Bestyrelse  i  det  mest 
rosenfarvede  Lys;  det  sydlige  Klima  og  det  herlige  Foraars- 
vejr  spillede  naturligvis  ogsaa  sin  Rolle  ved  denne  Lejlighed. 
«Her  er  et  meget  smukt  Klima »,  skriver  Katharina,  «alle 
Landsbyer  ere  smykkede  med  Blomster;  jeg  har  aldrig  set 
saa  mægtige  Pæretræer  som  her  i  min  Have;  to  Mænd 
kunne  næppe  spænde  om  en  Stamme«. 


Nogle  Dage  efter  Afrejsen  fra  Krementschug  fandt  Medet 
mellem  Kejserinde  Katharina  og  Kejser  Josef  H  Sted,  og 
de  to  Regenter  fortsatte  nu  i  længere  Tid  Rejsen  i  hinandens 
Selskab. 

Der  havde  længe  været  Tale  om  et  saadant  Møde  mellem  de 
to  Allierede;  det  kom  saaledes  allerede  paa  Bane  i  Aaret  1781. 
Josef  havde  nemlig  underrettet  Katharina  om  sin  Plan  at 
besøge  Toscana,  hvorpaa  Kejserinden  udtrykte  det  Ønske  en- 
gang at  kunne  møde  "Grev  Falkenstein«  i  Cherson.  Josef 
svarede  herpaa  meget  forekommende,  at  «en  Rejse  til  Mohi- 
lev,  St.  Petersborg,  Cherson  eller  et  hvilket  som  helst  andet 
Sted,  hvor  han  kunde  træffe  sammen  med  Kejserinden,  vilde 
være   ham  mere  kjær  end  en  Rejse  til  Itahen«.     Fra  dette 

Tidspunkt  spille  de  tyrkiske  Anliggender  mere  og  mere  en 
fremragende  Eolle  i  de  to  Regenters  indbyrdes  Brevvexling. 
Hist  og  her  udtrykker  Katharina  det  Haab  at  kunne  se  Kej- 
seren i  Sydrusland,  idet  hun  med  Glæde  tænker  tilbage  paa 
deres  Mede  i  Aaret  1780  i  Mohilev. 

Det  vigtigste  af  disse  Breve  er  dateret  den  10de  Avgust 
1786.  Hun  fortæller  her,  at  den  kavkasiske  Fyrste  og  nye 
russiske  Vasal  Heraklius  idelig  fører  Klage  over  tyrkiske  Un- 
dersaatters  og  tyrkiske  Forbundsfællers  Indfald  i  hans  Rige, 
hvorpaa  hun  i  et  Postscriptum  tilføjer:  »Eders  Majestæt  til- 
lade mig  at  meddele  Dem,  at  jeg  næste  Aar  er  til  Sinds  at 
foretage  en  Rejse,  med  Hensyn  til  hvilken  Deres  Majestæt 
har  udtalt  sig  paa  en  saa  venskabelig  Maade  i  Smolensk.  I 
Januar  rejser  jeg  til  Kijev,  hvor  jeg  bliver  til  Midten  af  April; 
derpaa  rejser  jeg  ned  ad  Dnjepr  til  Hvirvlerne  og  derfra  til 
Cherson  og  Krim.  Jeg  vover  ikke  at  udtale  mit  Haab  videre 
og  har  kun  holdt  det  for  min  Pligt  at  give  Dem  en  Efter- 
retning om  mit  Forehavende ». 

En  saadan  Antydning  kunde  dog  ikke  godt  gjælde  for 
en  Indbydelse;  men  formodentlig  har  dog  Katharina  allerede 
tidligere  gjennem  den  kejserlige  Gesant  i  St.  Petersborg  an- 
modet Kejseren  om  at  foretage  en  Rejse  til  Sydrusland.  Man 
har  nemlig  en  Billet  fra  Kejseren  til  hans  berømte  Kantsier 
Kaunitz,  dateret  den  9de  Avgust,  hvori  der  findes  en  Be- 
mærkning om,  at  han  i  den  nærmeste  Tid  venter  en  saadan 
Indbydelse,  og  at  det  ikke  vil  blive  let  at  svare  Kejserinden, 
da  han  gjerne  ønskede  under  et  eller  andet  Paaskud  at  af- 
slaa  Indbydelsen.  Nogle  Dage  senere  sendte  han  Katharinas 
Skrivelse  tilligemed  dets  Postscriptum  om  Rejsen  til  sin 
Kantsier  med  den  Bemærkning,  at  han  finder  en  saadan 
Maade  at  indbyde  paa  meget  besynderlig,  og  at  han  havde 
ingen  ringe  Lyst  til  at  gjøre  den  til  en  Katharina  af  Rus- 
land forvandlede  lille  Prinsesse  fra  Zerbst  begribelig,  at  det 
ikke  var  sømmeligt  paa  den  Maade  at  ville  disponere  over 
ham,   Tysklands  Kejser.      Josef  afsendte  derpaa   den    10de 

September  et  Brev  til  Kejserinden,  i  hvilket  han  parodierede 
hendes  Skrivelse  ved  i  et  Postscriptum  at  tilføje,  «at  For- 
holdene vistnok  væsentlig  havde  forandret  sig  siden  1780, 
forsaavidt  han  var  bleven  en  Slave  af  sine  mange  Pligter*); 
men  han  nærede  dog  endnu  det  Haab  at  kunne  træffe  sam- 
men med  Kejserinden,  forudsat  at  ikke  andre  vigtige  Anlig- 
gender maatte  afholde  ham  fra  en  saadan  Rejse«.  Kejseren 
havde  saaledes  aabenbart  i  Sinde  i  sidste  ^jebhk  at  afslaa 
Indbydelsen.  I  en  anden  Skrivelse  til  Kaunitz  omtaler  han 
dog  den  forestaaende  Rejse,  som  han  ensker  at  afkorte  saa 
meget  som  muhgen  og  navnlig  ikke  vil  tiltræde  før  til  For- 
aaret.  Kaunitz  forestillede  da  ogsaa  Kejseren,  hvor  vigtigt 
det  var  at  bevare  Katharinas  Venskab,  da  man  ikke  kunde 
vide,  hvor  stor  Nytte  man  kunde  drage  af  Kejserindens  ener- 
giske Beslutninger.  En  anden  Sammenkomst  mellem  Josef 
og  Katharina  vilde  være  afgjerende  for  Resten  af  Kejserens 
Liv;  en  saadan  Rejse  vilde  faa  et  lige  saa  forønsket  Udfald 
som  den  første,  naar  man  blot  vedblev  at  opføre  sig  med 
samme  Hensynsfuldhed  mod  hende  som  tidligere;  Kejserinden 
maatte  gjenfinde  den  samme  Grev  Falkenstein,  der  engang 
tidligere  havde  gjort  hendes  Erobring. 

Josef  II  besluttede  altsaa  at  rejse  for  ved  denne  som 
ved  saa  mange  andre  Lejligheder  at  smigre  Katharina.  Den 
22de  December  skrev  han  i  de  mest  svulstige  Udtryk,  at  han 
var  henrykt  over  at  gjense  Kejserinden  og  haabede  at  vise 
hende,  at  Grev  Falkenstein  ikke  havde  forandret  sig  siden 
1780.  Kejserinden  svarede  nu  paa  lignende  Maade,  og  i 
denne  Tone  fortsattes  Brevvexhngen.  Josef  skriver,  at  han 
næppe  kan  afvente  Gjensynets  øjeblikke,  men  Katharina  vil 
vistnok  finde,  at  han  har  tabt  sig  meget,  Grev  Falkenstein 
bærer  Paryk,  er  ikke  mere  saa  munter  som  før  o.  s.  v.  Man 
tæller  Dagene  og  Timerne  til  Gjensynet,  glæder  sig  over,   at 

*;  I  Aaret  1780  levede  endnu  Kejserens  Moder  Maria  Theresia  og 
Josef  II  havde  ikke  meget  med  Regeringen  i  Østerrig  og  Ungarn 
at  bestille. 

Afstanden  stadig  bliver  mindre  og  mindre.  Han  forsikrer 
hajt  og  hellig,  at  han  faar  Hjertebanken  blot  ved  at  høre 
Navnet  Cherson,  hvor  han  vil  træffe  Kejserinden;  han  lover 
at  lade  hele  sin  Rejseværdighed  tilbage  i  Brody,  vil  fremtræde 
som  en  jævn  Adelsmand  for  tusinde  Gange  at  kunne  lægge 
sin  Hengivenhed  for  Kejserinden  for  Dagen.  Katharina  er 
paa  sin  Side  hojlig  tilfreds  med,  at  en  fuldstændig  retfærdig, 
upartisk  og  erfaren  Dommer  endelig  vil  komme  til  at  be- 
dømme Rusland. 

Kejserens  sidste  Breve  ere  skrevne,  medens  han  er  un- 
dervejs. Mellem  Brody  og  Cherson  traf  Josef  H  paa  Post- 
stationen Korssun  sammen  med  den  polske  Kong  Stanislaus 
August,  hvem  han  ikke  tidligere  havde  set,  men  nu  behand- 
lede venlig  og  forekommende  som  en  gammel  Bekjendt. 
Josef  erklærede  blandt  andet:  «Jeg  giver  Dem  mit  Æresord 
her  paa,  og  De  kan  gjentage  det  for  alle,  at  jeg  ikke  vil  have 
nogen  Part  af  Polen,  forstaar  De  —  intet,  ikke  et  eneste 
Træ.  Kejserinden  maa  for  øvrigt  allerede  have  sagt  Dem 
det  samme-).  Til  Kaunitz  skriver  Kejseren  om  det  samme 
Møde:  <'Jeg  skiltes  fra  ham  under  Bevidnelse  af  mit  Ven- 
skab og  med  Forsikring  om,  at  jeg  vilde  agte  Freden  og 
beskytte  Polens  Forfatning«. 

Allerede  den  14de  Maj  indtraf  Josef  i  Cherson,  hvor 
han  blev  modtaget  af  Feltmarschal,  Grev  Rumjanzovs  Søn. 
Kejserinden  var  i  Mellemtiden  levende  bekymret  over,  at  hun 
lod  Kejseren  vente  paa  sig,  og  skriver  den  16de  Maj,  at  hun 
ikke  har  nogen  Skyld  i  Forsinkelsen,  men  at  hun  har  havt 
at  kæmpe  mod  altfor  store  Vanskeligheder  paa  Rejsen  og 
ikke  er  kommen  saa  rask  afsted,  som  hun  havde  ønsket.  I 
et  andet  Brev  til  Jerozkin  skriver  hun,  at  man  hvert  6je- 
bUk  kan  vente  Grev  Falkensteins  Ankomst,  og  at  hun  har 
gjort  ham  Undskyldninger  for  sin  langsomme  Rejse;  hun 
véd  godt,  med  hvem  hun  har  at  gjore  og  er  overbevist  om, 
at  en  saadan  Tildragelse  ikke  vil  kunne  forstyrre  deres  gode 
Forhold. 

14* 

Josef  opholdt  sig  et  Par  Dage  i  Cherson,  hvorpaa  han 
kjorte  Katharina  i  M^de;  Kejserinden  forlod  ved  Efterret- 
ningen herom  sin  Galej,  landede  og  besteg  en  Kaleche  for 
at  tage  imod  h9,m.  En  Fjerdingvej  fra  Dnjepr  fandt  den 
første  Sammenkomst  Sted,  og  det  lille  Selskab  tilbragte  no- 
gen Tid  i  en  Kosakhytte,  hvor  Kejserindens  Fftlge,  der 
bestod  af  Fyrst  Potemkin,  Grev  Branicki  og  Prinsen  af  Nas- 
sau, selv  maatte  se  til  at  lave  et  Middagsmaaltid,  da  al  øvrig 
Opvartning  ikke  var  at  opdrive.  Maden  var  umaadelig  slet 
og  næsten  uspiselig,  men  dog  herskede  der  en  almindelig 
Munterhed  under  Maaltidet,  da  Katharina  opbod  sin  hele 
Elskværdighed  for  at  byde  sin  Gjæst  velkommen  og  under- 
holde ham. 

Efter  Maaltidet  kjorte  man  til  Galejerne,  hvor  Josef 
fandt  det  mest  levende  Billede  paa  Forstyrrelse;  man 
paatænkte  nu  at  fortsætte  Kejsen  til  Lands,  og  mangfoldige 
Sager  maatte  pakkes  ud  af  Skibene  og  bringes  paa  Vogne. 
Denne  Omladning  var  imidlertid  forbunden  med  store  Van- 
skeligheder, da  de  plumpe  Fartøjer  kun  med  stor  Møje  kunde 
bringes  tæt  hen  til  Strandbredden,  og  paa  Grund  af  de  rej- 
sendes Mængde  og  deres  store  Bagage  blev  der  Mangel  paa 
Vogne.  Mange  af  disse  gik  itu,  og  der  laa  nu  hele  Bagagen 
—  Madraser,  Puder,  Sølvtøj,  Levnetsmidler  —  paa  Steppen. 
Josef  forundrede  sig  højlig  over  hele  denne  "Confusion«, 
og  ønskede  sig  til  Lykke  over  den  heldige  Omstændighed,  at 
han  havde  alle  sine  Sager  i  sin  Kaleche.  Han  fandt  i  det 
hele  taget,  at  Kejsen  var  meget  ubehagelig  paa  Grund  af 
den  store  Mangel  paa  Bekvemmeligheder;  han  bemærker,  at 
man  vel  fik  overmaade  meget  at  spise,  men  at  Retterne  i 
Eeglen  vare  slette,  kolde  og  haarde.  «Uden  Kejserinden  og 
nogle  af  Herrene,  som  ere  ret  behagelige,  vilde  en  saadan 
Rejse  være  en  sand  Helvedes  Straf«.  Der  var  ingen  Mangel 
paa  Luxus,  men  meget  ofte  savnede  man  de  nødvendigste 
Ting.  Paa  Potemkins  Galej  var  der  saaledes  120  Musikanter, 
men  da  en  Officer  havde  faaet  sin  Haand   forbrændt,    søgte 

man  fire  Dage  forgjæves  efter  en  Læge,  saa  at  Josef  maatte 
overtage  en  Saarlæges  Rolle  og  forbinde  den  ulykkelige;  da 
man  endelig  opdrev  en  Læge  i  Kejserindens  Felge,  viste  det 
sig,  at  man  ikke  havde  de  nødvendige  Lægemidler. 

For  at  forhoje  Ubehagelighederne  slog  Vejret  om;  det 
blev  en  saa  følelig  Kulde,  at  man  i  Kaidaki,  hvor  et  præg- 
tigt Palads  var  gjort  i  Stand  til  Modtagelsen,  maatte  sætte 
sig  om  en  brændende  Kamin  for  at  opvarme  sig  og  yderligere 
hylle  sig  i  Pelsværk. 

Den  nævnte  Dag  brød  Selskabet  op,  og  nu  fandt  Jeka- 
terinosslavs  berømte  Grundlæggelse  Sted. 


Allerede  i  Aaret  1784  traf  man  Anstalter  til  at  udfinde 
en  passende  Plads,  hvor  man  vilde  grundlægge  en  Stad  Je- 
katerinosslav.  Nogle  Maaneder  senere  blev  der  endog  givet 
Befaling  til  at  oprette  et  Universitet  i  den  By,  som  først 
skulde  anlægges;  ved  dette  Universitet  skulde  ikke  blot  Rus- 
sere, men  ogsaa  Trosfæller  fra  Nabolandene  kunne  studere. 
Ved  Dnjeprs  højre  Bred,  i  Nærheden  af  Landsbyen  Kaidaki, 
skulde  den  nye  Stad  til  «Katharinas  Hæder«  hæve  sig,  og 
snart  ankom  ogsaa  en  stor  Mængde  Arbejdere,  Stenhug- 
gere, Smede,  Murere,  Tømrere  i  Hundredvis,  til  den  udpegede 
Byggeplads.  Foreløbig  stillede  man  200,000  Rubler  til  Oberst 
Ssinelnikovs  Raadighed;  om  denne  Mands  mangesidige  admi- 
nistrative Dygtighed  findes  der  Vidnesbyrd  i  talløse  Akt- 
stykker. Staden  skulde  opføres  paa  en  Høj  og  have  et  umaa- 
deligt  Omfang;  man  vilde  saaledes  have  Gader  paa  200  Fods 
Brede,  Byens  Enemærker  bleve  fastsatte  til  omtrent  6  Kva- 
dratmil, og  Byen  selv  skulde  strække  sig  henved  4  Mil  langs 
med  Flodens  Bredder.  Foruden  6  Brønde  havde  man  til 
Hensigt  at  opføre  et  stort  Vandbassin  i  Byens  Midte;  ved 
Hjælp  af  Pumpeværk  haabede  man  nok  at  kunne  fylde  det 
fra  Floden.      Man    vilde    udstikke   vidtstrakte  Græsgange  for 

Byens  Kvæg  og  havde  i  Sinde  at  anlægge  et  Fisken,  en  bo- 
tanisk Have  og  Forlystelsessteder  for  de  vordende  Bybeboere, 
Man  anlagde  et  stort  Antal  Værksteder  for  Haandværkerne, 
uhyre  ilasser  af  Teglsten,  Gibs,  Kalk,  Granit  og  Sandsten 
bleve  bragte  til  Veje,  man  byggede  Teglbrænderier,  der  op- 
rettedes forskjellige  Bygningskommissioner  o.  s.  v. 

Snart  stod  da  ogsaa  Potemkins  Palads  fix  og  færdigt: 
det  var  en  vidtløftig  Pragtbolig,  udstyret  med  det  kostbareste 
Bohave.  Haverne  havde  ældgamle  Træer,  og  der  var  to  Driv- 
huse, et  til  Ananas,  et  andet  til  Lavrbær-,  Pomerans-,  Apelsin- 
og  Granattræer,  Daddelpalmer  o.  s.  v.  Rundt  om  Paladset 
byggede  man  smaa  Huse  for  Embedsmændene  i  de  forskjellige 
Kancellier,  som  lidt  efter  oprettedes,  for  de  Haandværkere, 
som  vare  beskæftigede  ved  Bygningerne,  for  de  Driftsbestyrere, 
som  skulde  have  Ansættelse  ved  de  Fabriker,  man  agtede  at 
anlægge,  og  endelig  for  alle  de  Nybyggere,  man  haabede  at 
lokke  hid  ved  alle  Slags  Begunstigelser,  som  Skattefrihed, 
Pengeforskud,  Foræring  af  Byggegrunde  o.  s.  v.  Man  vilde  grunde 
tolv  Fabriker,  deriblandt  et  Silkestrompevæveri,  til  hvis  An- 
læg man  anviste  340,000  Rubler;  heraf  gik  virkelig  de  240,000 
Rubler  med,  hvorpaa  Fabriken  efter  et  Par  Aars  Forlob  atter 
blev  nedlagt;  en  Klædefabrik  bestod  i  en  noget  længere  Tid. 
I  de  Udkast,  som  Potemkin  sendte  til  Kejserinden,  er  der 
end  yderligere  Tale  om  et  Retslokale  i  Stil  med  de  gamle 
romerske  Basilikaer,  om  en  Varehal  i  Stil  med  Athens  Pro- 
pylæer,  om  en  Bors,  et  Theater  og  et  musikalsk  Konservato- 
rium; Potemkin  bemærker  udtrykkelig,  at  alle  Byggemate- 
rialer til  samtlige  disse  Bygninger  allerede  ere  for  Haanden. 
I  det  han  taler  om  Universitetet,  gjor  han  opmærksom  paa, 
hvor  stor  Betydning  en  saadan  Læreanstalt  maatte  faa  for 
Nabofolkene  som  Polaker ,  Grækere ,  Moldauere ,  Vlakker, 
lllyrere  og  andre. 

Universitetet  i  Jekaterinosslav  skulde  være  en  Lærean- 
stalt efter  største  Maalestok.  Allerede  i  1786  var  man  kom- 
met saa  vidt,  at  der  existerede  et  Universitetskancelli,    man 

anviste  Indtægter  til  et  Belob  af  300,000  Rubler  fra  Syd- 
ruslands  forskjellige  Egne,  ja  man  udnævnte  endogsaa  Pro- 
fessorer. Musikeren  Sarti,  der  dengang  nød  en  stor  Berøm- 
melse, skulde  fungere  som  Rektor,  en  fransk  Militær  Guyenne 
blev  Historiograf,  og  to  Malere  bleve  indkaldte;  ogsaa  for 
Læreposterne  i  økonomi  og  Landhusholdning  findes  der  Ud- 
nævnelser. Det  musikalske  Konservatorium  og  et  Kunst- 
akademi skulde  staa  i  Forbindelse  med  Universitetet.  End- 
videre skulde  der  opføres  et  Observatorium,  og  et  helt  særligt 
Kvarter  —  en  Art  quartier  latin  —  blev  udstukket  til  Bo- 
liger for  Professorerne  og  Studenterne. 

Den  Domkirke,  som  skulde  pryde  Jekaterinosslav,  paa- 
tænkte man  at  opfore  i  den  allerstørste  Maalestok  og  som 
en  Efterligning  af  St.  Peterskirken;  Kirken  skulde  have  en 
Længde  af  500  Fod,  en  Brede  af  150  Fod  og  altsaa  dække 
et  Fladerum  af  75,000  Kvadratfod;  Potemkin  holdt  stærkt 
paa,  at  den  skulde  være  en  Alen  længere  end  Peterskirken. 
I  den  nuværende,  efter  en  langt  mindre  Maalestok  opførte, 
Kirke  gjemmer  man  endnu  de  Planer,  som  den  Gang  bleve 
udkastede,  og  i  Odessas  historiske  og  antikvariske  Museum 
findes  to  Prospekter  af  det  indre  i  den  Domkirke,  som  skulde 
opføres;  Tegningerne  vidne  om  det  hele  storslaaede  Anlæg. 
Af  denne  Kirke  fik  man  imidlertid  aldrig  mere  end  en  Del 
af  Grunden  færdig,  og  der  medgik  hertil  en  Sum  af  71,102 
Rubler  og  45^/2  Kopkr.  (!);  den  fornødne  Byggekapital  slap 
snart  op. 

Kejserinde  Katharina  og  Kejser  Josef  med  deres  glim- 
rende Følge  ankom  den  19de  Maj  1787  til  det  Sted,  hvor 
den  nye  Stad  skulde  rejse  sig,  og  hvor  enkelte  Bygninger 
allerede  vare  færdige.  Der  fandt  strax  en  Gudstjeneste  Sted 
i  et  til  en  Kirke  omskabt  Telt,  hvorpaa  man  skred  til  at 
lægge  Grundstenen  til  Domkirken.  De  fleste  ved  denne  Høj- 
tidelighed tilstedeværende  Personer  maa  have  havt  meget 
sangvinske  Forventninger  med  Hensyn  til  den  nye  By;  en 
samtidig  siger,  at  man  mente,  at  Jekaterinosslav  vilde  blive 

et  andet  Eom,  et  andet  Athen;  Potemkins  Geni  var  en  til- 
strækkelig Borgen  herfor.  Josef  II  delte  dog  ikke  disse  For- 
ventninger, og  Ségur*)  har  bevaret  os  Kejserens  sarkastiske 
Ytringer  om,  at  man  denne  Dag  havde  fuldbragt  et  stort 
Værk,  Kejserinden  havde  lagt  den  forste  og  han  selv  den 
sidste  Sten  til  en  ny  Kirke.  I  sine  Samtaler  med  Josef  lod 
ogsaa  Ségur  sig  forlyde  med,  at  der  vel  aldrig  vilde  blive 
læst  en  Messe  i  denne  Kirke.  Strax  efter  denne  Højtidelig- 
hed fortsatte  Selskabet  deres  Kejse.  Under  Vejs  spiste  Kej- 
serinden til  Middag  hos  Jekaterinosslavs  Statholder,  General- 
major Ssinelnikov,  hvorpaa  hun  en  længere  Tid  fornøjede  sig 
ved  Synet  af  Fartojer,  som  man  med  en  Pils  Hastighed  lod 
fare  ned  ad  Dnjeprs  Strømhvirvler. 

Alle  de  Forventninger,  man  havde  knyttet  til  Jekateri- 
nosslav,  gik  kun  i  en  meget  ringe  Grad  i  Opfyldelse.  Den 
tyrkiske  Krig  (1787-92)  afbrod  snart  alle  Arbejder,  Ssinelni- 
kov, som  skulde  lede  Anlæget,  faldt  ved  Otsjakov,  og  de  for- 
nødne Pengesummer  vare  ikke  for  Haanden.  Efter  Freden 
i  Jassy  traf  man  vel  endnu  enkelte  Forholdsregler  til  Sta- 
dens yderligere  Fuldførelse,  men  endnu  i  Aaret  1795  existerede 
der  egentlig  kun  et  eneste  Hus,  Potemkins  ovenfor  omtalte 
Palads,  i  hele  Staden.  De  Fabriker,  som  Fyrsten  havde  faaet 
sat  i  Gang,  standsede  snart  deres  Virksomhed,  og  den  øde 
Steppe  indtog  hele  det  Eum,  man  havde  afstukket  til  Staden. 
Først  i  Aarene  tredive  af  vort  Aarhundrede  opførte  man  en 
mindre  Kirke  paa  samme  Plads  som  den  tilsigtede  større, 
hvis  Fundamenter  endnu  ere  kjendelige  og  danne  en  Slags 
Kirkegaardsmur.  Omtrent  samtidig  oprejste  man  et  Mindes- 
mærke for  Katharina  udenfor  Kirken.  Hendes  Broncestatue 
peger  mod  Syd;  ikke  Jekaterinosslav  blev  Fremtidsstaden, 
lige  saa  lidt  som  Cherson,  hvorhen  vi  nu  skulle  folge  vort 
Rejseselskab,  men  derimod  Odessa. 


*)  Mémoires  et  souvenirs  III,  212. 

VI. 

Cherson.  —  Paa  Stepperne.  —  Krim. 

Kejserinden  var  i  et  fuldstændigt  Solskinsiune  paa  Kejsen 
til  Cherson,  og  saa  stadig  alt  i  det  mest  rosenfarvede  Lys. 
Hun  skriver  saaledes  under  den  23de  Maj:  «Det  er  behageligt 
at  se  disse  Strækninger  med  egne  Øjne;  man  fortalte,  at  vi 
vilde  finde  en  utaalelig  Hede ;  Luften  er  virkelig  ogsaa  varm, 
men  en  frisk,  behagelig,  foraarsagtig  Vind  blæser  hen  over 
Steppen;  denne  er  rigtignok  træløs,  men  Jordskorpen  er  saa 
fortræffelig,  at  man  uden  store  Anstrængelser  vil  kunne  avle 
alle  mulige  Frembringelser.  Man  mente,  at  her  var  Mangel 
paa  Vand,  men  vi  have  overalt  set  Bække  og  Smaafloder, 
ved  hvis  Bredder  der  er  anlagt  talrige  Landsbyer.  Før  Fre- 
den i  Kainardschi  var  hele  dette  Statholderskab  slet  ikke  til 
paa  de  tre  Kredse  Jelissavetgrad,  Krementschug  og  Poltava 
nær,  og  naar  vi  nu  sammenligne  det  med  Tilstanden  i  St. 
Petersborgs  Statholderskab,  som  alt  har  bestaaet  i  70  til  80 
Aar,  mener  jeg,  at  alt  her  ikke  er  fremmet  med  saa  stor 
Voldsomhed,  med  saa  mange  Ofre  og  Omkostninger  som  hist 
i  Norden.  Her  som  ved  alle  store  Foretagender  vil  Nytten 
og  Fordelen  først  ret  kunne  vise  sig  senere;  for  Øjeblikket 
kan  Mængden  endnu  ikke  begribe,  hvilken  Vinding  man  kan 
vente  sig  af  alle  disse  Foranstaltninger.  St.  Petersborgs  Stat- 
holderskab leverer  en  ottende  Del  af  hele  Eigets  Indtægter, 
men  det  har  allerede  existeret  i  84  Aar,  og  Hoffet  har  sit 
Ophold  der.  Vi  ville  om  kort  Tid  faa  at  se,  hvor  betydelige 
Indtægter  de  herværende  Havne  ville  kaste  af  sig.  Jeg  maa 
endnu  bemærke,  at  alle  Indbyggerne  uden  Undtagelse  have 
et  langt  friskere  og  sundere  Udseende  end  i  Kijevs  Stathol- 
derskab; jeg  synes  ogsaa,  at  de  i  det  hele  taget  ere  mere 
arbejdsomme  og  livligere.  Jeg  skriver  udtrykkelig  alt  dette 
til  Dem,  for  at  De  lejlighedsvis  kan  gjøre  Brug  af  mine  Be- 
mærkninger og  saaledes  gjendrive  de  Fordomme,  som  under- 
tiden spøge  saa  slemt  i  Folks  Hjerner.     Alt  det  her  anførte 

kan  kun  benægtes  af  lidenskabelige  og  uvidende  Personer 
eller  Folk  med  svag  Forstand«*). 

I  Nærheden  af  Cherson  ligger  der  et  Munkekloster,  hvor 
Kejserinden  fik  en  højtidelig  Modtagelse.  Munkene  havde 
faaet  helt  nye  Dragter  og  vare  opstillede  parvis  langs  Vejen 
med  Kors,  Helgenbilleder  og  Lys  i  Hænderne;  paa  flere  Borde 
havde  man  anrettet  Forfriskninger  for  Kejserinden  og  hendes 
Folk.  Katharina  holdt  derpaa  sit  Indtog  i  Cherson  i  en 
prægtig  Vogn,  hvor  ogsaa  Kejser  Josef  og  Potemkin  havde  taget 
Plads.  Folket  spændte  Hestene  fra  Vognen  og  trak  den  ind 
i  Staden;  henved  30,000  Soldater  dannede  Rækker  langs 
Gaderne. 

Cherson  gjorde  et  gunstigt  Indtryk  og  vakte  endogsaa 
Beundring  hos  de  udenlandske  Herrer  i  Kejserindens  Følge. 
En  Mængde  prægtige  Bygninger,  der  for  storste  Delen  vare 
opførte  af  Soldater,  —  Kaserner,  hvor  24,000  Mand  kunde 
finde  Rum,  Admiralitetet  med  dets  store  Forraad,  Arsenalet 
med  henved  600  Kanoner,  nogle  Regeringsbygninger  og  Kir- 
ker, henved  2,000  Privatbygninger,  en  Mængde  Butiker  med 
udenlandske  Varer**)  —  alt  dette  vidnede  noksom  om  Syd- 
ruslands og  særlig  da  om  Chersons  raske  Opblomstring.  En 
Udlænding,  en  ostorrigsk  Konsul,  som  i  Aaret  1786  opholdt 
sig  paa  Krim,  udtalte  den  Anskuelse,  at  Cherson  vilde  blive 
et  andet  Amsterdam.  Selv  Josef  II,  der  dog  havde  meget  at 
udsætte  paa  Enkelthederne,  erklærede  som  et  totalt  Indtryk, 
at  denne  Stad  -virkelig  saa  ud  til  noget«***). 


*)  Se  Katharina  II's  Skrifter  III,  344—45.  »Denne  Del  af  Riget  bi- 
drager aarlig:  3  Mil.  til  Opforeisen  af  Fæstning-er  og  andre  Bygninger 
i  Taurien«,  se  Potemkins  Brev  i  »Russisk  Archiv«  1865,  S.  394. 
**)  Om  disse  Bygninger  se  Ségurs  Mémoires  III,  142  og  »Russisk 
Archiv*  for  1867,  S.  1216. 
"**)  Arneth  S.  359.  I  mange  Værker,  f.  Ex.  hos  Ligne  og  Ségur,  fin- 
des en  Historie  om  en  ludskrift  "Vejen  til  Byzants«,  der  skal  have 
været  anbragt  paa  en  Vejviser  i  Cherson.  Efter  en  lokal  Tradition 
er  Sammenhængen  hermed  følgende:  Da  Katharina  engang  saa  en 

Katharina  var  meget  tilfreds.  Den  25de  Maj  skriver 
hun  paa  følgende  Maade:  «Vi  kom  hid  til  Lands  over  Step- 
perne, som  ingenlunde  lide  under  en  total  Vandmangel  og 
overalt  synes  at  være  frugtbare;  man  saaer  og  planter  ogsaa 
noget,  og  alt  kommer  godt  frem  og  trives  vel.  Jeg  vil  bede 
Dem  betænke,  at  her  for  sex  Åar  siden  slet  ikke-  fandtes 
noget  som  helst;  Fæstningen  vil  blive  helt  færdig  i  Sommer, 
og  Fæstningsværkerne  ere  uden  Sammenligning  bedre  end 
Kijevs.  Jeg  boer  lige  over  for  Admiralitetet  og  kan  fra  mit 
Vindue  se  tre  Krigsskibe,  som  i  Morgen  skulle  løbe  af  Sta- 
belen. Jeg  har  allerede  set  5  Stenkirker.  Privathusene  ere 
af  den  Art,  at  de  ikke  vilde  mispryde  de  bedste  Gader  i  St. 
Petersborg,  og  Kasernerne  her  ere  bedre  end  Gardens«.  I  et 
andet  Brev  hedder  det:  «Vi  ere  i  Cherson,  et  Barn,  som  for 
otte  Aar  siden  ikke  var  født.  Først  besaa  vi  under  vor 
Kjorsel  de  stenbyggede  Kaserner  for  sex  Regim.enter,  derpaa 
bøjede  vi  til  Højre  og  kjørte  ind  i  Fæstningen,  som  vistnok 
vil  kunne  holde  sig  godt.  Mange  Bygninger  i  Fæstningen 
ere  færdige,  andre  ville  snart  blive  det,  navnlig  er  en  Kirke 
meget  smuk.  Efter  at  have  forladt  Fæstningen  kom  vi  til 
Admiralitetet,  hvor  alle  Forraadsrummene  og  Stenbygningerne 
ere  dækkede  med  Jern.  Paa  Skibsværtet  traf  vi  et  Linieskib 
paa  80  Kanoner,  der,  om  Gud  vil,  skal  lebe  af  Stabelen  paa 
Løverdag;  desuden  er  et  Skib  paa  66  Kanoner  ligeledes  færdig 

saa  vel  som  en  Fregat  paa  50 Jeg  tør  sige,  at  mine 

Forventninger  ere  i  den  Grad  blevne  opfyldte,  at  jeg  ikke 
kan  tilbageholde  min  Eos;  overalt  ser  man  Lyst  og  Iver,  og 
man  har  været  heldig  i  Valget  af  dygtige  Folk». 

Hvilket  Indtryk  Cherson  gjorde  paa  Kejserinden,  frem- 
gaar  endnu  af  et  senere  Brev,  som  blev  skrevet  fra  Baght- 
schissarai:    "De  Mennesker,  som  i  en  nedsættende  Tone  tale 


græsk  ludskrift,  som  ingen  af  hendes  Ledsagere  formaaede  at 
oversætte,  skal  Fyrsten  af  Ligne  med  den  ham  egne  Aaudsuær- 
værelse  have  hjulpet  sig  ud  af  denne  Klemme  ved  at  erklære,  at 
Indskriften  vilde  sige     »Vejen  til  Byzants«. 

om  Erhvervelsen  af  disse  Strækninger,  forstaa  i  det  hele  taget 
ikke  at  sætte  Pris  paa  noget  godt.  Cherson  og  Krim  ville 
ikke  blot  erstatte  de  Ofre,  som  vare  nødvendige  til  deres 
Erhvervelse,  men  disse  Strækninger  ville  overgaa  andre  i 
Frugtbarhed  og  rigt  Udbytte.  Man  har  lastet  Klimaet  her 
og  villet  opfylde  mig  med  Tvivl  i  saa  Henseende.  Da  jeg 
nu  selv  er  her  og  ser  alt,  kan  jeg  ikke  fatte  saadanne  For- 
domme. Jeg  har  hert,  at  Peter  den  store  mødte  lignende 
Vanskeligheder  med  Hensyn  til  St.  Petersborg,  heller  ikke 
hine  Egne  tiltalte  i  Begyndelsen  nogen ;  men  'Syden  er  meget 
bedre,  og  lidt  efter  lidt  forsvinder  enhver  Frygt  for  Tata- 
rerne, hvis  Eøvertog  endnu  ere  i  frisk  Minde  hos  alle.  Op- 
fyldt af  disse  Tanker  nedskriver  jeg  dem  nu  med  stor  Til- 
fredshed, og  vil  derpaa  gaa  til  Sengs  med  den  Bevidsthed 
ikke  blot  ikke  at  have  foraarsaget  nogen  Skade,  men  endog 
at  have  gavnet  mit  Rige  i  høj  Grad»*). 

Ogsaa  i  Cherson  var  der  Festligheder  af  den  mest  for- 
skjellige  Art,  navnlig  et  glimrende  Bal  den  Dag,  da  de  to 
Krigsskibe  "Katharinas  Hæder »  og  »Josef  II«  løb  af  Stabelen. 
Alle  Dekorationer,  Draperier  o.  s.  v.  vare  Soldaternes  Værk, 
og  Fyrsten  af  Ligne  maatte  beundre  deres  Fingernemhed; 
han  var  ogsaa  om  Bord  paa  et  af  Skibene,  da  det  lob  af 
Stabelen;  »De  kan  nok  forstaa,  at  det  var  et  Linieskib 
(vaisseau  de  ligne).>,  skriver  han  spøgende.  De  rejsende 
toge  ogsaa  Chersons  Omgivelser  i  øjesyn;  Grev  Besborodko 
gav  en  Middag  for  hele  Selskabet  paa  sit  Gods,  som  laa  et 
Par  Mil  fra  Byen;  man  beundrede  den  smukke  Egn,  men 
man  glemte,  at  det  var  Foraarstid;  da,  men  ogsaa  kun  da, 
frembyde  Stepperne  et  livligt  og  smukt  Udseende. 

I  Cherson  kom  der  flere  rejsende  til,  saaledes  den  rus- 
siske Gesant  Bulgakov  fra  Konstantinopel  og  den  asterrigske 
Gesant,  Baron  Herbert.  Ogsaa  Politiken  kom  paa  Tale,  men 
Situationen    syntes    ingenlunde    saa    kritisk,    som   den    snart 


*)  Katharinas  Skrifter  III,  346—48. 

viste  sig  at  være.  Det  hændtes  vel,  at  Kejserinden  midt  under 
Taflet  halvt  spegende  søgte  at  faa  Josef  II  ind  paa  en  politisk 
Samtale;  den  tyrkiske  Flaade  gjorde  en  Demonstration,  den  viste 
sig  i  Dnjeprs  Mundinger,  saa  at  Kejserinden  af  den  Grund 
maatte  opgive  en  Udflugt  til  Kinbunr;  endelig  fandt  der  og- 
saa  forretningsmæssige  Samtaler  Sted  mellem  Ruslands,  Eng- 
lands, Frankrigs  og  Kejserens  Diplomater,  men  alligevel 
spillede  Politiken  en  Birolle  i  Cherson,  og  ingen  havde  nogen 
Formodning  om,  at  Krigen  vilde  bryde  liOs  om  et  Par  Uger. 
Det  tog  sig  nærmest  ud,  som  om  Josef  II  og  Kejserinden  af 
Venskab  til  hinanden  og  ikke  af  fælles  Fjendskab  til  Tyrkiet 
foretog  den  hele  Udflugt. 

Det  Indtryk,  som  Cherson  gjorde  paa  Josef  II,  Ségur  og 
andre  af  Kejserindens  Ledsagere,  var  ikke  gunstigt.  Josef 
havde  for  sit  Møde  med  Katharina  faaet  Tid  til  at  tage  alt 
i  Cherson  i  nøje  Øjesyn.  Han  havde  mest  at  udsætte,  paa 
Fæstningsværkerne  og  Militærbestyrelsen  og  skrev  i  denne 
Henseende  udførlige  Beretninger  til  sin  Ven,  Feltmarschal 
Lacy.  Mange  fandt  Mishag  i  Chersons  Beliggenhed,  som 
var  usund,  farlig  i  politisk  Henseende  og  uden  Betydning  for 
Handelen.  Josef  skriver  saaledes:  "Hvis  Tyrkerne  vilde 
sænke  et  eneste  af  deres  Skibe,  lastet  med  Sten,  i  Dnjeprs 
Munding,  kunde  de  afbryde  alt  Samkvem  i  den  Grad,  at  ikke 
engang  en  Baad  kunde  komme  ind  i  Dnjepr,  og  da  god  Nat 
Cherson".  Byen  burde  efter  hans  Mening  have  være  bygget  5 
Mil  nærmere  Havet,  nu  vilde  den  aldrig  faa  nogen  opblom- 
strende Handel.  Ogsaa  en  Avtoritet  som  den  berømte  Rej- 
sende Pallas  dvæler  ved  den  usunde  Sumpluft,  der  ved  Som- 
mertid hersker  i  Cherson*). 


*)  Vi  ville  her  anfore  soni  en  Mærkværdighed ,  at  Cherson  har  et 
eneste  Aprikostræ,  hvis  Stamme  i  Aaret  1844  ved  Roden  maalte 
7  Fod  og  7  Tommer  i  Omfang;  langs  hele  Sydkysten  findes  der 
ikke  et  eneste  Exemplar,  som  i  Størrelse  og  Omfang  overgaar  dette 
Træ,  der  hvert  Aar  giver  350 — 400  Pund  Frugter.  Det  var  Kej- 
serinden som  under  sit  Ophold  nedlagde  den  Apelsinkjærne  i  Jor- 

Opholdet  i  Cherson  havde  varet  5  Dage,  hvorpaa  man 
tiltraadte  Rejsen  over  Kisikerman  og  Perekop  til  Krim. 
Mellem  de  to  sidste  Punkter  havde  man  anlagt  en  ganske 
ny  Vej,  der  efter  Potemkins  Befaling  skulde  bygges  saa  ud- 
mærket, at  den  ikke  stod  tilbage  for  de  gamle  Romeres 
Pragtveje;  han  vilde  kalde  den  »Katharinas  Vej«. 

Undervejs  spøgede  Josef  II  og  Ségur  over  Rejsens  even- 
tyrlige Karakter;  Greven  kaldte  Kejseren  for  Harun-al-Ra- 
schid  og  sig  selv  for  Giafar;  begge  glædede  sig  ved  Synet  af 
Steppen,  Kamelerne,  Tatarerne  og  deres  Telte.  De  langs 
Vejen  manøvrerende  Kosaker  tiltrak  sig  særlig  Kejserens  Op- 
mærksomhed; ved  Perekop  besaa  han  Sporene  af  den  Vold, 
som  var  bygget  til  Krims  Forsvar,  og  foretog  derpaa  i  Folge 
med  Grev  Kinski  paa  Kosakheste  en  Udflugt  til  Bugten  Si- 
vasch  (det  raadne  Hav).  De  andre  rejsende  forundrede  sig 
over  denne  Kejserens  Rastløshed  og  Udholdenhed,  som  af  og 
til  faldt  de  mere  lade  og  magelige  Rejsefæller  noget  besværlig. 
Kejserindens  Sekretær,  Chrapovitzki,  skriver  under  den  31te 
Maj:  "Grev  Falkenstein  og  Grev  Anhalt  lade  ingen  have  Ro, 
de  staa  tidlig  op  og  gaa  allerede  Klokken  sex  om  Morgenen 
ud  at  spasere«.  Han  meddeler  dernæst  en  Ytring  af  Katha- 
rina: "Jer  ser  og  horer  alt  og  løber  dog  ikke  saa  meget 
omkring  som  Kejseren";  det  synes  saaledes  næsten,  at  Kej- 
serinden selv  er  kommet  med  Bemærkninger  over  Kejserens 
rastløse  Færden. 

Ved  Perekops  Saltsøer  fik  Selskabet  en  udmærket  Fro- 
kost, medens  man  samtidig  besaa  Prøver  fra  Saltsøerne  paa 
Stedet.  I  Aibar  boede  hele  Selskabet,  Kejserinden  ikke  und- 
tagen, i  Telte.  Den  engelske  Gesant,  Fitz  Herbert,  og  den 
franske  Gesant,  Ségur,  levede  fredelig  sammen  i  et  og  samme 
Telt  til  stor  Fornøjelse  for  Kejserinden,  der  drillede  dem  med, 
at   de  ved   samme  Bord    maatte   skrive  Depecher   til    deres 


den,  hvor  af  Træet  er  opvoxet;  man  har  derfor  omgivet  Træet  med 
et  Gitter  og  forsynet  det  med  en  passende  Indskrift. 

respektive   Eegeringer   og   det   rimeligvis   i    en    meget   for- 
skjellig  Tone. 

Paa  Vejen  mellem  Aibar  og  Baghtschissarai  tildrog  sig 
følgende  Episode.  Pludselig  kom  henved  tusinde  ridende 
Tatarer  til  Syne  og  omringede  Kejserindens  Vogn;  det  var 
en  Æresvagt,  som  Potemkin  havde  beordret  for  at  give  Kej- 
serinden et  Bevis  paa  hendes  nye  Undersaatters  loyale  Hold- 
ning. Ved  Synet  af  dette  store  Antal  bevæbnede  Eyttere 
bemærkede  Fyrsten  af  Ligne  til  Ségur,  at  det  var  en  vidun- 
derlig Tildragelse,  og  at  det  visselig  vilde  vække  megen  Sen- 
sation i  Evropa,  hvis  disse  Tatarer  pludselig  fik  det  Indfald 
at  bringe  hele  Eejseselskabet  til  en  eller  anden  Havn  paa 
Krim  for  at  sende  de  tvende  Majestæter  som  Fanger  til 
Konstantinopel  og  saaledes  skaffe  Abdul-Haraid  en  særlig 
Fornojelse.  Man  vilde  jo  ikke  engang  med  Kette  kunne 
kalde  en  saadan  Handling  for  en  Forbrydelse;  thi  Tatarerne 
maatte  uden  noget  som  helst  Samvittighedsnag  kunne  udfore 
et  saadant  Puds  mod  de  to  fyrstelige  Personer,  der  havde 
haanet  al  Folkeret  og  bestaaende  Traktater  ved  at  røve  deres 
Land  og  støde  deres  Fyrste  fra  Tronen.  Kejser  Josef  havde 
da  ogsaa  en  vis  Tvivl  om  Tatarernes  Loyalitet,  og  flere  af 
Eejseselskabet  ville  endog  have  læst  en  vis  Ængstelse  i  hans 
Aasyn*).  Da  man  nærmede  sig  til  Khanernes  gamle  Hoved- 
stad Baghtschissarai,  kom  Kejserinden  i  en  stor  Livsfare.  I 
en  dyb  og  brat  Kloft  kunde  Hestene  ikke  holde  Kejserindens 
tunge  Eejsevogn  tilbage  og  vilde  allerede  i  vild  Hast  til  at 
styrte  ned  ad  Vejskraaningen,  da  det  lykkedes  Tatarerne,  som 
omgave  Vognen,  med  voldsomme  Anstrængelser  at  faa  Vognen 
standset,  og  saaledes  forebyggedes  et  Uheld,  som  let  kunde  have 


*)  Ségurs  mémoires  III,  170.  I  Arneths  Breve  S.  362  findes  følgende 
Ytringer  af  Josef:  »Trods  alt,  hvad  Kejserinden  gjør  for  denne 
Nation,  og  uagtet  al  den  Frihed,  som  hun  lader  den  blive  til  Del, 
er  der  ikke  en  Mand,  særlig  da  blandt  de  ældre,  som  jo  med  Glæde 
vilde  unddrage  sig  det  nye  Overherredømme". 

havt  de  farligste  Felger,      Rejseselskabet    kunde    ved    denne 
Lejlighed  ret  beundre  Kejserindens  Koldblodighed. 

Baghtschissarai  frembad  et  broget,  ægte  orientalsk  Billede 
med  sin  forvirrede  Blanding  af  Huse,  Moskeer,  Bissekræm- 
merboder, Kaffehuse,  Dyr  og  Mennesker;  man  kunde  næsten 
tro  sig  forflyttet  til  Kabul  eller  Buchara.  Man  tog  ind  i 
Khanernes  gamle  Palads,  der  endnu  den  Dag  i  Dag  frem- 
byder et  broget  Billede  paa  en  ægte  orientalsk  Luxus.  Store 
og  smaa  Gaarde,  omgivne  af  Bygninger,  der  ere  prydede  med 
Arabesker,  Galerier  med  Sejler  som  Teltstænger,  Minareter, 
Springvande,  Marmorbassins  med  kølige  Skygger,  en  Labyrint 
af  Sale,  Stuer,  Taarne,  Galerier,  Haver  og  Verandaer,  overalt 
en  regellas  Legen  med  geometriske  Figurer  som  Ornamenter, 
derhos  de  besynderlige  religiøse  Skikke,  Dervischernes  Sange 
og  Mollaernes  Kaab  —  alt  dette  fremkaldte  som  en  bedøvende 
Rus  hos  alle  de  rejsende.  Fyrsten  af  Ligne  fortæller,  hvor- 
ledes det  var  lykkedes  ham  at  faa  anvist  et  af  de  forhen- 
værende Kvindeværelser  som  Bolig,  medens  han  gjør  sig  ly- 
stig over  Ségur,  der  havde  faaet  et  Kammer,  der  i  tidligere 
Tider  havde  været  beboet  af  de  skjonne  tyrkiske  Kvinders 
hæslige  Bevogtere.  Om  Bygningernes  Stil  bemærker  Fyrsten, 
at  den  frembød  en  Blanding  af  maurisk,  arabisk,  kinesisk  og 
tyrkisk  Arkitektur;  alle  Værelserne  stode  endnu  i  den  Stand, 
hvori  de  havde  været  et  Par  Aar  tidligere  under  den  sidste 
Khan,  paa  Kejserindens  Værelser  nær,  der  vare  blevne  ud- 
styrede paa  evropæisk  Vis.  Kejser  Josef  fandt  Behag  i  de 
brogede  Dragter,  i  Vrimlen  paa  Gaderne  og  i  de  talrige, 
livlige  Basarer;  han  fandt  nogen  Lighed  mellem  Baghtschis- 
sarais  og  Genuas  Beliggenhed,  og  Paladset  med  dets  høje 
Mure  mindede  ham  om  et  Karmeliterkloster,  hvor  han  en- 
gang havde  boet.  Byen  er  omgivet  af  nøgne  Klipper  med 
vidunderlige  Former;  samme  Aften  de  rejsende  ankom,  blev 
hele  dette  Klippeparti  glimrende  oplyst  af  et  prægtigt  Fyr- 
værkeri. 

Katharina  var  stolt  og  lykkelig.  Naar  hun  tænkte  til- 
bage paa  tidligere  Episoder  i  Ruslands  Historie,  var  det  ingen 
ringe  Triumf,  at  hun  nu  beboede  de  samme  Tatarkhaners 
Palads,  der  engang  saa  tungt  havde  hjemsøgt  Rusland  med 
deres  Røvertog*).  Hun  optraadte  som  en  Repræsentant  for 
Trosfriheden,  anviste  Summer  til  Moskeernes  Vedligeholdelse, 
underholdt  sig  velvillig  med  de  fornemme  Tatarer  og  fortalte 
med  Tilfredshed,  at  mange  Tatarer  havde  tilbragt  hele  Natten 
med  Bønner  for  hendes  lykkelige  Rejse.  Hun  holdt  med 
stor  Strænghed  paa,  at  man  agtede  Tatarernes  religiøse  Skikke 
og  øvrige  Sædvaner,  og  var  derfor  meget  uvillig  mod  Grev 
Ségur  og  Fyrsten  af  Ligne,  som  havde  vist  en  uforsigtig 
Opførsel  mod  nogle  tatariske  Kvinder.  Hun  lod  foranstalte 
en  ny  Udgave  af  Koranen  og  var  meget  stolt  af,  at  dens 
Korrekthed  blev  rost  fra  forskjellige  Sider,  saaledes  af  Pa- 
schaen  i  Ostschakov,  som  under  sit  senere  Fangenskab  nøje 
studerede  denne  Udgave  og  erklærede,  at  han  ikke  havde 
fundet  en  eneste  Fejl  i  den.  Hun  gav  end  videre  den  for- 
henværende Khans  Broderdatter  en  Avdiens,  som  Ligne  og 
Ségur  turde  overvære,  men  skjulte  bag  et  Forhæng.  Hun  lod 
dernæst  samle  omhyggelige  Optegnelser  om  alle  Forhold 
blandt  Tatarerne  og  dvælede  med  Iver  ved  Tanken  om  at 
evropæisere  hele  denne  orientalske  Landstrækning.  Om  Krims 
store  Betydning  ytrede  hun  sig  paa  følgende  Maade:  »Denne 
Erhvervelse  er  meget  vigtig,  og  vore  Forfædre  vilde  vist  have 
givet  meget  for  Krims  Besiddelse ;  men  der  gives  desto  værre 
endnu  Folk  nok,  som  jamre  over,  at  Peter  den  store  lod 
Skjægene  klippe.  Grev  Dmitrijev-Mamonov  er  endnu  ung  — 
hendes  Yndling  har  vel  dristet  sig  til  at  være  af  en  modsat 
Anskuelse  —  og  kan  ikke  se  de  Fordele,  som  om  nogle  Aar 
ville  ligge  klart  for  Dagen.  GrevFalkenstein  saa  derimod  alt  med 
ganske  andre  øjne;  Fitz-Herbert  følger  de  bekjendte  Grund- 
sætninger, som  have  bragt  England  i  dets  nuværende  bekla- 


*)  Se  til  Exempel  Rist.  Archiv  1871,  II,  Side  369—76. 
Historisk  Archiv.     iS73.     II.  J5 

gelige  Tilstand*);  Grev  Ségur  har  vel  Blik  for,  hvor  mægtigt 
Kusland  er,  men  det  franske  Ministerium  lader  sig  dog  fere 
bag  Lyset  og  gjør  sig  ganske  falske  Forestillinger  om  Por- 
tens Magt').  Katharina  indsaa  saaledes  tydelig  nok,  at 
hendes  Opfattelse  var  i  Strid  med  mange  af  hendes  Rejse- 
fællers. 

Opholdet  i  Baghtschissarai  varede  kun  halvanden  Dag, 
men  trods  dette  korte  Ophold  fik  Kejserinden  dog  Tid  til  at 
forsøge  paa  Rimsmeddekunsten,  hvori  mange  af  Følget  havde 
en  betydelig  Færdighed,  medens  hun  selv  kun  høstede  Latter 
eller  Fyrsten  af  Lignes  og  Grev  Ségurs  smigrende  Spotterier, 
riaar  hun  efter  lange  Anstrængelser  dog  ikke  kunde  frem- 
bringe noget,  der  blot  en  Smule  tog  sig  ud  som  et  Digt.  I 
Kijev  havde  hun  saaledes  gjort  et  Tilløb,  men  var  ikke  kom- 
met videre  end  til  følgende  Misfoster: 

«Her  ligger  Hertuginde  Anderson,  (—  en  Tispe) 
som  bed  den  Herre  Rogerson«)  ( —  Livlægen). 
I  Baghtschissarai  vilde  hun  tage  Oprejsning,  lukkede  sig  inde 
og  tænkte  paa  at  frembringe  et  Digt  til  Potemkins  Forher- 
ligelse; hun  naaede  saa  vidt: 

»Paa  Khanens  Sofa,  paa  dens  bløde  Hynder, 

I  Guldkiosken,  bag  dens  tætte  Gitre »**). 

Af  Chrapovitzkis  Dagbøger  og  hans  efterladte  Papirer  se  vi 
imidlertid,  at  den  utrættelige  Privatsekretær,  der  stadig  stod 
paa  Pinde  til  al  Slags  literært  Haandlangerarbejde,  senere 
fortsatte  dette  saa  vel  begyndte  Digt  i  det  russiske  Sprog. 

Den  2den  Juni  brød  man  op  fra  Baghtschissarai  og 
naaede  ad  besværlige  Veje  til  Inkerman,  der  ligger  ved  den 
østligste  Del  af  Sevastopols  Bugt.  Ogsaa  her  var  et  Slot 
indrettet  for  Kejserinden;  strax  efter  Ankomsten  gik  Selska- 
bet til  Taffels  uden  at  se  noget  af  Bugten,  men  midt  under 
Maaltidet  bleve  Forhængene  pludselig  trukne  fra  Vinduerne  i 


*)  Her  sigtes  til  de  amerikanske  Koloniers  Løsrivelse  1783. 
*)          o  Sur  le  sopha  du  Khan,  sur  des  coussins  bourrées, 
Dans  un  kiosque  d'or,  de  grilles  entouré • 

Spisesalen,  og  for  Tilskuernes  Blikke  laa  en  prægtig  Flaade 
paa  3  Linieskibe,  12  Fregatter,  20  mindre  Fartøjer,  3  Bom- 
barderbaade  og  2  Brandere;  i  samme  Nu  løsnede  alle  disse 
Skibe  deres  samtlige  Kanoner,  Kejserinden  løftede  sit  Glas 
og  drak  paa  sin  bedste  Ven,  Josef  II's  Sundhed,  thi  ham 
skyldte  hun  for  en  stor  Del  Krims  Erhvervelse. 

Potemkin  havde  i  Konstantinopel  ladet  bygge  en  præg- 
tig Chaluppe,  ganske  lig  et  Fartøj,  der  tilhørte  Sultanen. 
Efter  Maaltidet  besteg  Selskabet  denne  Baad  og  sejlede  un- 
der hele  Flaadens  Salut  til  Sevastopol.  Josef  var  henrykt 
over  denne  Havn  og  bemærkede  i  en  Skrivelse  til  Kaunitz, 
«at  man  ikke  vilde  kunne  finde  nogen  bedre;  150  Linieskibe* 
kunde  magelig  finde  Plads  her«.  Der  var  allerede  bygget 
mange  Huse  i  Sevastopol,  samt  et  Arsenal,  et  Admiralitet 
og  et  Lasaret;  de  rejsende  udtrykte  deres  Forbavselse  over, 
at  Potemkin  i  saa  kort  Tid  (4  Aar)  havde  været  i  Stand  til 
at  sætte  dette  i  Værk;  selv  Josef  betvivlede  ikke,  at  dette 
Punkt  med  Tiden  vilde  faa  en  stor  Betydning,  og  han  og 
Grev  Ségur  beskæftigede  sig  meget  med  den  Tanke,  at  man 
fra  denne  Havn  kunde  naa  Konstantinopel  i  36  til  48  Timer. 
Josef  ytrer  i  en  Skrivelse  til  Marschal  Lacy,  at  den  franske 
Gesant  ved  Synet  af  denne  nye  russiske  Krigshavn  havde  sat 
et  rigtig  mørkt  Aasyn  op.  «0g  forestil  Dem  nu  blot,  hvad 
Sultanen  saa  maa  tænke;  han  kan  daglig  vente,  at  disse 
raske  Gutter  skulle  komme  og  med  deres  Kanoners  Torden 
knuse  Ruderne  i  hans  Palads.  Kejserinden  er  henrykt  over 
en  saadan  Tilvæxt  i  Ruslands  Magtfylde;  Fyrst  Potemkin  er 
nu  almægtig,  og  man  kan  ikke  gjore  sig  nogen  Forestilling 
om,  hvorledes  alle  smigre  ham«.  Josef  indrømmer,  at  Be- 
siddelsen af  en  saadan  Havn  vel  kunde  forlede  til  forskjellige 
Overrumplinger,  og  undrer  sig  slet  ikke  over,  at  Grev  Ségur 
ved  denne  Lejlighed  ytrede  nogen  Bekymring. 

Ogsaa  i  Sevastopol  havde  man  bygget  et  Palads  til  Kej- 
serinden for  hendes  korte  Ophold;  hun  modtog  her  i  en  stor 
Avdiens  sin  Gesant,  Kaptajn  Taro,  der  kom  fra  Malta  for  at 

15* 

overbringe  hende  en  Lykønskning  fra  Johanniterordenens 
Stormester  til  Krims  Erobring  og  som  Tegn  herpaa  skulde  over- 
levere en  Palmegren,  smykket  med  Sejrstrofæer.  Katharina 
forærede  denne  Palmegren  til  Fyrst  Potemkin  som  Grund- 
læggeren af  Sevastopols  Havn,  og  han  lod  denne  Palmegren 
bringe  om  Bord  i  Skibet:  »Katharinas  Hæder ». 

Josef  enskede  at  kjende  Sevastopols  Omgivelser  noget 
nærmere  og  foretog  derfor  en  Udflugt  til  Havnen  Balaklava, 
som  var  af  stor  Betydning  under  Genuesernes  Herredømme 
og  senere  er  bleven  saa  berømt  under  Krimkrigen.  Fyrsten 
af  Ligne  var  ogsaa  meget  rejselysten;  allprede  fra  Baght- 
schissarai  havde  han  foretaget  et  Kidt  op  til  Tschatyr-Dagh, 
det  højeste  Punkt  i  de  krimske  Bjerge.  Paa  højst  ufrem- 
kommelige Veje,  der  falde  brat  ned  til  Havet,  foretog  han 
fra  Sevastopol  et  nyt  Ridt  langs  hele  Halvøens  Sydkyst,  hvor 
Kejserinden  havde  foræret  ham  to  Godser,  Parthenit  og  Ni- 
kita; herfra  skrev  han  nu  sine  farverige,  fantastiske  «Krim- 
ske  Breve«. 

Katharina  rejste  imidlertid  til  Sydkysten  af  Halvøen 
gjennem  Bajdardalen,  som  helt  og  holdent  tilhørte  Potemkin, 
der  her  havde  ladet  anlægge  en  ny  Vej  for  Kejserindens  Be- 
kvemmelighed; undervejs  mønstrede  Katharina  en  Trop  paa 
et  Par  Hundrede  Abbanesere  og  Dalmatiere,  hvor  af  Fyrst 
Ligne,  der  jo  for  øvrigt  ikke  var  til  Stede,  senere  lavede  et 
helt  Regiment  Amazoner.  Kejserinden  fandt  overordentligt 
Behag  i  Krims  herlige  Bjerglandskaber.  Hun  skrev  senere 
til  Ssaltykov:  «Den  bjergfulde  Del  af  Taurien  og  Dalene  i 
denne  Egn  af  Halvøen  ere  meget  smukke.  Jeg  husker  godt, 
at  Valdajhøjene  tidligere  forekom  mig  at  være  meget  høje, 
men  ved  Siden  af  de  tauriske  Bjerge,  ad  hvis  Skraaninger 
vi  ere  kjarte  en  hel  Mil  op  og  en  lige  saa  stor  Strækning  ned 
igjen,  skrumpe  hine  Høje  rigtignok  sammen  til  smaa  Udvæxter«. 
Under  denne  Udflugt  lod  Potemkin  til  Josefs  store  Ærgrelse 
hele  Selskabet  gjøre  en  stor  Omvej  ad  meget  slette  Veje,  for 
at  de  paa  et  af  hans  Godser  kunde  bese  et  Par  Angorageder; 

ved  denne  Lejlighed  gik  oven  i  Kjebet  Vognene  i  Stykker, 
saa  at  man  forst  Klokken  1  om  Natten  naaede  tilbage  til 
Baghtschissarai,  hvor  man  der  for  tog  sig  en  Dags  Hvile. 

Fra  denne  By  rejste  man  over  Ak-Metschet,  det  nuvæ- 
rende Simferopol,  til  Karassubasar,  hvor  Potemkin  ejede  et 
herligt  Palads  med  engelske  Haver,  Springvande  o.  s.  v. ;  lidt 
hojere  op  ad  Bakkerne  havde  man  bygget  et  særligt  Palads 
for  Kejserinden;  det  skulde  kun  gjore  Tjeneste  det  ene  Døgn, 
da  Katharina  overnattede  her,  hvorpaa  man  forærede  det 
bort  til  en  græsk  Officer.  Om  Aftenen  bleve  de  herlige 
Haver  oplyste  paa  det  mest  ghmrende,  og  man  afbrændte  et 
Fyrværkeri  paa  300,000  Raketter.  For  imidlertid  at  give  den 
rette  Maalestok  til  Bedømmelsen  af  den  Luxus,  som  udfol- 
dedes, ville  vi  efter  Josef  H  som  Kilde  tilføje,  at  Potemkin 
for  Illuminationernes  og  Fyrværkeriets  Skyld  lod  et  Kompagni 
af  den  Preobrashenskiske  Garde  komme  fra  St. .  Petersborg 
til  Krim;  her  maatte  Soldaterne  lave  100,000  Lamper,  der 
bleve  forsynede  med  Talg,  man  havde  hentet  fra  Moskva; 
Dagen  efter  Illuminationen  maatte  Kompagniet  atter  begynde 
sin  Tilbagemarsch  til  St.  Petersborg,  en  lille  Spaseretour  paa 
280  Mil.  De  Kaserner,  man  havde  bygget  i  Karassubasar 
for  tre  Regimenter  Fodfolk,  viste  sig  at  være  anlagte  paa  et 
meget  usundt  Sted. 

Den  næste  Dag  tog  man  til  Feodosia,  hvor  de  høje  rej- 
sende dog  kun  dvælede  et  Par  Timer  og  toge  Mønten  i  øje- 
syn; under  deres  Ophold  blev  der  præget  en  Medaille  med 
passende  Indskrift  som  et  Minde  om  dette  Besøg.  Engang, 
under  Genuesernes  Herredømme,  var  Feodosia  en  mægtig 
Handelsby;  nu  var  den  fuldkommen  forfalden,  navnlig  paa 
Grund  af  Taganrogs  Nærhed;  Ségur  paastaar,  at  Kejserinden 
fik  Taarer  i  Ojnene  ved  Synet  af  den  forhen  saa  blomstrende 
By,  der  nu  for  største  Delen  laa  i  Euiner.  Josef  II  bemærker, 
at  Kaffa  (Feodosia)  endnu  havde  30,000  Indbyggere,  da  Rus- 
serne bemægtigede  sig  Krim,  men  at  dette  Tal  i  Aaret  1787 

var  sunket  ned  til  400,  hvad  der  dog  aabenbart  er  en  Over- 
drivelse; Ségur  giver  da  ogsaa  Byen  2,000  Indbyggere. 

Den  Ilte  Juni  var  hele  Selskabet  atter  samlet  i  Perekop; 
Opholdet  paa  Krim  havde  i  alt  kun  varet  i  10  Dage.  Her 
fik  Josef  II  Efterretning  om  de  Uroligheder,  som  vare  ud- 
brudte i  de  østerrigske  Nederlande  (Belgien),  han  tog  derfor 
Afsked  med  sin  kejserlige  Veninde  og  ilte  hjem  til  Wien  for 
at  træffe  de  fornødne  Forholdsregler.  Ved  Adskillelsen  lovede 
han  Katharina  at  besøge  hende  engang  igjen  i  St.  Petersborg, 
men  han  naaede  aldrig  at  holde  dette  Løfte;  thi  tre  Aar 
vare  endnu  ikke  forløbne  efter  Mødet  i  Syden,  da  Josef  al- 
lerede var  Dødens  Bytte. 


VII. 
Rejsens  Slutning. 

Rejsen  fra  Perekop  til  Moskva  varede  en  Maaned.  I 
Poltava  foranstaltede  Potemkin  en  stor  Manøvre,  og  man 
efterlignede  her  det  berømte  Slag  1709,  hvor  Karl  XII  med 
hans  Svenskere  bukkede  under  for  Ruslands  Overmagt,  h  Glæde 
og  Stolthed  straalede  ud  af  Katharinas  -Ojne;  man  skulde 
troet,  at  Peter  den  stores  Blod  flød  i  hendes  Aarer.  Dette 
store,  prægtige  Skuespil  var  en  værdig  Afslutning  paa  denne 
lige  saa  romantiske  som  historiske  Rejse  »*).  Til  Fyrsten  af 
Ligne  bemærkede  hun:  "Rigernes  Vælde  afhænger  af  saare 
lidet;  en  Dag  kan  afgjøre  deres  Skæbne.  Uden  denne  Fejl, 
som  Svenskerne  her  begik,  og  som  De  gjorde  mig  opmærk- 
som paa,  vilde  vi  nu,  mine  Herrer,  ikke  have  været  paa 
dette  Sted!« 

Efter  Haanden  begyndte  Rejseselskabet  at  fortyndes  noget; 
i  Charkov  tog  Fyrst  Potemkin  Afsked  og  vendte  tilbage  til 
sit  Statholderskab;  Kejserinden  gav  ham  Tilnavnet  »denTau- 


*)  Ségurs  Memoirer  III,  223. 

riske«.  De  øvrige  Deltagere  rejste  langsomt  videre;  Kejser- 
inden skriver  under  22de  Juni  1787:  «Jeg  kan  umulig  rejse 
hurtigere,  end  Programmet  tillader,  da  vi  alle  ere  overmættede 
og  trænge  til  Hvile.  Naar  jeg  med  et  Følge,  saa  stort  som 
mit,  daglig  tilbagelægger  fire  Stationer,  saa  er  dette  tilstræk- 
keligt. Nu  kunne  vi  imidlertid  prale  af,  at  vi  alle  ere  fuld- 
kommen raske  og  i  god  Behold  trods  de  store  Afstande  og  al 
den  Sladder,  som  næsten  udarter  til  Bagtalelse«.  Under 
hele  Kejsen  gjentoge  naturligvis  de  brugelige  store  Avdienser, 
Adresser,  Taler  og  Baller  sig  i  det  uendelige ;  Ségur  bemærker, 
at  Kejserinden  fik  en  særlig  hjertelig  Modtagelse  i  disse  de 
rigeste  Egne  af  hendes  Rige.  I  Orel  fik  man  en  dramatisk 
Forestilling  af  Dilettanter,  der  opførte  et  Lystspil  og  en  Opera; 
i  Tula  besaa  man  den  berømte  Vaabenfabrik.  Fyrsten  af 
Ligne  fortæller,  at  Eejsevognene  vare  overfyldte  med  de  her- 
ligste Sydfrugter,  Apelsiner  og  Aprikoser;  Champagnen  flød  i 
Strømme,  og  Betjentene  benyttede  sig  rigelig  heraf  og  vare 
derfor  uafbrudt  berusede.  Baade  han  og  Ségur  dvæle  ved 
den  Omstændighed,  at  Kejserinden  under  hele  Kejsen  bevarede 
sin  fulde  Aandsfriskhed;  snart  kom  hun  med  bidende  Ind- 
fald, som  naar  hun  f.  Ex,  bemærkede:  «Hvis  jeg  havde  været 
Mand,  vilde  jeg  være  bleven  dræbt,  før  jeg  naaede  en  Kapi- 
tajns  Eang»,  hvorpaa  Ligne  skarpt  gjensvarede:  «Det  troer 
jeg  dog  ikke,  deres  Majestæt;  thi  jeg  lever  da  endnu«;  snart 
tog  Samtalen  en  mere  alvorlig  Vending,  som  naar  man  ind- 
lod sig  paa  en  dybtgaaende  Undersøgelse  af  den  nordameri- 
kanske Frihedskrigs  Betydning. 

Den  9de  Juli  indtraf  Katharina  i  Moskva,  Rigets  an- 
den Hovedstad,  der  efter  hendes  egen  Opfattelse  ikke  var 
saa  særdeles  loyal  sindet.  Her  begyndte  atter  en  stor  Række 
Fester,  som  bleve  foranstaltede  af  de  rigeste  Adelsmænd; 
den  største  Luxus  udfoldedes  af  en  Grev  Scheremetjev;  men 
alle  disse  Fornøjelser  fik  en  brat  Ende,  da  Katharina  tilfæl- 
digvis fik  Nys  om  den  Hungersnød,  som  hjemsøgte  mange 
Egne  af  hendes  Rige,  og  som  man  med  Forsæt  havde  holdt 

hende  i  Uvidenhed  om.  Nu  ansaa  hun  det  ikke  for  pas- 
sende at  deltage  i  yderligere  Forlystelser,  medens  hendes 
Folk  led  Mangel  og  ilte  tilbage  til  St.  Petersborg,  hvor  hun 
indtraf  den  22de  Juli.  Det  var,  som  Segur  udtrykker  sig, 
»en  Udtræden  af  Feeventyrenes  Kreds.  Man  forlod  Roma- 
nens hurtige  og  vexlende  Handling  og  vendte  tilbage  til  Hi- 
storiens langsomme  og  tunge  Gang«. 

Kejserinden  fandt  senere  stadig  Fornøjelse  i  at  dvæle 
ved  Minderne  om  denne  Kejse.  Den  Ilte  Juli,  under  Op- 
holdet i  Moskva,  skriver  hun  til  Zimmermann,  at  hun  har 
set  de  herligste  Egne,  de  i  klimatisk  Henseende  mest  be- 
gunstigede Strøg  paa  Jorden,  og  navnlig  roser  hun  Krims 
Klima.  Da  man  den  16de  Avgust  oplæste  en  Indberetning 
fra  Admiral  Greigh  om  Nødvendigheden  af  at  uddybe  Kron- 
stadts  Havn,  bemærkede  Katharina  spøgende,  at  man  da  vel 
ogsaa  maatte  søge  at  fordybe  Sevastopols  Havn.  Da  det  slette 
Efteraarsvpjr  indtraadte,  klagede  hun  over,  at  nu  var  hele 
Landet  syd  for  Krementschug  ganske  anderledes  og  langt 
venligere.  «Mine  Tanker  dvæle  stadig  der;  her  kunne  vi 
tilbringe  hele  vor  Levetid  med  at  vente  paa  godt  Vejr;  nej 
Jekaterinosslavs  Beliggenhed  er  rigtignok  ganske  anderledes«. 

Kejser  Josef  H's  Kejseindtryk  vare  langtfra  saa  gunstige. 
1  sine  Breve  til  Feltmarschal  Lacy  udtaler  han  sig  meget 
udførlig  om  de  krimske  Byers  Forfald,  om  Utilfredsheden 
hos  Tatarerne,  der  uafladelig  hige  efter  at  frigjøre  sig  fra 
Eusland,  om  den  ugunstige,  Stilling,  hvori  de  fremmede  be- 
fandt sig,  som  i  den  sidste  Tid  havde  nedsat  sig  paa  Krim, 
om  store  Fejl  ved  Potemkins  Bestyrelsesmaade.  Kejseren 
fandt,  at  frem  for  alt  maatte  der  bygges  Veje,  Sydkysten 
maatte  befolkes,  man  maatte  lægge  Vægt  paa  at  udvikle  en 
Handelsflaade,  der  er  den  bedste  Uddannelsesskole  for  Krigs- 
skibenes Mandskab;  først  ad  denne  Vej  vilde  Rusland  kunne 
naa  sit  længselsfuldt  eftertragtede  Maal  —  Tyrkernes  Udja- 
gelse af  Evropa. 

De  rejsende  kunde  ofte  ikke  andet  end  beundre  Resul- 
taterne af  Potemkins  Virksomhed.  Fyrsten  af  Ligne,  Ségur 
og  andre  vare  i  enkelte  øjeblikke  overraskede  og  opfyldte  af 
optimistiske  Anskuelser,  men  af  Ségurs  og  Josef  IFs  Sam- 
taler*) kan  man  tydelig  se,  at  en  roligere  Betragtning  slut- 
telig dog  beholdt  Overhaand,  og  at  man  ingenlunde  ventede 
sig  særdeles  store  Resultater  af  Potemkins  Bestyrelse.  Josef 
sagde  blandt  andet:  «Jeg  ser  i  alt  dette  mere  en  Jagen  efter 
Effekt  end  noget  indre  Værd.  Potemkin  forstaar  at  begynde 
paa  noget,  men  ikke  at  gjøre  det  færdigt.  Da  man  hverken 
sparer  paa  Penge  eller  Mennesker,  synes  alt  let  opnaaeligt. 
I  Tyskland  eller  Frankrig  vilde  man  aldrig  vove  paa  at  tage 
fat  som  her.  Slaveejoren  befaler  —  Slaverne  arbejde;  enten 
betaler  man  slet  ikke,  eller  kun  meget  slet:  man  føder  dem 
daarlig,  de  klage  ikke,  og  dog  véd  jeg,  at  i  disse  nye  Stat- 
holderskaber ere  50,000  Mennesker  i  Løbet  af  de  sidste  tre 
Aar  bukkede  under  for  Udmattelser  og  det  sumpige  Klima. 
Ingen  knyede  en  Smule;  ingen  talte  blot  derom ».  En  anden 
Gang  sagde  Josef:  "De  ser,  at  man  her  ikke  sætter  den 
mindste  Pris  paa  det  menneskelige  Liv  og  det  menneskelige 
Arbejde;  man  bygger  her  Landeveje,  Krigshavne,  Fæstninger, 
Paladser  i  Sumpene,  anlægger  Skove  i  Stepperne  og  betaler 
ingen  Arbejdsløn.  Arbejderen  klager  ikke,  han  savner  alt, 
har  ingen  Seng  og  lider  Hunger«.  Ségur  sagde:  «Alt  bliver 
paabegyndt,  men  intet  fuldendt.  Meget  ofte  lader  Potemkin 
det  ligge,  som  han  forst  nylig  har  taget  fat  paa;  ikke  en 
eneste  Plan  bliver  udkastet,  langt  mindre  da  udført  med 
Grundighed.  —  I  Jekaterinosslav  have  vi  set  en  Stad,  som 
aldrig  er  bleven  beboet,  en  Domkirke,  i  hvilken  der  aldrig 
vil  blive  læst  en  Messe.  Den  Plads,  man  har  valgt  for  Je- 
katerinosslav, lider  af  Vandmangel;  derimod  er  Cherson  plaget 
af  en  sum  pig,  febersvanger  Luft.  I  de  sidste  Aar  ere  Step- 
perne blevne   mere    ode,    end    de    vare    tidligere.    Krim  har 


*)  Ségurs  Memoirer  III,   149  og  213—14. 

mistet  de  to  Tredjedele  af  sin  Befolkning.  Kaffa  er  gaaet 
tilbage  og  vil  aldrig  rejse  sig  igjen.  Kun  Sevastopol  er  i 
Virkeligheden  en  vidunderlig  Plet,  men  det  vil  dog  endnu 
vare  længe,  før  der  opstaar  en  virkelig  Stad  der.  Man  har 
kun  for  Tiden  pudset  alt  op  til  Kejserindens  Ankomst;  hun 
er  borte,  og  den  hele  Fortryllelse  svinder  bort.  Jeg  kjender 
Fyrst  Potemkin;  hans  Stykke  er  nu  udspillet  og  Tæppet  fal- 
det; nu  vil  han  beskæftige  sig  med  andre  Ting,  med  Polen 
eller  Tyrkiet.  En  virkelig  dygtig  Bestyrelse,  som  udkræver 
Udholdenhed,  er  uforenelig  med  hans  Karakter«.  Josef  slut- 
tede denne  Samtale,  idet  han  betegnede  hele  Rejsen  som  en 
"Hallucination«. 

Ikke  blot  udlændinge  dømte  saaledes;  ogsaa  i  Rusland 
nærede  man  lignende  Anskuelser.  Potemkins  utilstrækkelige 
Bestyrelse,  den  hele  Modsætning  mellem  Skinnet  og  Virke- 
ligheden i  alt,  hvad  Katharina  havde  beundret,  kom  for  Da- 
gens Lys,  da  Krigen  mod  Tyrkiet  udbrød,  og  skjønt  Potem- 
kin kan  betragtes  som  Hovedophavsmanden  til  denne  Krig, 
viste  hans  Forberedelser  sig  dog  højst  mangelfulde;  de  snart 
paafølgende  Begivenheder  bekræftede  dette  til  fulde. 

F.  c.  Granzow. 


Minder  fra  Stockliolm. 

(1810-13). 

Jorfatteren  til  den  efterfølgende  lille  Afhandling  er  Grev 
Wolf  Baudissin,  en  Sen  af  den  danske  Generallieutenant  og 
Kommandant  i  Kjobenhavn  Karl  v.  Baudissin  og  Broder  til 
den  Oberst  Otto  Baudissin,  der  som  General  i  Insurgent- 
armeen  spillede  en  saa  betydelig  Rolle  under  den  første  sles- 
vigske Krig.  Wolf  Baudissin,  som  blev  født  1789,  traadte 
tidlig  i  dansk  Tjeneste,  men  opholdt  sig  fra  1827  i  Tyskland, 
hvor  han  væsentlig  beskæftigede  sig  med  literære  Sysler; 
saa  vidt  Redaktionen  bekjendt,  er  han  endnu  i  Live. 

Dette  lille  Brudstykke  af  hans  Memoirer,  som  her  med- 
deles, er  forfattet  i  Januar  1871.  Af  nyt  indeholder  det 
væsentlig  kun  hans  Fremstilling  af  den  Rolle,  som  hans  On- 
kel, Grev  Dernath,  spillede  ved  det  svenske  Hof;  i  øvrigt 
indeholder  dette  Brudstykke  vel  ingen  udtømmende  Fremstil- 
ling af  denne  saa  interessante  Periode  i  Nordens  Historie, 
men  paa  den  anden  Side  stemmer  det  overens  med  den 
Kundskab,  vi  fra  andre  Kilder  have  om  denne  Tid,  og  da 
det  altid  har  sin  Interesse  at  gjøre  Bekjendtskab  med  en  yn 
Fremstilling  fra  en  af  selve  Hovedtilskuerne  ved  denne  Tids 
Begivenheder,  har  Redaktionen  ikke  taget  i  Betænkning  at 
optage  denne  Afhandling. 

I  December  1809  blev  jeg  udnævnt  til  Legationssekretær 
ved  det  danske  Gesantskab  i  Sverige    og  tiltraadte  i  Januar 
næste  Aar  min  Rejse  til  Stockholm  i  Folge  med  min  Onkel, 
den  danske  Gesant  Grev  Dernath.      Den    gamle    og  allerede 
hojst  svagelige  Konge  Karl  XIH's  Hof  frembød   ved    denne 
Tid  et  vidunderligt,   næsten  theatralsk  Skue.      Rigsraaderne, 
de  høje  Embedsmænd  og  det  meget  talrige  Hofpersonale  bare 
alle  den  af  Gustav  HI  indførte,    saakaldte   svenske  National- 
dragt,  som  ved  sin  spanske,  i  Siderne  med  Slidser  forsynede 
Vams,    sin  Silkekappe    og   det   pudrede  Hoved  visselig  vilde 
forekomme  vor  Ungdom,  der  er  saa  vant  til  Militæruniformen, 
højst  eventyrlig.   Under  en  Revue  i  Skaane  i  Maj  1810  døde 
pludselig  Princs  Christian  August,  en  Broder  til  Hertugen  af 
Augustenborg    og    allerede    tidligere    udvalgt   til    den    svage, 
barnløse  Konges  Efterfølger.      Kronprinsen  havde  ikke  sym- 
pathetisk  tiltalt  den  svenske  Adel,   som  var  vant  til  Repræ- 
sentation og  Glans,  men  desto  mere  var  han  agtet  og  elsket 
af  Armeen  og  Bønderne.   Det  er  min  Overbevisning,  at  hans 
Død  skyldtes  en  naturlig  Aarsag,   men  hos  det  stockholmske 
Publikum  havde  der  udbredt  sig  den  Anskuelse,   at  han  var 
død  af  Gift;  en  sorgelig  Følge  af  dette  Rygte  var  det  Mord, 
som    blev    begaaet  mod  Rigsmarschallen,    Grev  Axel  Fersen. 
Da  det  højtidelige  Ligtog  naaede  de  snevre  Gader  i  den  in- 
dre By,   blev  den  ulykkelige  Mand,   som   var  flygtet  ind  i  et 
Hus,  hentet  ud  af  sit  Skjul  og  slaaet  ihjel  paa  Gaden.   Kort 
derpaa  sammenkaldte  Kongen  en  Rigsdag  i  Orebro;  der  skulde 
paa  ny  vælges  en  Tronfølger. 

Omtrent  paa  samme  Tid  maatte  den  danske  Minister 
for  de  udenrigske  Anliggender,  —  den  senere  preussiske  Uden- 
rigsminister —  Grev  Christian  Bernstorff,  opgive  sin  Plads 
og  ombytte  den  med  Gesantskabsposten  i  Wien;  den  forhen- 
værende Gesant  i  St.  Petersborg,  Baron  Rosenkrantz,  blev 
hans  Efterfølger  som  Udenrigsminister.  I  næsten  umindelige 
Tider  var  det  den  første  indfødte  Dansker,  som  beklædte 
denne  Post,   og  denne  Udnævnelse  fik  den  væsentligste  Ind- 

flydelse  paa  Sommerens  Tildragelser,  der  visselig  vilde  have 
faaet  en  helt  anden  Vending,  hvis  Grev  Bernstorff  var  bleven 
ved  Eoret. 

Den  danske  Gesant  Dernath  var  visselig  en  overordent- 
lig begavet  Mand  og  glimrede  ved  sin  Elskværdighed  i  Sel- 
skabslivet, ved  sit  Vid  og  sin  skarpe  Forstand;  men  han  var 
en  højst  ærgjerrig  Mand,  der  kun  var  lidet  samvittighedsfuld 
i  Valget  af  de  for  hans  Planer  hensigtsmæssige  Midler.  Efter 
Prinsen  af  Augustenborgs  D^d  var  han  opfyldt  af  den  ene 
Tanke  at  skaffe  Kongen  af  Danmark  den  svenske  Krone  og 
saaledes  gjenoprette  den  skandinaviske  Union;  Værdigheden 
som  tilkommende  Rigskantsler  foresvævede  ham  som  en  pas- 
sende Belønning.  I  denne  Retning  gik  nu  alle  hans  Indbe- 
retninger til  Baron  Rosenkrantz,  hvem  han  da  ogsaa  vidste 
at  vinde  for  sine  højtflyvende  Planer.  Den  gamle,  sløve  svenske 
Konge  imødesaa  Valget  af  sin  Efterfølger  med  Bekymring, 
og  kort  før  Rigsdagens  Sammentræden  udtrykte  han  sig  derom 
paa  følgende  meget  naive  Maade  til  min  Onkel:  «Disse  Rigs- 
dage, Hr.  Greve,  ere  meget  agtværdige  Indretninger,  men  de 
du  ikke  til  noget  som  helst«  *).  —  De  fire  Stænder  kom 
sammen,  og  der  blev  udnævnt  en  Valgkomité  paa  tolv  Med- 
lemmer; denne  Komités  Forslag  vilde,  som  man  ganske  i 
Almindelighed  forsikrede,  faa  ejn  afgj ørende  Vægt.  Som  man 
snart  erfarede,  fordeltes  Stemmerne  paa  don  Maade,  at  ti 
vilde  erklære  sig  for  Hertugen  af  Augustenborg,  en  Broder 
til  den  afdøde  Kronprins  og  den  danske  Konges  Svoger,  én 
vilde  stemme  for  Prins  Lucian  Bonaparte  og  én  for  Kongen 
af  Danmark.  Lige  over  for  dette  nedslaaende  Resultat  fattede 
man  i  Kjøbenhavn  den  vovelige  Beslutning  ikke  blot  at  for- 
byde Hertugen  af  Augustenborg  at  modtage  den  ham  til- 
tænkte Krone,  men  endog  at  omgive  Als  med  Krigsskibe 
for   saaledes   at   gjøre    det  umuligt  for  Hertugen  at  komme 


*)  Ces  diétes,    monsieur   le    comte,    c'est  une    chose  tres   respectable; 
mais  9a  ne  vaut  rien  du  tout. 

bort,  hvis  han  skulde  være  betænkt  paa  hemmelig  at  Qerne 
sig.  Man  gik  endnu  videre;  en  extraordinær  Gesant,  Baron 
Selby,  blev  sendt  til  ørebro  for  at  overlevere  den  svenske 
Konge  en  egenhændig  Skrivelse  fra  Kong  Frederik  VI,  hvori 
denne  bragte  sig  selv  paa  Forslag  som  Tronkandidat. 

Enhver  kunde  sige  sig  selv,  at  dette  Forsøg  ikke  vilde 
faa  noget  heldigt  Udfald.  Der  indtraf  imidlertid  snart  et 
Mellemspil,  som  kom  alle  aldeles  uventet,  men  ikke  desto 
mindre  i  den  Grad  fik  en  afgjerende  Betydning,  at  der  slet 
ikke  mere  kunde  endog  blot  være  Tale  om  en  Gj  en  nemførelse 
af  Kong  Frederiks  Valg.  Dette  Mellemspil  var  en  lige  saa  dristig 
opfunden  som  behændig  gjennemført  Intrigue,  der  fik  det  Udfald, 
at  Prinsen  af  Fonte  Corvo  blev  løftet  op  paa  den  svenske  Trone. 
Det  er  vistnok  yderst  sjeldent,  at  man  har  opnaaet  et  saa  stort 
Resultat  ved  en  fuldstændig  Føren  baglyset.  Fremgangsmaaden 
var  følgende:  En  forhenværende  fransk  Konsul  i  Goteborg, 
ved  Navn  Fournier,  der  paa  Grund  af  sin  Fallit  havde  maattet 
forlade  Sverige  og  begive  sig  tilbage  til  Frankrig,  blev  i  Paris 
bekjendt  med  et  Par  fangne  svenske  Officerer ,  Greverne 
Mørner  og  Cederstrøm.  Disse  Mænd  vare  levende  opfyldte 
af  Tanken  om  ved  Hjælp  af  en  dulig  fransk  Feltherre  at 
skaffe  Sverige  Besiddelsen  af  det  1809  tabte  Finland  tilbage. 
Prinsen  af  Ponte  Corvo  forekom  dem  at  være  en  passende 
Personlighed,  og  de  fandt  en  beredvillig  Mellemmand  i  Four- 
nier, hvis  Valg  særhg  anbefaledes  ved  den  Omstændighed,  at 
han  nøje  kjendte  baade  det  svenske  Land  og  Folk.  Napoleon 
stod  paa  en  spændt  Fod  med  sin  Marschal  og  havde  saa 
liden  Andel  i  denne  Intrigue,  at  Fournier  kun  med  Nød  og 
næppe  fik  et  Pas  af  Hertugen  af  Bassano,  ja  efter  at  Valget 
var  sket,  skal  Kejseren  endog  have  tænkt  paa  at  forbyde 
Prinsen  at  modtage  den  svenske  Krone.  Den  franske  Even- 
tyrer ankom  nu  til  -Orebro,  og  det  lykkedes  ham  i  meget 
kort  Tid  at  vække  Haabet  om,  at  Finland,  hvis  Tab  havde 
været  saa  smerteligt  for  Nationen,  vel  lod  sig  tilbageerobre 
under   den    store  Kejsers  Hjælp   og   med   en   fransk  Helt  i 

Spidsen  for  Hæren.  Tanken  slog  an;  den  ene  Stemme  blev 
vunden  efter  den  anden;  i  Løbet  af  fjorten  Dage  var  hele 
Valgkomiteen  bleven  enig  om  at  anbefale  Prinsen  af  Ponte 
Corvos  Valg  under  den  fuldkommen  falske  Forudsætning,  at 
man  derved  sikrede  sig  Napoleons  Gunst.  Fournier  havde 
ikke  ladet  noget  Middel  unyttet;  Officererne  bleve  vundne 
ved  Udsigten  til  det  snarlige  Felttog  mod  Kusland;  Kjob- 
mændene  gav  han  at  forstaa,  at  Bernadotte  vilde  deponere 
store  Summer  i  den  svenske  Bank,  og  at  man  af  Hensyn  til 
ham  i  Paris  vilde  se  igjennem  Fingrene  med  Gjennemforelsen 
af  Fastlandsspærringen ;  til  Bønderne  uddelte  man  Kobber- 
stik,  som  forestillede  Marschallen  højt  til  Hest  og  med  dra- 
gen Kaarde;  Begejstringen  blev  almindelig  og  snart  uimod- 
staaelig.  Derimod  havde  den  gamle  Konge  og  hans  Uden- 
rigsminister, Baron  Engestrøm,  fuldstændig  tabt  Hovedet. 
Den  Tanke  at  se  Kronen  gaa  over  til  en  Parvenu  var  dem 
begge  højst  pinlig,  men  de  vovede  ikke  at  gjøre  nogen  Mod- 
stand. Fournier  havde  overalt  benyttet  Kejserens  ønsker 
som  et  Hovedargument;  Napoleon  havde  rigtignok  ikke  med- 
givet ham  nogen  skriftlig  Fuldmagt,  for  ikke  at  blive  kom- 
promitteret i  Tilfælde  af  et  uheldigt  Udfald,  men  man  kunde 
have  fuld  Tillid  til  hans  Forsikringer.  I  Stedet  for  nu  at 
fængsle  Eventyreren  og  selv  at  forhøre  sig  i  Paris  om  Sand- 
heden af  denne  Paastand  lod  man  ham  have  frit  Spil  til  at 
gjennemføre  sin  Plan.  Min  Onkels  Forblindelse  var  saa  stor, 
at  denne  Tingenes  Vending  ingenlunde  skræmmede  ham,  ja 
Ponte  Corvo  forekom  ham  langt  mindre  farlig  for  hans  store 
Plan,  end  Hertugen  af  Augustenborg  vilde  have  været.  Da 
den  franske  Hær  for  to  Aar  tilbage  opholdt  sig  i  Danmark 
under  Prinsen    af  Ponte  Corvo*),    var  Grev  Dernath  Krigs- 

'■■)  En  fransk  Hær  paa  30,000  Mand,  hvoraf  14,000  Mand  vare  Spa- 
niere, marscherede  i  Begyndelsen  af  1808  ind  i  den  jyske  Halvø 
for  at  understøtte  Danmark  ved  en  Landgang  i  Skaane.  Den 
største  Del  af  de  spanske  Tropper  undkom,  som  bekjendt,  i  Åvgust 
samme  Aar  paa  engelske  Skibe;  Resten  af  den  franske  Har-r  blev 
staaeude  aldtgles  uvirksom  paa  Halvøen  til  det  næste  Foraar. 

kommissær,  var  derved  paa  mange  Maader  kommen  i  Be- 
røring  med  Marschallen  og  vidste  nøje,  hvorledes  det  stod 
sig  mellem  ham  og  Kejseren.  Han  bevarede  altsaa  endnu 
Haabet  om  med  Tiden  at  kunne  hjælpe  til  at  styrte  denne 
Tronfølger;  Udfaldet  viste,  hvor  meget  han  forregnede  sig,  og 
hvor  tungt  Danmark  maatte  bøde  for  denne  Politik,  thi  Her- 
tugen af  Augustenborg  vilde  ingensinde  blot  have  tænkt  paa 
at  løsrive  Norge  fra  det  danske  Herredømme. 

Da  den  nyvalgte,  afKarlXHI  som  Søn  adopterede  Kron- 
prins henimod  Slutningen  af  Aaret  1810  holdt  sit  Indtog  i 
Stockholm,  blev  det  meget  hurtig  klart,  hvorledes  man  fra  alle 
Sider  havde  skuffet  sig.  Det  viste  sig  snart  meget  tydelig,  at 
Tronfølgeren  ingenlunde  stod  paa  nogen  god  Fod  med  Napoleon; 
han  udtalte  sig  meget  frit  om  Kejseren  og  søgte  paa  enhver 
Maade  at  unddrage  sig  Fastlandsspærringens  haarde  Tryk. 
Allerede  hans  første  Tale  til  Stænderne  ved  Kigsdagens  Aab- 
ning  udtrykte  tydelig  nok  denne  Tanke  og  sluttede  med  de 
Ord:  «Vi  have  vor  Jordbund  til  at  skaffe  os  Næring  og  vort 
Jern  til  at  forsvare  os » *). 

Da  der  i  det  følgende  Aar  blev  større  og  større  Udsigt 
til  en  forestaaende  Krig  mellem  Eusland  og  Frankrig,  tilbød 
Kronprinsen  ganske  vist  den  franske  Kegering  et  Forbund, 
men  forlangte,  hvad  der  forstod  sig  af  sig  selv,  betydelige 
Subsidier,  da  Sverige  som  et  fattigt  Land  ikke  kunde  indlade 
sig  paa  noget  Felttog.  Kejseren  afslog  dette  Tilbud  som  en 
fuldstændig  ligegyldig  Sag  for  ret  at  lade  sin  Underfeltherre 
føle,  at  han  ikke  behøvede  hans  Hjælp.  Jeg  holder  denne 
hans  Tilbagevisning,  som  ikke  er  bleven  tilstrækkelig  stærkt 
fremhævet  af  Kejserens  Historieskrivere,  for  en  af  de  største 
politiske  Fejl,  han  nogensinde  har  begaaet.  Nødvendigheden 
for  Russerne  af  at  forsvare  Finland  vilde  have  været  en 
uvurderlig  Fordel    for    det   franske  Angreb   og   havde   højst 


*;  Nous    avons    du     sol    pour    nous    uourrir,    et    du    fér    pour    nous 
défendre. 

sandsynligt  givet  Felttoget  en  ganske  anden  Vending.  Ber- 
nadette traf  nu  en  rask  Beslutning.  Han  følte,  at  han  for 
at  befæste  sit  Dynasti  i  Sverige,  maatte  skaffe  sig,  om  ikke 
Finland,  saa  dog  Norge;  han  henvendte  sig  nu  til  Rusland 
og  afsluttede  i  Åbo  en  hemmelig  Overenskomst  med  denne 
Magt,  i  Følge  hvilken  man  sikrede  ham  Norge. 

Grev  Dernath  havde  nu  mindre  end  nogen  Sinde  tidligere 
givet  Afkald  paa  sine  ærgjerrige  Planer.  Det  var  hans  faste 
Overbevisning,  at  Napoleon  stod  saa  fast  som  Himlens  Stjer- 
ner, og  han  arbejdede  derfor  af  al  Magt  paa  mere  og  mere  at 
sætte  Splid  mellem  Kejseren  og  den  svenske  Kronprins.  Paa 
et  Bal  i  Januar  1811,  som  Stockholms  Handelsstand  gav  for 
Tronfølgeren,  tog  denne  min  Onkel  ind  i  en  Vindusfordyb- 
ning  og  havde  en  meget  lang  Samtale  med  ham,  hvori  han 
udviklede,  at  Sverige  ikke  i  Længden  kunde  udholde  Afspær- 
ringen fra  England  og  søgte  at  gjøre  min  Onkel  begribeligt, 
hvorledes  det  laa  i  begge  Staters  Interesse  at  unddrage  sig 
dette  Tryk  og  ikke  som  hid  ind  til  gjensidig  at  anklage  hin- 
anden i  Paris,  om  ogsaa  en  Gang  imellem  et  Skib  hemmelig 
var  sejlet  til  England.  Umiddelbart  derpaa  kjorte  min  Onkel 
hjem,  som  han  sagde  til  mig,  paa  Grund  af  en  Hovedpine; 
men  i  Virkeligheden  havde  han  strax  opsøgt  den  franske 
Gesant  og  ordret  meddelt  ham  hine  fortrolige  Meddelelser. 
Den  svenske  Gesant  i  Paris  fik  i  Sommerens  Løb  sikker 
Kundskab  om  denne  hans  Adfærd  og  sendte  naturligvis  strax 
en  Indberetning  herom  til  Stockholm;  Følgen  heraf  var,  at 
det  svenske  Kabinet  af  Hoffet  i  Kjobenhavn  forlangte,  at  det 
skulde  tilbagekalde  Gesanten.  Dette  skete  da  ogsaa,  og  i 
Efteraaret  1811  rejste  Grev  Dernath  tilbage  til  Danmark. 
Under  den  Forudsætning,  at  det  snart  maatte  komme  til  et 
afgjørende  Brud,  fandt  man  det  i  Kjøbenhavn  ikke  mere  hen- 
sigtsmæssigt at  udnævne  en  ny  Gesant  i  Sverige,  og  jeg  blev 
tilbage  for  at  udfore  de  lobende  Forretninger. 

Nu  begyndte  en  meget  interessant  Tid  for  mig,  der 
skaffede  mig  rigeligt  Materiale  til  mine  Indberetninger.    Min 

Historisk  Archiv.    1873.    U.  16 

Onkels  sidste  Ord,  da  jeg  tog  Afsked  med  ham,  vare:  «Gjør 
Dig  blot  ingen  Bekymringer;  Stenen  er  i  Færd  med  at  rulle 
og  vil  finde  sin  Vej  ned  i  Afgrunden«.  Bevægelsen  var  ganske 
vist  begyndt,  men  jeg  skulde  snart  overbevise  mig  om,  at 
den  vilde  blive  uheldbringende  for  Danmark. 

Kronprinsen  —  Bernadotte  —  havde  Mistillid  til  sin 
Gesant  i  Kjøbenhavn,  Grev  Oxenstjerna,  som  havde  levet  der 
i  tyve  Aar,  og  som  han  ansaa  for  altfor  fransksindet.  Han 
foretrak  derfor  at  lade  sine  Opfordringer  til  Kabinettet  i 
Kjøbenhavn  passere  gjennem  mig.  Allerede  den  1ste  Januar 
1812  havde  den  russiske  Gesant,  Baron  Suchtelen,  gjort  mig 
forskjellige  Meddelelser,  som  vare  rettede  paa  at  løsrive  Dan- 
mark fra  Alliancen  med  Frankrig.  Henimod  Slutningen  af 
Aaret  kappedes  han  og  Kronprinsen  i  at  komme  med  Forslag, 
som  jeg  havde  at  indberette,  og  som,  hvad  jeg  ikke  lagde 
Skjul  paa,  forekom  mig  meget  antagelige. 

Endnu  den  4de  December  gav  General  Suchtelen  mig  en 
udtømmende  og,  som  jeg  i  Stilhed  fandt,  fuldkommen  rigtig 
Fremstilling  af  alle  de  Farer,  Danmark  vilde  udsætte  sig  for 
ved  en  AlUance  med  Kejser  Napoleon.  «Jeg  kan  paa  det 
bestemteste  forsikre«,  sagde  han  blandt  andet,  «at  England 
selv  hid  til  har  hindret  et  Angreb  paa  Sjælland,  idet  Lon- 
donnerkabinettet  har  nægtet  Sverige  Tropper  og  Subsidier  i 
dette  -Øjemed;  thi  det  ligger  ganske  vist  ikke  i  Englands 
Politik  at  faa  begge  Sundets  Bredder  i  én  Magts  Hænder. 
Men  naar  en  afgj ørende  Krisis  indtræder,  vil  det  saa  ogsaa 
kunne  bevare  det  samme  Maadehold?  Jeg  garanterer  Dem 
og  giver  Dem  en  officiel  Forsikring  om,  at  England,  hvis 
Deres  Hof  lover  at  forene  sig  med  os,  vil  levere  den  danske 
Flaade  tilbage  eller  udbetale  en  Godtgj øreise  for  den  i  rede 
Penge.  Det  engelske  Hof  vil  desuden  bestræbe  sig  for  at 
afholde  Sverige  fra  Erobringen  af  Norge  og  i  Stedet  herfor 
tilbyde  det  nogle  af  sine  vestindiske  -Øer.  Underhandlingerne 
herom  ere  allerede  paabegyndte;  men  hvis  Kronprinsen  ikke 
kan    bringes   bort  fra  sin  Yndlingsidé,    saa  vil  England  love 

den  danske  Krone  begge  Mecklenburgerne,  svensk  Pommern 
med  Kiigen,  ja  maaske  endogsaa  preussisk  Pommern;  det 
garanterer  med  andre  Ord  den  danske  Majestæt  to  Landsbyer 
i  Tyskland  for  hver  norsk.  Naar  Deres  Regering  ikke  længere 
lammer  de  fyrretyve  Tusinde  Mand  Svenskere,  som  den  vil 
tvinge  til  Kamp  mod  sig,  og  naar  den  forener  et  lige  saa 
stort  Antal  Tropper  med  Sveriges  Hær,  kan  den  uden  store 
Anstrængelser  bestemme  Evropas  Skæbne  og  samtidig  tilkæmpe 
sig  selv  store  Fordele.  En  Krig  forestaar  Dem  under  alle 
Tilfælde;  men  De  har  nu  Valget,  om  De  vil  blive  Verdens 
Befriere,  afvende  en  Invasion  fra  Dem  selv  og  forstørre  Deres 
egen  Magt,  —  eller  om  De  vil  fremkalde  en  Borgerkrig  i 
Norden  og  styrte  Dem  ind  i  en  Kamp,  som  sandsynligvis  vil 
blive  fordærvelig  for  Dem  selv  uden  den  mindste  Udsigt  til 
nogen  Godtgjørelse;  en  Kamp,  som  i  det  aller  gunstigste 
Tilfælde  kun  giver  Dem  Udsigt  til  en  Fortsættelse  af  Deres 
nuværende,  lidet  misundelsesværdige  Stilling«. 

Paa  min  Forespørgsel,  om  Baron  Suchtelen  ikke  fandt 
det  hensigtsmæssigt  at  lade  disse  saa  indboldsvægtige  Med- 
delelser komme  til  det  kjøbenhavnske  Kabinets  Kundskab 
gjennem  den  russiske  Gesant  sammesteds,  svarede  Generalen, 
at  han  ganske  vist  allerede  havde  skrevet  i  denne  Aand  til 
sin  Kollega,  men  at  han  foretrak  at  bringe  alt  dette  til  det 
danske  Hofs  Kundskab  gjennem  mig,  da  saadanne  Meddelelser 
lode  sig  gjøre  mere  udførlige  og  indtrængende  ad  mundt- 
lig Vej. 

Ogsaa  Kronprinsen  var  uudtømmelig  i  nye  Kombinationer. 
Eusland  havde  garanteret  ham  Norge;  men  han  gik  til  sidst 
saa  vidt,  at  han  vilde  lade  sig  nøje  med  Aftrædelsen  af 
Trondhjems  Stift,  og  ogsaa  dette  skulde  først  falde  til  Sverige, 
naar  den  danske  Konge  vilde  beslutte  sig  til  at  forlove  sin 
yngste  Datter,  der  endnu  kun  var  et  Barn,  med  Prins  Oskar; 
Kronprinsen  var  endnu  mere  gavmild  med  sine  Tilbud  paa  Tysk- 
lands Bekostning.  «To  Landsbyer  i  Tyskland  for  hver  norsk«, 
havde    allerede   Baron  Suchtelen   sagt  som  Englands  Tilbud. 

16* 

Kronprinsen  lovede  begge  Mecklenburgerne  og  Oldenburg,  ja 
endog  Hamburg  og  Liibeck.  Hans  inderligste  Ønske  var  en 
Overkommando  over  en  kombineret  svensk-dansk  Armé.  Jeg 
kan  endnu  høre  ham  med  sin  stærke  gascogniske  Akcent  sige 
til  mig:  Adieu,  Monsieur  v.  Baudissin.  —  Dernæst  plejede 
han,  for  det  meste  sent  om  Aftenen,  timevis  at  spasere  frem 
og  tilbage  med  mig  i  det  lave  Mansardværelse  for  at  frem- 
sætte en  eller  anden  ny  Plan,  som  jeg  da  havde,  saa  vidt 
mulig  ordret,  at  indberette  til  Kjøbenhavn.  Aabenbart  hørte 
han  sig  selv  gjerne  tale  og  ikke  med  Urette,  thi  han  talte 
med  klar  Stemme  og  føjede  sine  Ord  fortræffelig. 

Alle  disse  lokkende  Tilbud  bleve  haardnakket  viste  til- 
bage i  Kjøbenhavn;  hverken  Moskvas  Brand  eller  Napoleons 
ni  og  tyvende  Bulletin  havde  der  gjort  noget  Indtryk;  nu 
som  før  holdt  man  fast  ved  den  Tro,  at  Napoleon  ikke  var 
til  at  besejre,  og  at  han  vilde  sørge  bedre  for  sine  Venner 
end  de  allierede  Magter.  Hvis  Frederik  VI  i  Foraaret  1813 
havde  fattet  den  dristige  Beslutning  paa  egen  Haand  og 
uden  at  bekymre  sig  om  Sverige  og  Kusland  at  marschere 
mod  Frankrig,  vilde  hans  Medvirkning  uden  Tvivl  have  været 
langt  virksommere  end  Sveriges.  Men  i  Kjøbenhavn  var  man 
saa  langt  borte  fra  lignende  Tanker,  at  Danmark  endnu  efter 
Preussens  første  Rejsning  anholdt  om  et  Angrebs-  og  For- 
svarsforbund  med  Frankrig.  Nu  til  Dags  kunne  vi  ikke  nok- 
som glæde  os  over,  at  man  den  Gang  ikke  fra  dansk  Side 
gik  ind  paa  at  udvide  sig  i  Tyskland  og  fatte  fast  Fodfæste 
baade  ved  øster-  og  Nordsøen*).  Først  i  April  1813  kom 
man,  men  nu  for  sent,  til  den  Beslutning  at  forespørge  sig 
i  England,  om  en  Alliance  endnu  var  mulig  uden  Aftrædelse 
af  Norge.    Kabinettet  i  St.  James  havde  hele  Vinteren  igjen- 

o 

nem  vægret  sig  ved  at  tiltræde  Traktaten  i  Abo;  nu  da  man 
endelig    efter   lang  Tøven  havde  undertegnet  denne  skæbne- 


*)  Læserne  se,  at  den  gamle   holstenske  Forfatter    ganske  er   opfjldt 
af  vor  Tids  tyske  og  preussiske  Ideer. 

svangre  Traktat,  kunde  Kabinettet  ikke  gjøre  noget  mere  for 
Danmark. 

Mit  Ophold  i  Stockholm  kunde  nu  naturligvis  ikke  vare  ret 
meget  længere;  i  Marts  1813  blev  jeg  kaldt  tilbage,  opbrændte 
i  al  Hast  Gesantskabsarchivets  Indhold  og  rejste  til  Kjøben- 
havn,  hvor  Kongen  modtog  mig  mindre  unaadig,  end  jeg 
havde  ventet;  thi  jeg  var  mig  bevidst,  at  jeg  havde  affattet 
mine  Indberetninger  i  en  helt  anden  Aand,  end  man  ellers 
var  vant  til  der  at  høre.  Kongen  nøjedes  dog  med  at 
sige:  "Enhver  har  sin  Anskuelse,  og  De  har  nu  Deres,  som 
jeg  ikke  deler;  men  ellers  er  jeg  tilfreds  med  Deres  Depe- 
cher«. Kort  Tid  efter  fulgte  den  frugtesløse  Underhandling 
med  England. 

Jeg  skal  endnu  tilføje,  at  Thiers  i  sin  Kejserdømmets 
Historie  paastaar,  at  Bernadotte  for  sin  Alliance  ikke  blot 
har  forlangt  Subsidier  af  Frankrig,  men  endogsaa  dette  Lands 
Garanti  for  Norges  Erobring,  og  at  Napoleon  med  Harme  har 
afvist  dette  Forslag.  Det  er  muligt,  at  der  ogsaa  har  været 
Tale  om  en  Garanti;  men  jeg  erindrer  paa  den  Tid  kun  at 
have  hørt  Tale  om  Subsidier. 

c.  H. 


Gustav  III's  Død.*) 


I. 

JJet  er  almindelig  bekjendt,  at  Kong  Gustav  III  i  Aaret  1772 
ved  et  Statskup**)  havde  gjort  Ende  paa  Anarkiet  i  sit  Fæ- 
dreland og  gjort  det  muligt  for  Sverige  med  Kraft  at  møde 
ydre  Fjender.  Men  kun  de  lavere  Stænder  forstode,  og  det 
endda  kun  ufuldkomment,  at  skatte  denne  Kongens  store 
Fortjeneste;  hele  Adelen  nærede  som  én  Mand  et  uforsonligt 
Had  til  ham.  Gustav  havde  knækket  de  stores  Magt;  derfor 
svore  Stormændene  ham  Hævn.  Allerede  i  Krigen  mod  Rus- 
land brod  Adelens  Harme  las.  Da  Svenskerne  efter  Søslaget 
ved  Hogland  trængte  ind  i  Finland  (1788),  sluttede  Office- 
rerne det  berygtede  Anjalaforbund***)  og  nægtede  Kon- 
gen Lydighed,  fordi  han  uden  Stændernes  Samtykke  havde 
begyndt  en  Angrebskrig.  Felgen  heraf  var,  at  Felttoget  mod 
Eusserne,  trods  den  glimrende  Sejr  i  Svenskasund,  blev  uden 
synderligt  Resultat,  saa  at  Freden,  der  sluttedes  paa  Gaarden 
Verelå  ved  Kymene  -  Elven,  kun  bragte  Sverige  den  intet 
sigende  Fordel,  at  Kejserinde  Katharina  anerkjendte  og  garan- 
terede den  nye  svenske  Forfatning.    Midt  under  Krigen  havde 


*)  Histoiie  de  l'assassinat  de  Gustave  III,  pai-  un  officier  polonais, 
témoin  oculaire  (le  comte  Sierakowsky).  —  J.  C.  Barfod.  —  v. 
Schinkel.  —  A.  Fryxell  i  Svensk  Tidskrift  for  Literatur,  Politik 
och  EkoDomie.     Oktober  1872.  —  Svensk  Biogr.  Lex. 

")  Jfr.  Historisk  Archiv  1873.    I,  S.34— 50. 

*)  Jfr.  Historisk  Aichiv  1873.    I,  S.  498—521. 

imidlertid  Gustav,  trods  Adelens  Modstand,  ved  Folkets  Hjælp 
sat  Sikkerheds  -  Akten  igjennem  (1789)  og  saaledes  omtrent 
opnaaet  en  uindskrænket  Magt.  De  store  havde  altsaa  lidt 
et  nyt  og  afgjerende  Nederlag,  og  deres  Had  til  Kongen  steg 
til  det  højeste.  Denne  stræbte  vel  at  vinde  sine  Modstan- 
dere, men  disse  vilde  ikke  lade  sig  forsone,  Hele  den  gamle 
Adel  forlod  Hoflet  og  holdt  sig  trodsig  paa  sine  Landgodser, 
og  Kongen  maatte  tage  til  Takke  med  Hofmænd  som  Nordin, 
Ahlman,  Liljensparre  og  den  hovmodige  Armfelt.  Kongens 
Venlighed  og  Nedladenhed,  hans  sjeldne  Veltalenhed,  hans 
Gunstbevisninger  og  Gaver,  alt  prellede  af  paa  de  misfornøjedes 
hadefulde  Kulde.  Kun  ét  vilde  have  kunnet  forsone  dem: 
naar  Gustav  igjen  nedlagde  Magten  i  deres  Hænder,  naar  de 
igjen  kunde  blive  de  ene  raadende,  de  ene  bydende,  naar 
Konge  og  Folk  igjen  kunde  blive  deres  lydige  Slaver.  Men 
dette  éne  kunde  ikke  ske;  Gustav  vilde  forsvare  sit  Livs  be- 
tydningsfuldeste Gjerning  til  det  sidste.  Folket  vilde  ikke 
taale  en  Tilbagevenden  til  de  gamle  anarkiske  Forhold;  de 
storartede,  frygtelige  Begivenheder  i  Frankrig,  hvor  Revolu- 
tionen gik  sin  Kæmpegang,  lærte  alle,  som  vilde  og  kunde  se, 
at  det  nu  for  bestandigt  var  forbi  med  Adelstyranni  i  den 
civiliserede  Verden.  En  Tilbagevenden  til  det  gamle  var  saa- 
ledes umulig;  men  netop  derfor  steg  Hadet  i  Styrke  og  Vold- 
somhed. 

Gustav  var  ingenlunde  uvidende  om  Adelens  Forbitrelse, 
men  hans  aabne  og  sorgløse  Karakter  bevirkede,  at  han  ikke 
saa  Faren  i  dens  fulde  Størrelse.  Imedens  hans  Modstandere 
lagde  Planer  til  hans  Undergang,  gav  Kongen  dem  selv  Vaa- 
ben  i  Hænde  mod  sig,  ikke  alene  ved  sine  Lyder,  men  ogsaa 
ved  sine  Dyder,  ved  sin  Mildhed  og  Forsonlighed,  Egenskaber, 
som  lige  over  for  saa  fanatiske  Hoveder  vare  aldeles  paa 
urette  Plads.  Medlemmerne  af  Anjalaforbundet,  der  havde 
gjort  aabenbart  Opror  mod  Kongen,  bleve  behandlede  med 
den  største  Lemfældighed;  Håstesko  maatte  vel  bestige  Ska- 
fottet,  men  de  ivrige  dødsdømte  beholdt  baade  Liv  og  Fri- 

hed,  en  utidig  Mildhed,  som  selv  under  langt  mere  sikkert 
ordnede  Statsforhold  end  de  daværende  svenske  ikke  vilde 
have  undladt  at  drage  yderst  betænkelige  Følger  efter  sig. 
Havde  man  én  Gang  kunnet  gjere  Oprør  ustraffet,  kunde 
man  gjore  det  en  Gang  endnu.  Største  Delen  af  Adelen 
regnede  derfor  paa  Straffrihed  for,  hvad  den  end  maatte  fore- 
tage sig,  og  det  saa  meget  mere,  som  Kongen  trods  sine 
Fortjenester  stod  saa  godt  som  isoleret  i  sit  Eige.  Med  sin 
Moder  og  sin  Gemalinde  havde  han  altid  staaet  paa  en  spændt 
Fod ;  af  hans  to  Brødre  var  den  ene  en  ærgjerrig,  den  anden 
en  Vellystning.  Herskesygen  var  hos  Karl  af  Sødermanland 
mindst  lige  saa  stærk  som  Broderkjærligheden;  han  kan  ikke 
frikjendes  for  at  have  spillet  under  Dække  med  Anjalaforbundet, 
og  hans  Adfærd  ved  mere  end  én  Lejlighed  berettigede  Kon- 
gen til  at  nære  en  stærk  Mistanke  til  ham.  Frederik  af 
^stgotland  bekymrede  sig  i  sin  filosofiske  Epikuræisme  kun 
om  sig  selv,  sin  Magelighed  og  sine  Elskerinder.  Medens, 
som  anført,  den  gamle  Adel  trodsig  holdt  sig  borte  fra 
Kongens  Hof,  samlede  de  misfornøjede  sig  ved  Brodrenes; 
her  dadlede  og  politiserede  man  højt  og  lydelig,  og  Damerne 
stode  ingenlunde  tilbage  i  saa  Henseende.  Gustav  ærgrede 
sig  her  over  og  hævnede  sig  ved  bitre  Spydigheder*),  men  var 
ikke  i  Stand  til  at  besejre  sine  kvindelige  Antagonister,  denne 
femte  Stand,  for  hvilken  han,  som  han  plejede  at  sige,  havde 
mere  Respekt  end  for  de  fire  andre  til  sammen.  Og  hvad 
de  lavere  Stænder  angaar,  da  var  disses  tidligere  varme  Hen- 
givenhed betydelig  kølnet.  Bondestandens  paa  Grund  af  Gu- 
stavs lidet  loyale  Optræden   i  Sagen  om  den  saakaldte  Hus- 


*)  Kongen  ppurg^te  Frøken  Gyldenstolpe,  en  af  Prinsessens  Hofdamer  : 
"Hur  står  det  till  i  honshuset?"  Kort  efter  læstes  i  Aviserne 
Digtet  Lonshuset,  en  blodig  Satire  mod  de  politiserende  Damer,  og 
Gustav  ansaas  som  Forfatter  dertil.  OfFeutliggjørelsen  af  dette 
Digt  gav  Grevinde  Hopken  Anledning  til  et  bekjendt  spydigt,  men 
lidet  høvisk,  Udfald  mod  Kongen. 

behovsbrænding*) ,  Borgerstandens  paa  Grund  af  Kongens 
forargelige  Privatlevnet,  hans  over  alle  Grænser  gaaende  ød- 
selhed, som  ødelagde  Landets  Finantser**),  og  den  utaalelige 
Pressetvang,  der  gik  saa  vidt,  at  det  ved  Forordningerne  af 
25de  Februar  1790  og  9de  December  1791  forbedes  i  Aviser 
og  Tidsskrifter  med  et  eneste  Ord  at  omtale  Urolighederne  i 
Frankrig  og  Nationalforsamlingens  Raadslagninger;  ja  endog 
Beretninger  om  Stændernes  Forhandlinger  i  Gefle  var  det 
forbudt  Dagbladene  at  offentliggjere.  Og  endelig  nedsatte 
uværdige  Yndlinge  Monarken  i  Folkets  Øjne  ved  deres  Hov- 
mod, Eovbegjærlighed  og  Lastefuldhed  **=^), 

De  misfornøjede  havde  allerede  længe  pønset  paa  en 
Omvæltning,  men  en  Lejlighed  til  at  udføre  en  saadan  havde 
ikke  tilbudt  sig.  Kancelliraad  Engestrom  havde  allerede  for- 
fattet et  Udkast  til  en  ny  Regeringsform,  hvorved  Konge- 
magten indskrænkedes  i  højeste  Grad,  saa  at  f.  Ex.  Kron- 
prinsens Opdragere,  ligesom  i  Frihedstiden,  skulde  udnævnes 
af  Stænderne.  Talrige  Meningsfæller  billigede  denne  Plan  og 
arbejdede  ivrig  for  den. 

Men  samtidig  hermed  var  en  anden  Plan  bleven  ud- 
kastet til  ad  en  nærmere  Vej  at  opnaa  den  tilsigtede  Rege- 
ringsforandring,  nemlig  et  Kongemord.  Anckarstrom  havde 
undfanget  Tanken  eller  var  i  det  mindste  den  første,  der 
aabent  udtalte  den;    mange  billigede  den,  arbejdede  for  den, 


*)  Jfr.  Indledningen  til  Afhandlingen  Anjala-Forbundet  i  Hist,  Archiv 
1873.     I,  S.  498-99. 

*)  Statsgjælden  var  ved  Gustavs  Død  23 '/a  Milion  Daler,  altsaa  ikke 
saa  lidt  større,  end  den  var  ved  Karl  XII's  Død. 

'^)  Havde  Kongen  levet  længere,  var  sikkert  den  hovmodige  Armfelt 
falden  i  Unaade;  Gustav  udlod  sig  flere  Gauge  meget  skarpt  om 
ham  og  til  ham.  Da  A.  en  Gang  i  Bærestol  og  fulgt  af  sin  Æres- 
vagt holdt  sit  Indtog  paa  Slottet,  sagde  Kongen  til  Baron  Wrede  : 
•  Hvad  A.  dog  er  for  en  Nar!  Han  bærer  sig  jo  ad  som  en  tyr- 
kisk Pascha.  Jeg  er  bange  for,  at  Ordsproget:  Hovmod  staar  for 
Fald,  bliver  til  Sandhed«.  —  Munck  gik  endnu  videre  og  forsøgte 
sig  som  Falskner;  han  blev  landsforvist. 

vare  mere  eller  mindre  delagtige  i  at  udføre  den.  Lader  os 
kaste  et  Blik  paa  de  mest  fremtrædende  af  disse  herostratiske 
Berømtheder,  før  vi  se  dem  ved  Udførelsen  af  Misgjerningen, 
og  lader  os  søge  at  lære  de  personlige  Bevæggrunde  at  kjende, 
som  i  Forening  med  politisk  Fanatisme  maa  antages  at  have 
ansporet  dem  til  Forbrydelsen. 

Thure  Johan  Friherre  af  Bjelke  var  i  1792  en  Mand 
paa  halvtreds  Aar.  Han  var  i  en  ung  Alder  bleven  an- 
sat i  Kancelliet,  blev  senere  udnævnt  til  kongelig  Sekretrær, 
en  Titel,  som  dengang  havde  mere  at  sige  end  i  vore  Dage, 
men  traadte  snart  ud  af  Statstjenesten  og  beklædte  ikke  se- 
nere noget  offentligt  Embede.  Paa  Eigsdagen  i  Gefle,  kort 
før  Kongens  Mord,  blev  han  valgt  til  Ordfører  for  Rigsgjælds- 
Kontoret,  men  fik  som  saadan  ikke  Lejlighed  til  at  udrette 
noget.  Bjelke  var  en  Mand  med  Kundskaber  og  af  ikke 
ubetydelig  Begavelse;  men  han  var  et  uroligt,  altid  misfor- 
nøjet Hoved  og  manglede  dog  Mod  til  selv  at  gribe  afgjø- 
rende  ind  i  Begivenhederne.  Han  var  særdeles  duelig  til  at 
udkaste  Planer,  men  hans  overdrevne  Forsigtighed  og  hans 
uendelige  Sandsynlighedsberegninger  gjorde,  at  disse  som  of- 
test mislykkedes.  Planen  til  Kongemordet,  der  i  det  mindste 
var  kjendt  og  blev  fremmet  af  Bjelke,  lykkedes  derimod  kun 

alt  for  godt. 

Clas  Fredrik  Greve  af  Horn  nedstammede  fra  en  af  Sve- 
riges berømteste  og  heltemodigste  Adelsslægter  og  var  eneste 
Søn  af  Grev  Fredrik  Horn.  Han  var  en  ung  Mand  paa  ni 
og  tyve  Aar,  blød,  svag,  let  at  lede,  et  viljeløst  Redskab  i 
kraftige  Karakterers  Haand.  Han  var  ikke  uden  poetisk  Be- 
gavelse og  har  udgivet  en  Digtsamling,  som  dog  ikke  skal 
fortjene  synderlig  Ros.  Hans  fordelagtige  Ydre,  hans  milde, 
venlige  Væsen  og  fine  Dannelse  gjorde  ham  til  en  vel  set 
Gjæst  i  en  hver  Selskabskreds,  og  af  Kongen  var  han  i  høj 
Grad  yndet.  Paa  Grund  af  sine  Kundskaber  i  Mathematiken 
havde  han  i  en  meget  ung  Alder  opnaaet  at  blive  Major  i 
Ingeniørerne,    men    tog    sin  Afsked  i  1785,    da  hans  Fader, 

der  tidligere  havde  været  en  saa  ivrig  Tilhænger  af  Kongen, 
at  han  endog  vilde  ombytte  sit  gamle  adelige  Navn  med  det 
af  ham  selv  opfundne  «Gustafsvån»,  —  hvilket  dog  Kongen 
forbød,  —  var  bleven  i  højeste  Grad  opbragt  paa  Gustav. 
Hvorledes  dette  Brud  opkom,  er  ikke  ganske  klart,  men  Søn- 
nen kom  snart  til  at  dele  Faderens  Had  til  Kongen,  og  da 
den  gamle  Horn  fængsledes*)  paa  Rigsdagen  1789,  forlangte 
Sønnen  at  dele  hans  Fængsel.  Da  dette  afsloges,  ytrede  han 
i  den  højeste  Forbitrelse  til  den  tjenstgjørende  Kammerherre, 
Grev  Wachtmeister:  "Sig  til  Kongen,  at  han  paa  denne  Dag 
i  mig  har  tabt  en  tro  Undersaat  og  en  tro  Tjener!«  Fra 
dette  øjeblik  laante  Grev  Horn  villigt  øre  til  de  misfornøjedes 
skumle  Planer,  og  hans  Gaard  Hufvudsta  blev  Sammensvær- 
gelsens Midtpunkt. 

General  Karl  Fredrik  Baron  af  Pechlin  tilhørte  en  op- 
rindelig tysk  Adelsslægt  og  var  fodt  i  Tyskland,  men  kom 
sex  Aar  gammel  til  Sverige  og  blev  der  1751  naturaliseret 
som  svensk  Adelsmand.  Han  havde  tjent  med  Hæder  og  var 
i  1770  bleven  Generalmajor,  men  afskedigedes  tre  Aar  efter. 
Større  Navnkundighed  end  ved  sine  krigerske  Bedrifter  vandt 
denne  rænkefulde  halvfjerdsindstyveaarige  Olding  som  politisk 
Person,  Rigsdagsmand  og  Partigænger.  Han  var  snedig  og 
lumsk,  en  klog  Beregner  af  de  for  Haanden  værende  Om- 
stændigheder, men  samvittighedsløs,  egenkjærlig  og  upaalidelig 
i  højeste  Grad;  han  kunde  aldrig  vinde  noget  Partis  Tillid 
og  var  altid  rede  til  at  forraade  det,  han  hørte  til.  Rænker 
og  Kabaler  kunde  han  ikke  undvære;  de  vare  saa  at  sige 
Livsbetingelser  for  ham.  I  et  hvert  Oprør,  i  et  hvert,  aaben- 
bart  eller  skjult.  Angreb  paa  det  bestaaende,  i  en  hver  In- 


*j  Den  20de  Februar  1789  havde  Kongen  for  at  drive  Sikkerheds- 
akten  igjennem  ladet  Adelens  Førere  arrestere,  saaledes  Greverne 
Fersen,  Horn  og  Brahe,  Baronerne  de  Geer,  Pechlin  0°:  G.  A. 
Eeuteiholm,  Justitiekantsler  Liliestiåle,  Ridderhusfiskal  Ihre,  Rid- 
derhussekretær Bungencrona,  Sekretær  J.  v.  Engestrom,  Obersterne 
Almfelt,  V.  Gertten  og  flere. 

trigue  kunde  man  være  sikker  paa  at  finde  Baron  Pechlin, 
og  det  er  derfor  intet  Under,  at  Kongen  i  ham  saa  sin  far- 
ligste Fjende  og  gjentagne  Gange  maatte  forsikre  sig  hans 
Person.  Karakteristisk  er  Pechlins  Udraab:  «Der  kan  ikke 
foregaa  den  mindste  Omvæltning  i  Sverige,  uden  at  jeg  strax 
bliver  arresteret!«  Saaledes  gik  det  ham  ved  Statskupet  1772, 
—  hvor  han  dog  efter  fem  Maaneders  Fangenskab  slap  løs, 
da  han  havde  aflagt  Ed  paa  den  nye  Forfatning,  —  og  saa- 
ledes gik  det  ham  en  Del  Aar  senere,  da  han  efter  sin  Løs- 
ladelse havde  bosat  sig  paa  sit  Landgods  og  stræbte  at  bringe 
Almuen  i  Oprør  mod  Kong  Gustav  i  Anledning  af  de  nok 
som  bekjendte  Brænderiforordninger.  Men  ogsaa  denne  Gang 
vidste  den  snedige  Olding  at  slippe  for  Ansvar.  Hans  Had 
til  Kongen  var  vistnok  lige  saa  voldsomt,  skjønt  ikke  saa 
blindt,  som  Ribbings  og  Anckarstroms. 

Adolf  Ludvig  Greve  af  Ribbing  var  af  en  ældgammel 
norsk  Slægt  og  eneste  Søn  af  Rigsraaden,  Grev  Frederik  Rib- 
bing og  dennes  Hustru,  en  født  Lowen.  Denne  Dame  var 
berømt  for  sin  Skj enhed  og  har  sandsynligvis  været  Kongens 
Elskerinde;  da  hun  faldt  i  Unaade,  blev  hendes  Hus  Sam- 
lingssted for  en  Kreds  af  misfornøjede  Adelsmænd,  og  Kon- 
gen blev  der  altid  omtalt  med  Haan  og  Forbitrelse.  Sønnen 
voxede  op  under  saadanne  Forhold;  Had  til  Monarken  ind- 
præntedes  ham  systematisk  fra  Barndommen  af,  og  dette  gav 
hans  Karakter  en  mørk  og  trodsig  Retning.  Hans  Forbitrelse 
mod  Gustav  voxede,  da  en  Frøken  de  Geer,  hvem  Ribbing 
bejlede  til,  som  der  mentes  paa  Kongens  Foranstaltning,  fore- 
trak at  ægte  Baron  Essen,  Kongens  Yndling,  og  da  endelig 
Ribbing  som  et  bekjendt  uroligt  Hoved  blev  forbigaaet,  skjønt 
han  som  Kapitajn  i  Garden  stod  for  Tur  til  at  faa  Kom- 
pagni, kjendte  hans  Had  mod  Eneherskeren  ingen  Grænser 
mere.  Fra  nu  af  gik  al  hans  Sigten  og  Tragten  ud  paa  at 
styrte  Tyrannen,  forandre  Regeringsformen  og  gjengive  Ade- 
len dens  tidligere  Enemagt. 

En  lignende  Forening  af  personlige  og  politiske  Bevæg- 
grunde var  afgj ørende  for  Jakob  Johan  Friherre  af  Anckar- 
stroms  Vedkommende.  Han  var  fodt  paa  Lindø  den  Ilte 
Maj  1762  og  Søn  af  Oberstlieutenant  Jak.  Joh.  Anckarstrom 
og  Hedvig  Ulrika  Drufva.  Femten  Aar  gammel  blev  han 
Page  ved  Hoffet  og  Underofficer  ved  Kongens  Liv-Regiment, 
forfremmedes  i  1778  til  Fændrik  i  Garden,  men  afskedigedes 
fem  Aar  efter  med  Kapitajns  Karakter.  Han  synes  at  have 
været  en  Mand  af  raa  Sæder  og  en  stolt,  men  trættekjær*) 
Karakter,  —  i  det  mindste  var  han  bestandig  indviklet  i 
Processer,  —  men  derhos  modtagelig  for  Venskab,  trofast  og 
selvopofrende  i  højeste  Grad,  hvorpaa  vi  senere  ville  se  det 
mest  forbavsende  Exempel.  Det  er  blevet  berettet,  at  An- 
ckarstroms  Had  til  Kongen  skrev  sig  fra,  at  denne  havde 
forbudt  ham  at  ægte  en  Skuespillerinde;  hvis  dette  var  saa, 
maatte  hans  Had  først  efter  mange  Aars  Forløb  være  kom- 
met til  Udbrud,  —  da  Kongemordet  blev  udført,  havde  han 
allerede  i  ni  Aar  været  gift  med  en  Dame  af  Stand  og  var 
bleven  Fader  til  fire  Børn,  —  hvad  der  synes  lidet  rimeligt 
hos  en  saa  hensynsløs  og  lidenskabelig  Mand;  heller  ikke 
omtaler  han  noget  saadant  i  sin  skriftlige  og  særdeles  om- 
stændelige Bekjendelse,  hvor  han  derimod  opregner  alle  de 
øvrige  baade  politiske  og  personlige  Bevæggrunde,  der  havde 
ledet  hans  Skridt.  De  første  vare  af  samme  Natur  som  de 
øvrige  Sammensvornes;  hvad  de  sidste  angaar,  da  maa  det 
bemærkes,  at  Anckarstrom  virkelig,  i  Modsætning  til  Pechlin 
og  andre,  synes  at  have  havt  skjellig  Grund  til  Klage.  Paa 
en  Rejse  til  Gulland  i  1790  blev  han  nemlig  anklaget  for  at 
have  omtalt  Kongen  paa  en  utilbørlig  Maade,  fængslet  og 
ført  til  Stockholm,  hvorfra  han  det  følgende  Aar  under  stræng 
Bevogtning  sendtes  tilbage  til  Gulland  for  der  yderligere  at 
forhøres.  Af  Mangel  paa  Bevis  blev  han  imidlertid  frikjendt, 
og  den   haarde  og  for  en  Adelsmand   uværdige  Behandling, 


*}  A's  efterlevende  Slægtninge  forsikrede  rigtignok  det  modsatte. 

som  han  i  Fængslet  og  paa  Kejsen  til  og  fra  Gulland  var  bleven 
underkastet,  og  som  han  i  sin  nys  omtalte  skriftlige  Bekj en- 
delse af  Sdje  April  1792  bitert  klager  over,  synes  at  have 
været  baade  overdreven  og  ufortjent.  I  alt  Fald  er  det  rime- 
ligere heri  —  og  i  politisk  Fanatisme  —  at  søge  Grunden 
til  hans  Forbitrelse  mod  Kongen  end  i  det  berørte  ubevislige 
Forhold  til  en  Skuespillerinde,  der  ydermere  kun  omtales  af 
én  og  tilmed  lidet  paalidelig  Skribent*). 


II. 

Af  Anckarstroms  skriftlige  Bekjendelse  fremgaar  det,  at 
han  havde  fattet  den  Beslutning  at  dræbe  Kongen,  før  han 
ved  Juletid  1791  blev  kjendt  med  Horn  og  gjennem  denne 
med  Ribbing.  Paa  Hufvudsta  meddelte  han  dem  sit  Fore- 
havende med  kynisk  Oprigtighed  og  fandt  selvfølgelig  ingen 
Modsigelse.  I  den  sidste  Halvdel  af  Januar  besøgte  han 
Operaen,  overværede  et  Skuespil  i  dramatiska  teatern  og  et 
Maskebal,  ved  hvilke  tre  Forlystelser  Kongen  var  til  Stede, 
men  fandt  ikke  Lejlighed  til  at  udføre  Mordplanen.  Da  Kon- 
gen i  Slutningen  af  Januar  havde  sammenkaldt  Eigsdagen  i 
Gefle,  og  Pechlin,  Bjelke,  Engestrom  og  flere  indfandt  sig 
der  for  i  fornødent  Fald  at  møde  Magt  med  Magt,  drog 
Anckarstrom  ogsaa  derhen  for  at  søge  Lejlighed  til  at  udføre 
Misgjerningen.  Men  han  kunde  aldrig  træfle  Monarken  alene, 
hvor  tidt  han  end  passede  ham  op,  og  skrev  til  Horn,  at  han 
«ei  haft  tilfålle  gora  det  andra«. 

Imidlertid  havde  Ribbing  fundet  det  nødvendigt  af  Hen- 
syn til,  hvad  der  efter  Kongens  Mord  videre  skulde  ske,  at 
sikre  sig  Garden  og  Artilleriet  og  indviede  derfor  Oberstlieu- 
tenant  Karl  Pontus  af  Liliehorn  og  Major  Hartmansdorflf,  der 


*)  Det  polske  Øjenvidne.  Denne  Officer,  der  gjør  sig  skyldig  i  ikke 
faa  grove  Unøjagtigheder,  —  han  lader  f.  Ex.  Bjelke  være  til  Stede 
ved  den  skæbnesvangne  Maskerade,  —  synes  for  en  ikke  ringe 
Del  at  have  skrevet  efter  løse  Rygter. 


Gustav  IH's  Død.  255 

ansaas  for  at  have  stor  Indflydelse  paa  deres  undergivne,  i 
den  frygtelige  Hemmelighed.  Skjønt  Mordplanen  ganske  vist 
har  været  meddelt  endnu  flere  og  paa  Grund  af  de  sammen- 
svornes betydelige  Antal  ikke  har  kunnet  andet  end  faa  en 
vis  Grad  af  Oftentlighed,  i  det  mindste  blandt  Adelen*),  gaar 
det  polske  -Øjenvidne  dog  aabenbart  alt  for  vidt,  naar  han 
beretter,  at  enhver  var  forberedt  herpaa,  at  Rygtet  om  den 
forestaaende  Misgjerning  kom  ham  «som  alle«  for  øre,  og 
at  man  talte  derom  i  alle  Selskaber,  paa  Kaffehuse  og  offent- 
lige Steder.  Havde  dette  været  Tilfældet,  vilde  det  ikke  have 
kunnet  undgaa  Kongens  og  hans  faa  hengivne  Mænds  Op- 
mærksomhed, og  Gustav  vilde,  trods  sin  ubegribehge  Letsin- 
dighed, have  været  paa  sin  Post. 

De  sammensvorne  indsaa  imidlertid  meget  vel,  at  det 
var  nødvendigt  at  ile.  Hvor  mangfoldige  tilfældige  Omstæn- 
digheder kunde  ikke  bringe  deres  Plan  til  at  strande;  en  In- 
diskretion, —  for  ikke  at  tale  om  Forræderi,  —  en  Strid,  ja 
blot  den  ubetydeligste  Uenighed  mellem  Deltagerne,  et  lost 
henkastet  Ord,  et  Brev,  et  eneste  gaadefuldt  Udtryk  kunde 
lede  til  Opdagelsen  af  hele  Komplottet.  Det  blev  derfor  be- 
stemt at  udføre  Misgjerningen  paa  en  af  de  Maskerader,  som 
Kongen  i  saa  hej  Grad  yndede,  og  som  man  nu  efter  hans 
Tilbagekomst  til  Hovedstaden  kunde  vente  Slag  i  Slag. 

Den  2den  Marts  var  der  Maskerade  paa  Operahuset,  og 
Anckarstrom  begav  sig  derhen  for  at  udføre  sin  Plan,  medens 
Eibbing  gjennem  Baron  Ehrensvård  lod  Liliehorn  og  Hart- 
mansdorff"  anmode  om  at  holde  sig  rede  med  Garden  og  Ar- 
tilleriet. Men  da  Ballet  kun  var  svagt  besøgt,  fandt  Anckar- 
strom det  ikke  raadeligt  at  fuldføre  Udaaden.  Den  9de  skulde 
der   igjen    være  Maskebal,    og  Ribbing  aftalte  personlig  det 


')  Baron  Karl  de  Geer  skriver  saaledes  den  16de  Marts  til  Grevinde 
Dohna,  —  der  strax  viste  Brevet  til  Baronesse  Adlermark  og  Ba- 
ron Ludvig-  Johansson  Boye  — :  Pour  tout  au  monde,  ma  bonne 
Åmie,  n'aJlez  pas  au  bal  masqué  ce  soir.  Vous  saurez  les  raisons 
apres  (o:  aprés).     CD.  G. 

nødvendige    med  Liliehorn.     Men    heller   ikke    denne    Gang 
blev  det  til  noget,  da  Maskeraden  udsattes. 

Torsdagen  den  15de  Marts  samledes  Anckarstrom,  Rib- 
bing og  Horn  paa  Hufvudsta.  Der  skulde  være  Maskerade 
den  næste  Dag,  rimeligvis  den  sidste  i  Saisonen.  Skulde 
Gjerningen  derfor  udføres,  maatte  det  være  nu.  Det  er  blevet 
berettet,  at  de  tre  Adelsmænd  trak  Lod  om,  hvem  af  dem 
der  skulde  dræbe  Kongen;  noget  saadant  taler  Anckarstrom 
ikke  om  i  sin  skriftlige  Bekjendelse,  og  det  synes,  efter  hvad 
der  foran  er  berettet,  kun  lidet  rimeligt.  Eibbing  og  Horn 
lovede  at  sørge  for  Anckarstroras  Familje,  hvis  Planen  skulde 
mislykkes  og  koste  dens  Ophavsmand  Livet;  derpaa  bestemtes 
det,  at  man  skulde  møde  hos  Anckarstrom  og  samlede  begive 
sig  til  Operahuset,  hvor  Ballet  skulde  holdes. 

Om  Fredagen,  den  16de,  gik  Ribbing  til  Pechlin  og 
aabenbarede  ham,  hvad  der  forestod.  Gubben  kjendte  imid- 
lertid allerede  hele  Planen;  Dagen  før  havde  han  sagt  til 
Liliehorn,  at  Bjelke  havde  meddelt  ham  den*).  Selvfølgelig 
havde  den  gamle  Intrigant  intet  imod  Kongemordet;  han 
havde  endog  allerede  i  den  Anledning  holdt  Raad  med  Enge- 
strom,  om  hvad  der  siden  skulde  ske  og  meddelte  nu  Ribbing 
Revolutionsplanen.  Ved  Generalens  Middagsbord  traf  .Ribbing 
sammen  med  Engestrom,  Bjelke,  Lihehorn,  Ehrensvård,  Lilie- 
stråle  og  flere.  Efter  Kaffen  gik  Engestrom,  Liliehorn  og 
Generalen  ind  i  dennes  Soveværelse;  Engestrom  oplæste,  hvad 
der  skulde  ske,  naar  Kongen  var  dræbt,  og  de  andre  billigede 
de  foreslaaede  Skridt:  Dronningen  skulde  i  Forening  med  et 
Raad  overtage  Regeringen  i  den  unge  Konges  Mindreaarighed, 
Stænderne  indkaldes,  Tropper  samles.  Modstandere  —  Arm- 
felt, Taube  og  Sinclair  —  fængsles.  Men  hertil  indskrænkede 
Enigheden  blandt  de  sammensvorne  sig;  Engestrom  vilde  stille 
Hertug  Karl  i  Spidsen  for  det  oven  nævnte  Raad,  medens  Pech- 
lin vilde  lade  ham  arrestere,  Bjelke  vilde  have  en  Regerings- 


Hvorfra  Bjelke  kjendte  Mordplanen,  er  ikke  klart. 

form  som  den  engelske,  Kibbing  og  de  yngre  som  den  fran- 
ske; Engestrom  og  Pecblin  forlangte  Konstitutionen  af  1720. 
Der  var  imidlertid  ikke  Tid  til  Uenigbed,  og  man  skiltes  ad 
for  at  gjøre  sig  færdige  til  den  skæbnesvangre  Fest. 

I  Lobet  af  Dagen  havde  Horn  flere  Gange  været  hos 
Anckarstrom  og  fundet  ham  syslende  med  sine  Pistoler  og 
med  at  hvæsse  en  lang  Slagterkniv.  Om  Aftenen  kom  Horn 
igjen,  iført  en  sort  Domino  og  med  hvid  Maske  for  Ansigtet. 
Anckarstrom  formummede  sig  paa  samme  Maade,  og  da  kort 
efter  Eibbing,  ledsaget  af  en  Baron  Kurck,  indfandt  sig,  be- 
gave alle  sig  til  Operahuset,  hvor  Maskeballet  allerede  var 
begyndt,  og  hvor  Ehrensvård,  Liliestråle  og  flere  stødte  til 
dem;  PechUn,  Engestrom,  Bjelke,  Liliehorn  og  Hartmansdorff" 
udebleve  fra  Ballet. 

Kongen  havde  som  sædvanlig  spist  til  Middag  paa  sit 
kjære  Haga  og  kom  Klokken  fire  om  Eftermiddagen  til  Ho- 
vedstaden. Han  tog  ikke  ind  paa  det  kongelige  Slot,  hvor 
han  kun  sjældent  opholdt  sig,  men  derimod  i  en  Lejlighed, 
han  havde  ladet  indrette  i  Operahuset,  og  som  han  benyttede 
til  Aftrædelsesværelser,  naar  han  en  sjælden  Gang  forlod  sit 
Yndlingsopholdssted  Haga.  Kongen  og  de  ham  ledsagende 
Herrer  vare  midt  i  en  livlig  Samtale,  da  man  bragte  ham  en 
med  Blyantspen  skreven  Billet  med  Paaskrift  «Til  Kongen« 
og  lukket  med  en  Oblat,  hvori  et  adeligt  Vaaben  var  aftrykt. 
«Jeg  er«,  stod  der,  «endnu  en  Ven  af  Dem,  skjønt  jeg  har 
Grunde  til  ikke  at  være  det;  indfind  Dem  ikke  paa  Ballet  i 
Aften;  det  gjælder  Deres  Liv!« 

Gustav  læste  Billetten  to  Gange  og  stak  den  derpaa 
smilende  i  Lommen.  Derpaa  gik  han  til  sin  Loge  og  hørte 
Operaen  fra  Ende  til  anden.  Da  Forestillingen  var  forbi,  lod 
han  sin  Staldmester  og  fortrohge  Ven,  Baron  Essen,  læse  den 
nys  omtalte  Billet  og  ytrede,  at  det  kun  var  en  slet  Spøg. 
Essen  var  ingenlunde  af  denne  Mening;  han  opfordrede  Kon- 
gen indstændig  til  at  forfølge  Sporet  videre  og  at  unddrage 
sig   al   Fare    ved   øjeblikkelig    at    vende    tilbage   til    Haga. 

Historisk  Archiv.     1873.     II.  17 

Men  herom  vilde  Kongen  ikke  høre  noget.  «Saa  tag  dog  i 
det  mindste  et  Harnisk  paa»,  sagde  Vennen.  Men  ogsaa 
dette  forstandige  Raad  var  forgjæves.  Gustav  troede  at  skylde 
sin  Ære  at  indfinde  sig  ved  Festen;  Forsigtighed  var  for  hans 
ridderhge  Sjæl  det  samme  som  Fejghed;  han  var  overbevist 
om,  at  hvor  forbitret  end  Adelen  var,  vilde  den  dog  ikke 
vove  at  lægge  Haand  paa  Herrens  Salvede. 

Det  var  hen  ad  Midnat,  da  Kongen,  efter  at  have  spist 
til  Aften,  støttende  sig  paa  Essens  Arm  forlod  sine  Værelser 
og  kom  ned  i  Korridoren  uden  for  første  Etages  Loger.  Her 
havde  en  gammel  fransk  Korporal  ved  Navn  Delan,  som 
havde  bosat  sig  i  Stockholm,  faaet  Tilladelse  til  at  holde  et 
Udsalg  af  Forfriskninger.  Denne  Olding  var  særdeles  afholdt 
baade  af  Kongen  og  Hoffet  paa  Grund  af  sin  godmodige 
Munterhed  og  militære  Frejdighed.  Navnlig  morede  det  Kon- 
gen at  faa  den  gamle  Franskmand  til  at  tale  Svensk,  som 
han  kun  kunde  saare  lidt  af,  og  som  han  udtalte  paa  en 
yderst  snurrig  Maade.  Efter  i  nogle  øjeblikke  at  have  leet 
ad  Fader  Delans  pudserlige  Svar  forlod  Kongen  ham,  tog 
igjen  Baron  Essens  Arm  og  sagde  til  ham:  <'Saa,  lader  os 
nu  gaa  hen  og  se,  om  de  ville  vove  at  myrde  mig!« 

Kongen  traadte  ind  i  Operasalen,  hvor  Maskeballet  var 
i  fuld  Gang.  Han  var  paa  svensk  Vis  iført  en  kort,  sort 
Jakke  og  derover  en  Kappe  af  samme  Farve,  et  langt  Skjærf 
af  sort"^)  Taft  var  viklet  flere  Gange  om  Livet.  Skjønt  han 
bar  en  hvid  Maske  for  Ansigtet,  var  han  dog  let  kjendelig 
paa  sine  Ordensdekorationer,  paa  sin  Holdning  og  sine  livlige 
Bevægelser  og  paa  det  betydelige  Følge,  der  ledsagede  ham. 
Det  gik  derfor  som  en  Lobeild  gjennem  Salen:  »Der  er  Kon- 
gen!" En  Gruppe  maskerede  nærmede  sig  ham  fra  Bag- 
grunden af  Salen,  medens  samtidig  hermed  en  anden  Gruppe 
satte  sig  i  Bevægelse  fra  det  diagonalt  modsatte  Punkt.  At 
denne  Manøvre    var    forud    aftalt  og  dens  Følger  beregnede, 


*•)  Hoffet  havde  Sorg. 

kan  ikke  betvivles.  De  to  Grupper  stødte  sammen,  en  øje- 
blikkelig Uorden  opstod,  og  Kongen  blev  omringet.  Anckar- 
strom  skulde  nu  til  at  udføre  sin  Udaad.  Men  i  det  afgjø- 
rende  -Øjeblik  svigtede  Modet  ham.  Kongen  var  adskilt  fra 
Morderen  ved  flere  Masker,  deriblandt  to  Smaapiger,  der  vare 
udklædte  som  Engle;  Anckarstrom  frygtede  for  at  ramme  en 
af  disse  og  tøvede.  Da  Kongen  derhos  havde  vendt  sig  halvt 
om  mod  den  Side,  hvor  Anckarstrom  stod,  kunde  denne  ikke 
uden  at  blive  bemærket  komme  til  at  affyre  Skuddet.  Rib- 
bing, som  med  spændt  Opmærksomhed  fulgte  enhver  af  Mor- 
derens Bevægelser,  blev  greben  af  Angst  for,  at  det  gunstige 
•Øjeblik  skulde  gaa  unyttet  hen,  og  i  samme  Nu  som  Horn, 
der  begyndte  at  frygte  for,  at  Anckarstrom  ikke  kjendte  Kon- 
gen under  Masken,  efter  Aftalen  nærmede  sig  Gustav,  slog 
ham  paa  Skulderen  og  sagde:  «God  Nat,  smukke  Maske», 
snappede  Ribbing  Pistolen,  som  Anckarstrom  holdt  i  sin 
skjælvende  Haand,  og  affyrede  Skuddet*).  Det  svage  Knald 
overdøvedes  af  den  brusende  Orkestermusik.  Da  Ribbing 
dernæst  vilde  levere  Anckarstrom  Mordvaabnet  tilbage,  snub- 
lede den  ene  af  dem,  og  Pistolen  faldt  paa  Gulvet.  Da  in- 
gen af  dem  vovede  at  tage  den  op,  blev  den  liggende. 

Kongen  var  segnet  om  i  Baron  Essens  Arme  med  det 
Udraab:  <'Jeg  er  bleven  saaret  af  en  høj,  sort  Maske!»**). 
Medens  hans  faa  trofaste  sluttede  Kreds  om  ham,  herskede 
den  største  Forvirring  i  Salen.  Morderne  havde  strax  efter 
Udaaden  spredt  sig  til  alle  Sider,  og  Raabet:  « Brand,  Salen 
styrter  sammen  over  os»,  bragte  Skrækken  og  Forvirringen 
til  det  højeste.     Mængden    styrtede    mod    Udgangene,    men 


Efter  en  anden  Beretning  løsnede  Ribbing  Skuddet,  medens  An, 
ckarstrom  holdt  om  Pistolkolben  (Hofmarschal  Lofvenskolils  Dag- 
bog, Meddelelse  (1836)  af  Ritmester  Ehrensparre  -  Ljungfeldt,  der 
havde  denne  Beretning  fra  Fru  Anckarstrom,  som  var  haus  Sød- 
ékendebarn.     Se  Fryxeli). 

Hermed  maa  menes  Ribbing,  da  Anckarstrom  var  lille  af  Væxt, 
næppe  62  Tommer  høj. 

17* 

disse  vare  allerede  blevne  spærrede.  En  af  Kongens  Led- 
sagere, en  Officer  ved  Navn  Pollett,  der  i  Søslaget  i  Sven- 
skasund  havde  udmærket  sig  ved  sin  Tapperhed,  var  strax 
ilet  bort  fra  Balsalen,  havde  ladet  Derene  spærre  og  sendt 
Bud  om,  hvad  der  var  sket,  til  de  Kongen  hengivne  Regi- 
mentschefer. Faa  Øjeblikke  efter  stode  den  sorte  og  den  hvide 
Garde  opstillede  i  Slagorden  paa  Operapladsen,  og  Politime- 
steren, Liliensparre,  rykkede  i  Spidsen  for  en  stærk  Troppe- 
afdeling,  ind  i  Salen. 

Medens  fire  Grenaderer  af  den  blaa  Garde  bare  den 
haardtsaarede  Konge  bort,  skred  Politimesteren  til  at  optage 
en  Navnefortegnelse  over  alle  de  tilstedeværende.  I  Midten 
af  Salen  stod  en  Piket  Soldater  med  opplantede  Bajonnetter, 
og  en  Kordon  af  Grenaderer  langs  Indrevæggen  gjorde  det  umu- 
ligt for  nogen  at  komme  ud  eller  ind.  Samthge  Balgjæster,  syv 
til  otte  Hundrede  i  Tallet,  bleve  trængte  tilbage  imod  Scenen, 
medens  Liliensparre  med  sin  Skriver  tog  Plads  ved  et  Bord 
midt  i  Salen.  Enhver  uden  Undtagelse  blev  ført  frem  for 
denne  improviserede  Skranke  og  adspurgt  om  Navn,  Stand, 
Alder  og  Bolig.  Skriveren  førte  strax  de  forskjellige  Udsagn 
til  Protokols. 

Grev  Horn  fremtraadte;  hans  Blik  og  Holdning  forraadte 
den  heftigste  Uro.  Han  udholdt  imidlertid  Politimesterens 
skarpe,  skjønt  korte  Forhør  og  erklærede,  at  hans  Forvirring 
skrev  sig  fra  den  oprørende  Misgjerning,  der  var  begaaet  saa 
godt  som  lige  for  hans  øjne.  Liliensparre  fandt  ikke  til- 
strækkelig Grund  til  at  anholde  ham  og  lod  ham  gaa.  Der- 
paa  kom  Turen  til  Ehrensvård  og  Liliestråle;  deres  Holdning 
var  sikker  og  frejdig,  deres  Svar  korte  og  fyndige;  de  viste 
saa  stor  en  Afsky  og  Forbitrelse  over  det  skete,  at  de  af- 
væbnede Politimesterens  Mistanke.  Eibbing  fremtraadte  stolt 
og  trodsig  som  sædvanlig;  heller  ikke  han  blev  anholdt. 

Endelig  traadte  Anckarstrom  frem.  Det  er  muligt,  at 
Politimesterens  Mistanke  med  Hensyn  til  ham  har  været 
vakt,  —  der  fortælles,    at  en  Musikus  i  Orkestret  havde  set 

ham  ved  Kongens  Side  i  det  øjeblik,  da  Mordet  blev  begaaet, 
og  meddelt  Liliensparre  denne  sin  Iagttagelse*),  —  i  det 
mindste  fik  han  en  barsk  Modtagelse.  "Det  er  Politiet  vel 
bekjendt.),  sagde  Forhersdommeren,  «at  De  har  stræbt  at 
bringe  Bønderne  i  Uppland  i  Oprør  mod  Kongen ;  Deres  Nær- 
værelse her  er  mig  mistænkelig;  hvad  har  bevæget  Dem  til 
at  besøge  dette  Bal?«  —  "Jeg  skylder  ikke  nogen  Regnskab 
for  mine  Fornøjelser«,  svarede  Anckarstrom  stolt,  «og  be- 
griber ikke,  hvorledes  De  tør  vove  offentlig  og  uden  mindste 
Grund  at  udtale  Deres  Mistanke  mod  en  Mand  af  Ære!» 
Dermed  vendte  han  Politimesteren  Ryggen  og  fjernede  sig. 

Endnu  havde  ingen  faaet  Tilladelse  til  at  forlade  Opera- 
huset, men  de  allerede  forhørte  Personer  vare  blevne  henviste 
til  at  opholde  sig  paa  Trapperne  og  Gangene.  Da  Balsalen 
saaledes  til  Dels  var  ryddet,  fandt  man  paa  Gulvet  Pistolen, 
som  Ribbing  eller  Anckarstrom  havde  ladet  falde,  tillige  med 
en  anden  Pistol  og  en  lang,  skarp  Slagterkniv.  Disse  to 
sidste  Mordredskaber  maa  Anckarstrom  saaledes  i  Forvirrin- 
gen have  kastet  fra  sig,  selvfølgelig  for  ikke  at  udsætte  sig 
for  Opdagelse  ved  en  mulig  Ransagelse  af  hans  Person.  Pisto- 
lerne havde  fem  Tommer  lange  Løb;  den  ene  viste  sig  at 
være  ladt.  Man  trak  Skuddet  ud  og  fandt,  at  Ladningen 
bestod  af  kamferblandet**)  Krudt,  to  Rendekugler,  Skraa,  dels 
løst,  dels  indsyet  i  Handskeskind,  otte  smaa  rustne***)  Søm 
og  en  Del  Hagl.  Da  der  var  Grund  til  at  antage,  at  den 
affyrede  Pistol  havde  havt  en  lignende  Ladning,  kom  man 
altsaa  til  den  lidet  trøstelige  Opdagelse,  at  Kongen  havde 
faaet  to  og  tyve  større  eller  mindre  Projektiler  i  Livet. 


Det  polske  Øjenvidne;    hvad  denne  Forfatter   dernaRst  beretter:    at 

Anckarstrom,    da    han    mærkede    Musikerens  Mistanke,    skal    have 

nærmet    sig  til  ham,    budt  ham  en  Forfriskning,   drukket  paa  hans 

Velgaaende,   trykket  hans  Haand  o.  s.  v.,    synes  mig  af  forskjellige 

Grunde  mere  end  tvivlsomt 

For  at  formindske  Knaldets  Styrke. 

For  at  frembringe  Koldbrand  i  Saaret. 


262  Gustav  IIFs  Død. 

Klokken  fire  om  Morgenen  var  Undersøgelsen  forbi,  uden 
at  Mistanken  om  Mordet  endnu  bestemt  havde  fæstet  sig  ved 
nogen.  Dørene  bleve  aabnede,  og  Deltagerne  i  dette  skæbne- 
svangre Maskebal  fik  Tilladelse  til  at  forlade  Salen. 

Imidlertid  var  den  saarede  Konge  under  Lægernes  Hæn- 
der. Af  Undersøgelsen  fremgik  det,  at  han  havde  faaet  et 
meget  dybt  Saar  i  Underlivet.  Han  havde  følt  Pistolløbet 
paa  Brystet,  men  gjort  en  lynsnar  Bevægelse,  saa  at  Siden 
var  bleven  ramt,  Skjærfet,  som  han  bar  om  Livet,  var  bleven 
brændt  over  paa  flere  Steder,  ogsaa  Vamsen  var  stærkt  sve- 
den. Da  Saaret  var  bleven  udvasket,  kom  Kongen  til  sin 
Bevidsthed  igjen  og  lod  de  fremmede  Magters  Sendebud 
hente  til  sig.  Efter  kort  Tids  Forløb  indfandt  sig  den  spanske 
Gesant,  Eidder  Correal,  den  polske.  Grev  Potocki,  samt  Gre- 
verne Ludolf  og  Stackelberg,  Ministre  for  Østerrig  og  Rus- 
land. "Mine  Herrer«,  sagde  Kongen,  c  jeg  har  ladet  Stock- 
holms Porte  lukke.  Først  om  et  Par  Dage  ville  De  saaledes 
kunne  afsende  Depecher  til  Deres  Hoffer,  men  Deres  Med- 
delelser ville  da  ogsaa  kunne  lyde  bestemtere,  og  De  ville 
med  temmelig  Sandsynlighed  kunne  underrette  Deres  Souverainer 
om  hvor  vidt  jeg  kan  leve  eller  ikke«.  Trods  sine  heftige  Smer- 
ter underholdt  Kongen  sig  derpaa  i  nogen  Tid  med  de  nævnte 
Herrer  om,  hvad  der  var  sket,  og  ytrede  endelig:  «Jeg  gad 
dog  nok  vide,  hvad  Brissot  vil  sige  til  sit  Konvent  i  Anled- 
ning af  min  Død».  Denne  Ytring  af  Kongen  gik  hurtig  fra 
Mund  til  Mund,  og  næste  Dag  var  det  halve  Stockholm  over- 
bevist om,  at  det  var  Revolutionsmændene  i  Paris,  der  havde 
ladet  Kongen  myrde  for  at  lamme  den  evropæiske  Koalition, 
som  Gustavs  romantiske  Tænkemaade  og  personlige  Venskab 
for  Ludvig  XVI  muligvis  vilde  have  dannet*). 


*)  Jævnsides  hermed  gik  det  lige  saa  taabelige  Rygte,  at  Kongemor- 
det var  begaaet  af  en  Illuminat.  Om  dette  Selskab"  kan  Oplysning 
findes  i  Afhandlingen  Eulogius  Schneider  i  Historisk  Årchiv  1873. 
II,  S.  7—8. 

III. 

Næste  Morgen  var  Hovedstaden  i  urolig  Bevægelse.  Alle- 
vegne drøftedes  den  afvigte  Nats  sørgelige  Begivenhed,  der 
kommenteredes  paa  de  forskjelligste  Maader.  Man  flokkede 
sig  om  de  store  Politiplakater,  som  i  Morgendæmringen  vare 
opslaaede  trindt  om  i  Byen,  og  hvori  der  udlovedes  en  Be- 
lønning af  ti  Tusinde  Daler  til  den,  som  kunde  angive  Konge- 
morderen. Samtlige  Vaabensmedde  i  hele  Stockholm  havde 
faaet  Befaling  til  uopholdelig  at  møde  paa  Politikamret 
for  at  syne  de  forefundne  Mordredskaber;  de  indfandt  sig 
tidlig  paa  Formiddagen.  Pistolerne  befandtes  at  være  af  en- 
gelsk Arbejde,  og  en  af  Vaabensmeddene  erklærede  at  have 
forskrevet  dem  fra  England  til  og  nys  istandsat  dem  for  Fri- 
herre Anckarstrom,  afskediget  Kapitajn  af  den  blaa  Garde. 
Efter  denne  Oplysning  ilede  Politimester  Liliensparre  øjeblik- 
kelig med  en  stærk  Eskorte  til  Anckarstroms  Bolig.  Man 
fandt  ham  rolig  sovende  ved  sin  Hustrus  Side.  Uden  Mod- 
stand lod  han  sig  føre  til  Fængslet. 

Medens  dette  foregik,  var  den  saarede  Konge  med  den 
største  Forsigtighed  bragt  fra  sine  Værelser  i  Operahuset  til 
det  kongelige  Slot.  Kirurgen  Akrell  havde  allerede  uddraget 
tolv  Stykker  hakket  Bly  af  Saaret,  men  den  Lidendes  Befin- 
dende var  desuagtet  meget  slet.  En  stor  Mængde  Adelsmænd 
havde  samlet  sig  i  Slottets  store  Sal,  deriblandt  ogsaa  ad- 
skillige af  de  sammensvorne,  rimeligvis  for  ved  deres  Nær- 
værelse at  afvende  Mistanken  fra  sig.  Samtalen  drejede  sig 
naturligvis  om  Misgjerningen  og  dem,  som  havde  udført  den, 
og  fiere  af  Komplottets  Medlemmer,  navnlig  Ribbing,  paa- 
stode  med  stort  Eftertryk,  at  Regeringen  burde  fængsle  alle 
i  Hovedstaden  værende  Franskmænd,  da  Morderen  selvfølgehg 
fandtes  blandt  dem.  Forbitret  over  dette  frække  Hykleri 
udbrød  Baron  Armfelt,  Kongens  Yndling,  hvis  skarpe  Oje 
det  ikke  var  undgaaet,  i  hvilken  Stand  Misdæderen  maatte 
søges:     «De   fejler,    Hr.  Greve,    det    er   ikke  nogen  Fransk- 

mand,  der  har  skudt  Kongen,  men  en  Svensker,  en  svensk 
Adelsmand!" 

Eibbing  følte  sig  truffen  og  vilde  just  til  at  give  et 
skarpt  Svar,  da  Politimesteren  traadte  ind  i  Salen,  ledsaget 
af  Baron  Silverhjelm,  midlertidig  Chef  for  den  blaa  Garde. 
Alle  flokkede  sig  om  ham  og  spurgte,  om  Morderen  var  op- 
daget. Da  Liliensparre  svarede:  "Ja,  han  er  funden;  det  er 
den  afskedigede  Kapitajn  Anckarstrom  af  Garden«,  blegnede 
Kibbing  og  vilde  ile  ud  af  Salen,  men  Politimesteren  spærrede 
Vejen  for  ham  og  arresterede  ham  i  Kongens  Navn  som 
Anckarstroms  medskyldige.  Han  blev  under  skarp  Bevogt- 
ning foreløbig  hensat  i  Drabantsalen. 

I  Lommen  paa  Kongens  Vams  havde  man  fundet  den 
advarende  Skrivelse,  som  Pagen  Tigerstedt  havde  bragt  ham 
ved  Aftenstaflet.  Som  tidligere  omtalt  var  der  i  Oblaten, 
hvormed  den  var  lukket,  aftrykt  et  adeligt  Vaaben,  som  viste 
sig  at  være  Oberstlieutenant  Liliehorns.  Denne  har  saaledes 
.øjensynlig  spillet  dobbelt  Spil:  Lykkedes  Attentatet,  og  til- 
reve  de  sammensvorne  sig  Magten,  var  det  ikke  rimeligt,  at 
hin  Advarsel  under  Adelens  almindelige  Jubel  vilde  blive 
regnet  ham  synderlig  til  Last;  mislykkedes  Foretagendet 
derimod,  da  kunde  han  med  Udsigt  til  Held  paakalde  Kon- 
gens Naade.  Liliehorn  blev  derpaa  fængslet,  men  nægtede 
alt.  Da  han  imidlertid  blev  gjenkjendt  af  Drengen  Bark 
hos  Sukkerbageren  Sundberg,  gjennem  hvem  han  havde  til- 
stillet Kongens  Kammertjener  Rémy  Billetten,  erkjendte  han 
at  være  Forfatter  til  denne,  men  raabte  derhos  i  høje  Toner 
paa  sin  Uskyldighed.  Efter  gjentagne  Forhør  og  mange  Haande 
Omsvøb  bekjendte  han  dog  endelig  at  være  indført  i  Kom- 
plottet af  Kibbing  og  Pechlin,  og  i  Følge  hans  vidtløftige 
Erklæringer  dekreteredes  der  Arrest  paa  Horn,  Bjelke,  Pech- 
lin og  flere  Personer. 

Endskjont  ikke  faa  af  de  mindre  fremragende  Deltagere 
i  Sammensværgelsen  forbleve  uanfægtede,  ligesom  ogsaa  Un- 
dersøgelserne i  det  hele  dreves  med  en  paafaldende  Lunken- 

hed,  vare  dog  saaledes  alle  Lederne  udfundne.  Men  Kongens 
Kræfter  aftoge  Dag  for  Dag;  Gustav  udholdt  de  pinligste 
Smerter  med  Fatning  og  Sjælsstyrke;  han  underholdt  sig 
hjertelig  med  sin  Familie  og  sine  Venner  og  glædede  sig 
navnlig  over,  at  Overhovederne  for  flere  af  de  mægtigste 
Adelsslægter,  der  siden  Enevoldsmagtens  Indførelse  havde 
holdt  sig  borte  fra  Hoffet,  nu  samlede  sig  om  hans  Smer- 
tensleje  og  viste  ham  den  største  Deltagelse  og  Hengivenhed. 
Havde  Gustav  ikke  levet  som  en  Kristen,  saa  døde  han  i  det 
mindste  som  en  Kristen;  gjentagne  Gange  ytrede  han  det 
ønske,  at  Morderen  ikke  maatte  blive  idamt  for  haard  en 
Straf;  Mildhed  og  Forsonlighed,  Hengivenhed  i  Guds  Vilje, 
rørende  Omhu  for  sit  Riges  og  sine  Undersaatters  Vel  gave 
hans  sidste  Ord  og  Handlinger  et  skjønt  og  opløftende  Præg. 
Han  indsatte  en  provisorisk  Regering  med  Hertug  Karl  af 
Sodermanland  som  Præsident  til  at  varetage  Rigets  Tarv,  og 
da  Saarfeberen  tiltog  i  Voldsomhed,  lod  han  sin  sidste  Vilje 
nedskrive  og  nedlagde  dette  Dokument  i  Erkebispen  af  Up- 
salas  Hænder. 

Søndagen  den  25de  Marts  forværredes  den  lidendes  Til- 
stand betydelig;  Suppurationen  ophørte,  og  Smerterne  i  Si- 
den tiltoge,  formodentlig  paa  Grund  af  uforsigtig  Diæt.  Sam- 
tidig hermed  vendte  ogsaa  Kongens  gamle  Animositet  mod 
Hertug  Karl  tilbage,  og  han  udlod  sig  endog  med,  at  han 
ansaa  denne  sin  Broder  for  delagtig  i  Mordet,  formodentlig 
paa  Armfelts  Indskydelser.  Natten  mellem  den  28de  og  29de 
hentedes  Livlægen  Dalberg,  hvem  man,  paafaldende  nok,  hidtil 
havde  holdt  borte  fra  den  døende.  Denne  saa  strax,  at  alt 
Haab  var  ude  og  opfordrede  Kongen  indtrængende  til  at  lade 
Hertug  Karl  hente,,  hvilket  Gustav  med  Vrede  og  Heftighed 
forbød.  Det  bør  dog  bemærkes,  at  denne  Beretning  skyldes 
Dalberg,  der  var  bekjendt  som  en  heftig  Fjende  af  Kongen. 
Vist  er  det  imidlertid,  at  Hertugen  ikke  mere  fik  Adgang  til 
den  døende.  Derimod  lod  denne  Schroderheim  hente  til  sig 
og  lod  ham  opsætte  et  Dokument,  i  Kraft  af  hvilket  Armfelt 

udnævntes  til  Overstatholder  og  Taube  til  Udenrigsminister. 
Kongen  undertegnede  derpaa,  men  næsten  ulæselig.  Medens 
Kammertjeneren  Robert  understøttede  hans  Hoved,  anbefalede 
Kongen  sin  Søn  til  Armfelt  og  forlangte  derpaa  den  hellige 
Nadvere,  som  raktes  ham  af  Biskop  Wallqvist.  Med  'foldede 
Hænder  læste  Kongen  derpaa  et  Fader  Vor,  bad  Gud  for- 
barme sig  over  ham  og  begjærede  at  høre  Bønnen:  «0,  Guds 
Lam«.  Da  Bønnen  var  til  Ende,  bad  Armfeldt  om  Tilladelse 
til  at  føre  Dronningen  og  den  kongelige  Familie  ind  til  Døds- 
sengen, men  Gustav  hviskede  med  næppe  hørlig  Stemme: 
«Nej,  ikke  nu;  jeg  er  saa  søvnig  og  vil  hvile  lidt!»  Dalberg 
stod  ved  Sengen;  en  lieftig  Rallen  indtraadte;  med  uhørlig 
Stemme  kaldte  Kongen  paa  Schroderheim,  der  strax  traadte 
til.  Et  Ojeblik  efter  ophørte  den  rallende  Lyd;  Dalberg 
vendte  sig  om  til  de  tilstedeværende  og  sagde:  « Kongen  er 
død!»  —  Det  var  den  29de  Marts,  Klokken  10  om  For- 
middagen. 


Et  saadant  Endeligt  fik  Gustav  HI,  hvem  baade  Samtid 
og  Eftertid,  trods  hans  mange  og  store  Fejl,  have  regnet 
blandt  Sveriges  store  Konger.  Det  er  ikke  her  Stedet  at 
begrunde  Rigtigheden  af  denne  Dom;  derimod  være  det  os 
tilladt  at  følge  Heltene  i  det  nys  skildrede  blodige  Drama  til 
det  sidste. 

Liliehorn,  hvis  vidtløftige  Bekjendelse,  der  ledede  til 
Opdagelsen  af  flere  af  de  sammensvorne*),  vi  allerede  have 
omtalt,  blev  dømt  til  evig  Landsforvisning.  Den  træske  Pech- 
lin,  der  paa  Liliehorns  Angivelse  var  fængslet,  kunde  ikke 
overbevises  om  Delagtighed  i  ]\lordplanen.  Med  sin  sæd- 
vanlige Snedighed  havde  han  vidst  at  dække  sig  og  for- 
svarede  sig  derhos  med  Klogskab  og  Kraft.     I  det  skæbne- 


*)  Han  og  Horn  angave  over  et  Hundrede  Adelsmænd  som  medskyldige. 

svangre  Maskebal  havde  han  ikke  deltaget  og  vilde  først  have 
erfaret  Kongens  Mord  af  sin  Husholderske,  hvorover  han  blev 
saa  forfærdet,  at  han  maatte  forlange  «thevatn».  Da  det  imid- 
lertid, trods  hans  vedholdende  Benægtelse,  var  i  højeste  Grad 
sandsynligt,  at  han  havde  været  vidende  om,  hvad  der  skulde 
ske,  og  da  baade  Liliehorns,  Engestroms,  Horns  og  Ribbings 
Udsagn  vare  særdeles  kompromitterende  for  ham,  blev  han 
paa  Mistanke  hensat  paa  Varberg  Fæstning  paa  ubestemt 
Tid,  og  her  døde  han  den  29de  Maj  1796. 

Det  var  ligeledes  Liliehorns  Angivelse,  der  henledede 
Mistanken  paa  Bjelke.  Han  blev  stævnet  til  at  møde  for 
Overstatholderen,  men  om  Morgenen  den  22de  Marts  tog  han 
Gift,  gik  derpaa  til  Sengs  og  lod  Hofpræsten  Lehnberg  hente 
til  sig.  Af  denne  forlangte  han  Alterens  Sakramente  og 
skriftede  derhos  sin  Delagtighed  i  Sammensværgelsen  mod 
Kongens  Liv.  Den  forfærdede  Gejstlige  var  ude  af  Stand  til 
at  bære  denne  frygtelige  Hemmelighed.  Efter  en  levende 
Forhandling  erklærede  Svea  Hofret,  at  Lehnberg  havde  at 
aabenbare  det  af  Bjelke  aflagte  Skriftemaal.  Bjelke  var  død 
samme  Dag,  som  han  havde  taget  Gift,  men  paa  Grundlag 
af  Hofpræstens  Aabenbarelser,  som  senere  bestyrkedes  ved 
Liliehorns,  Engestroms,  Ehrensvårds,  Liliestråles  og  Pechlins 
Vidnesbyrd,  fældede  Hofretten  den  Dom,  at  hans  Lig  af 
Bødlen  skulde  udføres  til  Galgebakken  og  der  nedgraves, 
og  saaledes  skete  det.  Med  ham  uddøde  den  friherrelige 
Bjelkeske  Æt. 

Under  Forhørerne  viste  Horn  stor  Anger  og  beklagede 
under  Taarer  sin  fortvivlede  Gjerning,  som  han  tilskrev  onde 
Magters  Indskydelser.  Hans  Dom  lød  paa  Tab  af  Ære,  Liv 
og  Gods,  men  den  mildnedes  til  evig  Landflygtighed.  Under 
Navn  af  Fredrik  Classon  gik  han  til  Danmark,  hvor  han  blev 
vel  modtaget  af  Ministeren  A.  P.  Bernstorff".  Da  man  i  Kjø- 
benhavn  1800  og  1801  ventede  Fjendtligheder  fra  Englands 
Side,  og  betydelige  fortifikatoriske  Arbejder  langs  Sundets 
Kyst,    nærmest   ved  Hovedstaden,    derfor  ansaas  nødvendige. 


268  Gustav  III's  Død. 

gjorde  Horn  sig  fortjent  ved  disses  Anlæggelse,  thi  han  var, 
som  tidligere  er  berørt,  en  særdeles  duelig  Ingenieur.  Senere 
arbejdede  imidlertid  Danmark  paa  at  faa  Sverige  til  at  del- 
tage i  Krigen  mod  England,  og  et  Møde  mellem  Gustav  IV 
Adolf  og  Excellencen  Toll  paa  den  ene  Side  og  den  danske 
Kronprins  Frederik  paa  den  anden  Side  blev  til  den -Ende 
afholdt  i  Helsingborg.  Gustav  IV  gjorde  nu  her  Sveriges 
Deltagelse  i  Krigen  afhængig  af  Danmarks  oprigtige  Venskab, 
der  syntes  tvetydigt,  blandt  andet  paa  Grund  af  Grev  Horns 
Ophold  paa  dansk  Grund,  og  som  Følge  heraf  fik  Horn  Til- 
hold om  at  forlade  Danmark.  Han  bosatte  sig  derpaa  i  Lu- 
beck.  Da  denne  Stad  senere  stormedes  af  de  Franske  under 
Bernadotte,  lykkedes  det  Horn  at  vinde  dennes  Velvilje,  og 
Marschallen  tilsagde  ham  sin  Beskyttelse.  Men  dette  vakte 
Kejser  Napoleons  Mistanke;  som  bekjendt  stod  Bernadotte 
ikke  paa  den  bedste  Fod  med  Kejseren,  og  paa  dennes  Be- 
faling blev  Horn  fængslet,  men  senere  frigiven  af  Marschal 
Davoust.  I  1813  gik  han  tilbage  til  Danmark  og  døde  i 
Kjøbenhavn  1823. 

Anckarstrom,  hvis  Fængsling  vi  ovenfor  have  omtalt, 
bekjendte  allerede  i  det  første  Forhør,  at  han  havde  begaaet 
Mordet  og  paastod  derhos  ingen  medvidere  at  have  havt. 
Man  kan  ikke  andet  end  beundre  den  heroiske  Selvopofrelse, 
hvormed  denne  ulykkelige  ved  at  bekjende  sig  skyldig  i  et 
Kongemord,  som  han  ikke  egenhændig  havde  begaaet,  styr- 
tede sig  selv  og  sin  uskyldige  Familie  i  Elendighed,  hengav 
sig  selv  til  en  kvalfuld,  vanærende  Død,  sit  Navn  til  Sam- 
tids og  Eftertids  Brændemærke,  for  ikke  at  bryde  sit  Ord  og 
angive  sin  Ven,  den  rette  Gjerningsmand.  Først  den  nyeste 
Tids  Forskninger  var  det  givet  at  oplyse  Sagens  rette  Sam- 
menhæng, og  skjønt  Anckarstrom  selvfølgelig  ingenlunde 
diskulperes  ved,  at  en  anden,  og  ikke  han,  affyrede  det  dræ- 
bende Skud,  kan  der  dog  ingen  Tvivl  være  om,  at  Efterver- 
denen paa  Grund  af  hans  trofaste  og  selvopofrende  Venskab 
vil  fælde  en  skaansommere  Dom  over  ham,  end  det  henrundne 

Aarhundrede  har  gjort.      Som    anført    nægtede  han  at  have 
medskyldige;    da  man  imidlertid  meddelte  ham,  at  Liliehorn 
var  fængslet,    og  at  i  Folge  dennes  Bekjendelse  ogsaa  Horn 
og  Ribbing  vare  anholdte,    fandt  han,    at  yderligere  Nægten 
kun    "tjente  til  at  pine  hans  Sjæl«,    og    aflagde    derpaa    en 
vidtløftig  skriftlig  Bekjendelse.      Under  Forhørerne  viste  han 
en  høj  Grad  af  Ro  og  Koldblodighed;     forst    da  Retten    er- 
klærede,   at  Sagen  efter  de  fremkomn-e  Oplysningers  Beskaf- 
fenhed kunde  optages  til  Doms,    brast  han  i  Graad  og  for- 
langte Tilladelse    til  at  se  sin  Hustru.     Ifølge  Svea  Hofrets 
Dom  skulde  Anckarstrom  tre  Dage  i  Rad,  to  Timer  ad  Gan- 
gen,  hensættes   i  Halsjern    ved   Skampælen    paa   Stockholms 
tre  Torve.     Paa  Skampælen  skulde  en  Tavle  med  hans  Navn 
og  Forbrydelse  anbringes.    Hver  Gang  de  to  Timer  vare  ud- 
løbne, skulde  han  hudstryges  med  fem  Par  Ris,  endelig  miste 
den  højre  Haand  og  Hovedet,   parteres  i  fire  Dele  og  stejles, 
hvorhos   hans  rørlige  og  urørlige  Gods  skulde  inddrages  un- 
der Kronen.     Anckarstrom  anholdt  om  Eftergivelsse  af  Hud- 
strygningen  og  af  Godsets  Konfiskation;    det  første  afsloges, 
hvorimod    det  sidste   af  Hensyn  til  hans  uskyldige  Børn  be- 
vilgedes.    Den  19de  April   blev  han   hudflettet  paa  Ridder- 
hustorvet, den  20de  paa  Høtorvet,  den  21de  paa  Nytorvet,  og 
den  27de  April  fuldbyrdedes  Resten  af  den  barbariske  Straf. 
Midt  imellem  de  fire  Stejler  oprejstes  en  Pæl,  paa  hvis  Spidse 
den  henrettedes  Hoved  blev  fastgjort  og  oven  over  dette  den 
højre  Haand. 

Anckarstroms  efterlevende  Enke,  Gustaviana  Elisabeth 
von  Lowen,  Datter  af  en  Oberstlieutenant  i  russisk  Tjeneste, 
og  hans  fire  Børn  fik  ved  kongelig  Bevilling  Tilladelse  til  at 
antage  Navnet  Lowenstrom. 

Det  var  ved  Anckarstroms  Selvopofrelse,  at  Kongens 
egentlige  Morder,  Ribbing,  frelste  Livet.  Vel  blev  han,  efter 
under  Forhørerne  at  have  vedkjendt  sig  sin  Delagtighed  i 
Sammensværgelsen,  ved  Svea  Hofrets  Dom  af  24de  Maj  1792 
dømt  fra  Ære,    Liv  og  Gods,    til  Tab  af  højre  Haand,  samt 

til  derefter  at  halshugges  og  stejles,  men  denne  Dom  formil- 
dedes ved  Rigets  Højesterets  Dom  af  15de  Avgust  s.  A.  til 
Fortabelse  af  Adelskab  og  evig  Landflygtighed,  hvorhos  den 
grevelige  Kibbingske  Æt  erklæredes  for  uddød.  Under  Navnet 
Adolf  Ludvig  Fredriksson  gik  Ribbing  derpaa  til  Frankrig  og 
bosatte  sig  i  Paris.  Af  de  omhyggelige  Undersøgelser  om 
ham  i  Pariserpolitiets  Archiver,  som  ere  blevne"  foretagne  af 
Grev  Gustav  Lowenhjelm,  fremgaar  det,  at  Ribbing  midt  i 
den  larmende  Verdensstad  forte  et  mørkt  og  indesluttet  Ene- 
boerliv; han  omgikkes  ikke  med  nogen  og  viste  en  frastø- 
dende Kulde  mod  Ægtefælle  og  Barn.  Samvittigheden  lod 
ham  ingen  Ro;  han  foruroligedes  stedse  af  mørke  Fantasibil- 
leder og  ængstedes  om  Natten  af  rædsomme  Drømmesyner, 
hyppigst  halshuggede  Spøgelsebilleder  (Anckarstrom?).  Fra 
det  aflaasede  Værelse,  hvori  han  ene  tilbragte  disse  kvalfulde 
Nætter,  hørtes  ofte  uhyggelige  Raab;  men  skjønt  det  saaledes 
maatte  være  indlysende  for  alle,  at  den  ulykkeliges  Sjæl 
var  betynget  med  en  frygtelig  Misgjerning*),  afslog  han  dog 
stedse  at  se  de  Gejstlige,  baade  protestantiske  og  katholske, 
som  tilbøde  at  yde  ham  aandelig  Hjælp  og  Trøst.  Endelig 
løstes  der  op  for  den  gamle  Kongemorder;  han  døde  i  Paris 
omtrent  i  Aaret  1840. 


*)  I  Paris  havde  Ribbing  selv  erklæret  baade  for  Major  J.  G.  Gyllen- 
krook  og  for  Hofmarschal  K.  F.  Lofvenskold,  at  det  var  ham,  Kib- 
bing,  og  ikke  Anckarstrom,  der  havde  skudt  Gustav  III. 

Fr.  Jdlius  Meier. 

"(jenerali)  Cluseret,  hvis  Navn  i  en  saa  fremtrædende  Grad 
var  knyttet  til  Kommunen  i  Paris,  har  i  de  sidst  udkomne 
Hefter  af  «The  Fortnightly  Review«  leveret  en  Skildring  af 
de  militære  Forhold  under  Kommunen,  en  Skildring,  som 
vistnok  er  stærkt  farvet  af  Mandens  overordentlig  store  For- 
fængelighed og  Tillid  til  sin  egen  Dygtighed,  men  som  tillige 
fra  første  Haand  giver  saa  oplysende  Bidrag  til  Bedømmelsen 
af  Kommunens  Stridskræfter  og  deres  Ledelse,  at  en  sam- 
mentrængt Gjengivelse  af  "Generalens«  Fremstilling  sikkert 
vil  læses  med  Interesse. 

Cluseret  var,  som  han  selv  siger,  hele  Vinteren  1870-71 
bleven  jaget  som  et  vildt  Dyr  af  Gambettas  Politi,  indtil  han 
til  sidst  fandt  et  Skjulested  i  St.  Etienne.  Herfra  kaldte  hans 
Ven  Varlin  ham  den  22de  Marts  til  Paris. 

Centralkomiteen  bestod  den  Gang  efter  Cluserets  Mening 
af  Mænd,  der  vare  deres  Poster  voxne  med  Undtagelse  af  to, 
af  hvilke  den  ene  altid  var  drukken,  og  den  anden  gjorde  sig 
skyldig  i  de  farligste  Fejltagelser.  Strax  efter  tilfojer  han 
dog,  at  ogsaa  de  øvrige  —  af  hvilke  adskillige  vare  Medlem- 
mer af  Internationale  —  vare  unge  i  Alder  eller  Erfaring  og 
derfor  begyndte  med  at  gjøre  sig  skyldige  i  kolossale  Vild- 
farelser. Som  saadanne  nævner  han,  at  de  lode  Armeen  i 
Paris  uhindret  drage  bort,    uden  noget  Forsøg  paa   at  vinde 

Tropperne  ved  at  lade  dem  komme  i  naje  Berøring  med 
« Folket".  End  videre  undlod  Komiteen  at  tage  Fortet  Mont 
Valérien  i  Besiddelse.  De  sendte  Lullier  derud,  og  da  han 
vendte  tilbage  og  meldte,  at  Fortet  var  paa  « Folkets«  Side, 
troede  man  ham  og  lod  sig  neje  dermed.  Saa  længe  dette 
Fort  var  i  Angribernes  eller  her  Regeringstroppernes  Besid- 
delse, lammedes  Forsvaret  af  den  første  Enceinte,  ligesom 
man  var  afskaaren  fra  at  foretage  offensive  Bevægelser  mod 
Versailles  fra  den  venstre  Seinebred.  Endelig  omtaler  Clu- 
seret  den  store  Fejl,  man  begik  ved  ikke  at  bemægtige  sig 
Banken,  som  midt  i  Hjertet  af  Paris  udførte  sine  Operationer 
mod  Byens  "Forsvarere«  og  betalte  deres  Fjender.  Man 
sendte  en  Oberst  B.  af  Nationalgarden  ud  med  en  stærk  Af- 
deling Fodfolk  og  nogle  Mitrailleuser  for  at  tage  Banken  og 
det  omliggende  Kvarter  i  Besiddelse.  Han  blev  modtagen 
med  en  Mængde  Hædersbevisninger  paa  sin  Vej  over  Boule- 
varderne, og  medens  Hoben  rundt  om  ham  brølede  «Leve 
Kommunen«,  marscherede  han  ganske  rolig  afsted  til  Bastil- 
lepladsen  uden  at  bryde  sig  det  mindste  om  at  tage  Banken 
i  Besiddelse. 

Medens  Regeringen  i  Versailles  organiserede,  laa  Kom- 
munen i  Døs,  og  Begejstringen  i  Paris  tog  stærkt  af.  Man 
mærkede  ogsaa  klart,  hvorledes  de  Agenter  fra  Versailles,  der 
vare  spredte  omkring  i  Forstæderne,  virkede.  Fremfor  alt 
var  det  paafaldende,  hvorledes  Drukkenskaben  tiltog.  Vin- 
stuerne havde  aldrig  gjort  saa  glimrende  Forretninger,  og  det 
kunde  dog  sikkert  ikke  være  Nationalgardisterne,  der  betalte 
med  deres  tredive  Sous  om  Dagen,  hvormed  de  skulde  ernære 
sig  selv  og  FamiUe. 

Da  Cluseret  ankom  til  Paris,  anmodede  man  ham  om 
at  lede  Krigsministeriet,  indtil  Garibaldi  kom;  man  nærede 
nemlig  den  sikre  Forventning,  at  den  berømte  Italiener  vilde 
komme  til  Paris  og  blive  Krigsminister.  Cluseret  fandt  sig 
dog  saa  lidet  tiltalt  af,  hvad  han  saa,  at  han  foreløbig  lod 
sig  nøje  med  at  staa  Centralkomiteen  bi  med  sine  Raad. 

»Generalen«)  giver  nu  følgende  Billede  af  Stridskræfterne, 
som  de  vare  i  Slutningen  af  Marts.  Foran  Hotel  de  Ville 
var  der  opstillet  over  hundrede  Kanoner,  af  hvilke  dog  kun 
fire  kunde  bruges.  Ammunitionen  var  fuldstændig  utilstræk- 
kelig, og  Projektilerne  vare  tilmed  ikke  af  det  rette  Kaliber. 
Artilleristerne  vare  i  og  for  sig  ikke  udygtige  som  saadanne, 
men  de  vare  frem  for  alt  frivillige  og  vilde  selv  lede  Tjene- 
sten. En  Mobilisering  var  der  ikke  Tale  om.  I  øvrigt 
var  denne  Gren  af  Tjenesten  stillet  under  en  særlig  Komité, 
som  vistnok  bestod  af  særdeles  revolutionære  Elementer, 
men  var  fuldstændig  ukyndig  i  det  Hverv,  den  havde  paa- 
taget sig. 

Et  Rytteri  var  der  slet  ikke  Tale  om,  thi  de  Hestfolk,  der 
af  og  til  tjente  som  Eskorte  for  Bergeret,  Assi  eller  Flourens. 
kunde  dog  ikke  gaa  og  gjælde  herfor. 

Med  Fodfolket  stod  det  sig  derimod  langt  bedre.  Fol- 
kene vare  brugbare,  ja  talte  endog  fortrinlige  Elementer, 
hvormed  der  under  en  god  Ledelse  kunde  være  blevet  udrettet 
noget.  Men  der  herskede  en  fuldstændig  Mangel  paa  fag- 
kyndige Officerer.  Der  var  fortrinlige  revolutionære  Stabe, 
men  af  militære  Stabe  var  der  ikke  Spor.  Der  var  Generaler 
nok,  pyntede  med  Kniplinger  og  Stjerner;  men  de  vare  min- 
dre værd  end  de  Soldater,  de  skulde  kommandere.  1  det 
hele  taget  var  man  fuldstændig  uvidende  om,  hvad  der  nu 
til  Dags  fordres  til  at  fere  en  Krig.  Med  Undtagelse  maaske 
af  Rossel,  Dombrowski,  La  Cecilia,  Borgella  og  Razoua 
drømte  alle  de  andre  Generaler  om  en  Krig  som  i  1793. 
De  troede  paa  Begejstring  og  paa,  at  Menneskemasser  af 
begge  Kjøn  skulde  begive  sig  til  Versailles,  nogle  til  Hest, 
andre  kjorende  paa  Kanoner  og  alle  syngende  Marseillaisen; 
de  haabede  med  andre  Ord,  at  Thiers's  Regering  vilde  falde 
lige  saa  let  som  en  Gang  Ludvig  XVI's  ved  hin  mindeværdige 
Marsch  til  Versailles  i  Oktober  1789. 

Nogle  af  Kommunens  Officerer  vidste  meget  lidt  og  Re- 
sten slet  intet.     Af  dem,    der  havde  tjent  i  Armeen,    havde 

Historisk  Archiv.     1873.     II.  IfJ 

ingen  været  mere  end  Underofficer.  Af  disse  var  der  en  stor 
Mængde,  og  det  var  Folk,  som  vare  vel  skikkede  til  at  handle 
under  duelige  Officerers  Ledelse,  men  som  bleve  aldeles  for- 
virrede, naar  de  selv  skulde  lede.  For  øvrigt  var  der  ikke 
Spor  af,  hvad  Cluseret  kalder  republikansk  Pligtfølelse;  man 
havde  spottet  over  Kejserdømmets  pyntede  Officerer,  og  nu 
gjorde  man  selv  alt  muligt  for  at  pynte  Kommunens  Offi- 
cerer med  Broderier  og  Guldstads. 

For  at  det  dog  ikke  skulde  gaa  altfor  galt  —  saaledes 
fremstiller  Cluseret  i  det  mindste  selv  Sagen  — ,  gik  han  den 
2den  April  ind  paa  at  overtage  Ledelsen  af  Krigsministeriet 
sammen  med  Eudes.  Denne  sidste  var  en  ganske  ung  Mand 
og  var  egentlig  Kemiker;  han  gjorde  ikke  mange  Omstæn- 
digheder og  var  sin  Sag  hengiven,  men  han  passede  jo  rig- 
tiraok  aldeles  ikke  til  sin  Post.  Hans  Jævnhed  i  Optræden 
udstrakte  sig  dog  ikke  til  hans  Dragt,  thi  han  bar  en  Hue, 
der  var  aldeles  bedækket  med  Kniplinger  og  Stjerner;  han 
naaede  dog  i  denne  Henseende  ikke  Bergeret,  der  bar  sit 
røde  Skærf  over  Brystet  som  en  Efterligning  af  Baandet  til 
Æreslegionens  Storkors. 

Samme  Dag,  Cluseret  tiltraadte  sin  Post,  meddelte  Eu- 
des ham,  at  han  selv  i  Forening  med  (.Generalerne«  Duval 
og  Bergeret  og  uden  den  exekutive  Komités  Vidne  havde 
besluttet  at  foretage  en  almindelig  Bevægelse  mod  Versailles. 
Af  disse  tre  unge  improviserede  Generaler,  som  saaledes  efter 
Behag  disponerede  over  Kommunens  Skæbne,  havde  kun  Ber- 
geret tjent  i  Armeen,  dog  kun  som  Sergent.  Bevægelsen 
skulde  finde  Sted  den  3dje,  og  alle  de  nødvendige  Ordrer 
vare  allerede  udstedte. 

Med  hvilken  Ligegyldighed  og  Ukyndighed  disse  Førere 
varetoge  deres  Poster,  ses  af  følgende  Oplysninger.  Eudes 
forklarede  Cluseret,  at  der  i  det  hele  vilde  komme  henved 
200,000  Mand  i  Marken;  Bergeret  og  Flourens  vilde  faa 
80,000  Mand  under  sig  og  80  Kanoner,  Duval  og  Eudes  selv 
næsten  lige  saa  mange.    I  Virkeligheden  var  der  i  det  hele 

ikke  60,000  Mand  i  Marken,  og  de  vare  udrustede  paa  den 
tarveligste  Maade;  Eudes's  Artilleri  bestod  saaledes  af  tre 
Kanoner,  hvoraf  den  ene  blev  trukken  af  2  Heste.  Der  var 
ikke  Tale  om  nogen  forudgaaet  Rekognoscering,  der  var  ingen 
Slaglinie,  ingen  Avantgarde  eller  Reserve,  ingen  Inddeling  i 
Brigader  eller  Divisioner,  ingen  Forholdsregler  til  at  slaa  Lejr 
paa  Vejen  eller  til  at  trække  sig  tilbage  i  Tilfælde  af  et 
Nederlag. 

Udfaldet  fandt  Sted  og  endte,  som  det  kunde  forudses, 
med  et  Nederlag;  kun  Duval,  som  havde  sat  sig  i  Besiddelse 
af  Redouten  ved  Chatillon,  holdt  denne  Stilling.  Alle  de 
øvrige  stormede  tilbage  i  den  vildeste  Flugt,  og  det  vilde 
endog,  mener  Cluseret,  have  været  den  letteste  Sag  at  forhindre 
Tilbagetoget.  «Fra  den  Dag» ,  siger  han,  «saa  jeg  ligesaa 
klart,  hvorledes  det  forholdt  sig  med  Generalerne  i  Versailles 
som  med  Kommunens  militære  Chefer.  Paa  den  ene  Side 
var  der  den  størst  mulige  Stupiditet,  paa  den  anden  den 
dybeste  Uvidenhed«. 

Den  4de  April  marscherede  Versaillestropperne  mod  Du- 
val,  som  havde  1,500  Mand  under  sig,  hvilke  alle  bleve 
tagne  til  Fange  eller  dræbte.     Duval  selv  blev  dræbt. 

Om  denne  Kamp  ved  Chatillon  foreligger  der  to  Beret- 
ninger af  et  fuldstændig  forskjelligt  Indhold.  Den  ene  er  af- 
fattet af  General  Vinoy,  den  anden  af  en  Kommandør  Renard, 
som  med  Levningerne  af  tre  fJatailloner  var  sendt  Duval  til 
Undsætning.  Det  er  en  Selvfølge,  at  denne  sidste  Beretning, 
der  øjensynlig  først  og  fremmest  gaar  ud  paa  at  fremstille 
Kommunisterne  som  Martyrer,  maa  optages  med  den  største 
Mistillid.     General  Vinoys  Beretning  lyder  saaledes: 

(.Den  Bevægelse,  der  havde  Indtagelsen  af  Sletten  ved 
Chatillon  til  Formaal,  begyndte  ved  Daggry  den  4de  April. 
Derrojas  Brigade  omgik  Fjendens  Stilling  til  højre  ved  at 
passere  gjennem  Fontenay  til  Les  Roses,  medens  Sellés  Divi- 
sion truede  Fjenden  i  Fronten.  Derrojas  Marsch,  der  blev 
udført  med  megen  Dygtighed,  lykkedes  fuldstændig.     Dækket 

af  en  Høj  stjal  han  sig  ind  paa  Fjenden,  som  næsten  slet 
ikke  var  dækket  paa  Fløjene;  de  Fødererede  vare  pludselig 
omringede,  uden  at  de  vare  i  Stand  til  at  gjøre  Modstand. 
Da  de  indsaa,  at  de  vare  fortabte,  kastede  de  deres  Vaaben 
fra  sig  og  overgave  sig  paa  Naade  og  Unaade.  1  alt  bleve 
1,500  Nationalgardister  med  deres  Rifler  og  Skyts  tagne  til 
Fange.  Deres  Fører,  en  vis  Duval,  blev  dræbt  i  Affæren. 
Kl.  G^/2  om  Morgenen  var  det  hele  forbi«. 

I  Modsætning  hertil  giver  Eenard  følgende  Beretning: 

«K1  7  om  Morgenen  ankom  vi  til  Chatillon;  jeg  meldte 
mig  strax  hos  General  Duval,  og  da  jeg  forlod  ham  efter  at 
have  modtaget  mine  Ordrer,  begyndte  Versaillestropperne  at 
angribe  vor  Stilling.  Vi  deployerede  under  en  Kegn  af  Kug- 
ler, men  da  vi  vare  yde  af  Stand  til  at  svare,  maatte  vi 
holde  os  bag  Forskandsningerne. 

To  Timer  bleve  vi  i  denne  Stilling,  jeg  mistede  otte 
Mand  og  havde  sexten  Saarede.  Jeg  lagde  med  Sorg  Mærke 
til,  at  der  ikke  var  Tale  om  nogen  bestemt  Plan,  Orden  eller 
Kommando.  Enhver  gav  Ordrer,  og  Bataillonerne,  der  alle 
vare  blandede  imellem  hverandre,  havde  ikke  længere  Befa- 
lingsmænd. Artilleriet  manglede  Kanonerer,  og  Mitrailleusen, 
der  behandledes  af  ukyndige  Hænder,  gjorde  ingen  Virkning. 
De  Stillinger,  vi  holdt  besatte  paa  Siden  af  Redouten,  bleve 
opgivne,  medens  man  i  modsat  Fald  kunde  have  forebygget 
Redoutens  Indtagelse.  Til  Trods  for  vort  ringe  Antal  og  vore 
slette  Vaaben  gjorde  vi  dog  en  kraftig  Modstand,  da  en  Gruppe 
Soldater  af  Versaillestropperne  hilsede  os  med  Raabet  -Leve 
Kommunen!"  De  havde  vendt  deres  Geværer,  og  en  Officer, 
der  bar  et  hvidt  Lommetørklæde  paa  Spidsen  af  sin  Sabel, 
betydede  os  ved  Tegn,  at  vi  skulde  høre  op  at  fyre. 

Man  havde  den  foregaaende  Dag  fortalt  os,  at  Tropperne 
ikke  ønskede  noget  hellere  end  at  overgive  sig  til  os.  Vi 
troede  derfor  disse  Folk  og  bød  dem  Velkommen  inde  i  Re- 
douten. Deres  Antal  forøgedes  imidlertid  hurtig  i  den  Grad, 
at  vi  kom  i  Minoritet;    da  kastede  de  sig  over  os  for  at  af- 

væbne  os,  og  samtidig  viste  ogsaa  deres  Generaler,  hvem  vi 
hidtil  ikke  havde  set  noget  til,  sig  paa  Scenen.  De  opførte 
sig  med  stor  Uforskammethed  imod  os,  samlede  os  i  en  stor 
Gruppe,  bød  os  sætte  os  ned,  udsøgte  derpaa  efter  Klæde- 
dragten enhver,  der  hørte  til  den  regulære  Armé,  Mobilgarden, 
Artilleriet  eller  Marinen  og  lode  disse  Folk  skyde  paa  Stedet. 
Saa  kom  Turen  til  d.e  Arbejdere,  der  hørte  til  Kalkbrudene; 
der  blev  kun  en  Dreng  paa  femten  Aar  tilbage;  han  blev 
frelst  af  en  Kapitajn.  Lidt  efter  ankom  der  en  gammel 
General  ved  Navn  Sellé,  som  gjorde  Ende  paa  disse  dræbende 
Salver. 

Vi  bleve  nu  stillede  mellem  to  Rækker  af  Tropper  og 
førte  forbi  vore  Ulykkesfællers  Lig.  Det  lod  til,  at  Kampen 
dog  endnu  ikke  var  helt  endt,  thi  i  næsten  en  halv  Time 
faldt  det  tæt  med  Bomber  omkring  os.  Pludselig  hørte  vi, 
at  der  blev  fyret  paa  ny,  og  Rytterne,  som  vare  bagved  os, 
satte  ind  paa  de  sidste  Rækker  af  Fanger  for  at  fremskynde 
deres  Marsch.  I  disse  sidste  Rækker  var  der  en  Mand,  hvis 
Kjæbe  var  bleven  kløvet,  og  en  anden,  der  havde  faaet  en 
Chassepotkugle  i  Kroppen.  Tre  Gange  faldt  denne  sidste  til 
Jorden,  tilsyneladende  død,  og  tre  Gange  blev  han  tvungen 
til  at  rejse  sig  og  løbe  foran  Hestene;  det  lykkedes  ham  dog 
at  naa  Versailles.  Jeg  har  senere  hørt,  at  mange  bleve 
skudte  undervejs,  og  jeg  er  tilbøjelig  til  at  tro,  at  dette 
virkelig  var  Tilfældet,  at  dømme  efter  de  mange  Lig  af  Na- 
tionalgardister, som  vi  saa  paa  Vejen. 

Vi  havde  marscheret  en  Time,  da  vi  saa  General  Vinoy 
ankomme.  Han  lod  hele  Troppen  standse  og  spurgte  saa, 
hvem  det  var,  der  lod  sig  kalde  General  Duval.  Man  viste 
ham  denne.  »Hvem  er  De?»  sagde  Vinoy,  «en  Sjouer?  En 
Bandit?"  «0g  !?»,  svarede  Duval,  "ere  I  ikke  fejge  Mænd, 
I,  som  vende  Eders  Geværer  om  og  overraske  os  ved  For- 
ræderi?" 

Vinoy  blev  rasende  ved  at  høre  dette  og  befalede,  at 
Duval  og  to  af  hans  Kammerater  skulde  tages  ud  af  Geled- 


278  Pariserkommunens  militære  Side. 

derne  og  skydes;  de  stillede  sig  alle  tre  i  en  Linie  paa  en 
Mark  fire  eller  fem  Alen  fra  Vejen,  og  idet  de  blottede  Ho- 
vederne, faldt  de  under  Raabet  «Leve  Republiken ! » 

General  Ducrot  ankom  netop  i  dette  -Øjeblik,  og  jeg 
hørte  ham  udbryde:  »Der  kan  man  se,  disse  Røvere  kunne 
dog  dø  modig".  Næppe  var  Duval  falden,  før  en  Korporal 
af  den  13de  Jægerbataillon  til  Fods,  hvis  Pligt  det  var  at 
give  ham  Naadestødet  ved  at  fyre  ind  i  hans  øre,  trak  hans 
Støvler  af,  hvilke  han  viste  frem  i  Officerernes  Nærværelse, 
og  disse  saa  bifaldende  herpaa. 

Lidt  før  vi  ankom  til  Versailles,  maatte  vi  gjøre  Holdt, 
og  efter  deres  Chefers  Ordrer  kastede  Soldaterne  sig  over  os 
og  plyndrede,  hvad  vi  havde  hos  os. 

Ved  vor  Ankomst  til  Versailles  bleve  vi  endnu  mere 
haanede  og  pinte  end  før.  Et  Fruentimmer,  der  var  væbnet 
med  en  Stok,  trængte  ind  imellem  os  og  slog  om  sig  til 
alle  Sider.  De  bad  os  blotte  Hovedet  for  dem,  der  fornær- 
mede os,  og  holde  Huen  i  Haanden.  En  dekoreret  gammel 
Mand  slog  med  sin  Stok  en  af  vore  Folk  paa  Armen,  som 
var  bleven  knækket  af  en  Kugle;  ved  hvert  Slag  sprøjtede 
Blodet  ud,  og  den  ulykkelige  udstødte  ynkelige  Skrig.  Da 
raabte  flere  Stemmer  fra  forskjellige  Sider:  «Hold  Mund  der! 
Ser  Du  ikke,  elendige  Ushng,  at  Du  har  den  Ære  at  blive 
irettesat  af  General  D'Aurelles  de  Paladines?» 

Forton,  der  var  Stabssergent  og  Fader  til  en  talrig 
Familie,  blev  gjentagne  Gange  slaaet  saaledes  af  en  Gens- 
darm,  at  han  styrtede  til  Jorden.  «Gjør  det  af  med  ham!« 
hylede  nu  Hoben,  og  derpaa  red  en  Jæger  gjentagne  Gange 
over  ham.  Nogle  Dage  efter  døde  den  stakkels  Fyr  uden  at 
have  modtaget  den  mindste  Lægehjælp. 

Man  stødte  med  Knive  efter  os  i  de  Soldaters  Paasyn, 
hvis  Pligt  det  var  at  beskytte  os,  og  som  saa  lidt  gjorde 
dette,  at  de  tvært  imod  gjorde  Plads  for  de  Banditer,  der 
vilde  plyndre  os  for  det  lidet,  som  Soldaterne  havde  glemt 
at  tage  fra  os. 

Og  alt  dette  skete  lige  under  Nationalforsamlingens  Vin- 
duer, uden  at  en  eneste  Deputeret  kom  ned  for  at  be- 
skytte os. 

Efter  at  vi  havde  været  saaledes  udstillede  i  en  Time, 
fik  vi  en  ny  Eskorte  af  Pariser-Gardister,  som  ladede  deres 
Geværer  i  vor  Nærværelse  og  spøgende  fortalte  os,  at  vi  nu 
skulde  føres  til  Sletten  ved  Satory  for  at  skydes.  Og  for  at 
vi  ikke  skulde  nære  nogen  som  helst  Tvivl  herom,  blev  der 
givet  Ordre  til  at  føre  os  til  dette  Sted.  Vi  troede,  at 
vor  sidste  Time  var  kommen;  vi  hævede  alle  Hovedet  og 
viste  Hoben  og  vore  Bevogtere,  at  Republikanere  vide,  hvor- 
ledes de  skulle  optræde  overfor  Fornærmelser  og  Ansigt  til 
Ansigt  med  Døden. 

Da  vi  kom  til  Arsenalet,  bleve  vi  førte  derind,  og  siden 
bleve  vi  førte  til  Øen  Belle-Isle«. 


Den  ejendommeligste  Fører  i  Kampen  den  3dje  April 
var  Bergeret.  Han  kastede  hele  sin  Styrke  som  en  Flok 
Faar  ind  under  Mont  Valérien,  af  hvis  Kanoner  de  ulykke- 
lige Nationalgardister  bleve  fejede  bort  i  Masse;  en  stor  Mængde 
Mennesker  omkom  her  alene  paa  Grund  af  Førerens  Udue- 
lighed. Bergeret  lod  sig  dog  ikke  forknytte  heraf;  han  lavede 
en  fantastisk  Rapport  til  Kommunen,  hvori  han  pralede  af 
den  gode  Orden  og  Troppernes  mandige  Holdning  ved  Til- 
bagetoget. Cluseret  lod  ham  vel  arrestere  for  hans  uforsvar- 
lige Adfærd,  men  fjorten  Dage  efter  satte  Kommunen  ham 
atter  i  Frihed. 

Med  dette  Udfald  den  3dje  April  var  det  ogsaa  forbi 
med  Nationalgarden.  Der  var  Nationalgardister  nok,  men 
som  et  samlet,  organiseret  Korps  existerede  Nationalgarden 
ikke  længere. 

Efter  den  4de  April  tænkte  man  ikke  mere  paa  at  gribe 
Offensiven.     Cluserets  Bestræbelser    gik  nærmest  ud  paa  at 

iværksætte  en  Reorganisation,  en  Opgivelse  af  de  Stillinger, 
som  ikke  længere  kunde  forsvares,  og  en  Koncentrering  af 
Kommunens  hele  Styrke  paa  de  tilbageværende  Stillinger. 
Om  sine  Bestræbelser  i  disse  Retninger  fortæller  han  føl- 
gende. 

Den  effektive  Styrke  af  Fodfolket  talte  paa  Papiret  i 
alt  145,000  Mand;  men  der  var  ingen  Organisation,  meget 
faa  Ekviperingsgjenstande  og  meget  mangelfulde  Vaaben;  saa- 
ledes  fandtes  der  ikke  15  pCt.  Chassepotgeværer.  Enkelte 
Steder  herskede  der  en  meget  stor  Demoralisering,  og  Disci- 
plin fandtes  intet  Steds.  Ethvert  Arrondissement  havde  sine 
Komitéer  og  Underkomitéer  af  alle  Slags;  over  alt  herskede  der 
stor  Forvirring,  og  over  alt  havde  de  befalende  Venner  og 
Venners  Venner,  som  skulde  trækkes  frem. 

Artilleriet  bestod  af  5,600  Mand,  der  vedholdende  væg- 
rede sig  ved  at  tage  Ophold  i  Baraker  og  saaledes  umulig- 
gjorde en  Mobilisering  og  Dannelsen  af  Feltbatterier.  Der 
fandtes  ikke  faa  Kanoner,  men  de  vare  spredte  rundt  omkring, 
og  den  Ammunition,  man  havde,  passede  ikke  til  det  største 
Antal  af  Kanonerne.  Til  at  fabrikere  ny  Ammunition  be- 
høvede man  særligt  Værktøj,  og  det  fandtes  heller  ikke.  «I 
over  en  Uge«,  siger  Cluseret,  «maatte  jeg  nægte  at  udlevere 
Ammunition,  da  jeg  ingen  havde.  Jeg  blev  beskyldt  for 
Forræderi  og  Uduelighed,  og  jeg  fandt  mig  heri,  da  jeg  ikke 
ønskede,  at  den  sande  Grund  til  min  Vægring  skulde  blive 
bekjendt,  thi  saa  vilde  man  strax  have  vidst  det  i  Versailles«. 
Endelig  fandt  man  dog  Værktøj,  og  nu  dreves  Fabrikationen 
med  Kraft. 

Af  Kanoner  af  svært  Kaliber,  som  man  kunde  stille 
imod  »Fjendens')  mange  svære  Marinekanoner,  havde  man  kun 
en  halv  Snes  Haubitser,  en  stor  Marinekanon  og  den  berømte 
Josephine,  der  var  opstillet  paa  Montmartre.  Der  fandtes  en 
stor  Mængde  Ammunition  for  Infanteriet,  men  den  var  meget 
uheldig  anbragt.  Den  største  Del  af  Magasinerne  var  nem- 
lig  samlet  under  Trokadero   i  en  Udkant  af  Byen  og  vilde 


Pariserkommunens  militære  Side.  281 

saaledes   i  Tilfælde   af  Nederlag   først   og   fremmest   falde  i 
Fjendens  Hænder,  hvilket  da  ogsaa  senere  skete. 

Som  omtalt  var  der  intet  Rytteri,  og  det  var  af  Mangel 
paa  Heste  ikke  engang  muligt  at  danne  en  Trup  Spejdere; 
der  fandtes  jo  vistnok  Heste  i  Byen,  men  da  Tyskerne  sær- 
lig havde  bemægtiget  sig  Kjorehestene,  vilde  Folk  nu  ikke 
skille  sig  ved  deres  Kideheste. 

Ingeniørerne  repræsenteredes  af  en  Del  Mænd,  som  snarere 
bare  dette  Navn,  fordi  de  vare  fritagne  for  den  almindelige 
Tjeneste  som  Nationalgardister,  end  af  nogen  som  helst  an- 
den Grund. 

Intendanturen  var  i  Hænderne  paa  to  Joder,  Brødrene 
May,  der  vare  Juvelerer  og  Venner  af  Eudes,  som  havde  be- 
troet dem  deres  Poster.  Det  var  to  virksomme  Mænd,  og 
de  gjorde  virkelig  Nytte  i  deres  Embeder;  men  man  beklagede 
sig  dog  over,  at  de  fulgte  samme  Grundsætninger  som  den 
kejserlige  Armés  Intendantur  uden  at  kunne  finde  paa  noget 
bedre,  og  der  blev  end  videre  ført  alvorlige  Klager  fra  de 
handlende  over  den  Forretningsgang,  der  var  indfort.  De 
handlende  fik  nemlig  Anvisninger  paa  Finantsministeriet  for  de 
Summer,  der  tilkom  dem  for  leverede  Varer;  men  naar  de  ind- 
fandt sig  i  Ministeriet  med  disse  Anvisninger,  trak  det  altid 
i  Langdrag  med  Betalingen.  Derimod  var  der  en  Diskontør, 
som  mod  en  Godtgjørelse  af  8  pCt.  udbetalte  Belobet.  De 
handlende,  der  muligvis  ikke  troede,  at  Kommunen  skulde 
leve  noget  langt  Liv,  foretrak  det  mindre  Beløb  i  rede  Penge, 
og  den  følgende  Dag  udbetalte  Ministeriet  Diskontøren  de 
Summer,  som  det  havde  nægtet  at  betale  Kontrahenterne. 

Staben  var  saa  upraktisk,  som  den  kunde  være;  dens 
Chef  var  Gois,  en  Ven  af  Eudes.  I  Artilleriet  var  Stabschefen 
en  vild  Fyr,  der  havde  været  Kanonér  under  Belejringen  og 
ansaa  sig  selv  for  fuldstændig  dygtig  til  at  lede  Artilleriet, 
og  det  værste  var,  at  de  fleste  andre  troede  det  samme. 
Ogsaa  Lægetjenesten  skulde  først  organiseres. 

Saaledes  vare  Kommunens  Stridskræfter  den  4de  April 
1871.  Det  gjaldt  nu  først  og  fremmest  om  at  skabe  en 
Overledelse,  at  forsyne  Artilleriet  med  Ammunition  og  at 
organisere  den  forvirrede  Masse  af  Mænd,  der  var  bleven  tilbage 
af  Armeen  efter  Nederlaget  den  3dje.  Den  øverste  Ledelse  var 
hos  Staben ;  i  Spidsen  for  denne  satte  Cluseret  Oberst  Rossel, 
og  til  Næstbefalende  gav  han  ham  Leon  Séguin,  en  ung  Stu- 
dent fra  Normalskolen,  et  virksomt  og  energisk  ungt  Menneske, 
som  dog  var  fuldkommen  ukyndig  i  militære  Sager.  Der  var 
ikke  en  eneste  virkelig  Officer  til  Disposition.  Det  blev 
overdraget  til  Rossel  selv  at  danne  sin  Stab. 

Rossel  var  af  Middelhøjde  og  meget  mager  med  en  lav 
Pande,  kort,  brunt  Haar,  et  rødligt  Skæg  og  urolige  6jne, 
der  kun  ligesom  stjaalent  saa  paa  en  gjennem  de  grønne 
Briller;  han  var  saaledes  i  det  hele  taget  hverken  smuk  eller 
tiltrækkende.  Overfor  andre  var  Rossel  i  høj  Grad  tilbage- 
holden, han  var  rolig,  besteVnt  og  streng  og  nærede  ikke  i 
fjerneste  Maal  socialistiske  Anskuelser;  for  Resten  var  han  en 
god  Officer  i  sit  særlige  Fag.  Rossel  var  syv  og  tyve  Aar 
gammel,  havde  faaet  sin  Uddannelse  i  den  polytekniske  Skole 
og  var,  da  Krigen  brød  ud,  Ingeniørkapitajn  ved  Fortifika- 
tionsdepotet.  Han  anmodede  om  at  maatte  gaa  ud  med  et 
af  Armékorpserne,  men  fik  Afslag;  først  senere  fik  han  Til- 
ladelse til  at  rejse  til  Rhinarmeen.  Hans  første  Felttog  blev 
ikke  af  lang  Varighed.  Efter  at  være  sluppen  bort  fra  Metz 
blev  han  af  Gambetta  udnævnt  til  at  lede  en  Ovelseslejr 
med  Obersllieutenants  Rang.  Freden  bragte  ham  tilbage  til 
Paris,  hvor  Cluseret  traf  ham  og  gjorde  ham  til  Stabschef. 
Han  havde  ingen  militær  Erfaring,  men  hans  Kundskaber 
som  Ingeniørofficer  vare  af  overordentlig  stor  Betydning  for 
Paris,  saaledes  som  Byen  da  var  stillet.  Rossel  troede  selv, 
at  han  var  født  til  at  spille  en  Bonapartes  Rolle;  men  det 
var  kun  i  Drømme,  han  udførte  sine  Mesterslag.  "Hans 
Hoved  gik  fremefter,  medens  hans  Fødder  bevægede  sig  i  en 
Kreds«. 

Efter  at  man  havde  begyndt  at  tilvejebringe  en  forholdsvis 
god  Orden  i  Hæren,  aabnede  Cluseret  efter  Haanden  alle  de 
militære  Værksteder,  der  havde  været  i  Gang  under  Belej- 
ringen, og  der  arbejdedes  nu  med  Kraft  paa  at  tilvejebringe 
Ammunition  til  Artilleriet  og  paa  at  forfærdige  Mitrailleuser. 
Efter  en  Uges  Forløb  oversteg  Produktionen  Forbruget,  hvil- 
ket navnlig  skyldtes  den  simplificerede  Forretningsgang,  idet 
Krigsministeren  forhandlede  direkte  med  Arbejderne. 

Ved  Organiseringen  af  Fodfolket  frembød  Udfyldelsen  af 
Officerspladserne  den  største  Vanskelighed,  thi  der  var  ingen 
Officerer.  Cluseret  delte  Nationalgarden  i  to  store  Divisioner, 
den  sedentære  og  den  mobile,  og  udstedte  dernæst  et  De- 
kret, som  kaldte  alle  Mænd  mellem  nitten  og  fyrretyve  Aar 
til  Fanen,  en  Foranstaltning,  som  dog  fandt  mange  Mod- 
standere ;  for  Resten  havde  enhver,  der  ønskede  det.  Lov  til  at 
forlade  Byen. 

I  nogle  Dage  var  Rossel  ham  en  god  Støtte,  men  han 
besad  uheldigvis  ingen  Evne  til  at  organisere.  Han  stødte 
mange  Mænd  bort,  som  kunde  have  gjort  god  Nytte  uden 
just  at  gjøre  Tjeneste  som  almindelige  Soldater.  Eossels 
store  Fejl  var,  at  han  kun  var  syv  og  tyve  Aar  og  manglede 
Menneskekundskab.  Det  udfordredes  i  hans  Stilling  kun 
at  forlange,  hvad  der  var  strængt  nødvendigt  og  at  se  bort 
fra  al  regulær  Organisering.  Det  forstod  han  imidlertid  ikke, 
og  han  forstod  heller  ikke  at  gjøre  sig  yndet  af  Officererne  i 
Nationalgarden. 

Medens  Rossel  ledede  Staben,  betroede  Cluseret  Organi- 
seringen af  Fodfolket  til  en  vis  Meyer,  som  var  Organisator 
lige  ud  til  Fingerspidserne.  Denne  Meyer  havde  været  Clu- 
serets  Kvartérmester  paa  Krim,  hvor  han  var  bleven  haardt 
saaret  og  dekoreret  med  Æreslegionens  Kors.  Han  udfyldte 
sin  Plads  godt,  og  den  30te  April,  da  Cluseret  blev  sat  i 
Fængsel  af  «en  intelligent  og  taknemlig  Kommune«,  vare 
41,500  Mand  fuldstændig  organiserede  med  saa  gode  Officerer, 
som  Forholdene  tillode  det,  vel  klædte  og  bevæbnede  og  i  en- 

hver  Henseende  rede  til  at  drage  i  Marken.  Der  var  des- 
uden 105,000  Mand,  som  vilde  være  blevne  fuldstændig  or- 
ganiserede i  Løbet  af  fjorten  Dage,  da  alt,  hvad  de  behøvede 
af  Ekviperingsgjenstande  o.  s.  v. ,  var  tilstede.  Meyers 
Dygtighed  havde  imidlertid  vakt  Rossels  Skinsyge,  da  denne 
ikke  kunde  taale  nogen  Medbejler.  Meyer  blev  da  ogsaa 
arresteret  Dagen  efter  Cluseret,  og  Følgen  heraf  viste  sig 
meget  hurtig,  thi  Rossel  kunde  ikke  mønstre  12,000  Mand 
to  eller  tre  Dage  efter,  at  han  var  bleven  Cluserets  Efter- 
følger som  Krigsminister. 

Organiseringen  af  Rytteriet  skred  kun  langsomt  frem, 
men  der  var  dog  allerede  dannet  tre  Eskadroner,  og  man 
var  i  Færd  med  at  danne  syv  Eskadroner  til. 

Hvad  der  voldte  den  største  Vanskelighed,  var  Feltbat- 
terierne. Cluseret  havde  sammenkaldt  alle  Artilleristerne  paa 
Marsmarken  og  overdraget  det  til  Rossel  at  danne  Feltbatte- 
rier af  det  Mandskab,  der  var  villigt  til  at  gjøre  denne  Tjeneste. 
Han  var  imidlertid  ikke  i  Stand  til  at  danne  et  eneste  Bat- 
teri. Cluseret  talte  nu  selv  med  Folkene,  og  det  lykkedes 
ham  omsider  at  faa  dem  til  at  samtykke  i  at  gaa  til  Bara- 
kerne  og  lade  sig  indrullere;  de  skulde  atter  møde  den  30te 
April.  Paa  denne  Tid  var  Cluseret  imidlertid  arresteret,  og 
ingen  af  Folkene  holdt  nu  deres  Ord. 

I  Spidsen  for  Ingeniørerne  stillede  Cluseret  en  Civilin- 
geniør ved  Navn  Roselli  Møllet,  som  reorganiserede  dette 
Korps  paa  en  tilfredsstillende  Maade. 

Som  et  Bevis  paa,  hvor  faa  Minører  der  var  til  Stede, 
anfører  Cluseret,  at  Megy,  da  han  den  30te  Marts  forlod 
Fort  Issy,  i  Porten  til  dette  Fort  efterlod  en  lille  Karre  med 
et  halvt  Hundrede  Pund  Krudt  og  en  syttenaars  Dreng,  der 
skulde  sætte  Ild  i  Krudtet,  naar  Versailles  -  Tropperne  kom. 
Paa  denne  Maade  vilde  han  sprænge  Fortet  i  Luften;  og 
der  var  i  det  Ingeniørkompagni,  som  hørte  til  Fortets  Gar- 
nison, ikke  en  eneste,  som  kunde  sige  ham,  at  dette  ikke  var 
den  rette  Maade  at  sprænge  et  Fort  i  Luften  paa. 

Lægetjenesten  var  den  20de  April  fuldstændig  organiseret 
og  i  Gang.  Ikke  blot  Ambulancerne  og  Hospitalerne,  men 
ogsaa  enbver  Legion  og  enhver  Bataillon  havde  sine  egne 
Læger. 

Med  Hensyn  til  Administrationen,  da  indførte  Cluseret 
det  amerikanske  Decentralisationssystem  i  Stedet  for  den 
franske  Intendantur,  der  var  baseret  paa  de  modsatte  Prin- 
ciper og  efter  Cluserets  Sigende  ofte  medførte,  at  der  var 
Overflødighed  i  Centrum,  hvor  Staben  fandtes,  medens  der 
var  Mangel  i  Kompagnierne ,  som  skulde  marschere  og 
kæmpe. 

For  at  indføre  streng  Lydighed  og  i  ethvert  Tilfælde 
gjøre  Ulydighed  mere  farlig  end  for  oprettede  Cluseret  en 
Krigsret  med  Rossel  som  Præsident.  Den  18de  April  af- 
sagde denne  Ret  sin  første  Kjendelse,  som  var  en  Dødsdom 
over  en  Officer  ved  Navn  Girod,  der  havde  gjort  sig  skyldig 
i  Fejghed  overfor  Fjenden. 

Den  Hurtighed  og  Bestemthed,  hvormed  man  gik  frem 
i  denne  Sag,  var  netop,  hvad  man  trængte  til,  og  vilde 
utvivlsomt  i  Løbet  af  en  Uges  Tid  have  hidført  den  Disciphn, 
man  hidtil  havde  savnet.  Men  Kommunen  var  bange;  den 
annullerede  Dommen,  i<og»,  siger  Cluseret,  »fra  det  -Øjeblik 
var  den  fortabt;  den  gav  Agenterne  fra  Versailles  og  de  fejge 
frit  Spil').  Rossel,  der  ikke  var  bleven  omtalt  paa  den  aller- 
bedste Maade  i  Kommunens  Forhandlinger,  indsendte  sin  Af- 
skedsbegjæring,  og  fra  det  Ojeblik  tilbragte  han  sin  Tid  med 
at  konspirere.  Senere  blev  Kommunen  nødt  til  atter  at 
danne  en  Krigsret,  men  da  havde  det  ikke  længere  den  til- 
sigtede Virkning. 

»Saaledes  var  den  Reorganisation-),  siger  Forf.,  «som  jeg 
fuldendte  i  otte  og  tyve  Dage.  Den  30te  April  havde  jeg 
endnu  800,000  Metres  Klæde  tilbage;  mine  Arsenaler  vare 
fulde,  og  et  Syndikat  af  de  bedste  Handelshuse  i  Paris  leve- 
rede Varer  mod  Kommunens  Underskrift.  Jeg  havde  desuden 
som  en  Tvangsforholdsregel    indført    den  Bestemmelse  i  alle 

de  Handelsoverenskomster,  der  sluttedes  med  Krigsministeriet, 

at  Kvinders  Arbejde    mindst    skulde   betales  med  tre  Francs 

om  Dagen.     Dette  Dekret,    som  jeg  er  stolt  af,  skaffede  mig 

en  Dødsdom   fra   Hr.  Thiers.       Maatte  Folket    tilgive  ham; 

han  vil  ikke  leve  længere  for  det«. 

Bernhard  Wulff. 


Smaating. 


Ugsaa  et  laitsmiuisteriuin.  Det  var  den  20de  Marts  1848. 
Alle  tyske  Lande  havde  havt  deres  Revolution,  endog  Land- 
grevskabet Hessen  -  Homburg,  der  i  Forening  med  Herskabet 
Meisenheim  talte  næsten  5  D  Mil  og  over  20,000  Sjæle,  der 
lige  til  hine  bevægede  Martsdage  havde  levet  et  roligt,  ube- 
mærket, inadvendt  Liv.  Den  daværende  Landgreve,  den  sidste 
af  hans  berømmelige  Slægt,  levede  under  saa  beskedne  For- 
hold, at  han  ikke  engang  havde  en  Klokkestreng  i  sit  Sove- 
værelse, men  kastede  Støvleknægten  mod  Døren,  naar  han 
vilde  kalde  paa  sin  Kammertjener;  for  øvrigt  regerede  den 
gamle  Pebersvend  ikke  meget  og  bekymrede  sig  i  det  hele 
taget  ikke  ret  meget  om  Verden ;  men  som  en  gammel  øster- 
rigsk  Officer  havde  han  dog  hin  store  Dag  en  saa  uhildet 
Dømmekraft,  at  han  kunde  tatte,  at  overordentlige  Forhold 
kræve  overordentlige  Forholdsregler.  I  Darmstadt  levede  den 
Gang  en  gammel  Advokat  ved  Navn  Jaup,  som  havde  givet 
sig  meget  af  med  Genealogi  og  det  hessiske  Hus's  Stam- 
tavler, hvorfor  han  var  særlig  afholdt  af  den  gamle  Land- 
greve; til  med  stod  han  i  Ry  for  at  være  liberal.  Han  fik 
nu  en  Skrivelse  af  følgende  Indhold: 

«Min  kjære  Jaup!  Jeg  maa  have  en  Minister;  men  un- 
der de  nuværende  Tidsforhold  kan  jeg  ikke  bruge  nogen,  som 
ikke  paa  Grund  af  Politik  har  siddet  i  Fængsel  eller  i  det 
mindste  været  forvist.  Vær  saa  god  at  finde  mig  en  brugbar 
Mand  af  denne  Beskaffenhed«.    Deres  forbindlige  o.  s.  v. 

Hr.  Jaup,  som  kort  derpaa  selv  blev  Minister,  og  det 
endog  hos  Storhertugen  af  Hessen  -  Darmstadt,  sendte  da 
Landgreven  sin  Svigersøn,  Advokat  Bausa  fra  Gieszen,  med 
en  Anbefalingsskrivelse,  hvori  var  bemærket,  at  den  medføl- 
gende Svigersøn  ifølge  hoslagte  øvrighedsattester  havde  sid- 
det flere  Uger  i  det  storhertugelig  hessen-darmstadtske  Vare- 
tægtsfængsel, fordi  han  i  Aaret  1834  havde  været  mistænkt 
for  kort  efter  Frankfurter- Attentatet  at  have  korresponderet 
med  en  Broder  til  en  Student  i  Gieszen,  hvilken  bemeldte 
Student  kort  derpaa  var  rejst  til  Schweiz  og  derved  havde 
paadraget  sig  en  Mistanke  om  at  have  været  impliceret  i 
bemeldte  Attentat.  1  og  for  sig  havde  Sagen  dog  ikke  været 
saa  farlig,  thi  Hr.  Bausa  var  kun  bleven  anklaget  for  den 
Forbrydelse  at  have  undladt  at  denuncere  et  hajforrædersk 
Foretagende,  som  ikke  engang  havde  været  ham  selv  ret 
klart,  hvorfor  han  da  ogsaa  var  bleven  løsladt  af  den  strænge 
Overdomstol,  der  dog  havde  domfældt  saa  mange  andre. 

Bausa  blev  Premierminister  over  5  Kvadratmil,  og  Hi- 
storien tilføjer,  at  det  var  det  varigste  af  alle  Marlsmini- 
sterier;  thi  den  skikkelige  gamle  Landgreve  kunde  ikke  igjen 
give  Slip  paa  ham. 


Frederik,  G-reve  af  Danneskjold-Samsø. 

(Slutning,  se  S.  156). 


i 


III. 

ilen  6te  August  1746  døde  Christian  VI  paa  Hirschholm 
Slot.  Kongens  Dod  var  et  stort  personligt  Tab  for  Danne- 
skjold; thi  dels  var  det  jo  usikkert,  hvordan  den  unge,  kun 
tre  og  tyveaarige  Kong  Frederik  V  vilde  stille  sig  overfor 
Danneskjold,  dels  var  denne  personlig  knyttet  nøje  til  den 
afdøde  Konge,  for  hvem  han  ikke  blot  havde  været  en  vær- 
difuld Raadgiver,  men  ogsaa  en  fortrolig  Ven,  om  man  ellers 
kan  bruge  dette  Udtryk  i  et  Forhold  mellem  en  Konge  af 
Christian  VFs  Karakter  og  en  Undersaat.  Man  faar  et  ret 
godt  Begreb  om  dette  Forholds  Natur  ved  at  gjennemløbe 
nogle  af  de  Privatbreve,  Kongen  skrev  til  Danneskjold,  og 
hvis  Antal  skal  være  løbet  op  til  omtrent  tre  Hundrede. 
Kongen  var  i  det  hele  taget  en  flittig  Brevskriver,  og  An- 
tallet af  de  længere  eller  kortere  Breve,  han  daglig  skrev  til 
sine  Ministre  eller  Fortrolige,  mener  J.  Møller  i  sin  «Mne- 
mosyne»  uden  Overdrivelse  at  kunne  anslaa  til  over  30,000, 
af  hvilke  han  som  Bilag  til  sit  Værk  i  dansk  Oversættelse 
gjengiver  omtrent  350,  af  hvilke  dog  intet  er  til  Danneskjold. 
Faa  Steder  viser  Christian  VI  sig  fra  en  saa  fordelagtig 
Side  som  i  sine  Breve,  i  hvilke  han  ofte  lægger  noget  af  den 
besværlige  Majestæt  bort  og  fremtræder  mere  som  Menneske. 

Hans  pietistiske  Aandsretning   mærker  man  ikke   stort  til  i 
Brevene  til  Danneskjold,  da  disse  i  Almindelighed  kun  handle 
om  Sager,  der  vedrare  Soværnet.    Ikke  sjældent  træffer  man 
venlige  Forespørgsler  til  Danneskjolds  Befindende  eller  Be- 
brejdelser, fordi  han  intet  Hensyn  tager  til  sin  Sundhed,  men 
overlæsser   sig   med  Arbejde.     Saaledes    beder  Kongen   ham 
et  Steds  betænke,  "dasz  Er  ein  mensch  ist  der  wenn  Er  sich 
tod  arbeitet  uns  einen  schlechten  dienst  damit  thut«,  ligesom 
han  en  anden  Gang  forsikrer:     »Es   ist   uns  bange  wen  wir 
horen  dasz  Er  iibel  ist«.    Heller  ikke   glemmer  Kongen  un- 
dertiden at  spørge  til  Danneskjolds  Familie,  og  det  fremgaar 
ligeledes  af  Brevene,    at    han   ikke  har  været  nogen  sjælden 
Gjæst  paa  Sølleradgaard,    hvor  Danneskjold  boede  om  Som- 
meren, naar  Kongen  residerede  paa  Hirschholm.    Danneskjold 
havde   her   opbygget  en  prægtig  Hovedbygning  med  en  stor 
Altan  øverst,    hvorfra   der   var   en  berømt  og  oftere  omtalt 
Udsigt  udover  det  omliggende  skjønne  Landskab.    Danneskjold 
havde  her  ogsaa  ladet  et  Kapel  opføre,   der  indviedes  af  Bi- 
skop Hersleb,  ved  hvilken  Lejlighed  Biskoppen  i  sin  Indviel- 
sestale skal  have  hentydet  til  Grevens  altfor  store  Byggefore- 
tagender i  Forhold  til  hans  temmelig  forfaldne  Formuesom- 
stændigheder,    hvad  Danneskjold    gjengjældte  paa  en  ret  fin 
Maade    ved    i    et  Brev    at    takke    ham  forbindtlig    for  hans 
Ulejlighed   og  sende  ham  et  meget  rundhaandet  Honorar.    I 
sin  ringe  Fritid  beskæftigede  Danneskjold  sig  paa  Søllerød- 
gaard  navnlig  med  store  Haveanlæg  i  Datidens  stive  Rocco- 
costil,  ligesom  han  ogsaa  lod  indrette  et  Mølleværk,  der  gjen- 
nem    en   lang  og  kostbar  Vandledning  drev  Vandet  fra  den 
lavt  liggende  Sø  op  i  Beboelseslejligheden,  Stalden  og  Haven, 
der  skal  ligge  mer  end  30  Alen  over  Søens  Vandspejl.    Ho- 
vedbygningen  er    nu    forlængst  nedrevet,    og  Kapellet,    som 
Struensee   senere   lod   indrette  til  et  Hospital  for  veneriske 
Sygdomme,    benyttes  nu  som  Lade,    medens  den  nuværende 
Beboelseslejlighed   er   indrettet  i  et  af  Udhusene  fra  Danne- 
skjolds Tid. 

Medens  Christian  VI  ved  sine  Besøg  paa  SøUeradgaard 
ledsagedes  af  sin  øvrige  Familje,  saaledes  af  sin  Datter  og 
Søster  eller  Kronprinsen ,  finder  man  ikke  Dronningens 
Nærværelse  omtalt  ved  slige  Lejligheder ;  Treschow  an- 
tyder forblommet,  og  J.  Møller  udtaler  ligefrem,  at  Danne- 
skjold ingenlunde  var  i  Gunst  hos  Sofie  Magdalene,  hvem 
hans  danske  Fjødsel,  hans  Sparsommelighed  og  selvstændige 
Karakter,  der  endog  undertiden  skal  have  bragt  ham  til  at 
opponere  mod  den  alt  formaaende  Dronning,  vare  ubehagelige. 
At  Kongen  imidlertid  trods  sin  Gemalinde  vedligeholdt  sin 
Velvilje  mod  Danneskjold,  fortjener  saa  meget  større  Paa- 
skjønnelse,   som  han  ellers  altfor  ofte  lod  sig  lede  af  hende. 

Det  var  kun  yderst  sjældent,  at  dette  gode  Forhold  mel- 
lem Kongen  og  Danneskjold  forstyrredes,  et  Forhold,  som 
endog  synes  at  være  blevet  stærkere  med  Tiden.  Imellem  kunde 
det  dog  imidlertid  hænde;  flere  Exempler  ere  allerede  tidligere 
omtalte,  og  Brevene  fra  Kongen  til  Danneskjold  oplyse  os  om 
et  Exempel  endnu,  der  dog  kun  er  af  en  aldeles  forbi- 
gaaende  Karakter.  Da  den  pietistiske  Bevægelse  under  Chri- 
stian VI  naaede  Danmark,  foranledigede  den  naturligvis  et 
dybt  Brud  mellem  de  orthodoxe  Præster  og  dem  blandt  deres 
Standsfæller,  der  vare  grebne  af  den  nye  religiøse  Bevægelse, 
og  som  i  den  kristelige  Følelses  Navn  nedlagde  Protest  mod 
den  tørre  og  dogmatiske  Orthodoxi.  Præsterne  i  de  modsatte 
Lejre  vare  meget  ivrige  og  forkjætrede  gjensidig  fra  Præ- 
dikestolen hverandre  i  de  haardeste  Udtryk.  Navnlig  var 
Striden  brændende  i  Hovedstaden,  hvor  den  nidkjære  Stifts- 
provst Reenberg,  der  allerede  under  Frederik  IV  havde  ud- 
mærket sig  ved  den  Frimodighed,  hvormed  han  havde  for- 
dømt Kongens  Flerkoneri,  og  Mossin,  som  var  Præst  først 
ved  Trinitatis  senere  ved  Nicolai  Kirke,  vare  Orthodoxiens 
Forkæmpere.  Mossin,  der  var  Danneskjolds  Ven  og  Skrifte- 
fader, havde  endog  fremsat  en  offentlig  Anklage  mod  den 
fra  Tyskland  indkaldte  Hofpræst  og  Professor  Reusz,  som 
dog  imidlertid  ikke  fik  videre  Følger,    hvor  imod  en  anden 

Klage,  han  senere  rejste  mod  de  under  ham  ansatte  Kate- 
keter, og  hvori  han  beskyldte  dem  for  at  udbrede  falske  og 
djævelske  Lærdomme,  fik  meget  ubehagelige  Folger  for  Mos- 
sin selv,  idet  han  af  en  i  den  Anledning  nedsat  Kommission 
dømtes  til  at  have  sit  Embede  forbrudt.  Da  Sagen  endnu 
svævede  for  Kommissionen,  indgav  Mossin  et  Forsvar,  som 
Danneskjold  paatog  sig  at  overrække  Kongen.  I  denne  An- 
ledning modtog  Danneskjold  et  temmelig  skarpt  Brev  fra 
Christian  VI,  hvori  denne  udtaler  sin  Forundring  over,  at 
Danneskjold  besøger  andre  Kirker  end  Holmens,  til  hvilken 
han  i  Følge  sin  Stilling  nærmest  maatte  være  henvist.  Imid- 
lertid vil  Kongen  dog  for  denne  Gang  se  gjennem  Fingre 
dermed  «in  Hoffnung  er  werde  nicht  wieder  kommen »,  hvor- 
paa  hele  Brevet  ender  med  Moralen:  «Non  sutor  ultra  cre- 
pida»  (Skomager  bliv  ved  Din  Læst). 

Det  kunde  nu  vel  være  Gjenstand  for  en  grundet  Tvivl 
hos  Danneskjold,  om  Christian  VI's  Velvilje  for  ham  vilde 
gaa  i  Arv  til  Sønnen;  thi  han  havde  mange  Fjender  og  hans 
ofte  stridige  og  altid  herskesyge  Karakter  havde  ingenlunde 
skaffet  ham  mange  personlige  Venner,  hverken  ved  Hoffet 
eUer  i  Søetaten.  I  de  første  Maaneder  af  sin  Kegering 
foretog  imidlertid  Frederik  V  ingen  Forandringer  ved  Mari- 
nens Bestyrelse;  men  da  Admiral  Eosenpalm,  der  i  en  Række 
Aar  havde  været  Flaadens  ældste  Flagmand  og  første  Depu- 
teret i  Admiralitetet,  og  som  stedse  havde  følt  sig  stillet  i 
Skygge  af  Danneskjold,  nu  søgte  at  benytte  Lejligheden  til 
at  styrte  sin  forhadte  Rival  og  i  den  Anledning  indgav  en 
Plan  til  Frederik  V,  hvorved  han  troede  at  kunne  spare 
160,000  Rdl.  aarlig  paa  Marinens  Budget,  lykkedes  det  ham 
ogsaa  at  vinde  Kongen  og  at  faa  Danneskjold  fjærnet  fra  en 
Stilling,  han  i  elleve  Aar  havde  beklædt  med  Ære.  Kongen 
havde  nemlig  forelagt  Rosenpalms  Plan  for  Danneskjold,  og 
da  denne  nu  ikke  blot  erklærede,  at  han  ikke  kunde  paatage 
sig  Marinens  Administration  med  de  antydede  Indskrænk- 
ninger,   men    endog   stillede  Sagen   paa  Spidsen  ved  at  lade 

Kongen  vide,  at  han  strax  maatte  tage  sin  Afsked,  hvis  den 
i  Anledning  af  den  rosenpalmske  Plan  nedsatte  Kommission 
ikke  i  ét  og  alt  rettede  sig  efter  ham,  saa  modtog  han  som 
Svar  fra  Kongen  sin  Afsked  den  18de  November  1746. 
Skjønt  den  Fremstilling  heraf,  som  findes  i  Adam  Gottlob 
Moltkes  efterladte  Mindeskrifter,  maa  antages  for  paalidelig, 
da  den  skriver  sig  fra  en  saa  vel  underrettet  Kilde,  hvorfor 
den  ogsaa  er  fulgt  her,  er  den  dog  sikkert  i  flere  Henseender 
meget  ubillig  mod  Danneskjold.  Naar  det  saaledes  hedder:  «Ihro 
Majestæt  glaubte,  dass  in  dem  See-Etat  eine  bessere  Ordenung 
vorziiglich  erfordert  wiirde,  da  in  diesem  Collegio  von  je 
her  viele  Uneinichkeit  und  viele  Unordnung  geherschet«,  tager 
denne  Ytring  sig  lidt  underlig  ud  sammenholdt  med,  hvad 
der  hidtil  er  berettet  om  Danneskjolds  Virksomhed  i  Flaadens 
Tjeneste.  Kongen  saa  da  ogsaa  sine  Forhaabninger  skuffede 
om  de  store  Besparelser,  Kosenpalm  havde  bebudet,  og  da 
Kosenpalm  senere  anholdt  om  at  blive  General  -  Admiral- 
Lieutenant,  hvilken  Post  Kongen  havde  lovet  ham,  hvis  han 
blev  fornøjet  med  hans  Administration,  skal  Frederik  V  have 
afvist  ham  med  de  Ord:  «De  lovede  at  spare  mig  Penge  og 
holdt  det  ikke;  vi  ville  derfor  glemme  vort  Løfte  paa  begge 
Sider.).  Man  kan  heller  ikke  sige,  at  Danneskjold  faldt  i 
Unaade;  thi  om  han  end  afskedigedes  fra  alle  sine  Embeder, 
gaves  selve  Afskeden  ham  i  meget  anerkjendende  Udtryk,  og 
det  tillodes  ham  at  beholde  sin  »Charactere  af  General- Ad- 
miral-Lieutenant«  og  den  ham  i  sin  Tid  tildelte  Donation 
paa  7,000  Kdl.  aarlig.  Til  yderligere  Bevis  paa  sin  Naade 
sendte  Kongen  ham  Aaret  efter  i  Anledning  af  Kroningen 
Elefantordenen  og  var  endog  saa  opmærksom  at  tilskikke  ham 
just  det  Ordenstegn,  som  Christian  VI  selv  havde  baaret, 
hvorved  Udmærkelsen  maatte  antages  at  have  dobbelt  Værdi 
for  Danneskjold. 

Da  Danneskjold  den  21de  November,  før  han  trak  sig 
tilbage  til  Privatlivets  Ro  fra  det  anstrængende  Arbejde  i 
Statens  Tjeneste,  holdt  sin  Afskedstale  i  Admiralitetet,  hen- 

pegede  han  med  en  for  ham  karakteristisk  Selvfølelse  paa  de 
store  Kesultater  af  hans  Administration:  «Flodens  Floer  og 
Velstand  og  hele  Marinens  Opkomst«,  og  at  dette  virkelig 
kan  tilskrives  ham,  finder  han  « soleklart  beviist«  dels  ved 
Kongens  « allernaadigste  Confirmationsbrev«,  dels  derved,  at 
«ikke  derimod  noget  Ord  er  bleven  anført  eller  erindret«  og 
dels  endelig  ved  «det  Vidnesbyrd  af  en  reen  og  ubesmittet 
Samvittighed«.  Herpaa  svarede  Admiral  Rosenpalm  som 
Præses  i  Admiralitetet,  at  man  «vilde  søge  at  imitere,  saa 
vidt  muligt,  Hans  Excellences  store  Exempel  i  alle  hans 
gode  Indretninger«) ,  hvorpaa  han  ønskede  Danneskjold  al 
Lykke  og  Velsignelse  i  Fremtiden,  hvilket  hele  Admiralitetet 
besvarede  med  enstemmigt  Bifald. 

Danneskjold  fik  nu  Lejlighed  til  at  tænke  paa  sine  egne 
Privatanliggender,  hvilket  i  flere  Henseender  kunde  være  ret 
heldigt.  Navnlig  trængte  hans  Pengeaffærer  til  at  ordnes; 
thi  medens  han  ved  sin  Orden  i  sin  offentlige  Stilling  havde 
sparet  Landet  Millioner,  var  han  selv  kommet  i  en  betydelig 
Gjæld  dels  paa  Grund  af  de  Udgifter,  hans  Stilling  medførte, 
dels  fordi  han,  indtil  den  flere  Gange  omtalte  aarlige  Pension 
paa  7,000  Edl.  var  bleven  skænket  ham,  havde  tjent  Staten  for 
en  forholdsvis  meget  ringe  Gage,  og  dels  endelig,  fordi  han 
virkelig  ikke  synes  at  have  været  nogen  nøjeregnende  Hus- 
holder med  egne  Midler.  For  nu  at  leve  billigere,  end  det  var 
ham  muligt  i  Kjøbenhavn,  besluttede  han  at  flytte  til  Altona. 
Han  ejede  ganske  vist  Herregaarden  MarseUsborg  ved  Aar- 
hus; men  han  antog,  at  hans  Søn  vilde  have  bedre  Lejlighed 
til  at  uddanne  sig  i  Altona  end  der,  og  desuden  fandtes  der 
paa  Marselisborg  ingen  beboelig  Hovedbygning,  og  Danne- 
skjold vilde  ikke  opbygge  en  saadan,  da  Godset  efter  hans 
Død  skulde  gaa  over  til  en  anden  Familje.  Hermed  hænger 
det  nemlig  sammen  paa  følgende  Maade:  Danneskjold  havde 
i  alt  6  Døtre  og  3  Sønner,  af  hvilke  imidlertid  de  4  Døtre 
og  2  Sønner  døde  som  Børn.  Da  han  nu  omtrent  paa  den 
Tid,    da   Dokkens  Bygning  stod  paa,   ingen   Sønner   havde 

levende,  og  da  det  var  7  Aar  siden,  at  hans  Hustru  var  ned- 
kommet med  noget  Barn,  og  man  saaledes  maatte  antage,  at 
Danneskjold  dkke  kunde  vente  sig  nogen  mandlig  Arving, 
opnaaede  Geheimeraad  Gersdorf  skriftligt  Løfte  af  Christian  VI 
paa  Marselisborg  efter  Danneskjolds  Død.  Ikke  længe  efter 
fødte  imidlertid  Grevinde  Danneskjold  en  Søn,  og  da  Kongen 
lykønskede  Danneskjold  i  denne  Anledning,  tilføjede  han,  at 
nu  beholdt  hans  Familje  altsaa  Marselisborg.  Da  Kongen 
imidlertid  blev  gjort  opmærksom  paia,  at  der  ikke  i  Bevillin- 
gen til  Gersdorf  var  gjort  noget  Forbehold  i  denne  Hen- 
seende, lovede  han  Danneskjold,  at  denne  Mangel  nok  skulde 
blive  rettet,  et  Løfte,  som  imidlertid  aldrig  blev  opfyldt. 
Det  var  saaledes  ganske  naturligt,  at  Danneskjold  ikke  vilde 
anvende  Penge  paa  Marselisborgs  Forskjønnelse. 

Af  Danneskjolds  Børn  levede,  da  han  tog  til  Altona, 
foruden  Sønnen,  der  endnu  var  et  Barn,  to  Døtre,  ligeledes 
Børn,  og  en  voxen  Datter,  der  var  gift  med  Fætteren  Ulrik 
Adolf  Danneskjold-Samso,  som  havde  været  Schoutbynacht  i 
Marinen,  men  havde  forladt  Tjenesten  tillige  med  Svigerfaderen 
og  nu  fulgte  ham  til  Altona.  Man  maatte  her  leve  paa  en 
indskrænket  Fod;  thi  til  Afbetaling  paa  sin  Gjæld,  der  skal 
have  beløbet  sig  til  80,000  Kdl.,  havde  Danneskjold  bestemt 
4,500  Kdl.  aarlig  af  de  ham  tillagte  7,000  Rdl.  Ogsaa  an- 
dre Omstændigheder  kom  til,  der  maatte  virke  nedtrykkende 
paa  ham  og  yderligere  forøge  den  Bitterhed,  han  i  Forveien 
paa  Grund  af  sin  pirrelige  Karakter  følte  over  at  være  sat 
ud  af  en  Virksomhed,  der  var  ham  saa  kjær.  Saaledes  var 
hans  Svigersøn  meget  svagelig,  et  af  hans  Børnebørn  døde  strax 
efter  Ankomsten  til  Altona,  og  Danneskjold  selv  led  af  en 
partiel  Lamhed,  en  Følge  af  Overanstrængelse  og  Uforsig- 
tighed. Tillige  oprørte  de  talrige  Angreb,  der  efter  hans 
Fjærnelse  gjordes  paa  flere  af  ham  indførte  Institutioner  og 
navnlig  paa  Dokken,  ham  i  højeste  Grad,  hvorfor  han  allerede 
paa  Overrejsen  til  Altona  fandt  sig  foranlediget  til  fra  Søn- 
derborg   at   skrive   til  Schulin   for   at  bede  denne  Minister 

gjøre  sin  Indflydelse  gjældende  mod  hans  Fjenders  falske 
Angivelser  for  Kongen.  Det  var  navnlig  Danneskjolds  tid- 
ligere Protegé,  men  hans  senere  ivrige  Modstander  Admiral 
Suhm,  der  under  Paastand  af,  at  Dokken  allerede  var  ubru- 
gelig, fik  bevirket  Nedsættelsen  af  en  Kommission  for  at 
undersøge  dens  Tilstand.  Danneskjold  udtrykker  i  sit  Brev, 
der  er  skrevet  paa  Fransk,  sin  Frygt  for,  at  hans  Fjender  i 
Etaten  for  at  bevise  Kigtigheden  af  deres  Angreb  skulde 
forsømme  de  nødvendige  successive  Reparationer  af  Dokken 
eller  undlade  de  nødvendige  Forsigtighedsregler  som  f.  Ex.  at 
udpumpe  Vandet  fra  den  derværende  Kilde;  thi  « hører  man 
op  hermed'),  skriver  han  videre,  "vil  dette  Værk  blive  ødelagt 
i  meget  kort  Tid,  og  man  vil  ligesaa  godt  kunde  underminere 
det  og  sprænge  det  i  Luften  med  Krudt«.  I  sin  Harme  er- 
klærer han  dernæst,  at  ethvert  Angreb  paa  et  saa  almindelig 
anerkjendt  Værk  som  Dokken  kun  kan  skrive  sig  enten  fra 
«une  ignorance  crasse»  eller  «une  enorme  malice«,  og  han 
fortsætter,  at  skjont  han  ikke  véd,  hvilke  Klagepunkter 
Suhm  har  fremført,  saa  «ere  dog  hans  Hensigter  og  -Øjemed 
mig  kun  altfor  bekj endte  af  tidligere  Erfaring  og  paa  Grund 
af  hans  slette  Karakter«.  Som  man  ser,  tager  Danneskjold 
ikke  lemfældig  paa  sine  Modstandere;  men  for  øvrigt  havde 
han  Ret  med  Hensyn  til  det  ugrundede  i  Klagerne,  hvad 
den  nedsatte  Kommission  ogsaa  anerkj endte,  idet  den  erklærede 
Dokken  i  fuldkommen  god  og  brugbar  Stand. 

1748  rejste  Danneskjold  til  Wiesbaden  med  sin  da  otte- 
aarige  Søn  og  Svigersønnen  for  at  benytte  Badene.  Kuren 
havde  den  heldigste  Indflydelse  paa  ham,  idet  han  helbre- 
dedes for  sin  Lamhed.  Paa  Tilbagevejen  opholdt  han  sig 
nogle  Dage  i  Berlin,  hvor  Frederik  II  gjorde  ham  betydelige 
Tilbud  for  at  bevæge  ham  til  at  lede  Anlæget  af  en  preus- 
sisk Flaadestation  ved  Emden.  Havde  i  dette  øjeblik  Dan- 
neskjolds Ærgjærrighed,  der  sikkert  har  felt  sig  stærkt  fristet 
ved  de  glimrende  Løfter,  været  stærkere  end  hans  Fædre- 
landskjærlighed,  vilde  han  muligvis  have  figureret  i  Historien 

som  Grundlægger  af  den  preussiske  Marine;  men  heldigvis 
baade  for  Danneskjolds  Minde  og  for  hans  Fædreland  var 
han  for  varm  Patriot  til  at  modtage  andet  fra  Frederik  den 
stores  Haand  end  en  Indbydelse  til  det  kongelige  Taffel, 
hvorpaa  han  allerede  Dagen  efter  forlod  Berlin.  Imidlertid 
var  dog  hans  Samtale  med  Frederik  II  bleven  bekjendt,  og 
Danneskjold  nød  den  Ære,  at  baade  England,  Holland  og 
Sverige,  der  ansaa  deres  Interesser  for  truede,  hvis  det  i 
kraftig  Fremvæxt  værende  Preussen  ogsaa  kunde  optræde 
som  Sømagt  i  -Østersøen,  lode  deres  Gesanter  gjøre  Fore- 
spørgsler i  den  Anledning  hos  den  danske  Kegering,  for  hvil- 
ken det  naturligvis  ogsaa  var  af  den  største  Betydning,  at 
Danneskjold  ikke  indlod  sig  med  Kongen  af  Preussen. 

Imidlertid  søgte  man  dog  ikke  at  vinde  Danneskjold  for 
paa  denne  Maade  at  binde  ham  til  Danmark,  men  foretrak 
at  bebrejde  ham,  at  han  i  det  hele  taget  havde  gjæstet  Ber- 
lin. Da  denne  imidlertid  i  en  lidt  høj  Tone  lod  svare,  at 
han  formente  at  have  Ret  til  at  rejse,  hvorhen  han  vilde, 
indsaa  Schulin,  den  daværende  Udenrigsminister,  at  man 
muligvis  ved  Bebrejdelser  netop  kunde  friste  Danneskjold  til 
at  gaa  i  preussisk  Tjeneste,  hvorfor  han  overtalte  Frederik  V 
til  at  sende  Danneskjold  en  forbindtlig  Skrivelse  og  deri 
fremsætte  et  -Ønske  om,  at  Danneskjold,  saa  snart  Vinteren 
var  forbi,  vilde  gjæste  Kjøbenhavn,  da  man  havde  Ting  af 
Vigtighed,  man  vilde  raadspørge  ham  om. 

Danneskjold  efterkom  ogsaa  i  Foraaret  1749  denne  Op- 
fordring og  modtoges  meget  naadig  af  Kongen,  der  ved 
samme  Lejlighed  beklagede  sig  over,  at  den  rosenpalmske 
Administrationsplan  ikke  havde  medført  den  forventede  Be- 
sparelse. Hvis  Danneskjold  havde  haabet  at  skulle  kaldes 
tilbage  til  sin  tidligere  Stilling,  saa  er  han  bleven  skuffet, 
og  en  Anmodning  i  denne  Retning  fra  Kongen  vilde  heller 
ikke  let  være  tænkelig,  da  Frederik  V's  nærmeste  og  fortro- 
ligste Raadgiver,  Moltke,  var  en  bestemt  Modstander  af  Dan- 
neskjold.   Derimod  tilbød  Kongen  Danneskjold,  at  hans  Svi- 

gersøn  atter  skulde  indtræde  som  Schoutbynacht  i  Seetaten 
og  have  Sæde  i  Admiralitetet,  et  Tilbud,  som  denne  ogsaa 
modtog  paa  den  Betingelse,  at  Svigerfaderen  vilde  opgive 
sin  Bolig  i  Altona  og  flytte  til  Søllerødgaard.  Grev  Ulrik 
Adolf  Danneskjold-Samsø  var  endnu  kun  29  Aar  gammel; 
men  da  den  danneskjoldske  Familje  paa  Vejen  fra  Altona  til 
Kjøbenhavn  aflagde  et  Besøg  paa  Gisselfeld  hos  Admiralens 
Moder,  den  tidligere  omtalte  Dorothea  Krag,  døde  han  plud- 
selig her  i  en  lignende  ung  Alder  som  Faderen  og  Beste- 
faderen.  Hans  Enke  og  to  Børn  toge  Ophold  paa  Søllerød- 
gaard,  hvor  Danneskjold  boede  fra  1749  til  1756,  da  han 
solgte  Ejendommen  til  Gehejmeraad  Dehn;  senere  hen  be- 
boede den  bekjendte  General  St.  Germain  Sølleradgaard. 
Under  dette  syvaarige  Ophold  i  Hovedstadens  Nærhed  synes 
Danneskjold  at  have  levet  meget  stille  og  tilbagetrukken, 
beskæftiget  med  Læsning,  navnlig  astronomiske,  mathema- 
tiske  og  fysiske  Studier,  Musik  og  Haveanlæg.  1 1756  flyttede 
han  til  Marselisborg,  men  da  der,  som  tidligere  omtalt,  ikke 
var  nogen  standsmæssig  Beboelseslejlighed  paa  Gaarden, 
kjøbte  han  sig  en  Gaard  i  Aarhus,  hvor  han  altsaa  boede, 
indtil  han  1760  modtog  Kongens  Tilbud  om  at  overtage 
Posten  som  Overhovmester  ved  Sorø  Akademi. 

Skjønt  dette  Tidsrum  fra  1749  til  1760  ellers  kan  for- 
bigaas  med  Tavshed,  fortjener  dog  muligvis  et  Par  Familje- 
begivenheder  fra  disse  Aar  en  flygtig  Omtale.  Saaledes 
havde  Danneskjold  den  Sorg,  at  hans  eneste  Søn  døde  1758 
—  kun  atten  Aar  gammel  —  i  fransk  Krigstjeneste.  Han 
havde  knyttet  store  Forhaabninger  til  denne  Søn,  der  allerede 
havde  begyndt  at  gjøre  Karriere  ved  den  franske  Armé.  Fire 
Aar  tidligere  var  et  andet  Dødsfald,  der  ogsaa  berørte  ham 
nær,  indtruffet,  idet  hans  Moder  Dorothea  Krag  døde  1754 
paa  Gisselfeld,  79  Aar  gammel.  Ved  hendes  Død  gik  Gissel- 
feld ifølge  de  af  Gyldenløve  paa  en  Udenlandsrejse  i  Aarene 
1701  og  1702  tagne  testamentariske  Bestemmelser  over  til 
at  blive  et  Klostergods,    hvis  første  Overdirektør  efter  Fun- 

datsen  blev  Danneskjolds  Brodersøn  Frederik  Christian  Greve 
af  Danneskjold  -  Samsø,  for  hvem  Danneskjold  havde  været 
Formynder  til  1740.  Hans  Virksomhed  i  denne  Eetning  er 
allerede  tidligere  omtalt,  og  det  er  berørt,  hvorledes  Danne- 
skjold ved  sine  uheldige  Dispositioner  næsten  havde  ruineret 
sin  Myndling.  Om  dette  end  tildels  kan  finde  sin  Forklaring 
ved  Danneskjolds  ringe  Kjendskab  til  Godsforretninger  og 
derved,  at  hans  store  Virksomhed  i  Statens  Tjeneste  kun 
levnede  ham  ringe  Tid  til  at  at  beskæftige  sig  med  Privat- 
anliggender, faar  Sagen  dog  en  for  Danneskjold  noget  uheldig 
Karakter,  naar  man  erfarer,  at  han  samtidig  bestyrede  sin 
yngre  Brodersøns  Anliggender  langt  mer  samvittighedsfuldt, 
navnlig  efter  at  denne  var  bleven  forlovet  med  hans  Datter. 
Det  tager  sig  unægtelig  ogsaa  lidt  underligt  ud,  at  Danne- 
skjold strax  ved  sit  Formynderskabs  Ophør  lod  sig  tildele  en 
Kvittering  for  vel  aflagt  Værgemaalsregnskab,  og  det  ikke  af 
den  nu  myndige  Brodersøn,  men  derimod  af  Christian  VI. 
At  hans  tidhgere  Myndling  var  mindre  vel  fornøjet  med 
Farbroderens  Formynderskab,  viste  sig  ogsaa  under  Frederik  V, 
da  han  indgav  en  Klage  til  Kongen  i  denne  Anledning.  Det 
var  imidlertid  vanskeligt  for  Frederik  V  at  lade  Sagen  gaa 
Kettens  Vej,  da  han  derved  paa  en  officiel  Maade  maatte 
ignorere  den  af  hans  Fader  udstedte  Værgemaalskvittering, 
hvorfor  han  overdrog  Adam  Gottlob  Moltke  at  faa  denne  lidet 
opbyggelige  Familietvist  udjævnet  i  Stilhed,  hvilket  ogsaa 
lykkedes  ved  et  den  31te  Marts  1753  udstedt  skriftligt  Forlig. 
Man  enedes  om,  at  «alt  det,  som  paa  begge  Sider  anlangende 
vores  mellemværende  Stridigheder  og  formeentlige  Præten- 
sioner kan  være  skreven,  talt  eller  forrettet,  skal  være  aldeles 
mortificeret,  dødt  og  magtesløst«,  og  dernæst  meddelte  den 
yngre  Danneskjold  sin  Onkel  »et  fuldkomment  Afkald  for  det 
for  mig  førte  Værgemaal  og  mine  Midlers  Administration«. 
Danneskjold  havde  under  Sagens  Behandling  oftere  gjort 
gjældende,  at  han  som  Formynder  for  Brodersønnerne  havde 
været    «ikke   blot  som  en  Fårbroder,    men   som  en  Fader ». 

Imidlertid  kan  man  dog  ikke  andet  end  give  Gisselfelds  Hi- 
storieskriver Ket,    naar  han   paa   en   ironisk  Maade  omtaler 
dette  "faderlige"  Forhold,    som  han  samtidig  yderligere  ka- 
rakteriserer ved  at  anføre,    at  Danneskjold  benyttede  Lejlig- 
heden  til  ved  Forliget  at  faa  sig  tilstaaet  6,000  Rdl.  for  at 
give   sit  Minde   til  Salget   af  Baroniet  Høegholm  i  Jylland, 
der  hørte  til  de  danneskjoldske  Godser,   og  hvortil  han  alt- 
saa  var  eventuel  Arving  i  Tilfælde  af  den  ældre  Linjes  Ud- 
døen.   Ogsaa  paa  et  andet  Punkt  havde  Danneskjold  et  Sam- 
menstød med  sin  Brodersøn,  idet  han,  støttende  sig  paa  Gyl- 
denløves Testamente  og  en  senere  oprettet  Familjekonventiou, 
nedlagde  Protest  mod,  at  Gisselfeld  strax  efter  Fru  Dorothea 
Krags  Død  traadte  i  Virksomhed  som  Kloster,    fer  den  paa 
Godset  hvilende   betydelige  Gjæld  var  betalt.    Brodersønnen, 
der  som  første  Agnat  i  Familjen    var    født  Overdirektør  for 
Klosteret,    tog  imidlertid  intet  Hensyn  hertil,    men  lod  Gis- 
selfeld begynde  sin  Virksomhed  som  Kloster  1755.    Danne- 
skjold fortsatte  imidlertid  sin  upaaagtede  Protest  blandt  an- 
det derved,  at  han  lod  de  tre  Konventualindepladser,  hvortil 
han    havde   Besættelsesret   i  Følge  tidligere  Overenskomster, 
henstaa  ubenyttede. 

Som  berørt  fik  Danneskjold  1760  Tilbud  om  Pladsen  som 
Overhofmester  ved  Sorø  Akademi  og  modtog  ogsaa  Tilbudet. 
Det  af  Christian  IV  stiftede  ridderlige  Akademi  var  blevet 
nedlagt  1665 ;  men  under  Frederik  V  oprettedes  Akademiet 
i  Sorø  paa  ny,  efter  at  allerede  Christian  VI  havde  optaget 
Tanken  derom  og  ladet  foretage  adskillige  Forarbejder  i  den 
Retning.  Akademiet  indviedes  med  stor  Højtidelighed  i 
Kongens  Overværelse  den  27de  Juli  1747,  ved  hvilken  Lej- 
lighed dets  første  Overhovmester  Henrik  XVII  Reusz,  Greve 
til  Plauen  holdt  en  « fyndig  og  ziirlig  dansk  Tale«.  Akade- 
miets næste  Hovmester  var  Gehejmeraad  Karl  Juel,  der  i 
September  1760  blev  Stiftamtmand  i  Fyen,  medens  Danne- 
skjold blev  hans  Efterfølger  ved  Akademiet.  Om  det  end 
vilde    blive   altfor   vidtløftigt   her   at   gaa   nærmere  ind  paa 

Akademiets  Forhold  i  den  Tid,  Danneskjold  var  dets  Over- 
hovmester, fortjener  det  dog  at  fremhæves,  at  der  just  den- 
gang var  et  frugtbart  videnskabeligt  Liv  blandt  Lærerperso- 
nalet, der  talte  Mænd  som  det  berømte  Klaverblad  Jens 
Sneedorf,  Jens  Kraft  og  Andreas  Schythe,  som  alle  tre  vare 
varme  Patrioter  og  ivrige  Forkæmpere  for  det  danske  Sprog, 
der  endnu  bestandig,  skjont  Holberg  havde  vist  sine  Lands- 
mænd Muligheden  af  at  benytte  Modersmaalet,  maatte  vige 
Pladsen  for  de  fremmede  Sprog.  Paa  Universitetet  og  i  den 
lærde  Verden  var  Latinen  eneraadende,  i  Poesi  og  mer  popu- 
lær Literatur  var  Dansken  fortrængt  af  Tysk,  og  i  det  hojere 
Selskabsliv  herte  man  kun  Fransk  og  Tysk  eller  en  mærk- 
værdig Blanding  af  begge  disse  Sprog.  Navnlig  bredte  Ty- 
skeriet sig  over  alt  og  i  alle  Forhold  paa  en  aldeles  utaalelig 
Maade  under  den  Beskyttelse,  det  nød  af  den  for  øvrigt  saa 
højt  fortjente  Bernstorf  den  ældre.  Paa  Grund  navnlig  af  de 
tre  nævnte  Mænds  Virksomhed  blev  Sorø  Akademi  Udgangs- 
punktet for  en  ny  opblomstrende  dansk  Literatur,  der  f.  Ex. 
gjennem  Sneedorfs  berømte  Ugeblad  «den  patriotiske  Til- 
skuer»  nedlagde  en  kraftig  Protest  mod  det  monopoliserede 
Tyskeri. 

Opsaa  ved  det  ridderlige  Akademi  havde  der  været  an- 
sat adskillige  Tyskere,  navnlig  Schlegel  og  Basedow,  af  hvilke 
imidlertid  Schlegel  var  død  før  Danneskjolds  Ansættelse, 
medens  Basedow  endnu  beklædte  sin  Stilling  som  professor 
eloqventiæ  et  philosophiæ  moralis.  For  øvrigt  var  hele  Aka- 
demiet i  sin  daværende  Form  et  Kunstprodukt,  som  trods 
sine  store  Ejendomme,  trods  Holbergs  .fyrstelige  Gave  paa 
over  1,000  Tdr.  Hartkorns  Jordegods  og  de  mange  allernaa- 
digst  tilstaaede  Privilegier  kun  forte  en  tarvelig  Tilværelse 
endog  i  denne  sin  Glandstid,  saa  at  det  snarere  spillede  en 
Rolle  som  en  Slags  Forsørgelsesanstalt  for  fortjente  Viden- 
skabsmænd, der  her  i  et  behageligt  landligt  Otium  kunde 
anvende  deres  Tid  til  literære  Sysler,  end  som  akademisk 
Læreanstalt;  thi  hertil  var  Antallet  af  unge  Adelsmænd,  der 


302  Frederik,  Greve  af  Danneskjold-Samsø. 

benyttede  Akademiet,  altfor  begrænset.  Saaledes  havde  det 
aarlige  Gjennemsnitsantal  af  studerende  indtil  1760  været 
sex  eller  syv,  og  naar  der  nu  efter  Fundatsen  skulde  holdes 
en  dyrt  lønnet  Overhovmester,  en  Inspektor  og  adskillige 
Professorer  foruden  en  Berider,  en  Fægtemester,  en  Danse- 
mester og  Tegnelærer,  ikke  at  tale  om  det  øvrige  betydelige 
Personale,  der  var  nødvendigt  for  den  hele  indre  økonomi, 
vil  man  se,  hvilket  meningsløst  stort  Apparat  disse  faa  unge 
Herrers  akademiske  Opdrageise  udkrævede.  De  Forventninger, 
man  havde  knyttet  til  Akademiet,  og  som  f.  Ex.  fik  et  Ud- 
tryk i  det  Akademiet  skjænkede  Segl,  « hvorudi  sees  Phoenix 
at  oplives  af  sin  egen  Aske  ved  Straalerne  af  den  opgaaende 
Soel'>,  og  det  Haab,  at  —  som  et  senere  soransk  Indbydel- 
sesskrift  til  en  kongelig  Fødselsfest  udtrykker  sig  —  «Sorøe, 
det  yndte  Sorøe,  langt  fra  Hovedstadens  vilde  Glæder  og 
tomme  Adspredelser,  skulde  nu  ret  blive  en  Sammelplads  for 
de  yndige  Musers  yndte  Tndhnger«,  vare  saaledes  rigtignok 
langtfra  gaaede  i  Opfyldelse;  men  Sorø  Akademi  spillede  dog, 
som  ovenfor  paavist,  en  betydelig  Kolle  i  Datidens  literære 
Verden. 

Det  var  saaledes  en  Hæders-  og  Tillidspost,  som  betroedes 
Danneskjold,  der  var  en  altfor  ivrig  Embedsmand  til  at  be- 
tragte sin  ny  Stilling  som  en  Sinecure.  De  forskjellige,  for 
øvrigt  tarvelige  og  spredte  Efterretninger  om  hans  Virksom- 
hed vidne  alle,  at  han  var  en  ivrig,  men  tillige  stræng 
overordnet  for  de  unge  studerende,  der  ikke  vare  fri  for 
undertiden  at  skeje  temmelig  stærkt  ud,  hvorfor  det  sandsyn- 
ligvis heller  ikke  er  uden  Hensigt,  at  Danneskjold  i  sin  Til- 
trædelsestale mindede  dem  om,  at  «Adel  og  høj  Byrd  ere 
ikkun  Fordele  for  dem,  som  ere  ædelsindede  og  formedelst 
Dyd,  Kundskab  og  Gudsfrygt  udvise  sig  værdige  Børn  af 
berømmelige  Forældre«. 

Hans  første  Formaal  var  da  ogsaa  at  sætte  en  Stopper 
for  adskillige  Uordener,  som  hidtil  ustraffet  havde  fundet 
Sted.    Saaledes  klages  der  over,  at  de  unge  Adelsmænd  hidtil 


Frederik,  Greve  af  Danneskjold-Samsø.  303 

havde  spillet  Kort  paa  deres  Værelser,  skjent  det  var  strængt 
forbudt;  at  de  ofte  rejste  bort  og  vare  fraværende  i  lang  Tid 
uden  Orlov,  eller  at  de  uden  anmeldt  Forfald  eller  Tilladelse 
forsømte  Forelæsningerne,  saa  at  det  ikke  sjældent  hændte, 
at  Professorerne  slet  ingen  Tilhorere  fandt  i  Auditorierne. 
Danneskjold  havde  været  altfor  vant  til  militær  Orden  til  at 
kunne  finde  sig  i  sligt,  og  de  unge  Herrer  fik  at  føle,  at  de 
havde  faaet  en  overordnet,  der  fordrede  ubetinget  Lydighed 
og  vidste  at  forskaff"e  sig  den.  Han  var  en  ligesaa  nøjeseende 
Bestyrer  af  Akademiets  Midler  som  stræng  Udfører  af  Fun- 
datsens pædagogiske  Bestemmelser  indtil  de  mindste  Enkelt- 
heder. Selv  overværede  han  ofte  Forelæsningerne  og  navnlig 
de  af  ham  indførte  Repetitorier,  der  holdtes  to  Gange  ugent- 
lig, og  ved  hvilke  Akademisterne  examineredes  i  de  Pensa, 
Professorerne  havde  holdt  Forelæsninger  over.  Han  blev 
saaledes  næppe  synderlig  afholdt  af  de  studerende,  hvis  An- 
tal imidlertid  under  hans  korte  Bestyrelse  forøgedes  betyde- 
lig. Der  berettes,  at  han  hver  Dag  havde  nogle  saavel  af 
Professorerne  som  af  Akademisterne  hos  sig  til  Middag  og 
Aften,  og  at  han  da  »baade  ved  Maaltidet  og  ellers  foranle- 
digede lærerige  Samtaler«,  samt  at  man  « efter  Bordet  om 
Aftenen  spillede  smaae  Commersspil,  men  ikke  længe«. 
Imidlertid  er  det  vel  næppe  sandsynligt,  at  Akademisterne 
have  sat  stor  Pris  paa  disse  selskabelige  Underholdninger,  og 
den  bedste  Egenskab  ved  de  « smaae  Commersspil«  har  i 
deres  øjne  rimeligvis  været  den,  at  de  ikke  varede  ret  længe. 
For  øvrigt  skyldte  Akademiet  ham  Anlæget  af  dets  botaniske 
Have  mellem  Hovedbygningens  søndre  Fafade  og  Søen  for- 
uden flere  andre  Anlæg,  hvoraf  en  Allé  endnu  bærer  hans 
Navn. 

Under  sit  Ophold  ved  Sorø  mistede  Danneskjold  sin 
Hustru,  og  en  hæftig  Sygdom  truede  baade  hans  eget  og 
hans  Datters  Liv.  Da  han  første  Gang  efter  sin  Sygdom 
atter  betraadte  Akademiet,  holdt  han  en  Tale  til  de  stude- 
rende,   hvori   han    blandt    andet   fremhæver,    at   den    bedste 

Trøst  i  hans  Sorg  havde  været  at  erfare,  hvorledes  Akade- 
misternes  « Application  og  Conduite  havde  været  upaaklagelig«, 
idet  han  anser  dette  som  et  Bevis  paa,  at  de  "begynde  at 
indse  og  skjenne,  hvad  Fordel  de  selv  have  deraf«  —  en 
Antydning  om,  at  Danneskjolds  strænge  Mandstugt  havde 
vakt  en  Del  Uvilje  og  Modstand  blandt  de  unge  Herrer. 

Paa  Grund  af  de  studerendes  ringe  Antal  og  det  hele 
altfor  storartede  og  dyre  x\pparat  var  imidlertid  Akademiets 
Finantsstatus  yderlig  slet,  og  efter  den  Erfaring,  man  har 
andensteds  fra  om  Danneskjolds  Administration  af  Jordegods, 
er  det  ikke  sandsynligt,  at  han  var  den  rette  Mand  til  i 
denne  Retning  at  bringe  de  forfaldne  Sager  igjen  paa  Fode. 
Imidlertid  har  Viljen  dertil  ikke  manglet  ham;  thi  han  ind- 
gik oftere  til  Regeringen  med  Reformforslag,  der  dog  stedse 
bleve  upaaagtede,  indtil  han  til  sidst  foreslog  at  nedlægge 
Akademiet  i  nogle  Aar  (efter  nogle  Beretninger  i  ti,  efter 
andre  kun  i  sex),  for  at  man  i  den  Tid  kunde  samle  en  Ka- 
pital, hvormed  Akademiet  som  et  Slags  Reservefond  da  paa 
ny  kunde  begynde  sin  Virksomhed.  I  Mellemtiden  tilbød 
han  at  ville  vedblive  at  bestyre  Amtmandsembedet  for  Sorø 
og  Ringsted  Amter,  der  var  forbundet  med  Posten  som  Over- 
hovmester, samt  Akademiets  Pengevæsen.  Da  Regeringen  imid- 
lertid ikke  vilde  gaa  ind  paa  hans  Forslag,  forlangte  han  sin 
Afsked  og  fik  den  i  September  1764;  men  førend  vi  forlade 
hans  Virksomhed  i  Sorø,  maa  dog  omtales  et  Sammenstød, 
han  havde  med  en  af  Professorerne  ved  Akademiet,  den  tid- 
ligere omtalte  Basedow. 

Denne  var  i  Aaret  1752  blevet  ansat  som  Professor  i 
Moralfilosofi  og  de  skjonne  Videnskaber  og  havde  saaledes 
intet  med  Theologien  at  skaffe,  hvori  Akademiet  havde  en 
særegen  Professor,  der  samtidig  var  Sognepræst  for  Sorø. 
Dette  Embede  beklædtes  paa  denne  Tid  af  Jakob  Christian 
Pingel;  men  uden  nogen  bestemt  paaviselig  Grund  overdroges 
det  desuagtet  til  Basedow  ogsaa  at  holde  theologiske  Fore- 
læsninger mod  en   aarlig  Godtgjørelse  af  200  Rdl.    Maaske 

er  dette  sket  ved  Vakancen  før  Pingels  Ansættelse,  maaske 
har  ogsaa  Basedow,  om  hvem  N.M.Petersen  siger,  at  «han 
besad  den  Evne  at  gjøre  Opsigt,  aldrig  at  blive  træt,  aldrig 
at  trække  sig  tilbage,  altid  at  imponere  ved  Frækhed«,  for- 
staaet  uden  nogen  egentlig  Anledning  at  afpresse  Kegeringen 
Tilladelse  til  at  holde  extraordinære  theologiske  Forelæsninger; 
men  hvordan  dette  nu  end  hænger  sammen,  fungerede  han 
som  theologisk  Professor  ved  Danneskjolds  Ansættelse  som 
Overhovmester.  Der  kunde  nu  i  det  hele  taget  være  meget 
at  sige  mod  Basedow,  "Pædagogikens  Mirabeau«,  som  prak- 
tisk Skolemand;  thi  om  han  end  var  talentfuld  og  i  Besid- 
delse af  ikke  ringe  Kundskaber,  var  han  samtidig  raa  i  sin 
hele  Adfærd  og  ligesaa  hensynsløs  og  brutal  mod  Akademi- 
sterne  som  trættekjær  og  stædig  overfor  sine  Kollegaer. 
Hertil  kom  end  videre,  at  han  var  stærkt  paavirket  af  hele 
den  nyere  Rationalisme,  hvad  han  ingenlunde  lagde  Skjul 
paa  ved  sine  theologiske  Forelæsninger. 

Danneskjold,  der  var  en  Mand  af  den  gamle  orthodoxe 
Skole  og  ligesaa  stiv  og  ubøjelig  i  sine  Anskuelser,  som  Ba- 
sedow var  opfarende  og  paastaaelig,  havde  flere  Gange  mer 
eller  mindre  hæftige  Disputer  med  denne  angaaende  religiøse 
Emner,  hvorved  det  engang  tilfældigvis  viste  sig,  at  Basedow 
ikke  kunde  Græsk;  thi  da  Danneskjold  for  at  overbevise  sin 
Modstander  med  selve  Grundtextens  Ord  hentede  et  græsk 
Testamente,  bemærkede  Sneedorf,  der  var  tilstede:  « Deres 
Excellence  har  umaget  sig  forgæves;  Professor  Basedow  kan 
ikke  læse  Græsk«. 

Da  Danneskjold  dels  ved  disse  Disputer,  dels  ved  at  over- 
være forskjellige  af  Basedows  Kepetitorier  havde  faaet  øjnene 
op  for  hans  rationalistiske  og  paa  flere  Punkter  mod  Folke- 
kirken stridende  Anskuelser,  indgik  han  med  et  Andragende 
til  Eegcringen  om,  at  det  maatte  forbydes  Basedow  at  holde 
theologiske  Forelæsninger,  men  foreslog  tillige,  at  de  ham 
extraordinært  tillagte  200  Edl.  ikke  skulde  tages  fra  ham 
hvilket  Forslag  Regeringen  bevilgede.    «Men  forhærdet  i  hans 

falske  Tænkemaade» ,  som  Danneskjold  udtrykker  sig,  «og 
omhyggelig  for  at  udsprede  sin  Forgift,  trækkede  han  (hvem 
skulde  vente  slig  Adfærd?)  hans  falske  Lære  ind  i  hans  Fore- 
læsninger over  Sprog,  Grammaticaha  og  belles  lettres«,  hvor- 
for Danneskjold  sorgede  for  at  faa  ham  fuldstændig  fjærnet 
fra  Akademiet.  Han  ansattes  derpaa  1761  som  Professor  i  Moral 
ved  det  kongelige  »Gymnasium  academicum  et  pædagogicum« 
i  Altona.  Medens  Danneskjolds  hele  Adfærd  i  denne  Sag 
vistnok  var  aldeles  korrekt,  maa  det  paa  den  anden  Side  be- 
stemt misbilliges,  at  han,  da  han  senere  under  Christian  VII 
blev  Medlem  af  Konseillet,  benyttede  sin  Stilling  til  at  faa 
Basedow  afskediget  ogsaa  fra  Professoratet  i  Altona,  idet  han 
anklagede  ham  for  at  være  en  "Fjende  og  Forvender  af  den 
hellige  Skrift,  en  Ven  derimod  og  Forsvarer  af  de  Socinian- 
ske  og  Arianske  Lærdomme  saa  vel  som  af  Indifferentismo  i 
Keligionen«.  Imidlertid  fremgaar  det  dog  temmelig  klart  af 
selve  Anklagen,  at  det  ikke  var  personlig  Uvilje,  men  en 
meget  vidt  drevet  Nidkjærhed  for  »den  christlige  Tro  og  den 
Augsburgiske  Confession,  som  begge  ere  et  og  det  samme«, 
der  drev  ham  til  dette  Skridt,  hvad  der  navnlig  bekræftes 
derved,  at  han  samtidig  foreslog,  at  Basedow  skal  « forblive 
ustraffet«  og  fors;ørges  enten  ved  et  Embede,  "ikkun  undtagen 
Lærer-Embede«,  eller  med  en  Pension,  idet  det  dog  i  begge 
Tilfælde  bor  forbydes  ham  at  skrive  eUer  docere  offentlig, 
da  han  "udi  sine  Skrifter  har  gjort  sig  uværdig  til  at  nyde 
en  Frihed,  han  saa  højlig  misbruger«.  Basedow  havde  virkelig 
ogsaa  til  sin  Død  en  Pension  fra  den  danske  Regering  paa 
800  Edl.,  skjont  han  fra  1768  udelukkende  opholdt  sig  i 
Tyskland,  indtil  han  dode  1790  i  Magdeburg  efter  et  stærkt 
bevæget  og  omtumlet  Liv. 

Efter  at  Danneskjold  havde  taget  sin  Afsked  fra  Aka- 
demiet, drog. han  tilbage  til  Aarhus,  hvor  han  levede  et  ro- 
ligt, lidet  bemærket  Liv  indtil  Frederik  V's  Død.  Hans  stærkt 
nedbrudte  Helbred  foranledigede  en  Baderejse  til  Pyrmont, 
men   for  øvrigt   forefalder   intet  som  helst   af  Betydning  for 

Danneskjold,  der  haardt  prøvet,  som  han  var,  ved  sin  Hu- 
strus og  otte  Børns  Død  og  udelukkende  henvist  til  sin  eneste 
endnu  levende  Datters  Selskab,  med  en  Iver  og  Energi,  man 
næppe  skulde  vente  hos  en  tresindstyveaarig  Mand,  tog  fat 
paa  forskjellige  literære  Arbejder,  af  hvilke  i  det  mindste 
nogle  ere  blevne  trykte  efter  hans  Død.  At  Danneskjold 
imidlertid  endnu  ikke  havde  opgivet  Tanken  om  atter  at 
indtage  en  fremragende  Stilling  ved  Statsstyreisen,  viste  sig 
ved  Frederik  V's  Død,  da  han,  ledet  dels  af  Tilfældet,  dels  af 
hans  endnu  usvækkede  Virkelyst  i  Forbindelse  med  en  le- 
vende Ærgjærrighed,  atter  kaldtes  frem  fra  Privatlivets  Ro 
til  Deltagelse  i  Landets  offentlige  Anliggender,  hvorved  han 
blev  dybt  indviklet  i  de  med  Hofintriger  og  Skandaler  saa 
rigelig  udstyrede  Begivenheder,  der  betegne  Christian  VH's 
første  Regeringsaar.  Han  skulde  her  under  Forhold  saa  vidt 
forskjellige  fra  dem,  han  havde  levet  sig  ind  i  ved  Christian  Vl's 
Hof,  komme  til  at  spille  en  Rolle,  der  var  mindre  heldig,  og 
hvorfra  han  ogsaa  snart  igjen  fjærnedes  i  Unaade  efter  i 
noget  over  et  Aar  at  have  nydt  den  lidet  misundelsesværdige 
Hæder  at  have  været  en  af  Christian  VH's  nærmeste  Raad- 
givere. 


IV. 

Danneskjold  opholdlt  sig  tilfældigvis  i  Kjobenhavn,,  da 
Frederik  V  døde  Natten  mellem  den  13de  og  14de  Januar 
1766,  og  han  forlængede  derfor  sit  Ophold  i  Hovedstaden  for 
at  overvære  Kongens  Begravelse  (30te  Marts),  ved  hvilken 
Lejlighed  han  som  den  ældste  tilstedeværende  Elefantridder 
bal:  denne  Ordens  Insignier.  Om  det  nu  virkelig  var  denne 
Grund,  der  holdt  ham  tilbage  i  Kjobenhavn,  eller  om  det, 
som  Treschow  angiver,    var  den  vanskelige  Vinterrejse  over 

Belterne,  eller  om  det  endelig  ikke  snarest  var  hans  Forvent- 
ninger om  Muligheden  af  at  komme  til  at  spille  en  Eolle 
under  den  nye  Kegering,  faar  man  vel  lade  staa  hen;  men 
saa  meget  er  vist,  at  han  benyttede  Lejligheden  til  allerede 
den  22de  Januar,  altsaa  kun  en  Uge  efter  Frederik  V's  Dod, 
at  gjøre  sig  bemærket  hos  den  unge  Konge  ved  en  « aller- 
underdanigst Promemoria»,  hvori  han  beklager,  at  han  hid- 
til ikke  har  havt  den  Lykke  at  være  personlig  kjendt  af 
Kongen,  hvilket  betegnes  som  ^een  af  de  storste  Lyksalig- 
heder een  troe  og  hengiven  undersaat  kand  attraa«.  Han 
var  altsaa  nødt  til,  saa  at  sige,  at  forestille  sig  selv,  hvad 
han  da  ogsaa  gjør,  idet  han  meget  omstændelig  omtaler  de 
forskjellige  Embeder,  hvori  de  tre  foregaaende  Konger  have 
anvendt  ham,  og  navnlig  dvæler  han  meget  udførlig  ved  sin 
Administration  af  Søværnet  under  Christian  VL  Han  ender 
sin  Skrivelse  med  at  forsikre,  at  selv  om  han  er  noget  til 
Aars,  saa  «er  dog  Sindets  Kræffter  des  fyrigere:  dis  mere 
oplived  ved  sand  inderlig  Kjærlighed  til  Eders  Majestæt«. 
Ligesom  der  af  hele  Brevets  Aand  fremgaar  en,  man  kunde 
næsten  sige,  overdreven  Tjenesteiver  og  en  vis  paatrængende 
Stillen  til  Skue  af  egne  Fortjenester,  skimter  man  uden  stor 
Vanskelighed  en  slet  dulgt  Lyst  hos  Danneskjold  til  at  op- 
træde som  Anklager  mod  de  daværende  Ministre  for  at  gjøre 
sig  selv  til  ledende  Aand  i  en  ny  Kegering,  hvorfor  han  og- 
saa forsikrer,  at  han  vil  sige  den  fulde  og  usminkede  Sand- 
hed, hvis  Kongen  skulde  befale  ham  at  tale  eller  skulde  raad- 
spørge  ham.  Det  lyder  derfor  lidt  underligt,  naar  han  ende- 
lig i  samme  «Pro  memoria»  skriver:  «Som  Sandhed  har 
veyledet  min  penn  —  Saa  har  og  inte  vanitæt  eller  utiidig 
ærgjerighed  (Feyl,  der  ilde  sommer  alle  fornufftige  mænd, 
mere  dem,  der  nærmer  sig  ævigheden)  anlediget  mig  til» 
o.  s.  V. ;  thi  det  er  vanskeligt  at  indse,  hvilken  anden  Bevæg- 
grund end  netop  Ærgjærrighed  der  har  kunnet  bevæge  ham 
til  —  vel  at  mærke  —  uopfordret  at  fremkomme  med  en 
saadan  Skrivelse  til  den  unge  Konge.    Hvor  Keverdil,  Chri- 

stian  VII's  tidligere  Lærer,  i  sine  Memoirer  omtaler  Danne- 
skjolds Optræden  i  dette  Tilfælde,  siger  han,  at  Danneskjold 
strax  i  sin  første  Audiens  hos  Christian  VII  tilbød  denne  sin 
Tjeneste  og  for  at  vise  ham,  at  Alderen  ikke  havde  svækket 
hans  Evner,  udbad  han  sig  Tilladelse  til  at  overrække  Kon- 
gen nogle  Afhandlinger  om  Rigets  sande  Tilstand.  Den 
første  af  disse  "Afhandlinger«  er  den  her  omtalte,  der  kun 
drejfir  sig  om  Danneskjolds  egen  tidligere  Virksomhed,  medens 
den  anden,  der  er  skrevet  paa  Tysk  og  allerede  overraktes 
Kongen  Dagen  efter  den  første,  drøfter  Statens  Anliggender 
i  det  hele  taget  og  navnlig  indeholder  et  stærkt  Angreb  paa 
Bernstorfs  Administration.  Da  Danneskjold  imidlertid  »af 
mange  Grunde«,  som  han  selv  skriver,  ikke  havde  udtalt  sig 
nærmere  om  Søetatens  Bestyrelse  under  Frederik  V,  anmodede 
Kongen  ham  om  ogsaa  nærmere  at  gaa  ind  paa  denne  Del 
af  Statsstyreisen,  hvori  hans  Dom  var  særlig  sagkyndig,  og 
Danneskjold  efterkom  Opfordringen  i  en  den  22de  Februar 
dateret  Henvendelse  til  Kongen,  hvori  han  retter  en  skarp, 
under  sex  «Poster»  fordelt  Anklage  mod  de  Mænd,  der  siden 
hans  Afskedigelse  havde  forestaaet  Søetatens  militære  og 
civile  Bestyrelse.  Skjønt  dette  Angreb  ganske  vist  er  stærkt 
farvet  og  skjønt  det  idelig  paa  en  fordringsfuld  Maade  frem- 
drager Angriberens  egne  Fortjenester  af  Flaaden,  maa  det 
dog  indrømmes,  at  Danneskjold  i  Hovedsagen  havde  Eet  i 
sine  forskjellige  Beskyldninger  mod  den  daværende  Marine- 
administration. Om  denne  udtrykker  blandt  andet  den  sag- 
kyndige Forfatter  af  den  « dansk- norske  Sømagts  Historie« 
sig  paa  følgende  Maade:  »Danneskjolds  Bestyrelse  fortjener 
Fortrinet  for  den  Administration,  der  fortrængte  ham,  og 
Kong  Frederik  baadede  kun  Marinens  Tarv  lidet  ved  at  af- 
skedige ham«. 

Den  Mand,  der  i  sin  Tid  havde  styrtet  Danneskjold,  var 
Rosenpalm;  men  han  var  for  svag  og  vaklende  og  desuden 
altfor  middelmaadig  begavet  til  at  føre  den  af  ham  selv 
udkastede  Plan,    hvorved  Administrationen    skulde  forbedres 

Og  store  Besparelser  opnaas,  ud  i  Livet.  Han  samlede  atter 
de  to  Marinekollegier  til  et  « kombineret  Admiralitets-  og 
Generalkommisariatskollegium"  med  tre  civile  og  tre  militære 
Deputerede.  Kollegiets  Formand  var  den  første  Militærdepu- 
terede,  hvilken  Post  først  Eosenpalm,  derpaa  Suhm  og  ende- 
lig Hoppe  beklædte  under  Frederik  V;  men  samtidig  gjordes 
dog  for  saa  vidt  igjen  den  usøkyndige  Del  af  Kollegiet  til 
den  overvejende ,  som  det  kombinerede  Kollegiums  første 
Civildeputerede  tillige  var  Oversekretær  og  altsaa  Keferent 
hos  Kongen.  Denne  vigtige  Post  beklædtes  i  dette  Tidsrum 
først  af  Geheimekonferentsraad  Carl  v.  Holstein,  senere  af 
Kammerherre  Frederik  Christian  liosenkrands.  Det  er  allerede 
tidligere  omtalt,  hvor  lidet  det  var  lykkedes  Eosenpalm  at 
spare  de  lovede  Pengesummer  paa  Blarinens  Budget;  tvært 
imod  havde  Søværnet  aarlig  under  Frederik  V  kostet  Staten 
340,000  Rdl.  mer  end  i  Danneskjolds  Tid;  men  her  maa 
naturligvis  ogsaa  de  store  Udrustninger,  som  maatte  foretages 
under  Syvaarskrigen  for  at  sikre  Danmarks  væbnede  Neutra- 
htet  og  under-  den  truende  Situation ,  der  indtraadte  i  For- 
holdet til  Rusland  efter  Kejserinde  Elisabets  Død  1762,  tages 
i  Betragtning.  Danneskjold  forbigaar  da  ogsaa  dette  Punkt  i 
sin  Anklage.  Derimod  opsætter  han  som  sin  første  Ankepost, 
at  man  havde  ladet  selve  Flaaden  forfalde,  idet  der  1746  var 
26  Orlogsskibe  i  god  og  kun  4  i  maadelig  Stand,  medens 
der  1766  kun  var  20  brugbare  Orlogsskibe,  medens  de  mer 
eller  mindre  ubrugelige  Orlogsskibes  Antal  var  steget  til  10. 
Denne  Danneskjolds  Opgjørelse  stemmer  ogsaa  omtrent  med 
Flaadelisterne,  og  det  kan  altsaa  ikke  nægtes,  at  der  her  var 
en  ligefrem  Tilbagegang.  Eosenkrands  drister  sig  heller  ikke 
i  sit  Svar  paa  den  danneskjoldske  Anklage  til  at  paastaa,  at 
det  i  1747  fastsatte  Normalantal  af  24  tjenstdygtige  Orlogs- 
skibe virkelig  fandtes.  Selve  denne  Bestemmelse  angriber 
Danneskjold  for  øvrigt  meget  heftig,  idet  han  paastaar,  at 
Landets  Forsvar  kræver  i  det  mindste  30  overalt  brugelige 
Eangskibe,   hvilket  Antal   var    blevet   normeret   under   hans 

Bestyrelse,  og  med  sin  stadige  Tilbøjelighed  til  at  bringe  sig 
selv  i  Erindring  slutter  han  denne  sin  ferste  Ankepost  saa- 
ledes:  «Jeg  gjentager  mine  Ord:  At  Eders  Majestæt  kan  og 
bør  opnaae  det  Antal  af  tredive  Skibe  af  Linie  af  de  til  Søe- 
Etaten  fastsatte  Fonds.  Ja!  De  havde  opnaaet  dem  allerede, 
havde  jeg  ikke  bleven  sat  ud  af  Tjenesten". 

Danneskjolds  næste  og  i  ikke  mindre  skarpe  Udtryk 
fremsatte  Anke  gaar  ud  paa,  at  man  efter  Haanden  har  la- 
det Flaadens  Leje  og  Indløbet  dertil  tilmudre,  saa  at  det 
ikke  længer  var  muligt  for  Skibene  fuldt  udrustede  at  lægge 
ud  paa  Rheden,  og  da  Eosenkrands  i  sit  Svar  intet  har  at 
sige  derimod,  maa  Danneskjold  vel  have  Eet.  De  andre 
Klagepunkter  ere  af  mindre  almindelig  Interesse  og  akcen- 
tueres  heller  ikke  saa  stærkt  af  Danneskjold;  de  kunne  derfor 
maaske  forbigaas.  Et  Foretagende,  der  havde  kostet  Staten 
mange  Penge,  og  af  hvilket  Danneskjold  var  en  udpræget 
Modstander,  men  som  han  mærkelig  nok  ikke  omtaler  i  sit 
Angreb,  var  Anlæget  af  en  Galejhavn  ved  Nivaa  (mellem 
Kongsted  og  Sletten),  som  man  havde  paabegyndt  1752  og 
hvorimod  Danneskjold  allerede  dengang  havde  hævet  sin  Rost. 
Man  havde  nemlig  under  Frederik  V  bygget  adskillige  Galejer, 
fordi  man  mente  ved  slige  Rofartøjer  at  kunne  bøde  paa  det 
ringere  Antal  Orlogsskibe,  og  vilde  nu  have  en  Havn  til 
Galejeskadren  ved  Oresund,  fordi  Svenskerne  indrettede  en 
saadan  i  Landskrona.  Man  ofrede  160,000  Rdl.  paa  dette 
Foretagende,  for  man  kom  til  det  Resultat,  at  Anlæget  var 
upraktisk.  Snart  efter  ophørte  man  aldeles  med  at  bygge 
Galejer,  som  senere  ere  blevne  erstattede  af  Kanonbaade. 

Ved  Danneskjolds  Angreb  paa  Marineadministrationen, 
der  efterfulgtes  af  Rosenkrands's  omtalte  Svar,  udspandt  der 
sig  en  hæftig  Strid,  som  fra  begge  Sider  førtes  med  stor 
Bitterhed,  idet  Modparten  males  saa  sort  som  mulig,  og  Ved- 
kommendes egne  Fortjenester  stilles  frem  i  fuld  Belysning. 
Forbitrelsen  var  saa  stor,  at  den  forretningsmæssige  Form  i 
disse    »allerunderdanigste«    Skrivelser    undertiden    maa   vige 

Pladsen  for  mere  personlige  Udfald  og  skarpe  Sidehug.  For 
ivrigt  erklærede  begge  Parter  sig  villige  til  at  undergive 
Sagen  en  Kommissions  neje  Drøftelse;  men  hertil  kom  det 
ikke,  idet  Kongen  pludselig  ved  en  Kesolution  af  6te  Juni 
1766  erklærede  Kollegiet,  at  .han  var  »fuldkommen  fornøjet« 
med  dets  Virksomhed.  Danneskjold,  der  allerede  i  Maj  havde 
begivet  sig  tilbage  til  Aarhus,  syntes  altsaa  foreløbig  at 
maatte  opgive  alt  Haab  om  atter  at  indtage  sin  gamle  Plads 
i  Spidsen  for  Sømagtens  Bestyrelse,  og  han  er  derfor  sand- 
synligvis ikke  bleven  lidet  forbavset  ved  allerede  i  Juli  at 
modtage  et  egenhændigt  Brev  fra  Kongen,  hvori  denne  an- 
modede ham  om  snarest  mulig  at  komme  til  Kjøbenhavn, 
da  man  havde  hans  Kaad  nødig  i  særdeles  vigtige  Sager.  1 
en  Efterskrift  beder  Kongen  ham  om  at  indrette  sin  Kejse 
saaledes,  at  «ingen  Menneske  i  Verden  veed  at  de  komme 
fordi  jeg  haver  forlanget  Det«. 

Slige  pludselige  Omslag  i  Christian  VIPs  Anskuelser, 
om  man  ellers  kan  tale  om  Anskuelser  hos  en  sindssvag 
Fyrste,  hvis  Vilje  var  en  Bold  for  egne  Luner  og  hans  Om- 
givelsers Paavirkning,  vare  meget  almindelige  og  havde  allerede 
i  det  første  Halvaar  af  hans  Eegering  fremkaldt  adskillige 
Forandringer  og  Personskifter.  Saaledes  fik  den  tidligere  saa 
højt  betroede  General  St.  Germain,  der  1762  havde  været 
Overgeneral  for  den  danske  Armé,  og  i  hvis  Hænder  Land- 
magtens hele  administrative  og  militære  Ledelse  Aaret  efter 
lagdes,  sin  Afsked  kun  14  Dage  efter  Frederik  V's  Død.  St. 
Germains  Fald  siges  at  være  fremkaldt  af  Reventlov,  der 
havde  været  Overhovmester  hos  Christian  VII  som  Kronprins 
og  siden  1765  Medlem  af  Konseillet,  og  hvem  endog  Bern- 
storf  skal  have  understøttet  i  denne  Sag,  skjønt  han  i  sin 
Tid  selv  havde  indkaldt  St.  Germain.  Kongen  meddelte  i  en 
meget  oprømt  Tone  denne  Kyhed  til  Reverdil,  som  paa  den 
Tid  var  hans  fortrolige,  med  de  Ord:  «Han  har  gjort  Sprin- 
get«. St.  Germain  havde  oprettet  et  kongeligt  Krigsdirek- 
torium   i  Stedet   for  Landetatens   tidligere   to  Kollegier,    og 

skjont  man  ved  hans  Afskedigelse  foreløbig  lod  Krigsdirek- 
toriet  vedblive  sin  Virksomhed,  gik  man  dog  i  en  anden 
Henseende  tilbage  til  det  gamle  System  før  1735,  idet  man 
forenede  Land-  og  Seetatens  Krigskancellier,  og  til  Over- 
sekretær for  de  saaledes  gjenforenede  Kancellier  udnævntes 
Soetatens  daværende  Oversekretær,  den  oftere  nævnte  Eosen- 
krands. 

Blandt  de  Ministre,  som  Christian  VII  modtog  fra  sin 
Fader,  beholdt  han  foreløbig  Bernstorf,  Reventlov  og  Thott, 
medens  han  derimod  i  Juli  1766  afskedigede  Moltke,  Fade- 
rens højtbetroede  Yndling  og  fortrolige  Ven.  Om  Grunden 
til  sin  Afskedigelse  ytrer  Moltke  selv  i  sin  Autobiografi  den 
Anskuelse,  at  den  skyldtes  hans  Modstand  i  Konseillet  mod 
det  da  paatænkte  Giftermaal  mellem  Prins  Carl  af  Hessen 
og  Kongens  Søster  Luise.  Dette  er  meget  sandsynligt,  da 
Kongen,  hos  hvem  Prins  Carl  dengang  havde  en  høj  Stjerne, 
i  øvrigt  ønskede  Partiet,  og  Prinsen  nægter  heller  ikke  i  sine 
Memoirer,  at  han  har  spillet  en  vis  Rolle  ved  Moltkes  Fjær- 
nelse.  Denne  Forbindelse  ønskedes  desuden  i  øvrigt  baade 
af  Prinsens  Moder  og  af  den  gamle  Enkedronning  Sofie  Mag- 
dalene, hos  hvem  Prinsen  af  Hessen  stod  i  høj  Gunst,  og  da 
ogsaa  de  øvrige  Alinistre  med  Bernstorf  i  Spidsen  raadede 
Kongen  fra  det  omtalte  Giftermaal,  havde  disse  Damer  søgt 
at  skaffe  sig  Allierede  blandt  Medlemmerne  af  Oppositions- 
partiet mod  det  daværende  Ministerium.  Den  mest  frem- 
ragende af  disse  var  upaatvivlelig  Danneskjold,  og  der  fandt 
saaledes  en  vis  Tilnærmelse  Sted  mellem  ham  og  Sofie  Mag- 
dalene, saa  at  det  maaske  er  mer  end  ligefrem  Bysladder, 
naar  Charlotte  Dorothea  Biehl  i  sine  historiske  Breve  fortæller, 
at  det  egentlig  var  paa  Enkedronningens  Eaad,  at  Danneskjold 
i  Juli  kaldtes  til  Kjøbenhavn.  Derimod  fremgaar  det  tydelig 
af  Keverdils  Memoirer,  at  han  umulig  kan  have  søgt  at  gj  øre 
sin  Indflydelse  gjældende  til  Fordel  for  Danneskjold,  saaledes 
som  f.  Ex.  Høst  antager,  idet  Revedil  nemlig  bestandig  om- 
taler Danneskjold  paa  en  alt  andet  end  smigrende  Maade  og 

bestemt  dadler  Moltkes  Afskedigelse.  Til  Danneskjold  slut- 
tede derimod  General  Huth  sig,  der  var  en  dygtig  Officer 
og  Prins  Carls  fortrolige  Kaadgiver,  samt  St.  Germain,  som 
naturligvis  var  meget  fortørnet  paa  Ministeriet  i  Anledning 
af  sin  Fjærnelse  fra  Krigsbestyrelsen.  At  Danneskjold  langt 
heller  havde  set  Bernstorf  afskediget  end  Moltke,  om  end 
denne  var  hans  personlige  Fjende,  er  klart,  da  Bernstorf  i 
langt  højere  Grad  var  Ministeriets  ledende  Tanke;  men  dette 
lykkedes  imidlertid  ikke  og  vat  ogsaa  saa  meget  vanskeligere, 
som  Prins  Carl  af  Hessen  og  hans  Moder  ingenlunde  ønskede 
denne  Ministers  Fald  og  sandsynligvis  kun  lode  sig  bevæge 
til  at  indromme  Moltkes  paa  Grund  af  hans  bestemte  Mod- 
stand mod  Giftermaalet.  Ganske  vist  havde  ogsaa  Bernstorf 
gjort  Modforestillinger  hos  Kongen  i  denne  Anledning,  men 
Prinsen  og  Landgrevinden  stode  i  en  altfor  betydelig  Tak- 
nemlighedsgjæld  til  Bernstorf  for  tidligere  udviste  Tjenester, 
til  at  de  vilde  arbejde  paa  hans  Fald;  da  der  imidlertid  dog 
havde  indsneget  sisr  en  vis  Kulde  i  Forholdet  mellem  Prins 
Carl  og  Bernstorf,  bevirkede  Eeverdil  en  Forsoning,  hvorved 
det  tidligere  Venskab  mellem  dem  yderligere  bekræftedes. 

Den  ved  Moltkes  Afsked  ledige  Plads  i  Konseillet  ud- 
fyldte Christian  VII  ved  den  IsteAvgust  at  udnævne  Danne- 
skjold til  Gehejmestatsminister  med  en  Gage  af  8,000  Rdl. 
og  tre  Uger  efter  til  Surintendant  for  Marinen,  idet  Eosen- 
krands  fik  sin  Afsked  som  Oversekretær,  skjont  Christian  VII 
kun  to  Maaneder  forud  havde  udtalt  sin  Anerkjendelse  af 
hans  Virksomhed.  Oppositionen  mod  den  gamle  Regering 
havde  altsaa  faaet  en  Ordfører  i  selve  Statsraadet,  hvor  det 
ogsaa  snart  kom  til  hæftige  Rivninger  navnlig  mellem  Danne- 
skjold og  Bernstorf,  der  naturhgvis  godt  vidste,  at  han  havde 
en  hæftig  Fjende  i  sin  nuværende  Kollega,  om  end  ikke 
Danneskjolds  tidligere  omtalte  Angreb  paa  hans  Bestyrelse 
var  bleven  ham  meddelt  til  Erklæring.  I  disse  personlige 
Sammenstød  med  sin  berømte  Modstander  trak  Danneskjold 
det  korteste  Straa,   idet   han   var  altfor  hæftig  og  opfarende 

til  at  kunne  maale  sig  med  den  rolige  og  fine  Bernstorf,  der 
aldrig  tabte  sin  diplomatiske  Selvbeherskelse.  Dette  følte 
Danneskjold  ogsaa  selv,  hvad  der  f.  Ex.  fremgaar  af  et  Brev 
fra  ham  til  Kongen,  hvori  han  fremstiller  den  store  Forskjel 
mellem  ham  og  Bernstorf,  hvem  han  karakteriserer  som  «en 
snedig,  sodtalende  Hofmand«,  medens  han  kalder  sig  selv  «en 
rue  Somand«,  som  let  af  sin  Iver  for  Kongens  Tjeneste  kan 
lade  sig  henrive  "til  at  svare  ham  (Bernstorf)  det  der  ey  vilde 
hove  ham».  Slige  Debatter  vare  for  ovrigt  til  uendelig 
Glæde  for  Kongen,  der  kjedede  sig  grundig  ved  de  alvorlige 
Forhandlinger,  og  for  hvem  derfor  saadanne  Skjænderier  vare 
en  behagelig  Afbrydelse,  navnlig  hvis  en  af  Parterne  ordent- 
lig kunde  forløbe  sig.  Han  fortalte  saaledes  selv  engang 
med  synlig  Glæde,  at  ved  en  saadan  Lejlighed  Uenigheden 
var  gaaet  saa  vidt,  at  han  hvert  Ojeblik  havde  haabet  at 
se  "første  Scene  af  le  Cid  spilles,  og  een  af  dem  give  den 
Anden  et  ørefigen". 

Man  er  ikke  berettiget  til  i  Danneskjolds  Angreb  paa 
Bernstorf  alene  at  se  en  misundelig  Medbejlers  Fjendskab, 
der  brød  frem  med  saa  meget  desto  større  Hæftighed,  fordi 
Danneskjold  saa  længe  havde  været  tilsidesat,  og  hvis  højeste 
Formaal  var  Tilfredsstilllelse  af  personligt  Had,  medens  den 
væsentligste  Drivfjeder  bestod  i  en  uudslukkelig  Ærgjærrighed. 
Sagen  er  naturligvis  bleven  fremstillet  saaledes  af  Bernstorfs 
forskjellige  Panegyriker,  og  det  kan  heller  ikke  nægtes,  at 
Danneskjolds  hele  Opposition  havde  en  kun  lidet  tiltalende 
Farve  af  personligt  Had  og  den  Slags  mistindelige  Ærgjær- 
righed, der  ikke  kan  taale  andres  Lykke.  Men  paa  den  an- 
den Side  var  Danneskjold  en  virkelig  varm  Patriot,  og  der 
var  en  saa  dyb  Forskjel  mellem  ham  og  Bernstorf  baade  i 
Karakter  og  Principer,  at  disse  to  Mænd  maatte  være  hver- 
andres fødte  Modstandere.  Navnlig  maa  man  stille  sig  paa 
Danneskjolds  Side,  naar  han  gjør  sig  til  Talsmand  for  den  i 
saa  lang  Tid  tilsidesatte  danske  Nationalitet  over  for  Tyske- 
riet, der  nød  Beskyttelse  hos  Bernstorf  lige  som  ht»s  de  fleste 

ledende  Mænd  paa  hin  Tid.  Danneskjold  var  her  Ordfører 
for  en  vaagnende  Nationalfølelse,  der  begyndte  at  fordre  sin 
naturlige  Ket,  en  Følelse,  som  brød  stærkt  frem  ved  Struen- 
sees  Fald  og  er  det  mest  tiltalende  Træk  ved  det  senere 
guldbergske  Ministerium. 

Det  Angreb,  som  Danneskjold  den  23de  Januar  i  sin 
Fremstilling  af  Landets  daværende  Tilstand  havde  rettet  mod 
Bernstorfs  Administration,  var  ikke  bleven  meddelt  denne  til 
Erklæring  af  Kongen,  hvorfor  Bernstorfs  Stilling  var  meget 
pinlig.  Efter  Reverdils  Fremstilling,  der  stemmer  med  Medde- 
lelserne i  Prinsen  af  Hessens  Memoirer,  skal  Danneskjold  vir- 
kelig have  bragt  det  saa  vidt,  at  Bernstorfs  Afsked  allerede 
i  al  Hemmelighed  var  udfærdiget,  da  Prins  Carl  opdagede 
Sammenhængen  og  ved  Reverdils  Hjælp  bevægede  Kongen  til 
alligevel  at  beholde  Bernstorf.  Denne  erklærede  imidlertid 
efter  at  have  erfaret,  i  hvilken  Fare  hans  Ministerportefeuille 
havde  svævet,  at  han  ikke  mer  kunde  indtage  sin  Plads  i 
Konseillet,  hvis  det  ikke  tillodes  ham  at  besvare  de  mod  ham 
rejste  Beskyldninger.  Paa  Kongens  Befaling  fremsatte  derfor 
Danneskjold  paa  ny  en  Anklage  mod  Bernstorf,  der  omfattede 
syv  (ikke  fem,  som  Eeverdil  siger)  Ankeposter:  1)  at  Bern- 
storf ved  sine  Fabrikanlæg  og  kostbare  Underhandlinger  havde 
forøget  Statens  Gjæld  eller  i  det  mindste  ikke  gjort  tilstræk- 
keligt for  at  formindske  den;  2)  at  Prinsesse  Sofie  Magda- 
lenes Formæling  med  den  svenske  Tronfølger  var  upolitisk, 
da  den  let  kunde  bringe  Danmark  i  Afhængighed  af  Sverige; 
3)  at  Bernstorf  foragtede  den  danske  Nation  og  foretrak  Ud- 
lændinge; 4)  at  han  forøgede  Luxus  ved  at  beskytte  den;  5) 
at  han  havde  ladet  Armeen  forfalde  uden  derom  at  gjore 
nogen  Forestilling  til  Kongen;  6)  det  marokkanske  Handels- 
anliggende;  7)  at  Bernstorf  havde  krænket  den  kongelige 
Magtfuldkommenhed,  idet  han  ved  et  simpelt  Patent  fra 
Kommercekollegiet  havde  ophævet  et  tidligere  (1736)  udstedt 
kongeligt  Forbud  mod  at  bære  Guld-  og  Solvbroderier. 

Anklagen  medddtes  Bernstorf  den  18de  September  og 
allerede  den  22de  indgav  han  i  en  saakaldet  Apologi  sin 
Besvarelse  af  de  enkelte  Punkter.  Flere  af  disse  vare  jo 
rigtignok  enten  meget  ubetydelige,  som  f.  Ex.  det  sidste, 
eller  meget  lose,  som  f.  Ex.  Beskyldningen  om  Luxus.  Kla- 
gen over  Armeens  Forfald  vedrorte  egentlig  ikke  Bernstorf 
personlig,  men  hele  Ministeriet,  og  det  var  altsaa  urimeligt 
at  gjøre  Ansvar  gjældende  alene  mod  ham.  Noget  lignende 
gjælder  om  det  marokkanske  Handelsanliggende,  hvorom  for 
£)vrigt  senere  mer.  Udenrigspolitiken  berores  navnlig  i  det 
andet  Klagepunkt,  hvor  der  ankes  over  den  ægteskabelige 
Forbindelse  mellem  en  dansk  Prinsesse  og  den  svenske  Tron- 
arving. Denne  Anke  tager  sig  med  samt  sin  Begrundelse 
meget  ejendommelig  ud  i  vore  Dage;  men  der  var  paa  hin 
Tid  mange,  der  delte  Anskuelser  i  denne  Henseende  med 
Danneskjold  lige  overfor  et  Land,  man  var  vant  til  at  anse 
for  fjendtligt,  og  paa  hvis  Trone  dengang  sad  det  holsten- 
gottorpske  Hus,  i  hvilket  et  stadigt  Had  til  Danmark  havde 
været  en  Arv  fra  Slægt  til  Slægt,  og  hvis  Dronning,  den 
statskloge  Luise  Ulrike,  Frederik  den  stores  Soster,  var  en 
erklæret  Modstander  af  Forbindelsen  og  enhver  Tilnærmelse 
til  Danmark.  Der  var  kun  faa,  der  som  Bernstorf  vare  for- 
domsfrie og  klartskuende  nok  til  at  indse,  at  det  var  i  Dan- 
marks Interesse  at  have  —  som  Bernstorf  i  sin  Apologi  ud- 
trykker sig  —  «en  Ven  eller  i  det  mindste  ingen  Fjende 
paa  en  Trone,  der  beklædes  af  en  Fyrste,  hvis  Arveret  til 
Holsten  og  Fordringer  paa  Slesvig  giver  ham  en  saa  stor 
Betydning".  Der  er  saaledes  navnhg  kun  to  Punkter  i  An- 
klagen af  større  Betydning,  og  som  Bernstorf  derfor  ogsaa 
lægger  særlig  Vægt  paa  at  gjendrive  i  sin  Apologi,  nemlig 
det  første  og  tredje,  især  dog  det  første,  hvis  Gjeudrivelse 
omtrent  optager  ligesaa  stor  en  Plads  som  Besvarelsen  af 
alle  de  jøvrige  tilsammen.  At  det  imidlertid  har  været  Bern- 
storf meget  om  at  gjøre  at  rense  sig  for  Beskyldningen  om 
Foragt  mod  den  danske  Nation,    fremgaar  af  den  lidt  ivrige 

Tone,  hans  ellers  saa  rolige  Forsvar  antager  overfor  denne 
Sigtelse.  «En  saadan  Foragt«,  siger  han,  « vilde  være  en 
Forbrydelse  og  tillige  en  Dumhed«,  og  han  forsikrer,  at  hans 
Princip  altid  havde  været  « under  lige  Forhold  altid  at  fore- 
trække Landets  Bern«,  og  at  han  aldrig  havde  svigtet  dette 
Princip.  Bernstorf  er  en  altfor  hæderlig  Karakter,  til  at  man 
tør  forudsætte,  at  han  her  skriver  andet  end  sin  Mening; 
men  det  er  alligevel  en  Kjendsgjerning,  at  den  tyske  Ind- 
vandring, der  allerede  tidUgere  var  stor  nok,  under  Bernstorfs 
Ministerium  blev  endnu  betydeligere.  Bernstorf,  der  jo  selv 
var  en  indvandret  Tysker,  og  for  hvem  Danmark  —  trods 
alle  hans  Bestræbelser  for  i  Politiken  at  sikre  dette  sit  nye 
Fædreland  en  selvstændig  og  anselig  diplomatisk  Stilling  — 
i  aandelig  Henseende  kun  var  et  Annex  af  Tyskland,  maatte 
selvfølgelig  mangle  Evnen  til  at  fremdrage,  pleje  og  opelske 
den  forkuede  Danskhed,  og  det  saa  meget  mer,  som  hans 
Forgængere  havde  manglet  den  samme  Evne,  og  han  saa- 
ledes  havde  forefundet  en  næsten  til  Regel  udviklet  Praxis  i 
Spørgsmaalet:  Dansk  eller  Tysk,  som  han  uden  Betænkning 
fortsatte.  Om  derfor  Bernstorf  maaske  tildels  er  sagesløs, 
har  Danneskjold  lige  fuldt  Eet  i  denne  sin  Anklage. 

Efterverdenen  har  ogsaa  givet  Danneskjold  i  det  mindste 
delvis  Ret  i  hans  første  Beskyldning  mod  Bernstorf.  Ganske 
kan  man  nemlig  ikke  underskrive  hans  Dom;  thi  at  saa 
vidtløftige  og  langvarige  Underhandlinger,  som  f.  Ex.  de.  rus- 
siske i  Anledning  af  Mageskiftesagen,  maatte  trække  betydelige 
Summer,  er  klart  og  kan  næppe  bebrejdes  Bernstorf,  da  uden 
disse  Løftestænger  hele  Sagen  sandsynligvis  var  strandet. 
Saaledes  fik  Fyrstinde  Daschko,  der  sagdes  at  være  en  na- 
turlig Datter  af  Ruslands  mægtige  Udenrigsminister  Panin, 
udbetalt  i  alt  24,000  Rubler  for  at  anvende  sin  store  Ind- 
flydelse paa  Faderen  i  dansk  Literesse.  Peter  IIPs  Omgi- 
velser paavirkede  man  ved  Bestikkelser  lige  ned  til  Lakajerne, 
og  Storfyrst  Povls  Informator  og  en  af  hans  Kavallerer  op- 
pebåre hver  en  Aarpenge  paa  500  Rubler.      Ingen  var  dog 

den  danske  Regering  en  saa  dyr  Medhjælper  som  v.  Saldern, 
der  rigtignok  ogsaa  var  Hovedmellemledet  i  hele  Mageskifte- 
sagen mellem  det  danske  og  russiske  Kabinet.  Ikke  fornejet 
med  3,000  Rubler,  Bernstorf  havde  ladet  ham  udbetale  1764, 
og  Løftet  om  andre  3,000,  hvis  Saldern  udnævntes  til  som 
russisk  Befuldmægtiget  at  drive  Underhandlingerne  i  Kjoben- 
havn,  vidste  han  ved  endog  meget  lave  og  plumpe  Midler  i 
Efteraaret  1767  at  skaffe  sig  Lofte  om  40,000  Rdl.,  som  og- 
saa virkelig  udbetaltes  ham,  og  da  endelig  den  foreløbige 
Traktat  undertegnedes  i  April  1767,  benyttede  Saldern  sin 
Stilling  til  at  afpresse  den  danske  Regering  en  aarlig  Pension 
paa  6,000  Rdl.  d.  Kourant  foruden  Løfte  om  en  Udbetaling 
af  100,000  Rdl.  d.  Kourant  til  ham  eller  hans  Arvinger, 
naar  Traktaten  virkelig  traadte  i  Kraft.  Bernstorf  angiver 
selv  i  en  Tillægsskrivelse  til  Apologien  Omkostningerne  ved 
Forhandlingerne  med  Rusland  til  387,808  Rdl.  76  Ski.,  og 
det  er  jo  ganske  vist  en  ikke  ringe  Sum;  men  Sagens  Vig- 
tighed bød  paa  den  anden  Side  Bernstorf  ikke  at  vige  tilbage 
selv  for  støn-e  Omkostninger.  Derimod  har  Danneskjold 
ganske  vist  Ret  i  at  bebrejde  Bernstorf  en  altfor  rundhaandet 
Brug  af  Statens  Midler  til  Ophjælpning  af  en  Fabrikvirksom- 
hed,  der  dog  kun  var  og  vedblev  at  være  en  sygelig  Driv- 
husplante, samt  et  altfor  aabent  -Øre  navnlig  for  udenlandske 
Projektmageres  dyre  og  vidtsvævende  Spekulationer.  Bern- 
storf søgte  heller  ikke  at  modsige  denne  Bebrejdelse;  thi  han 
indrømmer  i  Apologien,  at  der  er  blevet  anvendt  adskillige 
frugtesløse  Summer  paa  Fabrikerne,  men  trøster  sig  med,  at 
"dette  er  en  uundgaaelig  Skæbne  ved  Foretagender  af  den 
Art'),  noget,  Danneskjold  i  sit  stille  Sind  vistnok  maa  have 
givet  ham  Ret  i,  naar  han  tænkte  tilbage  paa  den  Tid,  han 
selv  sad  som  Præses  i  Kommercekollegiet.  For  øvrigt  er 
hele  Tonen,  hvori  den  højtfortjente  Statsmands  Besvarelse  af 
hans  Modstanders  Angreb  er  holdt,  rolig,  sikker  og  værdig, 
saa  at  den  unægtelig  danner  en  smuk  Modsætning  til  den 
hæftige,    irriterede   og  anmassende  Aand,    der  gaar  gjennem 

det  danneskjoldske  Indlæg.  Eesultatet  blev,  at  Christian  VII 
beholdt  Bernstorf  uden  at  give  Danneskjold  sin  Afsked,  hvem 
han  altsaa  ingenlunde  tog  Angrebet  paa  Bernstorf  ilde  op, 
men  tvært  imod  opfordrede  til  at  «fegte  imod  ham  (Bern- 
storf) naar  han  tager  feyl  i  mine  Ærender,  dog  uden  at  be- 
byrdige  ham  med  personalia«. 

Danneskjolds  første  Omsorg  som  Marineintendant  var 
at  foretage  en  Forandring  i  Søetatens  Administration,  hvor- 
ved denne  sattes  paa  omtrent  samme  Fod  som  i  Christian  Vl's 
Tid.  Han  ophævede  nemlig  det  kombinerede  Admiralitets- 
og  Generalkommissariatskollegium  og  oprettede  paa  ny  to 
selvstændige  Kollegier,  af  hvilke  Admiralitetet  fik  alle  militære 
Sager  under  sig,  medens  den  hele  civile  Administration  over- 
lodes til  Generalkommissariatet.  I  Admiralitetet  skulde  dog 
for  Fremtiden  ikke  alle  Flagmænd  have  Sæde,  men  kun  fire 
Admiraler,  og  hertil  udvalgte  Danneskjold  Admiralerne  Hoppe 
og  Fontenay  samt  Viceadmiralerne  Christian  Conrad  Greve 
af  Danneskjold-Laurvig  og  Kemeling,  Denne  Forandring 
foregik  den  10de  Septbr.  1766,  og  samme  Dag  foretoges  en 
lignende  Keform  i  Landetatens  kollegiale  Bestyrelse,  idet  det 
af  St.  Germain  oprettede  Generalkrigsdirektorium  ophævedes 
og  afløstes  af  det  høje  Krigsraad  som  militært  Fagkollegium 
med  Prinsen  af  Hessen  som  Præses  og  et  General-Landkom- 
missariat, der  dog  først  fik  sin  endelige  Ordning  noget  senere, 
efter  at  Prins  Carl  den  18de  September  var  bleven  udnævnt 
til  Medlem  af  Konseillet,  en  Udnævnelse,  som  Prinsen  ifølge 
hans  egen  Beretning  skyldte  Danneskjold.  Blandt  de  Depu- 
terede i  det  høje  Krigsraad  var  blandt  andre  Prins  Carls 
fidus  Achates,  General  Huth,  der  blev  Kollegiets  egentlige 
Leder.  Danneskjold  var  for  øvrigt  altfor  kort  i  Spidsen  for 
Marinebestyrelsen,  til  at  hans  Virksomhed  her  kunde  faa  større 
Betydning.  Paa  hans  Forslag  bestemtes  Marinens  aarlige 
Budget  til  1,250,000  Rdl.,  det  samme  Beløb  som  Frederik  V 
i  sine  sidste  Regeringsaar  havde  bevilget  til  Søforsvaret. 
Om  Danneskjold  virkelig  med  disse  Midler  kunde  have  naaet 

det  Maal,  som  han  havde  bebrejdet  sine  Forgængere  ikke  at 
have  opnaaet,  kunde  kun  Tiden  have  vist. 

En  Anekdote,  Reverdil  fortæller  om  Danneskjold,  og  som 
har  indre  Sandsynlighed  paa  Grund  af  den  stærkt  udprægede 
lutherske  Orthodoxi,  der  var  karakteristisk  for  Danneskjold, 
kan  maaske  her  finde  en  passende  Plads,  da  den  vedrører 
hans  Stilling  som  Marineintendant.  Der  var  nemlig  en  Sø- 
officer ved  Navn  Laub,  som  var  gaaet  over  til  Katholicismen 
og  derfor  egentlig  burde  have  mistet  sit  Embede;  men  da 
han  var  en  flink  Officer,  havde  Frederik  V  tilladt,  at  han 
blev  i  Etaten.  Danneskjold  paastod  imidlertid  trods  dette, 
at  han  enten  maatte  tage  sin  Afsked  eller  lade  sig  omvende, 
i  hvilken  Anledning  han  havde  at  henvende  sig  til  Sjællands 
Biskop,  hvem  der  forundtes  en  vis  Frist  til  at  bringe  den 
unge  Mand  til  bedre  Erkj endelse.  Da  dette  imidlertid  ikke 
lykkedes  Bispen,  indstillede  Danneskjold  Laub  til  Afsked, 
men  paa  Eeverdils  Eaad  nægtede  Kongen  sit  Samtykke, 
hvorefter  Danneskjold  dog  vedblev  at  paastaa,  at  han  under 
ingen  Omstændigheder  kunde  vedbUve  at  tjene  uden  en  sær- 
egen Benaadningsakt  fra  Kongen,  da  han  havde  begaaet  en 
«aabenbar  Forbrydelse«.  Dette  gik  Christian  VII  ind  paa, 
og  saaledes  jævnedes  denne  i  og  for  sig  meget  ubetydelige 
Sag,  som  Reverdil  dog  giver  et  vist  odiøst  Præg  ved  at  paa- 
staa, at  Danneskjold  lededes  i  sin  Handlemaade  mod  Laub 
ikke  af  en  religiøs  Overbevisning,  men  af  et  personligt  Nag. 
Om  dette  forholder  sig  rigtigt  eller  ikke,  faar  at  staa  hen; 
men  saa  meget  er  sikkert,  at  Danneskjolds  Optræden  i  dette 
Tilfælde  er  i  god  Overensstemmelse  med  hans  hele  religiøse 
Standpunkt. 

Det  faldt  i  Danneskjolds  Lod  under  hans  korte  Besty- 
relse af  Søetaten  at  have  et  Par  Kommandoer,  men  rigtignok 
af  en  meget  fredelig  Natur.  Ved  den  første  af  disse  førte 
han  Kongens  Søster  Sofie  Magdalene,  der  den  1ste  Oktober 
per  procurationem  var  bleven  viet  til  den  svenske  Tronfølger 
Prins  Gustaf,  over  Sundet  til  Helsingborg.     Overfarten  fandt 

Sted  den  8de  Oktober  paa  den  danske  Kongechalup,  der  i 
Galejen  « Fredensborgs"  Kjølvand  og  omgiven  af  24  andre 
Chaluper  ferte  den  danske  Prinsesse -over  til  hendes  frem- 
tidige Fædreland.  Ligeledes  overdroges  det  Danneskjold  at 
modtage  Danmarks  tilkommende  Dronning  Caroline  Mathilde 
i  Kolding  for  derfra  at  lede  hendes  Rejse  over  Belterne. 
Over  store  Belt  fortes  Dronningen  paa  en  nybygget  Jagt,  paa 
hvilken  Danneskjold  havde  ladet  indrette  et  pragtfuldt  Ruf, 
medens  hendes  Folge  opholdt  sig  paa  to  andre  Jagter,  og 
under  Overfarten  "lod  en  behagelig  Musik  sig  bestandig  høre 
tillige  med  Kanonade  fra  den  kongelige  Galej  og  Vagtskibet, 
som  ligeledes  fulgte  over  med».  Rejsen  fortsattes  under 
Danneskjolds  Ledelse  med  det  selvfølgelige  Tilbehør  af  festlige 
Modtagelser,  Taler,  Inskriptioner,  Vers  o.  s.  v.  til  Roskilde, 
der  havde  smykket  sig  med  en  Æreport,  som  bar  følgende 
Indskrift : 

Velkommen!  Velkommen!  Prinsesse  Mathilde! 
Dig  hilser  i  Støvet  det  gamle  Roskilde, 
Gid  at  vore  ønsker  Dig  maatte  behage. 
Nu  da  Du  vor  Konge-Palais  vil  indtage. 
Her  ophørte  Danneskjolds  Hverv;  thi  Christian  VH  mod- 
tog selv  den  4de  November  i  Roskilde  sin  Gemalinde  og  førte 
hende  til  Kjøbenhavn.    Under  den  Jvibel,  hvormed  det  dan- 
ske Folk  hilste  hende,  den  engelse  Prinsesse,  Broderdatteren 
af  Frederik  V's  første  Gemalinde  Luise,  der  havde  været  el- 
sket som  faa  danske  Dronninger,    var  der  ingen,    der  kunde 
ane,  at  denne  Jubel  var  Indledningen  til  et  Sørgespil,   hvori 
den  unge,  livsglade  Dronning  var   bestemt   til  at  spille  den 
tragiske  Hovedrolle. 

Imidlertid  fortsattes  Kampen  baade  i  og  udenfor  Kon- 
seillot,  idet  Uenigheden  mellem  Ministrene  viste  sig  saa  godt 
som  i  alle  Spørgsmaal.  Danneskjold  var  i  stadig  Opposition 
til  Bernstorf,  som  understøttedes  af  sine  to  gamle  Kollegaer 
Reventlau  og  Thott,  medens  Prins  Carl  indtog  en  Slags  mæg- 
lende Stilling.   En  Sag,  som  allerede  tidligere  var  fremdraget 

blandt  Danneskjolds  Anklageposter  mod  Bernstorf,  og  soin  nu 
igjen  kom  paa  Dagsordenen,  var  Spørgsmaalet  om  den  marok- 
kanske Handel  og  det  afrikanske  Handelskompagni.  Man 
havde  nemlig  under  Frederik  V  oprettet  en  Handelskoloni 
paa  Kysten  af  Marokko  ved  Havnen  Saffia,  og  en  Oberstlieu- 
tenant  Longueville,  under  hvis  Ledelse  Kolonien  var  anlagt, 
havde  af  den  marokkanske  Regering  forpagtet  Toldindtægterne 
af  Havnene  Saffia  og  St.  Crux  for  40,000  Rdl.  aarlig;  men 
der  opstod  snart  Rivninger  med  Kejseren  af  Marokko,  der 
uden  videre  lod  Longueville  arrestere  og  kun  ved  en  dansk 
Eskadres  Mellemkomst  lod  sig  bevæge  til  atter  at  løslade 
ham.  Bekostningerne  ved  Eskadrens  Udrustelse  forøgedes  yder- 
ligere, da  Fregatten  «Fa]ster»  ulykkeligvis  kom  i  Brand  paa 
Saffias  Rhed  og  sprang  i  Luften  med  132  Mand.  Imidlertid 
opnaaede  man  dog  Afsluttelsen  af  en  Handelstraktat  i  Juni 
1753,  hvorved  der  sikredes  de  danske  Handelsskibe  betydelige 
Forrettigheder  i  marokkanske  Havne,  og  for  med  desto  større 
Udbytte  at  benytte  sig  af  disse  Forrettigheder  besluttede  man 
dernæst  Oprettelsen  af  et  afrikansk  Handelskompagni,  hvis 
Oktroy  af  31te  Marts  1755  sikrede  Kompagniet  en  Mængde 
Privilegier  og  alle  saadanne  Begunstigelser,  som  man  i  hin 
Tid  ansaa  for  heldige  til  Handelens  Flor.  Kompagniet  over- 
tog derpaa  saavel  Enehandelen  paa  Afrika  som  Toldforpagt- 
ningen  i  de  omtalte  Havne;  men  da  dsts  Handel  imidlertid 
florerede  saa  lidet,  at  det  ikke  engang  saa  sig  i  Stand  til  at 
betale  Forpagtningsafgiften  af  Tolden,  ophævede  Kejseren  af 
Marokko  Handelstraktaten ,  og  nye  Udrustninger,  nye  Ofre 
ja  endog  Ydmygelser  for  den  danske  Regering  vare  nødven- 
dige for  at  faa  Kejseren  til  at  gaa  ind  paa  en  fornyet  Han- 
delstraktat og  saaledes  "beskytte  et  Projekt,  som  var  blevet 
til  Yndlingsidé  hos  enkelte  Mægtige«.  Blandt  disse  mægtige 
var  nu  ganske  vist  foruden  Moltke  ogsaa  Bernstorf,  og  det 
er  saaledes  ikke  uden  Grund,  at  Danneskjold  adresserede  sin 
Anklage  til  ham.  Det  havde  været  et  særdeles  dyrt  Fore- 
tagende;   thi  foruden    de  omtalte   Flaadeudrustninger    havde 

Kompagniet,  hvis  Regnskaber  udviste  en  stadig  Underbalance, 
fordret  direkte  Tilskud  af  Regeringen  til  et  Beløb  af  flere 
Tønder  Guld.  Da  nu  selve  Aktionærerne  ved  en  General- 
forsamling i  September  1766  besluttede  Kompagniets  Ophæ- 
velse, blev  det  Gjenstand  for  Overvejelse  i  Konseillet,  hvorledes 
Kompagniet  bedst  kunde  løses  fra  sine  Forpligtelser  til  den 
marokkanske  Regering  og  den  danske  Handel  paa  Afrika 
dog  i  Fremtiden  sikres.  Bernstorf  indgav  i  den  Anledning 
en  Forestilling,  og  Danneskjold  benyttede  Anledningen  til  i 
en  skriftlig  Betænkning  atter  at  røre  op  i  denne  kildne  Sag, 
hvorved  han  udtalte  en  skarp  Fordømmelse  over  Bern- 
storfs  Forhold  og  fremsatte  som  sit  Princip,  at  en  Re- 
gering aldrig  bør  blande  sig  direkte  ind  i  Handelens  Drift 
og  Bestyrelse,  men  derimod  optræde  som  dens  kraftige  Be- 
skytter over  for  Udlandet.  Han  foreslog  derfor  afgj ørende 
Forholdsregler  mod  Marokko,  Blokade  af  de  marokkanske 
Havne  og  væbnet  Konvoi  af  Handelsskibene,  hvorimod  han 
fraraadede  en  fornyet  Traktat,  der  dog  idelig  vilde  blive  brudt 
af  Modparten  og  medføre  Udgifter  og  fornyede  Ydmygelser. 
De  andre  Ministre  vare  imidlertid  af  modsat  Anskuelse  og 
trængte  altsaa  deres  Mening  igjennem,  saa  at  der  i  Juli  1767 
sluttedes  en  fornyet  Traktat  med  Marokko,  hvorved  der  ud- 
betaltes en  Sum  Penge  til  Kejseren  for  at  løse  Kompagniet 
fra  Toldforpagtningen.  Desuden  maatte  Regeringen  bekvemme 
sig  til  en  aarlig  Tribut  af  25,000  Pjastre  i  Penge  eller  et 
Vederlag  af  lignende  Værdi  i  Kanoner,  Tovværk,  Egeplanker 
o.  s.  V.  for  derved  at  sikre  Freden  og  Respekten  for  det 
danske  Flag. 

Danneskjold,  hvis  Hovedøjemed  —  at  styrte  Bernstorf  — 
foreløbig  var  mislykket,  og  hvis  Sind  efter  Haanden  syn- 
tes at  blive  mer  og  mer  pirreligt,  undlod  ikke  idelig  at 
gjøre  Kongen  mistænksom  mod  sine  Fjender,  selv  om  disse 
allerede  vare  faldne  i  Unaade.  Reverdil  tillægger  ham  saa- 
ledes  en  endog  meget  latterlig  Beskyldning  mod  den  allerede 
fjærnede  Moltke,   idet  han  skal  have  forestillet  Kongen,    at 

Moltke  upaatvivlelig  søgte  at  faa  en  Sammensværgelse  i 
Stand,  hvad  der  da  blandt  andet  skulde  fremgaa  deraf,  at 
han  havde  vidst  at  skaffe  sig  noget  Krudt  udleveret  fra  Tøj- 
huset og  at  det  derfor  var  nødvendigt  strax  at  lade  ham 
fængsle.  Keverdil  søgte  imidlertid  at  overbevise  Kongen  om 
det  urimelige  i  dette  Rygte,  hvilket  da  efter  hans  eget  Si- 
gende ogsaa  lykkedes  ham.  Paa  nærmere  Efterspørgsel  viste 
det  sig  ganske  rigtigt,  at  Moltke  havde  faaet  Krudt  fra  Tøj- 
huset, men  rigtignok  i  en  meget  fredelig  Hensigt,  idet  det 
nemlig  skulde  benyttes  til  et  Festfyrværkeri  paa  Bregentved. 
Moltke  anser  i  sin  Autobiografi  bestandig  Danneskjold  for 
sin  værste  Fjende  blandt  Kongens  Omgivelser  og  forsikrer  om 
ham,  «dass  er  fortfuhr  auf  mein  Sujet  verschiedene  desavan- 
tageuse  Propos  gegen  Ihro  M.  den  Konig  zu  halten  und  auf 
alle  Weyse  zu  hindern,  dass  sie  keine  gute  Gedancken  fiir 
mich  hegen  mogten«.  I  øvrigt  ophørte  Moltkes  Unaade  snart 
igjen,  idet  Kongen  i  April  1767  lod  ham  vide,  at  han  øn- 
skede at  se  ham  ved  Kroningsfestlighederne,  der  skulde  finde 
Sted  i  Begyndelsen  af  Maj.  Noget  tidligere  havde  Kongen, 
der  længe  havde  været  inderlig  kjed  af  sin  Svoger  Prins  Carl, 
med  hvem  det  tilsidst  kom  til  et  aabenbart  Brud  paa  en 
Maskerade  i  Begyndelsen  af  Marts  hos  Schimmelmann,  ladet 
denne  fratræde  Krigsbestyrelsen ,  som  derpaa  overdroges  til 
St.  Germain,  hvis  første  Omsorg  var  at  faa  Generalkrigs- 
direktoriet  gjenoprettet  og  atter  tage  fat  paa  den  Reformvirk- 
somhed, der  var  bleven  afbrudt  ved  hans  Fjærnelse  kort  efter 
Christian  VII's  Tronbestigelse. 

Det  er  allerede  omtalt,  at  St.  Germain  i  denne  Mellemtid 
havde  sluttet  sig  til  de  gamle  Ministres  Modstandere,  hvis 
Antal  ogsaa  var  blevet  forøget  med  den  ligesaa  bekj endte 
som  berygtede  Rantzau  Ascheberg.  Tidligere  havde  Forholdet 
mellem  ham  og  St.  Germain  været  meget  spændt;  men  Rant- 
zau Ascheberg  havde  nu  ved  sine  Smigrerier  vundet  St.  Ger- 
main, for  hvem  han  ogsaa  havde  arbejdet  ivrig  f.  Ex.  ved 
et  Forsøg   paa   at   vinde  Reverdil   og  gjennem  ham  sværte 

Prins  Carl  for  Kongen.  Han  belønnedes  nu  ogsaa  af  St. 
Germain  med  en  anselig  Kommandopost.  Til  Bernstorfs 
Modstandere  havde  end  videre  sluttet  sig  Adrian  Henrik  Borck, 
preussisk  Gesant  i  Kjobenhavn,  der  anskede  at  skaffe  sig  en 
Stilling  i  Danmark,  men  mistvivlede  derom,  saa  længe  Bern- 
storf  var  ved  Koret.  Han  indgav  derfor  en  Memoire  til 
Kongen,  hvori  han  foreslog  et  fuldstændigt  Personskifte  blandt 
Ministrene,  idet  Thott  og  Eeventlau  skulde  gaa  af  med  Pen- 
sion og  Bernstorf  sendes  som  Statholder  til  Oldenburg,  me- 
dens Danneskjold  skulde  overtage  Posten  som  Oversekretær  i 
det  danske  Kancelli,  og  han  selv  betegnedes  som  den,  der 
burde  stilles  i  Spidsen  for  Finantsvæsenet  o.  s.  v.  Om  han 
handlede  paa  egen  Haand  eller  efter  Frederik  Ifs  Befaling, 
er  ikke  ganske  klart.  Endelig  havde  Bernstorfs  Modparti 
en  væsentlig  Allieret  i  en  Tysker  ved  Navn  Gortz,  der  var 
Kommandør  for  Livgarden  og  paa  denne  Tid  havde  en  høj 
Stjerne  hos  den  ustadige  Konge.  Danneskjold,  den  varme 
Patriot  og  strængt  religiøse  Mand,  var  aabenbart  i  slet  Sel- 
skab blandt  disse  sine  Allierede,  der  med  Undtagelse  af  St. 
Germain  vare  tyske  Lykkeriddere  af  tvivlsom  Moralitet.  Kant- 
zau  Ascheberg  var  noksom  bekjendt  for  at  være  en  ryggesløs 
Libertiner  og  Atheist,  Borck  havde  navnlig  vundet  Chri- 
stian Vlfs  Gunst,  fordi  han,  som  Reverdil  siger,  kunde  un- 
derholde ham  «om  Deisme  og  Fruentimmer«,  og  Gortz  en- 
delig skildres  i  et  samtidigt  Privatbrev  som  et  Menneske  med 
«et  sort  Hjerte  og  en  tom  Pung». 

Det  er  klart,  at  Bernstorf  maatte  staa  og  falde  med  den 
Sag,  der  havde  været  hans  Hovedopgave  som  Minister,  nem- 
lig det  oldenburgske  Mageskifte,  og  det  er  altsaa  ganske 
rimeligt,  at  man  for  at  underminere  hans  Stilling  angreb 
selve  Mageskiftet.  Man  fremstillede  de  Forhandlinger,  der 
førtes,  som  aldeles  unyttige,  da  det  jo  var  klart,  at  Rusland 
ikke  vilde  eller  kunde  afstaa  Holsten  og  navnlig  Kiel  med 
den  ypperlige  Havn,  og  selv  om  Kejserinden  gik  ind  paa  en 
provisorisk  Ordning,    kunde    dette  dog   ikke  yde  nogen  som 

helst  Garanti,  da  Sagens  definitive  Afgjørelse  dog  maatte 
vente  paa  Storfyrst  Povls  Myndighedsalder.  Ja  man  insinue- 
rede endog,  at  heller  ikke  Bernstorf  havde  nogen  virkelig 
Tro  paa  Spørgsmaalets  Løsning,  men  kun  benyttede  Mage- 
skiftesagen som  Redningsplanke  for  sin  ellers  truede  Mini- 
sterstilling. At  Danneskjold  ogsaa  i  Mageskiftespørgsmaalet 
sluttede  sig  til  Bernstorfs  Modstandere,  er  sikkert  nok;  men 
om  han  virkelig,  som  der  fortælles,  i  Efteraaret  1766  har 
indgivet  en  Memoire  til  Kongen  «pour  prouver  Tinutilité  de 
tout  arrangement  å  l'égard  du  Holstein«,  vides  ikk*^.  Imid- 
lertid havde  han  ikke  i  sit  oftnævnte  Angreb  paa  Bernstorf 
udtrykkelig  nævnt  dette  Spørgsmaal.  Denne  lige  saa  be- 
tydningsfulde som  langvarige  Sag  indtraadte  i  et  nyt  Stadium, 
da  V.  Saldern  i  November  1766  ankom  til  Kjøbenhavn  for 
som  særlig  russisk  Befuldmægtiget  i  Forbindelse  med  den 
russiske  Gesant  Filosoffow  at  underhandle  med  den  danske 
Regering  om  Mageskiftetraktatens  nærmere  Bestemmelser. 
Af  den  russiske  Regering  betragtedes  Bernstorf  som  den 
bedste  Garant  for  disse  Forhandlingers  Fremme  og  et  godt 
Forhold  mellem  Danmark  og  Rusland,  hvorfor  ogsaa  Saldern, 
der  med  al  sin  ubehagelige  Raahed  og  lave  Begjærlighed  for- 
bandt store  Statsmandsegenskaber ,' og  en  rastlos  Iver,  blev 
Bernstorfs  vigtigste  Støtte  i  hans  stærkt  truede  Stilling. 

Da  den  russiske  Regering  saaledes  ivrig  interesserede 
sig  for  Bernstorf,  medens  den  preussiske  og  sandsynligvis  og- 
saa den  engelske  Gesant,  begge  vistnok  i  det  mindste  delvis 
understøttede  af  deres  Regeringer,  arbejdede  mod  Ministeren, 
antog  denne  Kamp  betydelige  Dimensioner.  Flere  Gange 
lykkedes  det  virkelig  Bernstorfs  Modstandere  at  standse  For- 
handlingerne i  Mageskiftesagen,  ligesom  de  ogsaa  opnaaede 
at  faa  den  svage  og  vankelmodige  Konge  til  at  tilbagekalde 
en  Befaling,  han  paa  Bernstorfs  Raad  havde  givet,  om  at 
ansætte  Gortz  som  Gesant  i  Berlin,  hvorved  Bernstorf  vilde 
have  opnaaet  at  faa  denne  farlige  Modstander  fjærnet  fra 
Kjøbenhavn.    Bernstorf  følte  meget  godt  selv,  hvor  svævende 

Og  usikker  hans  hele  Stilling  var,  og  disse  hans  Følelser 
komme  f.  Ex.  stærkt  frem  i  et  Brev  fra  ham  til  den  da- 
værende Gesant  ved  det  russiske  Hof,  Friherre  von  der  Asse- 
burg,  idet  han  skriver:  «Nous  vivons  dans  les  troubles,  les 
intrigues,  les  incertitudes,  et  par  conséquent  dans  les  chagrins 
et  dans  les  afflictions ;  plusieurs  factions  déchirent  la  cour,  et 
la  jeunesse  du  Koi  facilite  les  divisions«.  Imidlertid  optraadte 
dog  Bernstorf  saa  bestemt  understøttet  af  Saldern,  at  det 
lykkedes  ham  at  faa  alle  Hindringer  fjærnede.  Kongen  maatte 
alligevel  finde  sig  i  at  lade  Gortz  rejse  til  Berlin,  ja  gik 
endog  ind  paa  at  anmode  Kongen  af  Preussen  om  at  tilbage- 
kalde Borck  fra  Gesantskabsposten  i  Kjøbenhavn.  Bernstorf 
sejrede  altsaa,  og  den  22de  April  undertegnede  man  i  Kjø- 
benhavn den  provisoriske  Mageskiftetraktat ;  men  Sejren  havde 
i  visse  Maader  været  dyr  nok;  thi  det  Afhængighedsforhold, 
hvori  Traktaten  let  vilde  kunne  stille  og  virkelig  stillede 
Danmark  overfor  dets  mægtige  Allierede,  maatte  blive  dobbelt 
trykkende,  naar  Bernstorf  for  en  stor  Del  havde  den  russiske 
Regering  og  dens  energiske  Underhandler  i  Kjøbenhavn  at 
takke  for  Bevarelsen  af  sin  Ministerportefeuille.  Christian  VH's 
uselvstændige  Holdning  og  Svaghed  over  for  sine  Favoriter 
havde  naturligvis  ogsaa  medvirket  til  at  berede  Kegeringen 
Ydmygelser,  ja  Kongen  selv  havde  maattet  finde  sig  i,  at 
Saldern,  der  ingenlunde  var  fin  i  sin  Mund,  tiltalte  ham 
«assez  rudement«.  At  Danneskjold  har  staaet  understøttende 
bag  Borck  og  Gortz  i  denne  hele  Sag,  er  utvivlsomt,  om 
man  end  ikke  kan  paapege  bestemte  Skridt  fra  hans  Side; 
men  han  synes  dog  at  have  indtaget  en  lidt  reserveret  Stil- 
ling. Maaske  har  han  følt,  hvor  lidet  værdigt  det  var  for 
ham  at  træde  aabenbart  op  i  Forbund  med  saadanne  Allierede, 
hvem  han  dog  ad  utallige  Veje  hemmelig  kunde  understotte 
uden  at  kompromittere  sin  Stilling  altfor  meget.  Det  er 
imidlertid  paafaldende,  at  han  ingen  Sinde,  saavidt  vides, 
har  sat  Mageskiftesagen  frem  blandt  sine  talrige  Anker  mod 
Bernstorf,  da  dog  hans  Anskuelser  i  denne  Eetning  ere  utvivl- 


Frederik,  Greve  af  Danneskjold-Samsø.  329 

somme.  I  det  mindste  betragte  alle  Samtidige  ham  som  en 
principmæssig  Modstander  af  Traktaten  med  Rusland,  og  Re- 
verdil  f.  Ex.  tilføjer  som  yderligere  Bevis  herfor,  at  Danne- 
skjold, da  Bernstorf  sendte  ham  Sagens  Akter,  for  at  han 
som  Minister  kunde  gjøre  sig  fortrolig  med  disse  vigtige 
Underhandlinger,  sendte  dem  uaabnede  tilbage. 

Netop  samtidig  med,  at  de  diplomatiske  Kredse  i  Kjø- 
benhavn  vare  saa  stærkt  optagne  af  de  Intriger,  der  spilledes 
af  Bernstorfs  Modstandere  mod  Fuldbyrdelsen  af  Mageskifte- 
traktaten, havde  Danneskjold  til  Kongen  indgivet  en  "Apo- 
logi« ,  som  med  tilhørende  Bilag  indeholdt  et  Forsvar  for 
hans  egen  Marinebestyrelse  og  adskillige  Beskyldninger  mod 
hans  Formænd,  og  hvori  han  fordrede,  at  Apologien  efter  at 
være  meddelt  Konseillet  og  Søetatens  Kollegier  skulde  opbe- 
vares i  Archiverne.  Denne  Fordring  opfyldte  Kongen  ogsaa 
ved  en  Resolution  af  23de  April,  Dagen  efter  at  Mageskifte- 
traktaten var  bleven  undertegnet.  Selve  Apologien  er  da- 
teret 27de  Marts,  og  maaske  er  dens  Fremkomst  just  paa 
denne  Tid  mer  end  en  ren  Tilfældighed:  thi  to  Dage  forud 
havde  Bernstorf  og  Saldern  netop  bevirket,  at  Gortz  maatte 
forlade  Kjøbenhavn,  og  Bernstorf  maatte  altsaa  atter  antages 
at  sidde  ret  fast  i  Sadlen.  Det  er  ikke  urimeligt  at  antage 
at  Danneskjold  i  sin  Frygt  for,  at  Modstanderens  Sejr  kunde 
have  betænkelige  Følger  for  hans  egen  Ministerplads,  har 
ment  at  burde  sikre  sin  Stilling  ved  atter  at  drage  sine 
Fortjenester  frem  for  Kongens  Erindring. 

Danneskjolds  Stilling  i  Konseillet  var  bleven  aldeles  iso- 
leret ved  Prins  Carl  af  Hessens  Afsked  og  blev  endnu  mer 
pinlig,  da  dennes  Plads  besattes  med  en  af  Danneskjolds 
allerivrigste  Modstandere,  F.  C.  Rosenkrands,  Søetatens  tid- 
ligere OversekretTer.  Debatten  mellem  dem  angaaende  begges 
Administration  fortsattes  med  stor  Forbitrelse  baade  skriftlig 
og  mundtlig,  ja  Rosenkrands's  sidste  Ord  i  denne  Sag  frem- 
kom først  i  November  1768,  da  Danneskjold  allerede  i  over  et 
Aar  havde  været  i  XJnaade.    Blandt  andet  kom  ogsaa  Værftet 

ved  Gltickstadt  og  den  derværende  Flaadestation  paa  Omtale, 
idet  Danneskjold,  der  havde  ledsaget  Kongen  paa  hans  Rejse 
til  Holsten  i  Juni  og  Juli  1767,  havde  benyttet  Lejligheden 
til  at  vise  Christian  VII  de  stærkt  forfaldne  Anlæg  i  Gliick- 
stadt  og  samtidig  indgivet  en  Beretning  om  Værftets  Tilstand 
og  de  nødvendige  Reparationer.  Da  Rosenkrands's  Betænk- 
ning indhentedes  i  denne  Sag,  bestred  han  naturligvis  Hen- 
sigtsmæssigheden af  en  Flaadestation  ved  Elben,  og  Danne- 
skjold opnaaede  heller  ikke,  at  der  foretoges  noget  som  helst 
for  at  sikre  dette  Foretagende,  der  var  en  af  hans  Yndlings- 
ideer,  mod  Tidens  -Ødelæggelser. 

Bernstorfs  Modparti  var  efter  Haanden  næsten  opløst,  og 
navnlig  havde  Partiets  totale  Nederlag  i  Mageskiftesagen  givet 
det  Dødsstødet.  Danneskjold  stod  for  en  stor  Del  ene,  og 
hans  Modstandere  havde  altfor  ofte  følt  Vægten  af  hans  An- 
klager til  ikke  af  al  Magt  at  arbejde  paa  hans  Fald.  Selv 
om  Mænd  som  Bernstorf  og  Thott  ansaa  det  for  under  deres 
Værdighed  at  sætte  Rænkespil  og  Hofintriger  i  Gang  mod  ham, 
saa  havde  Danneskjold  dog  i  Rosenkrands  en  Modstander, 
der  af  Reverdil  skildres  som  «en  aandrig,  meget  forgjældet 
og  rænkefuld  og  lidet  samvittighedsfuld  Mand«,  og  som  ikke 
vilde  sky  noget  som  helst  Middel,  af  hvad  Natur  det  endog 
maatte  være,  for  at  faa  sin  Fjende  styrtet.  Reverdil  fortæller 
saaledes,  at  Rosenkrands  havde  henvendt  sig  til  ham  for  ved 
hans  Mellemkomst  at  vinde  Kongens  Velvilje  i  Striden  mellem 
sig  og  Danneskjold.  Da  Reverdil  imidlertid  nægtede  at  ville 
indlade  sig  herpaa,  satte  Rosenkrands  sig  i  Forbindelse  med 
Kongens  daværende  almægtige  Favorit  Holck  og  fandt  i  ham 
et  ulige  velvilligere  Redskab,  der  vel  var  for  letsindig  og 
karakterløs  til  selv  at  indlade  sig  paa  alvorligere  Sager,  men 
hvis  Frækhed  og  Lyst  til  Intriger  gjorde  ham  udmærket 
skikket  til  at  puste  de  Kugler  ud,  som  Rosenkrands  støbte. 
Det  er  vel  umuligt  nærmere  at  udrede  Traadene  i  det  Væv, 
der  spandtes  mod  Danneskjold,  og  det  saa  meget  mere,  som 
Samtidens  Beretninger  ere  indbyrdes  uenige;  men  saa  meget 

er  sikkert,  at  Danneskjold  den  26de  Oktober  1767  i  et  fransk 
Brev  fra  Kongen  ikke  alene  fik  sin  Afsked,  men  ogsaa  inden 
tre  Dage  forvistes  fra  Kjøbenliavn  til  sit  Gods  Marselisborg. 
Som  Grund  til  denne  haarde  Medfart  anførtes  hans  Alder- 
domssvaghed,  der  —  hvis  den  virkelig  havde  været  til  Stede 
~  dog  kun  i  det  højeste  kunde  have  retfærdiggjort  hans 
Afsked,  men  naturhgvis  ikke  var  nogen  gyldig  Grund  til  en 
decideret  Unaade.  Eeverdil  beretter  kun  desangaaende,  at 
Danneskjold  styrtedes  «ved  en  Underfundighed  af  Holck»,  og 
paa  Grund  af  det  ovenomtalte  Forhold  mellem  ham  og  Ro- 
senkrands  er  det  altsaa  meget  rimeligt,  at  Kosenkrands  har 
havt  en  betydelig  Andel  i  Danneskjolds  Fald,  hvad  der  ogsaa 
stemmer  med  andre  Angivelser,  hvor  Rosenkrands  ligefrem 
betegnes  som  Danneskjolds  Banemand.  Treschow  derimod 
antager  hans  Slægtning  Grev  Danneskjold-Laurvig,  der  efter 
Danneskjolds  Fald  kom  i  Spidsen  for  Marineadministrationen, 
som  den  egentlige  Ophavsmand  til  hans  Unaade.  Denne, 
der  allerede  under  Christian  VI  ved  sin  formaaende  Slægt- 
ning havde  gjort  Karriere  i  Søetaten,  var  under  Frederik  V 
bleven  Viceadmiral,  Deputeret  i  Admiralitetet  og  General- 
adjudant, men  havde  givet  Anledning  til  en  bekjendt  Skan- 
dale ved  at  bortføre  og  skjule  Skuespillerinden  Jomfru  Rose, 
i  hvilken  Anledning  Frederik  V  forviste  ham  til  hans  Grev- 
skab i  Norge.  Herfra  var  han  dog  ved  Danneskjolds  Med- 
virkning bleven  kaldt  tilbage  af  Christian  VII,  hvis  Fortrolige 
han  snart  blev,  og  hvis  Taknemlighed  han  sikkert  kunde 
gjøre  Regning  paa,  da  det  var  ved  ham  Kongen  knyttede 
Forbindelsen  med  den  noksom  berygtede  Mylady.  Om  nu 
Danneskjold  -  Laurvig  virkelig  har  været  utaknemlig  nok 
til  at  benytte  sin  Indflydelse,  hvad  der  vel  i  og  for  sig 
ikke  er  urimeligt,  til  at  styrte  sin  Velgjører,  faar  imidlertid 
at  staa  hen. 

A.  G.  Moltke  omtaler  ogsaa  i  sin  Autobiografi  Danne- 
skjolds Afsked  og  synes  at  være  af  den  Anskuelse,  at  en 
Audients,    han  Dagen   forud  havde  hos  Kongen,    og  hvorved 

han  havde  været  saa  heldig  at  rense  sig  for  adskillige  Be- 
skyldninger, som  Danneskjold  atter  skulde  have  fremført  mod 
ham,  havde  givet  Anledning  til  dennes  Afskedigelse  i  Unaade. 
Endelig  findes  der  et  Par  Koncepter  i  Geheimearchivet,  der 
begge  ere  udaterede  og  uden  Navn,  men  hvis  Forfatter  Dan- 
neskjold siges  at  være,  og  som  skulle  have  foranlediget  hans 
Unaade.  Danneskjold  angives  som  Forfatter  ved  en  Paateg- 
ning,  der  rigtignok  skriver  sig  fra  hans  personlige  Fjende 
Kosenkrands,  men  som  dog  bekræftes  ved  en  anden  Paateg- 
ning  af  Statsminister  Ove  Mallings  Haand,  hvori  denne  med- 
deler, at  han  har  havt  en  ligelydende  Koncept,  hvorpaa  var 
noteret:  «Detteskal  være  og  er  det  Pro  Memoria,  som  Grev 
Danneskjold  i  Aaret  1767  gav  Kongen,  og  for  hvilket  han 
inden  3  Gange  24  Timer  blev  befalet  at  være  ude  af  Kjo- 
benhavn,  og  alle  hans  Charger  entlediget».  Den  ene  af  disse 
Koncepter,  som  begge  fandtes  blandt  General  Huths  Papirer, 
angiver  en  formodet  Sammensværgelse  og  opregner  de  Grunde, 
der  have  foranlediget  Forfatterens  Mistanke.  Det  andet  Ud- 
kast foreslaar  i  Anledning  af  Landets  slette  Finantstilstand  — 
hvortil  Grunden  søges  i  «et  forfærdeligt  Underslæb,  hvorved 
enten  een  i  Særdeleshed,  eller  og  med  nogle  flere  i  Almin- 
delighed, har  derunder  spillet  skammelige  og  skadelige  Intri- 
guer«  —  Oprettelsen  af  en  «Inqvisitions-  og  Revisions  Kom- 
mission'), til  hvilken  enhver  kunde  indgive  Anklager  og 
Angivelser  enten  uden  eller  med  Navns  Nævnelse,  hvilket 
Kommissionens  Medlemmer  da  ved  Ed  vare  forpligtede  til  at 
holde  hemmeligt.  Disse  Udkasts  Indhold  og  Stil  ere  ganske 
vist  af  en  saadan  Natur,  at  der  er  Sandsynlighed  for,  at 
Danneskjold  har  været  deres  Forfatter;  men  om  han  i  saa 
Fald  har  indgivet  dem  anonymt  eller  under  sit  Navn,  vides 
ikke.  I  begge  Tilfælde  vilde  de  imidlertid  være  farlige  og 
unægtelig  ogsaa  berettigede  Vaaben  mod  en  Minister,  og  hvis 
de  virkelig  ere  forfattede  og  indsendte  af  Danneskjold,  hvilket 
ingenlunde  er  bevist,  maa  de  have  havt  afgj ørende  Betydning 
ved  hans  Fald.    Sandsynligvis  have  alle  de  her  nævnte  Per- 

soner  og  Forhold  været  medvirkende  til  at  danne  en  Situation, 
hvoraf  Danneskjolds  Fjærnelse  fremgik  som  en  Nødvendighed; 
men  for  øvrigt  er  det  naturligvis  meget  vanskeligt,  for  ikke 
at  sige  umuligt,  at  angive  den  bevægende  Aarsag  lige  overfor 
en  Fyrste  af  en  saa  uberegnelig  og  ustadig  Natur  som  Chri- 
stian VII,  der  foretog  saa  mange  ubegribelige  Personforan- 
dringer, hvortil  ingen  anden  Grund  kan  indses  end  en  barn- 
agtig Lyst  til  idelige  Forandringer,  som  atter  var  en  Følge 
af  hans  ulykkelige  Aandstilstand. 

Danneskjold  skal  have  modtaget  Efterretningen  om  sin 
Afsked  med  stor  Standhaftighed  og  efter  at  have  givet  de 
nødvendige  Ordrer  til  Indpakning  og  sligt  have  henvendt  sig 
trøstende  til  sin  grædende  Datter,  idet  han  for  sit  Vedkom- 
mende priste  Skæbnen,  der  gav  ham  Lejlighed  til  at  tilbringe 
sine  sidste  Dage  i  Eo.  Skjønt  han  vel  næppe  kan  have 
været  almindelig  afholdt  —  Eeverdil  siger  om  ham,  at  han 
havde  mange  Beundrere,  men  ingen  Venner,  —  modtog  han  dog 
mange  Beviser  paa  Deltagelse,  ja  et  Klagedigt  i  Anledning 
af  hans  Afskedigelse  vovede  sig  endog  offentlig  frem.  Dets 
Forfatter  udtrykker  sig  ret  frejdig  efter  Tidens  Lejhghed, 
naar  han  f.  Ex.  siger: 

»At  Alt,  hvad  Kongen  vil,  er  vel,  vi  forud  vidste. 

Men  vi  vor  Danneskjold  dog  nødig  vilde  miste«, 
og  hele  Klagedigtet  ender  med  følgende  ønsker: 

«Ja  lev  Din  Tid  i  Roe,  Du  Søetatens  Ven! 

Og  Gud  forstyrre  hver,  som  vil  forstyrre  den». 
Danneskjold  havde  faaet  Tilladelse  til  i  sin  Forvisning 
at  beholde  den  aarlige  Pension  paa  7,000  RdL,  som  Chri- 
stian VI  i  sin  Tid  havde  skænket  ham.  Med  dette  og  Ind- 
tægterne af  Marselisborg  og  Juellinge  i  Stevns  Herred,  der 
var  skænket  ham  paa  Livstid,  maatte  der  altsaa  være  sikret 
ham  et  til  hans  Stand  svarende  Udkomme;  men  Danneskjold 
var,  som  tidligere  oftere  bemærket,  ingen  stor  økonom  i 
sine  egne  Privatsager,  og  de  fjorten  Maaneders  Ophold  i 
Kjobenhavn  som  Minister  havde  kostet  ham  meget,    navnlig 

da  de  mange  forskjellige  Fester  f.  Ex.  i  Anledning  af  Kro- 
ningen, Dronningens  Indtog  o.  s.  v.  havde  gjort  særegne  Ud- 
gifter nødvendige.  Hans  gamle  Gjæld  var  ingenlunde  bleven 
fuldstændig  afbetalt  i  den  Tid,  han  under  Frederik  V  fjærnt 
fra  Hoffet  havde  kunnet  leve  paa  en  mer  sparsommelig  Fod. 
Da  nu  tilmed  hans  fleste  nys  anskaffede  og  kostbare  Ejen- 
dele bleve  jødelagte  ved,  at  Skibet,  der  skulde  overføre  dem 
fra  Kjøbenhavn  til  Aarhus,  sprang  læk  i  Søen,  hvorved  der 
paaførtes  ham  nye  og  betydelige  Udgifter,  levede  han  sine 
sidste  Aar  i  en  noget  trykket  økonomisk  Forfatning. 

Et  Aar  efter  sin  Afsked  angrebes  Danneskjold  af  en 
hæftig  Sygdom,  der  efterlod  en  betydelig  Svækkelse,  saa  at 
han  kun  havde  faa  Kræfter,  da  han  i  Begyndelsen  af  1770 
atter  kastedes  paa  Sygelejet.  Fra  denne  Tid  vandt  han  aldrig 
mer  sin  Helbred  tilbage,  og  et  oftere  tilbagevendende  Slag- 
tilfælde gjorde  tilsidst  Ende  paa  hans  Liv  den  18de  Juli  1770. 
Selv  i  disse  sine  sidste  Aar  havde  han  anvendt  al  sin  Tid 
til  anstrængt  Arkejde,  navnlig  boglige  Sysler.  Størstedelen 
af  sine  Manuskripter  brændte  han  selv;  men  blandt  hans 
faa  trykte  Arbejder  staar  en  »Samling  af  Morgen-  og  Aften- 
bønner, indrettet  til  Brug  for  dem,  der  holde  Husandagt« 
som  et  Vidnersbyrd  om  den  strængt  kristelige  Aand,  der 
gjennemtrængte  ham. 

Strås  efter  hans  Dod  indfandt  en  i  Aarhus  boende  Sø- 
officer sig  tillige  med  Stedets  Borgmester  og  foreviste  en 
Ordre  fra  Admiralitetet,  ifølge  hvilken  de  efter  hans  Død 
skulde  gjennemgaa  hans  Papirer  og  udtage  alle,  som  paa 
en  eller  anden  Maade  vedrørte  offentlige  Anliggender.  Hans 
eneste  efterladte  Barn  Frederikke  Luise  Charlotte ,  der 
døde  1821  som  Priorinde  for  Gisselfeld  Kloster,  har  sat  sig  et 
smukt  Minde  ved,  ledet  af  datterlig  Pietet,  efter  Haanden  at 
afbetale  Faderens  betydelige  efterladte  Gjæld.  Hun  solgte  i 
dette  -Øjemed  sine  Smykker  og  Kostbarheder,  ja  endog  Halv- 
delen af  en  hende  skænket  Livrente  og  lejede  sig  i  Kost  hos 

Orla  Lehmanns  Fader,    hvorfor   hun  ogsaa  omtales  i  dennes 
efterladte  Skrifter  som  et  af  Minderne  fra  hans  Barndom. 

Om  der  end  kan  hvile  enkelte  Slagskygger  over  Danne- 
skjolds Liv,  om  der  end  kan  fremføres  adskillige  Anker  mod 
hans  Optræden  i  forskjellige  Tilfælde,  og  om  man  end  ikke 
faar  Billedet  af  en  personlig  elskværdig  Karakter  ved  at  gjen- 
nemlæse  hans  Levnetslob,  saa  maa  det  dog  indrømmes,  at 
der  i  Almindelighed  laa  ædle  Motiver  til  Grund  for  hans 
Handlemaade,  selv  naar  man  maa  misbillige  de  Midler,  han 
anvendte.  Under  alle  Omstændigheder  staar  det  fast,  at  han 
er  en  af  sit  Fædreland  højt  fortjent  Mand,  hvis  Mindestøtte 
ikke  uværdig  indtager  sin  Plads  i  det  »Pantheon  for  berømte 
og  fortjente  danske  og  norske  Mænd  og  Kvinder »,  hvortil 
Jægerspris  Have  efter  Guldbergs  Tanke  omdannedes  af  Arve- 
prins Frederik. 

Karl  Theisen. 

JJer  gives  Historier  i  Mængde  om  Munke  og  Nonner,  som 
mod  deres  Vilje  ere  holdte  tilbage  og  plagede  i  Klosteret  eller 
ere  lobne  bort  derfra;  men  det  er  ikke  altid  saa  let  at  af- 
gjøre,  hvor  lidt  eller  hvor  meget  af  disse  Fortællinger  der 
hører  hjemme  i  Digtningens  Verden;  vi  ville  derfor  til  en 
Åfvexling  gjøre  dette  Tidsskrifts  Læsere  bekjendte  med  en 
jævn  og  ligefrem  Fortælling,  der  er  nedskreven  af  en  bort- 
løben Nonne  og  udgiven  af  ingen  ringere  Mand  end  selve 
den  store  Reformator,  Martin  Luther. 

I  Aaret  1524  udgav  Luther  et  lille  Skrift  under  Titlen: 
«En  Historie  om,  hvorlunde  Gud  har  befriet  en  ærbar  Klo- 
sterjomfru«;  Titelbladet  er  smykket  med  et  sirlig  udskaaret 
Træsnit  i  Cranachs  Smag.  Vi  ville  her  udelade  Luthers  lange 
Fortale  og  meget  bidende  Anmærkninger,  men  derimod,  saa 
vidt  mulig  ordret,  gjengive  selve  Skriftets  Indhold. 

«Jeg  Florentina  fra  øvreweimar  ønsker  med  en  ydmyg 
Bøn,  at  alle  fromme  Kristne  og  Venner  af  Guds  Naades  og 
Barmhjertigheds  Evangelium  med  et  kristeligt  Hjerte  ville 
høre  denne  min  Beretning  og  Undskyldning.  Thi  det  véd 
Gud,  at  siden  Gud  den  almægtige  ved  sin  Naade  og  Barm- 
hjertighed saa  synlig  har  hjulpet  mig  ud  af  dette  Fængsel, 
var   det   mit  faste  Forsæt  ikke  for  nogen  at  aabenbare  den 


*)  Efter  Alfred  v.  Sallet. 

ubillige  Behandling,  man  har  udvist  mod  mig.  Men  da  det 
nu  paa  troværdig  Maade  er  meddelt  mig,  at  Klosterets  Ab- 
bedisse, Katharina  von  Watzdorff,  baade  mundtlig  og  skriftlig 
bringer  mange  Forhaanelser  mod  mig  ud  blandt  Folk,  ret 
som  om  jeg  skulde  have  handlet  æreløst,  —  hvad  hun  dog 
ingensinde  vil  kunne  paastaa  med  Sandhed,  da  jeg,  Gud  ske 
Lov!,  aldrig  har  handlet  mod  min  Ære  —  saa  tvinges  jeg 
nu  som  et  Nødværge  til  at  lade  dette  Skrift  udgaa.  Gud  til 
Pris  og  Ære  og  for  at  redde  min  Ære  og  mit  gode  Navn; 
thi  skjønt  jeg  vel  er  skyldig  at  lide  Skændsel  og  Forhaanelse, 
saa  er  jeg  dog  ogsaa  skyldig  ikke  at  billige  samme,  naar  den 
er  Uret,  og  ikke  ved  Tavshed  at  bekræfte  og  gjøre  mig  del- 
agtig i  fremmede  Synder.  Og  altsaa  vil  jeg  tale  Sandhed 
for  Gud  og  hele  Verden. 

I  min  Alders  sjette  Aar  blev  jeg  paa  min  Tante,  Fru 
Abbedissen  i  Eislebens  Bøn  og  Anstiftelse  givet  til  Nonne- 
klosteret i  denne  By  af  mine  Forældre,  som  paa  hin  Tid 
ansaa  den  gejstlige  Stand  for  god  og  salig;  samme  Steds  blev 
jeg  nu  opdraget  til  mit  elvte  Aar.  Da  jeg  var  fyldt  elleve  Aar, 
blev  jeg  viet  til  Nonne  efter  Fru  Abbedissens  Angivelse  uden 
selv  paa  nogen  som  helst  Maade  at  være  spurgt  —  og  selv 
om  jeg  var  bleven  udspurgt,  vilde  jeg  ikke  have  havt  nogen 
Forstand  derpaa. 

Men  da  jeg  var  fjorten  Aar  gammel  og  bgyndte  at  føle 
og  prøve  mit  Sind  og  min  Natur,  fandt  jeg,  at  den  gejstlige 
Stand  var  i  Modstrid  med  min  hele  Natur  og  mit  hele  Sind, 
og  at  det  altsaa  var  imod  min  Sjæls  Salighed  at  blive  i 
samme;  jeg  klagede  da  herover  for  en  af  mine  Tanter  i 
øvreweimar.  Denne  min  Moders  Søster,  Gud  være  hende 
naadig,  forkyndte  det  strax  til  Fru  Abbedissen,  og  da  mit 
Forhold  saaledes  var  kommet  for  Abbedissens  -Øren,  lod  hun 
mig  ved  samme  sin  Søster  sige:  Jeg  skulde  vende  mit  Sind 
bort  fra  hine  Tanker;  jeg  skulde  og  maatte  blive  Nonne,  om 
ikke  med  det  gode  saa  med  det  onde;  hun  vilde  i  øvrigt 
behandle  mig  og  omgaas  saaledes  med  mig,   at  jeg  gjerne 

vilde  blive  det.  Jeg  var  nu  engang  indviet  og  ved  at  ofre 
Gud  min  Ring  havde  jeg  lovet  og  svoret  ham  evig  Eenhed; 
det  kunde  jeg  ikke  gjenkalde,  og  heller  ikke  kunde  Paven 
eller  nogen  Biskop  liøse  mig  derfra.  Jeg  svarede:  Hvorfor  de 
da  ikke  havde  ladet  mig  komme  til  Fornuft,  saa  at  jeg  selv 
havde  kunnet  erkjende,  hvad  jeg  havde  at  gjøre  og  at  und- 
lade, men  jeg  fik  intet  andet  Svar,  end  at  jeg  havde  været 
gammel  nok,  og  at  jeg  raaatte  og  skulde.  Da  jeg  paa  den 
Tid  endnu  ikke  havde  faaet  nogen  Undervisning  eller  Statte 
i  Skriftens  Ord,  hvormed  jeg  havde  kunnet  beskytte  mig  eller 
jnøåe  deres  Foregivende,  og  da  jeg  heller  ikke  vidste  at  finde 
nogen  Trøst,  Hjælp  eller  Raad  i  min  Vennekreds,  som  ikke 
turde  gjøre  andet,  end  hvad  der  behagede  Fru  Abbedissen, 
og  de  tilmed  vare  bosiddende  for  langt  fra  mig,  maatte  jeg, 
skjønt  ganske  uvillig  —  men  dog  ikke  uden  Guds  særlige 
Eaadslagning  —  give  mig  under  deres  Magt,  Regimente  og 
babyloniske  Fangenskab. 

I  mit  Prøvelsesaar  burde  man  imidlertid  have  adspurgt 
mig  og  mine  sodalibus  (Fæller)  efter  Reglernes  Anvisning  og 
have  givet  os  Tid  til  en  Overvejelse,  sigende:  «Ecce  lex  sub 
qva  militare  vis,  si  potes  ingredere;  si  non  potes  liber  dis- 
cede»  (se  saaledes  er  Loven,  under  hvilken  Du  vil  kæmpe; 
følg  denne  Vej,  hvis  Du  kan;  hvis  Du  ikke  kan,  gaa  frit 
bort) ;  men  dette  er  aldrig  sket.  Aftenen  før  mit  Løfte  sagde 
derimod  Fru  Abbedissen  til  mig  i  Kapitlets  og  hele  Forsam- 
lingens Nærværelse:  Man  burde  vel  egentlig  gjøre  mig  be- 
kjendt  med  Nonnereglernes  Vanskelighed  og  spørge  mig,  om 
jeg  var  til  Sinds  at  holde  dem  og  bestandig  blive  fast  ved 
dem;  men  det  var  ikke  nødvendigt;  thi  jeg  havde  allerede 
noksom  forpligtet  mig  til  at  holde  fast  ved  mit  Løfte;  at 
man  indrømmede  mig  og  andre  et  Prøveaar,  skete  kun,  for 
at  vi  kunde  lære  Ordenens  Skikke,  og  for  at  Nonnerne  kunde 
prøve  os,  om  vi  ,vare  dygtige  til  Ordenens  Tjeneste.  —  Selv 
om  jeg  ogsaa  havde  spurgt  mig  meget   for,   havde  jeg   dog 

ikke  turdet  sige  andet,  end  hvad  de  gjerne  vilde  høre;  det 
havde  heller  ikke  hjulpet  mig  noget. 

Saaledes  er  jeg  bleven  fast  i  min  Uvilje  mod  den  mig 
paanødte  gejstlige  Stand.  Hvorledes  min  Samvittighed  dag- 
lig er  bleven  besværet  heraf,  giver  jeg  enhver  from  Kristen 
og  Ven  af  den  evangeliske  Sandhed  at  betænke;  i  al  denne 
min  Kummer,  Elendighed  og  Besværing  har  jeg  ikke  desto 
mindre  holdt  fast  ved  mit  Haab  og  min  Fortrøstning  til 
Gud,  som  jo  ikke  vil  Syndernes  Død;  han  vilde  vel  ogsaa 
bestemme  en  Tid,  i  hvilken  han  vilde  give  Trøst  og  Frelse 
til  mig,  den  forældreløse,  som  kun  kunde  stole  paa  ham 
alene. 

Da  nu  den  heldbringende  Time  med  sin  guddommelige 
Trøst  endelig  gik  op  for  den  hele  almindelige  Kristenhed,  og 
da  Evangeliet,  der  handler  saa  klart  om  Guds  Ord,  men  saa 
længe  har  været  skjult,  endelig  kom  for  Dagens  Lys,  fik  og- 
saa jeg,  det  smægtende,  hungrige  Faar,  som  saa  længe  havde 
maattet  savne  Græsgangene,  de  Skrifter  at  se,  som  ere  ud- 
gaaede  fra  de  rette  Hyrder,  hvem  Kristus  nu  i  disse  farlige 
Tider  har  valgt  til  igjen  at  redde  sine  Faar,  som  ere  for- 
sømte af  Lejesvendene,  forhungrede,  vansmægtede  og  jagede 
i  Ulvens  Gab.  I  disse  Skrifter  har  jeg  da  fundet  det,  hvor- 
paa  et  ret  kristeligt  og  evangelisk  Liv  støtter  og  grunder  sig; 
de  have  ladet  mig  klarlig  indse,  —  hvad  jeg  for  længst  alt 
havde  indset  i  min  Samvittighed  —  at  mit  formentlige  gejst- 
lige Liv  vilde  fere  mig  den  lige  Vej  til  Helvede,  hvis  jeg  ikke 
forandrede  dette  mit  Liv  efter  at  have  erkjendt  Sandheden, 
da  jeg  ikke  kunde  erkjende,  at  der  var  noget  evangelisk, 
meget  mindre  noget  kristeligt  i   det  af  mig  hidtil  førte  Liv. 

Da  jeg  nu  havde  erkjendt,  at  jeg  ikke  vilde  kunne  finde 
nogen  Trøst  hos  Fru  Abbedissen,  som  er  en  Forfølgerske  af 
den  evangeliske  Sandhed,  men  langt  snarere  Straf  (for  hvil- 
ken jeg,  som  et  Menneske,  forfærdes),  skrev  jeg  til  den  høj- 
lærde Doktor  Martin  Luther,  aabnede  mit  Sind  for  ham  og 
begjærede  Trøst,    Hjælp  og  Kaad   af  ham.     Nogle  af  mine 

lige,  som  vare  mine  hemmelige  Medvidere,  have  imod  al 
kristelig  Kjærlighed  forebragt  dette  for  miu  Forstanderske, 
som  nu  satte  mig  i  haardt  Fængsel;  som  Aarsag  hertil  an- 
giver man  ogsaa,  at  jeg  af  kristelig  Kjærlighed  havde  troet 
mig  forpligtet  til  at  advare  en  Klostertjener,  mod  hvem  man, 
efter  min  Formodning,  havde  noget  ondt  i  Sinde.  Men  et 
saa  haardt  Fængsel  er  dog  anvendt  mod  mig  alene  af  den 
Grund,  at  jeg  havde  skrevet  til  Doktor  Martino. 

I  dette  Fængsel  har  jeg  uden  al  Barmhjertighed  maattet 
sidde  fire  Uger  under  den  store  Kulde,  der,  som  man  véd, 
indtraf  før  og  efter  alle  Helgenes  Dag,  og  jeg  er  ikke  kommet 
ind  i  nogen  Stue. 

Jeg  blev  tvungen  til  at  bekjende,  hvad  jeg  i  Løbet  af 
de  tre  Aar  havde  handlet  mod  Reglerne  og  den  gejstlige  Ord- 
ning, baade  offentlig  og  hemmelig,  i  Forbund  med  andre 
eller  alene;  dette  blev  derpaa  med  min  Haandskrift  forelagt 
Fru  Abbedissen.  Efter  de  fire  Ugers  Forløb  maatte  jeg  i 
Kapitlet  og  for  den  hele  Forsamling  forkynde  alle  disse  mine 
Overtrædelser;  derpaa  lod  Fru  Abbedissen  mig  belægge  med 
Ban.  Jeg  maatte  sidde  indesluttet  i  min  Celle,  men  i  "horis 
canonicis«  maatte  jeg  knæle  ned  foran  Koret  og  kaste  mig 
ned  paa  Jorden  (prosterniren)  lige  til  Kollecten.  Ligeledes 
saa  ofte  Forsamlingen  gik  ind  og  ud  ad  Koret,  maatte  alle 
gaa  hen  over  mig.    I  dette  Ban  var  jeg  nu  i  fire  Dage. 

Derpaa  lod  hun  mig  sætte  i  det  lille  Ban,  som  de  kalde 
det.  Jeg  maatte  da  gaa  med  til  Koret,  men  saa  ofte  For- 
samlingen gik  til  og  fra  Koret,  maatte  jeg,  som  tidhgere, 
lægge  mig  ned  og  lade  dem  gaa  over  mig;  under  Maaltidet 
maatte  jeg  sidde  med  en  Straakrands  om  Hovedet  paa  Jor- 
den foran  Priorinden.  Denne  Bod  maatte  jeg  udholde  i 
tre  Dage. 

Derpaa  maatte  jeg  vælge  fem  Personer,  som  skulde  gaa 
i  Borgen  for  mig.  Jeg  maatte  da  love  og  sværge  hverken 
i  Ord,  Gjerning  eller  Skrift  mere  at  foretage  mig  noget  for 
at  jQerne  mig  fra  den  gejstlige  Stand.     Det   gjorde  jeg   da 

ogsaa  Og  gav  dem  saa  gode  Ord,  jeg  kunde;  men  hverken 
mine  Tanker  eller  mit  Hjerte  vare  med  ved  denne  Handling. 
Derpaa  løste  hun  mig  fra  Bannet,  men  dog  kun  saaledes,  at 
jeg  havde  at  vælge  mig  en  Person,  som  Dag  og  Nat  maatte 
give  Agt  paa  mig,  gaa,  staa,  sidde  og  sove  hos  mig.  Ogsaa 
sagde  Fru  Abbedissen  til  mig  i  Kapitlet,  at  jeg  nu  maatte 
ydmyge  mig  for  alle  mine  Medsøskendes  Fødder  som  en 
Person,  hvem  man  for  Fremtiden  hverken  vilde  stole  paa 
eller  tro. 

Derpaa  randt  det  mig  ret  i  Hu  at  skrive  til  min  kjære 
Fætter,  Caspar  von  Watzdorff,  som  en  berømt  Ven  af  den 
evangeliske  Sandhed,  af  hvem  jeg  derfor  ventede  mig  meget 
godt;  for  ham  vilde  jeg  derfor  klage  min  Nød,  hvad  jeg  da 
ogsaa  gjorde  og  skrev  en  Seddel  til  ham,  som  jeg  gav  en 
Klostertjener,  for  at  han  skulde  lade  den  komme  min  Fætter 
i  Hænde;  dette  kom  paa  en  forræderisk  Maade  for  Fru  Ab- 
bedissens -Ore.  Hvor  skammeligt,  skjændigt,  nedværdigende 
og  haanligt  jeg  da  blev  behandlet  af  hende  og  andre,  kan  jeg 
ikke  sige  eller  beskrive  for  fromme  Folk. 

Jeg  blev  gjennempryglet  af  hende  og  fire  andre  Personer 
saa  længe,  som  nogen  af  dem  kunde  holde  det  ud. 

Derpaa  satte  hun  mig  igjen  i  Fængsel  og  lod  mine  Ben 
lægge  i  Jernlænker.  Saaledes  sad  jeg  næsten  en  hel  Dag 
og  Nat;  derpaa  lod  hun  mig  vel  løse  af  Lænkerne,  men  i 
Fængslet  maatte  jeg  blive  siddende  hele  otte  Dage;  men  ved 
Julefesten  blev  jeg  igjen  fri,  saa  at  jeg  maatte  gaa  med  til 
Koret  og  blive  staaende  der  hos  Skolebørnene  til  Spot  for 
dem  alle;  om  Dagen  vedblev  jeg  imidlertid  at  være  inde- 
sluttet i  min  Celle,  maatte  ikke  tale  med  nogen  eller  gjore 
noget  Skridt.  Den  Person,  som  jeg  havde  valgt  til  Vogter, 
maatte  gaa  ved  min  Side;  i  et  saadant  Fængsel  skulde  jeg 
nu  leve  mit  hele  Liv. 

Men  for  Gud  ere  alle  Ting  mulige  og  i  sin  guddommelige 
Visdom,  for  hvilken  denne  Verdens  Visdom  kun  er  Daarskab, 
beskikkede  han  det  en  Dag  efter  Middagsmaaltidet  saaledes. 

at  da  jeg  gik  ind  i  min  Celle,  lod  den  Person,  som  skulde 
lukke  af  efter  mig.  Cellen  staa  aaben,  og  ved  Guds  synlige 
Hjælp  kom  jeg  saaledes  bort  endnu  ved  Dagens  Lys  omtrent 
Klokken  et,  da  mange  af  mine  Medseskende  vare  i  deres 
Celler  og  i  Sovesalen. 

Hvad  hun  derpaa  senere  bagtalerisk  har  sagt  om  mig, 
at  jeg  har  ranet  og  taget  noget  bort  med  mig,  vil  hun  ikke 
med  Sandhed  kunne  overbevise  mig  om.  Men  jeg  vil  ikke 
fragaa,  at  jeg  Dionysii  Dag  har  været  til  Sinds  at  gaa  frem 
ad  denne  Vej,  for  at  jeg  ved  mine  Venners  Raad  og  Hjælp 
kunde  komme  bort  fra  Klosteret;  —  men  paa  hin  Tid 
har  jeg  ikke  havt  Guds  Naade  dertil  —  den  Gang  har 
jeg  frataget  hende  sex  Gylden  og  to  Sølvringe,  hvad  jeg  saa- 
ledes hermed  bekjender  for  Gud  og  hele  Verden;  men  det 
har  hun  alt  faaet  igjen,  da  hun  havde  indespærret  mig  og 
besøgte  mig  i  min  Celle.  Ved  hendes  usandfærdige,  ugrun- 
dede og  ubillige  Beskyldning  bliver  jeg  saaledes  tvungen  til 
at  lade  dette  Skrift  udgaa  for  at  frelse  min  Ære;  jeg  kunde 
vel  ogsaa  have  Anledning  til  endnu  at  forkynde  noget  andet, 
som  er  Sandhed;  men  da  min  Kristus  for  Tiden  forbyder 
mig  det,  vil  jeg  for  det  første  holde  inde  dermed  efter  hans 
Bud.  Den  almægtige  Gud  give  hende  sin  Oplysning  og  Naade. 
Jeg  beder  i  stor  Ydmyghed  enhver  kristelig  troende  at  ville 
lægge  sig  min  Uskyld  paa  Sinde;  men  jeg  vil  her  komme 
frem  med  alt  paa  én  Gang:  Da  jeg  nu  gik  bort  fra  Klosteret, 
har  jeg  medtaget  en  daarlig  Kjole,  en  Kaabe  og  nogle  Slor, 
for  at  jeg  kunde  beskytte  mig;  derimod  har  hun  beholdt  mine 
Klæder,  som  vare  bedre,  og  som  hun  har  taget  fra  mig». 

Saa  vidt  have  vi  fulgt  Søster  Florentina.  Trods  hele  det 
jævne  Sprog  bliver  det  dog  snart  tydeligt,  at  den  bortløbne 
Nonne  har  ladet  Luther  selv  redigere  sin  Beretning  en  Smule; 
thi  en  i  Klosteret  opdragen  Kvinde  kunde  vistnok  vanskelig 
skrive  et  saa  rent  og  smukt  Sprog.  Hvad  Indholdet  af  For- 
tællingen angaar,  maa  man  vel  ogsaa  her  anvende  det  gamle 
Udsagn:  "Ogsaa  Modparten  skal  høres ».    Fra  sit  Standpunkt 

af  var  vistnok  den  slemme  Tante  og  Forstanderske  i  sin  gode 
Ret,  naar  hun  gik  frem  med  al  klosterlig  Strænghed  mod 
den  intriguerende  Florentina,  som  læste  oprørske  Skrifter, 
hemmelig  skrev  til  Erkekjætteren  Luther  og  sin  kjætterske 
Fætter,  advarede  Klostertjenerne,  som  havde  forbrudt  sig,  ja 
end  ikke  engang  var  bange  for  at  gjore  et  betydeligt  Tvangs- 
laan  for  at  fremme  sin  Flugt;  men  hvem  maa  ikke  paa  den 
anden  Side  fole  Medlidenhed  med  den  stakkels  frysende, 
gjennempryglede  og  i  Lænker  lagte  Pige,  hvem  man  endog 
vilde  forbyde  at  tale  hele  hendes  fremtidige  Liv?  —  en  tung 
Straf  for  en  Kvinde!  —  Og  hvem  føler  vel  ikke  en  hjertelig 
Glæde,  naar  hun  endelig,  klædt  i  sin  «daarlige«  Kjole,  smutter 
bort  fra  de  mørke  Klostermure  og  ikke  har  andet  at  frygte 
af  sin  Forstanderske  end  alle  Haande  smaa  Bagtalelser? 

Vi  ville  endnu  kun  meddele  de  yderst  gove  og  ugalante 
Slutningsord,  som  den  store  Reformator  har  føjet  til  Slut- 
ningen af  Florentinas  Fortælling  som  Moralen  og  Kvintes- 
sentsen  af  den  hele  Historie;  vi  gjengive  dem  saa  vidt  mulig 
ordret  for  ikke  at  svække  Indtrykket  af  hans  Kraftudtryk,  der 
paa  hin  Tid  vel  lode  sig  retfærdiggjøre. 

Ulartiuus  Luther: 

«Se,  kjære  Menneske !  hvilket  giftigt,  ondt,  bittert,  falsk, 
løgnagtigt  Folk  disse  Nonner  ere,  naar  de  ere  alier  helligst 
og  Kristi  ømme  Brude.  Ve  for  stedse  og  evig  over  Eder, 
Herrer  og  Fyrster,  Forældre  og  Venner,  som  med  Legeme  og 
Sjæl  støde  eders  Børn,  Venner  eller  Slægtninge  ud  i  saadanne 
Mordergruber  og  lader  dem  blive  i  dem.  Saaledes  dette  vit- 
terligt, for  at  I  kunne  bedre  Eder.    Gud  give  Eder  sin  Naade ! 

Amen«. 

F.  Z. 

lien  Periode,  der  danner  Overgangen  mellem  Middelalderen 
og  den  moderne  Civilisation,  er  fuld  af  de  mærkeligste  og 
interessanteste  Modsætninger.  Det  er  i  Slutningen  af  det 
15de  Aarhundrede,  at  den  længe  forberedte  Kamp  mellem 
det  nye  og  det  gamle,  mellem  Filosofi  og  Theologi,  Vantro 
og  Overtro,  Hedenskab  og  Kristendom,  Fortid  og  Fremtid 
bryder  ud  i  lys  Lue.  Der  er  Revolution  og  Gjæring  alle- 
vegne. Et  radikalt  Omslag  i  Sæder,  Skikke,  Meninger  og 
Ideer  staar  for  Dåren;  det  forberedes  ved  Blod,  Krig  og  Vold. 
Det  barbariske  Norden  erobrer  med  Magt  Sydens  Civilisation, 
og  snart  se  vi  hele  Evropa  omdannet  i  nye  politiske  Former. 
Det  er  paa  én  Gang  en  politisk,  national  og  religiøs  Be- 
vægelse. 

Man  har  med  Rette  opstillet  den  berømte  Billedhugger 
og  Guldsmed  Benvenuto  Cellini  som  en  Type  fra  denne  Over- 
gangstid, som  en  Repræsentant  for  hele  dette  Aarhundrede. 
I  den  mærkelige  Skildring,  han  har  givet  af  sig  selv,  har  han 
blottet  sig  fuldt  og  helt.  Hverken  Snigmord  eller  Gift  er 
ham  fremmed ;  vi  se  skrækkelige  og  afskyelige  Udbrud  af  den 
Hævnfølelse,  der  bemægtiger  sig  ham  som  en  feberagtig  Op- 
hidselse, som  en  brændende  Tørst,  der  maa  slukkes  med  Blod; 

*J  Kilder:  Mazzuchelli:  Vita  di  Pietro  Aretino.    1830.    Massimo  Fabi: 
Opere  di  Pietro  Aretino.  1863.     Aretino:  Lettere  ed.  Venezia.  1539. 

han  er  voldsom,  overtroisk,  stolt,  ubillig,  egensindig,  overmo- 
dig, forfængelig  og  raa.  Og  dog  staar  sædelig  Fuldkom- 
menhed ham  altid  for  Øje  som  et  skjont  uopnaaeligt;  han 
er  en  kjærlig  Famihefader,  en  opofrende  Ven,  rettænkende  og 
til  sine  Tider  overbærende.  Hans  Forhold  til  Porzia  Chigi 
er  smukt  og  aandrigt;  hans  vilde  Sind  bliver  blidt  og  kjær- 
lighedsfuldt  i  Selskab  med  Guldsmeden  Rafaello  del  Moros 
Datter,  og  altid  er  han  dygtig,  betydelig  og  energisk.  Der 
er  noget  mærkelig  tiltalende,  noget  naivt  over  ham,  naar 
han  giver  Gud  Æren,  endog  for  sine  slette  Handlinger;  thi 
han  har  Vanskelighed  ved  at  skjelne  mellem  Godt  og  Ondt, 
og  han  bliver  sublim,  naar  han  i  sit  morke  og  trange  Fæng- 
sel paa  Engelsborg  i  Troens  Extase  samtaler  med  Kristus. 
Han  er  mere  end  en  Afspejling  af  et  enkelt  Aarhundrede; 
han  er  en  Repræsentant  for  det  evigt  menneskelige. 

En  saadan  Mand  var  nu  Pietro  Aretino  ikke;  han  var  en 
Søn  af  det  samme  Aarhundrede,  vistnok  Cellinis  Ligemand 
med  Hensyn  til  Begavelse  og  visselig  langt  mere  indflydelsesrig 
og  anset,  men  han  var  dog  kun  et  Billede  paa  alt  det  slette 
i  sin  Samtid.  Han  er  en  Karrikatur  af  det  16de  Aarhun- 
drede, fordi  han  kun  afspejler  dets  forkerte  og  vrange  Sider; 
Humbug,  Uforskammethed,  grænseløst  Hovmod,  Hensynsløs- 
hed, en  vis  naiv  Frækhed  parret  med  Fejghed,  en  Overflod 
af  Laster  og  slette  Egenskaber  ere  Hovedtrækkene  i  hans 
Karakter.  Han,  «den  guddommelige »,  »Fyrsternes  Svøbe«, 
der  ikke  selv  tror,  at  Fyrsterne  frygte  hans  Svøbe  synderlig, 
tvinger  Konger  og  Kunstnere  til  at  kjobe  hans  Venskab,  fordi 
han  paa  én  Gang  forstaar  at  indjage  dem  Frygt  ved  sin 
ubændige  Tunge  og  smigre  deres  Forfængelighed  ved  over- 
drevne Lovtaler.  Han  har  sat  Humbugen  i  System.  Jay 
kalder  ham  « Kongen  for  alle  literære  Pirater« ;  han  er  meget 
mere  end  det.  Han  er  en  Don  Quixote  og  en  Miinchhausen, 
en  Kosiflengius  og  en  moderne  Smædeskriver  i  det  16de  Aar- 
hundrede, der  "gjør  Lykke«.  Det  er  denne  Lykke,  han  kan  takke 
for,  at  vi  i  det  hele  taget  beskæftige  os  med  ham ;  uden  denne 

Lykke  vilde  han  lige  saa  lidt  som  de,  der  ere  hans  lige  i 
alt  undtagen  i  Ry,  have  efterladt  sig  noget  Spor  i  Historien. 

Pietro  Aretino  blev  født  i  Arezzo  i  Toscana,  rimeligvis 
Natten  mellem  den  19de  og  20de  April  1492.  Han  var  en 
uægte  Søn  af  en  vis  aretinsk  Adelsmand,  Luigi  Bacci,  og  af 
et  Fruentimmer,  om  hvem  vi  ikke  vide  andet,  end  at  hun 
hed  Tita.  Man  maa  ikke  tro,  at  denne  Herkomst  paa  nogen 
Maade  havde  en  uheldig  Indflydelse  paa  Aretinos  Karakter 
og  Udviklmg;  mere  end  paa  ét  Sted  praler  han  endog  af 
den;  han  opfatter  det  som  noget  hæderligt,  naar  han  er- 
klærer, »»at  han  er  født  i  et  Hospital,  men  med  en  kongelig 
Sjæl«,  eller  at  han  kan  »skjænke  andre  Adel,  skjønt  han  ikke 
selv  har  arvet  den  fra  nogen ».  Maaske  var  hans  Moder  gift 
med  en  fattig  Skomager,  hvis  man  kan  tro  hans  bitreste 
Fjendes,  Nicolo  Francos  Udsagn;  Aretino  omtaler  hende  selv 
ikke  altfor  hæderlig  undtagen  paa  et  Sted,  hvor  han  for- 
tæller, at  hun  er  afbildet  som  Madonna  i  et  Billede,  der 
forestiller  Mariæ  Bebudelse.  Dette,  finder  han,  er  det  bedste 
Bevis  paa  hendes  "Fromhed,  Kyskhed  og  Hæderlighed*). 

Af  denne  Dame  blev  den  unge  Aretino  opdraget,  og, 
som  det  synes,  ikke  paa  bedste  Maade.  Han  erklærer  selv, 
at  han  aldrig  har  havt  nogen  Lærer,  og  at  han  har  lært  sig 
selv  alt,  hvad  han  kan.  Han  følte  imidlertid  allerede  som 
Dreng  en  stor  Tilbøjelighed  for  Digtekunst  og  Poesi,  og  ved 
flittig  Læsning  lykkedes  det  ham  lidt  efter  lidt  at  erhverve 
sig  Herredømme  over  og  Kjendskab  til  Sproget.  Naar  man 
husker  paa,  hvilken  Rolle  de  antike  Sprog  spillede  i  hin  Pe- 
riode, er  det  overraskende  at  erfare,  at  Aretino  indtil  sin 
Dødsdag  var  fuldkommen  uvidende  i  Latin  og  Græsk.  Imid- 
lertid begyndte  han  allerede  som  Dreng  at  gjøre  sig  bemærket 
ved  sine  bidende  Svar  og  en  utrolig  Dristighed  i  at  skrive 
alt,  hvad  der  faldt  ham  ind.  Han  var  næppe  9  Aar  gammel, 
da  han  skrev  sine  første  Vers,  og  faa  Aar  efter  maatte  han 
flygte  fra  Arezzo,  fordi  han  havde  skrevet  en  « uforskammet« 
Sonnet  mod  Afladshandelen. 

I  Perugie,  til  hvilken  By  han  flygtede,  maa  han  have 
opholdt  sig  længe.  Han  siger  selv,  at  her  voxede  han  og 
fuldendte  sine  Studier;  her  var  hans  andet  Fædreland,  «den 
Have,  hvori  hans  Ungdom  blomstrede«.  Denne  Blomstring 
har  imidlertid  næppe  været  synderlig  tillokkende  eller  blot 
sorgfri,  thi  han  maatte  kæmpe  med  Næringssorger  og  tjene 
sit  Brød  som  Bogbinder.  Det  er  rimeligt,  at  han  ved  saa- 
ledes  at  faa  en  stor  Mængde  Boger  i  Hænde  greb  Lejligheden 
til  at  udvide  sine  Kundskaber  og  stifte  Bekjendtskab  med 
Byens  literære  Størrelser.  Maaske  begyndte  han  da  ogsaa 
at  optræde  som  Forfatter.  Hans  gamle  Lyst  til  at  spotte 
Keligionen  forlod  ham  dog  heller  ikke  her,  og  der  fortælles, 
at  da  han  paa  Torvet  havde  bemærket  et  Maleri,  hvor  Mag- 
dalena var  afbildet  for  Kristi  Fødder  med  udbredte  Arme  og 
et  smertelig  grædende  Udtryk,  gik  han  derhen  om  Natten 
og  malede  hende  en  Luth  mellem  Hænderne.  Maaske  var 
det  denne  Forhaanelse  af  det  hellige,  maaske  var  det  kun 
fornyede  Næringssorger,  der  dreve  ham  bort  fra  Perugia,  men 
det  er  vist,  at  han  kort  efter  begav  sig  paa  Vejen  til  Rom, 
«til   Fods    og   uden    anden  Bagage   end    den,    han  bar  paa 

sin  Ryg". 

I  Rom  blev  han  modtaget  med  Gjæstfrihed  og  Velvilje 
i  den  rige  Bankier  Agostino  Chigis  Hus.  Paa  denne  ind- 
flydelsesrige Handelsmands  Anbefaling  modtog  han  kort  efter 
en  eller  anden  Stilling  ved  Pave  Leo  X's  Hof  og  efter  hans 
Død  hos  Cardinal  Giulio  de'Medici,  der  senere  besteg  Pave- 
stolen under  Navn  af  Clemens  VH.  Han  beholdt  denne  Plads 
lige  indtil  Aaret  1524,  da  han  saa  sig  nødsaget  til  at  for- 
lade Rom.  Han  klager  i  et  af  sine  Breve  over,  at  han  har 
"kastet  7  Aar  af  sit  Liv  bort  i  to  medicæiske  Pavers  Tje- 
neste«; men  man  kan  sikkert  antage,  at  denne  Klage  i  Vir- 
keligheden er  højst  uberettiget.  Han  modtog  talrige  Gunst- 
bevisninger fra  begge  Paverne;  Clemens  VII  forærede  ham 
Heste,  Guld  og  Smykker,  og  han  tilstaar  selv,  at  Leo  X  af  og 
til    skjænkede  ham    betydelige   Summer   i    klingende    Mønt. 

Det  kan  være,  at  disse  Gaver  vare  ham  for  smaa,  men  det 
er  dog  vistnok  rimeligere,  at  hans  Misfornøjelse  skriver  sig 
fra  den  Skandale,  der  endelig  tvang  ham  til  at  forlade  det 
romerske  Hof. 

Det  var  i  Clemens  VIFs  Eegeringstid,  at  Giulio  Romano, 
en  af  Raphaels  mest  begavede  Disciple,  komponerede  16  ob- 
scoene  og  smudsige  Billeder,  som  den  berømte  Bologneser 
Marcantonio  Raimondi  havde  den  Dristighed  at  stikke  i  Kob- 
ber. Da  Paven  fik  dem  at  se,  blev  han  højlig  forbitret  og 
gav  strax  Ordre  til,  at  begge  Kunstnerne  skulde  straffes. 
Giulio  Romano  var  imidlertid  allerede  afrejst  til  Mantua,  da 
Ordren  udkom,  og  man  maatte  derfor  lade  sig  nøje  med  at 
kaste  Marcantonio  i  Fængsel.  Der  blev  indledet  Proces  mod 
ham,  og  det  vilde  vistnok  være  gaaet  ham  ilde,  hvis  ikke 
Pietro  Aretino,  der  protegeredes  af  Cardinal  Ippolito  de'  Me- 
dici,  var  gaaet  i  Forbøn  for  ham,  saa  at  han  ikke  blot  be- 
friedes for  al  videre  Straf,  men  endog  frigaves.  Aretino  fik 
nu  Lyst  til  at  se  de  omtalte  Billeder,  og  da  dette  ønske  var 
blevet  opfyldt,  behagede  de  ham  saa  meget  og  tiltalte  i  den 
Grad  hans  smudsige  Fantasi,  at  han  øjeblikkelig  digtede  16 
Sonuetter,  bestemte  til  at  sættes  under  de  paagjældende  Bille- 
der, og  som  ikke  i  nogen  Henseende  gave  disse  noget  efter. 
Det  er  ikke  vanskehgt  at  tænke  sig  Pavens  Forbitrelse,  da 
han  erfarede  dette,  og  efter  al  Rimelighed  har  Aretino  maattet 
unddrage  sig  hans  Vrede  ved  en  ilsom  Flugt.  En  af  Aretinos 
værste  Fjender,  Skatmesteren  Giammatteo  Giberti,  der  senere 
blev  Erkebiskop  af  Verona,  og  som  var  en  af  Pavens  fortro- 
ligste Raadgivere,  har  formodentlig  gjort  sit  til  at  ophidse 
den  hellige  Fader  endnu  mere  mod  den  skyldige. 

Aretino  forlod  Rom  i  Aaret  1524  og  begav  sig  over 
Arezzo  til  Fano,  hvor  den  berømte  tapre  Kriger  Giovanni  de 
Medici,  Føreren  af  de  saakaldte  sorte  Bander,  ventede  ham. 
Giovanni  havde  netop  da  forladt  det  kejserlige  Parti  og  havde 
sluttet  sig  til  Kongen  af  Frankrig,  og  med  ham  begav  Aretino 
sig  op  til  Mailand,  hvor  de  traf  Kong  Frants  I  i  Midten  af 

hans  Hær.  Det  faldt  ikke  Aretino  vanskeligt  ved  sit  lette, 
vindende  Væsen,  sine  træffende  Svar  og  hele  sin  hofmands- 
mæssige  Optræden  at  sætte  sig  i  Yndest  baade  hos  Giovanni 
og  endnu  mere  hos  Frants  I,  der  endog  fattede  et  sandt 
Venskab  for  ham.  Disse  Følelser  vise  sig  tydelig  i  et  Brev, 
som  Giovanni  kort  efter  skrev  til  Aretino,  der  atter  havde 
begivet  sig  til  Eom,  hvor  der  paa  en  eller  anden  Maade  maa 
være  kommet  en  Forsoning  i  Stand.  I  dette  Brev  fortæller 
Giovanni,  at  da  han  i  Lejren  ved  Pavia  havde  Audients  hos 
Kong  Frants,  havde  denne  gjentagende  Gange  spurgt  efter 
Aretino  og  beklaget,  at  han  var  bortrejst.  "Jeg  sagde  Kon- 
gen«, —  vedbliver  de'Medici  —  »at  Du  holdt  mere  af  Op- 
holdet ved  et  Hof  end  Opholdet  i  en  Lejr,  men  det  hjalp 
ikke.  Kongen  ønsker,  at  Du  skal  komme  hid,  og  jeg  maatte 
love  ham,  at  Du  vilde  gjore  det».  Om  Aretino  efterkom 
denne  Opfordring,  vides  ikke;  men  det  er  vist,  at  han  kort 
efter  igjen  forlod  Kom  med  den  faste  Bestemmelse  aldrig 
mere  at  vende  tilbage  dertil.  Der  var  igjen  indtraadt  et 
spændt  Forhold  til  Pave  Clemens  VII,  fordi,  skriver  Aretino, 
denne  ikke  vilde  straffe  « et  Attentat,  der  var  sat  i  Værk  mod 
hans  Person-). 

Med  dette  Attentat  forholder  det  sig  saaledes.  Ved 
Pavens  Hof  levede  der  en  bolognesisk  Adelsmand,  Achille 
della  Volta,  som  var  bleven  heftig  forelsket  i  Skatmesteren, 
Monsignor  Gibertis  Kokkepige.  Dette  Forhold  synes  at  have 
vakt  Aretinos  satiriske  Muse,  som  tilsidst  gav  sig  Luft  i  en 
meget  ondskabsfuld  Sonnet.  Denne  kom  Adelsmanden  i 
Hænde  og  ophidsede  ham  saaledes,  at  han  en  Dag  overfaldt 
Aretino  og  bibragte  ham  fem  Dolkestik  i  Brystet  foruden 
flere  mindre  Saar  i  Hænderne.  Trods  alle  sine  Klager  var 
det  ikke  Aretino  muligt  at  bevæge  Paven  til  at  straffe  den 
skyldige;  man  fandt  formodentlig,  at  Spotteren  havde  faaet 
Løn  som  forskyldt,  og  han  forlod  da  Rom  i  den  yderste 
Harme,  endog  uden  at  tage  Afsked  med  Paven.  Det  kan 
maaske  bemærkes  paa  dette  Sted,  at  Aretino  senere  i  Aaret 

1550  sluttede  Forlig  med  Achille  della  Volta.  Den  Maade, 
hvorpaa  han  selv  omtaler  dette  Forlig,  er  i  høj  Grad  karak- 
teristisk, naar  man  kjender  hans  helt  igjennem  irreligiøse 
Anskuelser.  «Jeg  har  forsonet  mig  med  Signore  Achille«, — 
skriver  han —  « fordi  jeg  har  tænkt  paa,  at  Kristus,  i  Stedet 
for  at  hævne  sig,  anraabte  Gud  om  Tilgivelse  for  dem,  som 
havde  ladet  ham  korsfæste.  Det  er  for  at  ligne  Kristus,  at 
jeg  nu  elsker  Signore  Achille  som  min  Broder  i  Gud«. 

Aretino  begav  sig  tilbage  til  Giovanni  de'Medicis  Hof, 
og  det  Venskab,  der  knyttede  den  store  Kriger  til  ham,  blev 
med  hver  Dag  fastere  og  fastere.  Det  synes  ogsaa,  som  om 
Aretinos  Tilbøjelighed  har  været  mere  end  blot  og  bar  Egen- 
nytte, skjønt  den  ingenlunde  viste  sig  hos  ham  saaledes  som 
hos  Giovanni,  der  hverken  kunde  »spise  eller  sove«,  naar 
Aretino  ikke  var  til  Stede.  Det  er  for  øvrigt  vanskeligt  at 
begribe,  hvad  der  hos  Aretino  særlig  tiltalte  den  ridderhge 
Helt,  og  man  fatter  det  endnu  mindre,  naar  man  erfarer,  at 
Giovanni  var  en  Mand,  der  "  aldrig  kunde  lide,  at  der  blev 
talt  ondt  om  nogen«.  Muligvis  har  Aretino  forstaaet  at 
lægge  Baand  paa  sin  Tunge;  det  ses  i  alt  Fald,  at  han  ikke 
var  uimodtagelig  for  sin  ridderlige  Vens  Indflydelse,  og  ved 
dennes  Død,  der  fandt  Sted  1526  i  Mantua,  var  hans  Sorg 
oprigtig,  om  end  ikke  langvarig.  Giovanni  døde  i  sin  Vens 
Arme,  og  hans  Minde  er  opbevaret  i  et  Portræt,  som  Giulio 
Romano  malede,  og  som  i  mange  Aar  var  i  Vennens  Eje. 
Senere  hen  undsaa  Aretino  sig  imidlertid  ikke  for  at  prale 
af  sine  Fortjenester  over  for  den  afdøde  Kriger,  i  den 
Hensigt  at  presse  Penge  ud  af  hans  Søn,  Hertug  Cosimo  af 
Toscano. 

Da  Giovanni  var  død,  besluttede  Aretino  i  Fremtiden  at 
være  sin  egen  Herre  og  ikke  mere  indlade  sig  i  noget 
tjenende  Forhold.  Til  den  Ende  rejste  han  til  Venedig,  hvor 
han  ankom  den  25de  Marts  1527,  og  fra  denne  By  skriver 
han  kort  efter  saaledes:  «Jeg  er  tilfreds  med  mig  selv, 
og  jeg  takker  Gud,    baade   fordi  jeg   ikke  er  hildet  i  noget 

Slaveri  eller  lider  af  Pengegridskhed.  Jeg  stjæler  ikke  Tiden 
fra  nogen,  jeg  glæder  mig  ikke  over  at  se  nogen  fattig ;  tvært 
imod  jeg  deler  med  dem  indtil  min  sidste  Skjorte,  min  sidste 
Mundfuld  Mad;  mine  Tjenestepiger  ere  mine  Døtre  og  mine 
Tjenere  mine  Brødre.  Mine  Værelser  ere  prydede  med  Fre- 
den, og  mit  Hus  bestyres  af  Friheden.  Jeg  nyder  bestandig, 
afvexlende  Smørrebrød  og  Glæde;  jeg  bryder  mig  ikke  om 
at  være  andet,  end  hvad  jeg  er;  jeg  lever  af  mit  Blæks  Sved 
og  skal  forsøge  paa  at  standse  Ondskabens  Storm  og  Misun- 
delsens Taage«. 

I  Venedig  fandt  Aretino  et  godt  og  sikkert  Tilflugtssted. 
Herfra  kunde  han  med  temmelig  Sikkerhed  udslynge  sine 
uforskammede  Sonnetter  og  Angreb,  og  det  saa  meget  mere, 
som  han  snart  forstod  at  indsmigre  sig  i  Dogen  Andreas 
Grittis  Yndest.  Heller  ikke  behøvede  han  at  frygte  synder- 
lig for  Gejstlighedens  Vrede;  thi  i  den  strængt  aristokratiske 
Republik  havde  man  ved  at  udelukke  alle  Gejstlige  fra  Em- 
bedsposter  opnaaet  den  fuldkomneste  Uafhængighed  af  Paven 
og  gjort  ham  det  umuligt  at  danne  sig  noget  Parti  i  Senatet 
eller  det  store  Kaad.  Beskyttet  af  den  mægtige  bevingede 
Løve  benyttede  Aretino  sig  i  fuldt  Maal  af  den  Frihed,  der 
"bestyrede  hans  Hus». 

Da  Connetablen  af  Bourbons  Tropper  den  6te  Maj  1527 
havde  stormet  Rom,  og  Paven  holdtes  indesluttet  som  en 
Fange  i  Engelsborg,  kunde  Aretino  ikke  længere  skjule  sin 
Glæde  og  Hævnfølelse;  i  en  Række  hoverende  Sonnetter,  der 
vare  dikterede  af  det  mest  glødende  Had,  fejrede  han  de 
kejserlige  Troppers  Triumf  og  gik  endog  saa  vidt,  at  Dogen 
saa  sig  nødsaget  til  at  skride  ind  og  tildele  ham  en  alvorlig 
Irettesættelse.  Denne  frugtede  dog  ikke  meget;  det  var  først 
2  Aar  efter,  at  Aretino,  maaske  paavirket  af  Pengebestikkelser 
eller  af  Haab  om  Vinding,  skiftede  Tone  og  blev  mere  maade- 
holden,  indtil  han  endelig  i  Slutningen  af  Aaret  1530  yd- 
mygede sig  for  Paven.  Clemens  VII  svarede  paa  denne  Yd- 
mygelse   ved    en    meget   forekommende    Skrivelse,    der    blev 

overrakt  Aretino  af  Biskop  Vasone  af  Viscenza.  Aretino 
tilskrev  nu  igjen  Paven  og  gav  ham  nye  Undskyldninger  og 
nye  Forsikringer  om  Anger.  «Kan  det  undre  Deres  Hellig- 
hed* —  skriver  han  —  «at  naar  de  Mænd,  der  have  Dem 
at  takke  for  alt,  have  angrebet  Dem  med  Sværdet,  jeg  da  har 
angrebet  Dem  med  Narrestreger.  Jeg  er  baade  angerfuld  og 
skamfuld;  jeg  angrer,  at  jeg  har  dadlet  en  Pave,  hvis  Hæder 
altid  var  mig  kjærere  end  mit  eget  Liv;  jeg  skammer  mig 
over,  at  jeg  kunde  gjore  det,  netop  da  han  var  ulykkelig«. 
Efter  at  have  lovet  Bod  og  Bedring  vedbliver  han  saaledes: 
«0g  jeg  skal  nok  opføre  mig  saaledes,  at  Dogen  snarere  skal 
faa  Grund  til  at  belonne  end  til  at  straffe  mig«.  I  et  Brev  til 
Kardinal  Ippolito  de'Medici  tilstaar  han  desuden,  at  han  har 
løjet  i  sine  Angreb  paa  Paven.  «Jeg  er  ellers  en  sanddru 
Mand»,  —  skriver  han  —  «men  jeg  har  løjet  paa  hans  Hel- 
lighed. Det  var  mit  altfor  hidsige  Blod,  som  forførte  mig 
dertil".  Paa  samme  Tid  sluttede  han  ogsaa  Forlig  med  den 
ovenfor  omtalte  Biskop  af  Verona,  Giammatteo  Giberti,  og 
udvexlede  flere  høflige  Breve  med  ham.  Denne  Forsoning 
var  imidlertid  næppe  alvorlig  ment,  thi  aldrig  saa  snart  var 
Clemens  VH  død,  førend  Aretino  atter  gav  sin  Galde  Luft  i 
en  Række  skammelige  Artikler  mod  den  hæderlige  Biskop. 

Biskop  Vasone  af  Viscenza  havde  været  Mellemmand  ved 
denne  Forsoning.  For  end  mere  at  vinde  Aretino  for  Pavens 
Sag  præsenterede  han  ham  for  Kejser  Karl  V,  der  i  Aaret 
1530  var  i  Italien,  og  fik  denne  til  at  skjænke  ham  en  svær 
Guldhalskjæde  og  udnævne  ham  til  Ridder.  Aretino  afslog 
dog  denne  sidste  Ære,  idet  ban  bemærkede,  at  «en  Ridder 
uden  Indkomster  lignede  en  Mur  uden  Korsets  Tegn.  Alle 
vilde  gjøre  sig  uren  op  af  den«.  Derimod  modtog  han  med 
større  Beredvillighed  et  Løfte  fra  Paven  om  en  Foræring  paa 
500  Scudi,  der  skulde  være  til  Udstyr  for  en  af  hans  Søstre 
ved  Navn  Francesca,  der  netop  da  stod  i  Begreb  med  at  gifte 
sig  med  en  Soldat.  Paven  holdt  imidlertid  aldrig  dette  Løfte, 
vistnok  fordi  Aretino  igjen  havde  ladet  sit  onde  Lune  faa  Luft 

i  en  eller  anden  Sonnet.  Aretino  havde  for  øvrigt  endnu  to 
andre  Søstre,  der,  hvis  man  kan  tro  Bernini,  førte  en  simpel 
og  meget  berygtet  Tilværelse  i  Arezzo. 

I  Aaret  1533  gjorde  Aretino  et  nyt  Schaktræk  for  at 
skaffe  sig  Penge,  da  hans  « Blæks  Sved»  for  øjeblikket  ikke 
var  særdeles  indbringende.  Han  offentliggjorde  nemlig  paa 
Skrømt,  at  han  vilde  rejse  til  Konstantinopel  for  aldrig  mere 
at  vende  tilbage  til  Italien;  hans  Hensigt  var,  at  Kardinal 
Ippolito  de'Medici  skulde  komme  ham  til  Hjælp  og  bevæge 
Paven  til  at  gjøre  det  samme.  «Jeg  vil  ikke  komme  til  Rom « 
—  skriver  han  —  «for  at  blive  ynket  af  dem,  der  ved  deres 
Laster  have  opnaaet  Rang,  Hæder  og  store  Indtægter  ved 
Hoffet,  jeg,  der  har  udgydt  mit  Blod  for  Sandheden  og  kun 
er  bleven  forhaanet  for  mine  Dyder ».  Trækket  lykkedes  og- 
saa  over  al  Forventning;  man  sendte  ham  betydelige  Penge- 
beløb, guldbroderede  Klæder,  tilstod  ham  Pensioner,  og  Frants  I 
af  Frankrig  skjænkede  ham  en  svær  Guldkjæde.  Nogle  Aar 
senere  prøvede  han  igjen  Virkningen  af  denne  Taktik  ved  at 
foregive,  at  han  angrede,  at  han  ikke  var  rejst  til  Konstan- 
tinopel. Man  skyndte  sig  da  med  atter  at  sende  ham 
Gaver. 

Da  Clemens  VII  var  død  og  Paul  III  Farnese,  besteg 
Pavestolen,  var  Aretino  strax  ved  Haanden  for  at  sætte  sig  i 
Yndest  hos  den  nye  Pave.  Han  gjorde  Skridt  for  at  erhverve 
sig  Tilladelse  til  at  kunne  tilskrive  Paven  privat,  naar  han 
vilde,  ikke  for,  som  han  selv  siger,  at  kunne  »tilskrive  Hans 
Hellighed  gratis,  ikke  heller  for  at  komme  til  Rom  eller  for 
at  opnaa  nogen  Fordel,  men  kun  for  at  have  et  Middel  i 
Hænde  til  at  opmuntre  Kristenhedens  Overhoved  ved  et 
muntert  Brev  en  Gang  om  Maaneden». 

Det  er  let  fatteligt,  at  Aretino  ikke  kunde  have  Lyst  til 
at  vende  tilbage  til  Rom.  Hans  Uheld  i  denne  By  og  hans 
Stridigheder  med  Hoffet  vare  ham  i  altfor  frisk  Minde,  til  at 
han  kunde  ønske  noget  saadant,  og  desuden  var  Venedig, 
som  han  selv  kalder   «det  jordiske  Paradis«,   et  Opholdssted, 

der  i  enhver  Retning  maatte  tiltale  ham.  Han  havde  mange 
Venner,  var  meget  søgt  i  Selskaber  for  sit  Vid  og  Lune;  han 
kunde  leve,  som  han  fandt  for  godt,  sætte  alle  Hensyn  til 
Side,  tale  •  og  skrive  om  hvad  som  helst  med  den  storste 
Ligefremhed,  Frihed  og  Ondskab  og,  hvad  der  var  det  vig- 
tigste, tjene  mange  Penge.  Hans  Beger  vare  meget  efter- 
spurgte i  hele  Italien,  og  jo  større  Efterspørgselen  blev,  desto 
flere  skrev  han.  Man  fortæller,  at  en  spansk  Prins  en  Gang 
om  Ugen  sendte  en  Staffet  fra  Rom  til  Venedig  for  at  være 
den  første,  der  læste  det  nye,  der  kom  fra  hans  Pen.  Han 
forsikrer  selv,  at  « foruden  Gaver  og  Pensioner  tjente  han  mere 
end  1000  Scudi  om  Aaret  ved  en  Bog  hvidt  Papir  og  en 
halv  Pægel  Blæk«. 

Foruden  sit  eget  betydelige  Talent  skyldte  han  disse 
store  Indtægter  for  en  Del  den  berømte  Nicolo  Franco,  der 
var  hans  Sekretær,  og  som  i  nogle  Aar  boede  hos  ham. 
Franco  var  lige  saa  uforskammet  og  arrogant  som  sin  Mester 
og  var  desuden,  hvad  Mesteren  ikke  var,  meget  kyndig  i  La- 
tin og  Græsk.  Senere  hen,  vistnok  i  Aaret  1538,  gik  det, 
som  det  plejer  at  gaa;  Læreren  og  Disciplen  bleve  uenige  og 
skiltes  som  de  bitreste  Fjender.  Franco  svor  da  paa,  at  det 
var  ham,  der  havde  »skrevet  saa  godt  som  alle  de  af  Aretinos 
Arbejder,  der  duede  noget«,  hvortil  denne  koldblodig  svarede, 
at  man  jo  blot  ..behøvede  at  anstille  en  Sammenligning 
mellem  de  Bøger,  der  bare  Francos,  og  dem,  der  bare  Aretinos 

Navn«. 

Hvorledes  dette  nu  end  forholder  sig,  saa  er  det  vist,  at 
Aretino  har  skrevet  flere  Bøger,  der  ligefrem  synes  at  forud- 
sætte Kjendskab  til  det  latinske  Sprog,  som  f.Ex.  »Genesis«, 
«om  Kristi  Menneskelighed«,  -den  hellige  Jomfrus  Liv»  m.m. 
og  at  han  kun  havde  lidet  eller  intet  Kjendskab  til  de  an- 
tike  Sprog.  Dette  viser  sig  ikke  blot  i  hans  Værker,  hvor 
man  næppe  vil  find  3  en  eneste  original,  latinsk  Vending  (no- 
get, der  ellers  er  ganske  almindeligt  hos  italienske  Forfattere 
fra  hin  Periode),  men   ogsaa  i  hans  Breve,  hvor  han  under 

Tiden  praler  af  sin  fuldkomne  Uvidenhed,  under  Tiden  klager 
over  den.  Han  er  dog  ikke  mindre  overmodig  eller  fordrings- 
fuld derfor;  han  trækker  haanlig  paa  Smilebaandet  af  dem, 
som  tro,  at  man  kun  kan  være  «lærd»,  naar  man  kan  Latin 
og  Græsk,  og  dadler  skarpt  Giustiniano,  fordi  han  befinder 
sig  i  samme  Vildfarelse. 

Men  jo  mere  begrænsede  Aretinos  Kundskaber  saaledes 
vare,  desto  større  Tanker  maa  man  selvfølgelig  nære  om  hans 
overordentlige  Begavelse.  Man  kan  ikke  andet  end  beundre 
den  Ihærdighed  og  det  Talent,  hvormed  han  efter  Haanden 
forstod  at  erobre  sig  en  fremragende  Plads  mellem  sin  Tids 
store  Mænd,  cm  man  end  maa  foragte  ham  for  den  Maade, 
paa  hvilken  han  brugte  dette  Talent.  Fra  alle  Italiens  Egne 
begav  man  sig  til  Venedig  for  at  besøge  og  hylde  ham.  Prinsen 
af  Salerno  sendte  i  dette  Ojemed  en  Gesant  til  Venedig,  for- 
synet med  Anbcfalingsbreve  fra  Bernardo  Tasso;  Sekretæren 
Spinosa  og  Girolarao  Spes  begave  sig  ligeledes  til  Venedig  af 
samme  Grund.  Marquisen  af  Montferrat  indskrænkede  sig 
ikke  blot  til  at  besøge  Aretino,  men  indbød  ham  endog  hjem 
til  sig.  Aretino  dvæler  selv  med  stor  Forkj ærlighed  ved  disse 
Besøg,  der  synes  at  have  smigret  ham  umaadelig,  og  skriver 
i  de  dristigste  Hyperboler:  «Mine  Trapper  slides  op  af  de 
store  Herrers  Fødder,  der  komme  for  at  besøge  mig,  ligesom 
Kapitoliums  Brolægning  slides  af  Triumfvognenes  Hjul.  Jeg  tror 
næppe,  at  Eom  i  sin  Glansperiode  saa  saa  mange  forskjellige 
Nationer  indenfor  sine  Mure,  som  jeg  indenfor  mine  Døre. 
Tyrker,  Jøder,  -Osterlændere,  Franskmænd,  Tyskere  og  Spa- 
niere komme  til  mig,  foruden  Italienerne.  Jeg  taler  slet  ikke 
om  alle  de  Smaafolk,  der  besøge  mig;  det  vilde  være  lettere 
at  faa  Dig  til  at  opgive  Kejserens  Sag  (Brevet  er  skrevet  til 
Francesco  Alunno)  end  at  faa  mig  at  se  et  Ojeblik  alene, 
uden  at  være  omringet  af  Soldater,  Studerende,  Munke  og 
Præster.  Derfor  synes  jeg  selv,  at  jeg  er  bleven  Verdens 
Orakel;  alle  komme  til  mig  for  at  fortælle  den  Uret,  de  have 
lidt  af  en  eller  anden  Fyrste,  en  eller  anden  Prælat;  jeg  er 

bleven  Verdens  Sekretær,  og  jeg  undertegner  mig  derfor  selv 
saaledes".  Et  andet  Sted  fortæller  han,  at  han  vilde  have 
skrevet  langt  flere  Værker,  hvis  denne  bestandige  « Løben  paa 
Dørene"  ikke  havde  forhindret  ham  deri.  Denne  Bravade  er 
til  at  tage  og  fole  paa;  men  der  er  ikke  desto  mindre  noget 
sandt  i  den.  Aretino  modtog  virkelig  utvetydige  og  mærke- 
lige Beviser  paa  den  Beundring,  han  havde  indgydt  sin  Tids 
indflydelsesrigeste  og  betydeligste  Mænd.  I  Aaret  1536  til- 
delte Kejser  Karl  V  ham  en  aarlig  Pension  paa  200  Scudi, 
der  skulde  betales  af  Staten  Mailand.  Senere  modtog  han 
et  endnu  betydeligere  Tegn  paa  Gunst  fra  Kong  Frants  I's 
Side. 

Aretino  havde  i  lang  Tid  delt  sine  Lovtaler  ligelig 
mellem  Kejser  Karl  og  Kong  Frants,  der,  som  bekjendt, 
dengang  bestandig  forte  Krig  med  hinanden,  og  han  havde 
ikke  forsømt  nogen  Lejlighed  til  snart  at  berømme  den  ene, 
snart  den  anden.  Men  da  Kejseren  skjænkede  ham  de  om- 
talte 200  Scudi  om  Aaret,  og  Kong  Frants  ikke  gjorde  Mine 
til  at  efterligne  denne  Ædelmodighed,  tog  han  helt  og  hol- 
dent Parti  for  den  første  og  roste  ham  bestandig  baade  i 
Tale  og  Skrift,  uden  at  tage  noget  Hensyn  til  Kongen  af 
Frankrig.  Kostelig  er  den  Frækhed,  hvormed  han  skriver 
om  denne  Sag  til  Hertugen  af  Atri,  der  vilde  stemme  ham 
til  Grunst  for  den  franske  Konge:  «Jeg  har  før  været»  — 
siger  han  —  «og  vil  ogsaa  i  Fremtiden  være  Hs.  Maj.  Kon- 
gen af  Frankrigs  Tjener;  men  da  jeg  ikke  kan  leve  af  Luft- 
kasteller og  kun  bryder  mig  om  mig  selv,  har  jeg  sluttet 
mig  til  ham,  der  har  givet  mig  Foræringer,  agtet  mig  og 
hjulpet  mig  frem.  I  tre  Aar  har  jeg  ventet  paa  Guldkjæden 
(han  sigter  her  til  den  ovenomtalte  Guldkjæde,  som  Kongen 
havde  lovet  ham,  og  som  han  ogsaa  senere  fik),  og  der  er 
nu  hengaaet  fire  Aar,  uden  at  jeg  har  faaet  saa  meget  som 
en  Hilsen;  derfor  har  jeg  sluttet  mig  til  ham,  der  giver  uden 
at  love  —  jeg  mener  Kejseren«.  I  et  andet  Brev  skriver 
han:    «Jeg  tilbad  Kong  Frants,  men  da  han  aldrig  gav  mig 

Sølv  til  at  fyre  op  med,  ere  Ovnene  i  Murano  blevne  kolde ». 
Følgen  af  disse  Breve  var,  at  Konnetablen  af  Frankrig,  Mont- 
morency,  gjennem  Hertugen  af  Åtri  og  Digteren  Alemanni 
tilbød  Aretino,  at,  hvis  « han  vilde  skrive  og  tale  om  Kejseren 
og  Kongen  efter  begges  Fortjeneste  og  uden  at  gjøre  Indgreb 
i  Sandheden,  vilde  Kongen  give  ham  400  Scudi  om  Aaret,  saa 
længe  han  levede«.  Aretino  modtog  dette  Tilbud  med  Tak 
og  lovede,  at  «hvis  han  fik  Pengene,  skulde  han  nok  sørge 
for  at  udbrede  Kongen  af  Frankrigs  Ky».  Det  synes  imid- 
lertid, som  om  den  lovede  Livrente  aldrig  blev  udbetalt,  (og 
man  kan  vel  tænke  sig  Grunden  dertil,  naar  man  husker  de 
ovenanførte  delikate  Skrivelser)  og  Aretino  blev  derfor  ved 
at  hæve  sin  første  Velgjører  til  Skyerne,  og  denne  forsømte 
da  til  Gjengjæld  ikke  nogen  Lejlighed  til  at  vise  sig  tak- 
nemlig. Ambrogio  Ensebij,  en  af  hans  Elever,  fortæller,  at 
Kejseren  en  Dag,  da  han  skulde  underskrive  et  «helt  Bjerg« 
af  Breve,  lod  dem  alle  bære  bort  undtagen  et  til  Hertugen 
af  Florents,  hvori  Aretino  anbefaledes  paa  det  varmeste,  hvil- 
ket han  «til  de  Omstaaendes  Forbavselse  underskrev«.  Men 
endnu  større  Ære  skulde  vederfares  Aretino  i  Aaret  1543, 
da  Kejseren  begav  sig  fra  Italien  til  Tyskland. 

Republiken  Venedig  havde  overdraget  Guidubaldo  della 
Eovere,  Hertug  af  Urbino  og  -Øverstkommanderende  over  alle 
Kepublikens  Tropper,  tillige  med  fire  af  ham  selv  valgte  Ge- 
santer  det  Hverv  at  rejse  Kejseren  i  Møde  og  overbringe  ham 
Eepublikens  Hyldest.  Hertugen  af  Urbino,  der  var  en  af 
Aretinos  fornemste  Velyndere,  tilbød  denne  at  rejse  med, 
hvori  han  strax  samtykkede,  fordi  han  ventede  sig  en  gun- 
stig Modtagelse  hos  Kejseren.  Han  blev  heller  ikke  skuffet 
i  dette  Haab,  thi  da  Kejseren  havde  set  ham  og  faaet  at 
vide,  hvem  han  var,  red  han  hen  paa  hans  venstre  Side, 
(en  Udmærkelse,  som  Aretino  bestandig  praler  af)  og  under- 
holdt sig  med  ham,  lige  indtil  de  kom  til  Peschiera.  Saa- 
snart  Kejseren  havde  endt  sine  Forretninger,  lod  han  atter 
Aretino  kalde  og  samtalede  med  ham  i  mange  Timer.   Den 

følgende  Morgen  skjænkede  han  ham  en  betydelig  Pengesum, 
og  da  Aretino  havde  bortfjernet  sig  «af  Beskedenhed«,  som 
han  selv  siger,  af  »Frygt  for,  at  Kejseren  skulde  tage  ham 
med  til  Tysklandn,  som  andre  mene,  udtalte  Kejseren  en  dyb 
Beklagelse  over,  at  han  ikke  endnu  en  Gang  inden  sin  Afrejse 
havde  kunnet  vexle  nogle  Ord  med  den  store  Skribent,  og  . 
bad  Gesanterne  om  at  sige  Raadet,  «at  han  anbefalede  det 
Aretino  som  en  af  sine  bedste  og  kjæreste  Venner«,  Disse 
Ytringer  behøve  ingen  Kommentar;  de  ere  et  mærkeligt  Ex- 
empel  paa,  hvorledes  en  saa  stor  Aand  som  Karl  V  kunde 
lade  sig  forblinde  af  tom  Smiger. 

Om  det  var  ved  denne  Lejlighed,  at  Kejseren  tilbed 
ham  Ridderslaget,  som  nogle  Forfattere  antyde,  eller  om  det 
var  Biskoppen  af  Vicenza,  der,  som  ovenfor  meddelt,  inter- 
venerede til  Fordel  for  ham,  ligger  der  mindre  Vægt  paa. 
Det  karakteristiske  ved  Sagen  er  blot,  at  Aretino  ikke  vilde 
modtage  Ridderslaget  som  en  simpel  Ærestitel;  da  Paven 
senere  tildelte  ham  det  tilligemed  en  rund  Pengesum,  var 
han  mere  medgjørlig. 

Aretinos  Tanker  drejede  sig  i  bestandig  Kredsgang  om 
Rom.  Vi  have  set,  hvorledes  han  efter  Clemens  VIPs  Dad 
forsøgte  at  vinde  Paul  III  for  sig,  og  det  kom  endog  saa 
vidt,  at  han  i  Aaret  1546  fik  Hertugen  af  Parma  til  at  gjore 
Skridt  i  Rom  for  at  skaffe  ham  en  Kardinalshat.  Dette 
mislykkedes  dog  fuldstændig;  man  vilde  ikke  indrømme  hans 
store  Fortjenester  af  Kirken  trods  de  mange  Bøger,  han  havde 
skrevet  om  hellige  Materier,  og  Aretino  saa  sig  derfor  nødt 
til  foreløbig  at  lade  denne  Plan  hvile.  Men  ved  Julius  III's 
Tronbestigelse  tog  han  igjen  fat  paa  denne  sin  Yndlingsplan 
med  fornyede  Kræfter.  Han  skrev  et  egenhændigt  Gratula- 
tionsbrev  til  Paven;  indeni  havde  han  lagt  en  Sonnet,  hvori 
den  nye  Fyrste  hævedes  til  Skyerne  og  overvældedes  med 
Ros.  Brevet  forfejlede  heller  ikke  sin  Virkning,  det  gjorde  et 
stærkt  Indtryk  paa  hans  Hellighed,  som  sagde,  «at  han  nok 
skulde  belønne  ham  paa  en  hæderlig  Maade«.   Baldovino  del 

Montes  varme  Anbefaling  i  Forbindelse  med  Sonnetten  fik 
ogsaa  Paven  til  at  sende  Aretino  en  Gave  af  1,000  Guld- 
kroner og  en  Udnævnelse  til  «Eidder  af  S.  Pietro ».  Den 
pavelige  Bulle  blev  afsendt  til  Venedig  den  17de  Maj  1550 
og  overraktes  Aretino  af  den  omtalte  Baldovino,  Pavens  egen 
Broder.  Ridderordenen  betød  rigtignok  ikke  meget;  den  med- 
førte kun  en  Indtægt  af  70-80  Scudi  om  Aaret,  den  var  tid- 
ligere flere  Gange  bleven  uddelt  til  middelmaadige  Kunstnere, 
men  Aretino  forstod  ikke  desto  mindre  at  lægge  en  Glans 
over  den,  som  den  i  Virkeligheden  ikke  besad.  Han  gjorde 
sig  i  Venedig  til  af,  at  han  havde  « vundet  denne  Ridder- 
orden ved  sine  udødelige  Værker«. 

Aretino  opfattede  den  selv  som  en  intet  betydende  For- 
løber for  den  længselsfuldt  ventede  Kardinalshat.  Han  mente, 
at  den  var  Begyndelsen  paa  den  Række  Æresbevisninger,  der 
vilde  vælte  ned  over  ham.  Han  var  overbevist  om,  at  Paven 
vilde  kalde  ham  til  Rom,  at  han  skulde  bo  hos  ham,  at  han 
kunde  faa  den  «røde  Hat«,  naar  han  vilde,  og  for  at  holde 
Hans  Hellighed  i  Aande  blev  han  ved  med  at  tilsende  ham 
højtravende  Sonnetter,  den  ene  efter  den  anden. 

Paa  denne  Tid  blev  netop  Hertugen  af  Urbino  udnævnt 
til  General  over  alle  de  pavelige  Tropper  og  skulde  rejse  ti 
Rom  for  at  modtage  Kommandostaven.  Aretino  greb  med 
Glæde  Indbydelsen  til  at  følge  med.  »Naar  Paven  hører,  at 
jeg  kommer '>  —  skriver  han  —  «vil  han  sige:  dersom  Are- 
tino virkelig  kommer,  vil  her  blive  et  nyt  Jubelaar;  fra  alle 
Verdens  Lande  vil  man  strømme  til  for  at  se  ham«.  Are- 
tinos  Modtagelse  i  Rom  var  glimrende;  alle  Hofmændene 
kappedes  om  at  vise  ham  Artighed,  og  Hans  Hellighed  selv 
indskrænkede  sig  ikke  til  at  omfavne  ham,  men  kyssede  ham 
endog  paa  Panden. 

Ret  betegnende  er  det  Brev,  som  den  fortjenstfulde  og 
berømte  venetianske  Boghandler  Alvo  Manuzios  Son  i  denne 
Anledning  skriver  til  Aretino:  «Jeg  undrer  mig  ikke  over, 
at  Verdens  største  Fyrster  og  Konger  frygte  og  hædre  Deres 

Veltalenheds  Styrke,  heller  ikke  over,  at  Paverne  kysse  Dem 
paa  Panden,  eller  at  Kejserne  sætte  Dem  ved  deres  højre 
Side;  jeg  undrer  mig  snarere  over,  at  de  ikke  dele  Tronen 
med  Dem  o.  s.  v.». 

Det  var  det  samme,  som  Aretino  selv  undrede  sig  over. 
Han  brød  sig  ikke  meget  om  Opmærksomheder,  naar  de  ikke 
vare  forenede  med  noget  reelt;  han  vilde  hellere  klingende 
Fakta  end  smukke  Ord.  Da  han  havde  ventet  nogen  Tid  i 
Rom  og  ikke  nærede  Haab  om  noget  virkeligt  Udbytte  af  et 
længere  Ophold,  forlod  han  i  stor  Hast  Byen  og  begav  sig 
direkte  til  Venedig,  hvor  han  nu  forblev  indtil  sin  Død.  Ved 
sin  Hjemkomst  lod  han  sig  forlyde  med,  at  man  i  Eom  havde 
tilbudt  ham  Kardinalshatten,  men  at  han  havde  afslaaet  den. 

Man  vilde  imidlertid  tage  højlig  fejl,  hvis  man  troede, 
at  hele  hans  Liv  bestod  af  en  saadan  sammenhængende 
Kække  af  Forgudelse,  Hyldest  og  Beundring.  Aretino  var 
Mand  for  at  skaffe  sig  mange  Fjender,  og  det  var  ikke  altid 
med  Pennen,  at  disse  forsøgte  at  imødegaa  ham.  Saaledes 
forstod  den  berømte  Condottiere  Pietro  Strozzi  ikke  Speg,  da 
Aretino  gjorde  sig  lystig  over  ham  i  en  satirisk  Komposition, 
i  hvilken  han  sammenlignedes  med  Trojas  Helte  og  beskyld- 
tes for  at  have  begaaet  « tusinde  Galskaber«.  —  Strozzi  lod 
Digteren  vide,  at  han  ikke  vilde  taale  hans  Narrestreger,  og 
at  han  nok  skulde  vide  at  « hævne  sig  paa  ham,  om  han  saa 
skulde  slaa  ham  ihjel  i  hans  egen  Seng«.  Aretino  blev  saa 
forskrækket  over  denne  Trusel,  at  han  barrikaderede  sit  Hus 
og  ikke  turde  gaa  ud,  saa  længe  Strozzi  opholdt  sig  i  Venetien. 
Ridolfi  fortæller  om  en  lignende  Kontrovers  med  den  berømte 
Maler  Tintoretto,  der  for  øvrigt  endte  med,  at  der  blev  sluttet 
Fred  og  Venskab,  hvorefter  Tintoretto  malede  Aretinos  Por- 
træt. 

Men  det  blev  ikke  altid  ved  Trusler.  Da  den  engelske 
Gesant  i  Venedig  af  Kong  Henrik  VIII  havde  faaet  Ordre  til 
at  udbetale  Aretino  en  Gave  af  300  Scudi,  og  han  nølede 
med  at  efterkomme  denne  Opfordring,    lod  Aretino  sig  for- 

lyde  med,  at  Gesanten  havde  forbrugt  Pengene,  hvilket  i  den 
Grad  ophidsede  Gesanten,  at  han  lejede  6  Mænd  til  at  over- 
falde Bagvaskeren  og  afstraffe  ham.  Aretino  fik  den  ene  Arm 
brækket  og  undgik  med  Nød  og  næppe  voldsommere  Beska- 
digelser. Ghilini  fortæller,  at  « nogle  af  Italiens  Fyrster,  hvem 
det  forekom  uværdigt  at  ydmyge  sig  for  Aretino  ved  For- 
æringer og  Smiger,  besluttede  at  binde  hans  ubændige  Tunge 
ved  at  lade  ham  gjennemprygle,  indtil  han  var  halvdød •>. 
Om  denne  Beslutning  blev  udført,  vide^  vi  ikke ;  men  det  tør 
vel  anses  for  rimeligt,  da  en  samtidig  dramatisk  Forfatter 
skildrer  en  snakkesalig  Mand  med  følgende  Ord:  «Han  brugte 
lige  saa  mange  Ord,  som  Pietro  Aretino  har  faaet  Prygl 
for  sin  onde  Tunge«,  og  en  anden  siger  «at  han  har  faaet 
saa  mange  Saar  og  Striber  paa  Kroppen,  at  han  fast  ligner 
et  Landkort'), 

Om  Aretinos  Privatliv  have  vi  kun  faa  Efterretninger, 
men  det  maa  siges,  at  man  i  Grunden  maa  være  Historien 
taknemlig  derfor.  Den  smukkeste  Side  af  det  var  hans  Kjær- 
lighed til  Maler-  og  Billedhuggerkunsten  og  til  Musiken,  en 
Tilbøjelighed,  der  imidlertid  var  saaledes  blandet  med  lav 
Egennytte,  at  den  taber  alt  Værd.  Dyrkede  han  selv  de 
bildende  Kunster  med  noget  Held,  var  det  kun  for  at  « bytte« 
sine  Arbejder  bort  mod  berømte  Kunstværker,  og  stod  han  i 
Brevvexling  med  sin  Tids  største  Kunstnere,  var  det  kun  for 
at  plyndre  dem  for  Skitser,  Udkast,  Pennetegninger  og  Male- 
rier. Han  spillede  paa  Harpe,  for  at  have  en  ny  Egenskab 
at  gjore  sig  til  af,  og  naar  han,  som  Vasari  fortæller,  gjorde 
Tizian  berømt,  var  det  for  at  tilegne  sig  noget  af  den  Glans, 
der  omstraalede  den  fejrede  Mester.  En  af  hans  største  Glæ- 
der var  et  velbesat  Bord,  og  han  lagde  ikke  Skjul  paa,  at 
han  gjerne  modtog  Gaver  af  udsøgte  Vine  og  sjeldne  Læk- 
kerheder. Han  gav  hyppig  Selskaber,  hvor  han  da  sammen 
med  nogle  Venner  fraadsede  til  den  lyse  Morgen,  og  der 
fortælles,  at  han  aldrig  spiste  til  Middag  ude,  fordi  han  intet 
Steds  kunde  spise  saa  godt  som  hjemme  hos  sig  selv». 

Hans  Hang  til  Sandselighed  var  uhyre  og  hans  Kjær- 
lighedseventyr  utallige.  Det  var  visselig  en  af  denne  Tids 
Hovedbrøst;  men  Aretino  synes  særlig  at  have  udmærket  sig 
i  denne  Henseende,  og  han  drev  sin  Skamløshed  saa  vidt,  at 
han  endog  lod  slaa  Medailler  til  Ære  for  sine  Elskerinder  og 
for  de  Barn,  han  avlede  med  dem.  Han  giftede  sig  aldrig 
og  angiver  selv  Grunden  dertil  i  et  af  sine  Breve:  »Jeg  giftede 
mig  ikke  i  min  Ungdom ,  fordi  Himlen  ved  min  Fødsel 
skjænkede  mig  en  Ægtefælle,  nemlig  Dyden;  med  hende  har 
jeg  avlet  et  Afkom,  som  hele  Verden  kjender«.  I  Komedien 
cilMarescalco«  lyder  Slutningsrepliken  saaledes:  "Højstærede 
Publikum!  Med  Guds  Hjælp  skal  jeg  snart  lave  en  ny  Ko- 
medie i  fire  Akter.  I  den  første  vil  jeg  skildre  deres  Lykke, 
som  ikke  have  nogen  Hustru;  i  den  anden  vil  jeg  fremstille 
deres  Ulykke,  for  hvem  hun  ikke  vil  dø.  I  den  tredje  skal 
jeg  vise,  hvilke  Sorger  og  Ulykker  der  ramme  den  Mand, 
som  er  nødt  til  at  gifte  sig,  og  i  den  fjerde  og  sidste  skal 
jeg  til  Slutning  skildre,  hvor  lykkelige  de  ere,  som  ikke  have 
nogen,  som  ikke  ville  have  nogen  og  aldrig  faa  nogen  Hu- 
stru«. Ikke  desto  mindre  praler  han  bestandig  af  den  Lykke, 
han  har  gjort  hos  det  smukke  Kjøn,  og  der  vilde  kræves 
flere  Sider  for  blot  at  opramse  Navnene  paa  alle  dem,  han 
havde  staaet  i  Forbindelse  med.  I  første  Bind  af  sine  Breve 
nævner  han  en  Pavea,  en  Laura,  der  hørte  hjemme  i  Reggio, 
en  « Grevinde"  Madrina,  en  Katarina  Sandella,  en  Angela 
Sarra,  en  Franceschina,  en  Madonna  Pavlina,  en  Angela  Si- 
rena,  en  Marietta  dalFOro,  en  Chiara,  en  Margherita  Pocofila, 
der  endog  antog  Navn  af  «Arentinerinden».  Ingen  af  disse 
Forbindelser  synes  dog  at  have  varet  saa  længe  som  den 
med  en  vis  Perina  Riccia,  der  havde  plejet  ham  med  stor 
Opofrelse  i  en  langvarig  Sygdom,  og  da  hun  løb  bort  med 
en  anden  Elsker,   begræd  han  Tabet  af  hende  i  mange  Aar. 

Med  den  ovenfor  nævnte  Katarina  Sandella  havde  han 
en  Datter,  vistnok  hans  ældste,  der  fik  Navnet  Adria,  og  til 
hvem   Michelangelos    berømte   Elev   Sebastiano    del   Piombo 

stod  Fadder.  Hun  skal  have  været  et  livligt  og  begavet 
Barn  og  meget  afholdt  af  Faderen.  Som  et  Tegn  paa  denne 
KjærUghed  lod  han  slaa  en  Medaille  med  hendes  Portræt  og 
Indskriften:  Hadria  Divi  Petri  Aretini  Filia.  Hun  blev  op- 
draget i  et  Kloster,  og  da  hun  senere  blev  gift  med  en  vis 
Diotallevi  Rota  fra  Urbino,  fik  hun  en  Medgift  af  1,000  Du- 
kater,  hvoraf  Hertugen  af  Florents  gav  300  Scudi,  Kardinalen 
af  Kavenna  200  og  Kejser  Karl  V's  Gesant  Mendozza  100. 
Da  hun  som  Brud  ankom  til  Urbino,  blev  hun  for  »hendes 
Faders  Skyld«  modtaget  otte  Miglier  udenfor  Byen  af  et  tal- 
rigt, af  Hertugen  udsendt  Følge  og  holdt  derefter  et  formeligt 
Indtog,  ved  hvilket  der  ikke  engang  manglede  Illumination. 
Ægteskabet  var  for  øvrigt  ulykkeligt,  og  Hertuginden  af  Ur- 
bino maatte  gjentagne  Gange  optræde  som  Mæglerske  i  Stri- 
dighederne mellem  de  to  Ægtefæller. 

Aretino  havde  endnu  to  Dotre,  af  hvilke  den  ene  dode 
«i  Svøbet«,  medens  den  anden,  der  hed  Austria,  kun  var  10 
Aar  gammel,  da  Faderen  døde.  Man  kjender  for  øvrigt  intet 
til  hendes  videre  Skæbne,  skjønt  det  maa  anses  for^  sand- 
synligt, at  Hertugen  af  Urbino  har  protegeret  og  taget  sig 
af  den  faderløse.  Aretino  legitimerede  aldrig  nogen  af  disse 
Børn,  skjønt  han  hyppig  blev  anmodet  derom.  Paa  en  saa- 
dan  Opfordring  svarer  han  selv  i  et  af  sine  Breve:  «Min 
Gud!  Det  er  nu  kommet  saa  vidt,  at  man  dadler  mig,  fordi 
jeg  ikke  legitimerer  mine  Døtre.  For  den  Sags  Skyld  skal 
jeg  hverken  gjøre  Paven  eller  Kejseren  Ulejlighed;  de  ere 
paa  en  Maade  legitimerede  ved  den  Kjærlighed,  jeg  har  til 
dem,  og  der  behøves  ingen  videre  Ceremonier  for  den  Sags 
Skyld... 

Det  er  mærkeligt,  at  man  ikke  har  nøjagtige  Efterret- 
ninger om  en  saa  berømt  Mand  som  Aretinos  Død,  og  at 
man  maa  lade  sig  nøje  med,  hvad  Traditionen  fortæller  om 
den.  Rimeligvis  er  han  død  i  Venedig  i  Aaret  1557  i  en 
Alder  af  65  Aar.  Om  Dødsaarsagen  vides  der  heller  intet 
med  Bestemthed.   En  noget  senere  Forfatter  beretter,  at  han 

en  Dag  ved  at  høre  nogle  skammelige  Historier  fortælle  om 
sine  to  Søstre  i  Arezzo  kom  til  at  le  saa  hæftig,  at  han 
faldt  baglængs  ned  af  Stolen  og  slog  Hovedet  mod  en  skarp 
Kant,  saa  at  han  strax  dede.  Dette  Ulykkestilfælde  er  i  og 
for  sig  ikke  saa  usandsynligt,  som  det  kunde  forekomme, 
naar  man  husker  paa,  at  han  i  sine  Breve  selv  siger,  at  det 
hører  til  hans  bedste  Fornøjelser  «at  kaste  sig  tilbage  i 
Stolen  og  le  over  al  Maade«.  I  Følge  en  anden  Tradition 
levede  han  endnu  i  nogle  Timer,  og  efter  at  have  modtaget 
den  sidste  Olie  sagde  han  som  en  Cyniker  indtil  det  sidste 
med  døende  Stemme:  «Pas  paa,  at  Musene  ikke  spise  mig, 
nu  da  jeg  er  salvet«.    Det  var  hans  sidste  Ord. 

Pietro  Aretino  blev  begravet  i  Kirken  S.  Luca  i  Venedig, 
skjønt  han  i  sit  Testamente  havde  ønsket  at  blive  begravet 
i  Domkirken  i  Urbino.  Endnu  i  1740  fandtes  hans  Grav, 
men  den  er  nu  fuldstændig  forsvunden.  Det  er  et  almin- 
deligt Sagn,  at  der  paa  hans  Gravsten  fandtes  følgende 
Indskrift: 

Under  denne  Sten  ligger  Stevet  af  Aretino  begravet; 
Han  angreb  alle  med  sin  skarpe  Tunges  Braad, 
Kun  ikke  Gud,  og  da  man  spurgte  ham  om  Grunden, 
Svarede  han:  Ham  har  jeg  aldrig  kjendt. 
Det  kan  imidlertid  bevises,  at  der  aldrig  har  været  nogen 
Indskrift  paa  Graven.     Rimeligvis    er    det    ovenanførte   Vers 
digtet  af  en  af  hans  mange  Fjender,    og    det  synes  at  være 
en  ligefrem  Efterligning  af  det,    som    degli  Accordi  digtede 
over  Bissot  i  Aaret  1570. 


II. 

Det  kan  ikke  nægtes,  at,  naar  Pietro  Aretino  havde  høje 
Begreber  om  egen  Storhed,  laa  Skylden  ikke  alene  hos  ham. 
Det  Hovmod,  den  Selvforgudelse  og  komiske  Uforskammethed, 
hvormed  han  saa  godt  som  altid  udtaler  sig  om  sig  selv,  er 
let  forklarlig,  naar  man  tager  Hensyn  til  den  Ære,  der  vistes 

ham  fra  alle  Sider.  Man  gjorde  ham  til  Medlem  af  Akade- 
mierne i  Padua,  Florents  og  Siena ;  talrige  Forfattere  og  Dig- 
tere dedicerede  ham  deres  Værker;  han  spillede  den  kritiske 
Konsulents  Rolle;  han  skrev  Fortaler  til  andres  Boger;  han 
blev  stillet  ved  Siden  af  en  Forfatter  som  Ariost  og  opstilledes 
som  «et  Mønster  for  alle  Forfattere« ;  Battista  Torniella  sam- 
menligner ham  med  Germanicus,  der  «kun  undertvang  Pro- 
vinser, medens  Aretino  har  undertvunget  Fyrster » ;  man  fejrer 
ham  i  Epigrammer  og  Digte,  kalder  ham  for  den  « femte 
Evangelist)),  ja  en  af  hans  Venner  skriver  saaledes  til  ham: 
ejeg  vil  kalde  Dig  for  Guds  Søn;  thi  lige  som  Gud  er  Sand- 
heden i  Himlen,  saaledes  er  Du  den  paa  Jorden.  Du  er 
Jordens  Prydelse,  Havets  Skat  og  Himlens  Ære,  Du  er 
en  Søjle,  en  Stjerne,  en  Fakkel,  en  Pryd  for  den  hellige 
Kirke,  der,  hvis  den  kunde  tale,  vilde  sige  til  Dig:  Du  er 
Peter,  som  ærer  og  dyrker  mig.  Du  har  Augustinus's  Aand, 
Gregorios's  Moralitet,  Hieronymus's  dybe  Følelser  og  Ambro- 
sius's  dybsindige  Stil;  Du  er  en  ny  Paulus  o.  s.  v.  o.  s.  v.«. 
Og  ikke  nok  dermed,  man  tildelte  ham  oven  i  Kjøbet  Tit- 
len «den  Guddommelige"  og  "Fyrsternes  Svøbe«,  og  Ariost 
var  endog  en  af  de  første  Forfattere,  der  hædrede  ham  med 
disse  Benævnelser  i  den  46de  Sang  af  sin  «Orlando  furioso )>. 
Men  undertiden  ser  det  ud,  som  om  Aretino  bevidst 
stillede  sig  over  sig  selv  og  med  en  uforklarlig  Aabenhjer- 
tighed  udtalte  sig  om  sin  egen  Betydning,  der  i  saadanne 
øjeblikke  ikke  forekommer  ham  synderlig  stor.  »Man  maa 
ikke  trO'),  siger  han,  « at  Fyrsterne  frygte  min  satiriske  Tunge, 
fordi  jeg  kalder  mig  "Fyrsternes  Svøbe » ;  de  give  mig  rentud 
sagt  kun  Foræringer,  fordi  jeg  smigrer  dem;  det  vilde  være 
taabeligt  at  tro,  at  de,  der  ikke  frygte  Guds  Vrede,  skulde 
være  bange  for  min  Pens  Raseri".  Vi  kjende  Aretino  som 
et  lastefuldt,  skamløst  og  egenkjærligt  Menneske;  vi  kjende 
hans  Bevæggrunde,  der  saa  godt  som  alle  kunne  henføres  til 
Egennytte,  og  se  nu  i  denne  Ytring  med  Forbavselse  et 
Skriftemaal,  der  lige  som  afslører  ham  helt.    Bærer  han  den 

brogede  Narredragt,  ere  hans  Smigrerier  kun  Bjældeklangen 
og  hans  Svøbe  en  Brix?  Holder  han  hele  sin  Sanatid  for 
Nar,  forer  han  den  bag  Lyset,  forstaar  han  ved  snildt  be- 
regnet Forstillelse  at  benytte  Jordens  mægtigste  Fyrster  for 
sine  egne  smaa  og  lave  Interesser,  og  er  det  derfor,  at  han 
betragter  det  som  sin  største  Fornojelse  at  « kaste  sig  tilbage 
i  en  Stol  og  le  over  al  Maade?« 

Det  er  ikke  saa  sjeldent,  at  man  tror  at  hare  Narre- 
bjælderne  klinge,  saaledes  f.  Ex.  naar  han  kalder  sig  "Verdens 
Orakel  og  Censor« ;  naar  han  lader  slaa  Medailler  med  sit 
eget  Portræt,  som  han  uddeler  til  Fyrster  og  Konger,  eller 
efter  fyrstelig  Skik  tilsender  Kong  Frants  I  et  Maleri,  der 
forestiller  ham  selv.  Han  skriver,  at  hans  Ros  over  Julius  HI 
har  været  "guddommelig"  og  fortsætter  saaledes:  «Hvilke 
Kolosser  af  Guld,  Sølv,  Bronce  eller  Marmor  kunne  sammen- 
lignes med  de  Kapitler,  i  hvilke  jeg  har  udmejslet  Pave  Ju- 
lius, Kejser  Karl,  Dronning  Katharina  og  Hertug  Francesco 
Maria?  I  dem  træde  Herkomstens  Indvolde  frem  for  Dagens 
Lys,  i  dem  afsløre  Hensigternes  Muskler  sig,  og  i  dem  holde 
de  hemmeligste  Tilbøjeligheders  Profiler  sig  skjulte.  Havde 
jeg  prædiket  om  Kristus,  saaledes  som  jeg  har  rost  Kejseren, 
vilde  jeg  have  flere  Skatte  i  Himlen,  end  jeg  nu  har  Gjækl 
paa  Jorden ».  Saa  drømmer  han,  at  Guderne  tage  ham  op 
paa  Parnasset.  En  Ven  træder  hen  til  ham  med  en  Kurv 
fuld  af  Blomsterkrandse  og  siger:  «Denne  Tidsel  -  Krands 
skjænker  jeg  Dig  for  dine  nærgaaende  obscoene  Dialoger, 
denne  Krands  af  Nælder  for  dine  stikkende  Sonnetter,  denne 
tusindfarvede  for  dine  muntre  Komedier,  denne  Tornekrone 
for  dine  kristelige  Beger,  denne  Krands  af  Cypresblade,  fordi 
Du  i  dine  Skrifter  har  dræbt  saa  mange  berømte  Navne; 
denne  Olivenkrands,  fordi  Du  har  stiftet  Fred  mellem  Fyr- 
sterne; denne  Lavrbærkrands  for  dine  erotiske  og  mandige 
Stanzer,  denne  Egekrands  for  den  Grovhed,  hvormed  Du  har 
kæmpet  mod  Havesygen  o.  s.  v.«.  Er  dette  hans  grænseløse 
Hovmod  nu  kun  en  paataget  Maske,    en  Rolle,  han  spiller? 

I  sine  « Breves »  andet  Bind  skriver  han  saaledes:  «Det  er 
muligt,  at  jeg  er  befængt  med  alle  mulige  andre  Laster,  med 
Hovmod  er  jeg  det  ikke.  Jeg  har  aldrig  været  sunket  ned  i 
Forfængelighedens  Pel,  og  jeg  takker  Gud  ydmyg  med  fol- 
dede Hænder,  fordi  jeg  ikke  er  hovmodig«. 

Naar  Pietro  Aretino  blev  kaldet  for  og  selv  kalder  sig 
for  «den  guddommeliges  er  denne  Titel  dog  ikke  saa  pre- 
tentiøs  eller  sjelden,  som  som  man  ved  første  -Øjekast  skulde 
synes.  I  hin  Tid  forlangte  man  ikke  meget  af  en  i  ivrigt 
fremragende  Mand  for  at  hædre  ham  paa  denne  Maade;  de 
fleste  større  Kunstnere  og  Skribenter  have  faaet  denne  Be- 
nævnelse tilkjendt,  og  Aretino  selv  er  i  aller  højeste  Grad 
«dsel  med  den.  Molza,  Bembo,  Alemanni,  Tolomei,  Giovio, 
Tasso,  Dolce,  Sperone,  Michelangelo,  Lollio  Fracastoro  ere 
alle  «guddommelige»  i  Aretinos  -Øjne.  Kejser  Karl  V  er 
"guddommelig";  Henrik  VIII  af  England  er  baade  "guddom- 
melig»  og  «en  Guddom«,  selv  efter  at  han  er  bleven  Apo- 
stat;  Karl  V's  Søn,  Hertugen  af  Parma  og  Antonio  da  Leva 
ere  ligeledes  "guddommelige«.  Han  kalder  endnu  Tizian,  Ra- 
phael, Moretto  og  en  ny  Slags  Spillekort  for  "guddommelige«. 
Det  maa  derimod  opvække  den  største  Forundring,  at  ingen 
Indvending  eller  blot  Misbilligelse  forlyder  fra  Fyrsternes 
Side,  da  han  anlagde  Titel  af  »Fyrsternes  Svøbe«  og  paa  en 
Medaille  fremstillede  sig  selv  siddende  paa  en  Trone,  mod- 
tagende Skat  af  nogle  i  ronersk  Krigerdragt  fremstillede 
Personer  med  følgende  Indskrift:  "Fyrsterne,  der  beskatte 
deres  Undersaatter,  beskattes  selv  af  deres  Tjener«.  Der 
fandtes  maaske  ingen,  der  specielt  vilde  tage  sig  af  denne 
Sag,  for  ikke  at  give  det  Skinnet  af,  at  han  følte  sig  truffen; 
maaske  ansaa  man  Aretinos  Arrogance  for  naragtig  og  van- 
vittig; vist  er  det  imidlertid,  at  der  aldrig  blev  talt  et  Ord 
herom.  Der  har  tvært  imod  maaske  aldrig  været  nogen, 
mod  hvem  Fyrsterne  viste  sig  saa  gavmilde  som  mod  Are- 
tino. Saa  godt  som  alle  Datidens  Konger,  Kegenter  og  for- 
maaende  Mænd  skjænkede  ham  Gaver  lige  indtil  Sultan  So- 

liman  og  den  berømte  Korsar  Barbarossa.  Man  vilde  kunne 
lave  et  helt  Katalog,  hvis  man  gad  opramse  alle  de  For- 
æringer, han  modtog. 

Iblandt  disse  Gaver  var  der  dog  en,  der  fortjener  at 
omtales  nøjere,  fordi  den  havde  et  stærkt  satirisk  Anstrøg 
og  ogsaa  blev  opfattet  saaledes  af  Aretino  selv.  Det  var  en 
Guldhalskjæde,  som  Kongen  af  [Frankrig  tilstillede  den  fejrede 
Skribent,  og  som  ikke  vejede  mindre  end  otte  Pund.  Den 
var  forarbejdet  af  lutter  smaa  Tunger,  bedækkede  med  rødt 
Emaille,  og  paa  dens  øverste  Del  fandtes  følgende  Indskrift: 
lingua  ejus  loqvetur  mendacium.  (Hans  Tunge  vil  lyve). 
Aretino  modtog  Gaven  og  sendte  Kongen  en  Takskrivelse,  i 
hvilken  man  mærker  en  fin  dulgt  Satire  mellem  Linierne. 
«Dersom  jeg  nu  sagde,  at  Deres  Majestæt  var  det  samme  for 
Deres  Undersaatter  som  Gud  for  Jorden  eller  som  en  Fader 
for  sine  Børn,  mon  jeg  da  løj?  Dersom  jeg  sagde,  at  De 
havde  alle  sjeldne  Dyder,  Tapperhed,  Ketfærdighed,  Mildhed, 
Forstand,  Ædelmodighed  og  Kundskab  om  alle  Ting,  mon 
jeg  da  ogsaa  løj?»  Og  saaledes  bliver  han  ved,  idet  han 
hver  Gang  forstærker  de  Egenskaber,  han  mener  at  turde 
tillægge  Kongen  uden  at  blive  beskyldt  for  Løgn. 

De  Pengesummer  og  aarlige  Pensioner,  Aretino  modtog, 
maa  have  udgjort  betydelige  Summer.  I  det  ene  Aar  1544 
fik  han  efter  sin  egen  Angivelse  over  1,600  Scudi,  og  han 
regner,  at  han  i  Løbet  af  atten  Aar  har  faaet  mere  end 
25,000  Scudi  forærede.  Saadanne  Pengesummer  havde  na- 
turligvis dengang  langt  større  Værd  end  nu  til  Dags,  og 
Pietro  Aretino  kunde  derfor  synes  at  maatte  have  været 
en  overordentlig  rig  Mand.  « Disse  Penge  bleve  alle«  — 
siger  dog  en  samtidig  italiensk  Forfatter  —  "kastede  ud 
i  hans  Lasters  Svælg».  Hvis  man  kan  tro  Aretino  selv, 
anvendte  han  imidlertid  en  stor  Del  af  dem  i  veldædige 
^Øjemed.  «Alle  komme  til  mig»  —  skriver  han  —  «som 
om  jeg  var  selve  det  kongelige  Skatkammer.  Naar  en 
fattig  Kone  faar  et  Barn,    maa  jeg   betale  Gildet;   naar  en 

bliver  kastet  i  Fængsel,  maa  jeg  forsyne  ham  med  alt.  Daar- 
lig  klædte  Soldater,  tiggefærdige  Pilegrimme  og  alle  Slags 
omvankende  Riddere  henvende  sig  til  mig;  ja  der  bliver  ikke 
nogen  syg,  uden  at  jeg  maa  betale  baade  Apothekeren  og  Læ- 
gen«. Man  kan  naturligvis  ikke  stole  meget  paa  Sandheden 
af  denne  Selvros,  men  der  ligger  dog  noget  til  Grund  for  den. 
Baade  Marcolini  og  fremfor  alt  Tizian  bekræfte,  at  han  var 
godgj  ørende  og  holdt  af  at  prale  dermed.  Imidlertid  anvendte 
han  dog  ogsaa  store  Summer  paa  sig  selv,  thi  om  han  end 
et  Sted  erklærer,  at  han  kun  brugte  800  Scudi  om  Aaret 
(hvilket  efter  den  Tids  Pengeforhold  maa  anses  for  betydeligt), 
siger  han  et  andet  Sted,  at  han  i  fem  Aar  har  givet  10,000 
Scudi  ud  uden  at  medregne  «det  Guldbrokade  og  Silke,  der 
er  gaaet  med  til  min  Krop ».  Dette  har  imidlertid  ikke  været 
saa  ganske  lidet,  thi  han  var  forfængelig  og  gik  over  al 
Maade  lusuriost  klædt. 

Naar   vi   ville  betragte  Aretino  som  Skribent,    springer 
hans  ejendommelige  Begavelse  strax  i  øjnene.    Hans  Arbej- 
der ere  fulde  af  nye  Tanker;    han    er    baade    opfindsom    og 
livlig  og  frem  for  alt  original.     Han  har  en  forstandig  An- 
skuelse om,  «at  det  kun  vilde  være  at  spilde  Tiden,  hvis  han 
vilde   forsøge   paa   den  Galskab  at  skabe  sig  om  til  en  Pe- 
trarca  eller  Boccaccio«,    men   det  maa  paa  samme  Tid  ind- 
rømmes,   at  hans  Værker   saa  godt  som  alle  ere  ulæselige, 
selv    om   man  vil  overse  deres  hyppig   yderst  obscoene  Ind- 
hold.   Naar  man  husker  paa,    at   han  ikke   havde  modtaget 
nogen  som  helst  Skoleundervisning,    at    han  var  uvidende  i 
de  antike  Sprog  og  egentlig  ikke  var  andet  end  Autodidakt^ 
er  det  ikke  vanskeligt  at  formode,    hvilken  Fortjeneste  hans 
literære  Arbejder  have.    Franskmanden  Montagne  kalder  ham 
med  Rette:     Et  meget  uvidende  Menneske.      Heller  ikke  er 
Formen   i  hans  poetiske  Arbejder    synderlig   omhyggeHg  ud- 
arbejdet,   og  hans  Stil  er  svulstig,    overlæsset  og  søgt.     Den 
Extravagance,   der  karakteriserer  hans  Liv,    gjenfinder  man  i 
hans  Stil.    Han  bruger  Udtryk  som  «at  slibe  Fantasien  med 

Samtalens  Fils  « fiske  med  Tankens  Madding  i  Erindringens 
Sø",  "begrave  Haabet  i  løgnagtige  Lofters  Urne»,  « sætte  Ild 
paa  Kedeligheden  med  Høflighedens  Brænde«  o.  s.  v.  Han 
skriver  Perioder  som  denne:  «Den  smukke,  den  fromme,  den 
lyse,  den  yndige,  den  adelige,  den  glødende,  den  troende,  den 
sanddru,  den  milde,  den  heldbringende,  den  hellige  Helgeninde 
Santa  Katarina,  hin  hellige  Jomfru,  der  er  hellig,  heldbrin- 
gende, mild,  sanddru,  troende,  glødende,  adelig,  yndig,  lys, 
from  og  smuk'),  eller  som  denne:  «Der  var  paa  den  Tid  i 
Alexandria  en  antik  Ruin,  som  var  beundringsværdig  stor 
og  storartet  beundringsværdig«.  Han  fortæller  selv,  at  hans 
Samtid  havde  tre  forskjellige  Anskuelser  om  hans  Forfatter- 
virksomhed: "Nogle  ansaa  ham  selv  for  en  Ignorant  og  hans 
Arbejder  for  Narrestreger;  andre,  der  ikke  kunde  nægte  ham 
Aand,  paastode,  at  han  ikke  havde  skrevet  dem  selv,  og  atter 
andre,  der  vidste,  at  han  ingen  Lærer  havde  havt,  ansaa  ham 
ikke  desto  mindre  for  kyndig  i  alle  Videnskaber«.  «Den 
sidste  Mening  blev  med  Tiden  den  overvejende«,  tilføjer  han. 

Det  kan  ikke  nægtes,  at  Aretino  fortjener  Beundring, 
fordi  han  saa  godt  som  uden  noget  Studium  alene  ved  sit 
Talent  formaaede  at  kæmpe  sig  op  til  at  indtage  en  saa 
respektabel  Plads  imellem  sin  Samtids  Forfattere,  som  han  i 
Virkeligheden  gjor.  Men  han  har  dog  ikke  nogen  som  helst 
Ret  til  at  kalde  sig  eller  lade  sig  kalde  for  »guddommelig«. 
Hans  Værker  ere  den  Dag  i  Dag  saa  godt  som  ubekj endte 
og  overordentlig  lidet  læste.  For  øvrigt  blev  hin  Titel  alle- 
rede gjort  ham  stridig  i  levende  Live  og  foresloges  ombyttet 
med  den  mere  passende  « Dæmonen«  eller  'Pasquinos«  Se- 
kretær; og  da  han  var  død,  var  der  ingen,  der  mere  tænkte 
paa  at  give  ham  den. 

Aretino  »skrev  mange  Beger«  og  havde  altid  Hastværk 
med  at  faa  dem  færdige  og  sende  dem  ud  i  Verden.  Han 
siger  selv  med  et  vistnok  mere  træffende  end  smagfuldt  Ud- 
tryk, at  «han  kan  spytte  hele  Bind  fra  sig  paa  én  Gang«, 
og  at    «hans  Natur  i  Forening  med  hans  Talent  kan  spytte 

enhver  Ting  fra  sig  i  to  Timer«.  Han  havde  en  stor  Lethed 
ved  at  skrive,  og  muligvis  har  denne  været  medvirkende  til 
at  gjøre  Kvaliteten  ringere.  Han  plejede  at  arbejde  to-tre 
Timer  hver  Morgen  og  digtede  da  i  Reglen  40  Stanzer. 
Han  skrev  Psalmerne  paa  7  Morgener,  to  af  sine  Komedier: 
la  Cortigiana  og  il  Marescalco,  paa  10  Morgener,  »Kristi 
Liv»  paa  30  og  Komedien  Talanta  «i  kortere  Tid,  end  man 
behøver  for  at  skrive  den  af«.  Han  studerede  ikke  meget; 
efter  eget  Sigende  anvendte  han  ikke  mere  end  én  Time  om 
Dagen  dertil. 

Efter  disse  Oplysninger  kan  man  hverken  undre  sig  over, 
at  hans  Arbejder  kom  for  Dagens  Lys  fulde  af  Urigtigheder 
og  Ufuldkommenheder,  eller  over,  at  de  i  Virkeligheden  ere 
af  et  højst  tvivlsomt  Værd.  En  af  hans  Venner  fortæller 
fuld  af  Beundring,  at  der  ikke  fandtes  en  eneste  Bog  i  hans 
Studereværelse,  men  kun  Blæk,  Papir  og  Pen.  Det  var  de 
eneste  Instrumenter,  han  anvendte.  Følgen  heraf  er,  at  der 
f.  Ex.  i  hans  hellige  Skrifter  findes  en  Masse  Fakta,  der  lige- 
frem ere  opdigtede  af  ham  selv,  og  som  ikke  have  noget 
som  helst  andet  for  sig  end  hans  egen  Indbildningskraft. 
Ved  Udarbejdelsen  af  saadanne  Værker  følger  han  imidlertid 
en  Maxime,  der  foi tjener  at  noteres;  «I  den  hellige  Jomfrus 
Liv»  —  skriver  han  —  « findes  der  meget  af  mig  selv. 
Men  det  er  nu  saaledes,  at  poetiske  Løgne,  naar  de  dreje 
sig  om  hende,  der  er  alt  vort  Haab,  af  sig  selv  blive  til 
Evangelier«.  Et  andet  Sted  taler  han  om  sin  hellige  Kata- 
rinas Liv  og  siger:  «Man  har  beskyldt  mig  for  at  have  op- 
fundet det  meste  selv.  Alt,  hvad  der  gaar  ud  paa  at  for- 
herlige Gud,  anser  jeg  imidlertid  for  tilladeligt«. 

Aretinos  kristelige  Bøger  havde  paa  en  Maade  en  sør- 
gelig Skæbne,  derved  at  de  bleve  forbudte  i  Kristendommens 
Hovedstad  og  af  den  hellige  Inkvisition  stemplede  som  hære- 
tiske og  ugudelige,  hvilket  paa  den  anden  Side  rigtignok  be- 
virkede, at  de  bleve  efterspurgte  og  læste  mere  end  nogen- 
sinde.     Det  var  næsten  udelukkende  en  eneste  Mands  ved- 

varende  fjendtlige  Anstrængelser,  hvem  dette  Forbud  skyldes. 
Vel  havde  Aretinos  fordums  Discipel  Niccolo  Franco  i  de 
fem  Hundrede  Sonnetter,  han  gjorde  sig  den  Ulejlighed  at 
skrive  mod  sin  Lærer,  berort  disse  Bøgers  hæretiske  og  skam- 
melige Indhold;  men  det  var  dog  først,  da  en  anden  af 
Aretinos  ivrigste  Beundrere,  Doni,  slog  sig  sammen  med  hans 
Fjender  og  skrev  syv  Bøger  imod  ham,  at  man  naaede  det 
forønskede  Resultat.  Donis  Virksomhed  var  uhyre.  Han 
skrev  til  Fyrster  og  Konger,  til  alle  Aretinos  Velgj ørere  og 
bad  dem  om  at  standse  Udbetalingerne  af  de  tilstaaede  Pen- 
sioner, der  «kun  tjente  hans  Laster«;  han  anmodede  KarlV 
om  at  slaa  Haanden  af  sin  fordums  Ven  og  tilskrev  Paul  HI, 
at  han  maatte  tage  Eiddertitlen  fra  Aretino,  fordi  han  "mis- 
brugte« den. 

En  af  de  Bøger,  som  Doni  skrev  imod  Aretino,  er  endnu 
bevaret.  Vi  skulle  hidsætte  nogle  Enkeltheder  af  den  som 
et  snurrigt  Exempel  paa  hin  Tids  naive,  men  saftfulde  Pole- 
mik.   Den  bærer  følgende  pompøse  Titel: 

« Donis  Jordskjælv  tilligemed  en  stor  bestialsk  Kolosses 
Undergang,  vor  Tids  Antikrist:  til  den  skjændige  og  forbry- 
derske Pietro  Aretino,  Kilden  og  Oprindelsen  til  al  Elendig- 
hed, det  stinkende  Medlem  af  al  djævelsk  Falskhed  og  vort 
Aarhundredes  sande  Antikrist«. 

Fortalen  indledes  med  følgende  profetiske  Ord:  «Jeg  har 
virkelig  sagt,  at  Du  skal  døe  i  Aar  (1556).  Ved  Herrens 
Fødsel  viste  der  sig  en  Stjerne  for  Magerne,  og  den  blev 
holdt  for  et  stort  Tegn.  Den  lille  Komet,  som  er  kommen 
i  Aar,  har  vist  sig  for  Din  Skyld,  fordi  Du  er  Kristi  Fjende. 
Den  har  vist  sig  før  Din  Død  ligesom  hin  guddommelige 
Stjerne  før  Kristi  Fødsel.  Thi  Du  er  en  Antikrist,  den  store 
Djævels  Arm.  Det  Billede,  som  Du  har  i  Dit  Værelse,  og 
som  forestiller  Bebudelsen,  siger  Du  er  Din  Moders  Portræt. 
Naar  Du  peger  paa  den  hellige  Jomfru,  siger  Du:  se  det  er 
min  Moder!  Paa  denne  Maade  er  Du  en  Fjende  af  Kristus, 
som  ene  og  alene  og  sandelig  var  Jomfru  Marias  Son;    hvis 

Billedet  skal  forestille  Din  Moder,  burde  Du  have  ladet  hende 
portrætere  og  afbilde  i  en  anden  Dragt  og  Forklædning.  Men 
Du  er  Antikrist,  og  derfor  vil  Du  gjore  Kristus  Rangen  stri- 
dig; Du  foragter  hans  Menneskelighed,  Du  forvansker  Evan- 
geliet og  undskylder  Dig  saa  med  at  sige:  jeg  kjender  det 
ikke«. 

Forfatteren,  der  nu  gaar  over  til  at  anstille  en  Sammen- 
ligning mellem  Kristi  Værk  og  Aretinos,  vedbliver   saaledes: 

«Du  skriver  slet  og  fører  et  endnu  værre  Liv.  Du  lever 
paa  en  forargelig  og  skjændig  Maade  med  smudsige  Kvinder. 
Vi  kalde  Kristus  for  Verdens  Frelser,  og  Du  vover  at  kalde 
Dig  Dydens  Frelser  i  et  Brev  til  Antonio  da  Foligno,  i  hvil- 
ket Du  ogsaa  benævner  dine  ondskabsfulde  Skrifter  »Evan- 
gelier". Kristi  Majestæt  har  frelst  Fyrsterne,  Du  har  været 
deres  Svøbe.  Kristus  har  grundet  den  hellige  Kirke,  og  Du 
har  altid  forsøgt  at  omstyrte  den  med  dine  Pasquinader  og 
Skrifter;  Du  har  spyttet  Gift  mod  Paverne;  med  dine  Kløer 
har  Du  flænget  Kardinalerne,  og  med  Dolke  har  Du  stukket 
Bisper  og  Præster.  Kristus  frelste  Menneskeheden  ved  sit 
Blod ;  med  Dit  snavsede  Blæk  har  Du  overgivet  den  i  Djæve- 
lens Hænder  o.  s.  v.». 

Og  saaledes  bliver  nu  Doni  ved,  Resten  af  Bogen  er  en 
fortløbende  Række  af  Grovheder,  Skjældsord,  fordrejede,  skam- 
løse og  smudsige  Beskyldninger,  der  ikke  have  nogen  anden 
Interesse  end  den,  at  de  vise,  hvad  man  i  hin  Tid  kunde  til- 
lade sig  at  skrive  og  offentliggjøre. 

Doni  slog  sig  imidlertid  ikke  til  Ro  hermed;  hans  højeste 
-Ønske  var  at  faa  Aretinos  Bøger  forbudte.  Han  skrev  til 
Rom  og  henledede  Opmærksombeden  paa,  at  Værket  "øm 
Kristi  Menneskelighed«  indeholdt  <«Ting,  der  ikke  kunde  taa- 
les»  og  "Ting,  der  ligefrem  vare  i  Strid  med  den  hellige 
Skrifts  Udsagn«.  Det  tog  imidlertid  Tid,  inden  Inkvisitions- 
tribunalet  fik  afgivet  sin  Betænkning,  og  da  Forbudet  udkom 
i  1558,  var  Pietro  Aretino  død.  Det  er  ikke  godt  at  vide, 
hvorledes  Aretino  selv  vilde  have  stillet  sig  lige  over  for  en 

saadan  Fordømmelsesdom  over  hele  hans  literære  Syslen,  thi 
i  Aaret  1559  bleve  alle  hans  Værker  forbudte;  men  man  tør 
vel  antage,  at  den  vilde  have  fremkaldt  et  ligefremt  Brud 
med  den  romerske  Kurie.  Aretino  havde  allerede  vist,  at 
han  ikke  var  bange  for  at  tage  Kampen  op  med  Kristenhedens 
Overhoved,  og  det  tør  vel  endog  anses  for  tvivlsomt,  om 
Forbudet  i  det  hele  taget  var  blevet  udstedt,  hvis  Forfatteren 
endnu  havde  været  i  Live. 

Dette  Forbud  i  Forbindelse  med  hans  skandaløse  Leve- 
maade  og  hans  Bøgers  obscoene  Indhold  har  faaet  en  stor 
Del  Forfattere  til  at  stemple  ham  som  Atheist.  Vi  maa 
imidlertid  lade  staa  hen,  om  han  var  det  eller  ikke.  1  mange 
af  hans  Skrifter  findes  der  hele  Stykker,  som  give  et  højst 
ufordelagtigt  Begreb  om  hans  religiøse  Anskuelser;  paa  andre 
Steder  udtaler  han  sig  derimod  som  en  god  Kristen  og  er- 
klærer højtidelig,  at  han  er  god  Katholik.  Han  har  digtet 
Scnnetter,  hvori  han  priser  Skriftemaalet  og  den  hellige  Nad- 
vere,  og  man  véd,  at  han  selv  havde  en  Skriftefader,  med 
hvem  han  ofte  samtalede  om  hellige  Materier.  Pierre  Bayle 
siger  i  sin  Dictionnaire ,  at  Aretino  umulig  kan  have  været 
Atheist,  da  han  har  skrevet  saa  mange  hellige  Bøger;  men 
dette  Bevis  er  i  Virkehgheden  ikke  meget  værd.  Det  var 
ikke  nogen  indre  Trang,  der  drev  Aretino  til  at  beskæftige 
sig  med  hellige  Materier,  men  blot  og  bar  Egennytte.  Sagnet 
om,  at  han  i  sin  Alderdom  omvendte  sig  og  bittert  angrede 
sit  tidligere  Liv,  kan  der  heller  ikke  lægges  megen  Vægt  paa. 
Han  skrev  snart  hellige,  snart  obscoene  Bøger  i  broget  Blan- 
ding, kun  beregnende,  hvad  der  til  enhver  given  Tid  bedst 
kunde  betale  sig.  Han  tilstaar  selv,  «at  han  skrev  for  sit 
Brød  og  ikke  for  at  blive  berømt«  (per  la  fame  e  non  per 
aver  fama).  Det  var  Marchesen  af  Vasto,  der  fik  ham  til  at 
skrive  «den  hellige  Katarinas  Liv«,  og  han  paabegyndte  den 
store  Legendesamling  paa  Baldovino  del  Montes  Opfordring. 
Til  Vittoria  Colonna,  Marchesen  af  Pescara,  der  opfordrede 
ham  til  kun  at  skrive  hellige  Bøger,    skriver  han:     «Det  er 

Pengemangel,  der  faar  mig  til  at  skrive  profane  Bøger.  Jeg 
er  nødt  dertil  for  ikke  at  sulte  ihjel«.  At  det  var  det  samme 
Motiv,  der  fik  ham  til  at  skrive  hellige  Bøger,  ses  af  flere 
af  hans  Breve.  Han  skriver  et  Sted  om  sin  store  Legende- 
samling: "Jeg  har  begyndt  at  lægge  Haanden  paa  Værket, 
og  saa  snart  det  er  færdigt,  sværger  jeg  Dig  til,  at  jeg  dedi- 
cerer det  til  Sultan  Soliman,  hvis  ikke  Paven  (Julius  III) 
sender  mig  en  Understøttelse«.  Et  andet  Sted  siger  han: 
«Jeg  er  ved  at  fortvivle  over,  at  Paven  ikke  engang  har 
sendt  mig  saa  mange  usle  Skillinger,  at  jeg  kan  rejse  til 
Rom  for  at  kysse  hans  Tøffel.  BUver  det  ikke  anderledes, 
er  det  min  faste  Bestemmelse  at  rive  alle  de  religiøse  Vær- 
ker, jeg  har  dediceret  til  ham,  itu  og  lade  dem  optrykke 
uden  nogen  Dedikation«.  Hvorledes  det  nu  end  forholder 
sig  med  Aretinos  religiøse  Opfattelse,  er  det  dog  imidlertid 
vist,  at  den  var  meget  forskjellig  fra  den  orthodoxe  kristelige, 
(ijeg  tror«  —  skriver  han  i  et  af  sine  Breve  —  «paa  Kri- 
stus og  bryder  mig  ikke  om  noget  af  alt  det  andet;  og  jeg 
er  meget  fornøjet  ved  denne  Tro«. 

I  det  vi  nu  afslutte  disse  Betragtninger  over  denne 
mærkelige  Mands  Levnet  og  Skrifter,  paatrænger  der  sig  dog 
endnu  et  Spørgsmaal,  der  kræver  et  fyldestgjørende  Svar. 
Hvad  var  Grunden  til,  at  Samtidens  største  Mænd  og  Re- 
genter alle  baj  ede  sig  under  hans  Aag  og  gave  ham  Subsi- 
stentsmidler  i  Hænde,  der  efter  Datidens  Forhold  maa  kaldes 
for  overordentlig  store?  Ad  hvilke  Veje  opnaaede  han  saa 
betydelige  Gaver,  og  hvilke  Midler  anvendte  han  til  at  holde 
sig  i  sine  Samtidiges  Gunst?  Han  er  et  enestaaende  Ex- 
empel  paa  en  Forfatter,  der,  udgaaet  fra  Samfundets  laveste 
Klasser,  alene  ved  sin  Pen  har  kunnet  skabe  sig  en  saa 
hædret,  anset,  indflydelsesrig  og  frem  for  alt  indbringende 
Stilling. 

Man  maa  vel  først  og  fremmest  antage,  at  en  stor  Del 
af  hans  Beundrere  virkehg  vare  oprigtige.  En  Mand,  der 
som  han,    dog  vistnok  mere  i  Ord  end  i  Skrift,    hensynsløst 

udtalte  sin  Mening  uden  Persons  Anseelse,  maatte  nødven- 
digvis vække  Opmærksomhed  og  Sympathi  i  en  Tidsalder, 
hvor  de  smaa  undertryktes,  og  et  glimrende  civiliseret  Hofliv 
saa  at  sige  usurperede  alle  Samfundets  Interesser.  Aretino 
repræsenterede  paa  en  vis  Maade  den  offentlige  Mening;  man 
kom  til  ham  og  beklagede  sig  over  lidt  Uret;  man  betroede 
ham  Familiehemmeligheder,  Skandaler,  Underslæb,  offentlige 
Bedragerier  m.  v.,  en  Viden,  som  han  mesterlig  forstod  at 
anvende  i  egen  Interesse.  Det  var  ham  mere  om  at  gjere 
at  bevare  Skinnet  af  at  være  en  fri,  aandrig  og  satirisk 
Mand  end  i  Virkeligheden  at  være  det.  Han  lagde  megen 
Vægt  paa  at  blive  anset  for  en  Mand,  der  uden  noget  Hen- 
syn talte  ondt  om  hvem  som  helst.  En  af  hans  Maximer 
var,  at  «det  er. en  meget  slet  Mand,  som  gjor  godt,  fordi 
han  ikke  er  saa  betydelig,  at  han  kan  gjere  ondt«.  Han 
gjorde  visselig  ogsaa  undertiden  Brug  af  sin  skarpe  Tunge, 
men  havde  dog  meget  rigtig  forstaaet,  at  det  her  væsentlig 
kom  an  paa  at  bevare  Skinnet,  og  at  en  virkelig  gjennemfort 
Rolle  som  "Sandheds- Orakel »  kun  vilde  have  bragt  ham 
Skam  og  Skade. 

Man  tager  meget  fejl,  hvis  man  tror,  at  han  i  Almin- 
delighed optraadte  som  Satirikeren  ex  professo  lige  over  for 
Fyrster,  Konger  og  Suveræner.  Han  var  tvært  imod  en 
Smigrer,  en  af  dem,  om  hvem  Dante  siger,  at  de  »forpeste 
Hofferne ».  De  talrige  Breve,  han  har  skrevet  til  Kejser 
Karl  V,  til  Kongerne  af  Frankrig,  Ungarn,  England,  Bøhmen, 
Portugal,  til  Hertugerne  af  Sachsen,  Florents,  Ferrara,  Man- 
tua,  Parma  og  Urbino,  svømme  over  af  Smiger  og  Beundring, 
og  naar  han  gav  sit  onde  Lune  Luft,  sigtede  han  i  Reglen 
paa  lavere  Maal.  Det  kan  vel  ikke  nægtes,  at  han  i  al  Al- 
mindelighed har  sagt  meget  ondt  om  Hofferne,  især  i  sine 
Dialoger,  men  han  var  en  forslagen  Mand  og  vidste,  hvem 
han  turde  angribe.  Naar  han  vilde  gaa  for  at  være  en  stor 
Satiriker,  vidste  han  vel,  at  han  ikke  kunde  vælge  nogen 
bedre  Skive  for  sine  Vittigheder  end  Hoffet  i  Rom,   der  paa 

Grund  af  de  politiske  Omstændigheder  var  aldeles  ude  af 
Stand  til  at  standse  hans  giftige  Tunge.  Han  var  desuden 
saa  forsigtig,  at  han  aldrig  møntede  sine  Angreb  paa  be- 
stemte Personer,  med  mindre  de  ikke  kunde  drage  ham  til 
Ansvar.  Han  bevarede  ogsaa  i  dette  Forhold  et  mærkeligt 
Ligevægtssystem ;  thi  paa  samme  Tid  han  angreb  det  romer- 
ske Hof  med  det  mest  glødende  Had,  korresponderede  han 
med  mere  end  30  Kardinaler,  hvem  han  hæver  til  Skyerne, 
og  da  han  efter  eget  Sigende  havde  slaaet  Digteren  Antonio 
Broccardo  ihjel  ved  sine  ondskabsfulde  Angreb,  digtede  han 
fire  Sonnetter  til  den  Hedengangnes  Pris. 

Det  lykkedes  virkelig  efter  Haanden  Aretino  at  faa  Ry 
for  at  være  en  skarp,  satirisk  Aand,  og  samtidige  Forfattere 
berette,  at  man  frygtede  mere  for  hans  Tu^jge  end  for  nogen 
som  helst  anden  Ulykke.  Han  havde  den  Tilfredsstillelse,  at 
man  overalt  betegnede  ham  som  en  ondskabsfuld  og  bidende 
Forfatter,  og  at  man  allevegne  bestræbte  sig  for  at  blive  Ven 
med  ham  eller  dog  holde  gode  Miner  med  slet  Spil.  Hvor 
listig  han  gik  til  Værks,  viser  sig  klart  af  en  af  hans  Ytrin- 
ger: «Den,  der  bider  en  anden,  skal  belægge  sin  Tunge  med 
Høflighed  og  stoppe  sin  Mund  med  Smiger«.  Det  bliver 
derfor  heller  ikke  saa  vanskeligt  at  forstaa,  hvorfor  Fyrsterne 
i  det  hele  taget  vare  gavmilde  mod  ham.  Det  maatte  be- 
hage dem,  at  en  Mand,  der  som  han  antoges  for  at  være 
over  al  Maade  satirisk,  strøede  Virak  for  deres  Troner.  Naar 
han  priser  deres  Handlinger  som  guddommelige  og  heroiske, 
er  det  ikke  saa  mærkeligt,  at  de  holdt  ham  tilgode  med 
Gaver  i  Guld  og  Penge.  Han  forstærker  endnu  sin  Kos  ved 
midt  i  sine  svimlende  Lovtaler  at  indskyde  Bemærkninger 
som  denne:  «Jeg  er  født  til  at  sige  Sandhed,  og  jeg  vil  dø 
med  Sandheden  paa  mine  Læber;  jeg  roser  kun  den,  som 
fortjener  det,  og  dadler  den,  der  er  værdig  dertil«.  Et  andet 
Sted  siger  han  om  de  store:  «Jeg  kjender  dem  og  véd, 
hvordan  de  ere;  jeg  bryder  mig  derfor  kun  lidt  om  at  rose 


378  Pietro  Aretino. 

dem,  der  fortjene  Dadel;  jeg  lyver  ikke  o.  s.  v.».  Saa  gaar 
det  op  for  ham,  at  han  dog  ikke  altid  har  holdt  sig  til  Sand- 
heden, og  han  drommer  da,  at  en  Engel  og  en  Djævel  vise 
sig  for  ham  sigende,  at  han  efter  Døden  vexelvis  skal  være 
én  Maaned  i  Helvede  og  én  i  Himmerige.  «De  Lovtaler, 
Du  har  ødslet  paa  de  store  Herrer,  der  ikke  fortjente  dem, 
dømme  Dig  som  Løgner  i  Helvede;  den  Dadel,  med  hvilken 
Du  har  dræbt  Synderne,  vil  forskaffe  Dig  Himlens  Glæde«. 
Han  er  her  som  allevegne  fuld  af  de  mærkeligste  Modsigelser. 
"Jeg  er  bekjendt  for«)  —  siger  han  —  "Og  alle  vide  det,  at 
jeg  aldrig  med  Smigerens  Garn  har  fisket  Gaver  i  de  store 
Herrers  Sale«.  Han  fortæller,  at  han  aldrig  har  modtaget 
andet  end  en  uretfærdig  og  grusom  Behandling  af  Pave  Leo, 
og  kort  efter  fortæller  han,  at  Leo  skjænkede  ham  betydelige 
Summer  i  klingende  Mønt.  Han  kalder  Henrik  VIH  af  Eng- 
land for  en  »Guddom"  og  dadler  ham  nogle  Linier  længere 
nede,  fordi  han  krænker  de  hellige  Love  for  Ægteskabet. 
Aretino  bliver  dog  ikke  sat  i  Forlegenhed  ved  disse  aaben- 
bare  Modsigelser;  thi  da  man  fortæller  ham,  at  han  er  bleven 
dadlet  for  denne  hans  Vankelmodighed  og  uforstaalige  In- 
konsekveuts,  svarer  han  dristig:  «Sig  dem,  der  miskjende 
mig,  at  jeg,  Pietro  Aretino,  ved  min  Dadel  kun  har  til  Hen- 
sigt at  vise  dem  mine  egne  Dyder  og  ved  min  Eos  betyde 
dem,  hvorledes  de  burde  være».  Sagen  er,  at  Aretinos  eneste 
og  stadige  Bevæggrund  er  Egennytte,  og  deraf  opstaa  hans 
talrige  Modsigelser,  næsvise  Indvendinger  og  pralende  Eos. 
Han  holdt  ikke  af  at  indlade  sig  med  nogen,  han  ikke  kunde 
drage  Fordel  af;  det  var  f.  Ex.  derfor,  at  han  i  lang  Tid 
undlod  at  tilskrive  Kong  Frants  af  Frankrig.  En  af  hans 
Elever,  Ambrogio  Eusebij,  tilskriver  ham  saaledes  fra  Lissabon: 
»Dersom  Deres  Højvelbaarenhed  vil  skrive  til  Hertugen  af 
Braganza,  saa  spar  ikke  paa  Smiger;  De  kan  drage  megen 
Fordel  af  ham,  da  han  kjenderDem»,  og  han  tilføjer  i  Slut- 
ningen af  Brevet:  "Deres  Højvelbaarenhed  burde  ogsaa  skrive 

til  en  af  Kongens  Brødre,  der  hedder  Don  Luigi;  han  er 
Dem  meget  hengiven.  Af  ham  vil  De  ligeledes  kunne  drage 
stor  Fordel,  skjant  han  ikke  har  mange  Indtægter,  meu  han 
giver  meget  ud  og  er  særdeles  forhippet  paa  at  faa  sit  Ry 
udbredt ».  Det  ses  altsaa,  at  Aretino  ligefrem  handlede  med 
sit  Pund;  han  var  Kjøbmand  og  lod  sig  sin  Eøgelse  betale. 
Blan  kan  tænke,  at  han  har  havt  et  godt  Udbytte  af  sine 
100  Sonnetter  og  af  de  Kapitler,  der  ere  skrevne  til  Ære  for 
Julius  III,  Kejseren,  Dronningen  af  Frankrig .  (Catarina  de' 
Medicis),  Hertuginden  af  Florents  (Karl  V's  Datter  Margrethe) 
og  mange  andre. 

Det  kan  imidlertid  ikke  nægtes,  at  Fyrsterne  fandt  Be- 
hag i  Aretinos  Kos.  Michelangelo  skriver  i  et  af  sine  Breve, 
at  "Konger  og  Kejsere  satte  stor  Pris  paa,  at  Aretinos  Pen 
nedskrev  deres  Navne«,  og  vi  vide,  at  der  blev  ført  hemme- 
lige Underhandlinger  og  formelig  indleveret  Ansøgninger  til 
ham  for  at  bevæge  ham  til  at  rose  snart  én,  snart  en  anden. 
Han  blev  opfordret  til  at  rose  Paven,  Hertugen  af  Parma  og 
Kardinal  Grimani ;  Hertugen  af  Urbino  bad  ham  om  at  prise 
hans  afdøde  Hustru  i  et  Digt,  og  det  gik  endog  tilsidst  saa 
vidt,  at  saadanne  Anmodninger  kom  til  ham  fra  de  Paagj æl- 
dende selv.  Ved  saadanne  Lejligheder  faldt  der  naturligvis 
store  Gaver  af;  man  vidste  vel,  at  Penge  vare  uimodstaaelige 
Overtalelsesbeviser  lige  over  for  Aretino,  og  denne  gjorde  da 
paa  sin  Side  alt  for  at  skrue  Fordringerne  i  Vejret.  Jo  mere 
Pris  man  satte  paa  hans  Aandsprodukter,  desto  mere  satte 
han  ogsaa  selv  paa  dem.  Man  har  tusinde  Exempler  paa 
hans  Uforskammethed  og  Paatrængenhed ;  ved  lange  Jeremia- 
der  om  Fattigdom,  Nød  og  Elendighed  lokkede  han  Løfter 
om  Understøttelser  ud  af  de  rige,  og  han  gav  ikke  tabt,  før 
de  bleve  holdte.  Han  skrev  til  Karl  V  og  klagede  over,  at 
Hertugen  af  Florents  ikke  sendte  ham  den  Pengesum,  der 
var  bleven  ham  lovet;  til  Hertuginden  af  Florents  klagede 
han  over  Hertugen  af  Camerino  o.  s.  v. 

Det  var  dog  ikke  blot  ved  Smiger  og  Paatrængenhed, 
Frygt  og  virkelig  Beundring,  at  han  opnaaede  saa  store  Gaver. 
Han  kjendte  endnu  flere  Midler.  Han  plejede  at  stimulere 
Fyrsters  og  store  Herrers  Ædelmodighed  ved  at  sende  dem 
Gaver,  en  Taktik,  der  viste  sig  højst  indbringende ;  man  vilde 
og  kunde  ikke  staa  tilbage  for  ham.  Vi  have  allerede  om- 
talt, at  han  uddelte  Medailler  og  Portræter  af  sig  selv,  og 
skulle  endnu  tilføje  nogle  Exempler  paa  hans  tilsyneladende 
uegennyttige  og  opofrende  Gavmildhed.  Hertuginden  af  Fer- 
rara  skjænkede  han  en  smuk  Turkis,  Marchesen  af  Mantua 
en  Sabel  af  overordentlig  fint  Arbejde,  hans  Broder  en  Ber- 
berhingst, Hertugen  af  Urbino  12  prægtige,  guldindlagte  Sele- 
tøjer og  Hertuginden  franske  Glasvarer  og  et  Marmorrelief  af 
Sansovino,  der  var  mere  end  200  Scudi  værd.  Desuden  for- 
ærede han  Paven  et  stort  østerlandsk  Krystalspejl  og  Kong 
Frants  tvende  smukke  Buster  af  Aristoteles  og  Plato.  Senere 
bleve  disse  Foræringer  ham  naturligvis  godtgjorte  paa  en  eller 
anden  Maade. 

Iblandt  de  utallige  Kunster,  han  anvendte  for  at  gjore 
sit  « Blæks  Sved«  saa  frugtbringende  som  mulig,  skal  dog 
endnu  nævnes  én,  der  kaster  et  nyt  Lys  over  hans  uendelige 
Pengegridskhed.  Naar  han  udgav  en  ny  Bog,  plejede  han  at 
dedicere  den  til  en  eller  anden,  af  hvem  han  kunde  vente 
sig  noget  klækkeligt.  Han  anvendte  i  denne  Henseende  en 
skarp  Kritik  og  anstillede  en  nøjagtig  Undersøgelse,  før  han 
indlod  sig  paa  en  Dedikation,  i  det  han  tog  mere  Hensyn  til 
Kigdom  og  formodet  Gavmildhed  end  til  store  Navne.  Den 
fjerde  Bog  af  hans  Breve  er  saaledes  dediceret  til  en  rig 
Kjøbmand  Affaetati,  af  hvem  han  ventede  sig  meget;  men 
det  synes  rigtignok,  som  om  dette  Haab  blev  skuffet.  Han 
havde  i  det  hele  taget  kun  lidet  Held  med  sig  i  denne  Spe- 
kulation, og  man  vilde  ikke  indrømme,  at  «det  at  blive  dedi- 
ceret en  Bog  fra  ham  var  en  af  de  største  timelige  Æres- 
bevisninger, der  kunde  vederfares  nogen«.   For  ret  at  forstaa 

hans  Fremgangsmaade  er  det  ikke  uden  Interesse  at  erfare, 
at  han  ved  saadanne  Lejligheder  havde  en  staaende  Formel, 
som  han  altid  anvendte  lige  over  for  sine  Beskyttere  og  Mæce- 
nater.  Han  beklagede  da  dybt  og  følte  en  inderlig  Smerte 
og  Anger  over,  at  han  ikke  havde  dediceret  alle  sine  Værker, 
alle  som  et,  til  den  Paagjældende,  og  han  svor  paa,  at  han 
for  Fremtiden  vilde  gj^re  det.  Denne  Kompliment  gjorde 
han  Hertugen  af  Parma  i  November  1544,  fire  Maaneder 
efter  gjorde  han  Hertugen  af  Florents  den  samme,  og  kort 
efter  gjentog  han  den  samme  Beklagelse  og  det  samme  Løfte 
lige  over  for  5—6  andre  Personer.  Undertiden  tilskriver 
han  sine  Mæcenater  og  anbefaler  sig  i  deres  venlige  Erin- 
dring. Det  maa  i  det  hele  taget  siges,  at  Åretinos  frække 
Uforskammethed  og  grænseløse  Hovmod  klæder  ham  bedre 
end  denne  ynkelige,  tiggefærdige,  smudsige  Ydmyghed,  men 
den  sidste  er  en  hge  saa  integrerende  og  væsentlig  Del  af 
hans  Karakter  som  den  første.  Han  er  en  mærkelig  Blan- 
ding af  Laster  og  menneskelige  Svagheder,  og  om  det  end 
er  vanskeligt  at  finde  en  eneste  tiltalende  Side  hos  ham,  til- 
drager han  sig  dog  Opmærksomheden  ved  det  Navn,  han 
forstod  at  vinde  sig,  og  ved  det  Lys,  han  kaster  paa  mange 
af  Samtidens  største  Mænd. 


Til  Åretinos  berømteste  Værker  høre  hans  "Dialoger«, 
af  hvilke  de  to  første  Dele  handle  om  højst  obscoene  Ma- 
terier, den  sidste  om  « Hoffer  og  Kortspil",  « Davids  syv 
Bodspsalmer» ,  der  anses  for  at  være  det  bedste,  han  har 
skrevet,  « Genesis«,  »den  hellige  Katarinas  Liv«,  »Jomfru 
Marias  Liv,  »Thomas  af  Aquinos  Liv»,  5  Komedier,  hvor- 
iblandt den  smudsige  »Cortigiana«,  6  Bind  Breve,  om  hvilke 
en  fransk  Forfatter  skriver:     »Jeg  har  læst  alle  Pietro  Are- 

tinos  Breve,  men  har  ingensinde  fundet  noget,  som  jeg  har 
kunnet  anføre  i  nogen  af  mine  Bøger ».  Desuden  har  han 
skrevet  mange  større  Digte,  flere  Samlinger  Rim,  Stanzer, 
Sonnetter  m.  m.  og  endelig  paabegyndt  en  Tragedie,  en 
Legendesamling,  et  større  historisk  Arbejde  om  Venedig  m.  m. 

Carl  Bruun. 


I 

(Slutning.) 


II. 

Jjigesom  i  den  foregaaende  Artikel*)  skal  det  ogsaa  i  denne 
være  Formaalet,  saa  vidt  mulig,  kun  at  gjengive  de  rent 
faktiske  Meddelelser  i  Cluserets  Beskrivelse  af  Kommunens 
Stridskræfter  med  Bibeholdelse  af  enkelte  af  hans  ret  kuriøse 
Betragtninger,  men  med  Forbigaaelse  af  de  mange  udtværede, 
vamle  Tirader,  hvormed  han  forsager  at  omgive  sit  eget 
revolutionære  Hoved  med  en  sand  Helgenglorie  og  samtidig 
at  berave  alle  andre  Deltagere  i  Oprøret  al  Dygtighed. 

Han  ser,  som  alt  antydet,  ned  paa  Versailles-Tropperne 
og  deres  Generaler  med  dyb  Foragt.  «For  Versailles  nærede 
jeg  ikke  megen  Frygt«,  siger  han;  «jeg  kjendte  dets  Gene- 
raler og  dets  Soldater,  og  jeg  var  moralsk  overbevist  om,  at 
de  ikke  vilde  være  i  Stand  til  at  komme  ind  i  Paris  uden 
ved  Forræderi ;  ved  redelig  Kamp  vilde  de  derimod  aldrig  kunne 
naa  det».  Men  heller  ikke  hos  sine  egne  kan  han  opdage 
nogen  fremtrædende  Dygtighed  uden  hos  sig  selv;  den  ene- 
ste, han  har  nogen  Agtelse  foi,  er  Dombrowski,  og  det  af 
en  ganske  særegen  Grund. 

Han  giver  følgende  Beskrivelse  af  denne  "General",  der 
traadte  i  Bergerets  Sted,   efter  at  denne  var  bleven  fængslet. 


")  Se  Side  271—86, 

fordi  han  "ikke  bestilte  andet  end  holde  Parader,  spise  godt, 
miste  Terræn    og  udsende  Bulletiner,    i  hvilke  han  forsikrede 
Kommunen,  at  den  ikke  behøvede  at  frygte  noget«.     «Dom- 
browski  havde  et  temmelig  paafaldende  Ydre.    Han  var  lille, 
blond,   styg,    men  havde  et  kjækt  Aasyn,    fuldt  af  Energi  og 
Bestemthed.     Man  havde  meget  imod  ham,    hvilket   bragte 
mig  paa  den  Tanke,    at  han  maatte  være  noget  værd;    man 
kaldte  ham  en  Forræder,  en  Friskaremand  o.  s.  v.   Naar  en  Mand 
ikke  er  noget  værd,    sagde  jeg  til  mig  selv,    vilde  Folk  ikke 
gjøre  sig  den  Ulejlighed  at  bagvaske  ham.     Han  kom  fra  et 
Militærakademi,    og  han  havde  været  i  aktiv  Tjeneste;    dette 
sidste  var  for  mig  det  vigtigste.     Theori  og  intet  andet  end 
det   er   aldeles   ikke   til   nogen   Nytte.      Hvad   Dombrowski 
manglede,    var    Omsigt;    han    saa    et  Punkt  meget  tydeligt, 
men  han  kunde  ikke  se  to  paa  samme  Tid.   Han  gjorde  Un- 
derværker ved  Neuilly,   men  paa  samme  Tid  tillod  han,  næ- 
sten lige  for  Næsen  af  sig,  Versailles  -  Tropperne  at  gaa  ind 
igjennem  Auteuil-Porten » . 

I  Revolutionens  første  Dage  havde  Cluseret  lagt  en  om- 
hyggelig Plan  til  at  danne  en  lille  flyvende  Kolonne,  som 
skulde  gribe  Offensiven  syd  for  Versailles  og  operere  imellem 
denne  By  og  den  øvrige  Del  af  Landet  med  det  Formaal  at 
afskære  Kommunikationen  med  Versailles  og  bringe  Provin- 
serne til  en  Rejsning.  Efter  Affæren  den  3dje  April  indsaa 
han  dog,  at  det  var  nødvendigt  at  opgive  denne  Plan,  da 
man  nu  blot  maatte  søge  at  vinde  Tid  «for  at  tvinge  Frank- 
rig til  at  vaagne  op  af  Ligegyldighedens  Søvn  og  yde  sin 
Bistand«. 

Da  man  var  sikker  paa  Tyskernes  Neutralitet*),  gjaldt 
det  kun  om  at  forsvare  den  nordvestlige,  vestlige  og  sydvest- 
lige Side  af  Byen;  dette  Forsvar  organiseredes  paa  følgende 
Maade.    I  Neuilly  stod  Dombrowski  med  1,300  Mand,  «med 


•)  Tyskerne  holdt,    som  bekjendt,    alle  Forterne  paa  højre  Seinebred 
besatte. 

hvilke  han  i  en  Maaned  holdt  General  FAdmirault  Stangen, 
skjont  denne  havde  24,000  Mand,  og  dog  bleve  Dombrowskis 
Folk  i  det  hele  kun  afløste  tre  eller  fire  Gange » .  Den  yderste 
højre  Fløj  (Åsniéres,  Clichy  og  St.  Ouen)  lededes  i  Begyn- 
delsen af  Donabrowskis  Broder,  som  dog  snart  maatte  vige 
for  Okolowitz.  Trods  Navnet  var  denne  sidste  lige  saa  lidt 
en  Polak,  som  La  Cecilia  var  en  Italiener;  de  vare  begge 
Franskmænd.  Okolowitz  var  sin  Post  voxen;  han  var  meget 
tapper  og  forsvarede  sine  StilHnger  godt. 

Til  venstre  for  Dombrowski  var  Maillot-Porten,  som  for- 
svaredes af  en  uafhængig  Skare  af  en  meget  ejendommelig 
Art.  «Der  var  kun  et  Batteri  her«,  siger  Cluseret,  »men 
Folkene  vare  sande  Helte,  og  haard  Kamp  havde  gjort  dem 
brunere  og  sortere  end  deres  Kanoner.  Skaren  bestod  af 
gamle  Mænd,  Kvinder,  Børn,  Sømænd,  Soldater  og  civile, 
der  alle  forenedes  af  en  fælles  Tanke,  Begejstring  for  Fri- 
heden, Kjærlighed  til  de  Kanoner,  blandt  hvilke  de  sov,  og 
Foragt  for  Døden.  De  vare  udmærkede  Kanonerer,  og  intet 
andet  lagde  Beslag  paa  deres  Opmærksomhed  end  det  Punkt, 
de  sigtede  efter.  Alt  rundt  om  dem  var  jævnet  med  Jorden, 
Skydeskaar,  Hængebroen,  de  omliggende  Huse;  ja  den  uop- 
hørlige Kegn  af  Bomber  havde  endog  ødelagt  Tunnelen,  som 
førte  til  den  Jernbane,  der  løber  langs  med  Fæstningsmuren 
uden  om  hele  Paris.  Intet  af  alt  dette  havde  dog  formaaet 
at  skræmme  denne  Flok;  mange  af  dem  vare  sorte  af  Krudt, 
næsten  alle  vare  de  nøgne  til  Bæltestedet;  de  lode  deres  Ka- 
noner tale,  men  selv  vare  de  tavse;  deres  Anfører  var  en  vis 
Montal  eller  Montels». 

Til  venstre  for  Maillot-Porten  var  der  en  Kommando  i 
La  Muette,  en  med  Grave  og  Mure  befæstet  Ejendom,  som 
fordum  var  Ludvig  XV's  Sommerresidens  og  nu  ejes  af  Piano- 
fortefabrikanten Pleyel.  En  gammel  Oberst  i  Nationalgarden 
ved  Navn  La  Porte  forsvarede  denne  Stilling  eller  egentlig 
Strækningen  herfra  til  Point  du  jour. 

Hiatorisk  Archiv.     1873.      II.  •  26 

I  Centrum  kommanderede  Eudes,  efter  Cluserets  Mening 
den  udygtigste  af  alle  Generaler.  Han  fik  La  Cecilia  til 
Stabschef,  og  denne,  der  var  en  fredsommelig  og  methodisk 
Mand,  bestræbte  sig  forgæves  for  at  bringe  nogen  Orden  til 
Veje  i  det  Kaos,  som  hans  Chef  havde  bevirket  ved  Kampen 
den  3dje  April.  Forterne  Vanves  og  Issy  st£)ttedes  af  Lands- 
byerne af  samme  Navn,  og  disse  støttedes  atter  af  Voldene. 
Forterne  vare  meget  udsatte  for  at  blive  tagne  og  jævnede 
med  Jorden  tillige  med  Landsbyerne.  Forgæves  sendtes  der 
fiere  og  flere  Folk  til  denne  Del  af  Enceinten.  Eudes  og 
efter  ham  Wetzel  vidste  ikke,  hvorledes  de  skulde  forholde 
sig.  De  havde  ikke  den  ringeste  Myndighed  over  deres  Folk 
og  kunde  ikke  forhindre  dem  i  at  samles  i  Værtshusene  i 
Landsbyerne,  hvor  de  ødelagde  sig  ved  Drik.  Der  var  særlig 
et  Medlem  af  Centralkomiteen,  en  vis  Ferrat  —  han  var 
Chef  for  den  80de  Bataillon  — ,  som  udmærkede  sig  ved  sin 
umaadelige  Drukkenskab.  Eudes  havde  saa  liden  Myndighed, 
at  han  trods  gjentagne  Ordrer  ikke  vovede  at  arrestere  denne 
Fyr;  Cluseret  maatte  selv  gribe  ham  i  et  af  Centralkomiteens 
Møder  og  lade  ham  sætte  fast.  Til  Forsvaret  af  Centrum 
behevedes  der  3,000  til  3,500  Kombattanter,  og  for  at  ved- 
ligeholde denne  effektive  Styrke  udkrævedes  der  en  Kom- 
mando paa  10,000  Mand.  De  Folk,  der  her  gjorde  Tjeneste 
i  Løbegravene,  fandt  sig  i  ikke  at  blive  afløste  i  14  Dage, 
hvilket  var  nødvendigt,  for  at  Organiseringen  af  Legionerne 
ikke  skulde  forhales. 

Yderst  til  venstre  stod  General  Wroblewski,  der  ligesom 
Dombrowski  var  en  Polak,  ligsom  denne  havde  deltaget  i  aktiv 
Tjeneste  og  besad  en  ret  fremtrædende  Dygtighed. 

Saaledes  var  den  almindelige  Disposition  i  Forsvaret,  da 
Versailles-Tropperne  atter  begyndte  Angrebene  paa  Centrum 
og  højre  Fløj.  Den  hele  Halvkreds,  der  skulde  forsvares, 
udfordrede  fra  6,000  til  6,500  Fodfolk  samt  2,000  og  nogle 
Hundrede  Artillerister.  Reserven  var  kun  én  Gang  ude,  men 
deltog  ikke  i  Kampen.    «I  de  syv  og  tyve  Dage«,  siger  For- 

fatteren,  «i  hvilke  jeg  forsvarede  Paris  imod  90,000  Mand  og 
282  Feltpjecer  samt  de  vældige  Marinekanoner,  havde  jeg  kun 
171  Dræbte  og  326  Saarede«. 

Den  6te  April  bemægtigede  Versailles-Tropperne  sig  Broen 
ved  Neuilly.  I  Modsætning  til  Mac  Mahons  og  Vinoys  Be- 
retninger —  de  paastode,  at  Cluseret  affyrede  sine  Kanoner 
for  at  faa  Folk  til  at  tro  paa  imaginære  Kampe,  medens  der 
slet  ikke  fandt  noget  Angreb  Sted  —  hævder  Cluseret,  at 
Versailles-Tropperne  foretoge  ligefremme  Angreb  i  Nætterne 
til  den  5te,  9de,  Ilte  og  13de  April,  at  de  efter  en  stærk  Ka- 
nonade atter  trak  sig  tilbage,  og  at  de  i  Natten  til  den 
13de  endog  rykkede  frem  til  Fort  Issy  uden  dog  at  vove  en 
Storm,  skjønt  Preusserne  havde  gjort  en  Breche  i  Fortet, 
og  skjent,  som  det  siden  viste  sig,  en  Forræder  havde  Løsnet 
Hængslerne  paa  Portstolperne.  Som  Bevis  paa,  at  disse  An- 
greb virkelig  fandt  Sted,  anfører  han  blandt  andet,  at  der 
under  et  af  dem  blev  taget  mindst  1  Mitrailleuse  fra  Ver- 
sailles-Tropperne; den  blev  skænket  til  de  Batailloner,  som 
havde  taget  den. 

Cluserets  Beretninger  om  selve  de  militære  Operationer 
ere  i  øvrigt  enten  temmelig  vage  og  taagede  eller  ogsaa  af 
en  saa  eventyrlig  Beskaffenhed,  at  han  maa  have  havt  en 
stærk  Tillid  til  sine  Læseres  Velvilje  for  at  kunne  fremkomme 
med  dem.  Man  maa  saaledes  vistnok  lade  det  staa  ved  sit 
Værd,  naar  han  stadig  fortæller,  at  han  kun  havde  et  aldeles 
forsvindende  Antal  Døde  og  Saarede,  medens  Versailles- 
Tropperne  altid  havde  saa  mange,  at  de  ikke  bleve  færdige 
med  at  føre  dem  bort,  før  Dagen  gryede,  at  Versailles- 
Tropperne  brugte  exploderende  Bomber  o.  s.  v.  Som  en  Prøve 
paa  Cluserets  «authentiske  Slag  -  Beretninger"  ville  vi  med 
hans  egne  Ord  gjengive  Beretningen  om  Affærerne  ved  Béfon 
og  Asniéres. 

«Versailles-Tropperne  havde  bestemt  sig  til  at  gaa  frem 
mod  vor  yderste  højre  Fløj.  Jeg  gjengiver  her  deres  officielle 
Beretning: 

25« 

»Den  17de  l)lev  Slottet  Bé(;on  glimrende  taget  af  det  36te  Liuie- 
regiment.  Den  følgende  Dag  vedblev  det  36te  Regiment  at  avancere, 
forjog  Insurgenterne  fra  alle  Husene  paa  Asniéres  -  Vejen  og  bemæg- 
tigede sig  Jernvejsstationen,  hvor  de  indtoge  en  stærk  Stilling. 

Landsbyen  Bois  Colombes  er  paa  samme  Tid  tagen  af  det  1ste 
Gensdarm-Regiment,  støttet  af  det  72de  Linieregimenti'. 

«Mac  Mahon  tilføjede:  —  idet  han  derved  lod  en  god 
Lejlighed  til  at  holde  sin  Mund  gaa  ubenyttet  hen  —  «Ved 
disse  Angreb  er  Oprøret  definitivt  indskrænket  til  den  højre 
Seinebred.  General  rAdmiraults  Korps  vedligeholder  nu  De- 
fensiven, naar  undtages,  at  det  i  Neuilly  skal  tage  nogle 
Huse,  som  ere  nødvendige  til  at  beskytte  vor  Linje ». 

«Det  var  saaledes  endnu  ikke  gaaet  op  for  Mac  Mahon, 
Thiers  og  hans  dygtige  Generaler,  at  jeg  siden  den  4de  April 
havde  indtaget  en  strængt  defensiv  Stilling.  Nogle  betyd- 
ningsløse, detacherede  Poster,  som  skulde  holde  Udkig,  men 
trække  sig  tilbage,  naar  de  bleve  angrebne,  antoge  disse  Gene- 
raler for  en  alvorlig  ment  Besættelse  af  de  paagjældende 
Punkter  —  eller  i  det  mindste  paastode  de  dette.  Ingen  af 
disse  Poster  havde  noget  Artilleri.  Den  stærkeste,  den  i 
Bois  Colombes  og  Gennevilliers,  der  kommanderedes  af  Gros- 
lard,  en  gammel  Sergent  og  Medlem  af  Centralkomiteen,  be- 
stod af  fire  Kompagnier,  der.,  talte  en  effektiv  Styrke  af  200 
Mand;  den  beskyttedes  ikke  af  Forsvarsværker.  I  Overens- 
stemmelse med  sine  Ordrer  trak  Groslard  sig  tilbage,  da  han 
blev  angreben;  han  gav  Ild,  men  mistede  ingen  Folk.  Hvad 
Slottet  Béfon  angaar,  da  havde  det  kun  en  lille  Besætning; 
der  fandt  ingen  Kamp  Sted  her;  dette  vilde  slet  ikke  have 
været  muligt". 

«Med  Hensyn  til  den  saakaldte  Indtagelse  af  Asniéres, 
foregik  der  i  Virkeligheden  kun  følgende:  Om  Morgenen  gik 
jeg  fra  Clichy  til  St.  Ouen  tilligemed  min  Stabschef  Rossel, 
Chefen  for  Ingeniorerne,  Roselli-MoUet,  og  Chefen  for  Aiiil- 
leriet,  Borgella,  for  at  afgjore,  hvor  de  Batterier  skulde  an- 
bringes, som  vare  bestemte  til  at  bestryge  Sletten  mod  Gen- 
nevilliers og  den  højre  Seinebred,    Asniéres  medregnet.    Jog 

fandt  den  største  Forvirring  her  ude.  De  Nationalgardister, 
som  havde  Post  i  Asniéres,  havde  ladet  sig  overraske  af 
Gensdarmerne  og  vare  flygtede  i  Uorden;  jeg  opfordrede  nu 
enhver  tapper  Mand  i  denne  urolige  Masse  til  at  følge  mig. 
Der  meldte  sig  hundrede.  I  Spidsen  for"  dem  gik  jeg  civil- 
klædt og  med  Hænderne  i  Lommerne,  ledsaget  af  Rossel, 
over  Broen,  erobrede  Asniéres  tilbage,  betroede  Besættelsen 
af  Jernvejsstationen  til  Eossel  og  lod  de  Veje  ved  Jernvejen, 
der  fra  Landet  førte  ind  i  Landsb3'en,  barrikadere.  I  Lands- 
byen efterlod  jeg  en  Besætning,  som  ligeledes  beskyttedes  af 
en  Barrikade,  og  saa  gik  jeg  rolig  tilbage  for  at  bestemme, 
hvor  mine  Kanoner  skulde  opstilles.  Det  hele  var  gjort  paa 
en  halv  Time,  og  jeg  gjentager  her,  at  hvis  Nationalgardi- 
sterne havde  havt  Befalingsmænd,  der  havde  forstaaet  at 
kommandere  dem,  vilde  de  have  udrettet  langt  større  Ting; 
men  det  havde  de  nu  engang  ikke.  Ved  Tilbageerobringen 
af  Asniéres  mistede  jeg  ikke  en  eneste  Mand  og  affyrede 
ikke  et  eneste  Skud.  Den  brave  Oberst  Gremelins  Gens- 
darmer  flygtede  med  Harens  Hurtighed«. 

Dette  som  Prøve  paa  "Krigsminister«  Cluserets  Kamp- 
beretninger. 

Om  Fjendens  uophørlig  fornyede  Angreb  paa  Centrum  siger 
Cluseret  end  videre,  at  det  under  Tiden  gik  godt,  under  Tiden 
mindre  godt,  men  Angrebene  bleve  dog  altid  slaaede  tilbage. 
"Men«,  tilføjer  han,  "hvilken  Mangel  paa  Disciplin!  Jeg  har  alle- 
rede sagt,  at  Eudes  ikke  besad  den  alier  mindste  Myndighed.  Den 
ubetydeligste  Nationalgardist  lo  sin  General  op  i  Ansigtet; 
men  denne  lignede  rigtig  nok  heller  ikke  en  General  i  andet 
end  ved  Guldsnørerne.  Af  de  10,000  Mand,  jeg  sendte  til 
Issy,  Vanves  og  Montrouge,  vare  højst  3,000  tro  mod  deres 
Pligter;  Eesten  tilbragte  Tiden  i  Værtshusene,  øg  Eudes  var 
aldeles  ude  af  Stand  til  at  holde  dem  borte  derfra.  Disse 
3,000  Mand  vare  virkelig  deres  Sag  værdige;  de  alene  holdt 
Stand  imod  General  Cisseys  Armékorps,  der  ialt  talte  45,000 
Mand  og  90  Kanoner.     Mortier  skrev  ved  Danzig  paa  sine 

Faner:  «1  imod  10 ».  Kommunens  brave  Soldater  kunde 
have  skrevet  paa  deres:  «1  imod  15".  Havde  jeg  blot  liavt 
en  General  og  et  Dusin  eller  femten  gode  Officerer  at  sætte 
i  Spidsen  for  disse  prægtige  Karle!  Men  jeg  havde  intet, 
intet,  intet!« 


Der  havde  i  nogen  Tid  været  Tale  om  et  almindeligt 
Angreb  fra  Versailles,  og  det  fandt  endelig  Sted  den  19de 
April.  Cluseret  meddeler  dog  ikke  andet  om  dette  « almin- 
delige Angreb'),  end  at  han  Kl.  4  om  Morgenen  blev  an- 
greben over  hele  Linien;  men  syv  og  tyve  Minuter  efter  5 
var  det  hele  forbi  og  Fjenden  slaaet  tilbage.  At  der  i  det 
mindste  var  nogen  Humbug  forbunden  med  denne  Affære, 
fremgaar  af  følgende  Episode.  Et  Kvarter  efter  Kl.  4  modtog 
Cluseret  folgende  Depeche  fra  Dombrowski,  ledsaget  af  en 
prægtig  Skinke:  »Efter  et  blodigt  Slag  have  vi  erobrtt  vore 
Stillinger  tilbage.  Vore  Tropper  have  bemægtiget  sig  et  af 
Fjendens  Proviantmagasiner,  i  hvilket  vi  fandt  69  Tender 
med  Skinke,  Ost  o.  s.  v.».  Et  Par  Dage  efter  modtog  Cluseret 
en  Kegning  paa  Skinken  fra  en  Kræmmer  i  Neuilly,  i  hvis 
Butik  Dombrowski  havde  taget  den. 

Alt  gik  nu  —  efter  Cluserets  Anskuelser  —  i  det  hele 
taget  rigtig  godt,  hvad  den  rent  militære  Side  af  Oproret 
angik,  men  det  samme  var  derimod  ikke  Tilfældet  med  den 
civile  Side,  paa  hvilken  man  ad  forskjellig  Vej  underminerede 
Forsvaret.  De  « gøende«  Blade  «Cri  du  peuple«  og  «Pére 
Duchesne«  fortalte  hver  Morgen  om  de  Tusinder  af  helte- 
modige Mænd,  »åer  vare  faldne  som  Ofre  for  den  øverst- 
kommanderendes Udygtighed«,  og  derved  gjorde  de  naturligvis 
Folk  forskrækkede.  I  selve  Kommunen  var  man  utilfreds 
med  Cluserets  Passivitet;  man  beskyldte  ham  for  at  være 
ligegyldig  for  sin  Sag.  Mest  Skade  gjorde  dog  Kaoul  Rigault, 
hvem    det   var   overdraget   at   danne    et  Politi,    men  som  i 

Stedet  for  selv  gjorde  sig  skyldig  i  de  groveste  Brud  paa 
god  Orden.  Præster  bleve  arresterede,  Kirker  lukkede  og 
Gidsler  tagne  i  Flæng;  der  blev  anstillet  Eftersøgninger  og 
gjort  Kekvisitioner,  og  det  alt  sammen  uden  nogen  alvorlig 
Grund.  Alt  dette  bidrog  i  ethvert  Tilfælde  til  at  svække 
Forsvaret,  af  hvad  Beskaffenhed  dette  nu  end  i  Virkelig- 
heden var. 

Den  20de  April  blev  Eudes  afsat  fra  sin  Post  som 
øverstbefalende  over  Centrum,  hvilken  Post  nu  paa  Rossels 
Anbefaling  overdroges  til  Wetzel,  som  dog  ikke  var  stort 
mere  værd  end  sin  Forgænger.  Som  en  Fyldestgjorelse  blev 
Eudes  udnævnt  til  Inspektør  over  Forterne,  og  næppe  var 
han  bleven  beklædt  med  denne  Værdighed,  før  han  forlangte 
Palais  du  TElysée  til  Eesidens.  Han  maatte  lade  sig  nøje 
med  Æreslegionens  Palads,  hvorover  han  naturhgvis  blev 
meget  misfornøjet.  Det  er  i  det  hele  taget  kuriøst,  hvilken 
Tiltrækning  Palais  du  l'Elysée  havde  paa  alle  Kommunens 
unge  »Hærførere«;  baade  Dombrowski,  Eudes,  Bergeret  og 
Wroblewski  forlangte  at  bo  der. 

Omtrent  samtidig  med  Eudes's  Afsked  blev  La  Cecilia 
udnævnt  til  Pladskommandant  i  Paris,  da  den  tidligere  Kom- 
mandant Dombrowski  havde  alt  for  meget  at  varetage  i 
Neuilly,  til  at  han  ogsaa  kunde  passe  sine  andre  Forretninger. 
Denne  La  Cecilia  synes  for  øvrigt  at  have  været  en  ret 
mærkelig  Fremtoning  og  i  ethvert  Tilfælde  at  have  staaet 
højt  over  den  Bærme,  der  dannede  Kommunens  Styrke.  Clu- 
seret  omtaler  ham  stedse  som  en  besindig  Mand  med  et 
sundt  Omdømme  og  fremhæver  tillige  hans  Fortjenester  som 
Videnskabsmand.  La  Cecilia  var  nemlig  Professor  i  Hebraisk 
og  skal  have  kunnet  tale  sytten  forskjellige  Sprog.  Som 
Soldat  havde  han  tjent  i  Garibaldis  italienske  Felttog,  og  i 
Frankrig  havde  han  udmærket  sig  ved  Chateaudun,  hvor  han 
anførte  en  Skare  Friskytter.  Noget  overdrevent  er  det  sag- 
tens, naar  Cluseret  fortæller,  at  La  Cecilia  i  Forening  med 
Stabsofficeren   Léo  Séguin  læste  Horats  i  Løbegravene  i  den 

strænge  Vinter  1870-71  og  studerede  Hebraisk  sammen  med 
ham,  medens  en  Storm  af  Bomber  bruste  hen  over  deres 
Hoveder. 

Den  24de  April  foretoges  der  et  almindeligt  Angreb  fra 
Versailles  og  de  tre  følgende  Dage  et  Bombardement,  ved 
hvilket,  som  Cluseret  fortæller,  kun  3  Mænd  og  6  Heste 
bleve  dræbte  og  43  Mænd  saarede.  At  Angrebene  fra  Ver- 
sailles dog  alligevel  trods  dette  tilsyneladende  ubetydelige  Tab 
begyndte  at  mærkes  paa  en  føleligere  Maade  end  far,  ses 
deraf,  at  Cluseret  i  Forbigaaende  bemærker,  at  Kommunens 
Tropper  begyndte  at  føle  Virkningen  af,  at  der  var  vendt 
saa  mange  Officerer  tilbage  fra  Tyskland.  Naar  de  kommu- 
nistiske Dagblade  imidlertid  meldte,  at  Cluseret  daglig  mi- 
stede "Tusinder  af  heltemodige  iOfre«,  da  er  dette  efter  hans 
egen  Forsikring  lutter  Opdigtelse  og  kunde  slet  ikke  være 
Tilfældet  efter  den  Maade,  hvorpaa  han  havde  opstillet  sine 
Folk. 

Trods  alt,  hvad  Cluseret  havde  gjort  for  Kommunen  —  og 
i  hvor  overdrevent  høje  Toner  han  end  selv  taler,  kan  det  dog 
næppe  nægtes,  at  han  ikke  havde  udrettet  saa  ganske  lidt  — 
begyndte  hans  Stilling  dog  allerede  nu  at  blive  usikker ;  Rossel, 
Dombrowski  og  Delescluze  konspirerede  imod  ham  for  selv 
at  komme  til  Roret;  Bladene  betragtede  hans  passive  Hold- 
ning som  Tegn  paa  Udygtighed;  Kommunen  selv,  hvis  Med- 
lemmer svævede  i  en  stadig  Uro,  kunde  ikke  forstaa,  hvor- 
ledes han  kunde  vise  sig  saa  rolig  under  alle  Forhold,  og 
Resultatet  af  alt  dette  blev,  at  han  blev  arresteret  den  30te 
April,  den  samme  Dag,  paa  hvilken,  som  ovenfor  omtalt*), 
Mégy  og  hans  Soldater,  grebne  af  en  panisk  Skræk,  fornaglede 
Kanonerne  i  Fort  Issy  og  derefter  i  vild  Flugt  forlode  dette 
Fort.    Denne  Rømning  var  det  direkte  Paaskud  til  Cluserets 


*)  Se  S.  284.  Cluseret  har  i  første  Afsnit  af  sin  Fremstilling  henført 
denne  Episode  til  den  30te  Marts,  og  det  er  derfor  i  foreliggende 
Afhandling  paa  det  anførte  Sted  blevet  overset,  at  denne  Dato 
burde  rettes  til  den  30te  April. 

Arrestation,  da  man  tillagde  ham  Skylden  derfor.  Selv  for- 
sikrer han  derimod,  at  han  ikke  alene  ikke  havde  nogen 
Skyld  heri,  men  at  han  ogsaa  uopholdelig  og  med  megen 
Energi  sørgede  for,  at  Fortet  atter  fik  en  ny  Besætning,  uden 
at  der  egentlig  var  sket  anden  Skade,  end  at  de  fortrinlige 
Kanoner  vare  blevne  fornaglede. 

Arresteret  blev  Cluseret  nu  imidlertid,  og  fra  nu  af  gik 
det  tilbage  med  Kommunen.  Efter  hvad  "Generalen«  for- 
sikrer, skyldtes  dette  naturligvis  den  slette  Ledelse  af  Strids- 
kræfterne; "men»,  fortsætter  han  med  selvbevidst  Stolthed, 
"Maskineriet  var  dog  i  en  bedre  Stand,  end  jeg  havde  for- 
modet. .Trods  Rossels,  Delescluzes  og  Centralkomiteens  Udyg- 
tighed brugtes  der  dog  nitten  Dage  til  at  reducere  Forsvaret 
af  Paris,  saaledes  som  jeg  havde  begyndt  det,  til  intet«. 
Man  tør  dog  vist  paa  den  anden  Side  ikke  lade  ude  af  Be- 
tragtning, at  Versailles-Tropperne  efter  Haanden  bleve  bedre 
organiserede  og  bedre  forstode  at  anvende  deres  Kræfter.  Et 
af  de  vigtigste  Fremskridt,  de  gjorde  nogle  Dage  efter,  at  Clu- 
seret var  bleven  arresteret,  var  Besættelsen  af  Boulogneskoven, 
Nøglen  til  Paris.  Cluseret  skriver  selvfølgelig  dette  paa  Ros- 
sels Udygtigheds  Regning,  men  hvorledes  det  nu  end  forholdt 
sig  hermed,  saa  er  det  sikkert,  at  Versailles-Tropperne  stadig 
kom  nærmere,  og  da  Cluseret  den  21de  Maj  i  Kommunens 
sidste  Møde  blev  løsladt  af  Fængslet,  havde  de  allerede  i  fire 
Timer  været  i  Udkanten  af  Paris. 

Dette  Faktum  var  dog  kun  af  ringe  Betydning,  mener 
Cluseret,  naar  man  blot  havde  forstaaet  at  tage  de  nødven- 
dige Forholdsregler  derimod  og  anlægge  de  fornødne  For- 
skandsninger  o.  s.  v.  For  at  faa  dette  udført  ilede  han  til 
Krigsministeriet  i  Æreslegionens  Palads;  men  det  var  for 
sent;  der  var  ikke  længere  nogen  til  at  give  Ordrer.  Alt 
var  Kaos,  Anarki  og  et  haabløst  Roderi,  o  Forvirringen  var 
forfærdelig  at  se.  Jeg  mærkede,  at  alt  var  tabt,  og  Hjertet 
sank  i  mit  Bryst  under  Vægten  af  den  Død  bringende  Sorg«. 
Efter   at   den   gamle  Oprører   har   udstødt    dette  Hjertesuk, 

fortæller  han  følgende  om  sit  Besog  i  Krigsministeriet  og 
giver  derved  en  god  Illustration  til  Kommunens  sidste  matte 
Pulsslag : 

«Jeg  fandt  Delescluze  i  en  stor  Sal,  den  gamle  »Gule 
Sal»,  som  stedte  op  til  Fru  Eudes's  Soveværelse,  der  tidligere 
havde  været  beboet  af  Marskalinderne  Eandon,  Vaillant,  Niel 
og  Leboeuf.  Der  brændte  en  eneste  Lampe  i  det  store  Væ- 
relse. I  Halvmorket  kunde  jeg  skjelne  Omridset  af  en  gam- 
mel, skaldet  og  kroget  Mand.  Ved  at  betragte  denne  menne- 
skelige Euin  felte  jeg,  at  jeg  var  Vidne  til  et  Dynastis  sidste 
•Øjeblikke.  Dette  var  den  sidste  Kobespierre;  Jakobinismen 
var  ved  at  udaande  for  mine  Fadder !» 

—  «Naa,  Delescluze »,  sagde  jeg,  da  jeg  traadte  ind, 
"hvorledes  staar  det  til?» 

—  «Det  véd  jeg  ikke«. 

—  (I  Hvad  foretager  Dombrowski  sig?» 

—  « Intet'). 

—  «Men  disse  Udfald,  disse  meget  omtalte  Udfald  i 
Boulogneskoven?') 

—  »Der  er  ikke  et  Ord  sandt  deraf.  Han  har  skuffet 
dem.  Men  hvad  kan  jeg  gjere?  De  ville  ikke  længere  ly- 
stre Ordre ». 

Delescluze  talte  med  Vanskelighed;  han  saa  ud  som  en 
ren  Skygge;  paa  en  Post,  hvor  man  fremfor  alt  behavede  en 
kraftig  J\Iand,    havde   man   sat  et  næsten  livløst  Legeme. 

Der  blev  givet  Ordre  til  at  besætte  Viadukten  og  Linien 
fra  La  Muette  til  Quaien.  Saa  længe  Fjenden  nemlig  kunde 
holdes  borte  fra  den  venstre  Seinebred,  var  der  endnu  in- 
tet tabt. 

Disse  Ordrer  bleve  dog  aldrig  udførte.  Overalt  deserterede 
Nationalgardisterne  i  store  Skarer  fra  deres  Poster  som  Folk, 
der  havde  faaet  nok  af  den  Ting  og  nu  vilde  se  lidt  til  deres 
eget.  De  følgende  Dage,  den  22de  og  23de  Maj,  trængte 
Versailles-Tropperne  rask  frem  og  bemægtigede  sig  hele  den 
venstre  Seinebred  indtil  Tuilerierne;  men  Kommunens  Med- 

lemmer  fortsatte  endnu  Kampen  til  det  yderste  med  en  vild, 
fortvivlet  Energi,  medens  de  forsætlig  stak  de  skjenneste 
Dele  af  Byen  i  Brand  og  lode  de  tagne  Gidsler  myrde.  Kom- 
munens Sag  var  dog  redningsløst  tabt,  og  den  28de  Maj  Kl.  4 
var  hele  Paris  i  Regeringens  Hænder;  men  vor  « General« 
havde  i  Tide  vidst  at  redde  sit  Skind,  uden  at  vi  dog  faa 
nojere  Oplysninger  om,    hvorledes    han    har   iværksat   denne 

sin  Flugt. 

B.  Wulff. 


Lord  CliYe.*) 


Stormogulernes  umaadelige  Rige  i  Forindien,  som  i  det  16de 
Aarhundrede  var  stiftet  af  Baber,  naaede  under  Åurungzeb 
(død  1707)  sin  storste  Glans.  Intet  evropæisk  Rige  kunde  kap- 
pes med  dét  i  Folkemængde  og  Rigdom;  de  store  Vicekon- 
ger (Nabober)  herskede  over  lige  saa  mange  Undersaatter  som 
Kongen  af  Frankrig  eller  Kejseren  af  Tyskland;  Peterskirken 
var  lille  i  Sammenligning  med  de  arkitektoniske  Kæmpevær- 
ker, der  rejste  sig  rundt  om,  og  Versailles's  Glans  blegnede 
for  Delhis.  Men  det  hele  var  kun  en  forgyldt  Elendighed; 
der  laa  Spirer  til  Oplosning  paa  alle  Hold.  Stordespotismen 
havde  avlet  en  gjærende  Smaadespotisme,  der  var  i  Besid- 
delse af  alle  et  Feudal  væsens  Skrøbeligheder,  baarne  endnu 
mere  til  Skue  af  det  orientalske  Aandsliv.  Paa  Stormogulens 
som  paa  Vasallernes  Troner  gik  det  til  som  i  det  romerske 
Kejserdommes  sidste  Dage.  Despoterne  vare  usle  og  velly- 
stige; Morderdolken  var  det  Vaaben,  de  haandterede  bedst. 

Dertil  kom  ødelæggende  Angreb  udenfra.  Den  persiske 
Schah  Nadir  (død  1747)  hærgede  Landet  lige  til  Delhi  og 
plyndrede  selve  Hovedstaden  i  Bund  og  Grund.  Afghanerne 
fulgte  efter  og  toge,  hvad  Perserne  havde  efterladt.  Imidlertid 
var  dette  dog  kun  forbi  gaaende  Storme.  Mere  vedholdende 
og  derfor  farligere  bleve  de  maharattiske  Røverhorders  An- 
fald.   Fra  Bjergene  paa  Vestkysten,  hvor  de  boede,  havde  de 

*)  Efter  Macaulay. 

alt  under  Aurungzeb  Iruet  det  stormogulske  Rige,  og  ikke 
længe  efter  hans  Død  var  Skrækken  for  dem  saa  stor,  at 
selv  Stormogulen  saa  sig  nedsaget  til  at  afkjobe  dem  med 
en  aarlig  Afgift.  De  herskede  i  Punah,  Gvalior,  Guzerat, 
Berar  og  Tanjore,  og  én  Gang  kunde  man  endog  ojne  deres 
Lejrild  fra  Delhis  Mure. 

Medens  den  slove  Hersker  tilsyneladende  sad  i  ophojet 
Ko,  rasede  Forvirringen  rundt  om  paa  alle  Kanter.  Kajaherne 
og  Naboberne  kæmpede  ikke  blot  med  Maharatterne,  men  ogsaa 
indbyrdes,  og  man  kan  ikke  undre  sig  over,  at  mange  af 
dem  under  slige  Forhold  gjorde  sig  uafhængige.  Saaledes 
var  Tilstanden,  da  den  Kamp  begyndte,  der  endte  med  det 
britiske  Herredomme  i  Indien. 


Det  engelsk  -  ostindiske  Kompagni,  som  blev  stiftet  af 
Elisabeth,  var  endnu  ved  det  attende  Aarhundredes  Midte 
kun  et  Handelsselskab.  Det  havde  sin  vigtigste  Plads  i  Ma- 
dras, men  af  de  faa  Kvadratmil,  det  besad,  betaltes  der  Afgift 
til  de  indfødte  Fyrster.  Franskmændene,  hvis  vigtigste  Plads 
var  Pondichery,  gjorde  ligesaa.  Ingen  af  de  to  Nationer 
øvede  nogen  som  helst  Indflydelse  paa  de  indre  indiske  For- 
hold; langt  mindre  havde  de  nogen  Anelse  om,  at  disse  om 
føje  Tid  skulde  udvikle  sig  saaledes,  at  de  kunde  blive  For- 
men, hvorunder  Kampen  førtes  mellem  England  og  Frankrig, 
eller  rettere  mellem  Englændere  og  Franskmænd,  om  Herre- 
dømmet i  Indien. 

Et  Forspil  til  denne  Kamp  dannede  den  Dønning  af  den 
østerrigske  Arvefølgekrig,  der  naaede  hid.  Franskmændene 
havde  da  under  Labourdonnais,  Guvernør  paa  Mauritius,  og 
Dupleix,  Gouvernør  i  Pondichery,  indtaget  Madras  og  fort 
den  engelske  Guvernør  tillige  med  en  Del  andre  fornemme 
Herrer  som  Fanger  til  Pondichery  for  at  bruge  dem  til  Pry- 
delse i  et  Triumftog.    Vel  hjemlede  Freden  ikke  de  Franske 

nogen  Fordel,  idet  Madras  blev  tilbagegivet  og  Fangerne  ud- 
leverede; men  Begivenheden  havde  aabnet  den  ærgjerrige 
Dupleix's  -Øjne  for  Muligheden  af  at  stifte  et  evropæisk  Kige 
i  Indien,  og  han  var  ikke  den  Mand,  der  skulde  lade  slig 
en  Mulighed  ligge  død  hen.  Endelig  havde  Kampen  Betyd- 
ning, for  saavidt  den  havde  givet  Robert  Clive  Anledning  til 
at  bytte  Pennen  om  med  Sværdet. 

Clive  var  fodt  den  29de  September  1725  paa  sin  Faders 
lille  Gods  i  Shropshire.  Hans  stærke  Vilje,  hans  fyrige  Li- 
denskaber, hans  uovervindelige  Uforfærdethed,  der  i  en  mod- 
nere Alder  gjorde  ham  til  et  af  Verdens  Soldatergenier,  bragte 
ham  som  Dreng  stadig  paa  Kant  med  Familie  og  Lærere. 
«Det  er  alle  de  mange  Vaabenovelser« ,  klagede  en  af  hans 
Onkler,  «der  gjor  hans  Sind  saa  stridigt  og  stolt,  at  han 
kaster  Vrag  paa  alt,  hvad  Hverdagslivet  har  at  byde  ham». 
Endnu  véd  hans  Fodestavn  at  fortælle  om,  hvor  meget  Robert 
holdt  af  at  klavre  op  i  Toppen  af  Kirketaarnet,  hvor  kun 
Vindpustene  legede  og  de  vilde  Fugle  byggede,  og  hvorledes 
han  af  alle  Byens  Gadedrenge  dannede  et  Slags  militært 
Roverkorps,  der  havde  det  Formaal  for  Æbler  og  Halvpencer 
at  skaffe  Høkerne  Sikkerhed  for  deres  Vinduer.  Hvordan  det 
under  slige  Vilkaar  gik  med  hans  Skoleundervisning,  or  klart 
nok.  Han  blev  sendt  fra  den  ene  Skole  til  den  anden,  men 
lige  lidt  hjalp  det.  Robert,  sagde  man,  var  en  Dumrian  og 
vilde  blive  et  forfaldent  Subjekt,  og  Familien  var  derfor  glad 
over  at  blive  af  med  ham,  da  der  i  hans  18de  Aar  (1742) 
blev  ham  tilbudt  en  Skriverpost  i  det  ostindiske  Kompagnis 
Tjeneste,  og  han  for  at  overtage  denne  strax  efter  indskibedes 
til  Madras. 

Efter  en  selv  for  de  Tider  langvarig  og  besværlig  Rejse 
paa  over  12  Maaneder  ankom  han  dertil  i  en  alt  andet  end 
misundelsesværdig  Forfatning.  Blottet,  som  han  var,  for  et- 
hvert Subsistensmiddel  med  Undtagelse  af  den  aldeles  util- 
strækkelige Lønning,  han  modtog  fra  Kompagniet,  maatte 
han  kæmpe  sig  frem  gjennem  meget  trange  Kaar.    For  men- 


Lord  Clive.  399 

neskesky  til  paa  egen  Haancl  at  stifte  Bekjendtskaber  lukkede 
han  sig,  naar  Forretningerne  tillode  det,  inde  paa  Guver- 
nørens Bibliotliek  og  tilbragte  her  Tiden  med  at  erhverve 
sig  de  Kundskaber,  han  i  saa  høj  Grad  savnede  fra  Skole- 
undervisningen. Hans  stillesiddende  Arbejde  stod  i  en  skæ- 
rende Modsætning  til  hans  udadhigende,  lidenskabelige  Ka- 
rakter, og  endnu  mindre  forstod  han  at  underordne  sig  sine 
Foresatte.  Flere  Gange  stødte  han  endog  saa  haardt  sammen 
med  dem,  at  han  nær  havde  mistet  sin  Stilling.  Under  slige 
Forhold  er  det  ikke  at  undres  over,  at  han  plagedes  af 
Hjemve.  « Dersom »,  skrev  han,  «det  engang  skulde  lykkes 
mig  at  gjense  mit  Fædreland  og  navnlig  min  Fødestavn, 
Maalet  for  alle  mine  ønsker,  saa  havde  jeg  intet  mere  at 
haabe».  To  Gange  drev  Fortvivlelsen  ham  endog  saa  vidt, 
at  han  prøvede  paa  at  tage  sig  selv  af  Dage.  Men  begge 
Gange  klikkede  Pistolen.  —  Da  mindedes  han,  hvorledes  det 
samme  var  hændt  Wallenstein,  og  greb  det  som  et  Vink  om, 
at  Forsynet  havde  bestemt  ham  til  noget  stort. 

Den  ovenfor  omtalte  Episode  af  Kampen  mellem  Eng- 
land og  Frankrig  dannede,  som  sagt,  et  Vendepunkt  i  CUves 
Liv.  Dengang  da  Madras  blev  indtaget  af  de  Franske,  flyg- 
tede Clive,  forklædt  som  Musselman,  til  Fort  St.  David,  en 
af  de  smaa  engelske  Kolonier,  der  hørte  ind  under  Madras. 
Han  ansøgte  om  en  Post  som  Fændrik  i  Kompagniets  Tje- 
neste, hans  ønske  blev  opfyldt,  og  nu  begyndte  han,  21  Aar 
gammel  (1746),  sin  krigerske  Løbebane.  Uagtet  Freden  alt 
sluttedes  et  Par  Maaneder  efter,  havde  han  dog  i  den  korte 
Tid  vidst  at  drage  Opmærksomheden  hen  paa  sig  som  en 
snildrig  og  uforfærdet  Soldat. 

Længe  lod  Kampens  Fortsættelse  ikke  vente  paa  sig.  I 
Aaret  1748  døde  en  af  de  mægtigste  Fyrster  i  Indien,  Nizam 
al  Mulk,  Vicekonge  af  Dekan.  Imod  hans  Son,  Nazir  Jung, 
optraadte  en  Sønnesøn  af  ham,  Mirzapha  Jung,  med  For- 
dring paa  Tronen.  Paa  samme  Tid  blev  Anaverdy  Khan, 
Statholder   i    det  af  Dekan  afhængige  Carnatic,    angrebet  af 

Chunda  Sahib,  en  uægte  Sen  af  en  tidligere  Nabob  i  Car- 
natic.  De  to  Prætendenter  forenede  sig,  anraabte  de  Franske 
om  Hjælp  og  trængte  ind  i  Carnatic. 

Intet  knde  være  den  snilde  og  ærgjerrige  Dupleix  kjærere. 
At  indsætte  en  Nabob  i  Carnatic,  en  Vicekonge  i  Dekan  og  i 
deres  Navn  at  herske  over  hele  Syd-Indien,  det  var  i  Sand- 
hed ogsaa  en  fristende  Udsigt.  Han  forbandt  sig  med  Præ- 
tendenterne og  lod  400  franske  Soldater  og  2,000  Sepoyer 
forene  sig  med  deres  Hær.  I  et  paafølgende  Slag  blev  Ana- 
verdy  Khan  slaaet  og  faldt.  Hans  Son,  Muhamed  Ali,  flyg- 
tede med  en  lille  Rest  af  sin  Hær  til  Trichinopoly,  og  Ero- 
brerne bleve  i  en  Haandevending  Herrer  over  næsten  hele 
Carnatic,  og  da  Nazir  Jung  kort  efter  blev  dræbt  af  en  af 
sine  egne  Folk,  blev  Mirzapha  Jung  Herre  over  Dekan. 

De  franske  Vaabens  og  den  franske  Politiks  Triumf  var 
fuldstændig.  I  Pondichery  var  alt  Jubel  og  Glæde.  Under 
Kanonernes  Torden  og  Tedeums  Afsyngelse  i  Kirkerne  blev 
Mirzapha  Jung  i  Pondichery  højtidelig  indsat  i  sin  nye  Vær- 
dighed. Dupleix  erklæredes  for  Guvernør  af  Indien  fra 
Krischna-Floden  til  Kap  Comorin  med  næsten  enevældig  Myn- 
dighed over  en  Landstrækning,  saa  stor  som  Frankrig  og  med 
en  Befolkning  paa  over  30  Millioner.  Det  blev  bestemt,  at  kun 
den  Mynt,  der  sloges  i  Pondichery,  for  Fremtiden  skulde 
taales  i  Carnatic;  fra  Vicekongen  af  Dekans  Skatkammer 
strømmede  umaadelige  Summer  over  i  de  Franskes  Kasser. 
Ikke  længe  efter  døde  Mirzapha  Jung,  og  da  ogsaa  hans  Ef- 
terfølger skyldte  fransk  Indflydelse  sin  Ophøjelse,  var  Dupleix 
den  mægtigste  Fyrste  i  Indien.  I  Følelsen  af  sin  Triumf 
rejste  den  sejrsdrukne  Franskmand  nær  ved  det  Sted,  hvor 
hans  Pohtik  havde  fejret  sine  stolte  Triumfer,  en  Støtte,  paa 
hvis  fire  Sider  Indskrifter  i  fire  forskjellige  Sprog  forkyndte 
alle  Orientens  Folk  hans  Hæder,  og  hvis  Fodstykke  var 
bedækket  med  utallige  symbolske  FremstilUnger  af  hans 
Sejre.  Og  rundt  om  den  rejste  der  sig  en  By,  der  bar  det 
stolte  Navn:  Dupleix  FaUhabod,  d.  e.  Byen  for  Dupleix's  Sejre. 

Englænderne  havde  gjort  nogle  svage  og  frugtesløse  For- 
søg paa  at  standse  deres  Rival  paa  hans  glimrende  Løbebane 
og  vedbleve  at  anerkjende  Muhamed  Ali  som  Nabob  af  Car- 
natic.  Men  Muhamed  Alis  Herredomme  strakte  sig  kun  over 
Trichinopoly,  og  Trichinopoly  var  nu  indesluttet  af  Chunda 
Sahib  og  hans  franske  Hjælpetropper.  At  hæve  Belejringen 
syntes  at  være  en  Umulighed.  Den  lille  Troppestyrke  i  Ma- 
dras havde  ingen  Befalingsmand;  Major  Lawrence,  der  var 
øverstkommanderende,  befandt  sig  for  øjeblikket  i  England, 
og  der  fandtes  ikke  en  eneste  højere  Officer  i  Kolonien.  De 
Indfødte  havde  lært  at  se  med  Foragt  ned  paa  dem,  der 
snart  skulde  blive  deres  Herskere.  De  havde  set  de  franske 
Faner  vaje  paa  Fort  St.  George;  de  havde  set  de  engelske 
Stormænd  blive  førte  i  Triumf  gjennem  Pondicherys  Gader; 
de  havde  set  Dupleix's  Vaaben  og  Politik  sejre  allevegne, 
medens  den  Modstand,  der  var  gjort  ham  af  Avtoriteterne  i 
Madras,  kun  havde  tjent  til  at  vise  deres  egen  Svaghed  og 
hans  Magt.  Saaledes  stode  Sagerne,  da  en  ubekjendt  engelsk 
Yngling  vendte  Lykkens  Strøm. 

Clive  var  nylig,  i  en  Alder  af  25  Aar,  bleven  udnævnt  til 
Kommissær  for  Tropperne  med  Kaptajns  Rang.  De  for  Haan- 
den  værende  Farer  fremmanede  alle  hans  rige  Evner.  Han 
forestillede  sine  overordnede,  at  en  kraftig  Anstrængelse  var 
nødvendig,  hvis  ikke  Trichinopoly  skulde  falde,  Anaverdy 
Khans  Hus  gaa  til  Grunde  og  Franskmændenes  Herredømme 
over  hele  den  indiske  Halvø  være  sikret.  Hvis  man  gjorde 
et  Angreb  paa  Arcot,  Hovedstaden  i  Carnatic,  var  det  ikke 
umuligt,  at  man  derved  kunde  tvinge  de  Allierede  til  at 
hæve  Belejringen  af  Trichinopoly.  Avtoriteterne  i  Madras  gik 
ind  paa  hans  Plan  og  betroede  ham  selv  at  udfore  den.  Med 
200  engelske  Soldater  og  300  Sepoyer,  befalede  af  8  Officerer, 
hvoraf  kun  to  havde  været  i  Kamp  før,  og  fire  der  lige  som 
Clive  havde  været  ansatte  som  civile  Betjente  i  Kompagniets 
Tjeneste,  marscherede  han  under  Torden,  Lynild  og  Skylregn 
i  Ilmarscher  mod  Arcot.     Den    overrumplede  Garnison  blev 

greben  af  panisk  Skræk,  uden  et  Sværdslag  blev  Byen 
taget,  og  da  Clive  forud  kunde  vide,  at  naan  ikke  vilde  lade 
ham  i  rolig  Besiddelse  af  den  erobrede  By,  beredte  han  sig 
paa  at  udholde  en  Belejring  ved  at  indsamle  Levnetsmidler 
og  opkaste  Fæstningsværker. 

Aldrig  saa  snart  havde  Chunda  Sahib  faaet  Underretning 
om  sin  Hovedstads  Fald,  før  han  øjeblikkelig  sendte  sin  Søn, 
Kajah  Sahib,  med  4,000  Mand  af  den  Hær,  der  belejrede 
Trichinopoly,  til  Årcot.  Ved  Forstærkninger  andet  Steds  fra 
bragte  denne  sin  Styrke  ■  op  til  over  10,000  Mand.  For  saa 
vidt  havde  altsaa  Clive  opnaaet  sin  Hensigt,  som  hans  dri- 
stige Forehavende  havde  formindsket  Antallet  af  Trichino- 
polys  Belejrere  med  4,000  Mand;  men  før  han  havde  løst 
den,  som  det  syntes,  umulige  Opgave  med  de  3-400  Mand, 
hvortil  hans  lille  Flok  var  svundet  ind,  at  hævde  Besiddelsen 
af  Arcot,  var  dog  endnu  intet  vundet. 

Belejringen  varede  i  50  Dage,  og  i  denne  Tid  forsvarede 
den  unge  Kaptajn  sig  med  en  Fasthed,  Aarvagenhed  og  Snild- 
hed, som  vilde  have  gjort  den  ældste  Marskalk  i  EvropaÆre. 
Imidlertid  bleve  Brecherne  i  Voldene  Dag  for  Dag  større,  og 
Garnisonen  begyndte  at  fole  Mangel  paa  Levnetsmidler.  Men 
den  lille  Flok  stod  fast  om  sin  Fører,  og  Sepoyerne  gave 
navnlig  et  rørende  Exempel  paa  Opofrelse,  idet  de  frivillig 
tilbøde  at  give  Afkald  paa  alle  Kjødspiser  til  Fordel  for  de 
engelske  Soldater;  Indiens  Sønner  havde  nok  i  den  tynde 
Rissuppe.  Clive  var  utrættelig,  sjelden  undte  han  sig  Hvile, 
og  med  Stolthed  viste  han  alle  Eajah  Sahibs  Opfordringer  til 
Overgivelse  tilbage;  ja,  i  sine  Svar  frygtede  han  end  ikke 
for  at  haane  ham,  «hvis  Fader  var  en  Usurpator,  og  hvis 
Hær  var  noget  sammenskrabet  Pak,  som  han  skulde  betænke 
sig  to  Gange  paa  at  sende  mod  en  Breche,  der  forsvaredes 
af  engelske  Soldater«. 

Et  Forsøg,  der  fra  Madras  blev  gjort  paa  at  understøtte 
Clive,  faldt  uheldig  ud.  Derimod  viste  der  sig  Haab  om 
Hjælp  fra  en  anden  Kant.     En  Styrke  paa  6,000  Maharatter, 

halvt  Soldater,  halvt  Røvere,  var  alt  tidligere  bleven  lejet  af 
Muhamed  Ali;  men  af  Frygt  for  de  Franske  havde  den  hid- 
indtil holdt  sig  uvirksom  og  var  bleven  staaende  ved  Carna- 
tics  Grænser.  Efterretningen  om  Forsvaret  af  Arcot  rev  dem 
ud  af  deres  Uvirksomhed.  Deres  Høvedsmand,  Morari  Row, 
erklærede,  at  han  aldrig  for  havde  troet,  at  Engelskmænd 
kunde  slaas,  men  at  han  var  villig  til  at  hjælpe  dem,  siden 
han  saa,  at  de  havde  Mod  til  at  hjælpe  sig  selv.  Nu  gjaldt 
det  for  Rajah  Sahib  at  faa  Arcots  Skæbne  afgjort,  inden 
Undsætningen  kom.  Da  Clive  vedblivende  nægtede  at  over- 
give sig,  beredte  Sahib  sig  paa  en  skyndsom  Storm.  For 
Muselmændenes  Skyld  valgte  han  hertil  den  Festdag,  der 
er  indviet  til  Minde  om  Fatimiden  Hussein  =^),  Alis  San.  De 
tro,  at,  hvo  der  paa  den  Dag  falder  i  Kamp  mod  de  Vantro, 
ved  Døden  udsletter  alle  sine  Synder  og  umiddelbart  gaar 
ind  til  den  paradisiske  Glæde  i  Huriernes  Have;  derfor 
kæmpe  de  med  en  Lidenskab,  der  ikke  er  tilfredsstillet,  før 
de  ligge  som  Lig  paa  Valen. 

Clive  havde  hemmelig  faaet  Nys  om  Planen.  Alt  var 
beredt  paa  at  modtage  Stormen,  da  han,  udmattet  af  Træt- 
hed, kastede  sig  paa  sin  Seng  for  at  søge  Hvile.  Kort  efter 
blev  han  vækket,  Angrebet  begyndte,  og  Clive  var  øjeblik- 
kelig paa  sin  Post.  Fjenden  drev  foran  sig  Elefanter,  fortil 
bedækkede  med  Jernplader;  man  mente,  at  Forsvarerne  vilde 
vige  ved  Synet  af  disse  levende  Batterier.  Men  aldrig  saa 
snart  regnede  de  engelske  Musketkugler  ned  iblandt  dem, 
før  de  vendte  om,  foer  ind  mellem  Angriberne  selv  og  tram- 
pede mange  ned.  Det  lykkedes  de  Stormende  at  faa  en 
Tømmerflaade  kastet  over  Fæstningsgraven.  Men  da  Clive 
saa,  at  hans  Kanoner  kun  bleve  ilde  betjente,  overtog  han 
selv  Betjeningen  af  en,    og  i  et  øjeblik  var  Tømmerflaaden 


*)  Legenden  fortæller,  hvorledes  alle  hans  Folk  faldt  paa  Valpladsen, 
han  selv  stod  ene  tilbage  og  bad  den  sidste  Bøii;  hvorledes  Mor- 
derne bare  hans  Hoved  i  Triumf  og  sloge  hans  livløse  Læber,  som 
Profeten  havde  kysset. 

2G* 

ødelagt.  —  Allevegne  bleve  nu  de  stormende  modtagne  af 
en  saa  hæftig  og  velrettet  Ild,  at  selv  den  religiøse  Fana- 
tismes Mod  kølnedes.  Efter  tre  frugtesløse  Anfald  trak  de 
sig  tilbage,  Stormen  var  afslaaet,  og  ved  Dagens  Frembrud 
var  Fjenden  ikke  mere  at  se. 

Clive  benyttede  øjeblikkelig  sin  Sejr  til  at  gaa  angrebs- 
vis  til  Værks.  Med  en  Forstærkning,  han  fik  tilsendt  fra 
Madras,  og  i  Forening  med  en  Afdeling  Maharatter  drog 
han  i  Ilmarscher  efter  Rajah  Sahib,  indhentede  ham  og  vandt 
en  ny  glimrende  Sejr  over  hans  langt  overlegne  Styrke. 
Den  umiddelbare  Følge  heraf  var,  at  flere  Fæstninger  over- 
gave sig  uden  Sværdslag,  og  at  en  mægtig  indisk  Fyrste, 
Guvernøren  af  Arnec,  forlod  Chunda  Sahibs  Parti  og  aner- 
kjendte  Muhamed  Ali. 

Hvis  Ledelsen  af  Krigen  helt  var  bleven  betroet  Clive, 
vilde  den  sandsynligvis  snart  være  bragt  til  Ende.  Men  den 
Ængstelighed  og  Uduelighed,  der  var  betegnende  for  alle 
Foretagender  fra  engelsk  Side,  undtagen  hvor  Clive  personlig 
var  til  Stede,  forhalede  Kampen.  Følgen  af  denne  Tøven 
var,  at  Eajah  Sahib  i  kort  Tid  fik  en  ny  Hær  samlet,  med 
hvilken  han  endog  vovede  at  vise  sig  under  Fort  St.  Georges*) 
Kanoner,  skændende  og  brændende  det  omkringliggende  Land. 
Men  atter  mødte  Clive  ham  og  slog  ham.  Fra  Valpladsen 
marscherede  han  med  sin  sejrrige  Hær  til  Fort  St.  David. 
Paa  Vejen  laa  Dupleix  Fatihabad  med  det  stolte  Mindesmærke 
om  de  Franskes  Triumfer.  Clive  befalede,  at  baade  Byen  og 
Mindesmærket  skulde  jævnes  med  Jorden;  dermed  vilde  han 
give  de  indfødte  et  synligt  Tegn  paa,  at  Franskmændenes 
Vælde  i  Indien  ikke  var  en  Kjendsgjerning,  de  ubetinget  skulde 
lide  paa.  Meget  var  vundet,  naar  blot  Troen  paa  deres 
Uimodstaaelighed  var  rokket  i  sin  Grundvold. 

Under  alt  dette  voxede  Modet  hos  Regeringen  i  Madras. 
Den    besluttede  sig  endog  til  at  udsende  en  større  Troppe- 


*)  Fæstningen  ved  Madras. 

styrke  under  Clive  for  at  undsætte  Trichinopoly.  Men  just  i 
det  øjeblik,  Clive  havde  faaet  Ordre  til  at  drage  afsted,  an- 
kom Major  Lawrence  fra  England,  og  Clive  roaatte  finde  sig 
i  at  blive  stillet  under  en  militær  Overkommando.  Lawrence 
var  en  gammel  Officer,  der  var  vel  inde  i  den  theoretiske 
Taktik,  men  ikke  duede  synderlig  i  en  Krig  som  den  nær- 
værende. Uagtet  han  saaledes  hørte  til  den  Klasse  Mænd, 
der  i  Almindelighed  med  Foragt  se  ned  paa,  hvad  de  kalde 
Lykkeriddere,  d.  v.  s.  Folk,  der  uden  Hjælp  af  Regler  og  Love 
bryde  sig  en  Bane,  havde  han  dog  Uhildethed  nok  til  i  fuldt 
Maal  at  anerkjende  Clive.  —  «Nogie»,  skrev  han,  «finde  For- 
mijelse  i  at  kalde  Kaptajn  Clive  en  heldig  Mand;  men  i  mine 
jøfjne  er  han  en  Mand,  som  noje  forud  træffer  sine  Forholds- 
regler, saa  han  har  tilfulde  fortjent  og  ogsaa  med  Grund 
kunde  vente,  at  Sagerne  vilde  faa  det  Udfald,  som  de  have 
faaet.  Han  er  en  Mand  af  frygtløs  Karakter  og  en  aldrig 
svigtende  Aandsnærværelse  —  ret  en  født  Soldat«.  Velvilje 
var  aldrig  spildt  paa  Clive,  og  da  han  mærkede,  at  Lawrence 
stolede  paa  ham,  viste  han  ham  villig  den  skyldige  Ly- 
dighed. 

De  Franske  havde  ingen  Befalingsmand  at  sætte  imod 
de  to  Venner.  Dupleix,  der  i  Smidighed  til  at  underhandle 
og  intriguere  ikke  stod  tilbage  for  nogen  Evropæer,  som  har 
spillet  en  Eolle  i  Omvæltningerne  i  Indien,  var  ikke  skikket 
til  at  lede  militære  Operationer  og  blev  endog  af  sine  Fjen- 
der beskyldt  for  personlig  Fejghed;  blandt  hans  Officerer  var 
der  ikke  en  eneste  fremragende  Dygtighed.  Overalt  trium- 
ferede de  Engelske.  Belejrerne  af  Trichinopoly  bleve  selv 
indesluttede  og  tvungne  til  Overgivelse.  Chunda  Sahib  faldt 
i  Maharatternes  Hænder  og  dræbtes,  rimeligvis  paa  sin  Med- 
bejler, Muhamed  Alis  Anstiftelse.  Dupleix  vedblev  endnu 
nogen  Tid  at  kæmpe  med  Eænker  og  Bestikkelser;  men  alt 
var  forgjæves.  Langsomt,  men  sikkert  vedblev  den  britiske 
Magt  at  voxe,  den  franske  at  dale. 

Clives  Helbred  havde  aldrig  været  god  under  hans  Op- 
hold i  Indien,  og  hans  Konstitution  var  nu  saa  svækket,  at 
han  besluttede  at  vende  tilbage  til  England.  F^rst  ægtede 
han  sin  Brud,  en  ung  Pige  ved  Navn  Maskelyne,  og  umid- 
delbart efter  Brylluppet  indskibede  han  sig  med  hende. 
Faren  var  jo  nu  afvendt,  og  Forholdene  krævede  ham  ikke 
længere,  i  alt  Fald  ikke  for  øjeblikket. 

Da  han  atter  satte  Foden  paa  sit  Fædrelands  Jordbund, 
var  han  ikke  længere  den  vilde  Dreng,  der  i  Toppen  af  et 
Kirketaarn  spottede  Alverden,  ej  heller  den  trodsige  Yngling, 
der  en  Gang  som  en  fattig  og  ukjendt  Skriver  steg  i  Land 
i  Madras.  Han  var  kort  og  godt  en  stor  Sejrherre,  der  havde 
Krav  paa  sit  Folks  Taknemlighed.  Alle  vidste,  at  uden  ham 
vare  de  engelske  Vaabens  Sejre  i  Indien  aldrig  blevne  vundne, 
og  derfor  gjenlød  hans  Navn  over  hele  England.  Det  engelsk- 
ostindiske Kompagni,  hvem  de  nærmeste  Fordele  af  hans 
Sejre  tilfaldt,  havde  alt  længe  hædret  ham  med  det  rosende 
Tilnavn,  General  Clive.  Nu  takkede  det  ham  i  de  mest 
smigrende  Udtryk  og  overrakte  ham  som  Æresskjænk  en 
Kaarde,  besat  med  Diamanter.  Men  med  sjelden  Uegen- 
nyttighed og  Finhed  erklærede  han  hverken  at  kunne  eller 
ville  tage  imod  den,  med  mindre  en  lignende  Hæder  blev  vist 
hans  Ven  og  Overordnede,  Lawrence. 

Hans  Familje  havde  al  Grund  til  at  glæde  sig  over  hans 
Tilbagekomst.  Clive  var  en  rig  Mand;  thi  en  stor  Del  af 
det  erobrede  Bytte  var  tilfaldet  ham;,  hans  Fader  var  lidt 
efter  lidt  nedsunken  i  Armod  og  havde  set  sig  nødsaget  til 
at  sælge  Fædrenegodset.  En  stor  Del  af  sin  Formue  anvendte 
han  nu  til  at  bringe  sin  Faders  forfaldne  Finantser  paa  Fode 
igjen  og  paa  at  tilbagekjobe  det  afhændede  Gods.  Det  var 
hans  Hensigt  at  forblive  i  England,  og  han  længtes  derfor 
efter  at  komme  ind  i  et  eller  andet  offentligt  Hverv.  Da  de 
almindelige  Valg  til  Parlamentet  forestode  1754,  besluttede 
han  at  stille  sig  og  skyede  ikke  Bestikkelser  for  at  naa 
Maalet;  men  det  var  Tidens  Sædvane,  og  han  fulgte  kun  den 

Vej,  Forfatningen  selv  anviste.  Understøttet  af  Henry  Fox, 
daværende  Krigsminister,  stillede  han  sig  i  en  af  de  saakaldte 
craadne«  Valgflækker  i  Cornwallis  imod  en  af  Førsteministeren 
Newcastles  Kreaturer.  Ikke  desto  mindre  sejrede  han,  men 
en  Adresse  blev  indsendt  mod  Valgets  Gyldighed,  og  den 
blev  naturligvis  understøttet  af  hele  Førsteministerens  Ind- 
flydelse; Resultatet  blev,  at  Newcastles  Venner  ved  at  forene 
sig  med  Torypartiet  fik  i^dressen  godkjendt  og  Valget  kas- 
seret. 

Da  han  saaledes  var  udvist  af  Parlamentet,  og  hans 
Formue  paa  Grund  af  det  ødsle  Liv,  han  førte,  begyndte 
stærkt  at  svinde,  var  det  naturligt,  at  han  atter  rettede  sit 
BHk  mod  Indien;  her  vare  Kompagniet  og  Regeringen 
enige  om  heller  end  gjerne  at  drage  Fordel  af  ham.  En  for 
England  gunstig  Traktat  var  imidlertid  bleven  sluttet  i  Car- 
natic.  Dupleix  var  vendt  tilbage  til  Evropa  med  Vraget  af 
sin  umaadelige  Formue;  Bagvaskelser  og  Ærgrelser  lagde  ham 
snart  efter  i  Graven.  Men  mange  Tegn  tydede  paa,  at  en 
Krig  mellem  Frankrig  og  Storbritannien  var  for  Haanden,  og 
man  ansaa  det  derfor  for  ønskeligt,  at  der  blev  sendt  en 
dygtig  Befalingsmand  til  Kompagniets  Kolonier  i  Indien. 
Direktørerne  udnævnte  Clive  til  Guvernør  af  Fort  St.  David, 
Kongen  gjorde  ham  til  Oberstlieutenant  i  den  britiske  Armé, 
og  1755  sejlede  han  igjen  til  Asien. 


II. 

Han  havde  næppe  været  her  i  to  Maaneder,  før  der  fore- 
faldt Begivenheder,  som  krævede  hele  hans  Kjækhed  og  Energi. 
Skuepladsen  er  en  anden  end  før;  den  er  flyttet  mod  Nord, 
op  i  Bengalen. 

Bengalen  er  et  af  Verdens  rigeste  Lande.  Her  er  Be- 
tingelser til  Stede  for  den  yppigste  Agerdyrkning  og  den 
stolteste  Handel.  Den  hellige  Ganges,  der  gjennem  mere 
end  hundrede  Arme  strømmer  ud  i  Havet  og  med  sine  Bi- 

floder  gjennemkrydser  det  hele  Land,  har  langs  sine  Bredder 
skabt  et  Plante-  og  Dyreliv,  hvortil  der  næppe  findes  Mage  andet 
Steds  i  Verden.  Dens  udstrakte  og  umaadelig  rige  Opland 
har  gjort  den  til  Hovedlandevejen  for  den  .ostasiatiske  Han- 
del, men  i  Aarhimdreder  havde  dette  frugtbare  Lands  Ind- 
vaanere  ringeagtet  Naturens  Gaver.  Bengaleseren  er  det 
dovneste  Menneske  i  Verden.  Intet  gider  han  gjore;  han 
gider  ikke  avle  den  rige  Vegetation,  skjont  den  arbeider  ham 
lige  i  Hænderne  og  Aar  for  Åar  sætter  sine  vilde,  yppige 
Skud  for  hans  -Øjne.  Han  skyer  enhver  legemlig  Anstræn- 
gelse,  og  kun,  hvor  Vaabnet  er  Eænker,  kæmper  han.  Derfor 
er  intet  Folk  paa  Jorden  af  Naturen  mere  skikket  til  Under- 
kastelse under  et  fremmed  Aag. 

Allerede  for  længe  siden  havde  Evropæerne  opdaget  Lan- 
dets Rigdom  og  store  Vigtighed  for  den  østasiatiske  Handel, 
og  de  havde  paa  forskjellige  Steder  grundet  Kolonier.  Fransk- 
mændenes og  Hollændernes  Byer,  Chandernagore  og  Chinsurah, 
laa  ved  Hugly,  en  af  Ganges's  Arme,  den  forste  længere 
nede,  den  anden  højere  oppe.  Nærmere  Havet  havde  Eng- 
lænderne bygget  Fort  William,  og  i  Nærheden  af  dette  Fort 
havde  der  rejst  sig  en  stor  og  driftig  hinduisk  By,  hvor 
nogle  indfødte,  rige  Kjobmænd  havde  nedsat  sig.  Denne 
By  var  det  nuværende  Calcutta,  -Østasiens  vigtigste  Plads. 

Sammen  med  Bahar  og  Orissa  udgjorde  Bengalen  et 
Vicekongedømme  under  Stormogulen  i  Delhi;  men  det  var  i 
Virkeligheden  ganske  uafhængigt.  I  Aaret  1756  var  Vice- 
kongen, Aliverdy  Khan,  bleven  efterfulgt  af  sin  Sønnesøn, 
Surajah  Dowlah,  saa  godt  som  kun  Dreng  endnu,  et  Side- 
stykke til  den  berygtede  romerske  Kejser  Heliogabal.  Fra 
Barnsben  havde  han  hadet  Englænderne;  han  havde  dannet 
sig  et  aldeles  overdrevent  Begreb  om  de  Kigdomme,  han 
kunde  komme  i  Besiddelse  af  ved  at  plyndre  dem,  og  han 
var  for  indskrænket  til  at  fatte,  at  Calcuttas  Rigdomme,  selv 
om  de  endog  vare  større,  end  han  indbildte  sig,  ikke  kunde 
opveje  det  Tab,  han  vilde  lide,  hvis  den  evropæiske  Handel, 

for  hvilken  Bengalen  var  Hovedsædet,  blev  dreven  andet  Steds 
hen.  Paaskud  til  Strid  var  snart  fundet.  Englænderne  havde 
i  Anledning  af  den  forventede  Krig  med  Frankrig  uden  Vice- 
kongens Tilladelse  begyndt  at  befæste  deres  Koloni.  En  rig 
Indfødt  havde  for  at  undgaa  Nabobens  Kovsyge  taget  sin 
Tilflugt  til  Calcutta  og  var  ikke  bleven  udleveret.  Stottet  til 
disse  Grunde  rykkede  Surajah  Dowlah  med  en  stor  Hær  mod 
Fort  William. 

Kompagniets  Tjenere  i  Madras  vare  af  Dupleix  blevne 
tvungne  til  at  være  Statsmænd  og  Soldater.  De  i  Bengalen 
vare  endnu  blot  Handelsmænd,  den  truende  Fare  slog  dem 
med  Eædsel  og  Forvirring.  Guvernoren,  der  havde  hort 
meget  om  Surajah  Dowlahs  Grusomhed,  flygtede  ud  paa  det 
nærmeste  Skib;  den  militære  Befalingsmand  mente,  at  han 
ikke  kunde  gjøre  bedre  end  at  følge  et  saa  godt  Exempel; 
Pladsen  blev  tagen  efter  en  svag  Modstand,  og  et  stort  An- 
tal Engelskmænd  faldt  i  Sejrherrens  Haand.  Naboben  satte 
sig  med  kongelig  Pragt  i  Faktoriets  største  Sal  og  lod  Mr. 
Halwell,  den  fornemste  af  Fangerne,  føre  ind  for  sig.  Hans 
Højhed  beklagede  sig  over  de  Engelskes  Uforskammethed  og 
over  Lidenheden  af  de  Skatte,  han  havde  fundet,  men  lovede 
at  spare  deres  Liv  og  trak  sig  saa  tilbage  for  at  sove. 

De  engelske  Fanger  bleve  nu  overladte  til  Vogternes 
Vilkaarlighed,  og  disse  besluttede  i  Løbet  af  Natten  at  holde 
dem  forvarede  i  Garnisonens  Fængsel,  et  Kammer,  der  er 
b«kjendt  under  det  frygtelige  Navn :  den  sorte  Hule.  Selv 
for  en  enkelt  evropæisk  Fange  vilde  dette  Hul  i  saadant  Klima 
have  været  altfor  snevert  og  trangt.  Det  var  kun  20  Kva- 
dratalen stort;  Lufthullerne  vare  smaa  og  tilstoppede;  det 
var  Sommersolhverv,  en  Aarstid,  hvori  Evropæere  endog 
under  hvælvede  Lofter  og  ved  stadig  Brug  af  Vifter  næppe 
kunne  udholde  Bengalens  brændende  Hede.  Fangernes  An- 
tal var  146.  Da  man  befalede  dem  at  træde  ind  i  Hulen, 
troede  de,  at  Soldaterne  dreve  Spøg  med  dem;  og  da  Na- 
bobens Løfte  om  at  skaane  deres  Liv  havde  givet  dem  Mod, 

lo  Og  skjemtede  de  ad  den  urimelige  Befaling;  men  snart 
blev  det  dem  klart,  at  de  toge  fejl.  De  strede  imod,  de  ben- 
faldt  —  alt  forgjæves.  Bevogterne  truede  med  at  skyde  en- 
hver ned,  der  tøvede.  Da  de  endelig  vare  blevne  tvungne 
derind,  blev  Døren  slaaet  i  Laas  efter  dem.  De  skrege  om 
Naade,  de  forsøgte  at  brænde  Døren.  Halwell,  som  selv  un- 
der disse  fortvivlede  Omstændigheder  bevarede  nogen  Aands- 
nærværelse,  holdt  lange  Taler  til .  Bevogterne  udenfor.  Men 
han  fik  kun  til  Svar,  at  man  intet  turde  gjøre  uden  Nabobens 
Befaling,  at  Naboben  sov,  og  at  det  ikke  vilde  være  raadeligt 
at  vække  ham.  Fangerne  betoges  af  den  yderste  Fortvivlelse, 
de  trampede  hverandre  ned,  kæmpede  for  Pladserne  ved  Luft- 
hullerne og  om  den  Draabe  Vand,  Morderne  i  grusom  Barm- 
hjertighed havde  sat  ind  til  dem,  rasede,  bandede,  bade,  ja 
anraabte  endog  Soldaterne  om  at  skyde  iblandt  dem.  Tilsidst 
døde  Larmen  hen,  og  man  hørte  kun  svage  Gisp.  Dagen 
brød  frem,  Naboben  havde  udsovet  og  tillod  nu,  at  man 
aabnede  Døren.  Det  varede  nogen  Tid,  fer  Soldaterne  kunde 
skafife  de  endnu  levende  Plads  ved  til  begge  Sider  at  opstable 
Hobe  af  Lig,  paa  hvilke  det  brændende  Klima  allerede  havde 
begyndt  at  øve  sin  forraadnende  Indflydelse.  Da  Adgangen 
endelig  var  fri,  vaklede  23  spøgelseagtige  Skikkelser,  som 
end  ikke  deres  Mødre  vilde  have  gjenkjendt,  en  for  en  ud  af 
Lighuset.  Ligene,  123  i  Tallet,  bleve  i  Flæng  slængte  ned 
i  en  Grav  og  tildækkede. 

Surajah  Dowlah  viste  sig  hverken  fortørnet  paa  Morderne 
eller  barmhjertig  mod  de  endnu  levende  Fanger.  Kun  nogle 
enkelte,  som  han  ikke  mente  at  have  nogen  Fordel  af,  gav 
han  fri;  de  øvrige  bleve  derimod  i  Bolt  og  Jern  sendte  op  i 
Landet  og  kastede  i  det  usleste  Fængsel,  hvor  de  ikke  fik 
anden  Føde  end  Korn  og  Vand,  indtil  tilsidst  Nabobens  kvin- 
delige Omgivelser  udvirkede  deres  Løsladelse.  Den  eneste 
engelske  Kvinde,  der  havde  overlevet  den  rædselsfulde  Nat, 
blev  sat  i  Prinsen  af  Murschedabads  Harem. 

Medens  nu  Surajah  Dowlali  i  pralende  Udtryk  meldte 
Suverænen  i  Delhi  sin  Sejr,  lagde  en  Garnison  i  Fort  Wil- 
liam, forbød  Englænderne  at  opholde  sig  der  i  Kærheden  og 
gav  Calcutta  Navn  af  «Guds  Port«  (Alinagore),  fik  man  i 
Madras  Underretning  om  det  forefaldne.  Skræk  og  bitter 
Harme  greb  alle;  hele  Kolonien  raabte  paa  Hævn.  Inden  24 
Timers  Forlob  var  det  blevet  bestemt,  at  en  Expedition 
skulde  sendes  til  Bengalen  med  Clive  som  Befalingsmand  over 
Landtropperne  og  med  Admiral  Watson  over  Flaaden.  Af  900 
engelske  Infanterisoldater  og  1,500  Sepoyer  bestod  den  Hær, 
der  sejlede  ud  for  at  straffe  en  Fyrste,  som  havde  flere  Un- 
dersaatter  end  Ludvig  XV  eller  Kejserinde  Maria  Theresia. 
Expeditionen  forlod  Madras  i  Oktober;  men  for  Modvinds 
Skyld  naaede  den  forst  Bengalen  i  December. 

Naboben  laa  imidlertid  og  drømte  i  indbildt  Ro  i  Mur- 
schedabad;  han  var  saa  dybt  uvidende  om  fremmede  Landes 
Tilstand,  at  det  var  en  indgroet  Mening  hos  ham,  at  der 
ikke  var  mere  end  10,000  Mennesker  i  hele  Evropa,  og  han 
havde  aldrig  anet  Muligheden  af,  at  Englænderne  turde  vove 
sig  ind  paa  hans  Enemærker.  Men,  uagtet  han  ikke  nærede 
nogen  Frygt  for  deres  miUtære  Styrke,  begyndte  han  dog  at 
savne  dem  hojligen.  Hans  Indtægter  bleve  mindre,  og  det 
lykkedes  hans  Kaadgivere  at  gjere  ham  begribeligt,  at  en 
Hersker  undertiden  har  mere  Fordel  af  at  beskytte  end  at 
udplyndre  Handelsmænd.  Han  var  allerede  i  Færd  med  at 
tillade  Kompagniet  at  gjenoptage  sine  Handelsforretninger  i 
hans  Land,  da  han  fik  Underretning  om,  at  en  engelsk  Flaade 
var  ankommen  til  Hugly.  øjeblikkelig  befalede  han  alle  sine 
Tropper  at  samles  i  Murschedabad  og  marschere  niod  Cal- 
cutta. Men  den  Raskhed  og  Kraft,  Clive  foer  frem  med,  for- 
skrækkede ham.  Han  standsede  sin  Marsch  og  tilbød  Fred 
paa  de  Betingelser,  at  han  skulde  gjenopbygge  Faktoriet  og 
give  de  udplyndrede  fuld  Erstatning. 

Clive  var  Kriger,  og  han  følte,  at  man  kun  daarlig  kunde 
stole  paa  en  Overenskomst  med  Surajah  Dowlah;    men  hans 

Magt  var  begrænset.  En  Komite,  der  hovedsagelig  var 
saramensat  af  de  Embedsmænd  i  Kompagniets  Tjeneste,  som 
vare  flygtede  fra  Calcutta,  havde  Hovedledelsen  af  Sagerne; 
de  vare  ivrige  efter  at  komme  tilbage  paa  deres  Plads  og 
faa  Erstatning  for  de  lidte  Tab.  Kegeringen  i  Madras,  der 
havde  modtaget  Underretning  om,  at  Krigen  med  Frankrig 
var  begyndt  i  Evropa,  og  frygtede  et  Angreb  fra  fransk  Side, 
ønskede,  at  Flaaden  skulde  vende  tilbage.  Nabobens  Løfter 
vare  store.  Kampens  Udfald  tvivlsom,  og,  skjont  ugjerne,  ind- 
vilgede Clive  da  i  at  forhandle  om  Fred. 

Med  denne  Underhandling  begynder  et  nyt  Afsnit  af 
Clives  Liv.  Hidindtil  havde  han  blot  været  Soldat;  for  Frem- 
tiden maa  han  nærmest  betragtes  som  Statsmand.  Han  vidste 
fortræffelig  at  tilegne  sig  den  hinduiske  Statskunst;  han  be- 
tragtede den  orientalske  Politik  som  et  Spil,  hvori  alt  var 
tilladt,  og  han  troede,  at  han  intet  kunde  udrette,  med  mindre 
han  behandlede  Hinduerne  paa  deres  egen  Vis.  Men  han 
har  i  dette  Spil  sat  mange  Pletter  paa  sin  Karakter,  og  den 
Adskillelse,  han  gjorde  mellem  asiatisk  og  evropæisk  Mora- 
litet, kan  kun  lidet  retfærdiggjore  ham. 

Fra  engelsk  Side  lededes  Underhandlingerne  af  en  Mr. 
Watts,  der  stod  i  Kompagniets  Tjeneste,  og  af  en  Bengaleser 
ved  Navn  Omichuud.  Denne  sidste  var  en  af  de  rigeste  ind- 
fødte Kjøbmænd,  som  vare  blevne  fordrevne  og  havde  mistet 
deres  Ejendom  ved  Nabobens  Køvertog.  Paa  Grund  af  sine 
mange  Forbindelser  med  Englændere  og  sin  store  Indflydelse 
paa  sine  Landsmænd  var  den  snilde,  smidige  og  træske  Hin- 
duer fortrinlig  skikket  til  at  være  Mellemmand  hos  Naboben. 
Denne  opførte  sig  med  vanlig  Troløshed;  snart  gav  han  gode, 
ja  glimrende  Lofter,  snart  trak  han  sig  igjen  tilbage  under 
hadefulde  Trusler;  flere  Gange  rykkede  han  med  sin  Hær 
imod  Calcutta;  men  Clive  lod  sig  ikke  overrumple,  og  en 
aaben  Kamp  vovede  Naboben  ikke.  Endelig  blev  der  sluttet  et 
Forlig;  men  det  var  næppe  undertegnet,  før  han  fattede  Planen 
til  et  nyt  Forræderi,    der   gik  ud  paa  i  Forbindelse  med  de 

Franske  i  Chandernagore,  som  ikke  gave  ham  selv  noget  efter 
i  Skinsyge  mod  Englænderne,  at  fordrive  disse  helt  fra  Ben- 
galen. Clive  og  Admiral  Watson  kom  ham  imidlertid  i  For- 
kjøbet;  de  fik  Nys  om  Planen,  og  ved  et  pludseligt  Anfald 
indtoge  de  Chandernagore. 

Dette  bidrog  naturligvis  ikke  til  at  formindske  Nabobens 
Frygt,  langt  mindre  hans  Had.  Trællen  og  Despoten  kæm- 
pede i  ham.  Den  ene  Dag  sendte  han  de  Penge  til  Cal- 
cutta, han  havde  forpligtet  sig  til  at  betale  i  Erstatning;  den 
næste  lod  han  overbringe  nye  Gaver  til  den  franske  Guvernør 
Bussy,  med  Opfordring  til  at  ile  med  at  beskytte  Bengalen 
«mod  Clive,  den  frygtelige  i  Krig,  med  hvem  al  ond  Lykke 
er  i  Ledtog".  Ved  sit  afmægtige  Vankelmod  og  sin  tyran- 
niske Grusomhed  opbragte  han  alle  Klasser  af  sine  Under- 
saatter  imod  sig.  En  frygtelig  Sammensværgelse  blev  ind- 
gaaet,  i  Spidsen  for  hvilken  stod  Finantsministeren  Raydullub, 
den  øverstkommanderende  over  Hæren,  Mir  Jaffier  og  Jug- 
get  Seit,  den  rigeste  Bankier  i  Indien.  For  at  styrke  sig 
indledede  de  Underhandlinger  med  Komiteen  i  Calcutta. 
Clives  Stemme  gjorde  her  Udslaget;  det  blev  bestemt,  at  man 
skulde  hjælpe  til  at  afsætte  Surajah  Dowlah  og  sætte  Mir 
Jaffier  paa  Tronen;   til  Gjengjæld  lovedes  store  Belønninger. 

Clive  dyssede  Naboben  i  Søvn  med  smigrende  Talemaa- 
der  paa  samme  Tid,  som  han  skrev  til  Mr.  Watts:  «Sig  til 
Mir  Jaffier,  at  han  intet  har  at  frygte  for.  Jeg  vil  staa 
ham  bi  med  5,000  Mand,  der  aldrig  have  flygtet«.  Na- 
boben anede  intet;  fik  han  end  en  Gang  imellem  Mistanke, 
forstod  strax  den  snedige  Omichuud  at  forjage  den. 

Alt  gik  godt;  da  rejste  paa  én  Gang  Omichuud  Van- 
skeligheder. Den  snedige  Bengaleser  havde  faaet  Løfte  om 
en  rigelig  Erstatning  for,  hvad  han  havde  mistet  i  Calcutta. 
Men  dermed  havde  han  ikke  nok;  hans  Tjenester  havde  været 
store,  og  han  holdt  alle  Sammensværgelsens  Traade  i  sin 
Haand.  Et  Ord,  indaandet  i  Surajah  Dowlahs  -Ore,  vilde 
koste   de    Sammensvorne  Livet.     Han  forlangte  nu  300,000 

Pnnd  sterling  som  Vederlag  for  sin  Tjeneste.  Clive  raadede 
til  foreløbig  at  stille  ham  tilfreds  ved  at  tilstaa  ham  hans 
Forlangende.  Naar  Sammensværgelsen  var  udført,  var  det 
endnu  Tid  at  gaa  fra  sit  Ord,  og  man  fulgte  hans  Raad. 
Dog  Omichuud  var  for  snild  til  at  ville  najes  med  et  tomt 
Løfte.  Han  forlangte  det  optaget  som  en  Artikel  i  Traktaten 
mellem  Mir  Jaffier  og  Englænderne.  Clive,  der  ikke  skyede 
noget  Middel  for  at  naa  sit  Maal,  fandt  atter  paa  Eaad. 
Han  lod  Traktaten  affatte  i  to  Exemplarer,  et  ægte  og  et 
falskt,  og  da  Watson  nægtede  at  underskrive  det  sidste,  tog 
han  end  ikke  i  Betænkning  at  eftergjere  dennes  Navn. 

Planen  var  nu  moden  til  Udførelse.  Clive,  der  mente, 
at  det  var  paa  høje  Tid  at  handle,  tog  Initiativet,  og  efter  at 
han  i  et  Brev  til  Surajah  Dowlah  klart  havde  stillet  alle 
Englændernes  Klager  frem  og  erklæret,  at  han  se\\  skulde 
have  den  Ære  at  hente  hans  Højheds  Svar,  lod  han  sine 
Tropper  sætte  sig  i  Bevægelse. 

Surajah  Dowlah  samlede  øjeblikkelig  hele  sin  Styrke  og 
rykkede  frem  mod  Englænderne.  Ifølge  Planen  skulde  Mir 
Jaffier  med  sin  Afdeling  gaa  over  til  Clive;  men  alt  som 
det  afgjørende  Ojeblik  nærmede  sig,  fik  Frygten  mere  og 
mere  Overmagt  over  Ærgjerrigheden  hos  Mytteristifteren. 
Clive  var  naaet  til  Cossimbuzar;  Naboben  laa  med  en  mægtig 
Styrke  kun  nogle  faa  Mil  derfra  ved  Plassey,  og  alligevel 
tøvede  Mir  Jaffier  med  at  opfylde  sine  Forpligtelser  og  gav 
undvigende  Svar  paa  den  engelske  Generals  alvorlige  Fore- 
stillinger. 

Clive  var  i  en  pinlig  Stilling;  han  kunde  hverken  stole 
paa  sine  Forbundsfællers  Oprigtighed  eller  Mod,  og  hvor  megen 
Lid  han  end  satte  til  sit  eget  Feltherresnille  og  til  sine  Sol- 
daters Tapperhed  og  Mandstugt,  var  det  dog  en  betænkelig 
Sag  at  angribe  en  Hær,  der  var  tyve  Gange  saa  stor  som 
hans  egen.  Foran  sig  havde  han  en  Flod,  som  det  var  let 
at  rykke  frem  over,  men  som  efter  et  Nederlag  vilde  spærre 
den  lille  Skare  Tilbagetoget.     For  første  og  sidste  Gang  gøs 

han  en  Stund  tilbage  for  det  farlige  Ansvar,  der  vilde  være 
forbundet  med  en  Afgjarelse.  Han  sammenkaldte  et  Krigs- 
raad.  Flertallet  stemte  imod  Kamp,  og  Clive  erklærede  sig 
for  Flertallet.  Senere  skal  Clive  engang  have  ytret,  at  han 
aldrig  havde  sammenkaldt  mer  end  ét  Krigsraad,  samt  at 
hvis  han  havde  fulgt  dets  Raad,  vilde  Englænderne  aldrig 
være  blevne  Herrer  i  Bengalen.  Altsaa  —  næppe  var  Mødet 
hævet,  før  Clive  igjen  var  sig  selv.  Han  trak  sig  alene  til- 
bage under  Skyggen  af  nogle  Træer  og  sad  her  henved  en 
Time  fordybet  i  Tanker.  Da  han  atter  viste  sig,  var  han 
fast  bestemt  paa  at  lade  Lykken  raade.  Han  udstedte  Be- 
falinger om,  at  alle  skulde  være  beredte  til  den  næste  Mor- 
gen at  gaa  over  Floden. 

Floden  blev  passeret,  og  efter  en  anstrængeude  Dags- 
marsch  lejrede  Hæren  sig  i  en  Lund  af  Mangotræer  tæt  ved 
Plassey,  omtrent  en  Mil  fra  Fjenden.  Clive  kunde  af  Uro 
ikke  sove;  fra  Nabobens  Lejr  kunde  han  hele  Natten  høre 
Lyden  af  Trommer  og  Bækkener.  Men  Surajah  Dowlahs 
Hvile  var  ikke  roligere.  Hans  svage  og  lidenskabelige  Sind 
var  grebet  af  vilde  og  frygtelige  Ængstelser.  Han  nærede 
Mistillid  til  sine  Høvedsmænd,  han  var  bange  for  enhver, 
der  nærmede  sig  ham,  og  saaledes  sad  han  i  sit  Telt,  plaget, 
som  en  græsk  Digter  vilde  have  udtrykt  sig,  af  deres  Furier, 
der  med  deres  sidste  Suk  havde  udtalt  Forbandelsen  over 
ham  i  den  sorte  Hule. 

Dagen  brod  frem,  den  Dag,  som  skulde  afgjøre  Indiens 
Skæbne.  Ved  Solopgang  mylrede  Nabobens  Hær  ud  af  alle 
de  mange  Udgange  i  dens  Lejr  og  begyndte  sin  Fremrykning 
henimod  den  Lund,  hvor  Englænderne  laa.  En  Hær  paa 
40,000  Mand  til  Fods,  bevæbnede  med  Flinter,  Spyd,  Sværd, 
Buer  og  Pile,  bedækkede  Sletten.  De  førte  med  sig  50  Styk- 
ker Skyts  af  det  sværeste  Kaliber,  hvoraf  ethvert  blev  trukket 
af  et  stort  Spand  hvide  Oxer  og  skudt  frem  bagfra  af  en 
Elefant.  Nogle  mindre  Kanoner,  der  betjentes  af  nogle  faa 
franske  Hjælpetropper,   vare   maaske  mere  farlige.     Der  var 

15,000  Ryttere,  som  ikke  vare  tagne  af  den  blødagtige  ben- 
galske Befolkning,  men  af  de  modigere  Stammer,  der  bebo 
de  nordligere  Provinser.  Den  Styrke,  Clive  kunde  stille  mod 
disse  Masser,  bestod  kun  af  3,000  Mand;  men  af  disse  vare 
omtrent  de  1,000  Englændere,  alle  vare  de  førte  af  engelske 
Officerer  og  indøvede  i  engelsk  Krigstugt.  Særlig  udmærkede 
vare  Soldaterne  af  det  39te  Regiment,  som  endnu  bærer  paa 
sin  Fane,  ved  Siden  af  mange  stolte  Mindenavne  fra  Wel- 
lingtons Sejre  i  Spanien  og  Gascogne,  Navnet  Plassey  og 
det  stolte  Valgsprog:  « Primus  in  Indis»,  —  det  første  i 
Indien. 

Slaget  begyndte  med  en  Artillerifægtning,  i  hvilken  Na- 
bobens Artilleri  næsten  ingen  Virkning  gjorde,  medens  Eng- 
lændernes faa  Feltkanoner  gjorde  stor  Virkning.  Adskillige 
af  de  højtstaaende  Officerer  i  Surajah  Dowlahs  Hær  faldt,  og 
der  begyndte  at  opstaa  Uorden  i  Rækkerne.  Hans  egen  Angst 
voxede  med  hvert  -Øjeblik,  og  han  lyttede  derfor  villig  til 
det  Raad,  en  af  de  sammensvorne  gav  ham:  at  tiltræde  Til- 
bagetoget. Befaling  dertil  blev  given,  og  hans  Skæbne  var 
afgjort.  Clive  greb  -Øjeblikket  og  gav  Befaling  til  Fremryk- 
ning. Den  store  Hær  splittedes  som  en  sammenstimlet  Pø- 
belhob, og  de  faa  Franskmænd,  som  alene  vovede  at  holde 
Stand,  bleve  revne  med  af  de  flygtendes  Strøm.  Med  et  Tab 
af  22  Faldne  og  50  Saarede  havde  Clive  oprevet  en  Hær  paa 
næsten  60,000  Mand  og  undertvunget  et  Rige,  der  var  større 
og  folkerigere  end  Storbritannien. 

Saa  snart  Mir  Jaffier  saa,  at  Dagens  Skæbne  var  afgjort, 
brød  han  op  med  sin  Hærafdeling,  og  da  Slaget  var  forbi, 
sendte  han  Lykønskninger  til  Clive.  Næste  Morgen  begav 
han  sig  til  det  engelske  Kvarter,  ikke  lidet  ængstelig  for  den 
Modtagelse,  som  ventede  ham  dér.  Men  hans  Frygt  forlod 
ham  snart;  Clive  gik  ham  i  Møde,  omfavnede  ham  og  hilste 
ham  som  Nabob  af  Bengalen,  Bahar  og  Orissa,  lyttede  fore- 
kommende til  hans  Undskyldninger  og  raadede  ham  til  ufor- 
tøvet at  rykke  frem  til  Murschedabad.     Herhen  var  Surajah 

Dowlah  flygtet,  saa  hurtig  en  rapfodet  Kamel  kunde  bære 
ham.  Efter  endnu  at  have  vaklet  frem  og  tilbage  mellem 
sine  Kaadgiveres  forskjellige  Kaad  overvældede  endelig  Fryg- 
ten ham.  Forklædt  i  en  simpel  Dragt,  med  et  Juvelskrin  i 
Haanden  hissede  han  sig  om  Natten  ned  fra  et  Vindue  i  sit 
Pallads,  og,  fulgt  af  kun  2  Ledsagere,  steg  han  i  en  Baad 
paa  Floden  for  at  sejle  til  Patna. 

Faa  Dage  efter  kom  Clive  og  Mir  Jaffier  til  Mursche- 
dabad,  ledsaget  af  200  engelske  og  300  indfødte  Soldater. 
Den  nye  Nabob  blev  strax  højtidelig  indsat;  Clive  førte  ham 
selv  til  Højsædet,  ofrede,  i  Følge  .Østerlændernes  ældgamle 
Skik,  Guld  til  ham,  vendte  sig  derpaa  mod  de  indfødte, 
som  fyldte  Salen,  og  lykønskede  dem  til,  at  Skæbnen 
havde  befriet  dem  fra  Tyrannen.  Han  var  ved  denne  Lej- 
lighed nødt  til  at  bruge  Tolk;  thi  han  lærte  aldrig  at  tale 
noget  ostindisk  Sprog, 

Den  nye  Fyrste  blev  nu  opfordret  til  at  opfylde  de  ind- 
gaaede  Forpligtelser,  og  en  Sammenkomst  blev  i  den  Anled- 
ning holdt  i  Jugget  Seits  Hus.  Omichuud  hom  derhen, 
sikker  paa  Clives  Gunst,  da  denne  stadig  havde  behandlet  ham 
med  forstilt  Venlighed.  Det  ægte  Exemplar  af  Ov(^-enskom- 
sten  mellem  Englænderne  og  Omichuud  blev  læst  op;  da 
vendte  Clive  sig  til  Mr.  Scrafton,  en  af  Kompagniets  Funk- 
tionærer, og  sagde  paa  Engelsk  til  ham:  «Nu  er  det  paa  Tide 
at  bringe  Omichuud  ud  af  hans  Vildfarelse«.  « Omichuud", 
sagde  Mr.  Scrafton,  «den  oplæste  Traktat  er  en  List.  I  skal 
intet  have".  Den  bedragne  Hindu  faldt  bevidstløs  om  i  sine 
Ledsageres  Arme.  Clive,  der  trods  sin  Hensynsløshed  dog 
ikke  var  umenneskelig,  synes  at  være  bleven  rørt;  han  gav 
sig  kort  efter  i  Tale  med  Omichuud  og  raadede  ham  til  at 
gjøre  en  Pilgrimsrejse  til  et  af  Indiens  store  Templer  for  at 
vinde  sin  Helbred  igjen;  han  gav  ham  endog  saa  halvvejs 
Løfte  om  atter  at  ville  anvende  ham  i  Statstjenesteu ;  men 
Slaget  havde  ramt  den  ulykkelige  for  haardt;  han  kom  aldrig 
til  sig  selv  igjen.     Dybere  og  dybere  sank  han  paa  Sjæl  og 

Legeme,   indtil  han  endelig  efter  nogle  faa  Maaneders  For- 
løb døde. 

Surajah  Dowlah  blev  fangen  og  ført  for  Mir  Jaffier, 
der  en  kort  Tid  vaklede  mellem  Medlidenhed  og  Grusomhed. 
Hans  Søn  Miran  afgjorde  den  fangnes  Skæbne,  og  Surajah 
Dowlahs  Hoved  faldt  for  Bøddeløxen.  Heri  havde  Englæn- 
derne dog  ingen  Del. 

Uhyre  Kigdomme  strømmede  nu  ind  til  Kompagniet. 
En  Sum  paa  800,000  Pund  sendtes  under  flyvende  Faner  og 
klingende  Spil  ned  ad  Floden;  Handelen  blomstrede  op  igjen, 
og  Calcutta,  som  kort  forud  havde  ligget  øde,  rejste  sig  atter. 
Clive  kunde  faa,  hvad  han  ønskede;  han  vandrede  mellem 
Dynger  af  Sølv  og  Guld,  kronede  med  Eubiner  og  Ædelstene. 
Det  pekuniære  Mellemværende  mellem  Mir  Jaffier  og  Clive 
blev  senere  fordømt  baade  af  den  offentlige  Mening  og  af 
Parlamentet;  Clives  Vinding  fremstilledes  som  Løn  for  Be- 
stikkelser eller  som  Rov,  fravristet  en  hjælpeløs.  Hans  Bio- 
graf, John  Malcolm,  sammenligner  det  derimod  med  den 
Løn,  der  tilstodes  Mariborough  og  Wellington;  det  har  altid 
været  Skik  i  østen  at  give  og  modtage  Foræringer,  og  ingen 
Parlamentsakt  har  forbudt  engelske  Embedsmænd  en  slig 
Fordel. 

Mir  Jaffier  var  vel  ikke  saa  fordærvet  og  svag  som  sin 
Forgænger;  men  han  manglede  dog  alle  de  Egenskaber,  hans 
Stilling  krævede,  og  hans  Søn  var  en  anden  Surajah  Dowlah. 
Hans  Trone  vaklede,  mange  Høvdinger  gjorde  Oprør,  og  Vice- 
kongen af  Oude  truede  Bengalen  med  et  Angreb.  Under  alt 
dette  ankom  der  Regeringsdepecher  fra  England,  der  indsatte 
et  nyt,  i  høj  Grad  indviklet  Guvernement,  hvori  Clive  end 
ikke  fik  Sæde,  —  i  London  vidste  man  endnu  intet  om  Slaget 
ved  Plassey.  De  udnævnte  Medlemmer  paatoge  sig  imidlertid 
Ansvaret  for  deres  Ulydighed  ved  mod  Ordren  at  overdrage 
Clive  den  øverste  Myndighed.  Da  Efterretningen  om  Slaget 
kom  til  London,  udnævntes  Clive  officielt  til  Guvernør  og 
modtog    store   Beviser    paa    Regeringens    Højagtelse.      Mir 

Jaffier  betragtede  ham  med  Ærefrygt;  en  Høvding,  hvem 
Naboben  havde  irettesat  for  nogle  Klammerier  med  Kompag- 
niets Sepoyer,  svarede  ham  engang  frimodig,  da  Naboben 
hentydede  til  Clives  høje  Stilling:  « Skulde  jeg  fornærme 
Clive,  jeg,  som  hver  Morgen  bukker  tre  Gange  dybt  for  hans 
Æsel!».  Det  var  ogsaa  kun  Clive,  han  havde  at  takke  for, 
at  han  holdt  sig  paa  Tronen. 

Imidlertid  truede  en  stor  Fare  fra  en  anden  Kant.  Den 
store  Mogul  sad  som  Fange  i  Delhi  i  en  Undersaats  Haand; 
men  hans  ældste  Søn  flygtede  og  samlede  ved  nogle  mægtige 
Fyrsters  Hjælp  og  af  frivillige  Eventyrere  en  Hær  paa  om- 
trent 40,000  Mand,  med  hvilken  han  vilde  styrte  Mir  Jaf- 
fier og  grundfæste  sin  Magt  i  Bengalen,  Bahar  og  Orissa. 
Mir  Jaffier  skjælvede  og  vilde  for  en  stor  Sum  Penge  afkjøbe 
Erobreren;  men  Clive  modsatte  sig  en  slig  Fejghed.  Ufor- 
tøvet sendte  han  indtrængende  Opfordringer  til  Guvernøren  i 
Patna,  der  truedes  med  et  Angreb,  om  at  berede  sig  paa  et 
kraftigt  Forsvar.  Patna  blev  virkelig  belejret  af  Stormogu- 
lens Søn;  men  da  Clive  i  Spidsen  for  ca.  3,000  Mand  viste 
sig  udenfor  Byen,  opløste  Belejringshæren  sig  af  Frygt  for 
Clive  og  det  britiske  Navn.  Mir  Jaffier  ilede  med  at  give 
et  fyrsteligt  Bevis  paa  sin  Taknemlighed.  Den  Afgift  paa 
30,000  Pund,  som  Kompagniet  aarlig  betalte  Naboben  for 
den  Landstrækning,  det  havde  besat,  tilstod  han  Clive  som 
livsvarig  Indtægt;  det  var  en  Sum,  som  paa  den  Tid  var 
tilstrækkelig  til  at  hævde  ham  en  anset  Plads  blandt  den 
britiske  Adel. 

Mir  Jaffiers  Taknemlighed  varede  dog  ikke  længe;  han 
frygtede  sin  mægtige  allierede  og  begyndte  at  se  sig  om 
efter  andre,  der  kunde  sikre  hans  Fremtid.  De  indiske  Folk 
kunde  han  ikke  lide  paa;  de  vare  altfor  bange  for  Clive.  — 
Franskmændenes  Indflydelse  var  tilintetgjort;  men  Hollæn- 
derne vare  i  stort  Ry  i  Indien;  man  vidste  endnu  ikke,  hvor 
stærkt  deres  Magt  var  dalet  i  Evropa,  Hemmelige  Under- 
handlinger indlededes  mellem  JVIir  Jaffier  og  det  hollandske 

Faktori  Chinsurah,  og  dette  opmuntrede  nu  Guvernementet 
i  Batavia  til  at  sende  en  Expedition  til  Bengalen,  hvad  det 
ogsaa  lovede.  Snart  laa  en  Flaade  paa  7  Skibe  med  1,500 
Mand  ombord  udfor  Ganges  og  søgte  at  tiltvinge  sig  Adgang. 
Hensynet  til,  at  den  engelske  Indflydelse  i  Bengalen  stod  paa 
Spil,  overvandt  Clives  Betænkeligheder  ved  at  angribe  en 
venlig  sindet  Magts  Flaade.  Han  angreb;  den  fjendtlige  Styrke 
blev  fuldstændig  overvunden.  Skibene  gjordes  til  Bytte,  og 
Guvernøren  i  Chinsurah  maatte  under  Straf  af  Udjagelse  af 
Bengalen  gaa  ind  paa  hans  Betingelser :  ingen  Fæstningsværker 
at  opføre  og  ingen  Hær  at  holde  med  Undtagelse  af  et  nød- 
vendigt lille  Korps. 


HI. 

Tre  Maaneder  efter  sejlede  Clive  til  England,  hvor  Hæ- 
der og  Ære  ventede  ham.  Kongen,  Ministeriet,  Parlamentet 
og  alle  hans  Landsmænd  hævede  ham  til  Skyerne,  fordi  de  i 
ham  saa  Englands  første  General.  Hans  Rigdom  var  umaa- 
delig;  i  aarlig  Indkomst  havde  han  mindst  40,000  Pund.  Af 
Naturen  var  han  velgjørende,  fattige  Venner  understøttede 
han  rigelig,  sine  Forældre  gav  han  aarlig  800  Pund,  500 
Pund  udsatte  han  for  sin  gamle  Befalingsmand,  Lawrence. 

Han  deltog  ogsaa  i  det  parlamentariske  Liv,  men  op- 
naaede  her  ingen  fremragende  Plads.  Stadig  var  hans  Op- 
mærksomhed rettot  mod  Indien,  og  navnlig  havde  han  et 
skarpt  Blik  for  de  Mangler,  som  klæbede  ved  Styrelsen  af 
Forholdene  der  ovre.  Paa  den  Tid  stod  en  kraftig,  men  ær- 
gjerrig  Mand,  hvis  Navn  var  Sulivan,  i  Spidsen  for  Kompag- 
niet. Han  nærede  stærk  Skinsyge  mod  Clive,  og  Clive  paa 
sin  Side  søgte  ved  Direktorvalget  1763  at  bryde  det  her- 
skende Partis  Magt.  En  voldsom  Strid  brød  løs,  men  Suli- 
van sejrede  og  hævnede  sig  ved  at  lade  den  Clive  af  Mir 
Jaffier  skjænkede  Livrente  konfiskere. 

Forholdene  forandrede  sig  dog  snart.     Med  hver  Efter- 
retning fra  Bengalen  voxede  ogsaa  Klagerne  over  den  engel- 
ske   Styrelse,    der   efterhaanden   havde   naaet   en   saa    stor 
Slethed,    som    det   syntes   muligt.      Selv  Historiens  utrolige 
Vidnesbyrd  om  de  Udsugeiser,  de  gamle  romerske  Statholdere 
tillode  sig,  hvorledes  de  byggede  sig  Marmorpaladser  og  holdt 
Hjorder   af  Giraffer   paa   Undersaatternes  Bekostning,    bleve 
overtrufne  af,  hvad   der  gik  i  Svang  i  Indien.     Mir  Jaffier 
afsattes,  og  en  anden  Nabob  blev  indsat;  men  da  denne  ikke 
kunde  finde  sig  i  at  se  sine  Undersaatter  blive  undertrykkede, 
styrtedes  han,  og  Jaffier  indsattes  paany.    Kompagniets  Em- 
bedsmænd fik  Monopol  paa  Handelen,    tvang  Indbyggerne  til 
at  kjobe   dyrt   og  sælge    billig   og   behandlede  Domstole  og 
andre  Avtoriteter  med  Overmod  og  Brutalitet.     Enhver  For- 
skjel  paa  over-  og  underordnet   var  saa  godt  som  udslettet; 
Folket  sank  dybere  og  dybere  i  Elendighed;  men  det  dristede 
sig  ikke  til  at  sætte  sig  til  Modværge.    Mange  flygtede  bort, 
og  paa  mange  Steder  stode  hele  Landsbyer  mennesketomme. 
De  tilgrænsende  Magter  saa  med  Harme  det  evropæiske 
Skændselsherredamme   i  Bengalen,    og    med    al   Agtelse    for 
Englændernes  Militæjtalent   fordømte    de  deres  Statsstyrelse. 
Men  selv  i  Hæren  trængte  den  om  sig  gribende  Fordærvelse 
ind;   Mangel  paa  Subordination  horte  til  Dagens  Orden,    og 
tilsidst  var  enhver  Officersmesse  Sæde    for  Kænker  og  Sam- 
mensværgelser.     Det   hele    antog  en  mere  og  mere  truende 
Karakter,  og  den  almindelige  Mening  i  England  —  thi  ogsaa 
her  kom  man  efterhaanden  under  Vejr  med  de  opløste  For- 
hold —  var,  at  Chve  alene  kunde  frelse  Indien. 

Clive  vægrede  sig,  saa  længe  hans  Fjende  Sulivan  stod 
i  Spidsen  for  Kompagniet.  Men  ved  de  næste  Styrelsesvalg 
mistede  Sulivan  sin  Plads,  og  den  nye  Styrelse  sammensatte  s 
af  Clives  Venner. 

Som  Guvernør  over  Indien  tiltraadte  han  nu  sin  tredje 
Rejse  dertil.  Forinden  var  Mir  Jaffier  allerede  død,  og  trods  de 
strænge  Forbud  fra  Regeringen  i  London   mod   at   modtage 

Gaver  af  de  indfødte  Fyrster  havde  man  alligevel  sat  Na- 
bobværdigheden til  Salgs.  En  umyndig  San  af  Mir  Jaffier 
kjøbte  den  for  en  uhyre  Pengesum;  Clive  sørgede  over  det 
engelske  Navns  dybe  Fald  og  besluttede  at  bringe  alt  paa 
den  gamle  Fod  igjen.  En  ubegrænset  Magt  var  lagt  i  hans 
Haand;  han  kunde  have  misbrugt  den,  om  han  havde  villet; 
han  kunde  have  beriget  sig  umaadelig  ved  at  se  gjennem 
Fingre  med  Embedsmændenes  Vilkaarligheder;  men  dertil 
var  hans  Tænkemaade  for  ædel.  Han  blev  sig  selv  tro  trods 
alt  det  Had  og  al  den  Misundelse,  han  udsatte  sig  for.  Paa 
enhver  Maade  søgte  han  at  hindre  de  i  Svang  gaaende  Be- 
stikkelser; Embedsmændenes  private  Handelsmonopol  ophævede 
han.  Lige  over  for  den  enstemmige  Forbitrelse,  der  nu 
rejste  sig  imod  ham,  erklærede  han,  at  han  vel  skulde  kunne 
udholde  den,  og  ved  at  afskedige  sine  ivrigste  Modstandere 
kvalte  han  Misfornøjelsen.  Den  nærmeste  Anledning  til 
Fordærvelsen  havde  imidlertid,  indsaa  han,  Forholdene  selv 
givet.  Den  Lønning,  Kompagniet  gav  sine  Embedsmænd, 
var  saa  ussel,  at  man  knap  tør  undre  sig  over,  at  Fristelsen 
til  at  berige  sig  paa  anden  Maade  havde  overvundet  dem. 
For  at  raade  Bod  herpaa  henlagde  han,  da  han  ikke  kunde 
vente,  at  Direktørerne  vilde  forhøje  Lønningerne,  Saltmono- 
polet til  Embedsmændenes  Underhold  —  en  Handhng,  Jer 
har  udsat  ham  for  ubillig  Miskjendelse. 

Herredømmet  over  Bengalen  fik  en  anden  Form.  Hidtil 
havde  de  Engelskes  Magt  havt  altfor  ubestemte  Grænser  og 
ingen  retslig  Form.  Clive  lod  den  bekræfte  af  Hoffet  i  Delhi, 
og  herfra  udgik  da  en  formel  Stadfæstelse,  hvorefter  Kom- 
pagniet fik  Ket  til  at  oppebære  alle  Indtægter  af  Bengalen, 
Orissa  og  Bahar. 

Clive  selv  samlede  sig  ingen  Kigdomme.  Det  eneste, 
han  foruden  den  af  Sulivan  konfiskerede  Pengesum  modtog, 
var  en  større  Sum,  som  Mir  Jaffier  havde  testamenteret 
ham,  og  det  kun  for  deraf  at  stifte  et  Legat  for  invalide 
Officerer  og  Soldater.    Omsider  gjorde  hans  Helbredstilstand 

ham  det  nødvendigt  at  vende  tilbage  til  Evropa,  og  i  Aaret 
1767  forlod  han  for  tredje  Gang  det  Land,  hvor  han  havde 
indlagt  sig  udødelig  Hæder.  Men  i  Fædrelandet  havde  en 
talrig  Opposition  samlet  sig  imod  ham.  I  sine  sidste  Leve- 
aar  blev  han  endog  indviklet  i  en  Retssag  angaaende  Styrel- 
sen af  Indien ,  der  atter  begyndte  at  gaa  tilbage.  Han  gik 
vel  hæderlig  ud  deraf;  men  hans  Sjæl  var  træt,  Livslede  greb 
ham,  og  han  dræbte  sig  selv  (22de  Novbr.  1774). 

Laurids  Nyegaaed. 


Englændernes  Kampe  med  Kongen  af  Åschanti 
i  Åarene  1824-26.*) 


Jj  orholdene  paa  Guldkysten  i  Afrika  tiltrække  sig  for  -Øje- 
blikket en  ikke  ringe  Opmærksomhed,  og  da  man  ikke  paa  en 
fyldigere  Maade  kan  belyse  de  i  1873  for  Haanden  værende  Om- 
stændigheder end  ved  at  kaste  et  Blik  tilbage  paa  tidligere  Kampe 
mellem  Englænderne  og  Aschanti-Negerstammen,  ville  vi  bede 
Læseren  folge  os  gjennem  en  kortfattet  Beskrivelse  over  den 
blodige  Krig  fra  1824-26.  Skjont  næsten  et  halvt  Aarhun- 
drede  er  forløbet,  siden  denne  Krig  fortes,  have  Omstæn- 
dighederne, hvorunder  de  stridende  Parter  arbejde,  dog  kun 
forandret  sig  forholdsvis  lidet.  Det  er  det  samme  Død  brin- 
gende Klima,  der  i  Forbindelse  med  de  geografiske  Forhold 
nu,  som  i  1824,  lægger  Evropæeren  de  største  Hindringer  i 
Vejen.  Lastdyr  kunne  ikke  leve  paa  Kysten;  alt  bæres  paa 
Menneskeryg  i  disse  Egne,  hvor  der  ikke  findes  en  eneste 
banet  Vej,  men  hvor  smalle,  bugtede  Stier  sno  sig  gjen- 
nem Sumpene  og  det  tætte  Buskads,  hvor  enhver  højere 
taktisk  Ledelse  saa  at  sige  bliver  frugtesløs.  Lige  som  de 
indfødte  Dragere  løb  deres  Vej  i  1824  og  lode  Tropperne 
mangle  baade  Vand,  Proviant  og  Ammunition,  saaledes  er 
der  megen  Kimelighed  for,  at  de  ikke  ville  opføre  sig  stort 
bedre  nu,  og  hvorfor  skulde  Fantierne  og  andre,  Englænderne 


Efter  en  Beretning,  udgivet  i  1831  af  en  af  Expeditionens  Deltagere, 
Major  Ricketts. 

venskabelig  sindede  Negerstammer,  der  dengang  viste  sig 
som  de  besværligste  og  uværdigste  allierede  nu  have  for- 
andret Karakter?  Englændernes  allierede,  eller  rettere  de  fleste 
under  engelsk  Beskyttelse  staaende  Stammer,  som  bo  nær- 
mest Kysten,  beskrives  i  Almindelighed  som  staaende  paa  et 
lavere  Standpunkt  end  de  stridbare,  med  en  vis  halvbarbarisk 
Organisation  begavede  Aschanti-Negre,  og  naar  disse  sidste 
for  halvtredsindstyve  Aar  tilbage  viste  sig  som  tapre,  yderlig 
grusomme,  men  nogenlunde  militært  disciplinerede  Folk,  gaar 
det  ikke  an  at  undervurdere  dem  nu  i  1873,  thi  alle  Beret- 
ninger lyde  paa,  at  Kongeriget  Aschanti  snarere  har  vundet 
end  tabt  i  Fasthed.  Vel  ere  Englænderne  nu  i  Besiddelse 
af  Gatlingkanoner  og  Bagladerifler,  og  vel  tør  det  antages, 
at  den  engelske  General,  Sir  Garnet  Wolseley,  ikke  som  sin 
Forgænger,  den  ulykkelige  M'Carthy,  hovedkulds  vil  kaste  sig 
ind  i  Begivenhederne,  men  det  maa  paa  den  anden  Side  hel- 
ler ikke  glemmes,  at  Kongen  af  Aschanti  takket  være  engelsk 
og  hollandsk  Kjøbmandsaand  nu  møder  med  en  bedre  be- 
væbnet Hær  end  for  halvtredsindstyve  Aar  tilbage. 

I  Marts  Maaned  1822  ankom  Sir  Charles  M'Carthy  fra 
Sierra  Leone  til  Guldkysten  for  som  Generalguvernør  paa 
Regeringens  Vegne  at  overtage  Bestyrelsen  over  de  derværende 
engelske  Kolonier,  der  tidligere  havde  tilhørt  det  engelsk- 
afrikanske Handelskompagni.  I  Cape  Coast  Castle,  en  af  de 
betydeligere  Kolonier  med  et  ret  anseligt  Fort  og  en  omkring 
liggende  Negerby*),   blev  den  nye  Tingenes  Tilstand  prokla- 

*)  For  altid  at  have  et  sikkert  Samkvem  med  Skibene  have  Evro- 
pæerne  bygget  Forter  langs  hele  Kysten,  næsten  lige  i  Landingen; 
disse  Forter  vare  oprindelig  anlagte  udelnUkende  for  Slavehande- 
lens Skyld,  men  maa  nu  mest  betragtes  som  Støttepunkter  for 
Handelen,  paa  samme  Tid  som  de  holde  den  nærmest  boende  ind- 
fødte Befolkning  i  Ave.  Omkring  disse  Forter  har  der  gjerne 
dannet  sig  Smaabyer.  Opholdet  i  Forterne  er  som  oftest  meget 
usundt  for  Evropæerne,  da  Atlanterhavsbrændingen  fører  en  Mængde 
Havdyr  og  Planter  med  sig,  som  ligge  og  raadne  under  den  bræn- 
dende Sols  Straaler  paa  den  sandede  Kyst.  Et  Stykke  inde  i 
Landet  bliver  Klimaet  bedre. 

meret  og,  som  det  syntes,  til  alles  Tilfredshed,  hvorpaa  Gu- 
vernøren vendte  tilbage  til  Sierra  Leone,  da  Tilstanden  paa 
Kysten  i  det  hele  taget  syntes  beroligende,  skjent  det  kort  i 
Forvejen  ikke  havde  manglet  paa  de  Kjævlerier  og  Stridig- 
heder, der  ere  betegnende  for  det  indbyrdes  Forhold  mellem 
de  mange  smaa  Neger-Kongeriger.  Den  mægtige  Aschanti- 
stamme  forlangte  Tribut  af  de  nærmere  Kysten  boende  Fan- 
tiere, hvilke  sidste  under  Tiden  gjorde  Modstand,  medens  de 
til  andre  Tider  forenede  sig  med  deres  Undertrykkere  for  selv 
at  afpresse  Indbyggerne  i  Negerbyen  ved  Cape  Coast  og  de 
omkring  liggende  Landsbyer  Tribut.  Under  Tiden  blev  denne 
sidste  Tribut  betalt  godvillig;  under  Tiden  blev  den  nægtet, 
skjont  de  engelske  Kjøbmænd  i  Aaret  1820  synes  at  have 
forpligtet  sig  til  at  betale  Tribut  til  Aschantierne;  men  netop 
inden  Generalguvernørens  Ankomst  til  Cape  Coast  Castle 
havde  Embedsmændene  paa  Stedet  kort  og  godt  ladet  Kon- 
gen af  Aschanti  vide,  at  Englænderne  ikke  under  nogen  som 
helst  Form  vilde  anerkjende  hans  Ret  til  at  blande  sig  i 
Jurisdiktionsforholdene  indenfor  Cape  Coast  Castles  Omraade, 
hvilket  var  ensbetydende  med,  at  man  for  Fremtiden  nægtede 
at  betale  den  omtalte  Tribut. 

Paa  Grund  af  det  saaledes  indtraadte  spændte  Forhold 
og  tillige  som  Følge  af  Gjæringen  mellem  Stammerne  ind- 
byrdes var  Handelen  med  Aschanti  aldeles  afbrudt  ved  M'Car- 
thys  Ankomst  til  Kysten.  Kongen  af  Aschanti  havde  forbudt 
sine  Undersaater  Samkvem  med  Englænderne,  og  hans  Gru- 
somhed var  for  vel  bekjendt,  til  at  han  ikke  skulde  blive 
punktlig  adlydt.  En  i  sig  selv  temmelig  ubetydelig  Omstæn- 
dighed skulde  imidlertid  blive  Forspillet  til  blodige  Kampe. 
En  farvet  Underofficer  ved  et  engelsk-afrikansk  Regiment,  der 
laa  i  Fortet  Annamaboe,  kom  op  at  skjændes  med  en  Aschanti- 
Neger,  og  Enden  paa  Skjænderiet  blev,  at  Negeren  blev 
jaget  ud  af  Fortet.  Kort  Tid  derpaa  lykkedes  det  Aschan- 
tierne at  bemægtige  sig  Underofficeren,  som  i  Lænker  blev 
slæbt  til  Lejren  ved  Donquah,  der  ligger  omtrent  fire  danske 

Mil  inde  i  Landet.  Det  hed  sig  nu  i  nogen  Tid,  at  Kon- 
gen af  Aschanti  misbilligede  sine  Undersaatters  Fremgangs- 
maade  mod  Underofficeren,  men  en  skjøn  Dag  blev  denne 
henrettet  paa  Kongens  Befaling,  og  hans  Kjæveben,  Pande- 
skal og  ene  Arm  sendtes  til  Aschantiernes  Hovedstad,  Cumassie. 
Sir  Charles  M'Carthy  besluttede  at  hævne  denne  Voldsgj er ning 
og  benyttede  hertil  et  Tidspunkt,  da  Fantierne  vare  blevne 
uenige  med  Aschantierne  og  derfor  havde  forladt  Lejren  ved 
Donquah. 

Her  befandt  der  sig  dengang  kun  nogle  faa  Høvdinger 
fra  Aschanti  med  et  Par  hundrede  Mand,  og  der  blev  lagt 
en  Plan  til  at  overrumple  denne  Styrke.  For  at  forebygge 
Forræderi  bleve  Negrene  i  Byen  ved  Cape  Coast  Castle  og 
den  evropæiske  Milits  kaldte  ind  i  Fortet  for  at  blive  bevæb- 
nede, kun  en  Time  forinden  Marschen  mod  Donquah  skulde 
tiltrædes.  Man  vilde  marschere  om  Natten  for  ved  Daggry 
at  være  paa  Bestemmelsesstedet,  men  enten  nu  Vejviserne 
ikke  have  kjendt  Vej,  eller  der  har  været  Forræderi  med  i 
Spillet,  nok  er  det,  den  engelske  Kolonne  kom  paa  Afveje, 
Tropperne  bleve  fuldstændig  udmattede  af  den  anstrængende 
Marsch  gjennem  Sumpe  og  tæt  Buskads,  og  i  denne  Tilstand 
saa  de  sig  pludsehg  angrebne  af  en  overlegen  Styrke  af 
Aschantiere,  der  aabnede  en  heftig  Ild,  dækkede  af  det  tætte 
Krat  paa  begge  Sider  af  den  bugtede  Fodsti.  De  indfodte 
Hjælpetropper  forsvandt  som  Dug  for  Solen;  kun  nogle  Sol- 
dater under  Kaptajn  Laing  holdt  Stand  og  marscherede  videre, 
indtil  man  endelig  fik  Vished  om  at  være  fuldstændig  paa 
Vildspor.  Det  gjaldt  nu  blot  om  hurtigst  mulig  at  komme 
tilbage  til  Kysten,  og  med  et  Tab  af  over  halvtredsindstyve 
Mand  naaede  Kaptajn  Laing  Fortet  Annamaboe. 

De  engelske  Avtoriteter  synes  ved  denne  Lejlighed  at 
have  manglet  tilstrækkehg  Energi,  thi  de  lode  Aschantierne 
staa  med  Palmer  i  Hænderne,  og  Sir  Charles  M'Carthy  ind- 
skrænkede sig  til  at  organisere  en  Art  Milits  i  forskjellige 
Forter    og   til   at   lade   sig  nøje  med  nogle  Nabohøvdingers 

fredelige  Forsikringer.  Aschantierne  bleve  imidlertid  mere 
og  mere  nærgaaende  og  overskrede  gjentagne  Gange  Grænse- 
floden Prah,  hvor  Major  Chisholm  og  Kaptajn  Laing  med 
afvexlende  Held  bekæmpede  deres  Fremtrængen.  Nogle  af 
Fantierne  erklærede  sig  for  Aschantierne,  medens  andre  slut- 
tede sig  til  Englænderne.  Engang  lykkedes  det  den  sidst- 
nævnte Officer  at  overraske  en  fjendtlig  Lejr,  men  Aschan- 
tierne vare  rapfodede  nok  til  at  undslippe  og  fik  endda  inden 
Flugten  Lejlighed  til  at  dræbe  alle  deres  Fanger.  Overho- 
vedet lykkedes  det  ikke  de  regulære  Tropper  at  udrette  stort 
andet  end  at  forhindre  Aschantierne  i  at  forsyne  sig  med 
Vaaben  og  Ammunition  i  den  hollandske  Koloni  Elmina. 

1  Slutningen  af  Aaret  1823  sluttede  M'Carthy  Forbin- 
delser med  forskjellige  Negerkonger,  blandt  hvilke  Appea, 
Konge  af  Adjumacon,  endog  aflagde  et  Beseg  i  Cape  Coast 
Castle  i  Spidsen  for  hele  sin  Hær.  Der  blev  holdt  en  stor 
"Palaver«.  Omgiven  af  sine  Høvdinger  blev  Appea  baaren  i 
en  Palankin  af  sine  Slaver,  der  hvert  øjeblik  gave  de  umis- 
ivjendeligste  Beviser  paa  den  dybeste  Ærefrygt  for  deres  Her- 
sker, som  steg  ud  af  Palankinen  og  nedlod  sig  paa  en  Atla- 
skeshynde,  idet  han  kastede  et  Stykke  Tbj  over  sig  for  at 
skjule  sin  Nøgenhed.  Hans  Pager  bare,  som  Emblemer  paa 
den  kongelige  Magtfuldkommenhed,  Elefanthaler  og  ti  guld- 
heftede  Sværd  foran  Palankinen.  Hans  Yndlingshustru  og 
Søster  fulgte  med,  og  i  Processionen  befandt  sig  ogsaa  Skjalde, 
der  sang  Sange  til  Herskerens  Pris.  Pandeskaller  og  Kjæve- 
ben  af  overvundne  Fjender  figurerede  ogsaa  ved  denne  Pa- 
laver, men  af  Hensyn  til  M'Carthy  var  Appea  saa  delikat  at 
lade  disse  Relikvier  være  tildækkede. 

Den  følgende  Dag  rejste  den  engelske  Guvernør  til  den 
omtrent  sex  Mil  fjerne  Lejr  ved  Yancumassi  og  blev  høj- 
tidelig modtagen  af  de  indfødte  Høvdinger,  der  holdt  Revuer 
for  ham;  men  da  han  her  fik  at  vide,  at  Aschantierne  i  tolv 
Afdelinger  marscherede  mod  Cape  Coast  Castle,  opholdt  han 
sig  kun  nogle  faa  Dage  hos  sine  sorte  Venner,    hvorpaa  han 

rejste  tilbage  til  Cape  Coast  for  der  personlig  at  træffe  For- 
beredelser til  et  større  Felttog  mod  Åschantierne,  medens 
han  gav  de  Officerer,  der  kommanderede  paa  forskjellige 
nærliggende  Forter,  Befaling  til  at  holde  sig  i  Beredskab  til 
at  bryde  op. 

I  Januar  Maaned  1824  fik  Sir  Charles  M'Carthy  efter- 
haanden  samlet  en  ret  anselig  Styrke  i  Lejren  vedDonquah; 
Kjernen  bestod  af  et  godt  indexerceret  afrikansk,  af  engelske 
Officerer  kommanderet  Regiment,  der  baade  talte  hvide  og 
farvede  Mænd  i  sine  Rækker.  Yderligere  stodte  hertil  et 
Regiment  Milits  fra  Cape  Coast,  men  denne  Afdeling  bestod 
kun  af  Negre,  kommanderede  og  indexercerede  af  engelske 
Kjøbmænd,  saa  Disciplinen  var  meget  middelmaadig.  Den 
lille  Hær  talte  saaledes  et  Par  tusinde  Mand  foruden  en  Sværm 
af  indfødte,  saakaldte  « allierede«;  men  disses  Tal  angives 
ikke.  Guvernøren  anvendte  nogle  faa  Dage  til  at  indøve 
disse  uensartede  Elementer  i  Buskadskampe  og  til  at  vænne 
dem  til  at  lystre  Hornsignaler,  hvorpaa  der  blev  foretaget  en 
fremad  gaaende  Bevægelse  mod  den  venskabelig  sindede  Konge 
af  Vassavs  Hovedstad. 

Strax  viste  det  sig,  hvilke  uhyre  Vanskeligheder  Terrænet 
og  Klimaet  lagde  i  Vejen  for  en  større  Afdehngs  Marsch. 
Mangelen  paa  Proviant  og  den  næsten  uovervindelige  Vanske- 
lighed ved  at  skafte  Folkene  Ly  i  disse  usunde  Egne,  hvor 
en  eneste  Nats  Ophold  under  aaben  Himmel  ofte  er  dræbende, 
gjorde  det  nødvendigt  at  marschere  i  smaa,  spredte  Afdelinger. 
Dragere  var  det  næsten  umuhgt  at  skaffe  til  Veje,  og  naar 
disse  bleve  kjede  af  deres  Dont,  havde  de  særdeles  let  ved 
at  gjøre  sig  usynlige  under  Marschen  paa  de  smalle  Stier,  der 
føre  gjennem  det  tætte  Krat.  Nogle  faa  Dage  efter,  at  Eng- 
lænderne havde  forladt  Donquah,  fik  M'Carthy  Underretning 
om,  at  Åschantierne  skulde  have  gjort  et  pludseligt  Indfald 
i  det  vestlige  Vassav,  hvorfor  han  besluttede  strax  at  gaa 
over  Prah-Floden  med  den  Styrke,  han  havde  disponibel  i 
sin  umiddelbare  Nærhed,   idet  han  gav  Major  Chisholm  Be- 

faling  til  med  Hovedkolonnen  at  fortsætte  Marschen  i  den 
oprindelig  bestemte  Eetning  og  derpaa  i  Kongen  af  Vassavs 
Hovedstad,  Åmpensasu,  afvente  nærmere  Ordre. 

Upaatvivlelig  var  M'Carthy  en  tapper  Mand,  men  han 
viede  sin  Styrke  til  den  sikreste  Undergang  ved  denne  Åd- 
splittelse  af  Kræfterne.  I  Krige  mod  Aschantierne  ere  stra- 
tegiske Bevægelser  af  saare  ringe  Betydning;  det  gjælder  kun 
at  slaa  ned  for  Fode,  og  dertil  maa  der  en  nogenlunde  sam- 
let, større  Styrke.  Enten  kommer  det  til  den  forfærdeligste 
Nærkamp,  i  hvilken  Aschantierne  ere  Mestre  i  at  bruge 
deres  lange  Knive,  og  hvor  de  faldne  Fjenders  Antal  er  det 
afgjørende,  eller  ogsaa  tager  Fjenden  hovedkulds  Flugten.  For 
de  raa  og  uvidende  Negre,  der  figurerede  som  Englændernes 
allierede,  vare  strategiske  Bevægelser  desuden  en  Gaade:  en 
aldrig  saa  snildt  udtænkt  omgaaende  Bevægelse  bliver  i  deres 
-Øjne  let  ensbetydende  med  Flugt  og  den  deraf  følgende 
uundgaaelige  totale  Opløsningstilstand. 

I  Spidsen  for  en  Styrke  paa  kun  omtrent  fem  Hundrede 
Mand,  derunder  indbefattet  et  Par  hundrede  uorganiserede 
Negre  under  egne  Høvdinger,  marscherede  Guvernøren  nu 
mod  Prah-Floden.  Marschen  gik  gjennem  Sumpe  og  tæt 
Underskov,  og  som  sædvanlig  var  det  næsten  en  Umulighed 
at  faa  Dragerne  til  at  gjøre  deres  Pligt.  Den  13de  Januar 
om  Morgenen  begyndte  man  at  færge  Folkene  over  til  Flo- 
dens højre  Bred  i  otte  udhulede  Træstammer,  der  hver  kunde 
bære  to  Mand.  Aldrig  saa  snart  var  Overfarten  tilendebragt, 
førend  M'Carthy  ikke  kunde  styre  sin  Utaalmodighed,  og  med 
kun  firsindstyve  af  de  kraftigste  Negre,  der  hørte  til  et  afri- 
kansk Regiment,  ilede  han  i  Forvejen  til  Assamacov,  hvortil 
Resten  af  Styrken  først  ankom  fem  Dage  senere.  Her  fik 
han  at  vide,  at  Aschantierne  vare  i  Anmarsch,  hvorfor  han 
sendte  sin  Sekretær,  Mr.  Williams,  videre  for  at  formaa  de 
venskabelig  sindede  Denkera-  og  Vassav-Negre  til  at  modsætte 
sig  Fjendens  Fremtrængen  med  Løfte  om  snarlig  Hjælp. 
End  videre  blev  der  sendt  Ilbud  til  Major  Chisholm  om  saa 

snart  som  mulig   at  indtræffe  i  Hovedkvarteret  med  sin  Af- 
deling. 

Mr.  Williams  fandt  Denkera-  og  Vassav-Stammerne  paa 
vild  Flugt,  men  efter  mange  Overtalelser  formaaede  han  dem 
til  at  gjøre  Holdt  for  at  forsvare  Overgangen  over  en  lille  Flod. 
Da  Guvernøren  fik  Underretning  herom,  sendte  han  strax  sin 
Stabschef,  Major  Eicketts,  med  alle  de  regulære  Tropper  og 
Militsen  til  Undsætning,  medens  han  selv  fulgte  efter  i  Spid- 
sen for  de  indfødte  Hjælpetropper.  Majoren  naaede  den  om- 
talte lille  Flod  den  20de  om  Morgenen  efter  en  meget  træt- 
tende Marsch,  under  hvilken  han  om  Natten  under  et  vold- 
somt Kegnskyl  havde  set  sig  nødsaget  til  at  gjøre  Holdt  i 
en  Sump,  hvor  nogle  af  Folkene  sank  i  Mudder  til  midt  paa 
Livet.  Han  fandt  alt  i  største  Forvirring;  Vassav-Negrene 
havde  nægtet  at  hugge  Krattet  bort  til  en  Lejrplads,  og  lige- 
ledes havde  de  ikke  ryddet  den  modsatte  Flodbred,  fra  hvil- 
ken Fjendens  Angreb  kunde  ventes,  hvorimod  de  nu  tydelig 
tilkj endegave,  at  de  ved  første  Lejlighed  vilde  løbe  deres  Vej, 
hvorfor  Major  Ricketts  maatte  sætte  en  Del  af  Militssoldaterne 
til  at  passe  paa  disse  besværlige  allierede.  Samme  Efter- 
middag blev  der  slaaet  Allarm,  og  i  fem  Timer  maatte  Trop- 
perne atter  være  paa  Benene  i  en  øsende  Regn,  men  om 
Natten  slog  man  sig  til  Ro,  da  det  er  stridende  mod  al 
aschantisk  Krigsførelse  at  slaas  paa  den  Tid  af  Døgnet. 

Den  næste  Dag  ankom  M'Carthy,  og  i  Stedet  for  den 
Del  af  hans  Styrke,  som  havde  gjort  sig  usynlig  under  Vejs, 
medbragte  han  en  meget  tvivlsom  Forstærkning  i  nogle  Hun- 
drede Negre,  anførte  blandt  andre  af  en  gammel,  svagelig 
Høvding,  som  blev  baaren  omkring  i  en  Kurv.  Guvernøren 
vilde  ikke  ret  tro,  at  Fjenden  var  saa  nær;  men  samme  Dag, 
den  21de  Januar,  fik  han  Syn  for  Sagen,  idet  den  engelske 
Styrke  Klokken  to  om  Middagen  blev  angreben  af  efter  Si- 
gende, ikke  mindre  end  ti  Tusinde  Aschantiere,  som,  bevæb- 
nede med  Bøsser  og  de  frygtede  lange  Knive,  under  Trom- 
mers og  Horns  bedøvende  Støj    viste  sig  paa  den  modsatte 

Flodbred.  Nogle  indfødte  havde  indbildt  Sir  Charles,  at 
største  Delen  af  Aschantierne  kun  ventede  paa  en  gunstig 
Lejlighed  til  at  gaa  over  til  ham,  og  han  lod  derfor  sit  Mu- 
sikkorps spille:  «God  save  the  King".  Den  engelske  Natio- 
nalmelodi blev  imidlertid  kun  besvaret  af  nogle  udfordrende 
Stød  i  Aschantiernes  Horn,  og  Fægtningen  begyndte  med,  at 
Englænderne  aabnede  Ilden  mod  de  paa  den  modsatte  Bred 
staaende  Fjender. 

For  saa  vidt  de  lokale  Forhold  tillode  det,  havde  M'Car- 
thy  tildelt  de  forskjellige  Afdelinger  af  sin  lille  Hær  forskj el- 
lige  Opgaver.  Denkera-Negrene  stode  paa  højre  Floj,  medens 
Guvernørens  personlige  Neger-Livvagt  ikke  lod  sig  opstille  pau 
noget  bestemt  Sted,  da  de  rent  ud  svarede  deres  Anfører, 
at  «de  kjendte  bedre  til  Buskadskampe  end  han«).  For  Resten 
fik  denne  Opstilling  ikke  stort  at  sige.  Vassov-Negrene  løb 
saa  at  sige  med  det  første  Skud  deres  Vej,  og  da  de  paa 
Flugten  mødte  Dragerne,  som  kom  slæbende  med  Ammuni- 
tionen, trak  de  oven  i  Kjøbet  disse  med  sig.  I  Løbet  af  to 
Timer  holdt  de  regulære  Tropper  og  Militsen  Stand,  men  da 
Ammunitionen  var  opbrugt,  og  Dragerne  vare  løbne  deres 
Vej  med  Keserveammunitionen,  kunde  man  ikke  forhindre 
Aschantierne  i  at  passere  Floden,  og  Kampen  opløste  sig  nu 
til  et  rædselsfuldt  Slagteri  i  Buskadset. 

Efterhaanden  blev  den  engelske  Styrke  aldeles  omringet. 
De  regulære  Tropper  forsvarede  sig  som  rasende  med  deres 
Bajonetter,  men  for  efter  kortere  eller  længere  Tid  at  blive 
fældede  af  Aschantierne,  der  afskare  deres  Fjenders  Hoveder. 
Sir  Charles  var  i  den  tætte  Nærkamp  bleven  saaret  gjen- 
tagne  Gange.  Denkera-Negrene  holdt  endnu  god  Stand  un- 
der deres  tapre  Høvding  Cudjoe  Chebu,  men  det  blev  umu- 
ligt for  Guvernøren  i  det  tætte  Krat  at  sætte  sig  i  Forbindelse 
med  denne  Høvding.  En  Feltkanon,  der  var  ladet  med  et 
Par  Haandfulde  Musketkugler,  blev  affyret  mod  Fjenderne  i 
M'Carthys  Nærhed;  men  ikke  saa  snart  var  Skudet  gaaet  af, 
før  Aschantierne  styrtede  frem   og  dræbte  et  Par  af  Guver- 

nørens  Ordonnantser.  Major  Kicketts,  der  ogsaa  var  bleven 
saaret,  befandt  sig  i  Nærheden  af  Guvernøren,  der  stræbte  at 
trække  sig  ud  af  det  forfærdelige  Haandgemæng,  men  plud- 
selig styrtede  Negrene  frem  med  endnu  større  Voldsomhed 
end  før,  og  fra  det  øjeblik  af  forsvandt  den  ulykkelige 
M'Carthy.  Med  Nød  og  næppe  undkom  Ricketts,  der  var  saa 
heldig  paa  Flugten  at  træffe  en  Vassav-Neger,  som  paatog  sig 
at  være  Vejviser.  Aschantierne  bemægtigede  sig  det  engeltike 
Musikkorpses  Instrumenter,  og  mange  Englændere  udaandede 
deres  sidste  Suk  i  Buskadset  under  de  disharmoniske  Toner, 
som  deres  Overvindere  fremlokkede  af  de  Instrumenter,  der 
for  sidste  Gang  havde  spillet:  «God  save  the  King".  Kun 
faa  Evropæere  undslap.  Det  gjaldt  med  Kniven  at  bane  sig 
Vej  igjennem  Krattet,  og  enkeltvis  naaode  Flygtningene  Ky- 
sten efter  de  rædsomste  Lidelser.  Landet  blev  lagt  øde  af  de 
vilde  Sejrherrer,  Landsbyerne  bleve  brændte,  og  i  Skovene 
traf  man  ofte  forsultne,  grædende  Børn,  hvis  Mødre  vare 
blevne  tvungne  til  at  bære  Erobrernes  Rov;  men  hvad  værre 
var,  i  mangen  Landsby  saa  man  de  grusomt  mishandlede 
Lig  af  spæde  Børn.  M'Carthys  Styrke  var  saaledes  aldeles 
opreven,  tre  Hundrede  Mand  af  de  regulære  Tropper  og  Mi- 
litsen vare  dræbte  eller  forsvundne;  hvor  mange  Negre  der 
omkom,  vides  ikke. 

Major  Chisholm  havde  paa  denne  uheldsvangre  Dag  været 
ude  af  Stand  til  at  komme  til  Undsætning,  dels  paa  Grund 
af,  at  Ilbudene  vare  farne  vild,  dels  fordi  han  selv  var 
faret  vild,  da  han  ad  en  Gjenvej  havde  villet  ile  M'Carthy 
til  Hjælp. 

Vi  ville  ikke  opholde  os  ved  de  to  paafolgende  Maane- 
ders  Smaakampe,  under  hvilke  Aschantierne  trængte  frem 
til  nogle  faa  Mil  fra  Kysten.  Igjennem  den  hollandske  Gu- 
vernør i  Elmina*)  fik  Englænderne  Underretning  om,  at  Mr. 


)  Hollænderne  have  gjerne  for    deres  Handels  Skyld   holdt  gode  Mi- 
ner med  Englændernes  Fjender. 
Historisk  Aichiv.    1873.    U.  28 

Williams  endnu  var  i  Live  hos  Aschantierne,  og  ved  Hollæn- 
dernes Medvirkning  lykkedes  det  at  befri  ham  af  Fangen- 
skabet. Aldeles  nøgen,  med  Hænderne  bundne  paa  Ryggen 
blev  Williams  bragt  til  Elmina,  og  man  kom  derved  til 
Kundskab  om  Guvernør  M'Carthys  Endeligt.  Williams  og  to 
unge  Officerer  befandt  sig  nemlig  i  Sir  Charles'  umiddelbare 
Nærhed,  da  denne  søgte  at  slippe  bort  fra  det  gyselige  Slag- 
teri, men  snart  sank  Guvernøren,  udmattet  af  sine  Saar,  om 
ved  Foden  af  et  Træ,  hvor  de  fire  Englændere  afventede  deres 
Skæbne.  Her  bleve  de  tæt  omringede  af  deres  Fjender, 
Williams  blev  strax  farlig  saaret  og  sank  bevidstløs  om;  de 
to  unge  Officerer,  der  ogsaa  vare  saarede,  huggede  fortvivlet 
om  sig  med  deres  Sabler,  og  da  Sekretæren  kom  til  sig  selv 
igjen,  saa  han  sine  tre  Ulykkesfællers  hovedløse  Legemer 
ligge  ved  Siden  af  sig,  paa  samme  Tid  som  han  lagde  Mærke 
til,  at  et  Par  Aschantiere  gjorde  Tilberedelser  til  ogsaa  at 
skære  Hovedet  af  ham.  En  Neger,  hvem  han  engang  tidligere 
havde  vist  en  Venskabstj eneste  i  Cape  Coast,  frelste  hans  Liv, 
og  han  blev  nu  i  Lænker  slæbt  til  Assamacoco,  hvor  man 
om  Natten  lukkede  ham  inde  i  den  samme  Hytte,  hvor  Gu- 
vernørens og  de  to  unge  engelske  Officerers  Pandeskaller 
bleve  opbevarede.  Williams'  F^øde  bestod  af  en  ussel  Snegle- 
suppe, og  hver  Gang  en  Fange  blev  henrettet,  blev  han  slæbt 
ud  til  Retterstedet  for  at  overvære  Exékutionen.  Sekretæren 
berettede,  at  en  Militsofficer,  der  levende  faldt  i  Fangenskab, 
blev  ofret  til  Guderne,  da  han  havde  fem  Saar,  en  Skæbne, 
enhver  fangen  Fjende  lider,  der  i  Kamp  har  faaet  fem  Saar. 
I  øvrigt  udtrykte  Mr.  Williams  sin  Forbavselse  over  den  høje 
Grad  af  Disciplin,  der  herskede  i  den  aschantiske  Hær. 

1  April  Maaned  1824  stod  Aschantiernes  Hovedkvarter 
kun  omtrent  to  danske  Mil  fra  Cape  Coast  Castle  i  en  fast 
Stilling  ved  den  højtliggende  By  Afl'ectue,  hvorfra  de  havde 
fordrevet  en  større  engelsk  Styrke,  der  havde  lidt  følelige 
Tab.     Efter  at  have  faaet  Forstærkninger  fra  Sierra  Leone 

besluttede  Major  Chisholm,  der  førte  Kommandoen  i  Cape 
Coast  Castle ,  at  angribe  Aschantierne ,  inden  Kongen  af 
Aschanti  selv  skulde  ankomme,  som  det  hed  sig,  med  ti 
Tusinde  Mand.  Med  store  Anstrængelser  havde  Englænderne 
hugget  en  Vej  gjennem  Buskadset  ud  til  Ascantiernes  faste 
Stilling,  og  et  Angreb  af  Major  Chisholm  syntes  at  skulle 
krones  med  Held.  Fantierne  og  andre  sorte  allierede  lode 
imidlertid  efter  Sædvane  Englænderne  i  Stikken,  og  da  tillige 
Dragerne  løb  bort  med  hele  Bagagen,  maatte  Englænderne 
trække  sig  tilbage  under  Fæstningens  Kanoner,  Dagen  efter 
fornyedes  Kampen;  men  de  sorte  Hjælpetropper  deserterede 
atter  med  Undtagelse  af  Denkera-Negrene,  og  Englænderne 
bleve  tvungne  til  at  indeslutte  sig  i  Fortet. 

Den  28de  Maj  ankom  Kongen  af  Aschanti,  Accatu  Osai, 
i  egen  høje  Person  til  Affectue  i  Spidsen  for  en  stor  Hær. 
Hans  sorte  Majestæt  fnyste  af  Harme  over,  at  Englænderne 
ikke  vare  fordrevne ,  og  svor  at  dræbe  enhver  Evro- 
pæer  paa  Kysten.  Til  Guvernøren  i  Cape  Coast  Castle  af- 
sendte han  en  til  Guderne  indviet  Dreng  med  Budskab  om, 
at  Fortets  Mure  ikke  vare  høje  nok  til  at  forhindre  en  Storm, 
og  at  Englænderne  gjorde  bedst  i  at  bringe  alle  deres  Krigs- 
skibes Kanoner  i  Land  paa  Fortet,  da  han  havde  i  Sinde  at 
jævne  det  med  Jorden  og  kaste  enhver  Sten,  hvoraf  det  var 
bygget,  ud  i  Oceanet. 

Den  22de  Juni  gjorde  Aschantierne  en  fremad  gaaende 
Bevægelse  og  indesluttede  Byen  og  Fortet  paa  næppe  en  halv 
Mils  Afstand.  De  engelse  Orlogsmænd  sendte  deres  Marine- 
soldater og  alle  de  Matroser,  de  kunde  undvære,  i  Land,  og 
selv  de  evropæiske  Handelsskibes  Matroser  hjalp  til  at  be- 
sætte Fortets  Mure,  thi  Garnisonen  bestod  kun  af  halvfjerde 
Hundrede  Mand,  hvoraf  over  et  Hundrede  stode  paa  Syge- 
listen. Det  saa  saaledes  ikke  glimrende  ud  i  Fortet,  og  Til- 
standen blev  ikke  bedre,  da  de  ulykkelige  Indbyggere  fra  de 
omkring  liggende  Landsbyer  tusindevis  søgte  Tilflugt  i  For- 
tet,   efterhaanden    som    Fjenden  rykkede  nærmere.      Sult  og 

Sygdom  bortreve  mange  Mennesker  i  Fortet;  der  blev  efter- 
haanden  Mangel  paa  alt;  daglig  blev  der  kæmpet,  og  snart 
var  endog  Forraadet  af  Kugler  opbrugt,  saa  man  maatte  ty 
til  at  stobe  Kugler  af  Kjøkkentøj  og  af  Blytagene  paa  Kjob- 
mændenes  Huse.  I  Fjendens  Lejr  saa  det  imidlertid  ikke 
stort  bedre  ud.  Den  aschantiske  Intendantur  var  just  ikke 
organiseret  paa  det  bedste,  og  den  19de  Juli  tvang  Hungers- 
nød og  den  dermed  følgende  Sygdom  og  Elendighed  Aschan- 
tierne  til  at  trække  sig  tilbage,  idet  de  lagde  Landet  ligesaa 
jøde,  som  om  en  Græshoppesværm  var  trukken  hen  over  det. 

Kort  efter,  at  Kongen'  af  Aschanti  havde  tiltraadt  Til- 
bagetoget, fik  han  at  vide,  at  den  krigerske  Dronning  af 
Akim,  benyttende  sig  af  hans  Fraværelse,  truede  hans  Hoved- 
stad. Over  Hals  og  Hoved  vendte  Aschantierne  hjem,  idet 
de  efterlode  mange  syge  og  saarede,  som  bleve  halshuggede 
af  Fantierne.  Det  antages  almindelig,  at  dette  storartede 
Indfald  af  Aschantierne,  der  mere  blev  standset  af  Hungers- 
nød end  af  engelske  Vaaben,  ikke  kunde  have  været  iværksat, 
hvis  ikke  Hollænderne  rigelig  havde  forsynet  dem  med  Vaa- 
ben og  Ammunition;  de  danske  Koloniers  Holdning  under 
denne  Krig  roses  derimod  paa  det  varmeste  af  Englænderne. 

Paa  Grund  af  denne  Krigs  Udfald  kan  man  ikke  for- 
undre sig  over,  at  Aschantierne  atter  i  1826  gjorde  et  nyt 
Indfald  i  de  mod  Englænderne  venskabelig  sindede  Negerstam- 
mers Lande.  Det  kom  ved  denne  Lejlighed  til  et  efter  For- 
holdene vældigt  Slag  mellem  Englænderne  under  Oberst  Pur- 
don og  Kongen  af  Aschanti  tæt  ved  Landsbyen  Dadovah,  der 
ligger  omtrent  fem  danske  Mil  fra  Kysten,  nordøst  for  Fortet 
Acra.  Blandt  Englændernes  allierede  skulle  vi  nævne  Kon- 
gerne af  Denkera  og  Akimbo  og  Dronningen  af  Akim,  der 
med  et  Smykke  af  Blykugler  om  Halsen  og  et  guldheftet 
Sværd  i  Haanden  forte  sine  Undersaatter  til  Kamp,  idet  hun 
haabede  personlig  at  kunne  komme  til  at  æske  sin  Fjende, 
Kongen  af  Aschanti,  til  Tvekamp  under  Slaget.  Oberst  Pur- 
dons Styrke  beløb  sig  i  alt  til  omtrent  elleve  Tusinde  Mand, 


Englændernes  Kampe  med  Kongen  af  Aschanti.  437 

hvoraf  de  fire  Hundrede  vare  bevæbnede  med  Geværer.   Aschan- 
tiernes  Hær  talte  ti  Tusinde  Mand. 

Slaget  begyndte  med,  at  de  engelske  Bosseskytter  avan- 
cerede, medens  Aschantierne  langsomt  trak  sig  tilbage,  men 
snart  kom  det  til  Haandgemæng.  Der  blev  ikke  gjort  Fan- 
ger, men  kun  slaaet  ned  for  Fode,  og  lykkelige  kunde  de 
prise  sig,  som  under  Slagteriet  hurtig  fik  Naadestødet  af  de 
lange  Knive,  thi  det  var  ikke  ualmindeligt  at  se  de  grusomme 
Aschantiere  sprætte  Maven  op  paa  deres  Fjender  og  jage 
Haanden  ind  i  Saaret  for  at  rive  Hjertet  ud  eller  presse  Blodet 
ud  paa  Jorden  som  Offer  til  Guderne.  Aschantierne  kæm- 
pede med  deres  sædvanlige  Tapperhed,  og  da  nogle  af  Oberst 
Purdons  Hjælpetropper  efter  Sædvane  deserterede  midt  under 
Slaget,  trængte  Aschantierne  paa  og  tvang  Englænderne  til 
at  trække  sig  et  Stykke  tilbage.  I  dette  kritiske  -Øjeblik 
avancerede  Oberst  Purdon  med  nogle  paalidelige  Soldater, 
han  havde  holdt  i  Reserve,  og  kastede  nogle  Krigsraketter 
ind  imellem  Aschantierne.  Det  ukjendte  Vaabens  Hvislen 
og  Explosion  i  Forbindelse  med  de  frygtelige  Saar,  som  det 
voldte,  bragte  Aschantierne  til  at  tro,  at  Englænderne  havde 
ranet  Lynet  fra  Himlen,  og  da  Kongen  af  Akimbo  paa  samme 
Tid  styrtede  sig  ind  i  den  tætteste  Kamp  med  friske  Folk, 
maatte  Aschantierne  vige.  Under  Kampen  var  der  gaaet  Ild 
i  det  af  Solen  forbrændte  Græs;  Vinden  blæste  fra  Englæn- 
derne og  slog  Aschantierne  Eogen  i  Ansigtet;  af  og  til 
sprængte  en  eller  anden  aschantisk  Høvding  sig  af  Fortviv- 
lelse i  Luften  med  hele  sin  Krudtbeholdning,  og  det  blodige 
Haandgemæng,  indhyllet  i  Røg  og  Damp,  antog  en  dæmonisk 
Karakter.  Kort  efter  Middag  begyndte  man  at  lægge  faldne 
aschantiske  Høvdingers  Hoveder  for  Oberst  Purdons  Fødder, 
og  inden  Aften  var  der  blevet  dræbt  eller  saaret  fem  Tusinde 
Aschanti-Negre,  hvoriblandt  fire  og  tyve  Høvdinger.  Tabet 
paa  engelsk  Side  var  ogsaa  betydeligt,  det  udgjorde  otte 
Hundrede  Dode  og  et  Tusinde  Saarede.  Kongen  af  Aschanti 
blev  selv  saaret  og  hele  hans  Lejr  erobret,  en  Omstændighed, 

der  for  Resten  gjorde,  at  Englændernes  allierede  kun  tænkte 
paa  at  plyndre  og  aldeles  ikke  paa  at  forfølge  Fjenden.  I 
Fjendens  Lejr  troede  man  blandt  andet  at  have  fundet  M' 
Carthys  Pandeskal,  men  det  viste  sig  senere  ikke  at  have 
været  Tilfældet,  og  endnu  den  Dag  i  Dag  tømmer  Kongen  af 
Aschanti  ved  højtidelige  Lejligheder  den  ulykkelige  Guvernørs 
formentlige  Pandeskal.  Den  fundne  Trofæ  var  pakket  ind  i  et 
med  arabiske  Skrifttegn  beskrevet  Stykke  Papir,  udenom  hvilket 
der  var  svøbt  et  Silketørklæde;  det  hele  dækkedes  af  et  Ti- 
gerskind, hvilket  viste,  at  Pandeskallen  var  kongelig  Ejendom. 
Saaledes  endte  dette  blodige  Slag,  det  blodigste,  der 
nogensinde  er  blevet  kæmpet  paa  Guldkysten,  men  som  be- 
kjendt  er  ikke  det  Haab,  Major  Ricketts  udtalte  i  1831, 
«at  det  lidte  Nederlag  efter  al  Sandsynlighed  vilde  afholde 
Aschantierne  fra  oftere  at  foretage  Indfald  efter  en  storartet 
Maalestok  i  Kyststammernes  Landstrækninger'",  gaaet  i  Op- 
fyldelse, idet  Englænderne  netop  for  nærværende  Tid  ere  be- 
skæftigede med  et  Felttog  som  det  ovenfor  beskrevne. 

o.  Irminger. 

I. 

I  Åaret  1760  opdagede  Arkivar  Wenkler  og  den  lærde 
Schopflin  i  et  gammelt  Taarn  «Plennigtliurm»  i  Strassburg 
de  originale  Aktstykker  i  denne  Proces;  forst  efter  at  disse 
Procesakter  ere  blevne  offentliggjorte,  er  det  lykkedes  med 
Sikkerhed  at  fastsætte  det  Tidspunkt,  da  Guttenberg  opfandt 
Bogtrykkerkunsten  med  de  bevægelige  Typer;  for  dette  Fund 
var  alt  omtvistet  og  dunkelt  i  Historien  om  denne  beun- 
dringsværdige Opfindelse;  femten  Byer  gjorde  hverandre  Ran- 
gen stridig  i  saa  Henseende,  og  enhver  af  disse  henforte  Op- 
findelsen til  mer  eller  mindre  tvivlsomme  Tidspunkter.  Den 
lærde  Tvist  om  dette  Emne  begyndte  alt  mod  Slutningen  af 
det  16de  Aarhundrede,  og  den  gav  Anledning  til  en  Mængde 
Skrifter  i  alle  Verdens  Tungemaal;  alle  vare  de  spækkede 
med  Beviser,  men  disse  modsagde  gjensidig  hverandre.  Det 
var  vanskeligt  at  komme  til  nogen  tilfredsstillende  Afgj øreise 
midt  i  dette  Kaos  af  partiske  Stridsskrifter;  selv  de  Personer, 
som  vare  samtidige  med  Opfindelsen,  vare  uenige  baade  om 
Opfinderens  Navn,  om  Stedet  og  om  Tiden  for  Opfindelsen; 
hvorledes  skulde  man  da,  efter  tre  Aarhundreders  Forløb, 
kunne  haabe  at  fastslaa  et  Faktum,  som  hidtil  med  Hensyn 
til  ethvert  enkelt  Punkt  kun  havde  været  Gjenstand  for 
Tvist? 


*)  Efter  P.  Lacroix  (P.— L.  Jacob,  bibliophile).  " 

Lidt  efter  lidt  var  man  dog  naaet  til  det  Resultat,  at 
man  kunde  anse  12  Byers  Fordringer  paa  den  omtvistede 
Ære  for  altfor  slet  grundede;  man  behovede  ikke  mere  at 
beskæftige  sig  med  Augsburg,  Basel,  Bologna,  Dordrecht, 
Feltri,  Firenze,  Liibeck,  Niirnberg,  Eom,  Eottenbiirg,  Schlett- 
stadt  og  Venezia;  man  tog  ikke  mere  Hensyn  til  saakaldte 
Opfindere  som  Gastaldi,  Jean  de  Gamund,  Ulrich  Zell,  Men- 
telin, Jenson,  Eegioraontanus,  Schweinheym,  Pannartz,  Lud- 
vig van  Vaelbeke,  Caxton,  o.  s.  v.  Naar  enkelte  Lærde  havde 
havt  deres  Morskab  af  at  føre  Bogtrykkerkunstens  Opfindelse 
op  til  Saturns,  til  Jobs  eller  Karl  den  Stores  Tider,  godt- 
gjorde de  kun  ved  disse  utrolige  Paradoxer  den  gamle  Kjends- 
gjerning,  at  Spiren  til  store  Opfindelser  kan  være  til  Stede 
og  af  og  til  kan  komme  frem  i  Tidernes  Løb,  indtil  endelig 
et  Sammenstød  af  heldige  og  tilfældige  Omstændigheder  i 
sin  Tid  bringer  denne  Spire  til  at  trives  og  modnes.  Der 
var  altsaa  i  alt  endnu  kun  tre  Opfattelser  tilbage,  som  for- 
tjente en  nøjere  Prøvelse.  Tre  Byer  og  fire  Mænd  gjorde 
endnu  hverandre  Eangen  stridig.  Harlem  mødte  med  Lau- 
res Coster,  Strassburg  med  Guttenberg,  Mainz  med  Gutten- 
berg  i  Forening  med  Fust  og  Schoffer.  Harlem  daterede 
Bogtrykkerkunstens  Opfindelse  fra  1420,  Strassburg  fra  1440, 
Mainz  fra  1450. 

I  Følge  de  harlemske  Forfattere  levede  der  i  Begyndel- 
sen af  det  15de  Aarhundrede  en  Kirkeopsynsmand  ("Coster») 
ved  Navn  Laures  Coster;  denne  Mand  var  en  Mester  i  Træ- 
snitkunsten og  arbejdede  for  Spillekort-Fabrikanter  og  For- 
handlere af  Andagtsbilleder.  En  Dag  var  Coster  ude  at  spa- 
sere  i  Harlems  Omegn;  paa  sin  Vandring  udskar  han  nogle 
Bogstaver  i  Bogebark,  og  med  disse  Bogstaver  trykkede  han 
strax  paa  Pergament  —  limeligvis  ved  Hjælp  af  en  Borste 
og  uden  at  anvende  Pressen  —  nogle  Vers  af  den  hellige 
Skrift  og  nogle  korte  Tankesprog.  Han  gjorde  sin  Opfindelse 
mere  og  mere  fuldkommen;  han  udskar  nye,  mere  elegante 
Bogstaver  i  haarcJere  Træ;  han  fabrikerede  et  Blæk,  som  var 

mere  klæbrigt  og  sort  end  det  sædvanlige,  og  ved  Hjælp  af 
Kalkering  eller  Aftryk  frembragte  han  saaledes  flere  smaa 
Skole-  og  Andagtsbøger.  Disse  første  Udgaver  vare  lige  saa 
uskjonne  som  ufuldkomne;  de  vare  kun  Haandaftryk  over 
Træplader;  hver  Side  var  udgraveret  med  en  Pennekniv, 
og  Bogstavrækkerne  fremtraadte  her  i  Eelief,  saa  at  de 
efterlode  et  Aftryk  paa  Papiret ,  lige  som  Tilfældet  var 
ved  de  Helgenbilleder  i  Træsnit,  der  alt  længe  havde  været 
i  Omlob,  men  endnu  kun  vare  forsynede  med  korte  Paa- 
skrifter. Costers  Tryk  fremkom  da  i  Begyndelsen  ogsaa  kun 
som.  en  Slags  Tillæg  til  Træsnit  som  Bihlia  pauperum,  Spe- 
culum  humanæ  salvationis  o.  s.  v,,  der  ere  de  ældste  Minder 
fra.  Træsnitkunstens  Barndom. 

Laures  Coster  blev  dog  ikke  staaende  paa  dette  Punkt; 
men  efter  at  han  saaledes  havde  frembragt  flere  Udgaver  af 
dette  Speculum  og  især  af  Donatus's  latinske  Gramma- 
tik, som  paa  den  Tid  blev  anvendt  saa  godt  som  i  alle  Ev- 
ropas  Skoler,  opfandt  han  Bogtrykkerkunsten,  det  vil  sige 
Trykningen  med  bevægelige  Typer.  For  at  opnaa  dette  glim- 
rende Resultat  behøvede  han  kun  at  save  sine  Bogstaver, 
som  vare  udgraverede  i  et  Stykke  stærkt  Træ,  fra  hverandre 
et  for  et;  derpaa  gjennemborede  han  dem  med  et  Hul,  trak 
en  tynd  Jerntraad  eller  Seglgarn  igjennem  Hullet  og  ordnede 
sluttelig  sine  Bogstaver  efter  Alfabetets  utallige  Kombina- 
tioner i  en  Eamme,  i  hvilken  de  bleve  fastgjorte  eller 
pressede  tæt  sammen  til  hverandre.  Nu  kunde  han  trykke 
sine  uSpecula«  og  sine  »Donatem  med  sine  Træbogstaver, 
som  under  Mesterens  Haand  sindrig  ordnedes  og  samledes 
til  Ord,  Linier  og  Pagina,  der  atter  ved  Skruepressen,  som 
han  ogsaa  først  anvendte,  aftryktes  i  det  uendelige  paa  fug- 
tige Papirsblade.  Det  ene  Fremskridt  fører  til  det  andet; 
Træbogstaverne  forandredes  til  Metalbogstaver,  og  nu  var  hele 
Mekanismen  i  Bogtrykkerkunsten  opfunden. 

Laures  Coster  havde  gjort  sin  Svigersøn  Thomas  delagtig 
i  sin  Opfindelse,  og  denne  var  ham  behjælpelig  med  at  drage 


442  Guttenbergs  Proces  i  Strassburg. 

Fordel  af  Opfindelsen,  idet  man  søgte  at  holde  den  saa  hem- 
melig som  mulig.  Før  Arbejderne  fik  Adgang  til  Costers 
Værksted,  maatte  de  først  lidt  efter  lidt  underkaste  sig  for- 
skjellige  Prøver,  der  tillige  maatte  tjene  som  en  Slags  Ga- 
ranti for  deres  Tavshed  og  Troskab;  end  yderligere  maatte 
de  edelig  love  aldrig  at  røbe  Fremgangsmaaden  ved  den 
hemmelige  Kunst.  Til  Trods  for  denne  Ed  fandtes  der  dog 
i  deres  Midte  en  Arbejder  ved  Navn  Johan,  som  en  Nat 
(Julenat  1439  eller  1440)  stjal  alt  Costers  Værktøj  og  tog 
det  med  sig,  først  til  Amsterdam  og  derpaa  til  Køln  og 
Mainz,  hvor  han  grundede  et  Bogtrykkeri  og  i  Aaret  1442 
udgav  Doctrinale  Alexandri   Galli. 

Dette  er  en  kortelig  Fremstilling  af  den  lidt  romantisk 
lydende  Fortælling,  som  vil  hævde  Holland  og  Byen  Harlem 
Æren  for  Bogtrykkerkunsten.  Til  alt  Uheld  hviler  den  hele 
Historie  kun  paa  den  hollandske  Filolog  Adrian  Junius's  Be- 
retning og  Vidnesbyrd;  han  nedskrev  den  i  et  af  sine  Vær- 
ker, Batavia  (Leyden  1588  in— 4°),  og  den  blev  først  offent- 
liggjort 14  Aar  efter  hans  Død  og  over  160  Aar  efter  den 
Begivenhed,  hvorom  han  beretter.  Holland  fandt  imidlertid 
en  altfor  stor  Hæder  i  at  hævde  Sandheden  af  denne  be- 
rømmelige Tradition,  og  Landets  Lærde  undlode  heller  ikke 
at  kæmpe  for  denne  Fortælling  som  for  en  national  Sag. 
Scriverius,  Boxhorn,  Ellis  og  særlig  da  Meerman  have  alle 
hævdet  Æren  for  Bogtrykkerkunstens  Opfindelse  til  Fordel 
for  Laures  Coster;  men  til  Trods  for  de  mest  vedhol- 
dende Eftersøgelser  har  man  ikke  kunnet  paapege  et  eneste 
Tryk  med  Opfinderens  Navn,  og  man  har  derfor  maattet  ind- 
skrænke sig  til  at  tilskrive  ham  nogle  navn-  og  datoløse 
Udgaver  af  Donatus's  Grammatik  og  Speculum  humanæ  sal- 
vationis.  Trods  alt  dette  oprettede  man  Statuer  for  Coster, 
lod  skrive  Mindeskrifter  og  holde  offentlige  Fester  til  Ære 
for  hans  Opfindelse*). 

*)  Den  lærde   franske  Forfatter   kommer  i  Slutningen    af   sin  Afhand- 
ling til  det  Resultat,   at  Coster  ikke  er  Bogtrykkerkunstens  Opfin- 

Vi  ville  nu  gaa  over  til  at  give  en  kort  Fremstilling  af 
den  strassburgske  Opfattelse.  Paa  Grund  af  politiske  Uro- 
ligheder maatte  en  Adelsmand,  Johan  Gensfleisch  af  Sorgen- 
loch,  kaldet  Guttenberg,  i  Aaret  1420  forlade  sin  Fødeby  og 
ty  til  Strassburg.  Efter  nogles  Fremstilling  var  Guttenberg 
en  Kunster  og  malede  de  Smaabilleder,  hvormed  man  i  hine 
Tider  udstyrede  Manuskripter;  efter  andre  var  han  Træskærer 
og  Skriver.  Hvorledes  det  nu  end  forholder  sig  hermed,  er 
saa  meget  sikkert,  at  Skattelisterne  for  Aaret  1436  anføre 
ham  blandt  »Constaflerne"  *),  og  det  var  rimeligvis  baade 
hans  Fødsel,  hans  Formue  og  hans  Karakter,  som  lod  ham 
indtage  en  saa  fremtrædende  Stilling  blandt  Byens  Borgere; 
af  to  Kentebreve  fra  1441  og  42  kan  man  yderligere  se,  at 
Guttenberg  endnu  ved  denne  Tid  boede  i  Strassburg  og  nød 
en  særlig  Agtelse.  Først  i  Aaret  1445  forlod  han  derpaa 
den  kejserlige  Rigsstad,  vendte  tilbage  til  sin  Fødeby  og  op- 
rettede et  Trykkeri  samme  Steds  i  Forening  med  Johan  Fust 
og  Peter  Schoffer.  I  Strassburg  holdt  der  sig  imidlertid  stadig 
en  Tradition,  i  Følge  hvilken  det  Trykkeri,  som  Guttenberg 
ved  Aar  1450  satte  i  Gang  i  Mainz,  allerede  tidligere  havde 


der,  men  at  han  derimod  vel,  før  alle  andre,  har  anvendt  Xylogra- 
fien til  at  tage  Bogaftryk.  Lacroix's  her  gjengivne  Arbejde  er  fra 
indeværende  Aar,  men  han  har  endnu  ikke  kjendt  den  af  Dr.  A. 
van  der  Linde  i  1870  udgivne  Bog:  de  haarlemsche  Costerlegende. 
I  dette  Værk  har  den  hollandske  Forfatter  imidlertid  med  uomstødelige 
Grunde  godtgjort  de  hollandske  Fortællingers  fuldstændige  Ugrun- 
dethed,  og  ingen  kan  for  Fremtiden  gjøre  Johan  Guttenberg 
Rangen  stridig  som  Bogtrykkerkunstens  Opfinder.  Kedaktionen 
har  allerede  tidligere  sørget  for,  at  dette  Tidsskrifts  Læsere  kunde 
blive  bekjendt  med  den  hollandske  Kritikers  Værk,  jfr.  »Den  har- 
lemske Costerlegende  i  Aargang  1871,  II,  pag.  232  og  flg. ;  den 
foreliggende  Afhandling  danner  nu  en  passende  Afslutning  til  hin 
tidligere.  Red.  Anm. 

Ved  »Constaflerne«  forstod  man  den  fornemmere  Del  af  Stadbe- 
folkningen, Patricierne,  i  Modsætning  til  Haandværkerne.  Jfr.  Af- 
handlingen: Hans  Waldmann,  Borgemester  i  Ziirich,  Historisk  Ar- 
chiv  1872,  II,  pag.  374. 

været  i  Virksomhed  i  hin  første  By;  ligeledes  skulde  der 
derfra  være  udgaaet  flere  Beger,  som  vare  tidligere  end  de 
ældste  Mainzer-Udgaver. 

Men  hvad  var  det  da  for  Boger?  Man  kunde  kun  an- 
føre nogle  lidet  betydelige,  skolastiske  og  theologiske  Arbej- 
der, som  vare  uden  Navn  og  Aarstal,  og  som  med  lige  saa 
stor  Eet  kunde  tilskrives  ti  forskjellige  Bogtrykkere  fra  det 
15de  Aarhundrede,  især  da  Johan  Mentelin  fra  Strassburg. 
Den  største  Part  af  de  samtidige,  som  havde  omtalt  Bog- 
trykkerkunstens Opfindelse,  fremhævede  vel  Guttenberg  som 
Opfinderen,  eller  i  det  mindste  som  en  af  Opfinderne;  men 
ingen  berørte  de  Forsøg,  som  denne  Opfinder  skulde  have 
gjort  allerede  i  Strassburg,  før  han  vendte  tilbage  til  Mainz. 
Det  var  forst  i  Aaret  1502,  at  en  af  Elsass's  berømte  Viden- 
skabsmænd, Johan  Wimpheling,  højtidelig  hævdede,  at  Gut- 
tenberg havde  opfundet  Bogtrykkerkunsten  med  bevægelige 
Typer  omtrent  ved  Aar  1440,  medens  han  endnu  boede  i 
Strassburg,  hvor  hans  Elev,  Johan  Mentelin,  senere  arbejdede 
og  fuldkommengjorde  de  samme  Arbejder  i  samme  Værksted. 
Strassburgs  Borgere  maatte  følgelig  have  al  Anledning  til  at 
tro,  at  Bogtrykkerkunsten  havde  set  Dagens  Lys  i  deres  By, 
og  deres  lærde  Medborgere  søgte  at  smigre  denne  Tro  og  at 
skaffe  den  almindelig  Gyldighed.  Især  var  den  berømte 
Schopflin,  der  levede  ved  Midten  af  forrige  Aarhundrede,  en 
utrættelig  Modstander  af  alle  de  forskjellige  Anskuelser,  som 
vilde  gjøre  Strassburg  Rangen  stridig  med  Hensyn  til  Gut- 
tenbergs Opfindelse. 

Efter  den  tredje  og  sidste  Opfattelse  var  Mainz  det  Sted, 
hvor  Guttenberg  opfandt  Bogtrykkerkunsten,  da  han  i  Aaret 
1449  forenede  sig  med  Johan  Fust  og  Peter  Schoflfer  for  at 
drage  Fordel  af  den  vidunderlige  Opfindelse,  som  han  nogle 
Aar  tidligere  havde  udtænkt.  Dette  Interessentskab  var  dog 
ikke  heldigt;  fra  1449  til  1455,  det  Aar,  da  Interessentskabet 
blev  brudt  ved  en  Proces,  udgave  Interessenterne  uhyre  Sum- 
mer og  kom  dog  ikke  til  Ende   med  noget  betydeligere  Ar- 

bejde;  de  havde  begyndt  en  stor  Udgave  af  Biblen  paa  Latin, 
men  Trykningen  af  de  48  første  Sider  kostede  ikke  mindre  end 
8,000  Gylden,  da  det  kom  til  den  uheldige  Proces,  som  gjorde 
de  tre  Interessenter  uafhængige  af  hverandre.  Guttenberg 
trak  sig  ud  af  Forretningen  og  gjorde  Fast  og  Schoffer  til 
Ejere  ;af  det  fælles  Værksted  og  alt,  hvad  det  indeholdt; 
Schoffer  opfandt  nu  den  Kunst  at  støbe  Bogstaverne  ved 
Hjælp  af  en  Stebeform  eller  Matricen  og  fuldendte  derpaa  i 
Lobet  af  nogle  Maaneder  den  prægtige  Udgave  af  Mainzer- 
biblen,  som  indeholder  640  Blade  med  42  Linier  paa  Siden, 
men  uden  Angivelse  af  Trykkested  eller  Dato;  Guttenberg 
har  dog  vist  næppe  været  ganske  fremmed  for  denne  Udgave. 
Saa  snart  han  for  øvrigt  havde  maattet  skille  sig  fra  sine 
gamle  Fæller,  fandt  han  en  ny  Kompagnon  i  Konrad  Humery, 
en  Kaadsherre  fra  Mainz,  som  skaffede  ham  de  nødvendige 
Kapitaler  til  et  nyt  Trykkeri,  som  kunde  kappes  med  Fust's 
og  Schoffers;  Guttenberg  afholdt  sig  i  øvrigt,  nu  som  tid- 
ligere, fra  at  sætte  sit  Navn  paa  de  Bøger,  der  udgik  fra 
hans  Presser,  og  som  bleve  trykte  efter  andre  Fremgangs- 
maader  end  dem,  hans  gamle  Kompagnoner  anvendte. 

Den  første  Bog  med  Navn  og  Dato  er  fra  Fust's  og 
Schoffers  Trykkeri;  det  er  "Psalterium«,  hvis  sidste  Blad  har 
følgende  mærkelige  Efterskrift: 

Præsens  spahnorum  (sid)  Codex,  venustate  capitaliuni 
decoratus,  rubricationibusque  sufjicienter  distinctus,  adinventione 
artijiciosa  imprimendi  et  character izandi ;  absque  calatni  ulla 
exaratione  sic  effigiatus,  per  Joliannem  Fust,  civem  moguniinum 
et  Petrum  Schæffer  de  Gernszhebn,  anno  Domini  millesimo 
CC  CCL  VII  in  vigilia  Asswnptionis. 

Hvilket  omtrentlig  kan  oversættes: 

("Nærværende  Psalmesamling,  prydet  med  Begyndelses- 
bogstaver og  tilstrækkelig  inddelt  i  Afdelinger  ved  Hjælp  af 
den  sindrige  Opfindelse  at  trykke  og  udskære  Bogstaverne; 
saaledes  forfærdiget  uden  Hjælp  af  Pennen  og  ved  Guds  Naade 
med  Flid  fuldendt  af  Johan  Fust,   Borger  i  Mainz,   og  Peter 

Schoflfer  af  Gernszheim,   i  det  Herrens  Åar  1457,  Dagen  før 
Mariæ  Himmelfart ». 

Fust  og  Schoffer  offentliggjorde  senere  en  Kække  bety- 
delige Udgaver,  som  ere  udførte  med  en  forbavsende  Kunst 
og  forsynede  med  lignende  Underskrifter,  men  intet  Steds 
navngive  disse  Mænd  deres  gamle  Fælle  Guttenberg  som 
delagtig  i  disse  deres  Arbejder;  man  føler  sig  saaledes  fristet 
til  at  antage,  at  Faktoren  eller  Korrekturlæseren  i  deres  Tryk- 
keri ikke  har  spurgt  sine  Principaler  om  Tilladelse,  da  han 
bagerst  i  Udgaven  af  Institutionerne  (Aar  1468)  satte 
følgende  latinske  Vers: 

Quos  gennit  anibos  wbs  Moguntina  Joannes. 
Han  hentyder  jo  herved  tydelig  nok  til  Guttenberg,  naar  han 
fremhæver    de    to  Mainzerborgere    ved    Navn    Johannes;    thi 
hvem    andre   kunde  han  vel  mene  end  Johan  Guttenberg  og 
Johan  Fust? 

Samtidige  Forfattere  vare  mindre  forud  indtagne  mo'd 
Guttenberg  og  mindre  glemsomme;  de  ere  næsten  alle  enige 
i  at  fremhæve  Guttenberg  som  Opfinder  af  Bogtrykkerkunsten, 
og  de  angive  næsten  alle  Mainz  som  Opfindelsesstedet,  medens 
de  vakle  mellem  1445  til  1450  som  Aaret  for  Opfindelsen. 
Byen  Mainz  syntes  saaledes  utvivlsomt  at  kunne  gjøre  sig 
til  af,  at  en  af  de  skjønneste  og  genialeste  Opfindelser  havde 
set  Dagens  Lys  indenfor  dens  Mure.  Kun  gjorde  Byens 
Borgere  Fust  og  Schoffer  delagtige  i  de  Hædersbevisninger, 
man  viste  Guttenberg  ved  at  oprejse  Mindesmærker  for 
ham  og  ved  at  indbyde  den  videnskabelige  Verden  til  Hun- 
dredaarsfester  for  Bogtrykkerkunstens  Opfindelse. 


II. 

Saaledes  var  Sagernes  Stilling  i  Aaret  1760.  Schopflin 
havde  hidindtil  hævdet  Strassburgs  Sag  mere  ved  Inductioner 
og  Analogislutninger  end  ved  bestemte  Beviser.  Dog  havde 
han  kunnet  udpege  to  smaa  Arbejder:     Soliloquium  Hugonis 

Og  Afhandlingen:  de  Miseria  humana;  nu  lykkedes  det  ham 
imidlertid  i  Plennigthurms  Archiver  at  finde  Akterne  til  en 
Civilsag  fra  1439,  og  disse  værdifulde  Aktstykker  udgav  han 
for  ferste  Gang,  i  det  han  anvendte  dem  som  en  Stotte  for 
sit  System.  Man  har  rigtignok  forsøgt  at  drage  disse  Akt- 
stykkers Ægthed  i  Tvivl,  men  med  Urette;  der  kan  ikke 
engang  opkastes  Tvivl  om  Forfalskninger.  Schopflin  oversatte 
dem  paa  temmelig  daarligt  Latin,  og  denne  hans  Oversættelse 
tilligemed  den  tyske  Original  er  udgivet  i  hans:  Vindiciæ 
typographicæ.  Senere  har  Grev  Leon]' de  Laborde  oversat 
dem  langt  bedre  paa  Fransk  i  sin  mærkelige  Disputats: 
Debuts  de  l'imprimerie  å  Strasbourg  (Bogtrykker- 
kunstens Begyndelse  i  Strassburg).  Hvis  Laborde  havde  for- 
staaet  eller  forklaret  et  enkelt  Ord  paa  samme  Maade  som 
vi,  vilde  han  imidlertid  have  kunnet  finde  et  nyt  Støtte- 
punkt for  sin  Bevisførelse,  og  han  vilde  da  med  Sikkerhed 
have  kunnet  udpege  den  første  Bog,  som  Guttenberg  tryk- 
kede i  Strassburg. 

Vi  ville  nu  undersøge  disse  Aktstykker,  i  det  vi  saa 
meget  som  mulig  følge  den  originale  Text;  vi  behøve  nemlig 
ikke  at  gjøre  os  megen  Ulejlighed  med  at  udpege  de  histo- 
riske Oplysninger,  man  kan  drage  af  disse  Akter.  De  for- 
staas  saa  omtrentlig  af  sig  selv,  og  det  er  ikke  første  Gang» 
at  Akterne  i  en  simpel  Proces  udbrede  Lys  over  et  mørkt 
Punkt  i  Historien. 

Johan  Gensfleisch  fra  Mainz,  kaldet  Guttenberg,  blev 
stevnet  for  Dommerne  i  det  « Store  Kaad»  af  Brødrene  Jør- 
gen og  Nikolas  Dritzehen;  han  mødte  den  12te  December 
1439  i  Retssalen  for  Mester  Cupenope,  Raadsherre  i  Strass- 
burg; sytten  Vidner  ialt  vare  stevnede  dels  fra  Citanternes, 
dels  fra  Indstevntes  Side.  Mester  Cupenope  giver  følgende 
Fremstilling  af  Sagens  Gjenstand: 

Citanterne  Jørgens  og  Nikolas's  ældre  Broder,  Andreas 
Dritzehen,  som  efter  sin  Fader  havde  arvet  en  betydeUg  For- 
mue i  Jorder  og  faste  Ejendomme,    pantsatte   disse    omtrent 

ved  Aar  1437  for  at  tilvejebringe  en  betydelig  Sum  Penge. 
Derpaa  gik  han  i  Interessentskab  med  indstevnte,  Andreas 
Heilman  og  Johan  Guttenberg,  i  den  Hensigt  at  drage  For- 
del af  visse  Hemmeligheder,  hvoraf  sidstnævnte  var  i  Besid- 
delse. Deres  Foretagende  havde  Held  med  sig  og  voxede  i 
Omfang,  hvad  der  imidlertid  udkrævede  nye  Tilskud  fra 
Interessenternes  Side.  Navnlig  var  Andreas  Dritzehen  gaaet 
i  Borgen  til  alle  Kanter  for  Kjøb  af  Bly  og  andre  Leveringer, 
som  vare  fornødne  til  bemeldte  Foretagender,  hvori  han  var 
interesseret  for  en  Tredjedel.  Imidlertid  døde  han  og  efter- 
lod kun  Gjæld  i  Stedet  for  al  sin  Fædrenearv.  Jørgen  og 
Nikolas  Dritzehen,  hans  Arvinger,  troede  sig  nu  altsaa  beret- 
tigede til  at  fordre  af  Guttenberg,  at  han  skulde  optage  dem 
i  deres  afdøde  Broders  Sted  og  Plads;  men  Guttenberg  af- 
viste denne  deres  Begjæring  uden  at  ville  angive  Bevæggrun- 
dene til  sin  Vægring. 

Paa  denne  Fremstilling  af  Klagen  svarede  Guttenberg, 
at  Andreas  Dritzehen  virkelig  for  flere  Aar  tilbage  var  kom- 
men til  ham  for  at  opnaa  Delagtighed  i  forskjellige  Hemme- 
ligheder; Guttenberg  havde  da  lært  ham  at  polere  Stene 
(det  vil  maaske  sige  at  slibe  Ædelstene),  og  Andreas  Dritze- 
hen havde  en  god  Fordel  af  denne  Hemmelighed.  Senere 
kom  Guttenberg  overens  med  Hans  RifFen,  Borgemester  i 
Lichtenow,  om  at  drage  Fordel  af  en  anden  Hemmelighed 
i  Anledning  af  Pilegrimsrejserne  til  Aachen ,  og  de  to 
Mænd  sluttede  sig  sammen  i  et  Fællig,  af  hvilket  Hans  Riffen 
skulde  have  én  Part,  Guttenberg  to  Parter  af  Gevinsten. 
Saa  snart  Andreas  Dritzehen  fik  Nys  om  d«tte  Fællig,  vilde 
han  have  Part  i  samme,  og  Andreas  Heilman  ytrede  det 
samme  Ønske.  Efter  at  have  opnaaet  Riflfens  Saratykke 
indvilgede  Guttenberg  ogsaa  heri;  han  lovede  baade  Andreas 
Heilman  og  Andreas  Dritzehen  at  gjøre  dem  delagtige  i  sin 
nye  Hemmelighed  paa  den  Betingelse,  at  de  tilsammen 
skulde  kjobe  en  Part  og  derfor  betale  160  Gylden,  samme 
Dag  Hemmeligheden  blev  aabenbaret  dem,    samt   yderligere 

80  Gylden,   der  dog  først  skulde  forfalde  til  et  senere  Tids- 
punkt, som  ikke  blev  endelig  fastsat. 

Andreas  Heilman  og  Andreas  Dritzehen  vare  saaledes 
Deltagere,  hver  med  en  Sjettepart,  i  det  nye  Interessentskab; 
Pilegrimsvandringen  til  Aachen  fandt  imidlertid  ikke  Sted, 
men  blev  opsat  til  næste  Aar.  De  to  nye  Interessenter,  som 
saaledes  havde  faaet  Del  i  den  omtalte  Hemmelighed, 
bemærkede  imidlertid,  at  denne  Hemmelighed  ikke  var 
den  eneste,  som  Guttenberg  var  til  Sinds  at  drage  Fordel  af. 
De  foresloge  ham  da  at  komme  til  en  Overenskomst  om  alle 
de  Opfindelser  og  Hemmeligheder,  hvoraf  han  endnu 
maatte  være  i  Besiddelse,  og  man  blev  enig  om,  at  de  to 
Interessenter  foruden  den  Sum,  der  alt  var  erlagt  for  deres 
to  Sjettedele,  yderhgere  skulde  erlægge  i  alt  250  Gylden, 
saaledes  at  deres  hele  Tilskud  kom  til  at  udgjøre  en  Sum  af 
410  Gylden.  Af  disse  250  Gylden  erlagde  de  dog  ikke  en- 
gang 100,  thi  Heilman  betalte  50  og  Dritzehen  40.  Hvad 
Eesten  angik,  blev  Betalingen  udsat  til  forskjellige  Terminer. 

Kontrakten  mellem  de  fire  Interessenter  blev  ordnet  paa 
følgende  Maade:  Benyttelsen  af  Hemmeligheden  skulde 
gaa  for  sig  til  fælles  Fordel  i  fem  efter  hverandre  løbende 
Aar.  I  det  Tilfælde,  at  en  af  de  fire  Interessenter  skulde 
afgaa  ved  Døden  før  Udløbet  af  de  berammede  fem  Aar, 
skulde  alle  Redskaberne  til  Hemmeligheden  og  alle 
de  allerede  udførte  Arbejder  blive  de  øvrige  Interes- 
senters Ejendom;  de  skulde  da  udbetale  en  Sum  af  100 
Gylden  til  den  afdødes  Arvinger,  dog  ikke  før  Slutnings- 
terminen  for  den  fælles  Benyttelse  af  Hemmeligheden. 
Denne  mundtlige  Overenskomst  blev  billiget  og  undertegnet 
af  alle  Deltagerne,  og  Andreas  Dritzehen  blev  indviet  i  alle 
Guttenbergs  Hemmeligheder,  hvad  han  da  ogsaa  selv  senere 
erklærede  paa  sit  Dødsleje. 

Indstevnte  indskrænkede  sig  til  denne  simple  og  sand- 
færdige, om  end  noget  ubestemte  og  dunkle  Udvikling  af 
Sagens  Gjenstand;  han  tilføjede  blot,  at  han  ikke  kunde  staa 

til  Ansvar  for  den  Brug,  som  Andreas  Dritzehen  ansaa  for 
passende  at  gjøre  af  sin  Fædrenearv;  hvad  ham  selv  angik,  da 
havde  han  aldrig  modtaget  andet  af  Dritzehen  end  310  Gylden 
af  de  410,  som  Aftalen  mellem  dem  lod  paa;  han  indrømmede 
kun,  at  han  en  Gang  havde  modtaget,  men  som  Foræring, 
et  halvt  Fad  kogt  Vin,  en  Kurv  Pærer  og  en  halv  Tønde  -01, 
hvilken  Foræring  de  tvende  Interessenter,  Dritzehen  og  Heil- 
man,  tilbode  ham,  rimeligvis  som  en  Erkjendtlighed,  fordi 
han  ofte  havde  havt  dem  til  Middag  hos  sig.  Andreas  Drit- 
zehen var  derimod  aldrig  gaaet  i  Borgen  for  Bly  eller  andre 
Leveringer  til  Interessentskabet;  endelig  kunde  den  afdødes 
to  Brødre  ingen  som  helst  Kettigheder  gjøre  gjældende  mod 
Interessentskabet,  hvad  de  kunde  overtyde  sig  om  ved  en 
Gjennemlæsning  af  den  Kontrakt,  som  salig  Andreas  havde 
undertegnet  og  forsynet  med  sit  Segl.  Sluttelig  tilbød 
Guttenberg,  at  han  uden  at  afvente  de  fem  Aar,  der  vare 
fastsatte  for  Kontraktens  Varighed,  vilde  erlægge  til  Andreas 
Dritzehens  Arvinger  de  100  Gylden,  der  skulde  tilfalde  dem 
som  Godtgjørelse,  men  kun  paa  den  udtrykkelige  Betingelse, 
at  bemeldte  Arvinger  lode  de  80  Gylden,  som  Andreas  Drit- 
zehen endnu  fra  gammel  Tid  var  Guttenberg  skyldig,  gaa  af 
paa  den  førstnævnte  Sum.  I  Følge  denne  sin  Opgjørelse 
vilde  Guttenberg  kun  have  at  erlægge  20  Gylden  mod  at 
blive  fri  for  alle  Forpligtelser  over  for  Jørgen  og  Nikolas 
Dritzehen. 

Man  oplæste  derpaa  en  Afskrift  af  de  Forklaringer,  som 
vare  blevne  afgivne  af  de  Vidner,  der  vare  afhørte  om, 
hvad  de  vidste  angaaende  det  Interessentskab,  der  existerede 
mellem  Guttenberg  og  Andreas  Dritzehen.  Vidnerne  vare 
Slægtninge  og  Venner,  Arbejdere  eller  Naboer  til  Interes- 
senterne.   Vi  give  her  et  kort  Uddrag  af  disse  Forklaringer: 

Bissekræmmersken  Barbel  fra  Zabern  berettede  om  en 
Samtale,  hun  en  Nat  havde  ført  med  Andreas  Dritzehen,  der 
arbejdede  i  sit  Værksted.  «Vil  Du  da  ikke  engang  gaa  hen 
og  lægge  dig  til  at  sove?«  sagde  hun  til  ham.  —  «Jeg  maa 

først  være  færdig  med  dette  hero,  svarede  han. —  «Gud  hjælpe 
mig!  vedblev  hun  da,  hvad  er  det  ikke  for  store  Summer, 
Du  giver  ud  i  din  Haandtering?  Det  koster  dig  da  mindst 
10  Gylden?«  —  « 10  Gylden,  gjensvarede  han,  er  Du  gal!  Hør 
engang,  hvis  Du  blot  havde,  hvad  alt  dette  har  kostet  mig 
over  300  Gylden,  vilde  Du  have  nok  for  dit  hele  Liv.  Du 
kan  tænke,  jeg  har  udgivet  mere  end  500  Gylden,  og  jeg  vil 
komme  til  at  give  endnu  mere  ud.  Derfor  har  jeg  maattet 
sætte  min  hele  Arv  og  Eje  i  Pant».  —  «Naa  da!  gjensvarede 
hun;  men  hvis  alt  det  nu  gaar  galt,  hvad  vil  Du  saa  stille 
op?,)  —  (.Det  kan  ikke  gaa  galt,  gjensvarede  han,  og  med 
Guds  Hjælp  ville  vi  inden  et  Aars  Forløb  have  faaet  vor 
Kapital  igjen,  og  vi  ville  alle  bhve  meget  rige«. 

Ennel,  Træhandleren  Hans  Schultheis's  Hustru,  i  hvis 
Hus  Nikolas  Dritzehen,  den  ene  af  Citanterne,  boede,  forkla- 
rede, at  Guttenbergs  Tjener,  Lorenz  Beildeck,  havde  opsøgt 
Nikolas  Dritzehen ,  da  dennes  Broder  Andreas  var  død. 
Lorenz  havde  da  sagt  til  ham:  « Salig  Andreas  havde  havt 
fire  Stykker*)  liggende  i  en  Presse;  Guttenberg  beder 
Dem  nu  at  tage  disse  ud  af  Pressen  og  skille  dem  fra  hver- 
andre, for  at  man  ikke  skal  forstaa,  hvad  det  er».  Denne 
Kone  havde  ofte  hjulpet  Andreas  med  hans  Arbejde,  skjønt 
hun  ikke  selv  forstod  noget  deraf;  Andreas  havde  beskæftiget 
sig  dermed  baade  Dag  og  Nat. 

Dette  Vidnes  Mand  aflagde  den  samme  Forklaring 
angaaende  den  Besked,  som  Lorenz  Beildeck  bragte  Nikolas 
Dritzehen  fra  Guttenberg,  den  Gang  da  Andreas  var  død. 
Nikolas  gik  da  ned  i  Værkstedet  for  at  lede  efter  de  Stykker, 
der  skulde  ligge  i  Pressen;  men  han  fandt  intet.  Hvad 
Fabrikationen  af  disse  Stykker  angik,  paastod  Andreas  Drit- 
zehen kort  før  sin  Død  at  have  anvendt  mere  end  300  Gyl- 
den paa  dem. 


•  Kolumnerne"  (les  piéches  eller  Stykkerne)  ere  de  enkelte  Sider, 
som  omgives  af  « Stegene »  —  Stykker  af  Træ  eller  Metal,  der 
svare  til  Marginerne  —  og  derpaa  samles  i  en  Jernramme,  Formen. 

Drejeren  Konrad  Sahspach  forklarede,  at  Andreas  Heil- 
man,  strax  efter  Andreas  Dritzehens  D«d,  var  kommet  til 
ham  og  havde  sagt:  «Da  det  er  Dig,  som  har  lavet  Pres- 
serne, og  Du  altsaa  kjender  Sagen,  saa  gaa  hen  i  Andreas's 
Værksted,  tag  Stykkerne  ud  af  Pressen,  skil  dem  fra  hver- 
andre og  opløs  dem,  saa  at  ingen  kan  se,  hvad  det  ei». 
Konrad  gik  altsaa  derhen,  men  baade  Presserne  og  Stykkerne 
vare  forsvundne.  Han  tilføjede,  at  salig  Andreas  havde  givet 
mange  Penge  ud  til  det  Arbejde,  han  havde  for  sammen  med 
Guttenberg. 

Wernher  Smalriem  ■  og  Hans  Sidenneger  afgave  lignende 
Forklaringer.  Salig  Andreas  Dritzehen  beklagede  sig  efter 
deres  Udsagn  over,  at  han  havde  været  nødt  til  at  pantsætte 
sit  Gods  for  at  kunne  bestride  Omkostningerne  ved  sit  Fore- 
tagende. 

Mydehart  Stocker  forklarede,  at  den  Dag,  da  Andreas 
blev  syg  af  den  Sygdom,  hvoraf  han  senere  døde  (det  var 
Sankt  Hans  Dag),  var  han  gaaet  hen  at  se  til  den  syge ;  han 
fandt  ham  i  en  meget  nedslaaet  Stemning,  liggende  i  Sen- 
gen. »Hvordan  gaar  det,  Andreas?«  spurgte  Stocker.—  «Jeg 
er  overbevist  om,  at  min  Tilstand  er  betænkelig«,  svarede 
Andreas.  »Hvis  jeg  skal  dø,  hvad  jeg  tænker«,  lagde  han 
til,  "kunde  jeg  have  ønsket  aldrig  at  have  indladt  mig  paa 
det  Interessentskab".  —  « Hvorfor  det?«  spurgte  Vidnet.  — 
"Fordi  jeg  véd,  at  mine  Brødre  aldrig  ville  komme  til  Enig- 
hed med  Guttenberg".  —  Derpaa  havde  Andreas  Dritzehen 
fortalt  ham,  hvorledes  Interessentskabet  var  blevet  afsluttet 
ved  to  forskjellige  Lejligheder,  den  anden  Gang,  da  han  lagde 
Mærke  til,  at  Guttenberg  endnu  havde  flere  Hemmehgheder, 
som  han  ikke  havde  lovet  at  meddele  sine  Interessenter,  og 
som  han  beskæftigede  sig  med  i  al  Ensomhed  i  sit  Hus 
i  Sankt  Arbogast.  Hvad  den  afdøde  fortalte  om  det  Interes- 
sentskab og  om  de  Forpligtelser,  der  vare  eu  Følge  heraf, 
stemte  for  øvrigt  ganske  med  Guttenbergs  egne  Forklaringer. 

Tjeneren  Lorenz  Beildeek  bekræftede  det  vigtige  Faktum 
om  den  Sendelse,  hans  Herre  havde  betroet  ham  efter  An- 
dreas Dritzehens  Død.  Han  var  gaaet  hen  for  at  underrette 
Nikolas  Dritzehen  om,  at  han  ikke  maatte  vise  nogen  den 
Presse,  han  havde  i  Forvaring.  Han  erklærede  udtrykkelig, 
at  Guttenberg  havde  befalet  ham  at  begive  sig  til  Værkste- 
det, aabne  Pressen  ved  Hjælp  af  to  Skruer,  for  at  Stykkerne 
kunde  løsnes  fra  hverandre,  hvorpaa  han  paa  ny  skulde  læggo 
Stykkerne  under  Pressen,  saaledes  at  ingen  kunde  se  eller 
forstaa  noget  deraf. 

Sognepræsten  Peter  Eckart,  der  havde  staaet  Dritzehen 
bi  i  hans  sidste  -Øjeblikke,  forklarede,  at  den  afdøde  under 
Skriftemaalet  havde  erklæret  at  være  Deltager  med  2-300 
Gylden  i  et  Foretagende,  og  at  han  ikke  besad  en  Hvid  mere 
af  sin  Fædrenearv. 

Thomas  Steinbach,  Keimbold  af  Ehenheim  og  Niger  af 
Bischoffsheim  aflagde  Forklaringer  om  den  Trang,  hvorunder 
Andreas  Dritzehen  levede.  Paa  Grund  af  sine  Udgifter  til 
Foretagendet  bavde  han  solgt  Jorder,  laant  paa  Pant  og  un- 
derskrevet Vexler. 

Anton  Heilman,  en  Broder  til  den  ene  af  Interessen- 
terne, Andreas  Heilman,  gav  særlig  nyttige  Oplysninger  an- 
gaaende  Interessentskabet,  der,  som  han  forklarede,  havde  til 
Formaal  at  sælge  Spejle  ved  Pilegrimsrejserne  til  Aachen. 
Da  han  havde  erfaret,  at  Andreas  Dritzehen  ønskede  at  ind- 
træde med  en  Tredjepart  i  Interessentskabet,  havde  han  selv 
anbefalet  sin  egen  Broder,  Andreas  Heilman,  til  Guttenberg 
og  indstændig  bedt  denne  om  at  foretrække  bemeldte  Broder; 
han  selv  havde  den  Gang  sagt  til  Guttenberg,  at  man  kunde 
nære  Frygt  for,  at  Andreas  Dritzehens  Venner  vilde  paastaa, 
at  der  var  Trolddom  med  i  Spillet  ved  Hemmeligheden. 
Man  blev  ikke  desto  mindre  enig,  og  den  første  Kontrakt 
blev  afsluttet  med  Andreas  Dritzehen.  Han  selv  havde  laant 
denne  nye  Interessent  nogle  Penge  for  at  sætte  ham  i  Stand 
til  at  opdrive  de  nødvendige  Kapitaler. 

Den  anden  Kontrakt  havde  udkrævet  vidtløftigere  Under- 
handlinger. Da  Guttenberg  stillede  sine  Betingelser,  havde 
han  sagt  til  Vidnet,  at  man  væsentlig  maatte  lægge  Væg- 
ten paa  følgende :  at  der  paa  hvert  Punkt  var  Lig- 
hed i  PHgter  og  Eettigheder  mellem  Interessenterne;  at  de 
altid  kunde  komme  til  Enighed  indbyrdes,  og  at  den  ene  ikke 
lagde  Dølgsmaal  paa  noget  for  de  andre,  men  at  enhver  Op- 
dagelse blev  anvendt  til  Fordel  for  alle. 

Ved  en  Eaadslagning  havde  Guttenberg  yderligere  sagt: 
«Der  er  nu  allerede  saa  meget  færdigt,  og  der  er  saa  meget 
under  Udførelse,  at  Eders  Parter  for  Tiden  ikke  ere  meget 
langt  fra  at  svare  til  Eders  anvendte  Kapitaler;  saaledes  vil 
den  Hemmelighed,  som  jeg  nu  betroer  Eder,  i  Virkeligheden 
ikke  koste  Eder  noget«.  Man  havde  ogsaa  forudset  det  Til- 
fælde, at  en  af  de  fire  Interessenter  kunde  afgaa  ved  Døden. 
De  overlevende  skulde  da  blot  ved  Kontraktens  Opløsning 
betale  den  afdødes  Arvinger  100  Gylden  for  alle  Eedskaber, 
Former  og  andre  Gjenstande.  Guttenberg  sagde  ved  denne 
Lejlighed,  at  det  vilde  være  en  stor  Fordel  for  hans  Medin- 
teressenter,  hvis  han  skulde  lægge  sig  til  at  dø,  thi  saa  vilde 
han  overlade  dem  alt,  hvad  han  kunde  gjøre  Fordring  paa 
for  sine  Omkostninger  ved  Opfindelsen.  Interessenterne  havde 
anset  det  for  rigtigst  at  tage  disse  Forholdsregler,  for  at  man 
ikke  i  det  Tilfælde,  at  en  af  Interessenterne  afgik  ved  Døden, 
skulde  være  nødsaget  til  at  lære,  paa  vise  og  aabenbare 
Hemmeligheden  for  alle  den  afdødes  Arvinger. 

Den  Gang  da  Andreas  Dritzehen  døde,  havde  Vidnet  ad- 
varet Guttenberg  om  at  sende  en  Mand  afsted,  for  at  man 
ikke  skulde  vise  Pressen  til  nogen,  da  han  vel  vidste,  at 
mange  Folk  vare  nysgjerrige  efter  at  faa  den  at  se.  Gutten- 
berg paalagde  virkelig  ogsaa  sin  Tjener  at  gaa  hen  og  søge 
efter  Formerne  og  forsikre  sig  om,  at  de  vare  skilte  fra 
hverandre.  Vidnet  tilføjede,  at  Guttenberg  var  misfornøjet 
med  den  Tilstand,  hvori  Formerne  bleve  overleverede  ham. 

Guldsmeden  Hans  Dunne  forklarede,  at  han  i  Løbet  af 
3  Aar  kun  havde  arbejdet  for  Guttenberg  og  i  den  Tid  for- 
tjent omtrent  100  Gylden  udelukkende  «ved  de  Ting,  som 
høre  med  til  Trykkeriet«. 

Vidnernes  Udsagn  stemmede  altfor  godt  overens  med 
Guttenbergs  Forklaringer,  til  at  der  kunde  opstaa  nogen 
Tvivl  om  Sagens  Eealitet  hos  Dommeren.  Det  eneste  Punkt, 
der  var  uklart,  men  for  øvrigt  ikke  vedrørte  Processen,  var 
Spørgsmaalet  om  Interessentskabets  Formaal  eller  Beskaf- 
fenheden af  de  Hemmeligheder,  som  man  skulde  have 
Udbytte  af.  I  denne  Éenseende  havde  Anton  Heilman  været 
mere  meddelsom  end  de  øvrige  Vidner;  han  forklarede,  at 
Interessentskabet  havde  til  Maal  at  sælge  Spejle  ved  Pile- 
grimsrejsen  til  Aachen.  Hvad  Guttenberg  angik,  da  havde 
han  vist  sig  meget  tilbageholdende  ved  Spørgsmaalet  om  de 
Kunster  eller  Hemmeligheder,  som  han  havde  meddelt 
sine  Interessenser. 

Dommeren  resumerede  med  megen  Upartiskhed  Sagens 
Gjenstand,  Parternes  Paastande  og  Vidnernes  Forklaringer 
hvorpaa  han  afsagde  følgende  Kjendelse: 

(il  Betragtning  af,  at  der  er  oprettet  en  skriftlig  Kon- 
trakt, som  godtgjor,  under  hvilke  Betingelser  den  endelige 
Aftale  er  bleven  truffen  og  har  fundet  Sted,  byde  vi,  at  Hans 
Kiffen,  Andreas  Heilman  og  Guttenberg  skulle  aflægge  Ed 
for  Gud  paa,  at  Forhandlingerne  virkelig  ere  gaaede  saaledes 
for  sig,  som  Interessentskabets  Kontrakt  udviser,  og  at  der 
til  denne  Kontrakt  var  føjet  den  Betingelse,  at  en  anden 
Kontrakt  vilde  være  bleven  oprettet  og  forsynet  med  Segl, 
hvis  Andreas  Dritzehen  var  vedbleven  at  være  i  levende 
Live«. 

«At  Hans  Guttenberg  end  yderligere  med  Ed  bekræfter, 
at  de  80  Gylden  ikke  ere  blevne  ham  erlagte  af  salig  An- 
dreas Dritzehen«. 

« Under  denne  Betingelse  skulle  bemeldte  80  Gylden  af- 
drages i  den  Sum  af  100  Gylden,  som  han  skylder  Andreas's 

Arvinger.  Derpaa  vil  han  have  at  betale  Jørgen  og  Nikolas 
Dritzehen  20  Gylden,  og  saaledes  ville  de  100  Gylden  være 
erlagte,  overensstemmende  med  den  fremlagte  Kontrakt. 

"Naar  dette  saaledes  sker,  har  Guttenberg  intet  yder- 
ligere iidstaaende  med  Andreas  Dritzehens  Arvinger,  forsaa- 
vidt  angaar  det  Foretagende  og  det  Interessentskab,  som  de 
have  indgaaet  sammen«. 

Eden  blev  aflagt  af  de  tre  Interessenter  endnu  i  samme 
Retsmode,  hvorpaa  Guttenberg  tog  20  Gylden  ud  af  sin  Pung 
og  overleverede  dem  til  Jørgen  Dritzehen,  som  havde  vist  sig 
særlig  virksom  under  hele  Processen,  ja  selv  søgt  at  indvirke 
paa  Vidnernes  Forklaring,  saa  at  han  endog  havde  sagt  til 
en  af  dem:  "Forstaar  Du,  Vidne!  Du  skal  tale,  selv  om  jeg 
saa  skal  trække  Dig  til  Galgen » ! 

Akterne  i  denne  Sag  høre  til  de  vigtigste  Dokumenter  i 
Bogtrykkerkunstens  Historie.  De  godtgjøre  tydelig,  at  Gut- 
tenberg allerede  ved  Aar  1437  havde  opdaget  Bogtrykker- 
kunsten med  bevægelige  Typer,  at  Kunsten  allerede  udøvedes 
i  Strassburg  Aar  1439,  og  at  de  Bøger,  som  først  udgik  fra 
hans  Presse,  vare  Spejle,  det  vil  sige  Exemplarer  af  Spe- 
culwn  humanæ  salvationis,  denne  Andagtsbog  med  allegoriske 
Billeder,  som  lagde  Beslag  paa  de  første  hollandske  og  tyske 
Bogtrykkeres  Virksomhed. 

I  disse  Akter  gjenfinder  man  alle  de  Eedskaber,  som 
udfordres  til  Trykningen,  og  endog  med  Navne,  som  de  bære 
den  Dag  i  Dag:  saasom  Kolumnerne  (Stykkerne),  Formerne, 
Skruerne,  Pressen.  De  fire  Stykker,  som  laa  under  Pressen 
og  vilde  opløses  i  Stumper,  naar  man  løsnede  Skruerne,  ere 
jo  tydelig  nok  Bogstaverne,  der  ere  samlede  i  Sider  og  ord- 
nede til  Trykningen,  som  dengang  foretoges  med  fire  Sider 
ad  Gangen.  Bogstaverne  vare  da  ogsaa  tydelig  nok  støbte 
af  Tin  eller  af  en  Metalkomposition,  siden  der  er  Tale  om 
Levering  af  Bly  til  Interessentskabet,  og  siden  Guldsmeden 
Dunne  arbejdede  for  Interessenterne,  enten  han  nu  udgraverede 

Bogstaver  eller  støbte  dem.  Endelig  ere  de  Spejle,  der 
omtales,  tydelig  nok  Exemplarer  af  Speculum,  hvoraf  man 
ventede  sig  en  strygende  Afsætning  blandt  den  Skare  af 
Fremmede,  der  vilde  stramme  til  Aachen  som  Pilegrimme. 

Det  maa  nu  vel  anses  for  en  uomstødelig  Kjendsgjerning, 
at  Trykning  med  udskaarne  Trætavler  blev  opfundet  i  Be- 
gyndelsen af  det  15de  Aarhundrede  og  i  Holland*),  hvorfra 
denne  Kunst  senere  forplantede  sig  til  Tyskland.  Man  kjen- 
der  Imidlertid  en  ti  eller  elleve  anonyme  Udgaver  af  Speculum, 
som  ere  trykte  ved  denne  Tid  og  uden  Angivelse  af  Aarstal 
og  Trykkersted,  og  det  staar  saaledes  tilbage  at  udfinde, 
hvilken  af  disse  Udgaver  der  vel  kan  være  trykt  i  Strassburg 
og  af  Guttenberg  med  Interessenter.  Man  vil  nu  ogsaa 
kunne  fatte,  hvor  stor  en  Vigtighed  Opfinderen  maatte  lægge 
paa,  at  man  skjulte  den  hemmelige  Fremgangsmaade,  hvor- 
ved man  saa  hurtig  og  for  saa  godt  Kjøb  kunde  udføre  de 
Træsnit  og  de  Bøger,  man  derpaa  solgte  saa  dyrt,  som  om  de 
vare  Manuskripter  og  Tegninger.  I  Følge  Kolner  Krønike, 
der  udkom  1499,  havde  Guttenberg  gjættet  sig  til  Hemme- 
ligheden ved  at  undersøge  de  Donater,  man  trykkede  i  Hol- 
land; da  han  saaledes  engang  var  kommen  efter  Hollæn- 
dernes Hemmelighed,  anvendte  han  sine  egne  Fremgangs- 
maader  og  fuldkommengjorde  Kunsten.  Dette  var  Anlednin- 
gen til  Guttenbergs  Interessentskab  med  Kiffen,  Heilman  og 
Dritzehen. 

Man  har  ingen  Oplysninger  om   det  Udbytte,  som  dette 
Interessentskab  medførte;    men  der  er  god  Grund   til  at  tro. 


"j  Dog  ikke  i  Harlem  eller  af  Coster,  som  Lacroix  mener,  men  sna- 
rest i  Flandern;  det  ældste  med  Aarstal  forsynede  Træsnit,  den 
hellige  Kristophorus  med  Jesusbarnet,  er  af  Aar  1423.  Bøger,  som 
frembragtes  paa  denne  Maade,  vare  kun  trykte  paa  den  ene 
Side  af  Bladet,  og  to  Blade  klistredes  derefter  sammen,  saa  at  de 
dannede  et.  Red.  Anm. 

at  den  strassburgske  Udgave  af  Speculum  blev  fulgt  af  flere 
andre  Udgaver,  der  bleve  udførte  ligesaa  hemmelighedsfuldt, 
kolorerede  med  en  Pensel  og  solgte  som  virkelige,  iluminerede 
Manuskripter;  thi  heri  bestod  Opfinderens  Fordel.  Saasnart 
Bogtrykkerkunsten  blev  bekjendt,  vilde  man  ikke  mere  for 
dens  Frembringelser  give  den  Pris,  som  de  tidligere  havde 
havt,  da  den  trykte  Bog  gjaldt  for  Haandskrift.  Dette  er  da 
vel  ogsaa  Grunden  til,  at  den  ferste  Bog,  som  anfører  Tryk- 
kerens og  Trykkestedets  Navn,  er  fra  1457,  skjont  Bogtryk- 
kerkunsten i  Virkelighed  daterer  sig  fra  Guttenbergs  Forsøg 
i  Strassburg. 


Efter  saaledes  at  have  vundet  sin  Proces  i  Strassburg 
1439  vedblev  Guttenberg  endnu  i  al  Hemmelighed  og  uden 
Opsigt  at  drage  Fordel  af  sin  Opfindelse,  understøttet  af 
nogle  tro  Arbejdere,  blandt  hvilke  man  utvivlsomt  maa  hen- 
regne Johan  Mentelin.  Her  begyndte  han  da  højst  rimehg 
sin  store  Udgave  af  den  latinske  Bibel,  dette  kolossale  Fore- 
tagende, som  han  senere  fortsatte  i  Mainz  med  to  nye  Fæller, 
Fust  og  Schoffer,  der  dog  ikke  levede  længe  i  god  Forstaaelse 
med  ham. 

En  Notarialakt  af  den  tyske  Notar  Ulrik  Helmasperger 
sætter  os  i  Kjendskab  om  det  ulykkelige  Udfald  af  den 
Sag,  som  blev  anlagt  mod  Guttenberg  af  hans  to  Mainzer- 
Fæller: 

«Fust  stevnede  Guttenberg  for  Ketten  til  Betaling  af 
den  Sum  1020  Guldgylden,  der  hidrørte  fra  en  Sum  paa  800 
Gylden,  hvormed  han  i  Følge  et  Gjældsbrev  havde  forstrakt 
Guttenberg.  End  yderligere  til  Erlæggelse  af  800  Gylden, 
som  han  desforuden  paa  Anmodning  havde  overdraget  Gut- 
tenberg til  en    Fuldendelse    af   hans    Arbejde;    derhos 

endnu  af  36  Gylden,  som  han  havde  givet  ud  for  ham,  samt 
Renter,  han  selv  havde  maattet  betale,  da  han  ikke  havde 
havt  de  fornødne  Kapitaler. 

f'Guttenberg  svarede  herpaa,  at  de  første  800  Gylden 
ikke  vare  blevne  betalte  ham  efter  Gjældsbrevets  Lydende 
alle  paa  én  Gang;  at  han  for  øvrigt  havde  anvendt  dem  til 
Forberedelser  til  Arbejdet;  han  tilbød  sig  at  ville  af- 
lægge Regnskab  for  de  sidste  800  Gylden,  men  han  troede 
sig  ikke  forpligtet  til  at  erlægge  de  fordrede  Renter. 

«Da  Dommeren  havde  paalagt  Fust  Ed,  og  denne  havde 
aflagt  Eden,  tabte  Guttenberg  sin  Sag  og  blev  dømt  ikke  blot 
til  at  betale  Renterne,  men  ogsaa  den  Del  af  Kapitalen, 
der  efter  hans  egen  fremlagte  Opgjørelse  var  bleven  anvendt 
til  Nytte  for  ham  personlig.  Herpaa  forlangte  og  erholdt 
Fust  Helmaspergers  Notarialbekræftelse.  Den  6te  November 
1455... 

Hvis  Dommeren  havde  havt  Forstand  paa  det  Arbejde 
og  det  Værk,  som  her  er  Tale  om,  vilde  han  dog  maaske 
ikke  have  været  saa  villig  til  at  dømme  Guttenberg,  der 
saaledes  saa  sig  berøvet  sin  Presse,  sine  Bogstaver  og  sin 
Opfindelse. 

Det  var  vel  for  at  holde  ham  skadesløs  for  denne  gru- 
somme og  uretfærdige  Dom,  at  Kurfyrst  Adolf  II  af  Mainz 
overvældede  Guttenberg  med  Æresbevisninger,  gav  ham  en 
Pension  og  udnævnte  ham  til  sin  Kammerherre. 

Guttenberg  havde  saaledes  Opfindernes  sædvanlige  Skæbne; 
man  gjorde  ham  hans  Opfindelse  stridig  og  berøvede  ham 
Fordelen  ved  samme.  Da  han  døde  den  24de  Februar 
1468,  kunde  han  allerede  se  sin  beundringsværdige  Opfin- 
delse udbredt  over  hele  Evropa,  men  det  var  næppe  nok, 
at  han  fandt  sit  Navn  anført  midt  i  al  den  Ros,  hvormed 
hans  samtidige  overvældede  hans  Elever  og  gamle  Fæller, 
Fust  og  Schoffer;  han  kunde  kun  beklage  sig  over  Menne- 
skenes  Uretfærdighed    og   overlade  Efterverdenen   at   hævne 

ham.  Efterverdenen  har  da  ogsaa  fældet  sin  Dom :  Træsnits- 
trykket  er  en  noget  ældre  Opfindelse ,  hvis  Opfinder  er 
ukjendt  (kun  ikke  en  Coster);  men  Trykningen  med  bevæ- 
gelige Typer  kan  ene  tillægges  Guttenberg,  og  det  er  Strass- 
burg, som  nu  for  stedse  vil  kunne  gjøre  Fordring  paa  at  være 
den  store  Opfindelses  Vugge. 

F.  Z 


]fapoleoniderne  og  Statskupet  den  2den  I)ecl)r.  1851.*) 


I. 

Uersom  det  er  sandt,  hvad  der  oftere  og  fra  flere  Sider  er 
blevet  paastaaet,  at  Napoleon  I  fuldt  og  fast  har  troet  paa 
det  franske  Kejserdømmes  Gjenoprettelse  og  sit  Dynastis 
Gjenindsættelse,  er  det  paa  den  anden  Side  mindst  lige  saa 
sandt,  at  ikke  alle  Medlemmer  af  hans  Familie  have  delt 
denne  Tro,  og  at  endog  flere  af  hans  Brødre  ere  døde  med 
den  Overbevisning,  at  der  ingen  Udsigt  var  mere  for  Bona- 
partismen til  at  trænge  igjennem.  Allerede  Kejserens  Moder, 
Madame  Lætitia,  havde  engang  —  med  rigtig  Vurdering  af  de 
menneskelige  Tings  Omskiftelighed  og  maaske  med  en  Art 
Forudfølelse  af,  at  denne  Omskiftelighed  særlig  var  præde- 
stineret til  at  gjøre  sig  gjældende  i  en  Familie,  der  ved  en 
enkelt  Mands  Geni  var  bleven  hævet  saa  højt  —  svaret  nogle 
Venner,    der  bebrejdede  hende,    at  hun  levede  saa  sparsom - 


*\ 


Ved  Udarbejdelsen  af  nærværende  Afhandling  ere  de  vigtigste  for 
Haanden  værende  Skrifter  saavel  af  Forsvarere  for  Statskupet  som 
af  Forfattere  i  den  modsatte  Lejr  blevne  konfererede.  Af  Kilderne 
skulle  vi  særlig  fremhæve  »Histoire  de  la  chute  de  Louis-Philippe 
etc.  par  Granier  de  Cassagnac»,  "Histoire  du  second  Empire  par 
Taxile  Delord,  tome  premier  (Paris  1869)»,  "Paris  en  Decembre 
1851  par  Eugéue  Ténot  (Paris  1868)«  og,  hvad  Prins  Napoleons 
Forhold  angaar,  særlig  »Histoire  militaire  et  anecdotique  du  Coup 
d'Etat  (Paris  1872).. 

melig:  "Hvem  véd,  om  jeg  ikke  en  Dag  vil  blive  nødt  til 
at  give  alle  disse  Konger  Brød!»,  og  den  Dag  kom  i  Virke- 
ligheden ogsaa,  da  Frugten  af  hendes  Sparsommelighed  ikke 
var  unyttig  for  hendes  Born.  Med  det  første  Kejserdømmes 
Fald  styrtede  som  bekjendt  ogsaa  de  for  Napoleon  I's  Brødre 
og  Svogre  oprettede  Troner  sammen,  og  Frankrig  blev  fuld- 
stændig lukket  for  Napoleoniderne  ved  Forvisningsloven  af 
12te  Januar  1816.  Napoleoniderne  splittedes  til  alle  Verdens 
Kanter,  og  Kejserens  ældste  Broder  Josef,  den  forhenværende 
Konge  af  Neapel  og  Spanien,  begav  sig  endog  over  Atlan- 
terhavet og  tog  Ophold  i  Omegnen  af  Filadelfia,  hvor  han 
levede  som  Landmand,  kjendt  i  Evropa  under  Navn  af  "Gre- 
ven af  SurvilliersH,  medens  Kejserdømmets  Arving,  Kongen 
af  Rom  eller  Hertugen  af  Reichstadt,  til  Fordel  for  hvem 
Napoleon  I  i  1815  havde  abdiceret,  levede  under  Opsyn  i 
Wien  og  ude  af  Stand  til  at  gribe  ind  i  Begivenhedernes 
Gang. 

Femten  Aar  hengik,  under  hvilke  Frankrig  taalte  den 
ved  de  fremmede  Bajonetter  indførte  Tilstand,  og  i  hele  dette 
Tidspunkt  dukkede  der  saa  godt  som  slet  ingen  bonapartistisk 
Bevægelse  frem.  Legitimitetsprincipet,  der  fandt  sit  adækvate 
Udtryk  i  den  »hellige  Alliance'),  kuede  Evropa  med  sit  Jern - 
scepter,  og  Folkenes  frie  Valg  havde  overalt  maattet  vige  for 
Kongernes  « guddommelige  Ret"  som  Herskere  « af  Guds  Naade». 
Da  indtraadte  pludselig  den  ved  Julirevolutionen  1830  frem- 
kaldte Reaktion,  og  dette  øjeblik  mente  Greven  af  Survilliers 
som  sin  Families  ældste  Medlem  at  burde  benytte  til  at 
minde  Evropa  og  Verden  om  Kongen  af  Roms  (Napoleon  IFs) 
krænkede  Rettigheder.  Aldrig  saa  snart  var  derfor  Efterret- 
ningen om  Begivenhederne  i  Juli  naaet  til  Amerika,  før  han 
i  et  Brev  til  det  franske  Deputeretkammer,  et  Brev,  der 
hurtig  fandt  Vej  til  Fastlandets  Aviser,  nedlagde  Protest  mod 
den  nye  Regering  i  Frankrig  og  bestred  en,  Nationen  kun 
højst  ufuldstændig  repræsenterende.  Forsamlings  Ret  til  at 
disponere  over  en  Krone,  der  i  Overensstemmelse  med  For- 

fatningen  i  Aaret  1815  var  bleven  overdraget  til  Napoleon  II. 
Hans  Protest  blev  imidlertid  lagt  til  Side  paa  Kamrets  Bord 
uden  at  blive  oplæst  for  dets  Medlemmer,  og  det  eneste,  han 
udrettede  derved,  var,  at  han  bidrog  til,  at  Forvisningsloven 
af  1816  udtrykkelig  blev  bekræftet  i  1832,  og  at  der  nu  i 
flere  Retninger  ikke  alene  af  den  franske,  men  ogsaa  af  an- 
dre Landes  Regeringer  blev  udvist  en  unødvendig  Haardhed 
mod  Medlemmerne  af  Bonapartes  Familie.  Denne  Haardhed 
kom  bl.  a.  til  Syne,  da  Josef  Bonaparte  i  1832  havde  be- 
givet sig  til  England  for  endnu  engang  at  se  Hertugen  af 
Reichstadt,  der  laa  farlig  syg  og  døde  inden  Josefs  Ankomst 
til  Evropa;  Josef  maatte  endog  vende  tilbage  til  Amerika 
igjen  uden  at  have  kunnet  opnaa  Tilladelse  til  at  besøge  sin 
Hustru  (Julie  Clary,  Søster  til  Bernadottes  Hustru),  der  for 
sin  svage  Helbreds  Skyld  opholdt  sig  i  Firenze  og  uden  at 
have  kunnet  træffe  sammen  med  sine  øvrige  Slægtninge. 
Forvisningslovens  Stadfæstelse  og  Hertugen  af  Reichstadts  Død 
(1832)  betog  Greven  af  Survilliers  de  sidste  svage  Rester  af 
Haab  om  en  politisk  Fremtid  for  Bonapartismen,  og  Broder- 
sønnen Louis  Napoleons  fremfusende  Optræden  i  Strassburg 
(1836)  og  Boulogne  (1840)  var  ganske  vist  heller  ikke  skikket 
til  at  vække  nye  Forhaabninger  hos  ham.  Hvilke  Forestil- 
linger Greven  af  Survilliers  nærede  om  Louis  Napoleon,  er- 
farer man  paa  en  ganske  karakteristisk  Maade  af  Forfatteren 
Sarrans  den  yngre;  han  fortæller  nemlig,  at  det  mere  end 
én  Gang  er  hændet  ham,  at  han  har  befundet  sig  i  Josef 
Bonapartes  Kabinet  i  London,  naar  Louis  Napoleon  meldte 
sig  hos  sin  Onkel.  Naar  han  da  stod  op  for  at  tage  Afsked, 
bad  Greven  af  Survilliers  ham  indstændig  om  at  blive  "for 
at  skaane  ham  for  at  være  ene  sammen  med  en  Mand,  hvis 
Chimærer  gjorde  Underholdningen  meget  trættende  og  kjed- 
sommelig". 

Kort  sagt,  Josef  Bonaparte  døde  i  1844  fuldstændig  van- 
tro lige  overfor  alle  Drømme  om  det  bonapartiske  Dynastis 
Gjenoprettelse,  og  ogsaa  Lucien  Bonaparte,   der  døde  i  Sini- 

gaglia  1840,  næsten  ruineret  ved  uheldige  Spekulationer, 
gjorde  saa  lidt  Regning  paa  Kejserdømmets  Gjenoprettelse, 
at  han  havde  ladet  alle  sine  Børn  naturalisere  som  romerske 
Borgere.  Hvad  Exkong  Louis  af  Holland  angaar,  da  er  det 
bekjendt  nok,  at  han  mindst  af  alle  var  tilbøjelig  til  at  tro, 
at  Napoleon  l's  Trone  kunde  blive  gjenrejst,  og  aller  mindst 
troede  han  da,  at  det  skulde  ske  ved  den  anden  af  hans 
Sønner.  Den  yngste  af  Napoleon  l's  Brødre  endelig,  Jérome 
Bonaparte,  Exkongen  af  Westfalen,  nærede  efter  Julirevolu- 
tionen saa  ringe  Forventning  om  en  saadan  Tingenes  Tilstand, 
at  han  tvært  imod,  som  det  hedder  i  «Memoires  et  corre- 
spondance  du  roi  Jérome  et  de  la  reine  Catherine«,  vidste 
«at  hæve  sig  til  en  upartisk  Vurdering  af  den  nye  Revolution« 
og  erkjendte  Lovmæssigheden  af  den  nye  Regering,  som  han 
imidlertid  ved  alle  lovlige  Midler  vilde  søge  at  bevæge  til 
Ophævelse  af  Forvisningsdekretet.  Han  alene  af  Napoleons 
Brødre  vedblev  at  nære  den  Tro,  at  han  ikke  vilde  dø  i 
Landflygtighed,  og  denne  Tro  bestyrkedes  i  høj  Grad,  efterat 
Thiers  i  1837  havde  aflagt  ham  et  Besøg  i  Firenze  og  lovet 
ham  at  anvende  sin  Indflydelse  ikke  til  at  erholde  en  Op- 
hævelse af  Forvisningsloven  af  1832,  men  en  personlig  Und- 
tagelse, som  tillod  Kong  Jérome  at  vende  tilbage  til  Frankrig. 
Thiers  havde  i  Virkeligheden  under  det  ovennævnte  Besøg 
fattet  stor  Godhed  for  Jérome  og  underholdt  senere  en  Brev- 
vexling  med  ham,  hvoraf  det  fremgaar,  at  han  har  anvendt 
sine  bona  officia  for  ham,  personlig  stemt  Louis-Philippe 
gunstig  for  ham  og  udvirket  enkelte  Begunstigelser  for  hans 
nærmeste  Slægt,  saaledes  bl.  a.  i  Aaret  1845  en  Tilladelse 
for  hans  anden  Søn,  Prins  Napoleon,  til  under  en  Rejse  til 
England  gjennem  Frankrig  at  opholde  sig  en  Maaned  i  Paris. 
Det  hedder  endog,  at  man  efter  Februarrevolutionen  blandt 
de  Papirer,  som  laa  færdige  til  den  kongelige  Underskrift, 
har  fundet  to  Forordninger  angaaende  Jérome.  Den  ene  af 
disse  tilstod  ham  en  Pension  paa  100,000  Franks,  hvoraf 
Halvdelen  skulde  gaa  over  paa  hans  Søn,  Prins  Napoleon; 

den  anden  ophøjede  ham  til  Pair  af  Frankrig.  Herved  maa 
det  imidlertid  bemærkes,  at  Jérome  ogsaa  paa  egen  Haand 
havde  været  virksom  for  sin  Sag  og  blandt  andet  sendt  en 
ung  Korsikaner,  den  senere  saa  bekjendte  Piétri,  til  Paris 
for  at  virke  for  sig,  noget,  han  udførte  med  en  saadan  Iver 
og  Ihærdighed,  at  han  gjorde  sig  fuldkommen  værdig  til  den 
Tillid,  der  senere  blev  vist  ham  af  Napoleon  III.  Ved  Pié- 
tris  Bestræbelser  lykkedes  det  omsider  i  December  1847  at 
skaffe  Jérome  Tilladelse  til  at  opholde  sig  i  Frankrig  i  tre 
Maaneder,  og  saaledes  træffe  vi  da  ham  og  hans  Familie  i 
Paris  ved  Februarrevolutionens  Udbrud,  en  Kjendsgjerning, 
som  allerede  i  og  for  sig  indeholdt  en  Protest  mod  den  ved- 
blivende Gyldighed  af  Forvisningsloven  af  1832,  og  som  heller 
ikke  blev  uden  Betydning  ved  Afgjørelsen  af  Spørgsmaalet 
om  Gyldigheden  af  Louis  Napoleons  Valg  til  Folkerepræ- 
sentant. 

I  en  vis  Forstand  kan  det  maaske  siges,  at  Jérome  ved 
saaledes  —  sikkert  uden  nogen  som  helst  imperialistisk  Bag- 
tanke —  at  virke  for  sin  egen  Tilbagevenden  til  Frankrig 
tillige  er  bleven  en  Art  bonapartistisk  Løftestang  og  har  bi- 
draget til  det  andet  Kejserdommes  Stiftelse ;  men  som  Bona- 
partismens egentlige  Fé  og  Centrum  maa  man  dog  sikkert 
betragte  Dronning  Hortense  eller  Hertuginden  af  Saint  Leu. 
Som  en  saadan  betegnes  hun  udtrykkelig  i  Kong  Jéromes 
Memoirer,  lige  som  det  ogsaa  af  mange  andre  Skrifter  er 
bekjendt  nok,  at  hun  ikke  blot  selv  lige  til  sin  Dod  (1837) 
vedblev  at  nære  en  urokkelig  Tro  paa  Kejserdømmets  Gjen- 
oprettelse,  men  ogsaa  forstod  at  bibringe  alle  sine  Omgivelser 
og  da  navnlig  sin  anden  Søn,  Carl  Ludvig  Napoleon  Bona- 
parte, den  samme  Overbevisning.  Den  Straaleglands,  hvori 
Stiffaderen  stedse  havde  staaet  for  hende,  og  som  havde 
ladet  alt  andet  —  særlig  da  hendes  Gemal  —  træde  i  Skyg- 
gen, tillod  hende  ikke  at  tro,  at  Imperialismen  havde  talt  sit 
sidste  Ord  ved  Heltens  Død  paa  St.  Helena,  og  den  Omstæn- 
dighed,   at  Napoleon  I   selv  havde   betragtet  Louis  Napoleon 

som  sin  Arving  og  Familiens  Haab,  bidrog  ganske  naturlig 
til,  at  hun  efter  sin  ældste  Son  Napoleons*)  og  efter  Her- 
tugen af  Keichstadts  Dod  knyttede  alle  sine  Forhaabninger 
om  Kejserdømmets  Gjenoprettelse  til  Louis  Napoleon  og  paa 
enhver  Maade  søgte  at  bibringe  denne  den  mystiske  Tro  paa 
en  særlig  Mission  og  den  ubegrændsede  Tillid  til  Virkningen 
af  et  stort  Navn  og  store  Minder,  der  senere  ledede  til  de 
saa  umodne  og  i  en  vis  Forstand  tillige  latterlige  Opstands- 
forsog  i  Strassburg  og  Boulogne.  Hun  nojedes  i  saa  Hen- 
seende ikke  med  Troen  alene,  men  kaldte  ogsaa  Overtroen 
til  Hjælp.  Delord  fortæller,  at  hun  lige  som  sin  Moder  Jo- 
sefine troede  paa  Varsler,  paa  Stjernernes  Indflydelse  og  Virk- 
ningen af  Besværgelsesformularei-,  at  hun  raadspurgte  Horo- 
skopstillere og  Somnambuler,  og  at  Louis  Napoleon  mere  end 
én  Gang  i  Skovene  omkring  Arenenberg  hørte  Stemmer,  der 
sagde  ham:  «Du  skal  komme  til  at  herske !» 

Og  naar  man  da  til  denne  stadige  moderlige  Paavirkning, 
til  hans  egne  stolte  Minder  fra  Barndommen,  da  Kejseren 
selv  af  og  til  legede  med  ham  i  Tuilerierne,  og  til  Udtalelser 
fra  mange  af  Frankrigs  offentlige  Personligheder ,  som  han 
enten  traf  i  Udlandet  eller  korresponderede  med,  og  som  ikke 
behandlede  Tanken  om  et  nyt  bonapartisk  Dynasti  som  et  Fan- 
tasibillede, men  tvært  imod  vare  enige  i  at  paastaa,  at  Navnet 
« Bonaparte ')  endnu  havde  den  bedste  Klang  i  Frankrig  -- 
naar  man  dertil,  sige  vi,  føjer  Betragtningen  af  den  almin- 
delige Ligegyldighed  ved  og  Misfornøjelse  med  Louis-Philippes 
Regering  og  det  af  ham  adopterede  juste  milieu-System, 
bliver  det  let  forklarligt,  at  Louis  Napoleon,  selv  efter  gjen- 
tagne  Skuffelser,  kunde  vedblive  at  nære  den  Overbevisning, 
at,  som  han  selv  har  udtrykt  sig  i  et  Brev  af  14de  Decem- 
ber 1831  fra  Arenenberg**),   «det  store  Navn,  han  bar,  ikke 


•)  Han  døde  under  den  italienske  Frihedskamp  1831,  hvori  baade  han 

og  Louis  Napoleon  deltogo. 
*)  I  dette  Brev  dementerede  han  offentlig  et  Rygte  om,  at  han  skulde 

have  i  Sinde  at  afrejse  til  Portugal    for    at  fri  til  Dronning  Maria 

altid  vilde  vilde  være  en  Grund  til  Landsforvisning  i  hans 
Landsmænds  Øjne,  da  det  mindede  dem  om  femten  Aars 
uvisnelig  Hæder«,  men  at  det  tvært  imod  til  sidst  paa  den 
ene  eller  anden  Maade  maatte  bringe  ham  i  Spidsen  for  den 
franske  Statsstyrelse.  Attentaterne  i  Strassburg  og  Boulogne 
tjente  i  det  mindste  utvivlsomt  til  at  klare  hans  Begreber 
om,  at  han  hidtil  havde  lagt  en  overdreven  Vægt  paa  sit 
blotte  Navn  og  de  Minder,  der  knyttede  sig  dertil,  og  til  at 
lægge  den  fornødne  Eftertryk  paa  den  sidste  Del  af  efterføl- 
gende Ytring,  som  Udgiveren  af  »National",  Armand  Carrel, 
lod  falde  under  en  Samtale  med  Louis  Napoleons  Sekretær 
Fialin,  den  senere  saa  bekjendte  de  Persigny:  «Det  Navn, 
som  han  (Louis  Napoleon)  bærer,  er  det  eneste,  som  i  høj 
Grad  kan  vække  de  populære  Sympathier.  Dersom  han  kan 
glemme  sine  legitime  kejserlige  Arverettigheder 
for  kun  at  mindes  Folkets  Suverænitet,  kan  han 
blive  kaldet  til  at  spille  en  stor  Rolle".  Vi  maa  her 
gaa  ud  fra  den  Forudsætning,  at  Louis  Napoleons  Skæbne 
før  1848  og  Frankrigs  almindelige  Tilstand  under  Louis  Phi- 
lippes Regering  er  Læseren  tilstrækkelig  bekjendt,  og  skulle 
derfor  slutte  nærværende  indledende  Betragtninger  med  den 
Bemærkning,  at  Louis  Napoleon  først  begyndte  at  faa 
Held  med  sig,  da  han  adopterede  det  store  Princip  om  Fol- 
kets Suverænitet,  som  allerede  Greven  af  Survilliers  havde 
anerkjendt  i  det  oven  omtalte  Brev  til  Deputeretkamret,  og 
da  han  følgelig  satte  sit  Navns  Glans  og  sine  arvelige  Ret- 
tigheder i  Baggrunden  som  Nr.  2.  At  han  imidlertid  kun 
havde  overvurderet,  men  derimod  ikke  fuldstændig  taget  fejl 
af  Betydningen  af  det,  som  han  fer  1848  havde  stillet  i 
første  Række,  fremgaar  allerede  noksom  af  den  Lethed,  hvor- 
med franske  Officerer  under  Strassburger  -  Attentatet  havde 
forraadt  deres  Ed  ved  Lyden  af  en  ung  Mands  Stemme,  der 


da  Gloria,    der  nylig  var  bleven  Enke  efter  hans  Fætter  Carl  Aa_ 
gust  Eugen  Napoleon,  Søn  af  Eugen  Beauharnais. 

30* 

næsten  alene  var  kjendt  ved  sin  Herkomst,  af  Soldaternes 
Vaklen  i  hans  Nærværelse,  af  Befolkningens  levende  Bifalds- 
raab  paa  hans  Vej  o.  s.  v.  Alt  dette  og  lignende  havde  givet 
Louis  Philippes  Regering  nok  at  tænke  paa,  og  skjent  den 
hidtil  med  Held  havde  knust  alle  bonapartistiske  Forsøg, 
skjønt  den  i  Slutningen  af  September  1847  troede  at  bevise 
sin  Styrke  ved  i  Kirken  Saint-Leu-Taverni  at  foranstalte  en 
højtidelig  Bisættelse  med  alle  Imperialismens  Ceremonier  af 
de  til  Frankrig  overførte  Levninger  af  Louis  Napoleons  den 
27de  Juli  samme  Aar  i  Firenze  afdøde  Fader  samt  af  hans 
Broder,  og  skjønt  Tidsrummets  Statsmænd  erklærede,  «at 
Kejserdømmet  kun  var  en  halvt  udslettet  Erindring«  —,  havde 
den  dog  allerede  i  1831,  da  Dronning  Hortense  med  sin  syge 
Søn  Louis  Napoleon  trods  Forvisningsloven  havde  indfundet 
sig  i  Paris,  set  sig  foranlediget  til  at  befale  hende  øjeblik- 
kelig at  forlade  denne  By  og  inden  2  Dage  Frankrig,  og  da 
Louis  Napoleon  før  Afrejsen  havde  skrevet  et  Brev  til  Louis 
Philippe,  "den  store  Nations  Repræsentant",  hvori  han  an- 
søgte om  den  Ære  at  maatte  tjene  i  den  franske  Armé,  var 
dette  Brev  forblevet  ubesvaret.  Ogsaa  paa  mange  andre 
Maader  havde  det  over  Imperialismen  tilsyneladende  saa  sejr- 
rige konstitutionelle  Monarki  vist  sin  Frygt  for  og  saa  at 
sige  gaaet  paa  Akkord  med  Bonapartismen.  Mange  af  de 
ivrigste  Tilhængere  af  denne.  Kejserdømmets  gamle  Officerer 
og  Soldater,  vare  saaledes  paa  ny  blevne  ansatte  i  Hæren; 
Napoleonsstatuen  var  bleven  oprejst  paa  Vendomesøjlen ;  Na- 
poleon Fs  Lig  var  bleven  afhentet  af  en  fransk  Fregat  og  bisat 
i  Invalidehotellets  Kirke;  Konspiratoren  fra  Strassburg  var 
ikke  bleven  overleveret  til  Retten,  men  man  havde  ladet  sig 
nøje  med  at  indskibe  ham  til  Amerika  med  de  fornødne 
Rejsepenge  af  Louis  Philippes  egen  Lomme  og  uden  engang 
at  have  kunnet  erholde  det  Løfte  af  ham,  at  han  ikke  mere 
vilde  vende  tilbage*);  man  havde  gjort  en  casus  belli  af  hans 


*)  En   Paastand    af   Historikeren    Capefigue    om,    at    Louis  Napoleon 
skulde  have  forpligtet  sig  til  at  blive  i  Amerika  i  10  Aar,   er  offi- 

Ophold  paa  schweizisk  Grund,  og  endelig  havde  man  ført 
Konspiratoren  fra  Boulogne  for  Pairsretten  i  Stedet  for  at 
bringe  ham  for  en  Jury.  Kort  sagt  —  Kejserdømmet  var 
i  Virkeligheden  ingen  halvt  udslettet  Erindring,  og  det  skal 
her  fremhæves,  at  naar  dette  ikke  var  saa,  da  havde  maaske 
Ingen  større  Grund  til  at  tilskrive  sig  Æren  derfor  end  Thiers, 
Konsulatets  og  Kejserdømmets  Historieskriver,  den  Mand,  der 
stedse  har  spillet  en  stor,  men  hvem  Nutiden  dog  forbeholdt 
den  største  Kolle.  Maaske  vilde  hine  Statsmænd  have  havt 
Eet  i  deres  Ytring,  dersom  det  havde  været  en  Lanfrey, 
som  havde  skrevet  Konsulatets  og  Kejserdømmets  Historie  i 
Stedet  for  Thiers,  men  som  Sagerne  da  stode,  var  Imperi- 
alismen i  Virkeligheden  ikke  bukket  under  i  sin  Kamp  med 
Julimonarkiet.  De  følgende  Afsnit  skulle  forsøge  at  vise,  hvor- 
ledes den  først  benyttede  sig  af  og  derpaa  gav  sig  i  Kast  med 
Kepubliken. 

n. 

Med  Åaret  1848  oprandt  endelig  den  Tid,  da  Louis  Na- 
poleons Forhaabninger  skulde  træde  ud  af  Drømmenes  og 
ind  i  Virkelighedernes  Verden.  Fangenskab,  Skuffelser  og  Sor- 
ger havde  for  et  øjeblik  bojet  ham  og  berøvet  ham  Ung- 
dommens Ubesindighed;  men  at  de  ikke  tillige  havde  for- 
maaet  at  berøve  den  nu  40-aarige  Mand  Ungdommens  Over- 
bevisning om,  at  han  havde  en  særlig  Mission  at  udføre,  og 
at  Frankrigs  Velfærd  laa  i  Gjennemførelsen  af  den  store  Na- 
poleons Grundsætninger,  hvilke  han  havde  udviklet  i  sit  Skrift 
«0m  de  napoleonske  Ideer » ,  fremgaar  blandt  andet  af  føl- 
gende ganske  karakteristiske  Kjendsgjerning.  Da  Efterretningen 
om  Louis  Philippes  Tronfrasigelse  og  Flugt  naaede  London, 
sagde  han  til  sin  Kusine,  Lady  Douglas  (Prinsesse  Maria  af 


cielt  bleven  benægtet  af  Prinsen  selv  i  et  Brev  fra  London  af  10de 
November  1846  til  Capefigue,  hvori  han  hævder,  at  ban  blev  sat  i 


Frihed   »uden  Betingelser«. 

Baden),  hos  hvem  han  netop  befandt  sig:  «Inden  et  Åar 
staar  jeg  i  Spidsen  for  den  franske  Kegering!«,  en  Ytring, 
der  er  saa  meget  mere  paafaldende,  som  Februarrevolutionen 
i  Virkeligheden  kom  ham  temmelig  uventet,  og  som  det  ulyk- 
kelige Forsøg  i  Boulogne  og  det  sex-aarige  Fangenskab  i 
Ham  betydelig  havde  modificeret  hans  Anskuelser  og  nedstemt 
hans  Fordringer,  medens  i  øvrigt  intet  havde  tydet  paa,  at 
han  under  sit  sidste  Ophold  i  England  efter  Flugten  fra  Ham 
den  25de  Maj  1846  tænkte  paa  at  gribe  aktivt  ind  i  Begi- 
venhedernes Gang.  Tvært  imod  havde  han  for  at  berolige 
den  franske  Eegering  umiddelbart  efter  sin  Ankomst  til  Lon- 
don den  28de  Maj  tilskrevet  den  franske  Gesant,  Grev  de 
St.  Aulaire,  følgende  Brev:  «Hr.  Greve!  Jeg  tager  ikke  i 
Betænkning  at  erklære  Dem,  der  var  min  Moders  Ven,  at 
jeg,  da  jeg  forlod  mit  Fængsel,  ikke  var  opfyldt  af  nogen 
som  helst  Tanke  om  at  forny  den  Kamp  imod  den  franske 
Kegering,  der  har  vist  sig  saa  skæbnesvanger  for  mig,  men 
kun  nærede  ønsket  om  at  træffe  sammen  med  min  alder- 
stegne Fader.  Før  min  Flugt  anvendte  jeg  ethvert  Middel, 
der  stod  i  min  Magt,  for  at  erholde  Tilladelse  af  den  franske 
Kegering  til  at  tage  til  Firenze.  Jeg  tilbød  enhver  Garanti, 
der  kunde  forenes  med  min  Æresfølelse*);  men  da  jeg  saa 
alle  mine  Forslag  forkastede,  besluttede  jeg  at  gribe  til  en 
Udvej,  som  under  lignende  Omstændigheder  var  bleven  an- 
vendt paa  Henrik  IV's  Tid  af  Hertugerne  af  Nemours  og 
Guise.  Jeg  beder  Dem,  Hr.  Greve,  om  at  gjøre  Deres  Re- 
gering bekjendt  med  mine  fredelige  Hensigter;  jeg  nærer  det 
Haab,  at  jeg  ved  denne  frivillige  Forsikring  kan  bidrage  til 
at  forkorte  Fængselstiden  for  dem  af  mine  Venner,  der  endnu 
ere  Friheden  berøvede.    Modtag  o.  s.  v.». 

Som  Bevis  paa  Rigtigheden  af  den  ovennævnte  Paastand 
om,    at   han  havde  modificeret  sine  Anskuelser  og  nedstemt 

•)  Hvad  Louis  Philippe,  der  dog  gjentagne  Gange  havde  vist  sig 
ædelmodig  mod  Prinsen,  alene  forlangte,  nemlig  at  han  skulde 
ydmyge  sig  til  at  bede  om  Naade,  vilde  han  dog  ikke. 

sine  Fordringer,  tro  vi  endnu  her  at  burde  tilfoje  følgende: 
«I  Strassburg  var  han  umiskjendelig  optraadt  som  Kejser- 
dømmets Arving  og  Manden  med  det  store  Navn  og  de  stolte 
Minder,  der  —  som  det  hedder  i  Proklamationen  til  Folket  — 
« fremstillede  sig  med  Kejserens  Testamente  i  den  ene  Haand 
og  hans  Sværd,  det  samme,  han  svang  ved  Austerlitz,  i  den 
anden".  I  Boulogne  havde  han  derimod  lovet  strax  at  sam- 
menkalde en  Nationalforsamhng  i  Paris,  medens  Thiers  skulde 
staa  i  Spidsen  for  den  provisoriske  Regering,  han  vilde  op- 
rette, og  i  Ham  havde  han  i  et  Brev  af  21de  Oktober  1843 
til  Udgiveren  af  <■  Journal  du  Loiret»  besvaret  dennes  Spørgs- 
maal  om,  i  hvilken  Egenskab  han  vilde  vende  tilbage  til 
Frankrig,  hvis  hans  Fængsels  Døre  bleve  aabnede  og  Lands- 
forvisningen hævet,  blandt  andet  med  følgende  Ord:  »Jeg 
har  aldrig  og  vil  aldrig  betragte  Frankrig  som  en  Persons 
eller  Families  Ejendom.  Jeg  har  aldrig  fordret  andre  Ket- 
tigheder  end  en  fransk  Borgers,  og  jeg  har  intet  andet  øn- 
ske end  at  se  hele  Nationen,  lovlig  sammenkaldt,  frit  vælge 
den  Eegeringsform,  den  foretrækker.  Udsprungen  af  en  Fa- 
milie, der  skyldte  Folkets  Afstemning  sin  Ophøjelse,  vilde  jeg 
fornægte  min  Fødsel,  min  Natur  og,  hvad  mere  er,  handle 
mod  al  sund  Fornuft,  hvis  jeg  vilde  nægte,  at  Folkets  Suve- 
rænitet er  Grundvolden  for  enhver  politisk  Kegering  .... 
Jeg  har  rigtignok  engang  gjort  Fordring  paa  den  første  Plads, 
men  nu  er  det  forbi.  Jeg  tilstaar  frit,  at  jeg  var  opfyldt  af 
den  Ærgjerrighed  at  samle  alle  dem,  der  længtes  efter  Hæder 
og  Frihed,  alle  Tilhængerne  af  Folkets  Suverænitet  omkring 
mit  folkelige  Navn  .  .  .». 

Under  sit  Ophold  i  Ham  var  Louis  Napoleon  tillige  i 
endnu  større  Grad  end  tidligere  traadt  i  Forbindelse  med  flere 
indflydelsesrige  Mænd,  blandt  andre  saaledes  med  Louis  Blanc, 
af  hvem  han  modtog  Besøg,  og  med  hvem  han  tillige  vedlige- 
holdt en  udstrakt  Brevvexling.  Hertil  kom,  at  han  havde  hel- 
liget sit  Otium  til  Udarbejdelsen  af  en  Række  frisindede  Ar- 
tikler i  Ugebladet    «Progrés  du  Pas  de  Caiais »    og   senere   i 

Tidsskriftet    «Revue   de  rEmpire«    samt   af  en    Del   liberale 
Brochurer   og  Afhandlinger    (til  Ex.  « Historiske  Fragmenter« 
og  "Fattigdommens  Udryddelse«),   der  i  høj  Grad  bidroge  til 
at  gjøre  hans  Navn    bekjendt    over    hele  Frankrig    og  tillige 
til  at  gjøre  det  populært  i  de  lavere  Samfundsklasser,  blandt 
Demokraterne  og  Socialisterne,    især  efter  at  de  i  1848  vare 
blevne  gjorte  tilgængelige  for  et  større  Publikum  ved  at  op- 
tages i  en  Udgave  af  hans  samlede  Skrifter.     Det  var  derfor 
ogsaa,  som  Sarrans  fortæller  i  sin  «Histoire  de  la  Revolution 
de  Février«,  fra  Demokraternes  Lejr,  at  Louis  Napoleon  ved 
Februarrevolutionens    Udbrud    modtog    en   Indbydelse    til    at 
begive  sig  til  Frankrig  og  der  at  unddrage  sig  Politiets  Blikke. 
Først  havde  de  tænkt  paa  Napoleon  Bonaparte,  Jérome's  Søn, 
der  i  endnu  højere  Grad  —  og  maaske  med  større  Oprigtig- 
hed,   om   end  langtfra  med  større  Uegennyttighed  —  havde 
forsikret,   at  han  nærede  republikanske  Følelser  og  tilbudt  at 
tjene  Republiken  som  simpel  Borger.    Tilhængerne  af  denne 
unge  Mand  havde  end  videre  gjort  gjældende,  at  han  hverken 
havde  figureret  i  Strassburg  eller  Boulogne,  at  han  ingensinde 
havde  røbet  nogen  monarkisk  Tilbøjelighed,  og  at  han  allerede 
uhindret    og    uden    at   vække  Mistanke   opholdt  sig  i  Paris. 
Louis  Napoleons  Tilhængere  havde  vel  erkjendt  Rigtigheden 
af  disse  Bemærkninger,  men  tilføjet,  at  Kejserens  Adoptivsøn 
havde  større  Udsigter  til  Held  for  sig  hos  Armeen,  paa  hvil- 
ken alt  til  syvende  og  sidst  kom  an,  og  denne  Mening  havde 
vundet  Overhaand,   saa  at  den  ovenomtalte  Indbydelse  mod- 
toges af  Louis  Napoleon  den  22de  Februar  1848.    Den  25de 
Februar  ankom  han  til  Paris,  og  kort  efter  underrettede  han 
den  provisoriske  Regering  om  sin  Ankomst  ved  følgende  Brev : 
<iMine  Herrer!    Da  det  franske  Folk  heltemodig  har  tilintet- 
gjort   de  sidste  Spor  af  den   fremmede  Invasion,    vender  jeg 
tilbage  fra  Exilet  for  at  stille  mig  under  den  nylig  udraabte 
Republiks  Faner.    Uden  anden  Ærgjerrighed  end  den  at  tjene 
mit  Fædreland  melder  jeg  herved  den  provisoriske  Regerings 
Medlemmer  min  Ankomst    og  forsikrer  dem  om   min  Hen- 

givenhed  for  den  Sag,   de  repræsentere,    saavel  som  om  min 
Sympathi  for  deres  Personer.    Modtag  o.  s.  v.». 

Medens  Prinsen  ventede  paa  Svar,  besøgte  han  sin  On- 
kel Jérome,  Persigny  og  den  bekjendte  Bankier  Fould,  den 
senere  Finantsminister.  Persigny,  der  tilligemed  en  Mængde 
andre  Statsfanger  var  bleven  sat  i  Frihed  ved  Revolutionen 
—  han  var  efter  Attentatet  i  Boulogne  bleven  dømt  til  20 
Aars  Fangenskab  — ,  raadede  Prinsen  til  strax  at  gjere  sine 
Adkomster  til  Tronen  gjældende,  og  fra  mange  Sider  hørte 
Louis  Napoleon  den  Mening  blive  udtalt,  at  Republiken  ikke 
vilde  kunne  holde  sig,  naar  den  første  Rus  var  forbi.  Men 
Prinsen  var  nu,  som  sagt,  ikke  længere  den  samme  frem- 
fusende Fusentast  som  tidligere,  og  da  den  provisoriske  Re- 
gering i  sit  Svar  bad  ham  om  ikke  at  forøge  Vanskelig- 
hederne, men  uopholdelig  vende  tilbage  til  England,  adlød  han 
øieblikkelig  Vinket;  men  i  det  Brev,  han  desangaaende  skrev 
til  Regeringen,  undlod  han  dog  ikke  at  paaberaabe  sig  denne 
"Opofrelse«  som  et  « Bevis  paa  sin  Fædrelandskjærlighed  og 
sine  Hensigters  Renhed",  medens  den  i  Virkeligheden  turde 
være  fremgaaet  af  Erkjendelsen  af,  at  Tiden  endnu  ikke  var 
kommen  til  at  handle,  og  at  der  først  maatte  gaa  en  bona- 
partistisk  Propaganda  forud. 

Vist  er  det  i  alt  Fald,  at  den  provisoriske  Regering  ved 
at  give  Louis  Napoleon  et  consilium  abeundi  og  Prinsen  ved 
at  følge  det  valgte  det  bedste  Middel  til  at  skaffe  ham  Be- 
tydning. Hvor  lidt  Bonapartismen  i  Virkeligheden  endnu  havde 
slaaet  Rod  hos  Befolkningen,  fremgik  allerede  deraf,  at  Prins 
Napoleon  Bonaparte,  der  var  let  kjendelig  ved  sin  store  Lig- 
hed med  Napoleon  I,  i  Dagene  den  23de  og  24de  Februar 
havde  vist  sig  i  alle  Grupper  uden  at  gjøre  noget  stort  Ind- 
tryk paa  Masserne.  Han  havde  omsider  fundet  en  gammel 
Deputeret  af  Venstre,  som  var  villig  til  at  præsentere  ham 
for  den  provisoriske  Regering,  men  i  « Hotel  de  Ville"  havde 
man  ikke  troet  at  behøve  hans  Hjælp.  Rigtignok  havde 
Pierre  Bonaparte,  Søn  af  Lucien  Bonaparte,  været  heldigere, 

idet  Kegeringen,  da  han  tilbød  sin  Tjeneste,  havde  udnævnt 
ham  til  Bataillonschef  i  Fremmedlegionen,  men  ved  Valgene 
til  Nationalforsamlingen  i  April  var  der  ikke  faldet  en  eneste 
Stemme  paa  Louis  Napoleon.  Hvorledes  gik  det  da  til,  at 
hans  Kandidatur  to  Maaneder  senere  blev  opstillet  og  under- 
stettet,  og  ved  hvilke  Midler  sikrede  man  dens  Sejr? 

Til  Besvarelsen  af  dette  Spørgsmaal  ydes  der  de  rigeste 
Bidrag  i  Aristide  Ferrers  Skrift  «Eévélations  sur  la  propa- 
gande  napoléonienne  faite  en  1848  et  1849.  Turin,  1863«, 
til  hvilket  vi  her  maa  henvise  dem,  der  ønske  fuldstændige 
Oplysninger  om  dette  Punkt.  De  ville  der  se,  baade  hvor 
faa  Tilhængere  Louis  Napoleon  oprindelig  talte  i  Paris  —  en 
af  Persigny  paa  Februarrevolutionens  Tid  over  dem  affattet 
Liste  udviser  kun  22  Navne  — ,  og  hvorledes  Bonapartismen 
i  Begyndelsen  bevægede  sig  i  de  lavere  Lag  af  Samfundet, 
medens  der  herskede  den  fuldstændigste  Kulde  mellem  Louis 
Napoleon  og  de  Personer,  som  bar  Kejserdømmets  største 
Navne,  og  medens  selve  Regeringen  først  da  syntes  at  komme 
til  Anelse  om  dens  Tilværelse,  da  der  den  16de  April  1848 
i  Anledning  af  en  Demonstration  af  det  konservative  Parti 
for  Bibeholdelsen  af  Nationalgardens  Felthuer  for  første  Gang 
hørtes  Kaabet  «Leve  Kejseren!" 

Efter  den  stormfulde  15de  Maj,  da  Forsøget  paa  at 
sprænge  Nationalforsamlingen  og  « den  udøvende  Kommission« 
for  at  sætte  en  social-demokratisk  Diktatur  i  Stedet  var  mis- 
lykket og  de  vigtigste  Førere  fængslede,  troede  Royalisterne 
sig  stærke  nok  til  at  opstille  Prinsen  af  Joinville  som  Valg- 
kandidat ved  de  partielle  Valg,  der  skulde  finde  Sted  i  Paris. 
Nogle  af  Louis  Napoleons  Venner  søgte  forgjæves  at  bevæge 
ham  til  ligeledes  at  forsøge  sin  Lykke  ved  den  almindelige 
Stemmegivning.  Men  næppe  var  alligevel  Prinsen  af  Joinvilles 
Kandidatur  opslaaet  paa  Paris's  Mure,  fer  man  ved  Siden  af 
disse  Plakater  læste  talrige  andre,  der  opstillede  Louis  Napoleon 
som  Valgkandidat  og  omtalte  ham  som  en  varm  Republikaner. 
En  af  dem,    der  var  undertegnet    «en  gammel  Republikaner 

fra  1792,  Soldat  fra  Ziirich  og  Waterloo,  en  Arbejder,  som 
kæmpede  i  Februar-Barrikaderne«,  men  i  Virkeligheden  hid- 
rørte fra  en  Mand  ved  Navn  Armand  Laity,  hidsættes  her 
som  et  særlig  oplysende  Exempel.  Den  lod  saaledes:  "Borgere! 
Keaktionen  skjuler  sig  ikke  længere;  den  foreslaar  Eder  at 
udnævne  til  Medlem  af  Nationalforsamlingen  Prinsen  af  Join- 
ville.  Søn  af  Louis  Philippe,  hvem  I  udjog  for  tre  Maaneder 
siden.  To  Gange  indførte  af  de  fremmede  Bajonetter,  ere 
Bourbonerne  to  Gange  blevne  uddrevne  af  Frankrig.  Natio- 
nen vil  ikke  mere  vide  af  dem  at  sige.  Der  er  et  andet 
Navn,  som  stedse  var  knyttet  til  vore  Triumfer  og  Ulykker. 
Da  vore  sejrrige  Faner  vajede  i  Wien,  Berlin  og  Moskov,  var 
Kejseren  i  Spidsen  for  os,  medens  Bourbonerne  forbandede 
vore  Sejre.  Da  de  fremmede  Garder  oversvømmede  vort 
Territorium,  triumferede  Bourbonerne,  medens  Kejseren  drog 
til  St.  Helena  for  at  dø !  Vælg  nu  selv !  Vi  foreslaa  Eder  at 
udnævne  til  Medlem  af  Nationalforsamlingen  vor  Medborger 
Napoleon  Louis  Bonaparte,  barnefødt  i  Paris.  Han  er  bleven 
uddannet  i  Landflygtighedens  og  Fangenskabets  haarde  Skole. 
Efter  at  have  deltaget  som  Soldat  i  den  italienske  Uafhæn- 
gighedskrig i  1831  vilde  han  senere,  i  Strassburg  og  Boii- 
logne,  rive  Frankrig  ud  af  et  nedværdigende  Aag  ved  at 
proklamere  Folkets  Suverænitet.  Han  har  med  7  Aars  Fan- 
genskab betalt  Æren  af  med  sit  Exempel  at  have  vist  Vejen 
for  Paris's  heltemodige  Befolkning.  Man  har  opstillet  ham 
blandt  Prætendenterne;  men  han  viser  denne  Betegnelse  langt 
bort  fra  sig,  thi  han  véd,  at  General  Bonaparte  var  Frank- 
rigs største  Borger,  inden  han  blev  dets  første  Embedsmand, 
og  at  nu  som  da  Magten  bør  tilkomme  den  værdigste.  Send 
Napoleou-Louis  til  Forsamlingen;  det  er  en  af  Frankrigs 
ædle  Børn,  vi  svare  for  ham.     Leve  Kepubliken!« 

Stundom  var  Opklæbningen  af  disse  Valgplakater  ikke  ganske 
uden  Fare  for  de  ivrige  bonapartistiske  Agenter,  men  stundom  hil- 
sedes den  dog  med  Raabet  »Leve  Kejseren!«,  og  i  Arbejderkvar- 
teret Belleville  rev  en  Kone  en  Plakat  bort  fra  den  Mand,  som 

skulde  opklæbe  dem  i  dette  Kvarter,  og  raabte,  idet  hun 
flygtede  bort:  «Min  Mand  er  syg,  og  det  vil  helbrede  ham 
at  faa  at  vide,  at  man  stemmer  paa  Napoleon«. 

Louis  Napoleon,   som  hidtil  fuldstændig  havde  holdt  sig 
i  Baggrunden  og  overladt  den  bonapartistiske  Propaganda  til 
trofaste  Venner  som   de  Persigny,    Laity  og  flere,    besluttede 
nu  omsider  personlig   at   tage  Del  i  Kampen  og  skrev  auto- 
grafiske Billetter  til  de  Personer,    hvilke  Persigny  betegnede 
som  dem,   der  vare  mest  ivrige  for  hans  Valg.     Til   samme 
Tid  sørgede  han  til  Trods  for  sine  paa  den  Tid  yderst  ringe 
Pengemidler  for,  at  de  til  Propagandaen  nødvendige  Subsidier 
afsendtes  fra  London.   Et  Lithografi,  som  forestillede  Kejseren 
udpegende  Louis  Napoleon  for  Frankrig,  Biografier,  Portræter, 
Medailler  o.  s.  v.  bleve  udbredte  i  Overflødighed;  en  Syndflod 
af  bonapartistiske  Amuletter  falder  ned  over  Paris;  der  kom- 
poneres   bonapartistiske    Musiknumere,    og   endelig   kommer 
Pressen  Malerkunsten,    Musiken    og  Poesien   til  Hjælp.    De 
gamle   bonapartistiske   Blade    «le   Capitole«,    «la   Colonne«, 
«ridée  Napoléonienne»  og   "la  Kevue  de  rEmpire«  blive  er- 
stattede med    «rAigle   républicain«,    «le  Petit  Caporal«,    "la 
Piedingote  grise«,  «la  Constitution«,  journal  de  la  République 
Napoléonienne«,   »le  Napoléonien« ,    "le  Bonapartiste«  o.  s.  v.. 
Grundvolden  lægges  til  det  senere  saa  famøse  »société  du  10 
Decembre«,  «Cotillonsklubben»  fordobler  sin  Virksomhed —,  og 
dog  var  det  en  stor  Overraskelse  for  særdeles  mange,  da  Ud- 
faldet  af  Stemmeoptællingen   i    Seinedepartementet  blev,    at 
Louis  Napoleon  den  9de  Juni   figurerede  paa  Listen  over  de 
6  valgte    som    den    femte   i  Rækken   med  84,420  Stemmer. 
Ogsaa  i  3  andre  Departementer   —    Yonne,  Nedre  Charente 
og  Korsika    —    var  han  bleven  valgt,    og  Persigny  og  Laity 
afrejste  strax  til  London  for  at  bringe  ham  Meddelelse  herom, 
medens  «le  Napoléonien« ,   endnu  forinden  Louis  Napoleons 
Valg  var  bleven  officielt  bekjendtgjort,  rent  ud  og  med  tyde- 
lige Ord  erklærede,  at  det  i  Prinsens  Valg  «saa  noget  andet 
end  Valget  af  en  simpel  Repræsentant,    nemlig  -Ønsket  om, 

at  der  forebragtes  Landet  en  anden  Kandidatur«  (til  Posten 
som  Republikens  Præsident);  medens  Arbejderne  i  Kvar- 
teret la  Villette  underskrev  en  Petition  om,  at  Louis  Napo- 
leon skulde  proklameres  som  Konsul,  og  medens  der  sam- 
lede sig  truende  Folkeskarer  udenfor  Palais  Bourbon,  hvor 
Nationalforsamlingen  holdt  sine  Moder,  ved  Rygtet  om,  at 
Forsamlingen  vilde  lukke  Fædrelandets  Porte  for  den  af  Paris 
valgte  Repræsentant,  der  ved  at  have  modtaget  en  schweizisk 
Borgers  Titel  og  Rettigheder  skulde  have  forskjertset  sine 
Borgerrettigheder  som  født  Franskmand.  Dette  Rygte  var 
med  Forsæt  blevet  sat  i  Omleb  af  de  bonapartistiske  Agenter, 
og  det  ophidsede  Folkestemningen  blandt  de  talrige  Arbejdere 
i  den  Grad,  at  Nationalgarden  snart  ikke  var  tilstrækkelig  til 
at  adsplitte  de  ved  højlys  Dag  sammenstimlede  Skarer,  men 
maatte  tage  Mobilgavden  til  Hjælp. 

For  end  yderligere  at  forklare  disse  og  lignende  tilsyne- 
ladende saa  brat  og  saa  umotiveret  opdukkede  bonapartistiske 
Sympathier  og  Demonstrationer  skulle  vi  —  skjønt  vi  stadig 
maa  forudsætte  Kjendskab  hos  Læserne  til  Hovedbegiven- 
hederne og  de  vigtigste  Rørelser  i  det  heromhandlede  Tids- 
rum af  Frankrigs  Historie  —  med  et  Par  Ord  søge  at  frem- 
stille, hvorledes  Situationen  paa  denne  Tid  ganske  naturlig 
maatte  trænge  Louis  Napoleons  Navn  i  Forgrunden,  efter  at 
han  først  én  Gang  baade  gjennem  sig  selv  og  andre  var 
bleven  fremstillet  i  vide  Kredse  som  en  ivrig  Republikaner 
og  varm  Patriot,  som  en  »Folkets  Mand»  og  Ven  af  Louis 
Bianc.  Den  udøvende  Kommission  var  næppe  bleven  indsat, 
før  den,  som  vi  have  hørt,  maatte  bekæmpe  en  alvorlig  Op- 
stand (den  15de  Maj)  af  Socialdemokraterne.  Opstanden  var 
vel  bleven  dæmpet  og  Hovedlederne  blevne  fængslede,  men 
det  stod  tydelig  til  at  forudse,  at  Bevægelsen  ikke  var  til 
Ende  dermed,  men  at  der  tvært  imod  forestod  et  større  For- 
søg af  Omstyrtningspartiet  paa  at  tilrive  sig  Magten.  Man 
havde  set,  at  Nationalforsamlingen  ikke  var  den  parisiske 
Befolkning  hellig  og  ukrænkelig,    at  Lamartine  til  Trods  for 

sin  Veltalenhed  og  den  Popularitet,  hvoraf  han  havde  været 
saa  stolt,  at  han  endog  en  Gang  skal  have  udbrudt:  »Saa 
er  jeg  da  større  end  Alexander  og  Cæsar«,  af  den  vilde  Skare 
var  bleven  skubbet  bort  fra  Talertribunen  i  Nationalforsam- 
lingen under  Kaabet  »Smukke  Ord  have  vi  nok  af%  og  en- 
delig at  Regeringen  i  sin  Helhed  til  Trods  for  eller  maaske 
rettere  netop  paa  Grund  af  sin  uensartede  Sammensætning 
ikke  havde  saa  megen  Magt  som  en  subaltern  Officer  i  Spid- 
sen for  en  Afdeling  Soldater.  Hvad  Under  derfor,  at  alle, 
som  havde  noget  at  tabe  eller  af  anden  Grund  elskede  Ro 
og  Orden,  lige  over  for  det  uvisse  i  Fremtiden  for  Alvor  be- 
gyndte at  tænke  paa  Oprettelsen  af  et  Diktatur  eller  i  alt 
Fald  af  en  Regering  med  den  fornødne  Styrke  og  Fasthed? 
Af  den  udøvende  Kommissions  Medlemmer  nød  ingen  længer 
fuld  Tillid.  Lamartine  havde  mistet  sin  Popularitet  hos  den 
fredelskende  Del  af  Befolkningen,  fordi  Paris  nu  paa  tredje 
Maaned  havde  lidt  under  fortsatte  Uroligheder,  og  der  ingen 
Grund  var  til  at  vente  ordnede  Tilstande,  saa  længe  Louis 
Blanc  og  Ledru  Rollin  vare  Medlemmer  af  Regeringen;  paa 
den  anden  Side  kunde  disse  lige  saa  lidt  tilrive  sig  Ene- 
magten og  tabte  derfor  en  stor  Del  af  deres  Popularitet  blandt 
Arbejderne  i  Nationalværkstederne,  som  instinktmæssig  anede, 
at  Værkstedernes  Lukning  forestod,  og  at  Louis  Blanc  havde 
lovet  mere,  end  han  kunde  holde. 

Saaledes  vare  da  alle  Situationens  Nuancer  i  Favør  af 
Louis  Napoleon.  De  ovennævnte  Gadeuordener  i  Anledning 
af  hint  Rygte  havde  vel  vakt  en  Del  Misstemning  mod  ham 
i  Nationalforsamlingen  og  blandt  Regeringens  Medlemmer, 
navnlig  hos  Lamartine  og  Ledru  Rollin,  der  deraf,  som  vi 
skulle  se,  fandt  sig  foranledigede  til,  skjønt  Jérome,  Napoleon 
og  Pierre  Bonaparte,  der  tidligere  vare  valgte  ind  i  National- 
forsamlingen, uden  Indsigelse  havde  indtaget  deres  Pladser, 
undtagelsesvis  at  foreslaa  Forvisningsloven  af  1832  hævdet 
lige  over  for  Louis  Napoleon;  men  derfor  var  denne  ogsaa  klog 
nok   til  endnu  at  vente  en  Stund,    oppebie  Begivenhedernes 

videre  Udvikling  og  foreløbig  desavouere  dem,  der  havde  be- 
nyttet hans  Navn  til  at  forstyrre  Ordenen. 

Hans  Brev  desangaaende  var  endnu  ikke  kommet  til 
Paris  den  Ilte  Juni,  og  den  næste  Dag  skulde  Nationalfor- 
samlingen drofte  Spergsmaalet  om  Gyldigheden  af  hans  Valg. 
Den  12te  Juni  samles  der  talrige  Folkeskarer  allerede  fra  Kl. 
10  om  Morgenen;  de  omgive  snart  Nationalforsamlingens 
Palads  og  de  tilstødende  Gader.  Henimod  Kl.  3  lyder  der 
et  Skud  ved  Indgangen  til  rue  royale,  og  det  Rygte  udbreder 
sig,  at  man  nylig  har  fyret  paa  Nationalgardens  Komman- 
dant, General  Clement  Thomas.  I  samme  øjeblik  adsplitter 
en  Kavaleriafdeling  de  paa  Concordiapladsen  opstillede  Folke- 
hobe, ved  hvilken  Lejlighed  Persigny  med  Ned  og  næppe 
reddede  sig  ind  i  et  Hus  paa  Madeleinepladsen.  Lamartine 
benyttede  sig  af  disse  Optojer  til  strax  i  Nationalforsamlingen 
at  oplæse  Regeringens  Forslag  om  at  hævde  Forvisningsloven 
af  1832  for  Louis  Napoleons  Vedkommende  "lige  til  den  Dag, 
da  Nationalforsamlingen  maatte  træffe  en  anden  Bestemmelse«, 
hvilket  Forslag  oprindelig  forst  skulde  være  indbragt  ved 
Mødets  Slutning.  Efter  Lamartine  talte  Prins  Jérome  og 
Prins  Napoleon  imod  at  udelukke  Louis  Napoleon,  medens 
andre  Medlemmer  af  Familien  Bonaparte  havde  Sæde  i  For- 
samlingen, og  mod  at  fatte  en  Beslutning  nu,  da  denne 
aabenbart  vilde  blive  dikteret  af  Frygt  for  det  Opløb,  der 
fandt  Sted  udenfor  Paladset,  og  af  de  Tendensrygter,  som 
vare  satte  i  Omløb.  Forsamlingen  opsatte  Afgjørelsen  til 
næste  Dag,  men  bevilgede  allerede  nu  et  af  Regeringen  for- 
langt Beløb  (paa  100,000  Franks  maanedlig)  til  « hemmelige 
Udgifter'),  og  til  Præfekterne  og  Underpræfekterne  i  Departe- 
menterne afsendtes  der  Befaling  om  at  arrestere  Louis  Na- 
poleon, saafremt  han  betraadte  fransk  Jordbund.  Natten 
mellem  12te  og  13de  Juni  blev  Persigny  arresteret,  og  den 
13de  gjenoptog  Forsamlingen  Forhandlingen  om  det  oven- 
nævnte Forslag.  Jules  Favre,  der  fra  ældre  Tid  havde  ved- 
ligeholdt Forbindelser  med  Bonapartisterne  og  derhos  nærede 

Uvilje   mod  den  udøvende  Kommissions  Medlemmer,    særlig 
mod  Ledru  KoUin,   tog  først  Ordet  og  hævdede,   at  det  vilde 
være  uværdigt  for  Forsamlingen  at  anvende  saadanne  Chika- 
nerier som  at  beraabe  sig  paa,    at  den  valgte  Prins  hverken 
havde  godtgjort  sin  Alder  eller   sin  Nationalitet,    saa   meget 
mere    som  Justitsministeren  Crémieux  ved   en  tidligere  Lei- 
lighed,    da  Regeringen    havde    indbragt   et  Lovforslag  om  at 
forvise  Medlemmerne  af  Familien  Orleans,   havde  besvaret  et 
Forslag  afPiétri  om  udtrykkelig  at  ophæve  den  sjette  Artikel 
i  Loven  af  10de  April  1832,   hvorved  Bonaparterne  forvistes, 
med  den  Erklæring,    at   den    faktisk   var  ophævet  ved 
Februarrevolutionen.     Han  bemærkede   end   videre,    at 
Optagelsen  i  Forsamlingen    af  tre  Bonaparter  allerede  havde 
afgjort  det  politiske  Spørgsmaal,  og  at  man  « skulde  tage  sig 
i  Agt  for  at  hæve   den  Repræsentant,    hvis    Valg    man   be- 
stred«.     Og  efter  at  have  erklæret  Gjentagelsen  af  saadanne 
"taabelige  og  ynkelige«  Foretagender  som  dem  i  Strass- 
burg og  Boulogne  for  umulig  sluttede  han  med  følgende  Ord: 
« Dersom  Borger  Bonaparte  forsøgte  en  jammerlig  Parodi  paa 
Kejserkappen,    der  ikke  længere  passer  til  hans  Legemsform, 
vilde   han  øjeblikkelig    blive    sat  udenfor  Loven  og  slæbt  op 
paa  Rakkersluffen » .     Efter  ham  talte  Buchez  i  modsat  Ret- 
ning,  fremhævede  Louis  Napoleons  imperialistiske  Tendenser, 
Raabene  «Leve  Kejseren!«,   som   i  den  sidste  Tid  havde  lydt 
i  Paris's  Gader,  og  Prinsens  Tavshed  lige  over  for  de  seneste 
Optøjer  i  Hovedstaden.    Ved  disse  Ord  løber  Vieillard,  Prin- 
sens forhenværende  Lærer,    hen  til  Talerstolen  og  oplæser  et 
Brev  fra  Louis  Napoleon,  hvori  det  blandt  andet  hed:    «Min 
Stilling  vilde  være  bleven  meget  generende  for  Forsamlingen, 
og  da  alle  de  misfornøjedes  Blikke  ere  rettede  paa  mig,  hol- 
der jeg   mig  afsides,    indtil  Forfatningen  er  bleven  vedtaget 

Under  de  nuværende  Omstændigheder  kan  jeg  ikke 

være  god  til  noget,  jeg  vilde  i  det  højeste  volde  Forle- 
genhed; jeg  vil  derfor  endnu  nogle  Maaneder  afvente,  at  Be- 
givenhederne i  Frankrig   antage    en  roligere   og  mere  regel- 

mæssig  Skikkelse«.  Prins  Napoleon  Bonaparte  tog  ligeledes 
Ordet  for  at  forsvare  sin  Fætter;  men  allerede  her  kommer 
den  Tvetydighed  til  Syne,  som  er  saa  karakteristisk  for  hans 
Forhold  til  Louis  Napoleon.  «Jeg  vil  tale«,  sagde  han,  «om 
Borgeren  Napoleon-Louis.  Jeg  er  ingenlunde  en  Forsvarer 
af  hans  politiske  Fortid,  og  jeg  er  fuldstændig  fremmed  for 
hans  Handlinger  (i  Parenthes  bemærke  vi,  at  Louis  Napoleon 
havde  været  hans  Lærer  og  ved  liere  Lejligheder  vist  ham 
Venskab  og  Tjenester);  men  jeg  tror,  at  det  kun  er  retfær- 
digt og  loyalt  lige  over  for  ham  saavel  som  lige  over  for 
andre  at  anvende  visse  Eetfærdighedens  og  Loyalitetens  Love. 
Der  er  Partier,  som  ere  imod  Republiken;  jeg  tror,  og  jeg 
haaber,  at  de  ere  i  en  meget  ringe  Minoritet  (hvad  de  i 
avrigt,  som  bekjendt,  langt  fra  vare;  tvært  imod  udgjorde  de 
næsten  Halvdelen  af  Forsamlingen),  og  at  denne  Minoritet 
er  sammensat  af,  hvad  der  er  mindst  godt  og  ædelt  i 
Nationen.  Dersom  Borger  Bonaparte  var  skyldig,  vilde  jeg 
være  den  første  til  at  dadle  ham,  men  han  er  ikke  skyldig, 
det  sværger  jeg!  ....  Kejserdømmet  er  en  Erindring,  som 
ingen  af  os  agter  at  paakalde,  hverken  for  øjeblikket  eller  i 
Fremtiden". 

Brevet  til  Vieillard  og  Prins  Napoleons  Tale  udrettede 
ikke  stort,  men  derimod  gjorde  Louis  Blanc  og  nogle  Med- 
lemmer af  Venstre  langt  større  Indtryk  ved  at  paakalde  For- 
samlingens Tillid  og  Hojmodighed.  Louis  Blanc  erklærede 
rent  ud,  at  han  ikke  saa  nogen  Fare  for  Republiken  i  Prin- 
sens Valg,  men  at  der  jo  for  øvrigt  var  et  meget  simpelt 
Middel  til  at  forhindre  Louis  Napoleon  i  at  blive  Republi- 
kens Præsident,  nemlig  ikke  —  saaledes  som  det  var  be- 
kjendt, at  Forfatningsudkastet  foreslog  —  at  oprette  et  Præsi- 
dentskab. Imod  Louis  Blanc  optraadte  Ledru  Rollin,  og 
Læserne  ville  selvfølgelig  have  lagt  Mærke  til  det  paafaldende 
i,  at  der  saaledes  hos  Regeringens  Medlemmer  var  forskjellig 
Opfattelse  om  en  af  den  selv  enstemmig  foreslaaet  Foran- 
staltning.     Ledru  Rollin  var  den   af  alle  Regeringens  Med- 

lemmer,    som   var  mest  ilde  set  af  Højre,    og  derfor  kunde 
han  ikke  trænge  igjennem  med  sine  Anskuelser,  ihvorvel  han 
med  ligesaa  megen  Ko  og  Besindighed  som  Veltalenhed  skil- 
drede   de    bonapartistiske  Rænker    og    bønfaldt  Forsamlingen 
om  at  vedtage  et  Forslag,    «som   var  n£)dvendigt  for  at  for- 
hindre Blodsudgydelse«.    For  at  dæmpe  det  uvilkaarlige  Ind- 
tryk,   som    Ledru  Rollins  Veltalenhed   alligevel   havde   vakt, 
oplæste  Bonjean  et  Brev,  som  Louis  Napoleon  den  23de  Maj 
havde    tilskrevet   ham    fra  London,    og    hvori  Prinsen  under 
Paaberaabelse    af  hele    sin  hidtidige  Optræden  baade  før  og 
navnlig    efter   Februarrevolutionens   Udbrud    energisk   prote- 
sterede mod  den  tilsigtede  Undtagelsesforholdsregel  mod  ham 
alene  blandt  Bonaparterne ,    og   hvori  det  til   Slutning   hed: 
"De  samme  Grunde,    som  have  bevæget  mig  til  at  gribe  til 
Vaaben  mod  Louis-Philippes  Regering,    vilde,    hvis  man  re- 
klamerede min  Tjeneste,    bevæge  mig  til  at  vi  mig  til  For- 
samlingens Forsvar,   denne  Forsamhng,   som   er  fremgaaet  af 
den  almindelige  Stemmeret.     Lige   over  for  en  Konge,    der 
var  valgt  af  200  Deputerede,    kunde  jeg  gjenkalde  mig,    at 
jeg  var  Arving  til  et  Kejserdomme,    stiftet  med  4  Millioner 
Franskmænds  Samtykke.    Over  for  den  nationale  Suverænitet 
hverken    kan    eller   vil  jeg   derimod  fordre  andet  end  mine 
Rettigheder  som  fransk  Borger;  men  disse  vil  jeg  ogsaa  ved- 
blive at  gjøre  Fordring  paa  med  al  den  Energi,  som  Følelsen 
af,   at  jeg  aldrig  har  vist  mig  mit  Fædreland  uværdig,    kan 
skænke  en  retskaffen  Mand«.      Dette  Brev  fordoblede  Iveren 
hos  dem,  der  vare  stemte  for  Valgets  Godkjendelse,  og  hertil 
kom,   at  Højre,    der  havde  kastet  alt  sit  Had  til  den  provi- 
soriske Regering  over  paa  den  udøvende  Kommission,  fore- 
trak  at   behandle   den   bonapartistiske  Konspiration  som   en 
Chimære    fremfor  at  støtte  Regeringen  ved  at  modtage  dens 
Forslag,  og  det  saa  meget  mere,   som  det  konservative  Parti 
efter  at  have  set,  hvor  ringe  Held  Prinsen  af  Joinvilles  Kan- 
didatur havde  havt  med  sig,  i  Nødsfald  langtfra  var  utilbøje- 
ligt til  at  stille  sig  under  Louis  Napoleons  Faner  for  at  an- 

gribe  Republiken.  Nok  sagt,  det  var  endog  forgjævcs,  at 
Degousée  foreslog  en  Ændring,  i  Følge  hvilken  Louis  Napo- 
leon kun  skulde  udelukkes  indtil  Forfatningens  Vedtagelse: 
Gyldigheden  af  Prinsens  Valg  anerkjendtes  dog  med  -is  af 
Stemmerne,  og  de  udenfor  Forsamlingen  opstillede  Folke- 
skarer trak  sig  ved  Efterretningen  derom  tilbage  under  Raa- 
bet  «Leve  Napoleon!« 

Nu  kom  endelig  Louis  Napoleons  saa  længe  ventede  Brev, 
som  var  dateret  London  den  14de  Juni  og  stilet  til  National- 
forsamlingens Præsident,  der  den  følgende  Dag  oplæste  det  i 
Forsamlingen.  Det  led  saaledes:  «Hr.  Præsident!  Jeg  stod 
i  Begreb  med  at  begive  mig  til  min  Post,  da  jeg  erfarede, 
at  mit  Navn  tjener  til  Paaskud  for  beklagelsesværdige  Uor- 
dener og  fordærvelige  Vildfarelser.  Jeg  har  ikke  selv  søgt 
den  Ære  at  blive  Folkerepræsentant,  da  jeg  kjendte  deri  for- 
nærmelige Mistanke,  hvorfor  jeg  var  Gjenstand.  Endnu  mindre 
vilde  jeg  stræbe  efter  Magten.  Dersom  Folket  paalagde 
mig  Pligter,  vilde  jeg  vide  at  udføre  dem  (levende 
Bevægelse  i  Forsamlingen,  der  mumles:  <iOh,  oh!"),  men  jeg 
desavouerer  alle  dem,  der  tillæge  mig  Hensigter,  jeg  ikke 
har.  Mit  Navn  er  et  Symbol  paa  Orden,  Nationalitet  og 
Hæder,  og  jeg  vilde  med  den  mest  levende  Smerte  se  det 
tjene  til  at  forøge  Fædrelandets  Forstyrrelse  og  Sønderlem- 
melse. Fol'  at  undgaa  en  saadan  Ulykke  vilde  jeg  hellere 
forblive  i  Landflygtighed.  Jeg  er  beredt  til  at  opofre  alt  for 
Frankrigs  Lykke  (Larm).  Hav  den  Godhed,  Hr.  Præsident, 
at  meddele  Forsamlingen  Indholdet  af  mit  Brev.  Jeg  sender 
Dem  indlagt  en  Kopi  af  den  Skrivelse,  hvori  jeg  har  takket 
mine  Vælgere  (og  hvori  der  vel  at  mærke  ikke  var  Tale  om 
ikke  at  modtage  Valget).  Modtag  o.  s.  v.». 

De  Udraab  og  den  Mumlen,  som  fulgte  paa  Brevets  Op- 
læsning, vidnede  noksom  om,  hvor  meget  Forsamlingen  havde 
følt  sig  saaret  ved  dets  Form  og  Indhold,  navnlig  ved  den 
ovenfor  udhævede  Frase.  General  Cavaignac  gjorde  derpaa 
med  bevæget  Røst  opmærksom  paa,  at  Ordet « Republik«  slet 

ikke  var  nævnt  i  Prinsens  Skrivelse,  og  flere  Talere  forlangte, 
at  man  ojeblikkelig  skulde  erklære  Louis  Napoleon  for  at 
have  tabt  sine  Borgerrettigheder.  Herimod  prote=;terede  Jules 
Favre,  der  imidlertid  for  ovrigt  ganske  sluttede  sig  til  Ca- 
vaignacs  Indignation,  og  foreslog,  at  Forsamlingen  enstemmig 
skulde  sende  Brevet  og  den  medfølgende  Kopi  til  Justits- 
ministeren, med  andre  Ord  anlægge  Proces  mod  Prinsen. 
Skjønt  Bevægelsen  udenfor  Forsamlingen  stadig  voxede  til  Fordel 
for  Louis  Napoleon,  saa  at  det  næsten  saa  ud,  som  om  et  Oprør 
i  Favør  af  ham  var  umiddelbart  forestaaende,  idet  endog  flere 
Kompagnier  af  Nationalgarden  truede  med  at  nægte  deres  Chefer 
Lydighed,  og  Eepræsentanterne,  særlig  Thiers,  naar  de  forlode 
Forsamlingen,  bleve  hilsede  med  Hujen,  følte  Bonapartisterne 
dog,  at  der  var  Fare  paa  Færde.  De  afsendte  derfor  i  Huj  og 
Hast  en  betroet  Mand  til  London,  og  Prinsen,  som  nu  ogsaa  forst 
erfarede  Persignys  Arrestation,  skrev  et  nyt  Brev  til  Natio- 
nalforsamlingens Formand,  hvori  han  «ikke  uden  levende 
Beklagelse«  nedlagde  sit  Mandat  og  for  ovrigt  udtalte  det 
Haab,  "at  Roligheden  snart  vilde  være  gjenoprettet  og  tillade 
ham  at  vende  tilbage  til  Frankrig  som  dets  ringeste  Borger, 
men  ogsaa  som  en  af  de  ivrigste  Venner  af  Fædrelandets 
Ko  og  Lykke«. 

Hermed  vare  Prinsens  Modstandere  tilfredsstillede,  og  de 
holdt  ham  for  overvunden,  medens  det  dog  var  en  nær  Frem- 
tid forbeholdt  at  vise,  at  han  netop  stod  med  Palmer  i  Hæn- 
derne og  havde  valgt  den  eneste  Fremgangsmaade,  der  kunde 
styrke  og  befæste  Bonapartismen  og  fore  ham  selv  til  hans 
Længslers  Maal.  Hans  Opførsel  —  den  være  nu  snildt  be- 
regnet, fuldendt  hyklerisk  eller  kun  i  oprigtig  Overensstem- 
melse med  de  i  Skriftet  «om  de  napoleonske  Ideer«  udtalte 
Grundsætninger  —  havde  i  Virkeligheden  i  høj  Grad  hævet 
ham  i  den  store  Masses  -Ojne.  Der  herskede  almindelig  Mis- 
fornøjelse blandt  Arbejderne  over,  at  han  havde  maattet  ned- 
lægge sit  Mandat,  og  der  hørtes  idelig  paa  Gaderne  Baab 
som:    «Ned  med  Lamartine!    Leve  Napoleon!    Lader  os  ikke 

give  efter!  Vi  skulle  nok  faa  ham!«  Kort  sagt,  Louis  Na- 
poleons Popularitet  steg  Dag  for  Dag,  og  det  var  derfor  intet 
Under,  at  han,  efter  at  de  ved  Nationalværkstedernes  Luk- 
ning fremkaldte  blodige  Junidage  vare  endte  med  den  haarde 
og  ubojelige  Republikaner  Cavaignacs  Diktatur  og  Louis  Blånes 
Flugt,  den  17de  September  med  overvejende  Stemmeflerhed 
blev  valgt  til  Folkerepræsentant  i  5  Valgkredse  (i  Paris  alene 
fik  han  111,000  Stemmer)  —  denne  Gang  modtog  han 
Valget,  som  Cavaignac  forgjæves  havde  søgt  at  forhindre,  og 
indtog  den  26de  September  sin  Plads  i  Nationalforsamlingen. 

IIL 

De  stærke  Rystelser,  hvortil  hele  den  forløbne  Del  af 
Aaret  1848  havde  været  Vidne,  og  særlig  Junidagenes  Ræd- 
sler maatte  ganske  naturlig  hos  alle  Besiddende  og  alle  Ven- 
ner af  Ro  og  Orden  fremkalde  ønsket  om  i  Spidsen  for 
Statsstyreisen  at  se  en  Jernhaand,  der  var  i  Stand  til  at 
hævde  Ordenen  og  vaage  over  den  oflfenthge  Sikkerhed.  Det 
er  derfor  let  forklarligt,  at  den  af  den  konstituerende  Natio- 
nalforsamling —  hvis  Skikkelse  et  Par  Gange  var  bleven 
noget  forandret  ved  Suppleringsvalg  —  den  4de  November 
1848  definitivt  med  739  mod  30  Stemmer  vedtagne  Forfat- 
ning for  den  franske  Republik  blev  en  Art  Kompromis  mel- 
lem Frankrigs  demokratiske  Tendentser  og  dets  monarkiske 
Traditioner.  Den  overdrog  hele  den  udøvende  Magt  til  en 
ved  almindelig  Stemmeret  valgt  Præsident  og  udrustede  ham 
for  saa  vidt  med  meget  udstrakt  ]\Iagt,  idet  han  derved  fik 
den  overvejende  Indflydelse  paa  alle  Frankrigs  administrative 
Embeds-  og  Bestillingsmænd  (ca.  500,000  i  Tallet)  og  dets 
ca.  500,000  Soldater.  Men  lige  over  for  og  ved  Siden  af 
Præsidenten  satte  Forfatningen  en  Nationalforsamling,  der  var 
suveræn  i  Finants-,  Skatte-  og  Lovgivningsanliggender  og 
hgeledes  —  i  det  mindste  i  Theorien  —  med  Hensyn  til 
Retningen   af  Landets  ydre  Politik.     I  Principet  var  Præsi- 

denten  Nationalforsamlingen  underordnet,  og  i  Følge  Forfat- 
ningens Aand  skulde  Forsamlingen  være  Hjernen,  som  tænker 
og  befaler,  Præsidenten  Armen,  som  adlyder  og  udfører  Be- 
falingerne. Muligheden  af,  at  Præsidenten  skulde  nægte  For- 
samlingen Lydighed,  var  omhyggelig  bleven  forudset  i  For- 
fatningen, som  bestemte,  at  Nationalforsamlingen  havde  Ret 
til  at  sætte  Præsidenten  og  hans  Ministre  under  Anklage  for 
en  Eigsret  (haute  cour  de  justice);  men  paa  samme  Tid  som 
denne  Bestemmelse  vedtoges,  havde  saavel  den  senere  saa 
berygtede  Felix  Pyat  som  Grévy*)  gjort  opmærksom  paa,  at 
denne  Forsamlingens  Ket  i  Virkeligheden  kun  var  en  mo- 
ralsk Eet,  idet  Forsamlingen  vilde  savne  ethvert  materielt 
Middel  til  at  kue  en  rebelsk  Præsident,  og  heri  laa  der  unæg- 
telig —  selv  rent  bortset  fra  den  eventuelle  Præsidents  større 
eller  mindre  Ærgjerrighed  og  den  større  eller  mindre  Glans, 
som  knyttede  sig  til  hans  Navn  —  Spiren  til  en  fatal  Dua- 
lisme, til  en  skæbnesvanger  Konflikt  mellem  de  to  rivale 
Magter,  der  stilledes  i  Spidsen  for  Staten.  Til  Trods  for  de 
betydelige  Mangler,  som  man  saaledes  fra  et  demokratisk 
saavel  som  fra  et  monarkisk  eller  royalistisk  Synspunkt 
kunde  bebrejde  den  nye  Forfatning,  blev  den  dog,  om  end 
med  større  eller  mindre  Bagtanke,  tiltraadt  saavel  af  Eepu- 
bhkanernes  store  Flerhed  som  af  de  øvrige  Partiers  Majoritet, 
og  den  frembød  til  Gjengjæld  i  Virkehgheden  ogsaa  flere 
vigtige  Fordele.  Den  indførte  saaledes  almindelig  Stemmeret, 
garanterede  de  vigtigste  Presse-  og  Associationsfriheder,  be- 
stemte, at  Præsidenten  kun  skulde  vælges  for  4  Aar,   Folke- 


Grévy  stillede  i  deuue  Anledning  et  Ændringsforslag ,  i  Folge 
hvilket  den  udøvende  Magt  skulde  overdrages  til  en  "Præsident 
for  Ministerraadet",  der  var  valgt  for  en  begrænset  Tid  og  til  en- 
hver Tid  skulde  kunne  afsættes;  dette  Forslag  var  imidlertid  blevet 
forkastet  ligesom  et  andet  af  Leblond  om  at  overlade  Valget  af 
den  første  Præsident  til  Forsamlingen,  hvorved  Republikeu  endnu 
kunde  være  bleven  frelst,  da  saa  Cavaignac  utvivlsomt  var  bleven 
valgt  af  den  Forsamling,  der  havde  dekreteret,  »at  han  havde 
gjort  sig   vel  fortjent  af  Fædrelandet«. 

repræsentanterne  kun  for  3  Aar,  og  at  ingen  Præsident  kunde 
gjenvælges  fer  efter  4  Aars  Forløb.  Endelig  var  Forfatningen 
ikke  uforanderlig.  Hver  treaarige  Forsamling  havde,  naar 
den  var  naaet  til  sin  tredje  Samling,  og  Bestemmelsen  derom 
fik  3/4  af  Stemmerne  for  sig,  Ket  til  at  beslutte  en  Revision 
af  Forfatningen  og  at  sammenkalde  en  speciel  Forsamling  i 
dette  øjemed.  For  at  beskytte  Nationalforsamlingen  mod 
ethvert  Overgreb  fra  Præsidentens  Side  bestemte  Forfatningen 
end  videre,  i  den  68de  og  48de  Artikel,  at  Præsidenten  og 
hans  Ministre  skulde  være  Nationen  ansvarlige  for  deres 
Handlinger;  at  enhver  Forholdsregel,  hvorved  Præsidenten 
opløste  Nationalforsamlingen,  udsatte  den  eller  lagde  Hin- 
dringer i  Vejen  for  Udøvelsen  af  dens  Hverv,  var  et  Højfor- 
ræderi (crime  de  haute  trahison),  der  eo  ipso  medførte,  at 
han  blev  afsat  fra  sin  Værdighed,  at  Borgerne  forpligtedes 
til  at  nægte  ham  Lydighed,  at  den  udøvende  Magt  gik  over 
til  Nationalforsamlingen,  og  at  Rigsretten  skulde  sammen- 
kaldes for  at  dømme  ham;  og  endelig  at  Præsidenten,  for- 
inden han  tiltraadte  sit  Embede,  skulde  aflægge  følgende  Ed 
til  Nationalforsamlingen:  « For  Guds  Aasyn  og  for  det  franske 
Folk,  repræsenteret  af  Nationalforsamlingen,  sværger  jeg  at 
forblive  den  ene  og  udelelige  Republik  tro  og  at  udføre  alle 
de  Pligter,  som  Forfatningen  paalægger  mig» ,  en  Ed,  paa 
hvilken  den  konstituerende  Nationalforsamling  havde  lagt  saa 
meget  større  Vægt,  som  den  politiske  Ed  i  øvrigt  var  bleven' 
afskaffet  for  alle  Republikens  Funktionærer. 

Forfatningsudkastet  var  allerede  den  28de  Avgust  blevet 
forelagt  Nationalforsamlingen,  men  kom  først  under  Behand- 
ling ca.  1  Maaned  efter,  da  den  af  Forsamlingen  nedsatte 
Kommission  paa  15  Medlemmer  (med  Odilon  Barrot  som 
Formand)  til  at  undersøge  Aarsagerne  til  Opstandsforsøget 
den  15de  Maj  og  Oprøret  den  23-26de  Juni  havde  afgivet 
sin  Betænkning,  ved  hvilken  der  blandt  andet  er  den  Mær- 
kelighed, at  den  slet  ikke  taler  om  bonapartistiske  Rænker 
eller  om  bonapartistisk  Deltagelse  i  disse  Uroligheder,  skjønt 

det  —  hvad  blandt  andet  Louis  Blanc  har  godtgjort  i  sin 
»noiiveau  monde«  —  er  vitterligt,  at  der  ved  begge  Lejlig- 
heder blandt  de  arresterede  fandtes  ikke  faa  Bonapartister. 
Louis  Napoleon  kom  saaledes  til  at  deltage  i  Forhandlingerne 
ora  Forfatningen.  Den  26de  September  havde  han,  som  vi 
have  hørt,  indfundet  sig  i  Forsamlingen,  hvor  han  tog  sin 
Plads  paa  »Venstres«  Bænke,  et  Valg,  der  blev  hilset  med 
stort  Bifald  fra  Tilskuerpladsen.  Da  hans  Valgbrev  var  blevet 
erklæret  for  gyldigt,  havde  han  strax  holdt  sin  « Jorn  frutale », 
hvori  det  blandt  andet  hed:  »Folke-Eepræsentanter!  Jeg  kan 
ikke  iagttage  Tavshed  efter  de  Bagvaskelser,  hvorfor  jeg  har 
været  Gjenstand  ....  Efter  33  Aars  Proskription  og  Land- 
flygtighed gjenfinder  jeg  endelig  mit  Fædreland  og  alle  mine 
Borgerrettigheder.  Det  er  Kepubliken,  som  har  skænket  mig 
denne  Lykke;  derfor  modtage  den  min  Erkjendtligheds-  og 
Hengivenhedsed,  og  derfor  være  de  ædle  Medborgere,  hvem 
jeg  kan  takke  for,  at  jeg  befinder  mig  indenfor  disse  Mure, 
forvissede  om,  at  jeg  vil  bestræbe  mig  for  at  retfærdiggjere 
deres  Valg  ved  med  Eder  at  arbejde  paa  Opretholdelse  af 
Ordenen,  denne  et  Lands  første  Fornødenhed,  og  paa  Udvik- 
lingfin af  de  demokratiske  Institutioner,  som  Folket  med  Kette 
kan  gjøre  Krav  paa  ....  Modtag  mig,  mine  kjære  Kol- 
leger, i  Eders  Rækker  med  den  samme  Følelse  af  Hengiven- 
hed og  Tillid,  som  jeg  bringer  med  mig  ind  i  Forsamlingen. 
Min  Opførsel,  som  altid  skal  inspireres  af  Pligten  og  besjæles 
af  Respekt  for  Loven,  vil,  til  Trods  for  alle  hdenskabelige 
Forsøg  paa  at  sværte  mig  for  endnu  en  Gang  at  faa  mig 
landsforvist,  bevise,  at  ingen  her  i  højere  Grad  end  jeg  er 
bestemt  paa  at  indvi  sig  til  Ordenens  Forsvar  og  Republikens 
Befæstelse«. 

Skjont  denne  og  fiere  andre  Taler  af  Louis  Napoleon 
blev  modtaget  med  Bifald,  mærkede  han  dog  snart,  at  alle  hans 
Forsikringer  om  oprigtig  Tilslutning  til  Republiken  ikke  for- 
maaede  at  fortrænge  den  MistilUd,  hvormed  han  betragtedes 
fra  mange  Sider,  og  som  ved  flere  Lejligheder  under  Forfat- 

ningsukastets  Behandling  blev  aabent  udtalt,  saaledes,  som 
vi  have  hørt,  den  9de  Oktober  af  Felix  Pyat  og  Grévy.  Han 
indfandt  sig  derfor  kun  sjeldent  paa  Forsamlingens  Moder  og 
trak  sig  tilbage  til  Auteuil  for,  som  hans  Venner  sagde,  «at 
undgaa  de  populære  Ovationer« ,  men  i  Virkeligheden  for  — 
hvad  Grev  de  Falloux  fortæller  i  «Le  parti  catholique,  ce 
qu'il  a  été,  ce  qu'il  est  devenu«  —  nu  da  han  til  Præsident- 
valget var  vis  paa  Socialisternes  Stemmer,  at  hverve  sig 
Støtter  i  de  højere  Klasser.  Enhver,  som  havde  et  Navn, 
en  Indflydelse,  hvad  enten  den  var  stor  eller  ringe,  var  der- 
for, siger  Falloux,  vis  paa  i  Louis  Napoleon  at  finde  "en 
Mand,  der  under  Samtalen  viste  sig  hoflig  og  beskeden, 
spurgte  lidt,  men  hørte  meget«,  og  under  sine  sjeldne  Sam- 
taler med  sine  Kolleger  i  Nationalforsamlingen  « gererede  han 
sig  som  en  Mand,  der  var  bestemt  paa  at  lade  Skæbnen  gaa 
sin  Gang  uden  at  tvinge  den  og  at  adlyde  et  nationalt  -Øn- 
ske uden  at  fremkalde  det». 

Efterhaanden  blev  Stillingen  klar  nok,  til  at  man  kunde 
skjonne,  at  Cavaignac  og  Louis  Napoleon  vare  de  eneste 
Kandidater  til  Præsidentposten,  som  havde  nogen  rimelig 
Udsigt  til  at  blive  valgte,  ihvorvel  der  var  en  Kække  dii 
minorum  gentium,  som  en  Stund  smigrede  sig  med  Haabet 
om  Muligheden  af  deres  Valg.  Blandt  disse  skulle  vi  først 
og  fremmest  nævne  Lamartine,  hvis  Ærgjerrighed  eller  For- 
fængehghed  i  denne  Retning  —  forenet  med  hans  mægtige 
Veltalenhed  —  Frankrig  kan  takke  for,  at  Cavaignac  led  hint 
store  Nederlag  den  9de  Oktober,  da  det  bestemtes,  at  Præsi- 
denten skulde  vælges  af  hele  Landet  ved  almindelig  Stem- 
meret, samt  for,  at  et  Forslag  om  at  udelukke  Medlemmerne 
af  de  Familier,  der  havde  regeret  i  Frankrig,  fra  Præsident- 
posten blev  forkastet. 

Dernæst  Thiers,  som  havde  Venner  blandt  alle  Partier, 
og  hvis  berettigede  Selvfølelse,  hvis  »legitime  Følelse  af  egen 
Betydning«,  som  en  fransk  Forfatter  noget  ironisk  udtrykker 
sig,  i  høj  Grad  var  stegen  ved  den  Iver,  hvormed  Lamartine 

Og  Armand  Marrast  efter  Julimonarkiets  Fald  havde  segt  — 
og  med  Held  —  at  vinde  ham  for  Republiken.  Thiers  var 
endog  saa  ædelmodig  at  tilbyde  Armand  Marrast  Posten  som 
Vicepræsident,  dersom  han  vilde  hjælpe  ham  til  at  blive 
Præsident,  og  saa  uædelmodig  at  rette  skarpe  Angreb  paa 
Cavaignac  gjennem  sit  Blad  «le  Constitutionneb) ;  men  han 
indsaa  dog  snart,  at  der  intet  vilde  være  at  udrette  for  hans 
egen  Kandidatur,  og  efter  at  han  derfor  havde  gjort  et  frug- 
tesløst Forsøg  paa  at  bevæge  Prins  Jérome,  i  hvis  Hus  han 
var  en  stadig  Gjæst,  til  at  søge  Præsidentposten,  lykkedes 
det  til  sidst  Falloux  og  Montalembert  som  Repræsentanter  for  de 
Klerikale,  hvem  Louis  Napoleon  havde  vundet  ved  Løfte  om  at 
understøtte  Paven,  at  føre  ham  over  i  Louis  Napoleons  Lejr  og 
formaa  ham  til  at  begunstige  dennes  Valg.  Hvis  man  tor  tro  den 
ubekjendte  Forfatter  af  »Histoire  militaire  et  anecdotique  du 
Coup  d'Etat«,  hvis  Troværdighed  synes  at  fremgaa  af,  at  han 
har  sine  Oplysninger  fra  flere  af  de  i  Statskupet  engagerede, 
hojtstaaende  Personer,  toge  Thiers  og  en  anden  bekjendt  Pu- 
blicist, Girardin,  denne  Bestemmelse  under  Forudsætning  af,  at 
Louis  Napoleon,  selvsamme  Dag  han  kom  til  Magten,  vilde 
være  særdeles  glad  ved  at  overlade  dem  Ministerportefeuiller 
og  samtidig  dermed  Forretningernes  tunge  Byrde,  en  Forud- 
sætning, der  imidlertid,  som  bekjendt,  glippede  og  gav  An- 
ledning til  deres  store  Vrede.  Vist  er  det  i  alt  Fald,  at 
Thiers,  der  selv  har  rost  sig  af  at  have  skaffet  Louis  Napo- 
leon over  200,000  Stemmer,  først  meget  sent  rykkede  i  Felten 
for  dennes  Kandidatur.  cThiers's  Tvivlraadighed  var«,  for- 
tæller Daniel  Stern  i  sin  Revolutionshistorie,  "Overordentlig 
stor  og  varede  næsten  lige  til  det  øjeblik,  da  Valget  skulde 
gaa  for  sig.  Snart  udslyngede  han  Epigrammer  mod  Hr. 
Louis  Bonaparte  og  sagde,  at  dennes  Valg  vilde  være  en 
Skam  for  Frankrig,  snart  lovede  han  Prinsens  Venner  en 
velvillig  Neutralitet.  Men  i  de  sidste  Dage  bestemte  han  sig 
for  Louis  Bonaparte  og  bestræbte  sig  for  at  faa  sine  politiske 
Venner  til  at  stemme  i  Favør  af  ham». 

Fremdeles  Marschal  Bugeaud,  hvis  Illusioner,  da  de  for- 
dunstede, gave  Plads  for  et  voldsomt  Had  til  Cavaignac, 
og  som  derfor  i  et  Svar  paa  en  Forespørgsel  af  Mairen  i  St. 
Brieuc,  om  man  skulde  stemme  paa  Cavaignac  eller  paa 
Louis  Napoleon,  maaske  halvt  ubevidst  kom  til  at  give  sin 
Vrede  Luft  i  et  Udtryk,  som  er  fuldstændig  betegnende  for 
ham  og  hans  Meningsfæller,  og  som  giver  et  vægtigt  Bidrag 
til  at  lose  det  gaadefulde  —  saafremt  der  ellers  efter  det  alt 
udviklede  endnu  er  noget  gaadefuldt  —  ved  Louis  Napoleons 
Valg  til  Præsident.  Han  svarede  nemlig:  c  General  Cavaignac, 
det  er  Republiken;  Louis  Napoleon,  det  er  det  ubekjendte. 
Jeg  stemmer  for  det  ubekj endte ». 

Endelig  skulle  vi  endnu  nævne  General  Changarnier; 
Kommunisternes  Kandidat,  Kaspail,  og  Ledru  Rollin. 

Men,  som  sagt,  Cavaignac  og  Louis  Napoleon  vare  de 
eneste,  om  hvis  Valg  der  for  Alvor  kunde  være  Tale,  og  hvad 
den  første  angaar,  da  nærede  vel  mange  den  Overbevisning, 
at  han  bedst  egnede  sig  til  Præsidentposten  (hvortil  han  jo 
desuden  allerede  maatte  synes  designeret  derved,  at  han  siden 
den  28de  Juni  lovlig  havde  været  Chef  for  den  udøvende 
Magt,  og  at  han  havde  underkuet  et  farligt  Oprør),  ligesom 
alle  vare  enige  om,  at  for  hans  Vedkommende  var  der  ingen 
som  helst  Grund  til  at  befrygte  noget  Forfatningsbrud  eller 
noget  Forsøg  paa  Usurpationer;  men  efter  at  Lamartine  den 
9de  Oktober  havde  sat  igjennem,  at  Præsidenten  skulde  vælges, 
ikke  af  Nationalforsamlingen,  men  ved  almindelig  Stemmeret, 
kunde  man  uden  stort  Skarpsyn  forudse,  at  Valget  ikke  vilde 
falde  ud  til  Cavaignacs  Fordel.  Thi  han  havde  ikke  blot 
gjort  sig  forhadt  af  Socialisterne  og  de  vildeste  RepubUkanere 
ved  den  Kraft  og  Haardhed,  hvormed  han  havde  kuet  Juni- 
oproret, men  hans  Uforsonlighed  lige  over  for  alle  Republi- 
kens hemmelige  eller  aabenbare  Fjender  —  Orleanister,  Legi- 
timister, Bonapartister  o.  s.  v.  —  havde  ogsaa  i  hoj  Grad 
lettet  Arbejdet  for  dem,  der  beslræbte  sig  for  at  samle  Stem- 
merne omkring  Louis  Napoleon,  og  hans  Strenghed  lige  over 

for  Pressen  bidrog  ligeledes  i  høj  Grad  til  at  formindske  hans 
Popularitet  og  havde  endog  den  12te  Oktober  nær  skaffet 
ham  et  Mistillidsvotum.  Da  han  ved  denne  Lejlighed  selv 
"følte  Magten  slippe  sig  ud  af  Hænderne  og  den  offentlige 
Mening  trække  sig  tilbage  fra  ham»,  optog  han  to  Dage 
senere  to  af  Louis  Philippes  Ministre,  Dufaure  og  Vivien,  og 
en  gammel  Koyalist  i  sit  Ministerium  og  sluttede  sig  til 
Tierspartiet,  men  gjorde,  som  naturligt  var,  kun  ondt  værre 
ved  denne  unaturlige  AlUance,  der  blandt  andet  i  hoj  Grad 
bidrog  til  at  føre  Thiers  over  i  den  bonapartistiske  Lejr. 
Hertil  kom  endelig  endnu,  at  Cavaignac  næsten  gjorde  sig 
latterlig  ved  sin  udenrigske  Pohtik,  navnlig  hvad  Forholdet 
til  Italien  og  Paven  angaar,  og  at  hans  i  Oktober  udstedte 
Valgmanifest  var  saa  lidt  i  Stand  til  at  forsone  Partierne,  at 
han  tvært  imod  efter  den  Tid  maatte  forsvare  sig  mod  de 
haardeste  Beskyldninger,  blandt  andet  om,  at  han  skulde 
have  skaffet  sig  sin  diktatoriske  Myndighed  ved  Kænker,  og 
om,  at  han  med  Forsæt  havde  ladet  Juniopstanden  vinde  i 
Omfang,  for  at  Sejren  kunde  blive  desto  større  og  hans  For- 
tjenester tage  sig  saa  meget  mere  glimrende  ud,  Beskyld- 
ninger, hvis  fuldstændige  Blottelse  for  al  Grund  noksom  viste 
hans  Modstanderes  "gode  Vilje«  til  for  enhver  Pris  at  be- 
kæmpe hans  Kandidatur,  og  som  i  Forbindelse  med  den  Kække 
Brochurer,  Pampbleter  og  Smædeartikler  i  Bladene,  hvoraf 
det  dengang  vrimlede,  og  med  de  Valgintriguer,  som  fandt 
Sted  paa  begge  Sider  —  men  rigtignok  mest  i  den  bonapar- 
tistiske Lejr  —  give  et  uhyggeligt  Indblik  i,  af  hvad  Art  de 
Drivfjedre  vare,  som  sattes  i  Bevægelse. 

Hvad  Louis  Napoleons  Kandidatur  angaar,  da  have  vi 
allerede  fremhævet  flere  væsentlige  Momenter,  egnede  til  at 
vise,  hvorledes  den  stadig  vandt  og  maatte  vinde  Terræn, 
navnlis  hos  de  tre  store  Fraktioner  af  det  konservative  Parti: 
Legitimisterne,  Orleanisterne  og  de  Klerikale,  samt  hos  alle 
dem,  baade  den  store  Sværm  uoplyste  og  den  mindre  tah'ige 
dito  oplyste,    der  i   deres  Utilfredshed    med    det    bestaaende 

uvilkaarlig  sege  hen  til  det  nye  og  ubekjendte,   og  hos  dem, 
der  levede  i  Erindringen  om  den  « store »  Kejser.      Skjulende 
sine    mere    vidt    fremskuendo  Planer    bag    en    tilsyneladende 
Fattigdom  paa  Aand,    som   den  Gang,    da  han  endnu  ikke 
var  gammel  og  svag,  var  meget  langt  fra  Virkeligheden,  men 
som    syntes    at   fremgaa    af  hans  Sparsomhed  med   Ord  — 
ihvorvel  denne  maaske  fra  først  af  fremkaldtes  ved  en  meget 
fremtrædende    tysk   Accent,    som    var    hojst    ubehagelig    for 
franske  øren,    og    som  han   efter  faa  Aars  Forlob  vidste  at 
skille  sig  af  med  —  og  af  hans  matte  Blik,  der  næsten  syn- 
tes at  tyde  paa  Sovesyge  og  gav  Anledning  til,  at  man  sam- 
menlignede ham  med  en  syg  Papegoje,  —    bedrog  han  i  sin 
Ensomhed  i  Auteuil  mere  end  én  Ærgjerrig,    og  Thiers  var 
langt  fra  den  eneste,  der  sagde  sig  selv,   at  under  Cavaignac 
som  Præsident   var  der  ingen  Udsigt  for  andre  til  at  tilrive 
sig  Magten,   men  at  dette  derimod  vilde  være  Tilfældet,  saa- 
fremt  Louis  Napoleon  blev  valgt.    Omvendt  var  der  dog  og- 
saa  dem,  hvis  Mistillid  til  Prinsen  næredes  ved  hans  forsigtige 
Tavshedssystem,  ved  hans  formentlig  fremhyklede  Forlegenhed 
og  paatagne  Uduelighed,  idet  de  ræsonnerede  som  saa,  at  det 
stille  Vand  havde  den    dybe  Grund,    og  at  Prinsen    bar   sig 
ad  paa    samme    Maade ,    som    et   i    øvrigt    urigtigt    Sagn    i 
lang  Tid  har  paaduttet  Pave  Sixtus  V,    og    nok  vilde  smide 
Krykkerne  bort,  saa  snart  han  var  bleven  Præsident.    Denne 
Anskuelse  blev  den  25de  Oktober  paa  en  karakteristisk  Maade 
udtalt  af  Republikaneren   Clement  Thomas,    og  Anledningen 
var    en    af  Prins   Napoleons    ejendommelige    Bjørnetjenester 
lige  over  for  Fætteren  Louis.     Den  23de  Oktober  havde  der 
nemlig  staaet  i  flere  Blade,  at  da  Louis  Napoleon  var  under- 
rettet  om ,    at    der  arbejdedes  paa  en  Opstand  i  hans  Navn, 
havde    han    anset  det  for  sin  Pligt  at  underrette  Indenrigs- 
ministeren derom.    Denne  Sag  bragtes  paa  Bane  i  National- 
forsamlingens Møde  den  25de  Oktober,  og  da  Prins  Napoleon 
rejste  sig  for  at  forsvare  sin  Fætter,    raabte    man    fra    flere 
Sider:     «Det  tilkommer  ikke  Dem  at  tale  i  denne  Sag,  men 

Deres  Fætter.   Hvorfor  er  han  her  ikke?«     Omsider  lykkedes 
det  Prins  Napoleon   at   komme  til  Orde  og  afgive  den  For- 
klaring, at  han  selv  havde  skrevet  Artiklen,  og  at  Hensigten 
med  den  kun  var  at  erklære,   at  Familien  Bonaparte  aldrig 
havde  taget  eller  vilde  tage  Del  i  Gadeoprør.    Clement  Tho- 
mas tog  da  Ordet  og  sagde  blandt  andet:  «Deter  ikke  første 
Gang,  at  jeg  har  lagt  Mærke  til  Hr.  Louis  Bonapartes  Fra- 
værelse .  .  .  .,  og  ikke  ved  sjeldent  at  mode  i  Forsamlingen, 
ikke  ved  at  fortie,  hvorfra  man  kommer,  hvorhen  man  gaar, 
og  hvad  man  vil,    vinder    man    den  almindelige  Tillid  i  saa 
stort   et   Land  som  Frankrig  ....     Da  Hr.  Bonaparte  vil 
forsvare  sin  Fætter,   spørger  jeg  ham,   om  det  ikke  er  sandt, 
at  man  i  dette  øjeblik  overalt  arbejder  paa  Hr.  Louis  Bona- 
partes Valg,    og  naar  dette  er  saa,    spørger  jeg  om,    i  Følge 
hvilken  Ret  Hr.  Louis  Bonaparte  vil  opkaste  sig  til  Kandidat«. 
Prins  Jérome  forsvarede  sin  Neveu  med  Varme,   men  Mødet 
endte  under  stor  Tumult.    Næste  Dag  indfandt  Louis  Napo- 
leon sig  i  Forsamlingen  og  holdt  en  længere  Tale,  hvori  det 
blandt  andet  hed:  « Hvorfor  beskylder  man  mig?    For  at  have 
modtaget  en  Plads,    som    den    offentlige  Mening  har  tilbudt 
mig,  og  som  jeg  ikke  har  søgt?     Ja,  jeg  har  modtaget  den, 
fordi    tre  gjentagne  Valg   og  Forsamlingens  Afstemning  mod 
Landsforvisningsloven  (dennes  Ophævelse  for  Bonaparterne  var 
nemlig    den    Ilte  Oktober    med    stor   Stemmeflerhed    bleven 
vedtaget)  giver  mig  Eet  til  at  antage,   at  Frankrig  anser  det 
Navn,  jeg  bærer,    for  at  være  i  Stand  til  at  hjælpe  det  med 
at  fæstne  Samfundet,    der  er  rystet  i  sin  Grundvold,    og  til 
at  gjøre  Kepubliken  stærk  og  lykkelig.    Hvor  lidt  kjende  dog 
ikke  de,  der  beskylde  mig  for  Ærgjerrighed,  mit  Hjerte!  Naar 
ikke  en  bydende  Pligt  holdt  mig  tilbage  her,  naar  ikke  mine 
Medborgeres  Venskab  trøstede  mig  over  enkelte  heftige  An- 
greb,  ja    selv  over  en  overdreven  Iver  hos  mine  Forsvarere, 
vilde  jeg  for  længe  siden  have  længtes  efter  mit  landflygtige 
Liv«.      Herpaa  svarede  Clement  Thomas  med  et  nyt,   bittert 
Angreb  og  sagde  blandt  andet:     <.Jeg  ønsker  mig  til  Lykke 

med  at  have  været  Anledningen  til,  at  Hr.  Louis  Bonaparte 
har  meddelt  os  sine  Adkomster  til  at  blive  Præsident.  Han 
fortæller  os,  hvad  det  er,  han  betragter  som  sin  Adkomst, 
og  det  er  —  et  Navn!  Der  staar  nu  kun  tilbage  at  faa  at 
vide,  om  Frankrig  vil  finde  et  blot  og  bart  Navn  tilstrække- 
ligt til  at  bestemme  dets  Valg». 

Dette  Angreb  var  imidlertid  det  sidste,  som  blev  rettet 
mod  Louis  Napoleon  i  Forsamlingen,  og  den  besindige  Maade, 
hvorpaa  han  havde  imodegaaet  det,  havde  ikke  undladt  at 
gjøre  Indtryk;  hvad  der  endelig  slog  Hovedet  paa  Semmet  i 
Favør  af  hans  Valg,  var  hans  den  27de  November  udstedte 
Valgmanifest,  der  fyldestgjorde  det  store,  af  en  Koalition  mel- 
lem de  indflydelsesrige  Mænd  af  de  gamle  monarkiske  Partier 
fremgaaede  »Ordenspartis«  —  hvis  Kandidat  han  var  — 
Forestilling  om  Nødvendigheden  af  at  have  en  kraftig  Haand 
i  Spidsen  for  Statsstyreisen,  samtidig  med  at  det  i  høj  Grad 
betonede  hans  Kandidaturs  strængt  konstitutionelle  og 
rent  republikanske  Karakter.  Det  hed  saaledes  blandt 
andet  i  Manifestet:  "Der  bør  ikke  være  nogen  Tvetydighed 
mellem  Eder  og  mig.  Jeg  er  ikke  en  Ærgjerrig,  der  snart 
drømmer  om  Kejserdømmet  og  Krigen,  snart  om  at  anvende 
omstyrtende  Theorier.  Opdraget  i  frie  Lande  i  Ulykkens 
Skole  vil  jeg  altid  bhve  de  Pligter  tro,  som  Eders  Stemmer 
og  Nationalforsamlingens  Vilje  maatte  paalægge  mig.  Dersom 
jeg  blev  valgt  til  Præsident,  vilde  jeg  ikke  vige  tilbage  for 
nogen  Fare  eller  Opofrelse  for  at  forsvare  Samfundet,  dersom 
det  dumdristig  skulde  blive  angrebet;  jeg  vilde  fuldstændig 
—  uden  al  Bagtanke  —  indvi  mig  til  at  befæste  en  Repu- 
bhk,  der  er  vis  ved  sine  Love,  ærlig  i  sine  Hensigter,  stor 
og  stærk  ved  sine  Handlinger.  Jeg  vil  sætte  min  Ære  i 
efter  de  fire  Aars  Forløb  at  efterlade  til  min  Efterfølger 
Magten  befæstet.  Friheden  urørt  og  virkelige  Fremskridt  som 
fuldbyrdede  Kjendsgjerninger«. 

Manifestet,  der  begyndte  med  at  fremstille  Prinsens  Navn 
som  Symbel  paa  Orden  og  Sikkerhed,  opstillede  i  øvrigt  fol- 

gende  Program:  Ordenens  Gjenoprettelse,  Keligionens,  Fami- 
lielivets og  Ejendomsrettens  Beskyttelse;  B'^orsoning  af  de 
fjendtligsindede  Partier;  Besparelser;  Opmuntring  af  Ager- 
dyrkning, Handel  og  Industri;  Oprettelse  af  Forsørgelsesind- 
retninger  for  Arbejderne;  Forbedringer  i  Fabriklovgivningen, 
navnlig  i  Favør  af  Arbejderne;  Indskrænkning  i  Embedernes 
Antal;  Ophævelse  af  Monopoler;  Pressens  Bevarelse  for  Ud- 
skejelser; saa  vidt  mulig  Fred  udadtil  uden  dog  at  give  Af- 
kald paa  en  bestemt  og  frimodig  Politik;  Lettelse  af  Udskriv- 
ningsbyrden  og  Beredelse  af  en  sorgfri  Tilværelse  for  alle  dem, 
baade  Officerer,  Underofficerer  og  Menige,  der  længe  havde 
tjent  under  Fanerne;  Haab  ora  og  Længsel  efter  den  Dag, 
da  Fædrelandet  uden  Fare  kunde  lade  enhver  Landsforvisning 
ophøre  og  udslette  de  sidste  Spor  af  de  borgerlige  Urolig- 
heder. Det  sluttede  saaledes:  »Arbejdet  er  vanskeligt.  Hver- 
vet uhyre;  men  jeg  tvivler  ikke  om,  at  jeg  jo  vil  kunne  ud- 
føre det  ved  upartisk  at  dele  Arbejdet  med  de  Mænd,  hvis 
overlegne  Dygtighed  og  Retskaffenhed  anbefale  dem  til  den 
offentlige  Menings  Tillid.  Desuden  —  naar  man  har  den 
Ære  at  staa  i  Spidsen  for  det  franske  Folk,  er  der  et  ufejl- 
bart Middel  til  at  udrette  det  Gode,  nemlig  at  ville  det". 

Dette  i  en  vis  Forstand  mesterlige  Aktstykke,  der  paa  den 
snildeste  Maade  tog  tilbørligt  Hensyn  til  alle,  selv  de  fineste 
Tankenuancer,  som  rørte  sig  i  Gemytterne  paa  de  forskjel- 
lige  Partier  og  Partigrupper,  slog  som  sagt  Hovedet  paa  Søm- 
met, medens  derimod  Cavaignacs  Valgmanifest  ved  sin  ærlige 
Ligefremhed  og  hensynsløse  Eepublikanisme,  der  ikke  vilde 
nedlade  sig  til  at  gaa  paa  Akkord  med  eller  bøje  en  Tomme 
af  for  de  modsatte  Anskuelser,  havde  skræmmet  mange  bort, 
som  ellers  utvivlsomt  vilde  have  stemt  for  ham. 

Præsidentvalget  foregik  den  10de  December  1848  over 
hele  Landet,  og  mod  dets  fuldstændige  Frihed  er  der  aldrig 
blevet  rejst  Indsigelse,  ihvorvel  det  er  vitterligt,  at  der  til 
bedste  for  Louis  Napoleon  udfoldedes  en  betydelig  Virksom- 
hed   af   oOrdenspartiets"    Valgkomiteer.     En   Komité   af  30 

Folkerepræsentanter  skulde  optælle  Stemmerne,  og  Udfaldet 
blev,  at  af  9,936,000  indskrevne  Vælgere  og  7,327,345  afgivne 
Stemmer  vare  5,434,226  St.  faldne  paa  Louis  Napoleon,  1,448,107 
paa  Cavaignac,  370,119  paa  Ledru  Rollin,  36,920  paaRaspail, 
17,910  paa  Lamartine,  4,790  paa  Changarnier;  de  avrige 
Stemmer  vare  spredte.  Louis  Napoleon  havde  næsten  over- 
alt faaet  de  fleste  Stemmer  blandt  Landbefolkningen,  og  de 
mest  socialistiske  Departementer,  navnlig  Saone  et  Loire,  la 
Creuse,  la  Haute-Vienne,  Flsére  og  la  Drorae,  havde  næsten 
udelukkende  stemt  paa  ham,  medens  derimod  Cavaignac  fik 
de  fleste  Stemmer  i  de  større  Byer  og  i  Departementerne  le 
Var,  les  Bouches  du  Rhone,  le  Morbihan  og  le  Finistére. 

For  en  upartisk  Betragtning  lader  det  sig  ikke  nægte, 
at  Udfaldet  faktisk  var  et  eklatant  Vidnesbyrd  om,  hvad  der 
snart  end  mere  skulde  blive  bekræftet,  at  Befolkningens  store 
Flerhed  ikke  var  republikansk,  og  at  der  derfor  var  noget  saa 
meget  mere  tvetydigt  og  misligt  ved  den  nys  vedtagne  repu- 
blikanske Forfatning,  en  Tvetydighed  og  Mislighed,  der  i 
ethvert  Fald  taler  noget  til  Undskyldning  for  det  senere 
Statskup,  i  alt  Fald  for  dem,  der  maatte  mene,  at  Louis 
Napoleon  ved  ikke  ærlig  og  oprigtig  at  fremtræde  som  Ikke- 
Eepublikaner  kun  handlede  i  samme  Aand  som  alle  de  an- 
dre, der  havde  været  med  til  at  vedtage  en  Forfatning,  om 
hvilken  de  forud  vidste,  at  den  ikke  var  et  sandt  Udtryk  for 
den  fremherskende  Stemning  hos  den  overvejende  Del  af 
Befolkningen,  selv  om  «Republiken»  i  Ojebhkket  alhgevel 
var  Tidens  Løsen,  mod  hvilket  der  foreløbig  ikke  uden  Fare 
lod  sig  opstille  et  mere  sandhedskjærligt  Program.       (Forts.) 

Th,  Bøggild. 

iJen  gamle  romerske  Eepublik  var  for  stedse  tilintetgjort  i 
Slagene  ved  Philippi  (Aar  42  før  Kristus),  og  Verdenshisto- 
riens Skæbne  var  nu  lagt  i  Octavians  og  Marcus  Antouius's 
Hænder.  Man  kan  næppe  tænke  sig  to  Mænd  af  en  mere 
forskjellig  Karakter;  den  ene  var  snedig  og  snu,  en  Mester  i 
at  benytte  sig  af  Forhold,  Omstændigheder  og  andres  Fejl- 
greb, i  Besiddelse  af  et  afgjort  Talent  for  Forstillelseskunsten ; 
han  gik  stille  om  med  sine  store  Planer,  indtil  øjeblik- 
ket kom  til  at  udfore  dem.  Den  anden,  Antonius,  var 
ærlig  og  djærv,  personlig  tapper  paa  Valpladsen  og  forgudet 
af  sine  Soldater,  men  tillige  en  Slave  af  sine  Lyster  og  raa 
i  deres  Tilfredsstillelse,  uden  Energi  til  at  udtænke  en  Plan 
og  sætte  alt  ind  paa  at  gjennemfore  den;  han  var  mest  ved 
Begivenhedernes  Gang  stillet  hen  paa  den  Plads,  hvor  Kam- 
pen skulde  staa  om  Eneherredommet  paa  Capitoliums  Tinde. 
Octavian  gik  sin  Gang  alene;  Antonius  var  derimod 
kommen  i  Ledtog  med  en  Kvinde,  der  fik  den  mest  afgjø- 
rende  Indflydelse  paa  hans  Skæbne  —  det  var  Ægyptens 
Dronning,  Kleopatra.  Kun  sytten  Aar  gammel  havde  hun 
besteget  sine  Fædres  Trone,  havde  tidlig  prøvet  Tronstridig- 
hedernes  Storme,  men  havde  ogsaa  set  sin  Magt  paa  ny  be- 


*)  Som  Kilder  nævnes:  Plutarcli:  •Antonius«,  Dio  Cassins  og  Ap- 
piau;  af  nyere  Forfattere  navnlig:  A.  Stahr:  Kleopatra.  Berlin. 
1S64. 

fæstet  ved  Julius  Cæsar,    den  Helt,  der  kom,    saa  og  sejrede 
anden  Steds,    men  som,    da  han  efter  Slaget  ved  Pharsalus 
kom  til  Ægypten,    saa  Kleopatra  og  —  blev  besejret.     Efter 
hans  Mord,    da  Octavian,    Antonius  og  Lepidus   vare    blevne 
enige  om  at  dele  Magten  indbyrdes  for  et  Tidsrum  af  5  Aar 
(det  andet  Triumvirat),    var  Kleopatra  en  Tid    tvivlraadig 
om,  til  hvilken  Sido  hun  skulde  vende  sig,   enten  til  Cæsars 
Mordere:  Republikanerne  Brutus  og  Cassius,  eller  til  Trium- 
virerne.    Men  da  Ecpublilianerne  havde  fristet  Nederlaget  ved 
Philippi  og  derefter  vendt  deres  Dolke  mod  deres  eget  Bryst, 
da  Valget  saaledes  var  Kleopatra  stillet  imellem  den  iskolde 
Octavian  og  den  fyrige  Antonius,  samlede  hun  sin  Skjonheds 
og  sine  ypperlige  Aandsevners    fulde  Styrke    for  i  Antonius 
at  vinde,  hvad  hun  havde  mistet  i  Cæsar.     Den  almindelige 
Betragtning  af  denne  Kvinde   blot  som  en  vellystig  Kokette, 
en  slet  og  ret  Bolerske,  er  næppe  den  rette.     Hun  var  tvert 
imod  ærgjerrig  og  drev  Politik  i  det   store;     hun    sogte    at 
skaffe  sine  Fædres  Kige   den    tabte  Storhed    tilbage    ved    at 
hæve  det  til  en  selvstændig  Magt  mellem  Rom  paa  den  ene 
Side,    Parthien  og  det  endnu  fjernere  Østen  paa  den  anden, 
og   til  dette  Maal  skulde  Antonius  hjælpe  hende.     I  Tarsus 
saa  hun  for  anden  Gang   en  Verdenshersker  for  sine  Fodder, 
og  saa  mægtigt  var  det  Indtryk,    hun  gjorde    paa    ham,    at, 
som  en  af  Oldtidens  Historieskrivere,  Appian  fortæller,    «han 
stirrede   paa  hende  som  paa  et  Vidunder  baade  af  Skjonhed 
og  Forstand  og  følte  sig  pludselig  overvældet  af  ungdommelig 
Lidenskab,    skjont    han    allerede    var  40  Aar  gammel.     Fra 
dette  Ojeblik   sløvedes   hans    tidligere    utrættelige   Virkelyst; 
hvad  Kleopatra    vilde;    kun  det  skete,    uden   at  der  længere 
spurgtes,  om  det  var  ret  og  godt.    For  hendes  Skyld  forskod 
han  da  sin  første  Hustru  Fulvia,   om  hvem  det  træffende  er 
sagt,  at  det  eneste  kvindelige  ved  hende  var  hendes  Legeme  5 
men  for  Kleopatras  Skyld  forskod  han  tillige  sin  anden  Hu- 
stru,   Octavians  Søster,    den  ædle  Octavia,    et  Mønster   paa 
alle  romerske  Matroner,    og   dette  sidste  Skridt  vidste  hans 

Modstander  at  tage  sig  saaledes  til  Indtægt,  at  det  kom  An- 
tonius dyrt  at  staa. 

Allerede  i  Aaret  40  var  det  paa  Nippet  til  at  komme 
til  Krig  imellem  Octavian  og  Antonius;  dog  tilvejebragtes  en 
Forsoning  i  Brundisium,  og  Magten  fordeltes  saaledes,  at 
Octavian  skulde  herske  over  Provinserne  i  Vest,  Antonius 
over  dem  i  øst,  medens  Lepidus  maatte  nøjes  med  Afrika. 

Medens  Octavian  opholdt  sig  til  Stadighed  i  Kom,   hvor 
Senatet  fristede  en  ynkelig  Tilværelse,  fordi  han  alene  havde 
taget  Magtens  Tøjler,  færdedes  Antonius  i  østens  Provinser 
og   navnlig  i  Kleopatras  Hovedstad,    Alexandria.     Men    den 
Tid  nærmede  sig,    da  det  skulde  afgjores,    om  Octavian  eller 
Antonius  skulde  tage  Arv    efter  Cæsar    og    erholde  Verdens- 
herredømmet i  udelukkende  Besiddelse  for  sig.    Længe  ud- 
slyngede  de   gjensidig   de  heftigste  Bebrejdelser   imod   hin- 
anden,   dels   i    private   Breve   dels   i   oifentlige   Erklæringer 
og  Manifester.    Antonius  gjorde  et  fiffigt  Træk,  da  han  i  en 
Skrivelse   til  Senatet  tilbød  at  ville  nedlægge  sin  Værdighed 
som  Triumvir,  hvis  Octavian  vilde  følge  hans  Exempel.   Han 
vovede  intet  videre  herved;   thi  han  vilde,  selv  uden  Trium- 
virværdigheden,    meget  vel  kunnet  hævde  sin  Stilling  i  øst, 
støttende   sig   til  Kleopatras  Flaade   og   til  sine  egne,    ham 
trofast  hengivne  Legioner.    Octavian  opgav  derimod  alt,  naar 
han  opgav  Triumvirværdigheden.    Men  Octavian  tænkte  heller 
ikke  et  øjeblik  herpaa;    derimod  vidste  han  at  overbyde  sin 
Medbejler  i  List.     I  Aaret  33   lod   han   af  Byttet   fra    den 
dalmatiske  Krig  opføre  en  herlig  Pragtbygning  i  Rom;    den 
skulde  give  Romerne   et   synligt  Bevis   paa,    hvorledes   han 
tænkte   paa  Rom,    medens  Antonius   kun   havde  Tanke   for 
Alexandria;    men    ved   at  give  Bygningen  Navn  af  Octavias 
Buegang    bragte  han  tillige  sin  ulykkelige  Søsters  Medfart  i 
Erindring.     Folket  skulde  herved  stadig  mindes  om,   at  det 
havde  set  en  høj  baaren  Romerinde,  en  ædel  Matrone,  en  Kvinde 
af  ulastelig  Vandel  grædende  forlade  sit  Hus  med  den  troløse 
Ægtefælles  Børn  ved  sin  Side.   Dog  fremstilledes  Sagen  saa- 

ledes,  som  om  Antonius    kun   var   et  Redskab   i  en  andens 
Haand,    et    Offer,    betaget   af  en   voldsom    Lidenskab.     Vel 
glemte  Octavian  ikke  at  anføre  i  Senatet,  at  Antonius  havde 
besudlet  Cæsars  Minde  ved  at  erklære  Cæsarion  for  en  kjode- 
lig  Søn  af  Diktatoren,   en  Frugt  af  hans  Elskovseventyr  med 
Kleopatra  i  Alexandria;  at  han  fremdeles  havde  bortskjænket 
hele  Provinser  af  Eomerriget  til  sine  Frillebørn,  ladet  Sextus 
Pompejus  dræbe,   og  ved  sin  Adfærd  over  for  den  armeniske 
Konge  Artavasdes  sat  en  Plet  paa  Nationens  Ære;  Beviserne 
herfor  fremdrog  han  af  det  Testamente,  Antonius  havde  ned- 
lagt i  Vestas  Tempel  i  Rom,    og   som   var  kommet  til  hans 
Kundskab  ved  Forræderi   og  faldet  i  hans  Hænder  ved  for- 
masteligt Brud  paa  Helligdommens  Ukrænkelighed.    Men  den, 
som  dog  tilsidst  bar  Skylden  for  Antonius's  Forbrydelser,  — 
det  var  Kleopatra!,    og   det  var  et  Mestertræk  af  den  store 
politiske  Skakspiller    at   begynde  Kampen  med   at  fremstille 
den  for  Folket   som   en  hellig  Krig,   i  hvilken  det  ikke  blot 
gjaldt  om  Roms  Overhøjhed,  ikke  blot  om  Romerrigets  Til- 
værelse, men  om  selve  de  nationale  Sæder  og  Skikke  og  om 
Fædrenes  Religion,    der  stod  Fare   for   at  skulle    afløses  af 
Barbarernes  Indstiftelser,    af  den  foragtelige  ægyptiske  Dyre- 
tilbedelse, i  Fald  Kleopatra  kom  til  Roret,  baaret  paa  Hæn- 
derne af  Antonius.    En  Kvinde,  oven  i  Kjobet  en  fremmed, 
vovede  altsaa  at  udrække  sin  Haand  ofter  Cæsars  Værdighed, 
ja  hun  troede  sig  allerede  saa  nær  sit  Maal,    at  hun  brugte 
den  Yndlingsed:     "Saa   vist   som   jeg   engang  skal  sidde  til 
Doms  paaCapitolium!'),  men  saadant  kunde  Romerfolket  ikke 
længere    lade    gaa  uænset  hen.      Krig  maatte   der  erklæres; 
men    Krigserklæringen    maatte    slynges    ud    imod    den    rette 
skyldige,  og  dette  var  "Uhyret  fra  Ægypten »,  "Nilens  Helena«; 
Antonius  var  kun  hendes  Offer.    Denne  Fremstilling  af  Sagen 
viste  sig  virkelig  i  Stand  til  at  puste  Romernes  gamle  Foragt 
for   alt   fremmed    op  til  et  glødende  Had  og  en  brændende 
Tørst  efter  Hævn  over  Kleopatra.  .Omgiven  af  talløse  Skarer 
slyngede  Octavian    selv,    klædt   i   Krigskappen,    fra  Bellonas 

Tempel  det  skæbnesvangre  Spyd  ind  paa  den  hegnede  Mark, 
der  skulde  betyde  Fjendens  Enemærker.  Dette  skete  i  Aaret 
32  før  Kristi  Fadsel. 

Octavian  regnede  ganske  rigtig,  naar  han  antog,  at  selv 
om  Krigen  blev  erklæret  imod  Kleopatra,  vilde  Antonius  ikke 
gaa  Eam  forbi.  Vel  blev  denne  ikke  udtrykkelig  erklæret  for 
Fædrelandets  Fjende,  thi  i  saa  Fald  maatte  man  vise  den 
samme  Adfærd  imod  de  mange  fornemme  Romere  i  hans 
Nærhed;  men  faktisk  betragtedes  han  dog  som  saadan,  og 
alle  offentlige  Funktioner  bleve  ham  fratagne.  Lige  saa  rig- 
tig regnede  Octavian,  naar  han  antog,  at  Antonius  ikke 
vilde  forlade  Kleopatra,  men  vælge  Krig  imod  sit  Fædreland 
for  at  tage  hende  i  Beskyttelse.  Der  gjordes  vel  et  Forsøg 
af  Antoniuses  Venner  i  Kom  paa  at  skille  ham  fra  hans  el- 
skede ved  at  give  ham  Underretning  om  Ophidselsen  i  Rom, 
og  virkelig  vaklede  Antonius  et  Øjeblik.  Men  Kleopatra 
havde  ikke  glemt,  at  en  Kvinde  én  Gang  for,  rigtignok  kun 
til  en  Tid,  havde  trængt  sig  ind  imellem  hende  og  Antonius; 
noget  lignende  kunde  gjentage  sig  og  hun  blive  den  Pris, 
for  hvilken  der  kjøbtes  Fred  og  Forsoning.  En  Talsmand 
fandt  hun  ogsaa  i  Høvdingen  Canidius,  som  i  Krigsraadet 
advarede  mod  at  skyde  de  store  Stridskræfter  og  Pengemidler 
fra  sig,  hvormed  Ægyptens  Dronning  kunde  bidrage  til  Kri- 
gens Førelse.  Resten  udrettede  hendes  Bønner  og  Taarer, 
saa  at  Antonius  til  Sidst  lyttede  mere  til  Hjertets  Stemme 
end  til  Klogskabens.  »Skæbnen  vilde  det  saa»,  siger  PIu- 
tarch  lakonisk,  og  skæbnesvanger  for  begge  blev  den  Tilla- 
delse til  at  blive,  som  Antonius  gav  Dronningen. 

Betragte  vi  Partiernes  Styrke,  saa  havde  Østens  Herre, 
Antonius,  i  Begyndelsen  uimodsigelig  Fordelen  paa  sin  Side. 
Med  stor  Energi  og  Hurtighed  havde  Kleopatra  og  Antonius 
samlet  deres  vældige  Stridsmagt  og  vidst  at  overvinde  de 
Vanskeligheder,  som  vare  forbundne  med  at  samle  saa  for- 
skjelligartede  Masser  fra  ■Østens  fjerne  Riger  og  Lande.  Ikke 
mindre   end  femten  Konger  og  mægtige  Fyrster  fra  Mauri- 

tanien  og  Arabien,  fra  Armenien,  Medien,  Judæa,  Cilicien  og 
Kappadocien,  fra  Pontus  og  Paphlagonien,  Galatien  og  Thra- 
cien  havde  tildels  personlig  givet  Mode  i  Spidsen  for  deres 
Hære.  Antonius's  Landhær  talte  100,000  romerske  Soldater 
og  12,000  Kyttere,  desuden  Skarer  af  Hjælpetropper  baade 
til  Fods  og  til  Hest,  deriblandt  en  Mængde  lette  Tropper, 
Slyngekastere  og  Bueskytter.  Hans  Flaade  lob  op  til  ikke 
mindre  end  500  Krigsskibe,  af  hvilke  Kleopatra  stillede  200 
Galejer,  bemandede  med  fortræffelige  Søfolk  og  forsynede  med 
alt  Slags  Kasteskyts.  Tillige  kom  hun  Krigskassen  til  Hjælp 
med  20,000  Talenter  og  overtog  Hærens  Forsyning.  Ephesus, 
den  rigeste  og  mægtigste  Handelsstad  i  Lille-Asien,  var  ud- 
set til  Samlingsplads  for  Krigsskibene  og  Transportfartøjerne. 

Paa  Octavians  Side  stode  alle  Provinserne  i  Vest:  Italien, 
Gallien,  Spanien,  Afrika  indtil  Cyrene,  Illyrien,  Sicilien  og 
Sardinien  med  de  nær  liggende  øer.  Hans  Flaade  var  kun 
halvt  saa  talrig  som  Antonius's;  den  beløb  sig  til  ikke  mere 
end  250  Skibe.  Disse  vare  derhos  mindre  og  uanseligere  end 
Antonius's  Kolosser;  men  til  Gjengjæld  vare  de  lettere  og 
raskere  til  at  manøvrere,  og  medens  det  skortede  Antonius 
paa  Mandskab,  vare  Octavians  Skibe  vel  bemandede  med 
øvede  Folk,  der  havde  faaet  deres  Uddannelse  i  den  lang- 
varige Søkrig  med  Sextus  Pompejus;  de  havde  derved  vundet 
fornøden  Selvtillid  og  anførtes  nu  af  Datidens  første  Søhelt, 
Agrippa.  Octavians  Landhær  talte  kun  80,000  Mand,  og  kun 
Rytteriet  kunde  maale  sig  i  Antal  med  Antonius's.  Derimod 
manglede  han  de  lette  Skarer  af  Forbundstropper,  som  led- 
sagede Antonius's  Hær,  men  rigtignok  ogsaa  tyngede  paa  den 
ved  deres  Mængde  og  gjorde  det  til  en  meget  vanskelig  Sag 
at  forsyne  den  med  Fornødenheder. 

Næsten  i  to  Aar  havde  begge  Parter  under  forskjellige 
Paaskud  foretaget  de  uhyre  Rustninger.  Men  Octavian  havde 
maattet  træffe  sine  Forberedelser  under  særdeles  vanskelige 
Forhold.  Til  den  afgjørende  Kamp  behøvede  han  Penge,  og 
han  havde  ingen  Kleopatra  med  rige  Skatkamre  ved  sin  Side. 

Altsaa  maatte  han  hjælpe  sig  ved  at  paalægge  Befolkningen 
i  sine  Provinser  haarde  Skatter,  hvad  der  naturligvis  frem- 
kaldte Misfornøjelse.  Navnlig  i  Italien  herskede  en  stærk 
Gjæring,  og  den  ene  Brandstiftelse  fulgte  ovenpaa  den  anden. 
Antonius's  Tilhængere  pustede  naturligvis  til  liden,  og  paa 
sine  Steder  i  Italien  udbrød  der  heftige  Tumulter,  som  kun 
kunde  dæmpes  med  Vaabenmagt. 

I  Høsten  32  forlod  Antonius  og  Kleopatra  Ephesus  for 
at  tilbringe  Vinteren  paa  den  nærliggende  ø  Samos.  Begge 
hengave  de  sig  her  til  et  saa  sorgløst  og  nydelsesrigt  Liv,  at 
man  skulde  tro,  de  vilde  holde  Karneval,  før  Festen  begyndte. 
Deres  Lejr  vrimlede  af  Skuespillere,  Sangere,  Musikere  og 
Dansere ;  Theatrene  vare  propfulde ;  Orientens  tilstede  værende 
Konger  kappedes  om  at  overgaa  hinanden  i  prægtige  Gjæste- 
bud,  og  medens  hele  Jordens  Kreds  skjælvede  for  de  Kædsler, 
Krigen  vilde  føre  med  sig,  syntes  selve  Elysium  at  være 
dalet  ned  paa  den  lille  Q.  Dog  var  der  ogsaa  dem,  som  saa 
dybere  og  rystede  betænkelig  paa  Hovedet,  idet  de  sagde  til 
sig  selv:  «Hvad  skal  det  blive  til  med  Sejrsfesten,  naarman, 
allerede  for  Kampen  er  begyndt,  holder  saadanne  Festlig- 
heder?« 

Fra  Samos  sejlede  man  til  Athen,  hvor  man  levede  det 
samme  lystige  Liv.  Her  nød  Kleopatra  den  Lykke  at  se  sig 
hilset  af  det  græske  Folk  som  Antonius's  Hustru,  altsaa  at 
staa  ved  sine  -Ønskers  Maal.  Men  nu  hørte  Festlighederne 
paa  én  Gang  op.  Ganske  kunde  man  dog  ikke  glemme  de 
alvorlige  Ting,  som  forestode;  da  Antonius  havde  modtaget 
Efterretningen  om  de  ovenfor  omtalte  forviklede  Forhold  i 
Italien,  besluttede  han  at  gjøre  dette  Land  til  Krigsskueplad- 
sen, og  sent  i  Høsten  i  Aaret  31  styrede  han  med  sin  Flaade 
over  det  joniske  Hav  hen  imod  dets  Kyster.  Han  var  ikke 
kommen  længere  end  til  Corcyra,  før  han  fik  en  Efter- 
retning, der  standsede  ham  i  Farten.  Hans  Spejdere  meldte 
ham  nemlig,  at  Octavian  var  kommen  ham  i  Forkjobet  og 
allerede  befandt  sig  med  sin  Flaade  ved  de  kerauniske  For- 

bjerge  paa  Sydkysten  af  Illyrien.  Denne  Efterretning  beroede 
imidlertid  paa  en  Misforstaaelse ;  Spejderne  havde  troet  at  se 
hele  Fjendens  Flaade  i,  hvad  der  kun  var  en  Afdeling  af 
samme,  udsendt  for  at  holde  Udkig  med  Fjenden.  Men  An- 
tonius lod  sig  dog  af  denne  Efterretning  forlede  til  at  for- 
andre sin  Plan  og  til  at  oppebi  sin  Modstanders  Angreb  i 
Grækenland,  fordi  det  syntes  ham  voveligt  at  angribe  med  en 
Fjende  i  Ryggen.  Altsaa  sejlede  han  tilbage  til  Grækenland, 
opslog  sit  Vinterkvarter  i  Patræ  ved  den  korinthiske  Bugt  i 
Provinsen  Achaja  og  fordelte  sine  Tropper  og  Flaadeafdelinger 
langs  med  Grækenlands  Vestkyst.  Hovedstyrken  lagde  han 
omkring  Forbjerget  Aktium  ved  det  sydlige  Indlab  til  den 
ambrakiske  Bugt  (nu  Bugten  ved  Arta). 

At  Antonius  lod  Sommeren  og  Høsten  i  Aaret  32  gaa 
hen  uden  at  aabne  Angrebet  paa  Italien,  var  efter  Plutarchs 
Mening  «den  storste  strategiske  Fejl  %  som  han  kunde  begaa; 
thi  derved  gav  han  sin  Fjende  Tid  til  at  dæmpe  Urolighe- 
derne i  Italien  og  inddrive  Krigsskatten.  Og  da  Antonius 
fremdeles  lod  største  Delen  af  Aaret  31  gaa  hen  uden  at 
oprette  det  forsømte,  fik  hans  Fjende  derved  Tid  til  at 
samle  baade  Hær  og  Flaade  ved  Brundisium.  Herhen  begav 
Octavian  sig  selv,  omgiven  af  Senatets  og  Ridderstandens 
mest  ansete  Medlemmer,  hvilke  han  førte  med  sig  dels  for 
at  overbevise  Verden  om,  at  han  for  Alvor  vilde  gjore  Sta- 
tens og  Folkets  Sag  til  sin  egen,  dels  for  at  sikre  sig  deres 
Troskab.  Hans  Hær  saa  vel  som  hans  Flaade  stod  i  Styrke 
betydelig  tilbage  for  hans  Modstanders;  men  denne  havde 
givet  Slip  paa  den  Fordel  at  være  den  angribende  Part  og 
derimod  overladt  til  Octavian  at  bestemme  Tid,  Sted  og 
Maade.  Dette  var  en  stor  Fordel;  Antonius  skulde  faa  det 
at  føle. 

I  det  øjeblik,  da  Kampen  skulde  til  at  bryde  ud,  gik 
bange  Anelser  og  bekymrede  Forventninger  gjennem  hele  den 
romerske  Verden.  Den,  der  med  Opmærksomhed  læser  Ho- 
rats's  Digte  fra  denne  Tid,  kan  gjennem  dem  føle  Samtidens 

Pulsslag,  Og  af  Digterens  grænseløse  Jubel  efter  Slaget  kan 
man  slutte  sig  til,  hvor  klart  og  levende  den  overhængende 
Fare  har  staaet  for  hans  samtidige.  Intet  Steds  var  Bevæ- 
gelsen storre  end  i  selve  Verdens  Hovedstad.  Fanatismen  og 
Nationalhadet  vare  komne  i  Bevægelse  og  vidste  at  finde 
Varsler  for  Kampens  Udfald  i  smaat  som  i  stort.  Bevægel- 
sen havde  naaet  ned  til  Eoms  Gadedrenge;  de  delte  sig  i  to 
Partier:  Cæsarianerne  og  Antonianerne,  der  leverede  hinanden 
heftige  Batailler  i  Gaderne  og  paa  Torvene,  og  da  Cæsari- 
anerne gik  af  med  Sejren,  tydedes  allerede  dette  som  et 
gunstigt  Forvarsel,  der  bebudede  Sejr  for  Octavian.  Men 
mange  Begivenheder,  baade  virkelige  og  indbildte,  indtraf 
tillige  i  hine  Dage,  der  kun  kunde  betyde  Undergang  for 
Antonius.  Hans  Billedstøtte  paa  Albanerbjerget  havde  svedt 
Blod,  som  ikke  var  til  at  faa  af;  det  tydedes  saaledes,  at 
Guderne  havde  besluttet  Død  og  Fordærvelse  over  den  Mand, 
der  stod  i  Ledtog  med  Dronningen  over  hint  Land,  hvor  Dyr 
bleve  dyrkede  som  Guder.  I  Patræ,  hvor  Antonius  havde 
opslaaet  sit  Vinterkvarter,  afbrændte  Herakles's  Helligdom,  — 
men  var  ikke  Herakles  den  mythiske  Stammefader  for  Anto- 
niernes  Slægt?  I  Athen  styrtede  et  Steds  Dionysos's  Statue 
ned  fra  en  Gavl,  og  Antonius  havde  jo -i  Alexandria  ladet 
sig  proklamere  som  Guden  Osiris,  der  ganske  var  for  Ægyp- 
terne, hvad  Dionysos  eller  Bacchus  var  for  Komerne.  Heller 
ikke  Kleopatra  gik  fri  for  de  onde  Varsler;  i  Agterspejlet  af 
hendes  Admiralskib,  som  førte  Navn  af  Antonia,  havde  nogle 
Svaler  bygget  Rede;  andre  vare  komne  til,  havde  for- 
drevet de  første  og  dræbt  deres  Unger;  —  accipe  omen!  saa- 
ledes endte  Historien  overalt,  hvor  den  fortaltes  i  Rom. 

Fra  Octavians  Side  aabnedes  Fjendtlighederne  dermed,  at 
hans  Admiral  Agrippa  stak  i  Søen  og  krydsede  med  enkelte 
Eskadrer  omkring  i  det  joniske  Hav,  dels  for  at  forurolige 
Fjendens  Flaadestationer  dels  for  at  spejde  efter  de  gunstigste 
Punkter  til  Landgang  for  Hæren.  Omsider  stak  da  Octavian 
selv  i  Søen  med  sin  Hær  og  Flaade,  sejlede  over  det  joniske 

Hav  og  udskibede  Hæren  et  Stykke  nedenfor  de  kerauniske 
Bjerge.  Uden  Sværdslag  tog  han  den  vigtige  ø  Corcyra  i 
Besiddelse,  hvorpaa  hans  Flaadé  styrede  hen  imod  Havnen 
ved  Comarus,  medens  Hæren  i  llmarscher  bevægede  sig  fremad 
langs  Kysten.  Flaade  og  Hær  vilde  snart  støde  sammen  paa 
det  nævnte  Sted  et  Stykke  nord  for  Indløbet  til  den  ambra- 
kiske  Bugt,  medens  Antonius's  Hær  og  Flaade,  for  saa  vidt 
de  vare  samlede,  bevogtede  det  sydlige  Indlob.  Denne  Stil- 
ling var  ganske  vist  fordelagtig  for  Antonius;  ogsaa  fik  man 
et  mægtigt  Indtryk  ved  Synet  af  de  mange  kæmpehøje  Skibe 
(flere  af  dem  laa  10  Fod  over  Vandspejlet)  méd  deres  otte 
eller  ti  Kader  Eorbænke,  deres  høje  Taarne  til  Skytset,  deres 
vældige  Skibssnabler  og  vel  forvarede  Sideplanker.  Men  Van- 
skeligheden bestod  i  at  flytte  og  styre  disse  svømmende  Ka- 
steller, saa  at  man  kunde  komme  Modstanderen  ind  paa  Li- 
vet, forfølge  ham,  hvis  man  sejrede,  men  slippe  bort,  hvis 
man  tabte.  Og  det  værste  var,  at  Antonius's  Flaade,  just 
som  Afgjørelsen  nærmede  sig,  led  mere  end  nogensinde  før 
af  Mangel  paa  Mandskab,  thi  Sult,  Sygdom  og  Rømning 
havde  i  Vinterens  Løb  mindsket  dette  betydelig.  For  at  fylde 
Hullerne  maatte  man  med  stort  Besvær  presse  Folk  fra  det 
ulykkelige  Grækenland,  men  fik  derved  kun  uøvede  Folk, 
paagrebne  Landstrygere,  Bønder,  Æseldrivere  og  halvvoxne 
unge  Mennesker,  og  det  ikke  engang  i  tilstrækkeligt  Antal. 
Til  at  øve  dem  i  Tjenesten  var  der  nu  hverken  Tid  eller 
Lejlighed,  saa  at  Skibene  vare  endog  usædvanlig  tunge  i 
deres  Bevægelser. 

Paa  Efterretningen  om,  at  Fjenden  nærmede  sig,  ilede 
Antonius  fra  Patræ  til  Aktium ;  Faren  opflammede  hans  gamle 
Krigermod  og  ansporede  ham  til  Energi.  Han  kom  netop 
tidsnok  til  at  frelse  sin  Flaade,  der  laa  uden  Soldateske  om 
Bord  og  vilde  være  aldeles  prisgiven,  dersom  Fjenden  gjorde 
Angreb.  Saa  hurtig  som  mulig  uddelte  han  Vaaben  blandt 
Rorkarle  og  Matroser  og  opstillede  disse  paa  Dækket,  saa  at 
det,    da  Fjenden  nærmede  sig,    tog  sig  ud,    som  om  alt  var 

beredt  paa  hans  Komme.  Fjenden  lod  sig  virkelig  heraf  føre 
bag  Lyset,  og  den  første  Fare  var  overstaaet. 

Men  da  Antonius  drog  bort  fra  Patræ,  havde  han  faaet 
sin  farligste  Modstander  bag  sig  i  Eyggen.  Det  var  Octavians 
Admiral  Agrippa.  Næppe  rygtedes  det  for  denne,  at  Anto- 
nius havde  forladt  Patræ,  for  han  Bjeblikkelig  ilede  til,  ind- 
tog Staden,  overrumplede  øen  Leukas  og  erobrede  den  tillige 
med  de  der  værende  Skibe.  Udfor  Mundingen  af  den  korin- 
thiske  Havbugt  slog  han  en  anden  Afdeling  af  Antoniuses 
Flaade,  som  vilde  støde  til  Hovedflaaden,  og  erobrede  Ko- 
rinth. Derefter  stødte  han  paa  en  ny  fjendtlig  Eskadre,  som 
han  traf  i  Kamp  med  nogle  af  Octavians  Skibe,  og  sejrede 
ogsaa  paa  dette  Punkt.  Efter  at  have  tilføjet  Fjenden  disse 
Tab  satte  han  Kursen  ad  Comarus  til  for  der  i  Forening 
med  Octavian  at  træffe  Forberedelser  til  det  afgj ørende  Ho- 
vedslag. 

Med  et  Bhk  paa  Kortet  ville  vi  nu  tage  Valpladsen  i 
øjesyn.  Paa  Vestkysten  af  Landskabet  Epirus  strækker  den 
ambrakiske  Bugt  (nu  hedder  den  Bugten  ved  Arta)  sig  om- 
trent 5  Mil  ind  i  Landet.  Omkredsen  anslaar  Strabo  til  300 
Stadier  eller  omtrent  8  Mil;  Breden  angives  af  nyere  Geo- 
grafer til  2^/2  Mil.  Et  snævert  Stræde,  næppe  bredere  end 
2,000  Fod,  fører  ind  i  Bugten. 

Paa  en  Høj  nord  for  Indløbet  stod  Octavians  Lejr  paa 
det  samme  Sted,  hvor  han  senere  anlagde  Byen  Nikopolis  o: 
Sejrsstaden.  Paa  sin  højre  Haand  havde  han  det  joniske 
Hav,  paa  sin  venstre  den  ambrakiske  Bugt;  Bredderne  om- 
kring denne  bestod  af  lavt,  frugtbart  Marskland;  uden  om 
Bugten  løber  der  en  Bjergkjæde,  bag  hvilken  Landet  hæver 
sig  jævnt  opad,  indtil  det  til  sidst  begrænses  af  Pindus's  sne- 
dækte Tinder.  Paa  højre  Side  af  det  snævre  Stræde,  som  dan- 
ner Indløbet,  laa  en  Høj ,  kaldet  «  A  k  t  e  » ,  (Pynten) ;  paa 
Højens  Top  knejsede  et  Apollotempel,  som  kaldtes  den  Ak- 
tiske  Helligdom.  Ved  Foden  af  denne  Høj  strakte  Antonius's 
Lejr  sig  ud  over  det  lavere  liggende  Marskland,    hvor  Trop- 

perne  i  Vintertiden  lede  af  Kulde ,  i  Sommertiden  af  Hede 
og  Feber.  Indløbet  til  Bugten  spærredes  af  hans  Galejer  i 
ordnede  Eader,  og  disse  vare  igjen  dækkede  af  stærke  Skan- 
ser paa  begge  Sider  af  Strædet.  Hans  Stilling  var  næsten 
uangribelig,  men  det  var  mere  en  Forsvarsstilling  end  en  An- 
grebsstilling; tillige  var  Terrænet  usundt,  og  der  herskede 
Mangel  paa  Levnetsmidler,  som  for  det  meste  maatte  slæbes 
over  Bjergene  i  lange  Tog  paa  Skuldrene  af  de  dertil  pres- 
sede Lastdragere;  thi  den  fjendtlige Flaade  afskar  al  Tilførsel 
fra  Søsiden. 

Da  Antonius  havde  samlet  sin  Styrke,  satte  han  over 
Strædet  og  opslog  en  forskanset  Lejr  i  Fjendens  Nærhed  for 
at  afskjære  ham  fra  Drikkevand  og  for  lettere  at  kunne 
trække  de  fra  Macedonien  og  Thracien  hidkaldte  Forstærk- 
ninger til  sig.  Tillige  udsendte  han  et  Rytterkorps,  som 
skulde  omgaa  Bugten  og  falde  Fjenden  i  Flanken. 

Men  det  lykkedes  ham  ikke.  Hans  Ryttere  bleve  over- 
faldne og  slaaede  af  Forræderen  Titius;  Forstærkningerne 
udebleve,  og  i  Stedet  derfor  indlob  der  Efterretning  om,  at 
den  Høvding,  han  havde  sendt  efter  dem,  Dellius,  var  gaaet 
over  til  Octavian.  I  en  anden  Ryttertræfning  blev  Antonius 
selv  slaaet,  og  kun  med  Møje  undgik  han  at  blive  tagen  til 
Fange  i  et  Baghold.  Han  maatte  da  opgive  Stillingen  paa 
den  anden  Side  af  Strædet  og  indtage  sin  første  Lejr. 

Antonius's  Stilling  blev  mere  og  mere  betænkelig.  Over 
de  Tab,  han  allerede  havde  lidt  baade  til  Lands  og  til  Vands, 
begyndte  Soldaterne  at  tabe  Modet;  navnlig  gjaldt  dette  om 
Førerne,  og  de  allerede  bortrømte  Høvdingers  Exempel  efter- 
fulgtes af  flere.  Til  Grund  for  deres  Forræderi  anførte  de 
alle  deres  Afsky  for  den  hovmodige  Kleopatras  Regimente, 
og  vel  var  det  en  godtkjøbs  Undskyldning,  men  den  havde 
dog  en  god  Klang  i  Octavians  øren.  Det  nyttede  intet,  at 
den  opbragte  Antonius  behandlede  de  Forrædere,  som  bleve 
opsnappede,  med  en  Grusomhed,  som  ellers  var  ham  fremmed; 
selv  Domitius  Ahenobarbus  forlod  ham.    Han  var  Antonius's 

næstkommanderende,  og  denne  havde  næret  ubegrænset  Tillid 
til  ham.  Ogsaa  han  havde  modsat  sig  Kleopatras  Indflydelse, 
nævnede  hende  altid  kun  ved  Navn,  men  kaldte  hende  al- 
drig Dronning.  De  misfornøjede  i  Lejren  havde  derfor  givet 
ham  det  Hverv  at  tage  Overanførslen  fra  Antonius  og  selv 
at  overtage  den  i  hans  Sted.  Han  var  syg  og  vovede  hver- 
ken at  modtage  det  eller  at  afslaa  det.  I  Stedet  derfor  for- 
lod han  sin  Fører  i  Noden  og  sejlede  hemmehg  i  en  Baad 
over  til  Octavian,  «ikke  uden  dermed  at  sætte  en  Plet  paa 
sit  Rygte >',  tilføjer  Svetovius.  Dette  Forræderi  gik  Antonius 
mere  til  Hjerte  end  alt  andet.  Man  kan  se  det  af  den 
Maade,  hvorpaa  han  gjengjældte  det.  Thi  offentlig  spottede 
han  vel  med,  at  Ahenobarbus  uden  Tvivl  længtes  efter  Kjæ- 
resten Nais  i  Rom;  men  medens  Kleopatra  krævede  Hævn, 
sendte  Antonius  sin  troløse  Ven  alt  hans  Gods  og  hans  Sla- 
ver tilbage.  Dette  Højmod,  blandet  med  Foragt,  knuste 
Hjertet  paa  den  febersyge  Mand,  og  angerfuld  over  sin  Tro- 
løshed døde  han  faa  Dage  derefter. 

Men  ogsaa  Antonius  blev  mere  og  mere  trist  og  inde- 
sluttet. Siden  Ahenobarbus  havde  forladt  ham,  troede  han 
ingen  mere.  Selv  Kleopatra  havde  han  et  -Øjeblik  mistænkt 
for,  at  hun  ikke  mente  ham  det  redelig.  Man  havde  nemlig 
hvisket  ham  i  øret,  at  hun  stræbte  ham  efter  Livet,  og  han 
lod  hende  derfor  ved  Bordet  prøve  Spise-  og  Drikkevarerne, 
før  han  selv  nod  noget  af  dem,  indtil  Kleopatra  mærkede 
hans  Mistanke  og  besluttede  at  helbrede  ham  derfor  paa  en 
eftertrykkelig  Maade.  Da  hun  ved  det  næste  Maaltid  atter 
havde  smagt  først  paa  Retterne  og  Vinene,  rev  hun  nogle 
Blomster  af  den  Krans,  som  smykkede  hendes  Hoved,  kastede 
dem  i  Bægret  og  opfordrede  ham  til  at  tømme  det  sammen 
med  hende.  Da  nu  Antonius  greb  efter  Bægret,  strakte  hun 
Haanden  ud  og  raabte:  «Ved  denne  nye  Skik  mener  Du, 
Marcus  Antonius,  at  kunne  sikre  Dig  imod  mig!  Men  se 
nu  selv,  om  jeg  ikke  har  Midler  og  Lejlighed  nok  til  at 
dræbe  Dig,    i  Fald  det  var  mig  muligt  at  leve  uden  Dig!« 

Derpaa  lod  hun  en  Forbryder,  som  sad  fangen,  føre  ind  og 
bød  ham  tømme  Bægret.  Blomsterne  havde  været  vædede 
med  en  stærk  Gift,  og  den  ulykkelige  Fange  døde  paa  Stedet. 
Antonius  stod  beskæmmet,  og  en  Forsoning  kom  i  Stand. 

Desuagtet  forværredes  hans  Stilling  Dag  for  Dag.  Føl- 
gerne af  hans  Fejl:  ikke  strax  at  have  rettet  Angrebet  imod 
Italien  og  at  sprede  sin  Flaade  og  Hær,  begyndte  at  vise  sig. 
Hans  troløse  Venners  Forræderi,  enkelte  Hærafdelingers  Over- 
gang til  Fjenden,  de  uheldige  Smaatræfninger  baade  til  Søs 
og  til  Lands,  den  almindelige  Uvilje  over  Kleopatras  Indfly- 
delse, Flaadens  daarlige  Tilstand  og  Umuligheden  af  at  kunne 
samle  Hæren  i  behørig  Styrke,  alt  dette  i  Forening  nødte 
ham  til  at  tage  en  afgjørende  Beslutning.  Hans  første  Plan: 
at  angribe  Fjenden  samtidig  i  Front  og  Flanke,  var,  som  vi 
saa,  slaaet  fejl.  I  den  Stilling,  hvori  Octavian  stod,  var  han 
nu  stærkest.  Antoniuses  Styrke  bestod  i,  at  hans  Flaade 
spærrede  Indløbet  til  Bugten;  thi  vel  prøvede  Octavian  paa 
at  slæbe  sine  Skibe  paa  Olje-Huder  hen  over  den  Halvø,  han 
holdt  besat,  for  at  føre  dem  ind  i  Bugten  og  saaledes  falde 
Fjenden  i  Kyggen,  men  Forsøget  mislykkedes.  Opgaven  for 
Antonius  var  nu  ikke  længere  at  tilkæmpe  sig  Sejren,  men  at 
slippe  ud  af  en  mislig  Stilling,  der  hver  Dag  truede  med  at 
blive  farligere. 

Hertil  støde  to  Veje  ham  aabne.  Den  ene,  som  anbe- 
faledes af  Antonius's  Høvding,  Canidius,  gik  ud  paa  at  op- 
give Flaaden,  sende  Kleopatra  med  sine  hurtige  Galejer  til 
Ægypten  [og  slaa  sig  igjennem  med  Landhæren  til  Thra- 
cien  og  Macedonien,  hvor  Antonius  havde  store  Stridskræfter; 
disse  kunde  øges  ved  de  betydelige  Hjælpetropper,  som  Ge- 
terkongen  havde  tilbudt  at  stille,  og  med  den  samlede  Styrke 
kunde  man  da  tilbyde  Fjenden  et  Landslag  paa  Thessaliens 
eller  Macedoniens  Sletter.  Til  Søs  var  Octavian  nu  stærkest; 
at  vige  for  ham  paa  Søen  var  derfor  ingen  Skam.  Derimod 
vilde  det  være  uhæderligt  for  Antonius,  den  første  Hærfører 
til  Lands,  at  sætte  sine  tapre,  vel  øvede  Landsoldater  i  Vove 

ved  at  beordre  dem  til  Kamp  om  Bord  paa  Skibene,  hvortil 
de  ingen  -Øvelse  medbragte. 

Som  det  vil  erindres,  havde  Canidius  tidligere  under 
andre  Forhold  stemt  for,  at  Kleopatra  skulde  blive  ved  Hæ- 
ren ;  at  han  nu  raadede  til  det  modsatte,  maatte  gjore  stærkt 
Indtryk  paa  Antonius.  Men  Kleopatra  forkastede  denne  Ud- 
vej paa  dat  bestemteste;  ikke  for  nogen  Pris  vilde  hun  skilles 
fra  Antonius.  Ogsaa  hun  var  overbevist  om,  at  Stillingen 
i  Bugten  ikke  mere  var  holdbar,  og  at  Antonius  maatte  se 
at  slippe  ud  af  den.  Men  det  skulde  ske  i  Forening  med 
hende  og  altsaa  ved  et  Soslag.  Et  Tilbagetog  til  Lands  fore- 
kom hende  forbundet  med  langt  større  Fare;  derimod  sikrede 
i  værste  Fald  et  Søslag  dem  begge  Sluligheden  af  at  slippe 
bort,  og  paa  den  anden  Side  frembod  et  Soslag  ogsaa  Mu- 
ligheden af  et  heldigt  Udfald.  Hendos  Anskuelse  trængte 
igjennem  i  Krigsraadet,  Tærningerne  vare  kastede,  man  be- 
stemte sig  for  Søslaget  ved  Aktium. 

Da  Antonius  havde  taget  den  Beslutning  at  slaa  sig 
igjennem  til  Søs,  traf  han  med  stor  Energi  alle  de  Forholds- 
regler, hvorved  Kampen  kunde  faa  et  lykkehgt  Udfald. 

Da  det  var  umuligt  at  bemande  alle  Skibene  med  Ror- 
karle og  Matroser,  udsøgte  han  sig  de  bedste  og  stærkeste 
af  sine  Krigsskibe  og  60  ægyptiske  Galejer;  Resten  lod  han 
brænde.  Ved  Nattetid  bleve  alle  Kostbarheder  og  Skatte 
bragte  om  Bord;  alle  fornemme  Romere  iblandt  hans  Om- 
givelser maatte  indskibe  sig  med  ham,  for  at  han  kunde 
sikre  sig  deres  Troskab.  Derpaa  fik  22,000  Mand  Land- 
tropper og  2,000  Slyngekastere  og  Bueskytter  Befaling  til  at 
gaa  om  Bord.  Tavse  og  med  mørke  Miner  adløde  de.  Kun 
en  gammel  Centurion  med  mange  Skrammer  i  Ansigtet,  der 
havde  kæmpet  i  alle  Slag  ved  sin  Fører,  vovede  at  træde 
hen  til  ham  med  de  Ord:  «Min  Imperator,  hvorfor  vil  Du 
dog  sætte  din  Lid  til  det  usle  Træværk?  Lad  Ægypter  og 
Phønicier  kæmpe  til  Søs,  men  giv  Du  os  en  Valplads  paa 
Landjorden;    der  ere  vi  vante  til   at  sejre  eller  dø!»     Anto- 

nius  svarede  ikke,  men  vinkede  blot  opmuntrende  til  den 
ærlige  Karl  og  gik  videre.  Han  var  selv  opfyldt  af  Bekym- 
ring; Styrmændene  havde  ladet  Takkelagen  blive  i  Land, 
hvad  man  plejede  i  et  Søslag  nær  ved  Land  for  at  skaffe 
Plads  paa  Skibene;  men  Antonius  bød  at  bringe  den  om 
Bord  og  at  tage  den  med;  «thi'>,  som  han  sagde,  «naar 
Fjenden  er  slaaet,  skal  han  ikke  slippe  for  at  blive  forfulgt«. 

Man  ser,  at  alt  var  beregnet  paa  at  holde  Flaade  og 
Hær  i  Uvidenhed  om  den  egentlige  Plan.  Denne  gik  ud  paa 
kun  at  slaas,  hvis  Fjenden  hindrede  ham  i  at  drage  bort. 
Men  hans  Afmarsch  maatte  ikke  tage  sig  ud  som  en  Flugt, 
for  at  ikke  Hæren  og  Forbundsfællerne  skulde  blive  modløse. 

Ilde  varslende  Rygter  udbredte  sig  iblandt  hans  Soldater. 
Det  hed  sig,  at  da  han  før  Slaget  vilde  holde  en  Tale  fra 
Flagskibet  til  sine  Folk,  var  det  blevet  standset  af  en  UUe 
Fisk,  Echeneis,  som  i  Følge  Overtroen  havde  en  saadan  Kraft, 
hvorfor  han  havde  maattet  gaa  om  Bord  paa  et  andet  Skib. 
Den  ældre  Plinius,  som  omtaler  dette  Æventyr,  tror  fuldt  og 
fast  derpaa  og  taber  sig  i  Deklamationer  over  Naturens  vid- 
underlige, hemmelighedsfulde  Kraft.  Derimod  sørgede  Octa- 
vian  for  at  skaffe  sin  Hær  et  gunstigt  Forvarsel  for  den 
forestaaende  Kamp.  Da  han  om  Natten  gik  igjennem  Lejren 
for  at  begive  sig  til  sine  Skibe,  mødte  han  en  Æseldriver, 
hvem  han  spurgte  om  hans  Navn.  «Jeg  hedder  Eutychos 
(Lykkens  Yndling)  og  mit  Æsel  Nikon«  (Sejrherre),  saaledes 
lød  Svaret.  Som  en  Løbeild  fløj  Efterretningen  om  dette 
lykkelige  Varsel  gjennem  den  kloge  Octavians  Hær  og  Flaade; 
senere  lod  han  for  at  forevige  Erindringen  herom  opstille 
en  Gruppe  i  Kobber,  forestillende  Æseldriveren  og  hans  Dyr, 
paa  den  Plads,  hvor  Mødet  fandt  Sted. 

Det  var  i  Begyndelsen  af  September  Maaned  i  Aaret  31, 
at  de  to  Flaader  laa  slagfærdige  over  for  hinanden  og  skarpt 
iagttagende  hinandens  Bevægelser.  Med  sine  kæmpestore 
Krigsgalejer  havde  Antonius  indtaget  en  Stilling  ved  Enden 
af  det  smalle  Stræde.      Hans  Skibe  vare  forsynede  med  høje 

Taarne,  besatte  med  alskens  Kasteskyts  og  Mandskab,  hvor- 
ved hans  Front  fik  Udseende  af  en  Fæstningsmur  med  Taarne. 
Bag  ved  denne  Front  og  dækket  af  den  laa  Kleopatras  60 
udsøgte,  hurtigsejlende  Galejer  fra  Ægypten,  beredte  til  Flugt, 
hvis  Lykken  skulde  gaa  ham  imod;  thi  fremfor  alt  vilde  han 
ikke  udsætte  Dronningen  for  Kampens  Farer  og  Rædsler. 

I  fire  Dage  forbod  stormfuldt  Vejr  at  levere  Slag.  Den 
femte  lagde  Stormen  sig,  og  Soens  spejlklare  Flade  laa  blik- 
stille. Det  var  den  2den  September.  Paa  et  let  Eofartøj 
foer  Antonius  om  mellem  Skibenes  Rækker.  «Paa  disse  væl- 
dige Skibe  ville  I  kæmpe  ligesaa  tappert  som  paa  Land», 
raabte  han  opmuntrende  til  sine  Soldater.  Men  Styrmændene 
befalede  han  at  holde  Skibene  lige  saa  tæt  sluttede,  som  om 
de  laa  for  Anker,  indenfor  den  tagne  Position  ved  Strædet; 
i  den  skulde  de  oppebi  de  fjendtlige  Galejers  Angreb  uden 
,at  vige  ud  af  Linien  eller  indlade  sig  i  Enekamp  med  nogen. 
Derpaa  tog  han  selv  Plads  paa  højre  Fløj  tillige  med  sin 
Admiral,  Lucius  Gellius  Publicola,  medens  Sosius  førte  den 
venstre,  og  to  andre  af  hans  Høvdinger,  Marcus  Octavius  og 
Marcus  Justejus,  førte  Kommandoen  i  Centrum. 

Ogsaa  Octavian  havde  efter  Antonius's  Exempel  bemandet 
sine  Skibe  med  en  stærk  Besætning  af  Landtroppcr.  Hans 
venste  Fløj,  der  stod  lige  over  for  Antonius,  førtes  af  den 
prøvede  Søhelt  Agrippa,  der  tillige  havde  Overanførslen  over 
hele  Flaaden;  højre  Fløj  fortes  af  Marcus  Luvius,  Centrum 
af  Lucius  Aruntius.  Selv  havde  han  ingen  fast  Post,  men 
var  omgiven  af  nogle  smaa  Hurtigsejlere,  som  han  kunde 
sende  ud  i  alle  Retninger  for  at  faa  Besked  om  Slagets 
Gang.  Først  var  det  hans  Plan  at  lade  Fjenden  komme  ud 
af  Strædet  og  lade  ham  passere  forbi  sig,  derpaa  ile  efter 
ham  og  angribe  ham  i  Ryggen.  Han  gjorde  herved  Regning 
paa,  at  hans  Skibe  vare  hurtigere  i  deres  Bevægelser,  saa  at 
han  med  Lethed  kunde  indhente  den  fjendtlige  Flaade,  men 
stolede  tillige  paa,  at  det  vilde  gjøre  et  stærkt  Indtryk  paa 
Antonius's  Tilhængere,    naar  de  saa  deres  Fører  fly,  hvorved 

mange  sikkert  vilde  lade  sig  bevæge  til  at  gaa  over  til  Fjen- 
den. Sagen  var  nemlig  den,  at  Octavian  kjendte  sin  Mod- 
standers Plan,  enten  han  nu  var  kommen  til  Kundskab  derom 
ved  Overlobere,  eller  han  sluttede  sig  dertil  af  Antonius's 
Forberedelser.  Men  Agrippa  bragte  ham  bort  fra  hin  Plan, 
fordi  det  var  ham  bekjendt,  at  Fjendens  Flaade  var  forsynet 
med  Sejl  og  altsaa  let  kunde  faa  Forspring.  Derimod  holdt 
han  fast  paa,  at  man  skulde  hindre  Fjenden  i  at  lobe  ud  og 
angribe  ham  til  Trods  for  hans  stærke  Stilling. 

Men  dette  var  ikke  saa  let  gjort  som  sagt.  Man  maatte 
lokke  Fjenden  ud  af  hans  tæt  sluttede  Stilling,  og  han  rorte 
sig  ikke  af  Stedet!  Ubevægelig  som  en  Række  svømmende 
Fæstninger  med  de  vældige  Skibssnabler  stirrende  ud  imod 
Fjenden  laa  Antonius's  Flaade;  hans  Modstander  kunde  være 
sikker  paa  Undergang,  dersom  han  med  sine  meget  min- 
dre Galejer  vilde  vove  at  angribe  de  tæt  sluttede  Kolosser. 
Octavian  sejlede  selv  hen  paa  sin  højre  Fløj  og  studsede  ved 
Synet  af  dem.  Han  troede  fuldt  og  fast,  at  Skibene  laa  for 
Anker;  saa  ubevægelig  og  tæt  sluttet  var  deres  Linie.  I  en 
Afstand  af  omtrent  8  Stadier  (en  lille  Fjerdingvej)  lod  han 
derfor  sin  Flaade  gjore  Holdt  og  indtage  en  halvmaaneformig 
Stilling. 

Da  det  blev  Middag,  begyndte  Vinden  at  blæse  fra  Søen, 
hvorved  Antonius's  Skibe  lob  paa  hverandre,  saa  at  det  blev 
vanskeligere  og  vanskeligere  at  holde  Kækkerne  sluttede. 
Kjed  af  at  tøve  saa  længe  nyttede  Antonius's  Admiral,  Sosius, 
Vinden  til  at  flytte  den  venstre  Fløj  noget  frem.  Octavian, 
som  stod  over  for  ham,  saa  det  og  blev  glad.  Han  lod  sin 
højre  Fløj  rykke  lidt  filbage  for  at  lokke  Fjenden  fra  Snæv- 
ringen ud  i  det  fri.  Dernæst  strakte  han  sin  Fløj  noget  ud 
til  Højre  for,  naar  Fjendens  Skibe  vare  komne  langt  nok  ud, 
da  at  angribe  de  tunge  Kolosser  én  for  én  med  sine  hurtige 
Galejer.  Samtidig  hermed  befalede  han  ved  Signaler  den 
anden  Fløj,  som  førtes  af  Agrippa,  at  gjore  samme  Bevæ- 
gelse i  samme  øjemed.      Ved  Sosius's  Manøvre  paa  venstre 

Fløj  var  Antonius  bleven  nødt  til  ogsaa  at  skyde  sin  højre 
Fløj  noget  frem  for  ikke  at  blive  omgaaet  af  sin  Modstan- 
der. Nødtvungen  besluttede  han  sig  da  til  at  rykke  frem  til 
Angreb. 

Men  ved  hine  Manøvrer  var  Antonius's  Centrum  blevet 
skilt  fra  Fløjene,  og  Octavians  Admiral,  Aruntius,  skyndte  sig 
med  at  drage  Fordel  af  denne  Fejl  ved  et  rask  Angreb. 
Han  kilede  sig  med  sine  Skibe  ind  i  Aabningen  mellem  Cen- 
trum og  Fløjene;  disse  svingede  ind  paa  ham,  og  Kampen 
begyndte ,  den  frygteligste  i  hele  den  romerske  Søkrigs- 
historie.  Med  et  vildt  Kampraab,  som  istemmedes  af  begge 
Landhærene,  der  stod  opstillede  paa  Højene  ved  Bredderne, 
styrede  Flaaderne  ind  paa  hinanden. 

Begge  de  stridende  Partier  fulgte  nu  en  højst  forskjellig 
Taktik.  Plutarch  beskriver  den  saaledes:  «Det  var  intet 
sædvanligt  Søslag;  Skibene  tørnede  ikke  mod  hinanden  for 
at  bore  hinanden  i  Sænk;  thi  dertil  manglede  Antonius's 
Kolosser  paa  den  ene  Side  det  fornødne  Mandskab  ved  Aa- 
rerne,  og  paa  den  anden  Side  vogtede  Octavians  lette  Skibe 
sig  for  at  nærme  sig  Fjendernes  Jern  -  Snabler,  ligesom  de 
ogsaa  frygtede  for  de  stærke,  jernbeslaaede  Bjælker  i  Mod- 
standerens Skrog.  Kampen  lignede  altsaa  mere  et  Slag  til 
Lands,  eller  rettere  sagt,  det  var  en  Storm  mod  Fæstnings- 
mure, idet  tre  eller  fire  af  Octavians  Skibe  sværmede  omkring 
et  af  Antonius's,  angreb  det  med  Stænger  og  beskjød  det 
med  Kastespyd  og  Brande,  medens  Antonianerne  brugte  deres 
Blider  oppe  fra  Taarnene  og  sendte  en  Hagl  af  Stene  og 
Pile  ned  over  Angriberne-).  En  nok  saa  livlig  Skildring  giver 
Dio  Cassius  os  af  Slaget.  »Meå  larmende  Aareslag  stormede 
Octavians  smaa,  hurtige  Galejer  les  og  passede  fremfor  alt 
paa  at  dække  sig  mod  Fjendens  Skyts.  Nu  og  da  lykkedes 
det  dem  at  gjøre  et  fjendligt  Skib  læk;  mislykkedes  derimod 
Angrebet,  saa  ilede  de  igjen  bort,  før  det  kom  til  Entring, 
anfaldt  kort  efter  det  samme  Skib  eller  vendte  sig  mod  et 
andet,  som  alt  var  indviklet  i  Kamp,  for  uformodet  at  angribe 

det.  Alle  deres  Angreb  vare  beregnede  paa  den  Kaskhed, 
hvormed  de  udførtes,  samt  paa  at  dække  sig  mod  det  fjendt- 
lige Skyts.  De  løb  omkring  for  at  gjøre  Skade,  hvor  de 
kunde,  eller  ogsaa  blot  for  at  aliarmere;  derpaa  trak  de  sig 
hurtig  tilbage  udenfor  Skudvidde,  for  at  Fjenden  ikke  skulde 
faa  fat  paa  dem  og  holde  dem  fast.  Paa  den  ene  Side  havde 
Rorkarlene  og  Styrmændene  mest  at  tage  vare,  paa  den  an- 
den derimod  Soldaterne.  Octavians  Skibe  lignede  Rytteriet, 
som  det  ene  øjeblik  hugger  ind,  det  andet  viger  tilbage.  An- 
toniuses derimod  lignede  et  svært  væbnet  Fodfolk,  der  søger 
at  dække  sig  mod  Fjenden  og  saa  godt  som  mulig  at  holde 
ham  fast.  Paa  den  Maade  havde  begge  Partier  hver  sin 
Styrke:  den  enes  Skibe  sejlede  ind  paa  Fjenden  og  søgte  at 
skille  ham  ved  hans  Aarer,  medens  den  andens  søgte  at 
bore  sin  Fjende  i  Sænk  ved  Hjælp  af  Stenkast  og  Blider ». 

Timerne  gik,  Kampen  rasede.  Sejren  vilde  hverken  be- 
stemme sig  for  den  ene  eller  den  anden.  Antonius's  uhaand- 
terlige  Kolosser  rullede  tungt  paa  Bølgerne,  ude  af  Stand  til 
at  nytte  en  heldig  Vending  i  Tingene  ved  en  rask  Manøvre, 
medens  deres  smaa,  men  talrige  Angribere  fortsatte  deres 
Angreb,  uden  at  de  vare  i  Stand  til  at  overvælde  Fjendens 
stærke,  svømmende  Borge.  Men  bag  de  kæmpende  inde  i 
den  sikre  Bugt  laa  endnu  Kleopatra  med  sine  60  Skibe. 
Faren  voxede  for,  at  hun  skulde  blive  dragen  med  ind  i 
Kampen,  hvis  Rædsler  for  første  Gang  traadte  hende  person- 
lig i  Møde  og  nok  kunde  sætte  en  Kvindes  Mod  paa  Prøve. 
Den  skjærmende  Vold,  som  skilte  hende  fra  Fjenden,  blev 
tyndere  og  tyndere,  og  Afgjørelsen  lod  bestandig  vente  paa 
sig.  Hun  var  en  Kvinde;  den  ængstelige  Uvished  om  Ud- 
faldet, den  lange  Venten  og  Uvirksomhed  blev  hende  tilsidst 
utaalelig,  og  da  der  netop  rejste  sig  en  gunstig  Brise,  gav 
hun  sit:  Flaade  Signal  til  Flugt.  Med  udspændte  Sejl,  Ad- 
miralskibet "Antonia«  med  det  svulmende  Purpursejl  i  Spid- 
sen, styrede  den  ægyptiske  Flaade  for  en  gunstig  Vind  midt 
igjennem  Aabningen  af  Bugten    mellem   de  kæmpende  Skibe 

ud  i  rum  Sø  og  styrede  Kursen  hen  imod  Peloponnes.  Og 
Antonius?  Vi  ville  lade  Plutarch  fortælle  om  ham:  «I  dette 
•Øjeblik  viste  Antonius,  at  han  hverken  besad  den  Besindelse, 
der  sømmer  sig  en  Hærfører,  eller  blot  den,  der  sømmer  sig  den 
menige  Mand,  ja  at  han  ikke  engang  var  sig  selv  mægtig; 
thi,  som  et  vittigt  Hoved  engang  har  sagt,  at  Sjælen  hos 
den,  der  elsker,  lever  i  et  fremmed  Legeme,  saaledes  droges 
han  efter  den  Kvinde,  han  elskede,  som  var  han  ét  med 
hende.  Aldrig  saa  snart  saa  han  hendes  Skib  sejle  afsted, 
før  han  glemte  og  opgav  alt  andet,  lod  sine  kæmpende  og 
døende  Soldater  i  Stikken  og  kastede  sig  i  et  hurtigsejlende, 
femradaaret  Skib  for,  ledsaget  alene  af  Alexas  og  Skellius, 
at  følge  den  Kvinde,  som  selv  var  fortabt,  og  som  nu  rev 
ham  med  sig  i  sit  Fald«. 

Det  er  blevet  almindeligt  at  kaste  Skylden  for,  at  An- 
tonius tabte  Slaget  ved  Aktium,  over  paa  Kleopatra,  og  nægtes 
kan  det  ikke,  at  hun  greb  Flugten,  forend  Slagets  Skæbne 
var  afgjort.  Men  man  har  ogsaa  beskyldt  hende  for  Troløs- 
hed imod  Antonius  og  for  at  have  til  Hensigt  med  sin  Flugt 
«at  bane  sig  Vejen  til  Octavians  Gunst  eller  dog  til  Benaad- 
ning').  Denne  Beskyldning  er  vistnok  uretfærdig,  og  den 
nævnes  heller  ikke  hverken  hos  samtidige  eller  senere  romer- 
ske Digtere  og  Historieskrivere;  men  den  er  tillige  urimelig, 
thi  Kleopatra  maatte  kunne  sige  sig  selv,  at  hun  aldrig 
kunde  opnaa  at  blive  benaadet  af  Octavian ;  dertil  havde  hun 
saaret  ham  for  dybt  i  Søsterens  Person,  og  dertil  var  hun  alt- 
for forhadt  af  Komerfolket. 

Men  ved  Aktium  fortsattes  Kampen  og  rasede  allerede 
den  tiende  Time  paa  Dagen.  Antonius's  Flugt  var  i  Slagets 
Tummel  kun  bleven  bemærket  af  faa  af  hans  Folk,  og  da 
den  kom  til  fleres  Kundskab,  kunde  disse  ikke  tro  den  mu- 
lig. Octavian  lod  Efterretningen  derom  raabe  over  til  dem, 
men  de  holdt  den  for  et  Krigspuds  og  bleve  ved  med  at 
kæmpe,  skjønt  de  nu  havde  faaet  baade  Vind  og  Strøm  imod 
sig.    Hvor  kunde  de  ogsaa  tro,  at  han,  Sejrherren  i  de  100 

Slag,  han,  der  saa  utallige  Gange  havde  trodset  Krigens 
Farer  og  Omskiftelser,  at  han  skulde  have  forladt  sin  kæm- 
pende Hær! 

Det  var  en  Fortvivlelsens  Kamp,  og  vi  læse  hos  Dio 
Cassius  en  gribende  Skildring  deraf.  Ingen  Røg  af  Kanoner 
bredte,  som  i  vore  Dage,  sit  morke  Slør  ud  over  det  gyse- 
lige Skuespil,  men  den  klare  Dag  lyste  derover,  saa  at 
begge  Hære  fra  Landsiden  kunde  følge  Kampen  i  ængstelig 
Spænding  og  med  vexlende  Følelser.  Octavian  vilde  gjerne 
have  frelst  den  tilbage  blevne  Del  af  den  fjendtlige  Flaade 
og  med  den  et  rigt  Bytte.  Men  ingen  tænkte  paa  at  over- 
give sig.  Kun  nogle  faa  forsøgte  paa  at  fly,  idet  de  kastede 
Taarnene  og  hvad  andet,  der  kunde  være  i  Vejen  for  en 
ilsom  Flugt,  i  Vandet  og  satte  alle  Sejl  til;  men  den  over- 
vejende Del  fortsatte  Kampen,  opflammet  af  rasende  Hævn- 
tørst. Octavian  maatte  da  bestemme  sig  til  at  \3s.\ge  det 
sidste  Middel  for  at  fremkalde  en  endelig  Afgj øreise.  Han 
lod  hente  Ild  fra  Lejren  og  begyndte  at  beskyde  Fjendens 
Skibe  med  Brandpile,  Begkugler  og  Pander  med  glødende 
Kul.  Forgjæves  søgte  Mandskabet  om  Bord  paa  de  bræn- 
dende Skibe  at  slukke  Ilden  med  Drikkevandet,  vaadt  Sejl- 
dug, ja  endog  med  Ligene  af  de  faldne.  Men  selv  fra  det 
brændende  Skib  fortsattes  Kampen.  "Man  slog  Hager«  — 
saaledes  fortæller  Dio  Cassius  —  «i  Fjendens  Skibe  for  at 
trække  dem  til  sig,  entre  dem  eller  i  det  mindste  brænde 
dem  op.  Eogen  kvalte  Rorkarlene,  Flammerne  toge  fat  i  de 
kæmpende,  som  flokkede  sig  sammen  i  Midten  af  det  bræn- 
dende Skib.  De  kastede  Vaabnene  fra  sig  og  styrtede  sig  i 
Havet,  hvor  de  druknede  eller  bleve  slaaede  ihjel  med  Aa- 
rerne.  Mange,  som  ikke  vilde  forlade  deres  Skib,  dræbte 
først  deres  Sidemænd,  derefter  sig  selv,  og  det  brændende 
Skib  blev  Baalet,  hvorpaa  deres  Lig  kastedes.  Da  Modstan- 
den omsider  hørte  op,  anvendte  Sejrherrerne  alle  mulige 
Midler  for  at  standse  Ilden.     De   sejlede   hen    til  de  bræn- 

dende  Skibe  for  at  slukke  eller  for  at  plyndre;  men  under 
Forsøgene  herpaa  fandt  mange  af  dem  deres  Død  i  Luerne ». 
Da  Solen  sank  den  2den  September  og  kastede  sine 
sidste  Straaler  hen  over  det  med  Vrag  og  blodige  Lig  be- 
dækkede Hav,  —  da  var  Octavian  Enehersker  over  .den  hele 
Verden.  Men  med  Antonius  og  Kleopatra  gik  det  nedad  — 
mod  Døden. 

F.  Andersen. 


Det  russiske  Hof  i  Horsens.*) 


IJet  er  bekjendt,  at  Palæet  i  Horsens  i  den  sidste  Del  af 
forrige  Aarhimdrede  var  Sæde  for  to  Prinser  og  to  Prinsesser 
af  det  russiske  Herskerhus,  og  at  her  holdtes  et  lille  Hof 
indtil  1807,  da  den  længstlevende  af  de  fire  Søskende  afgik 
ved  Døden.  Ligeledes  vil  det  vel  næppe  være  dette  Tids- 
skrifts Læsere  ubekjendt,  hvem  disse  landflygtige  Fyrstebørn 
vare,  og  vi  ville  derfor  kun  i  al  Korthed  bringe  Hovedtræk- 
kene af  denne  tragiske  Historie  i  Erindring. 

Kejserinde  Anna,  Datter  af  Peter  den  stores  Broder  Ivan, 
havde  ved  Testament  efterladt  Tronen  til  sin  Søsterdattersøn, 
Barnet  Ivan  VI,  under  Formynderskab  af  hans  Moder  Anna 
af  Mecklenburg*),  der  var  gift  med  Anton  Ulrik  af  Brunsvig, 
en  Broder  til  den  senere  danske  Dronning  Juliane  Maria; 
hun  indsatte  samtidig  sin  Yndling  og  tidligere  Elsker,  Johan 
Ernst  Biron,  som  ved  hendes  Magtsprog  var  bleven  Hertug 
af  Kurland,  til  Regent  i  Kejser  Ivans  Mindreaarighed.  En 
kraftig  Styrer  kunde  Riget  visselig  behøve,  og  Valget  var  for 
saa  vidt  ikke  uheldigt;  men  Birons  Overmod  blev  Storfyrst- 
inde Anna  saa  utaaleligt,  at  hun  snart  søgte  at  befri  sig  for 
ham.  Ved  General  Miinnichs  Hjælp  fik  hun  Biron  arresteret 
og  sendt  til  Siberien,    efter  at   han    kun  havde  regpret  i  tre 


*)  Efter  Rnskaja  starina  (Ruslauds  Fortid),  Januarheftet  1873. 
*)  Anna  Lepoldovna  var  en  Datter  af  Hertug  Carl  Leopold  af  Meck- 
lenburg  og  Kejserinde  Annas  Søster  Katerina. 

Uger  (fra  28de  Oktober  til  20de  November  1740),  hvorpaa 
hun  lod  sig  selv  udraabe  til  Regentinde.  Men  Anna  Leopol- 
dovna  var  langtfra  at  være  denne  Opgave  voxen.  Anna 
Ivanovna  havde  været  højst  upopulær,  ikke  saa  meget  fordi 
hun  regerede  tyrannisk,  thi  det  vare  Russerne  vante  til,  som 
fordi  de  styrende  Mænd  under  hendes  Regering  dels  vare 
Udlændinge,  dels  Russere  af  ringe  Byrd,  som  havde  hørt  til 
Peter  den  stores  Reformparti  og  af  ham,  til  Trods  for  det 
gammelrussiske  Parti,  vare  trukne  frem  til  høje  Stillinger. 
Den  nye  Regentinde  var  en  mild  og  ædel  Kvinde,  men  uden 
alt  Herskertalent;  hendes  Regering  var  væsentlig  den  samme 
som  den  forrige  og  var  stillet  paa  samme  Maade  over  for  en 
fjendsk  Folkestemning;  personlig  var  hun  endnu  mere  frem- 
med for  det  russiske  Folk,  end  hendes  Forgængerinde  havde 
været,  og  hun  gjorde  intet  for  at  vinde  dets  TiUid.  Hadet 
mod  det  saakaldte  Fremmedregimente  benyttedes  snildt  af 
listige  Rænkesmede,  navnlig  Lægen  Lestocq,  til  at  faa  en 
ny  Hofrevolution  sat  i  Værk,  hvortil  en  Soldateske,  der  alle- 
rede flere  end  én  Gang  havde  ladet  sig  bruge  ved  saadanne 
LejUgbeder,  stedse  var  til  Rede  for  dem,  som  forstode  at  paa- 
virke den,  og  hvortil  Prinsesse  Elisabet,  Peter  den  stores 
Datter,  kun  behøvede  at  give  sit  Navn.  Regentinden  var  for 
godtroende  til  at  lade  sig  advare  mod  de  Rænker,  der  ud- 
spandtes i  Prinsessens  Palads,  og  Følgen  af  denne  Sorgløshed 
blev,  at  hun  med  sin  Familie  Natten  mellem  den  5te  og  6te 
December  1741  blev  tagen  til  Fange,  og  Elisabet  udraabtes  til 
Kejserinde.  Den  styrtede  kejserlige  Familie,  bestaaende  af 
Regentinden,  hendes  Gemal,  den  unge  Kejser,  der  kun  var 
fem  Fjerdingaar  gammel,  og  en  yngre  Prinsesse,  som  først 
for  et  Par  Maaneder  siden  var  kommen  til  Verden,  bragtes 
først  paa  Fæstningen  i  Riga.  To  Aar  senere,  da  Monsieur 
Lestocq  for  at  sikre  sin  Stilling  ved  Elisabets  Hof  havde 
fundet  fornødent  at  opdigte  en  Historie  om  et  Komplot  og  i 
den  Anledning  havde  faaet  et  Par  forhenværende  Hofdamer 
hos  Regentinden  paa  Grund  af  uforsigtige  Ytringer  mishand- 

lede  til  Dode,  førtes  Familien  til  Voionjezs  og  derfra  til 
Cholmogory  ved  den  nordlige  Dvina;  den  bosattes  her  i  et 
Slags  Fort,  der  bestod  af  en  lille  toetages  Bygning,  en  Kirke 
og  en  indhegnet  Plads,  og  var  omgivet  af  Grav  og  Palissade- 
vold.  De  levede  her  under  en  stræng  militær  Bevogtning, 
hvis  raa  Officerer  tilføjede  dem  mange  bitre  Krænkelser. 
Den  ældste  Son,  som  havde  været  Kejser,  blev  tagen  fra 
Forældrene  og  bragt  til  Fæstningen  Schliisselburg,  hvor  han 
levede  indespærret  i  en  Kasemat  til  sit  fire  og  tyvende  Aar,  da 
Katerina  II  lod  ham  myrde  (1764).  Anna  Leopoldovna 
døde  allerede  1746  efter  forst  at  have  skjænket  sin  Mand 
endnu  tre  Børn;  Anton  Ulrik  levede  derimod  indtil  1776. 
Skippere,  som  sejlede  forbi  paa  Dvina,  have  ofte  hort  ham 
spille  paa  Fløjte.  Først  i  Aaret  1780  lod  Katerina  II  sig 
bevæge  til  at  lade  de  fire  Børn,  som  havde  overlevet  Foræl- 
drene, sætte  i  Frihed,  fornemlig,  som  der  siges,  i  Følge 
Forbønner  fra  dét  danske  Hof  og  dertil  knyttede  Underhand- 
linger med  Danmark,  hvor  Juliane  Maria  jo  paa  den  Tid 
stod  i  Spidsen  for  Regeringen.  I  Juni  1780  afsejlede  de  fire 
Søskende  Katerina,  Aleksiej,  Elisabet  og  Peter  paa  en  rus- 
sisk Fregat  fra  Archangelsk  og  ankom  efter  en  haaid  og 
stormfuld  Rejse  i  September  til  Bergen;  her  bleve  de  efter 
en  Maaneds  Ophold  afhentede  af  et  dansk  Krigsskib,  land- 
sattes i  Fladstrand  og  rejste  derfra  over  Land  til  Horsens, 
hvor  de  ankom  midt  i  Oktober.  Kejserinden  havde  udsat  en 
aarlig  Apanage  af  8,000  Rubler  for  hver,  saaledes  at  den 
længstlevende  skulde  nyde  de  fulde  32,000  Rubler  indtil  sin 
Død.  Deres  russiske  Følge  blev  med  Undtagelse  af  en  Pope 
og  et  Par  Kirkebetjente  efterhaanden  afskediget  og  sendt 
hjem  til  Rusland,  og  en  lille  dansk  Hofstat  blev  dem  tilfor- 
ordnet. De  kunde  ikke  tale  andet  end  Russisk,  hvad  der 
naturligvis  maatte  gjøre  deres  Stilling  blandt  de  fremmede 
Omgivelser  lidet  behagelig.  At  Anton  Ulrik  under  sit  lange 
ørkesløse  Liv  i  Cholmogory  ikke  har  fundet  sig  foranlediget 
til  at  lære  sine  Børn  i  det  mindste  Fransk,   er  kun   én  Be- 

kræftelse  mere  paa  Rigtigheden  af  de  russiske  Historikeres 
Dom  om  ham  som  en  aldeles  ubetydelig,  karakterløs  og 
aandssvag  Person.  Den  ældste  Søster  Katerina  var  stokdøv, 
saa  at  hendes  Søskende  mest  underholdt  sig  med  hende  ved 
Tegn;  dog  skal  hun  saa  temmelig  have  kunnet  forstaa,  hvad 
der  blev  sagt  til  hende,  ved  at  se  paa  Læbernes  Bevægelse. 
I  Følge  én  Beretning  skal  hun  have  mistet  Hørelsen  paa 
den  Dag,  da  hendes  Forældre  og  Broder  bleve  fængslede, 
idet  en  Barnepige  i  Forskrækkelse  havde  tabt  hende  paa  Gul- 
vet; selv  siger  hun  derimod,  som  vi  nedenfor  skulle  se,  at 
hun  først  var  bleven  døv  i  sit  ottende  Aar.  Hun  beskrives 
for  øvrigt  som  lille  af  Væxt,  mager  og  blond,  stille,  beskeden 
og  frygtsom,  men  dog  i  det  hele  veltilmode,  saa  at  hun, 
naar  hun  saa  andre  tale  sammen  og  le,  gjerne  lo  med  uden 
at  vide  hvorover.  Hun  var  i  1780  38  Aar  gammel.  Den 
anden  Søster  Elisabet  skal  have  været  klog  og  opvakt  og  of- 
tere hemmelig  have  skrevet  til  Kejserinde  Katerina;  hendes 
Ophold  i  Horsens  varede  for  øvrigt  kun  kort;  hun  døde  alle- 
rede i  Oktober  1782  i  en  Alder  af  39  Aar.  Den  danske 
Kronprins  Frederik  besøgte  dem  regelmæssig  én  Gang  om 
Aaret,  undertiden  ledsaget  af  sin  Gemalinde,  og  viste  dem 
stor  Deltagelse,  men  selvfølgelig  maatte  deres  Ukyndighed  i 
alle  fremmede  Sprog  her  gjøre  al  umiddelbar  gjensidig  Med- 
delelse umulig.  Prins  Aleksiej  døde  1787  og  Prins  Peter 
1798.  Den  sidste  skildres  som  stærktbygget,  firskaaren  og 
kjernesund,  men  saa  frygtsom,  at  han  ved  Kronprinsens  Be- 
søg plejede  at  skjule  sig  og  kun  med  Møje  kunde  bringes 
til  at  lade  sig  forestille.  Fra  1798  af  var  altsaa  kun  den 
ældste,  døve  Søster  tilbage,  og  det  er  begribeligt,  hvor  trist 
hun  har  maattet  hendrage  Besten  af  sit  Liv  indtil  April 
IbOl.  Hun  og  hendes  Søskende  havde  til  Erindring  om 
fordums  Hellighed  opbevaret  en  russisk  Sølvrubel  med  Ivan  VPs 
Biiieue ,     paa    hvilken    de    satte    stor    Pris*).      De    Danske, 


*;  Denne  Mønt    skal    for    øvrigt   enrliiu   ikke  være  nogen  stor  umnis- 
matisk  Sjeldeuhed. 

som  havde  udgjort  hendes  Hofstat,  fik  livsvarig  Pension  af 
den  russiske  Regering ;  hendes  Efterladenskab  tilfaldt  ved 
Testament  den  danske  Kronprins.  Hvor  vidt  dette  er  sket 
med  hendes  gode  Vilje,  kan  imidlertid  synes  noget  tvivlsomt 
i  Følge  nedenstaaende  Brev  til  Kejser  Alexander  I,  som  det 
russiske  Tidsskrift,  der  er  vor  Kilde,  meddeler  med  den  Be- 
mærkning, at  det  har  været  trykt  før,  men  ikke  saa  fuld- 
stændigt og  korrekt  som  nu.  Vi  nødes  til  at  oversætte  noget 
frit,  da  Prinsessens  naive  Stil  af  Mangel  paa  klart  gramma- 
tisk Sammenhæng  næppe  lader  sig  gjengive  fuldkommen 
ordret. 

« Kristeligste,  Stormægtigste, 
AUernaadigste  Herre! 

('Jeg  har  ofte  hørt,  at  Deres  Majestæter  naadig  og  kjær- 
lig mod  alle  Folk,  modtager  Bønskrifter  fra  alle  ulykkelige 
og  hører  alle,  og  derfor  vover  jeg  at  skrive  et  Brev  til  Deres 
Kejserlige  Majestæt,  fordi  De  hvert  Aar  allernaadigst  sender 
Penge  fra  Kusland  til  Underhold  for  mig  ulykkelige;  men 
jeg  vil  sige  Deres  Majestæt  den  rene  Sandbed:  Jeg  har  slet 
ingen  Nytte  deraf,  da  mine  danske  Hoffolk  bruge  alle  Pen- 
gene til  deres  egen  Fordel,  og  før  vare  de  ganske  fattige  og 
ejede  ingen  Ting,  og  nu  ere  de  herved  blevne  rige;  thi  det 
have  de  altid  været  kloge  paa;  og  de  have  tilegnet  sig  alle 
Kostbarheder  efter  mine  Brødres  og  min  Søsters  Død,  og  alle 
Værelser  have  de  taget  i  Besiddelse,  og  en,  som  jeg  tror  er 
Oberst,  har  femten  Værelser,  og  jeg  har  kun  fire.  Og  de 
gjøre  alt,  hvad  de  finde  for  godt,  og  jeg  havde  det  bedre, 
medens  mine  Brødre  levede;  men  siden  de  ere  døde,  er  jeg 
Stakkel  bleven  alene  i  min  Alderdom,  og  jeg  er  saa  meget 
mere  ulykkelig,  som  jeg  ikke  kan  høre;  thi  jeg  har  ganske 
mistet  Hørelsen  i  mit  ottende  Aar,  og  derfor  kunne  disse 
listige  Mennesker  narre  mig,  saa  meget  som  de  ville;  og  de 
ere  hver  Dag  ude  paa  Kjoreture,  og  jeg  sidder  altid  alene 
hjemme,    og  naar  de  ere  hjemme,    saa   komme  de  aldrig  til 

mig,  Og  ved  Bordet  tale  de  aldrig  med  mig,  skjøntde  kunne 
tale  Russisk;  men  de  tale  bestandig  kun  Dansk  med  hin- 
anden. Og  naar  det  falder  dem  ind,  saa  fore  de  en  Mængde 
Fremmede  sammen  hos  mig,  og  med  dem  tale  de  saa  be- 
standig, og  jeg  ser  til,  snart  paa  de  fremmede  og  snart  paa 
Hoffolkene,  og  saa  gjøres  der  stor  Anretning;  men  ellers 
krænke  de  mig  og  holde  mig  knapt;  de  give  mig  ingen  hel 
Flaske  01;  de  sige,  det  er  dyrt;  de  skjænke  mig  kun  et 
Glas,  som  kan  staa  hos  mig  til  at  drikke  af,  naar  jeg  bliver 
t;ørstig;  og  de- krænke  mig  haardt  i  alle  Maader,  og  derfor 
græder  jeg  hver  Dag  og  véd  ikke,  hvorfor  Gud  har  ført  mig 
hid,  og  hvorfor  jeg  skal  leve  saalænge  i  Verden,  og  jeg  tæn- 
ker hver  Dag  paa  Cholmogory,  thi  der  havde  jeg  et  Himme- 
rige, og  her  har  jeg  et  Helvede.  Hvor  tungt  er  det  ikke  for 
mig  at  leve  her  blandt  disse  uærlige  Danske,    som  altid  saa 

snedig  krænke    mig  i  saa  mange  Henseender [her 

følger  en  uforstaaelig  Linie].  Naar  min  Præst  kommer  til 
mig,  passe  de  altid  skarpt  paa,  at  jeg  ikke  skal  fortælle  ham 
noget  herom;  men  nu  skal  jeg  sige  Deres  Kejserlige  Maje- 
stæt, at  jeg  ikke  forstaar  et  Ord  Tysk  eller  Dansk,  og  de 
lade  mig  ofte  skrive  Breve,  og  jeg  skriver  altid  paa  Russisk, 
og  de  oversætte  det  paa  Tysk  ganske  imod  min  Mening,  og 
de  skrive  paa  Tysk  alt,  hvad  der  er  fordelagtigt  for  dem,  og 
siden  lade  de  mig  skrive  det  af,  og  jeg  skriver,  men  forstaar 
ikke  et  Ord  hverken  Tysk  eller  Dansk;  men  de  have  lært 
mig  at  skrive  tyske  Bogstaver,  for  at  jeg  skulde  skrive,  hvad 
der  var  til  Fordel  for  dem,  og  saa  sende  de  saadant  et  Brev 
til  Prinsen  i  Kjobenhavn.  Saa  forlangte  de,  at  jeg  skulde 
skrive  for  dem  paa  Russisk  om  Pension,  og  jeg  forstod  mig 
ikke  derpaa  og  vilde  ikke  skrive  derom,  og  de  nødte  mig,  og 
jeg  blev  vred,  og  skjændte  paa  dem  og  græd;  saa  sagde  de, 
at  Prins  Frederik  havde  befalet  det;  siden  satte  de  noget 
sammen  af  deres  eget  Hoved  og  skreve  det  paa  Russisk  og 
lode  mig  skrive  det  af;  og  jeg  vilde  ikke  skrive  derom,  fordi 
det  ikke  er  mine  eller  danske,    men  russiske  Pengo,    og  det 

ikke  er  Ket,  at  de  skulle  have  russiske  Penge,  og  det  var 
deres  eget  listige  Paafund,  og  de  tvang  mig  til  at  skrive 
imod  min  Vilje  og  Mening;  og  da  jeg  skrev  om  Pension  til 
dem,  da  havde  de  lukket  mig  inde  i  et  Værelse  med  en  Se- 
kretær og  lode  ikke  min  Skriftefader  komme  ind  til  mig,  for 
at  han  ikke  skulde  se  det,  og  de  forbede  mig  strængt  at  tale 
til  ham  derom,  og  jeg  skrev  alt,  hvad  de  forlangte,  fordi  jeg 
var  bange  for,  at  Prinsen  skulde  blive  vred  paa  mig,  og  de 
da  skulde  krænke  mig  endnu  haardere.  Og  jeg  tænkte,  at 
Deres  Kejserlige  Majestæt  ikke  vilde  underskrive  dette;  jeg 
tænkte,  at  Deres  Majestæt  nok  vilde  forstaa  deres  List  og 
indse,  at  det  ikke  var  rigtigt,  da  Præsten  ikke  havde  under- 
skrevet det,  og  dersom  jeg  havde  vidst,  at  de  skulde  faa 
deres  Vilje,  og  at  Deres  Majestæt  ikke  skulde  forstaa  deres 
List,  saa  havde  jeg  aldrig  føjet  dem,  om  de  nok  saa  meget 
sagde,  at  det  var  Prinsens  Befaling,  thi  jeg  vilde  hellere  dø 
end  skrive  om  Pension,  thi  det  er  en  stor  Synd  at  give  dem 
russiske  Penge  for  deres  Ondskab  og  Snedighed  og  for  deres 
Fornærmelser,  og  jeg  græder  derfor  saa  meget  mere  og  kan 
ikke  sove  og  onsker,  atjegvardød,  forend  dette  skulde  ske«. 
«0g  nu  beder  jeg  ydmygst,  allernaadigste  Kejser,  at  De- 
res Majestæt  for  Guds  Skyld  vil  tilgive  mig  dette,  da  det  er 
sket  imod  min  Vilje,  og  ikke  bevilge  Penge  til  de  snedige 
Danske,  og  naar  den  barmlijertige  Gud  lader  mig  do,  at  da 
Solvtøjet  og  mine  Garderobepenge  og  øvrige  Sager  maa 
komme  til  St.  Petersborg,  da  det  jo  altsammen  er  udført  fra 
Kusland.  Og  nu  falder  jeg  ned  for  Deres  Majestæts  Fødder 
og  bønfalder  med  Taarer  om,  at  det  maatte  behage  Deres 
Majestæt  at  vise  mig  den  huldrige  Naade  at  lade  mig  ulyk- 
kelige komme  i  et  russisk  Kloster;  da  vil  det  ikke  behøves 
hvert  Aar  at  sende  saa  mange  Penge  til  mit  Underhold. 
Jeg  er  nu  tre  og  tresindstyve  Aar  gammel  og  ønsker  at  indvies 
til  Nonne;  der  vil  jeg  være  i  Eo  og  bede  for  Deres  Majestæt 
og  frelse  min  Sjæl;  det  er  mit  højeste  ^nske  at  ende  mit 
Liv  i  Kloster,    og    for    denne  Kaade  vil  Gud   velsigne  Deres 

Majestæt,  og  jeg  vil  føle  mig  taknemlig  baade  i  dette  og 
i  hint  Liv.  AUernaadigste  Kejser,  Deres  Majestæts  ydmygste 
Tjenerinde 

Jekaterina, 

Prinsesse  af  Brunsvig. 
Avgust,  d.   'V28  1803,  Horsens  i  Jylland«. 

»Dette  Brev  har  jeg  modtaget  i  Kirken  af  Prinsessens 
egne  Hænder,  og  paa  Hendes  Hojheds  Forlangende  har  jeg 
for  første  Gang  i  mit  Liv  en  saadan  Ære  at  forelægge  det 
allerunderdanigst  for  Deres  Kejserlige  Majestæt. 

Feofan, 

ordineret  Munk«. 

«Til  Modtagelsen  af  dette  Brev  have  vi  undertegnede 
været  Vidner: 

Peter  Stefanov,  Peter  Ivanovicz  Polikratov, 

Kirkebetjent.  Kirkebetjent", 

Det  er  begribeligt,  at  den  russiske  Kedaktion  ytrer  sig 
med  Harme  over  den  her  beskrevne  Adfærd  af  Prinsessens 
danske  Omgivelser,  og  vistnok  er  det  umiskjendeligt,  at  disse 
maa  have  opført  sig  imod  hende  paa  en  uforsvarlig  hensyns- 
løs Maade.  Paa  den  anden  Side  forekommer  det  os  ogsaa, 
at  en  Del  af  det  anførte  Brevs  Indhold  kan  opfattes  som 
Udtryk  for  en  med  Verden  ganske  ubekjendt,  døv,  gammel 
Dames  Pirrelighed  og  Mistænksomhed,  hvad  der  jo  kun  er  et 
almindeligt  og  velbekjendt  psykologisk  Fænomen.  I  ethvert 
Tilfælde  kan  der  ingen  Skyld  falde  enten  paa  den  danske 
Kegering  eller  paa  den  danske  kongelige  Familie,  der  ved  de 
landflygtige  Fyrstebørns  ulykkelige  Mangel  paa  Sprogkund- 
skaber var  udelukket  fra  alt  umiddelbart  og  paalideligt  Kjend- 
skab  til  det  stedfindende  Forhold,  hvad  den  russiske  Kedak- 
tion ogsaa  udtrykkelig  erkjender.  Det  vilde  imidlertid 
være  en  falsk  og  misforstaaet  Patriotisme  at  unddrage  det 
danske  Publikum  et  Indblik  i  denne  for  vor  Nationalære 
ganske  vist  mindre  behagelige  Sag.     Hvem  de  paagjældende 

Personer   have  været,  ville  vi  overlade  til  danske  Historikere 
at  oplyse. 


Den  bekjendte  russiske  Akademiker  Kunik  har  i  Aaret 
1864  hos  en  antikvarisk  Boghandler  fundet  et  ret  interessant 
lille  Manuskript,  der  har  tilhørt  en  i  sin  Tid  anset  russisk 
Historiker,  Bantysz  -  Kamenski ;  denne  har  heri  opskrevet, 
hvad  han  (i  1817)  i  et  Kloster  i  Poltava  hørte  af  en  Archi- 
mandrit  ved  Navn  Josef,  som  fra  1794  til  1802  havde  været 
russisk  Hofpræst  i  Horsens.  Hvad  der  i  vor  foranstaaende 
Beretning  maatte  være  nyt,  skyldes  denne  Kilde.  Derhos 
indeholder  Manuskriptet,  foruden  nogle  Bemærkninger  af  Ar- 
chimandriten  og  en  Stamtavle,  en  egenhændig  Tegning  af 
Prinsesse  Katerina,  som  forestiller  hendes  Forældres  og  Sø- 
skendes tidligere  Bolig  i  Cholmogory,  afbildet  efter  Hukom- 
melsen, vistnok  int(.'t  Kunstværk  og  ikke  frit  for  Brud  paa 
Perspektivets  Love,  da  Prinsessen  aldrig  havde  lært  at 
tegne,  men  dog  ret  vel  skikket  til  at  give  en  anskuelig 
Forestilling  om  dette  den  ulykkelige  Fyrstefamilies  mere  end 
trediveaarige  Fængsel,  som  den  stakkels  Prinsesse  dog  tænkte 
paa  som  et  Himmerige  i  Sammenligning  med  Palæet  i 
Horsens. 

C.  V.  Smith. 

Af  lapoleon  III's  efterladte  Papirer.*) 


I. 

1  April  dette  Aar  udgav  Grev  la  Cbapelle  under  den  neden- 
for nøjere  angivne  Titel  en  Bog,  som  man  havde  imødeset 
med  en  vis  Forventning;  thi  Udgiveren  havde  i  de  to  sidste 
Aar  staaet  i  et  nært  Forhold  til  den  nylig  afdøde  Exkejser 
og  kunde  nærmest  betragtes  som  hans  Privatsekretær.  Imid- 
lertid ville  de  fleste  Læsere  vistnok  fole  sig  en  Del  skuffede 
ved  Læsningen  af  denne  temmelig  betydelige  Bog  (18  Ark  i 
stort  Oktav).  En  Tredjedel  af  'Bogen  opfyldes  saaledes  af 
Udgiverens  eget  Arbejde:  »Krigen  i  1870»,  der  kun  er  et 
Sammendrag  af  en  Del  Breve,  Grev  la  Capelle  skrev  som 
militær  Korrespondent  for  Bladet  Standard  i  London.  At 
dette  flygtige  Arbejde,  der  allerede  blev  offentliggjort  i  Novem- 
ber 1870,  nu  her  paa  ny  maa  fungere  som  Fyldekalk,  er 
motiveret  ved  den  Omstændighed,  at  Kejseren  i  Randen  har 
tilføjet  en  Del,  i  Reglen  meget  ubetydelige  og  højst  utydelig 
skrevne  Bemærkninger,  som  alle  i  dette  foreliggende  Værk 
ere  autografisk  gjengivne. 

De  følgende  ni  Ark,  der  optage  omtrent  Halvdelen  af 
Bogen,  ere  af  en  ulige  større  Interesse.  De  have  som  Over- 
skrift: Kejserens  Bog  (le  livre  de  l'empereur)  og  som  særlig 
Titel:  Frankrigs  militære  Styrke  og  Felttoget  1870. 


Oeuvres  posthumes  autographes  intidits  de  Napoléou  III  en  exil, 
recueillis  et  coordoimés  par  le  comte  de   la  Chapelle.     Paris  1873. 

Efter  la  Chapelles  Forsikring,  der  støttes  ved  adskillige,  i 
Bogen  med  autografisk  Nøjagtighed  gjengivne,  Rettelser  fra 
Napoleons  egen  Haand,  er  denne  Del  helt  og  holdent  skreven 
af  Kejseren  selv,  og  Udgiverens  Rolle  har  været  indskrænket 
til  at  besørge  Arbejdets  Udgivelse  og  læse  Korrektur  paa 
Arkene.  Thiers  havde  i  sit  Budskab  til  Nationalforsamlingen 
erklæret,  at  det  andet  Kejserdømme  havde  forsømt  Armeen, 
hverken  forstaaet  at  organisere  eller  at  anvende  Frankrigs 
militære  Hjælpekilder,  og  Kejseren  tilsigtede  nu  ved  det  fore- 
liggende Arbejde  at  gjendrive  disse  tunge  Beskyldninger.  Det 
forelaa  færdigt  fra  Kejserens  Haand  allerede  i  Januar  1872, 
men  Napoleon  besluttede  dog  foreløbig  at  udsætte  Udgivelsen. 
Nogle  Maaneder  senere  begyndte  imidlertid  den  franske  Na- 
tionalforsamling sin  Drøftelse  af  den  nye  Hærlov,  og  Kejseren 
lod  da  i  Maj  1872  la  Chapelle  udgive  Arbejdets  første  Del, 
som  omhandlede  Frankrigs  militære  Styrke.  Skjønt  dette 
Arbejde  udgik  under  la  Chapelles  Navn,  var  det  ikke  længe 
nogen  Hemmelighed,  at  den  virkelige  Forfatter  var  Kejseren 
selv,  og  Skriftet  vakte  derfor  en  betydelig  Opsigt  baade  i  den 
engelske  og  franske  Presse.  Det  er  nu  atter  optrykt  i  det 
foreliggende  Værk  og  er  saaledes  strængt  taget  heller  ikke 
nogen  Nyhed.  Vi  ville  dog  her  gjengive  nogle  Bemærknin- 
ger efter  samme,  da  de  ikke  ere  uden  Interesse  og  kaste  et 
forklarende  Lys  over  de  i  Frankrigs  Historie  saa  sørgelige 
Begivenheder  fra  Aaret  1870. 

Det  andet  Kejserdømme  havde  ført  to  store  Krige,  før 
det  indlod  sig  paa  den  tredje  saa  skæbnesvangre  Krig  med 
Preussen.  Under  Krimkrigen  naaede  den  franske  Hær  for 
Ssevastopol  lidt  efter  lidt  op  til  et  Antal  af  200,000  Mand; 
men  det  voldte  dog  de  storste  Vanskeligheder  at  holde  Ar- 
meen paa  dette  Punkt.  I  tre  Aar  i  Træk  udskrev  man  aar- 
lig  140,000  Rekruter;  men  de  franske  -Øverstkommanderende, 
Canrobert  og  Pelissier,  klagede  idelig  over,  at  man  sendte 
dem  unge  og  lidet  øvede  Soldater.  «Det  er  kun  at  -kaste 
Pengene   bort   til    Unytte;    de   kunne   ikke    gjøre    os  nogen 

34* 

Gavn  og  fylde  kim  Hospitalerne.  Vi  behøve  Mænd  og 
øvede  Soldater«.  Det  viste  sig  altsaa  allerede  under  denne 
Krig,  at  Frankrig  ikke  havde  ordentlige  Reservesoldater,  og 
man  maatte  derfor  meget  imod  sin  Vilje  gribe  til  den  Udvej 
at  udtage  et  vist  Antal  gamle  Soldater  fra  hvert  af  de  Regi- 
menter, som  vare  blevne  tilbage  i  Frankrig,  og  sende  dem 
afsted.  Felttoget  1854-55  havde  altsaa  godtgjort,  at  Frankrig 
ikke  var  i  Stand  til  at  holde  mere  end  200,000  Mand  paa 
Benene  udenfor  Frankrig,  eftersom  de  tilbageblevne  Regi- 
menter kun  kunde  gjere  Tjeneste  som  Depotkompagnier  for 
den  kæmpende  Hær. 

Man  undlod  nu  heller  ikke  ganske  at  tage  Hensyn  til 
den  dyrt  kjøbte  Erfaring.  Den  aarlige  Udskrivning  blev  for- 
højet fra  80,000  til  100,000  Mand,  hvilket  Antal  dog  var 
for  stort  til  den  staaende  Hærs  Rammer.  En  Del  af  det 
indøvede  Mandskab  blev  derfor  senere  hen  permitteret,  for  at 
man  i  paagjældende  Tilfælde  kunde  have  et  betydehgt  Antal 
vel  øvede  og  uddannede  Reservesoldater. 

Nu  fulgte  Aaret  1859  med  den  italienske  Krig.  Frank- 
rig havde  da  380,000  Mand  under  Vaaben  og  150,000  per- 
mitterede Soldater,  medens  man  end  videre  udskrev  140,000 
Rekruter.  I  alt  droge  kun  210,000  Mand  over  Alperne,  og 
dog  var  Frankrig  ikke  i  Stand  til  at  opstille  en  anden  stærk 
Hær  ved  sine  nordlige  Grænser  for  at  modstaa  det  mulige 
tyske  Angreb  under  Preussens  Over  edelse.  Navnhg  havde 
Reservesystemet  allerede  dengang  vist  sig  utilstrækkeligt;  de 
permitterede  Soldater  betragtede  sig  som  fuldkommen  fri  for 
Krigstjenesten;  de  mødte  først  sent  under  Fanerne  og  svarede 
ingenlunde  til  de  Forventninger,  man  havde  gjort  sig  om 
dem.     Frankrig   havde  faaet  den   anden  alvorlige  Advarsel. 

Kejseren  paastaar  nu,  at  han  fuldstændig  klart  har  indset 
hele  det  herskende  Systems  Mangier,  men  at  han  hverken 
kunde  faa  Kamrene  eller  sine  Ministre  med  sig  ved  sine 
Reformplaner.      Kamrene  mente,    at  de  heldige  Krige   til- 

strækkelig  havde  vist,  at  den  franske  Hær  var  stor  nok,  sna- 
rere for  stor,  og  i  1865  blev  der  virkelig  gjennemført  en 
betydelig  Reduktion  af  selve  Kadrene.  Forgjæves  søgte  Na- 
poleon at  faa  sine  Ministre  med  sig  til  at  indføre  almindelig 
Værnepligt  og  en  længere  Tjenestetid  for  at  kunne  skabe  en 
virkelig  Reserve;  lige  saa  lidt  kunde  han  én  Gang  for  alle  faa 
vedtaget  et  bestemt  aarligt  Udskrivningstal  eller  en  Inddeling 
af  Hæren  i  Divisioner  og  Armékorps.  Det  er  naturligvis 
umuligt  at  bestemme,  hvor  stor  Sandhed  der  er  i  disse  kej- 
serlige Paastande.  Det  synes  virkelig  utænkeligt,  at  Kejseren 
i  sin  mest  glimrende  Periode  skulde  være  i  den  Grad  mag- 
tesløs, at  han  ikke  engang  skulde  kunne  sætte  de  to  sidste 
Paastande  igjennem.  Det  er  vel  rimeligvis  aldrig  kommet 
længere  end  til  de  taagede  og  gaadefulde  Antydninger,  hvori 
Kejseren  fandt  saa  stort  Behag.  Det  være  sig  nu  hermed, 
som  det  vil;  det  endelige  Resultat  blev  dog,  at  man  nøjedes 
med  et  Udskrivningstal  paa  100,000  Mand,  hvoraf  en  større 
Part  blev  fordelt  til  den  aktive  Armé,  medens  Resten  kun 
blev  indexerceret  ved  Depoterne,  tre  Maaneder  i  det  første, 
to  Maaneder  i  det  andet  og  en  Maaned  i  det  tredje  Aar. 
Saaledes  haabede  man  i  Løbet  af  nogle  Aar  at  skabe  en  Re- 
serve paa  mere  end  200,000  udrustede  og  temmelig  øvede 
Mand. 

Medens  man  saaledes  i  Frankrig  lod  alt  blive  ved  det 
gamle,  ja  snarere  gjorde  et  Skridt  tilbage,  paafulgte  Krigen 
1866  mellem  Preussen  og  østerrig.  De  Mænd,  som  nylig 
havde  været  mest  fredelig  stemte,  forlangte  nu  med  høj  Røst 
Krig  mod  Preussen  paa  en  Tid,  da  Fodfolket  ikke  havde 
Bagladevaaben,  da  Grænsefæstningerne  ikke  vare  i  Forsvars- 
stand, da  Kadrene  nylig  vare  formindskede,  og  en  Del  af  Hæ- 
ren var  bunden  udenfor  Frankrig  ved  det  mexikanske  Tog. 
Kejseren  modsatte  sig  af  alle  Kræfter  disse  krigeriske  Tanker, 
som  havde  bemægtiget  sig  en  Del  af  Publikum.  « Hvorfor 
gjorde  han  ikke  det  samme  i  Aaret  1870»?  spørger  Napoleon 
pathetisk.     Svaret   er   naturligvis   let  at   give:     « Fordi   han 

troede  nu  at  være  bedre  forberedt  end  i  1866«.  Man  kunde 
ogsaa  stille  det  omvendte  Spørgsmaal:  "Hvorfor  var  ikke  i 
Aaret  1866  en  anselig  Del  af  Hæren  i  Stand  til  kraftig  at 
gribe  ind  i  Begivenhedernes  Gang,  da  Kejseren  jo  dog  selv 
havde  forberedt  disse  ved  sine  hemmelige  Underhandlinger 
med  østerrig  og  Bismarck?» 

Paa  dette  Sted  aftrykkes  nu  en  20  Sider  lang  Indberet- 
ning fra  Marschal  Randon,  der  dels  skal  bevise,  at  Frankrig 
ingenlunde  var  udtømt  ved  det  mexikanske  Felttog,  dels  søger 
at  godtgjøre,  at  den  franske  Hær  var  lige  saa  vel  forberedt 
i  1866  som  i  1859  til  at  udholde  en  stor  Krig.  Beretningen 
godtgjør  imidlertid  kun  slaaende,  hvor  langt  man  selv  i  de 
højeste  militære  Kredse  var  fra  at  se  Situationens  Farlighed, 
eller  rettere  det  er  et  Forsvarsskrift  fra  en  Minister,  som 
føler  Jordbunden  vakle  under  sine  Fnidder  og  derfor  maler 
med  de  bedste  Farver  og  søger  at  stille  alt  i  det  mest  straa- 
iende  Lys.  Erfaringen  har  noksom  godtgjort,  hvor  højlig 
Marschallen  har  taget  Fejl  i  sine  Paastande ,  vi  skulle 
derfor  ikke  indlade  os  paa  at  give  noget  Udtog  af  hans  Ind- 
beretning, men  kun  anføre  de  sidste  Slutningspassus,  som 
tilstrækkelig  charakterisere  den  svulstige  Form,  der  helt  og 
holdent  gaar  igjen  i  Aktstykket. 

«Vi  føle  nu  og  da  en  Tilbøjelighed  til  at  hæve  os  over 
andre  Nationer;  for  øjeblikket  er  der  ingen  Grund  til  at 
være  mere  beskeden  end  nødvendig. 

"Hvorledes!  Skulde  en  Nation  som  Frankrig,  der  i  Lø- 
bet af  nogle  Uger  kan  samle  600,000  Soldater  under  sine 
Faner,  der  har  8,000  Feltkanoner  og  1,800,000  Geværer  i 
sine  Arsenaler  og  Krudt  nok  til  en  ti  Aars  Krig,  ikke  altid 
være  tilstrækkelig  forberedt  til  med  Vaaben  at  kunne  hævde 
sin  krænkede  Ære  eller  sin  miskjendte  Ret? 

«Er  Armeen  da  ikke  beredt  til  at  drage  i  Marken,  naar 
den  i  sine  Rækker  tæller  Veteranerne  fra  Afrika,  Sevastopol 
og  Solferino ,  naar  den  til  Kommandoposterne  har  sine 
øvede   Generaler   og   den    Skare   yngre    Officerer,    som    ved 

Togene  i  Algérie  og  Kampene  i  Mexico  have  kunnet  forberede 
sig  til  at  beklæde  hojere  Poster?  Hvor  er  den  Armé  i  Ev- 
ropa,  som  tæller  saa  provede  og  energiske  Elementer? 

"Vort  Fodfolk  er  endnu  ikke  fuldstændig  bevæbnet  med 
Fængnaalsgeværer !  Men  have  vore  Jægere  da  nogensinde  i 
de  tidligere  Krige  ladet  sig  standse  i  deres  Fremrykken  en- 
ten af  Tyrolerskytternes  Rifler  eller  af  de  engelske  Kiffel- 
mænd? 

<iMon  vi  da  trænge  til  at  mindes  om  Marschal  Macdo- 
nalds Ord,  naar  han  taler  om  Soldaterne  fra  Wagram?  Skulle 
vi  virkelig  nu  for  Tiden  være  mindre  godt  svejsede  sammen, 
og  skulle  Avtoritetens  og  Disciplinens  Baand  virkelig  være 
slappede  hos  os? 

«0!  Lader  os  drage  vore  Fædres  krigerske  Dyder  i 
Minde,  det  vil  veje  mere  end  Fængnaalsgeværet! 

Marschal  Eandon«. 

Kejseren  lod  sig  dog  ikke  overbevise  af  Marschal  Ran- 
dons Indberetninger,  men  overdrog  skyndsomt  (Januar  1867) 
Krigsministerens  Portefeuille  til  Marschal  Niel,  der  folte  Nød- 
vendigheden af  at  forbedre  Frankrigs  militære  Organisation. 
Kamrene  vare  da  ogsaa  til  en  vis  Grad  stemte  for  at  bevilge 
de  nødvendige  Midler  til  at  sætte  Landets  Forsvarsvæsen  paa 
en  bedre  Fod.  Man  forøgede  saa  temlig  Hærens  Rammer 
til  det  gamle  Tal,  og  man  anviste  de  nødvendige  Midler  til 
at  fuldstændiggjøre  Hærens  Udrustning  og  til  Udbedringen 
af  Landets  Fæstninger. 


De  følgende  tre  Ark  af  Kejserens  Bog  ere  fyldte  med  en 
Række  Enkeltheder  om  den  franske  Hærs  Størrelse,  om  alt, 
hvad  der  udfordredes  for  at  sætte  Hæren  paa  komplet  Krigsfod, 
samt  Undersøgelser  om,  hvorvidt  de  behorige  Forraad  af  Heste, 
Vogne,    Lasaretter  o.  s.  v.  vare  til  Stede   eller  ikke.     Vi  tro 


536  Af  Napoleon  III's  efterladte  Papirer. 

ikke,  at  disse  Enkeltheder  ville  kunne  interessere  andre  end 
Folk  af  Faget  og  skulle  derfor  indskrænke  os  til  at  frem- 
hæve, at  Kejseren  og  General  Lebrun  i  Aaret  1867  under- 
kastede alle  de  herhen  herende  Sporgsmaal  en  nojere  Drof- 
telse,  og  at  denne  Undersøgelse  blev  fuldendt  i  Januar  1868. 
Det  endelige  Resultat  var,  at  Frankrig  paa  Fredsfod  havde 
en  Hær,  der  i  ét  og  alt  talte  omtrent 380,000 Kombattanter; 
paa  fuld  Krigsfod  vilde  man  have  580,000*)  Mand,  men 
heraf  hørte  over  200,000  Mand  til  Reserven.  Marschal  Mel 
forsikrede  nu  paa  det  bestemteste,  at  han  havde  alle  de 
nødvendige  Ordrer  liggende  færdige  til  at  indkalde  Reserven, 
og  at  Armeen  som  Følge  heraf  kunde  naa  sin  hele  Effek- 
tivstyrke paa  ni  eller  højst  fjorten  Dage.  Niels  Efterfølger, 
Marschal  Leboeuf,  bekræftede  paa  ny,  at  fjorten  Dage  vare 
tilstrækkelige;  men  Erfaringen  viste  senere  noksom,  at  det 
ikke  havde  sin  Rigtighed  med  disse  Paastande**).  Ligeledes 
havde  Kejseren  gjentagne  Gange  sogt  at  faa  Regimenterne 
samlede  i  Divisioner;  man  vilde  herved  have  opnaaet  den  For- 
del forud  at  have  de  forskjellige  Generalstabe  færdige,  og  at 
Generalen  kjendte  de  Tropper,  han  skulde  kommandere. 
Krigsministeriet  skal  dog  have  rejst  saa  mange  Vanskelig- 
heder imod  denne  Plan,  at  Kejseren  maatte  opgive  at  sætte 
den  igjennem***). 

Ved  Kejserens  Undersøgelser  var  man  kommen  til  det 
Resultat,  at  man  maaske  nok  kunde  stille  400,000  Mand  ved 
Grænsen,  men  at  man  da  ikke  vilde  have  en  eneste  Mand 
til  at  lægge  i  Fæstningerne,      Da  de  to  foregaaende  Krige 

*)    Herfra  maa  nu  trækkes  over  50,000  Mand ,    som  skulde  blive  til- 
bage i  Algérie;    ligeledes  Garnisoner,    Depoter  o.  s.  v.     Det  oven- 
nævnte store  Tal  maa  altsaa  meget  betydelig  reduceres,  naar  der 
er  Tale  om  en  virkelig  samlet  Hær  ved  Landets  Grænse. 
)    Jfr.  Historisk  Årchiv  1873  I,  p.  358—61. 

)  Om  Nødvendigbeden  af  en  Hærs  Inddeling  i  Divisioner  og  om 
den  iranske  Hærs  Ordning  —  eller  rettere  om  dens  Desorganisa- 
tiou  —  med  Hensyn  til  dette  Spørgsmaal  jfr.  Historisk  Årchiv  I, 
p.  381—88. 

imidlertid  tilstrækkelig  tydelig  havde  lagt  for  Dagen,  at  man 
ikke  kunde  gjøre  Eegning  paa  et  saa  stort  Antal  Reserve- 
soldater, som  Listerne  udviste,  og  da  man  desuden  altid 
maatte  lade  et  tilstrækkelig  stort  Antal  øvede  Soldater  blive 
tilbage  ved  Depoterne  som  Reserve  for  de  enkelte  Afdelinger, 
kunde  man  ikke  slaa  sig  til  Ro  med  det  indvundne  Resultat. 
For  at  kunne  mode  alle  mulige  Eventualiteter  mente  man, 
at  Frankrig  maatte  have  400,000  Mand  under  Vaaben  og  en 
lige  saa  stor  Reservehær.  Man  forelagde  i  denne  Henseende 
en  ny  Hærlov,  som  blev  gjennemfort  1868.  Skjont  denne 
kun  havde  været  i  Kraft  to  Aar,  da  Krigen  udbrød,  var 
Hærens  Antal  dog  noget  forøget  ved  dette  Tidspunkt. 

Ifølge  Krigsminister  Leboeufs   Indberetning    af   6te  Juli 
1870   kunde  man  fjorten  Dage  efter  Krigens  Udbrud  have: 
To  Armeer,    tilsammen   paa  350,000  Mand  af  alle 
Vaabenarter  og  875  Kanoner. 
Man  vilde  dernæst  have  til  Rest: 

I  det  Indre " 181,500  Mand. 

I  Algérie 50,000    — 

I  Civita-Vecchia 6,500    — 

i  alt  238,000  Mand. 
Naar  hertil  lægges  de  350,000    — 

bliver  Resultatet  588,000  Mand 
disponible  til  Krigen. 
Føjes  hertil  endnu  Tallet  paa  Ikke-Kombattanter    74,000    — 

beløb  hele  den  regulære  Hær  sig  til 662,000  Mand. 

Man  kunde  derhos  gjøre  Regning  paa  strax  ved  Krigens  Ud- 
brud at  have  100,000  fuldstændig  uniformerede,  bevæbnede 
og  organiserede  Mobilgardister*). 


*)  Dette  Tal  skal  naturligvis  figurere  som  den  fornfjdnc  Garnisons- 
styrke,  men  hele  Mobilgarden  var  imidlertid  kun  til  paa  Papiret, 
jfr.  Hist.  Ai'chiv  I,  p.  360,  Noten. 

En  Hær  paa  henved  600,000  Mand  synes  nu  ganske 
vist  at  være  en  meget  respektabel  Styrke;  men  der  er  dog 
en  betydelig  Hage  ved  den  hele  Sag.  For  det  første  er  heri 
medregnet  75,000  Mand  fra  Udskrivningsaaret  1869,  som 
først  skulde  uniformeres  og  indlemmes  i  Rammerne  den  1ste 
Juli  1870;  dernæst  maa  man  fradrage  de  50,000  Mand  i 
Algérie  og  endelig  yderligere  63,000  gamle  Soldater,  som 
bleve  tilbage  ved  Depoterne.  Man  maatte  altsaa  forst  fra- 
regne disse  betydelige  Tal ;  men  naar  man  formindskede  An- 
tallet paa  de  Tropper,  som  skulde  blive  tilbage  i  det  Indre, 
og  dernæst  tilbagekaldte  Brigaden  i  Civita  -  Vecchia,  kunde 
man  dog  gjore  Regning  paa  at  have  400,000  Mand  ved 
Grænsen. 

Kejserdømmets  hele  militære  Styrke  (vel  at  mærke,  naar 
alle  Beregninger  viste  sig  rigtige)  kunde  altsaa  ansættes  paa 
følgende  Maade: 

Den  aktive  Armé 400,000  Mand. 

,^  ,  ^      ^        (Gamle  Soldater  .  .  .      63,000    — 
Ved  Depoterne^^^^  Aarsklassen  1869      75,000    - 

Tropperne  i  Algérie 50,000     — 

Tiis.  588,000  Mand. 

Naar  man  formindskede  Garnisonen  i  Algérie  med 
20,000  Mand,  vilde  der  i  alt  ved  Depoterne  være  158,000 
Mand,  hvoraf  man  kunde  formere  den  fjerde  Bataillon  til 
hvert  af  Regimenterne  ved  den  aktive  Hær. 

Napoleon  opkaster  nu  selv  det  Spørgsmaal,  om  han  havde 
Grund  til  at  holde  denne  effektive  Hær  paa  400,000  Mand 
for  tilstrækkelig  til  at  modstaa  Nordtysklands  bevæbnede 
Styrke,  især  naar  han  kjendte  Oberst  Stoffels  saa  meget  om- 
talte Rapporter.  Her  ligger  netop  Knudepunktet  i  hele  Sa- 
gen, og  det  synes  rigtignok,  som  om  Kejseren  farer  vel  meget 
med  en  Harefod  hen  over  dette  Spørgsmaal.  Man  maa  vel 
erindre,  at  Napoleons  Bog  er  et  Partiskrift,  et  Forsvarsskrift. 
Kejseren  vilde  kunne  forbedre  sin  Sag  meget  betydelig,  naar 
han  paa  den  ene  Side  kunde  godtgjore,    at  han  havde  gjort 

alt  for  at  hæve  Hærens  Styrke  til  et  anseligt  Tal,  og  at  han 
havde  havt  god  Grund  til  at  vente,  at  Sagen  ville  stille  sig 
anderledes,  end  det  endelige  Udfald  viste;  i  det  foregaaende 
have  vi  nu  udviklet,  hvorledes  han  søger  at  godtgjøre  dette. 
Paa  den  anden  Side  maa  Kejseren  søge  at  bevise,  hvorledes 
man  i  Almindelighed  har  havt  overdrevne  Forestillinger  om 
Tysklands  Hærstyrke;  han  vil  derfor  godtgjøre,  at  denne  ved 
Felttogets  Begyndelse  ingenlunde  var  saa  stor,  som  man  i  Al- 
mindelighed antager,  og  at  Kejseren  derfor,  hvis  den  franske 
Hær  havde  svaret  til  hans  Forventninger,  vel  vilde  have 
kunnet  optræde  med  Held  mod  Tyskland.  Vi  ville  her  ord- 
ret anføre  de  vedkommende  Sider  af  "Kejserens  Bog»  og 
dertil  knytte  nogle  forklarende  Bemærkninger. 

«Vi  maa  her  nøje  undersøge,  hvor  store  det  nordtyske 
Forbunds  Stridskræfter  virkelig  vare.  Naar  man  anstiller  en 
Beregning  over  alle  Forbundets  indøvede  Soldater,  faar  man 
det  meget  betydelige  Tal  af  900,000  Mand.  Thi  foruden  de 
tre  aarlige  Kontingenter,  hver  paa  80,000  Mand,  som  alt 
vare  i  Tjenesten,  havde  man  endnu  9  Aars  Kontingenter 
samt  Keserve-  og  Landeværnssoldater.  Dette  store  Tal  giver 
Tyskland  den  Fordel  strax  at  kunne  bringe  sin  hele  Hær 
op  til  den  fulde  Krigsstyrke  og  sætter  det  dernæst  i  Stand 
til  under  Krigens  Løb  at  danne  flere  Reservehære  af  Lan- 
deværnet, men  det  repræsenterer  ikke  den  Styrke, 
som  er  disponibel  strax  ved  et  Felttogs  Begyndelse;  thi 
der  maa  være  et  passende  Forhold  mellem  denne  Styrke  og 
Armeens  faste  Rammer,  og  der  medgaar  en  temmelig  lang 
Tid  for  at  danne  de  nye  Rammer,  som  udkræves  til  Reser- 
vehærene. Det  nordtyske  Forbunds  Felthær  bestod  saaledes 
af  13  Hærkorps,  af  hvilke  ingen  havde  en  Styrke  paa  mere 
end  30,000  Mand. 

('Hvis  det  nordtyske  Forbund  altsaa  blev  overladt  til 
sine  egne  Kræfter  og  de  sydtyske  Stater  ikke  forenede  sig 
med  Norden,  vilde  det  ved  Krigens  Begyndelse  ikke  kunne 
stille   mere   end    390,000  Mand   i    første  Linie.     Dette  Tal 

inaatte  endda  formindskes;  thi  Kongen  af  Preussen  maatte 
rimeligvis  lade  et  eller  to  Korps  tilbage  for  at  forsvare 
sine  Kyster  mod  et  muligt  Angreb  fra  den  franske  Flaade, 
der  med  en  Division  af  Marineinfanteriet  og  af  fjerde  Ba- 
taillonerne  skulle  danne  et  Landgangskorps.  Denne  Anta- 
gelse viste  sig  ogsaa  grundet,  da  første  og  sjette  Armékorps 
bleve  tilbage  ved  Østersøens  Bredder  og  forst  senere  send- 
tes til  Frankrig  efter  de  franske  Nederlag  i  Avgust  Maa- 
neds  Begyndelse.  Man  beregnede  saaledes,  at  Antallet  paa 
de  preussiske  Tropper  ikke  vilde  overskride  330,000  Mand. 

"Hvis  imidlertid  de  sydtyske  Stater  forenede  sig  med 
Preussen,  vilde  dette  blive  forstærket  med  to  bajerske  Armé- 
korps og  to  wiirtembergske  og  badensiske  Divisioner,  i  alt 
henved  90,000  Mand. 

"De  Tropper,  som  Frankrigs  Hær  altsaa  vilde  finde  over- 
for sig,  beløbe  sig  efter  den  ferste  Antagelse  til  330,000  Md., 
efter  den  sidste  til  420,000  Mand*). 

•'Saaledes  var  altsaa  den  Hær,  som  Frankrig  efter  al 
Kimelighed  maatte  være  belavet  paa  at  bekæmpe  i  Aaret 
1870;  herimod  kunde  der  stilles  400,000  Mand,  hvis  Krigs- 
ministerens Beregninger  vare  rigtige,  og  hvis  man  havde 
faaet  Tid  til  at  samle  dem.     Der   var   altsaa  Grund  til  at 


*)  De  tre  tyske  Armeer,  som  i  Begyndelsen  af  Felttoget  betraadte 
Frankrigs  Grund,  talte,  "efter  Kejserens  Opgjørelse»,  kun  338,000 
Mand;  Keservehæren  viste  sig  først  senere  paa  Valpladsen.  — 
Hvad  der  gjør  det  saa  vanskeligt  at  kontrollere  Kejseren,  er  hans 
store  Unøjagtighed ;  snart  forstaar  hau  ved  en  Hærstyrke  det  fulde 
Antal  af  alle  Kombattanter,  snart  kun  Infanteriets  Styrke;  det 
første  sker,  naar  han  trænger  til  store  Tal,  f.  Ex.  naar  han  sætter 
den  franske  Felthær  til  400,000  Mand;  det  sidste  naar  han  vil  re- 
ducere Tallene,  f.  Ex.  naar  han  senere  siger,  at  Kejseren  havde 
120,000  Mand  ved  Metz.  Naar  han  her  sætter  den  preussiske  Hær 
til  338,000  Mand,  mener  han  ogsaa  kun  Fodfolk.  De  tre  tyske 
Armeer,  som  den  1ste  Avgust  1870  stode  ved  Frankrigs  Grænser, 
talte  nemlig  efter  den  preussiske  Generalstabs  Værk  i  alt  334  Ba- 
tailloner,  274  Eskadroner  og  1,106  Stykker  Skyts  o:  mindst  400,000 
Mand. 

antage,    at   der  ikke  vilde  være  noget  Misforhold  mellem  de 
to  Modstandere«. 

Vi  have  gjengivet  dette  Stykke  af  Kejserens  Bog  med 
en  vis  Udforlighed  for  endnu  engang  at  undersøge,  hvorvidt 
man  med  Kette  kan  bebrejde  Kejseren  og  hans  Eaadgivere, 
at  de  uden  behørig  Forsigtighed  have  styrtet  Frankrig  i 
en  forfærdelig  Krig,  skjønt  de  vel  med  nogen  Behændighed 
havde  kunnet  give  det  spanske  Spørgsmaal  en  Vending,  der 
tog  sig  ud  som  en  diplomatisk  Sejr.  Kejserens  Bog  vil  i 
denne  Henseende  ikke  kunne  andet  end  bekræfte  vor  tid- 
ligere udtalte  Anskuelse,  at  han  og  hans  militære  Raadgivere 
bære  en  væsentlig  Skyld  i  Frankrigs  forfærdehge  Nederlag*). 
Læseren  vil  have  set,  hvorledes  Kejseren  kjendte  det  franske 
Systems  svageste  Side,  den  fuldstændigste  Mangel  paa  Re- 
server, der  strax  kunde  dannes  af  fuldt  indøvede  Tropper. 
Til  det  italienske  Felttog  havde  man  havt  Maaneder  at  ruste 
sig  og  havde  vel  dog  ikke  naaet  en  Felthær  paa  400,000  Mand. 
Otte  Aar  senere  troede  Kejseren  at  kunne  aabne  Felttoget 
fjorten  Dage  efter  Erklæringen  af  Krigen  med  en  Hær  paa 
400,000  Mand.  I  otte  Aar  kan  naturligvis  meget  ændres  til 
det  bedre,  mange  Misbrug  og  megen  Slendrian  kan  afhjælpes; 
men  Kejseren  lod  jo  netop,  som  han  selv  tilstaar,  alt  gaa  i 
den  gamle  Gænge,  til  Marschal  Niel  blev  Krigsminister  i 
Januar  18G7,  og  han  døde  allerede  efter  2  Aars  Virksomhed 
(Avgust  1869).  Kejseren  siger,  at  Niel  havde  lovet,  at  alle 
Reserverne  kunde  være  indkaldte,  og  at  Armeen  kunde  naa 
sin  Effektivstyrke  efter  9  eller  højst  14  Dages  Forløb.  Niel 
har  ikke  lovet  dette.  Niels  Løfte  gik  derimod  ud  paa, 
at  Tropperne  kunde  indtræffe  den  niende  Dag  ved  deres  Af- 
delinger, hvis  Depoterne,  hvor  Reservesoldaterne  skulde  ud- 
rustes, vare  ved  de  respektive  Afdelinger;  men  Kejseren 
maatte  vide  og  vidste,  som  hans  Bog  viser,  helt  vel,  at  dette 


*)  Jfr.  Afbaiullingen:    De    franske  Hære   ved   Krigens    Udbrud:    Hist. 
Årchiv  1873.     I,  p.  3;i8  og  flg. 

ikke  var  Tilfældet*).  Under  den  samme  Forudsætning  havde 
Niel  endvidere  lovet,  at  Hæren  kunde  være  marschfærdig  efter 
12  Dages  Forlab  —  vel  at  mærke,  naar  Afdelingerne  rolig 
bleve  i  deres  Kantonnementer,  til  de  fix  og  færdige  kunde 
rykke  ud;  men  vi  have  allerede  i  vor  oftere  citerede  Afhand- 
ling vist,  hvilken  uhyre  Fejl  Marschal  Leboeuf  i  denne  Ret- 
ning begik  ved  at  samle  Armeerne  i  Masse  langs 
Grænsen,  inden  de  havde  modtaget  deres  Reserver,  og  før 
de  vare  komplet  udrustede.  Men  endelig  opererer  Kejseren 
paa  en  hojst  mærkværdig  Maade  med  Tallene.  Marschal 
Leboeuf  havde  kun  lovet  ham  350,000  Mand  ved  Grænserne 
Qorten  Dage  efter  Krigens  Udbrud.  De  fleste  Angivelser  ere 
ogsaa  enige  om,  at  den  franske  Felthær  tilnærmelsesvis  kunde 
anslaas  til  denne  Styrke.  Den  store  Generalstabs  Skrift: 
"Der  deutsch-franzosische  Krieg«  siger  saaledes,  at  den  talte 
343,000  Mand;  men  man  naaede  rigtignok  hverken  dette 
Tal  eller  det  noget  mindre  af  336,000  Mand,  der  findes  i  de 
bedste  franske  Kilder,  og  Aarsagen  hertil  var  dels,  at  man 
valgte  at  mobilisere  ved  Grænserne  i  Stedet  for  i  Garniso- 
nerne, dels  at  Depoterne  ikke  fandtes  samme  Steds  som  Re- 
gimenterne, og  endelig  den  grænseløse  Forvirring,  som  her- 
skede i  alle  Forhold. 

Kejseren  syntes  imidlertid,  at  en  Hær  paa  350,000  Mand 
var  for  lille,  og  satte  dens  Tal  til  400,000  Mand;  han  vilde 
naa  denne  Styrke  dels  ved  at  tilbagekalde  Brigaden  fra  Kirke- 
staten, som  jo  dog  kun  talte  6,500  Mand,  og  dels  ved 
yderligere  at  formindske  Tallet  paa  Tropperne  i  det  Indre, 
skjønt  dette  alt  forud  var  ringe  nok.  Han  kunde  natur- 
ligvis ikke  paa  denne  Maade  stampe  Tusinder  af  Trop- 
per frem;  men  Tallet  paa  Hæren  viste  sig  endog  langt 
ringere,    end  man  i  Krigsministeriet  paaregnede.     I  et  lille 


*)  Jfr.    Historisk    Archiv    1873.      I.     Side    348—49    med    Anmærk- 

Skrift*),  som  tilskrives  Napoleon,  anslaas  de  franske  Hæres 
Styrke  ved  Kejserens  Ankomst  til  Metz,  kun  til  140,000  Md.; 
vi  have  allerede  i  vor  tidligere  Afhandling**)  erklæret  dette 
for  absolut  urigtigt,  og  i  sit  nye  Værk  lader  Kejseren  da  ogsaa 
denne  Angivelse  falde;  han  indrømmer,  at  Hærene  ved  Metz, 
Strassburg  og  Chålons  talte  220,000  Mand,  et  Tal,  som  og- 
saa stemmer  godt  med  de  officielle  franske  Angivelser,  der 
under  den  29de  Juli  udvise  210,000  Mand.  De  franske 
Rhinarmeers  Størrelse  udgjorde  derefter,  som  vi  have  angivet, 
i  Dagene  mellem  den  2den — 6te  Avgust  i  ét  og  alt  270,000 
Mand  (Angivelserne  variere  fra  262,000-272,000  Mand).  Dette 
Tal  er  jo  rigtignok  langt  fra  de  circa  400,000,  som  Kejseren 
ved  sin  Ankomst  til  Metz  troede  at  kunne  gjøre  Regning 
paa;  men  Napoleon  fortier  klogelig  i  sin  Bog,  at  Krigsmini- 
steriet alt  havde  vist  ham  dette  Tals  Upaalidelighed.  Den 
romerske  Brigade  var  endnu  ikke  tilbagekaldt,  en  hel  Divi- 
sion var  opstillet  som  Observationskorps  imod  Spanien,  en 
anden  Division  stod  som  Garnison  i  Lyon;  Paris  havde  man 
ogsaa  maattet  lade  beholde  en  betydelig  Garnison,  et  Regi- 
meijt  maatte  blive  som  Garnison  i  Strassburg  o.  s.  v.***);  alt 
dette  viser  tilstrækkelig,  at  Kejseren,  da  han  uden  videre 
satte  sin  Felthær  op  til  400,000  Mand,  regnede  med  fuld- 
stændig imaginære  Størrelser. 

Kejserens  Angivelser  ere  saaledes  løse  og  upaalidelige 
ved  hans  Beregninger  over  den  franske  Armé;  men  han  er 
lige  saa  unøjagtig  ved  sine  Fremstillinger  af  den  tyske  Hær. 
Han  anslaar  saaledes  den  preussiske  Hær  paa  Fredsfod  til 
240,000  Mand;  men  her  tager  han  ikke  Hensyn  til  den  store 


*)  Des  causes  qiii  ont  amené  la  capitulation  de  Sedan.  Brux- 
elles 1870. 

•*)    Se  Hist.  Archiv  I,  351  Anm. 

**)  Det  var  virkelig  hele  den  Styrke  af  Linietropper  (2,000  Mand), 
man  lod  blive  tilbage  i  Frankrigs  vigtigste  Grænsefæstning,  og 
paa  en  endnu  mere  hensynsløs  Maade  blottede  man  de  øvrige 
Fæstninger  for  paalidelige  Tropper. 

Landeforagelse  i  Aaret  1866;  den  nordtyske  Hær  paa  Freds- 
fod  talte  i  Virkeligbeden  304,000  Mand;  naar  dertil  lægges 
78,000  Mand  for  de  3  sydtyske  Stater,  bar  man  en  Freds- 
styrke  paa  382,000  Mand,  altsaa  betydelig  større  end  den 
bele  franske  Feltbær  paa  Krigsfod.  Naar  bele  den  tyske 
Hærs  Styrke  af  Felttropper,  Besætnings-  og  Erstatningstrop- 
per regnes  sammen,  faar  man  derimod  det  ubyre  Tal  af 
1,183,400  Mand,  det  dobbelte  af  den  bele  Hær,  Napoleon 
for  sit  Vedkommende  kunde  gjore  Regning;  paa.  Rigtig- 
nok vil  Kejseren  bævde,  at  denne  Styrke  umulig  kunde 
være  samlet  paa  én  Gang;  man  maatte  f.  Ex.  lade  Tropper 
blive  tilbage  mod  en  eventuel  Landgang;  det  tager  Tid  at 
danne  Reservearmeer  o.  s.  v.  Det  er  fuldstændig  rigtigt; 
men  disse  Indvendinger  kunne  jo  lige  saa  vel  vendes  mod 
bam.  Naar  Preusserne  maatte  svække  deres  Hær  ved  at  op- 
stille Tropper  mod  en  eventuel  Landgang*),  maatte  Kejseren 
jo  gjøre  det  samme  ved  sin  meget  mindre  Feltbær;  skulde 
Landgangsarmeen  derimod  først  dannes  af  de  franske  Reserve- 
tropper, kunde  Preussen  jo  ogsaa  anvende  sine  Reservetropper 
paa  dette  Punkt.  Naar  man  end  videre  erkj ender,  at  det  tager 
Tid  at  danne  nye  Hære,  burde  man  først  og  fremmest  buske 
paa,  at  man  selv  bavde  til  Hensigt  at  rykke  i  Marken  med 
den  bele  disponible  Styrke.  Et  stort  Nederlag  ved  Grænsen 
i  Begyndelsen  af  Krigen  vilde  være  Undergang  for  Frankrig, 
da  ingen  Reservebær  kunde  opstilles  i  en  nær  Fremtid;  der- 
imod burde  Kejseren  bave  kjendt  de  tyske  Forbold  saa  godt, 
at  ban  vidste,  at  Officerskorpset  og  de  øvrige  Rammer  baade 
til  Fæstnings-  og  Erstatningstropperne  allerede  vare  for  Haan- 
den.  Naar  Kejseren  endelig  vil  finde  sine  Angivelser  be- 
styrkede derved,  at  de  tyske  Hære,  som  ved  Krigens  Begyn- 
delse overskrede  Frankrigs  Grænser,  kun  talte  338,000  Mand, 
have  vi  allerede  vist  dette  Tals  Urigtigbed;  men  han  glemmer 


^)  Der  var  i  Avgust  opstillet  ikke  mindre  end  65  Batailloner,  28  Eska- 
droner og  108  Stykker  Skyts  langs  de  tyske  Østersøkyster. 

derhos  at  tilføje,  at  Preussen  desuden  havde  opstillet  ikke 
mindre  end  tre  hele  Armékorps  og  2  Divisioner  Rytteri,  i 
alt  75  Batailloner,  72  Eskadroner  og  270  Stykker  Skyts,  for 
at  møde  et  eventuelt  Angreb  fra  Osterrigs  Side.  Her  var 
altsaa  endnu  en  fuldstændig  rustet  Hær  paa  100,000  Mand  i 
Reserve,  men  hvor  kunde  Frankrig  vise  Mage  hertil? 

Dog,  vi  have  dvælet  længe  nok  ved  denne  Del  af  Kejse- 
rens Bog,  saa  længe,  at  vor  Fremstilling  næsten  har  faaet 
Præget  af  en  Polemik;  det  er  nu  vel  imidlertid  tilstrækkelig 
klart  for  den  opmærksomme  Læser,  at  Kejserens  Bog  ikke 
er  skrevet  med  det  rolige,  uhildede  Blik,  man  med  Rette 
kunde  vente  hos  den  høje  Forfatter  flere  Aar  efter  de  store 
Begivenheder.  Bogen  er  kun  et  Partiskrift,  hvor  de  forskjel- 
lige  Bemærkninger  ere  grupperede  med  Snildhed  og  Dygtig- 
hed, medens  Sandheden  med  Forsæt  er  tilsløret;  Bogen  er  et 
Forsvarsskrift  for  det  faldne  Dynasti  og  som  saadant  vel  egnet 
til  at  overbevise  den  letfængelige  Franskmand,  der  saa  ofte 
lader  det  skorte  paa  den  kolde,  kritiske  Forstand.  Hvorledes 
Tilstanden  ved  Krigens  Udbrud  virkelig  var  i  den  franske 
Hær,  have  vore  Læsere  alt  én  Gang  tidligere  gjort  Bekjendt- 
skab  med,  og  vi  ville  derfor  her  blot  tilføje  et  Par  yderligere 
Bemærkninger  efter  Kejserens  egen  Bog. 

Fodfolkets  forskjellige  Afdelinger  havde  ikke  i  Fredstiden 
faaet  det  Antal  Geværer,  som  udfordredes  til  Afdelingerne, 
naar  de  skulde  sættes  paa  Krigsfod;  man  havde  kun  givet 
liver  Regiment  2,000  Geværer,  hvad  der  svarede  til  Maximum 
af  Styrken  paa  Fredsfod  medens  de  burde  have  havt  4-5,000. 
Regimenterne  havde  endvidere  heller  ikke  i  deres  Magasiner 
det  Forraad  af  Ammunition,  man  havde  beregnet  for  Krigen, 
nemlig  90  Patroner  pr.  Mand.  Der  foraarsagedes  saaledes 
en  betydelig  Tidsspilde,  før  Afdelingerne  kunde  faa  de  nød- 
vendige Lejrgjenstande,  Geværer  og  Ammunitionsforraad  fra 
Centralmagasinerne  og  Artilleriværkstederne. 

Man  begik  endnu  mange  andre  Fejl.  En  af  de  al- 
vorligste  var,    at  man  ikke   havde  gjort    de   Tropper,    som 

vare  hjemsendte  før  1869,  fortrolige  med  de  nye  Vaaben. 
Reservesoldaterne  kjendte  kun  de  gamle  Vaaben,  men  vare 
ubekjendte  med  Bagladevaabnene,  og  da  de  nu  1870  langt 
om  længe  ankom  til  deres  Afdelinger,  maatte  man  igjen  tage 
fat  paa  deres  militære  Uddannelse. 

Endogsaa  Betjeningen  af  Mitrailleuserne  eller  Kuglesprøj- 
terne stod  langt  tilbage.  Man  havde  holdt  Kjendskaben  til 
disse  nye  Ildvaaben  hemmelig;  Marschal  Leboeuf  havde  paa 
Kejserens  Befaling  i  Aaret  1869  ladet  de  Kaptajner,  som 
skulde  kommandere  Mitrailleusebatterierne,  komme  til  Meu- 
don,  for  at  de  kunde  gjore  sig  bekjendte  med  Betjeningen  af 
og  Skydningen  med  disse  Kanoner.  Da  nu  Krigen  udbrød, 
udnævnte  Krigsministeriet  imidlertid  ikke  disse  Officerer,  som 
vare  bekjendte  med  det  nye  Skyts,  til  Befalingsmænd  for 
Mitrailleusebatterierne,  men  helt  andre  Mænd,  da  man  var 
bange  for  ellers  at  lægge  Hindringer  i  Vejen  for  Artilleriets 
hurtige  Udrykning.  Heraf  fulgte  nu  atter,  at  mange  Officerer 
gjorde  en  lidet  skjønsom  Brug  af  Mitrailleuserne.  De  lode 
sig  skuflTe  af  Navnet*),  de  troede  at  man  skulde  anvende 
dem  paa  kort  Hold  ligesom  Kardetsker,  medens  deres  Ild 
netop  kun  er  virksom  paa  længere  Hold  end  en  halv  Fjer- 
dingvej. 

Naar  man  til  disse  og  andre  Mangler  endnu  særlig  frem- 
hæver den  langsomme  Maade,  hvorpaa  man  gik  over  fra 
Fredsfod  til  Krigsfod,  vil  man,  efter  Kejserens  Mening,  have 
anfort  de  væsentligste  Grunde  til  den  franske  Hærs  Uheld. 


II. 

Marschen  til  Sedan. 

Hvis    en    Læser   tager   fat   paa  « Kejserens  Bog«    i  den 
Tanke  her  at  finde  en   om  end  sammentrængt,  saa  dog  nøj- 


De  troede  med  andre  Ord,    at  Mitrailleuserne  vare  en  Slags  Kano- 
ner, som  kun  skøde  med  Kardetsker  (mitrailles). 

agtig  Fremstilling  af  Felttoget  i  Aaret  1870,  vil  han  snart 
se  sig  skuffet  i  dette  Haab.  Ogsaa  i  denne  Retning  vil  man 
snart  mærke  Partiskriftets  Karakter;  der  findes  Forbigaaelser, 
Tilsløringer  af  generende  Kjendsgjerninger  og  hist  og  her 
mærkelige  Fejl.  Naar  vi  derfor  her  give  en  Fremstilling  af 
den  for  Frankrig  saa  skæbnesvangre  Marsch  til  Sedan,  ville 
vi  vel  i  den  egentlige  Text  saa  vidt  mulig  følge  Kejserens 
egen  Fremstilling,  som  det  naturligvis  har  sin  store  Interesse 
atkjende;  mendeTexten  følgende  Noter  indeholde  derimod  de 
nødvendige  Tillæg  og  yderligere  Oplysninger.  At  vi  dernæst 
give  en  saadan  Skildring,  finder  sin  Begrundelse  i  den  Kjends- 
gjerning,  at  man  særlig  har  været  tilbøjelig  til  at  vælte  An- 
svaret for  denne  ulykkelige  Katastrophe  over  paa  Napoleon  III; 
men  i  saa  Henseende  maa  han  for  sin  Person  vistnok  fri- 
tages for  Ansvar;  det  hævder  han  selv  gjentagne  Gange,  og 
paa  dette  Punkt  støttes  han  ogsaa  af  andre  paalidelige  Vid- 
nesbyrd. 


Efter  de  ulykkelige  Dage  ved  Weissenburg,  Worth  og 
Forbach  rejste  der  sig  en  Storm  af  Forbitrelse  over  hele 
Landet  mod  Kejseren  og  alle  hans  Omgivelser.  Den  offent- 
lige Mening  gjorde  først  og  fremmest  Marschal  Leboeuf  an- 
svarlig for  alle  Manglerne  og  Forsinkelserne  ved  Hærens  Ud- 
rustning og  Opstilling;  man  forlangte  end  yderligere,  at 
Kejseren  skulde  nedlægge  Kommandoen.  Under  saadanne 
Omstændigheder  vilde  alene  et  afgjørende  Held  kunne  lukke 
Munden  paa  Oppositionen;  men  man  kunde  ikke  med  synderlig 
stor  Udsigt  gjøre  Kegning  paa  et  saadant  Held.  Kejseren 
maatte  derfor  tage  den  Beslutning  at  modtage  Marschal  Le- 
boeufs  Demission,  og  den  13de  Avgust  overgav  han  Over- 
befalingen over  Ehinarmeen  til  Marschal  Bazaine,  som  nød 
Hærens  og  Landets  Tillid. 

Medens  Kejseren  saaledes  stillede  hele  Metzerhæren  un- 
der Bazaines  Befaling,    vedblev  han  dog  endnu  efter  Forfat- 

35* 

ningen  at  være  Hærens  -Øverstbefalende;  han  haabede  at  kunne 
beholde  den  almindelige  Ledelse  af  Landets  Forsvar;  han  vilde 
altsaa  indtage  en  lignende  Stilling  som  Kong  Vilhelm  af 
Preussen;  men  ogsaa  i  disse  Forventninger  skulde  han  snart 
se  sig  skuffet.  Regentskabet  med  Kejserinden  i  Spidsen 
havde  set  sig  nødsaget  til  at  sammenkalde  den  lovgivende 
Forsamling.  Den  første  Følge  heraf  var  Ministeriet  Olliviers 
Fald  og  Dannelsen  af  et  nyt  Ministerium,  som  kom  til  at  bestaa 
af  lutter  ivrig  kejserligsindede  Mænd.  Den  nye  Regering 
var  dog  i  Forsamlingen  uafladelig  Gjenstand  for  Oppositionens 
Angreb,  der  tiltog  i  Styrke,  alt  som  Ulykkerne  voxede,  og 
Ministeriet  maatte  finde  sig  i  at  gjøre  alle  Slags  Indrøm- 
melser. 

Allerede  den  Ilte  Avgust  forlangte  Grev  de  Kératry,  at 
Marschal  Leboeuf  skulde  stilles  for  en  Krigsret;  den  lov- 
givende Forsamling  forkastede  dog  hans  Forslag.  Den  12te 
meddelte  Krigsministeren,  Grev  Palikao,  Kamret,  at  Mar- 
schal Leboeuf  havde  indgivet  sin  Afskedsbegjæring,  og  den 
13te  Avgust  offentliggjorde  han,  at  Marschal  Bazaine  kom- 
manderede Rhinhæren;  i  det  samme  Møde  forlangte  imid- 
lertid Gambetta,  at  Krigen  skulde  føres  republikansk  {répuhli- 
cainement);  Barthélemy  Saint -Hilaire  spurgte,  om  Bazaines 
Kommando  ogsaa  omfattede  Kejsergarden,  hvilket  Krigsmi- 
nisteren besvarede  bekræftende,  og  Guyot-Montpeyroux  inter- 
pellerede Ministeren  for  at  erfare,  hvorvidt  der  var  andre 
Kommandoer  over  eller  ved  Siden  af  Bazaines,  hvilket  Grev 
Palikao  benægtede.  »Altsaa !»,  udbrod  Barthélemy  Saint- 
Hilaire,  «er  Marschal  Bazaine  Generallissimus;  det  vil  bero- 
lige Landet«. 

Dot  er  saaledes  øjensynligt,  at  Ministrene,  som  uden 
Ophør  bleve  drillede  af  Oppositionens  lumske  Angreb,  ikke, 
uagtet  al  deres  Iver  og  Hengivenhed,  vare  i  Stand  til  at  for- 
svare Kejseren.  Alle  Omstændigheder  syntes  saaledes  at 
kræve  Kejserens  Tilbagevenden  til  Paris;  men  han  vilde  dog 

ikke   udføre    denne    sin  Plan,    før  Rhinhæren  havde  forladt 
Metz. 

Den  13de  Avgust  meddelte  Marschal  Bazaine  imidlertid 
Kejseren,  at  han  vilde  følge  den  allerede  trufne  Plan,  som 
bestod  i  at  lade  hele  Hæren  gaa  over  paa  venstre  Moselbred 
og  derpaa  rette  Marschen  over  Verdun  til  Chålons  for  i  denne 
By  at  støde  sammen  med  de  Tropper,  som  samledes  der. 

Den  14de  Avgust  begyndte  ogsaa  den  tilbagegaaende 
Bevægelse  tidlig  om  Morgenen;  men  desto  værre  blev  Til- 
bagetoget den  Dag  forsinket  flere  Timer  ved  Slaget  ved  Borny. 
Imidlertid  optog  man  den  15de  om  Morgenen  Marschen  til 
Verdun.  Da  der  ikke  var  nogen  Telegraflinie  paa  denne 
Strækning,  kunde  Kejseren  altsaa  ikke  faa  Meddelelser  fra 
Hovedstaden;  for  hurtigere  at  sætte  sig  i  Forbindelse  med 
Paris  besluttede  han  at  tage  forud  for  Hæren  til  Chå- 
lons og  forlod  derfor  Rhinhæren  Klokken  4  om  Morgenen 
den  16de  Avgust.  De  franske  Hærførere  ventede  denne 
Morgen  saa  lidt  et  almindeligt  Slag,  at  Kejseren  først  havde 
besluttet  at  følge  den  sydligste  af  de  3  Veje ,  der  fra  Metz 
gaa  over  Gravelotte  til  Verdun,  men  Marschallerne  Bazaine 
og  Canrobert  fik  ham  overtalt  til  at  følge  den  mellemste  af 
Vejene,  og  uden  Hindring  ankom  han  da  ogsaa,  eskorteret  af 
to  Regimenter  Garderyttere,  Klokken  3  om  Eftermiddagen  til 
Verdun  og  endnu  samme  Aften  til  Lejren  i  Chålons.  —  Her*) 
fik  han  Efterretningen  om  de  hæderlige,  men  uafgjørende 
Slag  ved  Rezonville  og  Saint-Privat  og  var  højlig  bedrøvet 
over  ikke  at  have  kunnet  overvære  dem. 

Ved  sin  Ankomst  til  Lejren  i  Chålons  traf  Napoleon  HI 
paa  General  Trochu,  som  af  Krigsministeren  havde  faaet  Be- 
faling til  her  at  organisere  et  nyt  (det  XII.)  Armékorps;  nogle 
Timer  senere  kom  ogsaa  Marschal  Mac-Mahon  med  Levnin- 
gerne af  sine  ved  Worth  saa  haardt  medtagne  Divisioner**). 

*)  Kejseren  fik  denne  Efterretning  den  17de  om  Aftenen. 
**)  Fortravet  kom  allerede  til  Chålons  den  15de.    Det  er  uforstaaeligt, 
hvorledes  Kejseren  kan  sætte  Mac-Mahons  Ankomst   til  den  18de; 

Tidlig  den  næste  Morgen  sammenkaldte  Kejseren  et 
Krigsraad,  bestaaende  af  disse  to  Generaler,  Prins  Napoleon, 
General  Trocbus  Stabschef,  Oberst  Schmitz,  og  General  Ber- 
thaud,  som  kommanderede  Pariser-Mobilgarden. 

For  ikke  at  komme  i  Modstrid  med  Grev  Palikaos 
Erklæring  i  den  lovgivende  Forsamling  og  for  at  tilfredsstille 
den  offentlige  Mening,  der  fordrede  Enhed  i  Kommandoen, 
besluttede  man  nu  i  dette  Krigsraad,  at  Bazaine  skulde  ud- 
nævnes til  Generallissimus  for  samtlige  franske  Hære.  Skjont 
Hertugen  af  Magenta  var  ældre  i  Grad  end  Marschal  Bazaine, 
vilde  denne  dog  ikke  lade  et  personligt  Spørgsmaal  faa  nogen 
Indflydelse  her,  hvor  Talen  var  om  Landets  hele  Vel;  han 
indvilgede  derfor  uden  Nølen  i  denne  Beslutning  og  gav 
herved  et  lignende  Exempel  paa  Uegennyttighed  som  det, 
Marschal  Canrobert  havde  givet  ved  Metz. 

Det  fulgte  af  sig  selv,  at  Hertugen  af  Magenta  blev  ud- 
nævnt til  øverstbefalende  for  Chålonshæren ;  det  blev  afgjort, 
at  man  vilde  trække  sig  tilbage  til  Hovedstaden.  Paa  samme 
Tid  blev  General Trochu,  hvis  Loyalitet  dengang  endnu 
ikke  blev  dragen  i  Tvivl  af  nogen,  udnævnt  til  Guvernør 
i  Paris*). 


derved  forrykkes  ogsaa  Tiden  for  det  vigtige  Krigsraad  med  2 
Dage  —  til  den  19de  Åvgnst — ;  dog  nævner  Kejseren  ingen  Dato 
herfor. 
*)  Læseren  undres  mulig  over  dette  voldsomme  Udfald  af  Kejseren 
mod  General  Trochu ;  men  man  maa  mindes,  at  hele  det  kejserlige 
Parti  har  været  enigt  om  at  rejse  et  voldsomt  Angreb  paa  denne 
General,  fordi  han  ikke  den  4de  September  beskyttede  de  lovgi- 
vende Kamre  og  Tuilerierne  mod  Folkemasserne  og  endog  nogle 
Timer  senere  lod  sig  vælge  til  Præsident  i  Regeringen  for  det  na- 
tionale Forsvar.  »Der  er  aldrig  blevet  begaaet  noget  Forræderi 
saa  sort,  saa  aabenlyst,  saa  utilgiveligt  som  dette;  thi  dette  Ba- 
drageri  blev  begaaet  mod  en  Kvinde  og  under  en  Qendtlig  Invasion, 
og  skjønt  man  maa  kalde  denne  Mand  en  Forræder,  —  det  er  hans 
rette  Navn  — ,  synes  han  dog  at  nyde  den  almindelige  Agtelse. 
De  uvidende  Vælgere  i  flere  Departementer  vælge  ham  til  Medlem 
af  Nationalforsamlingen.      Man    rødmer    ikke    ved    at    række    ham 

Man  var  længe  uenig  om,  hvad  man  skulde  stille  op 
med  de  15,000  Pariser-Mobilgardister,  som  fandtes  i  Lejren. 
Man  erkjendte  enstemmig,  at  det  var  umuligt  at  sammen- 
smelte dem  med  den  øvrige  Hær,  som  de  kun  vilde  smitte 
ved  deres  Indisciplin*);  men  det  var  ligesaa  umuligt  at  lade 
dem  blive  i  CLålons.  General  Berthaud  erklærede,  at  paa  to 
Batailloner  nær,  som  man  kunde  sende  til  en  fast  Plads, 
vilde  han  svare  for  de  øvriges  Lydigbed,  naar  man  lod  dem 
vende  tilbage  til  Paris.  Da  General  Trocbu  ivrig  understøt- 
tede denne  Anskuelse,  besluttede  man,  at  de  skulde  sendes 
til  Lejren  Saint -Maur  i  Nærheden  af  Vincennes.  Man  til- 
føjede desuden,  at  det  var  uomgængelig  nødvendigt  at  fra- 
tage dem  deres  Lejrgjenstande  for  at  fordele  dem  blandt  de 
regulære  Tropper,  som  lede  Mangel  paa  samme. 

Da  Kejseren  saaledes  ikke  mere  kommanderede  Hæren, 
var  hans  Plads  i  Spidsen  for  Regeringen;  han  fattede  derfor 
den  Beslutning  at  begive  sig  tilbage  til  Hovedstaden,  saa 
snart  han  var  kommen  til  Forstaaelse  derom  med  Regent- 
skabet**). 


Haanden,  og  hau  udnævnes  til  Præsident  i  Kommissioner,  der 
skulle  træffe  Afgjorelser  i  Æressager«  ....  Dette  er  Kejserens 
egne  Ytringer  om  Generalen  paa  et  andet  Sted  af  Bogen,  hvor 
Trochu  yderligere  sammenlignes  med  Connetablen  af  Bourbon. 
*)  Som  en  oplj'sende  Illustration  til  denne  Klage  kunne  Læserne  ef- 
terse Skildringen  i  Historisk  Archiv  1873  I,  pag.  440 — 45. 
**)  Af  Trochus  Fremstilling  (Une  page  d'histoire  contemporaine  devant 
l'assemblée  nationale  par  le  general  Trochu.  Paris  1871)  fremgaar 
det  tydelig,  at  Kejserens  Rolle  i  dette  Krigsraad  var  meget  passiv 
og  væsentlig  indskrænkede  sig  til  at  sige  Ja  til  de  tagne  Beslut- 
ninger; derimod  førte  Prins  Napoleon  det  store  Ord;  det  var  ham, 
som  fremhævede  de  to  Alternativer  —  enten  er  Kejseren  General- 
lisimus,  eller  hans  Plads  er  i  Paris;  dette  Spørgsmaal  maatte  først 
afgjøres.  Det  var  ligeledes  Prins  Napoleon,  som  fremhævede  Nød- 
vendigheden af,  at  en  General  som  Guvernør  over  de  for  Haanden 
værende  Tropper  gik  til  Paris  og  •  moralsk  og  militærisk«  for- 
beredte Suverænens  Ankomst. 

Da  disse  Beslutninger  bleve  meldte  til  Paris,  fremkaldte 
de  levende  Indvendinger.  Mænd,  hvis  Meninger  maatte  være 
af  en  stor  Vægt  i  Kejserens  Øjne,  gjorde  ham  følgende  Fore- 
stillinger. 

"Hvis  Statens  Overhoved  vendte  tilbage  til  Paris  efter  en 
Sejr,  vilde  han  komme  med  den  moralske  Kraft,  som  er 
nødvendig  for  at  gjenoprette  Tilliden,  hæve  Modet  og  dæmpe 
de  onde  Lidenskaber;  men  at  vende  tilbage  til  Tuilerierne 
efter  sørgelige  Uheld,  at  forlade  Hæren  for  maaske  at  se  sig 
nødsaget  til  i  Gaderne  at  bekæmpe  Urostifterne,  det  er  en 
Rolle,  som  ikke  passer  sig  for  ham.  Paa  det  Punkt,  hvor 
Sagerne  nu  staa,  er  Nødvendigheden  af  et  Diktatur  indly- 
sende, og  dog  er  Kejserens  Anseelse  altfor  rokket,  til  at -han 
kan  bemægtige  sig  dette  Diktatur.  For  at  frelse  Landet 
maatte  man  ty  til  de  mest  energiske  Forholdsregler,  maaske 
modificere  Ministeriet,  opløse  den  lovgivende  Forsamling, 
træde  op  med  Sræugbed  mod  den  Masse  af  Individer,  som 
for  -Øjeblikket  er  i  Besiddelse  af  den  folkelige  Gunst,  og 
skjønt  disse  Forholdsregler  ere  lovlige,  vilde  de  let  faa  Ud- 
seende af  et  Statskup.  Tror  Kejsereri,  at  den  oifentlige  Me- 
ning vilde  følge  ham  paa  denne  Vej?  For  øvrigt  findes  der 
ikke  mere  i  Paris  nogen  Hærstyrke,  hvorpaa  Kejseren  kan 
gjøre  Regning.  Ved  at  sende  Mobilgarden,  der  er  besjælet 
af  en  slet  Aand,  tilbage  til  Bj^en,  forøger  man  end  yderligere 
Vanskelighederne.  General  Trochu  har  sagt  til  Kejseren,  at 
jøjeblikket  var  kommet  til  at  tage  mandige  Beslutninger. 
Dette  Raad  er  rigtigt,  naar  det  blot  ikke  maa  frembringe  en 
Virkning,  som  er  modsat  den,  man  venter  sig. 

<'Lad  Kejseren  mindes,  hvad  der  efter  Slaget  ved  Water- 
loo hændtes  hans  Families  berømmelige  Overhoved.  Napo- 
leon I  kom  tilbage  til  Paris  med  den  Beslutning  at  frelse 
Fædrelandet;  men  lige  over  for  Kamrenes  Holdning  og  de 
politiske  Personligheders  fjendtlige  Sindelag  veg  selv  han  til- 
bage for  Tanken  om  at  gribe  til  extraordinære  Forholdsregler 

mod  Franskmænd,  medens  Fjenden  rykkede  frem  mod  hans 
Hovedstad«. 

Kejseren  meddeler  os  ikke,  hvilken  eller  hvilke  Stats- 
mænd og  Venner  der  have  fremsat  disse  Betragtninger;  men 
man  fejler  næppe  ved  blandt  andre  at  gjætte  paa  den  davæ- 
rende Senatsformand  Eouher.  De  samme  dj'nastiske  Betæn- 
keligheder mod  de  tagne  Beslutninger  ere  sikkerlig  ogsaa 
blevne  fremhævede  af  Kejserinden;  en  udateret  Depeche  fra 
hende  til  Napoleon  udtaler  dette,  og  da  General  Trochu  som 
Paris's  Guvernør  havde  sin  første  Avdiens  hos  hende,  til- 
raabte  hun  ham:  «Kun  vore  Fjender  kunne  have  givet  Kej- 
seren dette  Eaad;  han  vilde  aldrig  være  kommen  levende  til 
Tuilerierne«.  Napoleon  omtaler  Kegentindens  Stilling  paa 
følgende  Maade:  «Kejserindens  Stilling  var  endnu  mere 
kritisk  end  Kejserens.  Hun  stod  alene  midt  i  en  gjærende 
Befolkning,  som  kunde  rejse  sig  mod  hende  ved  den  mindste 
Hændelse;  hun  havde  ingen  Støtte  i  hengivne  Tropper  eller 
nogen  General,  der  var  i  Besiddelse  af  hendes  Tillid;  hun 
stod  i  Spidsen  for  et  vaklende  Ministerium  og  over  for  en 
lovgivende  Forsamling,  der  var  paa  Nippet  til  at  opløses  i 
Partier.  En  eneste  Følelse  opretholdt  hendes  Mod;  det  var 
Tanken  om,  at  hun  burde  fyldestgjøre  den  Tillid,  Landet  og 
Kejseren  havde  vist  hende;  hun  var  ikke  ubekjendt  med,  at 
hun  var  sat  paa  den  farligste  Post,  men  hun  vilde  hellere 
staa  alene  end  se  sin  Mand  og  sin  Søn  ved  sin  Side«. 

Ogsaa  Krigsministeren,  Grev  Palikao,  rejste  imidlertid 
Modstand  mod  de  tagne  Beslutninger,  fordi  han  frygtede  for, 
at  man  saaledes  vilde  komme  til  at  lade  Bazaine  i  Stikken. 
I  en  Depeche  af  samme  Dag  (17de  Avgust)  anmoder  han 
derfor  indstændig  Kejseren  om  at  lade  disse  Beslutninger  i 
Bero.  Han  lovede,  at  Armeen  i  Chålons  inden  3  Dage  skulde 
tælle  85,000  Mand,  hvortil  endnu  vilde  komme  Douays  Korps 
paa  18,000  Mand;  med  denne  Styrke  kunde  man  mulig 
gjøre  en  kraftig  Diversion  mod  den  preussiske  Hær,  som  dog 
vel  maatte  være  svækket  af  de  gjentagne  Kampe.     Samme 

Dags  Aften  fik  Kejseren,  som  allerede  sagt,  Meddelelsen  om 
Slaget  ved  Rezonville,  der  havde  forhalet  Bazaines  Tilbagetog, 
og  han  falder  nu  tilbage  i  sin  gamle  Tvivlraadighed ;  den 
næste  Morgen  (den  18de  Avgust)  Kl.  9  telegraferer  han  til 
Krigsministeren:  «Jeg  er  ganske  af  Deres  Mening" ;  men  den 
19de  Avgust  om  Formiddagen  taler  han  paa  ny  til  sin  Fætter 
om  et  afgjørende  Slag  under  Paris's  Mure.  Dog  fæstnede 
sluttelig  den  Tanke  sig  hos  ham  ikke  at  forlade  Mac-Mahons 
Hær,  hvordan  dens  endelige  Beslutning  nu  end  maatte  blive, 
hvad  enten  den  trak  sig  tilbage  til  Paris  eller  rettede  sin 
Marsch  mod  Verdun.  »Hans  Stilling  var  saa  pinagtig,  at 
næppe  nogen  anden  Suveræn  har  været  i  en  lignende.  Han 
var  Statens  Hoved  og  ansvarlig  over  for  det  franske  Folk; 
men  Begivenhedernes  tvingende  Gang  havde  fravristet  ham  de 
Rettigheder,  Nationen  havde  betroet  ham,  og  dømt  ham  til 
Uvirksomhed,  skjønt  han  saa  sine  Hære  og  sin  Regering  gaa 
til  Grunde  lige  for  sine  øjne». 

Vore  Læsere  ville  vistnok  spørge:  men  hvorledes  stillede 
Marschal  Mac-Mahon  sig  da  egentlig  over  for  Krigsministerens 
og  Regentskabets  -Ønsker?  Paa  dette  Punkt  indskrænker 
Kejserens  Bog  sig  til  følgende  korte  Bemærkning:  «Efter 
hvad  der  saaiedes  var  blevet  aftalt,  begyndte  Marschal  Mac- 
Mahon  sin  tilbagegaaende  Bevægelse  den  21de  Avgust,  og 
om  Aftenen  var  Armeen  for  Størstedelen  lejret  bag  Reims«. 
For  ret  at  forstaa  de  følgende  Begivenheder  er  det  imidlertid 
dog  af  Vigtighed  at  dvæle  lidt  ved  det  Tidsrum  af  4  Dage 
fra  den  17de— 20de  Avgust;  men  den  nødvendige  Kundskab 
til  dette  Tidsrum  maa  øses  af  andre  Kilder,  og  særlig  ville 
Mac-Mahons  egne  Depecher  kunne  give  os  værdifulde  Op- 
lysninger om  Marschallens  vanskelige  Stilling.  Han  var 
jøverstkommanderende  for  en  Hær,  der  først  skulde  dannes, 
og  hvilken  man  dog  vilde  tildele  en  vigtig  Rolle  i  de  nær- 
mest forestaaende  Begivenheder;  han  var  Bazaines  Under- 
befalingsmand, men  maatte  ogsaa  lystre  Ordrer  fra  Krigsmi- 
nisteriet,   og   endelig   kunde   han    dog   ikke   ganske  undlade 

ogsaa  at  tage  Hensyn  til  Kejserens  Meninger,  skjønt  denne 
jo  rigtignok  officielt  havde  fraskrevet  sig  al  Indgriben  i  Kri- 
gens Ledelse. 

Hvad  nu  Hæren  i  Chålons  angaar,  da  bestod  denne  først 
og  fremmest  af  Mac-Mabons  eget  Armékorps  (I.  Korps),  som 
nu  kommanderes  af  General  Ducrot.  Hertil  kom  General 
Faillys  Korps  (V.  Korps) ,  som  vel  endnu  ikke  havde  været  i 
Ilden,  men  dog  var  udmattet  af  en  lang  og  besværlig  Marsch ; 
først  de  to  sidste  Dage  (20de  og  21de  Avgust)  naaede  dette 
Korps  Lejren  og  maatte  altsaa  strax  og  uden  nogen  som  helst 
Rast  begive  sig  afsted  paa  den  skæbnesvangre  Marsch.  Ge- 
neral Trochu  var,  som  vi  have  hørt,  oprindelig  bestemt  til 
Anfører  for  det  XII.  Korps,  men  da  han  nu  var  udnævnt  til 
Guvernør  i  Paris,  blev  Kommandoen  overdragen  til  Kejserens 
Adjudant,  General  Lebrun.  Dette  XII.  Korps  bestod  af  to  gode 
Divisioner,  nemlig  den  oprindelig  ved  Spaniens  Grænse  opstil- 
lede Hærafdeling  og  4  Regimenter  Marine-Infanteri;  Korpsets 
3dje  Division  var  derimod  sammensat  af  4  Marschregimenter, 
hvis  Soldater  savnede  den  nødvendige  militære  Uddannelse. 
Hertil  kom  endelig  General  Douays  Korps  (VII.  Korps),  som 
var  dannet  i  al  Hast  log  manglede  den  nødvendige  Fasthed. 
Yderst  mærkeligt  er  det  for  øvrigt,  at  Krigsministeren  først 
den  16de  havde  befalet  dette  Korps  at  forlade  Belfort  og  be- 
give sig  over  Paris  til  Chålons.  Den  største  Del  af  de  her 
nævnte  Tropper  lede  Mangel  paa  de  nødvendigste  Udrust- 
ningsgjenstande,  og  med  en  saadan  Hær  skulde  Mac-Mahon 
nu  operere.  Han  havde  vel  i  alt  100,000  Mand  under  sin 
Befaling*). 


*)  Kejseren  angiver  Hærens  Størrelse,  men  sikkert  for  lavt,  til  mel- 
lem 80—100,000  Maud.  Palikao  angiver  140,000  Mand  (se  -un 
ministére  de  guerre  de  vingt-quatre  jours».  Paris  1871,  pag.  91); 
men  Krigsministeren  har  vel  her  medregnet  General  Vinoys  Korps, 
som  slet  ikke  deltog  i  Slaget  ved  Sedan,  Bibesco  taler  om  116 — 
117,000  Mand,  (se  Belfort,  Reims,  Sedan.  Paris  1872,  pag.  46); 
andre  Angivelser  ere  endnu  lavere. 

Mac  -  Mahon  udbad  sig  nu,  som  rimeligt  var,  først  og 
fremmest  Instruktioner  af  Hærens  Generallissimus ,  Marschal 
Bazaine;  men  fra  denne  har  han  aldrig  fa  aet  andet  end 
følgende  baade  af  Kejseren  og  Mac  -  Mahon  meddelte  be- 
tydningsløse Svar:  <<Jeg  er  for  langt  borte  fra  Midtpunktet 
af  Deres  Operationer  til  at  kunne  angive  Dem  de  Bevægelser, 
som  De  har  at  gjere.  Jeg  lader  Dem  Frihed  til  at  handle, 
som  De  vil».  Denne  Depeche  fra  Bazaine  er  uden  Dato, 
men  Mac-Mahon  fik  samme  den  19de  om  Aftenen. 

Da  Mac-Mahon  saaledes  ikke  fik  bestemte  Ordrer  fra 
Overgeneralen,  maatte  han  rette  sin  Hærs  Bevægelser  efter 
de  Oplysninger,  han  kunde  faa  ud  af  Bazaines  øvrige  De- 
pecher; selv  var  han  stemt  for  den  forsigtigste  Forholds- 
regel, Tilbagemarschen  til  Paris;  men  kunde  han  række  sin 
Vaabenbroder  en  hjælpende  Haand  uden  at  udsætte  sig  selv 
for  overhængende  Fare,  var  han  naturligvis  villig  hertil;  un- 
der denne  Betingelse  kunde  han  vel  gaa  ind  paa  Krigsmini- 
sterens endnu  kun  i  al  Almindelighed  udtalte  ønsker. 
Vi  have  allerede  hort,  at  Bazaine  den  16de  Avgust  sent  om 
Aftenen  underrettede  Kejseren  om  Slaget  ved  Kezonville;  denne 
Depeche  indeholdt  tillige  følgende  Passus:  «Det  er  sandsyn- 
ligt, at  jeg  for  at  naa  Verdun  maa  slaa  ind  paa  den  nord- 
lige Chaussé».  Den  følgende  Dag  (den  17de  Avgust)  afsendte 
Marschallen  endnu  to  Depecher.  I  den  første  af  disse  hed- 
der det:  «Jeg  tænker  i  Overmorgen  (o:  den  19de  Avgust)  at 
kunne  begive  mig  paa  Marsch  igjen,  idet  jeg  slaar  ind  i  en 
mere  nordlig  Retning.  I  den  anden  Depeche  gjentages 
den  samme  Erklæring  om  en  ny  Fremrykning,  dog  med  Til- 
læg: "Hvis  det  er  muligt »;  Bazaine  slutter  med  følgende 
Ord:  « Jeg  vil  slaa  ind  paa  Vejen  over  Briey;  vi  ville  ikke 
spilde  nogen  Tid,  hvis  ikke  nye  Kampe  skulle  forhindre  vore 
Kombinationer«.  Af  disse  Depecher  saa  Mac-Mahon  altsaa, 
at  Bazaine  endnu  fastholdt  Planen  om  et  Tilbagetog  mod 
Vest,  dog  ad  en  nordligere  Vej.  Det  maatte  derfor  synes 
Mac-Mahon  en  nærliggende  Mulighed,    at  Bazaine  vilde  be- 

nytte  den  nordlige  Jernbanelinie  langs  den  belgiske  Grænse 
(Montmédy- Sedan -Méziéres-Eethel-Reims);  i  det  mindste 
synes  denne  Opfattelse  at  ligge  til  Grund  for  følgende  De- 
peche, som  han  afsendte  den  18d^  Avgust*):  «!  Morgen 
Aften  (o:  19de  Avgust)  ville  de  Tropper,  som  staa  under  min 
Befaling,  være  reorganiserede.  Naar  Kronprinsens  Hær  med 
Magt  trænger  ind  paa  mig,  vil  jeg  tage  Stilling  mellem 
Epernay  (vest-sydvest  for  Lejren  ved  Chålons)  og  Reims,  saa 
at  jeg  efter  Omstændighederne  kan  forene  mig  med 
Dem  eller  trække  mig  tilbage  til  Paris«. 

Begivenhederne  gik  imidlertid  i  hine  mindeværdige  Dage 
fremad  med  Kæmpeskridt.  Medens  Mac-Mahon  afsendte 
denne  Depeche  til  Bazaine,  var  Slaget  ved  Gravelotte  alt  i 
fuld  Gang,  og  allerede  Kl.  2  om  Eftermiddagen  afsendte  Ba- 
zaine følgende  Depeche  til  Mac-Mahon:  «Vi  ere  altsaa  igjen 
henviste  til  Defensiven,  indtil  jeg  lærer  de  fjendtlige  Trop- 
pers Stilling  foran  os  at  kjende«.  Fra  dette  Tidspunkt  og 
indtil  den  22de  Avgust  er  Marschallen  aldeles  ubekjendt  med 
Forholdene  ved  Bazaines  Hær**)  og  saaledes  uden  noget  som 
helst  Vejledningspunkt  ved  Spergsmaalet  om  Retningen  af 
sin  Marsch,  og  dog  bliver  det  Dag  for  Dag  eller  rettere  Time 
for  Time  mere  og  mere  en  paatrængende  Nodvendighed  at 
tage  en  endelig  Beslutning.  Trods  Depechernes  lakoniske  Sprog 
kan  man  i  dem  læse  Mac-Mahons  stigende  Ængstelse.  Den 
19de  Avgust  kan  han  endnu  skrive  folgende  til  Krigsmini- 
steriet: <'De  kan  meddele  Ministerraadet,  at  man  kan  gjore 
Regning  paa  mig,  og  at  jeg  vil  gjøre  alt  for  at  forene 


*)  Klokkeslettet  for  denne  Depeche  er  mig  ikke  bekjendt,  men  den 
maa  dog  højst  rimelig  være  afsendt,  før  man  vidste  noget  om 
Slaget  ved  Gravelotte. 

**)  Der  findes  vel  endnu  en  Depeche  af  18de  Avgust  Kl.  7,  50  Mi- 
nuter, hvori  Bazaine  giver  en  meget  ufuldstændig  Skildring  af 
Slaget  ved  Gravelotte,  og  hvori  det  sluttelig  hedder:  "Vore  Tropper 
holde  standhaftig  deres  Stillingem,  men  Depechen  inde- 
holder ingen  som   helst  Oplysning  om  Bazaines  yderligere  Planer- 

mig  med  Bazaine«;  men  samme  Dags  Eftermiddag  tele- 
graferer*) han  allerede  til  denne:  «Naar  De,  som  jeg  tror, 
bliver  tvungen  til  at  trække  Dem  tilbage,  saa  véd  jeg  i  den 
Afstand,  hvor  jeg  er,  ikke,  hvorledes  jeg  skal  komme 
Dem  til  Hjælp  uden  at  blotte  Paris«.  Mac-Mahons 
Ængstelighed  vil  forst  ret  blive  klar,  naar  man  erindrer  den 
ovenfor  anførte  Depeche  fra  den  foregaaende  Dag,  hvori  han 
havde  lovet  Bazaine  at  være  marschfærdig  netop  den  19de  om 
Aftenen  samt  angivet  at  ville  trække  sig  mod  Nord  til  Eeims. 
I  hans  sidste  Depeche  af  19de  Avgust  ligger  altsaa  en  ny 
—  om  end  indirekte  —  Anmodning  om  Instruktioner. 

Den  19de  Avgust  gik  imidlertid,  og  den  20de  kom,  stadig 
uden  nye  Efterretninger  fra  Bazaine. 

Denne  Dags  Morgen  telegraferer  Mac-Mahon  derfor  til 
Krigsministeren:  «Af  de  indtrufne  Efterretninger  synes  det 
at  fremgaa,  at  de  3  fjendtlige  Hære  ere  opstillede  paa  den 
Maade,  at  de  afskære  Bazaine  Vejene  over  Briey,  Verdun  og 
St.  Mihiel  (o:  alle  de  3  vestlige  Tilbagetogslinier  fra  Metz). 
Da  jeg  ikke  kjender  Ketningen  for  Bazaines  Tilbagetog,  er 
jeg  til  Sinds  at  blive  her  i  Lejren  ~  skjont  jeg  fra  i  Mor- 
gen af  er  færdig  til  Marschen  — ,  indtil  det  er  mig  bekjendt, 
om  Bazaine  marscherer  i  nordlig  eller  sydlig  Retning... 
Mac-Mahon  indsaa  altsaa  paa  hin  Tid  meget  vel  Muligheden 
af,  at  Metzerhæren  var  afskaaren  fra  sin  lige  Tilbagetogslinie; 
men  han  kunde  ikke  fatte,  at  en  fransk  Hær  paa  180,000 
Mand  skulde  kunne  omringes  helt  og  holdent.     For  en  Sik- 


*)  Denne  Depeche  er  kommen  Bazaine  i  Hænde  ;  efter  Bazaines  eget 
Skrift:  L'armée  du  Rhin  pag.  79,  var  Telegrafen  over  Thionville 
endnu  i  Virksomhed  hele  Dagen  den  19de,  efter  andre  Forfattere 
endog  til  den  20de  op  paa  Formiddagen.  Det  bliver  saaledes  al- 
tid en  utilgivelig  Forsømmelse  af  Bazaine,  at  han  lod  hele  denne 
Dag  gaa  unyttet  hen  uden  at  telegrafere  til  Paris  og  Chålons  om 
Sagernes  rette  Sammenhæng.  —  Den  saa  skæbnesvangre  Depeche 
af  19de  Avgust  (uden  Klokkeslets  Angivelse)  blev  nemlig  befordret 
ved  Bud  til  Verdun  og  herfra  den  22de  Avgust  Formiddag  Kl.  8, 
5  Minuter  telegraferet  til  Mac-Mahon. 

kerheds  Skyld  fastholder  han  dog  endnu  sin  gamle  Plan  om 
at  trække  sig  lidt  mod  Nord.  Bazaine  var  jo  bekjendt  med 
den:  der  var  jo  stadig  den  Mulighed,  at  han,  som  ovenfor 
antydet,  vilde  søge  at  trænge  frem  langs  den  nordvestlige 
Grænse,  og  dette  var  virkelig  den  19de  Avgust  ogsaa 
Bazaines  Plan,  som  det  vil  fremgaa  af  hans  følgende  De- 
peche. Idet  Mac-Mahon  gik  ud  fra  denne  Opfattelse,  tele- 
graferer han  den  20de  Avgust  Kl.  3^k  om  Eftermiddagen  i 
følgende  Udtryk  til  Krigsministeriet:  <<Jeg  vil  i  Morgen  (o: 
21de  Avgust)  bryde  op  til  Keims;  hvis  Bazaine  bryder  op 
mod  Nord,  vil  jeg  herfra  bedre  være  i  Stand  til  at  bringe 
ham  Hjælp.  Naar  det  derimod  sker  mod  Syd,  vil  det  dog 
være  i  en  saadan  Afstand,  at  jeg  aldeles  ikke  kan  være  ham 
til  nogen  Nytte ». 

Denne  Mac-Mahons  Beslutning  var  altsaa  overensstem- 
mende med  den  under  den  17de  Avgust  trufne;  han  vil  først 
og  fremmest  dække  Paris;  men  dernæst  —  saa  vidt  det  uden 
Fare  lader  sig  gjøre  —  søge  at  række  Bazaine  en  hjælpende 
Haand.  Og  denne  Beslutning  fastholder  han  under  det  nye 
Tryk ,  man  fra  Paris  søger  at  lægge  paa  hans  Handle- 
frihed. 

Næppe  var  nemlig  Marschallens  sidst  anførte  Depeche 
naaet  til  Paris,  før  Senatets  Formand,  Rouher,  paa  egen  Haand 
og  uden  Ministerraadets  Avtorisation*)  endnu  samme 
Aften  rejste  til  Lejren  ved  Chålons.  Her  fandt  han  vel  Kej- 
seren, men  ikke  mere  Mac-Mahon,  som  allerede  var  paa 
Marschen  med  sine  Tropper  til  Eeims;  først  i  Nærheden  af 
denne  By,  ved  Courcelles,  indhentede  Napoleon  og  Eouher 
Marschallen,  og  Klokken  7  om  Aftenen  den  21de  Avgust 
kom  det  her  til  en  Kaadslagning,  hvori  Kejseren,  Mac-Mahon 
med   sin  Generalstabschef  Faure,   Rouher  og  hans  Ledsager, 


*)  Baade  Palikao  og  Rouher  ere  overensstemmende  i  dette  Punkt. 
Med  Kejserens  følgende  Fremstilling  stemmer  i  det  hele  taget 
baade  Rouhers  og  Mac-Mahons  Forklaringer  for  den  store  parla- 
mentariske Undersøgelseskommission. 

Statssekretær  St.  Paul,  deltoge.    Vi  ville  paa  dette  Punkt  lade 
Kejseren  selv  tale: 

«Den  samme  Dag  (o:  den  21de  August)  ankom  en  frem- 
ragende Personlighed  fra  Paris  for  ved  indtrængende  Fore- 
stillinger hos  Kejseren  og  Marschallen  at  udvirke,  at  Hæren 
ilede  Marschal  Bazaine  til  Hjælp.  Men  Hertugen  af  Magenta 
fremførte  herimod  følgende  Indvendinger:  Han  vidste  ikke, 
om  Marschal  Bazaine  havde  Levnetsmidler  og  tilstrækkelig 
Ammunition  til  endnu  at  gjere  Modstand  i  nogle  Dage; 
han  kunde  maaske  være  nedsaget  til  at  kapitulere,  fer  Hjæl- 
pehæren var  stødt  til  ham.  Selv  om  man  ogsaa  vilde  an- 
tage, at  Marschal  Bazaine  kunde  bane  sig  en  Vej  gjennem 
de  fjendtlige  Linier,  som  omgave  ham,  vilde  han  da  rette  sin 
Marsch  mod  Syd  eller  Nord?  Hvorledes  skulde  man  under 
en  saadan  Uvished  kunne  begynde  en  farlig  Bevægelse  med 
Tropper,  som  endnu  vare  slet  organiserede?  Sæt  endelig,  at 
de  to  Hæres  Forening  gik  lykkelig  for  sig,  var  da  dette  Re- 
sultat at  foretrække  for  den  Situation  at  have  en  Hær,  der 
manøvrerede  under  Parises  Mure  for  at  hindre  et  Angreb 
paa  Hovedstaden  med  dens  300,000  Kombattanter?  Det 
blev  altsaa  besluttet  at  fortsætte  Marsclien  mod  Soissons  og 
Farisn.  Til  denne  Kejserens  egen  Fremstilling  skulle  vi 
endnu  føje,  at  Rouher  i  Natten  til  den  22de  Avgust  rejste 
til  Hovedstaden  med  Udkastet  til  en  Række  Dokumenter,  som 
bleve  fundne  blandt  Papirerne  i  Tuilerierne  og  senere  ere 
offentliggjorte*).  I  et  af  disse  Dokumenter  udnævnes  Mac- 
Mahon  til  Overgeneral  for  alle  de  Tropper,  som  udgjøre  Hæren 
fra  Chålons,  samt  for  alle  de  Tropper,  som  nu  eller  for  Frem- 
tiden maatte  samles  under  Hovedstadens  Mure  eller  i  samme; 
føist  herved  fik  Mac-Mahon  en  af  Bazaine  uafhængig  Kom- 
mando. Der  findes  end  videre  et  Udkast  til  et  kejserligt  Brev, 
stilet  til  Marschallen.    Heri  motiveres  den  anførte  Beslutning 


*)  Jfr.    Papiers    et    Correspondance    de    la    famille    imperiale.      Paris 
1870.     I,  pag.  59  flg. 

derved,  at  Forbindelsen  med  Bazaine  er  afbrudt;  Stillingen  er 
alvorlig,  hvorfor  Kejseren  appellerer  til  hans  Patriotisme:  ham 
vilde  den  Hæder  være  forbeholdt  at  have  bekæmpet  og  tilbagevist 
en  fjendtlig  Invasion.  Sluttelig  skulle  vi  endnu  anføre  Udkastet 
til  en  Proklamation,  hvori  den  nye  Overgeneral  forkynder  sin 
Hær  Beslutningen  om  at  marschere  til  Paris  og  motiverer 
denne  Forholdsregel  ved  Umuligheden  af  at  kunne  bringe 
Bazaine  Hjælp. 


Den  21deAvgust  finde  vi  altsaa  Chålonshæren  paa  Vejen 
til  Paris.  Regentskabets  og  Krigsministerens  Forsøg  paa 
at  lede  Krigsoperationerne  vare  saaledes  indtil  denne  Dato 
strandede  paa  Mac-Mahons  Forsigtighed;  men  vi  ville  endnu 
engang  fremhæve,  at  Kejseren  ikke,  som  man  har  været  til- 
bøjelig til  at  tro,  har  lagt  sin  Vilje  i  Vægtskaalen  overfor 
Mac-Mahon ;  Napoleon  HI  var  selv  nærmest  stemt  for  at  føre 
Hæren  tilbage  til  Paris,  ligesom  alle  Kilder  ere  enige  i  det 
Punkt,  at  Kejseren  nødig  saa  Mac-Mahon  opgive  sin  første 
Beslutning  og  sluttelig  dog  drage  Bazaine  i  Møde.  Ansvaret 
for  Katastrofen  falder  derfor  ikke  paa  Kejseren,  men  paa  Ba- 
zaine, paa  Krigsministeriet,  Regentskabet  og  paa  selve  Mac- 
Mahon.  Men  hvorfor  opgav  Marschal  Mac-Mahon  da  sin 
Marsch?  Vi  ville  lade.  Kejseren  selv  tale.  «Den  22de  Av- 
gust  om  Morgenen  ankom  der  en  Depeche*)  fra  Bazaine; 
den  var  tilsyneladende  fuld  af  Tillid  og  forkyndte,  at  han 
haabede  at  kunne  gribe  Offensiven  igjen  og  bane  sig  en  Vej 
hen  imod  Montmédy.     Denne  Efterretning    kuldkastede    alle 

*)  Depechen  er  dateret  den  19de  Avgust;  den  var,  som  ovenfor  anført, 
ved  Bud  bragt  til  Verdun  og  telegraferedes  herfra  Kl.  8,  5  Minuter 
om  Morgenen.  Dens  Slutning,  som  her  kun  vedrører  os,  lyder 
fuldstændig  saaledes:  "Jeg  tænker  endnu  stadig  at  brj'de  op  i  nord- 
lig Retning  og  derpaa  over  Montmédy  at  naa  Vejen  til  St.  Mene- 
hould  og  Sedan,  forudsat  at  denne  Vej  ikke  er  altfor  stærkt  besat. 
I  saa  Fald  vil  jeg  marschere  til  Sedan,  ja  selv  til  Méziéres  for  dog 
at  naa  Chålons", 
Historisk  Arcliiv.     1873.     11,  36 

de  tagne  Beslutninger.  Hertugen  af  Magenta  opsøgte  strax*) 
Kejseren  for  at  melde  ham,  at  nu,  da  man  kjendte  Bazaines 
Stilling,  kunde  man  nok  gjore  et  Forsøg  paa  at  forene  sig 
med  ham,  siden  baade  Hæren  og  den  offentlige  Mening  i 
Paris  var  stemt  for  denne  Bevægelse.  Kejseren  gav,  skj^mt 
modstræbende,  sit  Bifald  til  denne  Plan;  han  besluttede 
fra  nu  af  at  føje  sig  i  Begivenhedernes  Gang  og  indskrænkede 
sig  til  kun  at  raade  Marschallen  ikke  at  fjerne  sig  fra  Jern- 
banen, som  sikrede  Provianteringen. 

c-Skjønt  Hertugen  af  Magenta  saaledes  vel  for  en  stor 
Del  adlød  de  Indskydelser,  som  udgik  fra  Paris,  er  det  dog 
først  den  efterretning,  der  den  22de  Avgust  kom  fra 
Metz,  som  bestemte  ham  til  at  skifte  Plan  og  prøve  den 
Chance,  som  frembød  sig».  Det  er  saaledes  klart  nok,  at 
først  Bazaines  Depeche  endelig  bestemte  Mac-Mahon  til  at 
rykke  sin  Overgeneral  i  Mode  for  at  hjælpe  denne  med  at 
gjennembryde  de  fjendtlige  Rækker;  men  enhver  uhildet  maa 
indrømme,  at  Mac-Mahon  paa  dette  Punkt  ikke  kunde  handle 
anderledes;  han  saa,  hvor  stor  en  Vægt  hans  Overgeneral 
lagde  paa  at  naa  Chålons;  Bazaine  vilde  uden  at  sky  noget 
fastholde  sin  gamle  Plan,  og  under  saadanne  Omstændigheder 
vilde  det  næsten  have  været  Forræderi,  hvis  Mac-Mahon 
havde  overladt  ham  til  hans  Skæbne.  Han  saa  endelig  af 
samme  ulyksalige  Depeche,  at  Bazaipe  kun  vilde  unde  sine 
Soldater  2-3  Dages  Hvile;  Metzerhærens  Fremrykken  var 
altsaa  ved  denne  Tid  (den  22de  Avgust)  rimeligvis  begyndt, 
og  Mac-Mahon  maatte  strax  rykke  ham  i  Møde.  Hans  Be- 
slutning var  derfor  allerede  fattet,  da  tilsvarende  Befalinger 
ankom  fra  Paris.  Her  havde  man  omtrent  samtidig  erholdt 
Rouhers  Meddelelser  og  Bazaines  Depeche.  Ministerraadet 
samledes  hurtig,  besluttede  at  undertrykke  de  af  Rouher  over- 


•)  Maa  forstaas  aldeles  bogstavelig;  thi  allerede  Kl.  10,  45  M.  telegra- 
ferer Mac-Mahon  til  Palikao:  « Bazaine  har  endnu  stadig  i  Sinde 
at  iværksætte  sit  Tilbagetog  over  Montmédy;  jeg  træffer  følgelig 
mine  Dispositioner  for  at  marschere  i  Retning  af  Aisne«. 

bragte  Proklamationer  og  befalede  at  rykke  Bazaine  til  Hjælp. 
Klokken  1  om  Eftermiddagen  afsendte  Palikao  en  Depeche 
til  Kejseren,  omtrent  saalydende:  «Nu  ikke  at  stotte  Bazaine 
vilde  medfore  de  beklageligste  Følger  i  Paris;  man  maatte 
befrygte,  at  Hovedstaden  i  saa  Fald  ikke  vilde  forsvare  sig». 
Ministeriet  kunde  imidlertid  denne  Gang  have  sparet  sin  Æng- 
stelse; thi  Mac-Mahon  havde  ved  denne  Tid  (jfr.  Depechen 
til  Palikao)  allerede  fattet  sin  Beslutning. 

Vore  fleste  Læsere  ere  vistnok  alt  ad  anden  Vej  blevne 
bekjendte  med  den  mærkelige  Omstændighed,  at  der  ved 
denne  Tid  var  ankommet  en  anden  Depeche  fra  Bazaine, 
hvori  han  ingenlunde  udtalte  sig  saa  tillidsfuldt.  Baade 
Krigsministeren  og  Napoleon  have  modtaget  denne  Depeche, 
derimod  har  Mac-Mahon  erklæret  aldrig  at  have  modtaget 
det  for  ham  bestemte  Exemplar  og  paastaaet,  at  han  ikke 
vilde  have  truffet  sin  ulykkelige  Beslutning,  hvis  han  havde 
kjendt  denne  Depeche.  Det  er  vist  ogsaa  Tidsskriftets  Læ- 
sere bekjendt,  at  Oberst  Stoffel  er  bleven  anklaget  for  at 
have  undertrj'kt  den ;  men  Sagens  rette  Sammenhæng  er 
endnu  ikke  klaret  og  navnlig  henstaar  det  aldeles  uoplyst, 
paa  hvis  Befaling  Obersten  har  handlet.  Under  alle  Om- 
stændigheder er  det  yderst  mærkeligt,  at  Napoleon  HI  ikke 
med  ét  Ord  berører  denne  Depeche  •>  *). 


*)  Dens  Ordlyd  er  følgende:  »Jeg  har  maattet  tage  Stilling  ved  Metz 
for  at  unde  Soldaterne  nogen  Ro  og  igjen  forsyne  dem  med  Lev- 
netsmidler  og  Ammunition.  Fjenden  forstærker  sig  rundt  omkring 
mig,  og  jeg  vil  sandsynligvis  følge  den  nordlige  Linie  for  at 
kunne  forene  mig  med  Dem.  Jeg  vil  forud  underrette  Dem  om, 
naar  Marschen  kan  foretages  uden  Fare  for  Armeen«.  Denne  De- 
peche blev  telegraferet  Klokken  4'/2  om  Morgenen  til  Reims  og 
har  saaledes  vistnok  været  i  Kejserens  Hænder  før  den  anden  De- 
peche, —  For  øvrigt  er  jeg  tilbøjelig  til  at  tro,  at  man  lægger 
for  stor  Vægt  paa  denne  Depeche;  thi  den  er  ganske  vist  afsendt 
fra  Metz  den  20de  Avgust,  altsaa  Dagen  efter  hin  første  Depeche, 
som  indtraf  nogle  Timer  senere,  og  den  vilde  saaledes  ganske  vist 
fuldstændig  afkræfte  denne  ulyksalige  Depeche ,  hvis  den  blot 
havde  været  forsynet  med  Dato ;  men  om  dette  har  været  Tilfældet, 
er  meget  tvivlsomt. 

36* 

Hvad  man  altsaa  vilde  iværksætte,  var  en  omgaaende 
Bevægelse  uden  om  den  højre  Fløj  af  Kronprinsen  af  Sach- 
sens Hær;  man  haabede  at  kunne  skuife  Preussernes  Åar- 
vaagenhed  og  foretage  denne  farlige  Flankemarsch  for  at 
møde  Bazaine  i  Montmédy  eller  Sedan;  imidlertid  skulde 
Paris  holde  sig  i  nogen  Tid  ved  egne  Kræfter  mod  den  preus- 
siske Kronprins's  fremrykkende  Hær.  For  at  en  saadan  Be- 
vægelse skulde  kunne  lykkes,  udfordredes  der  imidlertid  en 
stor  Marschfærdighed  -—  og  dette  var  i  denne  Krig  de  fran- 
ske Hæres  særlig  svage  Side  — ,  en  Resoluthed  og  Energi  i 
Hærens  Ledelse,  som  netop  Mac-Mahon  ikke  udfoldede  ved 
denne  Lejlighed,  samt  at  ikke  en  eneste  Dag  maatte  gaa  til 
Spilde;  thi  længe  kunde  man  dog  ikke  haabe  at  skjule  denne 
Bevægelse  for  en  paapasselig  Fjende,  som  tilmed  var  Fransk- 
mændene betydelig  overlegen  i  Antal*).  Først  den  25de 
Avgust  om  Aftenen  fik  man  i  det  preussiske  Hovedkvarter 
sikker  Underretning  om  Marschallens  Marsch ;  Franskmændene 
havde  saaledes  3  Dages  Forspring,  men  hvorledes  brugte  man 
denne  kostbare  Tid? 

Vi  ville  ordret  anføre  Kejserens  Ord,  der  stemme  over- 
ens med  Mac-Mahons  egne  Forklaringer: 

«Den  23de  forlod  Hæren  Omegnen  af  Keims,  marsche- 
rede  mod  -Ost  og  kamperede  i  Omegnen  af  Suippe  (en  lille 
Biflod  til  Aisne);  Hovedkvarteret  var  i  Bétheniville. 

"Hertugen  af  Magenta  havde  troet  at  kunne  fjerne  sig 
fra  Jernbanen,  da  han  ventede,  at  hans  Ordrer  vare  udførte 
og  alle  Armékorps  følgelig  forsynede  med  Levnetsmidler  for 
flere  Dage.  Men  nu  fik  han  Underretning  om,  at  V.  Korps 
(Failly)  og  XH.  Korps  (Lebrun)   allerede  led  Mangel  *'^);    han 


*)  Man  anslaar  de  to  Kronprinsers  Hære  til  en  samlet  Styrke  af  om- 
trent 220,000  Mand. 

*)  Marscliallen  havde  personlig-  vaaget  over,  at  de  2  andre  Korps 
(I.  &  VII.)  bleve  forsynede.  —  Samtidig  gik  uhyre  Forraad  af  Lev- 
netsmidler m.  m.  op  i  Luer  i  Lejren  ved  Chålons.  Af  alle  Indret- 
ninger ved  den  franske  Hær  var  ingen  i  slettere  Stand  end  Inten- 
danturen. 

blev  derfor  nødt  til  at  bøje  af  mod  Venstre  og  rette  disse 
to  Korpsers  Marsch  til  Kethel,  hvor  Hovedkvarteret  var  den 
24de  Avgust. 

«Hele  Dagen  den  25de  gik  hen  med  Uddelingen 
af  Levnets  midler.  Imidlertid  marscherede  I.  Korps  til 
Attigny  og  VIL  Korps  til  Vouziers,  som  de  naaede  den  25de, 
saa  at  Hæren  paa  denne  Dag  holdt  Højderne  ved  Aisnes 
venstre  Bred  besatte. 

»Fra  Rethel  blev  Hovedkvarteret  den  26de  Avgust  for- 
lagt til  Tourteron,  hvor  ogsaa  XII.  Korps  kamperede ;  V.  Korps 
naaede  Neuville,  I.  Korps  var  i  Sémuy,  1  Mil  fra  Attigny, 
paa  højre  Bred  af  Aisne;  VII.  Korps  blev  i  Vouziers. 

«Den  27de  Avgust  sendte  VIL  Korps's  Avantgarde  saa 
form'oligende  Meldinger,  at  man  maatte  forudsætte  betydelige 
fjendtlige  Troppemassers  Tilstedeværelse  hen  ad  mod  Grand- 
Pré.  Hele  Hæren  fik  derfor  en  saadan  Opstilling,  at  den 
kunde  stotte  VIL  Korps,  som  var  bleven  i  Vouziers,  og  Ho- 
vedkvarteret blev  opslaaet  i  Chesne-Populeux. 

« Hæren  var  saaledes  den  27de  Avgust  samlet  om  den 
Kanal,  der  forener  Aisne  med  Meuse;  men  den  skulde  nu 
fortsætte  sin  Marsch  videre  mod  Øst,  medens  Fjenden  alle- 
rede ved  en  stærk  Styrke  holdt  den  vigtige  Overgang  ved 
Stenay  over  Meuse  besat.  Vanskelighederne  og  Farerne  ved 
Flankemarschen  blev  stadig  mere  og  mere  synlig«. 

Et  Blik  paa  Kortet  vil  vise  Læserne,  at  den  franske  Hær 
ikke  var  naaet  mere  end  omtrent  Halvvejen  til  Montmédy. 
Man  havde  havt  et  Par  Dages  Forspring  for  Preusserne,  men 
denne  Fordel  var  nu  tabt;  thi  man  havde  ikke  blot  spildt 
en  hel  Dag  ved  Provianteringen  i  Rethel,  men  de  foruro- 
ligende Efterretninger,  som  Douay  den  26de  Avgust  havde 
sendt  til  Hovedkvarteret,  og  som  for  øvrigt  vare  urigtige, 
havde  medført  en  yderligere  Forsinkelse  af  en  hel  Dag.  Den 
26de  Avgust  havde  Douays  Fortrav  i  Virkeligheden  kun  havt 
nogle  smaa  Sammenstød  med  det  lette  Rytteri  fra  Kronprin- 

sen  af  Preussens  Hær,  men  den  27de  vare  Kronprinsens  Trop- 
per allerede  i  en  saa  farlig  Nærhed,  at  Mac-Mahon  helt  op- 
gav den  paatænkte  Flankemarsch ,  ja  trak  sig  tilbage  i 
vestlig  Retning  mod  Méziéres,  idet  han  endog  fr}^gtede  for 
at  blive  afskaaret  fra  den  lige  Tilbagetogslinie  over  Reims. 
»Hertugen  af  Magenta  saa,  at  Fjenden  ved  sin  Hurtighed 
havde  indhentet  ham ;  for  at  frelse  den  eneste  Hær,  Frankrig 
endnu  havde  disponibel,  besluttede  han  at  vælge  Vejen  til 
Méziéres  og  gav  sine  Ordrer  i  denne  Retning«*). 

Den  nedenfor  anførte  Depeche  til  Krigsministeren  inde- 
holder vel  nogle  mindre  Urigtigheder,  særlig  med  Hensyn  til 
Talangivelserne,  men  indeholder  i  jøvrigt  en  fuldkommen  kor- 
rekt Opfattelse  af  Tingenes  Tilstand  og  viser  allerede  den 
Katastofe,  som  truede,  hvis  man  fortsatte  den  paabegyndte 
Flankemarsch  i  den  samme  Retning.     Dog  nu  lagde  Krigs- 


*)  Dea  27de  Åvgust  Kl.  3'/2  om  Eftermiddagen  sendte  Marschallen 
følgende  Depeche  til  Kommandanten  i  Sedan  med  Ordre  om  for 
enhver  Pris  at  faa  samme  sendt  til  Metz:  «Mac-Mahon  melder  Ba- 
zaine,  at  Kronprinsens  Ankomst  til  Chålous  nøder  ham  til  den  29de 
Åvgiist  at  tiltræde  Tilbagetoget  til  Méziéres  og  derfra  fortsætte  det 
i  vestlig  Retning,  saa  fremt  han  ikke  erfarer,  at  Marscbal  Ba- 
zaine  har  begyndt  sin  tilbagegaaende  Bevægelse".  —  Om  Aftenen 
Kl.  8^'2  afsendtes  dernæst  følgende  Depeche  til  Krigsministeren 
Palikao:  »Den  første  og  anden  tyske  Hær,  tilsammen  mere  end 
200,000  Mand,  belejre  Metz,  især  paa  den  venstre  Bred;  en  Styrke 
paa  omtent  50,000  Mand  skal  være  opstillet  paa  højre  Bred  af 
Maas  for  at  hindre  min  Marsch  til  Metz.  Man  melder  mig,  at 
Kronprinsen  af  Preussens  Hær  med  en  Styrke  af  150,000  Mand  i 
Dag  bevæger  sig  i  Retning  af  Ardennerne;  den  skal  alt  være  i 
Ardeuil.  Jeg  er  i  le  Chesne  med  kun  lidt  mere  end  100,000 
Mand.  Siden  den  19de  dennes  har  jeg  ikke  havt  nogen  Efter- 
retning fi-a  Bazaine.  Naar  jeg  gaar  ham  i  Møde,  vil  jeg  blive  an- 
grebet i  Fronten  af  Dele  af  den  første  og  anden  Hær.  Ved  Hjælp 
af  Skovene  kan  en  mig  overlegen  Styrke  holde  sig  skjult,  og  sam- 
tidig vil  jeg  blive  angrebet  af  den  preussiske  Kronprinses  Hær  og 
afskaaret  fra  ethvert  Tilbagetog.  Jeg  nærmer  mig  i  Morgen  Mé- 
ziéres, hvorfra  jeg  efter  Omstændighederne  kan  fortsætte  mit  Til- 
bagetog mod  Vest«. 

ministeren  sin  hele  Avtoritet  i  Vægtskaalen,  og  Marschal 
Mac-Mahon  havde  ikke  Kraft  nok  til  at  nægte  sin  Lydighed 
ved  en  Lejlighed,  da,  som  en  fransk  Forfatter  udtrykker  sig, 
»Lydighed  var  en  Forbrydelse«,  og  under  Forhold,  hvor 
"blandt  ti  tyske  Generaler  sikkerlig  de  ni  ikke  havde  fejet 
sig  efter  Krigsministerens  bydende  Depeche  med  en  saa 
blind  Underkastelse«.  Marschallen  tænkte  ved  denne  Lejlig- 
hed ikke  paa  at  søge  en  Stotte  hos  Kejseren,  der  dog  delte 
Anskuelse  med  ham ,  og  Kejseren  lod  Marschallen  frit 
tage  sin  Beslutning.  Hviler  Hovedansvaret  for  den  forfær- 
delige Katastrofe  ved  Sedan  saaledes  end  paa  Krigsministeren, 
der  i  sin  usalige  Blindhed  troede  fra  Paris  at  kunne  lede 
en  Hærs  Bevægelser  under  ham  tildels  ukjendte  Forhold,  er 
Marschallen  dog  ikke  fri  for  Skyld. 

Den  27de  Avgust  KL  8*/2  om  Aftenen  afsendte  Mac- 
Mahon  sin  Depeche  til  Krigsministeren,  og  allerede  omtrent 
Kl.  11  —  altsaa  uden  noget  Overlæg  og  paa  egen  Haand  — 
befalede  Palikao  at  optage  den  afbrudte  Marsch.  Vi  ville  her 
anfore  Kejserens  Ord.  I  Nattens  Løb  modtog  Hertugen  af 
Magenta  fra  Krigsministeren  et  bestemt  Paalæg  om  at  fort- 
sætte Marschen  mod  Metz: 

»Hvis  De  forlader  Marschal  Bazaine«,  sagde  General  Pa- 
likao, «vil  en  Revolution  bryde  ud  i  Paris.  Det  er  ikke 
Prinsen  af  Preussen,  som  De  har  for  Dem,  men  en  af  hans 
Generaler;  De  har  to,  maaske  tre  Dages  Forspring.  Mini- 
steriet befaler  Dem  at  holde  fast  ved  Deres  forste  Beslutning«. 
Man  vil  se,  hvor  slet  Ministeriet  var  underrettet.  Kejseren, 
der  fuldkommen  delte  Marschal  Mac-Mahons  Opfat- 
telse, havde  kunnet  modsætte  sig  dette  Raad,  der  kom  fra  Paris 
og  næsten  var  en  Ordre;  men  han  fandt  sig  i  at  underkaste 
sig  Følgerne  af  den  Stilling,  hvori  Begivenhederne  nu  en- 
gang havde  hensat  ham,  og  gav  herved  den  Mand,  hvem  han 
havde  overdraget  Kommandoen,  en  fuldkommen  Handlefrihed. 
Det  blev  altsaa  besluttet  at  optage  Marschen  mod  Montmédy. 
De  Korps  og  den  Bagage,  som  allerede  vare  slaaede  ind  paa 

Vejen  til  Méziéres,  bleve  i  Nattens  Løb  kaldte  tilbage,  og  den 
28de  Avgust  blev  Hovedkvarteret  forlagt  til  Stone«. 

Saavidt  have  vi  fulgt  Kejserens  Bog.  Den  ulykkelige 
Marsch  var  atter  optaget,  og  Frankrigs  sidste  Felthær  ilede 
ikke  Bazaine  i  Made  —  thi  han  havde  paa  denne  Tid 
næppe  nok  rørt  sig  af  Pletten  — ,  men  den  nærmede  sig 
Time  for  Time  mere  og  mere  den  skæbnesvangre  Katastrofe 
ved  Sedan.  Den  franske  Krigsminister  syntes  dog  ikke  ret 
at  have  stolet  paa  sit  Held,  og  endnu  den  28de  Avgust  Kl. 
1^2  om  Eftermiddagen  indløb  følgende  Depeche  til  Mac- 
Mahon:  «I  Mlnisterraadets  og  Gehejmeraadets  Navn  opfordrer 
jeg  Dem  til  at  bringe  Bazaine  Hjælp,  idet  De  gjor  Brug  af 
de  30  Timers  Forspring,  som  De  har  forud  for  Kronprinsen«. 
Denne  Depeche  kunde  han  dog,  som  vi  have  set,  have  sparet 
sig;  thi  Mac-Mahons  Beslutning  stod  nu  urokkelig  fast;  han 
kunde  ikke  engang  mere  vende  om,  men  dreves  med  uimod- 
staaelig  Kraft  mod  den  Afgrund,  der  skulde  opsluge  hans 
Hær  og  begrave  det  andet  Kejserdømme;  der  ligger  derfor  en 
bitter  Skæbnens  Ironi  i  den  Passus,  som  sluttede  Palikaos 
sidste  Depeche  til  den  ulykkelige  Feltherre:  « Under  ingen 
Omstændighed,  hvad  der  end  sker,  maa  De  føre  Kejseren  til- 
bage til  Paris;  thi  det  vilde  være  Kevolutionen». 

F.  c.  Granzow. 

Side  24,  Linie  2  fr.  ov. :  Louterlinien,  læs:  Lauterlinien. 

Side  52,  Linie  18  fr.  ov.  og  flg.  De  her  berørte  Fortællinger  om 
Schneiders  Brud  ere  dog  opstaaede  næsten  samtidig.  I  den  evange- 
liske Præst  Sigismund  Billings  (f  25.  Decbr.  1796)  Dagbog  findes 
saaledes  anført:  »Decbr.  15.  (Søndag)  blev  den  nye  strassburgske  Ha- 
man,  Eulogius  Schneider,  en  forløben  tysk  Kapucinermunk,  der  fra  bi- 
skoppelig Vikar  var  steget  til  offentlig  Anklager  og  i  sidste  Egenskab 
havde  gjort  en  Mængde  Mennesker  ulykkelige  —  f.  Ex,  Handelsmænd 
ved  næsten  uoverkommelige  Bøder ,  den  evangeliske  Præst  Fischer  i 
Dorlisheim  ved  hans  Henrettelse  o.  s.  v.  — ,  selv  nogle  Timer  offentlig 
henlagt  paa  Guillotinens  Bræt  og  derpaa  ført  til  Paris  for  at  dømmes  efter 
sine  Gjerninger.  Han  havde  kort  forud  i  Epfich  ladet  sig  vie  til  en 
evangelisk  Pige  fra  Strassburg  (!)  ved  Navn  Stamm  ,  hvem  han  havde 
franødt  hendes  Fader  under  Trussel  af  Guillotinen,  og 
denne  skal^  have  været  Uslingens  første  Anklager  (han 
har  dog  endnu  mange  af  sine  Lige  i  Republiken).  —  Domine,  judicia 
tua  sunt  justa«.   Jfr.  Colmar  und  die  Schreckenszeit.     Stuttgai't  1873. 

Side  77  og  i  det  følg.  er  Kejserindens  Navn  gjengivet  med  den 
almindelige  gængse  Stavemaade,  og  selv  skrev  hun  sig  ogsaa  altid :  Catha- 
rina; den  rette  Skrivemaade  paa  Dansk  er  dog  snarest  Katerina,  der 
svarer  til  den  russiske  Form  Jeksterina  og  bedst  stemmer  med  Navnets 
græske  Oprindelse. 

Side  122,  Linie  14  fr.  ov.  Den  her  omtalte  Examination  kan  ikke 
have  fundet  Sted  ved  Danneskjolds  Hjemkomst  fra  Holland  1721,  thi 
Farbroderen  Ulrik  Christian  Gyldenløve  døde  allerede  den  8de  De- 
cember 1719.     Forfatteren  har  her  fulgt  Treschow  (Bidrag  til  Frederik 

Danneskold-Samsøs  Levnetsbeskrivelse  Side  15)  uden  at  bemærke  den 
Fej],  som  har  indsneget  sig  her,  hvilket  er  saa  meget  mere  forklarlig, 
som  ogsaa  selve  Danneskjold  i  sin  oftere  omtalte  "Allerunderdanigste 
t'To  memoria»  til  Christian  VII  beretter,  at  en  saadan  Overhøring  virke- 
lig har  fundet  Sted.  Hans  Ord  ere  disse:  »Ved  min  Hjemkomst  fra 
Engelland  lod  min  Sal.  Farbroder  General  Admiral  Guldenløwe  mig 
derudi  [o:  Sømandsvidenskab]  examinere  udi  sin  overværelse  af  Sal. 
Admiral  Sehested«.  (Danske  Magazin  3.  R.,  3.  B.,  S.  45).  Da  imid- 
lertid Danneskjold  her  udtrykkelig  taler  om  sin  Hjemkomst  fra  En- 
gelland, medens  han  i  Følge  Treschows  Beretning  ikke  rejste  hjem 
direkte  fra  dette  Land,  men  lagde  sin  Tilbagerejse  til  Danmark  over 
Holland,  hvor  han  opholdt  sig  i  to  Aar,  er  det  vel  rimeligst  at  antage, 
at  Danneskjold  efter  et  have  tilbragt  syv  Aar  (1712—19)  ved  Univer- 
sitetet i  Oxford  har  foretaget  en  Rejse  til  Danmark,  og  at  han  da  ved 
denne  Lejlighed  er  bleven  underkastet  den  meget  omtalte  Examination, 
hvorpaa  han  atter  efter  et  kort  Ophold  i  Hjemmet  har  begivet  sig  til 
Holland.  Denne  Antagelse  støttes  ogsaa  af  en  senere  Ytring  i  Danne- 
skjolds "Pro  memorian.  idet  han,  efter  at  have  fortalt,  at  han  havde 
lovet  sin  Fabroder  foreløbig  at  opgive  alle  Planer  om  Ansættelse  i 
Søetaten,  men  derimod  søge  at  blive  anbragt  ved  Hæren,  bemærker: 
•  Dette  ifølge  søgte  jeg  ved  min  sidste  hjemkomst  fra  Reisen  at  blive 
employeret  ved  samme ». 

Side  157,  Linie  5  fr.  u. :  åtteruppståndelse  læs  återuppståndelse. 

Side  159,  Linie  24  fr.  ov. :  varet  læs:  bevaret. 

Samme  Side,  Linie  27  fr.  ov.:  læs:  Quintana. 

Side  164,  Linie  18  fr.  ov.:  sølverrene  læs:  sølverne. 

Side  165,  Linie  3  fr.  n.r  Pranconneto  læs:  Fran^ouneto. 

Side  167,  Linie  6  fr,  ov. :  l'Inoucento  læs:  ITnnoucento, 

Samme  Side,  Linie  10  fr.  ov.:  bessons  læs:  bessous. 

Side  221,  Linie  1  fr.  n.:  Apelsinkjærne  læs:  Aprikoskjærne. 

Side  259,  Linie  9  fr.  ov.  og  flg.  har  Forfatteren,  særlig  støttende, 
sig  til  Fryxell  (Svensk  Tidskrift  for  Literatur ,  Politik  och  Ekonomie 
Oktober  1872),  erklæret  Ribbing  for  den  egentlige  Morder.  Imidlertid 
har  dog  endnu  i  den  sidste  Tid  Hr.  Olof  Nielson  i  en  Afhandling: 
"Några  Ord  om  Sammansvargningen  år  1792 »  (jtr.  Malmo  Skoleprogram 
1873)  anført  vægtige  Grunde  herimod  og  hævdet,  at  Anckerstom  dog 
var  den  virkelige  Morder. 

Side  268,  Linie  22  fr.  ov.:  medvidere  læs:  Medvidere. 

Side  284,  Linie  8  fr.  n.:  Marts  læs:  April. 

Side  288,  Linie  3  fr.  ov.:  Bausa  læs:  Bansa, 

Samme  Side,  Linie  13  fr.  ov.:  Bausa  læs:  Bansa, 
Samme  Side,  Linie  4  fr.  n. :  Bausa  læs:  Bansa. 
Side  313,  Linie   17  fr.  ov  :  i  øvrigt  læs  ivrig. 
Side  347,  Linie  1  fr.  ov.:  Perugie  læs:  Perugia. 
Side  400,  Linie  1  fr.  n.:  Falihabod  læs:  Fatihabad. 
Side  409,  Linie  19  fr.  ov. :  Halwell  læs:  Holv?ell. 
Side  410,  Linie  6  fr.  ov.:  Halwell  læs:  Holwell. 
Side  418,  Linie  9  fr.  ov.:  800,000  læs:  300,000. 
Side  451,  Linie  3  fr.  n.r  piéches  læs:  piéces. 

